
PROLEGOMENA 


I — De tempore Isaiae. 


Isaias, filius Amos, munere prophetico functus est tempore regum 
Oziae, Ioatham, Achaz, Ezechiae. Respublica iudaica per haec tempora 
magnas subiit mutationes, perturbationes, calamitates, quas nosse opor- 
tet quo melius et intelligamus et aestimemus ea quae Isaias propheta 
in variis rerum conditionibus pro muneris prophetici ratione egit et 
scripsit. Ozia rege regnum iudaicum. prospere floruit. Ipse enim rex 
« fecit quod erat rectum in oculis Domini et exquisivit Dominum in 
diebus Zachariae.. cumque requireret Dominum, direxit eum in omni- 
bus » (2 Par. 26, 4. 5. 4 Reg. 15, 3). Della gessit felicia, regni fines 
et valide tuitus est et extendit, populi opes et prosperitatem auxit, 
praeclaro apparatu bellico regnum instruxit. Ailath urbem ad sinum 
aelaniticum (Akaba) sitam iterum ditioni iudaicae recuperavit (4 Reg. 
14, 22. 9 Par. 26, 2) et pro commercio et navigatione valde oppor 
tunam et utilem munivit; unde apud Iudaeos eo tempore commercium 


refloruisse videmus (cf. Is. 2, 16). Uti Ailath urbe occupata Edomi- 


tas devicit, ita Philisthaeis quoque arma felicia intulit, « destruxit 
murum Geth et murum labniae murumque Azoti » ; insuper aliquas 
regiones Philisthaeorum occupavit occupatasque arcibus exstructis . 
urbibusque munitis sub ditione retinuit i. e. « aedificavit quoque oppida 
in Azoto et in Philisthiim » (2 Par. 26, 6). Etiam contra Arabes qui 
habitabant in Gurbaal et contra Maunitas (hebr. prope Petram urbem ?) 
adiuvit eum Deus (l. c. 7); Ammonitae quoque « appendebant munera 
Oziae et divulgatum est nomen eius usque ad introitum Aegypti propter 
crebras victorias » (l. c. 8). Uti regni gloriam apud exteros propagabat,. 
ita illam solide stabilire apud suos studebat. Quem in finem urbem 
Ierusalem aedificatis turribus strenue munivit, exercitum quoque numero 
et apparatu bellico auxit (l. c. 14-15). Neque minorem curam impendit 
divitiis augendis quae ex gregibus et agris vineisque oriuntur, simulque 
Isaras I — 1. 


9 DE TEMPORE ISAJAE 


aedificatis castellis providit, ut labores illi adeo utiles tuto exerceri 
possent (l. c. 10). Ita factum est, ut nomen Oziae egrederetur procul, 
eo quod auxiliaretur ei Dominus et corroborasset eum (l. c. 15). 

Verum hanc prosperitatem non comitabatur neque stabili modo fulcie- 
bat vera in Deum pietas morumque integritas. De ipso rege s. literae 
narrant : « sed cum roboratus esset, elevatum est cor eius in interitum 
suum et neglexit Dominum Deum suum ingressusque templum Domini 
adolere voluit incensum super altare thymiamatis » (l. c. 16). Lepra 
percussus habitabat in domo separata et Ioatham filius eius rexit domum 
regis et iudicabat populum terrae (l. c. 21; 4 Reg. 15, 5). Populus 
autem in excelsis immolabat (4 Reg. 15, 4) et praeterea morum corrup- 
tionem longe lateque serpsisse, . et reprehensionibus quae apud Osee et 
Amos leguntur (cf. Os. 4, 15. Am. 2, 4 etc.) nimis certo constat. Quare 
Isaias propheta externam hane regni gloriam et prosperitatem ultimo 
Oziae anno in visione inaugurali iam cernit ruinae ineluctabili traditam 
neque aliud superesse remedium salutis voce divina edocetur, nisi ut 
arbor regni succidatur et destruatur manente trunco quasi semine sancto 
ex quo instauratio oriatur (Is. 6, 10-13). Dum igitur gloria et prospe- 
ritas regno iudaico quam maxime adesse videtur, vates ruinam eius et 
salutem ex ruinis oriundam annuntiare iubetur. 

In regni administratione successit Ioatham ; ipse quoque laudem habet : 
fecit quod placitum erat coram Domino (4 Reg. 15, 34. 2 Par. 27, 2) 
templumque exornavit aedificata porta domus Domini «sublimissima 
neque quod Ozias pater eius attentavit, iura sacerdotalia et auctoritatem 
sacram in se transferre conatus est. Quod eius pater ad regni gloriam 
et fortitudinem inceperat, loatham felici successu auxit : munitiones 
aedificavit et castella : « in muro Ophel multa construxit, urbes quoque 
aedificavit in montibus Iuda et in saltibus castella et turres » (2 Par. 97, 
3. 4); feliciter quoque bellum gessit contra Ammonitas, quos ad tributa 
pendenda coegit; « corroboratusque est Ioatham eo quod direxisset vias 
suas coram Domino Deo suo » (l. c. 5. 6). Alia de magnificentia aedifi- 
ciorum, de apparatu bellico, de luxu per commercium inducto Isaias (2, 
"|. 16; 3, 2 ete.) satis clare innuit. Verum omnia magna morum corrup- 
tione inficiebantur. Eam Isaias cp. 2-5 multis exagitat, eam auctor 

, Paralipomenon breviter, sed nervose declarat : adhuc populus delinque- 
bat (2 Par. 27, 2). Quare Isaias poenas Dei ingruentes praedicit, 
poenas idololatriae et luxuriei annuntiat,. populi animum durum et 
ingratum parabola vineae (5, 4 seq.) exàgitat et reipublicae ruinam et 
abductionem populi minatur. Neque immerito; nam versus finem regni 
Ioatham iam Dei tonitrua duduro annuntiata audiri coepta sunt, regnum 
iudaicum a vicinis infestatur et paulatim ruinae obviam fertur : « in 


SS 

diebus illis coepit Dominus mittere in luda Rasin regem Syriae et Phacee 
filium Romeliae » (4 Reg. 15, 37). Exortum est bellum syro-ephraimi- 
ticum quo regno iudaico magnae clades inflictae sunt, praecipue sub 
rege Achaz. 

Post Ioatham successit Achaz rex impius et idololatriae deditus, qui 
ambulavit in via regum Israel et gentilium abominationibus indulsit (cf. 
4 Reg. 16, 3. 4. 2 Par. 28, 2-5). Quare « tradidit eum Dominus Deus 
eius in manu regis Syriae, qui percussit eum magnamque praedam cepit 
de eius imperio et adduxit in Damascum » (2 Par. 28, 5) : inter alia Rasin 
rex Syriae Ailath Iudaeis eripuit (4 Reg. 16, 6); praeterea maiorem 
etiam stragem regno iudaico intulit Phacee, rex Israel; nam « occidit 
Phacee de Iuda centum viginti millia in die uno, omnes viros bellatores, 
eo quod reliquissent Dominum Deum patrum suorum; ceperuntque filii 
Israel de fratribus suis ducenta millia mulierum, puerorum et puellarum 
et infinitam praedam pertuleruntque eam in Samariam » (2 Par. 28, 6 
seq.). Duo isti reges mox foedere iuncto bellum regno iudaico intulerunt 
idque funditus evertere statuerunt (— initio enim eos bellum movisse 
viribus haud unitis, elucet ex modo narrandi 2 Par. 28, 5—). Quare 
domum David regno privare et filium quendam Tabeel regem constituere 
decreverunt communi consilio. In ea rerum conditione cum ageretur 
de domo David evertenda, Isaias a Deo missus regi idololatrae opem 
divinam offert eique certissime praedicit fore, ut machinationes inimi- 
corum irritae sint (Is. 1, 5 seq.). Verum rex impius opem divinam sper- 
nit et suae prudentiae confisus aliam salutis viam quam iam tenere 
coeperat obstinatus et contumax ingreditur : Theglathphalasar regem 
Assyriorum auxilium flagitaturus adit per nuntios : « servus tuus et 
filius tuus ego sum ; ascende et salvum me fac de manu regis Syriae et 
de manu regis Israel qui consurrexerunt adversum me » (4 Reg. 16, 1) 
eique spoliata domo Domini larga misit munera. lta se regnumque 
suum vendidit Assyrio frustra monente propheta et longam calamitatum 
seriem in regnum iudaicum induxit. Rex enim Assyriorum Damascum 

-quidem expugnavit, Rasin regem interfecit et Israelitas quoque varie 
afflixit multosque ex utroque regno in captivitatem abduxit (cf. 4 Reg. 
18, 99. 30), at haec minime ab Assyrio in commodum regis Iuda esse 
patrata per se liquet et confirmatur testimonio sacri scriptoris : « ad- 
duxit (Dominus) contra eum Thelgatphalnasar, qui et afflixit eum et nullo 
resistente vastavit » (2 Par. 28, 20). Vendiderat Achaz regni sui liberta- 
tem et independentiam ; ipse recensetur in inscriptionibus cuneiformi- 
bus a Theglathphalasar inter eos qui tributa solverint regi ; quam ser- 
vili ingenio Achaz placere studuerit oppressoribus suis, refertur 4 
Reg. 16, 10 seq. 2 Par. 28, 22; in quantas miserias autem regnum 

iudaicum coniecerit, exponit Isaias "1, 17 seq. Praeterea a Philisthaeis 
quoque regnum iudaicum varie est afflictum et. spoliatum (2 Par. 28, 
18); « humiliaverat enim Dominus Iudam propter Achaz regem luda 
eo quod nudasset eum auxilio et contemptui habuisset Dominum » (l. 
c. 19). 


, De bellis hisce quae gessit Theglathphalasar contra Damascum et regnum 
israeliticum etiam sermo est in inscriptionibus cuneiformibus ; de quibus vide 
Layard, Inscriptions in the cuneiform character, pl. 72. 73; Smith, Assyrian 
discoveries p. 2829 seq. The Assyrian Eponym Canon p. 121 seq. G. Rawlinson, 
Five Monarchies, 2 edit. II p. 130. Schrader, Keilinschriften u. A. Test. ; 
Civiltà cattolica XI. 3 p. 449 seq. Vigouroux, la Dible et les découvertes mo- 
dernes 3 ed. IV p. 110 seq. Quae praecipue ad narrationem s. librorum illu- 
strandam inservire possunt, haec accipe : narrat Theglathphalasar regem Dàma- 
Sei a se esse plane devictum fugatumque, currus eius destructos, milites eius 
equites, sagitlarios factos esse cáptivos, duces militares cruci affixos; urbem 

. Damascum esse obsessam, regionem cireumquaque vastatam, varias urbes ex- 
pugnatas et plura millia eaptivorum abducta. G. Rawlinson]. c. p. 132 asserit 
quoque a se inventam inscriptionem quae de occisione Razin explicitam men- 
tionem fecerit; quae tamen inscriptio perdita esse videtur. — Ex anno 733 (134) 
refertur expeditio regis in Pilasta i. e. Palaestinam ; varias urhes occupat in 
parte septemtrionali, dein regnum israeliticum aggreditur et oppida eius varia 
sibi subiicit; ex fragmentis cuneiformibus inter alia nomina leguntur partim 
'solummodo iniuria temporum servata : Gal, Abel, quae nominum rudera optime 
conveniunt eum Galaad, Abel-beth-maacha, quae 4 Reg. 15, 29 inter ea oppida 
recensentur quae Theglathphalasar in diebus Phacee cepit. Praeterea legitur 
in cuneiformibus, incolas nobiles terrae Beth Omri (domus Amri, ita regnum 
israeliticum designari solet; cf. 3 Reg. 16, 16) cum suis opibus esse abductos 
in Assyriam ; Pakaha (Phacee) regem eorum ab ipsis esse occisum ; pro eo esse 
regem institutum Ausih (Osee) ; tamquam vectigal decem talenta auri, mille 
talenta argenti esse soluta. 


Rempublicam igitur multis vulneribus laborantem post Achaz guber- 
nandam suscepit Ezechias rex pius et vere theocraticus. Malis illis me- 
deri studuit uno eo modo quo revera sperari poterat optimus rerum 
eventus : idololatriam funditus tollere et vitia grassantia cohibere, 
. religionem pietatemque fere emortuam apud plerosque denuo excitare 
studuit; quem in finem omnia idololatriae loca et instrumenta delevit 
(4 Reg. 18, 4), cultum divinum debito modo restituit sacerdotesque 
et levitas strenue officii sui admonuit (2 Par. 29, 4 seq.) et sollemnita- 
tem paschalem ab universo populo celebrandam curavit : « facta est 
grandis celebritas in Ierusalem qualis a diebus Salomonis, filii David, 
regis Israel in ea urbe non fuerat » (2 Par. 30, 26). Ipse rex pietate et 
fiducia in Deum et fideli legis mosaicae observatione prae omnibus excel- 

luit ita, ut magnis laudibus in s. literis extollatur. Instaurata vero per 
regem religione et pietate ex norma veteris legis etiam in rebus civilibus 
rediit prosperitas. « Unde et erat Dominus cum eo et in cunctis ad quae 
procedebat, sapienter se agebat; rebellavit quoque contra regem Assy- 
riorum et non servivit ei; ipse percussit Philisthaeos usque ad Gazam et 
omnes terminos eorum » (4 Reg. 18, 1). In qua morum instauratione 
validum. habuit adiutorem et monitorem Isaiam prophetam, uti praeser- 
tim ex cap. 28-39 elucet, sed rem fuisse difficultatibus multis implici- 
tam et impietatem apud multos altas egisse radices ibidem quoque patet. 

Ezechias viginti novem annis regnavit (4 Reg. 18, 2. 2 Par. 29, 1). 
Unde morbus eius, in quo vitae eius additi sunt quindecim anni (4 Reg. 
20, 6), in annum 14 regni eius incidit. Morbum hunc et legationem re- 
gis Merodach Balàdan (4 Reg. 20, 12) quae mox post sanationem 
Ezechiae advenit in Ierusalem, ante avastónem Sennacherib regis Assy- 
riorum evenisse, plerique hodie assumunt et quamvis isti eventus non 
solum apud Isaiam sed etiam 4 Reg. 20 et 9 Par. 32, 94 serie alia 
referantur, tamen in ipsa narratione ea insunt ex quibus quo ordine ac- 
ciderint concludi facile possit. Nam simul cum promissione sanationis 
audit Ezechias : « sed et de manu regis Assyriorum liberabo te et civi- 
iatem hanc et protegam urbem istam propter me.et propter David ser- 
vum meum » (4 Reg.90, 6. Is. 38, 6); quae promissio certe valet et 
data est tempore quo periculum invasionis revera aderat, non eo tem- 
pore quo Sennacherib clade accepta iam non meditabatur expeditionem in 
Palaestinam ; insuper verba dicunt non periculum a longe impendens — 
quale esset, si Deus post cladem Sennacherib promitteret regem a se. 
cohibitum iri ne redeat ad vindictam capiendam — verum periculum 
regi ipsi et urbi iam imminens describunt; a tali enim periculo quis 
gi liberari, liberari de manu regis, protegi. Deinde bene notandum 

t, legatis regis Babyloniorum ostensos fuisse thesauros Ezechiae; 

« peor eis domum aromatum et aurum et argentum et pigmenta 
varia, unguenta quoque et domum vasorum suorum et omnia quae ha- 
.bere poterat in thesauris suis » (4 Reg. 20, 13. Is. 39, 2). Sed cum 
Sennacherib irrueret et civitates Iuda munitas caperet, Ezechias rex ad 
regem placandum non solummodo thesauros regios exhausit, verum 
cum isti non sufficerent tributo solvendo, ipsos templi thesauros expen- 
dit : « dedit Ezechias omne argentum quod repertum fuerat in domo 
Domini et in thesauris regis; in tempore illo confregit Ezechias valvas 
templi Domini et laminas auri quas ipse affixerat et dedit eas regi Assy- 
riorum » (4 Reg. 18, 15. 16). 

Cur eventus isti ordiua inverso referantur, ratio perspicua adest in 
libro Isaiae. Cum enim Isaias a cap. 28 tempus illud describeret quod 

praecederet invasionem Assyriorum et modum exponeret, quo regem 
populumque ad eventum illum praeparasset, apte ipsius eventus narratio 
subiungitur cap. 36-37. In altera vero libri parte a cp. 40-66 Isaias 
de tempore exsilii babylonici et de liberatione ab exsilio (et de liberatio- 
ne messianica) agit; unde ei parti illam praemittit narrationem, qua 
quomodo exsilium babylonicum fuerit in poenam praedictum iam Eze- 
chiae tempore refertur. Quare capita illa quattuor historica 36-39 apud 
Isaiam non ordine temporis collocata inter se subsequuntur, sed duo 
priora partem absolvunt antecedentem, reliqua duo viam parant ad sub- 
sequentia. Sed series haec quae ipsa dispositione libri Isaiae necessario 
exigebatur, in tantum valuit, ut in libris quoque Regum adoptaretur. 
Temporis quoque designatio « anno quarto decimo regis Ezechiae » 
(4 Reg. 18, 13. Is. 36, 1) non ad invasionem pertinet regis Assyriorum, 
sed utipso numero iam proditur, ad morbum Ezechiae, in quo 15 anni 
vitae e:us adduntur, ita .ut tandem viginti novem anni regni eius 
efficiantur. Per errorem igitur temporis eius designatio in locum irrep- 
sit alienum. 

Fidei et virtuti eximiae quam Ezechias in morbo ostenderat non 
plane stetit, cum legati Merodach Baladan regis Babyloniorum  adve- 
nirent. Reguli enim Babylone potiti non semel conati sunt se iugo Assy- 
riorum subtrahere. Ad quem finem haec quoque legatio missa erat ad 
Ezechiam, cuius praeclare gesta (cf. 4 Reg. 18, 8) et fortitudo bellica 
Babylonium non latebant. Babylonii regis quam maxime intererat rebel- 
lionem et foedus contra Assyrios fovere in Asia occidentali. Quare cum 
audisset aegrotasse Ezechiam, sane praetendens gratulationem Ezechiae 
offerendam, quo res melius tegeretur, legatos ad eum misit foederis 
contra Assyrios ineundi causa. Ezechias autem de gloria nominis sui 
quae ad regem usque Babyloniorum pervenerit et de tali. honore sibi 
praestito superbia est elatus et gloriabundus omnes thesauros et opes 
ostendit gentilibus et « elevatum est cor eius » (9 Par. 32, 95) et Deo 
« non iuxta beneficia quae acceperat retribuit » ; unde videtur foedus 
illud oblatum avide arripuisse et ita contra indolem theocraticam pec- 
casse fiduciam ponens et spem in alienigenis et pactum antitheocraticum 
concludens. Unde propheta, vindex theocratiae, severe eum reprehendit 
Deique consilium ei aperit, quo omnia demum ablatum iri in Babylonem 
constitutum sit. Magna humilitate et animi submissione Ezechias sen- 
tentiam Dei in se suosque latam excepit, quare ipse iram Dei in se non 
est expertus : « humiliatusque est postea... et idcirco non venit 
super eos ira Domini in diebus Ezechiae » (2 Par. l. c. 20). Rever- 
sus ad pietatem et mente vero theocratica imbutus eximium Dei auxi- 
lium expertus est in invasione Sennacherib. 

Sennacherib primo et secundo regni sui anno bella gessit contra Baby- 
loniam et regiones orientales; tertio demum anno arma vertit in Syriam 
et Palaestinam. Primo aggreditur Phoenicen ; Luli (Elulaeus) rex Sido- 
niorum, aufugit Cyprum ; urbes Phoenicum subiiciuntur, rex instituitur 
ab Assyrio Tubal, cui vectigal singulis annis solvendum imponitur; 
alii quoque reges urbium  Phoenieum sese subiecerunt et pedes Sen- 
nacherib osculati sunt. Praeter eos mox accurrerunt ad eum obedientiam 
et subiectionem spondentes Mitinti, rex Azoti, Puduil, rex Ammonita- 
rum, Kamosnadab rex Moabitarum et Malikram rex Edom. Sed Zidka 
regem Ascalon qui renuebat vicit eumque cum familia in Assyriam 
asportandum curavit; tum subiecit urbes Beth-Dagon, Joppen, Beneba- 
rak, Azor incolis in captivitatem abductis. Tum arma movit contra 
Amgarunna (Accaron, probabilissime), cuius urbis incolae Padi regem 
qui a partibus erat Assyriorum vinctum tradiderant regi Ezechiae. Sed 
antequam ipsam urbem  Accaron expugnaret, pugna ei erat ineunda 
prope Altaqu cum exercitu aegyptiaco et aethiopico; quo devicto urbes 
expugnavit Altaqu (Elteqe, Elthece Ios. 19, 44) et Timnath et Accaron, 
cui urbi rezem Padi restituit tributo imposito. Postea Iudaeam deva- 
stare aggressus est ; narrat quadraginta sex urbes munitas, oppida vero 
innumerabilia a se esse expugnata; in captivitatem abducta esse 
ducenta millia centum quinquaginta hominum, animalia et greges; 
ipsum vero regem in urbe sua Ierusalem inclusum fuisse sicut avem in 
cavea; urbes luda a se esse separatas a regno iudaico et datas regibus 
Azot, Accaron, Gaza; demum addit Ezechiam solvisse timore perculsum 
tributum triginta talenta auri et octingenta talenta argenti aliasque 
res pretiosas (cf. Civiltà cattolica XI. 6 p. 401 etc. Vigourouz l. c. 
p. 192; Schrader 1. c.). Haec in inscriptionibus cuneiformibus. Senna- 
cherib quae narrat vera refert ; at aliqua omittit; alia ita callide collocat, 
ut victor e Palaestina recessisse videatur. Qua in re eius narratio e s. 
literis suppletur. Utique Ezechias solvit tributum (4 Reg. 18, 15) et 
fuit inclusus in urbe; at Sennacherib suam tacet cladem et ultimo 
loco collocans tributum Ezechiam demum a se subiectum mentitur. 
Ceterum quo itinere Sennacherib pervenerit ad Palaestinam, utile est 
adnotare, ut quo sensu iter illud 10, 28 seq. accipiendum sit 
innotescat. Sed ex utraque narratione, et biblica et assyriaca, abundan- 
ter efficitur, quanta calamitate in invasione assyriaca regnum iudaicum 
fuerit afflictum quantoque in periculo revera tota respublica constituta 
sit, ita ut intelligamus, cur adeo sedulo Isaias regem populumque ad 
eam calamitatem vincendam fide et spe divina praeparaverit. 


De quaestione chronologica pauca adnotasse sufficiat. Ope catalogorum epo- 

nymorum assyriologi concorditer statuunt hanc annorum computationem : The- 
glathphalasar regnavit 745-727 ; Salmanassar 727-722 (121); Sargon 722-705 
(104) ; Sennacherib 705-681 (680) ; de qua re vide Schrader l. c. Al. Schaefer, 
die bibl. Chronologie p. 140; Fried. Delitzsch in Realencyklopaedie f. prot. 
Theol. XIII p. 383 seq. 
| Pro regibus [uda hos plerique statuunt annos : Ozias regnavit 809-757; Ioatham 
191-144 ; Achaz 741-126 ; Ezechias 26-698; vide Oppert, Salomon et ses 
successeurs ; Al. Schaefer l. c., Kleinert in bibl. Handwoerterb. ed. Riehm; 
a sententia adeo communiter recepta recedit Veteler, qui post mutationes mi- 
' pores ultimatim ita annorum seriem definiri posse censet: Ozias 7871-136; loatham 
139-124; Achaz 721-109; Ezechias 710-682 (cf. Zusammenhang der alttesta- 
mentliehen Zeitrechnung mit der Profangeschichte, II Heft p. 27). Neteler pro 
expeditione Sennacherib retinet annum decimum quartum Ezechiae, sed eam 
expeditionem non censet eandem quam Sennacherib tertiam suam describit ; 
verum'aliam de qua Sennacherib propter cladem acceptam penitus tacuerit. Sed 
quae supra allata sunt, tamen ita cum narratione biblica concordant, ut unam 
eandemque expeditionem referri omnino suadeatur; cui sententiae quantum 
scio omnes adhaerent. 

Ut autem res componatur cum monumentis assyriacis certis, Bickell hune 
ordinem annorum statuit : incepisse regnum Oziae 792, loatham 740, Achaz 134, 
Ezechiae 798; et pro;regno israelitico Menahem 748, regnum Phaceiae 738, 
Phacee 736 ; Osee 731. Ex monumentis enim Assyriorum colligitur ope catalo- 
gorum eponymorum Menahem adhuc anno 738 tributum solvisse ; Phacee pro- 
inde, cum Phaceia per duos annos regnaret, non potuit capessere regnum 
ante 736 ; unde simul efficitur Phacee non per 90 annos regnum tenuisse. (uod 
autem annos spectat Ioatham, censet Bickell ci attribui 16 annos non quia solus 
tamdiu regnasset, sed simul computari annos per quos pro Ozia leproso rem 
administraverit ; etiam Achaz non annos 16 sed 6 esse attribuendos (cf. Zeit- 
schrift für kath. Theologie, Innsbruck 1883 ; VII p. 452). — Sed cum ad in- 
telligendum textum Isaiae, annorum numerus quis fuerit parum conferat, aliquas 
de ea re opiniones h. l. indicasse süfficiat. 


IL. — De ipso propheta. 


De ipso Isaia solummodo pauca nota sunt; « Amos autem pater 
Isaiae non ut plerique autumant tertius duodecim prophetarum est, sed 
alius, diversisque apud Hebraeos scribuntur literis » (S. Hier.) !. Prae- 
ter librum quem habemus res gestas Oziae regis literis consignavit 
« reliqua sermonum (i. e. rerum gestarum ; cf. hebr. ^27) Oziae priorum 


1. y*cw pater Isaiae; b*zy propheta; uterque apud LXX scribitur 'Apóz; unde sententia 


illa apud Clementem alex. aliosque enata est, de qua 'S. Hier. — Traditione quadam tal- 
mudica pater eius dicitur fuisse frater Amasiae rcgis (Megilla 10 b; cf. Rohl.) 

et novissimorum scripsit Isaias filius Amos, propheta:» (2 Par. 96 
22); eum praeter librum nostrum etiam res Ezechiae regis descripsisse, 
aliqui ex 2 Par. 32, 32 concluserunt; at id saltem valde dubium videtur, 
quia l. c. solum asseritur res Ezechiae et beneficia ei divinitus collata 
scripta esse in visione Isaiae; sed visio 1*1 titulus est prophetici libri. 
— Traditio est antiqua et satis pervulgata, eum vixisse usque ad tem- 
pora Manasse impii regis ab eoque « qui sanguinem innoxium fudit 
multum nimis, donec impleret Ierusalem usque ad os » (4 Reg. 21, 16) 
crudeli mortis genere fuisse interemptum , scil. serratum. Esse hanc 
ait S. Hier. apud ludaeos certissimam traditionem, « unde et nostro- 
rum plurimi illud quod de passione sanctorum in epistola ad Hebraeos 
legitur serrati sunt (11, 31) ad Isaiae referunt passionem » (ad Is. 57, 
2; cf. Tertullian. de patientia c. 14; Justin. c. Tryph. n. 120 « serra 
lignea dissecuistis »; Chronicon pasch. p. 155; M. 1,1210; 6, 156; 
92, 381); eiusque mortis generis etiam in talmude mentio fit (tr. Ieba- 
moth 49 b) etin targum ad 2 Reg. 21, 16 (Sanhedrin 103 b; cf. RoAling, 
der Prophet Iesaja p. 1). Alia vide plane tamen incerta apud Ps. Epipha- 
nium de vitis prophetarum (M. 43, 397. 419). — Uti ipsius nomen, 
quod éxplicatur vel salus Domini vel salvat. Dominus !, ita et. filio- 
rum eius nomina, quos e prophetissa genuerat (cf. ad 8, 3), prophetica 
erant populi sortem adumbrantia; unde iure dicere potuit : « ecce ego 
et pueri mei, Due dedit mihi Dominus in signum et in portentum 
Israel » (8, 18; cf. 1, 3; 8, 1-4). Qua animi celsitudine et fortitudine 
munere prophetico dina sit, ipse liber abunde testatur. In vitia om- 
nium etiam principum acriter inyehitur; id unum agere et spirare 
videtur, ut deiecta impietate fidem et spem in, Dominum apud omnes 
excitet et salutem messianicam annuntiet. Hanc autem et gloriam regni 
messianici nemo prophetarum adeo egregie ac splendide descrip- 
sit, ut Isaias, ita iam hoc solo titulo iuremerito prophetarum prin- 
ceps appellandus sit. Laudes eiusipsis s. literis continentur; quid 
egerit, satis accurate in s. libris historicis refertur (4 Reg. 19. 20. 
2 Par. 32); celebratur « Isaias propheta magnus et fidelis in con- 
spectu Dei... spiritu magno vidit ultima et consolatus est lugentes in 
Sion; usque in sempiternum ostendit futura et abscondita antequam 
evenirent » (Eccli. 48, 25-28). Neque parvo ei cedit encomio quod 


1. mmu ita in libro ipso et in aliis locis scribitur. Titulus libri in hebr. breviorem fert for- 


mam mnyv; LXX 'Hoataz. Plerique explicant, nomen salus Iahve; alii Iahve salvat ; S. Hier, 
modo copia xupíov, modo salvator Domini vel ut aliis in codd. legitur. salvatus Domini; 
quod ultimum ipso eius confirmatur commentario : « qui igitur Domino praesidente salva- 
iur et est filius Amos i. e. fortis atquo robusti ». 

eius liber adeo frequenter ab ipso Christo etin scriptis apostolorum 
allegatur; nam, uti Lap. advertit, in novo testamento saepius citatur et | 
auditur qüam omnes reliqui prophetae simul iuncti, et. revera si recen- 
sum locorum vet. test. in novo passim obvium lustraveris, fere centies 
invenies Isaiam allegatum. 

Magnis laudibus Isaiam s. Patres quoque celebrant. Eusebius eum 
appellat magnum et admirabilem (0xop.áoov) prophetam, maximum 
prophetarum (dem. evang. 2, 4; 5, 4) ; Jsidorus pelusiota eum laudat «2» 
Biopatt o tatoy , Ov xpogtizo» oxoícvaxoy (Epist. 1, 42. 366), Theodoretus zz» 
0sózasow. Et S. Cyrillus alexandrinus : « mihi videtur beatus propheta 
Isaias non sola prophetiae gratia plurimum exornatus, sed et decoribus . 
apostoli ; est enim hic propheta simul et apostolus et in hac scriptione 
sua habebit sermones evangelicae praedicationis splendore non caren- 
ies ». Eandem laudem ei tribuit S. /lier. : « universa Domini sacra- 
menta praesens scriptura continet... quidquid sanctarum est scriptura- 
rum, quidquid potest humana lingua proferre et mortalium sensus acci- 
pere, isto volumine continetur » (prolog. in comment.) ; et ad Paulam 
ei Eustochium idem scribit : « ac primum de Isaia sciendum, quod in 
sermone suo disertus sit, quippe ut vir nobilis et urbanae eloquentiae 
nec habens quidquam in eloquio rusticitatis admistum. Unde accidit, 
ut prae ceteris florem sermonis eius translatio non potuerit conservare. 
Deinde etiam hoc adiiciendum quod non tam propheta dicendus est 
quam evangelista. Ita enim universa Christi Ecclesiaeque mysteria ad 
liquidum prosecutus est, ut non putes eum de futuro vaticinari, sed de 
praeteritis historiam texere » (praefat. in translat.). Similiter S. Augu- 
stinus (de Civit. D. 18, 29) et Conf. 9, 5 narrat, cum per literasinsinuas- 
set Ambrosio antistiti pristinos suos errores et praesens votum, ut 
moneret quid potissimum ipsi de libris sacris legendum esset, quo per- 
cipiendae tantae gratiae paratior aptiorque fieret, Ambrosium ius- 
sisse legere Isaiam prophetam ; « credo quod prae ceteris evangelii voca- 
tionisque gentium sit praenuntiator apertior ». 

Dicendi genus Isaiae omnes admirantur ; laudant splendorem, vim, 
maiestatem. Ex veteribus v. g. lege S. Chrysostomum (in Is.) ; e re- 
centioribus audi quid de eo iudicet Lowth : « Isaias ut ordine ita digni- 
tate prophetarum omnium princeps, sic omnibus abundat virtutibus, ut 
nihil in hoc genere perfectius concipi possit. Idem elegans et sublimis, 
ornatus et gravis, cum ubertate et copia, tum vi et pondere mirabilis. 
In sensibus incredibilis elatio, maiestas, divinitas, in imaginibus sum- 
ma proprietas, dignitas, pulehritudo, fecunditas denique et varietas lec- 
tissima; in dictione singularis elegantia et in tanta rerum obscuritate 
mira perspicuitas et candor; ad haec in poetica sententiarum composi- 


DE IPSO PROPHETA 11 


tione tanta dulcedo, id sive felicitatis sive artificii, ut si quidquam iam 
reliqui habent carmina hebraea pristinae iucunditatis et gratiae, id in 
Isaiae praecipue monumentis contineri clarissimeque perspici posse cre- 
diderim. Excellit etiam Isaias vel maxime in iusta partium dispositione 
facilique rerum connexione et ordine » etc. (cf, de sacra poesi Hebr. 
praelect. 21, ed. Rosenmüller p. 241). Et simili modo Danko : « argu- 
mento oraculorum convenit sublimitas et maiestas eloquii ; Isaiae genus 
"dicendi omnium quae sacra lingua exstant scripta primas fert partes 
palmamque eloquentiae. In eo puritas hebraismi resplendet. Oratio pro- 
phetae viva est et efficax, pollet quidem figuris sententiarum, sed orna- 
mentis quoque verborum omnis generis affluit » (cf. Histor. revel. vet. 
test. p. 396). — De carminibus in libro Isaiae contentis et ratione me- 
irica descriptis vide quae scripsit Bickell, Carmina vet. test. metrice 
p. 200 seq. ; praeterea vide Gietmann, de re metrica Hebraeorum p. 59 
seq. Systema illud etiam eo haud parum commendatur, quia ea versi- 
bus descripta invenies quae carminis indolem et naturam cumprimis 
prae se ferunt v. g. 15. 5, 14. 2; 9, 1- 10, 4; 44, 1-85; 19, 1. . 6 ; 44, 
4-91; 14, 99 - 32; 93, 16; 95, 4. 5; 25, 9 - 11; 96, 4 - 10 ; 27, 
3- 8 etc. 
II. — De argumento prioris partis libri. 


Argumentum totius libri quam maxime amplum et generale ipso 
Isaiae nomine salus Domini vel Dominus salvat comprehenditur. Ad 
hanc salutem omnia in libro contenta convergunt; ut possit oriri salus 
Domini, ostendit quaenam impedimenta in vita privata et publica, apud 
singulos et nationes sint removenda ; quomodo singuli et nationes sese 
debeant praeparare; demum eius salutis excellentiam, beatitatem in 
regno messianico contentam et expressam varie atque eleganter descri- 
bit. 

Liber Isaiae duabus partibus maioribus dividi solet. Priore oracula illa 
continentur quae occasione eventuum et temporum Iloatham, Achaz, 
Ezechiae regum potissimum data sunt et cap. 1-37 continentur. Altera 
parte oracula ea exhibentur quae de exsilio babylonico, de liberatione 
ex exsilio, et de altiore liberatione messianica agunt; iis praemittitur 
narratio qua occasione exsilium babylonicum propheta vaticinatus sit; 
unde altera haec pars complectitur cap. 38-66. Hae partes maiores in 
sectiones minores apte dispertiuntur, quae ipso argumento arctius inter 
se connectuntur et facile ab aliis distinguuntur. Atque in priore quidem 
parte praeter prologum, qui cap. 4 proponitur, quattuor deprehenduntur 
oraculorum series : prima quae tempus lIoatham spectat cp. 2-5; altera 
quae occasione belli syro-ephraimitici data est et cui visio inauguralis 

praemittitur cp. 6-12; tertia quae ex secunda enata iam ad omnes natio- 
nes legem illam et normam applicat per iudicia esse perveniendum ad 
salutem cap. 13-21; quarta demum, qua praeparatio continetur ad inva- 
sionem assyriacam, eius invasionis narratio, victoria cap. 28-31. Haec 
generatim. lam summam et nexum argumenti paucis accuratius descri- 
bam. 

Prologo quasi compendio quodam totius prophetiae summa continetur 
et proponitur, cum populi scelera exagitentur, poenae declarentur debi- 
iae, at simul poenis persolutis et iudiciis Dei exercitis spes instauratio- 
nis exhibeatur. Statim in prologo lex statuitur princeps, qua tota 
prophetia regitur et quasi animatur : Sion in iudicio redimetur; quae 
norma in subsequentibus declaratur et demum ad omnes nationes et or- 
bem universum applicatur. Ita statim in prologo egregie apparet unitas 
consilii et veritatis concinnitas qua quasi vinculo concordi totum libri 
volumen continetur. Atque in prima quidem vaticiniorum serie oraculo 
de monte domus Domini proposito docet propheta de theocratia per or- 
bem diffundenda; sed utid fieri possit, omnia ea quae theocratiae ob- 
stant, removeri oportet ; quare vates iudicium Dei annuntiat, quo excelsa - 
omnia deiiciantur, Iuda et Ierusalem acerbis poenis visitetur et fastus 
omnis funditus evertatur. Quo facto efflorebit salus messianica i. e. 
germen Domini erit in magnificentia et gloria. Ut iudicii poenaeque 
necessitas clare demonstretur, appenditur parabola de vinea quam Do- 
minus omni cura fovit, sed quae cum solum labruscas tulerit iamiam 
erit exscindenda. Inter hanc et sequentem seriem interseritur visio inau- 
guralis prophetae, qua simul ratio redditur, cur admonitiones prophetae 
parum eousque fructus attulerint, et subsequentis temporis indoles, quae 
impietate et contumacia Achaz regis continetur, bene adumbratur. 

In altera oraculorum serie tempus tangitur Achaz regis. Regi ob foe- 
dus initum a rege Syriae et Israel timore percusso vates offert opem 
Dei. Hanc cum Achaz respueret, Isaias ei vaticinatur domum David hu- 
miliatum in posterum iri, et iam mox regem populumque multum iri af- 
flictum ab eo ipso in quo spem posuerint, a rege Assyriorum. Ingruet 
ergo pro Iudaeis tempus calamitatis; sed solatium in afflictione exhibetur 
Emmanuel, qui omnium gentium consiliis atque conatibus destructis 
regnum suum condet; quare vates pios iubet in Dei timore omnem col- 
locare spem; adfore scil. post tenebras et afflictionem lucem messiani- 
cam regnumque pacis et beatitatis. Unde duplex exhibetur fidelibus 
signum : alterum pro liberatione mox futura in filio Isaiae (8, 4 seq.), 
alterum pro liberatione messianica, ex qua omnium hostium conatus 
irriti reddentur (8, 9. 10; 9, 6). Duplex haec liberatio in altera quoque 
huius seriei parte 9, 8-12, 6 proponitur. Ibi enim primo varia peccato- 

rum et castigationum genera quibus populus est obnoxius recensentur; 
dein impetus, arrogantia et superbia hostium describitur, quos Deus 
ultores mittet sed quos punitione faeta egregie deiiciet. Ruinam subse- 
quitur descriptio Emmanuelis regnique eius, quod sit regnum iustitiae, 
pacis, orbem terrarum cognitione Dei replens, quod regnum salvati can- 
tico laudis et gratiarum actionis consalutant. Ita in hac serie illustratur 
lex illa : Sion in iudicio redimetur. 

In tertia vaticiniorum serie, cap. 13-271, eadem iudicii ac salutis norma 
ostenditur applicata ad gentes et orbem universum. Prologi instar et tam- 
quam compendium potestatis universae Deo inimicae proponitur Babel : 
Deus evocat milites suos et diem furoris plenum quo coeli et terra con- 
cutiantur, immittet; Babylon in solitudinem redigetur; ea autem ruina 
populo Dei simul cum alienigenis via panditur ad salutem; qui autem 
in libertatem vindicati sunt, hostium interitum et superbiam carmine 
epinicio prosequuntur. Hoc quasi prooemio generali praemisso vates 
ad singulas iam descendit nationes eisque interitum aununtiat, at simul 
salutem in Sion consequendam, in cultu Domini et in theocratia omnibus 
praeparatam declarat. Et primo quidem gentes vicinas alloquitur : mo- 
net Philisthaeos de tempestate a septemtrione ingruente, qua intellecturi 
sint omnes Sionem peculiari ratione a Deo protegi ; describit (cap. 13. 16) 
Moabitarum ruinam flebilem, causas calamitatis in superbia et fastu re- 
poni ostendit; monet ut opem quaerant in Sion; ibi enim adesse thro- 
num gratiae; ruina quoque annuntiatur Damasco et Israeli (cap. 171) et 
causae calamitatis in oblivione Dei et idololatria sitae recensentur ; quare 
is ex iudicio fructus exsistet, ut homo inclinetar ad Factorem suum et 
oculi eius ad Sanctum Israel respiciant. A gentibus vicinis transit vates 
ad longe dissitas : iubet nuntiari Aethiopibus (cap. 18) Deum hostes esse - 
subito prostraturum; quo facto fore ait ut ipsi quoque Aethiopes maie- 
statem Domini venerentur. Aegyptiorum quoque idolis et fastui castiga- 
tiones denuntiantur severae (cap. 19) ; at fore promittitur, ut in tribu- 
latione agnoscant Dominum et demum cum Assur et Israel populo Dei 
accenseantur ; in,cuius rei pignus initium humiliationis iamiam instare 
(cap. 20) actione symbolica propheta declarare iubetur. Vaticiniis de 
gentibus.meridionalibus adiungit vates oraculum in gentem aquilonarem, 
in Babylonios (cap. 21) : inexspectato urbem captum iri; eam autem 
expugnationem Israelitis solatio esse. Quo melius iudicium Dei univer- 
sale repraesentetur, etiam gentes minores, Edomitas et Arabes (21, 11- 
41) ei substare et humiliatum iri annuntiatur et ipsa etiam urbs hieroso- 
lymitana media apparet inter gentes iudicanda et punienda; gentium 
mores imitata est, cum gentibus et per gentes merito iudicatur. Illud - 
ostenditur (cap. 22) eo modo quo et cives se habent miseria ingruente, 

dum humana quidem subsidia anxie cireumspiciunt, Dei autem monita 
frivole spernunt, et quo agit ille qui est praepositus domus regiae, qui 
publicum exhibet exemplum contumaciae et contemptus minarum di- 
vinarum. Demum oraculum funditur in Tyrum, ergo in illam civitatem 
quae occidentem versus latissimum exercuit per commercium et colonias 
imperium (cap. 23); ita populi omnes, vicini et longinqui, in quattuor 
plagis habitantes Dei iudicio subiecti exhibentur. Sed etiam Tyriis post 
ruinam a Domino effectam conceditur instauratio et aperitur spes fore ut 
prospere agant, dummodo Domino servierint.— Iam iudicia haec particu- 
laria comprehenduntur et absolvuntur (uti in prologo cap. 13 innuitur) 
iudicio quodam generali in orbem universum et in omnem potestatem 
Deo adversariam sive humanam sive diabolicam (cap. 24), quo iudicio 
regnum Dei gloriosum constituitur. Norma enim illa : Sion in iudicio re- 
dimetur, iam quam late pateat in orbem universum exhibetur. Unde eo- 
dem modo sicut per iudicia priora particularia Dei gloria est manifestata 
et sanctus Deo populus est effectus et eruditus, ita hoc iudicio maiestas 
Dei revelatur, quam electi ex omnibus orbis partibus summis laudibus 
celebrant. Qualia bona Deus in regno suo civibus theocratiae paraverit, 
symbolo declaratur convivii divinitus parati (cap. 93) et explicatur va- 
riis hymnis laudis et actionis gratiarum, quas cives theocratiae laetis 
animis concinunt (cap. 26). Absolvit propheta hanc seriem (cap. 27) 
monens populum, ut dum Dei iudicia devolvuntur, cum spe et patientia 
Deum punientem revereatur, et admirans benignam Dei providentiam et 
misericordiam, qui populum castigat, ut fructus salutis exoriatur, et 
qui expiatos denuo colliget, ut Dominum adorent in monte sancto in 
Ierusalem. Unde quod statim ab initio exhibuit, oraculum de monte Sion 
elevato ad quem omnes confluent, ad id aptissime revertitur vates via 
iudiciorum omnium delineata. 

Uti in tertia oraculorum serie vates id exsecutus esse videtur, quod 
8, 9. 10 (cf. 2, 12 seq.) statuerat, ita in quarta serie (cap. 98-37) id 
latius proponit quod iam 8, 11 seq. et 10, 5 seq. de invasione assyriaca 
et de fide et fiducia in solo Deo habenda docuerat. Quare in hac quarta 
serie duo potissimum inculcat : fiduciam omnem quae reponatur in ho- 
minibus vel in subsidiis humanis esse penitus abiiciendam ; omni au- 
tem vi et modq enitendum esse ut firmissima in Deum fides ac spes con- 
cipiatur. Ad duo haec efficienda, quibus optima contineatur praeparatio 
ad invasionem assyriacam debito modo subeundam, omnia in hac serie 
diriguntur. Quare primo sex orationibus quae a vae incipiunt adminicula 
falsae prudentiae humanae subvertit et ubi verum auxilium et firmissima 
sit salutis spes ostendit. Quam perniciosum sit recedere a Domino, 
exemplo discant Samariae eversae (cap. 98); quam indignum pro ci- 

vibus Sion imitari stupiditatem, impietatem Israelitarum et ab homini- 
bus sperare opem, ita ut contra Deum animos obdurent! Ubi verum sit 
atque inconeussum spei fundamentum, vates eodem modo docet, sicuti 
1, 9; prudentiam illam humanam, foedus cum extraneis iis fore in per- 
niciem docet, fide vero in Deum piis allatum iri salutem ; utinam divi- 
nae providentiae suavem agnoscerent dispositionem ! Quae sit divini 
consilii dispositio, declaratur cap. 29 : Ierusalem ita iri angustiis 
pressum, ut prudentissimi quique quo se vertant iam nesciant; vae illis 
qui divinis obniti velint consiliis! eo modo quo Domino placuerit, 
inexspectato liberationem iri concessum. Cum igitur Dominus pro suo 
beneplacito opem laturus sit, quam stultum sit atque perversum monet 
propheta (cap. 30), in Aegypto spem ponere; acerbas fore poenas 
luendas ad hane perversitatem expiandam; infidelitate sua perituros 
esse multos; unicam salutis tesseram contineri in spe divina; hac pios 
iri confortatum ; hanc Deum esse remuneraturum eo quod terribili sua 
maiestate Assyrios sit subito devicturus. Quare denuo vae ingeminat 
(cap. 31) in eos qui ab Aegyptiis opem efflagitant; Deus enim, iterato 
» vates inculcat, ipse sui populi causam fortiter tuendam suscipiet, non 
humana vi, sed nutu divino cadet Assur; post ruinam eius in populo 
Dei reflorebit pietas et iustitia (cap. 32), sed ut hisce virtutibus via pare- 
tur, igne vindictae ac punitionis divinae vitia sunt exurenda : hac exu- 
stione facta iustitia florebit. Spem divinam ulterius erigit vates (cap. 33) 
praeclare describens impetum Assyriorum, repentinam eorum ruinam, 
praeclaram piorum in Deum spem, impotentiam humanam, opem divi- 
nam, laetitiam et exsultationem de tanta gloria urbi lerusalem civibusque 
concessa, Hisce orationibus sex vae comprehensis subdit propheta duas 
orationes, quibus modo maxime generali sortem depingit contrariam 
quae maneat pios et impios, fideles et infideles. Describit enim cap. 34 
quantam desolationem, iram, vindictam Deus contemptoribus suis sit 
illaturus; sed cap. 35 laetissimam proponit atque beatissimam salutis 
imaginem. Unde eligant, utrum iudicem terribilem provocare velint an 
iucundissima eius bonorum communicatione perfrui! Ita ad quem exitum 
demum et infidelitas et fides perventura sit, aeque nervose atque ele- 
ganter vates proposuit. Tali ergo ratione et huiusmodi sermonibus po- 
pulum praeparare studuit, ut calamitatem illam quam Achaz impietate 
sua (cap. "1) adduxerat, pietate ac fide vinceret. Quomodo id revera fac- 
tum sit, quomodo Ezechias rex pius et cum eo populus fide sua ac fidu- 
cia pristinam illam regis populique expiaverint impietatem et poenas 
luerint et demum servati fuerint, vates cap. 36. 31 enarrat et ita hanc 
quartam vaticiniorum seriem simulque priorem libri partem absolvit. 

Alterius partis argumentum exponetur in Prolegg. ad illa Isaiae ora- 
cula in altero huius commentarii tonio. 


IV. — De Isaia auctore libri. 


Quanta cum cura et fidelitate sua cuique prophetae vaticinia servata 
fuerint, testimonia insignia habentur in libro duodecim prophetarum, in 
quo minora quoque effata, uti Abdiae, non solum religiose servata et 
custodita cernuntur, verum etiam propriis prophetarum nominibus in- 
scripta atque distincta habentur. Eandem curam et sollicitudinem etiam 
in libris historicis advertere poteris. Ita iam in Pentateucho vaticinia 
suis auctoribus diligenter attribuuntur; cogita de Lamech Gen. 5, 29, 
de Noe Gen. 9, 25 - 291, de Isaac Gen. 27, 21, de Iacob Gen. 49 ; de Ba- 
laam Num. 24; de Moyse Deut. 18, 18; de Iosuelos. 6, 25; de Nathan 
2 Reg. 1, 8 seq. ; de Michaea 3 Reg. 22, 171; de Iona 4 Reg. 14, 25 etc. 
etc. Quam curam adeo constanter adhibitam si rite perpenderis et praeter- 
ea consideraveris prophetarum libros sedulo fuisse asservatos, id quod 
ex eorum nominibus atque titulis in libris historicis allegatis ! patet, fa- 
cere non poteris quin concedas iam eo ipso quod vaticinia haec omnia 
uno in libro sub nomine Isaiae fuerint collecta et tradita, firmum gigni 
árgumentum ea revera ad Isaiam auctorem esse referenda. Cur enim 
apud unum Isaiam id statuendum sit, quod apud alios non evenisse 
, perspicimus, scil. ut vaticinia alterius alteri vati perperam attribueren- 
tur, rationes oportet adesse plane convincentes et eo magis convincen- 
tes, quo maiora et graviora sunt vaticinia. Talia enim vaticinia 
qualia apud Isaiam legimus propter argumenti gravitatem, sublimitatem 
nemo facile supponet vel ab auctore ignoto fuisse in vulgus emissa vel 
postquam emissa fuerint ab eorum vero auctore, esse alii prophetae 
priori cuius oracula iam cognita essent perperam adscripta. Quaero 
enim, quandonam falso adscripta esse censenda sint? Aut ab auctore 
ipso emittebantur in vulgus, aut diu post auctoris mortem demum inno- 
tuerunt. Prius si dixeris, fieri nequit, ut ita auctor in oblivionem abie- 
rit, ut demum alii falso attribuerentur ; alterum si assumpseris, iterum 
fateri cogeris, eo ipso quod Isaiae libro coniuncta sint certum adesse 
indicium tum cum innotuerint exstitisse de auctore certam atque indu- 
bitatam doctrinam et traditionem. Id suadetur a contrario. Exstant enim 
in canone Iudaeorum multi libri quibus nomen auctoris nullo modo prae- 
fixum est vel etiam cernis quasdam partes quae nominibus additis a re- 
liquo volumine distinguuntur (cf. Prov. 93, 1; 24, 23; 80, 1; 31, 1); 


1. Vide de libris Samucl, Nathan, Gad prophetarum 1 Par. 29, 29; de Ahia 9 Par. 9,90: 
2 «9,901 


de Addo, de Semeia (2 Par. 12, 13), de Iehu (2 Par. 20, 34, de Hozai (2 Par. 33, 19) etc. 

unde iure concludere debebis, si nomina praefixa sunt, collectoribus 
certis atque indubitatis argumentis de auctore constitisse ; si nulla nomi- 
na legantur, tum vel ex ipsius libri testimonio de auctore patere (uti 
est in Pentateucho ; Deut.. 31, 24), vel ipsis collectoribus de auctore cer- 
tam scientiam non adfuisse. Temere autem collectores nomina addidis- 
se vel ex coniectura debili si asserueris, eo ipso revinceris, quia multis 
libris nullum adscripserunt auctoris nomen. 

Huic considerationi adde, carmina illa quae apud criticos recentiores 
in dubium vocantur, iam nota fuisse Ieremiae, Sophoniae ; unde eo tem- 
pore illa iam exstitisse negari nequit; iam eo tempore innotescere po- 
iuit quis eorum sit auctor, et; cum semper fuerint coniuncta cum volu- 
mine Isaiae, Isaiam quoque auctorem habitum fuisse certum est. Iam si 
hoc, redit argumentum modo expositum. Quae autem in priore parte ho- 
die Isaiae esse auctoris negantur, haec sunt : 13, 1-14, 23; capp. 18. 
16. 21, 4-10; aliqui etiam cap. 93; capp. 24-97 ; capp. 34. 35. Ft 
de primo quidem, de oraculo in Babel, sufficit commemorasse vatici- 
nium Ieremiae capp. 50. 514, in quo uti Keil dicit (Lehrbuch der hist. 
krit. Einleitung, 2 ed. 2. 01, 10) fere singuli versus Isaiae retractati in- 
veniri possint. Idem vaticinium notum erat Sophoniae ; cf. Soph. 1,1; 3, 
11 et Is. 43, 3; Soph. 2, 13 - 19 et Is, 13, 20-22 et 34, 11, — Si 
quis vero contendit, oraculum in Moab capp. 13. 16 ab antiquiore pro- 
pheta depromptum et ab Isaia operi fuisse insertum, nihil asserit, quod 
iure possit reprehendi, cum ipse Isaias vaticinium hisce concludat : hoc 
verbum quod locutus est Dominus ad Moab ez tunc, et nunc locutus est 
etc. (vide in comment.). Vaticinium in Tyrum cap. 93 aliqui Isaiae 
abiudicarunt (ita Eichhorn, Ros. Movers, Hitzig, Ewald) qui illud vel 
alicui Isaiae discipulo vel Ieremiae attribuunt ; at ipse Ges. et de Wette 
eorum rationes non rem evincere contendunt ; unde alii merito oracu- 
lum hoc Isaiae vindicant (cf. Keil l. c. Drechsl. Del. Naeg.). Oracula vero 
capp. 24-27 minime possunt in dubium vocari ; nam arcte adnec- 
tuntur ad antecedentia, ita ut si ab illis avellantur intelligi nequeant ; 
adverte enim sermonem in iis fieri de hoste, de tyrannis, de urbe, de 
terra sine ullo nomine vel determinatione ulteriore non adiecta ; id in- 
tellisitur, si vaticinia antecedentia supponuntur, recoluntur, absolvun- 
tur (vide in comment.) ; nullo modo autem, si vaticinium hoc separatum 
exstitisset. Insuper horum capitum argumentum quam maxime pendet 
a prioribus et priora haud raro tanguntur ; cf. 24, 13 et 17, 5. 6; 24, 
16 et 21, 9; 27, 9 et 11, 8 ; 21, 2 seq. et 5, 1; praeterea haec vatici- 
nia iam nota fuerunt prophetis Nahum, Ieremiae, Ezechieli ; cf. Nah. 2, 
10 et 94, 1. Ier. 4, 23-26 et Is. 24, 1-12. 19. 20. 23; Ier. 4, '1 
et Is. 24, 10; Ier. 8, 13 et Is. 24, 4 (cf. Scholz, Commentar z. Buche 

d. Pr. Ier. p. 62. 125. 166 etc.) ; Ez. 24, 8 et Is. 26, 21; Ez. 29, 3 et 
Is. 291, 1 (cf. Keil l. c.). Eaedem rationes etiam militant pro capp. 34. 
33. Arcte enim ad antecedentia pertinent et iam a Sophonia, leremia, 
Ezechiele cognita esse ex eorum libris colligitur ; cf. Is. 34, 6. 11 et 
Soph. 1, 1. 8 et 2, 14; Is. 34, 5-8 et Ier. 46, 10; Is. 34, 6 et Ier. 25, 
31 ; Is. 34, 2 et Ier. 25, 33. 34 ; Is. 34, '1 et Ier. 50, 271; Is. 34, 6 et Ier. 
51, 40; Is. 34, 16 et Ier. 51, 60 seq. Is. 34, 13 et Ier. 50, 39; Is. 34, 
3 et Ez. 39, 5. 6 et 39, 11; Is. 34, 6. 1 et Ez. 39, 11-19 (cf. Keil 
l. c.). Ceterum quantopere hae quoque partes in dicendi genere, in me- 
taphoris, in sensibus accedant ad oracula ea quae ab omnibus genuina 
habentur et ad Isaiam referuntur, in ipsa explanatione satis patebit. De 
qua re utiliter etiam conferri possunt. Herbst- Welte (Hist. krit. Einlei- 
tung II p. 9. 33 seq.), Scholz (Einleitung III p. 313-380), Horne (An 
Introduction II p. 814 seq.), Keil, Drechsler (in comment.), von Him- 
pel (Tübing. theol. Quartalschrift 4818 p. 411. 491 seq.). 

Deinde minime omitti debet in serie hac oraculorum consideranda et 
diiudicanda, quomodo ex illis revera constituatur unum aliquod opus 
. firmo consilio constans, unitate interna compactum, ita ut quae in priori- 
bus partibus quasi semina sparsa fuerint, in subsequentibus crescere et 
explicari cernantur. Id autem ita esse iam ex argumento proposito (sub 
n. III) facile perspicitur et in libri explanatione etiam clarius uberiusque 
demonstrabitur. Talem autem .unitatem internam et argumenti incepti 
explicationem non posse oriri ex fragmentis variis fortuito collectis vel 
inter se assutis demonstratione haud videtur indigere. 

Denique minime tacendum est unam ex primis rationibus, cur vati- 
cinia quaedam Isaiae fuerint abiudicata, eam fuisse quia rerum futura- 
rum certa praedietione a vate facta critici illi offendebantur.. Ita enim 
ex cap. 13 de expugnatione urbis Babylonis quae tanto tempore post 
Isaiam facta sit statim concludunt, oraculum illud non esse ab Isaia pro- 
fectum ; dieunt nempe ipso oraculi argumento nos omnino edoceri effa- 
tum ultimo exsilii tempore esse ortum (cf. Bleek-Kamphausen, Einl. 
4 201) vel : oraculi auctor loquitur de regno potentissimo babylonico, 
quo ludaei exsules opprimerentur ; ruinam regni et liberationem exsu- 
lum mox fore videt; nominat Medos qui expugnaturi sint Babylonem : 
haec omnia autem Isaiae non congruunt, quippe qui alias semper de uno: 
regno Assyriorum agat et ad summum vaticinari potuerit nihil aliud 
nisi fortasse fore aliquando regnum babylonicum et, fortasse pericula 
ex eo regno iudaico iri illatum (ita Knobel). Praescribunt scil. critici: 
isti Deo, quid possit et debeat cum suis prophetis communicare et quid 
non possit, non attendentes quantis se contradictionibus involvant et 
quot veri nominis vaticinia nullo modo ex libris veteris novique foede- . 

ris amoveri possint. Insuper falsum est Isaiam solum regno assyriaco 
occupari (cf. capp. 38. 39; eventus enim ibi narratos tempore Isaiae 
accidisse nemo negat); et cum regnum babylonicum iam dudum ante 
Isaiam exstiterit et saepe cum Assyriis de summo imperio varia fortuna 
pugnatum sit, etsi revelationem divinam omiseris, non adeo difficile 
erat praevidere Babylonios demum fore Assyriis iterum superiores, uti 
olim per longum tempus fuerant. ' 
Isaiam esse quoque auctorem alterius partis (cap. 40- -66) in Prolegg. 
ad eam partem demonstrabitur, in altero huius commentarii volumine. 


V. — De praecipuis in Isaiam commentariis. 


De primis quae exstiterint in Isaiam commentationibus nos docet 
S. Hieronymus (Prolog. comment. in Is. M. 24, 20) : « magni laboris et 
operis est omnem Isaiae librum velle edisserere, in quo nmiaiorum nos- 
trorum ingenia sudaverunt, Graecorum dico. Ceterum apud Latinos 
grande silentium est praeter sanctae memoriae martyrem Victorinum, 
qui cum apostolo dicere poterat : etsi imperitus sermone, non tamen 
scientia (2 Cor. 11, 9). Scripsit enim in hunc prophetam iuxta editio- 
nes quattuor usque ad visionem quadrupedum in deserto (30, 6) Orige- 
nes triginta volumina, e quibus vicesimus sextus liber non invenitur. 
Feruntur et alii sub nomine eius de visione «e:pazé3o» duo ad Gratam 
libri, qui pseudographi putantur, et viginti quinque homiliae et czyeuóceis 
quas nos excerpta possumus appellare. Eusebius quoque Pamphili iuxta 
historicam explanationem quindecim ' edidit volumina et Didymus cuius 
amicitiis nuper usi sumus, ab eo loco ubi scriptum est : consolamini, 
consolamini populum meum, sacerdotes, loquimini ad cor Terusslern 
(40, 1) usque ad finem voluminis decem et octo edidit tomos. Apolli- 

-maris autem more suo sic exponit omnia, ut universa transcurrat et 
punctis quibusdam atque intervallis, immo compendiis grandis viae 
spatia praetervolet, ut non tam commentarios quam indices capitum 
nos legere credamus ». 

Secundum haec Origenes Isaiam commentatus est triplici illo modo 
quo explanationes scribere solebat; per commentarios (tomos), scholia 
vel breves adnotationes, homilias. Horum autem perpauca usque ad nos 
perlata sunt fragmenta : duo scil. ex primo et vigesimo octavo libro in 
Apologia Pamphili pro Origene et novem homiliae in translatione latina 


1. In libro de scriptoribus eccles. decem Eusebii libros iu Is. commemorat S. Hier. Ce- 
terum haec seu voluminum seu librorum distinctio iam diu periit eiusque ne vestigium qui- 
dem in codicibus reperitur; cf. M. gr. 24, 19. 

quam S. Hier. confecit (cf. M. gr. 13, 217-234). Tractantur hi loci : 
cap. 6; 1, 44 seq. 4, 1 ; 41, 2; 8, 18 seq. 10, 10 seq. ; sed pro expli- 
catione parum vel nihil utilitatis ibi invenies. Ceterum de interpretandi 
ratione Origenis S. Hier. inter alia ita loquitur : « liberis allegoriae 
spatiis evagatur et interpretatis nominibus singulorum ingenium suum 
facit Ecclesiae sacramenta » (M. 24, 184). At dubium non est, quin 
S. Hier. varia ex Origenis commentariis in suum usum derivaverit prae- 
sertim in explicationibus mysticis quibus textum graecum exponere solet 
(cf. contra Rufin. 3, 11). Primum commentarium integrum ex ecclesia 
graeca habemus ab Eusebio, Caesareae Palaestinae episcopo "Yzoyvápaza 
eig "Hsaía» (M. 24, 89-826); praeter hunc commentarium, qui 
interpreti saepe utilis est. et. varia quoque ex aliis versionibus graecis 
praebet, consulendae sunt Eclogae propheticae eiusdem Eusebii 
(M. 93, 1192-1261) et explicationes vaticiniorum messianicorum in 
demonstratione evangelica, praesertim libr. 3.6. 7. 9 (M. 22). De eius 
commentandi ratione ita iudicium fert S. Hier. : « historicam iuter- 
pretationem titulo repromittens interdum obliviscitur propositi et. in 
Origenis scita concedit » (M. 24, 154) et: « Eusebius caesariensis 
historicam interpretationem titulo repromittens diversis sensibus eva- 
gatur, cuius cum libros legerem, aliud multo reperi quam indice promit- 
tebat. Ubicumque enim eum historia defecerit, transit ad allegoriam 
' et ita separata consociat, ut mirer eum nova sermonis fabrica in unum 
corpus lapidem ferrumque coniungere. Hoc breviter admonui, ne quis 
nos putet ex illius fontibus mutuasse quae dicimus » (ad Is. 18, 2; M. 
24, 119). At non immerito dicit Montfaucon : « attamen ille (S. Hier.) 
bene multa ex hisce commentariis expiscatus est, quorum minimam 
partem aos variis in locis notavimus » (M. 24, 80). 

S. Chrysostomi interpretatio (ieguvsíx) solum complectitur octo Isaiae 
capita (1-8, 10); praeterea sex exsistunt homiliae de 6 cap. et una de 
49, 'i (M. 66, 11-152). Praeter sensum literalem s. doctor applicationes 
et adhortationes ad mores pertinentes quandoque prosequitur. Inter 
opera S. Basilii fertur quoque explicatio satis diffusa 16 capitum Isaiae 
(M. 30, 118-668) qua praeter sensum literalem tropologicae et allegoricae 
applicationes proponuntur. Utrum opus sit genuinum S. Basilii necne, 
disceptant. Aliqui omnino negant, uti Petavius (cf. M. 30, 118) ; iam 
Drungarius a multis in dubium vocari refert (M. gr. 24, 81) ; sed multi 
recentiorum opus S. Basilii agnoscendum esse censent (cf. Alzog, 
Patrologie p. 26; Nirschl, Patrologie II p. 153; Cornely, Introd. I. 
p. 621); complura ex Origenis et Eusebii commentariis transsumpta viden- 
tur. Maioris utilitatis est commentarius S. Cyrilli alexandrini (M. '10, 
1-1450), qui sensum literalem bene explicat, multa ex rerum gestarum 

historia ad textum elucidandum affert et dictionis vim et pulchritudinem 
qua usus est Isaias saepe feliciter declarat ; praeterea sensum allegoricum 
minime negligit et multa ad vitam moresque utilia explicationi aspergit. 
Multo brevior, soli sensui literali insistens, clarus, concinnus est com- 
mentarius Theodoreti episcopi Cyri (M. 81, 215-494). Theodori hera- 
cleotae fragmenta explicationis collecta sunt M. 18, 1308-1378 ; xeg&Xaa, 
capitula Hesychii, presbyteri hierosolymitani, breve argumentum exhi- 
bent oraculorum Isaiae et praesertim quae sint messianica et typica paucis 
indicant (M. 93, 1369-1386). Per modum fere catenarum quas vocant 
antecedentium interpretum commentationes colligit et reliquas quoque 
versiones graecas saepe affert Procopius gazaeus : émwop vOv elg «àv 
npopfon» Hsoata» xaxafsf)vpivov Buxgópov £Ewpüccov (M. 81, 1811-2714). 

Ex ecclesia syriaca nominandus est commentarius S. Ephraem, qui bre- 
vis est (nec omnes locos Isaiae explicat), sensum literalem investigat et 
rerum gestarum historia breviter relata textum illustrat; vaticinia mes- 
sianica uberius exponuntur ; editus est syriace cum versione latina 
(quae tamen est liberior, et potius paraphrasin et varia additamenta refert) 
in tomo secundo editionis romanae : S. P. N. Ephraem Syri opera: 
omnia quae exstant graece, syriace, latine... syriacum textum recensuit 
Petrus Benedictus S. I., notis vocalibus animavit, latine vertit et vario- 
rum scholiis locupletavit, Romae 17140 (t. 2 p. 20-97).—Scholia Gregorii 
Barhebraei (Barh.) in Isaiam e codicibus mss. syriacis musaei britan- 
nici londinensis et bibliothecae bodleianae oxoniensis edidit et annota- 
tionibus illustravit O. Fr. Tullberg, Upsaliae 1842; satis brevia sunt ; 
ad textum syr. legendum et explicandum utilia sunt. 

Inter antiquitatis commentarios principem locum obtinent S. Hiero- 
nymi commentariorum in Isaiam prophetam libri duodeviginti (M. 94, 
11-618). Sensum literalem s. doctor diligenter investigat; multa ex 
Hebraeorum explicationibus, ex historia, geographia, archaeologia affert 
quae interpreti valde utilia sunt; primus inter interpretes ubique fere 
textum hebr. ob oculos habet, in vocum difficilium significationem in- 
quirit, saepe referens versiones Aquilae, Theodotionis, Symmachi. Simul 
cum textu hebr. quem versione latina fideliter reddit, explicat (verum 
plerumque allegorice vel mystice vel tropologice) textum graecum LXX. 
Presse vestigia sequitur S. Hieronymi eiusque explicationes fere recolit 
Haimo, episcopus halberstatensis (M. 116, 11-1086) ; saepe noa exhi- 
bet nisi commentarium S. Hieronymi in breviorem formam redactum ;. 
in allegoriis afferendis sobrius est. Rupertus abbas tuitiensis in amplo 
opere « de Trinitate et operibus eius libri 42 » (M. 16'1) etiam explicat 
Is. capp. 4-12. 51-65; saepius sensum literalem bene explicat; at non 
placet quod capp. 1-12 plerumque immediate de Christo et de tempore 

Romanorum exponit. Allegoricam et moralem explanationem plerumque 
sequitur Herveus, monachus burgidolensis in commentariorum in 
Isaiam libris octo (M. 181, 171-592). Hisce longe utilior est expositio in 
Isaiam prophetam, quam S. Thomas aquinas composuit; explanatio 
sensum literalem consequitur quem saepe feliciter s. doctor eruit ; valde 
solers est ac diligens in nexu sententiarum indagando, quem quo clarius 
certiusque investiget, divisiones ac subdivisiones singularum partium 
subtiliter adhibet; ad verborum sententiarumque sensum explicandum 
mirum est quot locos s. literarum parallelos adhibeat. Soli textui latino 
inhaeret, quem (utpote qui sit versio saepius ex textu originali expli- 
canda) linguae hebraicae ignarus non semper rite intelligere potuit. Olim 
a multis in quaestionem vocabatur sitne haec expositio genuinum S. Tho- 
mae opus necne; ita dubitarunt Sixtus senensis, Sasbout, Delrio, Cor- 
nelius a Lapide ; et dubitatum quandoque est ob expositionem literalem, 
quae hodie s. doctori laudi vertitur, at quae a communiter tunc tempo- 
ris recepta recedebat. Ita Cornelius a Lapide rationibus internis exposi- 
tionem non esse s. doctoris ostendere conatur : « in multis iudaizat ; 
exempli instar sit 8, 1 accede ad prophetissam, hoc est, inquit, ad uxorem 
iuam, o Isaia, qui sensus iudaicus est ». Opus genuinum defendunt 
Trivetus (in chronico ad ann. 12774), Bernardus Guidonis apud Oudin 
(cf. Werner, der hl. Thomas I p. 123), de Rubeis (dissert. 2 c. 1. t. 14) 
et esse genuinum hodie certo omnino constat (cf. Theolog. Zeitschrift, 
, Innsbr. 1878, p. 222). Hoc commentario frequenter usus est .Vicolaus 
Lyranus in sua Postilla, una re S. Thomam superans, linguae scil. le- 
braicae scientia (cf. Cornely, Introd. I p. 6614). 

Thomas de Vio Card. Caietanus morte praeventus reliquis suis ope- 
ribus exegeticis explicationem prophetarum addere non potuit; de eius 
in Isaiam explanatione non exstat nisi explicatio trium priorum capi- 
tum Is. (1, 1-3, 8). — Hieronymus Oleaster (t 1862) ord. praed. 
in sua commentatione sequitur versionem Santis Pagnini; sensum 
literalem sequitur et verborum etymologias et significationes diligenter 
exquirere studet (cf. Nie. Antonius, bibl. hisp. nova I p. 592). — Fran- 
ciscus Forerius (Foreiro) ord. praed. (t 1581) ubique diligenter textum 
hebr. expendit, saepe feliciter explicat; de eo iudicat Rosenmüller : 
« indagavit in singularum vocum proprias significationes et integrarum 
sententiarum sensum et nexum non minori diligentia quam iudicio ». 
Eius commentarius quoque receptus est in opere illo grandi cui titulus 
est. Critici sacri (tom. 4) et denuo excusus est in Scripturae sacrae Cursu 
completo, quem edidit Migne, Parisiis 1832, tom. 18. — Commentarium 
Adami Sasbout iuremerito laudat Cornelius a Lapide tamquam quo litera 
docte ac pie apteque ad mores explicetur; insuper commentarius est 

brevis'et literae inhaerens neque ad allegorias evagatur. — Haud 
spernenda est Hieronymi Osorii lusitani, episcopi silvensis paraphrasis 
in Isaiam ; haud raro bene vim et elegantiam textus imitatur et saepe 
feliciter sensum attingit, solum nimia verborum affluentia frequenter 
turgida; variae habentur editiones : Bononiae 1577; Coloniae 1579, 
1584 (cf. Hurter, nomenclator liter. I p. 57). — Quamvis Joannes Mal- 
donatus S. L( t 1583) in. veteris testamenti explanatione non eam 
adeptus sit laudem quam suo iuresibi vindicat in explanatione evangelio- 
rum, tamen commentarius eius in Isaiam laude dignus et ab inter- 
prete non est negligendus; textum enim hebr. diligenter consulit et 
expendit et sensum literalem breviter ac dilucide proponit. Receptus est 
commentarius eius in opus biblicum editum Venetiis in 28 tomis : 
Biblia sacra... cum selectissimis litteralibus commentariis. — Compo- 
suit Leo Castrensis (Castrius, t 1586) commentaria in Esaiam prophetam 
ex sacris scriptoribus graecis et latinis confecta adversus aliquot com- 
mentaria et interpretationes quasdam ex rabbinorum scriniis compilatas ; 
ingens, ut ait Cornelius a Lapide, scripsit volumen ; totus est in versione 
LXX explananda estque in Patribus versatissimus ac hostis acerrimus 
Iudaeorum, contra quos omnia pene Isaiae dicta torquet (cf. Nic. Antonius, 
bibl. hisp. nova II p. 14; Hurter, nomenclator lit. I p. 163). — Mentione 
digna sunt et quandoque etiam consulenda : Hectoris Pinii lusitani, - 
ordinis divi Hieronymi, in Esaiam prophetam commentaria, quae saepius 
edita sunt (Lugduni 1561. 1367. 1584. 16171. Antwerpiae 15671. 1572. 
Parisiis 1617. Coloniae 1616); verum est quod de eo Nic. Antonius : 
hunc stilum semper secutus fuit Hector, ut literalem prius libri sensum 
explicaret, deinde ad finem singulorum capitum ex hebraeo, chaldaeo 
graecoque annotationes subnecteret; et Cornelius a Lapide : scripsit 
succulenter, saepe ad moralia excurrit. ' 

Alios quoque accipe commentarios quibus quanta diligentia lectio 
Isaiae fota sit luculenter probatur : Arias Montanus (t 1598) scripsit 
commentaria in Esaiae sermones, Antwerp. 1399 (cf. Vic. Antonius]. c. I 
p. 208; Hurter 1l. c. 451). Michael de Palacios tribus voluminibus edidit 
dilucidationum et declamationum tropologicarum. in Esaiam prophetam 
libros quindecim (Salmanticae, 15712 — cf. Nic. Antonius l. c. II p. 143); 
Thaddaeus Guidellus (t 1606) ord. s. Aug. duo edidit in. Isaiam volu- 
mina (cf., Calmet, biblioth. s. Hurter l. c. I p. 365); Gabriel Alvarez 
S. I. (11643) in duobus voluminibus Lugduni 1622 edidit Isaiam expo- 
situm; Andreas Lucas de Arcones S. I. (1 1658) scripsit Isaiae prophetae 

dilucidationem literalem, mysticam et moralem, exornatam discursuum 
f varietate, Lugduni 1642. 1632 (cf. de Backer, bibliothéque des écri- 
vains dela C. de J. I. p. 211; Nic. Antonius. c. I p. 19. 503). Didacus 

Alvarez (t 1632) ord. praed. publici iuris fecit commentaria in Isaiam 
prophetam iuxta sensum literalem et moralem cum annotationibus. ss. 
Patrum et aliquibus animadversionibus in gratiam praedicatorum in 
unum collectis, Romae 1599. 1613 etc. (cf. /Vic. Antonius l.c. I p. 
965; Hurter l. c. I p. 517). 

Tum commemorandi sunt ii qui integram s. Scripturam vel saltem 
libros plerosque commentariis vel adnotationibus illustrarunt; verum 
quia de iis iam sermo erat in commentariis quos in Iobum et in pro- 
phetas minores edidi et insuper eos recensitos invenies apud Cornely, 
Introd. I p. 678 seq., nomina aliquorum h. l. adscripsisse sufficiat : 
Sa, Mariana (Mar.), Malvenda (Malv.) Sanctius, Tirinus (Tir.), 
Cornelius a. Lapide (Lap.), Menochius (Men.), Gordonus, Calmet; 
scholia vel annotationes quoque ediderunt Vatablus (Vat.), Clarius, 
Estius; alios qui totam s. Scripturam commentati sunt recensui in 
Comment. in Iobum p. 26. 27. Ilis adde Dionysium Carthusianum (cf. 
Cornely, Introd. I p. 665), Danielem Huetiun, qui in demonstratione 
evangelica vaticinia messianica exponit et utriusque testamenti paral- 
lelismum exhibet, Henricum Kilber, unum ex praecipuis theologiae 
wirceburgensis auctoribus, qui omnium sacrorum librorum analysin 
reliquit (Heidelbergae 1773-19), cuius meliorem editionem curavit 
Tailhan S. Y. Parisiis 1856, additis multis notis, in quibus ad omnia fere 
vaticinia messianica locos ss. Patrum fideliter et accurate indicat (cf. Cor- 
nely l. c. p.. 698). 

Ex tempore recentiore hos accipe : Laurentius Reinke insigni dili- 
gentia vaticinia messianica explicavit, difficultates criticas et. exegeticas 
fuse pertractans, aliorum interpretum sententias copiose referens et 
diiudicans; ad Isaiam spectant : Exegesis critica in Is. 2, 9-4 (Mo- 
nast. Guestfal. 1838); in Is. 52, 13-33, 12 (ibid. 1836) et praecipue : 
Die messianischen Weissagungen, Band I und II (Giessen, 1839. 1860); 
in priore tomo p. 19-46 amplus exhibetur conspectus commentariorum 
in Isaiam, qui a ss. Patribus, interpretibus catholicis, protestanticis, 
iudaicis adornati sunt. Praeterea : Weissagung von der Jungfrau und 
Emmanuel (1848). — Petrus Schegg : der Prophet Isaias übersetzt und 
erklaert, München 1850. 

loh. Bade, Christologie des alten Testamentes, III. Theil in qua parte 
praesertim loci  messianici Isaiae explicantur (p. 1-499), Münster 
1851. — G. K. Mayer, die messianischen Prophezieen des Jesaias, Wien 
1863. — Aug. Rohling, der Prophet Jesaja übersetzt und erklaert, 
Münster 1872. — B. Neteler, das Buch Isaias aus dem Urtext über- 
setzt und mit Berücksichtigung seiner Gliederung und der auf seinen 
Inhalt sich beziehenden assyrischen Inschriften erklaert, Münster 1816. 

— Trochon, Isaie, introduction critique et commentaire, 9. ed. Parisiis 


1883. — Aliquos locos ex Isaia messianicos etiam explicavit Corluy 
S. LI Spicilegium dogmatico-bibliceum (I p. 394-442. II p. 82- 
111), Gandavi 1884. — Ipse quoque edidi ante aliquot annos com- 


mentarium lingua germanica conscriptum : Knabenbauer, Erklaerung 
des Propheten Isaias, Freiburg i. B. 4881. ' 

Commentarios editos a protestantibus luculenter enumerant : E. F. 
C. Rosenmüller (Ros.), scholia in v. test. p. HI 4. X-XXIV; Gesenius, 
der Prophet Jesaja, IL 4 p. 127; Keil, Lehrbuch der historisch-kriti- 
schen Einleitung p. 203; JVaegelsbach, der Prophet Jesaja p. XXXII; 
Delitzsch, biblisceher Commentar über den Propheten Jesaja; 3* ed, 
p. XXXVI seq., Zoeckler, Handbuch der theolog. Wissenschaften 
1883. 

Specimina interpretationis rationalisticae habes in comment. quem 
edidit Gesenius (Ges.), quem edidit Knobel (Kn.): der Prophet Jesaja; 
vierte Auflage, herausgegeben von Diestél, Leipzig 1872. Ad prote- 
stantes, qui vocari solent orthodoxi et qui vera tuentur vaticinia et 
inspirationem s. literarum defendunt et hisce innixi Seripturam s. expo- 
nere et vindicare ab incredulorum obiectionibus conantur, cumpriiis 
in Isaia explanando adnumerandi sunt : Drechsler, der Prophet Jesaja, 
3 Theile, Stuttgart 1845. 1849 (capita 28-39 ex schedis auctoris 
edita sunt a Franc. Delitzsch et Aug. Hahn; capita 40-66 retractavit 
et explanavit Aug. Hahn); JNaegelsbach (Naeg.), der Prophet Jesaja, 
theologisch-homiletisch bearbeitet, Bielefeld und Leipzig 1871; Fr. De-- 
litzsch, biblischer Commentar über den Propheten Jesaja, 3. Ausgabe, 
Leipzig 1879; (Del.) . C. I. Bredenkamp (Bred.), der Prophet Jesaja, 
Erlangen 1886, erste Lieferung cap. 1-12. 


LIBER ISAIAE 


PARS PRIOR CAP. 1-31. 
Prologus Cap. 4. 


Anc. — Titulo prophetiae praemisso sollemni attestatione coeli et ter- 
rae accusantur Israelitae maximae in Deum ingratitudinis, stuporis, per- 
fidiae ; ea autem scelerum enormitas cernitur in maximis poenis et cala- 
mitatibus, quibus regnum universum prostratum iacet et Sion vastitate. 
et luctu afficitur ita, ut ab interitu et. ruina pauci solum per Dei mi- 
sericordiam servati sint (1, 1-9). Quantopere corde et animo a Deo 
sint alieni, vates graviter denuntiat nomine Dei reprobans sacrificia ab 
iis oblata, sollemnitates celebratas et orationes factas, quia manus eorum 
caedibus et iniustitiis maculatae sunt. Postulat enim Deus animos a sce- 

"lere puros, postulat probitatem, iustitiam, misericordiam ; si talia prae- 
stiterint, veniam iis pollicetur et prosperitatem ; si renuerint, gladio eos 
consumptum iri minatur (1, 10-20). Miratur vates conversionem luc-. 
tuosam quae nunc cernatur : olim in Israel aderant iusti ac probi, nunc 
duces iniustitiis pleni sunt. Quare acerrimum iudicium necessario in- 
gruit et quidem tale iudicium quo Deus sanctitatem et. iustitiam restituet, 
induratos autem peccatores punitionis severitate conteret (1, 21-31). 

Tribus igitur strophis prologus absolvitur, quarum unaquaeque popu- 
li scelera, poenas debitas, instaurationis spem proponit. Uti in prima 
populus aceusatur in universum, ita in altera reprehensio continetur ta- 
cita sacerdotum, cum sane non sine eorum culpa talis Deo exhibeatur 
cultus qui propter colentium scelera Deo nauseam creet et fastidium ; in 
tertia vero reprehenduntur principes et iudices, qui vi muneris legum 
esse deberent custodes ac vindices, verum ipsi omne fas et ius turpiter 
caleant. In prima stropha poenae ob oculos ponuntur, quibus respublica 
iam undique afflicta est ; in altera interitus per gladium, in tertia varia 
excidii genera proponuntur. Simili ratione spes instaurationis triplici 
gradu exhibetur; et in prima quidem stropha v. 9 spes illucescere eo 
saltem incipit, quia sine ullo merito ab extremo excidio et plena abiec- 

tione a Domino servati sunt ; in altera stropha conditiones declarantur, 
quibus impletis Deus ad bona praeclara largienda paratus est ; in tertia 
autem ipsa instauratio tamquam finis et terminus statuitur, ad quem om- 

nia Dei iudicia contra Israel exercenda recta tendant atque convergant. 

Vult enim Deus sibi parare populum perfectum ; quare iudicia devolvun- 
tur quibus deleta peccatorum iniquitate demum efflorescat vera iustitia. 
Quare iudicia Dei sunt in ruinam et in resurrectionem. 


Ut S. Thom. dicit, inducitur titulus ad manifestandum operis genus, 
auctorem, materiam, tempus : « Visio Isaiae filii Amos quam vidit su- 
| per Iudam et Ierusalem in diebus Oziae, Ioathan, Achaz et Ezechiae, re- 
gum Iuda » ; — visio generatim eiusdem notionis est ac prophetia ; peti- 
tur appellatio e modo quo prophetae vel videnti res interne a Deo demon- 
strantur; erant enim vates, ut S. Cyr. ait, saepe rerum spectatores vel 
res futuras tamquam praesentes menti'exhibitas cernebant (Theod.). 
Simul autem, ut bene monent Procop. Caiet. Pint. Malv., in 
nomine visionis maxima exprimitur certitudo qua propheta sibi 
intime conscius est se res a Deo acceptas communicare. Quare iu- 
remerito in tali titulo simul id exprimi censet S. Chrys. vatem non.sua: 
cum hominibus communicare, sed ea quae ipsi a Deo sint commissa et 
indita, simili modo, prout idem adnotat, ac S. Paulus nomine apostoli 
epistolis praemisso suum asserebat ius et suam tuebatur auctoritatem ; 
proinde visionis nomen titulum exhiberi iuris quo loquatur et cum re- 
verentia ac submissione audiendus sit tamquam Dei interpres ac inter- 
nuntius qui Dei mandata ad homines perferat. Cur vates dicat super [u- 
, dam et Ierusalem, cum tamen in subsequentibus de aliis quoque populis 
bene multis sermo fiat, ex recta theocratiae notione facile explicatur. 
Munus enim propheticum theocratiam spectat seu regnum Dei, quod 
hisce in terris sit stabiliendum et propagandum et demum omnes populos 
in suum sinum ac gremium collecturum. Quare quaecumque propheta vi- 
det et loquitur, ad regnum Dei referuntur et ad eam providentiam divi- 
nam qua regni eius institutio, defensio ab hostibus, indoles, incremen- 
tum regitur et declaratur. Haec autem theocratia in V. T. consistebat in 
Iuda et Ierusalem ; Ierusalem et templum et arx regia huius theocratiae 
centrum erat ; ibi enim verus Dei cultus exercebatur, rex Iuda sedebat in 
throno regni Iahve super Israel (1 Par. 29, 23 ; cf. 2 Reg. 1, 13. 24. 
26) et populus Israel electus erat in regnum sacerdotale (Ex. 19, 6). 
Atque uti multis iam vaticiniis antea datis constabat, ex illa theocratia 
salus et benedictio promanatura erat in omnes gentes, vel aliis verbis : 
theocratia illa in Iuda et Ierusalem fundata ratione quadam sublimiore 
cum plenitudo temporis advenisset, extendenda erat per universum 

orbem. Quare cunctorum vaticiniorum ratio ac summa iuremerito conti-- 
netur atque concluditur in Iuda et Ierusalem. Idque eo magis quoque pro 
tempore Isaiae cernitur, quia quidquid de aliis populis vel minarum 
annuntiat vel fausti ominis praedicit, intimo nexu cum rebus Israelita- 
rum invenies colligatum. Aut enim populi extranei perhibentur a Deo 
missi et adhibiti, ut populum theocraticum propter peccata admissa ca- 
stigent eumque edoceant quam malum sit et amarum dereliquisse Domi- 
num Deum, aut tamquam hostes regni Dei sese exhibent, quorum su- 
perbia et potestas iudicio Dei sit prosternenda, ut impedimentis remotis 
regnum Dei in universos diffundatur. Si igitur vates materiam prophe-. 
tiae designat esse de luda et Ierusalem, tantum abest ut incompletum 
aliquid asserat, ut id potissimum efferat quod totius muneris prophetici 
culmen est atque perfectio. Ad quod utique opus est Iudam et Ierusalem 
eo quo dixi sensu intelligere ; ea autem ratione ab [saia revera Iudam et. 
Ierusalem considerari, non opus est hoc loco latius prosequi, quia totius 
. libri explicatione absoluta quam vere id dicatur luculentissime innotescet, 


Cum titulum hunc multi interpretum non sensu theocratico, sed mere histo- 
rico et profano, non ex mente prophetae quae ex eius vaticiniis indubie colligitur, 
sed ex obvio quasi sono et cortice explanarint, mirum non est quod ad amplis - 
simum libri argumentum eum parum esse aptum iudicaverint. Inde autem in 
varias abierunt sententias : alii enim titulum non ab Isaia positum esse opina- 
bantur; alii priorem solum partem ei attribuebant, alteram autem ei adscri-, 
bebant quem varia vaticinia sub Isaiae nomine collegisse sibi persuadebant; 
alii titulum esse quidem ab Isaia positum, sed solum ad 19 priora capita referri 
asserebant (cf. Diest.). Sed haec omnia frustra coniectantur. Alii qui omnia 
vaticinia in libro contenta Isaiae attribuunt, titulum ita explanant, ut eum ex 
parte totum deelarasse dicant (Darh.), vel ut quae potissima sint ac praecipua, 
eo protulisse censeatur (Calm.) aut ea solum titulo consignasse, quibus reliqua 
magno licet numero ac mole serviant (Sanct.) ; id quod prope aecedit ad expli- 
cationem supra propositam. Etiam propius accedit quod adnotant Caief. et 
Pint., principalem intentionem libri esse tractare mysterium  Messiae, cuius 
praecipua mysteria futura essent in Iudaea et Ierusalem. 

Secundum explicationem datam etiam illud super sensu generico accipi debet, 
ut significentur vaticinia et rerum futurarum visiones de luda et speciatim de 
lerusalem quae urbs tamquam regni caput post mentionem totius regni pecu- 
liari emphasi effertur. Hane acceptionem etiam commendat S. Hier. laudans 
Symmachum, quia non ut LXX et Theodotio contra, Iudaeam et lerusalem 
interpretatus sit, sed « more suo manifestius de luda et lerusalem, ut nec 
prospera nec adversa velit titulo demonstrari, sed ea quae de luda et lerusalenr 
in utramque partem propheticus sermo praedixerit ». 

4) Populi ingratitudo ac scelera exagitantur 4, 2-9. 


Ut vates sceleris israelitici enormitatem et Dei indignationem maximo 
pondere efferat, grandi utitur exordio; illa enim animo, repetens bene- 
ficia maxima quibus Israel erat cumulatus et cernens eorum stupiditatem 
et incredibilem animorum duritiem magna cum emphasi clamat v. 9 
« Audite coeli et auribus percipe terra, quoniam Dominus locutus est : 
filios enutrivi et exaltavi ; ipsi autem spreverunt me » ! — bene monet 
Pint. :« intuere huius principii amplitudinem et maiestatem ! Voluit 
sanctissimus vates et eloquentissimus orator coelum terramque in 
exordio invocare, ut rerum dicendarum magnitudinem ostenderet et 
auditorum animos attentos redderet ». Sed non id tantum, verum etiam, 
ut advertit S. Chrys. : « multa plenum est ira hoc exordium ; nisi 
enim. ingens esset et ineffabilis indignatio nequaquam missis hominibus 
ad elementa sermonem vertisset ». Praeterea sermonis vis ex eo crescit 
quia verba deprompta sunt ex cantico Moysis (Deut. 32, 1), Moyses 
autem coelum et terram invocaverat testes, quod legem populo tradi- 
disset et quod per inobedientiam legis essent perituri (cf. Deut. 4, 26; 
30, 19) et canticum illud voluit esse in testimonium contra eos (Deut. 
31, 28). Cum ergo vates istis utatur vocibus, eventum auditorum men- 
tibus obviam fert grandem : Moysen eis ostendit coelum et terram 
obtestantem, ut sicut fuerint testes legis divinitus datae, ita etiam sint 
vindices legis a perfidis turpiter violatae. Requirit enim, ut ait S. TAom., 
creaturam in testem in iudicium peccati, quae etiam fuerat testis in 
obligatione praecepti (sim. S. fier. Theod. Basil.) Cur autem coeli 
advocentur et terra, ipsa sacra historia edocemur ; non enim solum 
propterea invitantur, quia ipsa nutui Dei obsequentia pluviam et fertili- 
tatem afferant et beneficia populo Dei conferant, ideoque merito testes 
contra ingratos citentur (cf. S. Ephr. Zeno veron. M. 11, 462), sed 
quia erant quasi instrumenta Dei in liberatione populi ex servitute 
aegyptiaca : « creatura enim a Domino contra inobedientes et rebelles 
est armata ; e supernis enim et e coelo plurima et conspicua signa 
facta sunt, plurima item et in ipsa terra mirabilia... itaque perinde 
quasi ipsa elementa tantum non frustra pro his qui liberati fuerunt. 
laborassent, audi, inquit, coelum.. » (S. Cyr.). Adde quod in ipsa legis 
promulgatione coelum et terra suas quoque partes ad legis reverentiam 
inculcandam praestiterunt : « de coelo te fecit audire vocem suam et in 
terra ostendit tibi ignem maximum » (Deut. 4, 36). Quare iuremerito 
nunc invocantur ut arbitri transgressionis, cum alias quoque ut instru- 
menta divinae ultionis appellentur (Ps. 49, 4. Sap. 46, 24. S. Thom.). 

Quando autem illis ut instrumentis divinae vindictae scelera hominum 
panduntur vel si tamquam testes advocantur, non adeo longe aberit 
cum multis cogitare etiam de iis quae in coelis et in terra continentur, 
cogitare de angelis et hominibus, quos, universos tamquam scelerum 
testes et vindices contra ingratum populuin appellet vates (cf. S. Hier. 
Theod. heracl. Procop. Barh. Herv. Pint. RoAL.). 


Compellari coelos et terram tamquam testes vera est plurimorum interpretum 
et veterum et recentiorum explicatio. Pauci contra eam excipiunt, solum ad- 
vocari coelos et terram, ut audiant, quia sequatur quoniam. Dominus loquitur 
(cf. Kn. Diest.), et si Dominus loquatur, utique decere ut omnia attente audiant 
(Ros. Hitz.). At isti non attendunt, admonitionem minime fieri in universum 
ac quasi indeterminate, ut audiant, verum ut audiant Dominum conquerentem 
de populi electi infidelitate et apostasia. Sed cum populi electio et legis promul- 
gatio signis iis sit facta quibus coelum et terra in unum quasi conspirabant, eum 
insuper Moyses coelum et terram testes invocaverit et canticum populo tradiderit 
eadem invocatione insignitum, fieri non potuit quin propheta eum sensum 
verbis inderet quem ex historia populi electi et ex Moysis verbis iis inesse 
perspicuum est.- Quam efficacia verba sint eo sensu accepta et quam praeclarum 
efficiant prooemium, quantas simul minas perfidis indicent, facile assequeris, 
si tecum perpenderis Deum qui tantis miraculis populum sibi elegerit sane ma- 
ximis poenis esse perfidos prosecuturum. Simul eadem verba animum pro- 
phetae intime tangi ac commoveri de tanta populi infidelitate clarissime produnt, 
Similia vide Ier. 2, 13. Mich. 1, 2; 6, 2. 


Iam causa tanti affectus et obtestationis panditur : divina enim maie- 
stas benignitate immensa tot ac tanta conferre dignata est beneficia et 
naturalia et supernaturalia eaque maxima fidelitate per longum iam sae- 
culorum cursum populo servari voluit; illi vero non opponunt nisi 
infidelitatem, contemptum, apostasiam. Quare dicit filios educavi vel 
erescere feci (hebr.) ' i. e. populum hunc Deus peculiari ratione sibi 
elegit et in filium primogenitum adoptavit (Ex. 4, 22) electumque omni 
cura et sollicitudine fovit. Cernitur id iam in vocatione et electione 
Abraham et in promissis divinis ei factis — quare ea saepe in memoriam 
revocantur ; cf. Is. 29, 22; 41, 85; 51, 2; 63, 16 — cernitur in peculiari 
providentia tempore patriarcharum ei stirpi impensa ; inde répetitur li- 


1. Bene advertit For. : « verbum proprie magnos facere notat; hoc tamen verbo Hebraei 
etiam educationem seu nutricationem siguificant, ut 9 Reg. 10, 6 educantes:». Adde v. g 
similem notionem in Num. 6, 3. Is. 44, 14; 49, 91. Ez. 31, 4. Ion. 4, 10. Dan. 1, 5; cf. Ges. 
Thes. p. 266. Notat Caiet. dictionem sonare grandivi. LXX habent iyévvmox; cf. Deut. 32, 
18 Deum (hebr. petram) qui te genuit dereliquisti. Chald. sensum exprimit : vocavi eos filios» 
dilexi eos. , : 

beratio ex Aegypto; inde enascitur electio « in peculium de cunctis po- 
pulis » et foedus sollemniter in Sinai monte conclusum (Ex. 19, 4 seq.). 
Crescit beneficii magnitudo, si cum S. Chrys. expendimus, ex qua con- 
ditione fuerint assumpti; cf. Ez. 16, 3 seq. Hos autem filios etiam 
exaltavit i. e. « quae in Aegypto, quae in deserto, quae in Palaestina 
gessit, uno verbo carptim tetigit » (S. Chrys.) et « enutrivi filios in 
Abraham, Isaac, Iacob; exaltavi in Moyse, Iosue, David, educendo illos 
mirabiliter de terra Aegypti, dividendo illis terram, decorando illos re- 
galibus victoriis » (Rup.). Omnia decora populo olim collata, legisla- 
tionem, regni splendorem, victorias et hostium. deiectionem;,. insignium 
prophetarum missionem etc. in exaltatione comprehensa facile intel- 
lexeris (cf. S. Cyr. Theod. heracl. Procop. Thom. Pint.) ; inde petuntur 
nomina quibus Israel honoratur gens sancta, electa, regnum sacerdotale. 
Haec divinorum beneficiorum commemoratio (cf. Deut. 4, 32-66; 32, 9 
etc.) eo magis tempore Isaiae Iudaeorum animos tangere debuit et ma- 
iore pudore afficere, quia Azaria rege conditio prospera et florens iis 
concessa erat (cf. 2 Par. 26, 8); unde gravior quoque exsistit accusatio 
et reprehensio. Eundem in finem prophetae beneficia Dei ingratis so- 
lent in memoriam revocare ; cf. Os. 71, 15; 9, 10; 11, 1. Am., 2, 10. 3, 
.9. Mich. 6, 4. 

Sed quid tot ac tantis Dei favoribus rependerunt? illi vero defecerunt 
a me (hebr.) i. e. perfide desciverunt, rebellarunt (cf. Caiet. Mald. 
Malv.). Quantopere foedifragi et rebelles facti sint et in rebus religiosis 
et civilibus, in subsequentibus prophetae sermonibus satis declaratur. 
Hic nervose et breviter uno verbo YW5 perfidiam et defectionem omnis 
generis designat vates. Statimque quam enorme sit crimen et quanto- 
pere ab omni veri rectique sensu recedát, comparatione illustrat v. 3 
« cognovit bos possessorem suum et asinus praesepe domini sui; Israel 
autem me non cognovit, et populus meus non intellexit »; — bruta 
animalia beneficiis demulcentur ! ; iumenta heros agnoscunt et sequun- 
tur; Israel (nomine utitur honorifico ad pudorem incutiendum; cf. Gen- 
32, 28) non scit, populus meus non intelligit ; hebr: enim dicitur abso-. 
lute i. e. populus ?eus, a me exaltatus et ex nomine meo appellatus 
mihique addictus sensu caret et intelligentia. In hac compellatione et 
dolor et indignatio et tantae stupiditatis et ingratitudinis admiratio effi- 
caciter notantur; « illi autem ne hoc quidem fecerunt quod bruta faciunt 
animalia, ut beneficiis vincerentur et intelligerent pastorem ac nutricium 
suum ; nec comparavit eos canibus, quod sagacissimum genus animantium 

1. De huius loci accommodatione quae saepius invenitur, Yide quze notavi ad Hab. 3, 2. . 

est et pro parvo cibo dominorum tecta defendit, sed stolidioris sensus 
bovi et asino » (S. Hier.) vel, ut ait S. Chrys. : « brutorum stupidissi- 
mis eos confert illisque peiores esse ostendit »; in tauro enim, ut notat 
For., ferocia, in asino stoliditas non auferunt cognitionem sive sensum 
dominorum; plus ergo quam tauri sunt intractabiles Iudaei et magis 
quam asini stolidi qui non cognoverunt Deum (sim. Ephr. Haim. Caiet. 
Mald. Calm.). Ea enim comparatione stupor et vecordia hominum ita 
significantur, ut non videantur exprimi posse significantius (Sanct.). 
Duplicem in ea argui ignorantiam S. Thom. censet : scil. ipsius Domini 
eiusque legis, vel forte melius ad praesepe, beneficiorum eius. Quae 
igitur natura duce et mero naturae impulsu atque instinctu fiunt, ea 
ratione praeditis proponuntur, ut quantopere a recto ordine deviaverint, 
cum sui erubescentia agnoscant. Talis loquendi modus simul loquentis 
dolorem et indignationem effert et significanter prodit, in quantum ea 
scelera detestetur; cf. ler. 8, i. Prov. 6, 6. Adde quod animalia illa in 
heri utilitatem aluntur; Deus autem populum adoptavit, non üt sibi 
quidquam commodi afferret, sed ut bona cuncta soli obtingerent populo. 

Iam exponitur quam vere talia reprehendantur et quantopere defe- 
cerint a Domino : v. 4 « vae genli peccatrici, populo gravi iniquitate, 
semini nequam, filiis sceleratis! dereliquerunt Dominum, blasphemave- 
runt, Sanctum Israel, abalienati sunt. retrorsum » ; — vae vox est 
abominantis, detestantis, indignantis et ob crimina iustam punitionem 
imprecantis (cf. For.); attende paronomasiam in hebr. Aoi goi et « re- 
spice congeriem rhetoricam, qua significat esse Hebraeos omni scelerum 
genere contaminatos » (Pint.). Vocantur enim quattuor nominibus, 
quibus undique scelesti declarantur; et quantopere desciverint a Domino 
(v. 2) tribus: modis exprimitur; en numerus septenarius talis qui sit 
quam maxime sanctitati oppositus! Singula membra explicatius expo- 
nunt, quam longo iam intervallo distent ab ea populi electi forma 
quam in lege mosaica expressam cernimus : nomine gentis appellantur, 
quae vox plerumque extraneos et idolorum cultores dicit; iam non est 
populus sanctus (cf. Ex. 19, 6; 92, 31. Lev. 20, '1) sed gens peccatria ; 
non est « populus sapiens et intelligens, gens inclyta, populus sanctus, 
peculiaris, populus hereditarius Dei, pars Domini » (Deut. 4, 6. 90; 7, 
6; 9, 29; 14, 2. 21; 32, 9), sed populus iniquitate onustus et pondere 
iniquitatis oppressus (Osor.); iam non sunt semen sanctum et pia sanc- 
torum patrum soboles, verum semen iniquorum (hebr.)'i. e. proge- 


1. Notat S. Hier. : « ceteri (alios interpretes dicit praeter LXX) hebraicum z?32 mereim 
interpretati sunt pessimorum ». 

nies a malis parentibus sata et prognata, quae proinde inolitam habet 
impietatem ; sunt scil. ex parentibus improbis filii improbi (cf. S. Cyr. 
For. Sanct. Vat. Mald. Mar.). Ita locutionem esse accipiendam, ipso 
contextu et gradatione suadetur. Nam quod aliis placet explicare genus 
constans improbis (cf. Kn. Drechsl. Rohl.), nec verbis satisfacit (attende 
enim quid sibi velit encomium illud : semen Abraham Is. 41, 8; A5, 
19), nec enumerationis gradationi; nune enim subditur eos qui. ab 
improbis descendentes improbitatem quasi iure hereditario habeant, 
etiam popria iniquitate hanc hereditatem auxisse, sunt enim iam non 
filii Dei, sed fili? scelerati, (ilii corruptores vel perditores ex hebr. qui 
agunt perdite, seipsos et alios perdunt. Et tales facti. sunt, quia dereli- 
querunt Iahve, Deum foederis et fontem omnis perfectionis; immo eum 
respuerunt, dicteriis prosciderunt et ore blasphemo Sanctum Israel vio- 
larunt. Sanctus Israel Deus cum emphasi dicitur (cf. Is. 6, 3), qui quo 
magis est ipse sanctus et imaginem sanctitatis suae relucere vult in 
populo electo ?, eo maiore odio eos persequetur qui linguis sacrilegis 
sanctitati eius conviciari non verentur. Eos iam describit vates qui Deum 
odio habent quia sanctus est et sanctitatem postulat, qui igitur altiore 
quolam gradu Deum dereliquerunt. Tertio demum eos designat, qui 
abalienati sunt retrorsum, qui plane a Deo aversi in hac abalienatione 
iam obdurati sunt et consulto mente et voluntate omnem Deo nuntium 
remittentes et terga vertentes nec hilum de eo curant. Et talis quidem 
apostasia culmen perversitatis ascendit. 

Idem eo quoque ostenditur, quia poenae et castigationes in correp- 
tionem a Deo inflictae nullum .fructum attulerunt. Ita scil. Deus 
eos castigavit, ut in toto corpore iam non sit sine vulnere locus, ut 
omnes reipublicae partes poenis sint afflictae; attamen peccare non 
cessant. Unde quia nihilominus peccatum quodvis suam exigit poenam, 
Deus humanos induens affectus (Sanct.) eos non sine sarcasmo interro- 
gat, qua in parte se demum percuti velint quia continuo augeant prae- 
varicationem : v. 8 « super quo percutiam vos ultra addentes praevari- 
cationem »? — hebr. super quo percuti vultis adhuc ? additis (augetis) 
defectionem; ut peccantes ad scelerum conscientiam revocet, eos quasi 
consulit dicens : ecce iam tot plagas excepistis, ut iam nullus supersit 
vulneri locus, et tamen peccata additis peccatis; in qua ergo parte 
debitas vobis poenas iufligam? Qua interrogatione simul indicatur 
frustra omnia remedia correctionis esse tentata ; quare adnotat S. Basil. : 

1. Inde facile quoque perspicitur, cur idola et cultus idolorum spurcitiis plenus iis nomi- 
nibus designentur, quae abominationes, foeditates dicunt; cf. yspv, nas*m et sim. 

« haec vox est deficientis et de correctione desperantis » et S. Thom. 
hinc peccati incorrigibilitatem ostendi merito asserit; neque minus ea. 
quaestione panditur, Deum instar solliciti medici, ut ait Sanct., 
quem morbi prolixitas et in dies peior status gravat et frangit, signifi- 
care nullum esse supplicii aut, me.licamenti genus quod in corrigendo 
populo non ante sit expertus ; « afflixit enim fame, bello, peste, servi- 
tute, quare in illius caput totam videbatur hoplothecam exhausisse ». 


In vertenda et explicanda particula mo-oy in varias partes abeunt interpretes, 


Alii enim interpretantur locutionem ex usu communi quo saepe adhibetur : 
quare vel propetr quid ? quorsum (cf. Iob 13, 14; Comment. p. 183) ? Ita v. g. 
Vat. For. Sa, Mar. Calm. Drechsl. Del. Rohl. Naeg. in quam acceptionem 
iam praeierunt LXX «( £c zXysce ; Syrus (N25) et Chald. qui habet : « non 
animadverterunt dicentes : quire percussi sumus » ? Sed cum statim tota 
civitas exhibeatur imagine corporis quod totum sit vulneribus saucium et di- 
scissum, praeplacet altera explicatio quae etiam vocibus omnino aptatur. super 
quo ? ubi, in qua parte vel in quo membro ? [ta rem concipiunt S. Hier. Haim. 
Mald. Pint. Umbreit, Ges. Ros. Ewald, Kn. Allioli, Loch, Schegg, Troch. 
Accedit quod prioris explicationis sensus non adeo aptus esse videtur. Nam 
quare vos percutiam addentes praevaricationem ? dicit : iam non operae pretium 
vos punire quia punitione non corrigimini; nihil prodest vos punire; quare 
quod inutile est iam non faciam ; quae tamen senténtia certe neque cum norma 
providentiae divinae neque cum indole poenae concordat, non enim est poenae 
finis unicus emendatio, verum exsistit poena mere vindicativa — neque in hi- 
storia Israelitarum ullum habet fundamentum. Haec difficultas in textu hebr. 
quidem satis evitari potest. Debet enim verti : quare perculiemini ? i. e. 
quamobrem percuti vultis ? cur continuo per peccata vestra plagas vobis iufligi 
expostulatis ? Sed nihilominus prior explicatio sensum effert magis efficacem, 
magis ad concitatos affectus (actum, et eum imago corporis reipublicae statim 
adeo explicite proponatur, magis est ad sensus concinnitatem, ut in quaestione 
super quo iam quasi totum enuntietur implicite quod per partes. in subsequen- 
tibus declaratur. — Alii tertiam interpretationem afferunt : quo plagae g^nere ? 
cf. Lap. Est. Sanct. Tir. Men. lta graecum textum quoque intellexit. Theod. : 
« quonam, inquit, supplicio vos ultra afficiam » ? et S. Cyr : « quaenam ultionis 
mensura vobis erit satis ad emendationem ? in summa quae acerbitas, quae càa- 
lamitas inferri possit quae iam non accidit » ? 


Apte ad quaestionem propositam adnectitur miserrimae reipublicae 
totius conditionis descriptio, qua de scelerum effectibus apertissime 
edocentur, ut prae afflictionum magnitudine nauseam et fastidium 
peccatorum concipiant; « omne caput languidum et omne cor moerens, 
v. 6 a planta. pedis usque ad verticem non est in eo sanitas ; vulnus et 
livor et. plaga tumens, non est circumligata nec. curata medicamine 

neque fota oleo » ; — hebr. verte : totum caput aegritudini (est), totum 
cor languor ; ita enim verba de toto! capite, non de quovis, intelligi opor- 
tet propter unitatem imaginis, qua respublica eorpori confertur. Uti ex 
quaestione proposita : su»er quo percutinm? elucet et v. 1. 8 com- 
probatur, non est hic sermo proxime de morum corruptione, de scelerum 
morbis, sed de poenis et afflictionibus quibus omnes ordines et partes 
reipublice multiplici ratione iam afficiebantur. Sed per se patet has ipsas 
afflictiones et plagas esse luculentissima documenta quanta morum per- 
versitas adfuerit, quia inflictae sunt propter scelera, uti ex nexu inter v. 
4 et 5 et ex ipsa quaestione v. 5 et ex norma generali pro V. T. statuta 
(cf. Deut. 28) indubie colligitur. Caput reipublicae principes esse cen- 
sentur, cor vero sapientes et doctores vel sacerdotes, uti communiter 
explicant; proinde et prine'pes et sacerdotes iam variis calamitatibus 
puniti esse dicuntur. Membra igitur praecipua, a quibus reliqua guber- 
nari et in officio dirigi oportet (Sasb.), multis vulneribus saucia exhi- 
bentur i. e. « tota administratio politica et ecclesiastica infirmata est 
et quod maxime in populo firmum esse debet, id ipsum est tenuissimum » 
(Malv.), vel « percussi estis in iis partibus in quibus vita maxime con- 
sistit » (Mald.). Quae hae partes praecipuae sint, fortasse melius expli- 
cabimus ex mente prophetae, si accurate id respicimus quod v. "1 et 8 
proponitur. Ibi enim apertum est ab co explanari id quod antea sub 
corporis saucii metaphora dixerat. Iam vero hoc si assumimus quod vix 
in dubio versari potest, caput et cor dici videtur ipsa filia Sion, civitas 
Ierusalem, caput regni et theocratiae centrum. Referuntur quippe versus 
"| et 8 chiastice ad antecedentia. Tum aegritudo et languor ea condi- 
tione exprimitur, qua urbs in v. 8 nobis describitur. Etsi modus iste 
explanationis alius sit, sensus tamen non adest magnum discrimen. 
Nam in ipsa urbe principali afflieta ordines praecipui reipublicae afflicti 
cernuntur. Simul cum iis reliqui omnes miserum in modum iam , poenas 
dederunt ; unde a planta pedis... cf. Deut. 28, 35. Iob 2, '1. 

Corpus vario genere saucium exhibetur : adest vulnus quo caro 
finditur ac scinditur (cf. Y32), vibex sive tumor, plagarum scil. vesti- 
gium lividum in cute remanens, demum plaga recens saniosa et puru- 
lenta. Similiter Basil. et Procop. explicant : « est vulnus continuitatis 
in corpore solutio, livor (uy) autem plagae vestigium subcruentum ; 
eAeyuovf tumor ignitus, Zyxo; «»po35;, cum in debiliorem partem 
decumbit humor et affectam calore praeter naturam accendit » ; cf. de 
nominum explicatione For. Malv. Vat. Ros. Ges. Del. Misce remedia 


1. Neque obstat quod in hebr. non iungitur articulus cum 5»; vido enim 2 Reg. 23, 3. 
Is. 9, 11. Ez. 3), 9. et quae adnotat Ewald, Lehrbuch $. 271 b. $. 290 c. 

debita et opportuna minime applicantur ; ea (hebr.) enumerantur : plaga 
sanie fluens exprimi debet, vulnus carnisque scissio fasciis est liganda, 
contusio oleo est delinienda ; at nihil horum factum est. « His ergo 
vocibus significat Deus et olim vulnera populum accepisse gravia quae 
nunc etiam sanie puteant et nunc etiam nova quae stillant sanguine ex 
recenti vulnere ; neque illa antiqua aliqua medicina levata sunt, ut oleo 
vel malagmate confota, neque recentia circumligata » (Sanct.); « aut 
cnim verberibus livent corpora,aut plagis tument, aut hiant vulneribus » 
(S. Hier.. Exprimi hisce flagella et supplicia populo inflicta rite 
agnoscunt S. Cyr. Chrys. Basil. Theod. Osor. Mald. Malv. Rohl. ; alii 
ea proxime referunt ad vitia et mala moralia, uti S. Jer. Barh. Thom. 
Haim. Est. Sasb. Caiet. Lap. Men. Tir. Pint. Naeg. Sed haec postrema 
explicatio potius conclusio quaedam est ex flagellis immissis ducta; 
quia vulneribus spiritualibus saucii sunt, rerum conditionem habent 
adeo desperatam ; hoc utique verissimum est; at proxime tanguntur 
poenae et afflictiones. Idque eo quoque confirmatur, quia v. iam 
relicta imagine rerum status propriis verbis exponitur. 

Bene nexum effert S. Cyr. : « quod dictum videbatur quodammodo 
obscurius, id planum et apertum facit » (sim. Theod.); v. 1 « terra 
vestra deserta, civitates vestrae succensae igni ; regionem vestram co- 
ram vobis alieni devorant et. desolabitur sicut in vastitate hostili » ; 
— hebr. nervosius miseram rerum conditionem depingit : terra vestra 
desolatio (solitudo, vastitas).. regionem. vestram alieni devorantes et 
desolatio sicut eversio (subversio) hostium (cf. Malv. For. Caiet.). Ecce 
fructus peccati! et cum tamen nulla subsecuta sit emendatio, quo iure 
quaestio ponatur v. 5 iam plane perspicitur. Vastationem propheta eo 
modo descriptam proponit quo iam in lege mosaica peccatoribus inten- 
tatur (cf. Lev. 26, 16. 31. 33. Deut. 98, 93). Minae ibi expressae iam 
cernuntur opere completae, quae totidem sunt documenta et argumenta 
scelerum patratorum. Quare Dominus quasi hostis insurgit contra terram 
suam eamque subversione delet haud adeo absimili illi qua olim penta- 
polin subvertit. Talem quippe subversionem hebr. n2202 innuit; cf. 
Deut. 29, 22. Is. 43, 19. Am. 4, 11; ita compellatio quae fit v. 9 iam 
praeparatur !, et si in poena (et proin in scelere quoque) similes facti 
sunt pentapoli, abunde probatum est eos iuremerito v. 3 et 4 diris 
onerari accusationibus. Deus hereditatem suam peccatis pollutam alienis 
conculeandam permisit, insigne irae divinae documentum ; et subversio 


1. Verum inde minime sequitur pro z^ legendum esse et corrigendum c5r, id quod 

talis facta est qualem hostium furor et exterorum odium facere solent ; 
rei horrorem nomina abstracta in hebr. bene depingunt. 

Caput quidem regni nondum truncatum est, cor theocratiae nondum 
vulnere letali est percussum ; at ipsum quoque non uno plagarum ge- 
nere laborat; qualis sit in vastitate universa urbs regia, describitur v. 8 
«.et derelinquetur filia Sion ut umbraculum in. vinea et. sicut tugurium 
in cucumerario et sicut civitas quae vastatur » ; — in hebr. descriptio 
pergit eodem modo, ut v. 1; unde : et reliqua est filia Sion; quare non 
de tempore futuro est sermo. Ex more loquendi terrae, regiones, urbes 
considerantur tamquam matres incolarum, incolae tamquam filii earum ; 
omnes habitatores simul etiam nomine abstracto designantur habitatriz 
vel filia; unde filia Sion idem dicit quod habitatores Sion. Sed praeter- 
ea usus quoque obtinuit, ut urbes metaphorice nominibus filiae, virgi- 
nis, dominae appellarentur; id quod nostro loco obtinet. Est filia Sion 
ipsa urbs Ierusalem, nominata a parte potiore, a monte Sion, in quo 
arx regia et urbs Davidis erat collocata et qui colles reliquos altitudine 
superabat. Ipsa igitur urbs superest sed qua in conditione? Comparatio 
cum miseris illis et humilibus casulis et tuguriis, quae in vineis agris- 
que eriguntur ad breve tempus et mox deseruntur et collabuntur, mise- 
riam et pauperiem urbis et conditionem humilem et afflictam bene con- 
notat et simul regionis vastationem denuo illustrat. Membrum tertium 
sicut urbs obsessa (hebr. LXX, Syrus) labores, timores, angustias, pericula 
continua et plurimas molestias breviter sed efficaciter innuit. Quare be- 
ne dictum erat : caput languidum, cor moerens v. 5. 


Interpretes non pauci iam v. 7 de tempore futuro, de expugnatione per Nabu- 
chodonosor facta vel etiam de Titi et Vespasiani tempore explicant (ef. S. Hier- 
Chrys. Basil. Pint. Sanct. Sasb. Mald. Mar. Lap. Men. Troch.). Ratio qua 
inducuntur est, quia multi putant sermonem hunc sub Ozia esse habitum, quando 
res ludaeorum florentes erant : ergo non posse esse nisi vaticinium de futuro. 
Sed si caput istud tamquam prologus et totius libri argumentum (For.) consi- 
deratur, haec ratio concidit. Ceterum de ea re postmodum commodius in fine 
capitis sermo recurret. Alterum quo ea explicatio suadebatur, in versione graeca 
et latina v. 8 habetur, in qua tempus exprimitur futurum ; unde faeile conse- 
quebatur ut simul cum v. 8 etiam praecedens intime ei cohaerens de eodem 
tempore acciperetur. Sed tale futurum in hebr. non adest, idque etiam ex v. 9 
excluditur, sicut ex antecedentibus quoque. Nam uti in.v. 3-6 rerum conditio 
tunc exsistens describitur, ita idem necessario obtinet in v. 7 et 8 qui non sunt 
nisi propria explicatio locutionis praecedentis metaphoricae. 


Quomodo v. 8 verti debeat yy "y, multum disceptant. Alii urbem intelligunt 
servatam, alii munitam, alii custoditam, alii urbem vigiliarum etc. (cf. Ros. Ges. 

Kn. Diest. Drechsl.; varia etiam afferunt. Malv. For.). Aplissima videtur explanatio 
quam dederunt LXX, Syrus, Chald. de urbe obsessa. Si cum punctalione mas. ver- 
bum *Y3 assumitur, a notione custodiendi ad significalionem obsidendi erii deve- 
niendum ; est igitur eustodire sensu hostili; simili módo quo 2 Sam. 11, 16 et fer. 
4, 16 (Chaldaei custodes) et 5, 6. Sed forte praestabit legere misi a verbo "Ww arc- 


tare, obsidere, cingere quod (quamvis non in niphal) verbum est salis frequens; cf. 
Deut. 20, 12. 19. Is. 21, 2; 29, 3. Ier. 32, 2. 2 Reg. 6, 25 etc. Alii ea verba ut apo- 
dosin capiunt : ut tugurium... ità est urbs haec servata. 


. At ad Dei miserentis beneficium referendum est, quod caput regni 
non sit obtruncatum et theocratia non penitus abiecta et destructa. Po- 
puli enim ac principum iniquitas tanta est, ut nisi Deus gratia et miseri- 
cordia poenam temperasset, peccatorum pondere opprimendi ac funditus 
delendi fuissent. Utrumque propheta ad pudorem omnibus incutiendum 
sine cunctatione profitetur dicens v. 9 « nis? Dominus exercituum re- 
liquisset nobis semen, quasi Sodoma fuissemus et quasi Gomorrha si- 
miles essemus » , — hebr. nisi... reliquisset nobis residuum sicut par- 
vumi. e. paucas aliquas reliquias et valde parvas Dominus servavit; 
quasi Sodoma completum dicit interitum et exstirpationem ; praeterea 
ipsa haec urbium illarum male famosarum mentio etiam accusationem 
criminum haud absimilem indicat contra Iudaeos prolatam ; cf. v. 10; 
3, 9. ler. 23, 14.. Ez. 16, 48. Appellatur Dominus exercituum nomine 
quo Dei potestas et maiestas in angelorum agminibus, in stellarum 
splendoribus, in totius mundi ornatu atque etiam in exercitibus praedi- 
catur ' ; hoc loco speciatim eo sensu, ut Deus tamquam dux et imperator 
agminum hostilium agnoscatur, cuius nutu illa tamquam Dei instru- 
menta vastitatem et ruinam intulerint. Sed eo ipso quod consummatio- 
nem non fecerit, ponitur hic, ut S. Thom. recte monet, consolatio ex 
promissis. Est quasi primus radius spei et salutis qui hic illucescere 
coepit, ut in subsequentibus maiore splendore gratiam Dei et opem illu- 
stret. Habet enim Israel, habet theocratia tamquam sibi propria magna 
. ila promissa messianica quae frustrari nequeunt, ideoque Israel et 
theocratia deleri nequit. Verum 2n parvis reliquiis ex ruina servatis 
etiam iam adumbratur norma quae adeo constanter in historia Israelita- 
rum cernitur : reliquiae salvantur. Eam enim videmus monente 
S. Cyr. in deserto servatam, cum universis in deserto morte ablatis 
solum Iosue et Caleb ex illa generatione quae vidit Dei magnalia in 
Aegypto, in terram promissam superstites ingressi sint; eam Isaias 


1. Cf. Gen. 2, 1. Ios. 5, 14. 15. 3 Reg. 22, 19 etc, Vide quae notavi ad Os. 12, 5. Ubertiny 


de eo nomine tractat fleinke, Proph. Malachi p. 231-240 et Zschokke, Theologie der Proph- 
p. 17 seq. 

saepe declarat (10, 21. 22), eandem reliqui prophetae efferunt. (cf. Am; 
9, 14. Mich. 7, 18. Ier. 30, 11. Ez. 5, 3 etc.); eadem iterum cernitur in 
regni messianici institutione, de qua re S. Paulus monet (Rom. 9, 29), 
idque « iure, quia multa est affinitas vetus inter et novum testamentum » 
(S. Chrys.) ; eadem demum fit, ut multi sint, vocati, pauci electi. 

In totius regni desolatione, cui una urbs Ierusalem superest eaque non 
uno solum vulnere afflicta, id spei et consolationis effert propheta, quod 
postea similiter Ieremias : « misericordiae Domini quia non sumus 
consumpti, quia non defecerunt miserationes eius » (Lament. 3, 92). 


b) Impiorum sacrificia reprobantur 4, 10-20. 


Hac parte accusationes antea prolatae ulterius probantur; praescin- 
duntur ea quibus crimina obtegere vel veniam sine emendatione se conse- 
qui posse falso sibi promittebant ; in ipsa ratione qua cultum Dei obeunt cla- 
re cernitur, quantum a Deo eiusque lege sancta defecerint, et cum id sine 

| sacerdotum culpa accidere minime potuerit, huius ordinis theocratici ne- 
gligentia et corruptio quoque exponitur. Quare quae in antecedentibus duc- 
ta sunt lineamenta his iam accuratius et uberius adumbrantur. Sermo ad 
v. 9 arcte adnexus latentem idi accusationem audacter effert et uti v. 2 
interpellatio fiebat coeli et terrae, ita nunc scelerum fautores ducesque 
compellantur cum tota populi perversi multitudine : v. 10 « Audite 
verbum. Domini, principes Sodomorum! percipite auribus legem Dei 


nostri, populis. Gomorrhae »! — uti v. 2 initium captum est ex, 


Deut. 32, 1; ita nunc quoque compellatio et reprehensio ad idem car- 


men memoriale adaptatur : Deut. 32, 32. Quanta cum libertate et auda-. 


cia primores quoque propheta officii admonuerit ' et quam severe eos 
reprehenderit, sola haec appellatio iam probat. Quid enim superbis. 
principum animis et etiam plebeculae arroganti molestius accidere potuit. 
quam compellatio haec contemptu et opprobrüs plena, cum tamen, 
utrique se generosam esse Abrahae sobolem non sine supercilio iactan- 
tes reliquas gentes fastidiose despicerent (cf. Euseb.)? Et ne excusatio- 
nes obtendant, os eis occludit clamans ut audiant verbum Domini, 

idque declarat esse legem eam qvam iam dederit sed quam nunc denuo 
tamquam verbum suum iis mittat ? utpote specialem doctrinam eorum. 


1. Ex Iudaeorum traditione quam refert S. Hier. Isaias propter cam vocem interfectus est. 
Quanti igitur periculi, sed etium quantae fuerit fortitudinis tam severam accusationem in. 
priucipes populumque iactare, ea quoque aditione ostenditur. 

2. Apte Osor. : « discite iam tandem, discite quae sit legis mens et sententia, ipsumque 
Domiuum qui legem tulit eam explicantem et de sensu ilius gravissime 'dissereutem au- 


dito »! ; " T 

conditioni accommodatam sed legi iam promulgatae plane consonam et. 


ex ea consequentem. Ita enim Deus revelationem datam conservat, 
explicat, pro temporis necessitatibus applicat et in memoriam reducit 
, per prophetas. In lege quippe mosaica non uno loco vera expostulatur 
pietas et in vera cordis circumcisione, in obedientia et amore Dei rei 
vitaeque summam contineri clare docetur (Deut. 10, 16; 30, 6 etc.) ; 
unde consequens est, istis Deum placari; quae si defuerint, nihil Deo 
posse esse acceptum. 

Verum quae fuit indoles iudaica ad externos ritus prona facile fieri 
potuit, ut summa legis seposita de caerimoniis sacrificiisque sibi blan- 
dientes praesumerent, quamdiu rite ea perficerentur, omnia esse in tuto 
collocata et impietatis insimulationem argui mendacii. Quare quid Deus 


revera velit et qua norma iudicet, cum emphasi effertur v. 11 « quo. 


mihi multitudinem victimarum vestrarum? dicit Dominus ; plenus sum s 
holocausta arietum et adipem pinguium et sanguinem vitulorum et agno- 
rum et hircorum nolui » , — ne scil. more gentilium putent se hisce Deo 
aliquid afferre commodi vel utilitatis (cf. Ps. 49, 1) ; hebr. satiatus sum 
i. e. ipsi iam sunt nauseae et fastidio; nam « victimae impiorum abomi- 
nabiles Domino, vota iustorum placabilia » (Prov. 15, 8; 21, 271. 

Eccli. 34, 21). Longiore et distincta enumeratione cum emphasi osten- 
| dit se singula cum animi indignatione spernere et reiicere; ita enim 
loqui solent qui impatientia et ira accensi alios de male factis carpunt, 
singula scil. recensentes et reprehendentes, quo rei maiore confusione 
obruantur; insuper solet ira quandoque esse liberalior in verbis pro- 
fundendis. Sacrificia recensentur cruenta; tangitur quoque in adipe et 
sanguine offerendi ritus, qui alius erat in holocaustis, alius in sacrificiis 
pro peccato et in pacificis. Ipsa enumeratione ostenditur, cultum exter- 
num eo tempore satis floruisse; at isto solo Deum minime placari vates 
monet. Debet enim cultus externus consecrari et animari mentis animi- 
que pietate, cuius est indicium et exhibitio. Quare similia frequenter 
apud prophetas monentur; cf. Os. 6, 6. Am. 5, 91. Mich. 6, 6. Ier. 1, 
22 etc. Sacrificia enim Deo solum placebant propter devotionem offeren- 
tis et propter significationem rei oblatae (S. Thom.); haec autem signi- 
ficatio duplex erat : agnitio summae maiestatis divinae eiusque adoratio 
et ratio typica quatenus Christi sacrificium portendebant (cf. S. Cyr. 
Procop. Thom. Sanct. Pint. Lap.). Apte monet Caiet. (dico apte, quia 
hodie non desunt qui ex hisce sacrificiorum reprehensionibus concludunt 
leges de sacrificiis mosaicis nondum exstitisse) : « quod autem dicit non 
volui, non contrariatur legi divinae in qua Deus voluit sibi offerri ista- 
Nam hic est sermo de sacrificiis et holocaustis incorrigibilium, in lege 
autem de sacrificiis et holocaustis iustorum vel poenitentium ; et 

propterea nulla est contrarietas inter haec Dei verba et legem ; immo 
haec Dei verba declarant legem quoad hoc quod sacrificia non sunt. 
secundum se ipsa grata Deo sed ratione personarum iustarum seu. 
poeriitentium ». 

Eodem modo reprobantur alia genera cultus externi v. 19 « cum ve- 
niretis ante conspectum meum, quis quaesivit haec de manibus vestris, 
ut ambularetis in atriis meis »? — efficacius in hebr. conculcare atria 
mea ; ita cum contemptu loquitur de aditu ad templum, Deum nihil aliud 
cernere in eo cultu, nisi atriorum suorum conculcationem, cum solum 
pedibus veniant, non animis (Mald. sim. Malv. Sanct.). Dicitur apparere 
ante faciem Domini (hebr.), quia Dominus speciali ratione in templo ha- 
bitat; ceterum facies Domini etiam dici potest nubes illa lucida (sche- 
china) qua Deus vel angelus Domini personam Dei gerens ac repraesen- 
tans in deserto supra arcam foederis et etiam saepius in templo suae 
praesentiae atque inhabitationis in populo signum ac symbolum exhi- 
buit (cf. Ex. 33, 11. 14. Deut. 5, 4. Is. 63, 9) ; apparere ante faciem 
Domini vel in conspectu Domini de aditu ad templum adhibetur qui ter 
in anno Israelitis erat praeceptus (Ex. 23, 171; 34, 23) et de alio quovis 
accessu ad templum ádorationis causa (Ps. 41, 3; 83, 8). 

Et cum praescriptum sit : « non apparebis in conspectu meo vacuus » 
(Ex. 23, 15), facilis est nexus et transitus, quo reliqua quoque sacrificia. - 
et generatim coetus religiosi ab iis celebrati repudiantur : v. 13 « me 
offeratis ultra sacrificium frustra ; incensum abominatio est mihi. Neo- 
meniam et sabbatum et festivitates alias non feram, iniqui sunt. coetus 
vestri ; v. 14 calendas vestras et sollemmnitates vestras odivit anima mea, 
facta, sunt mihi molesta, laboravi sustinens » ; — hebr. ne addatis 
offerre oblationem (fertum) inanitatis 1. e. talem oblationem quae sit 
vana, inanis, mendacii plena, utpote ab impiis et sceleratis facta. Apte 
commemoratur post sacrificia cruenta v. 11 nunc sacrificium incruen- 
ium, fertum, nnz5, ' quod vel solum vel cum cruentis offerebatur 
(cf. Lev. 1, 41 ; Num. 15, 4) ; commemoratur éncensum, quod sin- 
gulis diebus cum iugi sacrificio offerebatur (Ex. 30, 7) et fertis quoque 
addi solebat (Lev. 2, 1. 15 ; 6, 13) et panibus propositionis (Lev. 24, '1), 
ut eo modo omnia sacrificiorum genera ? propter offerentium immundi- 


1. Contextus omnino suadet, ut nnzno retineatur significatione consueta oblationis in- 
1e 


cruentae, uti explicant h. l. Ros. Bauer, (scholia Schulzii continuata), For. Diest. Del. Troch- 
Rohl. Naeg.; vide quae notavi ad Mal. 1, 11. 

2, Cum igitur omnia sacrificiorum genera recenseantur, argutius aliqui in incenso (LXX 
6upíapa) speciatim notari volunt arrogantiam Azariae regis, de qua 2 Par. 26, 16 seq. re- 
fertur. 


" 

tiem reiieiantur enumeratione completa. Cum oblationibus etiam die- 
rum festorum celebrationes reprobantur : neomenia et sabbatum et con- 
vocatio coetum (hebr.) i. e. singulis enim sabbatis ac primo quoque ae 
septimo die trium maiorum sollemnitatum coetus sacer populi convoca-. 
batur ex lege (cf. Lev. 23, 3. 1. 8. 24. Num. 928, 95 ; 29, 1. '1 etc.). In- 
dignabundusclamat ex hebr. : /lagitium et coetus ad dies sacros agen- 
dos; quomodo scil. duo haec adeo inter se diversa consociari feram ! Et 
ut est indignantis et expostulantis, non abstinet a repetita eiusdem rei 
denuntiatione ; unde v. 14 novilunia vestra (iam non sunt mea festa, a 
me praecepta) qualia scil. a vobis aguntur impiis, et sollemnitates ves- 
tras i. e. tempora sacra a vobis celebrata odit anima mea, facta sunt 
super me oneri vel in gravamen, sunt mihi vexationi ; fatigatus sum 
sustinendo vel defessus sum ferendo (cf. Malv. Sanct. Vat.). Taedium 
et, fastidium quam maxime effertur ; LXX : facti estis mihi in satieta- 
tem. 


In hebr. v, 13 Np explicatur a LXX Zpu£ox us1205; fortasse intellexerunt festum 


tabernaculorum quod a Philone et Iosepho &opz; psyíosm appellatur, vel generatim 
quemvis diem festum. S. Hier. explanavit generatim de festivitatibus; coetus sacros 
ibi agnoscunt Syrus et Chald. et agnoverunt quoque Theodotio et Symmachus, qui 
referente S. Basil. (M. 30, 180) habent : xni» ixízAmtov oU Xvfyoumi Theod., xXniiy 
Enbxnet) otx Xvílopos Sym. In interpretatione. vulg. haec vocis significatio plerum- 
que non comparet; nam legitur plerumque : dies... erit sancta vel dies vocabitur 
sanclus vel erit celeberrimus sanctusque vel. dies venerabilis et sancta. (cf. Ex. 12, 
16. Lev. 23, 3. 7. 8. 24. 21. 35. 36. 37. Num. 28, 18. 25. 26 : 29, 1. 7. 12), quibus 
in loeis hebr. habetur : in die erit vp Np3: solum Num. 10, 2 etiam in vulg. no- 


tio coetus innuitur ; ibi enim vertitur : fac tibi duas tubas... quibus convocare possis 
multitudinem, et in hebr. et erunt libi rTyn Np 2 ubi LXX quoque vertunt iva- 


xaAety vi» covxYoY*. Aliis in locis versio graeca non sibi constat; habet enim sae- 
pius : ^4 Zuipxem,5nssix: íyim vel «5 Xy(x &ovut Cpiv vel etiam. £xí)qto; &yía, ita. 
Ex. 12, 16. Lev. 23, 7. 8. 21. 27. 35-31. Num. 98,18. 25; verum etiam legitur cij 
5Sufoa xXnrh iyia Écvxs vel Exiziro; Xyix; ita Lev. 23, 3. Num, 28. 265 29. 1. 7. 132; 
Praeterea vox occurrit Is. 4, 5, ubi interpres graecus eam sensu locali accepit «x 
sspnzixAo. Hisce locis consideratis vocem iure capiunt recentiores eadem notione, 
qua etiam apud veteres (Syrum, Chald. saepius uti videtur etium apud LXX et semel 
in vulg.) invenitur, scil. notione convocalionis, coelus sacri (cf. apud Caiet. For. 
Malv. Vat. Drechsl. Troch. etc.). Isti coetus instituti esse videntur (quamvis lex non 
tradat quid in eis agendum fueril) ad Dei adorationem communem et ad legis leetio- 
nem; ad quam rem vide Act. 15, 21 : « Moyses enim a temporibus anüiquis habet, qui 
eum praedicent in synagogis, ubi per omne sabbatum legitur », qui loquendi modus 
Ex yeveioy Xpyaiov antiquam consuetudinem denotat. 

Textum hebr. non omnes eodem modo iungunt ac vertunt. Placet enim aliquibus 
verlere v. 13 incensum abominaltionis est mihi scil. fertum ; ita. Ewald, foh. 
Drechsl. Del. ; ita quidem accentus mas. postulare videntur et fortasse concinnitatis 
quaedam ratio, ut scil. habeatur : su/fitus abominutionis, prout modo dictum est : [er- 

tum vanitatis. At obstat sensus, neque enim fertum apte nominatur ex addito thy- 
miamate suffiLus. Unde versio alia retinenda est, quam iam LXX (0optap.x gofkoypa 
po: $oxiv), Syrus, S. llier. etc. exprimunt, Propheta enim varia oblationum genera 
recenset, unde verba apte explicantur ex legibus de sacrilieiis et proinde nYCp quo- 


que non ex Ps. 66, 15, sed ex Ex. Lev. Num. exponi debet. In altero versus mem- 
bro varie coniungunt : neomenia et sabbutum et coetus convocatio (scil. abominatio 
est mihi) ; non feram iniquitatem et coetum sollemnem ; vel prima iam verba faciunt 
dependentia : neomeniam... non feram, sicut ultima quoque ; vel absolute, ut. supra 
propositum est (cf. For. Malv.), qui modus abruptus et per brevia incisa incedens 
magnam habet ad commotionem animi exprimendam efficaciam. 

Contra eos qui hisce et similibus locis abutuntur, ut legem mosaicam de sacrificiis 
nondum eo tempore exslilisse asserant, advertere liceat : non reprobari sacrificia, sed 
sacrificia iniquitatis; quod additum iam demonstrat exsistere vera sacriücia quae 
Deus accipere velit. Pari ratione v. 1G orationes reiiciuntur ; sed quis ex eo loco con- 
cludat, Deum nunquam velle aut praecepisse orationem? Annon hi loci aperte dicunt 
sacrificia esse oblata? Ergo cx eo quod fierent talia sacrificia, qualia in lege mo- 
Saica praecipiuntur, potius colligendum est legem illam notam fuisse. 


Reiecit Daus orationis adorationisque actas praecipuos et publicos, 
qui in saerificiis exercentur, reiecit cultum qui in celebratione festorum 
dierum cernitur, iam ulterius progressus etiam orationem omnem 
reprobat et obsecrationem, quamd;u non sincere scelera eluant : v. 18 
« et cum extenderitis manus vestras, avertlam oculos meos a vobis, et 
cum m"ltiplicaverilis orationem, non exaudiam ; manus enim , vestrae 
sanguine plenae sunt » ; — hebr. obvelabo oculos meos i. e. Deo nullo 
modo curae erit, etsi ritu supplicantium se sistunt; manus enim quas 
implorantium ritu ad coelum tendunt iniustitiis, oppressionibus, rapi- 
nis, caedibus maculatae sunt. Qui enim officia negligunt erga Deum 
(v. 2. 3), erga homines quomodo iusti et pii erunt? Ita versus scelerum 
descriptionem complet. Eadem scelera 58, 4; 59, 3 seq. accásantur. 

Sed quamvis eos dure increpaverit (v. 10), immo se nausea, et fa- 
stidio adversus eos affici asseruerit (v. 11-14), tamen salutis viam 
aperit-simul manifestans quem in finem reprehenderit et punierit et 
quae sit lex ipsius quam percipere eos iubeat. Unde v. 16 « lavamini, 
mundi estote, auferte malum cogitationum vestrarum ob oculis meis, 
quiescite agere perverse; v. A'i discite benefacere, quaerite iudicium, 
siibvenite oppresso, iudicate pupillo, defendite viduam »! — quantae 
Sit haec adhortatio miserationis Dei, apte declarat Sanct : « hic observa 
quo evaserint illae tam incensae ac horribiles minae. Quis putaret non 
eruptura fulmina ex tam obscura ac densa minarum nube? Sed descen- 
dit quasi mollis pluvia in vellus et stillavit misericordiam ». Nam ut 
e tantis malis emergant, ponit hic salubre consilium.et efficax indicat 
remedium (S. Thom.). Hortatur scil. ut antiquorum peccatorum sordes 

ex animis removeant, ut corda emundent, ut scelerum radices evellant 
i. e. ut malum cogitationum ex mente auferant propter reverentiam 
quam debent Deo inter eos inhabitanti et cuncta omniscientia sua com- 
plectenti. Interna mentis emundatio et renovatio quam maxime postula- 
tur; de corde enim exeunt cogitationes malae, homicidia, adulteria 
(Matth. 13, 19). Ibi igitur remedium est applicandum. Ipsa autem offi- 
ciorum summa continetur in illo : declina a malo et fac bonum (Ps. 36, 
27). Atque bonum quidem quod praestandum sit, ex ea virtute declarat 
quae et facillime ipsa natura duce ab omnibus cognoscitur necessaria et 
omnis vitae civilis ac socialis sacrosanctam esse debet fundamentum, 
cuius proinde regulae ac normae praecipuae omnium mentibus clara 
luce affulgent et ad quam sancte servandam naturali quodam impulsu 
omnes se induci sentiunt, éustitiam dico. Quare admonentur primo 
generatim, ut iudicium quaerant i. e. ut ius ac iustitiam appetant, desi- 
derent, eius in omnibus normam sequantur atque vita et opere expri- 
mere studeant. Deinde id agant quod huic quam maxime cognatum est, 
dirigite violentum (hebr.) i. e. eum qui vi et oppressione uti solebat, 
docete et in viam iustitiae reducite!. Qui enim ius sincere amat, id ab 
omnibus sancte custodiri e£ omnem averti iniuriam strenue vult et ut 
id fiat, pro viribus et munere suolaborat. Porro praecipue admonentur, 
ut iis opem ferant qui omnium maxime ea indigent utpote derelicti et 
auxilio destituti, in quibus iuvandis cum amore iustitiae simul exercitium 
caritatis ac misericordiae egregium habetur et qui ipsa sua lamentabili 
conditione omnium pietati natura: duce commendantur. Accedit quod 
orphanorum et viduarum cura in lege habetur praecipua; cf. Ex. 22, 
22. Deut. 10, 18; 271, 19 etc. Quare : ius dicite pupillo, suscipite cau- 
sam viduae (hebr. cf. For. Malv. Vat.);id quod proxime spectat ad 
principes qui et iudices sunt, ut scil. pupillo ius suum restituant et con- 
ira potentem etiam actorem vel oppressorem defendant, ut litem et 
causam viduae ne respuant, sed agendam et urgendam et ex iure defi- 
niendam suscipiant, ne scil. miseri isti impune bonis spolientur et 
opprimantur. Textum lat. ita paucis ordinat S. Thom. : « hic ponit 
impletionem operis in subveniendo miseris; miserum autem facit vel 
violentia aut aetatis ignorantia aut sexus impotentia ». Si primores 
emendantur, eorum exemplum etiam valebit in vulgus. Quare haec 
quoque adhortatio ad omnes spectat; potes enim dicere cum Sasb. : 


1. Ita recentiorum plerique. Ceterum vide notam. Num verbum ^v non mitius dici vi- 


detur de oppressore reprimendo? Id censet Bredenkamp, der Prophet Jesaja, Erlangen 
1886. ' 

istis paucis synecdochicos significare vult propheta omne genus bono- 
rum operum quibus proximo quoquo modo subveniri potest », vel cum 


Euseb. : « a malitia translati ne in eo steteritis, sed vitam virtute orna- 
tam suscipite ». 


Hebr. ww in piel plerumque significat felicem. praedicare; ita in vulg.. exprimi- 
tur Gen. 30, 13. Is. 3, 12; 9, 15. Mal. 3, 12. Prov. 3, 18; 4, 14; 31, 28. Iob 29, 1l. 
Cant. 6, 9. Ps. 71, 17; sed etiam regere, dirigere denotat, uti Prov. 23, 19 : « diri- 
ge in via animum tuum ». Nostro loco hac altera sane significatione capienda erit' 
vox. Veteres interpretes yan intellexerunt oppressum, afflictum (S. Hier. Syrus, 


Chald.), &àvxobugvov LXX. Unde ei notioni significationem verbi YUN adaptantes ver- 
terunt subvenite, $$e«o0s, benefacite. (Syrus), innocentem declarate (Chald.); sim. 
Yat. dirigite negotia oppressi; For. consolamini afflictum; alii : iter praebete oppresso 
etc. (cf. Malv. Ros.) vel : emendate quod corruptum est (Bauer). Verum recentiores 
plerumque explicant vr violentum, qui vi et violentia utitur (cf. Del. Naeg.), ea- 
dem notione qua Ps. 71, 4 von adhibetur, quae notio formae vocis ex aliarum ana- 
logia magis est conformis, quamvis etiam prior explicatio analogia ex simili forma- 
tione petita non careat (cf. 33m cincius et sim.). Et verbum dirigere, in planam 


viam ducere non tam quadrat ad violentum emendandum quam ad oppressum 
iuvandum, Quare recentiorum interpretationi (cf. Ges. Drechsl. Diest. Rohl. Del. 
Naeg.) non omnino certo standum erit. De vocis formatione cf. Ewald, Lehrbuch 
: 8. 152 b. Aliis placet legere v7 sensu utique passivo. 


Quid Deus ab eis postularet, proposuit. Hac norma considerata iam 
fieri nequit, ut quis de illata populo calamitate conqueratur, sed iudiciis 
Dei assentiri eisque tamquam secundum omnem iustitiam prolatis 
adstipulari cogitur (cf. S. Basil.). Unde Dominus dicit : v. 18 « et veni- 
te et arguite me, dicit Dominus » ; — si respicimusad v. 10. 11 et ad obiec- 
tionem ibi praeoccupatam, sensus esse potest: venite si placet et lege 
mea percepta arguite me, si quid arguere et reprehendere potestis! sed 
communiter interpretes verba referunt ad sequentia, ita ut Deus lege 
sua tamquam norma proposita iis novum quasi pactum secum ineundum 
offerat : venite disceptemus (hebr.) scil. « cum autem, inquit, haec fece- 
ritis, arguite me, si non reddidero praemia quae pollicitus sum » (S. Hier. 
sim. Ephr. Thom. Sanct. Sasb. Pint. For. Lap. Mald. Sa, Mar. Men. 
etc.). Et ad qualem disceptationem ipse paratus sit, i. e. quantopere desi- 
deret causas iudicii et afflictionum removere et gratiae suae ubertate eos 
donare, sequentia mirum in modum declarant : « s? fuerint peccata ves- 
tra. ut coccinum, quasi nix dealbabuntur | et si fuerint rubra quasi ver- 
miculus, velut lana alba erunt » ; — ait enim hisce se minime scelerum 
enormitate prohiberi quominus gratiam largiatur et quam efficax ea sit, 
comparatione declaratur; animam enim peccatorum fuco millies infec- 

tam ac delibutam ad candorem usque nivis reducit et significat, homi- 
nem a peccatis mundari posse quamvis illa alte et diu infixa sint et ino- 
leverint animo; « lana deponere non potest quantavis hominum indu- 
stria at jue labore quos bibit ante a vermiculo aut e conchylio succos ; 
dicit ergo Deus se eluiturum esse sordes ex animis eosque ita puros et 
candi los redditurum a :si nullas a peccato sordes contraxissent » (Sanct.). 
Peccata ut « opera cruoris et sanguinis » (S. Hier.) rubra sunt ; cf. v. 
18 « manus vestrae sanguine plenae sunt ». Similiter in Apoc. 17, 4 
mulier illa peecatrix est circumdata purpura et coccino, dum sancti ve- 
stimentis alb's refulgent (Apoc. 3, 4. 5; 7, 14). Coloralbus et splendi- 
da lucis forma emblema est puritatis et ut Deus lumine cinctus est tam- 
quam vestimento et vestimentum eius est quasi nix et capilli capitis 
eius quasi lana munda (Ps. 103, 2. Dan. 71, 9; cf. Ps. 50, 9. Matth. 17, 
2), iia lux ipsius divinitatis et proin omnis sànctitatis ac beatitatis sym- 
bolum est ex ipsa quasi natura oriundum et apud omnes gentes recep- 
tum, quippe quae numen divum in lucis regione collocant. [psa com- 
paratio internam animi purgationem et renovationem indicat, qua sor- 
dibus maculisque peccatorum amotis animus reldatur candidus ac lu- 
mine perfusus ac delibutus, ut iustitia accepta resplendeat in luce sanc- 
ta tamquam eius imago qui est lux et tenebrae in eo non sunt ullae (1 
Ioan. 1, 5). Est igitur iustificatio descripta ut peccatorum ablatio et novi 
splendoris et candoris infusio. — Vermiculus est vermis coccifer ; unde 
coccus, color coccineus qui istis animaleulis debetur ; quare rite etiam 
LXX reddiderunt óz x5xxivzv ; D'3 vestes coccineae sunt (cf. Prov. 81, 
21), LXX ó; ecco» sicut purpura. 

Deus igitur:se paratissimum declarat ad vetera delicta condonanda 
et ad statuam prosperitatis felicissimum restituendum. Quare in hac qua- 
si foederis innovatione, ut olim Moyses vitam et mortem, benedictionem 
et maledictionem proposuit (Deut. 39, 13. 19), euam illis optio datur : 
V. 19 « si. volueritis et audieritis me, bona terrae comedetis; v. 90 
quodsi nolueritis et me ad iracundiam provocaveritis, gladius devora- 
bit vos, quia os Domini locutum est » ; — nota paronomasias in hebr. 
thobu - tub ; tokelu teukkelu ! ; bona terrae scil. ab eorum bona volun- 
tate dependent quam in obedientia erga Deum manifestent ; aut come- 
dent Deo servientes aut comedentur gladio ? hostium rebelles Deo. Ergo 
ruina illa sodomitica i. e. interitus et excidium singulis instat, nisi ad 
meliorem frugem redierint (cf. v. 9). Et promissio et minae legem mo- 


———————— 


(4Loni00cRn; 328nc52m. : 


T : E $ : . NE y * H 
2. Ita 2m accus. instrum.; aliqui vertunt : cogzemini comadere gladium. Sane mirum! 


r 


Is. 4, 19-21 4 


saicam iis in mentem revocant ; cf. Lev. 96, 95. Deut. 98, 11 ; ; quare 
iuremerito v. 10 ler Domini iis denuo percipienda proponitur. Hebr. 
v. 20 si renueritis et rebelles fueritis vel contumaces ; ita oppositio ad 
v. 19 quam. maxime effertur ex parte eorum ; quid ex Dei parte inobedien- 
tes consequatur, Dei scil. indignatio, textus lat. explicite effert. Libe- 
rum asseri arbitrium, bene hic aliqui monent (cf. S. Hier. Chrys.). Pro- 
mittuntur bona terrae i. e. pax, felicitas, frugum abundantia, uti fert 
indoles veteris foederis; erat enim tranquilla terrae possessio et vitae 
suavitas externum beneplaciti divini indicium quod populo promiserat 
utique tamquam maiorum bonorum pignus et arrham. « Orationem vero 
suam propheta fide dignam esse demonstrat : os Domini... cum enim 
fieri non possit ut Deus mentiatur, manet enim semper idem quod est 
nempe veritas, aünon est necessario intelligendum ea quae praenun- 
tiata sunt certissim» ad finem esse perventura » (S. Cyr.)? Concludit 
ergo quia os Domini.. ne dicta parvi pendant (Procop.) sed ut sciant esse 
immutabile iudicium (S. Thom.) eius qui se tamquam /aAve populo suo 
sit exhibiturus, promissiones scil. et minas in opus deducturus (cf. ad 
Os. 2, 22; 12, 5. Ioel 2, 32. Hab. 3, 18. Zach. 13, 9. Mal. 3, 6). Ce- 
terum quia Dominus locutus est saepius adlitur vaticinii confirmatio 
quasi sigillo diviao roborata ; cf. 40, 5; 58, 14. Ioel 3, 8. Abd. 18. 
Mich. 4, 4. Ier. 13, 13 et sim. Is. 22, 295; 93, 8 ; 291, 11; 24, 3. 


C) Dei iudieia in resurrectionem et in ruinam 1, 21-31. 


5 U vates redit ad perversitatem aequalium castigandam. Sed uti 

. 4 et 10 praevaluit sacra quae.lam indignatio de tanta iniquitate, ita 
nunc dolorem magis prae se fert de tam [n conversione et. quan- 
dam admirationem tristitia plenam ; confert.enim conditionem praesentem 
cum excelsa dignitate ad quam populus electus erat et qua olim non 
indignum se praestitit. Quare ex lamentationibus voce petita querelam 
luctuosam orditur v. 21 « Quomodo facta est meretrix civitas fidelis, 
plena. iudicii ? iustitia. habitavit in. ea, nunc autem homicidae » |. — 
foedus cum Deo initum tamquam sacrum quoddam connubium consi- 
deratur : Deus enim populum sibi elegit in peculium et. possessionem : 
praecipuam ; in miseria.et abiectione repertam puellam: ad | sponsae 
dignitatem evexit, praeclaris monilibus ornavit; sponsa haec prompto 
animo vocem Dei secuta Aegypto relicta per desertum ad montem Sinai 
ad foedus concludendum sponsum invitantenr subsecuta est (cf. Ier. 2, 2 
Ez. 16, 8); inde sermo infertur de matre, cui Deus libellum repudii 
non dederit, quam non dimiserit uxorem infidelem (Is. 50, 1) ; inde.a 
Dei cultu deficere et idola sequi est fornicari; inde idola colere vel 


A8 Is. 4, 21-93 


etiam Deo neglecto ad exteras gentes auxilii petendi causa confugere, 
foedera cüm illis appetere, eorum mores imitari est sequi amalores, est 
adulteros admittere, est opera patrare meretricia (cf. Os. 2, 13. 16; et 
iam Ex. 34, 16. Lev. 20, 6. Num. 15, 39. Deut. 31, 16. Ier. 2, 23. Ez. 
16, 15; 23, 3 etc.). Atque idololatria eo aptius eo nomine designatur, 
quia quantopere in cultibus aegyptiaco, canaanitico, assyriaco, babylo- 
nico etiam varia impudicitiarum genera exercita sint, et monumenta 
sacra et profana satis superque testantur (cf. ad Os. 4, 14. Nah. 3, 4. 

Baruch 6, 49 etc.). Quare civitas quae filem Deo datam multiplici ra- 
tione violavit, iure merito turpi meretricis nomine compellatur (Mald.). 
Dolet propheta quod a pristina exciderit dignitate, quam tripliciter de- 
scribit non sine auxesi quadam, uti fieri solet in lamentatione boni 

amissi : olim fidem servavit Deo, omnia in ea ex ?uris norma et regula 
erant constituta, unde talis in ea invaluit ratione stabili conditio quae 
exactam referebat iustitiam, eum scil. recti verique ordinem quem 

Deus adesse voluit et ita quidem, ut ibi iustitia firmum suum collocasse 

videretur ac permanens domicilium (hebr. I quasi pernoctat, habitat 
continuo). Verum en, quae luctuosa mutatio : nunc ibi homicidae ; fide 
enim in Deum abiecta omnis etiam fides humana et ius omne collabitur, 

quam ruinam declarat caedibus perpetratis, quippe quae maximam. 
sane iustitiae aliis debitae violationem involvunt. Videntur vati obver- 
sata esse tempora illa prisca, quibus reges vere theocratici ad normam 

theocraticam regnum administrabant, vitia compescebant, v. g. quae de 

David, Asa, Iosaphat, Ioas referuntur (3 Reg. 15, 11. 2 Par. 471, 3; 24, 

2), 

Iam declarat, qui sint eius luctuosissimae conversionis auctores et 
fautores praecipui, qui scil. quo altiore nobilitate praediti erant eo turpius 
dignitatem suam proiecerint; declarat id per metaphoram, cui statim 
locutionem propriam subiungit : v. 22 « argentum tuum versum est in 
scoriam, vinum. tuum mistum est aqua; v. 23 principes tui infideles, 
socii furum ; omnes diligunt munera, sequuntur retributiones; pupillo 
non iudicant et causa viduae non ingreditur ad, illos » ;—i. e. qui 
nobiles esse debent, perversi sunt et corrupti. Hebr. principes tui 
rebelles, contumaces contra Deum ; nota paronomasiam in hebr. sarim 
sorerim ; et quia in Deum rebellant, quid mirum, si contra homines iura 
omnia divina et humana conculeant? Ut principes sunt participes po- 
testatis divinae ad bonam reipublicae administrationem et quasi socii 
Dei, per quos Deus partem gubernationis exerceri vult; sed facti sunt 
socii furum : proiecta avaritia furantur, rapiunt, iuris administrationem 
venalem habent, non iustitiam, sed pecuniam prosequuntur, et quos 
Deus sua praecipua cura protexit et fovit pupillos scil. et viduas, hos 

iam quasi a limine repellunt. Tam praeclare scil. Dei vicem gerunt et 
eius personam sustinent qui vi muneris mn5x quoque vocantur! Et si 
principes ac duces /ales se exhibent, « nihil iam mirum est si repudiata 
fide civitas ipsa meretrix evaserit » (Procop.). 


Plerique veterum interpretum v. 22 aliter accipiunt; explicant enim de lege 
sacraque doctrina, quam illi adulteraverint et corruperint (cf. S. Hier. Cyr. 
Basil. Euseb. Burh. Procop. Thom. For. Pint. etc.) ; S. Chrys. textum graecum: 
argentum vestrum reprobum, caupones tui miscent vinum aqua, accipit de . 
nummulariorum — vafritie et de cauponum corruptela et dolis, eosque 
reprehendit qui talia diei indignum censent magno et sublimi propheta ; 
nam etiam Salvatorem sermonem intulisse de salutationibus, de medio loco, de 
primo aecubitu ; « nam haec quae exigua videntur esse si negligantur, magni 
peccatorum fomites sunt ». Sed praestat cum Sa, Malv. aliisque metaphoram 
ita accipere, uti statim v. sequenti declaratur. Ita ea metaphora argenti etc. cer- 
nitur usurpata ler. 6, 27. Ez. 92, 18 et statim v. 95 eodem modo a propheta 
adhibetur. — Ad locutionem hebr. vna notant similes locutiones vinum ca- 
strare Plin. H. N. 19, 19, 2. iugulare Falernum Mart. 1, 18 et alias apud 
Arabes obvias vide Ges. in h.l. Diest. Del. Naeg. — Ad textum graecum ad- 
vertit For., forte S. Paulum ex hoc loco locutionem .deprompsisse adulterare 
verbum Dei x«zzAsjovrag et comparat illud apud Ennium : cauponantes bellum, 
non belligerantes (cf. Sunct.). 


At istis criminibus (v. 21-23) vindicta Dei necessario provocatur : 
"v. 24 « propter hoc ait Domin"s Deus exercituum, fortis Israel : heu, 
consolabor swper hostibus meis et. vindicabor de inimicis meis »! — 
nomina, Dei hic accumulata, ut nullibi, terrorem maiestatis divinae et 
iremendae ultionis horrorem audientibus incutere debent; qui punit, 
est lahve, Deus foederis quem spreverunt, cuius sacramenti fidem tot 
beneficiis devinctam abiecerunt; est Domnus exercituum, cui ad 
ultionem praesto sunt universa creaturarum agmina tamquam Domina- 
tori; est fortis [srael (Gen. 49, 24), qui sicut in bonis populo praestandis 
se potentissimum praestitit omnibus eorum hostibus prostratis et. prae- 
claris de coelo et in terra editis miraculis, ita cum amorem suum cernat 
contemptum, non minore potentia contemptores suos diris excruciare 
potest ac miris suppliciis. Nam « non leve est quod Dominus exercituum 
dicit heu, non parvi ponderis est. quod fortis [srael dicit Aeu; grandis 
causa, magnus dolor quo afflictus iste fortis dicit heu » (Rup.). Istud 
heu magnitudinem poenae ind:cat (hebr. Aoi, ut. v. 4 vae), fore scil. 
lamentationes et planctus et vae populo isti. Modus loquendi consola- 
tionem capiam de hostibus meis (hebr. cf. Malv. For.) ostendit, quanto- 


pere Deus pro sua iustitia quasi urgeatur ad scelera punienda; ceterum 

« humanitus est dictum ae si Deus levamen ex ultionibus perciperet. 
Sane in graviter offensis summa est vindictae dulcedo ac. voluptas, qua 
animus commotus penitus sedatur ac quiescit » (Malv.); sim. Ez. 5, 
13. Quanta rerum mutatio! « sicut ante laetatus est Dominus super vos 
bene vobis faciens, sic laetabitur dispergens vos atque subvertens, ut 
auferamini » (Deut. 28, 63. For.). En, quomodo duces et fautores sce- 
lerum et mali iustitiae administratores hostes Dei et inimici dicuntur, 
quorum castigatione Deus se laetari dicit; cf. Prov. 1, 26. 

Post iudicii denuntiationem subditur modus quo illud Deus sit 
exsecuturus et finis quem in poena infligenda obtinere cupit v. 25 « et 
convertam manum meam ad te et ezcoquam ad. purum scoriam tuam et 
auferam omne stannum tuum » ; — hebr. excoquam quasi sale lizivüi! 
scorias. (uas ; adest igitur in Israel pretiosum metallum, sed commixtum 
.cum scoriis et stanno; vl enim electionis divinae cum dona Dei sint 
sine poenitentia, populus electus plane interire nequit, sed semper 
adesse debet semen, sanctum (cf. 6, 13). Id ergo agitur, ut iudiciis divi- 
nis boni purgentur, separentur a malis, mali vero interimantur; quem 
duplicem castigationum divinarum effectum in resurrectionem et rui- 
nam optime ea comparatione illustrat vates et declarat. Nota in sale 
lixivii castigationis severitatem, in stanno auferendo interitum peccato- 
rum obstinatorum, in excoctione purgationem et probationem bonorum. 
Deus dicitur manum convertere, admovere i. e. iam non scelera in 
immensum augeri permittet, verum qui eousque quiescere videbatur 
exsurget contra contemptores suos ; locutio ea saepe sensu infenso adhi- 
betur (cf. ad Am. 1, 8), sed etiam sensu prospero (Zach. 13, 7); hic 
denotat iudicium emendationis et expurgationis, quale illud est: 
« cuius ventilabrum in manu eius et expurgabit aream suam congrega- 
bitque triticum suum in horreum, paleam autem  comburet igni inex- 
stinguibili » (Matth. 3, 12. S. Cyr.). 

Iam castigationis finem et fructum quem modo per allegoriam expo- 
'Suit, verbis declarat propriis (cf. v. 99. 93) : v. 96 « et restituam iudices 
tuos ut. fuerunt prius et consiliarios tuos sicut. antiquitus ; post haec 
vocaberis civitas 4usti, urbs fidelis »; — iudices prisci et consiliarii 
in initio (hebr.) sunt duces illi praeclari, fide et pietate insignes, qui 
populo ad veram pietatem et felicitatem suasores et auctores exstiterunt : 
Moyses, Iosue, Gedeon, Samuel, David etc. Ergo promittit iudicio de- 


1. Hebr. 525 cf. ad Iob 9, 30. Mal. 3, 2. LXX cl; xa0xoóv, uti. S. Hier. et Syrus, Sym. 


Theod. qui igitur '3 legerunt. Lectionem mas. exprimit Chald., quae retinenda est, quia ad 
excoctionem et conflationem accelerandam salem alcali vel lixivii veteres adhibebant; cf. 
Bos. Del. Troch. 

voluto fore in theocratia duces et principes, qui ita populum doctrina 
et exemplis erudient, ut theocratia nomine civitatis iustitiae, urbis 
fidelis sit cohonestanda. Proinde periodum indigitat verae sanctitatis, 

in qua fides in Deum et omnis generis iustitia florebit. Hisce ergo via 
et regula data est pro Israel : ex castigatione salus exsurget ; per puni- 
tionem et afflictionem populus Dei quasi per gradus quosdam adducen- 
dus est ad veram illam theocratiae et sanctitatis formam quam Deus 
obtinendam proposuit. Nota in hebr. ab eodem verbo incipere v. 93 et 
26 et reducam, ut etiam eodem sono et verbo idem utriusque versus 
argumentum vestiatur. Cum haec lex proposita adeo sit generalis, eius 
usus saepius in historia populi electi deprehendi potest; quare non 
immerito multi interpretes censent, inchoatione quadam hanc restitu- 
uonem iam tentatam fuisse tempore Zorobabel, Esdrae, Nehemiae, 
Machabaeorum, qui praeclari populi duces fuerint, sed plane et perfecte 
hanc instaurationem et iustitiae fideique splendorem pertinere ad tem- 
.pora messianica (cf. S. Hier. Haim. For. Sanct. Lap. Tir. Calm.) ; cf. 
Ier. 3, 45; 23, 4; 33, 15. 16. 

Iam haec norma qua in posterum sortes populilIsraeleiusque vicissi- 
tudines dirigendae sunt, breviter et lucide quasi per modum axiomatis 
proponitur : v. 21 « Sion in iudicio redimetur et reducent. eam in iu- 

^Sstitia » ; — hebr. ei reduces eius in iustitia i. e. erit redemptio etsalus 
pro Sion, pro Israel; sed ope iudicii ; eo quod Deus iustus iudex punit 
et castigat, redimentur et salvabuntur. Ergo illa via iam est constanter 
ineunda, de qua Deus ad David locutus est regno messianico promisso et 
optione proposita, qua ratione domus davidica ad gloriae fastigium ten- 
"dere velit : « qui si inique aliquid gesserit, arguam eum in virga viro- 
rum et in plagis filiorum hominum, misericordiam autem meam non au- 
feram ab eo » (2 Reg. '1, 14. 15). Alii iudicium explicant ius et normam 
iusti scil. eo quod incolae ius et iustitiam sancte servant, Sion redi- 
metur, salus in iuris observatione consistit (cf. Ros. Ges. Schegg, Diest. 
Drechsl. Naeg. Loch, Allioli, Troch.); at rectius alii de iudicio divino 
accipiunt (cf. S. Ephr. Chrys. Malv. Mar. Lap. Men. Tir. Gord. Net. 
Roll. Del.), quod sane illud v. 23 denuntiatum intelligi oportet. Atque 
ea explicatio et propter antecedentes versus (v. 24. 93) et propter sub- 
sequentes qui hoc iudicium peccatoribus inflictum magis amplificant, 
omnino videtur praeferenda neque est ea ullo modo ab usu vocis aliena 
(cf. Ges. Thes. p. 1464). Haec autem redemptio in eo consistit, ut poenis 
eruditi et purgati veram consequantur iustitiam eamque ita in se expri- 
mant indole sanctitatis, ut. appellatio illa v. 26 iis iuremerito indatur. 
Hac enim iustitia et sanctitate Sion aedificabitur et consistet. Id demum 
plene factum est in Christi Ecclesia, cuius typus et praeparatio erat Sion, 

Alii aliter iudicium concipiunt. Et S. Cyr. ita: « quoniam autem non citra 
delectum, sed cum sollieitudine et ratione et iustitia Dei excoctio sive exploratio 
habetur quae genus per fidem approbatum discernit planeque detegit, porro 
addit et dicit : quia cum iudicio servabitur captivitas eius.. discretis enim 
generibus et eo qui credidit approbato, altero autem graviter impingente, electum 
quidem servatum est, sed periit quidquid nefandum ac odiosum fuit ». Sim. 
Sanct. explicat : « rediere in iudicio et iustitia i. e. non temere et sine delectu ». 

Alii iudicium intelligunt de iudicio passionis et mortis Messiae et pretio 
redemptionis rite persoluto (cf. Caiet. Pint. Sas5.). S. Basil. explicationem de de- 
lectu et de iudicio divino castigationis coniungere videtur, scribit enim : « consi- 
liarii quae ad salutem pertinerent suad»bant, ut civitatis huius captivitas effice- 
retur digna quae salutem consequeretur ; hoc est enim salvari cum iudicio i. e. 
xexptuévog xat earucgevoc. Deinde quoniam si iniquitates observaverit, sustine- 
bit nemo, connexuit misericordiam iudicio, ut misericordiae temperatura iudicii 
severitatem mitigaret; itaque per iudicium addita civitas est captivitati, sed revo- 
cata est per misericordiam ». 

Quas supra commemoratas habes explicationes non ita multum quoad sensum 
inter se differunt. Nam in utraque verum est ope iu lieii iri restitutum ex norma 
divina ius ac iustitiam i. e. conditionem legi divinae ac voluntati consentaneam. 
— Aptam eo loco inserit F'or. considerationem, esse scil. vastationes ceterasque 
plagas, immo et haeresum inundationes veluti divinitus missas conflagrationes 
in vindictam hostium Dei et ad absumendas scorias et ut fides electorum probata 
:nveniatur; esse flagella et quasi initium damnationis impiorum ; si autem 
mentem Dei attenderis, esse beneficia in pios etc. 


Sed vae illis qui iudicio divino non se sinent reduci ad veram iusti- 
tiam, qui divinis poenis non emendabuntur ; illis erit idem iudicium in 
ruinam quia « edictum gratiae » (Rup.) in illo expressum: abiecerunt. 
Et hanc iudicii viam ad terrorem. incutiendum magna cum emphasi in 
subsequentibus (v. 28-31) vates delineat. Primo interitum eorum genera- 
tm annuntiat : v. 28 « et conteret. scelestos et peccatores simul, et qui 
dereliquerunt. Dominum. consumentur »; — hebr. magis nervose per 
modum exclamationis : confractio apostatarum | et peccatorum. simul. 
Ita minae v. 9 et 20 contentae clarius efferunturetadhortatio v. 46. 41 
data magis e contrario inculcatur. Deinde qui sint illi apostatae (vel de- 
ficientes hebr. cf. v. 2) et qualis poena criminibus consentanea iis sitin- 
ferenda, declaratur v. 29 « confundentur enim ab idolis quibus. sacrifi- 
caverunt et erubescetis super hortis quos elegeratis, v. 30. cum fueritis 
velut quercus deftuentibus foliis et velut hortus absque aqua » ; — hebr. 
quia confundentur propter terebinthos quibus delectati estis ; ipmisltus fit 
ad allocutionem animi commoti causa. Commemorantur terebinthi et horti, 
quia ibi idololatria et spurcitiae ei coniunctae exercebantur; cf. 57,5 ; 65,3; 
66, 11. Ier. 2, 20; 3, 6. Ez. 6, 13; 20,98. 05. 4,13. 3 Reg. 14, 23 et vide 

quae nctata sunt ad Mich. 5, 13. Pudor vero et confusio inde orietur, 
quia idola opem nullam ferre possunt tempore calamitatis quo cum irri- 
sione eis dicetur : ubi sunt dii tui quos fecisti tibi ? surgant et liberentte 
in tempore afflictionis (cf. Ier. 9, 98. S. Cyr.). Idololatriae instrumenta 
destruentur, montes et colles et regiones cultu illo turpiter infectae va- 
statione poenas datas exhibebunt et ita abundantissima confusionis mate- 
ria aderit. Populi ipsius felicitas, prosperitas, regni vigor et potentia, di- 
vitiae, omnia iacebunt prostrata et conculcata; sicut enim terebinthi et 
horti, idololatriae testes et adiumenta, vastatione et excidio peribunt, ita 
eodem modo ii qui in illis suam collocaverant fiduciam, qui illa elegerant 
iisque delectati sunt. Et ita elegit populus ille electus a Deo et. qui ipse 
sollemni foedere Deum sibi elegit (cf. Ex. 19, 5. Deut. 1, 6. Ios. 94, 15 
seq. etc.). Quare cum emphasi sors eorum et poena v. 30 ita describi- 
tur, ut plane fiant sicut ea quae turpiter dilexerant. Comparatio autem 
diiudicari debet ex regione orientali, ubiaquae penuria sterilitatem, hor- 
rorem, solitudinem quam maxime inducit. « Quid tristius quercu seu te- 
rebintho, ubi frigus aut aestus aut acrior aliqua. vis florum pulchritudi- 
nem excusserit? quid horto miserabilius cuius luxuriae atque amoenita- 
ti squalor successit et vastitas » (Sanct.)? 

Ut appareat quantus miseriae cumulus in aversionea Deo contineatur, 
ad horrorem vastitatis addit vates horrorem incendii inexstincti v. 34 
« et erit fortitudo vestra ut favilla stupae et opus vestrum qua» scintil- 
la, et succendetur utrumque | simul et non erit qui exstinguat » ; — 
hebr. e£ erit opulentus in stupam et opus eius in scintillam i. e. omnia 
scil. ingenii, artis, naturae praesidia quae opem afferre et stabilem for-. 
tunam praebere videntur erunt quasi stupa et opera eorum  flagitiosa 
erunt sciütilla cadens in stupam et ingens excitans incendium quod 
exstinguere nemo poterit. Ipsi igitur sibi operibus suis interitum accer- 
sunt, divinas in se attrahunt castigationes ; « hinc vides peccatores esse 
sibimetipsis et operibus manuum suarum conflagrationis et perditionis 
auctores ; ecce quod v. 28 dixerat ; nempe fiduciam impiorum simul 
cum ipsis interituram esse » ( For. sim. S. Chrys. Cyr. Hier. Basil. 
Haim. Lap. Men. Mar. Calm.), et addit S. Chrys. indicari quoque inex- 
pugnabilem Dei potentiam et ipso puniente et vindictam sumente ne- 
minem posse resistere et mala solvere. Indicat enim sacer vates eundem 
interitum malorum queni in fine trium sermonum partis alterius affert : 
« non est pax impiis... ignis eorum non exstinguetur » (48, 22 ; 51, 21 ; 
66, 24), ita ut prologus eadem ratione finiatur qua liber integer osten- 
dens ruinam irreparabilem et miseriam eorum qui salutem a Domino 
oblatam repudiaverint. 

Alii in v. 31 specialem fieri volunt mentionem idolorum, dum vel fortitu- 
dinem explicant idolum (cf. Pint. Malv. Mald. Osor. Sasb.) vel ita opus esse. 
concipiendum volunt (cf. S. Thom. Rohl. Kn. Del. Naeg.). Sed quamvis in iis 
quae sibi praesidio ac munimento fore confidebant etiam idola contineantur, ea 
tamen primo ac per se minime istis nominibus designantur; alias enim idola 
constanter dicuntur opera manuum hominum (cf. 2, 8 ; 37, 19) et ita, ut ea 
appellatio proxime ipsis idolorum nominibus adiungatur. Nostro autem loco 
neque in antecedentibus idola in textu hebr. explicite efferuntur neque contextus 
is est, ut opus vestrum ad idola ab iis confecta commode referatur, sed potius 
totam. eorum agendi rationem significet. 

Ex verbis ipsis et tota orationis serie patet reprehensiones dirigi in urbis con- 
ditionem prout fuit tempore Isaiae, idque etiam valere de v. 21 seq. qui versus 
eodem prorsus modo uti v. 4. 11 populi corruptionem carpunt. Quare nullo 
modo opus est ea verba de synagoga tempore Christi prophetice accipere vati- 
cinio proprie dicto quasi sacer vates tempus messianicum proxime et per se 
spectasset. Contra hanc explicationem quae sat multis aut unice aut saltem 
plenius vel praecipue arrisit (cf. S. Hier. Haim. Caiet. Pint.) iam agunt Sasb. 

: Sanct. 

Demum antequam cap. 4 mittamus, pauca dicenda sunt de quaestione in 
varias agitata partes : quo tempore haec oratio habita sit qualemve temporis 
conditionem prae se ferat. Tempus Azariae regis designari vult Caspari (Beitraege 
zur Einl. in d. Buch Jesaia), unde v. 7-9 prophetice dici afürmat de tempore 
futuro. Sed durus est iste sermo et omnibus interpretationis regulis contrarius. 
Nam illi versus ut qui maxime rem factam et oculis loquentis subiectam desi- 
gnant, et si nexum attenderis cum v. 5 et 6, de futuro intelligi plane nequeunt. 
Idem valet de sententia a Schegg propugnata, qua ultimum tempus loatham 
designari et vastationem futuram per modum minarum exhiberi censet. Neque 
dici potest eum Vigourouz (Manuel bibl. II p. 504) intelligi Syrorum et Israeli- 
tarum invasionem sub finem regni Ioatham et ad illud tempus caput hoc esse 
referendum. Nam ista invasione nullo pacto tanta est edita strages, quantam in 
v. 5 et seq. descriptam cernimus ; id quod iam ex modo eolligitur, quo in s. 
literis sermo est de illa invasione : in diebus illis coepit Dominus mittere in 
Iuda Rasin regem Syriae et Phacee filium Romeliae (4 Reg. 15, 37). Ceterum 
etiam mirum est cl. auctorem illum asserere, plerosque interpretum ei. senten- 
tiae subscribere. Nam qui invasionem illam cum tanta Strage coniunctam esse 
asserat, equidem scio neminem. Hoc scio alios tempora Azariae et loatham ad 
talem descriptionem minime esse apta rite perspicientes tempus exquisivisse, 
quo similis strages revera regioni sit illata. Est autem illata tempore Achaz 
tempore belli syriaco-ephraimitici (de quo vide ad cap. 7) et denuo tempore in- 
vasionis Assyriorum sub rege Ezechia (ef. cap. 36, 37). Unde ad haec tempora 
multi sermonem referunt, et ad Achaz regrium quidem Ges. Ros. Maurer, Mo- 
vers, Kn. Haevernick, Rohl. Del. ; ad invasionem autem Assyriorum a Senna- 
cherib factam Eichhorn, Hitzig, Umbreit, Drechsl. Luzzatto, Küper, Naeg. 
Sed utraque sententia non levibus urgetur difficultatibus. Nam cum in v. 41-15. 

eultus publicus et ritus sacrificiorum et variae caerimoniae ita commemorentur 
ut dubium esse nequeat quin sedulo ac diligenter fuerint observata et exercita, 

statim cuique in mentem veniet, haec in tempus Achaz minime posse conve- 
nire. Erat enim ipse idololatra, qui non uno sacrilegio templum Domini macu- 
lavit et spoliavit, immo (utique post bellum syriacum) ianuas templi Dei clausit 
(ef. 4 Reg. 16, 14. 17. 2 Par. 98, 9-95). Floruit cultus Dei sub Ezechia rege. 

Num ergo eius tempus describi censebis ? Verum obstat gravissima idololatriae 
accusatio, quae in v. 29 exprimitur ; at sub Ezechia vestigia et documenta. ido- 
lolatriaedestruebantur nonsolum in. lerusalem et Iuda, sed etiam infinibus Ephra- 
im et Manasse ; cf. 4 Reg. 18, 4. 2 Par. 30, 14 ; 31, 1. Obstant querelae quae 
de iniustitiis ac caedibus commissis, de principibus tamquam rebellibüs et sociis 
furum et iniquitate ut Sodoma oneratis funduntur, quae ad regni et guberna- 
tionis indolem qualem eam sub Ezechia fuisse sacri libri testantur, haud bene 
aptantur. Àd neutrum igitur tempus sermo integer referri posse videtur, nisi 
dixeris ex apostasia a Manasse facta cui maior pars nobilium et populi adstipu- 
lata est (cf. 2 Par. 33, 9) satis patere etiam ultimo Ezechiae tempore non ad- 
fuisse apud plerosque veram animorum conversionem et sinceram morum emen- 
dationem ; unde prophetam fucatae illi apud plerosque pietati larvam detrahere 
et nobiles describere tales quales mente et animo sint. Inde facile quoque expli- 
cari, eur Manasse rege praeeunte tanta .invaluerit morum corruptio. Optime 
quidem invectivae explicarentur ex ipso Manassis regis tempore. Sed initio 
regni els invasionem hostilem talem regioni intulisse stragem, qualem hic de- 
scriptam legimus prorsus non constat. 

Cum ergo in unaquaque sententia adsint difficultates, fortasse poterimus 
acquiescere opinioni qua censetur sermonem talem esse concipiendum qualem 
eius indoles eum plane prodat et qualem eum esse iam ii innuerint, qui in eo 
totius libri argumentum quasi concludi eumque prologi instar libro praemitti 
iudicabant (cf. For. Lap.). Si enim libri argumentum exhibet et prooemii loco 
praemittitur sermo, non ad unius regni tempus et conditionem adaptari debet, 
verum omnium temporum quae vixit [saias imaginem quandam ac speciem re- 
ferre censendus erit; si libri prooemium est, non certo aliquo tempore ita, ut 
scriptus est, a vate publice recitatus est, sed compositus atque contextus esse 
potest ex iis quae vario tempore pro varia regum rerumque conditione propheta 
monuerat vel vituperaverat. Singula igitur quae dicuntur vera sunt, singula quo- 
que in aliqua vitae Isaiae epocha ita gerebantur et fiebant, uti vates conqueritur, 
forte singulae quoque sententiae pro varia rerum vel necessitate vel opportunitate 
etiam publice a vate enuntiatae sunt, totus autem sermo ut talis ab Isaia com- 
positus esse videtur, ut libro praefigeretur et libri quandam summam exhiberet. 
Ita facillime explicantur omnia ; ita liquet, cur aliqua ad Achaz tempus, alia 
vero ad Ezechiae regnum conveniant. Ceterum ex opinionibus propositis eam 
selige quae tibi videtur magis probabilis. 

| — PRIMA VATICINIORUM SERIES CP. 2-3. 


Anc. — Orditur vates ab oraculo de monte damus Domini elevato ad 
quem omnes gentes confluent, quo vaticinio theocratia ex Israel oriun- 
da et per orbem propaganda designatur et simul egregie illustratur, 
quae sint populi electi partes in salute diffundenda (2, 1-4). Hanc po- 
puli dignitatem theocraticam intuitus propheta oculos iam coniicit in . 
studia plane contraria, quibus eius aequales longissime a vera theocra- 
tia absunt quaeque sacra quadam indignatione castigat (2, 5-9). lis enim 
imminet terribile iudicium Dei, quo omnis fastus et pompa, omnia sub- 
sidia humana et praeprimis idola prosternentur cum magna idololatrarum 
ignominia (2, 10-22). Iudicio ita generatim proposito iam distinctius 
exsequitur vates affliciionum genera in Iudam et lerusalem devolvenda: 
auferet enim Deus omnia illa quibus regnum firmiter consistit, immittet 
perturbationes quibus regnum sit ruiturum ; ruinam enim merentur ob 
peccatorum scelerumque impudentiam : uade iustis quidem salus obtin- 
get, interitus vero impios involvet (3, 1-11). Ruinae auctoribus accen- 
sendi sunt principes ac duces, qui populum seducunt, exspoliant, oppri- 
munt, nec minore vituperatione dignae sunt mulieres superbiae ac volup- 
tati deditae, quas Deus ignominia, squalore, orbitate puniet (8, 12-4, 
1). Sed si omnis fastus mundanus iusto Dei iudicio prostratus iacet et 
conculeatus, tunc efflorebit salus messianica : germen Domini erit in 
magnificentia et gloria, reliquiae S:on sanctitati restituentur, Ecclesia 
Dei miris favoribus et protectione divina illustrabitur sicuti olim in 
egressu ex Aegypto et in migratione per desertum (4, 2-6). Sic igitur 
vaticinium hoc redit ad oraculum unde initium duxit. Tempus enim mes- 
sianicum i. e. terminus ille illustrissimus ad quem omnes res gestae 
Israelitarum divina disponente providentia et gratia tendunt, uti ab 
initio, ita in fine huius sermonis clarissime proponitur. Quae interia- 
cent, eam delineant viam qua Israel ad illum terminum est adducendus. 
Cum enim quam maxime ab indole theocratica defecissent, nihil aliud 
restat; nisi ut Deus severo iudicio castiget, prosternat et deleat omnia 
impedimenta. Ergo quod vates in prologo iam indicavit, in hoc vatici- 
nio clarius et distinctius effertur : Sion in iudicio redimetur. 

Huic vaticinio subiungitur cp. 5 carmen parabolicum de vinea Domi- 
ni, quo ostenditur, quanta cura et sollicitudine Deus vineam excoluerit 
quae tamen cum non uvas, sed labruscas protulerit, vastationi et direp- 
üoni iamiam tradetur ; in qua parabola populus Dei delineatur (5, 1-7). 
Qua enim ingratitudine et perversitate beneficia divinitus sibi collata 

rependerint, propheta longiore enumeratione explicat, vae dicens et 
competentem poenam annuntians avaris et ebriis voluptuosisque (5, 
8-171), illusoribus verbique divini contemptoribus et corruptoribus, su- 
perbis, iudicibus iniquis (3, 18-23). Tales igitur labruscas cum attulerit 
vinea Domini, devastanda erit et exscindenda ; ad quod Deus suos mit- 
tet milites ab extremis terrae, fortitudine insignes, armis instructos 
egregiis, qui horrorem et vastitatem ubique spargent (5, 24-30). 

Hac igitur oratione vates iis in memoriam revocat beneficia a Deo ac- 
cepta, quibus tanta criminum enormitate responderint ; unde necessitas 
iudicii et castigationis nova ratione ostenditur. Modum autem castiga- 
lionis eius.quae cp. 3 in universum erat denuntiata, iam accuratius ef- 
fert, cum hostium a longinquo irruentium turbas et furorem describat, 
Stragem et vastitatem universam annuntiet. 


Habet haec series propriam inscriptionem : « Verbum Domini quod 
vidit Isaias, filius Amos, super Iudam et lerusalem » ; — non est inu- 
sitatum in libris propheticis, ut varia vaticinia propriis titulis. distin- 
guantur (cf. 13, 4; 15, 1; 171, 1 etc. Ier. 7, 1; 11, 4; 14, 1 etc.) ; qua- 
re specialis ratio cur in singulis ita fiat, non erit inquirenda. Sunt qui 
censeant eam vaticiniorum partem eo titulo inscriptam ab Isaia esse edi- 
tam antequam integra eius oraculorum collectio institueretur; quare ei 
titulo retento quo iam praedita esset demum insertam esse opinantur ; 
id quod neque negare neque affirmare possumus, sed neque multum re- 
fert cui sententiae quis adhaereat, cum inter omnes constet hoc ora- 

, culum ab Isaia et annuntiatum et scripto relictum fuisse. 

Ex hebraismo noto verbum ?31 sensu latiore ! dicitur de rebus illis, 
argumentis, doctrinis, praeceptis etc. quae Deus cum vate suo. commu- 
nicare voluit, qui usus in s. Scriptura late omnino patet. Communica- 
tionis modum, certitudinem, claritatem designat illud vidit visione scil. 
interna intellectuali vel etiam visione symbolica, ita ut res sub involu- 
cris quibusdam ac symbolis menti prophetae repraesententur. lam cum 
in sequenti vaticinio eiusmodi imago vel repraesentatio symbol:ca aper- 
te habeatur : mons scil. domus Domini elevatus ad quem omnes populi 
confluunt, hac ipsa voce etiam monemur, ut sedulo imaginem distin- 
guamus et rem seu veritatem imagine expressam. Imago ex iis peti de- 
bet quae vati iam nota sunt, ut ex notis ducatur in incognita quae re- 
velatione ei pateliunt ; imago talis ut est sensibus internis obiecta mul- 


1. Ita in vulg. saepius verbum, sermo adhibetur v. g. 1 Reg. 3, 11. 2 Reg. 12, 21; 15, 5. 
Ier. 44, 4. Luc. 1, 37. 

ta in se comprehendere potest quae in rebus: gestis nonnisi paulatim et 
variis intervallis separata exprimuntur. Talis enim repraesentatio sym- 
bolica considerari debet eodem modo quo dea alicuius rei concipitur ; 
in ipsis autem symbolis et involucris diligenter distinguendum est, 
quid repraesentationi suo modo sensibili et formis sensibilibus alligatae 
adscribi oporteat, quidve ad ideam rei efformandam pertineat. — Dicitur 
super luda.... cum omnia quae sequuntur ad theocratiam quae in Iuda 
et Ierusalem vel iam adest vel typice repraesentatur, intime referantur 
(cf. S. Cyr. et vide ad 1, 1). 


4) De theocratia universali 2, 2-4. ' 


Cum hoc loco Isaias subito et immediate incipiat sermonem ab oracu- 
lo de monte templi, quo in Israel esse fontem doctrinae ac.salutis pro 
omnibus conclusum designatur, haud immerito supponendum erit, ora- 
culum afferri iam. notum et saepius iam populo propositum. Sic enim 
exordium hoc quasi ex abrupto facillime intelligitur, sic maiore quoque 
cum efficacia animi audientium pulsantur, si tam excelsa dignitate pro- 
posita quam turpiter ab ea defecerint sermone gravissimo vates decla- 
rat. Rem autem ita esse etiam eo facile tibi persuaseris, quia a nullo pro- 
pheta vaticinium de re sublimi futura ita repente et nulla praeparatione 
praemissa introducatur. Atque revera idem vaticinium invenitur apud 
Michaeam (4, 1-3) et invenitur ibi non abrupte positum, sed in nexu 
intimo cum antecedentibus. Michaeas enim in altero suo sermone (cap. 
3-9) annuntiat interitum Iudae propter peccata principum, pseudopro- 
phetarum, sacerdotum : « propter hoc causa vestri Sion quasi ager 
arabitur et Jerusalem quasi acervus lapidum erit et mons templi in ex- 
celsa silvarum » (3, 12). Sed statim more prophetico subiungit ruinae 
instaurationem et quidem ut nexus apertissime pateat, triplici ruinae 
triplicem instaurationem modo chiastico : mons templi elevatus ad quem 
omnes confluent 4, 1-3 proponitur, 4, 6-1 populi reductio (Ierusalem) 
celebratur, 4, 8 ad Sionem redituram esse priscam dominationem prae- 
dicitur (vide ad Mich. 4, 1 in comment.). Cum igitur vaticinium suo lo- 
co et quasi propria in sede apud Michaeam reperiatur, satis certum es- 
se videtur illud non per Michaeam ab Isaia esse desumptum, verum po- 
tius Isaiam illud a Michaea accepisse. Neque obstat quod seniores apud 
Ieremiam (26, 1'1 seq.) narrant Michaeam istud vaticinium dixisse sub 
Ezechia rege, dum tamen sermoiste Isaiae quem nunc prae manibus ha- 
bemus ad tempus ante Achaz referendus sit. Nam seniores id narrant 
quod recordantur neque asserunt, Michaeam velsemel tantum vel pri- 
mum sub Ezechia minas illas edidisse, sed id monent quanta cum reve- 

rentia et pietate minae propheticae eo tempore sint acceptae. Quocum 
optime anterior quaedam vaticinii cognitio consistit. — Aliis demum 
placet coniectare, utrumque prophetam, Isaiam et Michaeam oraculum 
ab antiquiore propheta, forte ab Ioele, accepisse (ita Hitz. Cheyne, ne- 
que dissentit Ewald ; cf. Del. Naeg.). 

Quam magnificum sit divinum consilium de centro theocratiae eiusque 
gloria et proin de gloria Israel, praeclaro symbolo propheta proponit v. 2 
« Et erit in novissimis diebus praeparatus mons domus Domini in 
vertice montium et elevabitur super colles et fluent ad eum omnes gentes ; 
v. 3 et ibunt populi multi et dicent : venite et ascendamus ad montem 
Domini et ad domum Dei lacob et docebit nos vias suas et ambulabimus 
in semitis eius, quia de Sion exibit lex et verbum Domini de Ierusa- 
lem » ; — si vaticinium iam notum proponitur, facilius. etiam intelli- 
gitur, cur ab et incipiatur (cf. notam ad Ion. 1, 4); apud Michaeam 
enim n'à suo loco et ordine ponitur ef erit, minime autem apud 
Isaiam '. Locutio in fine dierum ? frequenter obvia apud prophetas 
fatentibus omnibus de tempore messianico usurpatur; est quippe tempus 
hoc ultimum, « quia non succedet alia religionis observatio » (S. Thom.), 
sed quia est ultima theocratiae hisce in terris periodus quam sola con- 
summatio ac perfectio coelestis consequitur; est finis dierum, in quem 
finem saecula anteacta tendunt et ad quem praeparandum et significan- 
dum vetus ordinatur testamentum ; unde «£A» «àv aióvov cf. 1 Cor. 10, 11 
ei àx' éoy&ros tO» fjpepo» Hebr. 4, 1. 4 Petr. 1, 20. 1 Ioan. 2, 18 etc. 
Tempore igitur messianico quod est tempus impletionis promissionum 
et hoc quoque sensu tempus extremum (quasi plenitudo temporis), erit 
fundatus (hebr.) vel constitutus firmiter mons templi, stabili modo, in- 
concussus, iam a nullo pe loco movendus erit; adhibet vates in hebr. 
eandem vocem qua 2 Reg. 1, 26. 3 Reg. 2, 48 thronus David iugiter 


1. Illud e£ subtiliter rimatur Herv. : « hac in re sciendum quia sicut nos corporalia, sic 
prophetarum sensus spiritualia aspiciunt eisque et illa sunt praesentia quae nostrae igno- 
rantiae absentia videntur. Unde fit, ut in mente prophetarum ita coniuncta sint exterio- 
ribus interiora, quatenus simul utraque videant simulque in eis fiat et intus verbum 
quod audiunt et foris quod dicunt. Patet igitur causa cur inchoavit dicens ef erit, quia illud 
verbum quod foris protulit, illi verbo quod intus audierat coniunxit. Continuavit itaque 
verba quae foris protulit visioni intimae, idcirco incepit dicens ef erit, subiungit enim hoc 
quod exterius loqui inchoat, ac si et illud foris sit quod intus videt ». 

2. Vide de toto hoc vaticinio ea quae scripsi in Erklaerung des Proph. Is. p. 59et seq. ot 
in comment. ad Mich. 4, 1. De eo luculenter quoque tractat Reinke, Exegesis critica in 
lesaiae cap. 2, 2-& et in libro : Die messian. Weissagungen I p. 46 etin comment. ad Mich. ; 
item Bade, Christologie III 4 p. 12-30; Selbst, die Kirche lesu Christi nach den Wleissa- 
gungen der Propheten, Mainz 1883. 

firmus dicitur. Et tali firmitate instructus non in humili quodam colle, 
verum in vertice montium erit i. e. in altissimo fastigio collocatus, 
super omnes colles et montes elevatus, omnia quae in orbe terrarum 
alta sunt supergrediens. Undique igitur conspicuus mons templi tanta 
apud omnes valebit gloria, ut iam ad eum confluant omnes gentes; 
fluent i. e. multitadine ac festinantia (S. Thom.) properabunt; fluere 
motum dicit minime violentum cuiusmodi esse solet in rebus natura 
propensis (For.). Iam cur ad eum confluant, vel quid in illo monte cer- 
nant, ex verbis quibus inter se studiose cohortantur, facile colligitur; 
ibunt enim populi multi i. e. numerosi, populi qui maxima hominum 
multitudine constant, ergo populi praecipui et alacri studio pergent 
aliosque etiam propria salute non contenti invitabunt (cf. S. Hier. Sasb.) : 
venile, ascendamus.. et quid exspectant et appetunt? docebit nos vias 
suas : viae Domini sunt eius consilia, sunt agendi moi et illae rationes 
quas ipse se[uitur et quas ab hominibus nosci et observari vult; divi- 
nam igitur doctrinam appetunt et divinam institutionem ; hane autem 
consequitur ratio vitae e£ ambulabim»s in semitis eius vel ut est in 
hebr. per modum cohortationis et a nb'ulemus; lumen igitur divinum 
efflagitant pro intellectu, vires et robur pro voluntate, ut ita et intellec- 
tus divina percipiat et quae percepta sint strenue operibus exprimantur. 
Perceperunt ergo in monte templi vel quod idem est apud Deum Iacob ' 
qui i»i sedem suam et regnum collocarat, adesse repositam sacram doc- 
irinam et tale robur, ut lex Dei cum gaudio spiritus adimpleataur. 

Verbis aliquantum explanatis iam ulterius est dispiciendum, quid eo 
oraculo portendatur. [n visione prophetica vates cernit montem domus 
Dei elevatum super omnes montes, longe lateque per orbem omnibus 
conspicuum et gentes undique ad eum sacro studio et salutis desiderio 
conlluentes. Symbolum aliquod proponi clarum est. Quomolo symbolum 
explicabimus ? An dicemus cum aliquibus (Hofmann, Weissagung und 
Erfüll. 2, 211; Drechsl. Del. et etiam Vaeg.) montem templi revera in 
novo rerum ordine esse physice elevandum vel reliquum terrarum or- 
bem esse in planitiem commutandum ? Sed ratio symboli id minime po- 
stulat, e contra suadet elevationem esse aestimatione et dignitate metien- 
dam. Dein cum fieri nequeat, ut omnes gentes et populi numerosi ad 
montem templi ascendant, eo ipso innuitur, populos non corporibus ad 
montem templi accedere. Ergo eo ipso etiam non re juiritur elevatio ve- 
ra physica, quae ita nullo fieri posset modo, ut saltem ab aliquibus po- 
pulis cerneretur. Sed requiritur elevatio aestimationis et dignitatis 
qua mons cognoscatur et maximi fiat tamquam sacrae doctrinae et 
roboris divini fons et thesaurus, ex quo omnes hauriant. Cum igitur non 
ipse mons templi qua (alis sit communis omnium gentium peregrina- 

tionis scopus ac terminus, non relinquitur nisi ut mons templi sensu 
aliquo altiore pro ea re accipiatur quam mons templi ex suo usu et fine 
revera repraesentare potest. 

Quae sit ea res, facile deprehenditur. Erat enim mons templi unicus 
ille in toto terrarum orbe locus, ubi religio et cultus veri Dei exerce- 
batur, erat centrum theocratiae. Proindesi symbolo aliquo exprimendum 
erat, veram religionem et sacrum Dei cultum iri propagatum ad omnes 
late per orbem gentes, fatendum erit symbolum melius, clarius, simpli- 
cius inveniri non posse illo quo in nostro oraculo est descriptum. Sen- 
sus ergo planus est, tempore messianico veram religionem omnibus fore 
valde conspicuam, suo splendore ac lumine oculos omnium perculsuram 
et populos magno studio eam esse amplexaturos et uberes sacrae doc- 
trinae e& bonorum operum fructus ex ea percepturos. Selhic nondum 
est sistendum. Nam in symbolo praeclaro quoque modo illustratur, qua 
ratione tempore messianico vera religio constituatur. Mons templi eous- 
que solum notus ac consp cuus [adaeis ex particulari hac et limitata 
conditione exsurgit ad centrum omnium populorum : ergo ex ipso veteri 
testamento exsurget novum tamquam illius absolutio et perfectio ; adest 
nexus quidam internus atque habitudo inter utrumque ita, ut novum 
testamentum non tam quam res plane nova instituatur, sed inchoat;one 
quadam et praeparatione iam in vetere tamquam in germine praeforme- 
tur et contineatur. Exsistit enim, ut aliis utar verbis, unum Dei regnum, 
una theocratia; vetus quidem illa proxime a1 unum populum pertinens, 
imperfecta praelusio quaedam et umbra veri regni Dei, nova vero ex 
praecedente exorta, eius fundamentis aliquo modo superstructa. at per- 
fectione, indole sublimiore et latissima propagatione ac destinatione insi- 
gnis. 

lam quae est nova haec theocratia vel regnum Dei universale? Cer- 
nitur a propheta Zn fine dierum i. e. in periodo messianica ; est ergo 
regnum illud a Messia institutum, est aliis verbis Ecclesia Christi 
quae symbolica hac visione in se, in sua ad vetus testamentum  habi- 
tudine, in suis attributis mire adumbratur. Declaratur enim montis 
templi symbolo tamquam institutio ad veram religionem verumque Dei 
cultum ; eius elevatione indicatur, hanc Ecclesiam fore visibilem, con- 
spicuam, insignem, cognitu facilem ; et cum videat vates omnes ad mon- 
tem templi confluentes, eo ipso universalitas, catholicitas exprimitur. 
In vocibus populorum confluentium Ecclesia praedicatur tamquam sa- 
crae doctrinae divinaeque revelationis thesaurus, tamquam fons ex quo 
omnes hauriant vires ad ambulandum in viis Domini, atque in laeta 
illa exhortatione ambulemus in viis eius egregie indicatur sanctitas Ec- 
clesiae. Hae enim voces ad eum pertinent qui gratia Christi confortatus. 

et spiritu roboratus sanctitatem a Christo propositam studio indefesso 
consequitur, dum docente S. Paulo homo nondum regeneratus et gratia 
destitutus gemit : « perficere bonum non invenio » ( Rom. 71, 18 ). Cete- 
rum in omnibus vaticiniis messianicis sollemne est maiorem efferri 
Dei cognitionem et vitam sanctam ad Dei normam et beneplacitum exac- 
tam ( cf. ad Mich. 4, 2 ). Cernitur unitas Ecclesiae in ipso quoque sym- 
bolo montis templi : erat enim unum theocratiae centrum, vinculum 
quoque et adiumentum unitatis quo singulae tribus israeliticae se ad 
unam Dei familiam pertinere cognoscebant, quo efficaciter in una reli- 
gione et uno cultu Dei continerentur. Neque minus adest apostolicitas : 
ad Deum lacob enim esse accedendum palam edicitur, i. e. ad Deum il- 
lum qui in certa familia, in certo aliquo coetu se manifestat. Deus se 
vocat Deum Iacob etiam propterea, quia in familia Iacob suas reposuit 
promissiones, et quicumque olim horum bonorum se participem reddere 
volebat, aliquo modo debuit se familiae Iacob adiungere, debuit aliqua 
ratione populo electo aggregari; ad quam rem vide quae de proselytis 
portae qui vocantur tradita sunt. Uti ergo veteris testamenti revelatio 
et religio certae cuidam stirpi erat concredita, ita Messias suam doctri- 
nam et auctoritatem reposuit in certa quadam familia, in collegio nempe 
apostolorum, quod vivum et perpetua successione permanens adesse vo- 
luit in sua Ecclesia et cui oportet adiungi et ritu externo et interna sub- 
iectione et obedientia (cf. ad Mich. 4, 2). Porro in symbolo montis per 
se deprehenditur firmitas inconcussa; :praeclare in hanc rem dicit 
S. Chrys. : « quemadmodum enim si quis adversus montes innumeros 
obiiciat exercitus arcus tendentes, hastas vibrantes, machinas admo- 
ventes, illos quidem nullo damno afficere poterunt, sed consumpta pro- 
pria fortitudine recedent, sic et quicumque Ecclesiam impugnaverunt 
hanc quidem non laeserunt, sed sua amissa potentia pudore sunt 
affecti ». 

Verbis quia de Sion exibit lez.. propheta rationem reddit verbisque 
propriis declarat rem quam symbolica visione perceperat. Dei scil. doc- 
trina, institutio, revelatio promanabit ex Sion, ex centro veteris theocra- 
tiae ad omnes gentes (For.); ex Sion longe lateque promulgabitur 
(ef. Basil. Caiet, Sasb.) ; inde sacrae doctrinae rivulis omnes gentes riga- 
buntur (cf. Pint. Sanct. Malv.); salus enim, ut Christus ait, ex Iudaeis 
est (Ioan. 4, 22) et apostoli iussi erant testimonium reddere de Christo 
in lerusalem et Samaria et usque ad ultimos terrae terminos et ex Ieru- 
salem profecti praedicaverunt ubique (Marc. 16, 20). Salutem ex Ierusa- 
lem in omnes redundaturam adumbrant Ez. 41, 4 et Zach. 414, 8. 


Quamvis maxima sit interpretum concordia in vaticinio hoc de regno messia- 

.nico explicando, singulas tamen partes alii quandoque aliter enarrant. Haud 

. pauci enim montem intelligunt ipsum Christum v. g. Euseb. * S. Hier. Haim. 
Rup. Herv. Thom. Caiet. Pint. Sasb. ; Christus enim, ut apud Danielem legi- 
tur, lapis est, aiunt, qui abscissus de SM sine manibus crevit in montem ma- 
gnum et replevit terram ; vel Christus est mons in vertice montium i. e. aposto- 
lorum et prophetarum quos sua doctrina et gratia superat et excellit; domum 
Dei explicant Ecclesiam fundatam in monte i. e. in Christo et super Christum. 
Sed plerique montem domus Domini una notione accipientes. locutionemque 
complexam non separantes melius interpretantur de Christi Ecclesia ; ita v. g. 
S. Cyr. Theod. Basil. Chrys. Procop. Sanct. Mald. Malv. Lap. Est. Men. Tir. 
Gord. Calm. Bade, Rohl. Troch. Ad eundem sensum refertur aliorum acceptio : 
« cultus Domini qui in Sione colitur perficiet, ut ceterae religiones contemptae at- 
que abiectae sint ac perversae et impiae appareant, atque etiam ut nihil sic emi- 
neat in toto orbe ut Ecclesia et domus Dei » (For.). Singularis est explicatio a 
S. Ephr. data, crucem scil. exaltandam fore süper omnia idola. Montes reliquos 
jn quorum vertice elevandus sit mons templi vel Ecclesia, alii intelligunt de pa- 
triarchis, prophetis, apostolis, in quibus quasi fundamentis erecta sit Ecclesia 
.(ef. Ephes. 2, 20; S. Basil. Procop. Caiet. Pint. Sasb.); alii monent in mon- 
tibus et collibus cultus idolorum fuisse exercitos; hos igitur cultus iri subiec- 
tum, religionem autem veram omnia illa esse superaturam (cf.: Theod. For. 
Sanct. Tir. Bade). Neque desunt qui in.voce fluunt praeter affluentiam et celeri- 
tatem altius aliquid innui censeant. Audi v. g. For. : « verum cum flumina non 
in montes sed a montibus impetu fluant, satis vel hoc uno verbo significat nobis 
"Spiritus sanctus, quod etiamsi hominibus iuxta carnis naturam ardua videatur 
christiana perfectio, sui tamen splendore ita animos hominum raperet ut eo im- 
petu ad eam consequendam anhelarent, quo solent flumina in praeceps labi » 
(sim. Malv. Lap. Bade). 

Cum protestantes vera notione Ecclesiae destituti sint et sane in variis illis 
sectis adeo inter se dissentientibus cerni nullo modo possit unus ille cultus 
&deo conspicuus, excelsus omnesque sui amore et admiratione replens, mirum 
non est quod aliqui interpretes protestantes demum redierunt ad explicationem 
rabbinicam de physica montis elevatione et oraculüm hoc ad tempora futura 
ablegant in quibus mutationem talem fore exspectant. Provocant inter alia ad 
Is. 40, 4. Zach. 14, 9. 10, ut immutationem superficiei terrae reddant probabilem 
(cf. Naeg.). At res est plane ridicula, integram terram iri redactum ad màgnam 
quandam planitiem, in qua unus emineat mons Moria. Àn tunc fortasse ex con- 
figuratione terrae et legibus opticis mons iste erit omnibus gentibus conspicuus ? 
Ita illi quidem sacra vaticinia risibus et cachinnis exponunt et ea fingunt quae 
ab agendi modo Dei in creatione rerum et in revelatione manifestato quam ma- 
xime abhorrent. Talem explicationem iam nominat Procop. cyozuxórceooy eam- 
que ludaeis attribuit; bene quoque scribit Sanct. : « ridiculum plane est et di- 
gnum rabbinorum sonda quod, ut tradit Galatinus libr. 9. cap. 3, dixit rabbi 


1. Ita sacpius in eclogis prophetarum, libr. 4; M. 22, 1196. 1197. 

Pinhas ex sententia rabbi Ruben tempore Messiae adducendos esse montes Tha- 
bor et Carmelum ad eum locum quo nune est lerusalem et supra illos elevan- 
dam esse civitatem, quod ex hoc [saiae loco confirmant » ; et Sasb. : « Iudaei ut 
sunt crassi et carnales, ita uimis crassa est haec eorum interpretatio ». 


Iam quis erit effectus religionis verae ubique dilatatae etagnitae ? Quid 
populi discent ex viis Domini? Propter peccatum inductae sunt inimici- 
tiae et olia implacabilia. Homo enim contra Deum rebellis pace animi amis- 
sa odio quoque exardescit in hominem, malis inflammatur cupilitati- 
bus, quae perpetua sunt iurgiorum atque inimicitiarum fomenta. Et 
quod in singulis contingit, idem in populis deprehenditur. Unde cruenta 
bella, caedes, servitutes, inimicitiae totidem sunt fructus peccati. Quare 
lege Dei promulgata et promptis animis ab omn bus accepta causae illae 
bellorum feraces ablatae sunt. Una enim regnat et valet Dei norma et 
lex, Deus autem Deus pacis est. [nde igitur vates pergit v. 4 « et iudica- 
bit gentes et arguet populos multos et con[labunt gladios suos in vome- 
res el lanceas suas in. falces ; non levabit gens contra gentem gladium nec 
exercebuntur ultra ad. proelium » ; — Deus ius dicet ; eius lex est nor- 
ma suprema, ex qua omnes lites et disceptationes dirimentur ; ipse erit 
arbiter (hebr.) populis. Et si omnes huic iudici dicto audientes erunt eius- 
que legem caritatis, iustitiae, patientiae omniumq.ie virtutum summam 
alte animis insculpserint, cessabunt rixae et dissidia, odia evellentur, sum- 
ma pace et concordia omnia componentur. Quare bellica instrumenta — 
« tum quae in congressu et in pugnis cominus comm;ssis ac statariis 
adh beri solent, quae vocavit propheta gla l'wn, tum quae ad vindictam 
eminus sumendam cuduntur, quae ait esse hastas et lanceas » (Basil. 
Procop.) — ad usus pacificos convertuntur ; iam non bellis, sed agricul- 
turae student homines, non arma tractant sed pacis negotia selulo obi- 
bunt. Id ergo propheta effert et describit, quod locum habebit, si omnes 
Deum iudicem supremum et arbitrum agnoverint. Quamdiu populi non in 
una Dei lege tam juam norma suprema acquieverint plene ac perfecte, 
fieri nequit, ut talis pax habeatur. Est en:m pax illa ex clarissimis pro- 
phetae verbis fructus et. effectus illius communis ac studiosae ad mon- 
tem templi peregrinationis et maximi ardoris quo vias Domini a.ldiscere et 
in eius semitis ambulare desiderant. Quamdiu igitur et quicumque non 
ita animati sunt, quid mirum si apud eos fructus et effectus non cerna- 
tur, cum causa et ra lix plane absit? Describit itaque vates vim illam sa- 
lutarem quae per se legi Dei inest. « His enim tropis i. e. verborum im- 
mutationibus, ut. monet For., hoc tantum s'giilicare vult propheta, 
quod quantum ex evangelio est qui praedicaverint et qui evangelio obe- 
dierint, pacis erunt cultores, ut qui didicerint citius bona omnia exterua 

ipsamque vitam quam caritatem amittere »; velut Sanct. dicit, illam 
fore Christi oeconomiam et illam evangelii legem, ut homines non ad bel- 
lum inflamment, sed ad pacem adducant ; « quod sanedurum non videtur 
ei qui noverit Scripturae morem esse, ut illa ab aliquo fieri dicantur ad 
quae ut legitime faciat, naturam et facultatem habet ..; cumigitur 
evangelii lex ad pacem instituat et illius sanctitas id mereatur, ut 
bella ex hominum societate depellat, ideo Christi et evangelii: tempore 
non ultra homines dicuntur ad proelium exercendi ». 


Vaticinium hoc varias tulit explicationes. Illud aliqui impletum esse volunt 
eo quod Christus natus sit toto orbe in pace composito (cf. S. Hier. Theod. 
Haim. Sasb. Mald. Mar. Calm.). Sed id nequit sufficere. Quamvis enim non sine 
occulto providentiae divinae consilio faetum esse fatearis, ut princeps pacis 
suum in mundum hunc ingressum pace inter gentes conciliata celebraret, ta- 
men in ea pace non poteris oraculi nostri vim ac summam agnoscere; pax 
enim describitur quae evangelii propagationem subsequatur, quae universalis 
sit et perpetua. Neque dici potest id quod eius sententiae patroni fere addere 
solent, vel per Romanorum imperivm iurgia esse composita vel saltem bella iam 
non esse adeo cruenta, perpetua, uti olim (ef. S. Cyr. Chrys.) ; id enim a veri- 
tate esse alienum liuet. Neque sufficiet cum S. Basil. bella haec trauslato sensu 
ad disceptationes de doctrina rcligionis referre quae veritate oborta conticuerint. 
Melius illi rem expediunt qui ea quae dieuntur de solis electis esse prolata di- 
cunt ; « ista quippe sententia de electis solum prolata est qui digne ambulant 
vocatione qua vocati sunt, cum omni humilitate et mansuetudine » (Herv.) ; iis 
enim qui Christi mentem plane in se exprimere volunt, dicitur : qui te percutit 
in uham maxillam, praebe ei et alteram ; « unde electorum Ecclesia pugnare 
nescit ad invicem » ( ferv. ; sim. Pint. Gord. Ribera ad Mich. 4, 3, qui ean- 
dem explicationem comprobat locis ex lustino, Irenaeo, Tertulliano, Origene 
allatis. Exhibetergo vates quae vis insit evangelio. Aliud est iu quantum ea vis 
per liberum hominum arbitrium eorumque cooperationem omnem suum effectum 
consequatur. Valet enim quod Lap. apposite monet : « cum Deus aliquid syna- 
gogae vel Eeclesiae promittit, quamvis amplis et universalibus verbis, id tamen 
de bonis ac probis tantum qui foedus et amicitiam cum Deo promittente et pa- 
ciscente servant, intelligendum est ». De qua re vide infra 9, 6; 11, 6 ; 54, 13- 
et ad Os. 2, 90. Zach. 9, 10 etc. De populis autem vere christianis haud inconi 
grue tale fert iudicium Tir. : « quod si ex necessitate cogantur alteri bellum sib 
iniuste moventi resistere vel armis iniuste ablata recuperare, non tam bellum 
quaerunt vel gerunt quam iustitiam administrant et pacem ab aliis laesam red-. 
integrant ». Atque ut unum adhue addam interpretationis: variae exemplum, 
Eusebius in comment. ad Is. locum explicat de cessatione bellorum et. ctiam 
oppugnationum illarum quas daemones piis inferunt; in alio opere (demonst. 
evang. 9, 47. M. 22, 719) pacem, illam cernit impletam tempore nativitatis 
Christi et eo etiam quia post Christum bellorum furor multum sit imminutus ; 

in eclogis autem prophetarum (M. 22, 1196) pacem illam spiritualem' interpre- 
tatur quae adsit malis cupiditatibus devictis. 

Inter recentiores vero inveniuntur qui perfectum vaticinii eventum in ultima 
temporis messianici periodo exspectant hisce in terris; periodum enim sibi pro- 
mittunt futuram qua haec vallis lacrimarum in alterum quasi paradisum trans- 
mutanda sit et qua Christi Ecclesia insigni splendore, maxima prosperitate, 
gloriae ac laudis apud omnes copia abundantissime sit exornata ; ita aliqui .chi- 
liastae moderni in Gallia (de quibus ef. Études relig. 1868, II p. 532) ; ita fere 
Del. Kurtz, Mayer, Disping (Erklaerung der Apoc. p. 316. 320) aliique. Verum 
huic opinioni, ut alia taceam, obstant duo : uti statum illum describunt, ille 
exsistere nequit, nisi fere concupiscentiis malis ablatis hominis naturam ad il- 
lam revocaveris integritatem quae propria erat iustitiae originalis ; sed eiusmodi 
fore vel effectus peccati originalis fere iri ablatum fomite quasi exstincto, non 
est eur sperare liceat, quia nzllibi promittitur ; alterum est quod Christus suae 
Ecclesiae crucem abnegationem, persecutiones, pressuras praedixit, viam arc- 
tam assignavit. Num haec pro aliquo tantum tempore valebunt? Minime ; insu- 
per Ecclesiam suam describit per parabolam agri, in quo triticum et zizania si- 
mul adsunt usque ad messem i. e. usque ad consummationem saeculorum (ef. 
Matth. 13, 38-42). Alia vide ad cap. 11. 

De explicatione SS. Patrum vide Tailhan, Kilber, Analysis bibl. 1 p. 350, 
qui singulari diligentia ad hunc locum et alios locos messianicos Patrum testi- 
monia collegit. 


D) Quantopere alieni sint a theocratia 2, 5-9. 


Nexum cum antecedentibus clare effert S. Hier. : « post vocationem 
gentium et ostensionem montis Domini super verticem montium ad 
populum suum i. e. populum Iudaeorum, qui appellatur domus Iacob, 
propheta convertitur et hortatur eos, ut qui in tenebris versantur erroris 
lumen suscipiant veritatis et ambulent in lumine Domini ». Obversatur 
enim menti prophetae alta quaedam ac sublimis species de dignitate 
Sionis, viderat omnes gentes avide accurrentes ad montem templi et inde 
maxima beari felicitate et pace; quid quaeso iam maiore desiderio ex- 
petere potest, quam ut populus ipse electus tantis bonis potiatur, ut 
ea familia, in qua tot bonorum thesauros Deus reposuit et ex qua totus 
orbis largissime accepturus est, ipsa quoque iisdem bonis locupletetur ! 
Quare magna animi commotione et verbis ad symbolicam visionem 
adaptatis clamat v. 9 « Domus lacob venite et ambulemus in lumine 
Domini » ! — i. e. familia Iacob, populus ex Iacob progenie; gentes 
enim viderat summo studio accurrentes ad Deum Iacob; aequissimum 
ergo est, ut ipsa farailia lacob maiore etiam desiderio suum Deum qui 
hane familiam ad tantam evexerat dignitatem, amplectatur. Gentes inter 
se adhortantur; solus Israel videtur haerere anceps et cunctari, immo 

recedere a Domino, quare propheta populum appellat nomine patriarchae 
qui tanta fide et constantia per tribulationes Dominum est secutus (cf. 
ad Os. 12, 3 seq.), et quibus verbis gentes inter se admonent et. exci- 
tant, iisdem: populum ad sacram quandam aemulationem provocare 
studet, ne scil. sinant se superari a gentibus, ne tanta bona a gentibus 
percipi, seipsos autem spoliari et promissionum expertes fieri aequo 
animo ferant. Gentium exemplo et gentium felicitate ad sacram quandam 
invidiam et aemulationem eos accendere studet, ut ita mentium torporem 
et rerum divinarum negligentiam excutiat, imitatus ipsius Dei exemplum 
qui eadem aemulatione tamquam extremo subsidio se usurum dixerat 
ad populum ad se reducendum (Deut. 32, 21). Quantopere ad animos 
exstimulandos talis apta sit aemulatio, in aperto est positum ; eadem 
.Se uti profitetur S. Paulus qui omni studio gentium conversionem pro- 
moturum se spondet, « si quomodo ad aeinulandum provocem carnem 
meam » (Rom. 11, 14). Ita scil. propheta oracula de rebus futuris et 
de bonis messianicis in praesentem etiam usum et utilitatem populi con- 
vertere studet. Quare etiam cum plerisque prophetam hic loqui censeo 
(cf. S. Hier. Cyr. Chrys. Pint. Lap.), non quod alii volunt (Rup. For. 
Sanct. Mald.) eas esse gentium voces ; accedit quod sane in anteceden- 
tibus v. 4 et in subsequentibus v. 6 etc. prophetae verba habentur. 
Ipsa autem adhortaiio iis verbis est concepta quae quam maxime ad 
animos alliciendos et suaviter pertrahendos valent : ambulare in lumine 
Domini ; luminis enim appellatio menti repraesentat quidquid est ma- 
gnificum, faustum, laetum, dum tensbrarum nomen id designat quod est 
triste, miserum, calamitosum. Deus enim, summa illa omnium bonorum 
infinitas, lux est et appellatur et quando eius maiestas homini descri- 
bitur, amictus lumine dicitur sicut vestimento vel lumine se cingi vel 
in lumine habitare inaccessibili; quando sese manifestat oculis hominum, 
aut in splendenti et lucida angeli apparitione cernitur aut in nube lucida 
se praesentem exhibet. Et quia revelatio divina lucem nobis affundit de 
Deo et tenebras erroris et ignorantiae removet et altissima quaeque et 
remotissima, alias homini impervia, illustrat et lumen infundit men- 
tibus easque nova cognitionum luce nobilitat, ipsa revelatio et lex di- 
vina, per quam lumen vultus Domini i. e. beneplacitum eius et gratiam . 
et benevolentiam in nos convertimus, aptissimo nomine luminis desi- 
gnatur. Nam ut iam S. Chrys. ex s. literis monet : « praeceptum legis 
est lucerna.et lux et vita (Prov. 6, 23) ; praeceptum Domini lucidum, 
illuminans oculos (Ps. 18, 9); lucerna pedibus meis lex tua et lumen 
semitis meis (Ps. 118, 103) et ubique legem ita vocari perspicias ». 
Quare ut legem Dei amplectantur et. vita exprimant, legem suavissimo 
vocat vocabulo, quo maxima. simul beatitudo declaratur ; unde bene 

Procop. : « peramanter domesticos adhortatur, ut effusam in gentes 
omnes pacem amplectantur apta valde et ad incendendum commoda 
' adhortatione ». : 
Quantopere vero tali adhortatione indigeant, sequentia docent. Dum 
enim propheta oculos ad populum suum convertit, non sine magna in- 
dignatione advertit omnia in contrariam plane partem esse mutata, po- 
pulum scil. gentilium moribus infici, ad gentilium ritus et fastum dif- 
fluere, gentilium consuetudinem ambabus manibus complecti. Quare ' 
magna animi commotione ad Deum conversus exclamat v. 6 « protecisti 
enim populum tuum, domum lacob, quia repleti sunt ut olim et au- 
gures habuerunt ut Philisthiim et pueris alienis adhaeserunt » ; — 
illud enim causam ostendit proximae  exhortationis (Sanct.); quam 
maxime quippe ad reditum exhortandi sunt, cum iamiam in eo sit, ut 
Deus populum suum repudiet, eum hostibus puniendum et conculcandum 
tradat. Huius enim derelictionis indicia satis aperta et tremenda iam 
adsunt. Regnum Israel iam. Assyriorum invasioni et vastationi patuit 
non semel (cf. 4 Reg. 15, 19 et vide quae ad Ion. 1, 1 notata sunt); 
regnum quoque iudaicum hostium finitimorum incursionibus expone- 
batur ultimis regis Ioatham annis (4 Reg. 15, 31). Ita poenis repetitis 
iam ostenderat Deus se favorem suum ac protectionem peculiarem po- 
pulo subtraxisse, quare necessario fieri debebat, ut regnum iudaicum 
a tot hostibus cireumdatum et oppugnatum modo ab Assyriis, modo a 
Syris, modo ab Aegyptiis, facile demum hostibus adeo potentibus in 
praedam cederet. Cur autem Deus populum derelinquat et hostibus 
conculeandum permittat, ratio redditur quia... usque ad v. 9 longiore 
enumeratione, qua vates sermone concitato ad oculum iis demonstrat, 
quantum in omni vitae ratione, in re privata et publica, civili et reli- 
giosa a vera theocratia et Dei lege recesserint et ad gentilium mores 
defluxerint. Et primo quidem ait : repleti sunt ut. olim; accusatio 
magis generalis est, scil. sicut olim in deserto vel saepius tempore iu- 
dicum pleni erant abominationibus eriminibusque, ita nunc in nulla re 
pessimis temporibus anteactis sunt inferiores. Et ita ex textu lat. et 
eundem sensum referunt LXX, Syrus, Chald. Textus autem hebr. mp2 
verti potest ab oriente, uti iam explicant Lyranus, Vat. Malv. Mald. 
Pint. Lap. et passim recentiores, i. e. pleni sunt moribus et ritibus 
quos a gentibus orientalibus petierunt ?. Ad quam explicationem optime 
convenit quod statim mentio fit, eos ut gentem occidentalem, versus 
occidentem a Ierusalem habitantem, Philisthiim, augures habuisse; un- 


1. Ita nexus adest quem aliqui, ut de Lagarde, penitus non invoniunt. 
2. Alii legi volunt 275; alii ET:2 z-7; prius iam apud Houbig. invenitur. 

dique igitur ritus gentium adoptant et aemulantur. Nomine quidem 
orientis Hebraeis designatur Arabia usque ad Sinai et etiam regiones 
euphraticae. Ditio Iudaeorum sub Azaria et Ioatham usque ad Ailam ex- 
tendebatur, loatham contra Ammonitas feliciter pugnavit (4 Reg. 14, 
32 ; 16, 6. 2 Par. 21, 5) ; unde facile liquet quomodo mores orientales 
in Iudaea serpere potuerint. Auguria et divinationes quae intime cum 
idololatria coniunguntur, sollemni praecepto Israelitis interdicebantur 
(cf. Deut. 18, 9 seq.) ; in usu erant apud Philisthaeos (cf. 1 Reg. 6, 2. 
4 Reg. 1, 2). 

Uu Iudaei alienorum mores et ritus aemulantur, ita foedera cum iis 
inierunt ; eiusmodi autem pacta periculum idololatriae facile inducebant,- 
regnum iudaicum modo indebito cum regnis gentium coniungebant et 
theocratiam, in qua Dominus solus rex ac protector esse debebat, sum- 
mopere dedecebant. Quare saepe a Deo reprehenduntur tamquam apo- 
stasiae genus a vera theocratia. Ita hic quoque : cum filiis alienorum foe- 
dera pepigerunt (hebr. cf. Ges. Rohl. Naeg.), vel generatim societatem 
et familiarem inierunt consuetudinem cum extraneis. Id commode quoque 
referes ad commercia cum iis inita, quorum opportunitas v. g. aderat in 
Aila ; talia vero Domino valde displicere, collige ex iis quae dicta sunt ad 
Iosaphat regem postquam amicitiis initis cum Ochozia classem fecerat in 
Asiongaber : « quia habuisti foedus cum Ochozia, percussit. Dominus 
opera tua contritaeque sunt naves nec potuerunt ire in Tharsis » (2 Par. 
90, 36. 31). Neque enim fudaeos voluit Deus spem et securitatem suam 
reponere in armis etin apparatu bellico et in foederibus cum aliis, verum 
in sola pietate et fideli mandatorum Dei observatione; quae si adesset, 
ipse Dominus ut theocratiae rex se populi sui fore defensorem et vindi- 
cem sollemniter spopondit simul edicens pacta cum exteris iis fore per- 
niciel (cf. Lev. 26, 6-9. 14 seq. Deut. '1, 11; 20, 1; 28, 1. 10, 25). 


Quid proprie significet US dubium est. Iam veleres vocem aliis in locis aliter ex- 


plicant, Ita LXX vocem referunt ad auguria ex sono vel ex avibus pelità — 3«8o- 
vitecüx: Deut. 18, 10. t4. 4 Reg. 21, 6. 2 Par. 33, 6 el sim. Mich. 5, 11; olovícuaa 
Ier. 27, 9; ó2w003z0z:i* Lev. 19, 26. S. Hier. eüam varie verlit : augures hic et 
Deut. 18, 1£. Ier. 27, 9 et etiam sim. Is. 57, 3; ariolari 4 Reg. 21, 6, dum in loco 
parallelo 2 Par. 33, 6 somnia observare legitur, quod item habetur Deut. 18, 10 et 
Lev. 19, 26; sed Mich. 5, 11 divinaliones. Varia quoque apud recenliores proponun- 
tur; alii enim vocem connectunt cum 12Y et explieant vel ex nubibus auguria capere 
vel esse tempestarium, qui sciat tempestates excitare, nubes ciere vel abigere; ali 
cum T*Y vocem neetentes explicant oculo maligno petere et fascinare (For.); alii ex 
arabico et syriaco impedire scil. usum matrimonialem (ef. Itos. Del. Naeg.). 

Varie quoque ullimum versus membrum accipiunt. LXX quidem « transtulerunt : 
et. filii multi alienigenae mati sunt eis. Symmachus : et cum filiis alienis applause- 

runt. Pro quo scriplum est in hebr. jesphicu, quod Hebraei interpretantur &97687- 
9a» ei nos vertimus adhaeserunt, ut vitiorum in gente iudàea turpitudo monstretur » 
(S. Hier.), et in eundcm sensum etiam Symmachi versionem accipit S. Hier. At de 
pathicis non videtur esse sermo. Syrus sequitur versionom LXX ; Chald. habet : et 
in legibus populorum ambulant. Verbum rz idem forle est cum p EO manus com- 


plodere cf. Iob 27, 23, id quod versione quoque Symmachi comprobatur. Unde alii 
exponunt : filiis exterorum plaudunt i. e, illorum studiis, superstitionibus, vitiis sese 
obleetant (cf. Clarius, Montanus, Ros.), alii : in filiis nothis (spuriis) sibi satisfaciunt, 
sibi placent (For.). Scd commodior est significatio manus complodere cum aliquo i. e. 
foedus inire, consuetudinum habere familiarem, quam recentiores sequuntur (ef. Ges. 
Diest. Del. Naeg. Rohl.). Si verbum rp 1 Reg. 20, 10 sufficere respexeris, poteris 
eliam cum Drechsl. explicare formam Aiphil : sibi sufficiunt, seu contenti sunt cum 
filiis alienorum vel cum illis conversari volunt. Alii, uü Bauer, Ewald, verbo tribuunt 
nolionem abundare ; sed id arbitrarium esse videtur. Illa quamdedimus explicatio op- 


time ad seriem et nexum cogitationum convenit el facile ad verbi notionem accom- 
modatur. 


Quam alienam a theocratia mentem gerant, in eo quoque luculentissi- 
me apparet quod more gentilium immodicum fastum et luxum fovent, 
bellicum apparatum in immensum augent, omnia idolis replent v. 7 
« repleta est terra argento et auro et non est. finis thesaurorum eius, v. 8 
et repleta est terra eius equis et innumerabiles quadrigae eius, et re- 
pleta est. terra idolis, opus manum suarum. adoraverunt quod. fece- 
runt digiti eorum »; —fter repetitur. repleta est terra, bis in hebr. non 
est finis (modus) thesauris eius, non est finis quadrigis eius; qua aequa- 
litate enumeratio multum habet ponderis et indignationis. Terra hisce 
repleta diversam et prorsus contrariam prae se fert speciem ab ea quam 
Deus voluit theocratiam instituens ; lex enim regis ita habet : « non mul- 
tiplicabit sibi equos. . non habebit uxores plurimas neque argenti et auri 
immensa pondera » (Deut. 11, 16. 17). Commerciorum negotiis cum finiti- 
mis gentibus initis —- possedit enim Azarias et loatham Ailam — divitiae 
affluebant ; cum divitiis autem adest, ut S. Cyr. monet, insolentia, fa- 
Stus, iniustitia, et ad proventus nefariarum et exsecratissimarum volup- 
tatum magna proclivitas. loatham rex rei bellicae peritus et amans appa- 
ratum bellicumauxit ; « urbesaedificavit in montibus Iudaetin saltibus. ca- 
stella et turres « et feliciter bella gessit (2 Par. 27, 4. 5). Sed in copia 
munimentorum et armorum ponere fiduciam ideoque talia ultra modum 
augere, alienum esse debuit a theocratia, cuius lex haec est: « hi in 
curribus et hi in equis, nos autem in nomine Domini Dei nostri invo- 
cabimus » (Ps. 19, 8; cf. Ps. 32, 17) ; eodem enim modo quo terram a 
Deo sibi datam occuparunt illam retinere et defendere debebant : « nee 
enim in gladio suo possederunt terram et brachium eorum non salvabit 
eos; sed dextera tua et brachium tuum et illuminatio vultus tui, quo- 
niam complacuisti in eis ; tu es ipse rex meus,.. in te inimicos nostros 

ventilabimus cornu et in nomine tuo spernemus insurgentes in nobis » 
(Ps. 43, 4-1; cf. Ps. 146, 10 et iam Deut. 1,11;9, 3 seq. 11, 22 eic.). 
Ultimo demum « ostendit eos ad eam impietatis mensuram ; processisse, 
ut ad omnium malorum quasi culmen pertigerint et ultimam moliti me- 
ditatique fuerint defectionem a. Deo » (S. Cyr.). Quae praecedunt, quasi 
viam sternunt et applanant idololatriae. Eius stultitiam incredibilem et 
maximam perversitatem declarat propheta dicens ab eis coli et adorari 
opus manwwm, id quod digiti eorum fecerunt (cf. 44, 11 seq.). 

En fastigium iniquitatis : ii qui ceteroquin adeo tument fastu et su- 
perbia et rerum. divinarum contemptu implentur, coram idolis quam: 
maxima devotione et subiectione sese prosternunt et, non dico inflatio- 
nem et pompam, sed omnem dignitatis suae sensum abiiciunt v. 9 « ef 
incurvavit se homo et humiliatus est vir »! — homo ad Dei imaginem 
creatus (S. Thom.), rationale animal (S. Hier.), « in terra  praestantis- 
simus, secundum angelos in rationalibus collocatus, Dei imagine coho- 
nestatus, qui rationis artes excogitavit, qui terrena novit, mare nequa- 
quam extimuit, qui aeris cognovit naturam, ventorum originem, stella- '' 
rum situm, motus, intervalla, concursus, terrae ornatum et ordinem, ci- 
vitates, leges, exercituum  praefecturas, artes... ille ipse ante idolum 
procidit tamquam ab eo salutem rogaturus, adeo ut animatus ab inani- 
mato et ratione praeditus a sensus experti petat. Is cuius manu subdun- 
tur animalia... ille ipse cum timore et vultu in terram demisso coram ad- 
est. Mali accessio est virum qui ad principatum aptior est, qui perfectior 
est intelligentia, qui fortius validiusque agit, hune eundem dignitatis 
suae oblitum idolo sese submisisse » (S. Basil.): Adde legis divinae in- 
stitutionem, prophetarum monitiones, frequentes illos et mirabiles inter- 
. ventus divinos in rebus gestis Iudaeorum conspicuos, flagella quoque 
divinitusat frustra immissa multaque alia, et intelliges cur propheta tan- 
ta rei indignitate commotus exclamet : « neergo dimittas eis »! — «ne 
ergo.. epiphonema est, patheticum quo propheta exardescens zelo gloriae 
Dei iudicium ipsius severissimum in idololatras imprecatur » (Malv.). 
De idolorum frequentia cf. Os. 8, 11. Ier. 2, 18; 11, 13; et quod de 
Ioatham regno dicitur 2 Par. 27, 2 « et adhuc populus delinquebat » et 
de Achaz tempore 2 Par. 98, 2 seq. 4 Reg. 16, 3. 4. Ostendit enim, ut 
advertit Sanct., latissime patere hanc labem, quando non vulgo tantum 
Iudaei qui hominis nomine significantur, sed etiam principes qui in vi- 
ro intelliguntur, corruisse proni ante muta simulacra dicuntur (sim. 
For. Pint. Lap. Men. Tir.). « Immane facinus, dirum scelus ! excellens 
viri praestantia mutas imagines deprecetur? et qui summi Dei opem im., 
plorare neglexit, signis supplex sit? Vindica, Domine, tantum scelus, 
exerce summa cum severitate iudicium » (Osor.)! 

Eodem modo etiam textus hebr. intelligendüs est; verti enim debet : incurva- 
tus est homo ... et ne dimiltas (ignoscas) illis; prius scil. membrum eodem 
temporis ordine ponitur et in eadem serie qua antecedentia. Ita rite intellexerunt 
LXX, Syrus, S. Hier. ; at multi recentiorum (iam apud Vat. Malv.) explicant 
v. 9 de tempore futuro, uti iam Chald., et de iudicio imminente et incurvetur 
vel ineurvabitur (cf. Drechsl. Diest. Del. Rohl.). At immerito. Nam num 
eodem prorsus modo intelligi debet quo Nom ; est enim ibi vav quod conver- 
sivum vocant eadem ratione qua in membris antecedentibus, ergo eadem quoque : 
ratione accipi debet. Praeterea imprecatio prophetae aptius adiungitur ad faci- 
nus eorum, euius enormitate provocatur, quam ad futuri iudicii annuntiationem 
propheticam. Cur huic annuntiationi imprecationem addat vates, non satis cer- 
nitur ; facillime autem fluit, cur eo modo scelus immane detestetur. — Aliter rem 
Naeg. concipit; vertit quidem et incurvatus est idque bene; at id explicat de 
castigationibus iam immissis. Sed de iis hoc loco vix sermo esse potest, cum 
v. T. 8 prospera populi conditio describatur et a v. 10 et seq. demum deiectio 
ac humiliatio futura graviter denuntietur. Quare in explicatione proposita, quam 
interpretes latini tuentur et etiam Schegg, Allioli, Loch, Troch. approbant, om- 
nino standum est. 


c) Dies Domini super omnia superba 2, 10-22. 


Scelerum enormitati vates divinam vindictam imprecatus est v. 9. 
Iam immediate irruens cernit iudicium divinum, cernit hostiles exercitus 
a Deo vindice missos impetu maximo irrumpere et omnem fastum ae 
pompam deiicere, vastare, conculcare. Quare « non quasi instantibus 
sed potius velut praesentibus malis et iam intra portas et in ipsa regione 
versantibus abscondi iubet eosque qui adhuc viverent tantum non abdi 
in terram a timore Domini et a gloria fortitudinis eius » (S. Cyr.). 
Tutos enim et falsa securitate quietos vocibus terrore plenis et extremam 
calamitatem minitantibus exagitat v. 10 « /ngredere in petram et ab- 
scondere in. fossa humo a. facie timoris Domini et a gloria maiestatis 
eius » ! — una sententia quem exitum habiturum sit iudicium, annuntiat 
et non sine emphasi eam ab initio pronuntiat. Tantus est terror iudicis 
Dei suos ministros vindictae ablegantis, ut in speluncas et cavernas 
aufugiant, im pulvere (hebr.) se abscondant!Huccine tandem omnes 
thesauri, instrumenta bellica et munimenta reciderunt? Nihil reliquum 
est nisi fuga turpissima, nisi terror summus, quo uti maiores saepius 
fecerant hostium impetu superati (Iud. 6, 9. 1 Reg. 13, 6 ; 44, 11) in 
petrarum scissuras et in terrae cavernas se proripiant. Tali modo se illis 
maunifestabit terror Domini et gloria maiestatis eius; quem enim pro- 
pitium ac beneficum agnoscere noluerunt, hunc maiestate terrificum 
venerentur et confiteantur oportet. 


Qualis autem futurus sit iudicii exitus, summatim declaratur v. 41 

« oculi sublimes hominis humiliati sunt et incurvabitur altitudo viro- 
rum, exaltabitur autem Dominus solus in die illa »; — superbia humana 
Deo inimica concidit; solus Deus gloriose regnat; Deus enim gloriam 
suam alteri dare nequit et cum summa necessitate exigere debeat, ut 
ipsius gloria ab omnibus agnoscatur, omnia illa quae huic gloriae se 
opponunt funditus evertere debet. Quare apud Ieremiam quoque post- 
quam universae res tudaicae conciderunt, tamquam ruinarum epitaphium 
et documentum quid doctrinae ex eis sit colligendum legimus : « non 
glorietur sapiens in sapientia sua et non glorietur fortis in fortitudine 
sua et non glorietur dives in divitiis suis, sed in hoc glorietur qui gloriatur, 
Scire et nosse me » (ler. 9, 23. 94). In hebr. oculi altitudinis i. e. 
superbiae, fastus (cf. 10, 12. Ps. 47, 28) hominis humiliantur. Humana 
potentia prostrata omnes fateri debebunt : Domine, tu solus sanctus, 
tu solus Dominus, tu solus altissimus ! Deus enim finem operum omnium 
externum, gloriam suam, consequitur semper neque ea unquam frustrari 
potest. Si homines sua sponte eam rependunt et fini Dei necessario co- 
operantur, sibi ipsi beatitatem et gloriam  acquirunt; si renuunt, sua 
miseria et ruina gloriam Dei inviti praedicabunt. 

Iam quis est dies ille exaltationis gloriae Dei v. 11 ? Respondet vates 
per subsequentia ; hic enim, ut S. Thom. ait, ponitur modus exsecutionis 
praedictorum ; unde v. 12 « quia dies Domini exercituum super omnem 
superbum et excelsum et super omnem arrogantem, et humiliabitur » ; 
— etiam magis iu universum ideoque nervosius quoque fert textus hebr. 
super omne superbum et elatum et excelsum et humiliatur. Vocatur dies 
Domini dies quo Dominus iudicio aliquo et suae potentiae manifestatione 
triumphum agere constituit (cf. Ioel 2, 31. Soph. 4, 7. 14); « belli 
ipsum tempus et irae expletionem in illos diem appellat Domini » 
(S. Cyr.). Dei maiestas exhibetur Jahve exercituum, cui vindici et iudici 
praesto sunt agmina cuncta coelestis militiae et terrestris cunctarumque 
creaturarum (cf. 1, 9). 

Quae v. 12 summatim proposita sunt, iam longiore enumeratione ex- 
plicantur !, ut ad vivum demonstretur, quomodo cuncta quae aut pul- 
chra et excelsa cernuntur in rerum natura aut magnifica habentur arte 
et industria in hominum operibus, uno impetu corruant, quia humanae 
superbiae pabulum sunt et nutrimenta ; illis vero fastus humani fuleris 
sublatis solus Deus tamquam magnus adorabitur. Parttum enumeratione 
primum arbores procerae et montes excelsi recensentur ex iis quae na- 
tura gignit magnifica et pulchra ; dein opera hominum grandia quae 


1. Hac consideratione adhibita carere possumus coniectura a de Lagarde, Semitica I p. 6 
proposita pro 52v legendum esse contrarium ziv. 

terra marique fiunt ; demum cunctis prostratis quasi epinicion recur- 
rit v. 49 summam omnium in se comprehendens et triumphum gloriae 
"Dei annuntians : v. 13 « et super omnes cedros Libani sublimes et. erec- 
(as el super omnes quercus Basan, v. Aet super omnes montes ezeelsoset 
super omnes. colles elevatos, v. 13et super omnem turrim. excelsam et 
super omnem murum munitum, v. 16 et super omnes naves Tharsis et 
super omne quod. visu pulchrum est ; v. A1 et. incurvabitur sublimitas 
hominum et humiliabitur altitudo virorum et elevabitur Dominus so- 
lus in die illa » ; — sed cur et quomodo iudicium. devolvetur in àrbo- 
res et montes? Veterum quidem plerique metaphorice verba ea accipien- 
tes de hominibus superbis vel de principibus fastu elatis etc. explicant 
(cf. S. Hier. Cyr. Basil. Chrys; Procop. Barh. Pint. Mald. Sanct. Sa, 
Mar. For. Lap. Calm.) vel de idolis (S. Ephr-) et etiam recentiorum ali- 
qui non renuunt (Loch, Troch.) vel de aedificiis ex cedris constructis 
interpretantur (Euseb. dem. ev. 8, 4. S. Thom. Lyranus, Kn.); at non 
opus est ab obvio sensu. verborum recedere, et si antecedentia et se- 
quentia attenderis, nullo modo licebit. Nam de hominum humiliatione 
iam erat sermo v. 11 et recurret v. 17; ergo si etiam cedri etc. homi- 
nes dicunt, molestam habes tautologiam. Turres certe et moenia pro- 
prie intelligi debent, eum aperte allusio fiat ad varia aedificia et muni- 
menta ab Azaria et loatham erecta (cf. 2 Par. 26,9; 27, 3. 4), etiam 
naves Tharsis proprie accipiendae sunt, cur ergo non ea quoque quae 
antecedunt? Bene monet iam T/eod. : « cum irruentes hostes advene- 
rint, non solum viros occident sed et terram populantur et arbores ex- 
scindunt et machinas moenibus admovent et occupato mari commercia 
prohibent ». Cum populo afflicto et punito etiam campi et agri deva- 
Stantur (cf. 14, 1. 8) et generatim iudicio Dei cum homine reo etiam 
creatura punitur; ita iam post peccatum primum auditur : maledicta sit 
terra ih opere tuo ; et quot exsistunt regiones olim amoenae et fertiles 
quae hominibus punitis et deletis vastitatis lam et solitudinis horrorem 
induerunt? Cogita regionem pentapolis, cogita Niniven et Babylonem, 
cogita ipsam Palaestinam etc. Quare in intimo illo nexu. quem Deus 
statuit inter hominem et naturam funiatum est, ut in tot vatieiniis cum 
homine simul terra affligenda dicatur (cf. 13, 91; 24, 1; 33, 9 etoc.). 
Valet enim quod apud Amos legimus : « Dominus de Sion rugiet.. et lu- 
xerunt speciosa deserti et exsiccatus est vertex Carmeli » (Am. 1, 2). 
Inde facile quoque colligitur, cur in vaticiniis messianicis shnul cum 
hominis salute, beatitate, gloria etiam celebretur naturae novus splen- 
dor, amoenitas summa, maxima fertilitas; de qua re infra latius erit 
tractandum. Interea sufficiat ad illum nexum inter hominem et rerum 
naturam comprobandum in mentem revocare, quae S. Paulüs docet de 

servitute corruptionis cui éreatura non volens est subiecta et de exspec- 
tatione qua revelationem filiorum Dei et suam liberationem exspectat 
(Rom. 8, 19-22). — De Tharsis vide quae notavi ad Ion. 4, 3. Ceterum 
navis Tharsis etiam generali quodam modo dici potest de navi grandi 
quae alto mari ! apta sit, etiamsi non unice ad navigationem Tartessum 
versus adhibetur (cf. For. Sanct. Ges. Troch. Del. Rohl.). At cum Iu- 
daei sub Azaria et Ioatham portum aelaniticum possiderent, fieri potuit 
quod aliqui censent, ut Iudaeorum quoque naves cum Phoenicibus per 
mare rubrum euntes et. Africam cireumnavigantes in Tartessum tende- 
rent. His aliisque commerciis inter alia etiam in Iudaeam invehebatur 
omne quod visu pulchrum est i. e. res luxui inservientes, supellex pre- 
tiosa, varia et artificiis exquisitis affabre facta, quae admirationem ho- 
minum et cupiditatem ciebant et fastum pompamque fovebant. 


Vocem ni*2t? optime quoad sensum expressit S. Hier. et recentiores quoque simi- 


liter explicant (cf. Del. Naeg. Rohl.); est enim n3 ex cognatis dialectis aspicere, 
spectare; unde rite iam LXX h. 1. 0a» efferunt; significat ergo phrasis res illas quae. 
cum voluptate et desiderio suspiciuntur et appetuntur vel quae ad oculos voluptate 
quadam et admiratione pascendos aptae sunt; neque ab his longe absunt For. Malv. 
Caiet. Yat. Mar. etc. ; quamvis enim aliqui vertant picturas desiderii, tamen expli- 
cant res desideratas ad ornatum, « et appellantur picturae, eo quod tamquam si es- 
sent pictae miris artium operibus apparent » (Caiet.). For. interpretatur ingeniose 
» facia, quae Graeci vopsópa:x vocant, referens vocem ad notionem sapientiae (cf. 
Iob 38, 36) vel ad ry'2172; cf. Lev. 26, 1. Num. 33, 52. Prov. 18, 11; 25, 11. Ez. 8, 


12. Alii explicant signa navis vel vexilla i. e. res in navibus excelsas et conspicuas : 
vexilla velaque quae apud Phoenices et Aegyptios purpurea et pulcherrimis coloribus 
singulari luxu exornata esse solebant (Ges. Thes. p. 1329); alii species vel figuras 
(Fürst. C.), simulacra deorum (Doederlein), speculas vel aedificia in hortis (ut sit 
idem ac nop vox; cf. Durtorf, Lex. Chald. p. 1472; ita interpretantur Ewald, 


Cheyne) ; similiter vocem iam intellexit Chald., qui castella vel palatia intePpretatur 
(cf. Levy, Chald. Woerterb. I p. 95) et Syrus qui speculas vertit vel aspectus? cf. 
Bernstein, Lex. syr. chrestom. Kirsch. p. 104. 


Denique gloria Domini manifestatur in idolorum destructione v. 18 
« et idola penitus conterentur » ; — uti supra in enumeratione rerum 
theocratiae adversariarum (v. 8) culmen et fastigium iniquitatis expri- 
mebant, ita nunc quoque ultimo loco iudicio prosternuntur et cum iis fa- 
tui eorum cultores v. 19 « et introibunt in speluncas petrarum et in vo- 


1. S. Hier. de Iudaeis sui temporis adnotat : x Hebraei putant lingua proprie sua mare 
Tharsis appellari, quando autem dicitur jgm v! non hebraico sermone appellari sed syria- 
co » (1); ipse variis opinionibus recensitis concludit : « melius est Tharsis vel mare vel pe- 
lagus absolute accipere »; reiicit intelligi urbem Ciliciae Tarsum vel regionem Indiae. 

- 

ragines lerrae a facie formidinis Domini et a gloria maiestatis eius, cum 
surrexerit percutere terram » ; — vel cum paronomasia in hebr. quasi 
dicas : ut conterat terram (Malv. Vat.) vel terreat terram (Del.). Maie- 
stas iudicis tanto eos terrore percutiet, ut dicant montibus : operite nos, 
et collibus: cadite super nos (cf. ad Os. 10, 8). Ita vero confusione 
condigna obruti et Domini terrore quem adeo et tamdiu negle- 
xerant perculsi idola sua ipsi maximo contemptu abiicient ; ceteris om- 
nibus spoliati tantum virium et roboris retinuerunt, ut. idola summa 
ignominia dissipent: v. 20 « in die illa. proiiciet homo idola argenti 
sut et simulacra auri sui quae fecerat sibi ut adoraret, talpas et vesper- 
tiliones, v. 91 et ingredietur. scissuras petrarum et in cavernas saxo- 
rum a facie formidinis Domini et a gloria maiestatis eius, cum surre- 
aerit percutere terram » ; — a1 id adigentur, ut quae sibi fecerant ido- 
la ea ipsi evertant magno suo pudore se ipsos maximae fatuitatis reos 
profitentes et quam inanis sit fiducia idolorum suo damno omnibus de- 
clarantes. Iterata eiusdem versus repetitione altius infigere studet om- 
nium animis documentum iudicii divini ; iam habes, quomodo ex 4, 
99 confundantur ab idolis. Stultitia cultus in idolis argenti sui, auri 
suidepingitur ; homo enim artessuas opesque confert, ut idola exsistant. 
Vocat ea vates lalpas et vespertiliones, ergo ea perstringit simulacra, 
quibus sub animalium formis dii exhibebantur, qui cultus homine ratio- 
ne praedito quam maxime est indignus. Notum est in cultibus Aegyp- 
tiorum et etiam Phoenicum saepe sub animalium formis ae symbolis 
numina esse expressa; hanc rem perstringit Ezechiel : « et ingressus 
vidi et ecce omnis similitudo reptilium et animalium, abominatio, et 
universa idola domus Israel depicta erant in pariete in circuitu per to- 
tum » (Ez. 8, 10 — vide de cultu. animalium Movers, Die Phoenizier 
p. 313. 503. 593). Cum Ezechiel adeo in universum loquatur, nil refert 
etiamsi de talpis et vespertilionibus cultum speciali modo testimoniis 
veterum comprobare non possimus. At de talpis quidem iuvat referre 
quae Plinius habet (30, 3) referente Malv.: « peculiare vanitatis fit ar- 
gumentum quod animalium cunctorum talpas maxime mirantur... nul- 
lis aeque credunt extis, nullum religionis capacius iudicant animal, ut 
si quis cor eius recens palpitansque devorarit, divinationes et rerum effi- 
ciendarum eventus promittant ». Ceterum iuvat. meminisse Beelzebub, 
dominum muscarum, deum Accaron etiam ab Israelitis fuisse consultum 
(4 Reg. 1, 2) et etiam Is. 66, 47 murem commemorari tamquam ani- 
mal sacrum. Quare sententia in textu vulg. proposita iure sustineri pot- 
est, uti multi eam sustinent. De cultu enim animalium verba intelligunt 
S. Ephr. Theod. Barh. For. Sanct. Pint. Mald. Mar. Lap. Men. Calm. 
Schegg et ita iam acceperunt textum hebr. LXX, Syrus et. certe etiam - 


Is. 9, 90-99 TD 


Chald. qui nominatim animalia quidem non effert, at eorum loco ha- 
bet : ut adoraret idola et simulacra. 


Alii tamen aliter verba concipiunt. Iam S. Hier. ea per modum comparatio 
nis dici existimat ; « istiusmodi animantibus idola comparata sunt quae caeca c- 
tenebrosa coluntur a caecis ». Similiter S. Chrys. : « idola vespertiliones voca-. 
vit sive ob imbecillitatem sive ob erroris tenebras et quia omnia a daemonibus 
clam geruntur » ; sim. S. Basil. ; aliter S. Cyr. : « fortasse vespertilionibus so- 
lis templa aedificarunt ». -— Iam Caiet. Vat. et recentiores plerique aliter verba 
coniungunt et vertunt : ef proiiciant idola... talpis et vespertilionibus i. e. 
fugam quo facilius arripiant, idola abiiciunt in foramina, ea abscondunt iis in 
locis, ubi talpae et vespertiliones commorantur (cf. Diest. Drechsl. Del. Naeg. 
Bred. Rohl.). At textus hebr. omnino concipi potest, uti LXX, Syrus, S. Hier. 
Chald. eum intellexerunt ; coniungitur enim n'nngn eum 5; cf. Gen. 93, 7; 
immo melius ac rectius ità concipitur propter verborum collocationem ; si enim 
verba retuleris ad proiiciet, longo intervallo et multis interpositis demum sensus 
aegre absolvitur. Neque sensus ex ea explicatione ortus valde placet. Nam cur 
finguntur celeri fuga sese iam proripere cupientes sedulo abscondere in forami- 
nibus vesperlilionum idola sua? Respondet Del., ut ea obtutibus iudicis 
quasi subtrahant. Sed talis cura et sedulitas est putida et ridicula. Melius sane 
diceretur cum S. Cyr., ut parcerent materiae, ut aurum et argentum sibi con- 
servarent, eos abscondere illa ab hostibus. Sed cum iudicium tanto impetu in- 
gruens describatur et idola penitus iri consumptum (v. 18) annuntiatum sit, 
non videtur probabilis expositio. Adde quod etiam alias ad idolorum opprobrium 
pertinet, asportari ab hostibus (cf. Is. 40, 1. 2. Am. 4, 15. Ier. 48, 7). At ad 
animorum commotionem, iram, terrorem quam maxime accommodatum est in 
fuga adeo praecipite, ut idola quibus adeo misere decepti sint quam citissime 
a se proiiciant. 


Descripserat vates quomodo quaecumque ab hominibus excelsa putan- 
iura divino iudice prosternenda essent. Et cum populus in talibus 
spem suam ponat et fiduciam (v. 6 seq.), quid aptius lam vates monere 
potest quam ut a spe adeo vana et fragili ! recedant? Deus enim omnia 
adminicula illis adimet et ea quae propria se possidere putant (v. 15) et 
quae forte a foedere cum  Phoenicibus aliisque (cf. v. 16; S. Cyr.) 
sibi promittunt. Quare post omnium rerum humanarum ruinam per 
singula descriptam graviter eos admonet v. 22 « quiescite ergo: ab 
homine, cuius spiritus in naribus eius est, quia excelsus reputatus est 
ille »!. — ultimam versus partem lege vel per ironiam vel per interro- 
gationem; sensus enim est : en ex. iudicio divino quam imbecillus et 
vilis sit homo; desinite ergo in homine spem ponere, cuius vita tota 


1. Unde minime opus.est sententiam hanc cum Diest. Dred. tamquam glossema eiicere. , 

dependet a spiritu in naribus, qui spiritu intercluso facillime et citis- 
sime exstinguitur; en qualis potentia! Hebr. verte : desistite ab. ho- 
mine... quid enim reputatus est ipse? cf. Pagninus, Mald. Caiet. Mar. 
Calm. Rohl. Troch. Bene ad rem Theod.. : « hortatur nos sermo pro- 
pheticus, ut ipsam quoque hominum naturam cognoscamus in eorum- 
que tutela non confidamus. Vitam enim habent, inquit, in naribus et 
has si obstruxeris, vitam illis eripies; quibus affinia sunt quae a Davide 
dicuntur : nolite. confidere in principibus neque in filiis hominum » 
etc. (Ps. 145, 2-4); sim. S. Ephr. Basil. Chrys. Vat. Sa, Mald. Mar. 
Est. Caiet. Calm. Troch. Loch. De spiritu in. naribus vide Gen. 2, 7. 
Iob 7, 1; 21, 3. 


Notat S. Ilier. : - ubi nos diximus excelsus reputatus est iste, Aquila inüterpreta- 
ius est in quo reputatus est iste; verbum hebr. bama (22) vel 9topux dicitur i. e. 
excelsum... vel certe iz quo et eisdem literis scribitur beth, mem, he ac pro locorum 
qualitate si voluerimus legere in quo, dicimus bamma, sin autem excelsum vel er- 
celsus, legimus bama. Intelligentes ergo Iudaei prophetiam esse de Christo verbum 
ambiguum in deteriorem partem interpretati sunt, u& viderentur non laudare Chri- 
stum sed nihili pendere ». Unde S. Doctor locum esse messianicum putavit eumque 
sequuntur Haim. Herv. S. Thom. Osor. Pint. Sanct. Lap. Men. Tir. Houbig. — At 
contextus et verba talem interpretationem non admittunt. Quam in rem bene adver- 
lit Est. : « alii fere omnes tam vetusti quam recenliores inlerpreles illam posterio- 
rem sententiae partem vertunt per interrogationem : in quo enim reputatus est ipse? 
et sensum reddunt : desinite timere hominem mortalem cui vita consislit in spiratione, 
qua cessante exstingui eum necesse est; nam quanti talis aestimandus est? quasi di- 
cat nihili ». Ita nexum adesse optimum liquet. — Versum hunc a LXX praetermis- 
sum et in graecis exemplaribus ab Origene sub asteriscis de editione Aquilae additum 
esse S. Hier. monet. Et revera eum non explieant S. Cyr. Euseb. Procop.; eum le- 
gunt S. Chrys. Theod. et S. Basil. adnotat in exemplaribus editionis xo:v/: non ap- 
poni, at in hebr. poni et ex reliquis interpretibus esse hue translatum. Etiam in cod. 
syr. hexapl. versus adest sub asteriscis tamen et nota adiecta esse haec sub astcrisco 
signata posita in hebr. et apud reliquos, non vero apad LXX ; cf. Middeldorpf, cod. 
syr. hexapl. p. 70. Abest versus in cod. vatic. ; legitur autem in alex. aliisque. 


d) Iudieium in Iudam et Ierusalem 3, 1-8. 


Normam divini iudicii proposuit sacer vates generalem, esse scil. 
pompam humanam deiiciendam, ut Deus solus exaltetur — inde concluse- 
rat, desistendum esse a fidücia humana (2, 22). Hanc admonitionem nunc 
illustrat eo modo qui proxime ad aequales refertur; ne scil. ob regni 
splendorem quisub Azaria et Ioatham adfuerit vanae se securitati com- 
mittant. Quare graviter exhortationem datam fulcit dicens: v. 4 
« Ecce enim dominator Dominus exercituum. auferet a. Ierusalem et a 
Iuda validum et fortem, omne robur panis et omne robur aquae, 
v..2 fortem et virum bellatorem, iudicem et prophetam et ariolum et 

senem, v. 3. principem super quinquaginta et honorabilem vultu et 
consiliarium et sapientem de architectis et. prudentem eloquii my- 
slici »; — titulis magnificis Dei potentia describitur, quo magis huma- 
nae fragilitatis impotentia sentiatur. Ipsa enumeratio incipit summatim : 
auferet. Dominus omne fulerum, fulerum et adminiculum. (hebr.) ! ; 
dein singula recensentur; primo quae ad vitam sustentandam necessa- 
ria sunt, cibus et potus; dein quae tempore pacis bellique rempublicam 
sustinent serie dupliei efferuntur ; ab initio enim v. 3 et 4 belli praesi- 
dia, in altera autem versuum parte ea enarrantur quibus res civiles et 
religiosae continentur. Quae omnia si Deus dicitur esse ablaturus, quam 
ingens futura sit rerum omnium ruina patet. De fulcro vel baculo panis 
— eo enim vita, vis et vigor fulcitur, sustentatur — — cf. Lev. 926, 
26. Ez. 4, 16; 14, 13. Ps. 104, 16. Vastationibus hosuüum annonae 
caritatem et penuriam ortam esse liquet; quae quanta fuerit in obsidione 
Chaldaeorum, vide Lament. 2, 20. Unde simul elucet, quam immerito 
aliqui recentiores (Hitz. Kn. Cheyne, Reuss, Bred.) hoc membrum ut 
glossema eiiciant vel alii (Ewald, Drechsl.) improprie de principibus, 
reipublicae fuleris explicent. Quid plura? Abundantia frumenti et vini 
in V. T. promissa erat observantibus mandata Dei; eorum subtractione 
iuremerito rebelles puniuntur (Deut. 28, 20. 48). Deinde cum 2, 8 bel- 
licum apparatum reprehendisset, iam quam inanes eiusmodi conatus 
futuri sint denuntiat : Deus auferet fortem... fortitudo, arma nihil 
afferent utilitatis ; auferet eos quoque qui ordinem reipublicae debitum 
tuentur vel qui saltem tueri et res privatas tuto dirigere censentur; eos 
qui in auctoritate constituti sunt, vel propter aetatem sapientiae et expe- 
rientiae laude florere creduntur; eos quoque qui artium periti varia 
vitae commoda praebent. Si enim in aliqua civitate desint qui ius dicant 
et lites dirimant et iustitiam administrent (vudices), si desint qui rerum 
civilium administrationem auctoritate et sapientibus consiliis promoveant 
(senes, consiliarii, honorabiles vultu), si desint viri militiae periti ad 
hostium impetus retundendos, maxima eius civitatis perturbatio et pro- 
xima ruina imminet. Neque aliquid adiumenti afferre poterunt prophe- 
tae; ii enim si qui exsistant non invenient responsum a Domino (Lament. 
9, 9) aut nemo iis erit dicto audiens (Ier. 43, 2) — vel Deus munus 
propheticum in poenam omnino cessare sinit (cf. Ps. 73, 9). Multo 
minus ruinam civitatis sanare poterunt divini et periti incantationis 


—————————— 


4. Vel fulcrum et fulturam (Ges. Thes. p. 1458), vol : « scipionem marem et scipionem 
"feminam i. e. omne fulcrum atque praesidium ;. nam voces eiusdem potestatis sed generis 
diversi coniunctae universitatem eius rei de qua susceptus sermo siguificant » (Ros.); cf. Ez. 


91, 3. Soph. 4, 13. 

(vel periti in mussitando) * quorum mendacia et fallaciae excidium non 
amovent sed promovent. Demum quo superstites eo maiore paupertate 
et vili conditione premantur, etiam auferuntur prudentes fabrorum vel 
accuratius. ex hebr. ? prudentes artium fabrilium i. e. qui in artibus 
mechanicis exercitati erant easque callide tractabant (cf. S. Hier. Mald. 
Malv. For. Mar. Sasb.). Quam solliciti fuerint Chaldaei id revera 
y exsequi et fabros e terra abducere, lege 4 Reg. 24, 14. Ier. 24, 

; 29, 2; « nihilque relictum est exceptis pauperibus populi terrae ». 

Ceterum de impletione bene monet Malv. : « haec autem iudicia non 
uno tantum certo tempore effecta sunt, sed ad tempora omnia subse- 
quentia pertinent, quibus omnia haec mala mutationesque ludaei per- 
pessi sunt ». Propheta enim uno quasi intuitu excidium videt normam- 
que generalem proponit. Parum refert pro annuntiatione prophetica 
quae adeo fit im universum, utrum haec uno quasi impetu atque ictu 
fiant, an per longam rerum seriem casus jue repetitos demum ad exitum 
sint perducenda. Totius reipublicae dissolutio et cessatio praedicitur, 
quae utique non statim subsecuta est, at demum eam verissime acci- 
disse quis negare poterit? 

Verum quo excidium maius et periculosius evadat, pessimos ait rei- 
publicae praefectum iri duces. Rite enim advertit S. Chrys. : « qui prin- 
cipem non habet, duce privatur; qui vero malum nactus est ducem, 
habet qui se in praecipitia coniiciat ». Sublatis igitur bonis, ita connec- 
tit S. Hier., dabit Dominus mala, vel ex S. Thoma : « subtrahuntur 
idonei, praeficiuntur indigni ». Ita v. 4 « et dabo pueros principes eo- 
rum et effeminati dominabuntur eis » ;, — hebr. et ludificationes (i. e 
facinorosi, illusores) dominabuntur eis (cf. Malv. For.) ; nomen abstrac- 
tum maiorem vim habet. Rerum administratio igitur describitur quae 
tota ex arbitrio, lubidine, crudelitate, insania composita est ; cf. Eccl. 10, 
16 : « vae tibi terra, cuius rex puer est » i. e. iuveniliter agens; dabo 
principes lascivos et dissolutos more puerorum, pueros moribus, im-. 
prudentia, stultitia, imbelles, temerarios (Ifaiyi.. Tir.). Regnum Achaz 
ita delineari potest. « Deinceps quo tandem res evadet et in quantum 
detrimentum ipsis erumpet, manifeste aperit, cam mox subdit » 


M 


(S. Cyr.) v. 9 « et irruet populus, vir ad virum et unusquisque ad prozi- 


1. « Sive susurrator ct ut Theodotio voluit, incantator » (S. Hier.) significat vn^ pre- 
ces submissa voce mussitarc. Habet Aq. cuvecó; qi0jpispi, Theod. i: xo05, Sym. ópOix 
woozuzi s cf. je fragm. M. 16 b, 1628. Pro zc? aliqui leri volunt m2: cf. Bred. 

3. Ita mum aowwn artificium, fabricatio, opus fabr ile (cf. Ges. Thes. p. 930). Vocem non 
oportet cum Sieb (Vat. Men. Tir. Naeg.) restringere ad machinarum bellicarum coufec- 
tionem; contra est 1 Par. 4, 14. Neh. 11, 33. Neque vox de artibus magicis est interpre- 
tanda, di aliqui volunt (Ges. Hitz.). 

mum suum; tumultuabitur puer contra senem et ignobilis contra nobi- 
lem »; — sensum exhibet Osor. : « hanc igitur rerum conversionem 
(i. e. temeritatem et amentiam dominatorum) magna quaedam perturba- 
tio consequetur et ex eo intestinae seditiones excitabuntur; nec enim 
plebs effrenatam suam libidinem et inconsideratam temeritatem a nobi- 
litate cohibebit, nec nobilitas a plebe impotentiam animi continebit, nec 
iuventus senilem aetatem verebitur neque senes iuventuti prospicient, 
sed pueri senibus erunt infesti et plebs nobilitati pestem et exitium machi- 
nabitur, omnisque civitas pestifera partium contentione divulsa atque 
dissipata corruet ». Omnis scil. pietas ac reverentia concidet; odiis 
mutuis et infestationibus omnia flagrabunt, neque aetati grandaevae neque 
nobilitati meritisque ullus iam erit honor, ulla reverentia. Vinculis istis 
dissolutis maxima solet designari calamitas (cf. ad Mich. 1, 5. 6). Inter- 
prete S. Thom. tria indicantur, perturbatio populi in universali dissen- 
sione, in amicitiae dissolutione, in ord;nis confusione. 

Hinc quod magnum signum est communis exitii, summa imperii vi- 
litas exsistet (Osor.) et adeo omnia sunt conclamata et desperata, ut qui 
tantum habet quantum ad vestitum honestum requiratur iam ad regnum 
capessendum aptus et dignus censeatur; v. 6 « apprehendet enim vir 
fratrem, suum domesticum palris sui ; vestimentum tibi est, princeps 
esto noster, ruina autem haec sub manu tua! v. "1 respondebit in die illa 
dicens : non sum medicus et in domo moea non est panis neque vestimen- 
tum ; nolite constituere me principem populi » ! — hebr. cum apprehen- 
derit quis alterum in domo patris sui.... in tanta rerum perturbatione 
qui aliquid facultatum possident, dom? se continent; unde in domo patris 
ille ab aliis apprehenditür ; eum regem volunt constituere qui in rerum 
summa penuria vestimentum habens honestias iam potens et dives et 
inclytus esse credatur (S. Hier.); « haec dicendi figura aliquid redolet 
proverbiale, qua significari videtur usque adeo exhaustas esse hominum 
fortunas, ut dignus aut idoneus existimetur regno, cui paulo honestius 
vestimentum habere contigerit » (Sanzt.). Ei scil. committere volunt 
ruinam hanc i. e. ruinosam provinciam ac desperatam, quam instauret 
atque consuütuat. Verum unusquisque tale onus refugit; adeo prae re- 
rum angustiis viluit dignitas omnis, adeo praevalet summa omnium 
inopia. Responsum declarat S. Chrys. comparatione instituta ex communi 
loquendi consuetudine : « sicut multi dieunt : si contingeret urbem to- 
tam obolo venumdari, non possem illam emere, extremam paupertatem 
ostendens, sic et propheta dicit : si principatus veneat vestimento uno 
aut pane solo, nemo erit qui emat ». Aptissime talia monet vates; nam 
tabernaculum David quod collapsum est (cf. ad Am. 9, 11), iam nemo 


hominum instaurabit; abiecta est enim corona, donec veniat is cui est 
Isaias I — 6. 

ius (cf. Ez. 21, 21 et quae notavi ad Agg. 1, 1). Respondet ille : non 
potero curare aut sanare vulnera vestra (Malv.); cf. 1, 5. 6; nam ne 
meis quidem domesticis difficultatibus possum consulere, quanto minus 
suscipere vestras ! Ergo revera « insanabilis est fractura tua, pessima plaga 


tua » (Ier. 30, 12). 


Quid sibi velit in domo patris sui, varie concipiunt : indicari, ei esse heredi- 
tatem paternam, proinde eum esse sat opulentum (cf. Kn.) — sed cur tunc ad- 
ditur : vestimentum est tibi? — vel illum esse primogenitum (Schegg) — sed 
qua ratione id ea locutione designetur non apparet; — vel fore incolas terrae 
tam paucos eosque ita animis deiectos, ut qui rex sit faciendus, facile ab una fa- 
milia possit constitui reliquisque imponi (cf. Del.) ; sed etiam hoc longius abesse 
videtur. Vult enim propheta totius populi dissolutionem et miseriam depingere. 
'Haec autem in eo cernitur, quod res ita desperatae sint, ut nullus velit oblatam 
dignitatem admittere, et quod parati sint incolae cuicumque se submittere, dum- 
modo tenuissimam praebeat spem fore ut aliquid levaminis afferat. — Alii in hoc 
versu eam rerum perturbationem exhiberi censent, qua unusquisque velit regem 
constituere eum qui sibi sit propinquus et familiaris ; in hae diversa et multipli- 
ci principum electione cerni seditionem (cf. Pint. Sasb. Lap.). Sed iniri quasi 
conneertationem et certamen, quis princeps sit constituendus alis alium arripien- 
tibus et regem proclamantibus, iis verbis minime indicatur. — Rerum conditio- 
nem satis effert Sanct. : « duo habebat incommoda illa Iudaeorum respublica, 
et quod a planta pedis usque ad verticem capitis esset saucia et quod famem ex- 
tremam aut pateretur aut timeret. Quare ad illud quidquid erat incommodi le- 
vandum medicus erat necessarius qui corpori mederetur aegro et a pecunia sivc 
, & frumento satis instructus, qui laborantem aut potius deficientem populum re- 
crearet ». 


Et cur iuremerito quisque respuat et horreat regnum, ratio affertur 
v. 8 « viit enim Ferusalem et Iuda concidit, quia lingua eorum et adin- 
ventiones eorum contra Dominwn, ut provocarent oculos maiestatis 
eius » , — verbis etfactis sanctissimum Dei numen quod peculiari ratione 
inter eos in templo habitat ad iram provocant, gloriae (hebr.) Domini 
enim maxima iniuria infertur, quod populus theocratieus totus (urbs 
principalis et regio) contra Dominum praesentem adeo impudenter pec- 
cat. Quam impudentiam vates perstringit v. 9 « agnitio vultus eorum 
respondebit eis et peccatum suum quasi Sodoma praedicaverunt nec abs- 
conderunt ; vae animae eorum, quoniam reddita sunt eis mala » | — 
cf. 1, 10. Si contra minas propheticas excipere voluerint, cur talia ipsis 
immineant, respondebit vel contestabitur eis (hebr.) intuitus vultus, ipsos 
boc excidium meritos esse; ibi enim scriptam legent causam et culpam 
suam ; frons impudens dabitluculentum procacitatis et nequitiae testimo- 
nium (Lap.) ; oculis, toto vultu et habitu peccata palam prae se, ferunt 

et de iis gloriantur omni pudore abiecto ; quare quasi Sodoma... « quo- 
modo Sodomitae cum omni libertate peccantes et ne pudorem quidem 
ullum habentes in scelere dixerunt ad Lot : educ foras viros (Gen. 49, 
9), sic et isti publice proclamantes suum  praedicavere peccatum nec 
ullam in blasphemando habuere verecundiam » (S. Hier.). Talis procaci- 
tas — frons mulieris meretricis facta est tibi, noluisti erubescere Ier. 3, 
3 — provocat Dei vindictam ; unde vae.. quia reddunt sibi mala (hebr.) 
i. e. se ipsos affligunt. , 


Annuntiavit vates iudicium in Iudam et Ierusalem (3, 1-7) eiusque 
causam et rationem in universum reddidit (3, 8. 9). Iam uti supra 2, 22 
post iudicii denuntiationem declaravit, quale documentum pro omnibus 
ex Dei norma proposita consequatur, ita nunc monet, qualem normam 
Deus in ruina et casu regni sit observaturus. Etsi calamitas sit publica et 
universalis, Deo tamen docet minime deesse vias et subsidia, quibus in- 
ter pii impiique sortes ingens ponat discrimen. Quare vates normam Dei 
proclamat : v. 10 « dicite iusto quoniam bene, quoniam fructum adin-- 
ventionum suarum comedet » ; — id ergo consolationis piis annuntiatur : 
pietas mercede et fruetu non carebit ; bene erit iusto, etsi omnia ruinis 
sint implenda. Hac fide et spe se soletur ; etsi forte dubius quaerere ve- 
lit, quomodo id fieri possit, Deo omnipotenti et fideli omni fiducia se 
committat ! Quare ut pii virtuti studere non negligant, ut hae spe se 
erigant, publice et per multorum ministerium haec Dei norma est pro- 
mulganda; unde dicite ! ! « Generale documentum edicit quod alta men- 
te reponendum esse sua illa brevitate significat : hoc sentite, hoc prae- 
dicate quod iustum esse sit bonum i. e. amabile, volupe, iucundum, 
utile et gratum (nam hoc proprie £ob significat) » (For.). Et bona quae 
eis contingent, fructus sunt operum i. e. in eorum mercédem et merita 
iis rependentur. 

Sed alia prorsus improbi ex malo flagitiorum semine metent v. 11 
« vae impio in malum ! retributio enim manuum etus fiet ei » ; — i.e. 
quae seminaverit homo, haec et metet (Gal. 6, 5). Iudicia Dei hisce in 
terris facta iis solum sunt in veram ruinam qui in impietate persistunt. 
Haec norma duplex : bene iusto, vae impio, omnibus iudiciis quae an- 
nuntiantur praefigenda est ; ea fides iustorum, in angustiis erigitur, ea 
habetur continua. quaedam adhortatio, ut impii derelinquant vias suas 
et ad Deum sincere redeant. 


1. Pro quo corrigendum censet Bred. iw (LXX. &5oopsv 1. e. c8?), ut. adsit paralle- 
lismus cum vae et difficultas in p'7x iv2w deficiente p» evitetur. 


^N 

LXX alia proponere, iam diligenter notat S. Hier. In fine v. 8 habent : quia 
nunc humiliata est gloria eorum; v. 9 confusio vultus eorum restitit eis i. e. 
ut S. Hier. explicat : ante oculos suos propria semper habuere delieta; vel se- 
cundum S. Chrys. suis ipsorum peccatis probrosis se supplicio maximo affece- 
runt. Sequentia autem sic efferunt : vae animae eorum ; quoniam cogitaverunt 
cónsilium pessimum contra semetipsos dicentes : alligemus iustum, quoniam 
inutilis est nobis ; itaque fructus operum suorum comedent (S. Hier.). Qüam 
sententiam S. Hier. Cyr. Basil. Theod. de Christicidio explicant, S. Chrys. 
vero de quovis iusto quem insidiose insectentur. 


€) Iudicium in principes et mulieres 3, 12-4,1. 


Iudicio in Iudam et Ierusalem annuntiato iam modo speciali ad duces 
et mulieres sermonem convertit eos arguens scelerum et debitam iis 
denuntians poenam. lta enim vates a generali sententia 2, 11 et seq. 
magis magisque ad specialia et singularia descendit et singulis ordini- 
bus quae sint eorum vitia et quantopere ad communem ruinam efficien- 
dam conspirent, graviter et aperte intimat. Duos hoc loco ordines notat 
qui malorum fautores sunt ceterosque in calamitatem et iniquitatem pro- 
wudunt, duces et mulieres v. 12; illis v. 19-15, his v. 16-4, 1 crimina 
et débitae poenae exponuntur. 

Qui sint malorum promotores et ruinae auctores et qua ratione, bre- 
viter docet v. 19 « Populum meum exactores sui spoliaverunt et mulieres 
dominatae sunt eis; popule meus qui te beatum dicunt, ipsi te decipiunt 
el viam gressum. (ucrum. dissipant» ; — hebr. exactores eius sunt 
pueri (cf. v. 4) i. e. qui populum tyrannide vexant, qui v. 14 senes po- 
puli et principes vocantur. Ratio gubernandi lascivia, arrogantia, cru- 
delitate continetur; inde peri vel illusores; non pueri aetate, vel si 
etiam aetate, certe magis moribus, petulantia, amentia, qua gravissima 
quaeque negotia negligunt et populum pessumdant. Cum iis in populi 
perniciem conspirant mulieres; qua ratione istae ruinam promoveant, 
vide a v. 16. Inde quoque patet, intelligi mulieres, non viros molles 
et effeminatos, ut multi volunt (cf. S. ier. Haim. For. Mald. Malv. 
Tir. Calm.); sed nulla est ratio talem tropum assumendi, cum et alibi 
mulieres a prophetis reprehendantur (cf. 32, 9. Am. 4, 4. Prov. 5 etc.) 
et earum auctoritas et potentia cérle non sit minima. Quape eo magis 
mulieres sensu obvio.intelligi debent (cum Ierv. S. Thom. Osor. et 
recentioribus), quia et Athaliae tempus et Iezabel mores ostendunt quid 
valeant mulieres in malum et quia Achaz rex voluptatibus deditus sane 
nimium mulierum cupiditatibus indulsit. Mulieres valuisse auctoritate 
aliqua in rerum publicarum administratione forte etiam concludi potest 

ex eo, quod in libris historicis tam diligenter nomen matris regis recen- 
seri soleat (cf. Ier. 92, 26; 29, 9). 


Hebr. 553 hoc solum loco invenitur. Veteres explicant a verbo 559 racematus 


est ; cf. Lev. 19, 10. Deut. 21, 21. Ier. 6, 9 (in forma poel). Ita LXX h. l. xaàauiovzat 
Ops, sim. Syrus; idem exprimit S. Hier. et Chald. periphrastice : populum meum 
moderatores sui spoliarunt quasi vindemiantes vindemiam. Sed plerisque praeplacet 
vocem eadem significatione capere qua ooyr puer, infans et uti supra v. & vox eius- 
dem radicis ac notionis habita est. [ta iam Pagninus, Vat. Mald. For. Malv. Mar. et 
recentiores. 


Non sine sensu commiserationis de misera plebe male habita et se- 
ducta bis dicitur populus meus. lis autem qui ruinam moliuntur accen- 
sentur pseudoprophetae : qui te dirigunt, decipiunt (hebr. cf. 1, 11) 
scil. peccata populi non arguunt, pacem et prosperitatem promittentes et 
malis populi cupiditatibus blandientes tantum abest ut eos a peccatis 
retrahant, ut eos praesumptione et falsa securitate repleant (cf. Mich. 
3, 5. Ier. 23, 18. Lament. 2, 14. Ez. 13, 10 etc.) ; dicuntur viam qua 
populus incedere deberet absorbere (hebr.) i. e. perdere, corrumpere, 
iis rectum tramitem reddere impervium et abscondere, ut misera plebs 
demum misere erret et vagetur. Notari pseudoprophetas, plerique recte 
statuunt (cf. S. Ephr. Chrys. For. Mald. Sanct. Est. Calm. Troch.) 
neque refert quod v. 14 non eorum mentio fiat explicita ; nam quae in 


principibus reprehenduntur, etiam pseudoprophetis magnam partem cul- 


pae vertuntur; adde quod ipsi quoque vero sensu duces populi et prin- 
cipes, i. e. qui auctoritate pollent et suo imperio valent, nominari pos- 
sunt. 

Cum Deus populum suwm ita male tractari doleat, eo ipso iam iudi- 
cium in vexatores exercendum esse declarat. Quare propheta Deum sta- 
tim proponit tamquam universorum iudicem v. 13 « st(at ad. iudican- 
dum Dominus et stat ad, iudicandos populos » ; — nihil scil. eius ocu- 
los fugit, omnia iustissima lance administrat semper intentus, ut iusti- 
iiae norma sancte consistat, promptus et paratus, ut iura violata vindi- 
cet. Quare v. 14 « Dominus ad. iudicium veniet cum senibus populi sui 
et principibus eius ; vos enim depasti estis vineam et rapina pauperis 
in domo vestra ; v. 15 quare atteritis populum meum et facies paupe- 
rum commolitis ? dicit Dominus Deus exercituum » ;, — veniet scil. ut 
iudicium exerceat contra seniores populi i. e. magistratus et principes ; 
venire dicitur quando singulari ratione suam ostendit potentiam, iusti- 

tiam etc. (cf. ad Mich. 1, 2). Avaritiam, oppressionem, crudelitatem in 
magistratibus accusat. Populus Dei vinea dicitur (cf. Deut. 32, 32. Ps. 
19, 9); qui vineam colere et custodire debebant, eam ferarum instar 

depasti vastaverunt (hebr.) i. e. se iniuste lócupletabant, populum mi- 
sere opprimebant et vectigalibus onerabant. Rei indignitas v. 15 in 
hebr. magis effertur : quid vobis est quod. contunditis populum meum ? 
i. e. quae est haec. inhumanitas ? qua ratione ad tantam audaciam et 
ferocitatem progredimini (cf. For. Malv.)? Praeter exspoliationem popu- 
lum opprobriis et afflictionibus atterunt. Vide quam benigne Deus cau- 
sam oppressorum suscipiat et iniurias illis illatas poenis ulciscatur. 
Unde « vae pastoribus Israel, qui pascebant semetipsos... cum auste- 
ritate imperabatis eis et cum potentia » (Ez. 34, 2 seq.). Similes duces 
ac tyrannos plebs habuit Christi tempore ; unde « misertus est eis quia 
erant vexati et iacentes sicut oves non habentes pastorem » (Matth. 9, 
36). — Hisce simul declaratur quam late serpserit iniquitas et quam 
impudenter leges Dei conculeent ; unde habetur commentarius ad 8, 
8. 9. 

Iudicio exactoribus denuntiato transit ad eorum mulieres (cf. v. 12). 
Quarum partes quae fuerint in iniustitiis ac oppressione populi, indicat 
S. Hier. : « ob quarum delicias atque luxuriam depasti sunt exactores 
vineam Domini » ; sim. S. Chrys. Cyr. ; nam, ut Sanct. notat, dum 
lautitiam atque elegantiam amant et viris nimium uxoriis dominantur 
et pene pro imperio cogunt in pretiosas illas nugas prolixe impendere, 
exactores reddunt compilatoresque pauperum, quorum ipsae sudore ac 
sanguine ad lasciviam comptae luxuriantur et spiendent. Tales quoque 
mulieres ob oculos habet Amos propheta : « dicitis dominis vestris : 
afferte et bibemus » (Am. 4, 1) et haud incongrue potest cum S. TÀhom. 
in memoriam revocari, quantum mulieres olim in. ipsum quoque Salo- 
monem valuerint. Hie ergo ponitur, ut idem S. Thom. ait, divinum iu- 
dicium contra eas et primo aperitur culpa, secundo praedicitur poena ; 
arguuntur autem de superbia et lascivia; v. 16 « et dixit Dominus : 
pro eo quod. elevatae sunt filiae Sion et. ambulaverunt extento collo et 
nutibus oculorum ibanl et plaudebant, ambulabant pedibus suis et. com- 
posito gradu incedebant, v .A'1 decalvabit Dominus verticem filiarum Sion 
et Dominus crinem earum nudabit » ; — primo notatur fastus ac su- 
perbia in universum : elevatae sunt i. e. superbiunt vel efferuntur, ela- 
tae sunt et, fastuosae animos altiores sumentes (cf. 123). Dein qua ra- 
tione fastus, pompa, lascivia se prodat : incedunt erectae gutture (hebr.) 
« instar gruum vel cygnorum ; habitus hic est insolentis ac procacis » 
(Lap.): « nam modesta ac verecunda vultum demittit; impudica vero 
et quae supra ceteras videri vult substrato sibi cothurnorum adminicu- 
lo ut nihil de illa celsitudine demittat, quam potest superbissime cer- 
vicem extendit » (Sanct.). Ipsa autem descriptio ita est conformata, ut 
quam indigna res sit et quam contemptibilis ex vocibus selectis appa- 

reat. Porro lasciviam oculis et incessu. palam faciunt : oculis niclitan- 
tes ! (hebr.) i. e. oblique oculos in iuvenes et amasios convertendo et 
petulanter illis adnictando et ad turpem voluptatem alliciendo (cf. Sanct. 
Lap. Men. Tir.); « id amasiarum proprium est pupillas vertere molli- 
tiemque multam et lasciviam hinc exprimere » (S. Chrys.) Incessus 
quoque animos prodit meretricios : plaudebant i. e. crepitacula in pe- 
dibus gerebant (Mar.), incedentes plausum excitabant (cf. Sanct.); ip- 
se incessus ad artificium et numerum erat compositus ; « pompatice 
credo dicuntur incedere et composito gradu sive ad maiestatem sivead 
elegantiam et palaestram » (Sanct.). In hebr. ad verbum incedendo et 
saliendo incedunt et in. pedibus suis periscelides habebant i. e. catenu- 
las habebant pedibus affixas quibus gressus moderabantur et strepitum 
et tiunitum edebant ; « noti naturam sequuntur ducem sed histriones red- 
imunt praeceptores » (S. Hier.). Verum pro fastu et libidine condigna 
poena iis annuntiatur: caput quod tam superbe extollunt ornatu suo 
ignominiosum in modum privabitur; immo ex textu hebr. scabie vel 
porrigine eas inficiet (cf. Lev. 13, 2; 14, 56; Vat. Mald. Malv. Lap. 
Tir. Calm. et recentiores passim) et 4gnominiam earum. revelabit. (cf. 
ad Nah. 3, 5) i. e. maximo opprobrio afficientur, uti verba hebr. pas- 
sim intelligunt; cf. Malv. Sanct. Rohl. Troch. Del. etc. 


Hebr. au^ v. 16 varie accipiunt; Fürst C. explicat minutis lubricisque gressibus 
incedere et affert tres a Kimchi propositas significationes : ludere et cum puerilibus 
ineptiis incedere per plateas; cum gestu ferientium tympana; aequali dimetatoque 
gressu incedere. Alii interpretantur molli gressu incedere seu tripudiando. Ad gressus 
minutos et affectatione compositos adigebantur catenulis et perisceledibus, quas pedi- 
bus gerebant et quibus incedentes sonitum edebant, uti olim mos erat (cf. Sanct. 
Ios.) et etiamnum apud saltatricés in regionibus orientalibus invenitur. LXX paulo 
aliter : ef incessu pedum trahentes simul tunicas simulque pedibus lusitantes; Syrus 
pedibus suis pulsant (tripudiant) et Dominum ad iram provocant. Aliter Chald. : ca-: 
pillamentis se circumdantes et pedibus provocantes (cf. Burtorf, Lexic. chald. p. 1689; 
Levy, Chald. Woerterb. II p. 128. 252; aliter tamen ea verba interpretatur Ges. 
Thes. p. 554). Varias aliorum sententias affert Malv., qui etiam monet in locutione 
pedibus suis hebr. masculeum in pronomine feminis tribui, « forte ut innuat. feminas 
usas eiusmodi lasciviis permissu vel etiam voluntate virorum, qui hisce vanitatibus 
applauderent ». Id quod sane subtilius est dictum. Alii in ea generis enallage adum- 
brari volunt insaniam et libidinem qua viros ambiant (ef. Del.) ; sed haec quoque ex- 
plicatio nimium redolet artificium. Est enim in numero plurali ciusmodi enallage non 
adeo infrequens; cf. Gen. 31, 9. Ier. 9, 19. Am. 3,2. Zach. 11,5. 1 Sam. 11, 5; vide. 


1. Aliqui hebr. explicant oculos stibio tingere vel collyrio, quod moris est in oriento (ef. 
Ros.); et ita Chald. intellexit; sed plerique interpretantur, uti iam LXX, Syrus, S. Hier. 
verterunt. Codices aliqui hebr. et editiones multae verbum legunt per w mentientes 
oculis; sed in plerisque iure alia lectio adoptatur; cf. de Rossi, suppl. — 


à 

Ewald, Lehrb. 2. 184 c, qui etiam plura profert exempla. —.Barh. textum. syriacum 
intelligit de saltationibus in templis idolorum, quibus ira Dei provocatur. 

"Eüam v. 17 veteres vario modo concipiunt LXX et humiliabit Deus principes 
filias Sion et revelabit habilum (oyux) earumi. e. sumptuosi cultus ademptionem iis 
minatur (Theod. sim. S. Chrys. Basil. Cyr.). Idem Syrus exprimit; Chald. quoque de 
gloria filiarum Sion prosternenda et auferenda textum explieat in universum. Sed ner- 
vosior est textus hebr. qui feminarum pulchritudini et honestati maximum inferri de- - 
decus declarat. Peccarunt pompa et luxuria; quare in quo peecarunt, in eo quoque 
punientur. — Versio S. Hier. crinem earum nudabit accedere videtur ad signiteatio- 
nem vocis chald. ND2; vel S. Hier. vocem hebr. eadem significatione accepit, qua 
nND pollet, uti iam explicat Lap., est enim angulus, extrema pars et vox ad capillos 
refertur Lev. 19,27. Ier. 9,25; 25, 23; 49, 32. Haec explicatio eo commendari potest, 
quia exacte parallelismus servatur; «in qua repetitione non vulgaris epitasis est, quae 
magis confirmat dieta insignemque contumeliam ostendit « (Sanct.). Sed hebr. ple- 
rumque intelligunt de pudeudo (vox non occurrit n5 nisi hoc loco et 1 Reg. 7,50 
cardines osüorum; cf. Vat. Malv. Sanct. Lap.) idemque nomine crinis denotari pro 


certo habent Malv. Sa. 
L 


Emphasi non caret quod mulieres istae luxu et luxuria diffluentes 
filiae Sion appellantur et ipso nomine admonentur indolis pietatisque 
theocralicae quae in iis ex iure nativitatis et electionis adesse debebat, 
sed quam petulanti suo et lascivo agendi modo adeo turpiter negligunt. 
Quantopere immersae sint rebus vanis et luxuriosis, propheta iam 
insigni enumeratione ostendit; sed simulea omnia iri ablatum et molles 
illas feminas maximis calamitatibus iri punitum serio et clare annun- 
tiat. Reculas recenset 21 quae ad ornatum et vanitatem muliebrem 
pertinent et quibus denuo querelae antea propositae de pompa et fastu 
(cf. v. g. 2, 1) egregie illustrantur et iudicii necessitas (2, 19) compro- 
batur; v. 18 «in. die illa auferet Dominus ornamentum calceamento- 
rum et lunulas v. 19. et torques et. monilia et armillas | et. mitras 
v. 20 et discriminalia et periscelidas et. nurenulas et olfactoria et 
inaures v. 21 et annos et gemmas in. fronte pendentes v. 99 et muta- 
toria et palliola et. linteamina et acus. v. 23 et specula et sindones et 
viltas el Lheristra » ; — de vocibus haec adnotat S. Hier. : « habent 
mulieres in lunae similitudinem bullulas dependentes, torques quoque 
ad pectus usque pendentes;.. monilia uno sermone omnia ornamenta 
significant; murenulae auri atque argenti texuntur virgulis... mutatoria 
et pallia quae significantius Symmachus transtulit ày82Xa«z ornamenta 
sunt vestium muliebrium quibus humeri et pectora proteguntur ; habent 
acus mulieres quibus ornatorum crinium compago retinetur; habent 
sinlones quae vocantur amictoria, et vittas quibus crines ligantur, 
quas appellant za»(z;; habent et theristra, quae nos pallia possumus 
appellare,.. dicuntur ab eo quod in 02pa,, hoc est, in aestate et caumate 


Is. 3, 48 | 89 


eorpora protegunt feminarum ». Bene notat S. Chrys. : « ut onerosio- 
rem ipsis texeret sermonem aut auditorum mentem perstringeret, orna- 
mentum vestium mulierum illarum minutatim recenset »; ea quippe 
enumeratione ad amussim facta et acris continetur reprehensio et singu- 
lari cum. pondere annuntiatur « futuram esse inopiam et abiectionem 
omnium exquisite inventorum et pristinae illius felicitatis et deliciarum » 
(S. Cyr.). Ex harum rerum numero et copia « videre est quam insatia- 
biliter elegantiae et. ornandi se, immo magis iam scortandi studio ar- 
deant; probaeenim et honestae mulieres harum rerum studia aversanur 
eaque ex quibus habitus illiberalis nascitur, illudque potius proposi- 
tum habent ex bonis factis laulem consequi » (S. Cyr.). 


S. Hier. de sua huius loci versione ita reddit rationem : « quae omnia licet LXX 
interpretes, Aquila et Symmachus ae Theodotio diversis modis interpretentur, nos ut 
potuimus vel de hebraeo vel de ipsorum translatione texaimus, nec volumus diutius 
in singulis immorari, ne frivola sit expositio et prudenti leetori fastidium faciat ». 
Exemplum eius secuti longiorem de singulis vocibus hebr. disquisitionem lexicogra- 
phis et rerum arehaeologicarum traetatoribus relinquentes solum aliqua esse delibanda 
censemus. Inter graecos S. Basil. singulas voces diligenter exponit, inter latinos in- 
terpretes salis fuse de iisdem agunt Sanct. et Malv. qui praesertim multas aliorum in- 
terpretationes more suo refer(; plurà quoque exponuntur in thesauro antiquitatum 
sacrarum, quem edidit Ugolinus, t. 29 p. 419-452. Data opera locum hune illustravit 
Schroederus, de vestitu. mulierum hebr. ad Ies. 3, 16-24 (Lugd. Bat. 1745) et Hart- 
mann, die Hebraeerinn am Putztische (Amstel. 1810). Ex interprelibus uberius eadem 
explicant Ros. Ges. Kn. Del. Naeg.; paucioribus rem declarant et absolvunt Drechsl. 
Troch. Rohl. 

Atque auferendum dieit vates 1) ornamentum periscelidum, vel compedum ; gesta- 
bant enim in articulis pedum eirca talos annulos ex argento, auro, ebore factos, qui 
nonnunquam catenis aureis argenteisve ex pede altero ad allerum transeuntibus nexi 
erant (cf. Jahn, archaeolog. bibl. 2. 129). Eas ita accuratius describit Ros. : « sunt. * 
hae periscelides s. compedes, laminae, unum duosve vix plures digitos latae, figurae 
orbicularis, non tamen continue in orbem redeuntes, sed quia crus ambiunt strictius 
ab aliqua parte apertae; ad unam extremitatem orbiculo seu fibula, ad alteram unco 
qui fibulae innectitur instrüctae, quibus deinde catenulam interponebant » ; cf. v. 16. 
Vox D2Y compes legitur quoque Prov. 7,22; de ea fuse agitur apud Ugolinum I. c. 
p. 439 et.seq. — S. Hier. vertit ornamentum  calceamentorum; idem habet Chald. 
dum LXX et Syrus magis in universum de ornatu vestimentorum explicant. Auferen- 
tur 2) aora reticula vel calauticae; erat forte species operis reticulati ad caput or- 
nandum, vel ornamenta capitis filis aureis, sericis aliisque pretiosis inter se implicatis 
constantia. Alii vocem accipiunt de vestimentorum genere tessellis vcl ocellis disünc- 
to et variegato; Sehroederus explicat ex arabico (?) soliculum bullamve solarem i. e. 
colli monile, cuius bulla ad solis imaginem efformata est. Quadrat quidem quod se- 
quitur de lunulis; at explicatio illa et derivatio ex arabico est valde incerta (cf. Ges.). 
LXX práebent «x &yxMóxa. Ghald. vocem hebr. retinuit, quam reticulum exponunt 
(cf. Levy, Chald. Woerterb. II 449). Auferentur 3) lunulae; de voce cf. Iud. 8,21. 
26, ubi LXX sicut h. 1. unvíczov;z interpretati sunt, cui explivatióni omnes acquiescunt. 

Erat ornamenti genus circa collum lunari forma (S. Chrys. sim. S. Basil.) ; sed lunu- 
las istas esse figurae faleatae advertunt (cf. Ros.) ad formam lunae Crescenlis sive. 
cornutae; ornamenti genus etiam uli ex Tud. 8, 21 elucet, iumentis appensum, quod 
fortasse idololatrieum quendam ae superstitiosum usum redolet. Chald. vocem habet 
N22'D quam reticulum explicant; cf. Levy l. c. II 131. 


Nominantur v. 19 4) ni2uz, proprie gutiae? ergo margaritae? inaures? LXX ha- 


bent xó züsux; de quo ita Basil. : « quidam mundus est et ipse quidem demissus et 
ad pectus usque descendens levibus ac laxatis quibusdam eatenulis dependens ;». 
S. Chrys. vero vocem explicat : « forte theristrum dicit ». Chald. praebet sicuti vulg.. 
lorques. Nominantur 5) armillae; proprie catenuulae scil. manuum ut explicat Chald. ; 
dein 6) nibxs quam vocem vela vel pepla tremula explicant ; tegumentum est'capitis 


ipsam quoque faciem obvelans; « nomen inde sortitum quod anterior eius pars vultum 
tegens e regione oculorum fibulis sive circellis ita coniuncta, ut nonnihil spatii relin- 
quatur per quod oculi transpiciant, fremere et quod a tenuibus loris dependeat, huc 
illuc in incessu iactari solet » (Ros.). LXX explicant ornatum faciei; id quod S. Ba- 
sil. et Chrys. de fuco et pigments intelligunt. Vocem chald. explicant de peplis faciei 
obductis ne a sole colorentur. : 
Recensentur v. 20 7) Qà'*nN2 quam vocem S. Jlier. Ez. 24,23 coronas verlit; item 


Ez. 24, 11. Is. 61, 3. 10; et Ez. 44, 18 vittas; intelligunt. diademata, fascias capiti 
cireumligandas, vel tiaras, vel tutulos (ita enim Latini vocabant. capitis ornamentum, 
quod fit vitia purpurea innexa crinibus et. exstructum in altitudinem). Etiam Chald. 
verlit coronas. Porro 8) catenulae scil. crurales, quas utriusque cruris perriscelidi an- 
nexas gerebant, ut passus minuti et aequales formarentur; cf. v. 16. 18; de quibus 
eatenulis eorumque usu plura leguntur apud talmudieos; vide  Ugolin. l. c. p. 443. 
Chald. explicat catenulas pedum. Porro 9) xonae, cingula; vocem hebr. eandem S. Hier. 
aliter atque hic vertit Ier. 2, 32 : numquid obliviscetur sponsa fasciae pectoralis suae? 
Ghald. vocem reddit ex graeco zx»xaíi; : peclines vel discriminalia (Levy l. c. II 364) 
vel generatim ornamenta eapitis ad ligandos capillos muliebres (Durtorf p. 2043). 
Dein 10) domunculae halitus i. e. olfaetoriola, quae fortasse zonis appensa gereban- 
tur. Chald. vertit inaures vel annulos (ef. Buxtorf p. 1980). Aliqui vocem hebr. de 
retinaeulis fascini exponere volunt, quibus feminae tutae reddantur a fascino (cf. 
Ros. ; alia apud Mal». Sanct.). Sequuntur. 11) amuleta; cf. ini 3,3 ; « erant orna- 


menta superstiliosa, plerumque gemmae lapidesque pretiosi vel auri argentique lami- 
nae, quibus formulae magicae inseriptae erant, quaeque ex collo vel ex auribus sus- 
pendere solebant » (Ges. Thes. p. 755). Chald. gcneratim ornamenta pretiosa vel 
vestimenta mollia exprimit (voce chald. a 724955 formata? cf. Levy I 259). Etiam Sanct. 
vocem vulg. inaures ad notionem vocis originalis trahere studet : « videntur inaures 
fuisse munimenta aut amuleta aurium contra ineantationes et verba imprecaátoria, ut 
etiam observavit Abenezra qui putat Q"wr9 esse scripturas seu characteres in auro 
vel argento; inde vero quod necessitatis vel potius superstitionis gralia susceptum 
est adhiberi coepit ad ornatum ». 

Sequuntur v. 21 12) annuli signatorii et 13) annuli nasi, ornatus gratia in naso 
gestali; alii censent ipsum nasum fuisse perforatum ; alii annulos intelligunt ex fron- 
te dependentes naribusque imminentes. Id apparet in vulg. gemmas in fronte pen- 
dentes. LXX hic et alibi vocem vertunt £ózix; Sym. autem et Theod. $33 quandoque 
reddunt &zigziviov. Ait S. Hier. in Ez. 16, 12 ornamentum hoc esse gemmam, circulum, 
aul inaurem quae a capite et fronte ad nasum usque pendet; usque hodie, inquit, 

inter cetera ornamenta mulierum solent aurei cireuli in os ex fronte pendere et im- 
minere naribus (cf. Sanct. Malv.). 

Enumerantur v. 22 14) vestes pretiosae, chlamydes plumatae? 15). tunicae exterio- 
res, longiores, manicatae. Chald. pallia; 16) pallia; cf. Ruth. 3,15 : « expande pal- 
lium tuum quo operiris ei tene utraque manu ; qua extendente et tenente mensus est 
sex modios hordei et posuit super eam »; ergo forte intelligi debet. velum satis ma- 
gnum reliquis vestibus cireumvolutum. S. Hier. hoc loco vertit linteamina; pannos 
magnos vel velamina etiam. Chald. exprimit, dum LXX habent. «x &uxgavij Aaxeovtxi, 
si haec vox huc trahi potest et non potius ad v. 23. Dein 17) ava» quae vox 2 Reg. 
23 sacci i. e. loculi, marsupia ad recipiendam pecuniam duorum talentorum argenti 
explicatur; unde h. l. intelligunt marsupia elegantiora et ornatiora. S. Ilier. h. l. 
verlit acus ; sim. Chald. fibulas (Burtorf p. 1187). 

Sequuntur v. 23 18) specula, uti cum vulg. ct Chald. plerique vocem hebr. expli- 
cant; sunt laminae ex metallo polito faetae quas mulieres ornatus gralia secum cir- 
cumferre solebant. Cum modo sermo fuerit de loculis circeumgestatis apte mentio spe- 
culorum infertur. Quare non opus est aliam voci exquirere notionem, illam quam forte 
LXX iam exprimunt (nam quo ordine singula verba hebr. legerint vel interpretati 
fuerint, nemo dicere potest), cum habeant xx é&«gazvz A«vwwzx et quam Hh. l. aliqui 
sequendam esse censent explicantes vestes pellucidas, indumenta tenuia (cf. Ros. et 
apud Malv».). Dein 19) sindones i. e. interulae linteae seu tunicae interiores (Ros. 
Ges.) vel generatim vela et operimenta valde tenuia et pretiosa; demum 20) fiarae, 
vel fasciae capiti cireumvolutae; cf. [s. 62, 3. Zach. 3, 5. Iob 29,14; denique 21) 
avr quam vocem S. Hier. Cant. 5, 7 pallium verüit, h.l. theristra; significat tegu- 
mentum amplum, pretiosum, tenue vestibus aliis superinductum ; recentiores aliqui non 
inepte vertunt Flore, Florüberwürfe (cf. Del. Rohl. Net.); alii : vétement de dessus 
qu'on prend pour sortir (Troch.). Chald. vela vel velamina intellexisse videtur (cf. 
Levy 1 351). 


Iam « sublatis ornamentis lasciviae comminatur cultum miseriae » 
(S. Thom.) v. 94 « et erit pro suavi odore foetor et pro zona. funicu- 
lus et pro crispanti crine calvitium et pro fascia pectorali cilicium » ; 
— i. e. pro suavi odore aromatum et unguentorum erit putredo, foetor, 
« sive a carceris situ atque squalore, sive ab illuvie et sordibus quae a 
captivis plerumque abesse non solent » (Sanct.); « forma ac specie 
erunt quam abiectissimae, ut zonae aureae loco solo fune circumligentur, 
patienturque nuditatem capitis, calvitium scilicet, licet quondam aureis 
capillorum nodis redimitum fuerit; indumentum etiam dat illis dignum 
captivis crassum et vile quod saccum nominat idque purpuratae vestis 
et lauti amictus vice » (S. Cyr.). In hebr. cura illa capillis exornandis 
impensa effertur : pro opere tornatili calvitium i. e. pro studio illo 
quo opere tornatoris quasi ef calamistri cincinnos artificiose crispandos 
curabant, iam ad turpitudinem rasae apparebunt sive hostium petulantia 
id fiat, sive squalore et miseria captivitatis sordibusque crines defluant, 
sive crinium evulsione luctus notetur gravissimus. In hebr. quintum 
additur membrum, quod Vat. Malv. Mald. Sanct. For. aliique rite ver- 

tunt. : adustio pro pulchritudine i. e. pro eo quod colebant faciem venu- 
statis causa, earum faciebus ac frontibus stigmata ab hostibus inurentur, 
uti quandoque servis fieri solebat (Ges, Ros. Del. Naeg.), vel ut alii 
explicant : facies coeli iniuriis solisque ardore adurentur (Mald. Malv.), 
vel lucta et desperatione sibi ipsae unguibus facies foede lacerabunt (Kn. 
RoAl.), vel quod fortasseoptimum erit, sensu omnino generali : facies quas 
tam studiose ornabant iam foede nigrescent deformatae vulneribus, labo- 
ribus, miseriis et iniuriis ab hominibus et coeli inclementia illatis (ef. 
Lap. Drechsl.) similiter, uti Lament. 4, 8 : « denigrata est super car- 
bones facies eorum ». 


Vocem n2pà LXX, S. Hier. et Syrus quoque inlerpretati sunt de fune, de loris; 


quae explicatio ipsa iam oppositione ad xonam commendatur et a plerisque adopta- 
tur. — Alii ex vocis etymo vertunt. pro cinctura perforatio id quod vel de vestibus 
detritis vel de cute scissa et exulcerata, de vulneribus et ulceribus exponunt. Id iam 
exprimit Chald. : in loco ubi zonas ligabant, erunt stigmata percussionis. 

Vocem ouwnz fasciam pectoralem explicat S. Hier. secutus Symmachum, ut ipse 


refert; adnotat : « LXX tunieam yscozopgópx» i. e. clavatam purpura transtulerunt, 
quod Aquila cingulum e vsultationis expressit, Theodotio ipsum verbum hebr. posuit 
phihigil, quod genus ornamenti muliebris est. Fascia pectus tegit et eum possidet 
locum in feminis quem rationale in pontificibus ». Recentiores fere pallium amplum 
significari volunt. Ceterum vox est incertae nolionis et originis; varia afferunt Malv. 
Ges. Ros. Iam Chald. quid significet ignorasse videlur; scribit enim : pro eo quod 
ambulabant in superbia, aceingentur saceis. Syrus vocem adhibet quae pro hyacin- 
tho et eliam pro fimbria usurpatur (ef. Ex. 26, 1. 31. Matth. ?3, 5). Vertit Doe- 
derlein : vestes candidae mulabuntur pullatis. — Ultimi quoque membri saltem vesti- 
gium quoddam superest in textu vulg. cum versus subsequens incipiat pulcherrimi 
quoque; sim. apud LXX et filius tuus pulcherrimus quem iligis; legerunt ergo 
saltem vocem pulchritudinis. Aliter legit Syrus : quoniam corrumpetur pulehritudo 
earum; ergo *2 particulam explicat et pro nnn formam legisse videtur a rn deri- 
vatam. Chald. hane praebet paraphrasin huius membri : haee vindicta sumetur ex 
eis quia fornicatae sunt in pulchritudine sua. 


Ut demum iudicio in mulieres devolvendo culmen imponatur, postquam 
vana eis et fucata ornamenta detracta sunt, omni etiam maritorum 
solatio et auxilio destituuntur ignobili viduitati et orbitati traditae. Hunc 
autem luctum vates ita exhibet, ut singularum mulierum privationem 
et tristitiam in moerore et luctu metropolis quasi matris totius populi 
repraesentet. Describit enim urbem Ierusalem tamquam omnium matrem 
lugentem de morte tot filiorum et heroum et habitu squalido animi 
moerorem palam profitentem. Hac clade universa tot virorum et his 
lamentationibus egregie illastratur, quod ante dictum est : proiecisti 
populum tuum ...dies Domini super omnem superbum (2, 6. 12); 
v. 23 « pulcherrimi quoque viri tui gladio cadent et fortes tui in proe- 

lio ; v. 26 et moerebunt atque lugebunt portae eius et desolata in terra 
sedebit »; — de additamento in vulg. pulcherrimi vide quae notata 
sunt modo ad v. 24. Sion vel Ierusalem tamquam mater liberis orbata 
luget; ipsa est deserta, relicta ; portae eius et aedificia destructa ; ipsa 
abiecta in pulvere sedet moerore confecta, Insignis luctus et totius 
populi destructionis descriptio ! qua hypotyposi cum magna animorum 
commotione Ieremias in suis lamentationibus utitur (cf. Lament. 1, 1 eto.). 
Singulorum luctus colligitur et augetur strage universali; nam praeter 
damna domestica excidium publicum lacrimis est prosequendum. Sedet 
in terra cf. 9, 9. 10. 11; 3, 8; « et in argenteo nummo Vespasiani 
Iudaea muliebri habitu fingitur sedens ad palmae radices cum hac in- 
scriptione : Iudaea capta » (Sanct. Lap. Calm. Rohl. Troch. D .). Bene 
monet S. Chrys. : « per haec omnia luctum amplificat, auget timorem, 
angorem reddit maiorem. Sub aspectum ducit aerumnas, extendit cola- 
nitatis narrationem quoquoversum circumcurrens, undique tristia colli- 
gens ob auditorum stoliditatem ». 

Quam exhausta et desolata sit Sion, alia imagine ruinae et miseriae 
speciem ferente declaratur 4, 14 « et apprehendent septem mulieres 
virum unum in die illa dicentes : panem nostrum comedemus et vesti- 
mentis nos(ris operiemur, tantummodo  invocetur nomen tuum. super 
nos; aufer opprobrium nostrum » !—numerus certus adhibetur pro in- 
certo (Mald.), sed talis tamen, quo virorum paucitas designatur. Quot 
igitur iudiciis divinis consumpti sunt ! Mulieres ne maledicto illi subia- 
ceant : maledicta sterilis et quae non facit. semen in Israel (cf. Deut. 7, 
14; S. Ilier. Basil. Cyr. Chrys. Sanct.) et ab opprobrio solitudinis et 
orbitatis vindicentur, verecundia postposita — tantus est scil. miseriae 
timor atque horror — magno studio unum virum rogabunt eum quasi 
manu apprehendentes et retinentes, ut est instanter flagitantium, et quo 
facilius optatis potiantur : « non tibi, inquient, erimus oneri ; nos victam 
et vestitum nobis ipsae parabimus ; hoc unum a te contendimus, ut uxores 
tuae nominemur et hoc viri nomine dedecus nostrum tollas nosque a. 
solitudine vindices, ne omnino desertae atque derelictae videamur » 
(Osor.). Ex lege ad viros spectat de victu cultuque uxoribus providere 
(Ex. 21, 10) ; sed ne forte labor ille et sumptus viri animum a nuptiis 
avocet, ipsae earum rerum curam in se suscepturas spondent ; invocari 
nomen i. e. « ut dicaris vir noster nosque dicamur uxores tuae » (Mald. 
Sa, Mar.). i 

Ita mulierum superbia (3, 16) omni genere poenarum est afflicta et 
quae ante iudicium fastuose dominabantur (3, 12), iam ignominia et: 
abiectione et omnium rerum spoliatione afflictae et oppressae cernuntur, 
postquam Dominus steterit ad iudicandum (3, 13). Dies ille Domini qui. 

annuntiatur contra omnem fastum et superbiam (2, 12), hac ultima 
hypotyposi matris Sion desolatae et in pulvere sedentis et mulierum 
derelictarum egregie illustratur; non adsunt enim nisi ruinae : ineur- 
vata est altitudo hominum, sed eum in finem, ut exaltetur Deus solus 
in die illa (2, 14). — Quando autem hoc vaticinium impletum est? Va- 
tes normam exhibet iudicii divini, qua respublica Iudaeorum erit destru- 
enda. Quod utique quomodo per saeculorum cursum factum sit, « usque 
hodie oculis cernimus» (S.Hier.). Hoc iudicium per varias partes et 
repetitis ictibus opere est impletum. Quare et ii interpretes non aberrant 
qui haec ad captivitatem babylonicam referunt neque frequentiores illi 
qui omnia haec ultimà tempora reipublicae iudaicae spectare contendunt. 
Propheta vero normam Dei annuntiat ab omni tempore absolutam : Sio- 
nem esse castigatione et iudicio reducendam ad Dominum ; pompam 
humanam, superbiam, lasciviam esse poenis condignis ulciscendam. 


, 


Intelligi in hac descriptione mulieres, non solum propter nomen sed etiam 
propter tot ornamenta muliebria satis videtur evidens. Nihilominus etiam inter 
recentiores aliqui non mulieres sed urbes [udaeae et speciatim lerusalem ea 
figura describi volunt (cf. Hupfeld, Psalmen 2 edit. II p. 459 ad Ps. 48, 12). Quae 
sententia etiam veteres aliquos tenuit. Nam notat S. Hier. ad v. 16 : « alii meta- 
phorice de urbibus Iudaeae dici arbitrantur quae appellantur filiae Sion, mino- 
res videlicet civitates, vici et oppida » ; et ipse, cum v. 29 sermo aperte fiat de 
Sione, advertit intelligi posse de animae statu quae post virtutes peccaverit, « sin 
autem sequamur historiam, ex his sermonibus docebimur non de mulieribus pro- 
phetae esse sermonem, quarum viri in proelio corruerunt, sed de urbibus lu- 
daeae quas filias Sion appellavit et quarum bellatores ceciderunt in certamine ». At 
figura ista loquendi adeo frequens apud prophetas qua metropolis tamquan 
mater appellatur, non est ratio eur sermo praecedens non ad mulieres dirigi di- 
catur, praesertim eum iransitus ab allocutione mulierum ad matrem Sionem 
adeo sit facilis et omnium luctum et tristitiam una in imagine collectam exhi- 
beat. Etiam F'or. principes et magistratus vult intelligi more feminarum deliciis 
deditos ; « sunt haec omnia figurate accipienda ; omnibus illis nominibus quae 
ad mundum muliebrem pertinent, effeminatos animos atque mores designat » 
(sim. Rup. et in aliquibus Sasb.). In quam rem iam adnotavit Euseb. : « pos- 
sunt haec non de mulieribus tantum sed de mollibus etiam et effeminatis ani- 
mabus dieta fuisse » ; de qua applicatione plura vide si lubet apud S. Hier. 
Herv. aliosque. — De mulieribus esse sermonem longe plurimi interpretes iure- 
merito tenent (cf. S. Basil. Cyr. Theod. Chrys. Ephr. Thom. Sanct. Lap. ete.). 


f) Germen Domini in magnificentia 4, 2-6. 


Sion in iudicio redimetur (1, 27) et exaltabitur Dominus solus in die 
illa (2,41. 17), hic estterminus et fructusiudicii imminentis. Quare propbe- 

ta iudicio descripto iam ad praeclarum eius exitum convertit sermonem. 
Quem nexum ita declarat S. CArys.: « quia ex tristium comminatione 
animum illorum admodum concussit et calamitatem satis traduxit et 
longo sermone terribilia narravit, ad meliora demum se convertit. Illa 
enim medicinae optima ratio est non solum secare et urere, sed dolores 
inde partos duleioribus pharmacislenire; id ipse nunc facit. Neque 
enim in tristia totum desiturum esse ait, sed malis de medio sublatis 
meliora eventura esse, neque tantum aerumnarum solutionem fore ait 
sed etiam multum splendorem magnamque claritatem ». Unde v. 9 
« In die illa erit germen Domini in magnificentia et gloria et. fructus 
terrae sublimis et exsultatio his qui salvati fuerint de Israel » ; —hebr. 
germen Domini erit magnificentiae et gloriae fructusque terrae. (erit) 
sublimitati et decori reliquiis Israel. Rem dici praeclaram ipso verborum 
splendore inlicatur et iam ex norma antea stabilita (1, 21; 2, 41. 17) 
exspectatur. Germen Domini, id quod Dominus germinare facit, in tali 
nexu cum de periodo futura splendidissima sermo inferatur, facillime et 
sua quasi sponte refertur ad promissiones Davidi factas quas ipse David 
ultimis suis verbis prorsus eodem modo expresserat. Postquam enim 
retulit David Domini verba, quibus ipsi ex posteris suis oriundus iustus 
Dominator promittebatur, et postquam beatitatem ab hoc Dominatore af- 
ferendam paucis delineavit et domum suam de tam laeta sorte et aeter- 
no Domini pacto beatam dixit, iam omnia complectens in haec prorum- 
pit verba : « omnem salutem meam et omne beneplacitum nonne germi- 
nare faciet » (hebr. 2 Sam. 23, 3-8) ? Unde germen Domini comple- 
xum quendam dicit e& summam  promissionum Davidi factarum, quae 
cum in Dominatore iusto i. e. in rege Messiae quam perfectissime conti- 
nerentur et absolverentur, mirum non est ipsum Messiam germinis no- 
rine apud prophetas designari. Habes id modo indubitato Ier. 23, 5; 
33, 18 « germinare faciam David germen iustitiae », habes idem nomen 
tamquam Messiae proprium Zach. 3, 8; 6, 12 (hebr. — vide quae ad 
illos locos in comment. notavi). Atque apud nostrum etiam prophetam 
nomen eadem significatione esse accipiendum certum efficitur ex appel- 
lationibus omnino similibus quibus apud ipsum sine ullo dubio Messias 
designatur 41, 1. 10; 53, 2 virga, flos, radix, virgultum ; deinde uti 
hie germen Domini fore dicitur sublimitati et decori reliquiis Israel, ita 
eadem ratione 98, 5: « in die illa erit Dominus corona gloriae et ser- 
tum exsultationis residuo populo suo » ; demum cum 2, 11. 17 tam- 
quam fractus iudicii afferatur « exaltabitur Dominus solus in die illa », 
hoc nostro loco post iudicium illud per omnes rerum hominumque or- 
dines descriptum iam nihil aliud exspectari potest, quam ut explicetur 
quae sit et qualis illa Domini exaltatio. Consistitea igitur in Messia et in 

regno sanctitatis quod ipse est fandaturus, "prout versus sequentes ex- 
plicant, consistit simal in ea gloria et beatitate quam suis Messias est 
largiturus, sicut in v. 2 iam clare effertur. Cum igitar exaltatio Domini 
in Messia habeatur, intima habitudo quae inter Deum et. Messiam inter- 
cedit designatur. Dicitur germ?n, quia eum  germinare facit Dominus 
tamquam omnium promissionum summam (cf. 2 Sam. 23, 5), quia sur- 
culus ille est quem Dominus ex trunco relicto (cf. 6, 13), ex radice Ies- . 
se (11, 1) suscitabit, quia ex Deo oriundus singulari prorsus ratione a 
Deo populo suo donatur. S? germen Domini magis denotat originem di- 
vinam et divinam actionem quaein Messiae missione intervenit, mem- 
brum parallelum fructus terrae explicite effert originem eius ex stirpe 
terrena, quippe qui secundum vaticinia iam data oriundus sit ex Iacob, 
ex stirpe David (Gen. 49, 10. 2 Reg. 71, 14). Unde facile concesseris di- 
vinam Messiae naturam et humanam ea appellatione duplici adum- 
brari (cf. Mald. Malv.). Messias autem, cui omne iudicium a Patre tra- 
ditum est, iudicio exercito et ipse erit in summa gloria et maiestate et 
cum suis hane gloriam communicabit ; qua ratione gloria Domini red- 
undaturasitin electos et. quantam beatitudinis copiam ex inexhausto: 
fonte divino sint percepturi, Isaias saepe cum magnificentia praedicat 
(cf. 9, 3; 12, 2; 35, 1; 52, 1; 54, L; 60, 1 etc.) et etam hoc loco sta- 
tim sabdit, in quo proxime illa sublimitas et splendor ille consistat : in 
vera scil. sanctitate interna et in mira et abundantissima protectione qua 
suos cireumdabit (v. 3-4; 5-6). 


Rite igitur Chald. explicat : in tempore illo erit Messias Domini (Nm"v in 
gaudium et gloriam ; eamque explicationem etiam plerique interpretum amplec- 
tuntur (cf. Haim. Herv. Mald. Malv. S«, Lap. Mar. Men. Tir. Gord. Reinke, 
die messian. Weissag. I p. 49-91, Sehegg, Rohl. Net. Troch. Loch etc.). Alii 
germen Domini intelligunt plantationem a Domiuo factam i. e. ipsam Ecclesiam 
Christi et Christi fideles ; ila S. Hier. qui germen nominis christiani explieat, ita 
For. Sasb. Pint. ; at germen ex usu prophetico ipsum Messiam designat ; dein illi 
ipsi qui salvati fuerint de Israe: sunt Christi fideles, ergo germen Domini quod ilis 
sit iu gloriam et exsultationem, non potest eos ipsos designare. Idem valet contra 
álios qui germen Domini de Iudaeis ex captivitate reducibus, de reliquiis populi 
electi exponunt (S. Thom. Sunet. Grotius, Eichhorn, Ges. Kn.); ex altera 
enim versus parte nimis clarum est reliquias distingui a germine, cum germen 
dicatur esse gloriae pro reliquiis. Ea quae de usu prophetico germinis adduxi- 
mus sicuti ea quae de huius germinis effectibus ac operationibus iam v. 9 et in 
Seq. dicuntur, sententiam quoque eorum excludunt, qui primo et per se Zoro- 
babelem et sub eius imagine et typo demum Christum annuntiari volunt (ef. 
Calm.). Neque suficit dicere cum Naeg. omues fructus et. effectus messianicos 
àc divinos voce germinis declarari : obstant enim loci ex [saia alati, in quibus 

tali nomine ipse Messias designatur, obstat ipse loquendi modus hic usurpatus ; 
neque enim adeo apte dixeris : fructus et opera divina erunt sublimitati et de- 
cori populo Dei, aptissime vero ea locutio de Messia usurpatur, de redemptore 
ac liberatore ; obstat nexus cum 2, 141. 47 quo exaltationem Domini directe et 
per se enuntiari omnino suadetur. Porro cum v. 2 una enuntiatio complexa con- 
tineatur, etiam fructus terrae de eodem dici debet, de quo dietum est germen. 
Sententia enim in priore membro incepta in altero demum absolvitur et uti ger- 
men, ita fructus terrae dicitur esse gloriae et. exsultationi reliquiis Israel. Quare 
explicatio de uberrimis terrae frugibus (ita volunt Hofmann, Ges. Cheyne) ad- 
mitti nequit et iam ipsa promissionis magnificentia excluditur, fructus enim et 
fruges non sunt sublimitati et ornatui decorive comedentibus, etsi vorum est 
quod illi urgent, tempus messianicum etiam terrae fertilitate commendari apud. 
prophetas (Os. 2, 91. Ioel 3, 18. Am. 9, 14 etc.). Neque iure dixeris : terrae 
fertilitatem laudi habitantibus verti, cum sit indicium beneplaciti divini et sanc- 
titatis incolarum ex indole veteris foederis ; nam utut id vere dici potest, hoc loco 
tamen verbis prophetae nullo modo indicatur. Messiam h. 1. etiam de Lagarde, 
Semitica I p. 9 agnoscit. 
Apud LXX legitur ixQypet 6. 0c; ; legit igitur interpres verbum Tv2X idque 
ex notione apud Syros obvia fulsit, splenduit (cf. Bernstein, Lex. syr. chre* 
' stom. Kirsch. p. 421 vel vide in bibliis syr. Hebr. 4, 3) explicavit, Syrus vertit: 
et erit ortus (apparitio, manifestatio) Domini in gloriam et honorem. In Deo qui 
splendescet Messiam designari, S. Basil. et Cyr. docent, splendebit autem &v 
fo^ in consilio i. e. « certo iudicio et consilio, non inconsulte aut effuse id 
quod ex iudicio bonum est tribuens » (Basil.] vel « prudenter omnia faciet et 
' eum sapientia ipsi competenti » (S. Chrys.). 


Iam explicatur quid iudicio divino efficiendum sit et qualem. gloriam 
Messias praeprimis in suos sit effusurus ; aderit vera sanctitas (cf. 1, 
26), ergo conditio a priore (cf. 2, 6 seq. 3, 9 seq.) omnino diversa ; 
v. 8 « et erit omnis qui relictus fuerit in Sion et residuus in Ierusalem 
sanctus vocabitur, omnis qui scriptus fuerit in vita in Ierusalem » ; — 
notatu dignum est, iam v. 2 et hic repetitis vicibus inculeari reliquias 
salvas fore, reliquias scil. secundum electionem gratiae (Rom. 11, 5; 
S. Basil.). Tempus Messiae vera sanctitate fore conspicuum, continuo 
apud prophetas asseritur (cf. ad Os. 2, 19; 3, 5. Mich. 4, 2; '1, 18. 
Soph. 3, 17. Zach. 3, 3; 13, 1; 14, 20)' ; vocabuntur sancti i. e. erunt. 
sancti eorumque sanctitas ita nota erit, ut tali nomine appellentur et 
voce hac sibi propria ab aliis distinguantur. Hac ratione per Messiam 


———————— 


1. Inde simul elucet, apostolos dum Christifideles sollemni appellatione sanctos vocitont 
Rom. 1, 7; 12, 13; 15, 25; 16, 13. 1-Cor. 1. 2; 6, 15 14, 33. 1 Petr. 1, 16; 2, 9. Iud. 3. 
Apoc. 13, 1 etc.), ipso nomine iam declarare periodum messianicam. 

Isa1as I — 7. 

sanctitas Dei in terra refulget et canticum seraphicum quod Isaias in sua 
ad munus propheticum electione audivit (6, 3), terram fore plenam glo- 
ria De ter sancti, opere impletum iri ostenditur. Ab hac autem sancti- 
tate divelli nequit alterum illud, ut quis seriptus fuerit ad vitam n [e- 
rusalem (hebr.). Est enim I»rusalem, uti Ps. 86 canitur, mater populo- 
rum ; omnes quos Deus tamquam suos agnoscit et in suorum militum 
cultorumque censum refert, in lerusalem natos esse et. Sionis cives ex- 
sistere oportet. Qui ista civitate donatur, ad vitam scribitur, quia nati- 
vitas illa et civitas veram vitam coram Deo largitur et titulum iuris ad 
vitam coram Deo sempiternam confert. Seriptio autem haec analogice 
d:c:tur ad similitudinem  genealogiarum, qu bus probandum erat quo 
quis iuris titulo frueretur (cf. Esdr. 2, 62). Uti supra 2, 3 qui salutis 
participes esse volunt, ad domum ei lacob ascendere dicuntur, ita hoc 
'loco ii quibus Messias gloriae et exsultationi futurus est, in lerusalem 
ad vitam scribi debent i. e. cives debent esse Ierusalem, cives scil. theo- 
cratiae; huic theocratiae debent adscribi, ergo ad eam externo etiam et 
visibili modo pertinere ita, ut tamquam tales cognosci et ab al'is digno- 
Sci possint. In Ierusalem autern, uti Ps. 86 praesertim ex verbis hebraeis 
edocemur, nova donantur nativitate: omnis qui natus est ibi et solum 
qui natus est ibi, in libros et censum Domini refertur. Egregie ergo 
adumbratur renascentia spiritualis, qua quis civis efficitur theocratiae. 
Cum dicatur scriptus est, sua sponte quoque admonemur libri vitae (cf. 
Ex. 32, 32. Dan. 12, 1. Phil. 4, 3. Luc. 10, 20. Hebr. 12, 13) — unde 
multi verba ea explicant de praedestinatis (Malv. qui affert Act. 13, 48 ; 
Mald. For. Mar. Sasb. ; sim. iam S. Basil. Euseb. Cyr.  Theod.), id- 
que eatenus vere, quia demum ii soli qui metam attingunt beatissimam 
stabili ratione scripti suntad vitam vel inter vivos (cf. Lap. Men. 
Calm.). Verba sane ita seliguntur, « ut scias non fortuito casu salutem 
nactos esse eos qui per culum effugerunt, sed coelestis sententiae decre- 
to munitos etiam in mediis malis non captos fuisse » (S. Chrys.). 
Denuo effertur « modus sanctificationis » (S. T/iom.) i. e. qualiter et 
a quo sanctitas illa sit efficienda, per Dominum scil. sanctitatis auc orem 
et ultorem omnis iniqu' tatis ; ideo v. 4 « si abluerit. Dominus sordes 
filiarum Sion et sanguinem lerusalem laverit de medio eius in spiritu 
iudicii et spiritu. ardoris » ; — idem duo ordines recensentur, qui 
v. 12; sanguinem de caedibus et variis iniustitiis dici planum est. et. de- 
signari perversitatem  exactorum (cf. 1, 13) Deus, ignis consumens 
(Deut. 4, 24), iudiciis suis et castigationibus peccatorum maculas exuret 
et purgabit; cf. 1, 25 « excoquam ad purum scoriam tuam » (cf. S. Cyr. 
Chrys. Theod. Haim. Sanct. For. Tir.). Woc sensu igitur spiritus iu- 
dicii est punitio, vindicta, ultio; idemque est spiritus ardoris vel com- 

bustionis, ignis scil. urentis, purgantis et excoquentis !. Cernit S. Thom. 
in iud cio aequitatem poenae, in ardore tribulationis acerbitatem. Verba 
eo aptiora sunt quia Deus revera per spiritum suum i.e. ope.gratiae 
quain homines agit peccata emundat et infusione gratiae corda purgat. 
Quare latiore quodam sensu dici potest cum E'iseb. : « consideres velim 
annon hic sermo apprime conveniat cum evangelico illo testimonio de 
Servatore nostro : ipse vos baptizabit in Spiritu sancto et igne » sim. 
S. lir. Basil. Th?od. Cyr. Theodo-us heracl. Malv. Lap. Wunc spi- 
ritum divinum cordibus infundit, « quo quidem homines a lib:dine et 
immanitate ad iustitiae et. benignitatis summum stud:um traducet hu- 
manasque meat?s cupiditate rerum coelestium atque divinarum acriter 
inflammabit » (Osor.). 

Hisce ulterius adnectitur, quomodo gloria et exsultatio futura sit salva- 
tis v. 8. « et creabit Dominus super omnem locum montis Sion et ubi 
invocatus est, nubem per diem et fumum et splendorem ignis flamman- 
lis in nocte ; super omnem e vim gloriam protectio » ; — hebr. super om- 
nem locum montis Sion et sper coetum eius ? (cf. 4, 13) i.e. super om- 
nes qui ibi in monte Sion coetus sacros celebrant, ad montem demus 
Dei ascenduat. Mons enim, uti fert vaticinium 9, 9-4, sacrae theocratiae 
sedes est ad quam nationes congregantur, Mons ergo Sion et sacer eius 
coetus nihil aliud est nisi haec theocratia ex omnibus gentibus coale- 
scens. Iste populus Dei iisdem fruiturfavoribus et beneficiis divinis, qui- 
bus olim Israel ex Aegypto est liberatus et per desertum ductus ; immo 
maior:bus. Prophetam enim alludere ad nubem et flammam ignis qua 
olim Deus populum süum ex Aegypto deduxit, manifestum est. (cf. Ex. 
13, 21; 14, 19; 40, 34. Num. 9, 15; 14, 14). Nubes illa et fumus quo 
templum Salomonis in die dedicationis implebatur (3 Reg. 8, 10) Deum 
peculiari ratione inter populam suum inhabitare eique praesentem 
assistere demonstravit. Operuit nubes tabernaculum foederis (Num. 9, 
18 seq.) vel requievit in alis cherubim super arcam foederis (unde Deus 
sedens super cherubim d:cebatur ; cf. 1 Reg. 4, 4.2 Reg.6, 2). Tum autem 
illam dicitexpansum iri super omnem locum montis Sion et super coetum 
eius 1.'e. super omnem theocratiam, quae tota sanctuarium Dei est, ita ut 
remoto velamine veteris foederis omnibus pateat accessus ad Dezm. Iam 
inde collige quantum praestet nova tleocratia prae vetere. Nubes illa 


1. Explicari quoque potest spiritus perditionis vel internecionis, quia 72 in piel saepe 


notione auferendi, delendi adhibetur; cf. Num. 24, 22. Deut. 13, 6; 17, 7. 12; 21, 21; 22, 
91. 29. 94 ctc. vide Reiuke l. c. p. 81; Bred. 
'2, Vel ut codices multi et editiones legunt in numero plurali coetus eius; cf. de Rossi. 

symbolum Dei praesentis non in solo requiescit sanctuario, verum 
omnem theocratiae regionem obumbrat, ergo omnem eius regionem 
ad sanctuarii dignitatem consecrat et elevat. Uti Deus populo. israe- 
litico suam praesentiam insigni modo exhibuit ac demonstravit, ita po- 
pulo novi foederis i. e. temporis messianici etiam excellentiore ratione 
exhibebit. Et revera quidem, uti vetus sanctuarium symbolo illo erat de- 
dicatum, ita templa nostra vera Christi Domini in s. Eucharistia prae- 
sentia sunt consecrata. Per nubem illam in deserto Deus populo viam de- 
momstrabat; « Dominus autem praecedebat eos ad ostendendam viam 
per diem in columna nubis et per noctem in columna ignis, ut dux esset 
itineris utroque tempore » (Ex. 13, 21) ; per nubem eos protegebat « ex- 
pandit nubem in protectionem eorum » (Ps. 104, 39). 

Proinde in nova quoque theocratia aderit quo certo et tuto atque 
modo omnibus claro et perspicuo via demonstretur tempore peregri- 
nationis ad patriam coelestem, aderit insignis divina protectio : super 
omnem gloriamprotectioi. e. haec theocratia gloriosa, in qua divina gloria 
resplendet et quae propterea ipsa vocatur gloria, excellentissimo modo 
opem divinam et protectionem habebit; eamque propheta alterius de- 
scribit v. 6 « et tabernaculum erit in umbraculum diei ab aestu et. in 
securitatem et absconsionem a lurbine et a pluvia » ; — 1. e. ea protec-. 
tio erit instar tabernaculi quod Deus condidit, ut sit umbraculum ab ae- 
stu diei gratam praebens umbram et refrigerium ab aestu, ut sit simul 
refugium ac securum receptaculum et operimentum, quando imbres et 
pluviae ingruunt. Erunt igitur in nova quoque theocratia tempore pere- 
grinationis aestus et nimbi, hostes varii et pericula, quibus theocratia 
obiicitur. Sed adversus omnes impetus hostiles tutum praebet refugium 
tabernaculum Dei. Videtur quidem tabernaculum esse fragile aliquid 
et humile neque satis aptum ad arcendos imbrium ac turbinum impetus; 
at cum posuerit illud Deus qui infirma eligit, ut confundat fortia, etiam 
hic valet illud : quod infirmum est Dei fortius est hominibus. Hac enim 
appellatione egregie designatur Ecclesia Dei, vera illa theocratia, quae 
inermis quidem ac debilis et bellico apparatu destituta videtur, at pro- 
tectione Dei munita omnibus armis evadit fortior ; ea imagine adumbra- 
iur quod explicatius legimus apud Ezechielem, qui hostes theocratiae 
ita loquentes facit: « ascendam ad terram absque muro, veniam ad quie- 
scentes habitantesque secure; hi omnes habitant sine muro, vectes et 
portae non sunt eis » (Ez. 38, 11) i. e. quae est Ecclesiae conditio ab 
armis et munimentis humanis aliena, hostes quasi alliciuntur, ut auda- 
cius ac fidentius in eam irruant; at, uti h. l. iam Theod. monet, por- 
tae inferi non praevalebunt adversus eam. 


Hisce species illa ac forma Ecclesiae 2, 2-4 proposita praeclare absol- 

vitur : docetur enim in ea adfore insigni quadam ratione praesentiam ac 
gloriam Dei, adfore eximiam sanctitatem ac protectionem divinam, qua 
omni impetu hostili evasura sit superior, adfore in ea demum cuncta 
illa quibus qui ad patriam coelestem iter instituunt indigbnt. « Magna 
quidem olim Deus praestitit veteri populo, sed multo maiora praestabit 
Ecclesiae suae ex omni natione congregandae, omni cura eam fovebit, 
peculiari auxilio defendet, omni diligentia in via veritatis diriget et in 
eminentiori salutis gradu collocabit » (Sasb.). Quae omnia bona uti a 
Messia redundant in Ecclesiam, ita vicissim ipsius Messiae gloriam ac 
sublimitatem annuntiant. Tali enim theocratia constituta Messias revera 
erit magnificentiae et gloriae, erit sublimitati et decori omnibus suis 
electis, eos defendet ab hostibus et internis et externis et larga. gratia- 
rum ac consolationum fluenta iis communicabit; « ut enim vitae huius 
aestum et probationes quae ex tentationibus proficiscuntur atque ustiones 
fugiant hi qui Sion intelligibilem habitant i. e. Ecclesiam, nubis instar 
propemodum impendebit et protector erit Christus, ipse ignorantiae et 
diabolicae nequitiae dispellet tenebras, illucescens menti tamquam lux in 
caligine et tamquam ignis coruscatio » (S. Cyr.). 


Aliqui v. 6 ita concipiunt : Sion erit tabernaculum (cf. Del. Rohl.); alii verba 
&rete coniungunt cum antecedentibus: super omnem gloriam erit protectio et taber- 
naculum in umbraculum diei etc. (cf. Naeg.). Sed prius non placet, quia Sion etiam - 
in antecedentibus non est subiectum grammaticale, ergo supplelio durior e.t neque 
ullo pacto necessaria. Alterum admitti potest; sensus eril idem, at sentenlia exsislet 
iusto longior atque protraeta nimis neque adeo placet diei : super omnem gloriam 
erit tugurium (137). Quare praeferri debet quod habet vulg. et ita textum hebr. 


multi concipiunt (cf. Kn. Drechsl. Net.). Aliter iungit Bred. : super omnia (erit) gloria; ' 
teguinentum et tectum erit in umbram die ab aestu ete. 


g) Cantieum de vinea parabolicum 5, 1-7. 


Accusationem in antecedentibus propositam propheta auget ostendens . 
quanta a Deo beneficia acceperint et quantam ingratitudinem ac perver- 
sitatem rependerint. Uti ergo vaticiniis antecedentibus praesentem rerum 
israeliticarum conditionem vates castigavit ex consilio divino tempore 
future adimplendo, ita nunc eam perstringit ex beneficiis olim collatis. 
Unde conficitur populum israeliticum maximae reprehensioni esse 
obnoxium, sive rerum gestarum historia spectatur, sive consilium Dei 
de futuro tempore consideratur. Beneficia igitur recolens accepta iisque 
varia peccatorum genera opponens latius exsequitur vates, quod ab ini- 
tio indicaverat : filios enutrivi et exaltavi, ipsi autem spreverunt me 
(4,2; cf. S. Chrys. Rup.) et mosaica pene verba usurpat : haeccine reddis 
Domino popule stulte et insipiens (Deut. 32, 6)? 

Parabola ipsa vineae ad rem illustrandam aptissima est. Est enim 
utpote a re notissima petita ad omnium sensum et intell:gentiam ac-: 
commodata, et cum iam carmine mosaico haec ad populum Dei accom- 
modatio etrerumisraeliticarum illustratio omnibus effecta sit familiaris, 
non sine emphasi ea ad animos commovendos ut:tur propheta. Quare 
alii quoque prophetae mosaicam hane parabolam in medium afferunt 
(cf. Os. 10, t. Ier. 2, 21. Ez. 15, 2) eamque demum ipse Christus usu 
et explicatione sacravit (Matth. 21, 33). 

Utitur vates prooemio ad sermonem parabolicum accommodato, quo 
audientium animi attenti reddantur; profitetur vates se referre carmen 
a dilecto secum communicato vel quod dilectus eius amicus canere so- 
lebat v. 1 « Cantabo dilecto meo canticum patruelis mei vineae suae »; 
— hebr. cantabo dilecto meo (vel de dileclo meo) canticum dilecti de 
vinea eius; prooemium satis aenigmaticum est; sed eius obscuritas 
consulto quaesita videtur, quo magis attentio provocetur. Verba quidem 
per se niliil aliud dicere videntur nisi proferri ac decantari carmen in 
honorem dilecti alicuius amici, quodipse de vinea suacantaverit (cf. Calm.) 
vel saltem cantare possit, narrari igitur de vinea rem quae amico con- 
üigerit. Sed cum iam v. 3 media in parabola non aliquis amicus vatis 
loquatur, verum rem agi inter Deum et populum satis distincte innua- 
tur, idque demum v. 6 « et mandabo nubibus » et v. 7 sine ulla con- 
troversia clarissime.statuatur, ad totius parabolae unitatem, concinnita- 
tem immo etiam dignitatem pertinere vi letur, utstatim ab initio vates hanc 
Dei causam et querelam ob oculos habuisse censeatur eamque ipsis illis ver- 
bis innuisse credatur. Quare dilectus erit ipse qui vineam plantavit et vi- 
neae possessor est i. e. ipse Dominus; canticum simulest eius canticum, 
quia id refert quod ipse Dominus de hac sua vinea et, cogitavit et. statuit. 
Propheta autem, utpote os Domini eiusque interpres et in fam:liare Dei 
consilium admissus, id proponit quod a Deo accepit et audivit, Dei ver- 
ba ad populum perfert; quare canticum Domini canit; studia autem 
Dei eiusque opera annuntians simul laudem Dei et gloriam egregie prae- 
dicat et notam facit; unde optime dicit : cantabo dilecto moo i. e. in 


eius laudem, pro eius gloria aliis manifestanda, ad praeconia Domini 
palam annuntianda. 


Deum esse dilectum illum, iam rite statuunt S. Ephr. et Darh. ; plerique ta- 
men Christum wtelligunt; ita v. g. S. Dusil. Cyr. Theod. Pint. Susb. Est. Mar. 
Lap. Men. Tir. Gord.; sed si verois propheiiae inhaeremus, ex v. 7 Dominus, 
lahve, vineae possessor est, erzo ipse proxime et per se vocatur dilectus (cf. 
Troch. Rohl.). Duas explanationes proponit S. Hier. : « dilectus (Christus) car- 
men lugubre fecit vinexe suae quod ego cantabo dilecto et miserabili populo 
meo; vel certe ita intelligendum : cantabo omnipotenti Deo patri canticum 

Christi qui est patruelis meus, hoe est, ex eadem mecum gente generatus ». 
Etiam S. Chrys. et S. Thom. populum Israel interpretantur dilectum ; sed cum 
Statim sequatur : « vinea faela est dile:to mao » et vinei sit domus Israel, baec 
explieatio neq.iit admitti : neque concedi potest vocem dilecti semel ad Deum et 
semel ad populum referri, quis omnis con-innitatis ratio tali usu arbitrario de- 
strueretar. Vocem hebr. 731 S. Ilier. hoe loco secutus Aquilam (qui xxod2eAgov 
interpretatus est) exposuit patruelem ; alias, uti in Cant., etiam dilectum vertit. 
Cum in altero membro hebr. 5 certe significet, de qua re carmen instituatur, 
scil. de vinea eius, aliqui etiam iu priore membro explicandum esse censent. de 
dilecto meo cantabo (cf. Kn. Naeg.). Sed dubito, num ratio haec ex seeundo 
membro deproinpta iam statim valeat de priore. Est enim magis obvium ut in 
exordio sententiae particula illa in sua nolione communissima relinquatur, 
quam sane statim ei quivis attribuit simulac audierit cantabo ; in altero. utique 
ipsa re et argumento notio magis generalis et usitata ad certam quandam ratio- 
nem significationis restringitur; id autem in priore membro non perse inuo- 
tescit. Alii exponunt : cautabo Dei personam suscipiens (Mald.), nomine et ius- 
su Dei (Drechsl.). Etiam latinum vineae suae. csse explicandum de vinea, iam 
statuunt S. Thom. Mald. Su etc. 


Proponitur quam exquisita cura et sollicitudine vinca illa fuerit plan- 
tata et culta, quae tamen contra exspectationem egregie fefellit omnem 
exspectationem : « vine facta, est dilecto meo tn cornu filio olei; v. 2 
et sepivit eam et lapides elegit ex illa et plantavit eam electam et. 
aedificavit turrim 1n medio eius el torcular exstruxit inea et exspectavit 
ut. faceret uvas etfezit labruscas » ; — vinea plantata est in loco vitibus 
quam maxime opportuno; in cornu i. e. in colle, ut ita vinea solis ca- 
lori et radiis sit exposita; iste collis erat filius olei i. e. pinguedinis, 
locus scil. pinguis et uber, talis scil. humus quae uvis gignendis fuerit 
quam aptissima. Ad haec naturae commoda accessit industria possesso- 
ris : fundum diligenter sepivil, macerie circumdedit, ut animalium no- 
civorum incursus vel etiam hominum inimicorum iniurias arceret, ne 
quod damnum plantationi infeevetur, al quod v. g. cf. Cant. 2, 15 : 
« capite noois vulpes parvulas quae demoliuntur vineas ; vinea nostra [lo- 
ru t ». Fundum ita munitum et tutum etiam bene ad rem praeparavit :- 
abstulit lapides atque ex humo extraxit, ne scil. radices vitis impedi- 
rentur et implicarentur. Humo fertili et bene praeparatae commisit op- 
limum vitis genus ; plantavit vineam Sorec (ita vertit S. Ilier.) i. e. eam 
consevit vite saleciissima, generosa (cf. Malv.); « aiunt enim Hebraei 
Sorec g»nus esse vitis optimae quod uberes fructus faciat atque perpe- 
tuos » (S. Ilier.); nomen ab uvis rubris seu caeruleis et nigricantibus 
dici volunt (cf. Ges. Thes. p. 1342). Porro ut vineae securitati ac de- 
fensioni prospiceretur, turrim aedificavit pro custode vineae rebusque in 


^ 

vineae cultura necessariis. Atque tanta cum certitudine uberes sibi pro- 
mittebat fructus, ut etiam (hebr.) torcular ibi excideret vel excavaret ad 
uvas caleandas et exprimendas. Sane aderat, cur optime speraret de 
vinea. Sed eheu, res aliter omnino cecidit; « cumque ex tam diligenti 
studio assiduoque labore uvas spectaret maturas et dulces, acerbas in- 
venit et foetentes quae fellis instar essent et stomachum moverent ad 
nauseam » (Sanct.). 


"Hebr. pu LXX transtulerunt 2oxiuóv msotí0mzx et eos secutus S. Hier. sepivil; 
ita etiam aliqui ex rabbinis, quos vide apud Ros. ; at vocem ex cognatis dialectis iam 
communiter explieant fodere, rastro fodere et subigere: cf. Ges. Ros. Malv. Rohl. 
Naeg. Nei. Del., quam notionem iam Syrus ob oculos habuit, dum laboravit vel 
coluit eam vertit. — Verbum po dicit lapidare, lapidibus obruere ; formam in piel 
h. lI. plerique explicant cum S. Hier. lapides removere, agrum erossare (ut Persius 
loquitur in satyr. 6, 52; cf. Sanct. Bauer) ; LXX. vere intellexerunt Japidibus com- 
munire, habent enim £yz»Xzesx haneque notionem sequendam esse docent For. Doe- 
derlein, Koppe, uti eandem iam Syrus quoque amplexus est. Sed ex 62, 10 apparet, 
retinendam esse omnino versionem communiter acceptam : lapidibus vacuum fecit. 
Notat S. Hier. : « et plantavit eam vineam Sorec, quam solus Symmachus electam 
interpretatus est, non verbum e verbo, nt mihi videtur, exprimens, sed sensum qui 
tenetur in verbo. Denique Sorec a quibusdam »3»Xzxpxo; interpretatur, quod nos in 
puleherrimos fruetus vertere possumus... prolabruscis quas nos vertimus, in hebr. 
Scriptum est busim (QW? N2), quod Aquila interpretatus est. oxxoíx; i. e. fructus pes- 


simos; Symmachus &x25, hoc est, imperfectos, LXX et Theodotio spinas ». 


Tot ac tanta cum frustra essent impensa, non sine indignatione om- 
nes coram appellat, ut iudicium ferant v. 3 « unc ergo, habitatores 
lerusalem et viri Iuda, iudicate inter me et vineam | meam ! v. 4 quid 
est quod. debui ultra, facere vineae meae et non. feci ei? an quod ex- 
spectavi ut faceret uvas et fecit labruscas » ? — cum iam supra 3, 14 
populus vineae sit comparatus (« vos depasti estis vineam meam »), 
sensus parabolae de vinea tanto cum studio culta sed fructus reddente 
pessimos (cf. 1, 2; 2, 6 seq.) latere non potest. Et si quos fugisset, iam 
sollemnis haec appellatio et attestatio, qua omnes regni iudaici incolae 
advocantur ad iudicium ferendum, non agi rem privatam, verum Domi- 
num acerbe conqueri de populo ingrato manifesto declarat. Ea autem 
accusatio tanto maioris est ponderis, quia ita fertur, ut ipsa sana ratio- 
ne duce rei se ipsos criminis insimulare et convincere debeant. « Magna 
iuris copia, cum ipsos reos constituit iulices' inter ea quae ipse et inter 
ea quae illi fecerant » (S. Chrys.); nam « non alia ratione melius cau- 
sae aequitas ostendi potest, quam si actor ipsi reo sententiam ferendi 
potestatem faciat » (Men.). lta egisse monent Nathan ad David quem 
per parabolam interrogat, « ut dum dealio iudicat, de se promat sen- 
tentiam » (S. Hier. sim. S. Basil. aliique). Vim interrogationis late 

expendit.S. Cyr.: « prodeant qui inter vos sunt sapientes, iudicent 
inter me vineae dominum et ipsas vites. Quid igitur boni illis defuit, 
ut inutiles fierent? Si enim rerum ad usum necessariarum quidpiam a 
me qui plantaveram forte praetermissum fuerit, causae nihil dicam nec 
poenas exigam. Cum vero rebus eam utilibus plenam nulliusque rei 
indigam fecerim, spinas iamen popererit, quae tandem a iudice feretur 
sententia? num  inerlem, num desidiosum agricolam dicet? an potius 
illos aceusabit... » ? In hebr. ultimum membrum effertur simpliciter : 
cur ezxspectavi... et fecit labruscas? Eodem modo ergo intelligendum 
an quod ezspectavi i. e. an quid est quod exspectavi? quid ergo causae 
habuit, ut meam exspectationem falleret (Mald. Malv. sa, For. Calm.)? 
Parumper alio modo verba concipit S. Hier.: « nisi forte in hoc er- 
ravi, quod pro labore meo exspectavi, ut uvas faceret, non labruscas, 
quas inculta ac deserta vinea afferre consuevit » ; sensus : an forte in 
hoec peecavi quod de vinea tam bene culta bene speravi? quem Lap, 
Men. etc. etiam sequuntur, emphasin habet, sed ab hebr. recedit. 

« lllis tacentibus sibi ipse respondet » (S. Ilier.), quam orationis 
formam admiratione non carere S. Cyr. sentit : v. 5 « et nunc osten- 
dam vobis quid ego faciam vineae meae : auferam sepem eius et. erit 
in direptionem ; diruam maceriam eius et. erit in. conculcationem ; 
v. 6 et ponam eam desertam ; non putabitur et non f odietur et ascendent 
vepres et spinae, et nubibus mandabo, ne pluant super eam imbrem » ; 
— arbitri illi vocati tacent culpae conscientia pressi; Dominus cum 
gravi indignatione sententiam fert (quae in hebr. cum quadam emphasi 
v. S infinitivis absolute positis declaratur) : primo munimenta aufert ; 
quo facto vastationi et direptioni. patebit , sepem ex vepribus, maceriam 
i. e. murum ex lapidibus, qua duplici defensione vinea protegebatur, 
removet ; tum erit, depraedationi et ita conculcationi. Dein nulla iam 
cura ei impendetur ; nulla cura vitibus, nulla humo ; ita per se silvescet 
et quod inaledictionis signum et indicium est (Gen. 3, 18), spinas solum 
et tribulos proferet ; veram ne silvescere quidem ei licebit cum luxuria 
quadam et copia; quare imbribus prohibitis etiam silvae desertique 
fecunditas ei denegatur. Qui nubibus praeceptadat, Dominus est; quare 
quae sit parabola tam ex his, tum ex aliis iam patet; patet enim v. g. 
ex iudicio de vinea instituto, ex accusatione contra eam prolata, ex 
fractibus qui optimo semine sparso enati sunt, demum ex poenarum 
genere et modo in vineam pronuntiato. Quae omnia satis ostendunt, 
agi de populo Israel, de vinea quam ex Aegypto transtulit Dominus (Ps. 
19, 9) sed quae facta est de vinea Sodomorum et de suburbanis Gomor- 
rhae, uva eorum uva fellis et,botri amarissimi (Deut. 32, 32). 

Post talem praeparationem parabolam de se iam satis lucidam et ab 

omnibas intellectam denuo verbis propriis explicare nihil aliud est quam 
repetitis ictibus animos ingratorum pulsare et contumaces et obduratos 
confasione et, repreheusione onerare ; v. "| « vinea enim Domini exer- 
cihuum domus Israel est et vir Iuda germen eius delectabile, et. exspec- 
tavi ul. faceret iudicium et ecce iniquitas, et iustitiam et ecce clamor »! 
— enim explicationis particula est : omnia quae dicta sunt et in para- 
bola proposita opere vel completa sunt vel complebuntur in domo 
Israel i. e. in. toto populo, in familia ab Israel vel lacob propagata ; 
haec quippe familia i. e. totus populus vinea est Domini (cf. S. Chrys. 
Theod. Sanct. Osor. Mald. Lap. Troch.), sed in hac gente peculiari 
cura et dilectione amplexus est et insignivit, virum Iuda, cui propterea 
nomen indit plantationis deliciarum, in qua suas quasi delicias con- 
stituit, quae ipsi erat. in deiciis (cf. Lap.). luda enim, ut S. Chrys. 
rem declarat, « plus obtinuit. quam ceterae tribus, eratque illic e vicino 
situm templum et reliquus cultas, atque illa tribus magis quam ceterae 
omnes florebat ad regiamque magis accedens potentior erat » ; Iudae 
enim insignius prae ceteris vaticinium iam a patriarcha Iacob. datum 
(Gen. 49, 10), ex Iuda Deus elegit sibi principes, in Iuda collocavit thro- 
num aeternum (cf. 2 Reg. 7, 14. 1 Par. 28, 4), ex Iuda demum Messias 
erat oriturus, filius David. Hisce igitur in Israel et Iuda impensis 
Dominus exspectavit (hebr.) iustitiae studium ; adest in hebr. « elegans 
structura sonusque verborum » (S. Ilier.), duplex scil. paronomasia quae 
neque graecis verbis neque latinis exprimi potest (Mald. Mar. Calm.) . 
Audiamus S. Hier.: « volumus latinis insinuare auribus quod ab 
Hebraeis did;e' mus : iudicium apud eos appellatur mespAat (2922), 
iniquitas sive dissipatio, ut interpretatus est Aquila, »nesphaa (new); 
rursum iustitia dieitur. s«daca (np37), clamor autem appellatur saaca 
(np73) ; una itaque vel add:ta litera vel mutata sic. verborum simil:tudi- 
nem temperavit, ut pro mesphat  mesphaa. et pro. sadaca poneret $aa- 
ca ». Cernitur scil. pro iure et iudicio effusio sanguinis — ita alii vacem 
hebr. explicant; cf. Ges. Ros. Doederlein, Drechsl. Kn. Naeg. Bred. 
Troch. — vel direptio et rapina (Del.)? vel generatim | &vopiz (LXX, 


1. Eam paronomasiam imitari conati sunt : exspectavi aequitatom et occe iniquitas, iu- 
stitiae dispeusationei et ecce dissipatio (Lap.); ich harrte auf des Rechtes Hut, aber siehe des 
Gerechteu. Blut, uud. àuf. des Gerichtes lleil, aber siehe da über Gericht Geheul (Schegg!; 
Recht-Unrecht; Gerechtigkeit-Schiechtiskeit (Ges.); gerechtes  Wurt-Mord; Mild -Unbiide 
(Kn.) : Rchtschutfung-Zusammeuratfung; Gerechtigkeit-Wehgeschrei (Del.); Gutthat-Bluttbat 
(Naeg.). Troch. notat : il y ^ dans l'hébreu uu jou de inots intraduisible, qu'il faut lire dans 
le texte ou daus le com:nentaire de suut. Jéróme. 1 

2. Ex uotioue aggregandi (?) cf. Is. 14, 1. 1 Sam. 2, 36; 25, 19. Alii ex Lev. 13, 6. 1. 8 
etiam nostro loco explicast de scabie, de sordibus peccatorum vel de plaga aliis iuflicta ; 
verbum interpretantur ex n5o. ] 

Roh. Net.), et pro iustitiae administratione et recta rerum gubernatio- 
ne non auditur nisi clamor oppressorum, quibus iustitia et ius denega- 
tur impietate, avaritia, crudelitate iudicum et principum (cf. Mar. For. 
Malv. Tir. Lap.). Alii. clamorem latius accipientes vel de furore et 
impetu peccatorum explicant vel speciatim de illis sceleribus quae ad 
coelum clamare dicuntur (cf. Euseb. Sanct. Lap. Calm. secundum ea 
quae Gen. 4, 10 ; 18, 21; 19, 13 habentur) ; sed cum clamor opponatur 


iustitiae, optime intelligitur clamor pauperum et oppressorum (Ps. 9, 13 ; 
cf. 1, 13; 3, 49-13). 


Explicatione v. 7 summatim proposita ut singula quoque quae de vinea dicta 
sint, ad populum apyplicentur, haud obseure invitamur. Quare id interpretes 
minime omittunt. Iam Chald. ipsa paraphrasi hanc facit applicationem : populus 
meus dilectus [srael, deli eis hereditatem in monte excelso, iu terra pingui ; et 
sanetitieavi eos et honoriiicavi eos et sustentavi eos sieut pl'antationem vilis elec- 
lae et aelificavi sanctuarium meum inter eos et etiam altire meum dedi ad pro- 
pitiandum super peccata eorum et praecepi eis ut lacerent opera bona eoram 
me... etc. Atque revera parabola ad conditionem Israelitarum adambrandam 
valde est aecommodata. Ia terra pingui facile cernes Palaestinam designari. Et 
revera, ut scribit S. Iier., nihil terra repromissionis pinguius, si non montana 
quaeque atque deserta, sed omnem illius latitudinem consi leres a rivo Aegypti 
usque ad flumen magnum Euphratem contra orientem etad septeritrionalem pla- 
gam usque ad Taurum montem et Zephyrium Cilieiae, quod mari imminet, In 
cornu autem simul cum fertilitàte locum munitum atque tutum adum^rari iure 
censebis (cf. S. Dasil. Chrys.) vel quod aliis praeplaeet, regium potestitem ac 
potentiam populo concessam, eum cornu symbolum sit poleutiae atque domina- 
tionis (S. Hier. Euseb. Theod.). Hanc autem plautationem Deus sepe cinxit i. c. 
leze sua atque praeceptis circumdedit atque communivit (S. Ephr. Dasil. Cyr. 
Burh. Pint. Men. Calm.) vel sua providentia atque patrocinio (S, Chrys.) vel 
auxilio angelorum sin,ulari ratione. protexit (cf. S. Hier. Euseb. Cyr. Herv. 
Tir.). Lapides ex vinea elezit i. e. vel diviui cultus impedimenta ct offendicula 
removit (S. Hier. Pint.) vel alias gentes canaaniticas impias ex ea. terra. Deus 
delevit et expulit (Herv. Sanct. Men.), uti dicitur Ps. 43, 3 : « manus tua gen- 
tes disperdilit et plantasti eos ». Vineam autem vite electa alque praeclarissima 
consevit i. e. primos ei concessit patriareliis aliosque viros eximios, sacerdo- 
tes, iustos, nasiraeos a quibus omnes omnium virtutum exempla et. incitumenta 
desumerent (S. Ephr. Darh. Pint. Sasb. Men.), vel « S:ripturam divinitus in- 
spiratam et piae religionis sermonem vel etiam ipsum Dei Verbum, quod in evan- 
geliis liaec de se docet ae loquitur : ego. sm vitis vera; ex ipso quippe prior 
etiam populus divinarum disciplinarum plautationem accepit » (Euseb.). lu vi- 
nea turrim exstruxit i. e. templum in civitate collocavit « tamquam turrim quan- 
dam et hospitium Dei » (S. Cyr. Hier. Basil. Darh. Pint. Tir.), vel reguum et 
judicium instituit (S. Ephr.) vel doctores providit et pastores qui quasi in spe- 
cula constituti vineam a furibus eustodiunt (Men.) ; toreular autem plerique al- 

tare holocautomatum intelligunt (Euseb. S. Hier. Ephr. Theod. Darh. Herw. 
Men.) ; « sicut enim ad torcular omnes uvae comportantur atque caleantur, ut 
ex eis exprimatur vinum, sic altare omnis populi suscipit fructus et immolatas 
hostias devorat » (S. Hier.). 

Haec omnia suo modo ad unamquamque animam applicari rite posse, iam 
bene docet S. Hier. : « cuncta quae dicuntur de vinea possunt et ad animae hu- 
manae referri statam, quae a Deo plantata in bonum non uvas attulerit sed la- 
bruscas et postea sit tradita bestiis conculeanda, nec divinum imbrem suscepe- 
rit doctrinarum, quia praeterita dona contempserit ». 

Quid minae v. 6 prolatae sibi velint, in sequenti parte capitis enucleatius de- 
clarabitur. Ultimum innui synagogae excidium et derelictionem verba ipsa sua- 
dent (cf. S. Hier. Cyr.). Censet S. Basil. has minas non esse rei certo eventu- 
rae denuntiationem sed proferri veluti comminationem eius qui a peccato avo- 
care velit, simili modo, quo Deus apud Ieremiam testetur, se repente loqui ma- 
la adversus gentem ; sed si conversi fuerint, etiam se mala illa minime esse in- 
flicturum (fer. 18, 6-10). Id eo sensu verum est, quia Deus, ut adnotat S. Hier., 
ideo truculenta quaedam et aspera comminatur, ut conversi ad poenitentiam 
imminentia tormenta devitent. Et sane priusquam mala inferat et puniat, mina- 
tur Deus se esse puniturum, ea mente, ut conversi ad poenitentiam ab immi- 
nentibus perieulis liberentur (cf. Pint.). Poena quam minatur sincera conver- 
sione difterri potest, uti ex Ier. 26, 19 elucet; sed si scelera priora instaurata 
fuerint, etiam minae priores instaurantur. Igitur in hisce quoque norma quae- 
dam generalis Dei proponitur quae ab omni temporum conditione libera et ab- 
soluta valet et demum effectu suo certo certius potietur, quamvis per quot gra- 
dus et veluti intervalla ad terminum sit provehenda, in ipsa dictione prophetica 
minime contineatur. 


h) Vae avaris et voluptuosis 5, 8-17. 


In subsequentibus quae ad antecedentia arcte adnectuntur exponitur, 
quae sint labruscae a vinea prolatae vel quae sit, iniquitas (v. 1) ; recen- 
sentur sex ordines sceleratorum totidem vae distincti et hisce intermixta 
affertur vastationis et depraedationis descriptio quae vineae est prae- 
dicta (v. 6). 

Initium fit a sacra auri fame, quae facile omne iniustitiae genus sibi 
adiungit; est enim « radix omnium malorum cupiditas » (1 Tim. 6, 
10) ; quod vitium quantum in eos dominatum sit, iam ex 3, 14. 43 elu- 
cet et ex similibus Michaeae querelis (2, 2; 3, 9) colligitur : v. 8 « Vae 
qui coniuagitis domum ad. domum et agrun agro copulatis usque ad 
terminum. loci ! numquid. habitabitis vos soli in. medio terrae » ? — 
bene describitur insatiabilis habendi ac possidendi cupido; domos, 
agros ii soli cupiunt habere ; possessiones oppressione aliorum et rapinis 
(v. 7) augent, extendunt, donec locus non supersit (cf. hebr.), donec 
totum spatium totamque regionem occupaverint et collocati silis vos 

soli in medio terrae (hebr.). Lege vero mosaica etanno iubilaeo instituto 
cautum erat ne qua familia perpetuo sua hereditate spoliata in paupe- 
riem redigeretur (Lev. 25, 93 seq.); sed illi qui. vineam Domini depa- 
scuntur (3, 14) ceteris exspoliatis omnia ad se rapere conantur, quamvis 
« maledictus qui transfert terminos proximi sui » (Deut. 27, 17). 

Qualis autem maledictio obventura sit, annuntiatur modo sceleri con- 
gruo : peccarunt domorum agrorumque cupiditate et rapina, iisdem 
punientur v. 9 « in auribus meis sunt haec : dicit Dominus exercituum : 
nisi domus multae desertae fuerint, grandes et pulchrae absque habi- 
tatore! v. 40 decem enim iugera vinearum facient lagunculam unam 
et triginta modii sementis facient modios tres » ; — hebr. in auribus 
meis (dicit) Dominus exercituum i. e. mihi revelavit, me audiente clare 
minas illas et iuramentum protulit. Eodem modo verba latina concipi 
debent; scribit praeterea S. Hier. : « in auribus meis sunt haec Domini 
exercituum, id est : verba quae locutus est Dominus adhuc resonant 
in auribus meis » ; et ita rite explicant Haim. Mald. Malv. Schegg, 
Rohl. Net. Del. Naeg. praeeunte iam Chald. : « dixit propheta : in auribus 
meis accepi nuntium, si quidem decretum est hoc a facie Domini exer- 
cituum ». Alii scelera illa ad aures Domini pervenisse, eorum quasi cla- 
morem aures Domini tetigisse explicant; ita verba concipiunt LXX, 
S. Ephr. Sanct. Pint. Mar. Lap. Men. Calm.; sed ex vextu hebr. 
prior explicatio sola colligitur. Iureiurando igitur (nis?) Dominus suam 
obstringit fidem fore, ut domorum multitudo corruat, ut variis calami- 
tatibus tam pauci relinquantur homines, ut ipsa grandia palatia non 
inveniant habitatorem vel potius fore, ut domus et palatia ruinis ac 
vastitate concidant. Ruent autem etiam ex eo quia terram maledicto 
sterilitatis a Deo percussam incolae derelinquere ac fagere coguntur. Ita 
in v. 10 *» quia; iugum vel iugerum agri illud spatium agri vocatur 
quod uno boum iugo per unum diem arari potest. Decem igitur talia 
spatia vitibus consita non afferent nisi unum bath (hebr.), quae men- 
sura (docente Flavio Iosepho, Ant. 8. 2, 9) sextarios romanos septua- 
ginta duos capiebat vel secundum rabbinos tantum, quantum 432 uvis 
contineri- potest; dein semen tantum quantum chomer capit, dabit 
unum epha i. e. decimam sementis partem pro messe habebunt (ex 
hebr.)!; epha eadem mensura est pro aridis atque bath pro liquidis ; 
chomer autem decem epha capiebat. 


D 


1. Quantae fuerint amplitudinis mensurae istae, non omnes consentiunt; neque Flavius 
losephus sibi constare videtur; cf. Schenkel, Bibellex. IV p. 133. Alii bath determinant li- 
tris 31, 54 (cf. Ubaldi, Introd. in s. Ser. III p. 687) vel 38, 88 (Vigourouz, Manuel bibl. 
J p. 241): vel 20, 1215 (Thenius; cf. DBibellex. 1. c.). 

Divitiae pariunt voluptates; « homo quidam erat dives et epulabatur 
quoti lie splendide » (Luc. 16, 19). Uale apte ad divitias iniustitiis con- 
gestas (v. 8) adiungitur vae in epulones et ebrios v. 11 « vae qui con- 
surgit's mane al ebrietatem seclandam et potandum us jue ad vesperam, 
ut vino anstuefis » ! — hebr. vae, mane surgentes siceram prosequun'ur, 
commorant^s (vel tempus protra^entes) usqu? ad crepusculum, quos 
vinum inflammat; mane jam incipiunt, id quod eorum est qui in omnem 
luxam diffluunt; cf. Eecl. 10, 16. Act. 2, 15. 1 Thess. 5, 1; et in 
noctem usque potationes et comessationes protrahunt. Sicera est, ut 
S. llier. dicit, hebraeo sermone omnis potio inebrians sive illa quae 
frumento conficitur, sive pomorum succo aut cum favi decoquuntur 
in dulcem et barbaram potionem, aut palmarum fructus exprimuntur in li- 
quorem coctisqua frugibus aia pinguior coloratur. Ita praecipue dici po- 
tum qui ex palmiscon'icitur S. CAr js. et Th»od. asserunt. Praeterea vinum 
largiter bibunt ; omni ergo potationum genere sese ingurgitant; « vinum 
incendit eos ; excitat quippe in visceribus larg'ter bibentis plane quod- 
dam incendium » (S. Cyr.). Calore vini iam ad omnem luxuriam accen- 
duntur; « luxuriae seet voluptatibus tradiderunt, non solum in vescendo et 
biben lo, s21 in aurium quo qa2oblectitione et in dive'sis musicae artis 
generibus » (S. fier.) ; unde v. 12 « cithara et lyra et tympanum et 
Libia et viaum in conviviis vestris et opus Domini non respicitis nec 
opera manum eius consid?ratis »! — notat losephus (Ant. 1, 19, 3) 
xw5ex» (citharim) decem habuisse chordas et plectro percuti solitum, 
nabloa vero duodecim et tangi consuevisse digitis (cf. For.) ; tympanum, 
pleramque a malieribus saltatricib is pulsatum, orbe ligneo consta5»at 
membrana obdaeto et crepitaculis aeneis instructo (cf. Ges. Thes. 
p.1316). Cum igitur et animos et sensus omnes habeant voluptatibus im- 
mersos et obcaecatos, ad opus Domin!, ad omne id quo Deus in rab is 
israeliticis iam fecit, ad ea quae factarus est et quae iam per prophetas 
annuntiat, et calamitatibus portendit, verbo ad divina iu licia et conxilia 
mniiim2 atten lint; ea et si ver»is prophetarum annuntiantur caeci et 
surdi minime coas;d»rant. Opus ig tur Di omnia illa intelliguntur, quae 
Deus in historia populi gessit, quae man lavit, per prophetas declaravit 
et pro faturis quoque temporibus annuntiavit (cf. S. Cyr. For. Sanct. 
Malv. Tir. Troch.) ; cf. v. 19; 10, 12; 92, 11. Aciem mentis obiusam 
habent sua culpa, ita ut signa temporum et indicia quibus futura iudicia 
iam praeparantur non agnoscant neque illis moniti ad meliorem frugem 
revertantur. Talia v. g. in libeis historicis indicantur ipso loquendi 
modo : « in diebus illis coepit Dominus mittere in Iuda Rasin regem 
Syriae et Phacee filium Romeliae » (4 Reg. 13, 37; cf. 16, 6. 2 Par. 98, 
9 etc.). 

Quare extremis tandem suppliciis iuremerito castigabuntur v. 43 
« propterea captivus ducts est populus meus quia non habuit scientiam, 
et nobiles eius interi^runt fam? et. multitudo eius siti exaruit » ; — 
condigna, sceleribus rependitur poena ; luctus et captivitatis miseria pro 
vesana laetitia ; fames et sitis pro ingurgitatione, temulentia, conviviis 
lascivis. In hebr. et-gloria eius (nobilitas, proceres) viri ! famis et tur- 
ba eius arida (erit) siti. Cum, ut proverbium habet, regis ad exem- 
plum totus componatur orbis, in procerum sceleribus etiam vitia multi- 
tudinis describuntur; et sane si daces et doctores caeci sunt et vesani, 
quid sperandum erit de iis qui ducuntur et docentur? Quare v. 43 
propterea apte adiungitur; et generatim excidii causa in principes re:i- 
citur ; cf. Mich. 3, 12. Ier. 23, 1. Ez. 34, 2; peribunt propter incogi- 
lantiam, quia ab inscitia et stupore in illam intemperantiam et altioris 
consilii inconsiderantiam et o»livionem abducti sunt (Sanct.). Denuo 
ratio excidii affertur. Alii absque scientia expiicant inopinato, inspera- 
to (cf. apud Malv. For. Ges. Drechsl. Del. Naeg. Bred. Rohl. Net.) ; at 
prior acceptio magis est em;hatica et gravior, commendatur versu prae- 
cedenti et ipsa re, quia abductio in exsilium subito vel inopinato iis ac- 
cidisse diei nequit; erat enim non solum diu et saepe a prophetis prae- 
dicta, sed era, eiusmodi abdictio in more posita et apud Assyrios et 
Chaldaeos ; unde clade facta iam non inexspectato accidit; insuper cum 
populi abductio per partes et per temporum intervalla fieret, insperato 
totius populi abductionem evenisse nequit apte affirmari. Ipsa demum 
praepositio y2 (ad verbum : ex non-scientia) ex, propter huic explica- 
tioni favet. Ab lacuntur erg», « eo quoil non cognoveris tempus visita- 
tionis tuae » (Luc. 19, 44. Troch.); ita LXX quoque &ix «3 v5, elaivas 
abvoíg v» Küpiov. 

Tandem morte et interitu cuncta esse absumenda vates minatur v. 14 
« propterea dilatavit infernus animam suam et aperuit os suum absque 
ullo termino, et descend»nt fortes eius et. populus eius et sublimes glo- 
riosique eius ad eum » ; — etiam magis emphatice in hebr. e£. descen- 
det gloria eius et tumultus eius et strepitus eius et exsultans inea (cf. 
For. Mald. Malv. Mar.). Scheol ingenti cupiditate et aviditate inex- 
hausta omnem illorum pompam et splendorem mox devorare dicitur ; 
« personae forma minas intentat, ut maiore cam emphasi loquatur in- 
gentique timore auditorum animos percellat » (S. Chrys.); describit 


1. Legitur scil. ^na in textu mas.; sed LXX, Syrus, S. Hier. Chald. legebant *wo. At quia 
mortis mentio v. 14 demum inducitur, lectio mas. praeferenda erit quippe qua apta ser- 
mouis gradatio habeatur. Alii legendum esse couiectant cu, (Deut. 32, 24) tabescontes fame; 


f. Dei: 


112 Is. 5, 14-17 


enim, ut ruinae magnitudinem ad oculos demonstret, quomodo « infer- 
nus praelargo et inexplebili ore hiantibusque faucibus absorbens eos 
thesaurisque spolians sit quodammodo exsultaturus » (S. Cyr.). llli ita- 
que, ut. Tir. notat, dilatant os suum al cibum et potum absorbendum, 
sed infernus quoque rictum suum dilatabit ad eos absorbendos. 

Verum si superbia humana prostrata est omnisque fastus depressus et 
exstinctus, tunc gloriosus et maiestate plenus apparebit Dominus ; id 
post ruinam vehementer inculcat vates gravissima hac versuum repeti- 
lione v. 48 « et incurvabitur homo et humiliabitur vir et oculi subli- 
mium deprimentur, v. 46 et exaltabitur Dominus exercituum. in tudi- 
cio et Deus sanctus sanctificabitur in iustitia » ;, — hic scil. demum 
erit finis et scopus iudiciorum divinorum : illucescet gloria Dei eiusque 
sanctitas quae tanta scelerum nube quasi obscurari et abscondi vide- 
batur, novo splendore hominibus innotescet, cognoscetur etenim ex 
iustitia quam exercebit erga impios (Mald. Malv. Mar. Tir.) eius- 
que testes iustum iudicem laudibus elferent (TAeod.). Ita fiet id quod 
cantico seraphim annuntiatur : plena est omnis terra gloria eius (6, 3; 
cf. Ier. 9, 23. 24). « Duo ponit bona et illos tumore ablato meliores eva-. 
suros et Deum admirationi fore apud omnes » (S. Chrys.). 

Iudicio autem in homines exercito populoque vel in exsilium abducto 
vel morte interempto (v. 13. 14) ipsa regio divinae huius castigationis 
testimonium feret et agri campique quos avari et iniusti rapuerant 
(v. 8), iam alienigenarum commodis servient. Ita apte ad occusationem 
et iudicii denuntiationem vates hanc concludit partem v. 171 « et pa- 
scentur agni iwxta ordinem suum et deserta in ubertatem versa advenae 
comedent » ; — ubi antea urbeset palatia et hominum turba exsistebant 
iam ruinae sunt et solitudo et amplissima gregum pascua, quae in alie- 
norum utilitatem cedunt. Bene adnotat S. Hier. : « id ipsum aliis ver- 
bis dicitur de quo supra legimus (1, 1) : regionem vestram in conspec- 
tu vestro alient devorant et deserta est atque subversa a populis exter- 
nis ». Hebr. verte et pascentur ogni sicut «n suo campo et vastatas ter- 
ras pinguium alieni comedent. vel errabundi ; i. e. qui fixas certasque 
sedes non occupant sed nomadum more-per regionem peregrinantur ; 
pingues divites sunt et. fastuosi illi, de quibus antea v. 8. 14. Atque 
revera terra ludaeorum iam dudum exstincta gloria vetere alienis cessit 


in possessionem et ubi olim urbes incolis abundantes erant, iam greges 
accubant. 


Hic sensus quem praeter S. Hier. etiam S. Ephr. Haimo, Mar. et recentiores 
fere omnes sequuntur, planus est et bene cohaeret antecedentibus. Quare iisnon 
est adstipulandum, qui agnos metaphorice explicari volunt vel de pauperibus 
oppressis qui loca iam a potentioribus vacua occupabunt (Sanct. Lap. Tir. 


e 

Troch.), vel de Christianis, qui sint agni Christi ; advenas intelligunt gentes ad 
fidem conversas, quae illis potiantur bonis a quibus Iudaei exeiderint (cf. Pint, 
Sasb. Men.) ; qua imagine simul, ut vult Mald., futura inter gentes pax adum- 
bratur. Cum LXX in ultimo membro habeant &ovec, non Q'à3 sed D'"73 legisse 


vel 2*5 videntur (cf. Gen. 38, 17. Iud. 6, 19; 43, 45, 19), quam lectionem 
aliqui recentiores (Ewald, Kn. Russ, Dred.) amplectuntur. Etiam in priore 
membro LXX differunt, de quibus iam S. Hier. dicit: « nescio quid volentes 
LXX transtulerunt pascentur direpti quasi tauri, pro agnis tauros intelligentes 
et rursum pro adveuis interpretantes agnos ». Ipsa LXX verba a graecis inter- 
pretibus varie accipiuntur ; breviter ea expedit S. Chrys. : « relictorum pauci- 
tatem his subindicat et ingentem regionis solitudinem »; S. Cyr. ea refert ad 
vastitionem a. Romanis et gentibus finitimis inferendam ; « qui enim olim, 
inquit, direptioni eorum faeile patebant, quia Deus opem ferebat, hi regionem 
eorum depascent ceu tauri, 1d est feroces, magnanimi et qui invictam ad 
resistendum vim afferent ». Aliter Theod. ; direptos intelligit eos qui'in Do- 
minum credentes ab àdyersariis dozmatum evangelicorum spoliati bonis sint 
quique post hostium interitum cum tauris secure pascentibus comparentur, 
eosdem autem agnos quoque vocari ; aliter explicat S. Basil. etc. Unde non est 
a vero alienum quod iam de hoc v. For. conqueritur, tantam esse varietatem 
quot sint inferpretes. Nihilominus ipse nova versione illam varietatem augere 
non dubitavit : « et pascentur agni iuxta verbum ipsorum et gladii medullata 
ruminantia devorabunt, vel etiam siccitates medullatorum (tnedullatorum ex- 
sanguia cadavera) advenae comedent ». 


i) Vae contemptoribus Dei et iudicibus iniquis 5, 18-23. 


Tertium vae in eos devolvitur qui verbis Dei et prophetis illudunt et 
minas ab eis prolatas in irrisionem vertunt. Apte adiunguntur isti epu- 
lonibus v. 11 quibus vae alterum erat denuntiatum; nam inter epulas 
et pocula lingaas compotantium facilius solvi in dicteria et illusiones 
rerum sacrarum atque in iis licentius evagari heu nimis notum est. Prae- 
terea cogita quantopere istis helluonibus censor assiduus et castigator 
morum, qualem esse prophetam oportebat, molestus fuerit. Eorum per- 
versitatem vates prius per metaphoram v. 18, dein v. 19 propriis ver- 
bis declarat, similiter uti 4, 6. 7. 22. 23. 25. 26. Unde v. 18 « Vae qui 
trahitis iniquitatem in. funiculis vanitatis et quasi vinculum. plaustri 
peccatum » | — hebr. vae trahentibus iniquitatem (vel attrahentibus) 
in funibus mendacii et quasi in. fune plaustri peccatum vel etiam et 
quasi rudens earrucarius est peccatum i. e. peccatum ingravescit, fit 
quasi densum, robustum sicut rudens carrucarius. Ii describuntur qui 
magno studio suis mendaciis et illusionibus iniquitatem augent; se ipsos 
quasi alligant perversitati eamque ut molem grandem trahunt vel stu 


diose ad se pertrahunt funibus fraudis. Dum enim rident de minis pro. 
Isaias I — 8. : 

pheticis, se ipsos decipiunt, culpam augent, poenam et ultionem Dei 
provocant, accelerant, et ita arctioribus in dies vínculis atque firmiori- 
bus ad peccatum adstringuntur. Nam, ut notat S. Basil. : « nobis ipsi 
ium eum peccamus, vineula confiecimus et funiculos quibus vineimur; 
quippe iuxia multitudinem vel magnitudinem peccatorum vel maiora 
vel minora animabus nostris lora nectimus ». In eadem imagine simul 
alii expressam cernunt curam, pertinaciam, perseverantiam peccandi 
(cf. S. Chrys. Basil. Thom. Mald. Malv. Vat. Calm.). Funiculos 
vanitatis hoc significat, inquit S. Hier. , quod facientibus peccatam 
facile texitur et tam inane et facile est, ut aranearum fila texuntur, sed 
cum inde voluerimus exire, solidissimis vinculis nectimur (sim. 
Sasb.). 

Alii non peccatum, verum peccatorum poenas atque supplicia h. l. designari 
volunt. Explicant enim : vae vobis qui damnationem vestram adversum vos 
ipsos trahitis et magna vi nitimini, ut ad vos accedat, velut qui plaustrum 
onustum funibus trahunt ; trahitis autem perditionem vestram funibus temeri- 
tatis i. e. vestra temeritate, audacia, protervia; ità For. ; sim. iam S. Cyr. 
Chrys. Procop. Sanct., cuius explicationis m»minerunt Malv. Lap. Men. Tir. 
et quam aliqui recentiores adoptarunt v. g. Ges. Kn. Dred. Verum quidem est 
vocibus illis quibus peccatum et iniquitas designatur, saepius id quoque appel- 
lari quod intime cum peccato connexum est ab eoque separari nequit, scil. 
poenam et suppliciam (cf. Gen. 19, 15. Os. 10, 13. Zaeh. 14, 19). At nostro 
loco non est, cur a primaria notione recedamus ; vates enim in singulis membris 
hisce quibus vae denuntiat, peccata et scelera proxime recenset; poenas quae 
sint secuturae, postea adiungit. Accedit quod hoc loco statim v. 19 explicatur, 
qua ratione trahant iniquitatem ; blasphemiis et illusionibus indulgent. Ergo 
veri nominis peccata vates h. 1l. intellexit. í 


Quot et quantis loris innodentur peccatis, iam declaratur v. 19 «qui 
dicitis : festinet et cito veniat opus eius, ut videamus, et appropiet et 
veniat consilium Sancti Israel et sciemus illud »! —minas Dei non so- 
lum contemnunt, verum iis illuadant ; «cupimus tandem videre quale 
futurum sit hoc consilium quod tanta praemeditatione indiget, in quo 
per tot annos Dominus deliberare videtur» (Men.); scire est re et fac-- 
tis experiri. Nominant Sanctum Israel, quia Isaias hoc Dei nomine prae- 
primis utitur (de qua re postea ad 6, 3). Blasphemia ostendit iam per 
longiustempus prophetam munere esse functum et opus Dei i. e. iudi- 
cium divinum (cf. v. 12) iam repetitis vicibus esse denuntiatum. Sed 
quia Dominus longanimis spatium concedit poenitentiae et poenas infli- 
gere differt, hac ipsa patientia abutuntur secundum duritiem suam et im- 
poenitens cor sibi thesaurizantes iram, digni scil. patres eorum quos eo- 
dem titulo S. Paulus increpat (Rom.2, 4. 5). Eandem animorum perversi- 

tatem et blasphemandi audaciam carpit Am. 5, 18. Ier. 11, 15. Ez. 11, 3; 
et infra denuo ipse Isaias 98, 9 seq. « Vertebant igitur oraculorum íoni- 
irua in carmen ; nimis aut insolenter aut stupide dicebant festinet. . . . » 
(Sanet.). 

Tali impietati et petulantiae intime cognatum est eorum studium, qui 
ita sceleribus imbuti sunt, ut omni veri honestique sensu abiecto atque 
coneuleato ipsum crimen laudibus exornent et vitia quasi virtutes com- 
mendent ; evaserunt scil. ut S. Cyr. dicit, nummularii improbi, turpiora 
in pretio habentes, notantes vero ut adulterinum citra discrimen id 
quod praestabilius est et ad suam ipsorum salutem utilissimum ; v. 90 
« vae qui dicitis malum: bonum et bonum malum, ponentes tenebras 
lucem et lucem tenebras, ponentes amarwn in. dulce et dulce in ama- 
Tum »! — bonum describitur ut lux et dulce, quatenus et intellec- 
tum illuminat et affectam vel voluntatem beat ; malum e contra tene- 
bras offundit et miserra et amaritudine replet. Inde lex Domini quasi 
lux saepe describitur et quaecumque bona sunt et sancta, cum a Deo, 
luce increata,. refulgeant, eodem nomine honorantur. Quid sit bonum ei 
honestum et quales fructus et effectus afferat, duplici illa comparatione 
breviter declaratur. Ea simul innuitur, quantae sit perversitatis notiones 
honesti verique subvertere vel nobili nomine turpia scelera obtegere. 
Nota tritum illud ex affectu corrupto ipsam corrumpi doctrinam ; vitam 
enim profligatam ita student cohonestare, ut ea quae a vate tamquam 
errore et scelere plena traducuntur, scientiae et virtuti affinia vendi- 
tare conentur. Nil novi sub sole! ubi corruptio morum invaluit, non 
desunt qui illam fucatis doctrinis defendant atque speciosis rationibus 
commendent. Sed quam vana sit ac futilis talis peccatorum excusatio 
(S. Thom.), declaratur a simili ; quid enim prodest tenebras appellare 
lucem ? num propterea cessant esse tenebrae vel omnium hominum 
iudicia in conwarium mutantur ? Quam parum igitur quis ordinem 
rerum et effectus immutare potest, tam parum illi falsa doctrina et 
mendaciis iuvantur. — Axioma a propheta enuntiatum est amplissi- 
mum. Alii id speciatim applicant ad iudices iniustos; alii ad pseudopro- 
phetas, qui ita loqui solent, ut hominibus placet audire; « etsi dulcia 
sint verba pseudoprophetarum, sed nihil illis amarius, qui per gratiam 
verborum minas in rem et opera vertunt » (S. Chrys.). Interpretatus 
est Aq. : vae qui dicit malo : bonus es, et bono : malus es ; id quod 
S. Hier. significantius vocat. At sensus generalis (LXX «3 movrpov) 
praeferendus est. 

Isti, uüi patet, iam. nullam ferunt prophetae admonitionem. In eadem 
obstinatione concluduntur ii qui propria existimatione inflati a nullo se 
doceri patiuntur. Unde v. 21 « vae qui sapientes estis in. oculis vestris 

et coram. vobismetipsis prudentes »! — vere enim sapiens exquirit 
consilia, diffidit prudentiae propriae;: « ne sis sapiens apud temet- 
ipsum — neinnitaris prudentiae tuae » (Prov. 3, 5. 1). Qai tali fastu 
tument, institutionis propheticae impatientes negotia publica et. privata 
nonex norma divina per prophetas legem que declarata administrari 
volunt, sed arbiwatu proprio et humanae prudentiae imperio et ductu. 
lis v. g. et sapientiae et utilitatis maximae esse videbatur foedera 
inire eum extraneis, apparatum bellicum comparare (cf. 2, 8) ; sed rem- 
publicam fuleiri ope divina, file, observatione mandatorum Dei, sincera 
pietate omnemque spem in uno Deo collocari prae humanis subsidiis, 
immo his repudiatis, talia utique ridebant ii qui prudentes erant coram 
facie sua (hebr.). Quam maxime igitur aberant ab institutione legis 
qua docibiles Deo erant efficiendi. 

Ultimum vae in principes denuntiatur et iudices qui cum virtutem et 
iustitiam fulcire ac tueri debuerint, sua intemperantia et iniustitia fun- 
damenta reipublieae subruunt; v. 22 « vae qui potentes estis ad. bi- 
bendum vinum et viri forles ad. miscendam ebrietatem ! v. 93 qui iu- 
stificatis impium pro muneribus et. iustitiam. iusti. aufertis ab eo » ! 
— cum ironia dicit : validi sunt et potentes, sed ad potandum vinum; 
seduli sunt et prudentes atque solertes et robusti, heroes sunt, sed ad 
miscendam siceram (hebr.) i. e. ad vina variis aromatibus condienda, 
quibus reddantur suaviora. Cum hac temulentia intime nexum est iu- 
stitiam habere venalem. Qui non valet pecunia et muneribus ius suum 
ab istis iudicibus redimere, causa cadet.' Ad haec ergo recidit inter alia 
cura viduarum et pupillorum, quam toties tamque graviter Deus in lege 
iniunxerat! Principum iudiceumque peccata quibus reipublicae status 
suffoditur, merito ultimo loco ponuntur in hac scelerum enumeratione ; 
illis enim uti perversitatis ita damni quam plurimum inest. 

Hi ergo sunt fructus quos germen. delectabile Domino attulit (v. 1), 
haec opera praeclara quibus edocti lege divina et continuis prophetarum 
institutionibus admoniti operam navarunt ! Avaritia, voluptas, irrisio 
sermonum propheticorum cum blasphemia coniuncta, perversio boni 
rectique et laus mali, superbia, apud iudices iustitia venalis, hi sunt 
sex veluti gradus quibus ad imam iniquitatem penetratur. Quam late 
igitur per omnes ordines serpsit impietas ! Quare, uti v. 13, statim 
subditur poena condigna. 


k) Devastatio vineae 5, 24-30. 


Tales igitur et tam atroces labruscas cum vinea attulerit, iam Domi- 
nus ostendit quid ei facturus sit ; in v. 24 imaginem excidii, in v. 25. 
excidium ipsum proponit ; v. 24 « Propter hoc sicut devorat stipulam 

lingua ignis et calor flammae exurit, sic radix eorum quasi favilla 
erit et germen eorum ut. pulvis ascendet; abiecerunt enim legem Do- 
mini exercituum et eloquium Sancti Israel. blasphemaverunt » ; — non 
sine emphasi repetitis vicibus propter hoc inculcari (v. 13. 14) mo- 
net Procop. i. e. « propter ea quae dicta sunt, non casu aliquo vel na- 
turae necessitate vel fato, sed ob ea quae ipsi admiserunt facinora ». 
Ignis imagine et celeritas ultionis et facilitas sumendi supplicii et extrema 
punitorum pernicies exhibetur (S. Chrys.). Hebr. in secundo membro 
intellige : et sicut foenum flamma consumitur (collabitur, evanescit). Ra- 
dix et germen, hebr. /los eorum i. e. infima et summa funditus peribunt, 
uti in arbore omnis revirescendi spes aufertur, si non solum truncus, 
verum etiam radix igne absumitur (cf. 1, 30; 6, 13). Stipulas in agris 
relictas igne absumere solebant ; unde facile fluit comparatio instituta, 
quae insuper ad parabolam propositam de vinea bene consonat. Legis 
contemptum a maiestate legislatoris illustrat et auget vates ; est Domi- 
mus exercituum, coeli terraeque Dominator, cui ad ultionem capiendam 
praesto sunt cuncta agmina coelestia et terrestria ; est Sanctus Israel 
qui ut ipse est sanctus, ab omni defectu quam maxime alienus, omne 
peccatum odio infinito prosequens, ita sanctitatem suam relucentem in 
populo electo cernere vult, quem in finem tot ei concessit subsidia in 
lege et in prophetis. Huic vero Dei voluntati non modo non obsequun- 
tur, sel etiam ad id audaciae progressi sunt, ut blasphemias in eum 
iactent (cf. v. 19). 

Cum igitur tot punitionis infligendae tituli praesto sint Domino, me- 
rito pergit s. vates v. 23 « ideo iratus est furor Domini in populum 
suum el extendit manum suam super eum et. percussit ewm et. contur- 
bati sunt montes et facta. sunt morlicinia eorum quasi stercus in medio 
platearum.» ! — accensus est furor Domini (hebr.) ; olim Deus manu 
extenta et brachio forti populum suum ex Aegypto liberaverat, hostes 
percusserat ; iam eandem potentiam quam olim ad beneficia praestanda 
exhibuerat (cf. Ex. 3, 20; 1, 9; 15, 12 etc.), exseret ad populum in- 
gratum percutiendum. Et percussio adeo est vehemens, ut montes quo- 
que ictu contremiscant; est, ut S. Hier. ait, hyperbolice dictum. Sed 
in tali commotione adumbratam cerne iudicis maiestatem, quem appa- 
rentem creaturae tremore ac timore sentiant (cf. Ps. 95, 9 ; 96, 4. 5; 
91, "1. Is. 483, 13; 24, 19; 29, 6. Mich. 14, 3. Hab. 3, 3) ; et merito 
quidem talis hypotyposis ! adhibetur, quia simul cum homine etiam 


—————D 


1. Cum igitur terram vel montes commoveri ct sim. symbola sint satis froquenter adhi- 
bita ad terrorem maiestatis iudicis Dei describendum, non potest dici cum aliquibus Isaiam 
h. l. terrae motum tempore Oziae factum (Am. 1, 1. Zach. 14, 5) ob oculos habuisse; 

creatura affligitur iudicio divino. Ut morticinia eorum declarant, ea 
Dei percussio in clade ingenti consistet. Bellicum apparatum magno stu- 
dio sibi comparant (cf. 2, 8), bellis et cladibus prosternentur. Talis est 
agendi et puniendi ratio apud Deum. Atque revera clades ingentes at- 
tulerunt varia bella ; ita syriaco-ephraimiticum : « occidit Phacee de 
Iuda centum viginti millia in uno die » 2 Par. 28, 6 ; postea assyriacae 
et chaldaicae invasiones (cf. Ier. 9, 21; 16, 4; 34, 20). Hoc loco aptis- 
sime prior illa clades intelligitur. 

Verum una hac percussione et strage iudicium Dei non estabsolatum ; 
aliae sequentur eaeque maiores ; quare « 2n his omnibus non est aversus 
furor eius, sed adhuc manus eius extenta » ; — cum enim punitio inflicta 
convenientem emendationis fructum non attulerit, ad alteram et tertiam 
progreditur iudex. Extrema igitur ruina non statim imminet, sed per 
gradus quosdam praeparatur. lllam tamen certo minatur manus adhuc 
extenta i. e. parata ad iudicium irae infligendum, « vexillo sublato ac- 
cersens hostes et iudicia exsequens » (Malv.), quia « licet crudeliter va- 
stati, fame et siti pressi bellique calamitatibus impliciti fuerint miselli; 
tamen in hac aversione a Deo perstiterünt nec ab ira liberi immunesque 
fuerunt » (S. Cyr.). 

Iam a v. 26 haec ruina extrema describitur, quae v. 24 erat annun- 
tiata. Cum parabola proposita (5, 1 seq.) universam synagogae historiam 
complectatur eiusque ruinam et a Deo abiectionem adumbret, etiam non 
mirum est hoc loco describi impetum hostilem omnia funditus evertentem 
et exhiberi demum tenebras nulla lucis et salutis spe proposita. — Deus 
ipse milites suos conscriptos evocat, qui insigni robore et fortitudine 
praestant et pugnandi cupiditate ardent; optimis armis instructi sunt ; 
ingenti terrore omnia replent. Id iam ad formidinem facit, quod gentes 
ignotae, a longinquo, a finibus terrae evocantur v. 26 « et elevabit si- 
gnum in nationibus procul et sibilabit ad. eum de finibus terrae et ecce 
festinus velociter veniet » ; — cf. Deut. 28, 49 : « adducet Dominus 
super te gentem de longinquo et de extremis terrae finibus » ; minae iam 
sunt a Moyse editae. Quam prompte et alacriter feroces illae gentes nutui 
Dei obsequuntur; quam facile illarum turmas ingentes Deus adducit ! 
sibilo enim illos accersit !, uti « apiarii sibilo apes excitant, eas ex al- 
veariis ad flores et herbaseducunt, ex agris reducunt, domique ut immo- 
rentur efficiunt » (S. Cyr.) ; cf. 1, 8. lllusores ridebant : festinet et cito 


veniat opus eius (v. 19) ; respondet vates : ecce festinus velociter veniet 
(cf. Sanct.). 


1. « Convocabit minimo signo, maxima facilitate » (Men.). « In Deo sibilus est occulta 
inspiratio, qua homiues in quamcumque vult partem movet » (Mald.). 

Et qualis veniet ille Dei exercitus! v. 271 « mon est deficiens neque 
laborans in eo, non dormitabit neque dormiet, neque solvetur cingulum 

renum eius nec rumpetur corrigia calceamenti eius » ; — venit quidem 
a longinquo, ab extremis terrae, at minime fatigatur; nemo est lassus, 
nemo in ingressu titubat vel vacillat vel offendit; maxima omnes per- 
gunt alacritate et quasi inexhausta fortitudine, ita ut ab omni cessa- 
tione vel remissione sint alienissimi, morae vel quietis impatientes. Ipsa 
quoque vestimenta invictam fortitudinem prae se ferunt. Quod, ut monet 
S. Ephr., Deus olim suo populo praestitisse dicitur (Deut. 29, 3), id ro- 
boris iam hostibus largiri videtur ; non enim cingulum militare, cui gla- 
dium insertum gerunt, solvitur, et ne corrigia quidem ocrearum rumpitur; - 
qua re simul indefessus militum vigor atque strenuitas declaratur ; 
semper enim diu noctuque loricati sunt.neque balteum dissolvent sed 
accineti et parati semper praesto sunt. Hisce accedunt arma optima et 
bellicus apparatus longe praestantissimus v. 28 « sagittae eius acutae et 
omnes arcus eius extenti ; ungulae equorum eius ut silex et rotae eius 
quasi impetus tempestatis » ; — descriptio est ad terrorem incutiendum 
facta ; quare hostes irruunt arcus iam paratos et tensos (calcatos) ge- 
stantes. Cum veteres equis soleas ferreas inducere non solerent, quam 
maxime opus erat ungulis solido ac duro cornu instructis (cf. 42Jxéxc- 
$e; xo; apud Homerum), ut Chald. habet : ungulae equorum eius ut 
saxum reputantur; ergo cursu non atterentur, in ipsa regione $copulosa 
et viarum asperitate horrida firmi incedunt; ne ergo Iudaei nimis re- 
gioni montanae fidant ! Currus quoque solidi ac praestantes ; « rotae cur- 
ruum illius quasi vehementes turbines cum ingenti fremitu discurrent et 
quacumque tulerint impetum, omnia pervertent:» (Osor.). 

Iam quanta ferocitate hostis irruat et quam stragem sit editurus, audi 
v. 99 « rugitus eius ut leonis, rugiet ut catuli leonum et frendet et te- 
nebit praedam et amplezxabitur et non erit qui eruat » ; — ingenti cla- 
more bellico sublato terrorem augent aggressuri, sicut leo rugitu ani- 
malia perterrefacit ; leo cum fremitu in praedam irruit eamque arc- 
tissime comprehensam sic continet, ut nemo illam ex faucibus eripiat, 
« sic hostis in tuam perniciem anhelans ita rugiet, ut suo te fremitu con- 
cutiat ; ita tenebit lacerabitque, ut nullus te ex illius unguibus ex- 
pediat » (Sanct.). Cladem illam extremam alia vates depingit imagine 
V. 90 « et sonabit super eum $n. die illa sicut sonitus maris ; aspiciemus 
in terram et. ecce tenebrae tribulationis et luz obtenebrata est in caligine 
eius »; — quasi maris inundatio qua omnia fluctibus obvoluta abri- 
piuntur, hostes terram obtegent et ruinam invehent ; nulla salutis spes 
— nihil nisi tenebrae miseriarum. Apta paraphrasi Sanct. rem declarat : 
« veniet contra Ierusalem hostis infensus cum sonitu horribili ex armorum 

strepitu, buccinarum clangore et barbarae vocis horrisono ululatu, non 
secus atque si mare saeviens cum ingenti fragore vastos devolvat atque 
frementes fluctus in obiectas rupes. Tunc autem nullus erit locus, unde 
nobis spes ulla salutis aut praesidii appareat. Aspiciemus enim in terram, 
o viri Iuda, et illam undique tribulationum caligo cireumfundet neque e 
coelo quidquam erit, quod sperare possumus praeter tenebras ». Ita 
scil. ruina illa erit, quae vineae infideli obtinget (v. 6). Synagoga post 
tot beneficia frustra collata abiicitur. Quanta sit oppositio inter salutem 
et perditione, inter ruinam et resurrectionem, comparatione instituta 
huius loci cum 4, 3. 6 insigni ratione ostenditur. 


Ultima v. 30 pars varie in hebr. accipitur. Adest Waxiosy. D'ETWZ, quam vocem ab. 
zy stillare (Deut. 32, 2; 33, 28) derivanles explicant vel de coelis, unde stüllatur, 
vel pressius de nubibus pluviam stillantibus (cf. Mald. For. Malv. Vat. et ita recen- 
tiores quoque Ges. Ros. Drechsl. Kn. Bred. Del. Naeg. Rohi.); plerique iungunt lux 
oblenebrata est in coelo eius scil. terrae, in ea coeli parte quae terram illam circum- 
tegit, vel nubibus eius scil. super terram illam expansis. Alii tamen verba aliter nec- 
tunt : ecce tenebrae, tribulatio et luv, obtenebrescit in coelis eius ; id quod expla- 
nant de vicissitudine quadam qua tribulatio ventura salutis spe excipiatur, donec 
plena ruina ingruat ; sed sententia profertur nimis abrupta, neque simile est 21, 12, 
uti ex interpretatione patebit; quibus aecedit quod hoc loco iam versamur in descrip- 
tione ruinae extremae, in qua eiusmodi vicissitudo: iam non exspeclatur. Alii etiam lon- 
gius ab usitata vocabulorum adeo frequentium significatione recedentes vertunt ; 
ecce tenebrae, grando et fulgur, obtenebrescit in coelis eius (Drechsl.). Si in altero 
membro ante *3N repeteretur 5, magna quadam coneinnitate exsurgeret sententia : 
aspicient ad terram et ecce tenebrae angustiarum ; ad lueem (ad solem, coelum), 
obtenebreseit nubibus eius ; atque hane sententiam lextu quoque mas. enuntiari Hitz. 
censet; verum ea interpretatio audacior videtur. 


Locum hune praeclaris dicendi luminibus illustrari, iam notarunt veteres 
interpretes. Ita Sanct. : « describit exercitum quem Dominus contra populum 
quondam suum armavit et duxit, atque ita describit eleganter, ut in eo genere 
non meminerim me aliquid legisse significantius aut illustrius. Apparatus autem 
ille castrensis accomodatus est ad superanda atque evertenda illa quibus ab 
omni hostili machinamento et arte tutos se futuros existimabant Iudaei. Quia 
regio petrosa erat neque ideo apta equestri excursioni, equorum ungulis instar 
silicis duritiem et vim quandam indomitam attribuit. Cetera elegantissime mi- 
litum ardorem studiumque pugnandi demonstrant, ita ut a belli molestiis nihil 
temporis aut otio aut quieti concedant ». 

Fuerunt qui versus hos 25-30 ex hoc loco expungi et in alium. loeum (v. 25 
ante 9, 8 et v. 26-30 post 10, 4) transferri vellent (Ewald, Diest.). Mirantur 
nimirum post v. 24 et ruinam completam ibi descriptam alia adhue addi; of- 
fenduntur versu illo qui postmodum quoque recurrit in his omnibus non est 
aversus furor eius. At immerito. Nam in v. 94 ruinam exhiberi breviter et 
summatim, quae postea suis gradibus accuratius declaretur, modo apud Isaiam. 

frequenter obvio plane congruit, immo cum v. 94 ruina expressa sit potius 
metaphorice, propriis verbis fieri eius denuntiationem fere exspectamus ob morein 

quem alias apud vatem nostrum observatum cernimus (cf. 4, 5-7. 99. 93). 

Neque omitti debet, cum in parabola vineae destructio adeo per singulas fere 
partes delineata proponatur, vix fieri posse ut in vaticinio de ipsa re eventus 
ille verbis adeo paucis absolvatur. Ad quod adde, eoncinnitate quae a v. 8 et 
deinceps adsit omnino vetari ne post v. 2£ orationi finis imponatur. Nam post 
primum vae in primum peceatorum genus poena daobus versibus (9. 10) pro- 
pónitur; postalterum vae poena quinque versibus (13-17) comprehenditur ; 

quis tali gradatione attenta post quztfuor vae in varia peccatorum genera pro- 
nuntiata poenam uno solum concludi versu sibi persuaserit ? Uti textus tra- 

ditus habet eui veteres versiones et interpretes omnes suffragium ferunt, tres 
illae partes (8-10; 11-17 ; 18-30) apta inter se concinnitate et gradatione iun- 

guntur. Negue obstat quod sententia illa in his omnibus... etiam infra occurrit, 

Nam altera quoque et elevabit signum... et sibilabit saepius legitur (cf. 7, 18 ; 
11, 12 cf. 13, 9. 5) et hoc loco apte ponitur, ut indicetur ruinam illam non 

uno quasi ictu iri devolutum, sed iterato Deum calamitates esse immissurum. — 

Bred. eandem versuum dispositionem sequitur, sed ita ut a v. 23 non novum 
oraculum incipiatur, sed oraculum de vinea continuetur '. Ita quidem partes | 
illae uno in loco exhibentur quae eodem versu : in omnibus his.. distinguuntur ; 

nihilominus talis transpositio non est probabilis. Ea enim facta sequitur post 

9, 1 i. e. post vaticinium messianicum statim oraculum quod absolute incipiat 

vae Assur. In ordine autem recepto antea bene et efficaciter exponitur, quid 

populus peecaverit et per quos demum gradus ad invasionem Assyriorum res 

sit perducta. Vide nexum rerum ad 9, 8 et 10, 5 expositum. Praeterea quomodo 

hic iam mentio iuiiciatur (9, 11) Rasin non intelligitur; utique Bred. textum 
mutat. Sed num recte ? Dein iudicium solet ex Israel in Iudam transire, uti 8, 

1. 8; hic vero statuitur ex Iuda progredi in Israel ! Vide ad 9, 12. 


Hane vaticiniorum seriem cp. 2-5 ad tempus et regnum loatham referri, 
variis rationibus suadetur. Quae enim a vate vel describuntur vel reprehen- 
duntur aut quae dictis necessario subsunt, ea omnia ad regni loatham narra- 
ionem in s. literis consignatam aperte conveniunt. [pse quidem rex laudatur; 


1. E contra Bickell (Zeitschrift f. kath. Theologie 1886 p. 547) versus 24-29 trauspo- 
nendos esse censet post 10, 4, ita ut hoc nostro loco revera habeatur oratio manca et truu- 
cata (eine Rede ohne Schluss). Sed talem orationem Isaias certe nou composuit. Relinqua- 
mus ergo versus eo quo positi sunt loco apud veteres testes; ibi enim orationem in- 
ceptam bene finiunt, in 10, 4 vero minime desiderantur, neque versus ille im his omnibus 
non est aversus furor eius qui utique infra 9, 12. 17. 21 et 10, 4 recurrit, ad eam cogit 
trauspositionem. Cur enim versus antea per se positus postmodum. non posset denuo adhi- 
beri? vel etiam fieri versus intercalaris? Repeti quandoque versum apud Isaiam aliis quo- 
que exemplis constat; vide ad.31, 11 et 48, 22; 57, 21; unde si id fieri potest, aeque etiam 
versus alibi adhibitus fieri potest versus intercalavis. Ita stichus : quoniam bonus, in sae- 
culum misericordia eius Ps. 99, 5 recurrit Ps. 136, 1 et in saeculum misericordia eius fit 
versus intercalaris. 

« fecit quod rectum erat coram Domino » (4 Reg. 15, 34, 2 Par. 27, 2); verum 
additur : « et adhuc populus delinquebat » (2 Par. 27, 2). Unum delicti genus 
effertur multorum ferax scelerum et index criminum : « adhue populus immo- 
labat et adolebat incensum in excelsis » (4 Reg. 15, 35). Quae de apparatu 
bellico et superba quadam securitate, de commercio cum extraneis, de aedii- 
ciorum splendore et luxu divitiarum reprehenduutur, ea necessario ex iis colli- 
guntur, quae de aedifieiis erectis, de inunimentis frequenter factis, de bellis 
feliciter gestis et tributis acceptis in s. literis referuntur vel potius innuuntur 
(2 Par. 27, 3-6). Aderat proinde splendor quidem externus, prosperitas sat 
magna ; at nihilominus Dei iudicia in peccatores superbos et nimium sibi fidentes 
iamiam praeparari et quasi imminere satis eo declaratur, quod « in diebus 
illis coepit Dominus mittere in Iüda Basin regem Syriae et Phacee filium Ro- 
meliae » (4 Reg. 15, 31). Haec autem bella initia erant perniciei et exitii pro 
regno luda, hisce regnum Iuda magnis perturbationibus oppressum et discissum 
demum patuit quasi praeda Assyriorum. lam legentibus perfacile constat vatem 
sicut in populi vitia, luxuriem, superbiam, securitatis praesumptionem inve- 
hatur, ita minis vindictae divinae iamiam appropinquantis et iudiciorum Dei 
annuntiatione aequalium animos percutere et ad timorem salutarem et  resipi- 
scentium invitare. 

Hisce rationibus ex oraculorum argumento petitis accedit alia haud infirma, 
quae in ipsa libri dispositione cernitur. [saias enim, uti 6, 1 docemur, ultimo 
Azariae anno ad munus propheticum vocatus est; iam 7, 1 tempora tanguntur 
et res gestae sub Achaz; ergo sua sponte quae antecedunt (i. e. cpp. 2-5) tem- 
pora sibi vindicare videntur loatham. Neque enim fieri potest ut illa inter se 
separentur; quae cpp. 2-4 efferuntur, ita inter se sunt colligata atque connexa, 
ut ea in varias partes et tempora discerpere nemini possit iu mentem venire ; 
parabola autem cp. 5 proposita iam 3, 14 quasi praeparatur atque eandem mo- 
rum conditionem easdemque punitiones exhibet quae in antecedentibus per- 
stringebantur. Neque ullo modo ad tempora Achaz et ad maiorem illam impie- 
tatem oportet descendere, ut illa explicemus, quae 9, 19 ab illusoribus impu- 
-denter et. pervicaciter effutiuntur ; nam quae a vate iam 3, 9 iis exprobrantur, 
haud minorem sapiunt impietatem. Adde quod tempora tranquilla et prospera 
eam animorum insolentiam quam maxime alere et augere consuescunt; illud 
igitur festinet ete. tempora innuere videtur quibus iudicia Dei devolvi nondum 
coepta eranti. e. tempus loatham prius, antequam Dominus miserit in Iuda 
Rasin regem Syriae. Primae huic annuntiationi etiam congruere videtur, quod 
propheta hostes solum generali quodam modo proponit nomine non declarato, 
cum tamen in periodo subsequenti sub Achaz et sub Ezechia prius Assyrios, 
dein Babylonios nomine efferat. Vaticinia itaque ut sunt generalia magisque 
indeterminata, ita ante alia particularia atque definita collocanda erunt tempore, 
prout ipso libri ordine describuntur et collocantur. — Ceterum fere per se patet 
orationibus scripto consignatis ea brevi comprehendi argumenta, quae saepe à 
propheta tractata et populo proposita fuerint. Quare si dicimus eas orationes 
pertinere ad tempus loatham, tamen asserere nolumus eas eo ipso modo quo 
leguntur iam eo tempore literis esse mandatas. Nihil enim obstat quominus opi- 

nemur, prophetam cum integrum librum certo ordine componeret, id quod fere 
versus finem vitae eius factum esse probabile erit, etiam orationibus illis unam 
vel alteram addidisse. Ita sunt qui 3, 19 « mulieres dominatae sunt eis » (ef. 
3, 4) ex tempore Achaz repeti debere censeant. [d quidem non erit necessarium, 
quia feminarum prava indoles non eo tantum tempore, verum sub omni rege in 
perniciem multorum vergere poterat. Sed si quis contendat, talia a propheta 
fuisse tum demum proposita, eum orationes scripto conciperet librumque in 
suum redigeret ordinem, non erit de hac re multum disceptandum. Aliis quoque 
videtur oraculum illud de monte Doinini propter rem Ier. 26, 18 narratam per- 
tinere ad tempus Ezechiae ; unde similiter hoe loco esse insertum volunt a pro— 
pheta eum librum suum ordinaret, non autem editum tempore loatham ; — sed 
haec ratio rem non evincit, cum ler. 26, 18 solum statuatur oraculumi etiam 
tempore Ezechiae esse pronuntiatum, minime autem colligi possit nedum debeat 
prima vice eo tempore esse promulgatum (cf. supra ad 9, 9). 

Cum indoles harum orationum generalis adeo emineat, impletio earum quae- 
renda est non in particularibus quibusdam eventibus qui statim tempore Isaiae 
acciderint, sed in maiore eventuum serie qua demum omnia sublimia et excelsa 
in Iuda deiecta sint et via praeparata saluti messianicae. Propheta enim non id 
agit hoc loco, ut determinatos eventus vaticinetur proxime futuros vel res om- 
nino particulares efferat, sed normam enuntiat generalem divinam qua Dominus 
üsurus sit in populum rebellem et qua theocratiam sit restituturus ; via et modus 
delineatur iudiciorum Dei, finis describitur ad quem illa tendunt; qui vero fu- 
turi sint singuli casus, qui gradus iudiciorum, quae singulorum conditiones ac 
series, hoc loco non attingitur. Unde ex hoc iam eapite frustra laborasse censeo 
Dr. Neteler qui singulis oraculis quos eventus singulos assignet inquirit. Ita v. 
g., ad 2, 18 censet praedictionem ingredere in petram etc. impletam esse saltem. 
probabiliter, cum Theglathphalasar-Phulexpeditionem bellicam susciperet in Da- 
mascum, Philisthaeam et in regionem Iordanis orientalem. Sed cam ea expe- 
ditio non adversus Iudaeam dirigeretur, vix probabile erit tum temporis prae- 
cipitem illam fugam in Iudaea evenisse. Quae 2, 12 seq. praedicuntur, variis 
bellis regis Sargon contra Israel esse impleta ; 2, 20. 21 autem in exsilio baby- 
lonico eventu compleri ; 3, 1 seq. partim ea delineari quae tempore tertiae ex- 
peditionis regis Sennacherib contigerint, plene autem rerum iudaicarum omnium 
dissolutionem tum demum factam esse, cum iusti in Iuda etIerusalem abiecta 
omni spe humana Messiae nomen dederint ; similiter 3, 16-4, 1 adumbratione 
quadam compleri rege Ezechia cum multi in captivitatem abducti sint, plenam 
vero vastationem illatum esse per Romanos urbe saneta destructa et populo 
exciso, ita ut solae mulieres relinqui viderentur. — Sed praeplacet ratione 
quadam generali illustrari normam illam : Sion in iudicio redimetur (cf. 1, 2T). 


IsAIAS MUNERI PROPIIETICO INAUGURATUR. CAP. Ó. 


Anc. — Illustri specie Dei maiestas et gloria offertur menti Isaiae ; chori 

seraphim maxima reverentia Dei thronum cingunt laudes Dei concinentes 
etgloriae eius manifestationem annuntiantes, cuius sublimitatis documen- 
tum in ipsa templi commotione et caligine sacra exhibetur (6, 1-4). Tali 
visione obiecta vates sacro quodam horrore obstupescit suam indignita- 
tem et peccatorum maculas profitens; quo facto unius seraph ministerio 
expiatur (6, 53-1). Expiatione facta Dei percipit invitationem ad munus 
prophetale suscipiendum, cui ultro sese offert. Muneris obeundi ratio et 
effectus ei panditur : obeaecatio populi eiusque obduratio; cuius aliud 
remedium non superesse Dominus edicit nisi iteratam populi terraeque 
vastationem et destructionem, in qua tamen semen sanctum sit salvan- 
dum (6, 8-13). 

Inter inteepretes controvertitur, sitne haec visio ad munus propheti- 
cum inauguratio prima an muneris iam antea accepti nova quaedam 
confirmatio vel ad certam quoddam officium subeundum institutio. Quare 
in ipsa huius visionis consideratione id inter alia ob oculos haberi opor- 
tebit, ad quid ipsum per se argumentum sua quasi sponte et natura ten- 
dat. 


4) Describitur theophania 6, 1-4. 


Dum Isaias forte in templo oraret et Domini in sanctuario suo inhabi- 
tantis memoriam pia mente recoleret, extemplo ecstasi abreptus interno 
mentis obtutu ipsum Dominum vidit humana specie indutum et regia ' 
malestate 1n throno sedentem : v. 4 «n anno quo mortuus est rez Ozias, 
vidi Dominum sedentem super solium excelsum et elevatum et ea quae 
sub ipso erant replebant templum »;—hebr. et finbriae eius replentes 
templum i. e. partes vestium inferiores defluebant et longe lateque tem- 
pli pavimentum operiebant. Vestimentorum enim limbi eo prolixiores fie- 
ri solent quo magis maiorem quisque fastum prae se ferre cupiebat 
(For.), unde simul cum throno excelso atque sublimi vestium quoque 
orae defluentes Domini maiestatem adumbrant eiusque gloriam decla- 
rant (cf. Sanet. Sasb. Pint.), cum templum ipsum quasi regio apparatu 
exornetur. Quare LXX pro descriptione ipsam rem designatam substi- 
tuentes statim vertunt : et plena domus gloria eius ! , et BarA. quid 
orae defluentes sibi velint bene declarat explicans, lumine splendoris a 
Domino egredientis omnia sub ipso fuisse collustrata. Paucis igitur ver- 
bis scena magnifica describitur Deique maiestas egregie adumbratur. 
Thronus enim habitum regnantis exhibet (S. Hier.) et quo thronus est 


1. Unde « utramque versionem coniunxit Ecclesia in responsorio primo domiuicarum 
novembris » (Sanct.); immo in sat multis codd. vulg. olim etiam haec pars addita legeba- 
tur; de qua re cf. notationes Brugensis et Sasb. 

sublimior magisque cernitur supra omnia terrena elevatus, eo magis di- 
vinae dignitatis praestantia inque res omnes dominatus visibili quadam 
imagine menti offertur; ita S. Cyr. qui addit : «in sublimi Dei thronus 
positus est, quatenus divini regni gloria omnem naturam superare intel- 
ligitur; deinde sessio quae de eo dicitur, veluti firmitatem et stabilitatem 
in eodem bonorum tenore constantiamque videtur subrotare». In ista 
dominatione etiam id certe includitur quod alii in throno exprimi volunt, 
- scil. udicantis vim ae potestatem ( Chrys. Mald. Pint. Sasb.), quamvis 
speciem iudicis hic Dominum induere equidem nolim asserere. Dei enim 
maiestas et gloria praeprimis hic ob oculos ponitur, ad quam declarandam 
etiam ea quae sequuntur maxime faciunt. Quale templum intelligatur, 
multi quaerunt; coeleste haud pauci respondent (iam Chald. Procop. 
Mald.) ; sed quae v. 4 dicuntur, ipsaque vox domus, dein altare cum pru- 
nis et forcipe v. 6 templum Dei hisce in terris omnino dicere videntur 
(S. Hier.). Neque ullo molo obest quod aliqui obiiciunt, Deum in sancto 
sanctorum sedem habuisse suam quo intrare non licuit Isaiae; sed quo 
pacto id visioni imaginariae vel intellectuali officit? Neque si Deus in tem- 
plo hierosolymitano sui speciem vati offert, eam obiicere debet, ut alii 
putant, non sedentem in throno alto, qui utique in sanctuario non erat, 
sed sedentem inter cherubim super arcam; unde censent quia 
tali habitu Dominus apparens non exhibeatur, ad coeleste sanctuarium 
Isaiam esse translatum (ita v. g. Naeg.). Verum nemo non perspicit 
Dominum libere seligere posse ea symbola quibus se menti vatis velit 
ingerere. Sed cum visio et. ea quae ibi fiunt tam arcte cum ipso templo 
terrestri connexa cernantur (v. 4. 6), Isaiam Dominum in templo sibi 
apparentem vidisse censeo. Si vero Dominum vidisse dicitur, ex ipsa 
descriptione elucet non divinam visam esse essentiam, sed humanam 
quandam speciem (sedentem enim cernit) maiestate plenam ipsi esse obla- 
tam. Bene adnotat Sanct. Deum apparuisse eo modo quo in V. T. appa- 
rere solebat, i. e. apparuisse angelum Dei nomine (de qua re etiam h. 1. 
fusius agit S. Thom. !), qui divinam in se repraesentaverit auctorita- 
tem. Eam autem visionem peculiari ratione referendam esse ad Filium 
" Dei qui tali apparitione in figura humana facta sacrosanctae Incarnationi 
quasi praelusisse haud immerito dicitur, explicite Ioan. 12, 41 docemur. 
Dominum autem in regali solio sedentem corona cingebat seraphim 


4. Scribit S. Thom. iu-h. l. : « dicendum secundum Dionysium 4 cap. de. coel. hier. quia 
nullus. purus homo in patribus nec novi nec veteris testamenti accepit aliquam | revelatio- 
nem a Deo.nisi mediantibus angclis. Et banc dicit esse legem inviolabilem... et hoc probat 
per locum a maiori, quia etiam Moyses accepit lerem mediantibus angelis, qui tameu ex- 
cellentissime vidit; quod probatur por illud quod habetur Gal. 3, 19 et Act. 7, 53 ». Vide 
quae notavi a1 Os. 12, 3. Zich. 1, 11; rem etiam satis accurate pertractat Sanct. ad Act. 7 

qui summi regis aulici e& maximae reverentiae habitu maiestatem appa- 
rentis Dei declarant et sua ipsorum praesentia et comitatu splendido 
gloriam manifestationis divinae augent ; v. 2 « seraphim stabant super 
illud ; sex alae. uni et sez alae alteri ; duabus velabant faciem | eius 
et duabus velabant pedes eius et duabus volabant » ; — adstant Domino 
tamquam ministri, quia « nonne omnes sunt administratorii spiritus, in 
ministerium. missi propter eos qui hereditatem capient salutis » (Hebr. 
1, 14)? Hebr. proprie : (erant) stantes desuper ad. ipsum; cingebat igi- 
tur chorus seraphim thronum vel Dominum ita, ut illi stantes et erecti 
volitantes etiam paululum super thronum eminere viderentur. Stare coram 
Domino est inservientium qui alomnem domini nutum sunt parati et expe- 
diti, et qui sedente hero super eum stare ! dicuntur (cf. Gen. 18,8 hebr.). 
Rem declarant LXX 4o a5co3 in circuitu eius, qua voce simul multis 
ab angelis Dominum cinctum esse ostendunt. Atque id ad Dei maiesta- 
tem declarandam facit et s. Scripturae analogiae congruit; nam uti iam 
Euseb. adnotat, apud Danielem « millia millium ministrabant ei et de- 
cies millies centena millia assistebant ei » (Dan. 1, 10) ; « aestimo hos 
coronae instar eum undiqueceu magnum regem stipasse » (Euseb. sim. 
For.), similiter, ut Michaeas propheta dixit : « vidi Dominum seden- 
tem super solium suuin et omnem exercitum coeli assistentem ei a dex- 
iris et a sinistris » (3 Reg. 92, 49). 

Iam habitus seraphim declaratur. Ad latinam interpretationem adno- 
tat S. Hier. eius auctor: « ubi nos diximus quod unus de seraphim 
velaret faciem et pedes eius, per quod intelligitur Dei, in hebr. scriptum 
habetur phanau v2 et reglau vox quod potest interpretari eius et 
suam : ut seraphim iuxta hebraei sermonis ambiguitatem et faciem pe- 
desque Dei et suam faciem et pedes operire dicantur ». At certe non 
prius, sed alterum erit assumendum, quol etiam LXX, Syrus sequun- 
tur et Chald. (« duabus unusquisque velabat faciem suam, ut non vi- 
deret, e& duabus velabat corpus suum, ut non videretur »); ita quoque 
interpretum plerique. Faciem suam velant ad maximam divinae maie- 
statis reverentiam exhibendam, « ut indicent se non audere nequeaspi- 
cere neque accedere ad eum, ad cuius adytum Ozias sine timore acces- 
sisset » (S. Ephr. sim. Barh.), vel quod huic cognatum est, velant fa- 
ciem, ut intolerabilem et. qui creatis oculis sustineri nequeat splendo- 
rem divinae maiestatis designent (For. Pint. Sanct.). Ad eundem reve- 
rentiae habitum pedes velant, « ne nudis pedibus regi suo assistant » 
(Euseb.), praesertim quia longiores vestes et dignitatis et decoris mul-. 


1. Hic loquendi modus praecipue usurpatur de sacerdotibus et levitis coram Domino. 
stantibus i. e. miuistrantibus; cf. Deut. 10, 8; 17, 129. hebr. 9 Par. 23, 11; de angelis cf. 
3 Reg. 22, 19. Iob 1, 6; 2, 1. Zach. 6, 5; de servis 3 Reg. 12, 6. Dan. 1, 5 etc, 

tum prae se ferunt, Angeli figura quidem humana apparent, quae cum 
visibili modo se ostendere debeant, sublimibus spiritibus certo est om- 
nium formarum dignissima, quippe quae iam inserviat animae spirituali 
tamquam organum et involucrum ; verum alae demonstrant eos onere 
corporis minime gravari, sed ab omni concretione materiae solutos ma- 
xima quadam agendi, penetrandi velocitate esse praeditos. Ea forma vates 
simul edocetur, non homines a se conspici, sed altioris ordinis ministros 
Dei qui throno et aspectui divino iugiter assistunt ; « alas habere di- 
cuntur propter velocitatem et in cuneta discursum » (Hier). Duabus vo- 
litant ; cum vita sit in motu, alarum hac agitatione summum quendam 
vitae gradum manifestant eoque symbolo apte declarant et ingens desi- 
derium quo rapiuntur ad Deum videndum utque in eum se totos im- 
mergant (Lap. For.), et maximam quaüdam promptitudinem, alacritatem 
ad parendum nutui divino (Pint.). Accedit quod suavi hac alarum agi- 
tatione tota scena reddatur magis viva et sublimis ; atque profecto eos 
qui summo vitae auctori qui est excellentissimo modo vita et actus pu- 
Tissimus, proxime assistunt etiam vitae eius magna intensitate participes 
esse et exhiberi decet. Quibus autem spiritus illi potissimum occupen- 
tur, carmine suo declarant, quo simul aptissime declarant quae sit vi- 
sionis huius et speciei obiectae vis ac ratio. 


Iam quomodo ipsum nomen seraphim Q'2"w explicandum sit, incertum est. Ver- 


bum mn salis frequenter occurrit et significat urere, comburere, ardere ; eadem 
voce vocantur serpentes igniti vel flatu adurentes, quos misit Dominus ad puniendos 
Israelitas in deserto (Num. 2I, 6. 8. Deut. 8,15); eadem Isaias ipse appellat serpentem 
vel draconem volantem (14, 29 ; 30, 6). Secundum hoc igitur etymon plerique expli- 
cant; iam S. Hier. scribit: « seraphim interpretantur &gxpnocxi quod nos dicere pos- 
sumus incendentes sive comburentés »; ita S. Cyr. : &yxpnouxi fot Osppaivovssc ', 
ardentes (Mald. For.), igni (Mar. Calm.), urentes, comburentes, accendentes (Malv. 
Tir. ); id quod ad eorum offieium quoque referunt, « proinde purgaturi bonos et 
,consumpturi malos » (Malv.) ; alii significatione ab ignis splendore derivata seraphim 
splendidos; lucentes, lueidos interpretantur; ita iam rabbini aliqui v. g. Kimchi, 
dein Grotius, Ros. Umbreil. Alii vocem ex arabico elucidare student et ità sublimes, 
magnificos, nobiles et sim. explicant, similiter uti angeli vocantur principes Dan. 10, 
13 vel excelsi Iob 21, 22; ita Ges. Winer, Doederlein, alii (cf. Ros. Drechsl. — com- 
para honoris titulum ex arabieo Scherif). : 

Quod alii de cultu ac nomine Serapidis vel de draconibus alatis ex variis mytholo- 
gicorum somniis proferunt, mentione indignum est. Chald. nomen seraphim non 
effert, sed eos solum ministros sacros appellat. Sed nomen seraphimiam LXX el Syrus 
habent. — Cum in hoe uno loco de seraphim mentio fiat, Knobel de ipso nomine 


1. S. Chrys. explicat £uxopx cxópava. In epistola ad Damasum (de Seraphim et calculo ; 
M. 92, 364) scribit S. Hier. : « Seraphim sicut in interpretatione nom'num hebr. invenimus, 
ardor aut incendium aut principium oris eorum interpretantur », 

dubium movit et. vocem pro eo substitui vult quae sacros sacerdotes vel ministros 
significet pnm). At nemo non videt audaeiorem esse talem immutalionem ; insuper 
vox Emnv ipsa non invenitur alibi, sed ministri Iahve YT? *nw»5 appellantur (Is. 
61, 6. Ier. 33, 21. Ioel 1, 9; 2, 17. 1 Cbron. 6, 17; 16, 4. 2 Chron. 13, 10 ete.). 
Quare ca coniectura ab ipsis quoque rationalistis spernitur. 


Seraphim angelos intelligi liquet ; throno enim Dei assistere exhibentur (ef. 
Dan. 7, 10. Tob. 12, 15), Dei laudes concinunt; eo describuntur habitu quo 
Deo reverentiam et promptam obsequendi voluntatem praestare cernuntur, et 
uti v. 6, a Deo tamquam ministri mittuntur per quos bona divina cum homini- 
bus communicat ; quibus indiciis satis superque ex s. Scriptura colligitur natu- 
ram proponi angelicam. Accedit sensus traditionis doctrinaeque catholicae adeo 
universalis et constans, qui omuem dubitationem excludat. 


Quod habitu profitentur Dei scil. laudem, adorationem summumque 
divinae gloriae desiderium, iam carmine et cantico produnt v. 3 
« et clamabant alter ad alterum et dicebant : sanotus, sanctus, sanctus 
Dominus Deus exercituum; plena est omnis terra gloria eius »; — 
clamant ex magnitudine affectionis (S. Thom.), cui quoque alarum agi- 
tatio congruit. Cantici verba scenam obiectam explicant; ostendunt 
scil. Deum in sanctitate et maiestate quam in se habet simulque decla- 
rant, quomodo hanc gloriam suam in terra velit resplendere excellenti 
quadam ratione. Ita Deus describitur sedens super thronum excelsum 
et elevatum, qui qua talis supremus est. omnium Dominus et agmina 
coelestia et terrestria sibi habet subservientia et qui in omnium 
rerum administratione normam sequitur et exprimit sanctitatis, summo 
odio habens, puniens et delens peccatum, unice amans et diligens inte- 
gritatem, iustitiam, puritatem. Et. uti in specie obiecta fimbríae vesti- 
mentorum eius replent templum, ita in cantico gloria Domini plena est 
omnis terra. — Magna  emphasi chori seraphim alternatim Dei 
sanclitatem praedicant. Atque id quidem iuremerito. Nam omnium 
consiliorum atque operum Dei haec est summa, ut Dei sanctitas manife- 
stetur, ut ordo ille sacrosanctus iuris et iustitiae inter homines institua- 
tur, reparetur, promoveatur, ut homines ipsi ad aliquam divinae sanc- 
titatis participationem et imitationem evehantur. Hunc in finem homi- 
nem creavit et ab ipsa creatione supernaturali sanctitate ditavit; 
hunc in finem post miserandum hominis lapsum spem ostendit redemp- 
tionis, et ut. cetera omittam, foedere cam Abraham inito populum 
peculiarem sibi praeparavit ac selegit, in quo remedia salutis omnibus 
demum profutura reponeret. Quare eum populum sanctum esse voluit, 
separatum a gentium contagione, divino servitio in rebus omnibus 
quam arctissime mancipatum; « eritis mihi in regnum sacerdotale et 
gens sancta » (Ex. 19, 6), « tu populus sanctus es Domini Dei tui » 

(Deut. 14, 21 etc.). Et quantopere Deus signis atque portentis, bene- 
ficiis eousque inauditis et castigationibus in rebelles immissis hanc 
suam theocratiam — stabilire studuerit, testis est. unaquaeque s. hi- 
storiae pagina. PopulusIsraelab origine sua et persaeculorum cursum 
infinitis titulis huie Deo est obstrictus atque devinctus. Sed quam enor- 
miter a fine proposito erraverunt! Si ergo in tali rerum conditione 
sanctus Deus se videndum obiicit! oculis prophetae et. angelorum chori 
sanctitatem eius adeo sollemniter praedicant, id propterea fieri censen- 
dum est, ut innotescat Deum in violatores sanctitatis animadversurum, 
iura sanctitatis restituturum, regnum sancütatis esse stabiliturum. 
Haec autem sanctitatis redintegratio aptissime declaratur gloria Dei in 
omnem terram abundantissime effusa; « plena est: omnis terra. gloria 
eius.»; Deus scil. est gloria et lux et splendor immensus; iam qua 
itagiüe aptius divinorum bonorum communicatio et effusio in crea- 
turas adumbrari poterit atque depingi, quam ut splendor divinus 
quasi dicatur effundi in terram terramque efficere relucentem et eius 
splendoris pulchritudinem ae formam in se exprimentem ac referentem? 
Iia enim omnia in divinam similitudinem transformata cernuntur; uti 
coelum, ita terra quoque plena est gloria Dei et habetur summum 
illud operum Dei fastigium, ut sit « Deus omnia in omnibus ». 

Talia igitur et symboli specie et. verbis cantici menti et animo vatis 
obiiciuntur. Quare mirum non est ea quoque exprimi in integra Isaiae 
prophetia. Ipsi sollemnis est usus nominis Dei « Sanctus Israel ». Quis 
ex cantico seraphim hoc nomen depromptum esse non agnoverit? 
Et quantopere illad menti vatis impressum sit, ex eius usu adeo fre- 
quenti conclude. Iam occurrit 1, 4 et 5, 16; immo eius usurpatio 
adeo peculiaris est Isaiae, ut ipsi illusores in suis blasphemiis iam id 
nomen irrideant : veniat consilium Sancti Israel 5, 19; quare B, 24 
« eloquium Sancti Israel blasphemaverunt »; et frequenter quoque in 
subsequentibus : 10, 11. 20; 12, 6; 11, 1; 99, 19. 23; 30, 11. 12. 
18; 31 1; 31, 23; 40,98; 41, 44. 16. 20; 43, 3. 14. 13; 45, 11; 4i, 
4; A8, 41; 49, "1; 54, 5; 53, 5; 60, 9. 14. Ex eadem ratione adeo 
frequenter Isaias nominat « montem sanctum, populum sanctum »; 
altissime enim animo imbibit, in quantum sanctitatem Dei in terra 
relucere deceat; unde cf. 4, 3; 11, 9; 26, 10; 271, 13; 35, 8; 48,2; 
892, 1. 10; 56, 1; 51, 18. 15; 58, 13; 63, 15. 18; 64, 10; 68, 11. 23; 
66, 90. Huic intime cohaeret, quod Dei gloria tamquam in terram effusa, in 
terra restituta et resplendens, terram illustrans exhibetur. Id iam in 


^ 


1. Vide quae notavi-ad Os. 11, 9 (Comment. in Proph. min. I p. 148). 
Isaias I — 9. 

antecedentibus advertere licuit; cf. 2, 11. 17; 4, 2. 5; 5, 16, et per 
totam prophetiam egregie proditur. Haec si ob oculos habentur, iam 
vix dubium esse possit, quin ea visio sicuti prophetiae Isaiae suum 
iribuat colorem, et suum  subministret argumentum amplissimum, ita 
simul sollemnis sit Isaiae ad munus propheticum inauguratio. Quae 
ratio eo quoque confirmatur, quia apud Ieremiam et Ezechielem ! visio 
inauguralis simul totius muneris ab. alterutro obeundi rationem et. for- 
mam revera claris lineamentis adumbrat. Quare cum idem in hac 
Isaiae visione deprehendimus, iam ex quadam analogia et paritate eam 
esse visionem quoque inauguralem coniicere licebit. 

Sollemne illud trisagion mysterium innuere SS. Trinitatis, communis 
est sententia s. Patrum et interpretum ?. Idque recte. Nam etsi minime 
opus est assumere ipsum Isaiam hoc carmine de eo mysterio esse edoc- 
tum vel eum in voce ter repetita tres indicare Personas, in Dominó 
exercituum unam divinitatem cognovisse vel suspicatum esse, nobis ta- 
men quibus aliunde ea nota est veritas, ex hac ipsa cognitione ultima 
panditur et intima ratio, cur angelici spiritus ita canant et cur canticum 
tale Spiritus sanctus literis consignatum voluerit. Neque temerequisdixe- 
rit etiam hoc carmine revelationem mysterii huius esse suo modo prae- 
paratam ac praeformatam, quemadmodum trina quoque Dei invocatio at- 
que appellatio pronuntiatur in benedictione Iacob (Gen. 48, 13. 16) et 
in formula populo bene precandi qua utebatur sammus sacerdos (Num. 
6, 24-26). Ex plurimis testimoniis unum sufficiat. Scribit S. Chrys. : 
« hie hymnus non modo laus est, sed etiam prophetia de bonis quae to- 
ium orbem occupatura sunt, atque etiam dogmatum accurata disciplina. 
Cur autem non semel dixerunt et tacuerunt, neque secundo et postea de- 
sierunt, sed tertium etiam addiderunt? Annon palam est id ideo illos 
fecisse, ut hymnum offerrent Trinitati »? Hymnum angelicum S. Thom. 
brevi ita complectitur : « personarum trinitas et maiestatis unitas usque 
ad ultimas creaturas extendit diffusionem suae bonitatis ». 

Atque fore ut canticum istud effectum suum sortiatur potentissimum, 
in subsequentibus declaratur, quibus simul nova maiestatis divinae 
adumbratio continetur. Uti enim thronus excelsus et elevatus, uti fim- 
briae longe lateque a solio diffluentes et templi pavimentum operientes, 
uti seraphim ipso suo habitu ad reverentiam facto et laudis carmine 
maiestatem Dei declarant et. maximum quendam reverentiae sensum 
contemplanti ingerunt, ita templum | ipsum suo tremore testimonium 


1. Cf. Stimmen aus Maria-Laach 1879; vol. 17 p. 974 et seq. 


2. Immo apud rabbi Simeonem Iohai filium et Ionathan Uzielis filium idem inveniri, asse- 
rit Galatinus, de arcanis cath. verit. l. 2 cp. 1. 

quoque reddere decuit, quanta cum trepidatione creaturae obviam feran- 
tur divinae sublimitati v. 4 « et commota sunt superliminaria cardinum 
a. voce clamantis et domus repleta est. fumo » ; — tali commotione « 
voce clamantis, i. e. chori seraphim alternatim canentis et inter se re- 
spondentis facta, quam potenter et magnifice cantus angelicus resonue- 
rit, describitur et symbolice vis et efficacia divini consilii exprimitur. 
Aecedit praeterea quod ad maiestatem divinae apparitionis declarandam 
terra tremere, montes contremiscere, fumigare, valles scindi etc. dicun- 
tur (cf. Ps. 96, 4. 5; vide quae notavi ad Mich. 4, 3. Hab. 3, 6. 11); 
quarein ea quoque manifestatione divina tale indicium res inanimatas 
quoque suo modo sentire Dominum abesse non oportuit. Unde pro' ra- 
tione visionis ipse locus visionis i. e. templum.commovetur et sacro quo- 
dam terrore contremiscit, uti olim revera tremuit mons Sinai, in quem 
Dominus legislator i. e. angelus eum repraesentans descendebat. Hebr. 
vertunt fundamenta liminum commovebantur vel postes liminum (Malv. 
. Bauer, Drechsl. Del.) i. e. templum totum usque ad fundamenta concu- 
tiebatur. Insuper domus i. e. templum fumo replebatur, ut etiam ea in 
re similitudo servaretur cum ceteris apparitionibus divinis ; cf. Gen. 
45, 11. Ex. 19, 9. 16. 18; 20, 18, in Sinai monte scil. Deus venit in 
caligine nubis et totus mons fumabat ; in dedicatione templi Salomo- 
nis « nebula implevit domum Domini » (3 Reg. 8, 10), et si summus 
sacerdos in sancta sanctorum ingrederetur, intrare debuit assumpto thu- 
ribulo, « ut positis super ignem aromatibus nebula eorum et vapor ope- 
riat oraculum » (Lev. 16, 13); ita scil. nube et fumo Dei maiestatem 
esse inaccessam et lumen inhabitare inaccessibile significabatur. Simili 
ratione Deus praesentiam suam declaraverat in deserto (cf. Ex. 24, 48. 
Num. 16, 43). Quare fumum symbolum gloriae Dei et signum eius prae- 
sentiae etiam hoc loco explicari oportebit (ita Sanct. For. Lap. Men. 
Tir. Gord. Calm.). Ex hac igitur parte visio obiicitur Isaiae symbolis 
jam aliunde notis et divinam manifestationem comitantibus. 


Alii in commotione et fumo immediate et directe poenas a Deo infligendas 
cernunt; scil. ruinam et destructionem urbis, incendia et vastationes, quibus 
urbs, templum et tota ludaeorum regio erit atterenda (S. Chrys. Hier. Theod. 
Euseb. Thom. Malv.), vel etiam in fumo symbolum cernunt obcaecationis lu- 
daeorum (Cyr. Sasb.). Commotio templi sane eo sensu accipi debet, ut Dei 
apparitionem magnum quid effecturam esse et ipsam creaturam terrore Dei con- 
cuti significetur ; at particularia illa directe non designari ex eo concludi opor- 
tet, quia eius significationis vestigia nulla adsunt. Etiam in fumo praestat com- 
mune illud symbolum accipere quale ex analogia toties in s. Scriptura obvia 
suadetur. Alii malunt fumum referre ad ignem sacrificialem et aromata et thura 
quae in templo cremabantur (Mar. Kn.); ita visio conformaretur ad ritus et 

caerimonias templi. Neque valet quod obiicit Drechsl.: si fumus, uti alias, etiam 
hic symbolum esset gloriae Dei et comes apparitionis divinae, eius mentio sta- 
tim fieri debuit v. 14, non nune demum v. 4. Nam ex v. 1 et 5 indubie colligitur 
Isaiae aspectum sedentis in solio excelso concessum fuisse; proinde per se li- 
quet fumum illum qui divinam manifestationis gloriam quasi velo obduceret, ea 
in-apparitione non statim ab initio adesse potuisse. Quamvis igitur apparitio 
divina symbolo illo noto vestiretur, tamen non sequitur eam non fieri nisi 
statim ab initio tota symboli ratio adesset. Quis sit visionis finis particularis 
attendi oportet. 

Hebr. m2on nw2N LXX vertunt xo Uxiípüupov; sim. S. Hier. Chald. — Syrus 
limina portarum. Uti ex Am. 9, 1 colligi potest, 75 probabiliter etiam superliminare 
significat; mmoN autem quasi matriv de origine, principio, fundamento alicuius rei 
dicitur (cf. Ges. Thes. p. 110). Unde res ita coneipi potest, ut quoties chorus seraphim 
cantieum repeteret, toties fundamenta liminum, vel ea quibus superliminaria innile- 


bantur, fulera superliminarium commota fuerint atque contremuerint (ef. Del.). Alii 
vertunt postes superliminarium vel etiam superliminaria postium vel simpLater 


postes liminum ete. (cf. Ros.). 


b) Isaias ad munus obeundum expiatur 6, 5-7. 


Quamdiu praeclara Dei apparentis species aciei mentis Isaiae esset obiec- 
ta, ipse sane in'eestasin raptus eius visionis voluptate perfündebatur et 
alienatus a sensibus totus in visione coelesti animo infixus haerebat. At 
quam primum splendida Dei in throno sedentis apparitio fumo veluti 
velo obducebatur — « Dominus dixit, ut habitaret in nebula » 3 Reg. 
8, 12 — Isaias quasi ad se reversus sacro quodam terrore corripitur de 
sublimi visione habita. Sua sponte enim illa quae nobis maiora et a no- 
bis ingenti quasi intervallo distare intellieimus, sacra quadam reve- 
rentia, cui timor ae tremor adiungitur, suspiciuntur ; idque fieri eo 
magis tunc oportebit, quando de repente e regione supernaturali et 
spirituali figura quaedam ac species menti offertur. Exempla habes. in 
Ezechiele, qui visionem similitudinis gloriae Dei intuitus cecidit in fa- 
ciem suam (Ez. 2, 1), habes in Daniele, qui simili occasione territus 
fuit, horruit spiritus eius, qui pronus in terram collabitur, cuius co- 
mites ex sola rei supernaturalis quam ipsi tamen oculis non cernunt 
praesentia terrore correpti aufagiunt (Dan. 7], 13; 8, 18; 10, 71), habes 
in ipsa b. Virgine quae ingresso angelo turbata estet quam monet, 
« ne timeas, Maria » (Luc. 1, 29. 30), habes in eoqui vidit apocalypsin, 
qui tamquam mortuus cecidit ad pedes figurae coelestis ei oblatae (Ap. 1, 
11). Quare in Isaia quoque primum animi motum sacrum fuisse terro- : 
rem non est incredibile. Hunc autem ita enuntiat, ut memor effati Do-. 
mini: « non enim videbit me homo et vivet » (Ex. 33, 20) exclámet. 
secundum hebr. : et dixi : vae mihi, quia perii, actum est de me, ex-: 

scindor,... ef regem lIahve exercituum vidi oculis meis (cf. For. Prado 
in Ez. 2, 4. Lap. Male. Men. Calm. Rohl. Troch.); tangit scil, ut 
Malv. notat, vetustam opinionem in populo Dei receptam, ut quicum- 
que Deum vel angelum vidisset, statim esset moriturus. Quare Iacob 
quoque patriarcha admirabundus : vidi Deum, inquit, et salva facta est 
anima mea ; Gedeon quoque simili timore perculsus ingemiscit : heu 
mihi, quia vidi angelum Domini (Iud. 6, 22 ; cf. 13, 22). Eodem sensu 
LXX xx:xwévovyo; « haee enim visio prophetam exterruit, expergefecit, 
in magnam formidinem coniecit » (S. Chrys.). 

In eundem sensum accipi debet versio làt. v. 8 « Et dixi : vae 
mihi quia tacui, quia vir pollutus labiis ego sum et in medio populi 
polluta labia habentis ego habito, et regem Dominum exercituum. vidi 
oculis meis » ; — tacui i.e. fieri permisi; vae, quia oculos non averti ; 
ita forte versio lat. textui originali accommodari potest. Primum quod 
scena illa coelestis ei ingerit est fragilitatis ac vilitatis propriae cogni- 
tio atque confessio. S«nctum enim Dominum vidit, et luce divina col- 
lustratus iustissimus quisque inter homines innumerabiles in se detegit 
naevos atque defectus. Ita quam primum aliqua rerum supernarum co- 
gnitio pectori illabitur, homo sibi ipsi vilescere et veram colere incipit 
humilitatem. Quam in rem adnotat S. Chrys. : « haec visio prophe- 
tam ad confessionem perpulit, vilitatem propriae substantiae ut melius 
cognosceret, effecit. Tales quippe sunt sancti omnes : quando maiore 
fruuntur honore, tunc magis humiliantur. Sic et Abraham Deum allo- 
quens terram et cinerem seipsum vocabat ; sic et Paulus quando visione 
illa dignatus est, tunc abortivum se nominavit » ; sim. S. Hier. 

Cur autem labiorum immun litiem accuset, i. e. cur ad unam pecca- 
torum speciem tam explicite descendat, ex cantico seraphim declaratur, 
cui ut sese adiungat et vocem suam cum angelorum concentu misceat, 
se indignum reperit et impotem. Ceterum ad Dei laudes canendas la- 
bium requiritur electum (Soph. 3, 9), nam « peccatori dixit Deus 
quare tu enarras iustitias meas et assumis testamentum meum per 
0S8 tuum » (Ps. 49, 16)? Ex norma legis leviticae qua macula quaedam 
Iustrationibus eluenda ex ipso consortio cum immundis contrahebatur, 
facile fluit cur ad augendam suam indignitatem addat et im medio... 
quasi dicat : peccator sum et inter peccatores habitans (cf. Malv. 
Mald.); praeterea ex ipsa cum immundis consuetudine non solum 
labes quaedam contrahi solet, sed iam sola inter eos commoratio habet 
indigni aliquid, ingerit sensum pudoris et confusionis, quare Isaias 
visa Dei specie et in quadam imagine divinam sanctitatem intuitus et 
angelicum puritatis candorem contemplatus se lamentatur immundum 
et inter immundos se versari summopere dolet. Quod vero speciatim 

conqueritur de labiorum macula, eo aptius infertur quia ut sit pro- 
pheta i. e. os Dei consecrandus est. Eam igitur humiliter confitetur 
infirmitatem, qua a munere prophetico longius abesse videri poterat. 
Verum ad divinae gratiae et providentiae gubernationem pertinet, ut 
homo ibi praecipue se agnoscat impotem atque indignum, ubi Deus eo 
tamquam instrumento uti velle decreverit. Quare Aac humili confes- 
sione de labiis pollutis quantum in ipso erat se ad vocationem prophe- 
ticam accipiendam disponit ac praeparat. Suae indignitatis sensu im- 
butus visa Dei gloria se indignum morte esse perimendum censet ra- 
tus maiestatem divinam non ferre, ut vir labiis pollutus coram assistat, 
simulque dolet quod tam vilis et immundus appareat coram Domino 


'et angelis eius et ideo impar sit qui laudes divinas celebret ; unde 


vae mihi ! Simul quam sublimi visione fuerit donatus, admirabundus 
praedicat et regem Dominwm.. titulis magnificis maiestatem divinam 
appellans. 


In interpretatione quía tacui S. Hier. secutus est Symmachum ; secundum cod. syr. 
hexapl. euam reliqui i. e. Aq. et Theod. ita. verterunt. Est utique ;723 simili signifi- 
catione praeditum ; cessare, anutum esse ; at in miphal significationem induit 
destrui, perire ; eam S. ['ier. nolione conticuit exprimere solet; cf. Is. 15, 1. Fer. 
A1, 5. Abd. 5. Os. 4, 6. Soph. 4, 11; semel etiam vertit. transiit Os. 10, 15; for- 
mam in piel reddidit 2 Sam. 21, 5 opprimere. Cur hoc loco verterit facuit, rationem 
partim reddit hane : plangit se propheta quia non fuerit dignus laudare Dominum ; 
partim aliam : vel certe ita intelligendum : quia tacui et non audacter Oziam impium 
regem corripui. Haec ratio mullis valde plaeuit '. Rem vario modo exaggerant ; 
Isaiam contra legem permisisse, ut rex lepra pereussus maneret in civitate ete. 5 ne- 
que ausum esse regem reprehendere (cf. Theod. Cyr.). Idque connectunt cum v. 1 
in anno quo mortuus est Oxias... autumantes propter Oziae crimen, quo sibi munus 
sacerdotale adolendi incensum arrogasset (2 Par. 26, 16 seq.), cessasse Dei visiones 
et non allatas esse [saiae nisi rege defuneto (cf. S. EpAr. Cyr. Sanct. Lap. Tir.). 


Sed Deus qui superbis resistit, humilibus dat gratiam et humiles eli- 
git et assumit ad magna paragenda. Id quod Isaias in se deflet et la- 
mentatur, Deus aufert obviam occurrens confessioni humili. Unde v. 6 
« et volavit ad me unus de seraphim et in manu eius calculus quem for- 
cipe tulerat de altari; v. "| et tetigit os meum et dixit : ecce tetigit hoc 
labia tua et auferetur iniquitas tua et peccatum tuum mundabitur » ; — 
apposite monet S. Basil. : « missus est autem (angelus), postquam Dominus 
eum audivit miserias suas deflentem peccatumque in sua mente reconditum 
confitentem ». Intelligiturcálculus ignitus, candefactus, quales in altari thy- 


1. Verum bene iam notat S. Chrys. : « scd qui haec proferunt, ex seipsis talia coniiciunt. 


Scriptura enim nusquam dicit eum praesentem fuisse et praesentem siluisse, quando Ozias 
illa attentavit ». 

miamatis erantet quibusthura ad cremandum imponebantur. In hac quoque 
re visio ad temporis locique conditionem exprimebatur, sicut in eo quoque 
morem humanum imitatur, quod seraph non manu, sed forcipe: calcu- 
lum fert ignitum, prout sacerdotes et levitae prunas ex altari auferre 
solebant. Symbolum expiationis ign? continetur; ignis enim sordes absu- 
mit, scorias excoquit etc. ; unde ad expiationis formam et figuram saepe 
adhibetur; cf. Num. 31,23 : « omne quod potest transire per flammas, 
igne purgabitur » ; Ps. 16, 3; 17, 31; 65, 10. Is. 4, 4. Mal. 3, 2 etc. 
Calculus autem quo fit expiatio et emundatio ab altari desumitur, ut 
nexus indicetur qui adsit inter sacrificium et expiationem; quare opti- 
me monet S. Cyr. : « non abs re de altari accipitur » et S. Chrys. : 
« exaltari accepit, ubi hostiae offerebantur et expiationes peccatorum ». 
Fit per.angeli ministerium signo externo, cui verba declarantia et rem 
efficientia adiunguntur, « sicut in sacramento est actio et verborum for- 
ma » (S. Thom.). Os tangitur, ut os dignum fiat quod sit Dei oreanum, 
in quo Deus ponat verba sua (Deut. 18, 18); ita labia eius redduntur 
electa (cf. Soph. 3, 9), quae actio symbolica pro inauguratione prophe- 
tae et in se aptissima est etin vocatione leremiae ad munus propheticum 
ab ipso Deo. peracta ostenditur : « et misit Dominus manum suam et 
tetigit os meum et dixit Dominus ad me : ecce dedi verba mea in ore 
tuo » (Ier. 1, 9). Rem declarat Men. : « contactu labiorum per prunam 
significat Deus se et peccata remittere Isaiae et illum spiritu prophetico 
implere, fiducia etiam et magnanimitate, ut audenter in posterum prophe- 
tae partes impleat ». Sunt scil. eloquia Dei pura et sancta; unde ut 
quis illa in se recipiat digneque cum aliis communicet, ipse est ab omni 
macula purgandus (cf. Pint. Lap.). « Gerebat illa pruna imaginem divi- 
ni verbi quod totum est igneum intimosque animi sensus exurit coele- 
stiumque rerum cupiditate mirabiliter inflammat » (Osor.). 


Uno hoe s. Scripturae loco mentio fit seraphim. [Ex eo quod v. 2 dicatur : 
sex alae uni, sex alae alteri, et v. 3 clamabant alter ad alterum, multi college- 
runt duos tantum designari; immo censet Sanct. propter responsorium in 
breviario (in dominicis quae sunt a Pentecoste) : duo seraphim clamabant, nos 
Ecclesiae auctoritate ad eam cogi sententiam. At non est ita. Multo plures ad- 
fuisse iam S. Hier. omnino approbat auctor versionis ; dieit enim : « multi au- 
tem putant duos esse seraphim, quia clamabat alter ad alterum, cum et de plu- 
ribus possint singuli clamare ad singulos, et LXX editio magis significet pluri- 
mos, qui interpretati sunt. seraphim stabant in circuitu eius ; quod si de duo- 
bus diceretur, non in circuitu sed ex utraque parte dixissent. Et hoc convenit 
angelorum multitudini, quae in Dei ministerium praeparata est ». Sententiam 
illam de duobus explicite reiicit Euseb. et addit : « aestimo hos coronae instar 
eum undique ceu regem magnum stipasse » ; sim. graeci interpretes. Etiam 

multi ex latinis agnoscunt multitudinem seraphim declarari (cf. Malv. For. Lap. 
Tir. Osor.) ; neque loquendi modus v. 4 a voce clamantis obstat, cum id col- 
lective dici possit (cf. Ios. 8, 19 2mxn insidians, los. 6, 71 yon armatus, los. 
6, 9 ete. sensu collectivo ; cf. Del.). 

Notum est inter theologos in opere de coelesti hierarchia Dionysii quem Areo- 
pagitam vulgo nominant, angelos assistentes et. ministrantes ita distingui, at illi 
superiores nunquam dieantur mitti, sed solum inferiores. Auctoritas illa Dio- 
nysii quem ab ipsis apostolis doctrinam hausisse existimabant, multos in ean- 
dem sententiam impulit. Eam proponunt Herveus, S. Thom. Bonaventura, 
Richardus, Aegidius, Sasb. eamque multis defendit Suarez (de Angelis lib. 6 
cp..9). Unde illi hunc nostrum locum aliter explanare coguntur; verbis enim 
planis atque perspicuis hic dicitur unum de seraphim volasse ad Isaiam eiusque 
0s tetigisse, ergo clare asseritur, unum de seraphim missum esse et ministerium 
quoddam obiisse.. Respondent vestigiis Dionysii insistentes, vel angelum hune 
diei seraph aequivoce, non ab ordine, sed ab actu quem tunc exercuerit quia 
igne purgaverit et seraph incendium dicat, vel diei seraph purgare, non quia 
immediate ipse purget, sed quia eius auctoritate vel percepta ab ipso illumina-. 
tione inferior angelus purgaverit; ergo opus illud tribui seraphino tamquam 
imperanti, non ut exsequenti. Aliud suggerit Suarez : « fortasse cum dicitur 
in manu eius calculus, per manum non incommode intelligere possumus illunr 
angelum qui erat velut instrumentum  seraphini mittentis illum ad purganda 
labia prophetae, et consequenter cum dicitur et volavit ad me, nonoportet in- 
telligi quod per se volaverit, sed per ministrum suum ».(l. c. ep. 10 n. 8). Sed 
talia diei et coaete nimis et arbitrarie liquet. Unus hic locus nos de seraphim 
edocet. Si ergo ne hic quidem vere et proprie de ipsis seraphim loquatur, unde 
iam seraphim omnino exsistere demum probabunt? In huius textus explanatio- 
ne seraph mitti simpliciter dicunt S. Chrys. Cyr. Hier. ' Basil. et plerique in- 
terpretum v. g. Haimo, Pint. Tir. ; bene notat Lap. : « est verius, scil. eum 
qui volaverit vere fuisse ex choro seraphim. Hine enim doctores et Ecclesia 
probant nonum ordinem angelorum esse seraphim, nec enim aliunde ex Serip- 
turis probari potest ». 

Atque revera omnes angelos esse Astvoupyuik mvejuzcx administratorios spiri- 
tus, in ministerium missos s. Scriptura simpliciter asserit (Hebr. 1, 141 et eo 
quidem loco id S. Paulus affirmat, ubi ad vim probationis prorsus necessarium 
est omnes omnino angelos nullo excepto intellizere. Christi enim super omnes 
angelos eminentiam S. Paulus affirmat et. probat. Unde si de revelatis loqui 
oportet secundum revelata, illa sententia Pseudo-Areopazitae est relinquenda. 
Ewn iam reliquerunt. Alexander ha'ensis ; Scotus, Durandus, Argentina, 
Marsilius, Molina aliique, et relinquunt recentiores theologi (cf. Petavius, de 
Angelis IL, 6. Gutberlet, Erklaerung d. B. Tobias p. 308. Heinrich, Dogm. 


1. In ep. ad Damasum (M. 22, 367) haec adnotat S. Hier. : « quidam Graecorum in Scrip- 
turis apprime eruditus seraphim virtutes quasdam in coelis esse exposuit quae ante tribunal 
Dei assistentes laudent eum et in diversa miuisteria mittantur ». 

Theol. V p. 910. Scheeben, Dogmatik 2. 149 n. 945. Jungmann, tract. de Deo 
Creat. p. 94. Mazzella, de Deo creante p. 206). 


j j c) Muneris obeundi ratio et effectus 6, 8-13. 


« Postquam prophetae labia carbo tetigit eiusque amovit iniquitates, 
tunc vocem Domini audit nec extimescit amplius et tacet illud : o mise- 
rum me, sed fortiter ad legationem obeundam se sistit » (Cyr.). Post 
humilitatis confessionem expiatione accepta iam dignus est qui Domini 
vocem audiat et vocationem divinam excipiat : v. 8 « Et audivi vocem 
Domini dicentis : quem mittam et quis ibit nobis? et dixi : ecce ego, 
mitte me »! — opus divinum quod efficiendum est angelorum cantus 
declaravit ; ad huius operis partem Deus vocaturus Isaiam invitantis in 
modum quaerit. Suavi enim sua providentia « Deus non cogit, sed vo- 
luntatem quaerit » (glossa ord.), hominis liberum arbitrium excitat, mu- 
nus praeclarum simul et gravissimum ostendit, sed cum dicat quem 
mittam, et suam auctoritatem (S. Thom.) et suam opem continuo adfu- 
turam promittit et ita simul ad missionem suscipiendam efficaciter alli- 
cit. « Proponit optionem ut voluntas praemium consequatur » (S. Hier. 
Pint.) ; quis ibit nobis seil. ad Dei opus, Dei nomine et auctoritate, qui 
pro Deo velit legationem suscipere; neque est abs re quod S. TÀom. 
vult : « nobis acquisitive, ut non quaerat vanum honorem et non quae- 
rat lucrum », sed unice Dei opus et commodum spectet (cf. Sanct.). 
Unam in modo quaerendi declarari divinitatem ' et in ea plures personas, 
rite concludunt ex mittam et nobis. Nequc enim dici potest (quod volunt 
Drechsl. Del. Naeg. Bred.) Deum habito quasi concilio cum angelis et se 
et angelos intelligere; angeli enim non tamquam consiliarii assistunt Do- 
mino neque ita in operis divini partem assumuntur, «ut quasi cooperato- 
res Dei opus propheticum committant vel propheta opus angelicum exse- 
qui dicatur. Multo minus illud nobis per modum pluralis maiestatici 
poni quis dixerit, cum talem loquendi modum Hebraeis saltem ante ex- 
silium ignotum fuisse certum esse videatur (cf. Del. Naeg.). 

Dei invitantis consilium Isaias perspicit; se promptum ae paratum 
declarat; at cum haud ignoret opus esse divina missione, divina ope 
continua et gratia, mandatum Dei explicitam et legationem divinam 
efflagitat mitte me. Propheta enim Dei esse nequit nisi qui sit missus, 
delegatus a Deo; in hac missione divina omnis eius iuris titulus, auc- 


1. S. Hier. in ep. ad Dam. (l. c. 374) : «in co quidem quod unius loquentis persona propo- 
nitur, divinitatis est unitas; in eo vero quod dicitur nobis, :personarum diversitas indica- 


tur ». 

toritas, fortitudo, fiducia continetur. « Propheta non temeritate et arro- 
gantia propriae conscientiae se ire promittit, sed fiducia, quoniam  pur- 
gata sunt labia eius et ablata iniquitas » (S. /lier.); sentit enim novam 
quandam vim additam animo suo, qua interius urgente occurrit 
alacer paratus subire pro causa Domini quodeumque discrimen (Sanet.). 

Quasi Dominus solum [saiae consensum  expectasset, statim ei 
denuntiat, quali effectw munere prophetico sit functurus; annun- 
tiabit populo veritatem ; illi autem mentibus obcaecati eam non 
modo' non suscipient, verum ea proposita magis magisque obdu- 
rabuntur; v. 9 « et diürit : vade et dices populo huic : audite. au- 
dientes et nolite intelligere, et videte visionem et nolite cognoscere » ; 
— i. e. debet propheta populo proponere quae a Deo didicit, de- 
bet visionem i. e. cuncta quae quomodocumque Deus cum ipso 
communicaverit in visione, in symbolis, in revelatione, populo 
fideliter annuntiare; at animos et corda non emolliet, contuma- 
ciam eorum et obstinationem non franget. Immo iubetur eum ob- 
durationis effectum producere, et ita ei panditur quam ]lamenta- 
bili successu laboraturus sit in populo. Idque etiam clarius v. 10 
« excaeca cor populi hwius et aures eius aggrava et oculos eius 
claude, ne forte videat oculis suis et auribus suis audiat et. corde 
suo intelligat et. convertatur et sanem | eum »! — Dura, immo 
nimis dura haec verba multis visa sunt. lta iam ut videtur LXX ; 
vertunt. enim v. 9 per tempus futurum et v. 10 tempore prae- 
terito : aure audietis et non intelligetis.... incrassatum est enim cor 
populi huius et auribus graviter audierunt et oculos suos compresse- 
runt, ne forte videant oculis... (ita ex interpret. S. Hier.). Et iam 
S. Hier. advertit : « ergo secundum LXX facilis est interpre- 
tatio, quod Isaias propheta Domino imperante praedicat, quid popu- 
lus sit facturus. In hebr. difficultas est, quomodo ipse Deus praeci- 
piat populo, ut auditu audiat et non intelligat... ». Quare inter- 
pretes latini communiter etiam textum hebr. ita emolliunt, ut futura 
praedici velint et excaeca etc. idem significare sibi persuadeant 
quod : denuntia excaecationem (cf. S. Thom. Mald. Lap. Sa, Osor. 
Pint. Men. Tir. Gord. Calm.). 

At sirite omnes rerum conditiones perpendantur, verba illa magis 
in suo rigore servari posse et debere apparebit. Deus enim suis pro- 
missis fideliter inhaerens pro ordine illo supernaturali quem in theocra- 
tia instituit, prophetas populo suo suscitare non desinit (cf. Deut. 18, 
15 seq. et quae de munere prophetico exposui in Erklaerung des Proph. 
Is. p. 2 seq.). Illi autem tamquam custodes theocratiae, vindices legis 
divinae et doctores omnium ordinum etiam omnium mores corrigere, 

peccata reprehendere et omnia ad normam divinam exigere debent. 


lam vero quam primum in aliqua populi parte apostasia a Deo, mo- 
rum licentia et quae ei coniuncta sunt grassari et radices agere in- 
cipiant, facile accidere potest, ut quo magis edoceantur illi vitae eth- 
nicae imitatores et quo magis corripiantur, eo maiore pertinacia et 
malitia magis in dies obdurata perversitatem et iniquitatem amplec- 
tantur. Animorum enim in malo obfirimatorum haec est , indoles, ut 
saepe virtute ostensa et scelerum reprehensione audita magis callum 
obducant et eo profundius, se sceleri et impietati immergant. Accedit 
quod qui' saepe repulerit sciens ac volens Dei adhortationem et gratiam, 
demum iusto Dei iudicio tradatur malis cupiditatibus cordis sui. In 
quam rem bene advertit S. Thom. : « Deus proprio iudicio lumen gra- 
tiae non immittit illis, in quibus obstaculum invenit. Unde causa sub- 
iractionis gratiae est non solum ille qui ponit obstaculum gratiae, 
sedetiam Deus qui suo iudicio gratiam non apponit » (2. 2. qu. 19 
art. 3). 

Hisce suppositis iam perspicitur, quomodo propheta iubeatur excaecare 
etc. Debet scil. veritatem proponere, Dei normam et leges assiduo 
docere, monere recalcitrantes, increpare duros animos, iudicia Dei et 
castigationes illis denuntiare; at uti lumine admoto oculi aegri magis 
offenduntur, ita illi qua sunt animorum corruptione et in malo obfir- 
matione, verbis prophetae irritati et monitiones aegerrime ferentes 
maiorem induunt contumaciam, rebellionem augent, ad blàsphemias 
contra Deum et monitorem importunum progrediuntur. Id ita accidere 
potuisse, immo debuisse, nemo negabit qui quam misera fuerit morum 
conditio tempore Ioatham, ex sermonibus cp. 2-5 accurate perspexerit. 
Et ne quid quasi desit huic explicationi, iam audivimus contemptores 
et verbi Dei illusores horrenda cum blasphemia Deum provocare : « fe- 


: Stinet et cito veniat opus eius ut videamus ; et appropiet et veniatconsi- 


lium Saneti Israel etsciemus illud » (3, 19). Qualis irrisio et provocatio 
Dei ab eo, qui in tota populi iudaici historia Dominum largitorem bo- 
norum et malorum vindicem egregium se praestitisse optime perspec- 
tum habet! Iam tuto dicere licet, talem blasphemiam non futurum fuis- 
se ut principes hierosolymitani effütirent, nisi correptioue et minis pro- 
phetae et castigationum divinarum annuntiatione irritati fuissent. Habes 
igitur, quomodo verbo prophetico fiat obduratio, excaecatio immitta- 


tur. Deus fidelis populo suo praestat beneficia et dona mittens prophe- 


tas, erudiens populum, licet ea dona per populi malitiam ad maiorem 
eius culpam et condemnationem vergant. Vult igitur Deus, uti verba 
pandunt, ut verbum propheticum omni modo per omnes quasi sensus. 
ad eorum animos penetret, ut aures iis percellantur, ut oculi videant 

gesta prophetae, symbola v. g. quibus futura adumbrat (cf. 20, 1), ut 
per sensus exteriores via et aditus pandatur ad cor — at. frustra haec 
omnia fore et incassum simul declaratur. 

Atque hune effectum propheta inopus deducere iubetur excaeca, hebr. 
proprie crassum redde vel impingua vel obduc pinguedine (cf. Malv. 
For. Sanct.) ; ita enim obtusio mentis, insensibilitas, pervicacia, stupor 
ac stoliditas ad superna percipienda adipe et pinguedine metaphorice 
solet designari ; aures aggrava, quasi graves redde et duras ad audien- 
dum, oculos obline. Bene advertit For.: « quod autem tota hebetudo ab 
ipsis proveniat, probat hic quoque locus, dum prophetae praecipitur, 
ut ipsorum cor impinguet; qui enim fieri posset ut id. propheta prae- 
staret ? obruti enim vitiis et longa peccandi consuetudine non attendunt 
monitionibus »... etc. In sententia subiuncta nota, eam chiastice ad prio- 
rem partem adiungi : ne videat oculis etc. Cursu et modo ordinario 
verbum Dei per sensus exteriores ad hominis cor et mentem pervadit, 
ibi ad Deum reditum et conversionem efficit et ità homini sanationem, 
salutem a Deo benigne largiendam conciliat. At tempore Isaiae iam non 
ita. Elfectus illi funesti locutione ne videat etc. tamquam mente et ani- 
mo loquentis intenti declarantur. Quomodo hoc, dum Deus malum inten- 
dere non possit? Id considerantes multi particulas illas et modos loquen- 
di solum éx(x«xóz, non vero «eXxóz accipi debere docent. At qui ita 
dicunt, neque proprietati verborum, neque aliis lociss. Scripturae! satis 
consulere videntur. Nam in omni sermone id quod mere consequitur et 
id quod quis menteintendit inter se distinguere solemus, neque Hebrae- 
is ea desunt. quibus tale discrimen clare efferatur. Quare nisi verbis per- 
spicuis vim inferre eaque ad impropria detorquere volueris, non poteris 
affirmare ?ntentionem quidem verbis enuntiari, at solam intelligendam 
esse consecutionem. Praeterea multi sunt s. Scripturae loci, in quibus 
Deus peccato hominis supposito ea revera velle dicitur quae cum pecca- 
to nexu quodam necessario et interno coniuncta sunt et copulata. Com- 
muniter quidem loquimur, Deum permittere mala, permittere obcaecatio- 
nem; at permissio talis ita concipi debet, ut Deus qui homini liberta- 
tem concessit e& abusum libertatis praevidit, etiam illa quae ex abusu 
libertatis s» juuntur, peccata scil. suae gubernationi et fini quem inten- 
dit subservire faciat i. e. res ita ordinet ac disponat ut ipsa mala et pec- 


1. Id bene iam vidit S. Hier. scribens ad h. l. : « de praesenti autem loco hoc dicendum 
est frustra nos ad LXX translationem confugere, ne blasphemum videatur esse quod iuxta 
hebr. dicitur..., cum huiusmodi testimonia etiam in LXX iuterpretibus reperiamus; ut est 
allud in Exodo quod ad Pharaonem dicitur (Ex. 9, 16) et Rom. 11, 8 et Ps. 68, 23. 24. Ergo 
et absque hoc testimonio quod nunc-conamur exponere, manet cadem quaestio in ecclesiis et 
ut cum ista solventur et ceterae aut cum ceteris et haec indissolubilis erit ». 

cata divinae gubernationis sapientiam, potentiam, iustitiam patefaciant 
ac promoveant. Atque hoc modo ipsa mala in'endi dicuntur et hunc or- 
dinem describunt atque inculeant locutiónes illae s. Scripturae v. g. lex 
subintravit, utabundaret delictum (Rom. 5, 20) ; cf. Marc. 4, 12. Luc. 8, 
10. Ioan. 9, 39; 12, 40. Rom. 11, 8 etc. Vide quoque Bade l. c. p. 
45 seq. 

Bene monet Gord. Deam excaécare dum ea proponat populo efficaci- 
ter quae ipsi reiecturi sint, et Sasb. Deum excaecare non solum quate- 
nus gratiam subtrahat et peccatorem deserat, sed etiam ingerendo cor- 
reptiones, monitiones, miracula aliaque beneficia quibus ipsi secundum 
reprobum sensum abatentes efficiantur deteriores magisque iudurentur. 
Ad quod declarandum exemplum statim subsequitur cp. 1 in Achaz ex- 
hibitum qui prophetae interpellatione et monitione magis in perversa 
animi sententia obfirmatur, et quo magis sibi offerri Dei opem per pro- 
phetam videt, eo longius a Deo recedit. 


Verba haec saepius quoque in libris novi testamenti usurpantur. Ita Matth. 
13, 44 : « et adimpletur in eis prophetia Isaiae dicentis. . » ; Marc. 4, 12. Luc. 
8, 10 verba aliqua recitantur sine explicita Isaiae allegatione; Ioan. 19, 39: 
« propterea non poterant credere, quia iterum dixit [saias... » et etiam Rom. 
11, 8 S. Paulus excaecationem ludaeorum sui temporis inde explicat : « excae- 
cati sunt, sicut scriptum est: dedit illis oculos, ut non videant.. ». Ex iis 
locis aliqui concluserunt, in verbis illis non Isaiae tempus spectari, verum tem- 
pus messianicum (Pint. Net.). At immerito.: Nam spectari tempus Isaiae tota 
prophetici muneris ratio, verba ipsa vade et dices populo huic et ea quae a 
v. 44 subsequuntur, nimis clare demonstrant. Quomodo autem eadem verba 
etiam valeant et usurpari possint de tempore Christi, optime nos docet $. Pau- 
lus, qui ludaeis contumacibus et maiorum suorum indolem in se exprimenti- 
bus dixit ; « bene Spirius sanctuslocutus est perlÍsaiam prophetam ad patres 
nostros . . . » (Act. 98, 95). Verba igitur primo et proxime valent de Isaiae tem- 
pore. Sed quod in Isaiae missione propter populi et principum pervicaciam con- 
tigit,.id etiam Christi tempore cernitur. Sieut enim ludaei prophetas, servos a 
Patrefamilias missos, male tractarunt, ita quoque Filium non sunt veriti ; unde 
quod de tempore illorum dicitur, suo modoetiam de tempore Filii, de tempore Mes- 
siae valet, cuius praecursores illi erant. [Insuper quod iam S. Basil. et ex eo 
Procop. monet, ob oculos haberi oportet, esse scil. populum iudaicum unam 
quandam personam quam dicunt moralem. Ad quod illustrandum S. Basil, 
nos remittit ad verba Michaeae : « popule meus, quid feci tibi?... quia eduxi 
te de terra Aegypti . . » (6, 3. 4), et exemplum affert chori, qui idem esse cen- 
setur eodemque nomine appellatur, sicut et civitas et exercitus, quamvis singuli 
commutentur aliis atque aliis succedentibus; « pari ratione nihil prohibet 
etiam nunc populum qui vivente Isaia demonstrative conspiciebatur, eundem 
etiam fuisse qui Domini tempore fuit, non quod singuli superstites fuerint, sed 

quod commune gentis nomen permanserit ». Verba Dei ad Isaiam normam quan- 
dam generalem exhibent qua Deus eos adhibet qui. diu multumque gratiae di- 
vinae resistunt ; unde iuremerito dicuntur verba impleri, quotiescumque in si- 
milibus rerum conditionibus norma illa iterum in opusdeducitur, et ex lege di- 
vinae administrationis constanti easdem causas iidem effectus subsequuntur. 


Ratio igitur muneris Isaiae iniuncti haec est, ut debeat populo et 
principibus proponere normas divinas, dum isti quo maius lumen iis 
offertur, eo magis, excaecantur. Clare igitur Isaiae praedicitur quam 
parum prosperi successus sit habiturus, quantum e contra difficultatum, 
oblocutionum, irrisionum. Id quidem satis durum est; at multo etiam 
durius id ei qui populi sui amore perfusus eius salutem quam. maxime 
cordi habet, accidisse censendum est, quod munus propheticum invitante 
Deo susceptum suis popularibus eorum culpa maiori futurum sit ruinae 
et obcaecationi. Qua in re id unum ei solatio est, quia ex ipsa idea 
theocratiae et ex vaticinlis iam datis cognoscit fieri non posse, ut popu-- 
lus a Deo electus plane abiiciatur. Quare in sui muneris speciali ratione 
sibi declarata iudicium cernit divinum et castigationem ad tempus 
populo inflictam. Unde prae desiderio et amore popularium iam meliora 
tempora praesagiens et summopere exoptans. et pro onere sibi imposito 
solatium quaerens, munus quidem non detrectat, at quandonam acerba 
illa castigatio finienda sit scire expetit. Quare v. 41 « et dixi : usque- 
quo Domine »? — « quaerit sollicitus de populo : usquequo Domine 
haec sententia permanebit, ut audiens non audiat... » (S. Hier. sim. 
Sasb. Pint. Mald. Mar. Tir.). In hac ipsa quaestione etiam aliqua pro 
populo intercessie continetur. Non audet quidem, ut S. Chrys. ait, ab 
ira illos prorsus eripere ; at haec ipsa postulatio simul est precatio, ut 
Deus misericordiae recordetur et punitionem temperet. Ipsa verborum 
paucitas qua utitur vates, magnum animi affectum, dolorem, obstupe- 
factionem qua perculsus sit et qua lingua in pauca solum verba et fere 
tantum in exclamationem solvi solet, mihi prodere et depingere videtur. 
Atque sane si consideraveris, quanto animi moerore idem Isaias exte- 
rarum quoque gentium excidium deploret (cf. 15, 5 ; 16, 9. 14), mecum 
fateberis, eum tam tristem sui populi sortem non sine intimo affectu 
percepisse. Sed mitigavit, puto, hunc dolorem praeclara species sancti- 
tatis Dei ei in visione et carmine angelico obiecta, ex qua profecto 
quam necessario peccata sint punienda didicit; quare amor iustitiae 
tenerum erga populares affectum suis continuit limitibus. 

Responsum Dei normam illam proponit, castigatione demum variis- 
que iudiciis salutem allatum iri : « e£ dixit : donec desolentur civitates 
absque habitatore et domus sine homine, et terra relinquetur deserta ; 

v. 12 et longe faciet Dominus homines et multiplicabitur quae derelicta 
fuerit in medio terrae » , —i. e. « eousqae procedet populi vesania et 
indignatio mea, donec desolentur civitates » (Sanct.), ita ut iam non 
sint qui eas inhabitent. Proinde iudicium illud imminere dicitur, quod: 
iam Moyses populo durae cervicis minatus erat : «in tantum ut urbes 
vestras redigam in solitudinem, disperdamque terram vestram... vos 
autem dispergam in gentes » (Lev. 26, 31. 32; cf. Deut. 28, 36 seq. 
99, 22; 32, 22). Tale igitur iudicium fore ait quo respublica Iudaeorum 
evertatur et populus e sede sua pellatur ; civitates deswuentur ; ita 
reipublicae et potestatis civilis ac. bellicae interitus declaratur; domus 
vastabuntur, ita ut non sit inhabitans (cf. hebr.) — reipublicae clades 
talis erit, ut singuli quoque vel morte sint auferendi vel saltem ex sede 
paterna pellendi; hane maledictionem in rempublicam et in privatos 
homines devolutam ipsius regionis vastitas ac desolatio declarabit. Terra 
illa tot promissis consignata patriarchis et tanta fevtilitate insignis iam 
sceleribus habitantium polluta vastitati devovetur, ut sicut. quondam 
sua amoenitate et ubertate documentum fuerat favoris divini, iam sua 
solitudine et desolatione lugubre sit vindictae Domini in foedifragos 

argumentum. Et quemadmodum illi foedus Domini turpiter violarunt, 
ita ut foeleris fracti exsistat testimonium manifestum, eos Dominus 

lonjge faciet, removebit et expellst a regione theocratica in terram alie- 

nam et remotam, in ipsa vero theocratiae sede erit multa et magna dere- 
lictio (hebr.) et desolatio. 


lta hebr. rite intellexerunt For. Malv. Mald. (qui longum tempus derelictio- 
nis explicat) Vat. et recentiores Rohl. Troch. etc. Atque revera hoc sensu 5297 
de locorum desolatione ac derelictione capi oportet ; cf. 17, 29. Ier. 4, 99. Soph. 
9, 4. ]ta de derelictione vocem explicuit Syrus, de desolatione ac vastatione 
Chald. LXX vero derelictionem aeceperunt de hominibus in terra relictis ; un- 
de multiplicationem, quoque de novo post cladem incremento intellexerunt. 
' Hune sensum etiam sequitur S. Hier., scil. post captivitatem et fugam Iudaeo- 
rum populum in cunctis gentibus et ubique terrarum iri multiplicatum ; sequun- 
tur Pint. Sanct. Lap. Mar. Men. Tir. Calm. At prior explicatio sola et verbo 
et contextui est congrua. — Derelictionem Osor. de privatione praesidii divini 
. interpretatur : « multis saeculis Iudaea erit in medio orbe terrarum divino prae- 
sidio destituta ». 


Immo Deus tanta cum severitate iudicium destructionis devolvet, ut 
demum respublica sit quasi arbor excisa, cuius solum truncus rema- 
neat. Ita v. 43 secundum hebr. e£ adhuc ?n ea decima pars et erit ite- 
rum in ezterminium sicut terebinthus et sicut quercus, de quibus cum 
caeduntur, stipes manet; semen sanctum est stipes eius (cf. For.) i. e. 

etsi prima calamitas tanta sit, ut solum decima pars populi superstes 

maneat et salva, reliqui intereant, iterum in has reliquias nova excidii - 
sententia pronuntiabitur, et ita theocratiae status olim florens sicut 

terebinthus et quercus viriditate luxurians, in eam redigetur condi- 

tionem, ut arbore excisa solus maneat in terra truncus ; verum truncus 

iste semen sanctum est; ex eo quasi ex semine nova et sancta theo- 

cratia efflorebit. Salus igitur et sanctitas ex clade et destructionis iudicio 

exorietur; via ad sanctitatem restituendam est via calamitatum et iudi- 

ciorum ; quae alta sunt et superba oportet deiici, ut ex humilitate salus 

oriatur. 

Haec verba modo generali ea proponunt quae in priore sermone vates 
magis ad particularia descendens explicuit. Rerum omnium excelsarum 
deiectionem descripsit 2, 12 et subseq., reipublicae dissolutionem exhi- 
buit 3, 1 seq. ; sed ex calamitate salus efficietur 4, 2. Habet enim po- 
pulus propter promissiones patribus factas in. se quasi radicem sanctam 
quae nequeat deleri; unde prophetae constanter inducunt periodum in- 
staurationis post excidium (vide quae notaviad Os. 1, 10).— In hac ima- 
gine cernimus expressam illam normam : Sion in iudiéio redimetur 
(1, 21). Ex hoe trunco demum effílorebit germen Domini (4, 2) ; « nam, 
truneus ille idcirco remanebit ut sit quoddam sanctitatis seminarium » 
(For.) ; id quod, ut Sanct. ait, sane ita accidit ; « nam licet hostili in- 
cendio combusta aut securi excisa videri potuerit arbor, tamen post 
maltiplicem plagam multiplici etiam germine eoque sancto pullalabit. 
Nam post babylonicam cladem nati sunt e& ea stirpe Zorobabel, Iesus, . 
Esdras, Aggaeus, Zacharias et alii; post Antiochi stragem Macha- 
baei...» .— Ad eundem sensum etiam exigi possunt ac debent vulg. 
verba v. 13 « et a«dhue in ea. decimatio et convertetur et erit in osten- 
sionem sicut terebinthus et. sicut. quercus, quae expandit ramos suos ; 
semen santum erit id quod steterit in ea » ; — i. e. et si in terra adhuc 
reliqua est decima pars hominum etc. haec iterum, denuo erit in osten- 
sionem i. e. in derisum et, opprobrium, «fortasse in exemplum aliis 
nationibus, ut inde intelligant quam severe Deus peccata puniat, cum 
populo sue tam infensum se praebuerit » (Sanct. et sim. For. Lap. 
Men. Tir.); convertetur non igitur capi oportet de conversione illius 
decimae partis, ut aliqui volunt v. g. Pint. Sa, Osor Calm. Schegg, 
Loch, sed cum altero verbo iunctum adverbialiter velut iterum usur- 
patur, id quod iam LXX indicant xx: zZ»» et monent. Sanct. For. Vat. 
Lap. Men. Tir. Gord. Troch. aliique. Erit igitur in derisum, sicut tere- 
binthus et quercus quae emittunt ramos aridos, demortuos, deformes 
(Lap. Men. Tir.); ergo ait exspoliandam esse urbem et terram suis 
ornamentis, « non secus atque terebinthus patulis explicata ramis fron- 

dium florumque vestitu pulcherrima, quae his nudata naturae mune- 
ribus aspectu horrida est et tota deformis » (Sanet.). 


In versione S. Hier. iste versus aliter habetur quam nune in vulg. legitur : « el 
adhuc in ea erit decimatio et rursum erit in depraedationem, sicut terebinthus et. sic- 
ut quercus quae proiecit fructus suos » ; prior pars sensum textus hebr. bene red- 
dit. Hebr. 3y35 LXX reddunt si; xpovoufv, Sym. ut refert. Theod. sis xxzagáoxaot ; 
vox significat in. combustionem, exterminationem, depastionem, uti iam For. Vat. 
Mald. Sanct. Pint. Malv. Lap. eto. explicant. Vocem n25u explieant. caesionem 


recentiores ; acceptio veterum a verbo TU facile derivatur, uti iam For. monet, 
mittere, emittere, expandere, vel proiicere ; unde etiam versio LXX intelligitur 
| éxxy iwníon; alii vocem explicant similiter arbores illas esse im proiectione i. o. 
abiicere frondes (Mald. Malv. Lap. — ità iam Chald.: dum defluunt folia eius) vel 
in deiectione (For.). Vocem nam S. Hier. vertit 2 Sam. 18, 18 titulum — sermo est 


de cippo vel monumento quod sibi erexerat Absalom — vox derivatur a 3y3, AX? sía- 
tuere, ponere, unde generali notione est id quod stat ; unde explicari quoque potest 
versio vulg., ramos scil. intellexit interpres id quod in arbore sit positum. Ex eadem 
notione veteres derivarunt significationem substantiae, subsistentiae ; unde rem ita 
declarant : ut ulmus et quereus in quibus in emissione frondium est subsistentia 
quaedam ; scil. cum abiecerint folia, videntur mortuae, retinent tamen adhuc vigorem 
suum, i. e. vivunt hieme, qua transacta iterum frondes ac flores producunt (ef. Vat: 
Lap.), quam interpretationem e recentioribus amplectuntur Alexander (Commentary 
on the prophecies of [saiah, ed. by J. Eadie, Edinburgh 1865) et Troch. sed commu- 
nius et melius accipitur vox eo modo quem iam Sanct. bene proponit : « est enim 
quod. stat, a verbo 3X*, quasi dieas basim aut statumen ; quod autem stat et. frondes 
et ramos sustinet, truncus est aut stirps » ; sim. For. explicat stipitem ; ita. Malv. ct 
recentiores. Et ad hane notionem refertur in vulg. : id quod steterit in ea, versio 
scil. eiusdem vocis dum secundo oecurrit. Ut S. Hier. refert, Aq. semen sanctum erit 
germen* eius transtulit. Sym. praebet 4 exer. Adnotat S. Basil. : « illud autem : semen 
sanetum «ó oz/Acpx «):75; e Theodotionis interpretatione adiicitur nec reperitur apud 
LXX, sed tamen quod ad eorum quae prius tradita sunt seriem spectat, sensum habet 
memoratu dignum » (sim. Procop.). Idem advertit S. Hier. dicens idex hebr. et Theodo- 
tionis editione ab Origene esse additum ; neque habetur in cod. vatic. etc. (cf. Ti- 
schendorf, vet. test. graece iuxta LXX). 


Jam paucis inquirendum est in quaestionem quae initio huius capitis 
est proposita, sitne haec visio vocatio Isaiae ad munus propheticum 
an solum vocatione iam accepta mandatum speciale. Non dubito iis 
accedere qui ipsam vocationem Isaiae hic describi censent. Ad id enim 
3) ipsa visio et singula quae in ea geruntur omnino conformantur. 
Isaias sublimi specie cerhit maiestatem divinam atque in angelorum 
carmine audit expressam totius providentiae supernaturalis summam 
labia eius consecrantur, ipse expiatur expiatusque coram Domino si- 


1. Aq. o1/).01; habuit, ut refert Procop. 
sanas I — 10. 

stitur, Haec est praeparatio ad missionem divinam. Ipsa autem missio 
modo omnino generali proponitur : quem mittam ? ita ut neque alia 
missio Isaiae praecessisse videatur neque sit ad particulare officium 
delegatio. Isaiae responsio quoque innuit non aliam praecessisse, ve- 
rum tunc primum fieri invitationem divinam. Ratio quoque muneris 
descripta generalis est : debet Isaias Dei consilia et iudicia populo ex:. 
ponere, etiamsi maior obduratio et obcaecatio plurimorum sit consecu- 
tura; additur hane contumaciam non iri ablatum donec theocratiae 
ruina contigerit; at semen permansurum sanctum : id quod integrae 
prophetiae summam continet. 

Idem suadetur b) ex eo quod non solum quae subsequuntur, sed 
etiam quae in libro antecedunt, ita sunt conformata, ut ex hac visione 
quasi ex suo fonte et origine fluxisse iuremerito dicantur. Quae enim 
cp. 2-8 proponuntur, ostendunt quomodo gloria Dei omni fastu hu- 
mano deiecto sit exaltanda, ostendunt ruinam et vastationem illam iam 
modo magis determinato et speciali, quam cp. 6 exhibetur ; nam cp. 6 
vastatio civitatum, domorum, terrae et populi in regionem longinquam 
abactio generatim annuntiatur, sed ea omnia enucleatius et per singula 
proponuntur ep. 2-5; de qua re praecipue lege 2, 11-22 ; 3, 1-26 ; 5, 
13 seq. Ex irrisione blasphemantium 5, 19 apparet, vatem iam saepe 
et illis quidem ad nauseam usque de consilio et opere Sancti Israel esse 
locutum ; hoc autem nomen et consilium in hac visione cp. 6 cerni- 
mus prophetae oblatum ; 6, 12 legimus longe faciet ; sed 5, 13 iam 
vox illa adeo determinata de exsilio occurrit n23et 5, 96 iam per quos mini- 
stros illa terrae vastatio populique abductio sit efficienda, declaratur. 
Unde is ordo omnino affirmandus videtur, ut lineamenta illa generalia 
priore loco ponantur, specialia autem et particularia secundo quasi ex illis 
orta et accuratiore consideratione et maiore illustratione divina aucta et 
declarata. Solet enim revelatio divina et universalis illa quam a mundi 
exordio usque ad Christum Dominus concessit, et particularis etiam pri- 
vataque quam in sanctis admirari licet, per gradus quosdam et incre- 
menta hominum animis sese explicare ita quidem, ut quae posteriore 
tempore manifestentur, saepe sint priorum maior declaratio, uberior 
explicatio, novarum rerum additio, 

Idem commendatur c) adhibita comparatione: visionum quibus Iere- 
mias et Ezechiel muneri prophetico consecrati^sunt, Et apud Ieremiam 
quidem simile cernitur symbolum : « et misit Dominus manum suam 
et tetigit os meum » (ler. 1, 9) ; uterque propheta visione vocatur, mit- 
titur, visione accipit muneris rationem declaratam et delineatam, et in 
Ezechielis inauguratione simile quoque angelorum canticum auditur 
(Ez. 3, 12). Unde colligimus, uti illae visiones inaugurales sint, ita 

hane quoque apud Isaiam quippe quae tantam cum illis similitudinem 
prae se ferat. Neque'obstat quod v. g. Neteler obiicit: si esset visio 
inauguralis, libro esset. praefixa, non inserta post alia. Simulatque 
enim solidis rationibus visionem | inauguralem demonstravimus, id 
unum requiritur ad probationem absolvendam, ut cur non initio libri 
sit posita sed hoc loco inserta, aliqua ratione probabili explicare possi- 
mus. Atque profecto haec ratio non deest. Nam facile concesseris va- 
tem ab huius visionis enarratione initium praedicandi non cepisse. 


Unde non adeo difficulter explicatur quoque, cur in scriptione quoque. 


aliter rem disposuerit. Potuit igitur eam scripto referre ea occasione, 


v 


qua publice fuit proposita. Haec autem occasio apta erat, quando prae- ' 


dicatione prophetica iam per longius tempus insonante morum emen- 
datio consequebatur nulla. Tune ne ipsi pii offenderentur et ut impiis 
ira divina proponeretur, propheta hanc ipsam visionem enarrare potuit 
et fortasse debuit. Tale autem tempus erat ultimis Ioatham annis, 
praesertim cum iam primordia castigationis divinae cernerentur (4 Reg. 
15, 31 : in diebus illis coepit Dominus mittere in Iuda Rasin regem 
Syriae et Phacee filium Romeliae). Potior etiam ratio, cur hoc loco visio 
sit inserta, peti potest ex tempore Achaz et iis quae statim cp. 1 sub- 
nectuntur. Ad haec enim visionis enarratio quasi facem praefert. Cerni- 
tur nempe in Achaz maioris obdurationis et contumaciae exemplum, 
tempus adest impietatis auctae et ea rerum conditio ab impio rege in- 
'ducitur, qua contra monitiones prophetae regnum iudaicum exterorum 


invasionibus patefactum suae ruinae obviam fertur. Unde ad ea tempora 


intelligenda haec visio quasi praeambuli loco praemittitur. 


Etiam ex interpretibus sat multi reperiuntur qui hane visionem esse inaugu- 
ralem existiment. Hesychius, presbyter hierosolymitanus, hoc caput vocat yetpo- 
zovoy coU mpogírou (M. 93, 1972); vocationem illi intelligere videntur, qui 
Isaiae ad vocem Dei promptitudinem comparant cum tergiversatione et excusa- 
tionibus, quibus Moyses est usus, cum deprecatione muneris apud leremiam, 
cum vocatione Ezechielis ; ita S. Chrys. Dasil. Thom. Audi v. g. S. Chrys. : 
« post multam Dei adhortationem reluctatur tamen Moyses ille magnus, causi- 
ficatur et sexcentas excogitat recusandi causas... [eremias vero aetatem tene- 
ram obtendit ; Ezechiel autem postquam iussus fuerat, septem diebus circa flu- 
men versatur reluctans ac tergiversans... lonas autem non modo recusavit, 
sed etiam aufugit. Quid igitur ? audaciorne omnibus fuit Isaias, etiamque magno 
illo Moyse? Quis haec dixerit? Cur ergo ille iussus reluctabatur, hic vero non 
aperte iussus insiliens praesto fuit?... Quid ergo dicendum? non esse parem 
Moysis et huius rationem. Ille enim in alienam et barbaram terram mittebatur 
et ad tyrannum furentem insanientemque ac rabidum ... ». Eandem quaestio— 
nem S. Thom. ita expedit : « dicendum sicut dicit Gregorius in. Pastoralibus et 
ponitur in principio leremiae in glossa : utrumque fuit ex radice caritatis. [lle 

enim propter dilectionem Dei noluit perdere solatium contemplationis, iste prop- 
ter dilectionem proximi voluit mitti ut prodesset, et tamen nec ille iussus perti- 
naciter recusavit, nec iste prius quam purgatus aut requisitus esset, se obtulit ». 
Etiam S. Cyr. ita loquitur, ut primam Isaiae vocationem intellexisse videatur. 
Eandem interpretantur Malv. Sanct. Lap. Men. Rohl. Del. Bred. 

Alii tamen contradicunt. Et $. Hier. quidem in commentario ea quae cp. 
1-5 continentur dicta esse vult sub Ozia, visionem autem hanc ei oblatam esse 
mortuo Ozia et loatham imperante; in epistola autem ad Damasum (de sera- 
phim et calculo ; ep. 18; M. 29, 371 etc.) non solum « Hebraei sui disputatio- 
nem » refert, in qua [saiae initium prophetiae a visione factum haud obscure 
innuitur, verum in fine epistolae ipse ei sententiae accedere videtur (l. c. 375). 
Non vocationem primam, sed ulteriorem officii iniunctionem in hac visione cer- 
nit S. Gregorius Naz. (or. 9 apolog. M. 35, 820); ad peculiarem prophetiam 
haec referri For. censet, non ad munus prophetandi simpliciter ; item Calm. 
qui v. 9 ita explicat : perge allocuturus ; sim. Troch. qui missionis iam antea 
acceptae innovationem h. l. cernit. Novam quandam et insignem periodum in 
muneris prophetici exercitio declarari, non autem primam Isaiae vocationem 
describi vult Drechsl. Verum est apud Ezechielem eandem visionem saepius 
deprehendi ; unde non sine probabili ratione inferri potest, saepius prophelis 
easdem fere visiones fuisse oblatas, quando ad insignem quandam Dei manife- 
stationem essent praeparandi. At eo minime efficitur, visionem hanc quae adeo 
missionem efferat simpliciter et quae una apud lsaiam reperitur, eodem ordine 
esse censendam quo visiones Ezechielis 8, 4; 43, 3. Neque ad rem apte conclu- 
dit Drechsl. : quia sermones priores Dominum descripserunt excelsum, (2, 10. 
11. 17), ideo hic cernitur in throno sublimi ; quia antea est propositus tamquam 
sanctitatem suam iudicio declarans et uleiscens 5, 16, ideo nunc auditur sen- 
tentiam pronuntians iudicialem. Nam ad dignitatem visionis divinitus immissae 
potius pertinet, ut ipsa sit fons et ofigo sermonum prophetae; valde autem su- 
perfluum est ea quae oratione plana el verbis propriis iam dicta sunt, symbolis 
obscuris et involueris obtecta denuo menti prophetae offerri, neque ea esse so- 
let, quantum ex aliis visionibus prophetarum colligere fas est, ratio visionis 
coelestis, ut quae jam plane dicta sint denuo obiiciantur, sed ut nova et uberio- 
ra doctrinae capita aperiantur. 

Haec pars tempori Achaz regis adscribenda est. Cum Achaz a Basin, 
rege Syriae, et Phacee, rege Israel, bello impeteretur, ope divina quae 
per prophetam ipsi Dei nomine ac iussu offerebatur spreta ad auxilium 
a Theglathphalasar, rege Assyriorum, efflagitandum confugit. Ea occa- 
sione Deus per prophetam utitur, ut quid consilii divini constitutum 
sit declaret. Propter David et promissiones messianicas regnum quidem 
Iuda non interibit, Syria autem et Israel poenas dabunt propter impetum 
contra regnum theocraticum faetum et interitui devovebuntur. Ipsum 
vero regnum iudaicum ab eo cuius opem imploraverat Achaz, gravis- 
sime affligetur; at propter vaticinia messianica periculo tandem eri- 
pietur hostibus insigni clade prostratis. Divinum hoc consilium quod 
ex promissionibus domui Davidis datis quasi enascitur et rezem messia- 
nicum quam maxime respicit, propheta ita per singula prosequitur, ut 
piis Israelitis quid solatii habeant in rerum angustiis, declaret eosque 
de Messia eiusque regno et gloria praeclare edoceat. 

Haec oraculorum series in tria veluti capita apte dividitur, quorum 
unumquodque et Iudaeorum infidelitatem perstringit et castigationem 
divinitus immittendam exhibet et salutem in Messia repositam descri- 
bit, ita ut tria haec quo magis sermo propheticus progreditur, etiam 
maiore ubertate ac rerum prope singularum descriptione explicentur 
(cp. 1; 8-9, 1; 9, 8-12, 6). j 


Caput primum "1, 1-25. 


Anc. — Cum rex Syriae et rex Israel foedere inito ad evertendam do- 
mum Davidis bellicam expeditionem in lerusalem susciperent, Achaz 
rex et populus ingenti terrore percelluntur. Dominus autem per pro- 
phetam iubet regem bono esse animo et confidere in auxilio divino 
eique annuntiat consilium hostium fore inane; salutem autem, fore cre- 
dentibus (1, 1-9). Immo ut animum regis ad spem et fiduciam erigat, 
propheta eum iubet signo a Domino postulato experiri quam certo 
Dominus sit opem laturus. Quod cum Achaz respueret, ipse propheta 
signum a Deo dandum vaticinatur : ipse scil. Messias ex virgine matre 
nasciturus qui uti domus David conservationem dicit, ita cum in: terra 
Israel deserta humili in conditione adolescat, eiusdem domus humilitatem 
ac castigationem divinitus inflictam adumbrat (1, 10-16). Regi ipsi qui 
auxilium divinitus oblatum respuit, praedicitur, quantae tribulationes 
a rege Assyriorum cuius auxilio ipse confidat, et quanta solitudo ae 
vastitas terrae iudaicae sint inferendae (1, 171-23). 

4) Hostium consilium non stabit 7, 4-9. 

Iam versus finem regis Ioatham « coepit Dominus mittere in Iuda 
Rasin regem Syriae et Phacee filium Romeliae » (4 Reg. 15, 37). Cre- 
vit impietas sub Achaz eius regni successore. Achaz enim « ambulavit 
in via regum Israel, insuper et filium suum consecravit transferens 
perignem secundum idola gentium,... immolabat quoque victimas et 
adolebat incensum in excelsis et in collibus et sub omni ligno frondo- 
so » (4 Reg. 16, 3. 4 cf. 2 Par. 28, 2-4). In tantorum scelerum poe- 
nam « tradidit eum Dominus Deus eius in manu regis Syriae qui per- 
cussit eum magnamque praedam cepit de.-eius imperio et adduxit in 
Damascum; manibus quoque regis Israel traditus est et percussus 
plaga grandi, occiditque Phacee, filius Romeliae, de Iuda centum vi- 
ginti millia in die uno, omnes viros bellatores, eo quod reliquissent ' 
Dominum Deum patrum suorum » (2 Par. 28, 5. 6). Ex quo narrandi. 
modo colligi potest, reges duos non statim ab initio coniunctis viribus 
impetum in regnum Iuda fecisse. Circa idem tempus Basin alia victoria 
parta Iudaeos eiecit de Aila (4 Reg. 16, 6). Hisce peractis, uti videtur, 
duo reges consiliis inter se initis et belli societate instituta iam  coniun- 
cüs viribus urbem regiam aggredi et domum David regno spoliare 
constituunt. De hae rerum conditione Isaias scribit v. 4 « Et factum 
est in diebus Achaz filii. Ioatham, [ilii Osiae regis I«da, ascendit Ra- 
sin rez Syriae et Phacee filius Romeliae rex. Israel in. lerusalem ad 
proeliandum contra eam et non. potuerunt. debellare egm » ; — cf. 4 
Reg. 16, 5, ubi praeterea legitur : « cumque obsiderent Achaz, non 
valuerunt superare eum ». Propheta statim declarato regum consilio 
et conatu rei ipsius exitum subdit (S. Cyr.) ita loquens per anticipationem 
(cf. S. Ephr. Thom. Gord. Sanct.). Cur autem obsidio non ad exitum 
sit perducta, iam bene declarat S. Cyr. : « Achaz metuens impressionem 
intolerabilem acervo pecuniarum magno congesto ad Theglathphalasar 
regem Assyriorum legatos mittit rogans, ut sibi velit subsidio esse, 
utque contra Rasin arma capiat; quod etiam ad exitum perductum 
est »; de qua re lege 4 Reg. 16, ' seq. 

« Declarata ac definita occasione et tamquam in brevi summa  com- 
prehensim conatu duorum regum commemorato, utque ad exitum eo- 
rum consilia non pervenerint, incipit. deinceps per partes singula ora- 
tione prosequi » (S. Cyr.); v. 2 « el nuntiaverunt domui David dicen- 
tes : requievit. Syria. super Ephraim; et commotum est cor eius et. 
cor populi eius, sicut moventur ligna silvarum a facie venti » ; — non 
sine emphasi propheta effert domum. David, cui promissiones factae. 
sunt de regno aeterno ; quare Deus propter David iam saepius et regi- 

bus et populo pepercit (cf. 3 Reg. 41, 141-13. 32-39; 15, 4. 5. 4 Reg. 
8, 19. 2 Par. 21, 1) ; unde si qua fides in Deum adsit in domo David, 
desperationi nullus erit locus ; valet enim de rege theocratico norma 
illa Davidi annuntiata: « ego ero eiin patrem et ipse erit mihi in 
filium; qui si inique aliquid gesserit, arguam eum in virga virorum 
et in plagis filiorum hominum ; misericordiam autem meam non aufe- 
ram ab eo » (2 Reg. 7, 14. 15). Verum quis a rege idololatra talem 
exspectaverit fidem ? Nuntiatur ei : requievit! i. e. ut bene Sanct. mo- 
net, conspirasse Syros dicit cum Israelitis, foedere inito iam copias 
militares iunxisse, ut coniunctis viribus regnum peterent iudaicum 
(Mar.). Vocatur regnum israeliticaum EpAraim a tribu potentissima, ex 
qua plures quoque reges Israel exstiterunt et in cuius ditione urbs 
Samaria, regni caput et sedes, sita erat (Sanct.) ; unde Ephraim sol- 
lemnis est regni israelitici appellatio (cf. Os. 4, 11; 5, 9). Iam nuntii 
eius effectus est maxima regis et suorum perturbatio (S. Thom.). In- 
gentem commotionem, trepidationem, terrorem plane insanum et om- 
nis consilii expertem comparatio a vate inducta declarat. Tali autem 
animorum deiectione quam parum fidei in Deum regi et populo insit . 
nimium proditur. Utique timida est impietas et suorum sibi scelerum 
conscia debitas poenas et ruinam non potest non suspicari. Cum pro- 
pheta addat et cor populi eius, quam late iam regis impietas insubditos 
serpserit et quam firmam inter se scelerum et a Deo aversionis societa- 
tem inierint rex et maior populi pars, isatis declaratur. Trepidatio adeo 
magna sine dubio ostendit, varias iam clades regi esse illatas, et si 
assumpseris quod supra innui, reges duos tum collatis viribus in reg- 
ni ruinam conspirasse, eo facilius explicatur, cur Áchaz qui a singulis 
iam misere erat devictus, cum audivisset : consociavit se rex Syriae 
cum rege Israelis (Chald.), in tantas angustias sit coniectus et, cum eo 
Socii impietatis; qua inre sponte occurrit illud : audiens autem Hero- 
des rex turbatus est et omnis Ierosolyma cum illo (Matth. 2, 3). 

At Dominus, Iahve qu? est, foederis sui custos fidelissimus (cf. ad Os. 
12, 5. Ioel 2, 32) popelo suo quem sibi elegit non deest et ipsi regi 
idololatrae opem suam benignissime offert (cf. Theod.). Unde mittit 
prophetam qui ut talis iam diu, ex tempore Oziae, notus est, cui igitur 
ut legato divino ex lege fundamentali theocratiae (Deut. 18, 15) obe- 
dientiam et fidem debent ; insuper ex regni annalibus ignorare non pos- 
sunt quoties Deus per prophetas populo afflicto opem tulerit. Tale tem- 


1. Communiter nn3 derivant a m; aliqui ex LXX, Syro, Chald. verbum nnw coniectant; 


asserentes n:i in illa notione non inveniri. 

pus denuo mediis in angustiis illucescere Deus profitetur v. 3 » et dixit 
Dominus ad. Isaiam : egredere in. occursum Achaz tu et. qui derelictus 
est Iasub filius tuus ad eatremum aquaeductus | piscinae superioris in 
via agri fullonis » ; — hebr. tu et Schear jaschub filius tuus ; nomen filii 
Isaiae symbolicum est: reliquiae convertentur nomenque de futura 
populi sorte propheticum (cf. Os. 1, 4. 6. 9). Hune secum adducens 

tamquam qui ipso nomine tempus futurum portendat, et maioris partis 

infidelitatem et aversionem accusat et pignus exhibet solatii Dei causam 

apud populi electi reliquias fore victricem ; rel/quiae enim, non populi 

maior pars, convertentur, salute oblata potientur. Ipsum igitur filii no- 

men id in se continet quod visione inaugurali exhibetur (cf. 10, 91. 

Am. 3, 12). Achaz sese contulerat ad aquaeductum lacus superioris, 

qui ad occidentalem urbis partem ! situs aquam urbi subministrabat. 

Eum de obsidione urbis mox futura sollicitum agitasse consilia, quomo- 

do etaquae penuriam averteret et partem illam qua urbem facile pos- 
sent aggredi muniret, et res ipsa docet et simili loco illustratur Is. 92, 

9-12, quo inter varia quae ad urbis defensionem fiunt etiam id effertur : 

« congregastis aquas piscinae inferioris... et lacum fecistis inter duos 

muros ad aquam piscinae veteris »; adde, postea Rabsacen eodem in 

loco constitisse, cum venisset a Lachis, et populo insultasse (Is. 36, 9) ; 

unde ex ea parte urbem impetui hostili patuisse quam maxime, facile 

efficitur. Quare eiloco Achaz speciali ratione voluisse provisum satis 

intelligitur. 

Eo in loco rex curis agitatus adiri debuit et audire opem divinam si- 
bi liberaliter oblatam v. 4 « et dices ad eum : vide ut sileas ; noli time- 
re et cor tuum ne formideta duabus caudis titionum fumigantium isto- 
rum in ira furoris Rasin regis Syriae et filii Romeliae » ; — hebr. cave 
tibi et quiesce 1. e. cave a trepidatione et desperatione; fortasse magis 
ad.rem : cave ab eo agendi modo antitheocratico quem iam animo 
concepisti et volvis; quiesce, animo sis pacato, ne vanae te tradas solli- 
citudini exterorum auxilia conquirendo. « Quod quiescere curisque va- 
care et a trepidationibus molestis liberum esse praecipiat, vocantis nimi- 
rum est idque prudentissime ad obedientiam et veluti reducentis ad prin- 
cipia, ut colat sermones divinos et veritatem eorum quae dixi prompto 
suo suffragio confiteatur » (.S. Cyr. sim. Sasb. For. Sanct. Osor. Lap. 
Mald. Men. Gord. Tir.); minus apte alii silere explicant : ne timorem 


1. Ita multi censent eumque lacum eundem esse opinantur, qui hodie Birket el Mamilla 
vocatur; cf. Naeg. Del. At Riess (bibl. Geogr. p. 16) longiore disquisitione instituta id om- 
nino negat et lacum in septemtrionali parte urbis situm esse contendit. — Priori sententiae - 
calealus. adiicitur in Riehm, Handwoerterb. d. bibl. Alt. p. 914. 691. 

exterius prodas, ne blasphemias effutias, ne cum quopiam communices 
quod nuntio (S. Thom. Pint. Mar.). Non sine verborum pondere et ite- 
ratione idem monitum ei fit, id quod ad animum erigendum, confortan- 
dum et quasi contra spem ad spem sedulo revocandum aptum est. Cau- 
sa subditur : coram propheta qui Dei nomine et auctoritate loquitur, 
duo reges inimici non sunt nisi duae caudae titionum fumigantium ; 
magno cum contemptu de eis loquitur; ad nihil eos iam valere, proximos 
esse exstinctioni et interitui, ad summum posse inferri aliquid molestiae 
innuit, uti fere fumus oculis incommodum afferat quod facile spernatur 
et rideatur. Talis scil. est ira et furor illorum ; mox proiicientur; interea 
non nocere, non urere possunt alios et comburere, sed impotenti rabie 
quasi famigare et minari (cf. Mald. Mar. Men. For. Sanct.) ; « magna 
proponunt, cum tamen nihil vel parum sustineant; vicini sunt exstinc- 
tioni» (S. Thom.); proverbium ibi agnoscit Sanct. (cf. Is. 42, 3). In 
hebr. proprie « cor tuum ne mollescat; idenim proprie significat verbum ; 
opponitur enim rei condensatae et induratae; cor autem pavidorum vide- 
tur liquescere ac tenerum fieri, audacium autem et fortium virorum ob-. 
durescere ac firmari» ( For.). Solet enim Deus, ut idem For. monet, in 
adversitatibus quietem suis indicere, contra quam mundus solet; mun- 
lani aut desperatione obruuntur aut facile tumultuantur et conturbantur ; 
uibus autem Deus sese offert, non opus est mundano praesidio, sed quo 
agis quieti sunt, eocopiosius in eorum pectoribus sese diffundit spiri- 
t€ divinus. En, quantum possit fiducia in Deum! quam si trepidantia 
coda admittant in maxima rerum perturbatione, possunt ex summa tre- 
pidtione ad summam quietem ac tranquillitatem transferri; nisi enim 
posint, nequaquam a Deo per prophetam iuberentur. — Ad contemp- 
tum quoque dicitur filius Romeliae. Nam quid iste sibi vult et sibi 
pronittit contra domum David et sempiternum Davidis thronum ? qua- 
em (ris titulum potest proferre, ut regnum teneat Israel? ea appella- 
tionéiam tamquam usurpator declaratur; ubi enim in theocratia Rome- 
liae áusque filio regnum attribuitur? Locutio ex eo quoque contemptum 
prodeh videtur, quia qui Davidem spernunt eiusque originem humilem 
traducint, de filio Isai loquuntur (4 Reg. 22, 9; 25, 10. 2 Reg. 20, 
1. 3 leg. 12 46). 

, Ad fluciam in Achaz gignendam prorsus aptum est, quod propheta 
adversirioruim animos et consilia tam clare et distincte aperit (cf. S. Cyr. 
Chrys.; rerum igitur se exhibet gnarum et periculi instantis; ergo si 
nihiloninus summa loquitur constantia et certissimam spem ostendit, tan- 
tatalis ri fiducia iam per se spem et securitatem gignere censenda est; 
idque e| magis, quia sollemni attestatione rem ex oraculo divino confir- 
mat; v.| «eo quod consilium inierit contra te Syria in malum, Ephraim 

et filius Romeliae dicentes : v. 6 ascendamus ad. Iudam et suscitemus 
eum et avellamus eum ad nos et ponamus regem in medio eius filium Ta- 
beel, v. "1 haec dicit Dominus Deus : non stabit et non erit istud »; — 
si Achaz fidem haberet, statim perspiceret (ale consilium hostium 
fore irritum. Volunt enim theocratiam expugnare, hereditatem Dei Deo 
veripere, domo David remota in medio divinae hereditatis alienigenam 
regem constituere, volunt ergo thronum Iahve destruere, domum regiam 
a Deo electam delere et ad divinum opprobrium hominem ignotum in 
medio terrae Domini regia dignitate exornare. Sed tale facinus iam ex pro- 
missis antea datis non poterit opere compleri. Id denuo sollemni oraculo 
Adonai Iahve Dominatoris eius confirmatur qui uti estin se actus purissi- 
mus, ita immutabilis, fidelissimus promissionum suarum opifex ipso suo 
nomine declaratur. Nota emphasin qua bis negatur consilii illius succes- 
sus. Intellige suscitemus ironice quasi quiescentem et dormientem 
(S. Hier. Sanct.) 1. e. ei negotium facessere et molestiam creare, bello 
fatigare ( Osor.) vel quasi vellicare. Ceterum hebr. explicant : terrore 
et horrore Iudam compleamus (partim iam apud For. Malv. Vat.; Del. 
Rohl. Troch. Net.) eamque terram scindamus ad nos i. e. vi illam dif- 
findamus a rege suo et abscindamus a domo David et ad nos trahamus 
(cf. Lap.). Loquendi modus arrogantiam et superbiam ( Sanct.) simu! 
cum crudelitate et ferocia pandit. — De Tabeel nihil innotuit. Nomen ie 
tud etiam in inscriptionibus cuneiformibus quae ad Theglathphalasm 
referuntur occurrit (cf. Schrader Keilinschr. u. A. T. p. 118; Keilinsclr. 
u. Geschichtsforschung p. 396). / 


Hebr. v*p est laedere, fastidire cf. Gen. 27, &6. Ex. 1, 12. Num. 21, 5; 22 3. 
Inde igitur formam hiphil h. l. multi explicant. Verum hiphil VAI aliis inlocis 
semper significatione expergefaclus est invenitur. Inde versio S. Ilier. facile exjlica- 
tur. Cum prioris verbi forma hiphil alias non reperiatur, alii coniciunt. legeidum 
esse literis transposits nzp'xi ef. Is. 29, 2. 1 (Ges. Thes. p. 1208. Fürst L.) i.e. 
coaretemus, urgeamus ; vel formam derivandam a vp vp spina, tempus absjissio- 
nis et verbo nolionem esse tribuendam incidere, impungere (Fürst C.). hal. 
vocem exprimit per *àr coniungere, Syrus, "pU evertere. — Altera vox *22 esl 
scindere ; adhibetur quoque de scissione, diruptione urbis oppugnalae v. g.4 Reg. 
25, & interrupta est civitas ; Yor. 39, 2; 52, 7. Ez. 26, 10. 2 Par. 32, 1 «uo loco 
latinus interpres capere wanstulit; 2 Par. 21, 17 vertit vastare. Forma hinil non 
reperitur nisi hoc nostro loco et 2 Reg. 3, 26, ubi iu significatione irrumpeili adhi- 
betur. Unde etiam h. l. Naeg. explicat : terram perrumpere i.e. perrupto mro quem 
quasi obiicit exercitus terram capere. Chald. explicat : apponamus eos ad nos Syrus : 
rumpamus eam. 


Quid verosit consilii divini pro tempore proxime futuro, hsce de- 
claratur v. 8 « sed caput Syriae Damascus et caput Damasci lasin et 
adhuc sexaginta et quinque anni et desinet Ephraim esse popuus »; — 

i. e. « Syrorum metropolis est Damascus, Damasci porro rex Rasin ; his 
ergo tantum imperat, non Hierosolymis » (Theod.) ; « imperium eius, 
ait, potestas eius in Damasco stabit nec ultra progredietur; et princeps 
Damasci Rasin erit i. e. in iis quae adipsum pertinent manebit ac maio- 
rem sibi non adiiciet potentiam » (S. Chrys. sim. S. Thom. Sasb. 
Vat. Malv. Mald. Mar. Pint. RoM. Troch.). 

Damasco igitur eiusque regi poena nondum denuntiatur, sed solum do- 
minationis extensio denegatur. Ephraim vero propter impium foedus ini- 
tum cum Syris ad evertendam domum David statim indicatur poena condi- 
gna: non regnum iudaicum neque domus David exstinguetur, sed Ephraim 
(cf. v. 9) confringetur ! ne sit amplius populus (hebr. cf. For. Vat. Malv. 
'Mald. Mar.); quod igitur regno legitimo inferre voluit, ipse inse demum 
iure quodam talionis experietur. Atque non solum respublica israelitica 
destruetur, verum ipse populus ut talis exscindetur. Unde non tantum 
alieno imperio subiicientur servata suae gentis indole ac natione, sei ipsa 
stirps israelitica ita destruetur vel morte vel commixtione cum aliis vel 
utraque ratione, ut de populo ephraimitico iam non fieri possit sermo. 
Quantae acerbitatis talis annuntiatio fuisse censenda sit, ex eo conclude 
quod iam singulis magno opprobrio vertebatur, si nomen eorum dele- 
retur de [srael (quod ne fieret, ius leviratus erat institutum, cf. Deut. 
95, 6); quanto magis si agitur de nomine populi delendo ! Id fore ait 
vates intra adhue 65 annos " Neque alibi desunt exempla in vaticiniis 
certum quoque ac determinatum numerum proponi; cf. Is. 16, 14; 21, 
16; 38, 5S. Ier. 23, 16. Ion. 3, 4 ; quare iam ex hoc capite falso asserit 
Kn. cui consentit Diestol, membrum hoc delendum esse, quia prophetae 
nunquam numeros efferant adeo distinctos et certos. 

Ephraim autem tamquam populus confractus "est non ipsius Samariae 
expugnatione, sed translatis et adductis in. terram Israel accolis de Ba- 
bylone, de Cutha, de Avah, de Emath, de Sepharvaim, quos Asarhaddon 
« collocavit in civitatibus Samariae pro filiis Israel, qui possederunt Sa- 
mariam et habitaverunt in urbibus eius » (4 Reg. 11, 24; cf. Esdr. 4, 
2). De hoc eventu locum nostrum iam rite intellexerunt Usserius, Tremel- 
lius, Calm. et consentiunt plerique recentiorum (cf. Drechsl. Del. 
Naeg. Diestel, Troch. Haigh, Zeitschrift f. aeg. Spr. 1811 p. 715; 
Schrader, Keilinschr. u. A. T. p. 244 etc.). Quando id acciderit, aliunde 


1 


1. nm alii explicant fut. qul a nmn fractus est ; cf. Is. 30, 31; 31, 4; 51, 6 etc. Ita. Fürst 
L. Olshausen $. 106,6; Naeg. Alii malunt niphal nni cf. Mal. 2, 5; ita Del. 

2. Ita s*y3 intra iam apud Malv.; cf. Gen. 40, 13. Ios. 1, 11. Is. 21, 16. Ier. 28, 3. 11 (Ges. 
Thes. p. 999. Fürst L.). 


156 ' Is. 1, 8 


probare non possumus ita ut anttum assignemus ; sed haud ita impro- 
babile videtur, id factum fuisse eo tempore, quo Manasses in captivi- 
tatem est abductus. Facile. enim fieri potuit, ut clades illa iudaica ab 
Assyriis illata etiam genti cognatae Israelitarum ultimum afferret exci- 
dium, et Asarhaddon bello in Iudaea feliciter gesto milites multos gre- 
garios tamquam colonos in agros Israelitarum immitteret. Iam ex tra- 
ditione Iudaeorum in Seder olam servata captivitas Manasse regis in 
regni eius annum 22 incidit; ita facili negotio numerus annorum re- 
quisitus colligitur ; habes enim, cum hoc oraculum ineunte regno Achaz 
editum sit, annos Achaz 14, Ezechiae 29, Manasse 22, ergo 65 annos. 


Effatum hoe desinet esse populus multi retulerunt ad expugnationem Sama- 
riae anno sexto Ezechiae factam. Sed cum ab edito oraculo usque ad illam ex- 
pugnationem, ut iam S. Hier. adnotavit, solum 23 vel 24 anni fluxerint, ini- 
tium illorum 63 annorum aliter determinare studuerunt. Et Hebraei quidem, ut 
S. Hier. refert, initium capi volebant a prophetia Amos (7, 11. 17) quam an- 
no 95 Oziae edidisset ; esse ergo reliquos annos Oziae 27, loatham 16, Achaz 
16, Ezechiae sex. In quam computationem ' concesserunt Euseb. Procop. Barh. 
Haimo, S. Thom. Malv. qui aliam explicationem ex Tremellio et Iunio affert 
quidem, sed alteri adhaerere tutius arbitratur, Pint. Mald. Lap. Mar. Gord. et 
ex recentioribus Sehegg. Alios computandi modos videre est apud Vaf. For. 
Sanct. quos referre non vacat. Aliam explicationem tentavit Oppert, neque om- 
nino reprobat RoAlL., intelligi scil. 65 annos non de tempore futuro, verum (uti 
sim. iam Sancí. opinatus est) de tempore praeterito i. e. ante annos 65 i. e. 
auno 27 Ieroboam II destruetam fere esse per 10 annos dominationem Samariae 
a rege Syriae, ita ut sensus sit : sicut ante 65. annos Samaria clade est affecta, 
ita nunc elapsis 65 annis Ephraim denuo desinet esse. Sed loquendi ratio Ti7a 
aperte obstat. 

Ex criticis recentioribus non desunt, qui ultimam versus 8 partem de 63 an- 
nis tamquam interpolationem expungi volunt contendentes et prophetiam adeo 
determinatam iure offensioni esse et insuper membro hoc assuto destrui sym- 
metriam et parallelismum (cf. Eichhorn, Ges. Maurer, Hitz. Ewald, Umbreit, 
Diestel). Ut ab ultimo incipiamus, hoc demum membro plaue efficitur symme- 
tria v. 8 et 9. Effatum enim Domini in 8a et a explicat quid futurum sit tempore 
proxime futuro : Syriam et Ephraim a proposito consilio cohiberi et suis limiti- 
bus concludi ; et in hac re simul continetur solatium pro Iuda ; in 8 b et 9 b de- 
claratur, quali norma Deus pro tempore futuro etiam magis remoto usurussit et 
quidem pro Ephraim 8 b, pro Iuda 9 b. Et haec pars est comminatoria : abso- 
lute pro Ephraim ; conditione supposita pro luda. Insuper valde emphaticum 


1. Communiter etiam ad idem tempus referunt plagam leprae Oziae inflictam. Barh. ita 
ad h. l. : ex anno quo ei prophetia fuit cohibita computat annos 98 Oziae, 32 loatham et 
Achaz et 5 Ezechiae. 

est quod v. 8 dum Syria suis finibus et suo regno stare dicatur, Israelitis impio 
foedere cum eis inito statim excidium annuntiatur. Neque propterea sententia 
in 9 a redditur superffua; nam ludaeorum quam maxime intererat scire quid 
Ephraim effecturus sit tempore proxime füturo; id autem in v. 8 b nondum 
erat praedictum ; ergo membrum hoc necessario etiam exspectatur. Alias enim 
quaeri poterat et debebat, quid molestiae interea, donec effluxerint anni 65, 
Ephraim illaturus esset regno iudaico. — Prius quod obiectum est facile con- 
temnitur; nam etsi non adeo frequenter, tamen reperiuntur vaticinia simili 
modo annorum numero alligata, uti supra iam monui. — Neque modusloquendi 
est ab Isaia alienus ; cf. 21, 16; ay» cf. 17, 1 ; 25, 2. 


Sed etsi Ephraim post 63 annos sit conterendus, quid fiet interea ? Uti 
illud « non stabit et non erit » pro Syria est explicatum et tempus in- 
stans declaratum, ita idem iam pro Ephraim subiungitur addita norma 
pro regno iudaico : v. 9 « et caput Ephraim Samaria et caput Samariae 
filius Romeliae ; s non credideritis, non permanebitis » ; — hocigitur 
quod coniuratione facta Rasin et Phacee exsequi statuerunt, non fiet ; i. e. 
ipsi Iudaeam non occupabunt ; ipsi domum David non a regno excludent, 
neque filium Tabeel regem constituent. Sed quid fiet ? Id relinquitur ar- 
bitrio, vel potius fidei et fidelitati Iudaeorum. Salutis norma et regula 
pro iis est fides in Deum. Deo credere, ei confidere et firmum retinere 
statum ac florentem unum idemque est. Quodsi vero a fide deficiant, 
etiam iis perturbatio, calamitas, ruina praedicitur. Unde pro Iudaeorum 
sorte tessera illa praefigitur, quam ipso verborum sono studiose selecto 
alte eorum animis imprimere propheta vult; ipsa verba et ipsae formae 
grammaticales et notiones in sermone vulgari obviae eos edocere debent 
de nexu illo intimo ac indissolubili qui adsit inter fidem fiduciamque 
divinam et stabilem ac florentem rerum prosperarum conditionem. 
Inde ; 3z2wn N5 2 u"own N5 ox im lo taaminu, ki lo teamenu. Deus est 
enim petra et arx et locus munitus pro populo suo, uti in psàlmis lau- 
datur. Quare si Deo non firma fide adhaereant, iam nulla potest adesse 
firmitas, securitas nulla. Hac lege denuo promulgata tempus adesse de- 
monstratur pro Iuda probationis. Iam quid fiet? Visione inaugurali iam 
edocemur auribus surdis hanc normam proponi, ex fidei lege declarata 
regem impium aliosque in maiorem impelli impietatem. Sed si non 
credunt, non firmiter stabunt. Inde ergo seges illa perturbationum et 
calamitatum qua ab Assyriis affligentur. Ergo non a rege Syrorum, 
neque a rege Israel periculum imminet quod Achaz adeo exhorret et 
cum eo populus (v. 2); verum periculum exoritur ex ipsorum infide- 
litate quam non timent, quam e contra fovent; et hac demum infide- 
litate « non permanebitis in regno vestro, sed in captivitatem duce- 
mini, sustinentes eorum poenas quorum imitati estis infidelitatem » 

(S. Hier.). Verborum vim bene proponit For. seribens : « si non 
credideritis, etiam non suffuleiemini i. e. nisi adhibueritis dictis 
meis fidem et fisi fueritis promissionibus Domini, nec vos etiam 
ipse stabiliet aut confirmabit, sed vos sinet dilabi et deiici » ; et Sanct. 
apposite notat, monitionem proxime referri, ut in illa rerum perturba- 
tione Achaz iubeatur ab uno Domino omnia sperare. Paronomasiam quae 
in hebr. adest, ita in lat. conatus est imitari Lap. : qui non confidet, non 
considet i. e. non firmus, stabilis considet et permanebit. — Monitio haec 
eo magis eos percellere debuit, quia olim iam in rebus angustis ad lIu- 
daeos facta est et praeclaram mercedem atque insignem victoriam iis 
attulit qui iis verbis mentes et actiones conformes exhibuerunt. Illis 
enim verbis usus est Iosaphat rex pius in certamine contra Ammonitas, 
Moabitas, Syros : « audite me viri Iuda et omnes habitatores Ierusalem : 
credite in Domino Deo vestro et securi eritis » (in hebr. verbum qax 
eodem modo, ut h. 1.), « credite prophetis eius et cuncta evenient pro- 
spera » (2 Par. 20, 20). Et ecce, Dominus verüitinsidias inimicorum in 
semetipsos et percussi sunt et mutuis concidere vulneribus (l. c. 
vo 29. gu. 


Theod. nobis refert aliorum versiones huius loci : Theodotio habet in altero 
membro o)2' ob 7, ztsseu0etnce, Sym. ob Ouxpueveice et hane Sym. versionem etiam 
refert et secutus est S. Hier. LXX hoc loco illam praebent versionem quae apud 
Patres celebris facta est : si non eredideritis, non intelligetis, ob v, cuijxe. Hoc 
unico loco verbum vZN in niphal ita transtulerunt; alias vertitur v. g. zicco- 
Ooecat 2 Reg. 1; 16. 3 Reg. 8, 26. 4 Par. 17, 93. 94. 2 Par. 1, 9 ; 6, 17. Ps. 
TT, 44. 41; 92, 1 ; participium niphal exprimitur saepe z:czo; et quidem ex con- 
cordantiis a Trommio concinnatis 29 vicibus ; etiam a£6zwze; Prov. 97, 6 et 
Üxuj.a to Deut. 28, 59. 

Sententiam ita attemperat ad conditionem regis S. Chrys. : « quia verba 
dixerat vates humanam rationem superantia et quamvis ratiocinationum seriem 
excedentia, cum id quod dicebatur prophetia esset, iure adiecit : nisi credide-. 
ritis, neque intelligetis ; ne quaeras, inquit, quomodo et qua ratione haec fu- 
tura sint, Deus enim est qui operatur solaque fide tibi opus est et intelliges 
operantis virtutem, demonstrationem omnium supra dictorum accepisti ». Cur 
interpres graecus h. 1. ita verterit, non liquet. Sasb. hanc tentat explicationem : 
« significat (verbum hebr.) stabilem et permanentem esse, sive certiorem facere ; 
qui enim certi sunt, intelligunt ; ideoque LXX verterunt intelligetis ». Scholz 
(die alexandr. Üebersetzung d. B: Jesaias, p. 46) versionem hanc o3: TON E 
ut explicationem vel paraphrasin textus hebr. considerat (refert eam sub titulo : 
Erklaerungen, Aufloesungen von Bildern, Umsehreibungen). — 

Sententias duas in textu hebr. et graeco enuntiatas S. Augustinus hoc modo 
inter se coniungit : « illud [saiae prophetae : nisi credideritis, non intelligetis, 
alius interpretatus est : nisi credideritis, non permanebitis. Quis horum verba 

(vera) secutus sit, nisi exemplaria linguae praecedentis legantur, incertum est. 
Sed tamen ex utroque magnum aliquid insinuatur scienter legentibus. Difficile 
est enim ita diversos inter se interpretes fieri, ut non se aliqua vicinitate con- 
tingant. Ergo quoniam intellectus in specie suiBida est, fides vero in rerum 
temporalium quibusdam cunabulis quasi lacte alit. parvulos, nune autem per 
fidem ambulamus, non per speciem, nisi autem per fidem ambulaverimus, ad 
speciem pervenire non poterimus quae non transit sed permanet per intellectum 
purgatum nobis cohaerentibus veritati, propterea ille ait : nisi credideritis, non 
permanebitis ; ille vero : nisi credidéritis, non intelligetis » (de doctrina christ. 
9, 49 ; M. 34, 43) ; cf. in Ps. 118, serm. 18 ; M. 37, 1552. 


b) Signum divinum : Emmanuel, filius Virginis 7, 10-16. 


Quid Achaz? Audierat promissum divinum, consilium inimicorum 
non opere iri completum ; audierat quid futurum esset regno Israel; 
audierat etiam pro regno iudaico in una fide esse stabilitatem ae salutem 
repositam, idque audierat verbis illis. quae insigne fidei exemplar et 
miram ex ea victoriam consecutam in memoriam revocarent. Quid 
igitur? Tacet. Ipsum hoc post talia promissa silentium eius manifestat 
incredulitatem, contemptum in Deum, animi in proposito malo obfirma- 
tionem. Deum eiusque opem respuit, ei fixum ratumque est ab Assyriis 
ope implorata auxilium et salutem exspectare. At Deus qua est benigni- 
tate (Chrys.) Achaz superbe tacentem novo aggreditur modo, ut eum ab 
infidelitate dimoveat; v. 10 « Et adiecit Dominus loqui ad. Achaz 
dicens : pete tibi sigmum a. Domino Deo tuo in profundum inferni sive 
in excelsum supra »! — hebr. ad verbum profundum fac (vel faciendo) 
ad. infernum usque vel altum fac in. sublime i. e. signum petens vel 
cum postulatione tua descende usque ad inferos vel te eleva in sublime, 
rem postula quae fiat tibi in signum. quamcumque volueris, sive in 
profundo, sive in coelo. — Bene notat S. Hier.: « illo non credente 
ipse loquitur ad Achaz; quia tibi, inquit, videtur difficile quod regna 
potentissima brevi tempore finienda sint et tu cum. populo tuo libereris, 
pete tibi signum... a Domino Deo tuo qui tibi auxilium pollicetur, et 
ipsum signum optionis tuae est unde postules, sive de profundo sive 
de excelso... ut cum de inferno sive de excelso signum acceperis, cre- 
das futura quae dixi ». 

Ita Dei gratia ei obviam se fert. Si animum ad firmam fidem et fidu- 
ciam propter imminens periculum erigere nondum potest, postulet a Deo 
aliquod pignus, signum, miraculum, quo omnes hominis sensus tota- 
que mens percellantur et quasi sua sponte ad firmam in Deum fidem 
et spem abripiantur. Offertur ei in signo illo auxilium ac. subsidium 
potentissimum quo laetam fiduciam in opem divinam concipiat et prae- 

sentissimam ae potentissimam Dei opitulationem quasi manibus palpet 
ac teneat. Atque ne ulla adsit tergiversandi vel dubitandi species, po- 
stulationi eius limites praefiguntur nulli. A coeli sublimitate usque ad in- 
ferni profunda omnia eius arbitrio committuntur; petat rem maxime 
miram, maxime aptam ad fidem divinae potentiae gignendam, maxime 
difficilem, quam sufficere credat, ut. suo pectori spes ac fides divina 
illabatur! O praeclarum benignitatis divinae documentum !, o vere exi- 
mium conatum, quo gratia Dei animum illum rebellem, obduratum, 
contumacem emollire, erudire, ad se attrahere studuit! « Vide quo Deus 
se demiserit. Ipse illum attrahit et hortatur ut sigaum petat, etsi non 
parvum hoc signum erat, eius arcana prodere eiusque sententiam totam 
in medium producere et simulationem eius. omnem detegere » 
(S. Chrys.). Apposite notat S. Cyr., quoniam curae ac studio fuerit 
regi rerum eventus curiosius scrutari et. idolorum sciscitari oracula et 
falsorum vatum verba exquirere, Deum praecipere, ut iam a se signum 
exquirat. Illa itaque animi regis propensione Deus ad eius bonum uti se 
velle decrevit (sim. Procop.). Quam promptam divinae clementiae volun- 
tatem ac fidelitatem propheta depingit dicens « Domino Deo tuo, id quod 
ad animum commovendum dicitur; Achaz enim totum se idolis dederat 
(4. Reg. 16, 3. 4. 2 Par. 28, 2-4), Deus autem inviolatam fidelitatem 
servans domui David hoc titulo supremae auctoritatis et paratae ad opem 
ferendam voluntatis documento regem ad officium sanamque mentem 
reducere desiderat. 

In hac igitar admonitione ad Achaz facta praeclarum ei datur docu- 
mentum idque firmissimum, Deum omnino velle rebus iudaicis afflictis me- 
deri atque insuper velle debilem atque infirmam spem ac fiduciam robo- 
rare et omni salutis certitudine animos suorum perfundere ac confir- 
mare ; unde pro ea re iam nunc pignus exhibere vult quodeumque demum 
rex postulaverit. Cam Moyses legatione divina ad populum pergeret, variis. 
Deus eum signis instruxit, quibus se esse a Deo missum et Moyses cer- 
tissime sciret et populus indubie edoceretur. Gedeon audita promissione 
ab angelo sibi apparente signum petit : « si inveni gratiam coram te, da 
mihi signum quod tu sis qui loqueris ad me » (Iud. 6, 171). Saul quoque. 
varia accipit signa quibus certus reddatur se regem fore, cum Samuel 
propheta varios eventus mox futuros ei praedicat (Reg. 10; 1 seq.). 


1. Osor. praeclaram habet h. ]. paraphrasin : « haec deinde a Deo admonitus adiunxit : ut 
in certissimam spem salutis erigi possis, ne ulla in te diffidentia resideat quae animum tuum 
timore debilitet, pete a Deo tuo signum quod habeas quasi tanti promissi pignus, per quod 
certus esse possis auxilium tibi divinitus adfuturum. Sit signum admirandum et obstupen- 
dum et ante hunc diem prorsus inauditum atque contra totius naturae ordinem, sive in 
profundissima terrae totius altitudine sive in supremo coeli fastigio datum ». 

Quibus exemplis simul quid signum sit et quorsum.detur clare demon- 
stratur. Est enim TN signum vel generatim quod memoriae rei alicuius 
conservandae inserviat (cf. Gen. 9, 13; 17, 11. Ex. 13, 9 etc.), vel docu- 
mentum sit vel argumentum certum rem aliquam fore, vel portentum 
et miraculum in rei confirmationem editum, vel ad rei futurae imagi- 
nem et typum assumptum (cf. Deut. 13, 2. 1 Reg. 2, 27. Is. 8, 18 etc.). 
Quare ex rebus in populo Dei gestis Achaz perspectum habere debuit, 
quam insigne benevolentiae et opis divinae documentum sibi in hac 
optione praeberetur. 


Cum in arbitrio regis ponatur quid postulare velit, frustra quaerere videntur 
interpretes, quale-signum in coelo velin inferno intelligi possit. Aliis placet 
quod affert S. Hier. : « vis ut scindatur terra et grandi hiatu inferi pateant qui 
in corde terrae esse dicuntur, an ut aperiantur coeli » (sim. Haimo, Pint. Sasb. 
Lap. Men.) ; vel signum in coelo simile illi quod Iosue datum sit alii explicant 
(Ios. 10, 19), signum in profundo illustrant prodigiis in interitu Core, Dathan 
et Abiron factis, vel in demersione Aegyptiorum, vel in prodigiosa lonae pro- 
phetae liberatione, vel sicut Samuelis tempore tonitrua et procellae subito eru- 
perint vel ignis.descenderit in diebus Eliae (1 Reg. 19, 17. 4 Reg. 1, 10; cf. 
S. Basil. Procop. Thom. Sanct. Calm.). 

Haec ipsa postulatio a propheta regi faeta illustri documento est, quanta ani- 
mi certitudine vati se a Deo mitti et iuvari persuasum fuerit. Quantae enim au- 
daciae, temeritatis, immo quanti perieuli res esset regi male affecto talem pro- 
ponere optionem ! Et cum rex recuset signum postulare, ipsa recusatione osten- 
dit se credere signum tale posse dari. Si enim non credidisset i. e. si sperare 
potuisset rem eam cessuram esse in Isaiae ignominiam, certo certius Achaz rex 
impius censendus esset ambabus manibus amplecti voluisse occasionem: adeo 
egregiam, qua monitorem importunum et molestum censorem ad silentium red-. 
igeret et perpetuo pudore confunderet. lta ipsum regis silentium nobis argu- 
mento est divinae Isaiae missionis ab Achaz agnitae. 

Quae autem rationalistae de tali Isaiae propositione dicunt—quam ipsi excepto 
de Lagarde ita uti scripto tradita est, factam esse omnino non diffitentur — 
risum movent et praeclare demonstrant, quomodo homines fide divina destituti 
ad res divinas explicandas inepti sint. Ita Hitz. prophetam hic rem agere valde 
periculosam monet, quae tamen satis fauste cesserit, cum Achaz postulationi illi 
non acquieverit; si enim acquievisset, lahve suo prophetae probabiliter non 
fuisse opem laturum, homo emunctae naris (divinorum consiliorum hac in re 
forte conscius !) statuit et affirmat. Meier vero pro certo habet Isaiam qua sit 
prudentia non potuisse velle ut miraculum patraretur. Sed quid verba sibi volant? 

: Knobel quaerens quid Isaias facturus fuisset, si Achaz postulationi accessisset, 

respondet : rem probabiliter exhibuisset valde simplicem et obviam. Sed non 

videt homo argutus non id agi quod Isaias facere voluisset, sed praestandum 

fuisse quodcumque Achaz postulasset. Alii demum statuunt prophetam putasse 

se posse sane res similes edere illis quae a praesligiatoribus et divinatoribus 
Iss T — 44. 

fierent. Praeclara sane rei explicatio ! Id unum puto rationalistis esse dolendum, 
quod Achaz hane occasionem vatem obruendi confasione mon arripuerit. Illi 
sane arripuissent ! Sed cur Achaz non arripuit ? En argumentum, ipsum regem 
impium seivisse prophetam Dei et vera loqui et miracula posse divinitus 
patrare. 


De textu hebr. haec nota : j»2y8 (cum dagesch in : edidit Daer-Del.) et gan 


explicari possunt vel imperat. vel infim. absol.; prius crebrius assumunt (c£. For. 
Yat. Malv. Rohl. Troch.), alterum in sensu gerundii v. g. JVaeg. ; sensus idem plane 
efficitur. At maior disceptatio est de acceptione vocis nosw. Uti in textu mas. puncta 
efferuntur now, forma videtur esse imperativus postula (cf. Is. 32, 11. 1 Reg. 13, 


1. Dan. 9, 19 ; Olshausen 2 234 ; Naeg. hohl.) atque ita iam acceperunt Syrus, 


sl; BáBog 7| £tc Oboc. At Eusebio teste Sym. transtulit 8áuvov £i; &ón» Tj si; Ubog wo, 
eodemque modo ct Ag. et Theod. exprimunt haden, sicut S. Hier. quoque. Quae 
acceptio omnino praeferenda esse videtur. Ità enim perfecta adest atque iucunda ora- 
tionis concinnitas ; habes enim post sententiam pete libi signum a Iahve Deo tuo phra- 
sin bipartitam particula vel iunectam binis constantem vocibus quae inter se correspon- 
deant : profundum fac in infernum — altum facin sublime ; incipit membrum utrum- 
que à verbo quod quasi descensum et ascensum dicit, finitur regione illa quae descensui 
el ascensui respondeat quam postulatione sua ingredi possit rex vel in qua ut signum 
exhibeatur petere ei licet. Cum igitur in hebr. totidem adsint verba et talis orationis 
conformitas, noww' legi et explicari oportet de inferno. Quid enim quaeso sibi vult 
relieta illa concinnitate languidam hane textui obtrudere sentenüam : pete tibi si- 
gnum : profundum faciens pele, altum faciens in. sublime? Cur illa pete repetitio ? 
eur ad alterum solum membrum appositio ? Sed multis scrupulum movet punctatio 
mas. Àt si haec solum obstat, relinquatur vel emendetur. Nam ea sane non est 
tantae auctoritatis, ut quasi saerosaneta habeatur (cf. Cornely, Inwod. I p. 269) et 
iuremerito emendatur, si et sensus id requirit el simul lestes antiquitatis suffragium 
ferunt pro emendatione, quod utrumque sane h. l. obtinet. AL h. l. res est etiam for- 
tasse facilior. Nam ipsa punctatio mas. now probabiliter concipi potest ita, ut 
forma haec sit quam vocant pausalis a voce 5 cum Ae locali pro forma consueta 
moRE ; de tali forma pausali vide Ewald, Lehrb. 2 93, a, 3, qui insuper pro nostro 
loco censet lectionem schealah et hanc formam pausalem esse selectam, quo 
maior adsit soni aequalitas cum membro altero lemaelah (sim. Del.). Simili modo 
iam For. loquitur, nomen schealah accipi pro inferno, quasi opponatur ultimae dic- 
tioni lemaelah (cf. Malv. Mald. Net.). 

Ros. vult. Chald. quoque h. l. scheol agnovisse. At id oppido falsum est. Chald. 
enim ita integrum versum exhibet : pete übi signum a Domino Deotuo ; pete ut fiat tibi 
signum super terram aut videatur tibi signum in coelo — ex qua explicatione planum 
est ipsa repelitione vocis ox pele, Chald. non scheol infernum intellexisse ; sed 


verbum pryn accepisse de. signo dando super terram, uti membrum alterum de 
signo intellexit de coelis. Naeg. affirmat Syrum quoque de inferno interpretatum esse; 
at de textu syriaco, uti exprimitur in polyglott. londin. et in editione londin. ex anno 
1826 hoc certe non valet; ibi enim luce clarius est pete esse expressum etiam pro 
DoNU. : 
Ali demum accentu im ultimam syllabam traiecto vocem explicant petitionem, 

quae alias nbNv reperitur. — Mentione haud indignum est quod Diestel et DBred. 
suspicantur, lectionem primigeniam no & punctaloribus esse immutatam, ut 
omném speciem quasi vates necromantiam vel exereuisset vel commendaret ab eo 


removerent. Et revera punctatores eiusmodi serupulis non semel esse agilatos, haud 
improbabiliter dici potest (cf. Geiger, Urschrift und Uebersetz. p. 239 seq.). 


At altera haec quoque compellatio frustra fit; frustra est qualiscum- 
que signi promissio. Achaz rex negare non potest Deum tale signum ef- 
ficere et velle et posse et vatem a Deo missum nomine Dei et eius auc- 
toritate vera promittere — si enim Achaz vatem vana loqui credidisset, 
rem miram quae humanitus fieri nequeat sane postulasset, ut moni- 
torem importunum confunderet et ad silentium perpetuum redigeret. 
Unde Achaz ipsa sua obstinatione argumento est vera miracula a pro- 
phetis quandoque esse edita. Ita autem respondet, ut animum in propo- 
sito suo obfirmatum et opis divinae repulsam clare demonstret v. 12 
« et dixit Achaz : non petam et non tentabo Dominum » ; — animum 
pandit a Deo plane alienum ; vult quidem liberari a periculo ; at a Do- 
mino liberari renuit, forte ne voti reus factus ad cultum Dei reverti 
debeat relicta, quam amat idololatria neve cogatur foedus assyriacum 
et implorationem auxilii Theglathphalasar respuere. Quantus contemptus 
Dei in tali agendi modo lateat et quanta a theocratia aversio et regni 
theocratici despectio, non opus est pluribus prosequi. Exemplum ha- 
bemus ad id quod 6, 10 dictum est : ipsa divinae opis promissione 
eiusque pignoris exhibitione maior efficitur et provocatur animi a Deo 
alienatio. Superbiae est, ut aiunt S. Hier. Haimo, Rup., quod non vult 
signum a Deo petere. Simulationem et manifestam impietatem et frivo- 
lam irrisionem Dei deprehendunt S. Cyr. For. Sanct. Lap. Pint. eo 
quod dixit non tentabo ; « in scelere pietatem simulavit, ut speciosam 
causam perfidiae atque rebellioni praetenderet » (Osor. sim. Sa, Men. 
Tir.) ac si, prout. Estius loquitur, in. Deum regereret praeceptum 
ipsius ;« prohibuit Deus ne quis ipsum tentet; nunc autem vult id agi 
per quod tentetur ; at ego parebo prohibitioni eius et non tentabo eum » 
(Est.). Deus enim praescripserat : « non tentabis Dominum Deum 
tuum » (Deut. 6, 16) ; Deum tentare est periculum facere, utrum Deus 
modo extraordinario sit opem laturus, potentiam suam etc. manifesta- 
turus. Mensura spei sunt promissa divina; si quis ex defectu spei mi- 
nus sperat quam oportet et ideo dubitat num Deus fidelitatem suam, 
potentiam etc. sit exhibiturus, sed etiam si quis ex praesumptione plus 
exspectat et postulat a Deo quam ex norma promissionum divinarum 
et ordinariae providentiae licet, is dicitur Deum tentare (cf. Ex. 11, 6. 
Num. 44, 922. Ps. 11, 18. Act. 5, 9; 13, 10), Dei potentiam quasi ad 

examen revocare, eius periculum facere. Unde cum Deus ipse regem 
signum petere iusserit, quam inepte, immo blaspheme talia regerantur 
per se patet. Id Achaz palam profitetur : « non mihi in animo est vires 
istius Iehovah experiri aut de eius potentia periculum facere » 
(Malv.). 


Qui contumax est et in malo obfirmatus et opem benigne oblatam cum 
contumelia respuit, is certe molestiam creat monitori et amicum asper- 
natur; sed si talia fiunt contra legatum divinum, qua talis qui agnitus 
sit et agnosci debeat, contumelia in Deum ipsum refunditur. Unde v. 13 
« et dixit : audite ergo domus David : numquid parum vobis est mo- 
lestos esse hominibus, quia molesti estis et Deo meo »? — non sufficit 
vobis homines aspernari et molestia afficere; longius progredimini, 
Deum meum culus iussu loquor contemnentes fatigatis, ad iram et 
vindictam provocatis, lacessitis. Ita agunt qui sunt ex domo David ; ergo 
uti v. 2 simul cum rege populus in eadem perturbatione cernitur, ita 
reliqua familia regia in eadem erat cum Achaz impietate et pertinacia. 
Magnam habet h. ]l. emphasin haec domus David appellatio. Domui enim 
David thronus aeternus est promissus (2 Reg. 7, 14), ex hac domo 
Messias est proditurus et salus in omnes gentes erit diffundenda (cf. Os. 
3, 9. Am. 9, 11. 12) ; etiam harum promissionum heredes repudiato 
Deo ad exteros deflectunt. Quantum ergo recedunt a patre David, a viro 
illo secundum cor Dei; « o ingratissimi, degeneres a Davide patre, in 
Deum impii et immemores promissionum beneficiorumque maximorum 
eius, qui vos familia et genere Davidis iactatis, indignissimi eo nomi- 
ne » (Malv.)! Vi promissionum domus David debet ab interitu servari; 
hanc igitur opem a Deo oblatam repudiare nihil aliud est quam consilia 
divina velle destruere et eo quoque modo Deum fatigare et lacessere. 


Notat S. Hier. : «pro labore et molestia, quod Aquila et Symmachus transtu- 
lerunt, LXX et Theodotio agonem interpretati sunt, id est luctam atque cer- 
tamen, quia contentiosi non subiiciant collum Domini servituti, sed illo vulnera 
eorum volente curare respuant sanitatem ». Praebere agonem declarat S. Chrys. : 
« num mea verba sunt, num mea sententia ? Si autem hominibus non credere 
sine causa grave et criminatione dignum est, multo magis Deo. lllud igitur, 
agonem praebere, nihil aliud est quam fidem negare. Hoc, inquit, num parvum 
crimen est ? an parva criminationis causa hominibus non credere ? Quod si hoc 
grave, multo magis non credere Deo ». Et Theod. : « non satis ergo vobis est, 
quod prophetis contradicitis quodque Dei famulis resistitis, sed et Domino ipsi 
praecipienti palam non obtemperatis » ? 


Unde talis est ex antecedentibus rerum conditio, ut ex una parte quem- 
admodum domus David generatim permanere debet, ita in hisce an- 

gustiis ab irruentium hostium machinationibus defendatur (v. 2), ex 
altera vero haec eadem domus David propter regis aulicorumque men- 
tem improbam et ab indole theocratica adeo alienam gravi castigatione 
sit afficienda. Prius elucet generatim ex vaticiniis iam datis et speciatim 
ex oraculo cum Achaz modo communicato (v. 4 seq.) ; alterum in illa tes- 
sera sí non credideritis, non permanebitis continetur. Quare signum a 
Deo datur quod uti ex una parte summum est salutis pignus et domus 
David servandae documentum augustissimum, ita ex altera parte tamen 
simul poenam domui David infligendam declarat pro tempore futuro, pro 
praesenti autem licet signum de se sit summae potentiae divinae argu- 
mentum, eos qui credere nolunt in infidelitate relinquat. Rem iam 
nunc praeoccupatione quadam breviter declaro : promittitur Messias 
nasciturus ; ita cum ille oriri debeat secundum humanam naturam ex 
domo David, haec domus servabitur; promittitur conceptus ac partus 
virgineus, in qua re uti cernitur magnum Dei miraculum, ita pignus datur 
et symbolum, quo Deum posse ea efficere quae naturae viribus fieri ne- 
queunt, Deum posse inter maxima pericula incolumitatem etiam tunc 
praestare luculentissime constat, cum humana subsidia plane desint. Sed 
Messias ille praedicitur adolescere in conditione aerumnosa procul a sede 
et urbe regia, in terra Israel, qua re imperium et splendorem domus 
David interiisse, domum regiam David e sede regia pulsam, regimine 
privatam, in obscuritate et quasi in exsilio misero latentem satis clare 
innuitur. 

Sed hisce in universum claritatis gratia praemissis iam dispiciamus 
singula. Quia Achaz signum petere non vult, immo exhortatione ea 
et invitatione accepta magis animum in aversione a Domino obfirmat, 
v. 44 « propter hoc dabit Dominus ipse vobis signum : ecce virgo 
concipiet et. pariet filium et. vocabitur nomen eius Emmanuel » , — 
hebr. ecce virgo gravida et pariens filium et vocat... Versio propter 
hoc omnino retinenda est; ita rite LXX Six. «oóvo, ita. Syrus,  Chald., 
ita Aq. Sym. Theod. quoque efferunt à zo5co, atque haec notio proxi- 
me àc per se inest hebr. v, quae nostro loco omnino congrua est. 
Deus enim cum domum David servari vult, huic domui David signum 
dat certissimum et quo magis rex et aulici domus David opem divinam 
respuunt, eo clarius salutem datum iri eo quo Deus voluerit modo etfer- 

tur; ita quae in hoc signo laeta sunt et promissoria, apte ad anteceden- 
tia adnectuntur. Sed pari nexu facile illa quoque fluunt, quae minas 
prae se ferunt : quia ii infidelitatem produnt et gratiam oblatam con- 
temnunt, Deus signum exhibet in quo simul poenae annuntiatio latet et 
quod incredulos suae infidelitati relinquit. Talem esse signi dati effec- 
tum, post 6, 10 iam non mirum videbitur. Iuremerito igitur plerique 

interpretes iungunt : quia vos recusatis,.. ideo ipse Dominus dabit 
(cf. S. Cyr. Thom. Pint. Osor. Mald. Lap. Sa, Mar. Men.), neque opus 
est pro 122 aliam statuere significationem nihilominus (cf. Ier. 8, 2. — 
Ges.), quo sensu fere iam S. Basil. nexum proponit eumque Sasb. 
commemorat et sequitur HReinke. Nam notio nihilominus in contex- 
tum non convenit; ea est hoc loco excogitata, quia putabant signum 
dari pro Achaz faustum et Deum recusanti quoque regi et invito omnino 
velle signum liberationis instantis exhibere. At haec sententia non 
videtur posse sustineri. Achaz enim in v. 12 incredulitatem suam plane. 
manifestavit, ergo ex v. 9 incipiet pro ipso valere norma ilia : si non 
credideritis, non permanebitis; domus. regia molestiam creat Domino 
infidelitate, ergo ex v. 9 iam exspectari debet pro hac. domo ea ruinae 
annuntiatio quae cum promissione Davidi data (2 Reg. 1, 14) componi 
possit. Davidi dietum est : stabiliam thronum regni eius usque in 
sempiternum; ergo Messias qui sedebit super thronum David in. aeter- 
num, nasci debet ex posteris David, domus igitur David exscindi non 
potest. Haec promissio datur absolute. At qua via ad illam sit perve- 
niendum, relinquitur posteris David. Id indicat Deus dicens : « si ini- 
que aliquid gesserit, arguam eum in virga virorum et in plagis filiorum 
hominum; misericordiam autem meam non auferam » (2 Reg. 7, 14. 
13). Iam Achaz conditionem propositam satis superque implevit; unde 
pro domo David iam minae valent ; arguam eum in virga virorum... 
et valent eo magis, quia in v. 9 talis poena clare et distincte est propo- 
Sita, si non crediderint. Quare signum pro domo David comminatorium 
est exspectandum ; idque revera sequitur ; nam ostenditur Messias qui 
nasci debet ex domo David sed qui adolescet in conditione afflicta in 
terra Israel (v. 15. 16); unde eo ipso gigno certissimo dicitur fore 
ut tabernaculum David concidat. En virga et plaga pro domo David; 
sed simul habes in v. 44 in conceptu et partu Messiae illud : misericor- 
diam autem meam non auferam. Achaz foedere suo antitheocratico 
gloriam domus David tueri vult vultque tueri modo a Deo reprobato; 
in iustam eius contumaciae poenam ei dicitur id iri effectum, ut taber- 
naculum David concidat. Cum igitur haec sit vis totius oraculi pro rege, 
D non potest accipi notione niAilominus, verum retineri debet prop- 
ter hoc, ut ad antecedentia referatur. Quid in ipso hoc signo nihilominus 
adsit solatii pro piis, postea explicabitur. Sed singula verba sunt perpen- 
denda. 
Ut igitur signum per singulas partes exponamus, primum ob oculos 
habere oportet illam huius versus explicationem authenticam quam 
nobis ipse Spiritus s. proponit per S. Matthaeum 14, 93; est scil. concep- 
tus ac partus virgineus, quo beatissima Virgo Maria huic mundo virginita- 

tis gloria permanente effudit Salvatorem, Sed hoc testimonium indicasse 
sufficiat. Quo veritas undequaque innotescat clarius, via et ratione 
interpretum in signum hoc inquiramus et verba perpendamus. 

Cum de hoc loco apud heterodoxos sententiae ferantur plane diversae, 
id primum stabiliendum est quod totius huius quaestionis cardo est et 
fundamentum et quo semel stabilito reliqua facile consequuntur. Id 
autem in Emmanuele continetur. Quis est ex mente prophetae Emma- 
nuel? Hoc quidem capite quis sit eo solum indicatur, quod ad signum 
ab ipso Deo dandum refertur et quod in nominis significatione nobiscum 
Deus omen habetur faustissimum, Utrumque iam non rem communem, 
sed eventum magnum, Deo dignum et congruum illi optioni amplissimae 
v. 11 indicat. Signum enim quod tali prooemio vestitur in re contineri 
obvia vel quotidiana, plane repugnat. Nomen ipsum plane est novum et 
quamvis apud Hebraeos quamplurima exstent nomina propria cum 
nomine Dei composita, tamen nomen hoc alias inusitatum in ea rerum 
conditione aperte declarat Deum per hunc puerum speciali quadam 
ratione fore cum hominibus. Rem igitur magnam, opus Dei eximium, 
eventum faustissimum hisce iam indiciis exspectare iubemur. Quod 
Isaias hoc capite incepit, id praeclare explicat in subsequentibus, Iam 
8,8 iterum nominatur Emmanuel, sed ita ut terra Iuda, quae alias 
audit terra Domini, hereditas Dei, dicatur ferra tua, o Emmanuel. 
Hac autem compellatione non puer quidam regius, non rex humanus 
salutatur, verum solus ille, cuius est terra Iuda, cuius est theocratia, 
ipse lIahve vel Messias. Atque id statim egregie confirmatur 8, 9. 
10; hisce enim omnem potestatem omnium populorum Deo adversariam 
iri destructum dicitur propter Emmanuel: quia Emmanuel (8, 10 
hebr.). Iam sollemne est apud prophetas annuntiare fore, ut omnis gen- 
tium potestas et superbia deiiciatur eo fine et suecessu, ut regnum Dei 
fundetur et consistat. Si igitur omnium populorum incursus, hostiles, 
conamina, consilia in nihilum redigenda sunt, quia Emmanuel, ipse 
Emmanuel clare designatur tamquam is qui in regno Dei principatum 
gerit. Ergo regem Messiam propheta ob oculos habet. 

Porro quis sit Emmanuel, apertius etiam et distinctius docetur 9, 
6 seq. Ibi enim et verba ipsa et rerum contexta series nos remittunt 
ad 1, 14 et 8, 10; dico verba; nam parvulus natus est. nobis, filius 
datus est nobis promissionem illam 1, 14 clare et indubie referunt, et 
nomina quibus filius ille datus nobis designatur unum illud nomen 
Emmanuel praeclare explicant et qualis sit nobiscwm Deus insigni 
ratione declarant. Praeterea si rerum nexum ac seriem attenderis, 
deprehendes, uti 8, 8-10, hic quoque impetum describi atque arrogan- 
iiam hostium eorumque contra populum Dei infestationes aeque mole- 


168 Is. 7, 44 


stas ac potentissimas, verum haec omnia deiicienda esse victoria et 
triumpho insigni : quia Emmanuel 8, 10, quia parvulus natus est 
nobis 9, 6. Iam nomina quibus filius ille appellatur 9, 6 et quae 9, 7 
de eius imperio sempiterno dicuntur, adeo sunt perspicua, adeo omni 
dubio superiora, ut ipsi rationalistae facere non possint quin 9, 6 
Messiam describi aperte fateantur. Sed qui 9, 6 nobis proponitur, idem 
nobis et re et verbis exhibetur cp. 11, quod caput de Messia agere 
pariter apud omnes extra controversiam est. Unde si quis nexum 
rerum vel tantisper perspexerit, is duo nobis concedere debebit : a) 
Isaiam more suo 1, 14 quasi prima initia posuisse eaque in se fecun- 
dissima, quae per subsequentia oracula clarius atque uberius explicen- 
tur et evolvantur; b) in tribus istis sectionibus, quae cp. "i, 8-9, '1et 9, 
8-12, 6 continentur, omnia ad Messiam quasi ad centrum ita conver- 
gere, ut Messias ipse et opus eius et gloria et splendor quasi per gra-: 
dus magis magisque innotescat. Quae omnia ex ipsa explanatione 
patebunt. Interea sufficiat rem indigitasse et demonstrasse, qua via 
procedendum sit, ut deprehendamus ex ipso propheta quem nomine 
Emmanuel nobis propositam voluerit. Ipse sacer vates in hanc nos 
methodum plane concedere cogit, cum 8, 8. 10 nomen, 9, 6 rem ex 1i, 
14 nobis quam clarissime ob oculos ponat. Ita quae 7, 14 inchoata vel 
obscura et obvoluta esse videri possunt, subsequenti oraculorum pro- 
nuntiatione ac declaratione aperta redduntur, indubia, perspicua. 

Est igitur Emmanuel Messias, est Deus fortis. Hoc fundamento iacto 
(quod impugnari non potest, quia ipsius vatis declaratione consistit) iam 
quasi face praelucente reliqua signi eius verba tuto expendere pote- 
rimus '. Sollemne est apud Isaiam et alios quoque prophetas particula 
ecce nan vaticinium efferre de re futura quae gravis sit in se et audi- 
torum animis peculiari pondere sit commendanda. Ita vide 3, 4 ; 5, 26; 
8, 15; 40, 33; 13, 9. 11; 11,4; 19, 1 ; 22, 4'1; 294, 1; 926, 91; 30, 
2; 32,1; 33, 1; 34, 855 31, 1; 39, 6 ; 40,10; 41, 115; 44,11; 52, 13; 
94, 11; 65, 13; 66, 12. Adhiberi particulam etiam de re praesenti vel 
quae iamiam efficienda sit, ut hac loquendi forma auditorum mentes ad 
eius gravitatem concipiendam excitentur, ita quoque in usu est positum, 
ut, nulla egeat explicatione. Utro vero modo haec particula hoc loco usur- 
petur, ex verbis immediate antecedentibus desumitur ; istis autem Do- 
minus dabit vobis signum signum ipsum tempore futuro dandum esse 
declaratur, igitur ecce usu priore toties apud Isaiam obvio adhibetur. 


1. Vide de hoc loco dissertationem Patritii, de Evangeliis lib. III dissert. 16 p. 135-153 et 
Corluy, Spicilegium dogmatico-biblicum I p. 394-420. 

Quare de tempore quando signum hoc revera dandum sit nihil hoc loco 
edicitur nisi id fore tempore futuro. ; 
Iam signum quod Domihus dabit sed cuius promissio atque descriptio 
iam est in se signum pro tempore praesenti, enuntiatur verbis : ecce 
virgo gravida et pariens filium... verba plane similia angelus dicit ad 
Agar iam gravidam : « ecce tu gravida et pariens filium et vocabis no- 
men eius Ismael » (Gen. 16, 11); simili modo de Thamar iam gravida 
dicitur « ecce gravida » (Gen. 38, 24) ; sed et Iud. 13, 5. 1 verba eadem : 
« ecce tu gravida et pariens filium » de uxore Manue dicuntur quae ex 
v. 24 iam concepisse videtur, quamvis in versione vulg. « ecce concipies » 
» verba de re futura explicentur. Rem futuram declarat nostro loco illud 
dabit et particula ecce, quae adeo frequenter apud Isaiam de eventu fu- 
turo adhibetur, ut supra iam probatum est. Sed dum rem futuram an- 
nuntiat, ipse vates visione interna prophetica rem acie mentis tamquam 
praesentem sibi sistit et mysterium quod revelat mentis intuitu quasi 
coram fieret considerat. Unde forma loquendi utitur adeo determinata et 
brevi : ecce 4 xxc0fvog gravida, m25yn scil. cum | articulo : virgo scil. 
determinata, quae a Deo electa sit, ut fiat mater Emmanuelis, quae ut 
talis est per eminentiam 4, xxp0£vog, virgo singularis; « additione articuli 
insignem quandam et hanc solam fuisse nobis subindicat,... nam ferme 
videntis et imaginem in mente habentis haec erant multamque in se 
habentis eorum quae dicebantur evidentiam » (S. Chrys.). 
Tres versiones veteres, LXX, Syri, S. Hier., virgineiu efferunt clare 
et distincte, dum reliquae versiones graecae Aq. Sym. Theod. 1 vivis à» 
q2oxgi coXXap ve: verterint. Verum quidem est quod iam SS. Hier. ad- 
vertit, vocem omnino propriam ad virginem illibatam designandam apud 
Hebraeos esse nna ; at dubium esse non potest quin et 1257 virginem 
eamque iuvenem ac teneram designet et hoc loco unice designare possit. 
Utrumque erit paucis demonstrandum. Dici 257 de puella virgine, de. 
puella quae sit famae intemeratae, innupta et quae pro virgine saltem ab 
omnibus habeatur, omnes probant loci, in quibus vox usurpatur. Ita 
Gen. 94, 43, cum servus Abraham pro filio 1saac non nisi virginem illi- 
batam ut sponsam deducere vellet; ita Ex. 2, 8 de sorore Moysis quae 
erat puella innupta ; ita Ps. 67, 12, cum in publicis choris qui religionis 
causa instituebantur, ad sacra carmina canenda sane non admitterentur 
nisi puellae famae vitaeque integerrimae i. e. virgines ; et si Cant. 6, '1 
legitur : « sexaginta sunt reginae et octoginta concubinae et adolescen- 
tularum non est numerus », quaenam sint adolescentulae nimoy dubitari 
nequit, cum ab iis quae rem uxoriam expertae sint, a reginis et concu- 
: binis, tam sollicite distinguantur. Aeque certum est etiam Prov. 30, 19 
'eam puellam dici T5y quae in communi hominum opinione tamquam 

virgo habetur et tamquam talis quae virum non sit experta. Sensus enim 
adagiorum quae eo loco recitantur is est : uti deprehendi nequit, utrum 
aquila per aerem, coluber super petram, navis per medium mare trans- 
ierit necne, cum illa vestigia certa et permanentia non relinquant, ita 
indagari penitus nequit, num ea quae censeatur virgo sit revera ab omni 
cum viro commercio furtivo aliena ; nam mulier adultera quoque crimen 
suum celare novit et hominum oculis subducere '. Unde ex usu vocis 


1. Cum locus iste sit vexatus, haec adnotanda esse videntur. Ium interpretes rabbini, uti 
Abarbanel, quos rationalistae sedulo sequuntur, ex hoc loco deducere conantur, vocem non 
dici de virgine, sed de corrupta, vel de uxore adultera (cf. Ges. Hitz. Kn.). Verum hoc ul- 
timum iam eo excluditur, quia sequitur : « talis est et via mulieris adulterae » hebr. : sic 
via mulieris adulterae; unde apparet aliquam institui comparationem et quae antecesserint 
ea similitudine explicari; ergo cum eadem notio non secum ipsa comparetur, sane manife- 
stum est nz7» nullo pacto dici de uxore adultera. Ad sensum autem adagiorum inveniendum 
ultima haec comparatio iüservit . mulier adultera furtive committit adulterium, sed crimen 
plane obtezit, omuia eius indicia removet, audacter negat. [ritur de re agitur quae certo in- 
vestigari nequeat, quae cum nullum eius vestigium certum atque indubitatum relinquaturi 
inquiri certo non possit. Ex quo explicatio supra proposita consequitur. De qua ita Vitringa 
(Comment. in libr. proph. Iesaiae, p. 183) : locus agit de furtivis et clandestinis amoribus 
et congressu quem vir cum virgine innupta exercet nemine praeter amantes conscio, absque 
testibus et arbitris, dum interea illa pro statu praesente colitur et honoratur ut virgo et 
quid vitii sibi haereat, ita dissimulat, ut ab aliis id frustra pervestiretur; est igitur 
quae hic alma dicitur talis. ex communi fama, iudicio, opinione aliorum ». Eadem 
habet Hos. eaque refert et approbat Patritius (de Evangeliis, III. p. 141) ct addit : « hanc 
explicationem comparatio quae sequitur mulieris adulterae cum tali 5257 non modo non 
refellit, sed porro con(irmat; nam sicut illa honesta ac fida uxor haberi pergit, ita haec 
virgo intaminata ». Atque eam quoque interpretationem proponit Zansenius (Aualecta in Prov., 
Lovanii 1703, p. 69), viri ad virginem ingressus nullum vestirium apparere propter nimium 
studium celan.li (cf. apud Lap. iu Prov. 30, 19), vel ut alii apud Lap. l. c. explicant, suaderi 
parentibus vigilem et exactam filiarum virginum custodiam eo quod viri ad virginem in- 
gressus sit lenissimus et secretissimus, ut omnes etiam parentes fallat; rursum sicut aditus 
viri ad. virginem est occultus sic et abscessus, nullum enim relinquit sui vestigium in viro, 
neque certum omnino atque inufallibile in virgine. In eandem sententiam scribit Calm. ad 
Prov. 30,19  « locus nihil exprimit (vide Hugon. Isidorum, Clar. lans. Munst. Tig. Mercer. 
Iun. Pagn. Grot. Cast. Geier. Bossuet, alios plerosque) praeterquam quod ea quae in mu- 
liere vel. puella habentur virginitatis signa magnopere ambigua sunt nec virginitatis vel 
amissae vel servatae satis certa sunt argumenta ». Eandem sententiam etiam amplectuntur 
Drechsler, Delitzsch (Salomou. Spruchbuch, p. 506), Reinke (Weissagung von der luugfrau, 
p. 126), Fillion (Essais d'exégése, p. 62). Eo proverbiorum loco valide demonstrari notio- 
nem virgiuis illibatae mente ct corpore inesse, etiam RoAling multis ostendit (Salomon. 
Spruchbuch) quamvis ipse aliam praeferat explicationem; vult. scil. admoneri virgines, ut 
Sibi caveant, quia seductor abit nullo vestigio in se recepto, verum omni ignominia in se- 
ductam proiecta. Virginem eo loco desirnari etiam. tenet Hengstenberg (Christologie, II p. 
55), sed aliter rem intelligi vult; viam scil. esse viri amorem qui subito.saepe et modo 
Jnexplicabili in virginem exardescat. Sed haec expositio iam statim v. 90 refutatur com- 
paratione vel similitudine adulterae. 

Aliam explicandi viam ingressus est Sanct.; vel enim Prov. 30, 19 ita accipi posse censet, 
ut id quod non sit ibi dicatur non sciri, viri scil. viam in virgine, nullum ctenim esse viri- 
lis operae vestigium, quia virgo sit illibata; vel ad virginem absconditam non esse ullum 

constat significari puellam innuptam, virginem eamque iuvenem, dum 
now omnem virginem etiam superadultam et vetulam dicit. 


Si de usu vocis constat, non erit multum laborandum ex quonam etymo vox 
derivetur. Multis quidem arrisitetymologia a S. Hier. proposita a verbo my abs- 
condere : « ergo alma nonsolum puella et virgo, — sed cumézccdcecvirgo abscon- 
dita dicitur et secreta, quae nunquam virorum patuerit aspectibus sed magna 
parentum diligentia custodita sit. Lingua quoque punica quae de Hebraeorum fon- 
tibus manare dicitur, proprie virgo alma appellatur ». Atque pro ea derivatione 
testem quoque appellat Aquilam, qui Gen. 24 de Rebecca transtulerit alma non 
.adolescentulam nec puellam, sed absconditam. Et in hanc sententiam concesse- 
runt veteres plerique ; cf. Vat. For. Pint. Sanct. Mald. Sa, Est. Mar. Malv. 
(ad Prov. 30, 19) Lap. Gord. Clarius ; quibus adde Vitringam (in comment. 
ad h. I), Mercerum, Buzxtorfium, quos allegat Malv. (in Prov. 30, 19) atiosque, 
quos allegat Fillion (Essais d'Exégese p. 69) ; similiter explicat Schultens virgi 
nem obsignatam i. e. intactam, Hartmann (Hebraeerin am Putztischell[ p. 344) 
virginem obvelatam et satis fuse rem pertractat Huetius (Demonstr. evang. 
prop. 9, cap. 9. Parisiis 1679 p. 381 seq.). E recentioribus eidem etymologiae 
subscribunt Pusey (Prophecy of Jesus, p. 48-51), Drach, Barnes quos citat 
et sequitur Fillion, Corluy (1. c. p. 401), Dade. 

Verum haec etymologia tamen parum certa videtur. Nam | ma25y certe est. no- 
men femin. ab Doy puer, adolescens, quae vox 14 Sam. 17, 56. de David iu- 
vene dicitur, qui egreditur contra Philisthaeum, et 1 Sam. 20, 22 de,servo Io- 
nathan, qui modo e», modo v. 21 "v3 appellatur et v. 39 puer parvulus 


" 
viri accessum ; « ac si dicas : facilius invenies in aere viam aquilae et in mari viam maris, 
quam vestigia virorum ad ianuam illius quae nuuquam se viris videndam offert ». At haec 
expositiones argutiores videntur, neque ad eas aptari potest qui sequitur v. 20. Eodem: versu 
subsequenti alia excluditur expositio, quam proponunt Lyranus, For. Pint. Lap. Men. Tir. 
et quam etiam ab Haccadosch rabbino propoui Galatinss (de arcanis cathol. verit. 7,15 
p. 933) asserit ct quam nuper etiam RoA:/ing amjlexus est (Theol. pract. Quartalschrift, 
Linz 1883 p. 764), indicari in verbis illis mystcrium partus virrinei, Messiae nativitatem cx 
Virgine et Messiam esse virum illum, euius viam in virgine ignoraverit Salomon, cuius in- 
explicabilem generationem non potuerit humano intellectu percipere. Sed quis tam subito et 
inexspectato et modo adeo generali et obscuro mentionem fieri Messiae crediderit? Et quis 
tali mentione facta aequo ferret animo statim iuferri : sic est via adulterae ?? 

Hisce igitur explicationibus relictis illa quam supra dedi ex contextu firma manet ; illam 
commendant exempla allata de avium volatu, de uavis itinere in mari, de serpente repente 
super petram, quae omnia ita sedulo eliguntur, ut nullum relinqui vestigium appareat ; 
utrum aerem aquila transierit, vel maris undas nàávis secuerit, vel serpens super saxum 
transierit (nota saxum dici, non arenam, non gramina, ubi vestigia facile apparent) necne, 
nequit re peracta discerni; ita ait sapiens non adsunt corta et indubitata intemeratae virgi, 
nitatis signa; nequit certo semper discerni num ea quae habeatur ct appareat virgo, sif re- 
vera virgo illibata. Idque illustratur coniparatione de adulteriis occultis, quae etiam depre- 
hendi ac probari nequeant, deprompta. Uude licet concludere cum Le Hir, Fillion aliisque : 
ilest aisó de se convaincre que ce méme passage a une force particuliére pour établir « l'in- 
terprétation orthodoxe » du mot a/mah. 

Top "v2 vocatur. Eadem vox in cognatis quoque dialectis invenitur et apud 


Arabes quidem notionem habet pueri adolescentis qui ab infantia usque ad ac- 
tatem iuvenilem eo nomine designatur (cf. quae ex Arabum lexicographis et ex 
Qorano affert Reinke, Weissagung v. d. Jungfrau p. 115). Eadem significatio 
inest voci chaldaicae, id quod iam ex eo elucet, quod statim v. 15 in para- 
phrasi ehaldaica legitar vox eadem de puero adolescente ; immo Ex. 2, 6 vox 
ea dicitur in paraphrasi chald. de infante Moyse qui in fiscella sua plorans a 
filia Pbaraonis est repertus (cf. Levy, Chald. Woerterb. II p. 220). Etiam apud 
Syros vox haec notione adolescentis, iuvenis in usu est. Sed valde incredibile 
videtur, puerum, adolescentem, iuvenem dici ab absconsione; puellas utique 
diligenter fuisse custoditas, in domo interiore latitasse et fere inclusas fuisse, 
indeque vocari potuisse absconditas facile intelligitur — de qua re vide v. g. 
9 Mach. 3, 19 : « sed et virgines quae conclusae erant, «tài xavdxewror TO 
maupf5vov, procurrebant ad Oniam », idemque 3 Mach. 1, 48 — sed puerum et 
adolescentem inde vocari quis censebit ? Nam esset haec nominis ratio eadem 
ac nota illa : lucus a non lucendo ! Neque scio an nodum hunc feliciter solvat 
For. : « Hebraeis est elem. adolescens seu iuvenis quamdiu est privatus et priva- 
tam vitam agit, neque in publico aut politico officio ct administratione exsistit, 
congrua derivatione a verbo quod absconditum esse significat, neque enim hoc 
nomine veniunt nisi iuvenes caelibes etc. quod sint absconditi et ignoti ». Prac- 
terea attende formam vocis ipsam ei interpretationi repugnare. Forma enim est 
activa, dum abscondi, obvelari nonnisi voce passiva dicitur ; ergo partici- 
pium passivum in qal vel in niphal iuremerito exigendum esset. 

Sed elsi eam derivationem parum probabilem censemus, tameu nullo modo 
in eorum partes concedendum esse arbitramur, qui vocis etymon ex arabico 
petentes explicant de puella pubere, nubili, libidinem sentiente, quorum antesi- 
gnanus est post rabbinos aliquos Ges. in comment. ad Is. locum hune et in 
Thes. p. 1037 ; sim. quoque Fürst C. et L., Knobel aliique. Verum hunc sen- 
sum non esse praecipuum et primarium ne in arabico quidem iam eo conficitur, 
quia vox illa in arabico quoque puerum designat ab infantia usque ad iuventu- 
tem (cf. einke l. c.) et uti supra demonstravimus exemplis allatis, etiam apud 
Hebraeos puer parvus dicitur 257 et chaldaice puer recens natus, infans eadem 
appellatione effertur ; unde notio illa non est neque esse potest primaria, praeci- 
pua, voci semper inhaerens, verum solum secundaria, derivata et quandoque 
apud Arabes obvia. Sed quidquid sit de vocis etymo, significatio petenda est ex 
usu; usus enim est suprema lex et quo usu vox adhibetur, hoc demum et hoc 
unice valet. Iam quoties usus etymon vel plane negligat vel omnino etiam abii- 
ciat et fere respuat, exempla ubique in quavis lingua prostant ; immo fieri pot- 
est ut temporis decursu vox aliqua in sensum plane a primaevo contrarium 
determinetur usu ; ergo potius dicendum cum Ros. : « eiusmodi ex etymologia 
petitis argumentis, utpote perquam incertis, parum tribuendum videtur... sed 
nobis sufficit usus loquendi, qui mo5y de puella innupta usurpat, seu virgo sit 


seu talis censeatur, neque unquam adhibet in puella quae sit uxor ; intellexisse 
autem lesaiam, cum haec loqueretur virginem parituram verba eius ipsa 

demonstrant ». Iam usus iterum est determinandus primo et per se ex ipsa 
illa dialecto de qua quaeritur ; proinde pro lingua hebraica ex usu qui in He- 
braeorum priscorum scriptis, i. e. in sacris literis cernitur ; ad hunc usum au- 
tem nihil refert, quid post multa saecula vel apud rabbinos vel apud Arabes de 
voce antiqua faetum sit vel ad quam notionem vox demum sit delapsa. Usus 
autem e sacris literis est indubius. Neque parvi aestimandum est a graecis in- 
terpretibus hoc Isaiae loco vocem esse seleetam quae virginem eamque solam 
designet. In qua versione iàob $, x«g0:vo; certae traditionis vestigium facile de- 
prehenderis. 

Quare hane vocis de virgine explicationem iuremerito tuentur catholici in- 
terpretes omnes, quos singulos adscribere infinitum est ; multi quoque ex he- 
terodoxis linguae hebr. scientia insignes eandem fortiter propugnant et defen- 
dunt versionem. Quorum aliqua testimonia in re tanti momenti in medium pro- 
ferre non piget. Et Munsterus quidem : « quod haec prophetia de Christo et 
matre eius Virgine sit praedicta non modo probatur auctoritate evangelistarum, 
sed ex textu quoque colligitur, cum virginis partus pro miraculo habeatur, 
nullius patris fiat mentio et nomen pueri a matre vocari iubeatur » (cf. Criti- 
corum sacr. tom. 4 ad h. 1.); Forsterus : « noy iuveucula scil. innupta, quae 
nondum est elocata viro, antequam nuptias celebravit et publicum coniugii 
statum ingressa est. Testantur enim omnes veteris testamenti loéói, ubicumque 
legitur, dici de iuvencula quae virgo est » (apud Malv. ad Prov. 30, 19). Simi- 
liter vel ex etymo vocis vel ex usu eandem notionem proponunt lunius, Calo- 
vius, Piscator aliique, quos vide in Synopsi Criticorum, ed. a Matth. Polo 
(Ultraiecti 1685 ; vol. 3 p. 77) ; eandem sententiam ita inter alia effert Ros. (in 
scholiis ad h. 1. — ed. 2. Lips. 1810 p. 298) : « gravissimum est illud, quod 
ma5y de nupta femina ex usu loquendi intelligi plane nequeat, sed virginem 


denotet... probat constans usus in V. T. nunquam de nupta, sed ubique de in- 
nupta femina dici ». Alios supra iam adduxi, cum de etymologia vocis ab abs- 
consione petita agerem, v. g. Viftringam, quibus adde Ed. Leigh, Gataker, 
alios quos recenset Heinke l. c. p. 114; 123 seq. In scholiis Frid. Schulzii 
continuatis a G. L. Dauer legitur : « mooY est virgo intacta, sed matura; a 
coniugibus et concubinis distinguitur Cant. 6, 8. Gen. 94, 93 coll. 16 ». Doe- 
dérlein nostrum locum vertit : virgo gravida facta filium pariet (Esaias, 3 ed. 
p. 31). Eodem modo Hengstenberg (Christologie, 2 ed. II p. 53 seq.) inter alia 
Scribit, certum esse voce puellam designari innuptam in flore iuventutis et 
eam hoc loco describi integerrimam castitate per se ex contextu erui; nam si 
mater Messiae innupta esse debeat, necesse prorsus esse ut sit virgo illi- 
bata. Et Drechsler rem ita concipit : nona virginem dicit qua virginem illi- 
batam, nooy qua virginem nubilem (cf. der Proph. Jesaja p. 287. 304); simi- 


liter virginem h. 1. vertunt (quamvis in loci explanatione in varias discedant 
partes) : Steudel, J. D. Michaelis, Eichhorn, Paulus, Staehelin, Ewald, Riggen- 
bach, Maurer, Umbreit, Hofmann, Tholuck (cf. Studien und Krit. 1835 
p. 1000; 4843 p. 438; 18553 p. 914. 607 ; Hengstenbergl. c. p. 19; Drechsler 1. c, 

p. 900 seq.) ; Naegelsbach hoc saltem concedit, vocem feminam matrimonio 
iunctam designare mom posse, sed dicere puellam innuptam vigore plenam ; 
similiter Kueper (das Prophetenthum d. A. B. p. 216), Schultz (Studien und 
Krit. 1861, 718), Orelli (die alttestam. Weissagung v. d. Vollendung des Got- 
tesreiches, 1882; p. 290 seq.) et Delitzsch illam esse virginem dicit, quàm 
prophetiae spiritus menti prophetae repraesentaverit et quae quamvis eam no- 
mine efferre nequeat, tamen tamquam ad rem summam eximiamque electa 
aciei mentis ipsius obversetur (Commentar über d. Proph. Jes. 3 ed. p. 117). 
Etiam Cheyne concedit mulierem matrimonio iunctam nullibi noy vocari et 
Bredenkamp, quamvis non virginem vertat sed puellam, tamen ex contextu et 
mente prophetae concludendum esse ait etiam ipsum partum non fore xazX góstw 
sed «xp qócw, miraculum enim constitui non in puero solo verum in omnibus 
quae de ipso dicantur ; dein certo non fieri fortuito quod nunquam de patre 
Messiae sermo inferatur (der Prophet Jesaja p. 59). 


Igitur ex usu constat voci qua tali inesse notionem puellae innuptae, 
virginis. Iam verba prophetae : ecce virgo gravida et pariens filium 
intelligi ita debent, uti sonant scil. virginem qua virginem et perma- 
nentem talem et esse gravidam et parere. Ita enim verba sensu obvio 
explicantur; loquitur enim propheta ac si digitis quasi demonstraret : 
en videte vobis signum, videte virginem praegnantem ac parientem ; ad 
quem sensum participia quae in lebr. adhibentur plane apta sunt et 
efficacia; adde quod eadem verba ét Gen. 16, 11 et 38, 24 et probabi- 
lissime etiam Iud. 13, 5. 1 de iis dicuntur quae iam sunt gravidae; 
unde iure h. l. explicabis : cerno mente prophetica virginem quae in 
conditione praegnationis est etc. Verba sensu, ut aiunt, composito esse 
accipienda, praeterea ex ipso signo annuntiato omnino evincitur. Nam, 
uti SS. Patres et interpretes monent, post sollemnem promissionem ipse 
Dominus dabit signum cum Achaz signum oblatum esset quodcumque 
vel in coelo vel in terra vel in inferno patrandum, non potest sequi res 
quotidiana. Audiamus S. Chrys. : «si autem virgo non fuisset, si- 
gnum non erat. Signum enim rerum seriem excedere debet et naturae con- 
suetudinem superare itemque novum et inexspectatum esse, ita ut id 
insigne sit singulià qui vident et audiunt. Ideo enim signum appellatur, 
quod sit insigne (zausizs-ixíza92v). Insigne autem non fuerit, si deli- 
tescat in communitate ceterarum rerum. Itaque si sermo esset de muliere 
secundum naturae legem pariente, cur signum vocaret quod quotidie 
fieri solet »? 

Iste autem virgineus conceptus et partus, ut est in se verum miracu- 
lum et ideo signum Deo et grandi promissione dignum, ita est signum quo- 
que plis maxime accommodatum pro conditione domus David eiusque li- 
beratione, Nam in conceptu partuque virgineo manifestatur divina potentia, 

quia eainter seconciliare potest quae ordine et instituto naturae plane inter 
se excludunt. Dum rex et populus contremiscunt et omnia iam conclamata 
esse videntur, hoc signo manifesto ob fidelium oculos ponitur : « non 
est impossibile apud Deum omne verbum »; ex hoc signo discere pos- 
sunt apud Deum liberationem et salutem suam ita firmiter esse consti- 
tutam, ut ad eam vindicandam paratus sit maxima quaedam si opus fue- 
rit miracula praeter naturam et contra eius ordinem patrare; atque in 
pignus talis voluntatis eis proponit virginitatem illaesam atque serva- 
tam ibi, ubi ex ordine naturae nequit non laedi et amitti. Ergo etsi 
ipsis nullum effugium, remedium ac subsidium nullum humanitus su- 
persit, si tanta necessitate ad ruinam et interitum respublica et civitas 
propellatur, quanta adsit ad laesionem virginitatis in conceptu et partu, 
Deus tamen mediis in flammis eos servare potest illaesos, potest et vult 
rempublicam et thronum David ab interitu servare. Signum autem eiusque 
significatio salutaris quae adest pro piis quasi in immensum augetur, 
quia de conceptu et partu agitur Messiae. Ipse Messias piis ut pignus 
liberationis considerari potest. Quam igitur fixum atque inconcussum sit 
apud Deum post tot vaticinia et promissa Messiam mittere, tam fixum 
simul esse atque certüm Deum velle periculum instans avertere. Ut se 
minus beneficium quod promiserat v. 7 dare revera velle spondeat, ma- 
ximum quod excogitari possit beneficium pignoris loco quasi in medio 
poni. Bene monet S. Thom. : « Incarnatio Christi significat liberationem 
per locum a maiori : si Deus dabit filium suum ad salutem totius mundi, 
multo magis potest salvare vos ab istis hostibus (cf. hom. 8, 32); vel 
quasi causa motiva : hoc enim quasi movit Dominum, quod multa bona 
illi populo quamvis iniusto concedantur, quia de illo providerat Filium 
suum incarnandum ». Signum igitur tale est,quod fideles maximo sola- 
tio erigat et confortet et a credentibus bene intelligatur, sed quod quia 
fidem supponat et exigat et a sensibus reconditum sit neque externo 
suo splendore sensus percellat et invitos etiam animos ad Dei praesentis 
et operantis agnitionem pertrahat, infideles in sua relinquat infidelitate 
et a Deo abalienatione (cf. 6, 9. 10). 

Hoc loco virginem intelligi in ipso conceptu et partu demum ex eo 
colligitur, quia de Messiae nativitate agitur. lam neminem latere potest in 
s. literis ei: non attribui patrem alium quam lahve qui solus ad eum 
dicat : filius meus es tu, ego hodie genui te; saepius autem de eius ma- 
ire sermonem inferri : ipse Messias de sua loquitur matre (Ps. 21, 10. 
11), Michaeas originem eius terrestrem commemorans solius eius gene- 
tricis mentionem iniicit (9, 3), Ieremias quoque eius ortum ad solam 
refert feminam (31, 32); haec si perpenderis simulque consideraveris, 
quam explicite de utroque generationis principio s. literae communiter 

loqui soleant, certum tibi evadet matrem Messiae si "257 vocetur non - 
posse esse nisi virginem. Ad quod statim addo, ipsum prophetam de ea 
re insuper nos clare voluisse edocere, dum mox 8, 3 nobis ostendat, quomo- 
do de conceptu communi atque ordinario loquatur : et accessi ad. pro- 
phetissam et concepit. Utrumque loquendi modum inter se sedulo com- 
para; iam magnum non potes non deprehendere discrimen. Ergo ex 
ipsis verbis aliud et aliad nobis indicasse prophetam iure inferimus. 
Quae omnia quantopere vero sint consona, ex authentica interpretatione 
constat quam S. Matthaeus dat qui saepius et consulto conceptum virgi- 
nalem effert eumque in nostro loco praedictum atque declaratum esse 
asseverat (cf. Matth. 4, 1o. 18. 20. 22. 23. 95 — Luc. 1, 271. 31. 33). 
Neque omittunt veteres advertere quomodo Filius Dei incarnatus 
signum sit et coelum et terram et profundum complectens atque ubique 
suam manifestans maiestatem (cf. Euseb. S. Cyr. Theod.). 

Sed fortasse nonnemo hoc loco quaeret quomodo signum tempore fu- 
turo demum exhibendum iam pro praesenti rerum conditione argumen- 
tum esse. possit et documentum. Qua in reante omnia considerari opor- 
tet (cf. Patrit. p. 141), ipsam rei futurae praedictionem factam a pro- 
pheta qui qua talis iam agnitus sit et a Deo legitime comprobatus, ha- 
bere in se pondus maximum ; aequivalet enim huic locutioni : quam cer- 
tum fixumque est apud Deum mittere Messiam ex domo David oriun- 
dum, tam certum fixumque simul est, domum David a praesenti peri- 
culo iri ereptum. Hoc autem si a propheta legitimo dicitur cuius mo- 
meníüiesse debeat, ex lege fundamentali de munere prophetico facile 
colligitur : « ponam verba mea in oreeius, ipsum audies ; qui autem 
verba eius quae loquetur in nomine meo audire noluerit, ego ultor ex- 
sistam » (Deut. 18, 15. 18. 19). Et Deum paratum esse ad opem feren- 
dam et huius suae voluntatis pignus et arrham iam edere, ex eo ipso 
luculentissime apparet, quia in tali rerum conditione prophetam mittit 
eique res futuras pandit easque in aliorum eruditionem et consolationem 
proponi iubet. Habetur ergo modo eximio interventus Dei isque habe- 
tur ad certum consilium divinum manifestandum et confirmandum ; quid 
igitur plus ad veri signi rationem pro tempore quoque praesenti ha- 
bendam requires ? 

Utique signum tale est quod ut. vi sua et significatione percipiatur, 
opus est fide. Sed in re theocratica requiri fidem, ex ipsa theocratiae in- 
dole enascitur. Insuper Deum per prophetas sua aperire consilia et rei- 
publicae quoque administrationem gubernare, res est in theocratia 
V. T. usitata, in lege Deuteronomii fundata, multis exemplis probata. 
Adde quod Deus, ut verbis suis ac promissionibus pondus adderet et 
confirmationem, iam saepius signa dederit futuro tempore adimplenda 

(cf. Ex. 3, 19. 1 Reg. 2, 34; 10, 1 seq. 4 Reg. 19,29). Neque ullo 
pacto dici potest signa talia quippe quae pro futuro promittantur effectu 
carere pro praesenti vel saltem non ita censeri posse efficacia. Nam ut 
a simili ordiar, aegrotusquispiam v. g. magnam capit spem ac fiduciam, 
si medicum audiat asserentem : adeo mihi persuasum est te plane iri 
restitutum sanitati, ut post tres hebdomadas tecum iter instituere mihi 
in animo sit. Nonne ex tali asseveratione aegrotus quam certa sit medi- 
ci spes intelligeret et ex illius spe adeo firma solatium caperet? Ergo a 
fortiore quale esse debet solatium, quale rei certissime eventurae pignus, 
si v. g. non homo ex fallaci forte coniectura vel opinione humana, sed 
Deus ipse potentissimus Moysi dicat : « hoc habebis signum quod mise- 
rim te : cum eduxeris populum meum de Aegypto, immolabis Deo super 
montem istum » (Ex. 3, 12). Et idem applica ad alia. Atque revera 
eventus futuri revelatio in se quoque quam maxime apta est, utanimum 
solatio confortet et de praesenti Dei ope reddat certissimum. Cum enim 
Deus res futuras homini revelat vel per prophetam praedicit, excellen- 
tissimo quodam modo Deus se ostendit rerum omnium Dominum, gu- 
bernatorem, cuius potentiae omnia sunt subdita, cuius scientiae omnia 
sunt aperta. Ex tali autem manifestatione divina fides confortatur, ro- 
boratur spes atque fiducia. Quid enim excellentius fingi potest. quam si 
Deus ut de re praesenti fidem faciat, omnipotentia sua et omniscientia 
quasi in auxilium vocata te rerum futurarum cognitionis suae reddat 
participem ? Nam res futuras maxime eas quae ex multarum causarum 
etiam libere agentium concursu et cooperatione demum efficientur prae- 
dicere, ad unum illum spectat a quo omnia dependent, ita ut tale vatici- 
nium ita sit sigillo divino insignitum, ut a nullo alio nisi a Deo proce- 
dere posse statim illucescat. Tale igitur vaticinium simul est miraculum 
vel signum valde excellens, ergo in se quoque aptissimum, quo confir- 
matio praesens effati alicuius divinitus detur. Eo enim quo res futurae 
panduntur, simul Dei voluntas asseritur fixa et determinata qua velit res 
ad exitum omnino perducere. Talis vero Dei voluntatis manifestatione 
quid firmius, certius, eminentius desiderari potest, ut quis ad summam 
fidei et spei certitudinem animum erigat ? Unde ex eo quod Achaz regi 
signum datur futuro tempore demum implendum, colligi nequit, id ea 
ratione dari in punitionem Achaz, qui signum praesens petere noluerit ; 
potius dicendum erit eius punitionem in eo consistere quod signum in 
se luculentissimum ita exhibetur, ut eum qui non credat vel credere no- 
lit omnino in infidelitate sua relinquat. De signi notione pro Achaz vide 
ad v. 15. 16- 

Hebr. verte et vocat nomen eius Emmanuel i. e. ut S. Hier. hebr. 
explicat: « potest intelligi et vocabit : quod ipsa scil. Virgo quae con- 

Isaias I — 12. 

cipiet et pariet, hoc Christum appellatura sit nomine ». Nomen alias 
quoque a matre imponitur (cf. Gen. 4, 1. 25; 19, 31. 38 ; 29, 32. 34. 
33 ; 30, 18. 90. 91. 24 ; 33, 18 etc.); hoc loco eo magis ad unam spec- 
tat matrem, quia pater non adest, ad quem nominis impositio proprie 
spectat. Nomen alicuius ita vel ita vocare non dicit hominem eo nomi- 
ne revera vocitandum et inter homines appellandum esse, sed uti iam 
monet S. Chrys., id solum nomen indicat quod ex rebus ipsis illi com- 
petebat. Exprimit nomen id quod in re vel homine nominato fieri vel 
demonstrari debet vel id quod per eum sit efficiendum (cf. ler. 11, 16; 
20, 3 ; 23, 6 ; 33, 16 ; 46, 11). Proxime ergo nomine hoc declaratur, 
filium istum pignus esse quod Deus sit nobiscum, quod opem et auxi- 
lium sit laturus in rebus angustis. Ex ipso et solo nomine Emmanuel 
quamvis nomen hoc alibi non inveniatur, nondum potest inferri puerum 
istum revera esse Deum nobiscum. Sunt enim, uti notum est, plurima 
nomina apud Hebraeos cum nomine Dei vel lahve composita, quae ex 
ratione etymologica explicantur : El est benignus ; El est salus ; Iahve 
est donator, propitius, sapiens, protector, certator, potens, iustus, ex- 
celsus, iudex etc. etc. Iam per se liquet, si eiusmodi nomina hominibus 
imponuntur, ex sola nominis Deus nobiscum imposiuone vel appella- 
tione nos nondum ad pueri illius divinam naturam concludere posse. Ve- 
rum cum in subsequentibus (8, 8; 9, 6. 1; 11, 1 seq.) istius pueri 
maiestas ac divinitas plane declaretur, simul edocemur iam hoe loco 
nos nomen hoe non solum svmbolicum ac promissorium, sed reale ac 
proprium iuremerito explicare. Puer ergo iste ita vocabitur non tantum 
quia auxilium Dei nobis affert et in se quasi in pignore illud promittit 
verum quia ipse est Deus nobiscum. Unde mysterio Incarnationis pate- 
facto aptissime eo nomine et divinam et humanam naturam Messiae in- 
ter se consociatam declarari manifestum est. Unde Theod. : « significat 
autem id nomen Deum hominem factam, Deum qui humanam naturam 
assumpsit, Deum huic unitum, Dei formam et servi formam in. uno fi- 
lio spectatam », et S. Chrys. : « tunc enim maxime nobitcum Deus fac- 
tus est, cum interra visus est et cum hominibus conversatus est mul- 
tamque erga nos providentiam exhibuit » ; etita plene explicant nomen 
plerique (ef. Pint. Sasb. Lap. Osor. Sanct.). 


S. Hier. in sua versione transtulit cum LXX et aliis vocabis. Ita enim scribit : 
« et vocabis et LXX et tres reliqui similiter transtulerunt, pro quo in Matthaeo 
scriptum est vocabunt quod in hebr. non habetur. Ergo iste puer qui nascetur 
ex Virgine, o domus David, nunca te appellatur Emmanuel i. e. nobiscum Deus, 
quia rebus ipsis probabis a duobus inimicis regibus liberata Deum te habere 
praesentem, et qui postea vocabitur Iesus i. e. Salvator.. nunc a te Emmanuelis 
appelletur vocabulo ». Sed simul advertit s. doctor verbum nxp intelligi etiam 

posse vocabit : « quod ipsa scil. Virgo quae concipiet et pariet hoc Christum 
appellatura sit nomine ». Et haec interpretatio retinenda est, utpote simplicior, 
cum subitanea illa ad Virginem apostrophe et vocabis assumi nequeat. Cave 
quoque eam referas ad domum David ; illam enim modo numero plurali allocu- 
tus est; illam reprehendit, ergo eerte ei honorem nominis imponendi, qui ad 
patrem vel matrem spectat, non conferri vult; illam non admittit punctatio hebr. 
quae vel 2. pers. fem. vel 3. pers. fem. refert. Pro 3. pers. ea forma enuntiata 
vide Lev. 25, 21. Deut. 31, 29; 32, 36; Ier. 41, 93. Ps. 118, 93; cf. Ewald, 
Lehrb. 2. 194 b. — Euseb. Procop. x«Mosi; referant ad domum Davidet in eo 
cernunt adhortationem, ut frequenter invocent Emmanuelem, cuius ope salutem 
nanciscantur; « nonnulli vero hoc minime cogitantes in evangelio secundum 
Matthaeum pro xoAzez:; scripserunt xaA£couct ; at prophetica lectio non sic habet ; 
sed hebraica lectio cum hac nostra congruit et omnes interpretes vocabis edida- 
runt » (Euseb.). Ex textu hebr. posse intelligi et 2. et 3. pers. sed hoc. aptius 
iam censet Malv. Alii, uti Arias Montanus, Pagninus, Mar. 2. pers. vertunt ; 
alii, uti For. Vat. rem in medio relinquunt. Recentiores verbi formam ad Vir- 
ginem referunt in 3. pers., solus Dade sermonem in 2 pers. effert. 


Cum locus iste adeo sit insignis, aliqua iuvat afferre testimonia, qui- 
bus constet quid antiquitas christiana de eo senserit. Iam S. Justinus in 
prima sua pro christianis apologia ita habet : « iam vero quemadmodum 
ex virgine oriturum conceptis verbis Isaias praedixerit, audite. Sic au- 
tem locutus est : ecce virgo £v acp! Ezet xa) séEexas vióv' xal époüsty éml, 
Q iy£uxvt xbvos" Me du» & Ocóz. Quae enim incredibilia erant et fieri 
non posse hominibus videbantur, ea Deus per spiritum propheticum fu- 
tura praenuntiavit, ut cum evenissent fides eis non derogaretur, sed ex 
eo quod essent praedicta crederentur.... lllud igitur ecce virgo... signi- 
ficat absque concubitu concepturam » (Apol. I n. 33: M. 6, 381). Idem 
Iustinus in dialogo cum Tryphone repetito hoc vaticinium allegat et ex- 

pendit; ita v. g. « praeterea ut possent qui in eum credunt, quonam 
rp genitus in mundum venerit agnoscere, per eundem Isaiam spiritus 
propheticus rem, ut erat eventura, praedixit his verbis.. » (n. 43 ; M. 6, 
868). Item hanc ex Virgine generationem per Isaiam praedictam exponit 
latius n. 66, 68, 11, 84 (M. 6, 628. 633. 644. 613) et versionem àv 
LXX 1, xx99£vc; contra aliam a Iudaeis invectam 1 vezw; defendit, Try- 
phonis autem üdsesrutaque explicationem vaticinium illud in Ezechia 
esse impletam tamquam absurdam et impiam reiicit ; inter alia id quo- 
que urget rationem signi conceptum exposcere partumque virginalem : 
« nam si hie quoque perinde ac alii omnes primogeniti ex concubitu ori- 
turus erat, cur Deus ipse signum quod minime omnibus primogenitis 
commune esset daturum se dicebat ? Sed quod vere signum est quodque 
certum hnmano generi futurum erat, nempe ex virginali utero Primoge- 

nitum omnium rerum conditarum carnem factum vere puerum nasci, 
id praeoccupans per Spiritam sanctum praenuntiavit » ete. — Atque 
S. Irenaeus (adv. haer. 3, 21, 4 ; M. 1, 950 seq.) : « unus et idem Spi- 
ritus Dei qui in prophetis quidem praeconavit, quis et qualis esset ad- 
ventus Domini, in senioribus autem interpretatus est bene quae bene 
prophetata fuerant, ipse et in apostolis annuntiavit plenitudinem tem- 
porum adoptionis advenisse et proximasse regnum coelorum et inha- 
bitare inter homines credentes in eum qui ex Virgine natus est Emma- 
nuel..... (et loco Is. recitato pergit) diligenter igitur significavit Spiritus 
sanctus per ea quae dicta sunt generationem eius quae est ex Virgine 
et substantiam quoniam Deus (Emmanuel enim nomen hoc significat), 
et manifestat quoniam homo in eo quod dicit : butyrum et mel man- 
ducabit, et in eo quod infantem nominat eum ». Et iterum (l. c. 4, 33, 
11; M. 1, 1080) : « qui eum ex Virgine Emmanuel praedicabant, ad- 
unitionem Verbi Dei ad plasma eius manifestabant, quoniam Verbum caro 
erit et Filius Dei filius hominis (purus pure puram aperiens vulvam eam 
quae regenerat homines in Deum, quam ipse puram fecit) et hoc factus 
quod et nos, Deus fortis est et inenarrabile habet genus ». Idem quoque 
sedulo exsequitur, quomodo et « in profundum deorsum vel in altitudinem 
sursum » in Christo sit impletum et ipsum signum non id quod omnibus 
eveniat mulieribus quae pariant, verum partum exposcat inopinatum at- 
que virgineum (l. c. 3, 21, 6 ; M. 1, 953). — Satis fuse locum nostrum 
pertractat. Tertullianus (adv. Iud. cp. 9 ; M. 2, 617 seq.) ; et primo 
quidem advertit contra Iudaeos obiicientes Iesum non eiusmodi nomen 
Emmanuelis gessisse, eum venisse qui nomine hoc significetur, scil. No- 
biscum Deus. Dein argueatibus naturam non pati virginem parere re- 
spondet : « et tamen credendum est prophetae ; praestruxit enim fidem. 
incredibili rei dicendo, quod signum esset futurum ; signum autem a 
Deo nisi novitas aliqua monstruosa fuisset, signum non videretur... ni- 
hil signi videri potest res quotidiana, iuvenculae scil. praegnatus et par- 
tus. In signum ergo nobis posita virgo mater merito creditur ». Et ite- 
rum (de carne Ch. 41 ; M. 2, 181) : « nove nasci debebat novae nativi- 
tatis dedicator, de qua signum daturus Dominus ab Esaia praedicabatur. 
Quod est istud signum ?... Concepit igitur virgo et peperit Emmanue- 
lem, Nobiscum Deum » ; praeterea l. c. 21. 93; M. 9, "181. 190; item 
in libro deresurrectione carnis cp. 20; M. 2, 821, et adv. Marc. 3, 12 et 
13; M.2, 336-338. — Saepius vaticinium hoc expendit Origenes; ita 
in libro primo contra Celsum (34 seq. M. 11, 728), ubi inter alia quae- 
rit : « quodnam signum parere puellam non virginem » ? et ostendit 
Iesum esse revera signum in excelso et in profundo datum ; praeterea 
vide homil. in Is. 2; M. 11, 224; hom. in Ierem. 1 n. 1; M. 11, 264.— 

Eo aliquoties utitur S, Cyprianus; ex nomine Emmanuel Christi probat . 
divinitatem et partum declarat ex oraculo virgineum (cf. testim. adv. 
Iud. 2, 6. 9; ep. 8 ad martyr. et conf. M. 4, 102. 104. 248). 


Atque Lactantius (divin. Instit. 4, 12 ; M. 6, 419) virginem esse gra- 
vidatam ait sane incredibile videri potuisse, nisi hoc futurum ante multa 
saecula prophetae cecinissent. Et loco ex Isaia recitato pergit : « quid 
hoc manifestius dici potest? Legebant ista Iudaei qui eum negaverunt. 
Si quis nos haec fingere arbitratur, ab his requirat, ab his potissimum 
sumat. Satis firmum testimonium est ad probandam veritatem quod ab 
ipsis perhibetur inimicis. Hemanuel autem nunquam vocitatus est, sed 
Iesus qui latine dicitur salutaris sive salvator, quia cunctis gentibus 
salutifer venit. Sed propheta declaravit hoc nomine quod Deus ad 
homines in carne venturus esset. Hemanuel enim significat nobiscum 
Deum, scil. quia illo per virginem nato confiteri homines oportebat 
Deum secum esse, id est, in terra et in carne mortali ». S. Ephraem 
vaticinium ita declarat: « virgo gravida et pariens... id est contra 
nomen et naturam eius. Si enim virgo, quomodo gravida? etsi gravida, 
quomodo virgo? quomodo hoc audiri et credi potest? Ipse certe Dominus 
dabit vobis signum et propterea quia Dominus dat, ne quaeras quomodo 
fieri possit. Neque enim est quidquam quod efficere Domino non sit 
facile ». 

S. Epiphanius (haer. 54, 3; M. 41, 968) : « «zp0£voz pévovca in utero 
habebit, non ex viri semine, filiumque pariet, fetum utique carne 
praeditum et a virgine genitum » ; et nomen Emmanuel exponit : « est 
enim Deus homo a Patre quidem genitus &vágytc xoi &ypóvos, homo 
autem ex Maria factus, quatenus carne praeditus advenit » ; ei convenire 
illud ex sublimi et profundo declarat Ancor. 32; M. 43, 16 (cf. Ancor. 
30 col. 69). S. Athanasius oraculum profert de Iesu Virginis filio ep. 1 
ad Serap. n. 9; M. 26, 532; ep. ad Adelph. n. 6; M. 26, 1080. Haec 
sufficiant, Multa alia SS. Patrum testimonia, Ephraemi, Cyrilli hieros., 
Gregorii theol, Chrysostomi,  Theodoreti, Ambrosii, Hieronymi, 
Leonis I, Gregorii I etc. diligenter collegit et sedulo exposuit Aeinke 
(die Weissagung von der Jungírau, p. 233-360) et plura quoque 
allegat Tailhan, Kilber, Analysis biblica I p. 354 seq. 


Quo veritas magis illucescat et sua se unitate, simplicitate, facilitate com- 
mendet, non abs re erit brevi conspectu proponere, quam varia interpretationis 
portenta multiplex error per avia et devia vagans effuderit. Et veteres quidem 
Iudaei puellam intellexerunt uxorem Achaz regis et Emmanuelem filium Achaz 
Ezechiam, quam sententiam iam SS. Patres referunt et refutant (cf. lustim c. 
Tryph. n. 66. 68. "4. TT. Cyr. Procop.) ; ita v. g. S. Hier. : « Hebraei hoc. de 

Ezechia filio Achaz prophetari arbitrantur... quod omnino probari non potest. 
Siquidem Achaz, filius loatham, regnavit super Iudam et lerusalem annis se- 
decim, cui successit in regnum filius eius Ezechias annos natus viginti quinque »; 
ergo concludit s. doctor, in anno primo regni Achaz Ezechias iam erat novem 
annorum. Et ita ea sententia sua ipsius absurditate corruit. Quare Iudaei poste- 
riores, uti Kimchi et Abarbanel, aliam uxorem Achaz iuniorem aliumque eius 
filium, alias ignotum, statuerunt. Sed ut gratis asseritur, ita negatur; et quam 
ridiculum est infantem in cunis vagientem ita compellari, ut fit 8, 8 ? id sane 
uti a veterum dicendi genere abest longissime, ita vix tolerari posset apud eos 
poetas recentes qui quam maxime teneris affectibus exprimendis indulgent. — 
Alium veterem errorem iam commemorat S. Hier. : « quidam de nostris [Isaiam 
prophetam duos filios habuisse contendit, Iasub et Emmanuel, et Emmanuel de 
prophetissa uxore eius generatum in typum Domini Salvatoris ». Proponunt 
eam sententiam ita, ut noy censeant esse vel matrem etiam filii Schearjaschub, 


ergo eam quae iam dudum fuerit uxor Isaiae, vel aliam uxorem iuvenem solum 
ei desponsatam eamque tum adhuc virginem, vel rem in ambiguo relinquant. Ita 
Iudaeorum doctores Abenesra et Iarchi, ita Faustus Socinus, Crell, Grotius, I. 
Lud. von Wolxogen, Ioh. Ern. Faber, Pflüschke, Hezel, Gesenius, Hitzig, 
Hendewerk, Knobel,Maurer, Olshausen, Diestel et pauci quidam catholici, de 
quibus postea, qui ut ille quidam apud S. Hier. in filio [saiae typum Christi 
agnoscunt. Àt haec quoque sententia, uti iam notat Sanct. tum aliis, tum iam 
8, 8 aperte excluditur; quo enim pacto Isaias filiolum suum tenellum consalu- 
taret dominatorem et possessorem terrae [udaeae vel eius causa 8, 10 omnes 
populos esse debellandos vaticinaretur ? 


Eadem absurditate laborat explicatio eorum qui aliquam virginem designari 
volunt a propheta quae tum fuerit in regis comitatu vel fortuito prope adstiterit 
et quam vel ut iam gravidam vel ut mox gravidandam vates indicaverit; ita 
Castalio, Isenbiehl (catholicus, qui tamen errorem postea retraetavit), Bauer, 
Cube, Steudel, Umbreit (qui tamen postmodum mutata sententia explicationem 
messianicam amplexus est et quidem propter Is. 8, 8 et Mich. 5, 9; cf. Studien 
und Krit. 1855, 574), Herm. Schultz. Alii tutius censuerunt asserere non 
certam aliquam designari puellam quam forte Isaias conspexerit, sed vatem nihil 
aliud velle dicere nisi tempus liberationis tam prope adesse, ut si nunc puella 
conciperet, iam tempore partus posset filium suum propter praesens Dei auxi- 
lium vocare Emmanuelem ; ita Lowth, Koppe, Gratz, I. D. Michaelis, Eichhorn, 
Paulus, Staehelin, Hensler, Ammon ; contra quos Naeg. advertit explicationem 
plane esse arbitrariam ; vatem enim non loqui conditione intellecta, verum certa 
affirmatione proposita. [nsuper multa alia obstare inspicienti oraculum satis 
patet. Neque melior, immo peior est quam ipse Jaeg. proponit : filiam aliquam 
Achaz regis ex crimine occulto gravidam evasisse et hoe crimen occultum pro- 
phetam manifestasse tamquam signum scientiae Dei suaeque legationis divinae 
et simul ad pudorem regi infligendum qui signum a Deo postulare iussus obedire 
noluerit. Oh praeclaram explicationem ! Nonne hunc filium spurium vates 8, 8 
terrae dominatorem celebrat et per eum omnes gentes iri deiectum annuntiat ? 

ita sane a vale laudatum puto 9, 6 filium ex fornicatione filiae regiae natum !|— 
Alii virginem intelligant domum. David vél Israelem ", ex qua tamquam ex 
sponsa Domini novus populus salute praeditus oriri debeat, simili ratione, uti 
Is. 54, 4-7 sermo fit'ad Ierusalem vel populum Dei; ita Hofmann; alio modo 
W. Schultz qui censet pios in Israel tempore Achaz typice dici virginem ; in iis 
relinqui semen sanetum, ex quo salus efficiatur, uti tempore impletionis revera 
ex virgine Messias processerit. Sed haec quoque explicatio, ut alia omittam, 
statim cadit ob 8, 8. 10 ; 9, 6. 

Etiam inter eatholicos aliqui fuerunt qui vaticinium hoc non sensu literali, 
sed solum typico ad beatam Virginem et Messiam retulerint, simili modo ut ille 
« quidam de nostris » apud S. Hier. Ita Rich. Simon, Bern. Lamy, Huetius, 
Moldenhawer, et uti videtur Tirinus quoque, scribit enim : « antequam puer 
iamiam concipiendus et paulo post nasciturus ad eam devenerit aetatem, qua 
naturaliter sciat reprobare malum et eligere bonum, terra Syriae et Samariae 
spoliabitur et privabitur utroque rege.... sed nota, o rex, haec omnia praesi- 
gnare aliud longe sublimius mysterium tempore demum Messiae complendum. 
Nam prorsus pari modo sed longe nobiliori tunc virgo una, nempe Maria, ma- 
nens virgo concipiet et pariet filium Messiam ». Eandem sententiam Reinke 
Calmeto tribuit qui ait prophetam ita loqui- quasi geminos, exhibeat Emma- 
nueles, alterum Messiam, alterum plane diversum puerum qui veluti pignus sit 
et argumentum Numinis semper domui luda amici ; puerum hunc esse [Isaiae 
filium eundem qui 8, 4 nominetur. Ita in commentario. Sed uti ex dissertatione 
elucet quam Calm. in hunc Isaiae locum scripsit, v. 14 soli vult aptari Messiae; 
item 8, 8; 9, 6. 71; sed v. 15. 16 butyrum et mel comedet... characteres dicit 
spectari geminis [saiae filiis ita peculiares, ut misceri cum altero, de quo hu- 
cusque, non possint. Ex iis quae Cali. in. dissertatione refert, in priore sen- 
tentia fuit Dossuetus, episcopus meldensis ; is enim duo spectari ait, praesentem 
scil. historiam et remotam ; id quod praesens oculis spectaverit vates, ortum 
fuisse (ilii Isaiae sive regis; eius natalitia tamquam pignus liberationis Iudae 
exhiberi ; remotum alterüm, quod spectaverit, fuisse natalitia Christi; primuin 
illud secundi fuisse pignus et argumentum (cf. Explication de la prophétie 
d'Isaie VII, 14; Paris 1704 p. 52-56). Quibus expositis Calm. subiungit : « huie 
plane contrarius Isaias ; in exordio enim sermonis de Messia agens deinde. de 
Achazi filio vel suo prosequitur » ; unde iterum liquet Calm. v. 14 unice de 
Messia accipere, v. 15. 16 vero de filio Isaiae éxplicare..Censet scil. Calm. v. 
14 si absoluto sensu et a reliqua oratione divulso spectetur, nemini nisi Messiae 
posse convenire ; at si cum reliquo sermonis contextu consideretur, unam posse 
Iesu. Christi, Apostolorum, Patrum, Ecclesiae auctoritatem suadere, ut haee 
verba a ceteris vaticinii partibus de filio Isaiae agentibus avellamus. Quare etiam 
ultro concedit regem aliosque omnes qui audierint vatem totos in exspectatione 


1. Prorsus similem explicationem, sed solum tamquam mysticam, postquam literalem de 
Messia exposuit, in medium profert Herveus explanans de Ecclesia : « ecce virgo Ecclesia 
concipiet et pariet filium i. e. masculinae virtutis populum electorum ». 

filii prophetae occupatos fuisse. Sed certe mirus deinde exsisteret vaticinandi 
modus ! Nos quomodo verba debeant intelligi iis potissimum docemur quae de 
Emmanuele subsequuntur. Si ergo quaesieris, utrum Achaz vaticinium potuerit 
intelligere, haec reponam : ille iam satis ostendit animum a rebus divinis plane 
alienum ; sed si voluerit intelligere, ex vate quaerere poterat; vel fortasse vates 
statim plura addidit ex quibus quis sit Emmanuel eluceret, quae in libro suo 
quia statim subsequuntur epp. 8. 9. 11 omittenda esse existimaverit. 

Totius igitur vaticinii cardo potissimum vertitur in Emmanuele ; in eo prae- 
cipue nobis praebetur, ut ita loquar, clavis ad verum oraculi sensum aperien- 
dum. [niicit hoc loco Isaias mentionem Emmanuelis ; sed quis sit hoc loco sub- 
obscure innuit magis quam indicat. Aci scil. de re sublimi, ex sollemnitate 
verborum, ex amplitudine et magnificentia illa patet qua regi optionem offert, 
et ex eo quod iam ipse Dominus signum dare constituit. Neque minus verba 
ipsa v. 14 rem grandem innuunt. At quod hoc loco paucis innuit, id postea per 
gradus quosdam iterum iterumque ad Emmanuelem reversus magis magisque 
explicat atque declarat. Ita v. 14 est quasi germen quoddam fecundissimum, 
quod hoc loco propheta sermoni inserit, sed quod per decursum oraculorum 
paulatim crescit et in arborem magnificentissimam quasi explicatur. Neque hoc a 
more Isaiae abest. Saepius enim iam advertere licuit (idque etiam frequentius 
in altera Isaiae parte cp. 40-66 observatur) Isaiam quod antea strictim tetigerat, 
postea latius atque uberius explicare, atque praecipue quo grandius'est argu- 
mentum, eo magis uti solet aliqua eius quasi praeformatione ac praeparatione 
(compara v. g. 6, 13; 1, 30. 31; 4, 2; 11, 4 — 3, 12 et 8, 13-15. 16-26 ; 5, 5 
et 5, 19 seq. ete.). Unde explicationem quoque a Schegg adoptatam repudian- 
dam esse censeo. Is enim oraculi sensum statuit duplicem ; alterum particularem, 
aecommodatum auditoribus et rerum conditioni tunc exsistenti, altiorem, subli- 
miorem, propheticum alterum. Priorem esse : donec virgo quaenunc concipiat 
pepererit, i. e. intra annum iam temporum conditio ita in melius mutabitur, ut 
ad auxilii divini gratam memoriam testandam filium suum merito vocatura sit 
Emmanuelem ; alterum vero proponi apud Matthaeum de conceptu et nativitate 
Messiae. Si ita, priorem sensum merito dixeris humanum, a vate intentum ac 
propositum ; alterum divinum, a Spiritu sancto praeter priorem intentum atque 
spectatum. Unde Isaias nihil aliud dixisse pro re praesenti censendus est quam : 
signum liberationis fore quod intra annum liberentur. Num talis locutio apta 
est ? num signi rationem habet ? Neque ex hac sententia lsaias ullo pacto ex- 
stitit propheta Incarnationis. Nam ipso aliud plane cogitante et sentiente Spiritus 
sanctus verba ita ut eligeret disposuit, ut mysterio apta evaderent; proinde eo 
fere modo Isaias dicendus esset oraculum Incarnationis fudisse, quo Caiphas 
dicitur prophetasse, lesum moriturum esse pro gente (cf. Ioan. 11, 49-59). Sed 
id quis feret ? Quis feret, si adverterit qualem. Emmanuelem vates postea de- 
scribat ? [tane igitur prophetam secum ipso committemus ? Sane scivit, quis sit 
Emmanuel, cum scriberet 8, 8. 10; 9, 6. 7; 11, 4 seq. et eum nescisse finge- 
mus cum pronuntiaret 7, 14 ? Vel cur duplicem ei obtrudamus Emmanuelem ? 
Id simili in casu apud scriptorem profanum audet nemo. Nam (ac in aliqua 

fabula vel in narratione induci virum quendam nomine lectoris; dein mox 
mores, virtutes, facinora Hectoris narrari et describi; quis unquam ea de alio 
quodam Hectore ab uno illo qui prius vocatus est plane diverso intelliget, nisi 
fabulae seriptor id explieite monuerit ? Equidem non possum satis mirari, si 
qui quod apud scriptorem profanum nunquam committerent id auctori sacro 
imputant. Insuper satis iam in antecedentibus demonstratum est Schegg errare 
'censentem, Messiae nativitatem post annos plus quam septingentos futuram non 
potuisse esse signum ; et quomodo signum sit pro Achaz statim declarabitur ; 
at praeterea quaerit, quid tandem in nostro versu explicationem suadeat vel 
exigat messianicam. Miram quaestionem ! Eam enim exigunt verba singula, 
praeprimis Emmanuel, eam exigit interpretatio authentica apud S. Matthaeum, 
eam exigit perpetuus atque constans Ecclesiae consensus. — De variorum huius 
oraculi interpretatione ea confer quae luculenter scripsit Reinke in libro saepius 
laudato p. 39-60. 3067 seq., Fillion (Essais d'Exégése p. 23 seq.) ; praeterea 
Studien und Krit. 1861, 721, et commentarios a Drechsl. Naeg. editos. 


De Messia ex domo Davidis oriundo sermonem esse in v. 14 ex iis 
quae dicta sunt patet. Verum iam ea de ipso dicuntur quae ostendunt 
domum davidicam quamvis nunc a periculo imminente salvetur, uti in 
v. "1 et 8 promissum est, tamen tum cum Messias sit nasciturus forein 
conditione humili et regno et exercitio imperii iri privatum. Ita illud 
ipsum quod Achaz foedere antitheocratico avertere voluit ei ostenditur 
fore ut domo davidicae contingat. Pergit enim propheta v. 43 «butyrum 
et. mel comedet, ut sciat reprobare malum et eligere bonum » ; — hebr. 
lac spissum et mel; cf. Iud. 5, 25; iam lacte spisso et melle vesci si- 
gnum est, ut Isaias statim v. 20-22 docet, terrae vastatae et ad solitudi- 
nem fere redactae; terram scil. ab incolis nudam et derelictam inservire 
ad pascua (cf. 5, 11) pro paucis pastoribus, quare greges prae pascuo- 
rum abundantia abundantiam quoque lactis praebent. Atque revera si ea 
in regione, cuius ceteroquin frumentum, vinum, oleum toties laudatur 
et commendatur, iam vita sustentanda est lacte spisso et melle silve- 
stri et eo cibo uti debet germen domus regiae praeclarissimum, habes 
imagine depictam et terrae vastationem, et domus regiae paupe- 
riem et humilitatem. 

Verum ne hoc solum quidem ; sed ostendit insuper propheta fore ut ado- 
lescat in terra Israel, ergo procul a sede regni et simul ex terrae vasta- 
tione rationem reddit, cur eo cibi genere ei sit utendum : v. 16 «quia 
antequam sciat. puer reprobare malum et eligere bonum, derelinguetur 
terra, quam tu detestaris a facie duorum. regum suorum » ; — hebr. 
a cuius duobus regibus tu nausea a[ficeris 1. e. cuius duos reges tu expa- 
vescis et abhorres. Ergo Emmanuel in terra Israel vitam sustentabit 
pauperem, quia antequam nascatur, terra illa derelinquetur i. e. regnum 

destruetur, regio vastabitur et in conditionem humilem redigetur. Et ea 
in regione vitam pauperem deget ille praeclarissimus filius David, Em- 
manuel; iam quid humiliationem futuram domus regiae effiacacius os- 
tendere et significare posset? Talem humilem conditionem indicat Amos, 
dum loquitur de tabernaculo David quod decidit ( Am. 9, 11), talem 
Ezechiel, dum coronam fore in eversionem dicit, donec venturus sit qui 
habeat ius eius et cui Dominus sit daturus (Ez. 21, 21; cf. hebr.). Hanc 
autem vitae pauperiem in id quoque tendere ait vates, ut Emmanuel 
sciat reprobare malum et eligere bonum; id quod proxime dici videtur 
ratione habita Achaz regis, qui modo reprobavit bonum et elegit malum; 
verus ergo ille filius David erit pietate et sanctitate insignis. Et bene 
notat ad ea verba Sanct. : « haec videtur esse descriptio hominis qui ad 
labores et molestias tolerandas nascitur,.. ut quemadmodum nos ad- 
versa experiatur». Atque in hac sententia w£ sciat... vates id innuit 
quod S. Paulus declarat dicens : «et quidem cum esset filius Dei, didi- 
cit ex iis quae passus est obedientiam» (Mebr. 5, 8); nam in nostro 
quoque loco vita assignatur pauper, w/ sciat; unde eodem modo, quo 
verba S. Pauli intelligi oportet, intellige verba prophetae. Indicatur 
ergo Messias talis qui in paupertate et humilitate vitam degat et in ea 
conditione in se edat praeclara virtutis documenta et simul in se experia- 
tur exercitium virtutum cum laboribus ac molestiis esse coniunctum. 
Unde Messias patiens quem vates in altera libri parte adeo per singula 
describit (cf. 42, 2. 4 hebr. 49, 4. 1; 50, 4-1; 53, 2-11) nobis iam hoc 
loco obiter proponitur. 

Haec explicatio verbis ipsis quam maxime accommodata, immo plane 
exiis enasci videtur. Retinemus enim butyrum et mel comedere in ea 
notione quae statim in eodem capite v. 21. 22 aperüssime ab ipso vate 
traditur; retinemus u/ sciat, hebr. 3nz35 in nativa 5 notione, quae optime 
ut exprimitur neque ullo modo necesse est ut ad notiones alienas 
(quamvis?! vel donec vel eo tempore quo) deflectamus. Porro retine- 
mus in sensu suo nativo reprobare malum et eligere bonum ; nam quod 
plerique dicunt hac sententia describi tempus illud quo puerulus ad rec- 
ium usum rationis perveniat, id primo nullo exemplo plane simili de- 
monstratur, et secundo ad summum posset fortasse aetas illa eo 
modo designari, tertio vero nullo modo debet vel potest is esse 
sensus unicus eius sententiae. Aetas enim infantilis quae rationis usu 
adhuc caret in s. literis ita describitur, ut ignorare dicatur boni et mali 
distantiam (Deut. 1, 39) vel nescire quid sit inter dexteram et sinistram 
(Ion. 4, 11); sed nostro loco alia profertur sententia, qua uti vidimus 
sensus alius isque multo melior exprimitur, plane factus et ad reprehen- 
sionem Achaz regis praesentem et ad praeclarum de futuro oraculum 

enuntiandum doctrinamque innuendam quam postea simillimo modo tra- 
, didit S. Paulus. Quare eam explicationem de annis discretionis deseren- 
dam esse censeo. Nulla igitur in hac parte temporis determinatio conti- 
netur. Nihil aliud dicitur nisi : antequam Messias virtutum exercitio 
operam det, terram Israel iri derelictum, et haec terrae derelictio 
tamquam ratio affertur, cur lacte spisso et melle vescatur. Ceterum 
Emmanuelem non tempore mox futuro in lucem ese edendum, ex hoc 
ipso loco patet. Nam pro tempore hoc, uti in v. 1 et seq. affirmatur, 
manet regia domus David in dignitate et in regno, manet ergo in arce 
Sion, in urbe Ierusalem ; ergo soboles illa, de qua Isaias loquitur, et 
quae in terra aliena procul a regia sede, et in paupertate procul a regio 
splendore, vitam degere debet, nondum poterit exspectari; neque pot- 
erit exspectari, quia ex visione inaugurali, ut ad semen sanctum per- 
veniatur, opus est terrae vastatione et castigatione longiore (cf. 6, 11- 
13). Impletionem haberi in Christi vita paupere et humili quam maxima 
ex parte egit in terra Israel facile quivis concesserit; làc enim spissum 
et mel silvestre ponitur generatim pro victu paupere, et terra derelicta 
est terra autonomia privata et alienigenarum imperio subiecta et domi- 
natione alienorum oppressa. Atque in hisce minaecontinentur pro domo 
David quae Domino molestiam attulit (v. 13). 


Plerumque versum 16 ita explicant, ut temporis determinationem pro libera- 
lione instanti eo enuntiari velint : antequam puer ad annos discretionis perve- 
nerit, iam Theglathphalasar duos illos reges puniet. Verum haec explicatio non 
parvis premitur difficultatibus. Praecipua est de Emmanuele ita fieri sermonem 
quasi iamiam.sit in lucem edendus. Vario modo quomodo ita loqui possit pro- 
pheta explicare conati sunt; nullum modum plene satisfacere aperte fatetur 
Corluy ; inter modos propositos ille ex visione prophetica desumptus a com- 
pluribus est adoptatus (cf. Allioli, Loch, Reinke, Patrit. Fillion, eundem in 
commentario germanice scripto proposui et eum dCorluy prae ceteris pro- 
babiliorem existimat). Utique hic modus in ea aeceptione unicus est qui 
possit admitti; prophetam scil. id quod ei in visione prophetica  prae- 
sens obversabatur adhibuisse ita, ut pro tempore liberationis instantis inde 
mensuram depromeret. Üti enim ex puero revera nato temporis determina- 
tio peti possit, ita-prophetam ex illa nativitate quae ei mentis intuitu oblata 
fuerit et in quam contemplandam totus raptus sit, mensuram  deprormp- 
sisse pro tempore destructionis hostium. Sed ut antea iam adverti, hoc 
loco non potest exspectari ut pro Achaz signum detur liberationis ; tale 
enim signum modo blasphemo repudiavit v. 12, qua contumacia iram Dei 
provocat v. 13, quare pro ipso iam norma in opus deducitur in v. 9. enuntiata 
et quidem in v. 19. 16 pro tempore proeul futuro et in v. 177 et seq. pro tempo- 
re post ruinam regum duorum. Hos duos reges iri devietum Deus absolute pro- 
miserat antea in v. 4. 7 etc. neque id retractat neque pro ea re Achaz regi ex- 

hibetur signum. Quare non adest ratio versum hune eo modo interpretandi, utl 
sit pro Achaz signum liberationis et temporis determinatio. Adde quod derelin- 
quetur terra haud commode neque satis vere dicitur de ea clade quam The- 
glathphalasar regno israelitico intulit, quippe qui regnum israelitieum non do- 
struxit, sed captis urbibus aliquot earum incolas in Assyrios transtulit (4 Reg. 
15, 99). 

Opinio illa sermonem esse de tempore liberationis instantis etiam alias pepe- 
rit horum versuum acceptiones. Neque enim defuerunt qui pro v. 15 et 16 vel 
saltem pro v. 16 non illum statuerent Emmanuelem de quo v. 14, verum alium 
puerum assumerent v. g. [saiae filium Sehearjaschub vel eum de quo sermo 8, 
3. 4. Ita Usserius, Tremellius et Iunius (quos vide v. g. apud Malv.), Calo- 
vius, Houteville, Danz, Calm. Kistemaker, Boehl — quos receusitos leges par- 
tim apud Reinke, partim apud Fillion — ; alii saltem v. 16 ita accipi volunt, 
uti Sanct. Malv. Atque revera in explicatione quam plerique veterum sequun- 
tur, difficile versus isti ad Messiam referri possunt. Volunt enim fere omnes in 
v. 15 cerni cibos iufantiles (cf. S. Hier. Cyr. Euseb. Chrys. Dasil. Procop. 
Pint. Sasb. Sanct. Lap. Patrit. etc. — anus S. Thom. cibos viriles explicat) 
quorum usu vera Messiae natura humana demonstretur. Sed iure miraberis, 
post conceptum et partum filii adhuc afferri argumentum pro veritate humanae 
naturae idque constare esu lactis ac mellis. Nonne enim eo quod virgo dicatur 
concipere et parere filium, humana natura quam optime declaratur atque me- 
lius quidem quam manducatione proposita? Nam angelus quoque Tobiae co- 
mes manducavit neque tamen manducatione humanam se assumpsisse naturam 
probavit. Neque satis declaratur, cur laetis et mellis fiat mentio. Communiter 
quidem dicunt, laete ac melle infantium cibos constitui vel dulcia a puerulis 
amari ; sed utut id fuerit, ca responsione nullo modo declaratur id quod sequi- 
tur : quia terra erit deserta ; at quaeso qualis nexus : cibis utetur infans infan- 
tilibus (id sane per se patet !), quia terra erit derelicta ! Hunc nodum alii solve- 
re tentant vertentes *? non quia, sed attamen (ita Ges. Umbreit, Hengstenberg, 
Rieinke) vel, immo, quin etiam, profecto (Piscator) ; at vix solvunt, cum ne- 
xum statui inter v. 15 et 16 nimis apertum sit. 


Etiam multo minus probari poterit explicatio quam tradunt de v. 46 : nihil 
scil. aliud diei nisi antequam nascatur Messias, id quod post plus quam 700 
annos futurum erit, reges illos duos iri punitum. At reges illos non esse victu- 
ros per multa saecula, non opus est ut vates quemquam doceat. Quare non mi- 
rum est aliquibus in mentem venisse in v. 13. 16 non posse sermonem institui 
de Messia. Sed profecto hi vitata charybdi incidunt in scyllam. Nam, uti veris- 
sime advertit Le Hir (les wois grands proph. p. 64), nihil est violentius quam 
lios versus avellere ab antecedenti, neque ullum adest vestigium ne levissimum 
quidem, prophetam ad alium puerum sermonem transferre. Quodsi fingunt 
Isaiam transitum istum indicasse digito in filium suum adstantem directo, rem 
fingunt eamque satis ridiculam et quae insuper nihil eos iuvat. Cur enim puer 
vatis in regionem alienam hostilem amandetur nutriendus, nulla apparet ratio, 
et quid demum in eo sibi vult sententia illa uf sciat etc. ? Multo minus cum 


Is. 7, 45-16 189 


aliis potest recursus haberi ad alterum prophetae puerum de quo 8, 3 sermo 
fit. Is enim nondum est neque annuntiatus neque vel natus aut notus neque 
Isaiae neque aliis ; unde qua ratione eius mentio inseri possit, quis explanave- 
rit? Censent aliqui eo quod v. 16 dicatur puer ^31 alium posse indicari ab eo 
qui filius vocatus sit v. 14. Sed ut tale discrimen in arctissima illa serie v. 14- 
16 deprehendas, ubi de conceptu partuque filii et eius conditione humili sermo fit 
continuus, puto te virum esse debere plus quam emunctae naris. Proinde hoc 
effugium ut plane arbitrarium et omnes sermonis humani normas spernens 
ac plane coneuleans omnino derelinqui oportet. Ergo versus v. 15. 16 necessa- 
rio referuntur ad Emmanuelem eundem, de quo v. 14 agitur. 


Aequali vel si. fieri potest etiam maiore certitudine constat vatem minime ex- 
spectasse ortum Messiae iam mox intra paucos annos esse futurum. Falsa qui- 
dem spe vatem fuisse delusum aliqui censuerunt heterodoxi, uti Ros. Ewald, Um- 
breit, Bertheau (cf. Studien und Krit. 1861 p. 795) ; at ipsi egregie decepti sunt. 
Omitto eiusmodi errorem et vanam exspectationem a munere prophetico et divi- 
na inspiratione longissime abesse ; id unum interpretes admonitos volo, ut in- 
erpretum munere fungantur. Quo si saltem obiter fungentur, statim deprehen- 
dent talem spem Isaiam minime fovisse. Nam 6, 11-13 duplicem quandam po- 
puli terraeque desolationem indicaverat antequam salus advenerit; arborem 

|j. e. regnum populumque iri excisum et in ea excisione semen sanctum esse 
permansurum. lam vero in v. 4 seq. liberationem pro regno iudaico proxime 
adfore docet; ergo derelictionem illam et vastationem 6, 11-13 postmodum 
eventuram et ea transacta salutem fore propheta docet. Eodem modo 4, 27 sa- 
lutem indicat fore ex iudicio ; iudicium autem 1, 31 tamquam reipublicae ever- 
sionem describit; ergo hac facta salutis periodum exspectat. Idem cernitur 92, 
5-4, 6 : omnia humana ac superba esse deiicienda, omne reipublicae fulcrum 
esse auferendum ; tunc salutem exorituram delineat ; idem proponitur in vi- 
neae parabola, populum in captivitatem iri abductum ; ergo periodum messiani- 
cam iamiam adesse minime censuit. Idem apertius quoque ex altera parte cp. 
39-66 colligitur, in qua Isaias exsilium babylonicum, liberationem per Cyrum 
et tum demum periodum messianicam vivis coloribus depingit. Igitur et ex iis 
quae eventum hunc 7, 14 narratum antecedunt et ex iis quae eum subsequun- 
tur, ipsis Isaiae verbis et sententiis efficitur, eum periodum messianicam longe 
adhuc abesse certissime docuisse. Ergo fieri nequit, ut 7, 14 dixerit vel censue- 
rit contrarium. — Aliud argumentum pro duplici hac affirmatione : et de Mes- 
sia institui sermonem neque tamen periodum messianicam iamiam instare, no- 
bis re 8, 1-4 narrata et gesta suppeditatur, de quo suo loco. | 


Quod in vulg. habetur : butyrum et mel comedet, ut sciat etc. explicat 
S. Hier. ita, ut quamvis sciat intelligi velit; « ut per haec verba noscamus in- 
fantiam humani corporis divinae non praeiudicasse sapientiae ». Cecnunt in illa 
comestione veritatem naturae humanae probatam et aetatem infantilem, quae 
simul cum summa sapientia sit coniuncta. Ita interpretes latini aliqui. Alii uf 
explicant consecutive, et bonum et malum de iis rebus quae gustui ita viden- 
tur; «moto ae consueto puerorum more abhorrebit et respuet ea quae offendunt 

gustum, ct ea quae sentiet naturae amica appetet » (Sasb.). 1n quo. consecutione 
vel eventu (cf. S. Thom. Pint. Lap.) veritatem naturae humanae signari ac. de- 
nuo exprimi dicunt. Mald. in cibis illis potius sobrietatem delineari Emmanue- 
lis censet. — In liebr. legitur 5 ; vertunt multi : usque dum sciat (cf. Lap. Mar. 
Men. Gord. Reinke) ; vel donec sciat vel quando sciet (cf. Kn. Del. Naeg. Loch, 
Patrit. Net. Rohl. Troch. Fillion), verum acute observat Bred. in omnibus 
exemplis allatis notionem temporis non contineri in ipsa praepositione 5 .sed 
jn verbis appositis neque ullum esse prolatum exemplum in quo 5 ante. inüniti- 
vum verbi carentis notione temporis debeat significatione temporali accipi. Et 
revera in lexico a MüAlau et Volck edito pro notione donec unus locus Is. 7, 15 
affertur. Hunc igitur scopulum in explanatione proposita vitamus. Esse autem 
cum plerisque intelligendum bonum malumque morale, non.id quod gustüi ac 
palato dulce sit vel amarum, et verbis omnino suadetur etre ipsa commenda- 
tur; nam natura duce unusquisque jam ante annos discretionis instinetu natu- 
rali uti dulcia appetit et admittit, ita amara aversatur et renuit. Cum terra pa- 
laestinensis tamquam lacte et melle fluens frequenter in s. literis laudetur, non 
satis cohaerens videri posset explieatio proposita, lactis mellisque cibos terrae 
vastationem declarare. At nulla est contradictio ; immo alterum ex altero con- 
sequitur. Intellizitur enim talis terrae derelictio qua incolae in captivitatem ab- 
ducti sunt plerique, unde agri eampique iam non coluntur, sed omnes in 
pascua convertuntur; cf. 5, 47 : « deserta in ubertatem versa advenae. come- 
dent » ; ibi igitur pastores, nomades degunt. Melle et lacte vitae genus praeva- 
lere declaratur pastoritium ; proinde rempublicam, urbes, comitia et quaecum- 
que ad regni splendorem pertineant vel penitus esse prostrata exstinctaque vcl 
certe maxime imminuta et oppressa. Estnw'2n certe potior ae melior laetis ' 
pars, uti 7, 22 indubie colligitur : prae ubertate lactis comedet nxan. Chald. 
vertit pinguedinem, LXX, Aq. Sym. Theod. S. Hier. intelligunt butyrum ; alii 
florem lactis; alii lac spissum ; Prov. 30, 33 caseus designari videtur (cf. 
Riehm, Handwoerterb. d. bibl. Alterth. p. 803. 998). Hisce cibis terrae vasta- 
tionem indicari plerique recentiorum iure censent (cf. Ges. Kn. Del. Naeg. 
Reinke, Rohl. Net. Fillion). Alii contendunt melle et butyro cibos infantium 
apud veteres potissimum constitisse ; pro qua re provocant ad Bocharti Hiero- 
zoicon (p. 4 1. 2 ep. 51; ed. ftos. I p. 718) ; utique lae esse potissimum vietum 
aetatis infantilis per se constat.et id eliam apud veteres ita fuisse testimoniis 
non indigemus, cum naturae instituta eadem permanserint. Sed ea explica- 
tione non iuvamur hoe loco, quia explanari oportet cur subsequatur v. 17 quia 
derelinquetur terra. — Advertunt ex Tertulliano et S. Hieronymo recenter bap- 
lizatis olim mel et lae datum fuisse Sanct. Lap. Calm. quam consuetudinem 
ad hune locum referunt, ut melle et laete significetur baptizatorum infantia in 
Christo, vitae christianae suavitas, humilitas et mansuetudo infantilis (Lap.). 
Alias interpretationes mysticas si quis exoptaverit, adeat S. Ephr. Herveum, 
Lap. 


C) Tribulationes ab Assyriis inferendae 7, 17-25. 


Consilium regum inimicorum noniri impletum vates v. 1 seq. declara- 

verat. Verum simul v. 15. 16 Messia qui in terra Israel adolescat ostenso 
normam pro regno iudaico et domo David impletum iri ostenderat : 
nisi ceredideritis, non permanebitis. Eandem normam iam nune va- 
lereet non obstante liberatione regnum iudaicum propter infidelitatem 
a rege et principibus exhibitam mox iri punitum ab iis ipsis, ad quo- 
rum opem implorandam spreto Domino confugerint, vates in subsequen- 
tibus docet. Ita ne spe v. 7 seq. ostensa vana fiducia efferantur, quid 
ex foedere cum Assyriis inito consecuturum sit, manifestat. Uti v. & 
denuntiatum est regno israelitico excidium ultimum et dein v. 9 sors 
pro tempore proximo, ita regno iudaico schemate eodem antea demon- 
Strabatur sors tempore longinquo eventura, ettum fatum proximo tem- 
pore inferendum. Id autem vates primo v. 171 generali ratione quasi 
in universum proponit; deinde bis et hostium incursum (v. 48. 20) et 
quae pro regione mala inde sint consecutura (v. 21-23) adum- 
brat. 

Sermone sollemni et protracto et distincta per plures partes enumera- 
tionecalamitates maiores quam quae eousque fuerint propheta annuntiat v. 
41 « Adducet Dominus super te et super populum tuum. et. super do- 
mum. patris tui dies, qui nom venerunt a diebus separationis Ephraim 

| & Iuda, cum rege Assyriorum » ; — hebr. regem Assyriorum ! scil. 
adducet. Dominus; magna cum emphasi is sententiam longiorem con- 
cludit. Divina cernitur ironia, quod ab eodem cuius opem Achaz rex 
prae divino auxilio maluit efflagitare, .maxima inferetur tribulatio ; 
nam « maledictus homo qui confidit in homine et ponit. carnem bra- 
chium suum et a Domino recedit cor eius » (ler. 17, 5). Duo reges illi 
quorum incursu rex adeo contremiscit et. exhorrescit (v. 2, 16) non 
sunt timendi; timendus vero quam maxime, cuius in sinum rex opem 
implorans confugit. Achaz enim repudiato auxilio Domini legem theo- 
cratiae quantum in se erat. destruxit, regnum iudaicum a divina pro- 
tectione avulsum regibus gentium praedam tradidit et. ruinae mancipa- 
vit. Huic obviam fertur, huic demum  succubuit, postquam Ezechias 
rex pius fide sua et pietate quidem semel adhuc regnum servaverat, at 
fidei suae ac pietatis heredes et aemulatores non reliquerat. Quomodo 
Achaz in rege Assyriorum sibi vexatorem et flagellum paraverit, prae- 
clare describitur 2 Par. 98, 90. 91; rex enim Assur « afflixit eum et 
nullo resistente vastavit; igitur Achaz spoliata domo Domini et domo 


1. Hebr. nw notam accusativi h. l. S. Hier. vertit cum; in comment. ita coniungendum 


esse docet : adducet dies istos i. e. tempora cum rege Assyriorum. LXX bene praebent «óv 
Baauéa. 

regum et principum dedit regi Assyriorum munera et tamen nihil ei 
profuit ». Unde ipsis rebus gestis elucet quam oratorie rex Assur in 
fine sententiae efferatur. Mirandi sunt critici aliqui, qui sententiae vim 
plane destruunt regem Assur expungentes (Kn. Diest. Cheyne, Bred.) 
prorsus arbitrarie, cum testes veteres concordent etipsa orationis vis 
efficacior reddatur et sublimior, immo divina illa ironia et Achaz re- 
gis stultitia eo demum membro insignem in modum simul cum ora- 
tionis magno ornatu proponatur. : 

Ad gentium reges Achaz confugit; per gentium reges regnum iudai- 
cum erit afflieendum multipliciter et conterendum, idque moliente et 
iubente Domino quem spreverat ; ecce quantopere valeat: nisi credide- 
ritis, non permanebitis. Unde v. 18 « et erit in die illa, sibilabit Do- 
minus muscae quae est in extremo fiuminum Aegypti, et api. quae est 
in terra Assur, v. 49 et venient et requiescent omnes in torrentibus val- 
lium et in cavernis petrarum et. in omnibus frutetis. et. in. universis 
foraminibus » ; — more prophetico plures multorum annorum eventus 
una descriptione complectitur temporum intervallis neglectis et rerum 
summa proposita. Mox enim duo illa regna amplissima Assyriorum 
(Chaldaeorum) et Aegyptiorum inter se de mundi principatu decertare 
coeperunt; parvulum regnum iudaicum medium inter ea cum modo ad 
alterum supplices tenderet manus et ab altero foedere violato descisce- 
ret, ab utroque est vexatum, spoliatum, oppressum. Deo scil. relicto 
qui unus est firma populi sui petra (cf. Deut. 32, 4 hebr.), regnum per- 
turbationibus concuti et ab hostibus conteri necesse fuit. Imago a vate 
proposita Dominum ostendit summum rerum regnorumque moderato- 
rem qui facillimo negotio innumerabiles suos evocat milites ab extre- 
mis terrae finibus ; « non dixit ducet, sed sibilabit, facilitatem | ascensus 
ostendens et inexpugnabilem Dei potentiam, quodque sufficiat nutus 
eius ut omnia sequantur » (Chrys. Sanct.). Muscas Aegyptios vocat, 
eum in regionibas aegyptiacis, utpote Nili inundationibus humidis, 
innumerabiles eorum copiae generentur; unde fortasse factum est, ut 
signum hieroglyphicum inferioris Aegvpti imagine vespae exprimere- 
tur (cf. Ebers, Aegypten und d. B. Mose's p. 13). Insuper animalcula 
haec sordida sordibusque cuncta maculantia et importunitate sua atque 
impudentia omnibus molesta et exosa apte depingunt et quasi in imagine 
exprimunt vel Aegyptiorum idololatriam sordidam moresque impudicos 
(cf. Hier. Pint. Malv. Tir.) vel crebros importunosque incursus (Chrys. 
Sanct.) vel stridorem atque copiam (Mald. Mar. Men.). Talem invasio- 
nem clademque contigisse tempore Iosiae regis monent. S. Hier. Cyr. 
Theod. Thom. Utia meridie, ita septemtrione Deusevocat vindictae suae 
ministros. Assyrii api comparantur ; « variegata enim est apis et pulchre 

colorata et multis modis notata ac maculata; tales quidem fere quantum 
ad amictum et ad ornatum pertinet erant Assyrii » (S. Cyr.); id quod 
et monumenta confirmant et Ezechiel vivis coloribus describit (Ez. 992, 
6. 12. 14. 15); alii in aculeo apis maius periculum Iudaeis illatum de- 
pingi existimant (cf. Theod. Ilier.) et demum interitum a Chaldaeis 
heredibus Assyriorum regno iudaico inflictum. — Illa per partes enu- 
merationev. 19 etiam hostium multitudo imagine retenta exprimitur ita, 
ut nullum prorsus concedi effugium, absconsionem aut tutelam nullam, 
una vivide proponatur. Apte monet S. Chrys. dici requiescent (ad hebr. 
cf. v. 2), quasi in propria veniant deliciis se dedituri, quasi non ad labo- 
rem et defatigationem, sed ad certam victoriam et paratam praedam. — 
Hebr. explicant in convallibus (montium) praeruptorum vel in vallibus 
praeruptis (cf. Del. Naeg. Rohl.) ; alii in vallibus desertis ; pro forami- 
nibus in comment. etiam praebet S. lier. ligna nemorosa, alii vertunt 
in omnibus campis vel pascuis vel locis irriguis (cf. n3 Ex. 45, 13. Is. 
49, 10; 51, 18). 

Iam ultimum de Assur quod etiam propius imminet, explicatius pro- 
ponitur v. 20 « Zn illa die radet Dominus in. novacula. conducta, in 
his qui trans flumen sunt, in rege Assyriorum, caput et pilos pedum et 
barbam universam » ; — magno cum sarcasmo rex Assyriorum quem 
tanta mercede Achaz ad opem ferendam sibi conduxerat (4. Reg. 16, 8. 
9 Par. 28, 21), dicitur novacula conducta, qua vir Iudaeus omni orna- 
tu virili spoliatus ad turpitudinem et ignominiam radatur i. e. respubli- 
ea iudaica omni ornatu privata maxima ignominia tractabitur. Monet 
S. Chrys. Deum esse qui Iudaeis bellum inferat : Dominus radet ;'«no- 
vaculam autem vocat intolerandam iram quam nemo ferre possit, faci-- 
le invadentem et consumentem » (Chrys), ita ut nihil in Iudaea 
forte, nihil pulchrum resideat, sed effeminatis hominibus, immo igno- 
miniosis mulieribus comparentur (S. Jlier.). Flumen est Euphrates ! ; 
in hebr. novaculam esse trans flumen significatur. Quantopere per hos 
Dei vindicis ministros (cf. Is. 10, 5 ; 13, 3. Ier. 25, 9. Ez. 29, 18) res- 
publica sit destruenda, sequentibus declaratur in paucitate incolarum 
(v. 21. 99) et in totius regionis desolatione et horrore (v. 923-95. 
Malv.). 

Paucos relinqui incolas iam 5, 13 innuerat vates oraculo priore, in 
quo tamen per quos hostes vastitas sit efficienda, nondum proposuit. 
Orationis autem progressu et nominatim vindictae divinae ministrum in- 
dicat et terrae solitudinem magis declarat (cf. 5, 417). Prius v. 47. 18. 


1. Uti ipsum eius nomen assyriacum purafu etymo ex accadico petito nihil aliud dicit nisi 
flumen; cf. Delitzsch, Wo lag das Paradies ? p. 169. 
Isa1as I — 13. 

20 ; ultimum delineatur v. 21 « et erit in die illa, nutriet homo vac- 
cam boum et duas oves, v. 92 et prae ubertate lactis comedet. butyrum; 
butyrum enim et mel manducabit omnis qui relictus. fuerit in medio 
terrae » ; — ad vaccam boum cf. Lev. 9, 2 (hebr. vitulus filius bovis) ; 
unde explica : vacca filia boum (et pluralem quem categoriae dicunt in- 
tellige) ; ita Sa, Malv. Mar. ; hebr. vitulam armenti nutriet, ex magnis 
multisque armentis una vitula relicta est, ex gregibus pecorum oves duae. 
Spectari solitudinem theocratia per Chaldaeos prostrata, quam cladem 
Achaz rex praeparaverit sua in Deum infidelitate, iure merito agnoscunt 
(cf. Hier. Mald. Pint. Sanct.) ; « vix rarus habitator unam vaccam nu- 
irire potest et duas oves, non ad arandum, sed ad cibum atque vestitum 
lactis et velleris. Propter inopiam quippe frumenti et omnium quae ter- 
ra gignit ad comedendum lacte et butyro et agresti melle vescentur » 
(Hier.). Ad tantam | igitur solitudinem et paupertatem reipublicae pris- 
tinam pompam, splendorem, apparatum bellicum, luxuriam (cf. 2, 15; 
39, 16 seq.) concidisse una hac comparatione describit ; ita diem. Domini 
super omnem superbum (2, 12) proponit, ita depingit, quomodo omne 
fulcrum auferendum sit (3, 1) et civitates sint desolandae (6, 11). Effi- 
cacissime hac imagine illustratur illud : nisi credideritis, non permane- 
bitis. Porro desertae regiones et campi iam non.agricultura subiguntur ; 
quare pascua abundantissima adsunt, in quae fertilitas terrae conver- 
titur ; unde enascitur lactis copia, ex qua optimum pro victurarus habi- 
tator sibi seligit. Adverte ad quid butyrum et mel comedere a propheta 
assumatur ; est enim id magni momenti pro 1, 13. Uti 1, 13. 16 ea ra- 
tione regni israelitici solitudo ac ruina et conditio humilis indicatur, 
ita hoc loco eandem regno quoque iudaico sortem esse futuram  demon- 
stratur. Monet S. Chrys. ad h. 1. : « abundantia pabuli brutorum solitu- 
dinis hominum maximum est argumentum. Mel quoque illud subindi- 
cat ; solent enim apes in solitudinibus libenter versari, ubi abundanti es- 
ca fruantur et ubi nullus sit qui perturbet ». 

Eandem vastationis et solitudinis imaginem vineae praebent olim adeo 
bene cultae adeoque fertiles et laetae v. 93 « et erit in die illa, omnis 
locus ubi fuerint mille vites mille argenteis, in spinas et vepres erunt; 
v. 94 cum sagittis et arcu. ingredientur illuc; vepres enim et spinae 
erunt in universa terra »; — magis nervose hebr. vepres enim et spi- 
nae erit universa terra i. e. vineae iam nihil aliud esse videntur quam 
vepreta et senticeta; idque dicitur, ut ab uno exemplo omnia discantur, 
de optimis vineis quae tanti aestimabantur, ut singulae vites singulis 
valerent siclis, quod pretium (M. 2, 50; Fr. 2, 83) satis pro eo tempore 
magnum vitem sane optimam et feracissimam declarat, cum hodie in 
Syria et in regione Libani vitem communiter M. O, 20 aestimari dicant, 

(cf. Kn. Del. Naeg. Rohl. Troch.). Yam quarta vice in die illa propheta 
ingerit repetitione aequali et aequali enumeratione certitudinem rei et 
longiorem eventuum ac plagarum seriem audientium auribus ipsa soni 
aequalitate inculcans. Quanta porro rerum regionisque in deterius mu- 
tatio acciderit, v. 24 magis declaratur : in vineis ferae bestiae iam sua 
habent latibula et illae quidem tanto numero ibi adolescunt, ut vineae 
iam venandi causa adeantur (For. Men. Calm. RoAl.) vel propter metum 
ferarum nemo audeat eas ingredi nisi bene armatus sit (Mald. Pint. 
Osor. Sa, Malv. Tir. Lap. Troch.; alii utrumque coniungunt Sanct. Ges. 
Drechsl.). In vepribus et spinis maledictionem regioni illi antea adeo 
a Deo benedictae impressam iuremerito agnoveris (cf. Gen. 3, 18). Unde 
vineae eandem conditionem pro sua parte prae se ferunt, quae in spiri- 
tuali vinea, in populo cernitur (cf. 5, 77 seq.). 

Uti vineae, ita agri quoque qui olim in ipsis clivis ac collibus uberes 
attulerunt fruges ad vastitatem et horrorem redacti sunt v. 25 « et omnes 
montes qui in sarculo sarrientur, non veniet illuc terror spinarum et 
veprium, et erit in pascua bovis et in conculcationem pecoris »; — ut 
sensus exsurgat superioribus cohaerens et aptus, tempus futurum ex- 
plica pro praeterito (Mald.) et ita iunge : et quod attinet ad montes qui 
antea sarculo culti erant et ad quos horror spinarum i. e. spinae horri- 
dae. nullo modo accedebant, iam erunt in pascua boum et a gregibus 
pecorum conculcantur et vastantur (cf. Malv. For. Calm.). Frequentius 
alii : montes sarculo antea culti et spinosa sepe ad custodiam cincti iam 
nemini erunt spinis illis sepium terrori ; iacent enim inculti, deserti et nullo 
prohibente pecora omnia conculeant (ef. Sanct. For. Lap. Men. Tir.); 
vel montibus illis spinas iam non esse terrori, e contra spinas illis 
evadere familiares i. e. ob culturae defectum montes spinis iri obsitum 
(ef. Troch.). Hebr. exponunt: ad montes eos iam non accedes (nemo ac- 
cedet) propter timorem sentis et vepris (cf. Ros. Naeg. Del. Drechsl. 
Kn. Bred. Net. RoAl.) i. e. adeo ibi vepres luxuriant, ut omnis spes agri 
colendi abiiciatur; vel quia ibi ferae bestiae latitant, nemo accedere au- 
det. Id tamen minus placet, quia v. 24 contrarium exprimitur. 


Alii hebr. explicant: non veniet illuc timor spinarum i. e. abstractum esse 
positum pro concreto : qui timent spinas, non adibunt montes ; sed ea lo- 
quendi ratio audacior videtur et inusitata. Melius sensui congrueret expositio : 
neminem iam euram impensurum, ut à vepribus montes custodiantur (cf. 
Ewald, Schegg); sed dubito, num ferror spinarum dicat curam nme spinae 
nascantur impensam ; neque ullum puto praesto esse exemplum, quo HN?" eo 
sensu usurpetur ; neque enim apte in auxilium vocaveris timorem Domini i. e. 
curam, pietatem, studium Deo rebusque divinis impensum. — Denique textum 

lat. alii fausto sensu accipiunt : montes qui ante coli non potuerint nisi sarculo 
adeo cultos futuros propter multitudinem hominum, ut nullae in eis spinae re- 
periantur ; quare Sa adnotat : « mira in prophetis transitio subita ab adversis 
ad prospera » ; sed quia mirum, non facile assumendum ! Illam autem cultu- 
ram montium plerique ab iis fieri volunt, qui ut ab hostibus tuti evadant ad 
montes confugerint (cf. Malv. Mar.). 


Dictionem in hac parte adverteris diffusam, protractam, singula quae- 
.que ubertim enumerantem ; vult scil. propheta omnium animis et oculis 
quam maxime distincte proponere et exhibere, quid tandem detrimenti 
auxilium afferat ab Assyriis efflagitatum spreto Domino, et cum Achaz 
' eiusque asseclae spe et fiducia humana turgeant, nullam relinqui spem 
iterum iterumque depingere vatem minime piget, immo summam 
quandam miseriam, derelictionem terrae extremam, maximam solitudi- 
. nem praedicere ac minari cordi ei esse omnino videtur. Ceterum tamen 
memor sis velim. id valere quod h. l. Sanct. in memoriam revocat : 
neque vero necesse est, ut vera sit prophetia, ut v. g. quisquam armatus 
in illam silvarum densitatem irrumpat; satis est enim ut eo res solymi- 
.tana sit deducta, ut ista verisimiliter fieri potuerint. 
Praeterea nota qua ratione oracula ipsa magis magisque determinate 
. proponantur. Antea enim 6, 11-13 iudicium in universum annuntiatur ; 
iam 5B, 26-30 populus e longinquo, at nomine minime designatus, eius 
describitur exsecutor et minister; hac vero parte magis distincte et 
partes efferuntur iudicii et qui illud iubente Domino in opus sint deduc- 
turi, nomine proposito praedicuntur. Atque quod propheta comminatus 
est 2, 11 seq. et praecipue illud : ruit Ierusalem et Iudas concidit (3, 8), 
hac demum vastitatis descriptione non sine magna sermonis gravitate et 
terrore declaratur uberius. Omnia autem in uno illo concluduntur : nisi 
credideritis, non permanebitis. Achaz non credidit; incredulis ergo et 
impiis ruina indicitur extrema; illis oracula Dei cedunt in ruinam maio- 
rem, quia cum Domini voluntatem noscant eam spernunt. Sed id quoque 
prophetae revelatum est; unde pro nobis quoque ut partem hanc rite 


perspectam haberemus, vates praemisit illud : excaeca cor populi huius 
(6, 10). 


Caput secundum 8, 1-9, "1. 


Anc. — Signo, priori haud ita absimili, sed ex tempore praesenti 
petito et tum temporis implendo, clades Damasci et Samariae confirma- 
tur (8, 1-4), sed simul etiam minae illae in Iudam propter infidelitatem 
prolatae denuo repetuntur, ita tamen, ut una cum castigatione laeta 
ostendatur spes propter Emmanuel ; quemadmodum enim in calamitate 

ab Assyriis inferenda propter Emmanuel salus erit concedenda, ita 
omnium gentium consilia atque conatus nihil valebunt contra theocra- 
tiam regnumque Emmanuelis (8, 5-10). Iam quid ex ea doctrina et veri- 
tate pro tempore instantis calamitatis colligi oporteat, vates docet : 
pios iubet in. timore Dei et vera pietate omnem spem collocare et cum 
patientia salutare Dei exspectare; impiis enim ruinam imminere atque 
interitum horrore plenum (8, 11-22); verum post tenebras et tribula- 
tiones lucem esse exorituram messianicam, triumphum adfore ingen- 
temque laetitiam omni miseria et invasione hostili superata (9, 1-5) ; 
nascetur enim Emmanuel, rex messianicus, Deus et homo regnumque 
constituet pacis et sanctitatis in aeternum (9, 6-71). 

Hoc caput arctissime ad antecedens adnectitur idque magis declarat. 
Id cernitur a) in signo analogo quod datur schemate simili : b) in repe- 
tita cladis hostium annuntiatione; c) in castigatione quae Iudaeis fiet 
per Assyrios; d) in Emmanuele clare iam descripto, in quo uno omnis 
salus et gloria consistat. Cum Achaz infidelitate sua regnum iudaicum 
magnis perturbationibus et divinis castigationibus obiecerit et innexue- 
rit, propheta munere suo doctoris et consolatoris pro piis fungitur eos 
erudiens, quomodo ex norma divina de reipublicae rebus angustis et de 
singulorum calamitatibus sit iudicandum et quid spei et solatii piis 
semper adsit; fidem autem illorum et spem modo praeclarissimo excolit 
et perficit salute et gloria illa ostensa quam Messias, homo-Deus, sit 
allaturus. Quare iuremerito dixeris, quo maior sit Achaz regis infidelitas 
et contra Deum obstinatio, eo maiore luce ac claritate doctrinam reve- 
lari de Messia, et quo densiores calamitatum tenebrae ingruant regno 
iudaico, eo maiorem salutis messianicae splendorem per prophetam piis 
a Deo manifestari. 


a) Signum in filio Isaiae datur 8, 1-4. 


Supra 7, 14 Emmanuelis conceptus ac partus in signum datus est. 
Huic signo aptissime adnectitur vel opponitur aliud, quod in quantum est 
simile et tempori mox futuro implendum illi priori pro tempore praesen- 
ti adiungitur et plus valet ad mentes hominum percellendas ; in quan- 
tum vero ab illo priore recedit, illud ratione insiguiori declarat quam 
maxime esse singulare, eximium, divinum. Porro eo ipso quod priori 
aliud adiungitur idque quam maxime explicite tempori praesenti conse- 
ritur, satis manifestatur prius illud ad tempus remotum pertinere. Quare 
duo haec signa inter se diligenter comparanda sunt. 

Quando alterum hoc datum sit, non dicitur. At ex ipso nexu, ex re, 
ex temporis in v. 4 determinatione facile colligitur datum esse mox post 

signum Emmanuelis. Prius illud primo ac per se datur domui David (7, 
13) — inde ad domus David sobolem praeclarissimam et omnium pro- 
missionum fastigium, ad alterum scil. regem David (cf. Os. 3, 5) ascen- 
dit — hoc alterum datur plebi ; quare ita datur, ut et publice innotescat et 
ipsa sua praeparatione oculos mentesque omnium in exspectatum rei 
eventum convertat. Praesto est enim Deus fidelis populo suo eumque 
tempore quoque castigationis per prophetam edocet. Unde v. 14 « Et di- 
zit Dominus ad me: sume tibi librum grandem et scribe in eo stilo homi- 
nis : velociter spolia detrahe, cito praedare » ; — hebr. sume tibi tabulam 
grandem, qua re hominum attentio excitetur, in eaque scribere iubetur 
stilo hominis ; ponitur instrumentum pro re instrumento efficienda ; 
scriptio autem fieri debet « characteribus quos quilibet possit videre ac 
legere » (Mald.) vel « stilo claro » (Mar. sim. Thon. Pint. For. Malv. 
Men. Tir. etiam. Chald. quoque) vel literis grandibus (Calm.), ut facile 
omnes possint legere !, vel modo communi et noto, vulgari, non eo qui 
solis eruditis sit familiaris (RoAI. Troch.). At nihil notum est apud Hebrae- 
os exstitisse ut apud Aegyptios scriptionem Aeraticam quam vocant et 
solis doctioribus perviam et aliam demoticam vulgaremque ; posset 
tamen de scribendi compendiis vel de artificiosiore genere formandi li- 
leras cogitari. Tabulae inscribere iubetur vates maher schalal chasch 
baz i. e. festinans praeda velox rapina i. e. festinanter erit praedatio, 
velociter eveniet spoliatio. Verba haec ominosa post 1, 16 iam facile eo 
sensu accipi possunt, ut declarent, qua ratione derelinquenda sit atque 
vastanda terra duorum regum domui David infestorum. Res demum 
aperte proponitur v. 4. 


In textu hebr. legitur "235 etc. Quid sibi velit 5 varie explicant. Alii enim acci- 


piunt 5 gerundiale : ad aecelerandum spolium, vel acceleratura est praeda ; de quo 
usu vide exempla Gen. 15, 12. Ios. 2, 5. Hab. 1, 17; vel acceleraüioni spolia ; à v2 
ergo ut infinitivum exponunt. Alii 5 referunt ad. scribe; idque iterum vario modo, 
vel ita ut ab eo dependeat significatione iussionis (cf. 1 Chron. 21, 17), vel ut sit 5 
dedicationis vel inscriptionis, uti habetur saepe in oraculorum inscriptionibus v. g. 
Ier. 48, 1; 49, 1. 7. 23. 28 ubi sensus est oraculum dari vel dedicari alicui, valere pro 
ipso et sim. Neque ab hoc usu abest Ez. 37, 16, ubi proprie cernitur $ inscriptionis ; 
ibi enim lignum unum inscribitur Iuda, alterum Ioseph, sed tamen eo sensu con- 
cipi potest. et. debet, ut alterum lignum pertinere censeatur ad Iudam, ad do- 
mum [srael alterum. Quare semper in nativa sua significatione 5 retinetur. Num ita 
in nostro loco ? Vix videtur; nam labula illa non est monumentum quod erigitur «à 
Maher schalal, neque v. 1 ita concipi potest, cum quid nomen sibi velit nondum de- 


1. Cf. Hab. 2, 2 : scribe visionem et dilucide explana super tabulis, ut legens percurrat 
(cito eam assequens). Ceterum vide locutiones Deut. 3, 11. Apoc. 21, 17. Literas intelligi 
grandes et perspicuas vide Sayce, Alte Denkmaeler im Lichte neuer Forschung p. 98 seq. 

claretur, sed quid futurum sit simpliciter enuntietur. Quare exempla illa 5 dedicatio- 
nis vel inscriptionis parum ad rem sunt et frustra a Kn. Naeg. aliisque afferuntur. 

Neque 5 ita intelligi potest, ut ad 4a coniungatur et cum eo sensum fundat. 
Obstat enim versus 3, quo luce clarius patet nomen vel sententiam esse Maher scha- 
lal, minime vero Lemaher schalal. Quare nihil aliud restat nisi ut 5 signum accipia- 
mus accusativi, uti fere x9 adhibetur, quo id quod scribendum sit vestiatur et intro- 
ducatur : inscribe tabulae hoc verbum, hoe nomen ; esse 5 quoque accusativi notam 
videin exemplo 11, 9 et res est non adeo inusitata neque ad solum aramaismum able- 
ganda ; cf. Ion. £, 6. Ier. 40, 2. Lament. 4, 5. Iob 5, 2 et saepius in Ps. et Chron. 
vide Ges. Thes. p. 730. Ita locum nostrum iam explicuit Vitringa, ita Drechsl. et 
aliqui lexicographi v. g. Mühlau et. Volck. 

Restat quaestio, quomodo *v2 sit accipiendum. Alii enim infinitivum piel expli- 
cant, alii adiectivum verbale. Analogia quae in altero membro habetur omnino sua- 
detur, ut adiectivum accipiatur, prout invenilur Soph. 1, 14; est enim in altero 
membro vn quam formam explica participium ; itàà utrumque membrum perfecto 


parallelismo constat; talis autem in eiusmodi sententia exspectatur et altera voce 
praeda, rapina indicatur. S. Hier. LXX (ad v. 3), Chald. expliearunt imperativum ; 
id bene quadrat ad *v2, sed vn deberet legi w*n. 


Quo inscriptionis tempus, origo, auctoritas magis constet et plurium 
comprobatione roboretur, ad maximam quandam praedictionis certitudi- 
nem gignendam testes adhibentur v. 2 « et adhibui mihi testes fideles, 
Uriam sacerdotem et Zachariam filium Barachiae» ; — hebr. forma 
exhortatoria : age accersam mihi vel attestari mihi faciam duos testes 
fidos, ita ut oratio Dei continuetur. Prophetam id praestitisse quod Deus 
iniunxerit, cum per se liqueat, non explicite narratur. Utrum Urias ille 
testis adhibeatur qui postmodum idololatriae Achaz regis connivebat 
(4 Reg. 16, 10), an alius sit, erit in incerto relinquendum ; neque quis 
fuerit Zacharias, exploratum est. Id unum certum est viros praecipuos 
testes advocari, et si uti Urias ex ordine sacerdotali adhibebatur, ita 
Zachariam in ordine civili dignitate valuisse et auctoritate existimaveris, 
vix a vero aberraveris. 


LXX habent tiezopáz pot xoí220ov ; eodem modo imperativum exprimunt. Syrus et 
Chald. ; legebant ergo 51 pro N. Cum in hebr. sit forma cohortativa, quae cum vav 
cünseculivo non occurrit nisi apud Danielem, Esdram et Nehemiam (cf. Naeg.), 
textus hebr. aliter intelligi nequit quam ut Deus sermonem continuet ; idem aperte 
indicatur per *, pro quo aliqui rescribendum censeat *, ut tempus praeteritum in 


verbo exprimatur (v. g. Eichhorn, Kn. Dred.). Verum cum aliud exemplum ex Isaiae 
tempore ostendi nequeat formam cohortativam etiam pro praeterito usurpari, coniec- 
tura illa melius relinquetur. Utrum S. Hier. eandem legerit formam, an solum 4yN*, 
decerni nequit. — Alii volunt orationem fieri indirectam : et ut mihi adhiberem, 
dixit, scil. Dominus (Ges. Rohl.). 


Hisce repetita post cp. 1 continetur adhortatio, ut relicta fiducia in 

Assyriis ponenda ad unum Deum confugiant, qui praesentem suam opem 
populo suo demonstrare non cessat. Ad quid inscriptio valeat, mox etiam 
clarius determinatur ; subdit enim propheta v. 3 « et access? ad. prophe- 
tissum et concepit et peperit filium; et dizit Dominus ad me : voca no- 
men, eius : Accelera spolia detrahere, festina praedari, v. 4 quia ante- 
quam sciat puer vocare patrem suum et matrem suam, auferetur forti- 
tudo Damasci et spolia Samariae coram rege Assyriorum » ; — prophe- 
tam iussum esse a Domino filium generare, elucet ex nexu cum versu 1 
et colligitur ex impositione nominis quam Dominus mandat et qua quid 
illa nominis inscriptione voluerit manifestat ; idemque elucet ex v. 18 quo 
vates filios sibi a Domino datos in signum et in portentum Israel profitetur 
et insuper omnino suadetur similitudineilla quae cum Osee intercedit, cu- 
ius liberi Domino iubente procreati pariter insigniuntur nominibus futuram 
populi sortem adumbrantibus ( vide ad Os. 4, 4. 6. 9). Tale autem man- 
datum et modus quo describitur hoc loco post 1, 14 maximi est momenti. 
Agitur enim utroque loco de conceptu et partu filii; sed quanta est in re 
simili dissimilitudo? Ibi nulla mentio patris, solum virgo appellatur 
concipiens ac pariens; hic actus coniugalis verbo proprio designatur : 
accessi ad 2^. cf. Gen. 20, 4. Lev. 18, 6. 14. 19. Deut. 22, 14. Ez. 18, 
6, et insuper aetatis tenerae determinatio ita fit, ut denuo patris nomen 
explicite inferatur non sine emphasi vocare patrem swwm. Unde non 
solum diversa filii appellatione, sed etiam quam maxime diversa ortus 
conditione et ipso narrationis discrimine efficaciter omnium oculis obii- 
citur de alio atque alio conceptu, partu, filio institui sermonem. Et si 
(quod dubitari prorsus nequit) hoc nostro loco conceptus describitur 
partusque ex naturae ordine institutus, altero loco conceptus exhibetur 
ipsa locutionis diversitate recedens a ratione communi. Brevi interval- 
lo duo loci adeo et similes et simul dissimiles inter se opponuntur eo 
certe fine, ut ea diversitate de diverso quoque eventu et de diverso re- 
rum ordine admoneamur vel inviti. 

Vocatur prophetissa uxor Isaiae; sed vix eo solum sensu, quia sit 
uxor prophetae, quamvis multi interpretum ea acceptione contenti sint 
(cf. Vat. For. Mald. Sa, Malv. Mar. Clarius, Est. Calm. Ges. Ros. 
Drechsl. Troch.); nam viri munus fale et officium ita ad uxorem 
"wansferri probabile non est neque tale habetur in reginae appel- 
latione exemplum ; accedit quod alias prophetissa nomen est eius quae 
spiritu prophetico sit correpta (cf. Ex. 45, 90. Iud. 4, 4. 4 Reg. 22, 14); 
quare uxorem lsaiae vere prophetissam fuisse probabilius est, uti iam cen- 
set S. Chrys. et Sanct. Tir. et ex recentioribus Fürst, Kn. Naeg. Tempo- 
ris spatium assignatur breve satis quia soni illi abi, immi ( papa, mam- 
ma) et facilius et citius ab infantibus proferuntur, et antequam ad plenum 

rationis usum pervenerint. Hoc oraculum plane.est distinctum, quia per 
quos duo illi reges sint puniendi effertur. Eventus narratur 4 Reg. 15, 
29 pro Israel et 16, 9 pro Syria ; opes scil. Damasci et spolia Samariae 
ferentur coram rege Assur (hebr.); de iisdem eventibus narrant quo- 
que inscriptiones cuneiformes, de quibus vide v. g. Vigourouz, la Bible 
et les déc. mod. IV p. 109 etc. et Schrader, Keilinschriften u. A. T. ad 
2 Reg. 15, 29 et 16, 9; Civiltà cattolica XI. 3 p. 419 seq. (vide Prolegg. 
p. 4). ; 

Uti igitur Sehear jaschub nomen est propheticum filii Isaiae declarans: 
ultimam populi electi sortem, ita Maher schalal chasch  baz epocham 
omine signat proxime futuram, et cum Achaz liberationis signum recu- 
sasset, Deus liberalitate divina piis signum exhiberi vult duplex, uni- 
versale et magnificum alterum quod simul intimam pandat rationem 
modumque salutis, alterum particulare et humanum, quod pignus sit 
solius liberationis instantis et castigationis hostium. 1ta scil. in duobus 
filiorum nominibus ipsum Isaiae nomen (i. e. salus Iahve) pro tempo- 
rum conditione explicatur et coetui fidelium viva proponuntur pignora 
miserationis opisque divinae. Neque alienum est ab usu nomina indi. 
quibus integra contineatur sententia; cf. 4 Par. 3, 20 Jaschub chesed i. 
e. redibit misericordia; 928, 4 Romamthi ezeri. e. exaltavi auxilium ;. 
Esdr. 8, 4 Eljeho enaj i. e. ad Deum oculi mei etc. 


Verba narrationis plana sunt et obvia quam maxime : loquitur propheta de 
se, rem enuntiat uxoriam actumque coniugalem et conceptum partumque filii, 
nominis impositionem, prima pueruli balbutientis verba, et antequam ea pro- 
nuntientur, id fore asseverat quod mox revera factum esse monumenta tum 
sacra tum profana testantur. Quae dum ita sint, iure miraberis quod tamen 
non pàuci etiam hoc oraculum idem esse censuerint cum illo praecedente 7, 14 
atque de conceptu partuque virgineo et de Messia exposuerint. Sed coacte sum- 
mopere. Secundum eos enim Isaias mente et visione prophetica accessit vel ad 
Spiritum sanetum quem prophetissam vocari volunt, quia n Hebraeis est feni- 


nini generis (cf. S. Hier. Haimo) vel ad Virginem matrem Messiae (Sasb. Pint. 
Lap.) et vidit conceptum ac partum virgineum ; vel quod graecis aliquibus placet 
(Euseb. S. Cyr.) ipse Deus loquitur et se in Virginem supervenisse dicit. No- 
men quod spoliorum detractionem dicit Messiae imponunt qui daemoni spolia 
abstulerit, et v. 4 exponunt auferri spolia Damasci non solum antequam Mes- 
sias sciat loqui verum etiam antequam nascatur, sed auferri virtute pueri na- 
seituri, vel generatim auferri atque destrui mundi fortitudinem ac sapientiam. 
Praeter eos quos modo citavi partum virgineum et Emmanuelem hoc loco de- 
prehendunt Theod. Basil. Procop. Osor. Men. Gord. : 

Sed iure iam S. Thom. eam explicationem vocat « magis extortam et in Seri- 
pturis non habere auctoritatem », et bene.iam S. Ephr. quid discriminis sit 

monet inter oraculum utrumque ratione habita et partus et signi ; ibi enim vir- 
ginis declarari partum, hie prophetissae ; Emmanuelem pacem allaturum, fi- 
lium vero [saiae bellum portendere. Nihilominus etiam apud Syros alia inter- 
pretatio praevaluisse videtur ; scribit enim Barh. ad h. 1. : « aliqui corporali- 
ter (literaliter) id intelligunt, ac si propheta sociatus sit uxori ; interpretes 
nostri spiritualiter id accipiunt scil. virtutem eius qui loquebatur in eo obumbrasse 
virginem quae conceperit et pepererit » ; et ad v. 4 : « omnia haec verba. nisi 
spiritualiter de gentibus quae in Dominum crediderint non corroborantur; ubi- 
nam est Isaiae filius quem peperit ei prophetissa uxor eius qui haec fecerit » ? 
— Uxorem Isaiae prophetissam fuisse Gregorius njss. agnoscere videtur, cum 
hunc nostrum locum comparet cum Os. 1, 3 etc. (praef. in Cantic. M. 44, 151). 
Explanationem de filio Isaiae ornnino sequitur S. Chrys. eamque etiam multi 
interpretum antiquorum rite amplectuntur (ita S. Thom. — et quos Lap. re- 
censet : Richardus Victor. Sixtus senensis, Arias — Vat. Clarius, Mald. 
Malv. Pagninus, For. Sa, Est. Mar. Tir. Sanct.) et recentiores omnes. Cur 
olim de hac interpretatione dubitatum fuerit et alia selecta, ex eo quoque de- 
claratur, quia versio graeca X/lezot «7,» 8ovauty v. 4 ita fuit intellecta quasi ipse 
puer diceretur auferre spolia et potestatem inimicorum, id quod de uno Emma- 
nuele dici posse arbitrati sunt. Textum graecum tamen aliter quoque posse ex- 
plicari S. Chrys. ostendit scribens : « non quod puer possit aciem instruere 
hostesque profligare, sed quod aetas illa sive tempus illud elapsum antequam 
puer loqui possit, omnia tradat hostibus ». 


b) Inundatio hostilis e& Emmanuel 8, 5-10. 


Dixerat vates spolia Samariae ablatum iri. Iam causa redditur ex 
theocratiae divinitus institutae contemptu quo populus peccavit, prae- 
cipuelsrael; sed quia Iuda quoque a ratione theocratica descivit, id quod 
in Achaz rege cumprimis manifestum apparet, etiam populus iudaicus 
uti erat sceleris socius, ita poenae eiusdem erit particeps. Deus enim, 
ut ait S. Chrys. h.1l., pro more suo non solum poenas praedicit, sed 
causas affert, ut sic auditores erudiat; et quaenam est causa belli? 
« ingratus civitatem incolentium animus ». Unde v. 5 « Etadiecit Domi- 
nus loqui ad me adhuc dicens : v. 6 pro eo quod abiecit populus iste 
aquas Siloe quae vadunt. cwm silentio, et. assumpsit magis Rasin et 
filium Romeliae, v. i propter hoc ecce Dominus adducet super. eos 
aquas fhuninis fortes et multas, regem. Assyriorum et omnem gloriam 
eius, et ascendet super omnes rivos eius et fluet. super universas ripas 
eius »; — hebr. pro eo quod contempsit populus iste... et propter gau- 
dium cum Rasin (cf. For. Malv. Mald. Mar.) i. e. regnum theocrati- 
cum despiciunt et cum extraneis et usurpatoribus maxima exsultatione 
foedera iungunt, eorum societate et opibus summopere gaudent. Quos- 
nam vates proxime reprehendat, varie explicant. Alii enim Iudaeos 

intelligunt, qui. despecta theocratia exteris faverint (cf. Theod. Cyr. 
Euseb. Procop. Sanct. Pint. For. Mald. Lap. Sa, Men. Tir. Calm. Kn. 
Bred.), alii Iudaeos et Israelitas (Mar. Del. Troch.), alii Israelitas solos 
(Ephr. Hier. Sasb. Gord. Rohl. Naeg.). Ulümum videtur esse praefe- 
rendum. Cum enim Israelitae foedus inierint cum Rasin, rege Syriae, 
et cum ipsi Phacee usurpatori et occisori regis praecedentis (4 Reg. 13, 
28) obedirent, tripudium illud cum Rasin et. filio Romeliae apte omnino 
Israelitarum conditionem describit; sed quomodo ad Iudaeos referatur, 
difficile est dictu. Nam fuisse multos in aula Achaz regis et in populo 
qui a partibus stetissent duorum illorum regum nequit probari, sed 
potius 7, 2 excluditur. Bene autem Israelitae quoque reprehenduntur, 
quod theocratiam divinitus institutam stinpemque David electam repu- 
diaverint. Illud enim schisma malorum plurimorum causa et origo et 
fomentum erat; illo recedebant a foedere Dei. Cur spreverint pactum 
Domini, inipsa metaphora fontis Siloe ratio assignatur, cuius aquae 
vadunt cum silentio; ita enim theocratiae indoles adumbratur, quae 
aliena sit oportet a fastu et tumultu gentilium, a pompa et superbia 
mundana et in humili obedientia et spe divina non dominationem am- 
plam affectet. neque gentium mores et instituta aemuletur, verum in 
Dei cultu et voluntate acquiescens a gentibus semota regnum Dei spiri- 
tuale praeparet et quasi praeformet. Talis theocratiae symbolum fons 
Siloe proponitur imagine aeque apta quam iucunda. Fluit enim in valle 
inter collem Sion et Moriam interiecta, flait ut S. Hier. loquitur, « ad 
radices montis Sion » et « in. radicibus montis Moria » (ad Matth. 10, 
28; M. 296, 66). Quare et sedem arcemque regis theocratici et templum 
Dei veri regis Iuda in memoriam revocat et cum sit rivulus parvus 
quidem sed aquarum praestantia pretiosissimus !, illam in se depingit 
humilitatem, tranquillitatem, abundantiam bonorum spiritualium, quam 
Deus regno theocratico inesse voluit. Hllud in Deo silentium populus 
noluit; quare ad gentes gentiumque mores defluxit. Porro cum regnum 
theocraticum, utpote regnum Domini in populo electo constitutum, esset 
simul praeparatio ad regnum messianicum, cum insuper in domo David 
vaticinia messianica ita essent collocata, ut thronus David esset firmiter 
constitutus in sempiternum (2 Reg. 1, 14) et ex stirpe David esset prod- 
iturus Dominator in Israel /2 Reg. 23, 3; vide ad Mich. 5, 2), facilis 
adesse cernitur nexus, quo cum Euseb. S. Cyr. Basil. Hier. in fonte 
Siloe ad radices Sionis et Moriae fluente agnoscamus adumbratum ipsum 


1. Vide Riess, bibl. Géographie p. 76; testimonio Iosephi (bell. iud. 5, 4, 1) aquas constat 
eius tempore dulces fuisse; quare explicationi datae non obstat quod de hodierna conditio- 
ne rofert Socin (Palaestina p. 236). 

regnum messianicum, cuius utique fidem renuntiarunt, quicumque a 
theocratia desciverunt. Ipsum fontis nomen ScAiloach, missus, àzss-2*- 
£v; (Ioan. 9, 1) illum iis referre videtur qui vere sit missus a Deo 
et qui credentibus fiat fons aquae salientis in vitam aeternam. 

Uti in aquis Siloe quae vadunt cum silentio Dei operandi et gubernan- 
di modus a strepitu mundano alienus repraesentatur, ita fluvius baby- 
lonieus maximo cum tumultu in omnem late regionem effusus, omnia 
inundationibus obruens, devastans, sepeliens, imago est regni mundani 
Deoque oppositi, in quo perturbatio, crudelitas, oppressio longe lateque 
dominantur. Israel domo David relicta secutus et pro viribus aemulatus 
est regnum mundanum ; unde (in quo quis peccavit, in eo etiam punie- 
tur) per regnum idem experiri debebit quam sit amarum reliquisse Do- 
minum. Flumen est Euphrates, cuius nomen assyriacum Puratu (inde 
hebr. 773) etiam flumen zz 35271» dicit (cf. Delitzsch, Wo lag das Pa- 
radies? p. 169. 170). In aquarum inundantium imagine exprimi ait 
S. Thom. hostium impetum, robur, numerum, Et primo quidem regnum 
obruetur israeliticum (cf. v. 4). 

Verum regnum quoque iudaicum eatenus a theocratia recessit, quate- 
nus ope Domini spreta rex maiorque populi pars a rege Assur auxilium 
efflagitabant. Cum enim Dei mandato vide ut sileas (1, 4) obedire de- 
trectarent, ipsi quoque pro sua parte contempserunt et repudiarunt 
aquas Siloe quae vadunt cum silentio ; quare iusta poena unde salutem 
sperabant, inde calamitates miseriasque experientur. Inundatione qua 
Israel obruetur, etiam Iuda operietur : v. 8 « et ibit per Iudam, inun- 
dans et transiens usque ad. collum veniet » ; — cf. 1, 41; quanta fu- 
tura sit miseria, usque ad collum optime declaratur i. e. fere submer- 
getur Iuda (S. TÀhom.), interitui proximum erit regnum. Metaphora eo 
est aptior, quia in inundatione assyriaca per Sennacherib facta tota regio 
iudaica omnesque urbes captae sint una urbe Ierusalem excepta, quam 
ideo h. l. collo designari multi existimant (cf. S. Ephr. Chald. Malv. 
Mald. Pint. Mar. Sa, Rohl.). Ita fiet, ut ipsa hereditas Domini inunda- 
tione hostili operiatur : « et erit extensio alarum eius implens latitudi- 
nem terrae tuae, o Emmanuel » ; — copiae Assyriorum longe lateque 
grassabuntur. Verum cum manus intulerint hereditati Domini, victores 
manere non possunt ; ipsa hac victoria suam cladem certissime moliun- 
tur. Hanc spem inconcussam magna animi exsultatione iam nunc vates 
enuntiat terram Iuda quam Assyrii oppresserint vocans terram Emma- 
nuel ipsumque Emmanuelem magna cum emphasi alloquens. Est scil. 
haec appellatio sollemnis quaedam obsecratio et obtestatio, ut qui vere 
sit Dominus ac rex terrae ipse exsurgat ad suam terram vindicandam : 
ecce, non nostra regio vastatur, tua agitur gloria, tua possessio a sa- 
crilegis pessumdatur ! 


]Is. 8, 8-10 2085 


Hac appellatione emphatica terra tua, o Emmanuel, quis sit. Emma- 
nuel, indubie declaratur. Quis enim non statim sentiet talem allocutio- 
nem nullo pacto fieri posse ad infantem vel Isaiae vel regis in cunis va- 
gientem ? Quam maxime ridicula esset talis emphasis et plane intolera- 
bilis etiam apud mediocrem poetam modernum, nedum apud antiquum, 
nedum apud Isaiam ! Qui igitur Emmanuelem filiolum esse volunt Isaiae 
ab eius uxore iuvene modoin lucem editum, videant quam inepte lo- 
quentem faciant prophetam ; et quo demum iure dici potest terra Iuda 
terra filii Isaiae ? qua locutione quid arrogantius, quid magis a more he- 
braico alienum, immo quid magis impium et fere blasphemum fingi pot- 
est? Est enim et constanter appellatur terra Iuda terra Jahve : 14, 9 ; 
eam vocat Dominus terram meam 14, 95, hereditatem meam 41, 6 ; et 
eodem modo apud alios prophetas et in libris historicis ; cf. Os. 9, 3. Ier. 
2, 15 12, 14; 16, 18. 1 Bes. 26, 19. 2 Reg. 14, 16, Ps. 18, 1; 93, 5. 
Sed si Emmanuel idem est, qui 9, 6. 7 appellatur a propheta, quam 
aptissime et e re ipsa fluit haec obsecratio. In Iuda enim propter regnum 
Dei, propter thronum David sempiternum, propter Messiam certissima 
Spes est reposita victoriae gloriosae de omnibus inimicis reportandae ; 
talem spem omnibus notam ea apostrophe propheta enuntiat. 

Atque quantopere hoc verum sit, statim etiam clarius demonstratur. 
Nomine scil. Emmanuelis prolato sacer vates maxima quadam exsulta- * 
ione abreptus iam animo cernit omnem potestatem, sapientiam, fortitu- 
dinem mundanam egregie devictam atque prostratam, unum vero Em- 
manuelem gloriosum de omnibus populis triumphatorem. En, quales 
animi sensus, quam excelsos et magnificos una Emmanuelis vox pepe- 
rerit et ad qualem spem, audaciam, certissimam fiduciam eius erexerit 
animum ! Nam v. 9 « eongregamini populi, et vincimini, et audite 
universae proeul terrae ! confortamini et vincimini, accingite vos et 
vincimini ! v. 10 inite consilium et dissipabitur, loquimini verbum et 
non fiet, quia nobiscum Deus » ! — hebr. verte : fremite populi et 
prosternimini i. e. licet maximum furorem et fremitum edant, tamen 
funditus proterentur ; et talem sortem annuntiari iubet vates omnibus, 
ita ut nuntius ad extremos terrae fines perveniat. Dein in hebr. bis idem 
membrum repetitur : accingimini et prosternimini, ita ut ter triumpha- 
lis illa exclamatio prosternimini audiatur. Ter monentur, ut furorem 
suum et arma optima colligant et ter miseranda prostratio denuntiatur. 
Dein v. 10 gradatione oratoria ad furorem et arma, ad duo haec poten- 
tissima addere iubentur consilium, ut scil. collatis consiliis omnem hu- 
manae intelligentiae ac prudentiae vim exserant et quae sapientissime 
excogitaverint editis mandatis et decretis ad exsecutionem omni studio 
et conatu adducant (1. e. loquimini verbum) — at incassum sunt om- 

nia.! Triumphantis in morem sapientissimis consiliis vates opponit vo- 
'cem peremptoriam : dissipabitur, firmissimis populorum decretis : non 
consistet. Omnia igitur quae in humanis subsidiis inveniri possunt, om- 
nia quae animi impetus et irae furor subministrat vim addens optimis 
armorum generibus, omnia quae humana sapientia excogitare et firma 
praecipiendi severitas et constantia mandare potest, hic a vate sollemni 
modo in unum colliguntur, eo autem effectu et fine, ut magna cum irri- 
sione ruina et strages iis denuntietur. Et cur talis prostratio ? quis eius 
auctor et sponsor ? Nervose et maximo pondere epinicion hoc in hebr. 
concluditur : quia Emmanuel ! En quam paucis verbis quantus paean ! 
Omnium temporum fata hisce concluduntur. Simulatque Achaz rex im- 
pius non a Deo, sed a rege Assur opem efflagitat, vates, theocratiae cu- 
Sstos ac interpres, normam Dei promulgat qua omnem potentiam et fa- 
stum deiicere. statuit, ut unum Emmanuelis regnum et una eius maie- 
stas et gloria consistat. Quare non Assur solum, verum omoes nationes 
longinquae terrae auscultare iubentur. 

Iam si talis omnium nationum et virium humanarum prostratio est ef- 
ficienda, quia Emmanuel, quis iste Eramanuel censendus erit? Quid 
magis a tanta dicendi sollemnitate et dignitate alienum quam filiolum 
fingere vel Isaiae vel impii regis Achaz? Ipse propheta apertissime nos 
docet. Iam 2, 12 et seq. omnem fastum humanum deiiciendum esse 
dixerat, ut demum « germen Domini sit in magnificentia et gloria » 
(4, 2), et quae hic v. 9. 10 proponuntur, per singulas nationes cap. 13-24 
ita pertractantur, ut omnium prostrationem et humiliationem ad unum 
Messiae regnum stabiliendum inservituram esse vates ostendat. Quare 
hie paucis verbis uberrimum indicat argumentum, quo et singulorum 
vitae sortes et totius generis humani fata reguntur et quod Daniel simi- 
.li modo proponit : « in diebus autem regnorum illorum suscitabit Do- 
minus coeli regnum quod in aeternum non dissipabitur... comminuet 
autem et consumet universa regna haec et ipsum stabit in aeternum » 
(Dan. 2, 44). In ipsa sermonis conformatione et « virulenta irrisio » 
(Pint. Sasb.) cernitur conatuum hostilium maximaque victoriae fiducia 
— « repetitio est hominis secure lacessentis » Mald. — et summa animi 
laetitia de tot ac tantis regni Dei triumphis. In quam rem bene adver- 
tit S. Cyr. : « exsilit prae gaudio animus prophetae, utpote qui plane 
Christi mysterium agnovit », et S. Chrys. : « quia res annuntiabat hu- 
manam naturam superantes, ut fide dignum sermonem exhibeat, ad 
dignitatem praeclare operantis frequenter confugit dicens.: quia nobis- 
cum Deus et quia ipse omnia haec machinamenta dissipabit ». 


Hebr. *73 varie concipitur. Iam S. Hier. scribit : « pro congregamini sive infirma- 

mini et confringimini, ut interpretati sunt alii, LXX posuerunt scitote ; verbum enim 
.hebraieum rou propter res literae et daleth similitudinem intellexerunt dou (1y3) ». 
Uti S. Hier. ita Chald. quoque notionem expressit consociate vos ; acceperunt ergo 
verbum ny^ in pual (cf. hithpael Prov. 22, 24; praeterea Prov. 13, 20 ; 28, 1) ; sed 
accentus mas. in penulüma formam in qal esse intellectam docet. Unde plerique 
vertunt : fremite vel irascimini (cf. Rohl. Net. Dred. Del. Kn. Ges. — et iam apud 
-Malv.) à verbo yy*, quod verbum, tamen frequentius modo impersonali adhibetur 
malum est. Unde alii vertunt confringite (Vat. Drechsl. Naeg.), uti verbum usurpa- 
tum cernitur Ps. 2, 9. Iob 34, 24. Ier. 11, 16; 15, 12 ete. Alii formam referunt ad 
ym vociferamini vel tumultuamini ; id quod longius abest. Iam quid erit seligen- 
dum ? Magnam quidem videtur habere oppositionem et vim illud : confringite alios, 
tamen mox scil. vos ipsi confringemini; at si reliqua membra huius « virulentae 
irrisionis » spectaveris, in iis iam non indicatur, quid mali aliis inferant, verum quid 
ipsi per se praestent, ut se tueantur et excidio imminenti resistant. Ita sane accingite 
vos, consilium capite, loquimini verbum. Ergo simili modo primum membrum expli 
care valde erit consultum. Ad id autem per se aptum est congregamini; sed cum 
forma mas. obstet (nisi cum Itos. yy? accipere volueris eadem notione cum ny; id 
quod tamen nimis arbitrarie fieri videtur), non aliud restat quam explicatio quam 
supra dedi. — Syrus habet contremiscile. Affert Theod. : « clarius tres (reliqui) 
interpretati sunt hune locum : cvvaüpoícón:e » ; videtur intelligere interpretationem 
Aq. Sym. Theod. (c£. M. 16, 1664). 


c) Inde doctrina colligitur pro tempore calamitatis 8, 11-22. 


Quale sit divinae providentiae consilium in rerum iudaicarum admi- 
nistratione, propheta in antecedentibus expressit. Quibus iam vera 
continetur piorum eruditio et consolatio. Restat, ut doctrina haec quo 
magis animi moveantur, quasi per singula ad eventus singulos exhorta- 
tione et commonitione applicetur. Ita enim pios manuducere et quae in 
universum de tota gubernandi ratione Dei dicta sunt ad singula quaeque 
traducere, muneris est prophetici. Unde bene nexum adstruit S. Thom. : 
« hic ponitur populi instructio : et primo docet quid non timendum, se- 
cundo quid timendum sit ». Quod ut propheta praestet, divina allocu- 
tione se edoctum et excitatum profitetur, qua simul nova continetur 
praecedentis oraculi confirmatio et explicatio; unde v. 41 *» quia; v. 41 
« Haec enim ait Dominus ad. me, sicut in manu forti erudivit me, ne 
irem in via populi huius, dicens : v. 12 non dicatis : coniuratio; om- 
nia enim quae loquitur populus iste coniuratio est, et timorem eius ne 
timeatis neque paveatis » | — hebr. sic enim locutus est Dominus ad me in 
fortitudine manus i. e. in fortitudine prophetiae (Chald.), in valida ac 
vehementi prophetia quae vim magnam et efficacitatem prae se ferret 
(Malv.) ; manus quippe Dei fieri dicitur super prophetam, quando pecu- 
liari Dei influxu et inspiratione ad agendum loquendumve se sentit im- 
pulsum (cf. Ez. 1, 3; 3, 14. 22; 8, 1; 33, 99; 91, 1; 40,1 etc); 
proinde fortitudo manus indicat, quanta cum severitate et emphasi 

id ei fuerit a Deo inculeatum et sub quam vehementi interminatione 
'ei et discipulis eius interdicatur, ne eandem cum populo sentiendi agen- 
dique rationem sequantur. Unde Deus dicitur eum erudire, coercere. 
Quae sit via populi huius, ingenti illo terrore 1, 2 et foedere declaratur 
quod Achaz rex cum Assyriis opis implorandae causa inire desiderat. 
Haec via insuper in v. 12 determinatur : ne vocetis coniurationem om- 
ne quod iste populus appellat coniurationem (hebr.). Admonentur ergo, 
ne de rerum conditione causisque eo modo iudicent, quo populus. Hic 
enim oculis minime ad rerum omnium moderatorem sublatis in rebus 
afflictis et in periculis belli et in angustiis nihil aliud cerhit nisi conzu- 
rationem duorum regum Syriae et Israel eorumque odium et inimici- 
tias ; solum scil. de causis humanis loquuntur, solliciti sunt, ab iis solum 
sibi esse timendum et cavendum existimant; ad Deum primam causam 
et vindicem peccatorum animos oculosve non attollunt. Aliter propheta 
et discipuli eius. Illis ob oculos versari debet norma theocratica, ut 
abiecta consideratione mere humana Dei manum  providentiamque 
agnoscant. Hanc autem produnt s. literae : Dominus coepit mittere in 
Iudam Rasin et Phacee (4 Reg. 15, 31); tradidit eum Dominus Deus 
in manu regis Syriae (2 Par. 28, 5) ; humiliaverat enim Dominus Iudam 
propter Achaz, adduxitque contra ipsum Theglathphalnasar (l. c. 28, 
19.) 

Exsistit ergo propheta praeco ordinis rerum altioris ad quem relicta 
vulgi sententia animos oporteat elevare. Quodsi verum de rebus iudi- 
cium ex norma divina efformatum mentibus insederit, facile quoque a 
timore vulgi animos liberos servabunt; unde alterum hoc apte secundo 
loco infertur : timorem eius ne timeatis. Qui enim res ita considerant, 
uti luce fidei divinae collustrantur et in consiliis divinis apparent, illi, 
animos gerent timore humano et anxietate vulgi longe superiores, ab 
eiusmodi curis alienos. Verum quid revera timendum sit, magno ver- 
borum pondere declaratur v. 13 « Dominum exercituum ipsum sanctifi- 
cate ; ipse pavor vester et ipse terror vester » ! — in titulo Domini 
exercituum ratio exprimitur amplissima, cur non duorum regum coniu- 
ratio sit pertimescenda, sed Domini maiestas violata. Hanc sanctificare 
iubentur i. e. agnoscere et profiteri sanctam, inviolabilem ; proinde eius 
voluntati obsequi, eius castigationes mente humili subire, eius honorem 
vita et moribus exprimere ac tueri, eius promissis firmissima spe et fi- 
ducia adhaerere. Si hac fide et spe animati sunt, iam non ab hominibus 
formidabunt ; unus ille qui solus est potens ac terribilis, erit eorum pa- 
vor ; eum seil. ne offendant, ne provocent, ne inimicum vel adversarium 
habeant, totis viribus contendent. Hic demum timor « expellit omnes 
timores et animos sollicitudine liberat atque excelsos et invictos efficit. 

Nunquam enim pavebit quem Dei metus atque religio numinis illius ob- 
strinxerit. Non igitur reges mortales et interituros inanesque hominum 
minas, sed sempiternum coeli dominatorem metuite, si vultis statum 
vestrum esse firmissimo praesidio tectum ipsiusque Dei praesenti ope 
stabilitum » (Osor.). 

Quid sit coniuratio v. 12, varie accipitur. Non desunt qui coniurationem et 
conspirationem contra Achaz regem adfuisse censeant vel continuam delibera- 
tionem de deditione hostibus facienda, a quibus consiliis ut pii abstineant vehe- 
menter moneri (cf. For. Pint. Mald. Sa, Mar. Tir. Gord.) ; sed si populus ipse 
talia volvisset consilia, ea certe non nomine coniurationis designasset ; ex v. 19 
autem indubie constat hanc vocem a populo usurpari. Insuper non apparet, 
quomodo vere et apte moneri possint pii, ne eiusmodi conspirationem contra 
regem et in hostium favorem et subsidium appellent coniurationem. Aliis placet 
explicare : si propheta eiusque discipuli foederi cum Assyriis ineundo obsistunt, 
id minime sapit conspirationem vel coniurationem contra regem et populum 
(cf. Del. Net. Troch.) ; quae explicatio iam propterea admitti nequit, quia sane 
de ea re edoceri prophetam minime opus erat. Nunquam enim prophetae et 
discipulis eius in mentem venire poterat conatus illos ad impedienda foedera 
antitheocratica vocare coniurationem, neque tali indigebant admonitione, ne 
normam a Deo propositam appellarent coniurationem. Aliter rem Schegg con- 
cipit : coniurationem esse apostasiam a Deo ; unde colligi sensum : ne dicatis : 
quid ultra Deo serviemus quippe qui nos auxilio destituat ? idolorum opem et 
potentiam experiamur ! Sed quomodo haee e verbis hebr. acclpi possint, ego 
quidem non assequor. Ad interpretationem a Schegg propositam proxime acce- 
dit illa a Malv. III allata : hic exponitur primum peecati genus, nimirum infi- 
delitas Iudaeorum ; studium aliena auxilia foederaque Deo neglecto procurantium 
Deus vocat coniurationem. — Consilia et foedera duorum regum Syriae ct Israel 
nomine coniurationis designari, rite perspexerunt S. Hier. Thom. Osor. Sasb. 
Sanct. Lap. Men. Rohl., quamvis singula non eodem modo explicent. Si qui 
v. g. dieunt, illad foedus propterea non esse coniurationem vocandum, quia 
res sit minimi momenti, rem tangere non videntur. Nam damna et clades in 
bello ephraimitico-syriaco Iudaeis illata erant magna satis. 

Alii autem rem in universum accipientes ibi populi titubationem, suspicionem, 
anxietatem descriptam cernunt et mores atque ingenium eorum qui obsessi valde 
timeant exprimi arbitrantur ; « nam qui timore hostium premuntur suspicacis- 
simi sunt et undequaque sibi metuunt » (For. Malv. IV), ita ut ipsi et ubique 
coniurationem odorentur et ad eam ineundam sint paratissimi (Loch). Qua— 
cumque demum ratione verba explicaveris, id certum est adinonitionem conti- 
neri, ne in rerum cursu solum machinationes hostiles hominum deprehendant 
neve ab eorum inimicitiis et aemulatione tantum sibi cavendum esse opinentur, 
verum ut ad causas altiores contemplandas et Dei manum agnoscendam animos 
erigant. Aliis demum coniuratio adeo difficilis visa est, ut textum mutandum 
essecensueriut. Ita pro "wp legendum esse Vip: ne vocetis sanctum omne quod 

Isauus I — 14. 

populus iste vocat sanctum, iam suspicati sunt Secker, Lowth et e recentioribus 
de Lagarde, cui consentiunt Bickell (Zeitschrift f. kath. Theol. Inusbr. 1883 
p. 148) et Bred. ; praecipue insistit de Lagarde (Semitiea I p. 15) parallelismo qui 
cernitur inter 19 b et 13 b et qui eadem ratione habetur inter 12 a et 13 a, si ibi 
sanctum legitur. Haec ratio speciosa satis est. Ergo continetur admonitio ne 
superstitiosa populi religione teneantur, sed Deum sancta religione colant ; quid 
populus sanctum vocet, affertur exemplum in v. 19. Sed veteres interpretes 
certe non legerunt wp; LXX praebent ex)npov ; Sym. &vcvagots. 

Non piget h. 1. paucis adscribere, quomodo S. Thom. in nota ad h. l. manum 
Domini explicet locutionisque in s. literis usum ad certa quaedam capita re- 
vocet. Habetur enim in ea nota specimen et cognitionis s. Scripturae et inter- 
pretationis per divisionem ac subdivisionem incedentis : « nota super illo verbo 
sicut in manu forti erudivit me, quod est manus divina triplex. Primo est 
manus divinae potentiae ; et haec est triplex : primo creantis : Iob 10, 8 manus 
tuae fecerunt me et plasmaverunt me ; secundo continentis : Ps. 94, 4 in ma- 
nu tua, Domine, omnes fines terrae ; tertio protegentis : infra 49 in umbra 
manus suae protexit me. Secunda manus est manus iustitiae; et ista erit 
triplex : prima tangentis ad probandum : Iob 19, 214 manus Domini tetigit me; 
secunda flagellantis ad purgandum : 2 Mach. 6, 26 nam si in praesenti tempore 
a suppliciis hominum eripiar, sed manum Omnipotentis nec vivus nec defunc- 
fus effugiam ; tertia opprimentis ad condemnandum : Hebr. 10, 31 horrendum 
est incidere in manus Dei viventis. Tertia manus est manus misericordiae ; et 
ista est triplex : prima sanantis : Iob 5, 18 ipse vulnerat et medetur ; percutit 
et manus eius sanabunt ; secunda pascentis: Ps. 94, 7 populus eius et oves 
manus eius ; tertia coronantis : Sap. 5, 27 accipient regnum decoris et dia- 
dema speciei de manu Domini ». Nostrum autem locum erudivit me in manu 
forti ita exponit : erudivit me in tribulatione, vel non solum docens quid fa- 
ciendum, sed etiam dans gratiam virtutis ad complendum. 


Quodsi ita abiectis rationibus humanis Deo fideliter adhaeserint in eo- 
que omnem collocaverint spem et fiduciam, fructum obedientium 
(S. Thom.) percipient v. 14 « eterit vobis in sanctificationem » ; —hebr. in 
sanctuarium i.e. inlocum sacrum actutum inrefugium ac protectionem ; 
includitenim notio templi protectionem et sacrum quoddam asylum (cf. 3 
Reg: 14, 50; 2, 28; Vat. Mald. Malv. II. Mar. Rohl. Troch.), sed simul 
significationem pacis ac gratiae ac cum Deo familiaritatis exhibet ; unde 
non immerito alii explicant : vos sibi segregabit ac sanctificabit et tam- 
quam sibi consecratos peculiari ratione favore suo complectetur (cf. Sa, 
Lap. Tir.). In piis igitur splendida illa Ps. 90 promissa implebuntur.. 
Verum vae incredulis. Cum insigni pondere illud denuo ingeminat vates 
« nisi credideritis, non permanebitis » ; erit enim Dominus aut in resur- 
rectionem aut in ruinam (Pint.) secundum normam : cum sancto sanc- 
tus eris et cum perverso perverteris (Ps. 17, 26). Iam has minas hanc- 

que ruinam per singula ad terrorem prosequitur : « in lapidem autem 
offensionis et in. petram scandali duabus domibus Israel, in. laqueum et 
in ruinam habitantibus Ierusalem ; v. 48 et offendent ex eis plurimi et 
cadent et conterentur et. irretientur et capientur » ; — dum pii tuto ac 
beate commorantur in Dei adiutorio et quasi inviolabili sanctuario con- 
clusi, incredulis rerum difficultates erunt sicuti lapides quibus in via 
offenduntur et impingunt, sicuti petra qua conteruntur, sicut laqueus ! 
quo illaqueati cadunt et capiuntur, brevi tamquam ruinae et exitii causa. 
Immo quod gravius sonat, ipse Dominus sese ut ruinae causam exhibe- 
bit, quia cum eius fidem et promissa repulerint, vindictam eius et iram 
necessario incurrunt. Dicendi quadam ubertate et copia imaginum rui- 
nam ingruere multiplicem, ineluetabilem vates declarat ; quod si unum 
calamitatis genus evaserint, eo certius alio involventur. Et tali ruinae 
obviam eunt duae domus Israel; heu quam degeneres ab illa fidei con- 
stantia qua patriarcha hoc gloriae nomen sibi olim meritus est (cf. ad 
Os. 12, 4)! obviam eunt habitantes Jerusalem, theocratiae centrum et 
Dei Regis sedem peculiarem (cf. ad Soph. 3, 5), ubi tamen continuo 
oracula prophetarum divinae potentiae et gratiae documenta celebrabant. 
Indicat igitur vates incredulos ipso rerum cursu confundi et perire et 
talem esse providentiam divinam, ut demum vera salus non consistat 
nisi piis, talem rerum exitum, ut iustae punitioni impii implicentur. 
Maior populi pars erit manebitque incredula (cf. 6, 9. 10). At reliquiae 
salvabuntur. Pro his iam sermo texitur. Iubet scil. Deus vatem testimo- 
nia haec divina fideliter tradere piis custodienda et alte animis impri- 
menda: v.46 «liga testimonium, signa. legem in discipulis meis » ! — 
cum in antecedentibus Dominus loquatur et alter loquens, vates scil. 
solum in subsequenti clare designetur, etiam hic cum plerisque vox Dei 
ad prophetam agnosci debet. Accedit quod si essent verba ea precantis 
in morem a propheta Deo dicta, uti volunt Vitringa, Drechsl. Naeg.,' 
merito exspectares, immo exigeres honorificam Domini compellationem, 


1. Hebr. in laqueum et decipulam vel tendiculam ; cf. ad Am. 3, 5. — Pro v3pz* aliqui 
legi volunt vy2? xoócxoovua, cui in v. 19 332w23 correspondeat. Ita totus versus minas con- 


tinet. Cum in textu hebr. vobis qua voce oppositio ad reliqua membra indicatur non adsit, 
talis mutatio posset videri probabilis. At oportet adverti, in textu graeco sicut in vulg. il- 
lam oppositionem efferri; poterat ergo ex textu hebr. 225 excidisse. Dein post adhortatio- 
nem in v. 13 propositam optime sequitur praemium piis ostensum, sicut in sequentibus 
membris exhibetur poena impiis. Dein vox quam de Lagarde substitui vult est nova neque 
usquam invenitur, dum vox hebr. cui LXX, Syrus, S. Hier. suffragantur etiam bene ad 
v. 13 accommodata sit; est scil. doctrina similis illi : cum sancto sanctus eris etc. Ps. 17 
26. Chald. utique aliter legisse videtur; explicat enim hoc membrum: et si non obedieritis 
erit vobis verbum eius in ultorem. Vel in sanctum explicavit eo modo quo aliqui etiam 
recentiores volunt (Kn. Diestel, Bred.), scil. qui sanctum profanat peribit? 

qua simul precationi et pondus et veneratio adiungeretur. Ligari debet 
ne quasi dissipatum pereat vel amittatur ; proinde iubetur verba divina 
sedulo tradere et diligenter asservanda et meditanda commendare iis 
qui Domino se dociles (cf. hebr.) et dicto audientes praebent ; obsignari 
id quoque dicitur quod fideliter custoditur, ut sigillo apposito etiam in 
futura tempora tamquam genuinum Domini verbum agnoscatur et pro- 
bari possit. Uti 8, 2 testes sibi adhibere iubetur editi ante eventum va- 
licinii, ita hic rerum futurarum documenta et lineamenta ut piis tradat 
quasi sigillodivino obsignata praecipitur. Sunt enim haec plerisque clau- 
sa et abscondita ; at pii ea animis condunt et impletione facta divinis vati- 
ciniis testimonium perhibent ; interea iis utuntur tamquam lucerna in 
loco caliginoso (cf. Lap. Mar. Tir. Men.). Haec porro obsignatio normam 
dicit divinitus ita stabilitam, quae ab omni conditione absoluta opere 
certissime complebitur ; quandoque enim minae ita proponuntur, ut ta- 
men conditio aliqua subintelligatur oporteat (cf. quae notavi ad Ioel 2, 
1. 19 ; 3, 10. Hab. 2, 3), ubi igitur eventus non absolute praedicitur. 
Aliter nostro loco; ad quod vide quae dixi ad Zach. 1, 14. Simile obsi- 
gnationis mandatum recole causasque perpende similes Dan. 8, 26 ; 12, 
4. 9, et a contrario Apoc. 22, 10. 

Hoc mandato accepto vates tamquam optimus fidei pietatisque magi- 
ster discipulis exemplo praeit atque in se ipso delineat quibus sensibus 
tempore calamitatis ingruentis ex Dei norma pios animari oporteat v. 177 
« et exspectabo Dominum qui abscondit faciem | suam a domo lacob et 
praestolabor eum » ; — i. e. in miseriis oportet agnosci Domini percu- 
tientis manum, qui merito iratus populo suo ab eo favorem ac protec- 
tionem peculiarem pro aliquo tempore subtraxerit ; vultus enim Domi- 
ni vellumen vultus dicit gratiam eius, benevolentiam, amorem ; unde 
avertere faciem, abscondere eic. eius gratiae ac subsidii defectum si- 
gnificat. Proinde denuo monet propheta, ut rerum eventus variosque 
casus non ex hostium potentia, malitia, cupiditatibus dimetiantur, sed nor- 
ma divina adhibita diiudicent. Atque tum in ipsa hac norma firmissimum 
continetur solatium, quo animos ad patientiam, spem, fiduciam erigant 
atque confortent. Domo enim Iacob commemorata quasi sua sponte 
memoriae mentibusque obiiciuntur promissiones patriarchis datae quae 
nequeant evacuari, « quia dilexit patres tuos et elegit semen eorum 
post eos » (Deut. 4, 31). Unde ea iam ratione permoti sensus induant 
oportet quos propheta describit dicens exspectabo Dominum, praesto- 
labor i. e. sensus fiduciae firmissimae et spei laetae, quae fundatur in 
lahve, in eo qui est, qui immutabilis in se (Mal. 3, 6) promissa sua de- 
mum in opus deducat et ipso nomine suo Iahve certissimum dederit 

impletionis pignus (vide ad Os. 12, 5. Ioel 9, 32). Similem animi ha- 
bitum in simili rerum conditione lege depictum Mich. 7, 7. 

Atque quantopere valeant etiamnum rationes ex domo Iacob et nomi- 
ne lahve petitae ad animos patientia et spe informandos, propheta ex 
praesentibus favoris divini pignoribus luculenter docet, ita quoque si- 
mul cum orationis progressu eas suggerens rationes quibus vehemen- 
tius animos commoveri atque plane convinci sit necesse. Vult enim 
Deus, ut « ubi ceteri impegerunt et divini vultus aversationem passi 
sunt, inde illi suos animos magis tranquillos reddant et ad meliora 
procliviores » (S. Cyr.); valet scil. hic quoque : qui habet, dabitur ei 
et abundabit. Unde ad priora addit vates: v. 18 « ecce ego et pueri 
mei quos dedit mihi Dominus in signum et in portentum Israel a Do- 
mino exercituum, qui habitat in monte Sion » ! — ipse propheta mu- 
nere suo prophetico et nomine « salus Iahve » puerique eius nominum. 
quoque symbolis : Schear jaschub (reliquiae revertentur) Maher schalal 
cbasch baz (accelera spolia detrahere, festina praedari; cf. 8, 3) di- 
vina adumbrant consilia et pro tempore ingruente et pro generationum 
futurarum serie: longissima. Dati sunt ei filii ut sint signa et. portenta 
in Israel (hebr.) i. e. qui res futuras suis nominibus iam describant et 
earundem pignora quasi ac vadimonia praestent tamquam. viva quae- 
dam ac spirantia oracula et documenta certissima. De vocibus n262*» nix 
vide 20, 3 : Isaias captivorum habitu opprobrioso incedens signum esse 
debet ac portentum super Aegyptum et Aethiopiam ad sortem illorum 
praefieurandam ; item Ez. 12, 6. 11; 24, 24. 2/1 actione symbolica re- 
petitis vicibus in portentum esse debet rerum futurarum (cf. Zach. 3, 
8). Quare vim elffati bene complectitur For. : « summam omnium 
quae dixit et omnium fere quae dicturus est illis nominibus compre- 
hendit ». Atque talia concedens pignora edensque oracula Dominus 
sese probat et manifestat Aabitantem in monte Sion, qui Deus foede- 
ris fidelis:in medio populo suo habitat neque ab infideli et contumaci re-. 
cedit, sed.quae Sioni promisit (cf. 2, 2 seq. 4, 6 etc.) opere complebit. 
Proinde in ipso titulo habitantis in Sion valida offertur ratio fiduciae 
augendae. — De typica horum verborum ratione vide Hebr. 2, 13 et 
Sanct. For. Lap. neque desunt ex antiquis qui propter Hebr. l. c. to- 
tum locum immediate et unice de Christo explicent (cf. Euseb. S. Cyr. 
Basil. Pint.) pueros intelligentes de fidelibus discipulis. 

Iam doctrinam propositam vates ad casum applicat particularem 
ostendens, quomodo fidem et spem palam coram contribulibus profiteri 
debeant. Duin enim tempora volvuntur tenebricosa et calamitatibus plena, 
homines a Deo alieni rabida agitantur superstitione et omni quo possunt 
modo et malorum remedia exquirere et sortem futuram investigare co- 

nantur. Et in quantum talis superstitio veterum quoque animos occupa- 
verit, multiplicia illa divinationis atque magiae genera satis superque 
docent (cf. Deut. 18, 9 seq. — Scholz, Goetzendienst p. 'í0 seq.). Unde 
vates suos contra pericula praemunit ne communi quasi vertigine et ipsi 
corripiantur v. 19 « et cum dixerint ad vos : quaerite a pythonibus et a 
divinis qui strident in incantationibus suis; numquid non populus a 
Deo suo requiret ? pro vivis a mortuis » ? — hebr. quaerite a necroman- 
tibus et divinis (proprie gnostis — cf. Malv. For.) qui pipiunt et mus- 
sitant, ad irrisionem praestigiatorum et incantatorum, qui murmuribus 
et miris editis sonis admirationem superstitiosorum provocare student, 
haec descriptio a vate addita esse videtur. Duo plebi superstitiosae consi- 
deranda proponuntur : populum a Deo suo consilium et auxilium effla- 
gitare debere et quam stultum sit a mortuis expetere opem pro vivis. 
Prius eo magis valet quia ex communi gentium opinione deus nationalis 
quam maxime suae gentis bonum atque emolumentum promovet cuius 
quippe gloria, felicitas, splendor in ipsius dei commendationem prae- 
primis redundare censetur (cf. Iud. 41, 24. Am. 1, 15. Hab. 4, 16. 
Nah. 4, 14. Zach. 2, 8). Quare ipsis idololatris stultum videri debet, 
quod Israelitae suo Deo neglecto et contempto ad aliena et extranea sub- 
sidia deflectunt. Alterum quantae sit stupiditatis effert opem exspectare 
ab iis qui ipsi vita et vigore vitali privati reramque omnium terrestrium 
ignari tamquam umbraein scheol degunt. Cuius responsionis vis ut 
percipiatur, in memoriam revoca quomodo de mortuorum in scheol com- 
moratione sermo fiat apud antiquos; cf. Eccl. 9, 10 : « quodcumque 
facere potest manus tua, instanter operare, quia nec opus nec ratio nec 
sapientia nec scientia erunt apud inferos », Iob 414, 21 : « sive nobiles 
fuerint filii eius, sive ignobiles, non intelliget » (cf. Ps. 6, 6; 29, 10 ; 
81, 11; 113, 47. Is. 38, 41). 


Sunt qui mortuos intelligunt idola utpote muta et omni vita carentia (cf. Hab. 
99, 48. Ps. 113, 4 etc.). Ita S. Hier. cum explicet: a mortuis sive mortuorum 
hominum simulacris de viventibus quaeritis, deos intelligens modo euhemeri- 
stico homines vita functos ; ita S. Thom. Mar. Men. Tir. Sa, Lap. Sasb. Alii 
explicant hoc. quoque membrum de necromantia; ita sane LXX «obe. vexgous, 
uti concipiunt Theod. Euseb. Cyr. — utramque explicationem Basil. proponit 
— et ex latinis Mald. Malv. Osor. Sanct. Pint. et recentiores plerique. Idque 
est praeferendum. Nam deos vocari morfuos, vita functos alias est inauditum ; 
unus qui afferri possit locus Ps. 106, 28 hebr. « et initiati sunt Beelphegor et 
comederunt sacrificia mortuorum » de sacrificiis ad necromantiam adhibitis 
agere videtur (cf. Hupfeld-Riehm adl. c. ; aliter tamen Scholz, Goetzendienst 
p. 15). Accedit quod hoc loco oppositio haec inter vivos et mortuos hanc ac- 
ceptionem commendat et Deut. 18, 11 verba eadem quaerere a mortuis de ne- 

cromantia intelliguntur. Insuper ipsa nàà& commemoratio necromantiam clare 
designat. Mulier enim illa quae a Saule consulitur, ut a Samuele mortuo re- 
sponsum exquirat, possedisse 33N perhibetur 1 Reg. 98, 77 (cf. de Hummelauer 
ad h. 1.). Dicitur 23x et de spjritu fatidico vel daemone qui in eiusmodi prae- 
stigiatoribus inesse credebatur (cf. Lev. 20, 97) et de ipso hariolo qui incanta- 
tionibus suis carminibusque magicis manes vel mortuos evocare posse censeba- 
tur (vide Scholz l. c. p. 90 seq.). S. Hier. anazi" nia vertit vel magos et 
hariolos (Lev. 19, 31; 20, 6. 4 Reg. 98,3. 9) vel magos et incantatores (9 Par. 
33, 6) vel pythones et haruspices (& Reg. 91, 6) vel pythones et hariolos (4 Reg. 
93, 24) vel pythones et divinos (Deut. 18, 11 cf. Lev. 20, 27). LXX plerumque 
DANN vertunt éryaezpuaudüoug ventriloquos ; quae ventriloquorum ars sane quam 
maxime ad eam fraudem contulit et « ne minimum quidem dubium superesset, 
astuti homines populum docebant magum videre quidem manes a se evocatos 
sed nihil audire ; illum vero in cuius gratiam anima reducatur audire quidem 
sed nihil videre » (Ges. Thes. p. 35). 


Quantae sit stupiditatis in arte divinatoria praesidium quaerere, dua- 
bus quaestionibus indicaverat vates v. 19. Iam quid reiecta et spreta 
magia agendum sit, ita directe proponit, ut in hac doctrina unam salu- 
tis contineri normam quam distinctissime efferat v. 20 «ad legem ma- 
gis et ad testimonium! quod. si non dixerint iuxta verbum hoc, non 
erit eis matutina lux» ;— quasi belli ducis in morem brevi formula et 
tessera imperium enuntiat (cf. Iud. 7, 18), in doctrina scil. a Deodata et 
in eius de rebus futuris testimonio (v. 16) iam omnia concludi quibus 
opussit in rerum perturbatione et in calamitatibus ingruentibus, ibi con- 
tineri lumen, consolationem, fortitudinem; vaticinia sane intelliguntur 
iam proposita, cumprimis quae a cap. 71 et deinceps sunt edita. Valet 
'enim pro rebus afflictis quam maxime : lucerna pedibus meis verbum 
tuum et lumen semitis meis; tribulatio et angustia invenerunt me,man- 
data tua meditatio mea est (Ps. 118, 105. 143). Sed «si non credideritis, 
non permanebitis » vel «non est pax impiis» (Is. 48, 22; 51, 21)! Unde 
iis qui non adlegem et testimonium confugerint neque ea moribus et vita 
expresserint, nullam fore melioris fortunae spem, nullam felicitatis lucem 
minatur. lam noctem miseriarum et densissimas tenebras quas nullus 
lucis radius pellet vates v. 21. 22 describit, dum 9, 1-1 cum quanto 
splendore et quanta beatitate credentibus sit lux matutina oboritura, 
egregie prosequitur. 


Versio vulg. est plana et obvia. In textu hebr. adest difficultas ex eo praecipue, 
quia post prius membrum $i non dixerint iurta verbum hoc ponitur NUN ; sunt qui 


censeant TUN vim habere mere assertivam (ef. Ros.) vel non esse nisi signum apodo- 
'seos, uti 1 et apud Syros "1 (cf. Ges.), id quod tamen ab aliis non admittitur (Ewald, 
Hitzig; vide Hebr. Handwoerterb. von Mühlau-Volck). Quare retento relativo alii 

pronomen supplent demonstralivum : ii sunt quibus non erit aurora (cf. RoAL.). Alii 
sententiam ex sequentibus supplent eum in modum unam efficientes phrasin : si non 
secundum hoc ii loquuntur quibus nonzest aurora, transibunt ete. (cf. Net. Diest. Naeg.). 
Sed haec coniunctio iam propterea est repudianda, quia illi quibus nulla estspes non 
possunt censeri velle amplecti illam tesseram ; si enim vellent amplecti, iam eo ipso 
cessarent esse inter eos quibus nulla est aurora. Unde a fortiore patet nullo pacto 
verti posse quod volunt de Wette, Hits. Ewald, Drechsl. : profecto, ita loquuntur qui- 
bus non est aurora. Nam apertissime pugnat cum vaticiniis datis, ut ii ad legem 
dicantur mentes animosque applicare, quibus nihilominus nulla sit melioris fortunae 
spes. Quam primum enim normam divinam amplecti vellent, iam iis quoque aurora 
i. e. salus et felicitas esset speranda. Alii Nb-DN concipiunt tamquam interrogationis 


particulam anne, numne : annon ita loqui debent quibus non est aurora (Kn. Del.)? 

Explicatio posset admitti, si non esse auroram solummodo miseriam et atllictionem, 
tenebras significaret ; sed plus innuitur, adesse noctem quam nulla aurora, dies nullus 
excipiet, proinde adesse iis et instare castigationem ex qua emergere iam non possint, 
pro eis iam nihil fore levaminis, lucis, sed noctem perpetuam et afflictionem nullo 


modo levandam. — Alii ita iungunt : annon forte ita loquentur ? quia ei non est 
aurora, transit etc. ; ergo ? in apodosi ? — LXX et Syrus non auroram, sed donum 
efferunt ; proinde legisse videntur non *rmj, sed m2. — S. Hier. versionem. suam 


explicationem « iuxta Hebraeos » faetam esse asserit : « unde si vultis nosse quae 
dubia sunt, magis vos legi et testimoniis tradite Scripturarum. Quodsi noluerit vestra 
congregatio verbum Domini quaerere, non habebit lucem veritatis, sed versabitur in 
errore tenebrisque ; lux pertransibit eam, hoc est, congregalionem vestram, et cor- 
ruelis » ete. 


Quid legis Dei contemptoribus futurum sit et qualis sit rerum con- 
ditio iis quibus non sit aurora, vates exhibet v. 21 « et transibit per eam, 
corruet et. esuriet, et cum esurierit, irascetur et maledicet regi suo et 
Deo suo et suspiciet sursum, v.29 et ad terram intuebitur, et ecce tribu- 
latio et tenebrae, dissolutio et angustia et caligo persequens, et non pot- 
erit avolare de angustia sua»; — «hic ponit desperationis tristitiam » 
ut bene advertit S. Thom.; is enim cui non est aurora vagus ac profu- 
gus discurret per terram (ita eam explicant referentes ad terram v. 99 ! ; 
cf. Mald. Sanct. Mar. Malv. Men. Troch.), impingit et corruit; accedit 
rerum omnium penuria, qua ad furorem exacerbatus diraset maledictiones 
iacit in cuncta quaecumque hominibus sacra sunt; humana et divina di- 
ris devovet. Quocumque tandem oculos dirigat, sive ad coelum eos attol- 
lat sivead terram demittat, nullibi lucis radius apparet, ubique tribula- 
lio et tenebrae, oppressio, afflictio, angustia ; brevi caligo quae eum undi- 
qua involvat eumque continuo persequatur nec effugere sinat; quare 


1. Ita hebr. 5x quoque explicant Ges. Ros. Kn. Del. Bred.; sed ad indolem linguae potius 


accommodatur vocem non ad subseq. trahere, sed de illa conditione explicare quae depicta 
est per non erit aurora i. e. in eo statu; cf. Drechsl. Naeg. 

nulla iam ex abysso miseriarum emersio. Ita sane optime delineatur de- 
speratio e£ malorum cumulus sine levamine futurus. Talem miseriarum 
abyssum vates incredulis ostendit et hoc modo tesseram suam declarat : 
« nisi credideritis non permanebitis ». Ipsa descriptio solito longior et per 
singula incedens et verborum quadam ubertate vocumque similium ac- 
cumulatione conspicua ad horrorem incutiendum plane facta est et ad 
magnitudinem miseriae delineandam ex aequo conformata. Hebr. verte : 
et. transibit (vagabitur) ea in conditione miseriis pressus et esuriet, et 
erit cum esurierit, excandescet et maledicet . ... et ecce angustia et Le- 
nebrae, obtenebratio angoris et caligo late extensa, vel ut aliis placet : 
in caliginem late propulsus (est talis) — quae locutio tamen aequo du- 
rior et a concinnitate cum membris antecedentibus remotior est. Reliqua 
in hebr. commodius ad sequentia trahuntur. 


Versus hos 19-22 4. Scholz (die alexandr. Uebersetz. des Jesaias p. 23) 
eiiciendos censet utpote interpolatione ortos. Ratio eius praecipua est, quia talis 
admonitio iam satis in antecedentibus sit data et quia'a subsequenti vaticinio 
talis descriptio sit prorsus aliena. Verum immerito talia obiiciuntur. Nam ad 
priorem rationem facile advertes haud raro apud Isaiam unam eandemque rem 
vel monitionem bis alio etalio modo, longiore, magis emphatico proponi; vide 
5, 95. 96; 1, 91. 93 ; 10, 95. 98 etc. ; quod igitur iam v. 11-18 simile quid a 
propheta sit inculcatum, minime probat versus hos esse spurios. Sermo enim 
ab exhortatione generali descendit ad cisum particularem et praeterea ruinam 
illam v. 14 declaratam accuratius per singula ad terrorem incutiendum pertrac- 
tat ostendens in quem demum terminum via populi huius perventura sit 
(v. 44). — Quod autem secundo loco obiiciebatur, nullo modo consistit. Tantam 
enim abest ut haec pars nullo cum sequenti contineatur nexu, ut quam maa- 
xime inserviat quo sequentis vaticinii vis ac splendor magiset augeatur et per- 
cipiatur. Nam densissimis tenebris et miseriarum nocti perpetuae ,quibus in- 
creduli involventur sacer vates opponit lucem ac beatitatem messianicam. Sed 
quaeso qua re splendor messianicus et beatissimi eius salus et efficacius com- 
mendari et clarius describi potuit, nisi tali inter se oppositione ? Nonne quam 
maxime aptum estad animos commovendos et in Dei piorumque partes pertra- 
hendos, ut terroribus ac miseriis ostensis quibus impietas implicata et afflicta 
haeret salus ac beatitas messianica ipsa sua pulchritudine animos ad se alli- 
ciens depingatur ? [ure enim habet tritum proverbium : contraria inter se oppo- 
sita magis illucescuut. En nox atra atque perpetua impiis, piis lux et vita bea- 
tissima ! Ad quod ultra perpendas velim, tali inter se oppositione Isaiam non 
semel uti ; vide v. g. 10, 33 et 11, 4 et cumprimis adverte qua ratione cap. 34 
et 35 inter se excipiant. Praeterea cum dicat vates non est iis aurora, iam lu- 
cis clarissimae descriptionem inchoatione quadam praeparat ; saepius enim 
jam advertimus vatem nostrum quae antea una alterive voce innuerit postea 
latius explicare et prosequi uberius. — Quodsi tandem Scholz opinatur esse 

a dicendi genere Isaiae alienum, ut quaestio ponatur et responsio detur, ut 
descriptio brevibus membris concisa, immo verbis abrupte proiectis incedat, 
iure miraberis, cum ubique adverti possit, quanta varietate, quantis motibus, 
quanto impetu et qua rerum copia et quam apt& ad describendum selectione 
verborum utatur [saias ; porro quis unquam dixerit eius dicendi genus a 
brevibus nervosisque sententiis esse alienum ? Lege 14, 8. 16 seq. 91, 5 ; 22, 
13 ete. — Ceterum quod sciam nemo criticorum usque ad Scholz hune locum 
Isaiae esse abiudicandum censuit. 


d) Lux messianica 9, 1-5. 


Rebus angustis et caligini atrae ac desperationi impiorum opponitur 
salus fidelibus promissa. lis enim ex ipsa calamitatum nocte, quae 
impiis sine aurora perpetuo incumbet, luxorietur: Sion enim in iudicio 
redimetur (1, 27 et vide ad Mich. 4, 10). Unde propheta ex rerum ge- 
starum historia et afflictione ! qua pars regionis iudaicae iam oppressa 
iacebat, sermonem ^? exorsus laetissimam spem piis proponi a Deo 
docet v. 4 « Primo tempore alleviata est terra. Zabulon et. terra Neph- 
thali, et novissimo aggravata est via maris trans Iordanem Galilaeae 
gentium » ; — i. e. prioretempore, olim (in oppositione ad periodum sub- 
sequentem laetiorem) vilis habita et despecta est regio illa tribubus Zabu- 
lon et Nephthali assignata, Galilaea scil. inferior et superior. Hanc pro- 
vinciam vilem reddidit (hebr.)Deus eo quod et in bellis syriacis multi- 
pliciter fuit afflicta atque contrita et praesertim a  Theglathphalasar 
incolisspoliata israeliticis (& Reg. 15, 29. 1 Par. 5, 26) fere tota in 
alienigenarum gentium possessionem cessit. Experta est enim haec regio 
primam foederis violati castigationem et iram divinam. Sed tempore 
posteriore, quando Deus populum suum miseratus promissa olim data 
inopus deducit, gloriosam reddit viam maris, trans Iordanem, Gali- 
laeam. gentium (hebr.); eadem scil. regio aliis nominibus designatur ac 
describitur : via maris i. e. regio circa mare Tiberiadis vel Genesa- 
reth ;.« mare autem hic lacum appellat Genesareth qui Iordane influente 
efficitur, in cuius litore Capharnaum et Tiberias et Bethsaida et Choro- 
zaim sitae sunt » (S. Hier.) et revera ita appellatur mare Genesareth 
03227 £* Num. 34, 41. Ios. 13, 971 vel 05025 &? Ios. 12, 3; trans Iordanem 
i. e. regio in parte Iordanis orientali; Galilaea gentiwm i. e. superior 
Galilaea quae attingit Phoeniciae fines, uti bene iam declarat Sanct. 


^ 


1. Vide de hoc vaticinio Corluj, Spicilegium dogmatico-bibl. l p. 422-433. 

2. Textum hebr. communiter incipiunt a verbis : quia non (manet) caligo, ubi nunc sunt 
angustiae, quae verba S. Hier. aliter intelligens superioribus iunxit : et non poterit avolare 
de angustia sua. 

Apte ad monitionem 8, 12. 13 factam vates immediate adscribit (in 
hebr. Deo qui regionem illam et contemptam reddidit et gloria illa- 
strem (cf. For. Sanct.). 

Qualem autem gloriam illi regioni sit largiturus Deus, vates enarrat 
v. 2 « populus qui ambulabat in. tenebris vidit lucem magnam ; habi- 
tantibus in regione umbrae mortis lux orta est eis »; — hisce simul ea 
declarantur, a quibus textus hebr. felicioris periodi descriptionem ordi- 
tur. Ultima enim pars 8, 22 in vulg. secundum hebr. initium constituit 
vel transitum ad faustiora et brevi formula laetam complectitur rerum 
immutationem : quia non obtenebratio, ubi. angustia 1. e. obtenebra- 
tio non erit, non perpetuo incumbet ei regioni, cui nunc angustia est; 
vel, ut alii apte ad lucem de qua hic praeparandam verba iungunt : 
quia non-obtenebratio erit i. e. lux erit ibi, ubi nunc angustiae. Uti olim 
Deus ex tenebris lucem splendescere iussit, ita ex nocte miseriarum edu- 
cetlucem messianicam. Tenebrae et wmbra mortis optime describunt 
conditionem populi rebus angustis afflictam, servitute oppressam, glo- 
ria pristina spoliatam, abiectam, vitiis quoque et impietate foedatam. 
Quod vates iam 2, 12. seq. descripsit, omnem fastum pompammque iri 
destructum, idem nunc in tenebris et in umbra mortis adumbrat, atque 
eo rectius umbram mortis ' effert, quia apostasia a Deo et infidelitate 
magna populi pars (cf.7, 2. 12) Deo est mortua et huius mortis spiri- 
tualis effectus et effigies est mors illa civilis, qua populus et regio 
prosternitur. Huius mortis umbram dispellit lux magna quae demum 
ex luce matutina (8, 20) maximo splendore effulgebit. Huic luci 
obviam fertur piorum spes et desiderium mediis in afflictionum 
tenebris, hane lucem /ez et testimonium (8, 20) testantur, hanc vates 
iam declaravit, cum Emmanuelem exhiberet certissimum salutis et glo- 
riae pignus (8, 10). Olim Deus in nube lucida dux fuit populo suo 
ex servitute aegyptiaca et per regionem deserti, ergo iis qui in tene- 
bris sedebant quasi lux apparuit; unde si nunc iis qui tenebris offusi et 
miseriis sepulti sunt, lux magna annuntiatur, eo ipso insignis libera- 
tio Domino duce ac largitore promittitur. Lucem intelligi messianicam, 
post ea quae vates exposuit 4, 5; 7, 14; 8, 10 iam certissime constat; 
constabit etiam luculentius ex descriptione quae statim sequitur et quae 
non est nisi [ucis magnae declaratio et explicatio ; denique constat 


1. veteres communiter explicant nox (LXX, Syrus, S. Hier. Chald.). Recentiores tali 
compositione negata explanant n5 a cx esse obscurum; alii in syllaba apposita ad 5x 
notionem superlativi deprehendunt comparantes nor 2 Sam. 23, 31. 1 Chron. 27, 25. Neh. 
4,28; 12, 29. Vide Naeg. et Doettcher, Neuo Aehrenlese II p. 124. 

quia ipsum Messiam nomine lucis propheta saepius designat (cf. 49, 
6; 49, 6; 60, 1-3.19). Haec lux oriri et effulgere dicitur in Galilaea, 
uti supra 7, 16 vates viderat Emmanuelem degentem in regione ferrae 
Israel multipliciter afflicta. Hac luce insignis gloria affundi dicitur ei 
regioni. Atque revera postquam Messias ibi versatus est (cf. Matth. 4, 
14-16) et doctrina et miraculis eam regionem illustravit et ex ea suos 
elegit apostolos, singulari laude per orbem terrarum omnium ore ea 
regio celebratur. — Ceterum locum hunc agere de Messia ab ipsis 
Iudaeis agnitum est. Inde enim eorum enata est traditio talmude consi- 
gnata fore ut Messias in Galilaea manifestetur et a Tiberiade redemptio 
diffundatur (cf. RoAl. Del. ad h. 1.). 

Simul cum luce messianica populus Deo sacer cernitur multitudine 
praestans et laetitia exsultans. Ita quidem secundum geri textus hebr. 
quam lectionem approbant LXX, Syrus, Chald. et quam Mald. quoque 
sensu faciliorem vocat : multiplicasti gentem, ei magnificasti laetitiam. 
Primus igitur lucis exortae fructus est, ut sese diffundat longe lateque et 
suo splendore cuncta collustrans innumerabilem multitudinem ad Dei 
cognitionem et cultum adducat. Ita populus Dei multiplicatur ; constans 
est temporis messianici indicium maxima cultorum Dei copia (cf. ad 
Os. 1, 10. Mich. 2, 13). Alterum lucis messianicae beneficium est laetitia, 
felicitas, laetus in Deo iubilus, beatitas, quam omnes invicto desiderio et 
innata necessitate summopere appetunt. Eamque eximio quodam gradu 
ibi contineri, et ipsa voce magnificasti indicatur et duplici comparatione 
egregie depingitur. 

Aliter transitus fit ad eandem rem declarandam in vulg. Prius enim 
anteactae miseriae memoria breviter revocatur, ut ea oppositione bea- 
titas messianica clarius innotescat v. 3 « multiplicasti gentem, non 
magnificasti laetitiam » ; — i. e. olim quidem populus etiam numero 
excellebat; at non aderat vera beatitas, e contra miseria multiplex (cf. 
Mar. Malv. Schegg, Loch, Troch.) ; etiam quando res israeliticae quam 
maxime florere videbantur, multa deesse neque unquam ad perfectam 
laetitiam fortunamque stabilem res pervenisse non sine dolore animad- 
vertebatur. 


Ita commodissime textus vulg. explicatur. Aliis placet eum interrogative accipere . 
nonne magnificasti Laetitiam et ità proxime ad hebr. geri acceditur (cf. apud Malv.), 
— Locus hic in hebr. ad eos pertinet, in quibus Aethib est wb, qeri auiem 35 ; 
huius generis recensentur loci octodecim * : Ex. 21, 8. Lev. 11, 21; 25, 30. 1 Sam. 
2, 3. 2 Sam. 16, 18. 2 Reg. 8, 10. Is. 9, 2 (3) ; 49, 5; 63, 9. Ps. 100, 3; 139, 16. 


1. Etiam numerantur loci 15 vel 17 vel 21; qua de re agit Frensdorff, das Buch Ochlah 
W' Ochlah, n. 105 et Nachweise und Bemerk. p. 30. 

Prov. 19, 7 ; 26, 9. Tob 6, 21; 13, 15; 41, 4. Esdr. 4, 2. 1 Chron. 11, 20 (cf. 
Drechsl. — solum undecim recenset Fürst C. p. 1367). Nostro loco ea lectionis 
varietas iam apud veteres deprehenditur; legunt enim sine negatione LXX, Syrus, 
Chald. LXX quidem textum paulo aliter reddunt «6 z2storov vo9 xo Ó wxvyxys; iv 
s)gpocóvn; at negationem non eos legisse planum est. Adnotat Procop. reliquos pro 
xaTáYayes verlisse $psydXvvx;, et cum alterius diseriminis mentionem non faciat, facile 
quis concluseri( eliam 02; Aorxobs negalione caruisse. At obstat nota in cod. Syr. 
hexapl. qua simpliciter dieitur reliquos vertisse 2on magnificasti (c£. Middeldorpf 
p. 80), et pro hac lectione Sym. quoque affertur in fragm. hexapl. (M. 16, 1669). 
Negationem praebent S. Ephr. et Barh. — Melius ad contextum quadrat qeri hebr. 
(Corluy). Postquam enim lucis messianicae mentio est ingesta quae oritura sit seden- 
tibus in tenebris, sane huius lucis eifectus describi iuremerito exspeetamus, minime 
vero fieri regressum ad calamitates et miserias denuo proponendas. Neque satis aptum 
estin se neque cum locisaliis congruum, ut populo multiplicato (quae multiplicatio 
'semper est in locis mossianicis benedictionis divinae augurium ac pignus et argumen- 
tum) memoria tristitiae ingeratur ; e conira duas res inter se contrarias ea lectio 
sociare videtur. Et cum insuper sermo statim texatur ad laetitiam illam magis 
declarandam et comparationibus illustrandam, merito dixeris ea explicari in altera 
versus parte quae in priore sint proposita, ac proinde hane ipsam explanationem 
argumento esse haud infirmo pro lectione qeri. 


Lux symbolum est felicitatis, gratiae, beatitudinis. Quare salus mes- 
sianica eiusque auctor et consummator quam aptissime simul ac iucun- 
dissime eo repraesentantur. Eius autem laetitiae magnitudo ab iis even- 
tibus declaratur, qui quam maximis animi gestientis significationibus 
celebrari solent in vita tum privata tum publica : « laetabuntur coram 
te, sicut qui laetantur in messe, sicul exsultant victores capta. praeda, 
quando dividunt spolia »; — esse sacram in Deo laetitiam profectam et 
auctam ex altioribus causis, illud coram te satis declarat; messis ubertim 
collecta maximi tripudii solebat esse occasio, quare frequens eius mentio 
fit ad animi exsultationem depingendam (cf. Ps. 4, 8; 125, 6. ler. 48, 
33) et eo tempore sacra praecipiebatur laetitia (Lev. 23, 40. Deut. 16, 
14). Etiam maioris tripudii causa est victoria reportata et spolia amplis- 
sima collecta, ubi et perieuli depulsio, securitas acquisita, gloria belli 
aucta famaeque celebritas cum omnium admiratione pervulgata et spo- 
liorum copia animos ad incredibilem exsultationem provocare solent 
quae quia communis est et publica eo maiora incrementa capere solet 
(cf. Iud. 5, 30. Ps. 61, 13; 118, 162). Utraque comparatio eo aptior est 
quia indicatur post laborem ac molestiam fore bonorum abundantiam, 
viam scil. ad salutem sterni ipsis afflictionibus. Insuper etiam subli- 
miore ratione nobis qui salute messianica potimur, haec salus offertur 
tamquam laetitia: messis et partae victoriae spolia opima : nos enim lae- 
tantes metimus quae Salvator lacrimis et sanguine Suo seminavit ; nos 
gaudentes spoliis ditescimus, postquam ille atrocissima certamina pro 

nobis obiit et victoriam laboribus plenissimam pro nobis reportavit. Valet 
quippe de nobis quoque illud : ego misi vos metere quod vos non labo- 
rastis (Ioan. 4, 38). 

Atque gravissima adest hilaritatis ratio. Haec petitur primo ab onere 
praeterito et a victoriae singulari gloria (v. 4), dein ab hostium destruc- 
tione integerrima (v. 5) et demum ab ipso Messia eiusque regno beatis- 
simo et perpetuo (v. 6. 7) et ita quidem ut sententia subsequens et ex- 
plicet et fundet priorem, donec omnium bonorum fons atque cumulus 
in ipso Emmanuele conclusus omnibusque propositus exhibetur. Ita 
pulcherrima gradatione omnem beatitatem in Emmanuele absolvi osten- 
ditur. 

Primo igitur exsultant v. 4 « 4ugum enim oneris eius et virgam hume- 
ri eius et sceptrum exactoris eius superasti sicut in die Madian » ; — 
iugum molestissimum quo premebantur, virgam qua humeri percutie- 
bantur et baculum quo exactores duri ac tyranni eos servorum in mo- 
dum affligebant et premebant, Dominus subito et modo mirabili amovit 
atque confregit, uti tempore Gedeonis Madianitae fusi fugatique sunt (Iud. 
1); iique sunt devicti non ope exercitus fortis, non ope subsidiorum huma- 
norum sed infirma elegit Deus et ignobilia et ea quae non sunt, ut confundat 
fortia, ut qui glorietur in Domino glorietur (Malv.). Vel « comparatio 
Gedeonis et Emmanuelis in eo praesertim spectatur, quia sicut exiguo 
numero et sine militari strepitu emicante e fictilibus vasculis luce mira- 
culose tot hostium millia ceciderunt, sic ab Emmanuele humili et in 
luteo vase humanitatis nostrae sternendae sunt infernales acies et spo- 
lia ab illis antea sublata diripienda » (Sanct.). Dicendi quadam ubertate 
miseriarum ambitus describitur et hostium impetus, insolentia, insultatio. 
Ex gravissima enim miseria quam impietate regis populique adductum 
iri vates iam saepius innuit (3, 4 seq. 9, 9 seq. 6, 11-13; 1, 11; 8, 7. 
21), salutem demum exorituram esse constanter ob oculos habet (cf. 1, 
21). Cum igitur revera peccatis et infidelitate in Deum eiusmodi afflic- 
tiones ingruerint, iure in onere et virga et baculo et in exactore .multi 
cernunt exprimi satanae tyrannidem durumque imperium et servitutem 
ab eo generi humano impositam, donec Messias principem huius mundi 
eiecerit (cf. S. Hier. Cyr. Theod. Euseb. Procop. For. Malv. Sa, Pint. 
Sanct. Sasb. Lap. Tir. Men. Corluy), dum S. Thom. Cali. haec omnia 
ad Sennacherib referunt, 

Hostium prostratio ita est completa, ut ne armorum quidem hostilium 
ullum relinquatur vestigium ; quare hac sententia dum proxime expli- 
catur quo modo Deus confringat baculum exactoris (hebr. v. 4), simul 
nova laetitiae causa ad antecedentem additur vel causa laetitiae allata. 
quanta qualisque sit magis declaratur; v. 5 « quia omnis violenta prae- 

datio cum tumultu et vestimentum mistum sanguine erit in combustionem 
et cibus ignis » ; — combustione ignis ex qua nil remanet nisi cineres, 
hostium potentiam et arma quam maxime funditus deleri manifestatur ; 
omnis igitur praeda ab hostibus cum tumultu et belli strepitu acta igne 
absumetur et quaecumque belli vel oppressionis et tyrannidis hostilis 
memoriam revocant — vestimenta sanguine devictorum tincta instar 
omnium proferuntur — igne pariter delebuntur. Flammae ultrices etiam 
eo apte commemorari censendae sunt, quia Deus est ignis consumens 
(Deut. 4, 24) et spiritu ardoris (Is. 4, 4) cuncta emundabit. 


In príore versus parte legitur hebr. TND ps2755, quà in voce versiones veteres 


maxime variant. LXX xze«» exoXà» ; Chald. omne accipere et dare eorum; Syrus 
omnis sonus ; S. Hier. secutus est interpretationem Sym. xàox Bíx £Qrác0n. Recen- 
üores magno consensu eam sequuntur explicationem, quam a Kimchio propositam 
iam in medium proferunt Mald. et Malv. explicantes omnem. calceum calceati (vel 
ingredientis) im tumultu, ita ut et calceus et sagum igne absumatur i. e. nihil de 
hostium armatura relinquatur. Pro ea aeceplione provocant ad vocem in targ. et 
talm. obviam yo et ad syriacam NAYND eiusdem significationis ; ità Ros. Ges. Ewald, 


Drechsl. Diest. Del. Naeg. Net. Troch. Mühlau- Volck etc. ; alii vocem notione genera- 
liori reddunt armatura provocantes ad vocem targ. et syriacam et chald. YN, IUE 
ita Hitx. Kn. Reinke, Rohl. Cum vox hebr. hoc solum loco occurrat, res in medio 
forte relinquenda erit. Prior quidem explicatio ex vocis targ. et syr. affinitate magis 
commendatur ; neque ei obstat quod [s. 5, 27 calceus militaris 5i vocetur; duo 
enim nomina exstitisse plane est credibile. Sed aliqui haerent, quia non de armis, 
sed solum de aliqua vestium parte sermo fiat; bellico tumultui enim arma magis 
quam calcei quadrare videntur. Verum reponere poteris, interitum hostium ita ad 
oculum demonstrari, ut ne caleeus quidem suporfore dicatur. Demum noto apud 
Assyrios sünmu esse vestimenü genus; vide Sírassmaier, Verzeichniss der akk. 
assyr. Woerter n. 6835, Leipzig 1886. 


£e) Emmanuel eiusque regnum 9, 6-7. 


Demum tertia affertur ratio (hebr. legitur *2 v. 4. 5. 6) quauti proxi- 
me antecedentia de perfecta hostium destructione probantur, ita simul 
amplissime declaratur, cur laetandum sit et exsultandum, et in qua plane 
denique proponitur, quae sit lux magna !. Praeterea advertatur oportet 
perfecta rerum aequiparatio quae intercedit inter hunc locum et 8, 9. 10. 
Uti enim 8, 9. 10 omnium hostium interitus triumphantis in modum a 


1. Bene Mar. : « reddit causam omnium quae dixerat. Cur lux orta est populo? quare lae- 
tantur ob excussum iugum tyranni? quia filius virginis natus est » etc. ; et Malv. : « iam hic 
propheta aperit bonorum omnium quae dixerat fontem et originem, nempe Incarnationem 
Filii Dei; hinc lux, hinc mossis, hinc victoria, hinc deiectio tyrannidis et ignis ille divinus, 
cui omnis vis cessura es$; nam qui Filium dedit, quid non cum illo nobis donaret »? 

vate annuntiatur quia (33) Emmanuel, ita h. 1. deletioni hostium. eadem 
subiungitur causa; porro, uti 7, 14 conceptus et partus Emmanuel tam- 
quam signum piis datur, consilium hostium domus David et huius domus 
ruinam non iri opere completum, ita nativitas Emmanuelis h. l. tam- 
quam ratio affertur, cur conatus hostiles plane frustrandi sint. Quomodo 
enim audacia hostium in eos praevaleret, quibus datur Messias, ut ab iis 
exorsus regnum stabiliat sempiternum ? Unde nexu manifesto cum 
antecedentibus v. 6 « Parvulus enim natus est nobis, et filius datus est 
nobis, et factus est principatus super humerum eius et vocabitur nomen 
eius : admirábilis, consiliarius, Deus fortis, pater futuri saeculi, prin- 
ceps pacis » ; — hic ergo omnium bonorum fons et cumulus ! Verba ipsa 
de nato filio ad 7, 14 nos remittunt et eius loci explicationem et ampli- 
ficationem indicant. 

Primo cum emphasi et iubilatione in repetitione expressa effertur pue- 
rum nobis nasci, filium nobis dari ; eum igitur totum in nostram utilita- 
tem et bonum nostrum quasi expendi et a Deo nobis concedi. Quis non re- 
cordabitur verborum angeli : natus est vobis hodie Salvator (Luc. 2, 
11) ? Quis non divinae liberalitatis, cum Deus ita dilexerit mundum, ut Fi- 
lium suum unigenitum daret ? Quomodo non omnia in illo nobis donavit ? 
Maxima ergo offertur in rebus afflictis spes ac consolatio. Secundo assé- 
ritur, ei imperium ac regnum deberi iure quodam nativo neque unquam 
ab eo auferri posse. Apte id refertur ad 8, 8, quo loco iam Emmanuel 
proponitur tamquam terrae dominium iure tenens. Cum autem ex 2 Reg. 
1, 13. 16 thronus David stabilitus sit usque in sempiternum et thronus 
eius firmus sit iugiter (cf. Ps. 88, 38), puerum hunc ex posteris esse 
Davidis per se liquet, et cum ei imperium usque in sempiternum statim 
adscribatur (v. 1), intelligi Messiam res adeo est perspicua, ut ipsi ratio- 
nalistae h. l. de Messia sermonem institui ultro fateantur (v. g. Hitz. 
Ewald, Kn. Diest.). Principatus dicitur fieri. super humerum, quia vel 
munus imperii et regiminis àd instar oneris portari vel quasi humero 
sustentari concipitur, vel symbola et insignia imperii, uti sceptrum er 
pallium purpureum, humero geruntur (cf. Mald. Mar. Men. Osor. Sasb. 
Schegg, INaeg.) ; quibus alii addunt, ita dici in oppositione ad tyrannos, 
de quibus v. 4, regem enim Emmanuelem suis humeris sustenturum im- 
perium, non alienis onus et virgam impositurum (Sanct. Malv.) ; aut ita 
designari regni firmitatem, quam ipse supposito quasi humero sit con- 
servaturus (Malv. Mald. Calm.); aut quamvis sit puer, tamen habere hu- 
meros aptos et robustos imperio quamvis maximo sustinendo (For.). Et 
cum statim fiat mentio imperii adeo explicita, novo argumento confir- 
matur, puerum huncesse eundem, qui 1,14 in signum datur piis pro eo 
quod consilium inimicorum contra domum et regnum David « non stabit 

et non erit istud ». — Cum Messias redemptionem cruce perficeret quae 
crux eius regni censetur insigne et symbolum, prope adiacet accom- 
modatio verborum apud multos obvia qui imperium super humerum 
crucem Domini pie intelligunt, quam quasi sceptrum regale super humeros 
tulerit (cf. S. Hier. Cyr. Theod. Basil. Procop. llaimo, Herv. Thom. 
Barh. Pint. Lap. Mar. Men.). 
Tertio quis qualisve sit, insigni nominum serie declaratur. Nomen 
vocari non dicit tali appellatione tamquam nomine proprio eum apud 
homines designari, sed notionibus quae istis vocibus exprimuntnr eius 
describi indolem, naturam, munus, vel aliis verbis quaecumque iis vo- 
cibus declarantur in ipso inveniri et exprimi. Quid inuno Emmanuelis 
nomine quasi conclusum lateat, iam explicatur. Iam primo nomine ipse et 
ingressus eius in mundum et eius munus et opus a communi hominum 
ordine et lege removeri et inter mirabilia Dei collocari declaratur ; est 
enim miraculum (hebr). Verbum N5B adhibetur de miraculis in Aegypto 
patratis (Ex. 15, 41. Ps. ''1, 15; 18, 12), de aliis Dei mirabilibus (Ps. 
88, 11. 13; 89, 6. Dan. 12, 6. Is. 25, 1) ; eodem nomine angelus qui 
Manue apparuit (Iud. 13, 18) se longe ultra naturae vires et ordinem loco 
habendum esse sublimiore profitetur. Si igitur parvulus ille simpliciter 
miraculum esse — id enim vocari designat — declaratur, in eo summam 
quandam ac cumulum omnium Dei magnalium naturae seriem exce- 
dentium contineri iuremerito censebimus. Quare hoc nomine audito eius 
quoque in mundum ingressum, conceptum partumque fore miraculum 
i. e. virgineum (1, 144) facile is sibi persuaserit qui pueri eius naturam 
a propheta descriptam sedulo consideraverit. Quanti vero beneficii mi- 
rabilis ille hominibus sit futurus, altero nomine consiliarii edicitur. Est 
scil. talis qui optima consilia et sapientissima et ipse concipit et aliisin 
omni rerum conditione largitur ; quod ut praestare possit, et maxima sa- 
pientia et in homines benevolentia instructus sit oportet. Talis ergo de- 
scribitur, qui homines doceat, in rebus difficillimis ac dubiis dirigat, 
hostium fraudes et astutias detegat, eludat, omnesque ad beatum vitae 
statum suis doctrinis ac consiliis dirigat. Verum ut et miraculum rite 
aestimemus et. consiliarium nostrum infinita sapientia praeditum vene- 
remur, tertio nomine de divina eiüs natura edocemur : Deus fortis, 
El gibbor ; divinam designari naturam, certissimum est ; ita enim appel- 
latur Iahve Deut. 140, 17; ita ler. 32, 18. Neh. 9, 32 appellatur, dum 
Ieremias et Nehemias preces ad eum fundunt. Eodemque modo nomen . 
hic deberi intelligi, ipse Isaias apertissime nos docet, quia 10, 90. 94 
Iahve vocat Sanctum Israel et in membro parallelo eundem El gibbor. 
Hac appellatione et divinae naturae designatione cum praeterea et 7, 44 
et hoc ipso versu humana simul declaretur natura, divinae Incarnationis 
Isaias I — 15. 

mysterium pro veteris foederis conditione adumbratur. Hac appellatione 
facta etiam quae 4, 2 de germine Domini et terrae fructu sublimi dicta 
sunt illustrantur, ita ut utramque Messiae naturam, divinam ethumanam, 
eo quoque loco innui adhibita ex nostra appellatione ampliore declaratione 
videri possit haud improbabile. Uti hic in nomine 5x quod est. frequen- 
tissimum divinitatis nomen nàturam divinam Messiae habes expressam, 
ita eadem docetur Ps. 44, 1; 109, 3( quo loco lectio LXX, vulg. Syri 
omnino est sequenda contra textum mas.) et vide quae ad Zach. 12, 10 
notavi. 

Porro parvulus iste ac filius nobis datus, qui est simul Deus isque Deus 
fortis, adeoque potens ad promissa quaeque adimplenda et ad hostium 
impetus frangendos, suis est benevolentia et suavitate inexhausta ple- 
nus; ideoque post divinae maiestatis sublimitatem et terrorem nomen 
commemoratur benignitatis et amoris curaeque paternae : pater aeternus 
i. e. qui in sempiternum est pater, qui se suis perpetuo patrem benignum 
praestabit, proinde (in oppositione ad v. 4) non ut tyrannus dominabi- 
tur, verum amore paterno filios suos perpetuo complectetur. Ita enim 
divinae maiestatis sublimitas in Deo forti adumbrata ad maximam in 
genus humanum benevolentiam attemperatur, uti conscii nobis fiamus 
Dominum nos habere potentissimum aeque atque amantissimum ; ex 
hac enim indole duplici spes, fiducia, amor enascitur. Uti ergo in prio- 
re appellatione excelsum illud in miraculo expressum adiecta consiliarii 
mentione ad emolumentum nostrum transfertur quasi et inflectitur, ita 
terror ac reverentia Dei fortis nomine patris in- sempiternum suavitate 
ét amore miscetur eiusque fortitudo nostrae utilitati ac beatitati impendi 
dicitur. Est igitur ille qui Israel vocat filium suum primogenitum (Ex. 
4, 22), qui genuit Israel (Deut. 32, 18), qui filios enutrivit et exaltavit 
(Is. 1, 2), cuius filius deliciarum est Ephraim (Ier. 31, 20) etc. et qui, 
quemadmodum olim portavit populum suum in deserto sicut portat pa- 
ter filium suum parvulum (Deut. 1, 31), ita non cessabit patrem se ex- 
hibere suis «qui portamini a meo utero, qui gestamini a mea vulva » (Is. 
46, 3 cf. 63, 16; 64, 8). Is est sensus nominis 7772N, quod non tam 
auctorem vel possessorem ' aeternitatis ( For. Malv. Mald. Tir. Heng- 
stenberg) dicit, sed patrem sempiternum, patrem in aeternum ( cf. Ges. 
Ewald, Drechsl, Del. Naeg. Bred. Rohl.). dmperii autem eius paterni 
fructus et effectus est felicitas, beatitas, cuius omnia bona uno pacis 
nomine comprehenduntur; quare nominum series aptissime concluditur 
pi inceps pacis, 1. e. qui imperium suum pace fundat, pacem annuntiat, 


1. Ea patris notio usitata quidem cst in arabica lingua ot aethiopica; in hebr. non inve- 
nitur nisi in nominibus propriis v. g Abschalom. 

efficit, cuius indoles, munus est pax, qui proinde odium et inimicitias 
quas peccatum invexit inter Deum*et homines et inter ipsos homines et 
funestam infinitamque malorum seriem, efficaciter tollet, pacem cum 
Deo, pacem inter homines et pacis huius fructum : felicitatem, laetitiam, 
beatitatem potenter restituet, Quare apud Mich. 5, 5 pax appellatur; 
vide Zach. 9, 10 et pacis huius. descriptionem Ps. 71. Pacem hanc iam 
partim descripsit Is. 2, 4; cf. 11, 1 etc. Ex quibus facile colligitur in 
vocibus evangelicis : in terra pax hominibus, pax vobis, pacem meam do 
vobis etc. aptam exhiberi adumbrationem principis pacis. 


Insignem hanc nominum seriem Chald. non ad nuncupatum sed ad nuncu- 
pantem refert, ita vertens : et appellabitar nomen eius ab eo qui admirabilis 
est consilio, Deo forti, permanente in perpetuum Messias, cuius pax multiplica- 
bitur super nos in diebus eius. Eundem modum vel similem sequuntur rabbino- 
rum plerique, contra quos iure advertit Mald. : « sed facillime refelluntur, quia 
cum propheta nolit docere qualis Deus sit, sed qualis puer ille qui nascetur fu- 
turus sit, non potest haec multitudo epithetorum ad Deum referri sed ad Chri- 
stum ». Neque aliter iungi posse quam apud LXX, Syrum, S. Hier. deprehen- 
dimus, ex ipso loquendi modo bene deducit Ros. : « repugnat usui Hebraeis re- 
cepto, ut vox Yov/ in eiusmodi formulis praemittatur nuncupantis nomini ; «à 
TOU semper medium inter nomen nuncupantis et nuncupati locum occupat, ita 
ut illud nomen quod vocem 32U sequitur, ubique nuncupato tribuatur, nuncu- 
panti non item ; vid. Gen. 3, 90 ; 4, 95; 106, 15; 91, 3. Ruth 4, 17. 4 Sam. 4, 
20 praeter plura alia ». Aliter sed in eundem (inem ut divina Messiae natura 
non exprimatur vertit Luzzatto Iudaeus, totam sententiam esse quidem nomen 
pueri at eam debere intelligi hune in modum : « mirabilia statuit Deus fortis, 
pater aeternus, princeps pacis », uti similiter nomen sit ex integrá sententia 
constans 8, 3, et apud Arabes plura eiusmodi inveniri ! At quale nomen sesqui- 
pedale, quo tamen iterum parum de puero, multum de Deo enuntiatur ; Dei au- 
tem descriptionem ae per varia appellationem hie non exspectamus, pueri in- 
dolem describatur ex nexu logico necesse est. Notatu dignum est Luzzatto prius 
vertisse ut nos ; solum postmodum quia puerum illum vocari Deum fortem pla- 
ne ei improbabile videbatur, miram aliam interpretationem infelici conatu ex- 
cogitasse (cf. Del. Naeg.). Sed nominibus istis puerum appellari veteres quoque 
versiones (dempto Chald.) aperte docent. Et LXX quidem versio solum ferre 
videtur xoi xoAeicut «o óvoy.x. ovo MeáArs (louAzjs drreAog" dE "àp el1píymv éxi ToU; 
&py ovas xo oyteuxv axo. Cuius versionis origo ita forte declarari potest, ut El 
gibbor angelum (Gabrielem ?) explicaverint et pro 17 "2x legerint by 2x, demum 
pro 225 a quo sequens versus incipiat explicaverint N2Y25 ; ita parva. litera- 
rum non adeo dissimilium permutatione textus varietas declaratur. 

Similiter textum LXX in commentariis proferunt Euseb. Cyr. Basil. Hier. et 
hic quidem tale fert iudicium : « qua nominum maiestate perterritos LXX reor 
non esse ausos de puero dicere quod aperte Deus appellandus sit et cetera, sed 
pro his sex nominibus posuisse quod in hebr. non habetur : magni consilii an- 

gelum et adducam pacem super principes et sanitatem eius ». At Theod. 
comment. post magni consilii angelum nomina affert xupaocós, coy ouAoc, 9; 
loyupgoc et duobus prioribus breviter declaratis ita pergit : « deinde nominum 
maximum Oksóg icyupoc ; id autem ot mepl zbv "AxóAav depravantes icjuphc Quvartüg 
interpretáti sunt ; in hebr. autem est 7Ayefop, 7. autem Deus est iuxta ipsorum. 
expositionem » ; id quod ex Emmanuel nobiscum Deus quod verterint ostendit ; 
dein alia affert nomina : é&ouctxavfs, &gyoov eigíyns, mfg 100 j5Xovvoc aióvoc. Apud 
LXX legi Gc5; explicite quoque asserit Procop. qui reliquorum quoque inter- 
pretationes affert : « Sym. edidit : et vocabitur nomen eius v«pz2otxsuoc, BouAsu- 
«uxbc, loyupóg" Aq. : Oxupaetoc, cup fouAecov, lcyopos ; idem Theod. ; uno enim om- 
nes consensu quod habent LXX Geó; reddiderunt ic;upoz, tamquam de puero 
qui nasceretur Dei nomen usurpare vererentur. LXX autem eis quae modo Deo 
digno de eo dicebantur bene attendentes quod est apud Hebraeos EI Deum me- 
rito interpretati sunt » ; dein pluribus ostendit El revera Deum dicere et demum 
concludit 4A qy:88óp rite verti Gy icyopóv et LXX ad haec respicientes edi- 
disse Geóy. — Syrus quoque vertit : et vocatum est nomen eius admiratio et con- 
siliarius, Deus fortis saeculorum, princeps pacis. Unde luculenter eonstat veteres 
rite deprehendisse ibi nomina pueri non descriptionem appellantis. In textu hebr. 
legendum esse niphal wwe? Geiger (Urschrift p. 295) indubitanter asserit. 
Potest etiam quaeri quot nomina ibisint agnoscenda ? Sex audivimus S. Hier. 
asserentem : « non enim, ut plerique putant, bina iungenda sunt nomina, ut 
legamus admirabilis consiliarius et rursum Deus fortis, sed admirabilis legen- 
dum est separatim et consiliarius seorsum et Deus separatim ». At vix placet 
Kl gibbor ita separari, cum 10, 21 aliasque unam Dei appellationem ac designa- 
tionem constituat. Etiam minus placet quod aliqui volunt (For. Ewald, Kn. 
Naeg.) duo priora nomina iungi in unum : mirabilia consulens vel miraculum 
consiliis (i. e. miraculum qui sit consiliarius vel consiliarius adeo ut miracu- 
]um sit : Wunder-Rath, une merveille, un miracle de conseiller? — sit venia 
verbo !); at coniunctio haec est coacta et satis inusitata (neque Gen. 16, 12 
commendatur); pro eo sensu potius, ut Del. notat, nYY NE 7/2 exspectaremus. 
Esse h. 1l. sermonem de Messia neque posse cum talm. et rabbinis et quibus- 
dam ex rationalistarum castris (v. g. cum Grotio, Ges. Hendewerk) de Ezechia 
puero vel iuvene explicari *, ipse Knobel fatetur et tribus rationibus probat : a) 
quia v. 1-4 de futuro agunt tempore ; b) quia de Ezechia puero iam 19-13 an- 
nos nato iam non apte dici potest : natus est nobis; c) quia cum hac acceptione 
caput 11 conciliari nequit. Et simili modo iam argumentati sunt Euseb. (Eclog. 
4), Galatinus (de arcanis cath. verit. 3, 19) aliique. Perperam quoque aliqui 
vertunt El gibbor : fortis heros (Ges. de Wette, Maurer); quae explicatio iam 
eo peccat quia El nunquam est adiectivum et si esset ex indole linguae secundo 

1. Aliqua ex hoc capite posse de Ezechia intelligi etiam S. EpAr. concedit. At duo adver- 
tit omnia inter se coniuncta non valere nisi de Messià, et etiam in iis quae 4d Ezechiam ali- 
quo modo pertineant agnoscendum esse sensum spiritualem de Christo. Ita censet Ezechiam 
dici posse principem pacis et multiplicabitur eius imperium annos iunui vitae eius ad- 
lectos. 

loco poneretur. Neque sufficit dicere cum Kn. Diest. Messiam vocari El non 
quia proprie sit Deus, sed solum quia virtute divina et spiriti Dei sit instructus . 
et Dei vices gerat Deumque repraesentet. Nam ne vox et appellatio ita extenue- 
tur, obstat [s. 10, 91. 92 ; obstat usus vocis praesertim apud Isaiam, apud quem 
semper de Deo solo vel de numine dicitur (cf. 5, 16; 19, 2; 14, 43; 40, 18; 
49, 40. 42 ; 44, 10. 15; 45, 14. 15. 90. 91. 92; 46, 6. 9), neque unquam 5N 
eo modo de homine dicitur quo aliquoties mnow; quare dici potest cum Naeg. 
5x semper designare numen divinum sensu proprio atque absoluto, si forte lo- 
cutionem illam excipias Gen. 31, 99. Deut. 98, 39. Mich. 9, 4 etc. obviam 
DT 5x5 v, de qua' vide quae notavi ad Iob 12, 6 et Mich. 2, 1; at haec quoque 
a multis vertitur manus eorum est contra Deum (cf. LXX, Syrum et quos 1. c. 
laudavi). Quare manet quod ad hunc Isaiae locum Barh. advertit : « hie occlu- 
ditur os omne Iudaeorum et omnium eorum qui Divinitatem Domini negant ». 

Demum addi oportet ne quid in loco adeo insigni praetermitti videatur, Ty—2N 
reclius verli pater aeternus, quam pater aeternitatis (i. e. genitor, possessor aeterni- 
tatis). Ultimus quidem vocis usus frequens est in arabico, ubi pater misericordiae is 
dicitur qui misericordiam facit et possidet ; at in hebr. talis usus vocis AN non inve- 
nitur nisi in nominibus propriis; quare 7y ad linguae hebr. indolem potius accipi 
oporlet genitivus attributivus (cf. Drechsl. Del. Naeg.). Neque deerant qui contra 
veteres versiones, contra usum vocis AN et fere etiam contra nexum rerüm, uti h. l. 
adest verterent pater praedae (3 scil. uti Gen. 49, 27. Is. 23, 23. Soph. 3, 8 — ita 
Abarbanel, Hitz. Kn.) quam interpretationem h. 1. nominasse refutasse est. 


Ultimo nomine princeps pacis iam optime sternitur via ad Messiae 
imperium accuratius delineandum v. 71 « multiplicabitur eius imperium 
et pacis non erit finis; super solium David. et super regnum eius sede- 
bit, ut confirmet illud. et corroboret in iudicio et iustitia amodo et usque 
in sempiternum; zelus Domini exercituum | faciet hoc »; — hebr. ad 
amplificationem imperii et ad. pacem sine fine super thronum David 
et super regnum eius vel ut alii coniungunt : propagationi imperii et 
paci non. erit finis (Malv. For. Kn. Net. Rohl.). Primo regno mes- 
sianico continua quaedam propagatio et augmentum vindicatur ; debebit 
,enim crescere continuo, donec tandem ex grano sinapis maxima illa 
arbor exorta fuerit, in cuius ramis et umbra omnia volatilia habitabunt ; 
debebit extendi a gente in gentem, quia « dabo tibi gentes hereditatem - 
tuam et possessionem tuam fines terrae; et adorabunt eum omnes reges 
terrae, omnes gentes servient ei » (Ps. 2, 8; 11, 11). Ei enim est 
« obedientia populorum » (hebr. Gen. 49, 10) et taleincrementum con- 
tinuum pulcherrime depictum habes inter alia in pompa nuptiali Ps. 44, 
qua dum regina iam adstat a dexteris regis Messiae aliae virgines 
sponsae ad eum adducuntur cum exsultatione et laetitia. Idem adum- 
bratum cernitur in monte Domini elevato ad quem omnes populi ascen- 
dunt (2, 2. Mich. 4, 1; cf. Am. 9, 12. Mich. "i, 11. Zach. 8, 23; 14, 

16 etc.). Hoc ut ad omnium salutem superata hominum daemonisque 
malitia quam uberrime impleatur efflagitare edocti sumus : adveniat 
regnum tuum ; hoc demum fieri cernimus in Ecclesia catholica, quae 
et tempore et loco se universalem Ecclesiam probat etut vera Christi 
sponsa continuo novam prolem regi suo coelesti parit. 

Altera huius regni indoles est pa, pax inter Deum et homines, pax 
inter homines et quae paci intime iuncta sunt gaudium, felicitas, beati- 
tas. Atque haec pax vel beatitudo ita intime regno messianico est conserta, 
ut dummodo et singuli velint et integrae nationes ad normam regni 
messianici vitam moresque componant, pacis huius non sit finis, verum 
magis magisque beata eius copia augeatur et crescat suavis eiusdem frui- 
tio. Cernitur id expressum in sanctis, qui continuo virtutum exercitio ad- 
bonorum divinorum communionem et fruitionem magis magisque am- 
plàm iam hisce in terris admittuntur et pace potiuntur imperturbata et 
tanta in Deo felicitate, quantam exsistere posse homines a pace mes- 
sianica alieni ne assequantur quidem. Atque cum pax adeo efferatur 
tamquam indoles regni messianici, facillime duo colliguntur, qualis scil. 
norma sit statuenda ad vaticinia illa explicanda, in quibus Messias victor 
gentes bello superare ac conterere describitur, et quam longe abfutu- 
rum sit hoc regnum ab iis quibus imperia humana et constituuntur et 
conservantur, augentur, defenduntur; « regnum meum non est de hoc 
mundo » (cf. ad 2, 4. Mich. 4, 4; 5, 10. Zach. 9, 10). 

Atque haec bona, uti regnum messianicum, ita coniuncta sunt cum 
throno David ut. ab eo separari nequeant. Promissio enim messianica to- 
ti quidem generi humano est data (Gen. 3, 16), at ipso revelationis divi- 
nae progressu mox manifestabatur eam in una quadam stirpe proxime 
esse adimplendam et ex ea ad reliquos omnes transfundendam. Ita Noe 
vaticinante familia Sem electa praedicitur ; in ea eligitur stirps Abra- 
ham, ex eius posteris tribui Iuda sceptrum aeternum promittitur (Gen. 
49, 10) et in hac tribu eligitur domus David, cui thronus aeternus pro- 
missione sollemni addicitur (2 Reg. 1, 14 seq. Ps. 88 etc.). Quare hoc 
quoque loco tanto cum pondere effertur, utrumque illud et regni messia- 
nici incrementum continuum et pacis largitionem fore super thronum 
David et regnum eius. Spes enim messianica domui David intime est 


colligata ; quare nostro loco denuo clarisime patet, cur 1, 14 domui Da- 
vid detur signum Emmanuelis, cur 8, 9. 10 omnis impetus et conatus 
hostilis deiiciendus dicatur propter Emmanuel ; simul nexus deprehen- 
ditur arctus qui sit inter tres istos locos, quibus unum quoddam oracu- 
lum constituatur. Ex tali dignitate et significatione domui et throno Da- 
vid divinitus concessa intelligitur, cur angelus ad b. V. dicat : et dabit 
illi Dominus Deus sedem David patris eius (Luc. 1, 32 ; cf. Ez. 21, 9'i 

et quae notavi ad Agg. 1, 1; 2, 21. 24, Comment. in proph. min. Il 
p.114. 206 seq.) et cur ipse Messias consalutetur filius David. — Hoc re- 
gnum aeternum Davidi promissum Emmanuel demum  confirmabit et 
corroborabit ; nam tempore Achaz regnum davidicum in magno versari 
periculo cernebatur et postmodum maiore quoque impetu concutiebatur ; 
« nutare et quasi omnino prolabi videbatur regnum David iam inde a 
captivitate babylonica ; Christus autem Dominus filius David secundum 
carnem factus rex regnum David confirmavit et in perpetuum  stabilivit 
non expeditionibus aut vi ulla, sed iudicio et iustitia » (For.). Regni in- 
doles et bona simulque quomodo ad pacem illam pervenire oporteat, ?u- 
dicio et iustitia designantur. Illud est norma iuris a mente divina con- 
cepta secundum quam genus humanum efformari debeat ; hanc divinam 
voluntatem Messias exsequitur, hanc adimplet in zustitia efficienda om- 
nibusque communicanda. Est enim iustitia status ille rectus quem Deus 
hominibus inesse vult, i. e. illa sanctitas et illa animi habitudo donis 
supernaturalibus viribusque ac virtutibus instructa quam Deus in hoc 
providentiae supernaturalis ordine tamquam bonorum divinorum com- 
municationem hominibus dare decrevit (cf. ad Mal. 4, 2). Ad hanc iu- 
stitiam, ad statum illum iustum quem Deus vult, efformari debet genus 
humanum ; qui si efficitur, regnum Dei in terra stabilitur. Quare iure- 
merito hac una voce saepe totum id comprehenditur quod Messias effi- 
cere debebit, qui pugnans pro iustitia exhibetur (Ps. 44, 5). Regnum 
igitur messianicum interna sanctitate, vera iustitia, omnibus virtutibus 
genus humanum esse formaturum apertissime declaratur ; haec enim 
iustitia tamquam regni huius fundamentum ac fulerum designatur id- 
que immotum, stabile, perpetuum, uti ipsum regnum, cuius est quasi 
basis, firmamentum, robur. Unde Christi Ecclesia perpetuo sancta prae- 
dicitur, in qua apostasia talis quali theocratia vetus misere concidit et 
exsilio est punita, iam nullo modo fieri poterit. Nam regnum messiani- 
cum ab eo tempore quo Emmanuel nobis est datus, «modo, firmum sta- 
bit atqueinconcussum usque in sempiternum, ergo et fundamentum eius, 
iustitia, stabit immotum. 

Notatu dignum est neque iniucundum consideratione, qua temporum 
animorumque conditione hanc regni messianici speciem egregiam et for- 
mam vates proponat. Reprehensus erat populus a Deo quod "abiecit 
aquas Siloe quae vadunt cum silentio et elegit iubilum cum Razin et fi- 
lio Romeliae (8, 6), reprehensus erat quod spreto Dei auxilio a rege 
Assyriorum opem efflagitat (71, 4) ; iam ut huius rei indignitatem co- 
gnoscant et intime persentiscant potentissimum mundi imperium neque 
veram hominum felicitatem efficere posse neque quidquam valere con- 
ira Dei promissa, prophéta splendorem illis ostendit et beatitudinem re- 

gni messianici in domo David stabiliti. Cur ergo de ope divina diffi- 
dunt ? cur spe paterna relicta ad extraneos confugiunt ? Annon intra 
semetipsos iam possident bonorum divinorum certissima pignora ? qua- 
re ergo omnium fontem bonorum deserere et ambabus maànibus illam 
amplecti ruinam, qua imperium mundanum prosternatur oporteat ? Qua- 
re imago regni messianici ita proposita certe valet ad animos commo- 
vendos. Cui addit propheta sollemnem confirmationem ita fore summa 
et absoluta certitudine sigillo divino apposito : zelus lahve exercituum 
faciet hoc ; zelus est vehemens quidam amor cum indignatione contra 
obstacula coniunctus, est studium, fervor, aemulatio pro re exsequenda 
(cf. Ioel 2, 48. Zach. 1, 14), est ignis zeli eius quo omnia quae divinis 
consiliis opponuntur funditus evertuntur (cf. 31, 32. Ez. 36, 5. Soph. 
1. 18). Et pro tali zelo nominis sui Jahve pignus ponit, quo nomine se 
ut fontem omnis esse declarans fidelitatem suam et immutabilitatem et 
infinitam potentiam ad promissa sua opere exsequenda palam profitetur 
(cf. ad Os. 12, 5. Ioel 2, 32) ; ipsi enim Domino exercituum agmina 
omnia coelestia ac terrestria praesto sunt ; proinde quae tali affirmatio- 
ne fore dicuntur, certissime ad eventum perducentur ; unde intali for- 
mula firmissimae spei ratio redditur. Simul indicatur non hominum me- 
ritis talia fore, sed immensa Dei caritate (Pint. Sasb. Tir). Hoc epi- 
phonemate (Lap.) opus messianicum eiusque salus ad Dei gratiam, amo- 
reni, zelum refertur ; vae ergo illis qui tali operi sese opponunt ! Ii zelo 
et aemulatione Dei absumentur ; bene iis qui spe ac fiducia paratos 
animos huie operi obviam ferunt. Tota divina potentia impenditur et 
impenditur studio ac fervore magno, ut opus illud exsecutioni mande- 
tur. Quare piis spes proponitur praeclarissima, qua se in angustiis tem- 
poris solentur. Nune demum plane in aperto est positum, quid piis com- 
mendetur, cum ad legemet testimonium (8, 20) animos oculosque in re- 
rum perturbatione dirigere iubeantur. Quid enim hac tessera continea- 
tur, in hac vaticinii parte (9, 1-1) praeclare est expositum, et quae bona 
1, 14; 8, 9. 10 obscurius cum Emmanuele coniungantur, iam nunc 
plena luce cernere et admirari licet. 


In textu mas. v. 7 legitur mem .clausum naz25; de qua litera eo loco prorsus 


insolilà cum et Iudaei et veteres interpretes non pauca disseruerint, eliam hoc loco 
breviter referre non pigebit. Talmudistae ibi cernunt mysterium, voluisse scil. Deum 
Ezechiam regem constituere Messiam et Sennacherib regi Assyriorum attribuere par- 
tes Gog et Magog ; at cum Ezechias non ea re dignus inveniretur, literam mem sese 
clausisse (ita censet Bar-Kapara, Sanhedrin 9&4 a ; cf. Del.). AliiTudaeorum significari 
volunt prineipatum Iudaeorum a tempore capiivitatis arctatum et clausum manere 
usque ad tempus Messiae (cf. Munsterus ad h. 1.) ; alii ea litera stabilitatem imperii 
Messiae designari aiunt, uti a contrario per Y apertum in fine Neh. 2, 13 ruptura 


: Is. 9, 1 233 


jndieetur (ef, Grotius ad h. 1). Alii Iudaeorum quos etiam: Martinus Raimundus et 
Galatinus imitati sunt, temporis notam ibi deprehendunt, 600 scil. annorum ab edito 
valicinio usque ad partum Virginis (cf. Galatimus, de arcanis cath. verit. 7, 14 et 
apud Sanct.). Varia alia coniectantur ab interpretibus catholicis : designari virgini- 
tatem matris Messiae intemeratam (ita Galalinus 1. c.); vel imperium Christi in 
Ecclesia a Iudaeis non esse intelligendum, Isaiam ita literam exprimentem innuere 
voluisse censet Pinf.; varia affert Sasb. : esse supra naturam ea quae in hoc capite 
afferantur, sicut sit contra naturam literae mem, ut in medio vel principio dictionis 
claudatur ; vel figurari aelernitatem imperii Christi, quod aperturam vel divisionem 
non patiatur. Nihil non contineri in Christi imperio, clausa litera declarari probabile 
censet Sanct., neque enim ait arcano et mysterio carere posse quod tamdiu durave- 
rit tam rarus et tam ab omnibus notatus scribendi modus ; alios per mem quadratum 
nos doceri velle Lap. dicit Christi regnum esse per quattuor mundi plagas dilatandum ; 
sed merito addit-Lap. : ego haec ad masoretharum et cabbalistarum inventa et ad 
iudaica symbola refero, et merito rident et Iudaeorum et multorum Christianorum 
explicationum portenta AMalv. For. — Ceterum eliam ferri codd. hebr. cum litera 
consueta, de Rossi ostendit. Seriptionem inusitatam explicant Morinus, Ges. Maurer, 
Kn. eo quod alii olim legerint vocibus duabus n23 B5; « hoc idem contendit Elias 
levita, et talmudistae in tractatu Sopherim cap. 7 hanc dictionem inter eas enume- 
fant, quae scribuntur ut duae, leguntur ut una.» (de Rossi, variae lectiones 'ad Is, 
9, 6). Cum n5 forma sit Hebraeis inusitata, eam explicandi rationem JDrechsl. reii- 
cit; sed de Rossi eam in duobus codd. invenit, neque apparet cur non ab uno 
alterove ad analogiam D sit excogitata, qui dein vocem illam unam ita discerpens 
scriptioni illi per tam longam traditionem a talmudistis usque ad nostra tempora ser- 
vyatae occasionem et originem dederit ; simul tamen plurimi codd.:sistunt ad margi- 
nem qeri 12325 (de Rossi). Sed satis superque de mem clauso. Alios et plures fontes 
pro hac quaestione invenies indicatos apud de Rossi, Ros. Del. Naeg. 


Caput tertium 9, 8-12, 6. 


Anc. — Hoc caput tribus partibus facile dividitur : prima quattuor stro- 
phis quae eodem epiphonemate distinguuntur peccata varia et castigatio- 
nes continet quibus Israel innectitur (9, 8-10, 4). Hisce et minae ante- 
cedentibus prolatae accuratius determinantur et quanta sit in populo 
morum perversitas per omnes ordines serpens et inde consequens pu- 
nitionis divinae necessitas, luculentius demonstratur. Altera parte ca- 
stigatio per Assyrios 7, 16 iam proposita et 8, 6-8 adumbrata latius 
describitur et primo quidem Assyriorum impetus, arrogantia, superbia; 
dein quam egregie Deus fidelis hostium superbiam sit deiecturus (10, 

* 5-34). Hoc iudicium et hanc ruinam hostium consequitur, uti 8, 10 et 
9, 4 seq. iam innuitur, in tertia parte descriptio Emmanuelis eiusque 
regni, quod sit regnum iustitiae et pacis, ad quod omnes nationes 
adiungendae erunt; denique cantico laudis et gratiarum actionis totum 
caput absolvitur (11-12, 6). 
^ Ex quibus iam perspicitur, tria illa quae in antecedentibus rei argu- 

mentum constituebant hic quoque inveniri : populi peccata, castigatio- 
nem, salutem messianicam ; quorum singula iam accuratius pleniusque 
tractantur. 


1. Adhuc manus extenta 9, 8-10, 4. 


IIaec pars eo prae ceteris excellit quod quattuor strophis constat quae 
eodem versu concluduntur : in omnibus his non est aversus furor eius 
sed adhuc manus eius extenta. Ita ipsa forma externa iam indicatur Deum 
populum suum variis iudiciis iam afflixisse neque tamen emendationem 
esse effectam ; quare repetitis castigationibus opus esse. Strophae ita 
constituuntur, ut ratio reddatur ex peccatis populi, cur furor Domini non 
sit aversus, et quomodo adhue ad novam castigationem manus dicatur 
extendi, alio et alio suppliciorum genere demonstretur. Sermonem pro- 
xime fieri ad regnum Israel, ex ipsis nominibus certum est; v. g. v. 9 
Ephraim et habitantes Samariam; item v. 920 Manasses et Ephraim; et 
ita multi interpretum rem concipiunt (cf. Theod. For. Pint. Osor. Mald. 
Lap. Sanct. Mar. Men. Tir. Net. Troch. Naeg.). At Iudam quoque 
tangi idque saltem oblique et eo fere modo, quo transitus fit 8, 8 ab 
Israel ad regnum iudaicum, certum videtur; nam quae v. 16. 11 et 10, 
1 seq. reprehenduntur, eadem sunt quae alias propheta in Iuda directe 
vituperat; dein v. 20 Iuda explicite effertur et demum quae 10, 3 seq. 
dicuntur, cum contra Iudam proponantur, merito censebis in antece- 
dentibus quoque rationem afferri, cur iudicium tale in Iudam devolva- 
tur. Quare a vero non aberrare videntur qui in hac quoque parte regnum 
iudaicum includunt (cf. Malv. Gord. Drechsl. Del. Rohl.); alii saltem 
10, 1. 9 de Iuda quoque dici asserunt (cf. S. Hier. Mar. Men. Lap.). 
— Mane partem versibus octosyllabis et sexsyllabis exhiberi, vide 
Bickell, carmina vet. test. metrice p. 200. 201. 


4) Contumacia Ephraim et poena 9, 8-12. 


Ephraim demum interiturum esse iam "1, 8 erat annuntiatum ; quid 
pro proximo tempore ingruat, vates 8, 4 seq. indicavit. « Nunc ad id 
unde egressa fuerat oratio revertitur et vastitatem vaticinatur Samariae » 
(Pint.) accuratius magisque per singula incedens ; v. 8 « Verbum misit Do- 
minus in Iacob et cecidit in Israel » ; —1. e. Deus oraculum admonitionem- 
que misit per prophetas neque verbum hoc eventu carebit sed complebitur, 
descendit in Israel, ut ibieventu compleatur, vel ut ibi sedem quasi stabi- 
lem sibi figat, donec quod verbo continetur reipsa sit expressum. Conside- 
ratur enim verbum Domini tamquam nuntius, qui non revertitur re infec- 
ta neque « vacuum, sed faciet quaecumque volui et prosperabiturin hisad 

quae misi illud » (Is. 55, 14) ; «dirigitur in Iacob et certoeveniet » (For.) ; 
de verbo 53 cadere cf. Ruth 3, 48 *31 52! yx vertit S. Hier. « quem 
res exitum habeat ». Verbum iam missum est 1, 8. 16; 8, 8; propter 
arrogantiam et contumaciam Israelitarum repetito asseritur certissime 
in opus fore deducendum. Inde v. 9 « et sciet omnis populus Ephraim 
et habitantes Samariam, in superbia et magnitudine cordis dicentes : 
v. 10 lateres ceciderunt, sed quadris lapidibus aedificabimus ;. syco- 
moros succiderunt, sed cedros immutabimus » ! — scire i. e. reipsa in 
se experiri ; opus est tam nervosa assertione ; nam castigationibus eous- 
que immissis adeo non sunt emendati, ut potius spiritus assumerent 
contumaciores et vulnera damnaque inflicta insigni modo ad omnium ad- 
mirationem reparaturos esse sese iactarent. Ergo divino iudicio non 
correcti sunt, sed obdurati in tantum, ut manum Dei ultricem rideant 
et subsannatione blasphema gaudeant, quod Deus miseras casulas mu- 
rosque debiles destruxerit, quo commodius meliusque iam quadris ae- 
dificent. Communiter enim, uti hodiedum adhuc fieri solet (cf. Kn.), 
domus lateribus aere obduratis et trabibus ex lignis sycomororum con- 
fectis construebant. Modus loquendi proverbium sapit, urbium domuum- 
que ruinas et regionis agrorumque vastationem se flocci facere eaque 
cuncta prae opum affluentia se egregie esse compensaturos. Utrumque 
autem vastationis genus verba satis declarant (cf. Mald. Mar. Lap. 
Calm.) ; attamen non desunt qui membrum utrumque ad unam domuum 
structuram referant (cf. Kn. Del. Rohl.). — Talem animorum praesump- 
tionem etcontumaciam Israelitas prae se tulisse probabile est, cum hosti- 
les Assyriorum invasiones fleri coeptae sunt, de quibus 4 Reg. 15, 29. 

Haec autem contumacia et superbia retundetur ; ita verbum antea iam 
factum in Israel confirmatur v. 14. « ef elevabit Dominus hostes Rasin 
super eum et inimicos eius in tumultum vertet » ; — hebr. et inimicos 
eius incitat vel stimulat (cf. 19, 2 LXX) i. e. hostes Rasin regis Syriae, 
Assyrios, Deus superiores reddet et efferet contra eum scil. Ephraim 
vel Israel eosque Deus quasi stimulis additis impellet, quo ferocius mu- 
nere ultorum fungantur. Appellantur hostes Rasin, quia revera expu- 
gnabant. Damascum, terram vastabant et Rasin rege occiso magnam po- 
puli syriaci partem in capitivitatem abducebant (cf. 4 Reg. 10, 9). 
Hostes autem Rasin roboratum iri a Domino et incitatum vates monet, 
quo quam indignam inierint Israelitae belli societatem et quam fatalem 
iis inculcetur : quibuscum foedere impio sese iunxerunt, cum iisdem pa- 
riter poenas luent tali foederi quam maxime debitas. Latinum n tu- 
multum. vertet intellige non de perturbatione hostibus inferenda, sed 
ex hebr. et membro parallelo de magno quodam impetu et furore bellico, 
quo excitati et tumultuantes Israelitas aggrediuntur ; super eum accipe de 


' 

Ephraim, quia ei poenam denuntiari ex antecedentibus planum est (cf. 
Osor Mald. Sa); alii eum accipiunt ipsum Rasin (Mar. Mald. Tir. 
Calm. Rohl. Drechsl.) ; sedsi minae contra Rasin intentarentur, Israe- 
litis solum oblique et quasi per consequens utpote sociis Rasin poenae de- 
nuntiarentur; verum post accusationem adeo gravem de superbia et elatio- 
ne cordis et post assertionem tam nervosam et scient... ipsis Israelitisim- 
mediate divinam proponi vindictam prorsus exigitur, nisi orationem 
vi sua spoliare volueris. Quare merito dicit Mald. : elevabit non contra 
Rasin, ut multos interpretari video, sed contra Ephraim et Israel. Idem 
etiam sequentibus suadetur, quibus et Syriam et Philisthaeos et Israeli- 
tas pleno ore ab Assyriis esse devorandos dicitur : v. 129 « Syriam ab 
oriente et Philisthiim ab occidente et devorabunt Israel toto ore » ; — 
verbum devorabunt etiam ad prius membrum est referendum. Nam in- 
scriptionibus cuneiformibus Theglathphalasar regis docemur, Philisthaeos 
eo tempore socios fuisse Syrorum et Israelitarum ; ita enim in eius re- 
gis annalibus legitur : « palatium patris Razin de Damasco in montibus 
inaccessis... obsedi, cepi ; octo millia hominum cum opibus suis... Mitin- 
ti de Ascalon.. in captivitatem abduxi ». Ex alia inscriptione colligitur 
Hannonem de Gaza cum copiae Assyriorum irruerent et victoriam de Is- 
raelitis reportassent, in Aegyptum aufugisse. Unde textum hebr. et la- 
tinum eo quo dixi modo intelligi oportet ; verbum autem devorabunt 
emphasis gratia alteri membro, de quo praeprimis in hoc contextu agi- 
tur, esse adiunctum facile concesseris. 


Ex interpretibus unus ef. ex inscriptionibus cuneiformibus rite perspexit: 
fieri non posse, ut Syri et Philisthaei tamquam aggressores Israelitarum propo- 
nerentur. Unde ipse vertit : Iahve incitat inimicos eius contra Aram in oriente 
et contra Philisthaeos ; huic tamen versioni non subscribo, quia excitare contra 
requirit 2, uti habetur 19, 9. Quare alia iunctio grammaticalis assumatur opor- 
tet, uti supra proposui. — Alii interpretes [sraelitas a Syris et Philisthaeis, ergo 
ab ipsis eorum sociis, devorari volunt. Immo quia Philisthaei non regnum 
israeliticum, sed iudaicum, cui soli vicini erant, aggressi sint (cf. 9 Par. 98, 
16-19), Del. concludit iam in hoc versu minas extendi in Iudaeos; Naeg. vero 
Philisthaeos non alio modo nominari h. l. censet, nisi ut dicatur [sraelitis 
bellum iri illatum ab omni parte, ob oriente et occidente; quasi Philisthaei 
eorumque regio pro occidente ponerentur ? ! — Simul nota, ex mentione Razin 
etex conditione qua bellum Theglathphalasar refertur ostendi oraculum hoe 
loco omnino recte collocari nec posse quod Bred. vult transferri ad 5, 93. 


Explicatur igitur v. 12 quomodo Deus Assyrios sit elevaturus contra 
Ephraim; illis enim concedetur, ut socios Israelitarum et ipsos Israeli- 
tas pleno ore, ad libitum et magna cum crudelitate et ferocia devastent 

et quasi devorent. Talia Deus respondet superbiae et contumaciae 
Ephraimitarum (v. 10). Verum una castigatione ira divina non erit 
contenta : « im omnibus his mon est aversus furor eius, sed adhuc 
manus eius extenta » ; — i. e. « nondum placabitur hac Israelis puni- 
tione; adhuc maiora supplicia illi intentabit; manus extenta impendens 
malum significat, sumpta metaphora a flagellante qui ut fortius verbe- 
ret, manum extendit » (Mald.). Olim Deus brachio extento hostes populi 
sui prostravit et suis beneficia maxima contulit (cf. Deut. 4, 34; 5, 15; 
1, 19; 9, 99; 11, 2 etc.), iam tanta accidit rerum mutatio, ut eadem 
insigni potentia utatur ad populum suum  flagellandum et conteren- 
dum. 


b) Perversitas latissime serpens et poena 9, 13-17. 


Cur manus Domini sit adhuc extenta et ad quae supplicia infligenda sit 
extenta, altera stropha declaratur. Et prius quidem poenam inflictam suos 
non tulisse fructus emendationis dicitur v. 13 « Et populus non est rever- 
sus ad percutientem se et Dominum exercituum non inquisierunt. »; — 
Dominus castigat, ut erudiat, ut populum aberrantem ad se reducat. 
Olim castigationes inflictae ad id valuerunt; tempore enim iudicum cum 
hostibus traderentur opprimendi ad poenas luendas, clamaverunt ad 
Dominum et Dominus misit eis salvatores (cf. Iud. 3, 19; 4, 3; 10, 
12 etc.); ita miseriis attriti didicerunt quam acerbum sit reliquisse 
Dominum; at nunc iam adeo callum obduxerunt, ut ne verberibus 
quidem eruditi saperent. Dominum inquirere i. e. eum adire suppliciter 
saepe dicitur de omni cultu ac veneratione Dei; hic vero potius initium 
illud reditus ad Deum intelligitur, quo malorum pertaesi a Domino 
opem ac remedium efflagitent. At ne ad tale quidem melioris sensus 
"indicium erudiebantur. Unde maior etiam poena, qua omnes reipublicae 
ordines afficiantur et regnum ipsum ruinae atque interitui proxime 
obviam feratur, ad exemplum quoque Iudaeorum (qui quid simili Dei 
visitatione discendum sit regni cognati sorte admonentur) regno israeli- 
tico annuntiatur. Ita v. 14 « et disperdet Dominus ab Israel caput. et 
caudam, incurvantem et refrenantem una die »; — hebr. in altero 
quoque membro nobiles et plebeii metaphorice designantur : ramum 
(palmae) et iuncum ; latinum intellige de subdito et de dominatore; cete- 
rum additur explicationis gratia v. 19 « longaevus et honorabilis ipse 
est caput, et propheta docens mendacium ipse est cauda »; — nemini 
parcetur; qui aetate vel dignitatum honoribus reverentiam sibi conci- 
liant vel qui, ut pseudoprophetae, auctoritatem mentiuntur et fallaciter 
sibi arrogant omnes delebit, exscindet (hebr.) Dominus e censu populi 
sui. « Pseudoprophetas autem qui principibus adulantur et turpissimi , 


238 Is. 9, 14-16 


lucri gratia populo blandiuntur, caudam nomino ; quid enim contemn- 
tius et abiectius animo fingi potest quam populi cupiditatibus inservire, 
' linguam venalem habere, sub ficta specie religionis e mendaciis perni- 
ciosissimis victum comparare » (Osor.)? 


S. Hier. h. l. v. 14 habet in sua versione incurvantem et depravantem et explicat 
eum qui recta pervertit. Eadem verba hebr. Is. 19, 15 vertit, uti in vulg. v. 14 legi- 
mus incurvantem et refrenantem, et explicat : « possumus dieere incurvum et las- 
civientem, ut intelligamus senem et puerum ; nos autem verbum hebr. agmon (Tn22N) 
dum celeriter quae scripta sunt vertimus, ambiguitate decepli refrenantem. diximus, 
quod significantius Aquila transtulit oxosg^oovz, id est, qui nihil recte agit, sed omne 
perversum,ut puerum significaret » (M. 24, 181). Vocem 1Y22awN 3$. Hier. vertit Is. 


58, S et Iob. 40, 21 circulum; significat arundinem palustrem. Rite h.l. explicant 


phrasin ex hebr. ramum et iuncum For. Mald. Mar. Lap. Pint. Malv. Men. Tir. eV 


recentiores. Voces latinas varie accipiunt; satis ea explicat Men. : « vocatur senex 
incurvans vel quia dorsum ipsum el totum corpus curvatur in senibus, vel quia alios 
exemplo, consiliis, legibus dirigit aut curvat ; pseudopropheta dieitur refrenans, quia 
suis falsis oraculis et dogmatibus frenat et flectit populum ». 

Alii tamen aliter. 5. Hier. respexisse videtur verbum 5325 cf. Prov. 21, 14 vel n55 
incurvare ; demum éx iunco vel fune iunceo (vel circulo) qui ponitur in naribus (Iob 
40, 21) refrenantem vel frenum derivant (cf. For.) 


Sunt qui v. 15 tamquam interpolatum eiiciunt; ita Koppe, Ewald, Hits. Ges. 
Kn. Cheyne, Diest. Bred. et A. Scholz (die alexandr. Uebersetzung p. 24) 
Versum defendunt ac retinent Drechsl. Del. Naeg. Troch. Rohl. ete. Atque id 
omnino recte fit. Primo enim minime inusitatum est, ut [saias imagines et me- 
taphoras quas adhibet ipse explicet ; vide 1, 5-8. 99. 23 ; 3, 14. 15 ; 5, 14. 18. 
19; '1, 20; 8, "1 etc. Deinde glossator caput et caudam certo certius explicasset 
nobiles et ignobiles; explanatio de pseudoprophetis, uti est sarcasmo plena, ita 
tamen hoc loco non adeo in aperto est ; quare quia est insolita, minime glos- 
satoris manum prodit. Demum v. 15 cum de populi ducibus qui vere sint auc- 
toritate et dignitate et qui talem auctoritatem falso sibi vindicant, sermo liat, 
apte instituitur transitus ad v. 16 ; immo si cum vulg. et LXX, Syro, Chald. 
vocem B'1UN?2 intellexeris beatificantes, versus antecedens omnino est neces- 
sarius, cum sine eo nulla esset facta mentio pseudoprophetarum, et proinde cur 
beatificantes subito inducerentur, minime posset intelligi. Adde quod cauda 
multis nominibus apta sit pseudoprophetarum designatio irrisione plena; unde 
cur dematur, nulla ratio excogitari potest. 


Quia omnes ordines perversitate infecti sunt, pariter peribunt et qui 
decipiunt et qui se decipere sinunt v. 16 « et erunt. qui beatificant po- 
pulum istum. seducentes, et qui beatificantur. praecipilati »; — i. e. 
pseudoprophetae populo blandientes et eius cupiditatibus conniventes 
fausta quaeque vaticinantur, populum non de peccatis coarguunt, sed 
felicem ac beatum laudant, et ita plebem misere decipiunt; sed qui ab 

iis laudantur, interitu absorbebuntur (hebr.). Hebr. reddunt : ductores 
populi facti sunt seductores et ducti eius absorbentur ; vide de hac. vo- 
ce 3, 12. De pseudoprophetis cf. Ez. 13, 3 seq. — Quia igitur assenta- 
toribus faciles aures praebent et in malitia callum obduxerunt, v. 4'i 
« propter hoc super adolescentulis eius non laetabitur Dominus et pupil- 
lorum eius et viduarum non miserebitur, quia omnis hypocrita est et 
nequam et universum os locutum est stultitiam »; — iuvenes ad bel- 
lum robusti, qui alias proelia Dei proeliabantur tamquam agmina Dei 
Israel (cf. 4 Reg. 171, 45), iam Deo summo belli duci non sunt. gaudio, 
eos suo favore et gratia minime comitatur, sed tamquam degeneres ac 
spurios abiicit. Illa litotes non. laetabitur hac reprehensionum serie non 
caret suo pondere et cum verbo ipso tempora olim meliora tangantur 
etiam aliquid triste habet admixtum ! . Quantopere Deum offenderint et 
aversum reddiderint, ex eo potissimum elucet quod is qui peculiari 
studio et amore se patrem dicit et legibus latis protectorem se praebuit 
singularem viduarum et pupillorum (cf. Ex. 22, 22. Deut. 10, 18; 24, 
11; 21, 29), iam eorum quoque curam se abiicere profitetur. Ne horum 
quidem miseretur, quia scelera occuparunt universa. Omnes impii sunt 
— "jn a LXX vertitur àcsQjc, dvopos, xapáyspoc, bis etiam Uüxoxprríg — 
et sceleribus malitiaeque dediti, et quod animis pravis volvunt, etiam 
magna cum licentia ore effundunt; loquuntur omnes 7522 impietatem 
ac blasphemiam vel generatim scelera, crimina, praesertim res impudi- 
cas ; ita enim vox saepe usurpatur de scelere nefando, stupro, incestu (cf. 
Iud. 19, 93. 2 Sam. 13, 42) et stultus dicitur homo improbus, atheus, 
blasphemus. Quare perdurante perversitate etiam iis poenis emen- 
datio non est effecta; unde « in, omnibus his non est aversus furor 
eius, sed adhuc manus eius extenta »; — in bellis cum Assyriis 
quae 4 Reg. 15, 29 summatim recensentur et popali florem cecidisse 
et viduas pupillosque plurimas sustinuisse iniurias et miserias, res 
est per se satis explorata. At nullam esse secutam ex divinis correp- 
tionibus emendationem morum, ex iis facile colligitur, quae de Phacee 
dicuntur : « non recessit a peccatis leroboam filii Nabath qui peccare fe- 
cit Israel » (4 Reg. 15, 28). Idque sequenti quoque stropha comprobatur. 


a) Dissidia intestina 9, 18-24. 


Cur manus Dei ad ulteriora supplicia adhuc sit extenta, ratio reddi- 
tur v. 418 « Suecensa est enim quasi ignis impietas, veprem et 
/ 


4. Quare falso censent de Lagarde ct Bred. textum esse corrigendum in nbz! N5 non parcet, 

spinam vorabit, et. succendetur in. densitate saltus et convolvetur su- 
perbia fumi »; — impietas longe lateque serpens ingenti comparatur 
incendio, quo saltus absumitur et cuncta densissimo fumo involvuntur. 
Superbiam fumi intellige densa fumi volumina ex vasto incendio alte 
in aera emissa; hebr. eodem sensu : ef convolventur (saltus densitates) 
elatione fumi, extulerunt se altitudine fumi (cf. Malv. Mald. Mar. ; 
idem recentiores). Imago haec apte adumbrat, quaenam sit peccati vis, 
pernicies, destructio. Est enim ignis et incendium vastum, quo omnia 
absumuntur et quod in immensum crescens fumi densitate et ruinis 
omnia involvit. Ita impietas sine limite grassatur, sed eos ipsos quos 
invaserit misere perdit, cruciat, destruit, rempublicam ruina et excidio 
prosternit (cf. Sanct.). Non erit abs re propter v. 14. 15 veprem spi- 
nasque explicare de plebe, densitatem saltus arboresque altas silvaeque 
magnitudinem de ducibus et principibus (cf. Sanct. Lap. Men. Tir. 
Calm.). Ea quoque est comparationis vis qua ostendatur impios fatali 
quadam necessitate quae ex ipso peccato enascatur sibi ipsos cruciatus 
infligere et interitum machinari; « nemo enim alius flammam illis 
infert, sed ipsi ad hoc sibi inter se sufficient » (S. Cyr.) et « abunde 
igitur docuit inique. agentes sibi poenam attrahere... et sicut ferrum 
rubiginem parit ab ea autem consumitur, ita qui inique vivit et pecca- 
tum committit, ab eo corrumpitur » (Theod.). 

Quod modo attribuebatur impietati, iam ad divinum furorem, quippe 
qui impietate quam maxime provocatur, refertur tamquam ad altis- 
simam causam, ut innotescat, quanto odio Deus scelera prosequatur 
v. 19 « in ira Domini exercituum conturbata est terra. et erit populus 
quasi esca ignis » ; — hebr. redditur modo ad imaginem congruo : ferra 
exusta est (cf. Malv. For. Ros. Rohl. Naeg.), uti LXX quoque habent. 
Iam imago declaratur unoque exemplo demonstratur, quali incendio inter 
se absumantur. Intestinis enim discordiis odiisque distrahuntur et be- 
stiarum instar inter se devorant : « vir fratri suo non parcet; v. 90 et 
declinabit ad. dexteram et esuriet, et comedet ad. sinistram et non sa- 
turabitur ; unusquisque carnem brachii sui vorabit ; Manasses Ephraim 
et Ephraim Manassen, simul ipsi contra Iudam » ; — « ecce quomodo 
conflagrabat terra » (For.)! « sicut fera famelica saevit inter armenta et 
modo a dextris modo a sinistris pecus iugulat, ita et ipsi inter fratres et 
proximos grassabantur » (Mald.). Furor caecus describitur eo quod modo 
ad dexteram modo ad sinistram saevire, mordere (vel secare hebr.) et 
devorare dicuntur. Quantopere consanguinitatis vincula sint dissoluta, eo 
cernitur quod in fratrem furere, quod Manasses contra Ephraim saevitia 
ferri dicuntur. Ipsa nomina arctissimam illam sanguinis cognationem in 
memoriam revocant ; quanta rei indignitas, ut familiae filiorum dilectis- 

simorum Ioseph, quos Iacob patriarcha adeo favore paterno est amplexus, 
iam ferarum in morem mutuis odiis et caedibus inter se iugulent! Et 
quid demum emolumenti inde consequitur ? Sceleribus et mutua illa sae- 
vitia magis magisque redduntur infelices ; furore qui nulla satietate ex- 
- . pleri potest sed fatali necessitate simul cum victimis furoris crescit, ad 
nova continua crimina propelluntur ; hanc mali cupidinem insatiabilem 
et latius ac funestius grassantem vates optime adumbrat dicens : et pro- 
scindunt ad dexteram et esurient, et devorant ad sinistram et non satu- 
rabuntur. Hac mutua saevitia demum unusquisque sibi ipsi quam maxime 
fatale damnum infert : carnem brachii sui i. e. sua ipsorum fulcra, sub- 
sidia, auxilia auferunt atque destruunt; brachium enim metaphora est 
opem, adiutorium, potentiam designans. Dum in fratres saeviunt, se ipsos 
interimunt. Hisce crebras illas in regno israelitico discordias, coniura- 
tiones, caedes imagine exhibet ; « nam cum servi in dominos insurgerent 
et reges occiderent regnandi cupidine, quas caedes non verisimile est 
patratas fuisse ? quas seditiones non excitatas » (For.) ? huiusmodi rerum 
perturbationes sane evenisse censendae sunt, cum « coniuravit et tetendit 
insidias Osee filius Ela contra Phacee filium Romeliae et percussit eum 
'etinterfecit » (4 Reg. 13, 30), uti antea Phacee coniuraverat contra 
Phaceiam regem eumque pari modo cum aliis multis percusserat (l. 
c. 93). Ad haec tamquam rebellionis contra Deum fastigium accedit, 
quod inimicitiis inter se divisi tamen odio communi et societate iunguntur 
contra Iudam i. e. contra tribum a Deo electam, in qua regnum suum 
ac dominium collocatum voluit, « deIuda enim elegit principes » (1 Par. 
98, 4;cf. Gen. 49, 10); ergo solum ad theocratiam oppugnandam et si 
possent destruendam inter se uniuntur ! : ? 
Verum hac unione et concordia magis etiam quam illis dissidiis suam 
ipsorum machinantur ruinam ; quare v. 21 « Zn his omnibus mon est 
aversus furor eius, sed adhuc manus eius extenta » ; — i. e. « ponitur 
poenae ulterioris praeparatio » (S. Thom.) ; « in omnibus his nonavertetur 
furor Domini consumens vitia atque subvertens ; sed quantoilli proficiunt : 
ad peccandum, tanto iste amplius manum suam extendit ad poenas » 
(S. Hier.), «, neque enim oportebat medicum morbo non intermittente a 
curatione desistere » (Theod.). 


d) Iniustitia et oppressio 10, 4-4. 


Quarto demum et ultimo loco quam late serpserint flagitia sacer vates 
eo describit et absolvit, quod ipsos qui esse debebant iustitiae administra- - 
tores et vindices omni genere iniustitiae ius et ordinem subvertentes exhi- 
bet (simili modo 5, 23 in iudicum iniustitia et corruptione fastigium ini- 


.quitatis depinxit), simul accuratius declarans, quid iam valeat caput et 
Isaias I — 16. 


242 Is. 10, 4-4 


^ 


palma (9, 14); et malitiam illam universalem (9, 17) in primoribus perse- 
quens. Est scil. lex ordinatio in bonum communitatis et legibus normae 

iuris sunt tuendae et exsequendae, quae totius civitatis et singulorum 

emolumentum constituunt. Unde v. 4 « Vae qui condunt leges iniquas 

et scribentes iniustitiam scripserunt, v. 2 ut opprimerent in iudicio pau- 

peres et vim. facerent causae humilium populi mei, ut essent viduae 

praeda eorum et pupillos diriperent » ; — hanc iniquitatis enormitatem 

jam graviter effert vates exclamatione vae gradationem exprimente. 

Pessimam delineat iniustitiam, illam scil. quae forma legali, legibus 

utcumque demum latis exercetur, specie igitur iuris ac iustitiae et recti 

ordinis fallaciter induitur, de qua quam maxime valet : vae qui dicitis 

malum bonum (9, 20). Hebr. sedulo scribentes molestiam sedulo scribunt 

(222 scil. in forma piel h. 1. tantum) i. e. talia quibus alios oppressioni- 

bus et iniuriis vexant ope legum. Ex qua accusatione conclude inter alia, 

quantopere scriptio in usu fuerit ; ridiculi igitur sunt qui leges caerimo- 

niarum, rituum, iura sacerdotum et levitarum, usus sacros solum Eze- 

chielis vel Esdrae temporibus demum scripto esse consignata nobis 

obtrudere volunt. Quis id crediderit, dum vatem audit conquerentem 

de mala scribendi sedulitate, ut aliorum agros, domos, pecunias sibi 

forma legali et iudiciali arripiant? vel ex hebr. : wt repellant pauperes a 

iudicio (a foro, ne ius suum prosequantur vel obtineant), wt rapiant 

ius afflictorum populi mei. Maior gradus eo habetur quod miseris et 

afflictis addunt afflictionem, quod viduas et pupillos, miserorum miser- 

rimum genus quod omnium miserationem et opem iure quodam nativo 

sibi vindicat, ferociter ac crudeliter spoliant et tamquam praedam obviam 

ac facilem agunt. Cum Deus dicat populi mei, paterna ostendit viscera 
populi sui afflictione commota, sed etiam accusationem auget, quia illi 
populum Deo sacrum, cives suos sacra quadam theocratiae unione con- 
iunctos sibi ac cognatos adeo opprimunt et abiiciunt. Tali appellatione 
populum iudaicum potissimum designari (cf. 3, 14. 13) probabile est: 

unde sermo ad Iudaeos deflectere videtur, quorum iudices eorundem 

criminum accusari certum est (cf. 5, 8. 23. Mich. 3, 1-4): 

Quare multis titulis merito sequitur castigatio v. 3 « quid facietis in 
die visitationis et calamitatis de longe venientis? ad, cuius confugietis 
auaxilium? et ubi derelinquetis gloriam vestram? v. 4 ne incurvemini 
sub vinculo et cum interfectis cadatis » ; — quam impotes sint omnisque 
auxilii expertes, interrogationibus positis describitur. Diem visitationis 
vel vindictae divinae et diem vastationis quae e regione longinqua ve- 
niet, invasionem vocat Assyriorum, qua demum regnum israeliticum 
periit (cf. 8, 1). Qui si ingruerint, ubi relinquetis gloriam vestram? 
i. e. ubi opes, divitias quibus nunc gloriantes confiditis (9, 10) abscon- 

detis vel quomodo. servare poteritis? nihil vobis proderunt, captivita- 
tem, vincula, mortem ignominiosam a vobis non avertent. In hebr. ! 
explica : nihil relinquitur, nisi ut curvemini sub captivis et sub inter- 
fectis cadatis i. e. inter ipsos captivos ultimum locum curvati occupare 
cogentur vel itineris molestiis fatigati vel in carceribus inter captivorum 
pedes abiecti et provoluti; inter cadavera ruent iisque operientur, id 
quod pariter vel de transportatione in alienam regionem intellige vel de 
squalore et foetore carcerum. Republica destructa summam eis praedicit 
miseriam et abiectionem ; ita Deus « superbiam et magnitudinem cordis » 
(9, 9) et animorum contumaciam puniet et franget. 

Etiam hac castigatione quae videri poterat calamitas extrema Dei vin- 
dicta nondum quiescit « super omnibus his mon est aversus furor eius, 
sed. adhuc manus eius extenta » ; — idque duplici modo : super eos 
qui superstites in captivitatem abducuntur ; cf. Ez. 5, 12 seq. Deus 
enim minatur se etiam post eos qui in omnem ventum dispergentur eva- 
ginaturum esse gladium i. e. eos quoque ulterioribus poenis esse visita- 
turum; dein furor eius nondum quiescit, quia regno israelitico destruc- 
to hostes eosdem Assyrios ut vindictae suae ministros mittit in Iudaeam 
et ità manum suam ultricem levat ad regnum iudaicum  percutiendum. 
Ita transitus fit ad sequentia eodem modo, quo supra flumen Assur (8, 
"1. 8) inundatione et vastatione Israel facta ad Iudam transiens et Iudam 


'inundans nobis proponitur, vel apud Michaeam (1,9) ictus Samariae 


impactus dicitur venire usque ad Iudam et tangere portam Ierusalem. 


2. Assyriorum in Iudaeam invasio et prostratio 10, 5-34. 


Deus Assyrios mittet suae vindictae administros ; illi autem in eo mu- 
nere sibi a Deo demandato efferuntur maxima superbia, elatione, con- 
temptu et blasphemia adversus Deum ; quare Sanctus Israel arrogantiam 
Assyriorum confringet subito, inexspectato ; populus vero electus cala- 
mitate assyriaca ad Deum salvatorem plena fide mentes animosque con- 
vertet. — In hac parte Assyriorum potentia et superbia, impetus hosti- 
les, clades demum ac ruina repentina, quam Sennacherib cum exercitu 
suo est expertus (cf. Is. 31, 36. 4 Reg. 19, 33) praeclaris dicendi lumi- 


1. Servatis consonantibus legit de Lagarde "vox nn ny35 'm5a i. e. Deltis cadit, fractus 


est Osiris; cf. 46, 1. 2; ita ut sit responsum ad v. 3 : ad cuius confugietis auxilium? Sed 
praeter alia nihil adest vestisii numina haec apud Israelitas in honore habita fuisse. Ei in- 
terpretationi consentit Delitzsch, Prolegomena eines neuen hebr. aram. Woerterb. p. 200, 
not. 6. — Colebatur utique Adonis sub nomine quóque Osiridis apud Phoenices, verum te- 
ste Movers (Phoenizier I p. 235) tempore posteriore. 

nibus illustrantur : Assyrii loquentes inducuntur bis (v. 8 seq. v. 13 
seq.); magnifica descriptione proponitur, quomodo omni obstaculo per- 
rupto per avia et devia cursu praecipiti ruentes ad urbem sanctam 
prosternendam festinent (v. 28 seq.) — at a Dei maiestatis nutu subito 
re infecta corruant. Quare hoc caput sublimi suo dicendi genere inter 
reliqua eminet. 


a) Dei consilium — elatio Assyriorum 10, 5-19. 


Denuntiatio poenae ab Assyriis infligendae statim ita instituitur, ut 
appareat propter Emmanuelem terram Emmanuelis non posse penitus 
vastari ab hostibus, veríám — hostibus qui terram. Emmanuelis aggresi 
sint conatum istum demum perniciei fore. Quare in ipsa iudicii in Iu- 
daeos devolvendi adumbratione ab eo incipit vates, ut exsecutoribus di- 
vinae castigationis castigationem graviorem annuntiet. Unde ad quem 
tandem exitum res perventurae sint, simul cum calamitate ad piorum 
solatium praedicit. Ita v. 5 « Vae Assur, virga furoris mei et. baculus 
ipse est, in manu eorum. indignatio mea » ; — bene advertit Sanct. : 
« nota quam humaniter temperatae sint istae minae ; nam cum de afflic- 
tione Iudaeorum dicendum aliquid sit per Assyrios, ne statim grave aut 
diuturnum malum horrerent, prius incipita vae in Assyrios quam a 
vae in Iudaeos ». Sed Sion in iudicio redimetur. Quare Assur in manu 
Dei est virga et baculus, quo flagellet Iudaeos ;: id quo Assyrii reddun- 
tur Iudaeis superiores et potentes ad cladem multiplicem infligendam est 
indignatio mea in manu eorum i. e. quia Deus suam iram et vindic- 
tam eis commisit, eam in eorum manibus repositam voluit. En qua ra- 
tione sacer vates de vastissimo et potentissimo imperio iudicet, non cau- 
sis humanis viribusque bella cladesque attribuens, sed ex Dei nutu nor- 
ma theocratica cuncta perpendens. In quam rem bene notat S. Thom. 
appellatione ista Assyriorum poni auctoritatis commissionem et. flagel- 
landi officium designari, et S. Basil. : « estis instrumentum quo poenae 
infliguntur ; non agitis vestra virtute, sed vi et opera eius qui vos mo- 
vet inducimini adversum eos qui digni sunt qui conterantur ». Vae po- 
pulo Dei praedictum (v. 1) iam in Assyrios devolvitur. — Textus hebr. 
eodem modo quo vulg. concipi potest ; ita quoque apud LXX ; Syrus 
membrum alterum reddit : et baculus est plagae meae in manu eorum ; 
alii vertunt : et baculus qui in manu eorum est, est (baculus) indignationis 
meae (cf. Mald. Malv. Ges. Ros. de Wette, Umbreit) vel: baculus in 
manu eorum est indignatio mea (Drechsl. Net. RoAl.) vel (quod diffici- 
lius verbis et collocationi aptatur) : Assur virga furoris et baculus indi- 
gnationis meae, ipse est in eorum manu (Kn.). 

Iam declaratur quis sit flagellis dignus et qui flagellandi modus a Deo 

Assyriis imponatur (S. Thom.) v. 6 « ad gentem fallacem mittam eum 
et contra populum furoris mei mandabo illi, ut auferat spolia et. diri- 
piat praedam et ponat illum in conculcationem | quasi lutum platea- 
rum »; — gens fallax est, « quae inter me semper et. idola claudica- 
vit, quae praecepta mea se facturam esse mentita est » (S. lHier.); 
hebr. 52r vide 9, 171 gens scil. impia, facinorosa, in quam furorem suum 
effundere et quam duriter tractare decreverit (For.); modus et mensura 
castigationis est, ut opes et divitiae auferantur (cf. 8, 4) et populus 
humilietur omni fastu et pompis penitus ablatis et deletis et iugum 
durum oppressionis ac servitutis subeat. In conculcatione enim et con- 
temptus et dura oppressio et maxima humiliatio exprimitur. Atque ad 
id efficiendum Deus mittit Assyrios, id eis tamquam munus peragendum 
demandat. Vide quomodo Deus secundum providentiae suae consilia 
regum nationumque viribus ac facinoribus utatur ad eum demum finem 
ac terminum quem ipse sibi praefixerit! Propheta Dei in specula Dei 
quasi positus res gestas regum ac gentium quomodo insciis auctoribus 
inserviant divino nutui considerat nosque docet, in populorum historia 
variisque fatis unum illud exquirere et agnoscere. divinae gubernationis 
consilium quo omnia ad regnum Dei praeparandum et promovendum 
referuntur. 

Assur autem in huius mandati exsecutione limites excedit superbia 
elatus et ita sui ipsius ruinae causam adducit ; v..'| « ipse autem non sic 
arbitrabitur et cor eius non. ita. existimabit, sed ad. conterendum erit 
cor eius et ad, internecionem. gentium non. paucarum »; — « ponitur 
abusio potestatis concessae, in quantum excessit fines mandati » 
(S: Thom.); Assur enim non solum punire et opprimere vult, verum 
delere, exscindere gentes non paucas. Exscinditur populus qua populus, 
sirepublica destructa mores patrii, consuetudines avitae abolentur; 
idque eo magis quando populus e suis sedibus avulsus inter alienigenas 
dispergitur et alienigenarum vivendi ritum, cultum, liaguam amplecti- 
tur. fam Assyrios ea ratione internecioni gentium studuisse certum est. 
Bellis enim ferociter gestis qui caedibus superstites erant in alienas re- 
giones abducebantur et inter alias nationes dispersi miseram trahebant 
servitutem; ita autem natio quaevis a solo patrio avulsa, inter se sepa- 
rata, cum aliis commista sua peculiari indole spoliata necessario exscindt 
debebat. Hoc modo Assyrii simul singularum gentium ad resistendum 
vires frangebant impediebantque quominus qui sanguine, moribus, 
legibus inter se essent cognati, communi conspiratione inita iugum 
excutere assyriacum conarentur. — De Assyriorum in bellis gérendis 
crudelitate etc. vide quae ad Nah. 3, 4 adnotavi. 

Cur autem Assur speret se facili negotio etiam regnum theocraticum 

posse evertere et funditus delere et abolere, ratio affertur ex insigni 
Assyriorum potentia et variis expeditionibus bellicis et expugnationibus 
feliciter factis v. 8 « dicet enim : v. 9 numquid non principes mei simul 
reges sunt? numquid non. ut Charcamis sic. Calano? et ut Arphad. sic 
Emath? numquid non ut Damascus sic Samaria »? — assyriaci regni 
potentia et splendor declaratur, quod duces sunt simul reges i. e. princi- 
pes eius et satrapae singuli ita opibus et potestate pollent et tam am- 
plae imperant ditioni, ut aliarum nationum regibus facile aequiparentur ; 
id indicatur a Rabsace dicente : quomodo potestis resistere ante unum 
satrapam de servis domini mei minimis (4 Reg. 18, 24; cf. Mald. Mar. 
Malv.)? vel : omnes proceres qui mihi famulantur reges quoque sunt, ut 
merito rex regum dici possim (Osor. Malv. For. Men. Sanct. Tir. 
Calm.), sunt reges vel quia regio titulo ornati sunt vel quia inter eos 
adsunt reges nationum subiectarum (cf. 4 Reg. 25, 28; Troch. Rohl.). 
Regum enim servitute splendor aulae regiae Assyriorum augebatur, et 
si provinciarum praesides regio titulo extollebantur, eo maiore digni- 
tate et auctoritate splendebat ipse rex regum. Unde rex Assur salutari 
solebat « rex magnus » (Is. 36, 4) et « rex regum » (cf. Ez. 26, '1. Dan. 
2, 31); similiter Tyrus vocatur Is. 23,8 n?"zy*nlargiens coronas i. e. 
reges faciens et instituens. — Haec potestas ulterius effertur enumera- 
tione facinorum praeclare gestorum. Forma interrogationis superbiam et 
insolentiam bene denotat simulque confidentiam illam et praesumptio- 
nem exprimit, qua nihil posse suae potestati resistere Assyrii sibi per- 
suadebant se iactantes invictos atque invincibiles. Unde prout est mili- 
tis gloriabundi, quot urbesregnaque prostraverint et quam facile multis 
declamant id maxime efferentes omnes illas ditiones aeque impotentes 
fuisse quae Assyriis obsisterent. 


Charcamis, assyriace Gargamis, ex iis quae inscriptionibus cuneiformibus 
referuntur de urbis situ, iam non potest censeri (id quod nominis similitudine 
quam maxime suaderi videtur) eadem urbs ac Circesium (Circessum, Cercus- 
sium) ; iis enim docemur Charcamis (Karkemisch) urbem esse in dextera Eu- 
phratis ripa sitam, caput terrae Chatti, septemtrionem versus a fluvio Sadschur 
(cf. Delitzsch, Wo lag das Paradies ? p. 963) ; quare recentiores urbem ibi fuisse 
censent, ubi hodie ruinae ac reliquiae Dschirbas visuntur (ita g. Smith, Sayce; 
ef. Scholz, Comment. zum Buche d. Proph. lerem. p. 490; Delitzsch l. c.). 
Hanc urbem ab Assyriis expugnatam esse idem dicit ac regnum Chatti ab eis 
esse subiectum. — Calano, hebr. Calno, videtur idem esse quod assyriacum 
Kulunu (ef. Delitzsch l. c. p. 225) vel Kullani quae urbs a Theglathphalasar 
expugnata fuit anno 738, in qua expeditione etiam terra Hamath subiecta fuit 
(cf. Vigourouz l. c. IV p. 107; Hommel, die semit. Voelker I p. 463). 

Arphad, Arpad assyriace Arpadda, urbs Syriae, cuius nomen adhuc servatur 

in Tell Erfád, colle ruinarum qui 120 stadiis septemtrionem versus distat ab 
Aleppo et 60 stadiis meridiem. versus ab Azaz (cf. Delitzsch l. c. p. 215; 
Riehm, Handwoerterb. p. 87 ; Riess, bibl. Geogr. s. v.). Uti hic, ita saepe iun- 
gitur cum Emath, Hamath (4 Reg. 18, 34 ; 19, 43. Is. 36, 19; 37, 13. Ier. 49, 
23), quae urbs ad radices montis Hermon sita et ad Orontem fluvium postmo- 
dum a tempore imperii macedonici apud Graecos Epiphania vocabatur. Ex iis 
quae Delitzsch l. c. p. 2'1'1 ex inscriptionibus cuneiformibus affert Hamath erat 
caput regni quod regionem montanam totam usque ad mare mediterraneum 
comprehendebat. — Cum Damasci et Samariae simul cum aliis mentio fiat talis, 
ut eas quoque urbes ab Assyriis esse expugnatas appareat, oraculum hoc eo 
tempore conceptum est, quo eventus 4 Reg. 15, 99; 16, 9 saltem partim iam 
completi erant vel urbes istae iam aliquas clades ab Assyriis tulerant, ita ut 
iuremerito inter urbes devietas enumerari potuerint. Sed nullo pacto opus est 
propter v. 9. 41 oraculum hoca reliquo corpore seiunctum ad tempus referre 
post regnum israeliticum deletum et ad regnum Ezechiae regis, uti Naeg. vult. 
Ad eiusmodi gloriationem plane sufficit, ut regnum israeliticum una alterave 
clade sit affectum ab Assyriis. Id autem etiam ante eventus illos 4 Reg. 15, 29 
relatos saepius iam accidisse notum est ex inscriptionibus cuneiformibus ; iam 
Salmanassar Il sexto regni sui anno victoriam reportavit de duodecim regibus 
foederatis, inter quos recensentur reges Damasci, Israel, Hamath ; uti ab eo 
Achab rex est devictus, ita tributa quoque exegit ab Iehu; etiam regi Ram- 
mannirar Samaria tributa solvit (cf. quae adnotavi in Comment. in Proph. 
min. I p. 362. 365) ; postmodum Menahem regi Assyriorum Phul mille solvit 
talenta argenti (4 Reg. 15, 19). Unde certissime etiam ante regni israelitici dis- 
solutionem gloriatio illa de Samaria fieri potuit. Ex fontibus assyriacis discimus 
Theglathphalasar an. 749-144 et iterum 140 bellum intulisse urbi Arphad; ex 
eodem tempore quaedam Hamathensium seditio refertur (cf. Schrader, Keil- 
inschr. und Geschichtsforschung p. 402). Unde ratio fortasse peti potest, cur de 
his urbibus mentio iniiciatur. Et cum Assyrii saepe cum Hethim (Chatti) bella ge- 
rerent, non necessario de expugnatione Charcamis a Sargon 117 a. Chr. facta 
cogitandum est '. à 


Hac enumeratione et consideratione praemissa Assur confidit fore, ut 
Ierusalem quoque nullo modo possit resistere; idque alio modo ex eo 
deducit quia iam regna subiecerit quibus plura numina tutelaria praese- 
dissent. Et ita quidem ex textu hebr. : v. 10. quemadmodum | invenit 
manus mea regna idoli — et sculptilia eorum plura (praestantiora) erant 
quam Ierusalem et Samariae — v. 44 nonne quemadmodum feci Sa- 
mariae et diis eius, ita faciam Ierusalem et idolis eius ? ita hebr. expli- 
cant For. Mald. Malv. III et IV et recentiores. Nam regna iam subiecta, 


1. Idque eo minus quia Karchemisch iam regi Theglathphalasar quotannis 100 talenta sol- 
vere debuit; cf. Sayce, Alte Denkmaeler im Lichte neuer Forschung p. 130. 

utpote maiora quam regnum iudaicum, etiam numinibus praestantio- 
ribus protegebantur; ex gentilium enim opinione populus eiusque 
numen arcte inter se uniuntur, ita ut ex populi gloria, opibus, domina- 
tione simul gloria et potestas numinis cognoscatur; quare si populus 
vincitur, in captivitatem abducitur, numen eius praecipuum vinci et 
captivum duci perhibetur (cf. quae notavi ad Am. 4, 13. Hab. 1, 16. 
Nah. 4, 14. Zach. 9, 8). Duplici igitur ratione ex textu hebr. Assur se 
confortat et bono animo se esse iubet : vicit regna maiora, ergo numina 
ope sui dei prostravit potentiora quam numen Ierusalem ex regni am- 
bitu censendum sit, et iam gentem cognatam Iudaeis, proinde et numen 
iudaico cognatum devicit. Cur propheta Assyrios nobis exhibet adeo 
secum meditantes et rationem perpendentes, quare spes sit urbis Ierusa- 
lem vincendae, et eiusmodi considerationibus se ipsos erigentes et con- 
fortantes ? Vix alia suberit ratio quam ut indicet propheta, Assyrios, 
quemadmodum olim Aegyptios, Edomitas, Moabitas, habitatores Cha- 
rnaan, Philisthiim etc. (cf. Ex. 44, 95; 15, 14. 43. Ios. 2, 9 etc.), ex 
variis rerum eventibus iam didicisse Deum Iudaeorum non eodem plane 
censu cum idolis haberi posse ; ergo sacri aliquid horroris eos expertos 
esse, quem timorem ut hac longiore enumeratione hisque ratiociniis sibi 
ipsi dispellerent plane est ad indolem naturamque occulti timoris et 
suspicionis factum. Pro piis autem et fidelibus inter Iudaeos in hac aequi- 
paratione qua Assyrii lahve Deum exercituum eodem ordine cum idolis. 
collocant, quam maximum adest documentum Deum cuius gloria iam 
unice agatur, talem blasphemiam esse ulturum neque permissurum, ut 
Deus vivus ac verus idolis comparetur. — Textus lat. sensu non multum 
differt v. 40 « quomodo invenit manus mea. regna idoli, sic et simu- 
lacra eorum de lerusalem et de Samaria; v. 44 numquid non sicut 
feci Samariae et idolis eius, sic faciam Ierusalem et simulacris eius » ? 
— in v. 10 S. Hier. praepositionem v2 non notione comparationis, sed 
notione de accepit; inde totum discrimen sensus enatum est. In textu 
lat. nova quoque expeditio contra Samariam prospicitur; id quod tem- 
poris conditioni prorsus congruit; vide quae ad v. 9 dicta ! sunt; in 
v.11 clades solum eousque Samariae inflictae respiciuntur, quas satis su- 
perque ex 4 Reg. 15, 29 colligitur accidisse saepius. 

Ita quidem Assur proponit ; at aliter Deus disponit; unde v. 129 « et 
erit cum impleverit Dominus cuncta opera sua in monte Sion et in 
Terusalem, visitabo super fructum magnifici cordis regis Assur et super 
gloriam altitudinis oculorum eius » ; — iam explicatur quid sit virga 


1. Quare contradictio illa quam  Dickell quoque (Zeitschrift f. kath. Theol. 1886 p. 548) 
invenit in v. 9-11 non adest. 

furoris etc. v. 5; Deus utitur Assur ad populum suum corripiendum et 
ope castigationis emendandum ; quo facto virgam ipsam qua percussit 
abiiciet ac confringet. Opus Dei et fructus quem Deus colligere vult est, 
ut impii puniantur, rex et populus propter foedus antitheocraticum et 
fidei atque fiduciae in Deum defectum ab ipso illo a quo opem sperabant 
affligantur, ut pii rebus adversis erudiantur et in Sion, in arce regia et 
familia regis et inter incolas urbis religio et pietas instauretur (cf. Osor. ; 
vide 1, 27; 1, 4. 41; 8, 13 seq.). Haec autem obtenta sunt Ezechia rege, 
cum Sennacherib urbem Ierusalem in extremas redigeret angustias. Ibi 
foedus ab Achaz initum cum Assur est expiatum ; ibi fide et pietate 
Ezechiae regis impietas Achaz quasi retractata et deleta; ibi populus 
fideliter adhaerens regi theocratico eiusque sensus induens impiam po- 
puli olim cum rege impio societatem maioris pietatis significatione a se 
removit et abluit (cf. Is. 31; 4 Reg. 19). Hoc igitur opere completo Deus 
instrumentum afflietionis abiicit. « Sensus aut cogitatio vana ac futilis 
fructus sunt magnifici cordis i. e. insolentis quod prae se cetera con- 
temnit omnia; gloria altitudinis oculorum signum est animi supra 
modum elati, quia in oculis qui cordis nuntii ac testes sunt, maxime 
exspectantur interni motus et affectiones animi ; oculi vero elati seu ocu- 
lorum altitudo superbi animi comes est » (Sanct. For.). Sensus igitur 
mentis declaratur et externa superbiae ostentatio, elatum supercilium 
(Men.). Quae hoc versu dicuntur, subsequentibus magis explicantur ; 
et primo quidem elatio et superbia Assur denuo depingitur (v. 13.414), 
dein quomodo Deus stultam illam arrogantiam (v. 15) sit visitaturus 
(v. 16-19). 

Ad talem autem elationem Assur pervenit «ex magnis quae fecerat et 
primo quidem quantum ad facientis conditionem, secundo quantum ad 
facti magnitudinem » (S. Thom.); v. 13 «dixit enim: in fortitudine 
manus meae feci et in sapientia mea intellexi, et abstuli terminos popu- 
lorum et principes eorum depraedatus sum et detrazi quasi potens 1n su- 
blimi residentes » ; — duo illa in bellis efficacissima sibi attribuit : cor- 
poris fortitudinem animique robur et sapientiam; ergo corpore et men- 


. te se optime ad magna perpetranda instructum asserit, viribus adstitisse 


rectricem ac gübernatricem prudentiam et ita esseeffectum, ut cunctis eva- 
deret superior. Magnitudo autem facinorum describitur ex eo quod recede- 
re fecit fines populorum (hebr.) i. e. suum imperium ditionemque latissi- 
me extendit, aliorum populorum regna et iura abstulit omnesque suo uno 
arbitrio regit. Ea autem populorum subiectio maiori etiam gloriae cedit 
Assyriis, quia subiectorum spolia opima et thesauri in possessionem 
Assur cedebant et Assur in modum herois invicti non multitudinem im- 
bellem et ignobilem devicit, verum gloriose in thronis sedentes deiecit 

ac deturbavit. Ita scil. omnium regnorum divitiae, splendor, gloria in 
uno rege congesta esse videbantur. In hebr. thesauros eorum depraeda- 
tus sum (Mald. Mar. For. Malv. et recentiores) et deieci tamquam gi- 
gas sedentes in soliis scil. regiis. 


Alii '2N non potentem, vel heroem, gigantem explicant sed faurum, uti vox 
in plurali ea notione occurrat Ps. 68, 31; 99, 13; 50, 138 (Del); ergo uf 
taurus deieci regnantes, idque eo. commendat Del. quod tauri effigies palatia 
regum assyriacorum custodire perhibetur in variis Assyriorum monumentis 
servatis et tauri numen in inscriptionibus ut hostium regiones perlustrans 
atque conculeans describatur. Sed huic explicationi obstat quod sane deieci 
ut taurus non per se significat : ut numen illud tauri symbolo repraesen- 
tatum, et quod cum vox "2x Hebraeis in notione potentis sit familiaris, sine 
ullo addito in illa acceptione. intelligi ab iis non potuit. Aliter JVaeg. : ut 
tauros deieci regnantes, i. e. sicuti taurusuno ictu valido prosternitur et pro- 
cumbit humi bos. At nulla re talis comparatio suggeritur; immo posset 
quaeri an bovem occidere apte dicatur pro re factu facillima ; dein numerus 
singularis ab hac explanatione alienus est. Quare alii (cf. Net. Rohl.) iure in 
ea explicatione acquiescunt, quam secuti sunt. S. Hier. Chald. et interpretes 
veleres et quae usu vocis satis. commendatur; cf. lud. 5, 22. Ier. 46, 15. 
Lament. 1, 45. Ps. 76, 6. Adde quod vox cognata U2N Is. J, 24 et saepius 
de lahve dicitur. — Apud Assyrios quidem Adar deus effigie tauri alati re- 
praesentabatur et Adar-Sandan appellatur « deus potensqui destruit hostes et 
fortitudinem auget », et Sanherib (Sennacherib) taurum vocat protectorem et 
custodem vitae ; Asarhaddon autem exoptat, « ut custos taurus, genius vigil, 
qui regnum meum tuetur, nomen meum honore affectum conservet » ete. ; vide 
plura apud P. Scholz, Goetzendienst p. 403 seq. At utut haec sint, dubito an 
voce '"2N commemorata haec vel similia a Iudaeis intelligi potuerint. 


Dum Assur res a se praeclare gestas gloriabundus memoria revolvit, 
magis magisque spiritus sumit audaces et insolentes aliosque quasi rem 
abiectissimam spernit; unde gradatio quaedam in comparationibus depre- 
henditur v. 14 «et invenit quasi nidum manus mea fortitudinem popu- 
lorum, et sicut colliguntur ova quae derelicta sunt, sic universam terram 
ego congregavi, et non fuit qui moveret pennam et aperiret os et ganni- 
re(»;—ecce quanta facilitate omnia regna a se esse subiecta Assur 
gloriatur : populorum copiae collectae non plus roboris opponere vale- 
bant quam avium nidus ei qui pullos capere vult, et universaregna de. 
lere non fuit operosius aut longiore mora indigens quam ova in nido de- 
relicta congregare (cf. Sanct.), et tanto terrore ac stupore omnes con- 
stricti tenebantur, simulatque Assur ad expugnandum prodiisset, ut ne 
hiscere quidem quisquam auderet, i. e. «ut ne fletum quidem ac gemi- 

tum victi libere proderent » (S. Hier.), vel potius, ut Theod. habet, ut 
nemo resistere auderet; «solemus enim de iis qui in magnis sunt an- 
gustiis dicere : non ausus est mutire» (Theod.). Unde S. Cyr. excla- 
mat : «o insignem superbiam, o cogitationes stultas! quasi unius pas- 
serculi ;nidus esset universa haec mundi machina, ita eam considerat, 
ovis relictis ab altrice ave totius terrae incolas confert, ut quasi draco in- 
vadat atque absorbeat». Neque iste loquendi modus ab Assur estalienus ; 
invenitur enim in cuneiformibus monumentis scriptum : sicuti nidos 
avium altissimos itain montibus collocaverant arces suas etc. (cf. Schra- 
der, Keilinschriften u. A. T. ad h. 1.). 

At quam stulta et inanis est ea gloriatio! « hic ponitur gloriantis incre- 
patio, quia est sicut instrumentum, quod non potest operari nisi motu 
artificis» (S. Thom.). Assur praevaluit, quia Dominus voluit; unde su- 
perba gloriatio iam quae risu. excipiatur dignissima est; unde v. 45 
«numquid. gloriabitur securis contra eum qui secat in ea. ? aut exalta- 
bitur serra contra eum a quo trahitur ? quomodo si elevetur virga contra 
elevantem se, et exaltetur baculus qui utique lignum est» ; — in hebr. 
ultimum membrum maiore etiam pondere effertur : ac si agitaret (ele- 
varet) virga eos qui eam attollunt et baculus (elevaret) non-lignum i. e. 

"eum qui omnino non est lignum, scil. hominem (ita recentiores com- 
muniter). Hac comparatione affirmatur, Assyrios minime esse auctores 
victoriae, verum solum Dei vincentis instrumentum ( Sanct.), sine quo 
plane impotes fuissent. Quare illorum gloriatio adeo est stulta ac si vir- 
ga ab homine agitata gloriaretur quod ipsa agitaret hominem etc. Com- 
parationibus illis bene illustratur quae sit prophetarum sententia de po- 
testate et successu gentilium et qua ratione Deum uti censeant alienis re- 
gnis ad populum suum erudiendum. Assyriorum insolentiae bene oppo- 
nit Sanct. modestiam Iosue ducis : «quanto melius atque modestius Io- 
sue qui vere vocatus est servus Dei, quem adeo non inflarunt tot victo- 
riae, tot regna subiugata, ut non tam sibi quam crabronibus victoriam 
adscripserit, per quos Deus e Chanaanitide regione veteres habitatores 
extrusit ». 

Sed in quo quis peccaverit, in eo punietur. Assur gloriatur in im- 
mensum de exercitu invicto ac splendido — ipse fortissimus exercitus 
subito delebitur v. 16 « propter hoc mittet dominator Dominus exerci- 
tuum in pinguibus eius tenuitatem, et subtus gloriam eius succensa, ar- 
debit quasi combustio ignis » ; — hebr. mittet in pingues eius (adipes 
eius) maciem veltabem i. e. milites robustissimi subito concident et glo- 
ria Assur i. e. exercitus de quo gloriatur, incendio funditus combure- 
tur: en celeritas interitus eiusque ambitus. lactantiae Assur oppo- 
nitur titulis sollemnioribus maiestas divina, per quam gloria Assur subi- 

to corruet. Id quod in subseq. etiam magis declaratur, cum comparatio 
adhibita a causa et ab effectu describatur v. 11 « et erit lumen Israel in 
igne et Sanctus eius in ftumma, et succendetur et devorabitur spina eius 
et vepres in die una » ; — hebr. et erit lumen Israel in ignem et Sanc- 
tus eius in. flammam et. ardebit et devorabit vepres eius et sentes eius 
uno die i. e. Assur peccavit in Deum, manus intulit sacrilegas theocra- 
tiae: ergo iste conatus necessario verget ei in ruinam. Nexum hunc et 
necessitatem optime illa comparatione vates illustrat : Deus est lumen, 
flamma ; cui si vepres et spinae appropinquent, effectus non potest esse 
dubius. Est Deus scil. lumen Israel, is in quo salus omnis ac beatitas pro «  « 
populo continetur et qui ut talis populum electum protegere, erudire, 
lumine i. e. favore suo ac gloria donare nunquam cessabit (cf. Osor. 
Sanct. Mald. Mar. For.), qui in nube lucida populo suo praecessit 
eumque duxit per desertum et eodem symbolo se in populo inhabitare 
declaravit. Ut talis simul est Sanctus [srael (cf. 6, 3) qui ut gloriam 
suam et sanctitatem manifestaret theocratiam condidit et proinde pro ea 
aemulatur ; quare in eius adversarios lumen eius acsplendor fit in ignem 
devorantem (cf. Deut. 9, 3). Quid sint homines frustra nitentes contra 
consilia divina, vepribus declaratur ac spinis in cineres subito ac facil- 
lime redactis. En, quanta firmitate ac certitudine theocratia, Dei regnum, 
consistat ; en quid et quomodo zelus Domini exercituum (9, '1) sit opera- 
turus (cf. 17, 14. Ier. 2, 3; 30, 16. Zach. 12, 3; 14, 3). 

Post iactantiam immensam Assyriorum omnino ad rem est aeque ac 
stili elegantiae congruit, ut in ruinae descriptione vates immoretur. Eam 
autem ruinam commemorata Assyriorum gloria reddit illustriorem decla- 
rans, in quantam sui admirationem sublimis illa potestas alios rapuerit, 
ut casu repentino et eorum impotentia et sublimitas Dei manifestetur; 
v. 48 « et gloria saltus eius et carmeli eius ab anima usque ad carnem 
consumetur et erit terrore profugus, v. 19 et reliquiae ligni saltus eius 
prae paucitate numerabuntur et puer scribet eos » ; — ante catastrophen 
Assur adstat coram populis sicut saltus quidam amplissimus, sicut Car- 
melus mons altus, silvis nemoribusque consitus qui maiestate quadam et 
amoenitate longe lateque dominari videtur et sua magnificentia regio-  .  - 
nem exornat; post catastrophen omnis ille vigor qui interne adesse vi- 
debatur, omnis splendor quo externe oculi omnium capiebantur, subito 
evanuit ; saltus ille magnificus ita excisus est, ut paucos qui remanse- 
runt truncos puer parvulus facillime numeret. Unde bene rem compre- 
hendit paucis Tir. : « quidquid gloriae ac maiestatis habuerit Assyrius 
(hoc enim per saltum seu silvam frondosam designatur), quidquid item 
opulentiae et venustatis (quod per Carmelum montem fertilissimum et 
amoenissimum significatur), omnino et ex toto consumetur ». Ab anima 

usque ad carnem i.e. penitus, omnino intrinsecus et extrinsecus consu- 
metur (Mald.), proverbiali forma dicitur (For. Sanct. Malv. et recentio- 
res); contabescet scil. ex hebr. ef erit sicut dissolutio tabescentis (cf. 
Net. Rohl. Del. Naeg.); ad quam comparationem cf. v. 16. Ex variis 
rerum generibus propheta imagines mutuatur, quo magis casum repen- 
tinum et stragem inauditam et omni exspectatione maiorem significet. 


S. Hier. verüt et erit terrore profugus ; sim. Chald : et erit confractus et pro- 
fugus. Etiam LXX fugientis mentionem ingerunt; unde vocem DDÀ retulerunt 


ad p33 fugere ; ita quoque For. aliique; dissolutionem vel liquefactionem acceperunt 
de terrore, quo homines quasi dissolvuntur (cf. For.). Verum recentiores vocem 
DD21 explicant debilem esse, morbo laborare et confici, provocantes ad vocem syria- 
cam ND'D2, NU'V1 aegrotus. Contra quam explicationem nuper Delitzsch (Pro- 
lagomena zu einem neuen hebr. aram. Woerterb. p. 63) movit vocem syriacam po- 
iius videri derivatam ex graeco vóco;; ipse satius censet yocem explicare ex assyria- 
co nasásu flere, lamentari. Demum Bred. haec verba ab anima ... ex hoc loco 
transferenda censet in v. 16, quibus seil. macies clarius describatur. Proinde legit 
v. 16 : mittet in pinguia membra maciem, ab anima usque ad corpus (interiora et 
exteriora) consumit, ita ut sit ac si tabescens tabescat. Verba quae remanent ex 
v. 48, refert ad v. 17 : flamma succendit et devorat spinas eius et. vepres in uno die 
et gloriam saltus eius et campi. Quandoque verba quaedam in olienum irrepsisse lo- 
cum constat v. g. vide 38, 21. 22. Sed hoc loco idem assumere dubito, quia statim 
sequitur in v. 19 ef reliquiae ligni saltus eius ; arbores autem aliquas relinqui ex 
comparatione quae nunc adest in v. 18 facile fluit ; sed nescio an aeque bene dicatur 


in medio incendio eoque vaslissimo relinqui arbores aliquas. — E contra Bickell 
(Zeitschrift f. kath. Theolog. 1886 p. 548) haec verba suo loco retinet, sed ea quae 
sequuntur ef erit sicut... omnino censet eiicienda. 


b) Ex afflictione salus 40, 20-27. 


Post poenae effectum in hostes ponitur effectus in populum (S. Thom.). 

. Et effectum fore salutarem, iam ex norma generali 4, 2'1 exspectamus 
et h. l. eo magis quia iam v. 12 edocti sumus de divino consilio quo 
populi bonum promoveatur, et v. 6 quo populi eruditio innuitur. Haec 
autem institutio innovatione quadam spiritus theocratici continetur, qua 
abiecta fiducia humana ad unum Deum salvatorem opem efflagitaturi 
confugiunt. Et aptissime quidem. Nam spreto auxilio divino et fiducia in 
Assur posita Achaz rex cum populo in Deum regem Israel deliquerat ; 
quare istud vulnus et expiandum et sanandum erat. Unde per Assyrios 
afflicti didicerunt esse malum et amarum dereliquisse Dominum, petram 
Israel. Quare v. 20 « Et erit ?n die illa, non adiiciet residuum Israel 
et hi qui fugerint de domo Iacob inniti super eo qui percutit.eos, sed 
innitetur super Dominum Sanctum Israel in veritate »; — cladem in- 
stare magnam (cf. Is. 36, 1) populo Dei et ratione habita omnium solum 
paucos iri eruditum et ad meliorem mentem reversuros, verbis ipsis 

satis indicatur; fiet enim excoctio ita, ut scoriae absumantur. Isti 
autem vere ac fideliter mente theocratica Deo adhaerebunt. Unum 
Dominum esse salvatorem populi et quicumque ab hac petra Israel (cf. 
Deut. 32, 31. 9 Sam. 92, 41. Ps. 18, 3 hebr. etc.) defecerit, misere esse 
interiturum, vates graviter monet. 

Verum quod prophetae iam in visione inaugurali ostensum est, quod 
ipso filii eius nomine Schearjaschub praefiguratur oraculo quasi con- 
tinuo et quod vario modo iam in antecedentibus indicatum est (cf. 4, 
23; 4, 3), denuo minitantis in modum ne de populi electione ac digni- 
tate theocratica falso sibi blandientes securitati se tradant perniciosae, 
vates serio inculcat v. 21. « reliquiae convertentur, reliquiae inquam 
Iacob ad. Deum fortem »; — bene advertit S. Hier. : « pro Deo forti in 
hebr. scriptum habet El gibbor, duo nomina de sex nominibus quibus 
parvulum puerum et filium qui datus est nobis supra legimus appella- 
tum ». Atque ne se ipsos decipientes promissiones iactent patriarchis 
datas et se filios esse Abraham inaniter gloriantes minas spernant et 
irrideant, ad illa ipsa promissionum verba alludens propheta oraculum 
confirmat v. 99 « si enim fuerit populus tuus Israel quasi arena maris, 
reliquiae convertentur ex eo »; — cf. Gen. 99, 11; 39, 12. Hac ipsa 
repetitione adeo gravi concludendum erit prophetam obviam ire voluisse 
falsae cuidam securitati quam sibi propter suam ab Abraham et patriar- 
chis prosapiam promiserint, simili ratione ut Ieremiae tempore tem- 
plum Domini quasi palladium contra minas prophetarum obtendebant 
(Ier. 7, 4). Quare decretam esse stragem plurimorüm et ea demum via - 
salutem orituram, iterato inculcat : « consummatio abbreviata inunda- 
bit iustitiam; v. 98 consummationem enim et abbrcviationem Dominus 
Deus exercituum faciet àn medio omnis terrae»; — hebr. énternecio 
decreta (est) adducens iustitiam ; excidium. enim et firmiter decretum 
Dominus facit... tali asseveratione stragem certissime fore neque iam 
ülla ratione averti posse declaratur; alias enim vaticinia minis plena 
quandoque proferri conditione quadam subintellecta solent (cf. ad Ion. 
3, 10. Ioel 2, 1. 19). Verbum abbreviare explica ex hebr. decidere i. 
e. firmiter statuere, decernere (cf. Vat. For. Mald. Mar.) ; unde abbre- 
viatio quoque est id quod firmiter est statutum et determinatum, ergo 
Dei consilium immobili modo stabilitum. Illa vero internecio vel con- 
sumptio inundabit i. e. abundanter adducet iustitiam 1. e. illam rerum 
conditionem, pietatem, sanctitatem quam Deus vult (cf. ad 9, 7). Sen- 
sum bene exponit Osor. quem eo libentius affero quia video paucos ex 
priscis interpretibus versiculi sensum esse assecütos : « omnem perfidiae 
ac sceleris impietatem extrema calamitas stabili iudicio definita conficiet 
et ira Domini omnes qui fidem abiecerint vastitate consumet. Quod 

tamen impiorum exitium et vastitas in eorum qui permanserint in fide 
fructum mirifice redundabit ». Unde propheta repetit quod 1, 2" dixe- 
rat : Sion in iudicio redimetur. 


Alii concipiunt inundans iustitiam de iudicio divino et de vindicta quam Do- 
minus sit exerciturus (ita Mald. Calm. Ges. Kn. Del. Naeg. Troch. Rohl.). Sed 
excidium illud esse iustam Dei punitionem satis superque ex antecedentibus 
elucet ; quare minime placet id verbis prophetae dici de quo nemo dubitat et 
quod cum per se planum sit etiam nemo iure exspectaverit. Insuper a v. 90. 91 
propheta fructum ex afflictione oriturum describit, ergo ad seriem nexumque 
plane conformatum est, ut his quoque fructum exprimi censeamus. Sententia 
hoe fructu ostenso apte absolvitur et iam piorum praeparatur consolatio ac 
confortatio, quae v, 24 exhibetur. Immo illud « propter hoc » in v. 24 talem 
fructum in antecedenti esse assignatum prorsus exigere videtur; id quod in 
nostra explanatione commodissime habetur. Quare de statu iustitiae sensu pro- 
posito vocem accipe; in quam explanationem multi interpretes concedunt (cf. 
S. Thom. For. Sanct. Pint. Sasb. Lap. Tir. Men. Schegg), et eo sensu vocem 
ab Isaia usurpari saepe certissimum est apud omnes. 

Sed forte quispiam obiiciet explicationem datam eo refutari, quia status ille 
perfectde iustitiae etiam post cladem assyriacam noh sit effectus. Verum id 
quidem est ; at negari debet ex mente prophetae afflictionem unam assyriacam 
iam sufficere, ut demum conditio salutis plena sua perfectione in opus deducatur, 
Nam qua via per plura quasi stadia et per varias epochas demum státus ille sit 
efficiendus, vates edoctus est in visione inaugurali cp. 6; ergo iam propter illam 
nemo poterit merito locum nostrum ita interpretari, ut prophetam post cladem 
assyriacam exspeetasse statim salutem messianicam opinetur. Alias enim pro- 
phetam secum ipso committeret. Deinde ex v. 21. 99 propheta normam illam 
generalem statuit qua deinceps sors populi regatur. Unde eventum assyriacum 
partieularem huie quoque normae substare indicat et pro temporis ratione illo 
iudicio particulari eum effici fructum, qui indoli theocratiae conveniat et proinde 
optime iustitia dieitur. Et talem iustitiam fuisse effectam i. e. animos regis 
populique sensibus theocraticis, pietate, firma in Deum fide ac fiducia fuisse 
imbutos, ex narratione Is. 37, 2. 14 et iam 36, 21 liquet. Vide ad 32, 1. 

Normam proferri revera generalem qua populi sortes regantur, etiam omnino 
consequitur ex argumentatione S. Pauli Rom. 9, 27. Ostendit enim apostolus 
ex v. 99 vocationem ad regnum messianicum esse donum gratiae, cuius ex 
cognatione et nativitate carnali nullum exsistat ius vel debitum, neque adesse, 
eur quis offendatur ex eo quia maior Iudaeorum pars salutem messianicam sibi 
oblatam repudiet ; reliquias enim salvas fore iam ab Isaia esse praedictum. Ad 
eandem prorsus considerationem delabimur, si quod apud prophetas usuvenit 
etiam ad hunc locum applicamus, cerni scil. et considerari a propheta in uno 
imperio assyriaco et in eius contra theocratiam impetu hostili adumbrationem 
quandam et typum illius pugnae quam. potestas Deo adversaria contra Dei 
regnum et speciatim contra regnum messianicum geret. In uno eventu partieu- 

lari vates cernit et depingit normam Dei universalem, vel aliis verbis : eventum 
singularem eo in nexu quo ad universam Dei supernaturalem providentiam 
refertur vates proponit, ut in tota rerum dispositione unum Dei consilium co- 
gnoscatur. Igitur res similiter se:habet ac si iudicia Dei particularia schemate 
ac figura iudicii universalis describuntur ; vide quae notavi ad Ioel 2, 10. Abd. 
v. 45. Mich. 1, 2. Hab. 3, 8. 


Quia igitur ex iudicio illo firmiter decreto quod Deus facturus est 
intra. universam terram (hebr. v. 93) i. e. in universa regione iudaica, 
et pro electis fructus exoriturus est praeclarus et pro aggressoribus 
ruina et exitium, monentur pii, qua ratione sese habeant in illa rerum 
conditione, ut omni abiecto timore calamitatis exitum felicem prospi- 
ciant v. 24 «propter hoc haec dicit Dominus Deus exercituum : noli 
timere populus meus, habitator Sion, ab Assur; in virga percutiet te 
et baculum suum levabit super te in via Aegypti» ; — appellatione ipsa 
duplici duplex continetur certissimae fiduciae titulus : populus Dei enim 
non poterit prosterni, quia Dei est, Deum habet patrem, protectorem, 
ita ut populi gloria vel ignominia suo modo in Deum populi redundet 
(cf. ad Nah. 1, 14. Hab. 1, 16. Zach. 2, 8), et habitator Sion praeclaris 
ilis potitur promissis de regno et throno Davidis aeterno et de Sione 
tamquam sede et centro theocratiae inconcusso (cf. Ioel 2, 32. Mich. 4, 
8). Hisce firmissima adsunt spei fundamenta; quare propter Dei veraci- 
tatem et potentiam noli timere ab Assur; utique tempus tribulationis 
et angustiae instabit, dura ingruet afflictio virga, baculo designata et 
percussione et agitatione baculi graviore molestia declarata, immo 
afflictio quae sit modo Aegypti i. e. sicut illa olim in Aegypto. Ita 
bene hebr. explicant Osor. For. Mald. Malv. Vat. Sanct. Sa, Mar. Net. 
Troch. Rohl. eic.; sed pro more Aegypti simul spem et consolationem 
dicit et si opus fuerit magna illa Dei miracula in salutem populi patra- 
ta denuo promittuntur. 


Hac explanatione illud pro more Aegypti sicut duram declarat afflictionem, 
ita spem salutis quam maxime commendat. Unde ad consolationem additur et 
simul ad Dei fidelitatem commendandam, qui uti olim propter foedus eum pa- 
tribus initum populum suum ex fornace servitutis aegyptiacae (cf. Deut. 4, 90) 
mirabiliter eduxit, ità eundem populum propter idem foedus salvum reddet 
et incolumem servabit. — Alii explicant in via Aegypti de eventu 4 Reg. 19, 9 
narrato, de petitione auxilii Aegyptiis facta, de legatione in Aegyptum missa 
auxilii obtinendi causa (cf. S. Ephr. Cyr. Hier. Thom. Tir. Calm.) ; sed. vati- 
cinium hoc ad particularem illum eventum referre neque indoli huius oraculi 
congruit, neque verbis satis aptari potest. Difficile enim dixoris, quomodo ba- 
culus assyriaeus praecise iu via*Aegypii maiore vi agitatus sit contfa Iudaeos. 
Sed in priore explanatione sensus exsurgit aeque aptus ac fecundissimus. Refert 

Theod. vertisse Sym. 5ix zi» 3ov Avtrónrov ; idque Theod. exponit propter imita- 
tionem Aegyptiorum ; sim. Euseb. : « quia viae Aegypti te denuo commisisti 
idololatriae Achazi tempore deditus, ideo vos Assyrii virgae tradidi, ut ad sanam 
mentem et conversionem reducerem ». Hie sensus utique de se est bonus; at ne 
is quidem commode in contextu fluit, quia Deus iam pios alloquitur eosque 
solatur; pii quoque aflligentur, neque tamen propter imitationem idololatriae 
aegyptiacae calamitas ingruit. Quare explicatio supra. proposita pluribus nomi- 
nibus commendatur. 


Ulterius consolatur et erigit pios declarans furorem hostilem atque 
insaniam fore brevem, exiguo tempore se permissurum, ut hostis gras- 
setur v. 95 «adhue enim paululum modicumque et. consummabitur 
indignatio et furor meus super scelus eorum» ; — per aliquod tempus 
habenas laxabit insolentiae hostium, donec scil. compleverit Dominus 
cuncta opera sua in monte Sion (cf. v. 12). Hebr. verte : adhuc enim 
paululum modicumque et cessavit indignatio mea (scil. a Iuda recessit) 
et furor meus (convertetur) ad internecionem eorum scil. Assyriorum. 
Ita quomodo Deus se habeat ad utrosque bene declaratur. Eodem modo 
aliqui latinum quoque textum concipiunt : consummabitur indignatio 
mea, placabor erga te sumptis dignis de te poenis, avertam iram abs te 
et convertam in Assyrios (Mald. Sa, Mar. Osor.). Iam ad versum ita 
bipartitum figura chiastica adnectuntur duo sequentes; statim enim 
v. 96 furor Dei ad internecionem Assur describitur, v. 21 autem declara- 
tur quomodo indignatio Dei cessatura sit in Iuda. Contra Assur antiqua 
miracula Deus innovabit v. 26 «et suscitabit super eum Dominus exerci- 
tuum. flagellum iuxta plagam Madian in petra Oreb et virgam: suam 
super mare et levabit eam in via Aegypti »; — Dominus suscitabit i. e. 
miracula antiqua quae oblivioni data et a Domino derelicta videbantur, ite- 
rum excitabuntur secundum illud : exsurge, quare obdormis Domine? Fla- 
gellum quo olim Madianitae prosternebantur (cf. Iud. "1, 21 seq.) et 
virga illa Moysis quam levavit super mare, ut aquis involverentur cur- 
rus et equites Aegyptiorum, haec insignia divinae potentiae et favoris 
in populum indicia quasi abiecta et sopita et exstincta videbantur, 
quamdiu populus miseriis oppressus iacet; iam flagellum et virga de- 
nuo suscitatur : eadem potentia pro eodem populo eadem patrat mira- - 
cula; ita maxima cum elegantia Deus dicitur eodem quo olim etiam- 
num populum favore prosequi propter foedus olim initum, ex quo uno 
omnia beneficia populo electo profluunt, omnesque eius sortes continuo 
reguntur '. Exemplis illis ex vetere historia depromptis uti acerba 

afflictio praesignatur, ita liberatio mira, singulari Dei interventu con- 
cedenda, egregia prostratio hostium maior quam quae humanis viribus 
effici possit. Iucunda est repetitio in fine v. et levabit eam in via Ae- 
gypli; cf. v. 24 : Assur more Aegyptiorum baculum agitat populum- 
que percutit, etiam Dominus ex sua parte suum super Assur baculum 
agitabit; uti Aegyptii et Madianitae, iniuste oppressit Assur, easdem luet 
poenas (cf. 10, 1). — Madianitarum princeps, nomine Oreb (corvus), fuga 
post cladem gentis suae interceptus occisus est apud petram Oreb non 
longe uti videtur a Iordane in eius ripa occidentali, dum per Iordanis 
vadain ripam orientalem vitae servandae causa fugam tentaret (cf. Ps. 
82, 12). Regio illa ex eo facinore nomen traxisse videtur, uti torcular 
Zeb principe Madianitarum Zeb (lupo) eo in loco interfecto (Iud. 
d, 293 

Pro Iuda autem instat liberatio v. 91 « et erit in die illa; auferetur 
onus eius de humero tuo et iugum eius de collo tuo et computrescet 1u- 
gum a facie olei » ; — instare pro Iuda magnam afflictionem, denuo com- 
parationibus exprimitur. Et ultimo quidem membro indicatur iugum iri 
excussum propter robur auctum in ipso Dei populo. Est enim vis com- 
parationis haec : metaphora depromitur ab animalibus quae prae pin- 
guedine et crassitie laxatis nexibus dissolvunt iuga vel lora iugo ad- 
stricta rumpunt iugumque excutiunt; quasi dicat : o Iudaee, eris adeo 
validus et opulentus, ut facile tyrannidem excutias (ita fere Malv. For. 
Osor. Lap. Drechsl. Del. Naeg. Net. Troch. Rohl.). Comparatur Iuda 
tauro (cf. Deut. 32, 45. Os. 4, 16; 10, 11) qui antea debilis iugo subdi- 
tur, sed viribus auctus collo pingui et cervicibus crassis iam lora qui- 
bus iugum est adstrictum rumpit vel iugum ipsum e ligno confectum 
colli crassitie frangit et abiicit. Idque apte dicitur ad v. 16. Nam sicut 
Assyriorum pinguibus Deus maciem mittit ac tabem i. e. eos reddit in- 
firmos ac debiles, ita Iudaeis debilibus fortitudinem dabit, ut qui antea 
quasi macri et subacti boves neque auderent neque possent iugum de- 
trectare, iam pinguefacti et robusti illud a cervicibus excutiant et con- 
fringant. Victoria igitur de Assur reportabitur eo quod oppressione 
assyriaca in populo Dei vera pietas et mens theocratica sit aucta et ad 
vigorem roburque provecta. Fructus proinde ille qui e calamitate enasci 
debet (cf. v. 20) simul ratio et causa assignatur victoriae reportandae. 
Populus interne mente et animo augescet, innovabitur. 


Explanatio haec aptissime et comparationi adhibitae congruit et sensum 
praebet optimum et verissimum. Nam calamitate assyriaca fides regis populique 
est aucta et propter eorum fidem et humilem ad Deum supplicationem Assyrii 
miro modo prostrati sunt (cf. Is. 36, 21; 37, 4 seq.). Hebr. verte : e£ corrum- 

petur iugum a facie pinguedinisi. e. propter pinguedinem. Alii eam comparatio- 
nem paulo aliter inflectunt : ut nodi laxanturoleo inunctis funibus aut loris, sic 
iugum grave Sennacherib a quo se expedire non poterant ludaei, divinae mise- 
ricordiae beneficio solvetur, immo putréescet, ut illo iterum non sint vexandi 
(ef. Tir. Men.) ; a qua acceptione proxime abest aliorum expositio : a facie olei 
i. e. a facie divinae misericordiae (S. Hier. Gregorius in S. Paeterii expos. 
S. Thom.). Alii in oleo et pinguedine vel unctione unctum regem Ezechiam 
deprehendunt et iugum confringi volunt propter unctum regem (cf. S. Ephr. 
Mald. Mar.) vel propter Christum ; ita iam Chald. : et conterentur populi a facie 
Christi (rv). Alii in varias olei virtutes et proprietates investigantes vim 
comparationis reponunt in victoria non cruenta, sed tranquilla et tacita; oleum 
enim fluere placide, oleum adhiberi ad tranquillitatem designandam, oleo tran- 
quillius abiisse in proverbium (Sasb. plura apud Sanct.). Neque desunt qui a 
facie olei, propter oleum, explicent sensu contrario propter olei defectum ; 
iugum scil. vel iugi lora oleo minime delibuta arescere et frangi (Sanct. Calm. 
Schegg.) ; provocant pro ea notione ad Ps. 109, 24 (hebr.) caro mea immutata 
est propter oleum i. e. propter olei defectum ; sed locutio est alia in hebr. 
yov vn» carnem scil. a pinguedine deficere, contabescere, emaciari, et ita 
utique caro est sine pinguedine; v2 utique quandoque explicari oportet sine 
(cf. Iob 41, 43 ; 21, 9) ; at num idem etiam *25:5 ? Kn. in textu legit ban funis 
et exponit de fune quem bos a facie pinguedinis i. e. a capite pingui et erasso 
abiicit, scil. de loris iugi quae ex cervicibus ita tolluntur, ut supra caput abii- 
ciantur. Alii demum textum mas. mutant; de qua re vide Bred. p. 18, qui ita 
versum exhibet : et iugum de collo tuo desinet ; ascendit a septemtrione. Ulti- 
ma verba ad seq. pertinent. | 


c) Assyriorum impetus et ruina subita 10, 28-34. 


Grande Dei opus et maximum beneficium populo praestitum vates denuo 
ob oculos ponit. Postquam enim nos de Assyriorum consiliis ac sensibus 
animorumque insolentia edocuit (v. 1-11. 13-14) eorumque ruinam vati- 
cinatus est (v. 12. 16-19. 26), iam integram scenam, iter versus urbem, 
varias exercitus stationes, furorem hostium ac festinationem ea luce et 
evidentia depingit, ut rem coram agi credideris. Ita post vaticinium 
novo oraculi genere eventum futurum sub aspectum subiicit et hac rei 
gerendae anticipatione et descriptione ipsi oraculo pondus addit animos- 
que ad illud rite percipiendum ac perpendendum maxime stimulat, Vati- 
cinium enim ipsa iam rei narratione efficacius animis imprimitur et quia 
res praedicta tanta luce depingitur, omnes iam sensus omnesque cogita- 
tiones in illum eventum quasi defiguntur. Ita sane rei iteratio novo modo 
instituta ad consilium ac propositum prophetae magnopere confert ne- 
que a dicendi genere eius est aliena (cf. 5-11. 12-19. 24-97). Primo 
nobis proponitur quanto impetu Assyrii terram iudaicam invadant et ad 

urbem sanctam citato cursu festinent. Cernimus eos advenientes in Aiath, 
in parte septemtrionali regni iudaici; inde exercitus urbem versus ita 
diffunditur, ut in omnem circa regionem bellum et terror inferatur, ut 
nullo impedimento, nulla valle abrupta, faucibus montium nullis cursus 
eorum retardetur. Sermo ipse brevibus membris atque concisis gradu 
citato incedens festinationem illam depingit : v. 28 « Veniet in Aiath, 
transibit à» Magron, apud. Machmas commendabit vasa sua; v. 29 
transierunt cursim, Gaba sedes nostra; obstupuit Rama, Gabaath. Sau- 
lis fugit »; — Aiath idem erit cum Ai « iuxta Bethhaven ad orientalem 
plagam oppidi Bethel » (Ios. 7, 2; 9, 12; cf. Esdr. 2, 28) ; quod oppidum 
in loco hodierno Tell-el-Chadschar situm fuisse aliqui volunt, alii in 
Khirbet-el-Kudeireh (cf. Riehm, Handwoerterb. I p. 41). Schegg oppi- 
dum invenisse se putat prope Tajjibeh, ex quo loco aspectus late pateat 
in omnem circa regionem ultra Ierusalem (cf. Theologisches Literatur- 
blatt, 18671 c. 81). Inde festinant in Magron ; forte ibi situm erat, ubi hc- 
diesunt ruinae Makrun a meridie orientem versus a Burka ad partem occi- 
dentalem vallis, quae ad occidentem Michmas a septemtrione meridiem 
versus tenditur (cf. Riehm, l. c. II 998). In Michmas quo iter sit magis ex- 
peditum deponuntur et relinquuntur impedimenta, sarcinae ; eodem nomi- 
ne hodie vocatur Muchmás in colle situm qui meridiem versus Wadi Su- 
weinit finitimum habet (cf.1 Reg. 13, 2. 16) et ab oriente et occidente 
vallibus concluditur. Inde abiectis impedimentis transeunt transitum 
(hebr.), vadum vel traiectum (cf. 1 Reg. 13, 23) -:5 Wadi Suweinit via 
utique perdifficili (cf. Schegg l. c.). Quare ut itineris difficultatem emol- 
liant sibique animos addant, clamant « Gaba diversorium nobis » (hebr.) 
ad pernoctandum, uti 11? indicat. Geba enim in campo fertili opportu. 
num requiei locum offerebat. Dum autem exercitus Assyriorum iter ar- 
ripit, terror longe lateque spargitur, incolae se fuga proripiunt; quare 
tremit Rama, occidentem versus a Geba ; incolae autem Gabaath Saulis 
fuga dilabuntur; Gabaath meridiem versus a Geba 30 stadiis a Ierusalem 
distabat (cf. Josephus, Antiq. 9, 2, 8; Bell. iud. 5, 2, 1; situm fuisse 
ibi, ubi hodie Tell el-Ful inveniatur, vide Riehm,l. c. I 511; de Hum- 
melauer in 4 Reg. 14, 2). 

Terrorem invasionis hostilis porro describit propheta v. 30 « Ainni 
voce tua, filia Gallim, attende Laisa, paupercula Anathoth »! — eiula, 
vel exalta vocem filia Gallim i. e. qui habitatis in Gallim (cf. 1 Reg. 295, 44— 
decuius tamen situ nihil certi constat, nisi quod ex hoc loco et2 Reg. 3, 
16? colligitur). Monet, ut Laisa sibi attendat et caveat, ut saluti quantum 
fieri possit prospiciat; commiseratione autem de sorte Anathoth motus o 
miseram Anathoth gemebuadus dolorem significat. De situ Laisa ex hoc 
solo loco coniectura facienda est. In Anathoth est elegans paronomasia in 

hebr. nomen scil. et omen habet, hodie Anáta, quindecim stadiis septem- 
irionem versus a Ierusalem. Quo magis inundatio Assyriorum (cf. 8, 8) 
progreditur, eo magis perturbatio et horror augetur ; unde v. 31 in hebr. 
Madmena | fugit, habitatores Gebim cum rebus suis aufugiunt vel 
res suas in tuto collocare student ; in vulg. v. 31 « «nigravit Medemena, 
habitatores Gabim confortamini »! — intellige de confortatione et for- 
titudine in rebus suis in tuto collocandis, ne manibus quasi terrore dis- 
solutis nihil efficiant, et horrore perculsi de salute in füga quaerenda 
desperent. Ergo non ad resistendum, saltem ad fugiendum animos su- 
mite! De ipsis locis nihil notum est. — Assyrii autem cursu haud inter- 
rupto pergunt v. 32 « adAuc dies est ut in Nobe stetur ; agitabit manum 
suam super montem filiae Sion, collem Ierusalem »; — hebr. adhuc 
- » hodie in Nobe ad. consistendum i. e. hodie adhuc, aiunt, ad Nobe 
est perveniendum ; ibi paulisper est consistendum, sunt vires colligen- 
dae, ut demum uno ictu valentissime impacto urbs prosternatur ; « stans 
scil. in oppidulo Nobe et procul urbem conspiciens Ierusalem agitat ma- 
num suam atque concutit super montem Sion » (S. Hier.). Ex ipsis pro- 
phetae verbis elucet /Vobe (uti nomine iam innuitur) non in valle ad 
El-Isawije esse quaerendum, verum in monte vel colle, unde pateat in 
urbem aspectus, ergo forte in parte septemtrionali vallis superioris Ki- 
dron in montis iugo (cf. Rielun, l. c. II p. 1100). Ibi urbem prospiciens. 
Assur vehementi manuum brachiorumque agitatione minas et interitum 
intentat urbi; manum vibrat quo fortius ictum letalem infligat. Post 
complura membra adeo brevia et concitata sermone sollemniore iam uti- 
tur propheta et cum emphasi effert, contra quem manum agitet Assur : 
super montem filiae Sion, collem Ierusalem : Sion, Ierusalem Dei scil. 
' habitatio tot promissis exaltata, sedes aeterna regni Dei sempiterhi num 
fieri potest, ut ab incursu Assur prosternatur? Vocibus Sion, Ierusalem 
iam pignus continetur fore, ut in hoc conamine Assur ruat; quomodo 
montem percutiat vel collem manuum agitatione perfringat ? Unde quam 
stulte rem appetat Assur suis viribus longe maiorem, vates membro illo 
atque illa repetitione ad oculum demonstrat. 

Sed dum Assur manum agitans iam urbem propediem uno ictu proster- 
nere gestit, v. 33 « ecce dominator Dominus exercituum confringet 
lagunculam in terrore et excelsi statura. succidentur et sublimes humi- 
liabuntur, v. 34 et subvertentur condensa saltus ferro et Libanus cum 
excelsis cadet » ; —in hebr. primum quoque membrum metaphoram saltus 
(cf. v. 14) exprimit : ecce dominator Ialwve Sabaoth decutit ramos cum. 
violentia ; adstat Assur ad instar saltus magnifici; verum ad unum Do- 
mini exercituum nutum —- sollemnibus titulis in hoc momento sollemni 
appellatur — pompa illa magnifica corruit; quinquies sacer vates fastum , 

et pompam et superbiam et magnificentiam et potentiam Assur depin- 
git sed ita, ut quinquies triumphantis in modum casum et ruinam et 
humiliationem et excisionem eius et internecionem statim adiungat; 
v. 94 hebr. et caedit condensa. silvae ferro et Libanon per potentem ca- 
dit; i. e. Assur cum gloria. suaet maiestate quasi Libanon * omnes in 
sui admirationem rapuit, at splendor ille evanescit, ruit Libanon. Ista 
sermonis ubertate omnes ordines exercitus Assyriorum iri percussum 
poetice ac graphice depingitur : rami decutiuntur, excelsae statura ar- 
bores cum strepitu cadent et in altitudinem assurgentes exscindentur, 
condensa silvarum ferro succidentur : nobiles et ignobiles, duces et com- 
munis militum turba; demum integram Assyriorum potentiam et pom- 
pam montis Libani nomine et comparatione praeclare complexus Liba- s 
num ad nutum potentioris corruentem nobis depingit. Dicendi genus 
aeque sublime est acgraphicum. — Lagunculam in textu lat. vel explieant 
ad modum comparationis : Assyrios tam facile confringet quam la- 
gunculam (cf. Sanct. Mald. Sa, Mar. Gord.) vel allusionem esse volun, 
ad victoriam a Gedeon reportatam (cf. Malv. For. Lap. Men. Tir.). 
« Verbum hebr. mw ? phura quod Aquila zsgxyete» interpretatus est, 
Theodotio Symmachusque verterunt *v2v, id est torcular » (S. Hier.); 
unde discimus S. Hier. in Aquilae auctoritatem hoc loco concessisse 
( Malv. For.). Sed vocem cognatam Ez. 11, 6; 834, 5. 6. 8. 12. 13 ver- 
tit propagines, ramos, frondes, arbusta. 

Quid haec incursus itinerisque assyriaci descriptio sibi "T ? Estne 
vera praedictio qua statuatur quo itinere, qua via et quo modo Assur 
accessurus sit ad urbem oppugnandam? estne mera fictio poetica? Hoc 
aliqui recentiores affirmant, illud veteres plerumque tenent. Ut quid rei 
sit deprehendamus, monumenta rerum gestarum sunt consulenda. Iam ipsa 
S. Scriptura tribus inlocis deinvasione Sennacherib narrat 4 Reg. 18,13 
seq. 2 Par. 32, 4 et Is. 36, 4; ex istis narrationibus efficitur, Assyrios 
ascendisse ad universas civitates munitas Iuda, easque obsedisse et si 
non omnes saltem plerasque cepisse. Neque statim ipsam metropolim 
est aggressus Sennacherib, sed antea reliquas urbes capere totamque re. 
gionem bello occupare voluit, ut demum subsidiis omnibus metropoli 
subtractis in eam ultimus fieret impetus, qui successu carere non posse 


1. Notat S. Hier. (ad Zach. 11, 3) nihil esse in terra repromissionis excelsius, nihil nemo- 
rosius atque condensius Libano; quare comparatio a vate inducta quam aptissima est ad 
Assur potentiam adumbrandam. 

2. Sed probabilissime legerunt nó:2, uti codd. sat multi legunt apud de Rossi. Vox "m5 
significationem habet ornare, lucere, unde intelligitur versio LXX cuvzxoáoos: cob; &vbd- 
£oug; sim. Syrus; torcularis mentionem facit Chald. * proiiciet interfectos in castris eius si- 
cut cum uvae calcantur in torculari. 

videretur (cf. 2 Par. 32, 9). Unde antequam belli vis in ipsam urbem 
Ierusalem verteretur, regem- Assyriorum Lachis urbem in parte meri- 
dionali Iudaeae sitam obsidentem invenimus; ex ea urbe mittitur Rab- 
saces cum manu valida ad Ierusalem, ut urbis deditionem postularet. 
Qui cum re infecta rediret ad regem, eum invenit proeliantem adver- 
sus Lobnam (Is. 31, 8. 4 Reg. 19, 8), quaeurbs etiam magis ad meri- 
diem Aegyptum versus sita fuisse videtur. Ex qua urbe iterum, cum 
audisset Tharacam regem Aethiopiae cum exercitu valido appropinquare, 
nuntios misit ad Ezechiam, ut eum ad subiectionem adigeret. At Eze- 
chias rex in Domino spem collocans omnes minas Sennacherib regis 
spernit et ab Isaia confortatur oraculo : « non ingredietur urbem hanc 
nec mittet in eam sagittam nec occupabit eam clypeus nec circumdabit 
eam munitio » (4 Reg. 19, 39. Is. 31, 33). Neque tamen exercitus As- 
syriorum statim peste perculsus interiit. Nam ex prophetae verbis 
(4 Reg. 19, 29. Is. 31, 30) : « tibi hoc erit signum : comede hoc anno 
quae repereris; in secundo autem anno quae sponte nascuntur; porro in 
tertio anno seminate et metite », Assyrios diutius regionem occupasse 
elucet ita ut solum anno post oraculum illud altero Iudaea penitus ab 
illis sit liberata (cf. ad Is. 31, 30). Quare ex ipsa s. Scriptura incursus 
Assyriorum non eo modo cogitandus est, quasi advenientes ex regno 
israelitico uno impetu per urbes v. 28-32 nominatas Ierusalem versus 
prorupissent, ibique simul ac constitissent minitantes repentina clade 
fuissent prostrati. 

Id quod ex s. literis de expeditione Sennacherib edocemur, magnam 
partem vel confirmatur vel suppletur inscriptionibus cuneiformibus.; 
ex iis enim discimus Sennacherib ex Assyria profectum exercitum 
duxisse in Syriam et Phoenicen ; urbem ac ditionem Sidonis esse captam 
usque ad Àcco; regem descendisse cum exercitu itinere ad litus maris 
mediterranei usque ad Ascalonem ; rege Ascalonis Zidka devicto ipsoque 
cum oinni domo sua et diis in Assyriam misso « expeditionem meam 
prosecutus iter direxi contra Bit Dakan (Beth-Dagon; cf. Ios. 15, 41), 
Yappu (Iloppe), Banaibarka (Bene Barak; cf. Ios. 19, 45 in tribu Dan), 
Azur (Hasor), urbes Zidka, quae imperio meo non erant subiectae; eas 
cepi et habitatores captivos duxi » ; dein mentionem facit cladis Aegyp- 
tiis illatae prope Altaku (Elthece ; Ios. 19, 44 in tribu Dan), quam urbem 
simul cum Tamna (Thamna, Thimnah Ios. 15, 10; Thimnatah Ios. 19, 
43) aggressus est et cepit. Tum arma et iter vertit contra urbem Amgarra- 
na, quam alii explicant Migron (ita Oppert, Ménant), alii multo proba- 
bilius Accaron. (Rewlinson, Smith, Talbot, Hincks, Fried. Delitzsel 
Schrader, Lenormant) ; urbe capta et rebellibus vel interfectis vel de- 
portatis Padi regem restituit regno Accaron. « Et Khazakiahu Yahudai 


E 

(Ezechias Iudaeae) qui sese non mihi subiecit, quadraginta sex urbes 
munitas eius et castella et oppida regni eius innumerabilia... expugnavi ; 
ducenta millia centum quinquaginta homines, viros et mulieres, equos, 
mulos, asinos, camelos, boves, oves innumerabiles abstuli; ipsum sicut 
avem in cavea, ita in civitate sua Ursalimmu (Ierusalem) inclusi.... ipse 
Ezechias timore maiestatis meae correptus tributum solvit triginta talen- 
ta auri et octingenta talenta argenti » etc. Praeterea exstat monumentum 
cum inscriptione, Sennacherib recipere spolia urbis Lakis, in quo.mo- 
numento captivi supplices regis gratiam efflagitant; unde urbem quoque 
Lachis esse captam certo colligitur '. 

Quae cum ita sint, etiam ex monumentis assyriacis, uti ex s. literis 
intelligimus incursum Assyriorum non ea ratione, uti ex v. 28 seq. 
videri posset, in urbem Ierusalem esse factum. Quare hic quoque appli- 
cari oportet quod saepius erit monendum, visione prophetica ea quae 
tempore et loco disiuncta sunt uno conspectu et una imagine exhiberi 
atque in ea eventum certa quadam ac definita ratione quae ex ipsa pro- 
phetia colligi debeat quasi cireumscribi ac repraesentari. Unde in ipsa 
imagine menti prophetae proposita singula quidem quae revera vel per se 
vel per symbola exprimuntur, vera sunt i. e. aliquid exhibent quod 
utique accidit, at cavendum est ne singula eadem ratione qua visa sint 
in rerum eventu exprimi debere censeamus. Cum enim species illa menti 
exhibita a conditionibus loci temporisque plerumque absoluta in se 
,comprehendat ea quae in rerum natura solum successione quadam 
exsistant, cum insuper in specie illa non eventus totus exprimatur 
oporteat, verum solum ea illius quasi pars et ratio, quae in doctrinam 
vel admonitionem prophetae ingrediatur vel peculiari providentiae divi- 
nae administrationi substare sit ostendenda, facile intelligitur, primo 
aspectu magnum posse intercedere discrimen inter eventum ipsum et 
eius speciem propheticam neque nobis in specie illa talem praeberi de- 
scriptionem qualem a rerum gestarum narratore suo iure exspectamus. 
Exemplum eius rei illustre cernitur in modo quo v. g. Ezechieli prophe- 
tae (9, 1 seq.) urbis destructio in imagine et symbolo ostenditur, quam 
si cum rerum eventu comparaveris, documenta colligere poteris utilissi- 
ma, quomodo res humanae in visione prophetica ad normam sublimio- 
rem Dei exactae menti prophetae sistantur. 


1. De monumentis illis eorumque explicatione vide Delattre (Études religieuses, t. 19. 
1871, II p. 96 suiv.), Civiltà cattolica 1881 XI, 6 p. 403 etc.; Vigourouc (la Bible et les dé- 
couvertes modernes, 3 edit. IV p. 199); Schrader Keilinschr. u. A. T. ad Is. 10, 98. Kau- 
len, Assyrien und Babylonien p. 133 et seq. Textum assyriacum etiam edidit Friedr. Delitzsch, 
Assyrische Lesestücke, 2 ed. p. 100. 

Unde ut ad nostrum locum revertamur, Assyrii cernuntur venien- 
tes ab. aquilone, id quod verum est, quia Assyrii et Babylonii semper a 
septemtrione ingruentes describuntur; cernuntur invadentes impetu 
ineredibili cui nihil resistat, festinatione summa ; idque recte, nam reve- 
ra urbes munitas fudaeae aliasque multas ceperunt et pro modo quo 
Assyrii bellum gerere solebant, ubique horrorem et terrorem sparge- 
bant: cernuntur recta via tendentes in Ierusalem ; etiam hoc verum est 
eo sensu quia quaecumque fiunt in expeditione illa saltem in ditione 
iudaica id potissimum spectant et recte ad id tendunt, ut metropolis 
omnibus privata subsidiis et undique ab hostibus cincta demum subiga- 
tur. Visio igitur prophetalis consilium praecipuum Assyriorum quo 
omnia ad urbem Ierusalem expugnandam diriguntur, plastice ac gra- 
phice ob oculos ponit. Et si in itinere illo prophetico non via lata incc- 
dit exercitus, sed per avia ac devia, per valles angustas ac praecipites 
quandoque incedit, apte exprimitur, nullis viae impedimentis et obsta- 
culis itineris Assyrios iri retentum. Insuper, ut plena rei veritas oraculo 
constet, cum omnes urbes Iudaeae captae sint, certum videtur agmina 
quaedam ei turmas militum Assyriorum omnia illa oppida invasisse 
omnemque illam regionem incendiis, praedatione, vastatione perlu- 
strasse, de qua mentio fit v. 28-32. Propheta igitur non quidem iter 
illud exhibet quo exercitus maxima pars sit ingressa, at vastationem et 
horrorem illum describit, quo totam urbis viciniam compleverunt, 
idque describit dicendi genere poetico atque prophetico. — Quare illi 
errant qui hisce versibus iter et bellicam expeditionem Assyriorum ita 
minutatim describi opinantur ut totus eventus narretur, sed etiam illi 
falluntur, qui in v. 28-32 nihil vident nisi fictionem poeticam. Rei veri- 
tas in medio collocatur. 


3. Emmanuel eiusque regnum 411, 1-12, 6. 


Post cladem Assyriorum sermonem inferri de Emmanuele, iam ex 
ordine quem vates in antecedentibus tenuit exspectamus. lam 8, 8 
audivimus peculiari modo efferri terram Emmanuelis inundari ab Assy- 
riis: «et erit extensio alarum eius implens latitudinem terrae tuae, o 
Emmanuel» ; et simul omnium gentium quae contra Deum assurgant rui- 
nam irritosque conatus vates praedixerat : «congregamini et vinci- 
mini .. . quia Emmanuel» (8, 9. 10). Idem nexus aderat 9, 4 seq. : 
describitur iugum et contritio iugi, sed ratio redditur : « quia parvulus 
natus est nobis» et ipse ex dignitate sua et regnum eius describitur. 
Iam eadem est in hac parte rerum series. Praecessit quali iugo Assur 
sit oppressurus Iudam et quam praeclaro modo iugum eius sit confrin- 

gendum, ergo quid aliud erit ad antecedentia consequens nisi ut Emma- 
nuel eiusque regnum nobis exhibeatur, per quem et propter quem haec 
omnia divinae providentiae consilio disponuntur ? 

Et arcte quidem ea pars ad antecedentia adnectitur eoque modo, quo 
indoles regni Dei quam aliena sit a regno mundano et quam longe remo- 
ta ab omni pompa sed in se virtute divina praedita, quam illustrissime 
delineetur. Quod ut percipias mentem converte ad duo quae inter se 
opponuntur : Assur magnificentia ac sublimitate quasi Libanus, quasi 
saltus densissimus, extollitur, sed ad Dei nutum concidit et quasi eva- 
nescit — ex trunco lesse oritur surculus et surculus ille fit in signum 
populorum : ex humiliata domo David oritur rex et regnum eius com- 
plectitur omnes gentes. Tria proponit vates in quibus discrimen illud 
inter regnum mundi et Dei regnum luculentissime apparet : ipsum re- 
gem Messiam describit (11, 1-5), indolem regni eius (11, 6-9) regnique 
propagationem (11, 10-16) nobis meditandam exhibet. Quibus additur 
cp. 19 hymnus laudis et gratiarum actionis quem gloriose redempti can- 
tabunt. 

4) Messias rex 14, 1-5. 


Ut signum 1, 14 datus domui David est conceptus ac partus Emma- 
nuelis. Idem liberationis ac felicitatis auctor, qui super solium David et 
regnum eius sessurus sit, oraculo prophetico 9, 6. 7 nobis est proposi- 
tus. lam eundem ez domo David esse oriturum vates ostendit v. 1 
« Et egredietur virga de radice Iesse et flos de radice eius ascendet» ; — 
hebr. et egredietur. surculus e trunco Isai et propago ex radicibus eius 
fructum. feret. Ad. versionem notat S. Hier. : « pro radice quam soli 
LXX transtulerunt in hebraico scriptum habet geza (733), quod Aquila 
etSymmachus et Theodotio sey» interpretati sunt 1. e. truncum ... 
ut ostenderet quod multo post tempore babylonicae captivitatis, nul- 
lo de stirpe David antiqui regni gloriam possidente, quasi de 
irunco Christus exortus sit ». Ex trunco igitur qui remansit ar- 
bore excisa et qui absconditus in terra latet (cf. 6, 13) i. e. ex fami- 
lia David in humiliatione et oblivione quasi sepulta (cf. 1, 16) soboles 
praeclara exorietur. Talis ergo erit conditio regni davidici; «qua simi- 
litudine docet propheta fore, ut cum regnum Davidis penitus excisum 
videatur, tamen adhuc maneat truncus aliquis qui repullulascat » (Mald. 
sim. Euseb. Procop. Osor. Sanct. Malv. Sasb. Mar. Calm. Gord.); iis 
scil. iam praeluditur quae malitia regum davidicorum completa demum 
Deus apud Ezechielem loquitur : « aufer coronam, aufer cidarim ; ever- 
sionem, eversionem, eversionem ponam illam .. donec veniat cuius 
est ius et dabo illi» (heb. Ez. 21, 31) et conditio futura eadem fere 

imagine adumbratur, qua apud Ezechielem Deus cedro sublimi succisa 
ramum tenerum servare et in monte Israel plantare dicitur, ut suo 
tempore «erumpat in germen et faciat fructum et sit in cedrum ma- 
gnam, et habitabunt sub ea omnes volucres et universum volatile sub 
umbra frondium eius nidificabit» (11, 23). Truncus iste exhibet taber- 
naculum David quod cecidit (cf. Am. 9, 41). Vocatur truncus Iesse, Isai ; 
uti scil. David ex humili origine ad thronum et regnum est evectus, ita 
Messias quoque, vel ut Mald. rem explicat, « adeo afflictum iri regnum 
Davidis, quemadmodum quando ille unctus est rex, familia Isai pa- 
tris eius minime clara erat, tamen regno divinitus dato in magnam 
veluti arborem coepit excrescere, ita cum et regnum abolitum et fami- 
lia eius obscurata esse videretur, ex eadem radice pullulaturum Chri- 
stum, cuius regni non erit finis ». David, ut adnotat Sanct., ignominiae 
causa a Saul et a populo nonnunquam vocatus est filius Isai ; voluit ergo 
indicare propheta, nihil Emmanueli aecessurum esse gloriae ex splen- 
dore regio, sed potius regem ipsum David et totum Iudaeorum genus ab 
ipso futurum esse gloriosum. Commemorato Isai simul ortus ex Beth- 
lehem innuitur, quia ibi Isai vixit et fructum tulit i. e. genus propaga- 
vit, dum David in Sion et Ierusalem sedem fixit familiamque auxit; 
unde ea quoque ratione Isai nominari probabile est, praesertim cum 
Michaeas quoque aequalis Isaiae post tempus ignominiae atque opprobrii 
Dominatorem Israel ex Bethlehem prodeuntem vaticinetur (cf. ad Mich. 
9, 4 seq.). Messias rex igitur in ea quoque re similitudinem exprimit 
Davidis, quia uti hic ex Bethlehem oriundus et ex familia humili tam- 
quam surculus ex radice lesse fructum tulit, regnum condidit et rex 
theocraticus bella Domini gessit, ita Messias rex ex eodem viculo atque 
ex eadem familia iterum in humilitatem atque fere in oblivionem redac- 
ta oriundus fructum feret, regnum fundabit universale et sempiternum. 
Qualem laturus sit fructum, vates a v. 3 seq. proponit. Radice Iesse 


assignata apertius declaratur, quomodo germen Domini simul sit fruc- 
tus terrae (4, 2). 


Locum esse messianicum etiam paraphrasi chaldaica declaratur. [ta enim 
habet Chald. : et egredietur rex de filiis lesse et Messias (Ünctus, Nn") de 
filiis filiorum eius excrescet. Et S. Hier. simpliciter asserit : « virgam et florem 
de radice lesse ipsum Dominum ludaei interpretantur, quod scil. in virga 
regnantis potentia, in flore pulchritudo monstretur ». Atque ita ludaeos de 
Messia interpretatos esse, ex rabbinorum quoque testimoniis constat ; vide v. g. 
quae affert pluribus locis Galatinus (de arcanis cath. verit. 9, 1; 8, 1; 10, 4) 
et quae ex Iarchi, Abarbanel, Kimchi in medium attulit Reinke (ad h. 1.). Nihil- , 
ominus aliqui ex Iudaeis (Moses Hakkohen, Abenesra) et quidam ex protestan- 
tium castris (Grotius, v. der' Hardt, Hensler, Paulus, Hezel, Bahrdt, Augusti, 

Hendewerk) verba ad regem Ezechiam transferri volebant '; contra quos adver- 
tit ipse rationalista Kn., id fieri nullatenus posse quia rex qui hie describatur 
adhue nascatur oporteat ex v. 1 et quia v. 1-5 magnus ille filius David 9, 6 seq. 
depingatur ; sensum esse v. 1 : ex prosapia Isai patris Davidis nasciturum esse 
Messiam. Praeterea aliqui de Zorobabele explicarunt, de quibus Theod. ita cen- 
set : lacrimis vero digna est Iudaeorum stupiditas qui prophetiam hane affingunt 
Zorobabeli qui neque ludaeis omnibus prac(uit, sed paucis quibusdam, gentibus 
autem nullo modo ». SS. Patres, interpretes catholicos et plerosque quoque ex 
protestantibus caput hoc de Christo Domino interpretari, probatione non indiget 
(plura congessit Reinke ad h. l., et Tailhan in editione Analysis biblicae Kil- 
ber I p. 359). Ries ex ipso vaticinii contextu nimis clare elucet, cum aperte con- 
stet prophetam de eodem de quo 9, 6 sermonem instituerat iam iterum verba 
facere, ut regnum eius ibi adumbratum hic uberius clariusque describat. 

Aliqua tamen varietas inter ipsos catholicos deprehenditur in explicatione 
vocum singularum. Explicat enim S. Hier. : « nos autem virgam de radice 
lesse sanctam Mariam virginem intelligamus, quae nullum habuit sibi fruticem 
cohaerentem, de qua et supra legimus : eece virgo concipiet et pariet filium ; et 
florem Dominum Salvatorem, qui dicit in Cantico Canticorum : ego flos campi 
et lilium convallium ». Quam explicandi rationem post S. Hier. iisdem fere ver- 
bis amplexi sunt. multi v. g. Haimo, Herveus, S. Thom. Pint. Sanct. Lap. 
Men. Tir. Gord. Verum contra eam explieationem iam merito dubia moverunt 
Sasb. et Est. Et certe si plerique exponunt : ex stirpe virga nascetur et ex vir- 
ga postea nascetur flos, id dicunt quod in textu non habetur, in quo scil. uihil 
adest nisi parallelismus synonymus : ex trunco ascendet surculus et ex radici- 
bus (i. e. ex trunco, non ex ipso surculo) propago feret fructum ; idem autem 
habes in textu lat. : virga de radice, flos non de virga, sed etiam de radice; 
idem cernitur in textu graeco : 6d80oc ex «7j; QiCns "lesoot xoi Xvüog ix v7; DU. 
Quare in utraque appellatione unum designari Messiam recte censent $. Cyr. 
Euseb. Theod. Procop. Osor. For. Vat. Calm. et plerique recentiorum. Voces 
ipsas ita fere explicat S. Cyr. : virga designari regiam dignitatem (cf. Ps. 44, 
1), vel diei eum virgam, quia omnia in reeto statu conservet et quod infirmum 
sit faciat consistere ; vel virga declarari munus pastoris boni (cf. Mich. 7, 14) 
vel etiam iudicis ac vindicis malorum (cf. Ps. 2, 9) vel munus sacerdotale, cuin 
virga Aaron floruerit et in sancta sanctorum illata sit; florem autem appellari, 
quoniam hominis natura in illo ad incorruptionem et ad novitatem conversatio- 
nis evangelicae refloruerit, vel propter suavem fragrantiam et odoris suavitatem 
(sim. Procop. Pint. Lap.). Vide Corluy, spicil. dogm. bibl. I p. 440. 

Multorum est opinio eaque haud improbabilis, h. l. in hebr. 32 inveniri quod 
allegat S. Matthaeus : « dictum est per prophetas : quoniam Nazaraeus vocabi- 
tur » (2, 23). Ita S. Hier. : « illud quod in evangelio Matthaei omnes quaerunt 
ecclesiastici et non inveniunt ubi scriptum sit, quoniam. Nazaraeus vocabitur, 


1. Etiam Darh. historice (corporaliter) de Ezechia et typice (spiritualiter) de Messia verba 
valere vult. 

eruditi Hebraeorum de hoc loco assumptum putant. Sed sciendum quod hic 
neser per sade literam scribatur, cuius proprietatem et sonum inter z et s latinus 
sermo non exprimit. Est enim stridulus et strictis dentibus vix linguae impres- 
sione profertur, ex qua etiam Sion urbs scribitur. Porro Nazaraei quos LXX 
sanctificatos, Symmachus separatos transtulerunt, per zain semper scribuntur 
elementum ». Si hoc loco rem videatur in medio relinquere vel potius ad expli- 
cationem ex 1752 petitam confugere, alibi tamen priorem firmiter asserit; v. g. 
in epistola ad.Pammachium de optimo genere interpretandi : « discant in Isaia 

, positum. Nam... in hebraeo iuxta linguae illius idioma ita scriptum est : exiet 
virga de radice lesse et Nazaraeus de radice eius crescet » (M. 29, 574). Quam 
sententiam multi interpretum adoptarunt v. g. For. Malv. Mald. Salmeron, 
Darradius, Lap. Mar. Gord. Sa, Est. Men. Calm. et ex recentioribus prote- 
stantibus Hengstenberg (Christologie, lI p. 194), Drechsl. Del., ex catholicis 
Schegg (eam explicationem saltem non esse reiiciendam), Reinke, Rohl. (sed 
num apud Matth. solum « eine geistreiche Anwendung » un apercu ?), Troch. 
Schanx (Commentar über d. Evang. d. h. M. p. 114) Corluy etc. — De aliis 
sententiis luculenter tractarunt Riggenbach in Studien und Kritiken 1853 p. 601- 
612 et Schanz l. c. — id quod latius prosequi non est huius loci. 


Uti in v. 14 humana Messiae origo eaque humilis declaratur, ita in seq. 
exponitur quantis donorum omnium thesauris sit instructus, ita ut si 
vilis videri possit externe, interne in se condat omnem divinitatis ple- 
nitudinem, in hoc quoque exprimens in se indolem operum divinorum 
quae utut nihil habere videntur splendoris humani, pompae, fastus, ita 
in se opes immensas sapientiae et, beatitatis reconditas habent. Tali au- 
tem coelesti supellectile cum praeditus describatur, statim explicatio 
adiungitur ad ultimum v. 4 membrum, quomodo scil. fructum sit latu- 
rus (hebr.) ; v. 2 « et requiescet super eum spiritus Domini : spiritus 
sapientiae et intellectus, spiritus consilii et fortitudinis, spiritus scien- 
tiae et pietatis, v. 3 et replebit cum spiritus timoris Domini » ; — 
statim perspicitur verbis istis exprimi in Messia esse Spiritus Dei do- 
norumque coelestium plenitudinem atque permanentiam (de qua re h. l. 
praeclare agunt S. Hier. Cyr. Theod. S. Thom. Sanct. Sasb. Pint. Lap.), 
« et quomodo idem sermo Domini vocatur lux et vita et resurrectio, sic 
spiritus sapientiae et intellectus et consilii et fortitudinis et scientiae et 
pietatis ac timoris Domini nuncupatur, non quod diversus sit iuxta diffe- 
rentias nominum, sed unus atque idem cunctarum virtutum fons sit at- 
que principium » (S. Zlier.); et eundem in modum S. Gyr. : « uni au- 
tem Spiritui multiplicem tribuit efficacitatem ; nec enim alius est Spiri- 
tus sapientiae, alius intelligentiae... at quemadmodum unum est ex Deo 
Verbum, energia autem et efficientia vocatur multipliciter (vita namque 
est et lux et virtus), sic etiam in S. Spiritu intelliges : unus enim cum 

sit, intelligitur multipliciter et sic etiam operatur ». — Hisce in uni- 
versum dictis iam singula expendainus. Spiritus Domini dicitur induere 
Gedeon (Iud. 6, 34) et Gedeon fit salvator populi oppressi; idem Spiri- 
tus fit super Iephte, super Samson ita, ut praeclara facinora edant ; idem 
Spiritus implevit Beseleel et cuncta quae ad sanctuarium necessaria erant 
ab eo arte exquisita fabrefiunt (cf. Iud. 11, 29; 183, 25; 14, 6. 19. Ex. 
31, 3; 35, 31) ; idem Spiritus insilitin Saulem et prophetat et mutatur 
in alium virum (1 Reg. 10, 6); idem Spiritus loquitur in prophetis, men- 
tem divina luce perfundit, eos reddit « civitatem munitam et columnam 
ferream et murum aereum » (Ier. 1, 18) etc. Unde Spiritus Domini ipsum 
dicit Deum quatenus vi ac virtute sua et luce hominis mentem animum- 
que pervadit et penetrat, hominis actiones sibi reddit subservientes et ho- 
minem ipsum ad maiora et intelligenda et perpetranda evehit. Primum 
igitur de Messiaenuntiatur, eum permanenter influxui divino Deoquein 
se inhabitanti substare ac vi ac virtute divina perpetuo regi, luce divina 
perenniter collustrari. Atque haec plenissima Spiritus Dei infusio ac com- 
municatio primo loco iuremerito commemoratur in Messia, insigni Da- 
vidis filio alteroque Davide, quia etiam de primo Davide simulatque eum 
a Deo electum esse audivimus, haec legimus : « tulit ergo Samuel cornu 
olei et unxit eum in medio fratrum eius et directus est Spiritus Dominia die 
illa in David et deinceps » (1 Reg. 16, 13). 

Quanta vero copia ac plenitudine Spiritus Dei induat alterum Davidem, 
insigni hac enumeratione qua longiorem vel sublimiorem in donis Dei 
recensendis nullibi inveneris, aperte declaratur. Tali enim amplitudine 
ad oculum demonstratur in ea sobole davidica inhabitare plenitudinem, 
vel ut S. Hier. notat, omnia ita in eo concludi, « ut absque Christo nec 
sapiens quis esse possit nec intelligens nec consiliarius nec fortis nec 
eruditus nec pius nec plenus timoris Dei ». Plenitudo haec qua non ad 
mensuram dat Deus spiritum et de qua nos omnes accepimus (Ioan. 4, 
16 ; 3, 34), sacro exprimitur quoque numero septenario. Uti enim nume- 
ro septenario opus creationis benedictionisque rerum creatarum continetur, 
uti eodem numero Deus operans et in sua beatitate quiescens nobis exhi- 
betur, uti eodem numero tota hominis vita distributa atque religioni 
adnexa cernitur, ità eodem numero complexum quendam universalem 
ae plenitudinem exprimi illis ipsis exemplis illoque numeri usu sua- 
detur. 

Quodsi autem singulorum explicationem postulaveris, haec ex verbo- 
rum significatione usuque in s, literis obvio dicenda sunt : sapientia 
quidem latissime dicitur; complectitur enim rerum cognitionem omnium 
rectuinque de illis iudicium et praeprimis investigationem ac notionem 
rerum absconditarum, ita tamen ut in sacris literis is. solum sapiens 

dicatur sensu vero, qui res non solum uti in se sunt cognoscat, verum 
qui praeprimis res ad Deum auctorem ac iudicem rerum referens quasi 
notione divinitus hausta eas aestimet. Quare sapientiam recte descrip- 
seris cognitionem rerum ex luce et communicatione divina acceptam 
qua fit ut res omnes vere ac rite, uti apud Deum sunt, quasi ex norma 
divina aestimentur ac proinde ex hac cognitione ad finem supremum 
quem Deus opifex praefixit ordinentur. Ut autem sapientis species ac 
forma, prout in libris sapientialibus proponitur, absolvatur, addatur 
oportet ea sapientiae pars, qua quis quae ipse perspexit etiam sermone 
eleganti, polito, acute dictis illustri et exemplis et apophthegmatis ad 
persuadendum aptis condito valeat cum aliis communicare. /ntellectus 
autem n2'2 vi vocis denotat acrem discernendi ac diiudicandi vim et 
virtutem, ex qua igitur vera in agendo prudentia enascitur. Quam in 
rem benenotat For. sapientiam (0227) esse lucem ac cognitionem rerum, 
n?2 vero iudicium quod ex hac sapientia oriatur, quo inter res discer- 
namus, sicuti nabun est intellectu seu prudentia praeditus, qui in 
rebus agendis industriam habet et peritiam. 

Haec duo iam praebent basin ac fundamentum pro consilio, quo scil. 
dono instructus in rebus difficilibus quid factu opus sit non solum 
videat, verum etiam cum aliis ita et velit et possit communicare, ut 
eis sit auxilio et saluti. Spectatur igitur facultas et voluntas thesauros 
sapientiae et cognitionis ita adhibendi et aliis quoque elargiendi, ut 
hostium calliditate insidiisque dissipatis emolumentum piorum promo- 
veatur et contra omnes difficultates vindicetur. Huic tamquam operis 
effectrix accedit fortitudo, animi robur invictum ac constans, quo quae 
bene cognita et optimis consiliis decreta sunt, pari alacritate et vigore 
ac perseverantia operi mandantur. Cunctis autem subest tamquam fons 
et radix scientia, Dei cognitio in intellectu et pietas et timor, amor Dei 
et maxima eius reverentia in voluntate. Ita demum totus homo in omni- 
bus suis facultatibus, sensibus, actibus divino spiritu imbutus ac motus 
apparet. Quae cum de Messia enuntientur, quid aliud dicunt nisi omnem 
divinitatis plenitudinem in eo inhabitare omnesque eius vitae actus uti 
a divino Spiritu animentur, ita ad Dei gloriam hominumque salutem 
referri? Hisce instructus simul quid nomina illa 9, 6 imposita velint : 
admirabilis,. consiliarius.. declarat. 


Numerum indicari septenarium etiam in textu hebr. omnes etiam protestantes 
ultro fatentur, quamvis in modo perveniendi ad numerum hune sacrum ab 
acceptione in textu lat. expressa recedant. Statuunt enim primo poni spiritum 
Tahve tamquam donum maxime amplum, cuius effectus singuli sex virtutibus 
exprimantur ita ut binae arctius inter se connectantur. Ita v. g. Del. septem esse 

spiritus qui ordine enumerentur inverso, eum timor Domini fundamentum sit 
ac basis omuium (Prov. 4, 7. Iob 98, 28. Ps. 411, 10), spiritus autem. Domini 
sit quasi cor ac centrum omnium ; ita spiritum Domini comparari posse stipiti 
candelabri sacri et tria illa virtutum paria lucernis e stipite prodeuntibus. Simi- 
liter Naeg. aliique. Praeterea monent ex nostro hoc loco doctrinam de septem 
spiritibus esse haustam quae Apoc. 1, 4; 3, 1; 4, 5; 5, 6 exprimatur. Sed id 
paucis tangi oportet rectene dona recenseantur, ita ut pietas et timor Domini 
tamquam duo dona distinguantur, cum in hebr. una eademque vox ^ NT? usur- 


petur. Qua de re aliqui dubitant (cf. Sasb. Sanct.) et Calm. simpliciter asserit 
nonnisi sex dona in hebr. recenseri. At immerito. Ea est enim amplitudo timoris 
Domini in sacris literis, ut iure et pietatis et timoris vocabulo explicetur, quo 
magis singula quae in illo ambitu lateant percipiantur. Complectitur enim timor 
omnem erga Deum observantiam, religionem, pietatem ; quare uli principium 
et initium sapientiae vocatur (Prov. 4, 7; 9, 10. Eccli. 1, 16), ita quoque ap- 
pellatur omnis sapientia, corona sapientiae, paradisus benedictionis etc. (cf. Eccli. 
1, 16 ; 19, 18 ; 40, 28). 

[uvat quoque adnotare qualem nexum et ordinem donorum S. Thom. statuat 
h. 1. : « dona perficiuntur aut per recessum a malo et sic est timor, aut per 
accessum ad bonum, et sic vel secundum vitam contemplativam vel secundum 
activam. Si secundum contemplativam, aut secundum contemplationem finis et 
sic est sapientia, quae est de causis altissimis, aut de his quae sunt ad finem, 
et sic est intellectus. Si secundum activam, aut quantum ad ea ad quaetenentur 
omues et sic exsequens est pietas quae est benevolentia in eos qui fide vel ima- 
gine Dei sunt nuntii, dirigens scientia; aut de his ad quae non tenentur omnes, el 
exsequens est fortitudo, ut exponat se difficilibus, dirigens vero consilium ». 
Vide quae de donis eorumque ordine docet S. Gregorius (hom. in Ezech. l. 9 
hom. 7; M. 106, 1017) ; quomodo in Christo fuerint, bene exponit ad h. 1. Rup. 

Adhuc expediendum restat, quomodo textus hebr. v. 3 concipi debeat. Fert 
enim textus r;as. " DiNT'2 nym. Veteres interpretes, uti LXX, S. Hier. Chald. 
Syrus non infinitivum sed verbum finitum legerunt idque in notione inspirandi 
accepisse videntur. Ita certe LXX : àzX/st obxóv xveUux 25500 OsoU ; ita S. Hier. ; 
Syrus praebet : et exorietur in timore Domini; Chald. : et applicabit eum ad 
timorem suum Dominus. Et si analogiam linguae spectaveris, negare hon poteris 
m verbum denominativum in hiphil ad eam significationem posse accommodari. 
Uti enim Hebraei a voce v9 radix formant denominativum in hiphil radices 
agere, uti ex y^p similiter cornua producere et sim., ita non videtur esse ab usu 
hoc alienum, ut a n verbum oriatur quod. spiritum augeri, impleri vel spiri- 
tum producere i. e. aliquem tali spiritu imbuere significet. Quamvis fateri opor- 
teat verbum rm alibi hae notione non adhiberi ; usurpatur enim ex ipsa vulg. 
interpretatione pro odore perfrui (Ex. 30, 38), odorem suscipere i. e. sibi com- 
placere (Lev. 26, 31. Am. 5, 21), odorari (Gen. 8, 91. Deut. 4, 28. 4 Reg. 96, 
19. Ps. 115, 6. Iud. 16, 9. Iob 39, 95), sentire (Gen. 97, 91). Quare interpretes 
& veterum acceptione recedentes ex usu alias obvio explicant vario tamen modo ; 
v. g. For. : respirare ipsius erit in timore Domini i. e. nihil nisi timorem, reli- 

gionem ac pietatem spirabit ; sim. Mar.. Calm. ; Sanct. : olere faciet eum timo- 
rem Domini i. e. quocumque aut opere aut loco odorem emittet ex se timoris 
Domini ; Vat. odorari faciet eum timorem Domini i. e. parvo indicio agnoscet 
illum qui fuerit iustus ac timens Deum ; alii, uti Malv. Mald. Lap. varias pro- 
ponunt explicationes pro nulla certum ferentes iudicium ; « inspirabit ei, aut 
odorari faciet eum in timore Domini i. e. iudicare, discernere; aut olfactio 
eius » (Mald.). Atque in eadem varietate recentiores deprehenduntur ; alii 
enim explicant vel ut Vat. Vitringa et iam Abenesra, agnoscere, deprehendere 
qui sit timens Deum ; ita Lowth, Eichhorn, Umbreit; quae tamen explicatio 
satis ieiuna videtur ; alii : nihil spirat nisi timorem Dei ; ita Herder, Hensler, 
Paulus, Hendewerk, Ewald, Naeg. Dred., cui expositióni usus praepositionis 3 
obstat; cum ea enim verbum rni notionem induit delectari aliqua re; unde 
plerique ei interpretationi aequieseunt : delectabitur timore Dei ; ef. Ges. .Hifz. 
Hengstenberg, Drechsl. Kn. Reinke, Dade, Rohl. Troch. ; vel odor suavis est ei 
timor Domini Vet. vel timor Dei quem in aliis deprehendit, ei est odor suavitatis 
Del.:— Sed cuicumque demum acceptioni palma datur, id semper constat, 
timorem Dei, reverentiam, pietatem singulari quadam et excellenti ratione aui- 
mo indi Messiae. Quare hac quoque consideratione adhibita et numerus propo- 
nitur septenarius et ea quae fieri solet horum donorum enumeratio suo funda- 
mento non destituitur. Vide Bade 1. c. p. 1935. 


« Iam hic se produnt Spiritus sancti donorum opera » (Sanct.). Tali- 
bus enim instructus quam maxime aptus est et dignus qui regnum ius- 
titiae fundet atque administret. Homo saepe externa rerum specie qua 
humani capiuntur et falluntur oculi decipitur ; in rebus cognoscendis 
saepe fidere debet aliorum testimoniis qui fortasse ipsi quoque vel fal-. 
luntur, vel partium studio etaliis animi commotionibus quominus rem 
sincere, integre, pure introspiciant misere impediuntur. Non ita Messias 
rex : « non secundum visionem oculorum iudicabit neque secundum. au- 
ditum aurium arguet » ; — interiora enim introspicit eaque quae ho- 
minum solertiam plerumque fugiunt (Sanct.) ; iudicat non secundum ea 
quae patent, ut bomo, sed secundum ea quae latent, ut Deus (cf. 4 Reg. 
16, "i. Mald.). Quia externa specie non ducitur, longissime abest a par- | 
tium studio (S. Hier. Mar. For.), a fallacia quam simulata pietas quan- 
doque bonis quoque iniicit (Malv. Lap. Men. Tir.), ab errore omni cui 
hominum iudicia et testimonia obnoxia esse possunt. Id praeprimis ef- 
fertur versione graeca : non secundum gloriam (25£z») iudicabit, neque 
secundum sermonem (Ax^xv) arguet; « digna res Deo summaeque na- 
turae consentanea » (S. Cyr.), neque enim hominum auctoritate, po- 
tentia, opibus movetur, verum sola veri iustique norma, quam sanc- 
tione potentissima munitam in opus deducet. Ita v. 4 « sed iudicabit 


in, iustitia pauperes et arguet in aequitate pro mansuetis terrae et per- 
IsAtas I — 18. 

cutiet terram virga oris sui et spiritu labiorum suorum interficiet im- 
pium » ; — in oppositione ad oppressionem iuris iustitiaeque quam im- 
pii perpetrant (10, 2. 3), et ad conculcationem gentium non paucarum 
quam regnum Deo adversarium affectat (10, 7), Messias rex afflictis et 
miseris (hebr.) opem fert, eorum iura tuetur causamque agit, iis se be- 
nevolum praebet, terribilem vero ac vindicem oppressoribus. Et quanta 
potentia eos prosternere poterit ? Quali fortitudine sit instructus, ex eo 
elucet quia os eius, i. e. effatum ac iudicium eius est sicuti virga qua 
adversarium percutit; sententia eius, immo nutus eius vel halitus labio- 
rum i. e. minima eius voluntatis significatio impiwm qui scil. iustitiae 
per Messiam stabiliendae repugnat, interficere potest. Alter ergo David, 
uti afflictis summam affert benignitatem, ita superbis Dei iustitiaeque 
inimicis perniciem summam ; vivus est enim sermo Dei et efficax et pe-- 
netrabilior omni gladio ancipiti (Hebr. 4, 12). Uti versu antecedenti 
Messias tamquam cordium scrutator describitur (cf. Luc. 1, 39 ; 19, 3. 
Ioan. 2, 24 ; 4, 18. 19 ; 6, 64), ita h. l. eum cernis delineatum, qui 
pauperes et afflictos beatos praedicat in evangelio, qui pauperes evange- 
lizcri tamquam notam sibi peculiarem Messiaeque propriam statuit (cf. 
Matth. 35, 3 ; 41, 3.). Atque simul cum Messia benevolentissimo nobis 
exhibet triumphatorem invietum, qui quidem non armorum strepitu ne- 
que tumultu bellorum, sed suo verbo, imperio, sententia, iudicio 
(Mald.) i. e. ipsa veritatis iustitiaeque vi et valore cui eius accedat vo- 
luntas, ergo armis spiritualibus adversarios deiiciet. Ecce lex fundamen- 
talis regni messianici ! Omnis Christi adversarius intelligitur impius, 
a fortiore ergo etiam ille, quem docente revelatione fore scimus totius 
impietatis quasi caput et fastigium, quem Dominus Iesus interficiet spi- 
ritu oris sui (2 Thess. 2, 8) ; neque tamen opus est eum solum h. l. 
(Bade) intelligere. 

In benevolentia autem et in vindicta id unum | prosequitur, ut iustitia 
stabiliatur et quae a Deo promissa sunt fideliter in opus deducantur. 
Quare omnia complectens et absolvens vates hane nobis Messiae speciem 
ob. oculos ponit : v. 3 « et erit iustitia cingulum. lumborum | eius et fi- 
des cinctorium renum eius » ; — cf. Apoc. 19, 6 ; cum vestis sit ho- 
minis indumentum aeque atque ornamentum, dona illa et virtutes qui- 
pus indutus quis se coram aliis maxime manifestat, haud raro vestibus 
comparantur (cf. 59, 17. Iob 29, 14. Ps. 103, 2; 108, 18. 19 etc.). 
Praeterea cingulum in praecipui ornamenti loco habebatur; cingulo ve- 
stes defluentes sinusque continebantur, qtio incessus, cursus, operatio es- 
set expeditior ; unde accinctus idem est qui expeditus, paratus, alacer 
est ad opus subeundum, et demum cum cingulum arcte adhaereat ad 
lumbos viri, in eo unionis quoque ac amoris symbolum cernitur (cf. ler. 

13, 11). Unde iustitia ornamentum est Messiae ; hanc habet comitem. 
perpetuam (Sasb. Sanct. Mald. Sa) eamque maxime familiarem (For.), 
hae accinctus et armatus perpetuo est ad opus expeditus et consistet in- 
victus (cf. Mar.), huic quoque maximo amore et societate individua con- 
iungitur. Idem dic de fidelitate. Duo haec, iustiuia et fides, frequenter 
in s. literis coniuncta invenies et dicta de Deo (Ps. 32, 4. 5 ; 35, 6. 71; 
144, 13 etc.) et de Messia (Ier. 23, 5; 33, 15. Ps. 11). Illa declaratur 
ea rerum conditio quae a Deo pro providentiae suae consilio instituitur, 
hac autem, quo studio, qua fidelitate et perseverantia promissa a Deo data 
opere sint exsequenda. Unde istis duobus et munus Messiae et ipsius 
Messiae mores, studia, desideria egregie adumbrantur simulquein aper- 
to collocatur, qualis restauratio a Messia sit exspectanda. In anteceden- 
tibus enim sacer vates et apud Israelitas (cf. cap. 5 ; 10, 1 seq.) et apud 
Assyrios varia accusaverat iniustitiae genera ; BE in rege Messia 
accincto iustitia et fide ea praesertim vulnera sanari proponit, quibus 
genus humanum sauciatum iacuit. Quare post multiplicem Israelitarum 
apostasiam et infidelitatem, post ferocem Assyriorum saevitiam, crude- 
litatem vates nobis exhibet iustitiam et fidem Messiae, quo melius co- 
gnoscamus in eo demum omnium bonorum fontem unicum esseconstitu- 
tum et quo ardentiore desiderio ad eius salutem et amorem feramur. 


b) Symbolum pacis messianicae 11, 6-9. 


Talis igitur Messias et rex qualem eum 11, 4-9 consideravimus, cum 
generi humano detur, iam quanta simul bona cum eo hominibus pro- 
ponuntur! Hanc bonorum beatitatisque copiam delineare vates aggredi- 
tur, eam autem symbolo nobis repraesentat pacis perfectissimae. Quod 
quam apte ad antecedentia fiat, explicatione non indiget. Quid enim de- 
scripta ruina regni iudaici (cap. 3. 9) et Assyriorum saevitia proposita 
iam gratius incidere potest et quo animi magis ad Messiam alliciantur, 
quam summae pacis ac felicitatis descriptio? Et quid iustitiam illam a 
Messia stabiliendam magis commendat, quam insignia eius iustitiae bo- 
na? Iam vero paz omnia illa bona in se complectitur. Uti enim peccato 
homo factus est a Deo alienus et proinde simul terra maledicto obnoxia, 
ex qua discessione a Deo omnia demum mala inexhausta fecunditate 
pullularunt, ita in reconciliatione cum Deo et pace omnia bona conclu- 
duntur. 

Iam sacer vates pacem non tam verbis, quam ?magine, symbolo nobis 
ob oculos ponit. Quem in finem talem nobis depingit rerum conditionem 
talemque terram, in qua quae eousque odiis, caedibus, ferocitate inter se 
erant divisa et interitum inter se afferentia, iam summa concordia, tran- 

.quillitate, securitate vivere atque inter se agere cernuntur ablata omni 
caede, omni nocendi cupiditate et virtute veneni evacuata : v. 6 « fa- 
bitabit lupus cum agno et pardus cum hoedo accubabit; vitulus et leo et 
ovis simul morabuntur et puer parvulus minabit eos; v. "1 vitulus et 
ursus pascentur ; simul requiescent catuli eorum et leo quasi bos come- 
det paleas; v. 8 et delectabitur infans ab ubere super foramine aspidis, 
et in caverna reguli qui ablactatus fuerit manum suam mittet » , — in 
hebr. v. 6 vitulus et leo et bos saginatus simul; illa igitur impune ac 
secure ! cum leone versantur, quae alias aut teneritudine carnis aut pin- 
guedine naturam leonis quam maxime ad devorandum stimulare solent ; 
v. "| hebr. vacca et ursus; v. 8 infans lactens delectabitur, secure ludet 
ad foramen aspidis ; ulümum membrum aliqui vertunt : et ad oculos luci- 
dos ? basilisci extendet manus (sim. Chald. Saadias, Kimchius, Abenes- 
ra, quos sequuntur Del. Bred. Rohl.), vel ad coronam reguli (Hitz.), sed 
plerique retinent explicationem : in cavernam basilisci manum ducet. 
Sensus sane in universum is est, quem Sanct. describit : ad eam 
aequitatem rediget Emmanuel ea quae toto coelo antea diversa erant, 
ut infimi iam et summi, robusti atque infirmi, moribus ac natura dis- 
sidentes communem iam vitae consuetudinem amplexi eodem utantur 
vivendi genere neque alii ab aliis quidquam sibi metuant aut. cavendum 
putent. Hancque concordiam ac securitatem pluribus imaginibus depin- 
git quibus quae inter se sociari nequeant summa pace coniungit. In tota 
autem descriptione hac cerni oportet symbolum quod adhibet propheta 
ad regnum pacis non verbis, sed rebus, imaginibus quasi per modum 
parabolae vel metaphorae depingendum. Quem in finem imagine hac 
pastoritia quasi novam terram, novam creaturam nobis proponit, in qua 
nihil saevi, crudele nihil inveniatur, verum placida regnet beatitas. Sed 
cur propheta eligit symbolum ex natura ratione carente depromptum ? 
Causa vix alia reddi potest quam ea quae cernitur in arcto nexu inter 
hominem et naturam. Uti enim homine peccante etiam terra maledicto 
est percussa etuti propter hominum peccata etiam terra vastitate, 
inundatione, sterilitate affligitur (Gen. 3, 17. Os. 2, 129 ; 4, 3. Mich. 4, 4. 
Nah. 4, 3. Hab. 3, 6. Soph. 1, 3 etc.) et quidem, ut omnis creatura 
ingemiscat (Rom. 8, 22), ita sollemne est in vaticiniis messianicis glo- 
riam ac prosperitatem describere redundantem ab homine redempto in 
ipsam rerum naturam eamque ad quandam claritatem et miram amoe- 


1. Locos similes poetarum ad h 1. collegerunt Sanct. Lap. Ros. Ges. 
2. Vox scil. nw2 ab iis ad 7x lux refertur. Alii idom etymon sequentes explicant fora- 


men per quod lux illabitur in cavernam (cf. Ges.j. Alii vocem eandem esse censent ac n^3725 

idque membro parallelo commendatur et versione LXX, Syri, S. Hier. suadetur. 

nitatem elevantem (cf. ad Os. 2, 21. Ioel 3, 18. Am. 9, 13 etc.). Idque 
iure merito. Nam si ipsa rerum natura clarior redditur ex eo quod homo 
est redemptus, quanta esse censenda sit redemptionis ac redemptoris 
gloria facile concipitur, quippe quae ex redundantia quadam sua in ipsam 
rerum naturam suum diffundat splendorem. Quare eo modo salus ipsa 
messianica praeclare celebratur et etiam mentibus crassioribus efficaciter 
laudatur. Insuper cum in paradiso natura homini esset plane subiecta 
(cf. Ps. 8), ad Christi restitutoris omnium dignitatem et excellentiam 
describendam omnino pertinet, ut quaecumque peccato amissa sint, per 
ipsum abundantissime restituta nobis repraesententur. Atque haec sunt 
doctrinae capita quibus symbolum a vate depictum innititur. Adde simul 
cum homine creaturam iri glorificatum ! (Rom. 8, 21). 

Si dico symbolum, iam limites assignavi qui in ipsa explicatione trans- 
siliendi non sunt. Ad symboli enim veritatem minime requiritur, ut om- 
nia eo modo quo in symbolo repraesentantur, re et opere exprimantur; 
verbalem igitur ac literalem impletionem excludimus iuremerito eamque 
ex ullo capite asseri posse negamus. In symbolo enim res adhibentur in 
figuram ac repraesentationem aliarum rerum ; proinde ipsae res symbo- 
licae nequeunt esse eaedem cum iis. quarum suntsymbola ; insuper quia 
sunt symbola, non possunt in eodem ordine atque in eadem forma trans- 
ferri in seriem rerum exsistentium ; alias iam non essent symbola, sed 
ipsae illae res repraesentandae. Cur,autem in hae prophetia symbolum 
sit agnoscendum, paucis erit probandum, cum non desint qui hoc quo- 
que vaticinium ad literam esse explendum censeant. Sed haec senten- 
tia omni caret fundamento. Cum enim certum sit naturam rerum pec- 
cato non esse mutatam, aeque certum esse debet ablatione peccati natu- 
ram animalium non in aliam transmutari. Sed si verba illaad literam 
essent explicanda, animalium natura ita penitus.esset mutanda et 
abolenda, ut iam lupus cessaret esse lupus, pardus iam non esset pardus 
et leo iam penitus naturam leoninam exuisset. Deus autem has naturas 
ut tales condidit ante peccatum hominis et quae creatione et institutione 
naturae facta sunt, in sua indole stabilia manent; Deus enim quae crea- 
vit conservat, nullo pacto ea retractat, mutat, abrogat. Proinde hisce 
in terris talem rerum mutationem exspectare, plane est contra ordinem 
providentiae divinae. Ergone erit talis mutatio in nova terra quam post 
filiorum Dei glorificationem docente revelatione exspectamus ? Sunt qui. 
id affirment. Sedin quantas absurditates etiam in literali explicatione in- 
cidunt ? Erunt igitur lactentes in nova terra; sed in regeneratione ne- 

1. De hoc loco vide quae scripsit Zingerle (Zeitschrift f. kath. Theologie, Innsbruck 1880 
p. 651-661) oraculum non esse intelligendum literaliter et referri étiam ad vitam beatam. 

que nubent neque nubentur ; quomodo ergo lactentes infantes, vel ablac- 
tati ? Eritne beatitas messianica pro puero in officio pastoris quod subire 
debebit constituta ? Et si leo comedit paleas, ergo etiam in nova terra 
iterum erit vitae organicae destructio ! 


Sensu literali oraculum hoc explicarunt chiliastae, inter quos S. Irenaeus 
(eontra haer. 5, 33 ; M. 1, 1214) et Lactantius (Instit. 7, 24; M. 6,809) quibus 
etiam aliqui recentiores accedunt v. g. Hengstenberg, Drechsl. Dade, Schegg, 
Del. et cum aliqua dubitatione Vaeg. In sententiam chiliastarum ubique acerbe 
invehitur S. Hier. (cf. in meo Comment. in Proph. min. [ p. 336); ad h.l. 
haec inter alia habet : « haec quoque Iudaei et nostri iudaizantes iuxta literam 
futurà contendunt, ut in claritate Christi quem putant in fine mundi esse ven- 
turum omnes bestiae redigantur in mansuetudinem et pristina feritate deposita 
lupus et agnus pascantur simul, et cetera cum ceteris, quae nunc videmus sibi 
esse contraria... haec breviter diximus, ut iudaizantes nostros gravissimo 
somno stertere convincamus ». Quodsi autem Hengstenberg, Drechsl. suam 
sententiam eo fulciant, quod per peccatum indoles animalium crudelis, sangui- 
nolenla, ferox sit effecta, vel ut Schegg censet, quod demum cum peccato res 
venenosae et nocivae in rerum naturam immigraverint, vehementer, ne dicam 
turpiter errant, quem errorem iam Petrus Lombardus, S. Thom. aliique repu- 
diarunt (cf. 2 lib. sentent. 45 dist. ; Summa I qu. 69, 2 ad sec.) docentes tam- 
quam rem certam, per peccatum naturam rerum non esse mutatam. Neque iu- 
vat cum Schegg et. G. K. Mayer (Mess. Prophez. des Jesaias, p. 94) provocare 
ad exempla in vitis sanctorum obvia, quibus animalia ferocia vel venenosa 
nihil damni intulerint, vel ad verba Christi Marc. 16, 17. Luc. 10, 19, et inde 
concludere, fieri posse, ut aucta per orbem terrarum in omnibus fide talia iam 
in usu communi ponantur, et insuper accidere posse, ut quo magis homines 
orbem terrae sibi subiiciant, eo magis fera bestiarum genera reddantur cicura. 
Sed etsi leo reddatur cicur, nunquam paleas comedet quia organis ad id neces- 
sariis est destitutus ; dein adverte, etiamsi continua illa miracula et apud omnes 
iam communia ea supponantur, quae quandoque in vitis sanctorum leguntur 
(id quod gratis assumitur aliquando fore normam universalem), nondum habes 
literalem nostri. oraculi impletionem ; non enim in eo dicitur fera animalia fore 
familiaria cum homine, sed habitabit lupus cum agno etc. 

Sed dixerit quis: Deus talia clare et aperte per prophetam praedixit, ergo 
erunt vel in hae terra vel in nova terra. Qui ita arguit, monendus est, idipsum 
in quaestione versari, utrum talia Deus praedixerit necne. Cum enim Messias 
docente revelatione nobis ostendatur tamquam reparator damni ab Adamo illati, 
minime autem tamquam qui res a Deo creatas et institutas vel deleat vel sub- 
stantialiter mutet, ratio adest sane oravissima, ut aliam verba ea explicandi 
viam si qua alia exsistere potest ineam. Atgui a!ia via omnino exsistere et usu 
sermonis humani prorsus admitti potest. Neque enim abhorret a sermone hu- 
mano neque a genere prophetic;, tt ideae quandoque non verbis sed rebus 
rerumque involucris et symbolis p. oponantur. Quantopere talis rerum mutatio 

contradicat ereationi rerumque institutioni et providentiae divinae, iam monui 
Praeterea talem conditionem ne in nova quidem terra esse exspectandam, etiam 
eo satis colligitur, quia communi scholasticorum doctrina in innovatione illa de 
bestiis glorificatis non erit cogitandum ; alia eius sententiae incommoda supra 
jam exposui. 

. SS. Patres et plerique interpretes vaticinium hoc ita explicant, ut nomine 
ferarum homines designari dicant : homines antea feroces luporum instar reddi 
per Messiam mansuetos etc. (cf. S. Ephr. Hier. Cyr. Euseb. Theod. Gregorius 
M. Thom. Osor. Sasb. Malv. Mald. Sanct. Pint. For. Mar. Lap. Men. Tir. 
Gord. Calm. Reinke, Troch.). Sensum qui ex hac explanatione eruitur non esse 
repudiandum, ex interpretatione supra proposita satis liquet. At modum ipsum 
interpretationis approbare non possum. Nam aliud est dicere v. g. Beniamin 
est lupus rapax ; vel : circumdederunt me canes multi, tauri pingues obsederunt 
me, et talem exhibere vitae ac consuetudinis animalium descriptionem, qualem 
in nostro oraculo legimus. Isti duo dicendi modi apertissime inter se differunt, 
quare eos eodem modo explicare, arbitrarium est. Insuper adverte, simul cum 
animalibus mentionem fieri pueri parvuli. lam si propheta directe et per se 
intendisset homines eorumque mores bestiis in medium adductis describere ita, 
ut in agno v. g. et hoedo et vitulo homines mansueti ac pii designentur qui a 
lupis i. e. olim ferocibus iam non insectatiónes experiantur, quid puerum par- 
vulum commemorasset? quale iam hominum genus in eo delineasset? cur 
relicta subito metaphora animalium ad hominem delabitur, ut hominum mores 
exprimat quos ex supposito ex animalium indole nominare et describere insti- 
tuit? Magna igitur cernitur inconcinnitas, magna inconstantia in illa explica- 
tione. Si vero symbolum explicaveris, adest unitas et concinnitas ; exhibet 
enim vates in modum pictoris nobis imaginem quandam et repraesentationem 
symbolicam in se unam, pacem, concordiam, securitatem spirantem ; iam nemo 
si talem picturam coloribus expressam cerneret, diceret : lupus est homo ferox, 
agnus est pius ac mansuetus etc. Sed sine ulla haesitantia pronuntiaret pictorem 
ideam pacis ablatis odiis et speciem quandam summae securitatis voluisse re 
ipsa exprimere et imagine depingere. Sed non solum coloribus verum etiam ver- 
bis pingitur ; dicamus ergo vatem ideam pacis expressisse rebus pictoris instar 
et habebimus unitatem et facilitatem explicationis. 


Iam si quaeratur, quomodo idea haec pacis imagine illa et pictura 
symbolice expressa in regno messianico exsecutioni mandetur, adverti 
oportet id proponi quod per se regno messianico et gratiis in eo obla- 
tis effici possit; exhiberi ergo et describi vim illam salutiferam quae 
absolute insit regno messianico et quae fructus suos allatura sit, dummo- 
do homines libero arbitrio praediti Messiam in rebus omnibus tamquam 
arbitrum summum ac iudicem et legislatorem revera agnoscere et 
sequi voluerint. Bene enim distingui necesse est, quid per se lege mes- 
sianica ubique et ab omnibus observata fieri possit et in quantum homi- 
num libertate et malitia vel negligentia impedimenta obiiciantur, ne 

salus messianica eas afferat benedictiones ubique et apud omnes, 
quas in se concludat virtute sibi propria. Iam cer&um est ab hominis 
arbitrio multum dependere, utrum cum gratia sibi oblata plus minusve 
velit cooperari an eam fere negligere, abiicere, in se et aliquo modo 
pro aliis quoque effectu frustrare. Et. quod de singulis valet, etiam de 
populo unoquoque et de universe genere humano aeque dicendum est. 
Proinde ad hoc quoque vaticinium et symbolum quo involutum est 
applicari oportet ea quae ad 2, 4 adnotata sunt. Talem autem revera 
conditionem intelligendam esse, ex nexu quoque huius oraculi cum 
antecedentibus colligi potest. Proponitur enim symbolum hoc postquam 
victoria Messiae plena et plena prostratio impietatis v. 4 est. descripta. 
Ergo innuitur, id tum demum fieri posse, si omnis iniquitas fuerit abla- 
ta; id autem hisce in terris ab hominum libera cum gratia coopera- 
tione dependere quis ignorabit? Eadem conditio porro indicatur in sub- 
seq. v. 9 quia repleta est terra scientia Domini, i. e. quo magis cogni- 
tio Dei omnium animos mentesque occupaverit, eo magis veritas sym- 
bolo illo expressa etiam in hominum singulorum totiusque generis hu- 
mani moribus et vita cernetur ad vivum depicta et repraesentata. Sed 
permultum iterum in hominis arbitrio libero positum est, in quantum 
cognitioni Dei aditum ad animum atque imperium concedat. Quae cum 
ita sint, ad hoc quoque oraculum rite intelligendum ea oportebit in me- 
moriam revocare quae de vaticiniis faustis atque minacibus in ipsis 
s. literis traduntur; cf. ler. 18, 'i-40. Ez. 33, 43-16; de qua re iam 
saepius et uberius tractavi in Comment, in Proph. min. I p. 919. 923. 
385; II p. 2. 292. 301. — Ad eandem rem apte notat Sanct. : « neque 
si adhuc in Ecclesia spectantur lupi rapaces et leones fraterni sanguinis 
sitientes, ideo haec de evangelii pace prophetia vera non est, quia 
doctrina illa e& potens est et digna quae talem effectum consequatur. 
Quod iuxta regulam saepius a nobis traditam satis est, ut Dei scientia 
id praestatura dicatur quod propheta promittit; congruum enim est et 
debitum ut ita fiat ». 

Demum adumbrationem pacis messianicae complexus causam affert 
vates ex qua aurea illa aetas exsurget v. 9 « non nocebunt et non occi- 
dent in universo monte sancto meo, quia wepleta est terra scientia 
Domini sicut. aquae maris operientes »; — hebr. non malo af ficient 
nec perdite agenti. e. nulli iniuria infertur, nemo pravis moribus se 
aliosve perdet; vel retento symbolo : animalia illa prius venenata et 
ferocia mansuefiunt, nihil laedunt, nihil perdunt; mons sanctus Dei 
est Sion vel mons templi (cf. 2,2 seq. 4, 8) quiipse symbolum est 
regni messianici, uti erat centrum veteris theocratiae. Adscribitur ergo 
regno messianico vera sanctitas interna eaque ut fons illius pacis et 

fundamentum declaratur; haec vero sanctitas enascetur ex intima cogni- 
tione divina; « quomodo aquae maris operiunt profunda maris, sic 
scientia Dei omnis terra complebitur » (S. Hier.); en quanta et qualis 
cognitio Dei ad pacem illam procreandam postuletur! quae scil. oceani 
instar latissima sit ac profundissima. Haec scientia Dei principium est 
ac fundamentum totius sanctitatis (For.), cum omnis vita supernatura- 
lis ex fide enascatur et in plena Dei cognitione suum habeat terminum 
felicissimum; haec est enim vita aeterna, ut cognoscant te. Maior 
cognitio Dei constans est periodi messianicae indicium et emolumentum 
(cf. Is. 54, 13. ler. 31, 34); idque merito, nam per Messiam demum 
et revelatio altior datur et gratia uberior, quare Deus maiore quoque 
lumine se credentium intellectui manifestat et gratia potentiore atque 
excellentiore .se eorum voluntatibus infundit; gratia et veritas per 
Christum facta est (cf. Ioan. 1, 11; 6, 45). — Ad nexum attendi opor- 
tet : haec fient, quia... ergo, ut monui, eo ipso innuitur si homines 
Singuli vel nationes christianae sua culpa et negligentia ad tam exi- 
miam, profundam, omuia penetrantem scientiam Dei non pervenerint, 
etiam fructus illos praeclaros non adesse posse. Debebit scil. Dei cogni- 
tio et scientia veluti oceanus omnia occupare, omnium mentes perva- 
dere, omnes conditiones regere, ut ablata iniquitate pax illa coelestis in 
hac regione sublunari resideat ac stabilis permaneat. — Demum consi- - 
deranda est; laeta huius partis oppositio ad antecedentia : cp. 5 omnia 
plena erant iniquitate et quae inde consequitur vastitate et ruina; cp. 10 
tyrannis et superbia et oppressio ferox atque insolentia regni mundani 
nobis exhibebatur: nunc autem cernimus Messiam pacem afferentem 
suavissimam et largissimam benedictionem, Messiam scil. qui uti ipse 
est tota iustitia et sanctitas totusque Dei spiritu imbutus et consecratus, 
ita eundem Dei spiritum et veram sanctitatem cum suis communicat. 
Nonne ila sacer vates omnium animos simul efficaciter movet ad talem 
Messiam amore ac desiderio complectendum? 

Non consentiunt interpretes, utrum verba nocere, male agere ' directe ad animalia 
referantur, de quibus anlea vates dixerat, an relicto iam symbolo, ad homines sermo 
transferatur. Plevique interpretes hoc censent; ita uti fere per se patet omnes qui 
in animalibus v. 6-8 propositis hominum varios ordines censent expressos, sed 
etiam aliqui ex iis qui animalia non tam immediate de hominibus dici recte sentiant. 
(cf. Hengstenberg, Drechsl. Kn. hohl.). Alii tamen prius praeferunt (cf. Hofmamm, 
Scliegg, Del. Naeg.). Diserimen sensus fere nullum est. Si de animalibus est sermo, 
pertexitur symbolum a v. 6 inceptum ; sin minus, sed si ad homines transfertur ora- 
tio, iam ipsius symboli explieatio paucis subditur. Dubito num ex ipsis verbis (quod 
aliqui putant, uti Hitz. Drechsl. Zingerle in Zeitschrift f. kath. Theol. Innsbruck 
1880 p. 658) certo colligi possit sermonem de animalibus non eontinuari. Nam 
mnun Ier. 2, 30 certe dieitur de leone:; neque cernitur ratio, cur non etiam y*n 
de iis possit usurpari, cum ny mon satis frequenter dicatur. T 


282 Is. 11, 10 
c) Regni messianiei propagatio 11, 10-16. 


Postquam alter David ex radice Iesse oriundus descriptus est rex 
atque iudex (11, 1-3) et regni eius indoles et pax symbolice adumbrata 
(41, 6-9), iam sua quasi sponte regni eius propagatio subsequitur. Ita 
simul declaratur, quomodo surculus ex radice Iesse fructum sit allatu- 
rus (11, 1). Quare ad verba 11, 4 reversus propheta radicem illam osten- 
dit quae facta sit in signum populorum illustrissimum : v. 10 « In die 
illa radix Iesse, qui stat in signum populorum, ipsum gentes depreca- 
buntur, et erit sepulerum eius gloriosum »; — hebr. tpsum gentes 
inquirent et erit requies eius gloria; denuo sacer vates monet Mes- 
siam ex humilitate et abiecta conditione esse oriturum, non statim 
eum iri cireumdatum gloria regia Davidis, sed eum fore surculum Isai ; 
est scil. ramus ille tener decerptus ex regia cedro quae succisa est sed 
qui ramus a Deo servatus et plantatus «erumpet in germen et faciet 
fructum et erit in cedrum magnam et habitabunt sub ea omnes volucres 
et universum volatile sub umbra frondium eius nidificabit» (Ez. 17, 
23). Ita fit signum, vexillum populorum ; ex humilitate a Deo exalta- 
ius iam centrum constituitur omnium, adstat conspicuus in orbe uni- 
verso; adest tamquam caput et rex generis humani, ad quem sicut ad 
vexillum ab imperatore erectum omnes tamquam milites eius accur- 
runt, ut proelia eius proelientur, ut sub eius signis stipendia mereantur 
(cf. Ps. 44, 8 seq.). Iam ut bonorum omnium largitor agnoscitur; 
quare sedulo gentes eum inquirunt, eius desiderio et studio eo fruendi 
tenentur, urgentur; neque id mirum; ipse enim iam requie ac beati- 
tate ea est potitus quae gloria sit |. e. innotescit iam orbi terrarum 
tamquam talis qui laboribus messianicis pro omnium salute transactis 
ingressus sit in requiem suam quae adeo est gloria plena et insignis, 
ut non alia descriptione, sed gloriae ipsius nomine designari possit. 
Tali autem beatitate et gloria omnes efficaciter allici, expositione non 
indiget. Unde sacer vates nos aperte docet, Messiam glorificatum 
regnum suum per orbem esse propagaturum, Messiam beatitate et 
gloria coronatum vexillum suum ad populos congregandos esse erec- 
turum et omnes ad participationem reqwiei suae et gloriae invita- 
turum (cf. Osor.). Sic demum, ut Theod. notat, vaticinia patriarchis 
data et regnum aeternum Davidi promissum Deus in radice Iesse adim- 
plet. 

Textus hebr. et erit requies eius gloria etiam indicat locum quietis 
vel sedem quietis eius fore gloriam; id enim ex priore explicatione 
consequitur facile et per se et insuper vox nm? hanc notionem sedis 
quietae saepe induit; ita templum dicitur quies i. e. sedes Domini, ita 

vocatur terra palaestinensis, quae scil. ut sedes quieta populo erat 
promissa (cf. Is. 66, 1. 4 Par. 98, 9. Ps. 139, 8. 14. — Deut..19, 9. 
Is. 28, 12. 1 Reg. 8, 36. Ps. 95, 41 etc.). Unde alii vocem accipiunt 
de regia sede Messiae et coelesti habitaculo (cf. RoAl.), alii de loco 
mansionis eius terrestri, ubi thronum suum et regnum collocavit i. e. 
de Ecclesia i. e. Ecclesia erit gloriosa et illüstris (cf. For. Malv. Mald. 
Calm.). Chald. habet : et locus mansionis eius in gloria. Atque ex 
hae vocis significatione et sensu huius loci generali forte gradus fieri 
potest ad specialem illam applicationem quam cernimus in vulg. expres- 
sam. Cum enim Messias talis tantusque sit, eius gloria redundare con- 
cipitur in omnem regionem et locum quem unquam sua praesentia et 
suis operibus divinis illustravit. Quare sententia in vulg. expressa concipi 
potest ut applicatio particularis normae illius generalis in hebr. enuntia- 
tae : locus quietis eius erit gloria.Quamvis nonea via S. Hier. ad hanc 
versionem pervenerit, verum potius ex interpretatione LXX quae fert 
xai Écvous dj awXxaocig Gosc0 cw quam a»&xauocw Cyr. Theod. Euseb. 
de morte interpretantur. Ita enim S. lier. de textu hebr. et sua ver- 
sione disserit : « pro requie eius in hebr. positum est mnuatho (nrwz) 
quod omnes similiter transtulerunt, et est sensus : et erit mors eius 
gloriosa ... nos autem ut manifestum legenti sensum faceremus, pro 
dormitione et requie altero verbo sed eodem sensu sepulcrum verti- 
mus». Quare probe notandum est nos habere in hoc loco in vulg. non 
verba Isaiae sed sensum illum quem S. JHier. verbis prophetae substi- 
tuit. Hanc autem interpretationem quam S. Hier. legentibus manife- 
stam facere voluit, verbis Isaiae non congruere certum est. Vox enim 
nmw2 de dormitione mortis nunquam dicitur, multo minus sepulerum 
significat. Utrum alia consideratione adhibita et ex sensu consequente, 
uti antea tentavi, ad hanc applicationem perveniri possit necne, aliorum: 
iudicio relinquo; Corluy enim fidenter scribit : «hic agi de Christi se- 
pulcro contexta certe oratio minime suadet» (l c. p. 438). Sepulcrum 
Christi gloria ornari, vide 53, 9. 


Caveant igitur concionatores, ne sensum et explicationem S. Hier. auditoribus 
suis tamquam vaticinium Spiritus s. vendant ! Simile quid erit notandum ad 
16, 1 et iam adnotavi ad Hab. 3, 18 et monere oportet ad Dan. 9, 26 quo in 
loco « populus qui eum negaturus est » interpretamentum est ex S. Hier. scriptis 
in vulg. assumptum. Ceterum de liberiore vertendi modo quo nonnunquam 
s. Doctor usus est, vide quae disputat Cornely, Introd. [ p. 49/1. — Audaecter 
quidem asserit Sasb. : « vox hebr. significat dormitionem sive requiem vel 
mortem; significat vox requiem sed qualem precamur defunetis; sensus ergo 
est : moriturus est Messias etc. » et sim. Sanct. qui ex notione cessationis et 
requiei ad sepulerum utpote locum requiei et dormitionis viam sibi sternere 

conatur. Haee praeeuntibus graecis interpretibus forte dici possunt de voce 
dvázuocig, non autem de texta hebr. Praeterea eo loco ordine plane et loco 
praepostero mentio fieret de morte. Iam enim Messias consideratur tamquam 
vexillum orbi ostensum i. e. conspicuus in gloria, ad quem incitato studio 
gentes accurrunt et quem avide expetunt et exquirunt; ergo versamur in pe- 
riodo gloriae Messiae ; quomodo autem ex ea verbis illis regressus fiat ad 
mortem tam subito, tam inexspectato, sine nexu neque cum antecedentibus 
neque cum subsequentibus, nemo ulla probabili ratione explicaverit. — Melius 
ad nexum aptatur alia explicatio, quam S. Ephr. Dasil. Cyr. quoque et Procop. 
proponunt requiem illam quam Messias suis sit largiturus fore gloriam ; quae 
expositio utique sensu consequente ex verbis prophetae facile fluit ; gloria enim 
Messiae redundabit in redemptos et quia gentes in Messiae gloriam credunt, 
huius gloriae avidae eum inquirunt et ipse Messias, volo, inquit, ut ubi ego sum, 
ibi sit et minister meus. 


Primum quod vates b. l. in propagatione regni messianici effert, . 
gentes spectat : ponitur vexillum populorum et gentes (2*3) inquirunt 
eum. Impletione facta facile deprehendimusin hoc quoque ordine Spiri- 
tum s. innuisse, regnum messianicum potissimum ex gentibus esse for- 
mandum ; :de qua re explicitum habes vaticinium 63, 4. 2. Sed si gentes 
vocantur, fidelis Deus foederis non deest neque unquam deerit stirpi illi 
in patriarchis electae. Illi enim promissiones datae sunt, ex illa Messias 
oriundus (cf. Rom. 9, 4. 5) et « non repulit Deus plebem suam quam 
elegit ». Unde sermonem fieri de stirpis electae reductione et conversione 
plane oportet et omnino consequens est ad oracula iam data (cf. 1, 96 ; 
4, 8; 6, 13; 9, 6. 1; 10, 21). Et si Messias signum est et vexillum ad 
quod gentes accurrunt, etiam populo israelitico disperso sese manifestabit 
tamquam qui ad patriam et beatam secum societatem exsules revocabit. 
Iam cum cp. 3 et 6 magna quaedam praedicta fuerit populi dispersio et 
reipublicae israeliticae dissolutio, aptissime ad illa adnectitur promissio 
V. 44 « et erit in die illa, adiiciet Dominus secundo manum suam ad 
possidendum residuum populi sui quod. relinquetur. ab. Assyriis et ab 
Aegypto et a Phetros et ab. Aethiopia et ab Aelam et a Sennaar et. ab 
Emath et ab insulis maris » ; — in die illa i. e. quando Messias intravit 
in gloriam suam, quando iam adstat et agnoscitur tamquam vexillum 
populorum. Semel Dominus iam immisit manum (Ex."7, 4) ut populum 
educeret ex servitute aegyptiaca, semel iam manu magna et brachio ex- 
tento (cf. Ex. 3, 20; 13, 9. Deut. 5, 47; 1, 19; 9, 99; 11,2; 96, 8) 
populum sibi acquisivit et in suum peculium (Ex. 19, 5) assumpsit ; nune 
secunda vice apponit manum, ut possideat (cf. Ex. 13, 16), denuo 
in peculium sibi acquirat. populum, i. e. reliquias populi ; lege enim 
constanti reliquiae salvabuntur (cf. 14, 9; 4, 3; 6, 43; 10, 21) id quod 

nomine filii Isaiae Schear jaschub quoque indicatur. Comparatur liberatio 
messianica priori aegyptiacae, id quod satis frequens est apud prophetas 
(vide ad Mich. 71, 13) et priorem illam typum fuisse alterius non obscure 
innuit; cf. ad Os. 2, 14 seq. Si autem Dominus manum suam apponit ad 
possidendum populum suum, eo ipso populum in exsilium eiectum, inter 
gentes dispersum et foedere violato a Deo in scelerum ultionem abiectum 
antea esse propheta docet. Id ergo iam impletum cernit quod 6, 12 mi- 
natus erat et quod iam Moyses Deut. 29, 28 ; 30, 1 praedixerat. Dispersio 
describitur latissima in quattuor ventos, ergo longe lateque per orbem. 
Si iungimus cum. LXX, S. Hier. Syro (?) Chald. (?) et interpretibus 
Drechsl. Reinke, Naeg. aliisque quod. relinquetur ab. Assur etc., omnes 
istae gentes directe assignantur ultrices et. vindictae in populum foedi- 
fragum administratrices, id quod ad prophetarum oracula apprime con- 
gruit (cf. 3, 26; 7, 47; 8, 6; 10, 5. Zach. 11, 10. 11 etc.) et sermonem 
magis nervosum reddit ; aliis praeplacet iungere possidebit ex Assur etc. 
ita ut sola dispersio directe enuntietur et reductio ex illis regionibus (ita 
v. g. Mald. Kn. Del. Net.. RoM.). Porro quo maior dispersio est, eo glo- 
riosior atque illustrior manifestabitur reductio ac salus messianica. Incipit 
a septemtrione, inde enim omne malum pandetur (Ier. 4, 14), ab Assur, 
cum per Theglathphalasar et Sargon abductio populi. Israel in exsilium 
et, regni israelitici abolitio sit effecta. Transit vatesin regionem oppositam 
ad meridiem in Aegyptum.et Phetrosi. e. Aegyptum inferiorem et su- 
periorem ; Pathros, aegyptiace Patoris, designat superiorem Aegyptum, 
cum Patoris ex textibus aegyptiacis urbem habeat principalem No vel 
Thebas (cf. Brugsch, Geograph. Inschriften I p. 135; Riehm, Hand- 
woerterb. II p. 1144) ; quare Mitzraim, Aegyptus sensu arctiore accipiatur 
oportet de regione inferiore, ex qua enumeratio meridiem versus transit 
ad superiorem et ad Aethiopiam, 'ad Kusch, quod regnum .cum aegyptiaco 
foedere modo iunctum erat, modo subiectum, modo etiam dominans in 
Aegyptum (cf. 18, 2 ; 20, 2 seq. 31, 9). Forte iam per Sesac (3 Reg. 44, 
23 seq.) Iudaei captivi illuc translati sunt ; capta Samaria aliquos Israelitas 
ad Aegyptios, a quibus opem efflagitaverant (4 Reg. 11, 4), confugisse 
omnino probabile est ; Aethiopes iam inveniuntur in exercitu Sesac 
: (2 Chron. 12, 3); contra Iudam pugnavit Zara Aethiops (2 Chron. 14, 9), 
et cum Edomitae captivos Iudaeos vendidisse accusentur (Am. 1, 6. 9), 
etiam Aegyptiis vendidisse non videtur improbabile. 

A meridie vates oculos dirigiv in regiones inter septemtrionem et 
orientem sitas ; Aelam, cuius urbs principalis erat Susa, regio vocabatur 
a Tigride inferiore orientem versus et a sinu persico septemtrionem 
versus sita (cf. Delitzsch, Wo lag das Paradies ? p. 320 seq.). Cum 
Syri devicti transportarentur in Kir (cf. Am. 1, 5. 4 Reg. 16, 9), Israe- 

litae quoque foedere scil. cum Syris iuncti (Is. "1, 2; 8, 6) forte simul 
cum iis sicuti devicti, ita quoque transportati sunt. Sennaar, "739 idem 
nomen est cum Sumer atque Babyloniam designat inferiorem vel meri- 
dionalem, uti Akkad superiorem vel septemtrionalem (cf. Delitzsch l. c. 
p. 199; vide quae notavi ad Zach. 9, 11); in regionem babylonicam 
Iudaei per Chaldaeos translati sunt, uti iam Michaeas, aequalis Isaiae, 
vaticinatur (Mich. 4, 10). De Emath vide 10, 9; cum Achaz traderetur 
in manu regis Syriae et magnasab eo pertulisset strages, captivos Iudaeos 
in Syriam esse abductos per se patet !. Ab orientali ergo plaga vates 
oculos dirigit in regionem Palaestinae vicinam atque ex ea occidentem 
versus in insulas maris occidentalis vel mediterranei. Ita gyrum suum 
absolvit atquea quattuor ventis populum Dei collectum iri atque vocatum 
per Messiam ostendit. In insulas maris filiis Iavan venditos esse filios 
Iuda et Ierusalem per Phoenices iam Ioel (3, 6) conqueritur. Unde Isaias 
ex temporis sui conditione et ex dispersione mox futura formam derivat 
qua vocationem populi Dei ex omnibus regionibus undique futuram 
adumbrat. 

Accuratius explicatur, quomodo Deus manum sit appositurus ad pos- 
sidendum populum suum v. 12 « et levabit signum in. nationes et con- 
gregabit profugos Israel et dispersos Iuda colliget a. quattuor plagis 
terrae » ; — hebr. et levabit vexillum gentibus i. e. cum vexillum Mes- 
siae iam gentibus est erectum et manifestatum, tum Iudaei quoque in- 
trabunt in regnum messianicum ; cf. Rom. 11, 13. 14; congregabit ez- 
pulsos Israelis et dispersas Iudae (hebr.) i. e. nemo, nec vir nec femina 
(cf. 3, 1), a salute et invitatione gratiae excluditur. Uti supra 3, 96 
gentübus erexit vexillum, ut ad vindictam de populo rebelli sumen- 
dam accurrerent, ita vexillum Messiae inter gentes erectum continua est 
adhortatio Iudaeis facta, ut ad Deum suum redeant. Hanc adhortationis 
vim praeclare exprimit S. Paulus scribens: « vobis dico gentibus : 
quamdiu quidem ego sum gentium apostolus, ministerium meum ho- 
norificabo, si quomodo ad aemulandum provocem carnem meam et sal- 
vos faciam aliquos ex eis » (Rom. 11, 13). Conversione enim gentium 
et earum adoptione Deus Iudaeos vult ad aemulationem provocare (Rom. 10, 
19). Qui huic divinae invitationi dicto audientes sunt, etiam intima in- 
ter se unione et caritate iunguntur v. 13 « e£ auferetur zelus Ephraim 
et hostes Iuda peribunt ; Ephraim non aemulabitur Iudam et Iudas non 
pugnabit contra. Ephraim » ; — ablata sunt intestina illa dissidia, ae- 
mulationes, invidiae, quibus Ephraim tribus numero hominum prae- 


1. Quare carere possumus coniectura a de Lagarde proposita (Semitica I p. 27) Adiabenen 
rescribere satius esse. 

stans electam a Deo tribum Iudam domumque David aegerrime tulit ; 
cf. 2 Reg. 20, 4 : non est nobis pars in David neque hereditas in filio 
Isai et 3 Reg. 12, 16. Dissidia illa et invidiae continua erant malorum 
fomenta et theocratiam a Deo institutam misere discerpebant. Quanto- 
pere eadem mala tempore Achaz invaluerint, testis est foedus illud Is- 
raelitarum cum rege Syriae initum ad evertendam domum David (cf. 
11, 2. 6). Unde hic quoque vates conditiones sui temporis ob oculos habens 
a contrario bono periodum salutis designat. Regnum messianicum pa- 
cem affert et concordiam, odia exstinguit, amovet invidiam, aemula- 
tionem tollit, quia omnes uno Christi spiritu imbuti idem sentiunt ac 
sapiunt. Ut sint unum, adeo ardenter Christus a-Patre efflagitat. Cum 
Iuda sit tribus a Deo electa, in qua theocratia per domum David in ae- 
ternum stabiliatur, hostes Iuda peribunt ; quis enim contra Deum prae- 
valebit ? Apta est monitio, ut iam Ephraimitae apud se perpendant, quo- 
modo suis in regnum iudaicum inimicitiis sibi ipsi viam sternant ad 
interitum. Sic enim propheta ipsa de rebus futuris oracula ut suis ae- 
qualibus salutaria conferat. documenta solerter adhibet. — Alii intelli- 
gunt oppressores Iuda eos ex Iudaeis qui animis sintinfensis in Ephrai- 
mitas, ut scil. adsit perfectus membrorum parallelismus (Ges. Ewald, 
Kn. Reinke, Cheyne), quem parallelismum alii ea ratione restituunt, ut 
hostes contra Iuda retinentes zelum explicent et aemulationem contra 
Ephraim (cf. Mald. Naeg.); at atroque modo verbis planis vis infer- 
tur et sensus in priore explicatione aptus habetur. 

Tali autem inter se concordia et amicitia coniuncti et roborati viribus 
valebunt in hostes et a quibus eousque varie fuerant oppressi et afflicti, 
eosdem iam unitis viribus aggredientur et subiicient ; cf. Abd. 17: 
« et possidebit domus Iacob eos qui se possederant » ; unde v. 14 « et 
volabunt in. humeros Philisthiim per mare, simul praedabuntur filios 
orientis ; Idumaea et. Moab praeceptum manus eorum et. filii Ammon 
obedientes erunt » ; — hebr. in humerum Philisthiim versus mare i. 
e. non in cervices vel terga Philisthiim (For. Sanct. Lap, Tir.) sed in 
regionem, quae mare versus descendens latus vel hwmerus vocatur (cf. 
Ios. 15, 11. Ez. 25, 9 ; ita Vat. Mald. Mar. Calm.) ; volare impetum, ce- 
leritatem, facilitatem victoriae depingit. Uti occidentem versus domi- 
nium stabiliunt, ita ex orientali plaga spolia acquirent. Supra 2, 6 acri- 
ter reprehensi sunt quia ad res et luxum gentium defluxerint; verum 
regno messianico stabilito opes gentium et thesauri cedunt in decus et 
ornatum theocratiae (cf. Is. 60, 5 seq. Agg. 2, 1). Filii orientis i. e. 
nomades tribus in deserto Arabiae (cf. ad Iob 4, 3) et in tractu terrae 
usque ad Euphratem ; immo Mesopotamiam terram filiorum orientis di- 
ci, elucet ex Gen. 29; 1. Num. 23, '| hebr.; ii inter oppressores populi 

Dei saepius recensentur; cf. Iud. 6, 3. 33; 71, 12. Ier. 49, 28. Edom et 


Moab ümmissio manus eorum (hebr.) i. e. in hostes antea infensos ro- : 


bustosque manus victrices immittent, et filii Ammon obedientia eorum 
(hebr.) i. e. eis subiecti ad nutum parati obedient. Similiter Amos vati- 
cinatur de tabernaculo David reaedificato, ut possideat reliquias Idu- 
maeae et omnes nationes (Am. 9, 12). 

Regno alterius Davidis oriundi ex radice Iesse eaedem gentes dicuntur 
subiici, quibus prior quoque David arma victricia intulit sed quae post 
ipsum rebelles in Iudam factae varias populo Dei attulerunt molestias 
(cf. 2 Reg. 8, 9. 42. 14 ; 10, 14 ; 11, 4 ; 12, 26 ; 23, 20. 1 Par. 18, 
41 etc.). Unde rex Messias David eiusque regnum ab eo, cuius antitypus 
est, adumbratur et aedificatio tabernaculi David quod ceciderat ex vete- 
re illa forma nobis exhibetur. Tali autem inter se aequiparatione typica 
ratio declaratur vel saltem innuitur, quae inter Davidem eiusque victo- 
rias partas regnumque et inter Messiam eiusque regnum intercedat, 
quae ratio iam eo potissimum continetur, quod thronus David in sem- 
piternum stabiliri dicitur (2 Reg. 1, 14). Ex typo autem simul colligitur, 
qua indole futurae sint victoriae illae Messiae. Neque enim armis et ho- 
stium strage sanguineque effuso debebunt comparari ; secas enim alter Da- 
vid in eodem ordine ac censu collocaretur cum priore; verum modo su- 
blimiore et spirituali et cum fructu priorem illum longe superante re- 
portari censendae sunt, uti dignitatis ratio et. gradus inter typum et an- 
titypum postulat. Ad quod adde indolem regis Messiae eiusque regni 
modo a vate descriptam (14, 2 seq.), qua egregie illustratur illud : mul- 
tiplicabitur eius imperium et pacis non erit finis (9, 1). Describuntur ar- 
ma Messiae spiritus Domini Jlargissime in eum effusus, iustitia, 
fidelitas, verba eius i. e. arma spiritualia, gratiae spiritusque Dei com- 
municatio, doctrina et exemplum Messiae. Hisce regno eius gentes sub- 
iiciuntur, cui propagationi ipse Messias in gloria triumphans vexillum- 


que suum omnibus longe lateque conspieuum ostentans potentissime 


assistit. Inter eas gentes h. l. recensentur Moab et. Ammon i. e. illae 
quoque quae a vetere theocratia excludebantur : « Ammonites et Moabi- 
tes etiam post decimam generationem non intrabunt ecclesiam Domini 
in aeternum » (Deut. 23, 3). Sed per Messiam, in quo benedicendae 
sunt omnes gentes, limites mosaici removentur (Mich. 7, 11), tollitur le- 
gis maledictum. Idem vide 56, 3-71. 


Oraculum hoc v. 14 multi explicant de tempore apostolorum et de expugna- 
tionibus spiritualibus per apostolos Iudaea relicta factis; ita S. Hier. Euseb. 


Cyr. Theod. For. Sasb. Pint. Malv. Lap. Tir., dum S. Thom. et Sanct. de. 


Machabaeorum tempore explicari posse censent. Hoc sane abest a serie et nexu 
prophetiae. Illud autem eatenus consistit, quatenus expeditionibus apostolicis 

initium quoddam et fundamentum positum est. Sed vaticinium nostrum v. 11- 
14 magis est universale totumque tempus complectitur messianicum ; et ut. Tir. 
bene advertit : « in genere significat reliquias Iudaeorum ubicumque gentium 
et locorum dispersae fuerint, inde a Deo evocaudas atque ad -Ecclesiam Christi 
convertendas » ; sim. Mald. Lap. Unde oraculum hoc eandem continet promis- 
sionem quam Deut. 30, 1-10 legimus. Deus enim non abiicit populum quem 
elegit; semper eis gratia offertur messianica ; docente autem S. Paulo seimus, 
cum plenitudo gentium intraverit, tum hoc quoque vaticinium de reliquiis [srae] 
plenum habiturum esse effectum ; tum enim « omnis Israel salvus fiet » (Rom. 
11, 95). Ex eorum autem conversione magnum in Ecclesiam redundaturum esse 
emolumentum, ab eodem docemur : « si enim amissio eorum reconciliatio est 
mundi, quae assumptio nisi vita ex mortuis » (Rom. 11, 15). 


Atque uti olim Deus populum suum magna manu et brachio extento, 
multis splendidisque miraculis in libertatem vindicavit et in terram in- 
troduxit, pro qua iuravit patribus eorum, ita non minoribus auxiliis eos 
adducere paratus est ad terram illam, cuius figura et typus Palaestina 
erat, ad regnum scil. messianicum, ad veram populi Dei hereditatem. 
Sic utraque liberatio, aegyptiaca et raessianica, iterum inter se compa- 
ratur : v. 19 « et desolabit Dominus linguam maris Aegypti et. levabit 
manum suam super flumen in fortitudine spiritus sui et percutiet eum 
in septem rivis, ita ut transeant per eum calceati ; v. 46 et erit via re- 
siduo populo meo qui relinquetur ab Assyriis, sicut. fuit. Israel. in die 
illa. qua ascendit de terra Aegypti » ; — uti v. 11 reditus commemorqa- 
tur praeprimis ex Aegypto (tribus nominibus) et ex regionibus assyria- 
co-babylonicis (tribus quoque nominibus), ita hoc loco impedimenta 
quae removenda sunt ad duplicem illum reditum efferuntur ; olim pa- 
tres sicco vestigio per mare rubrum traduxit ; hanc « linguam maris » 
i. e. sinum heroopolitanum anathemate percutiet (hebr.) * i.e. funditus 
perdet, ut nihil remaneat quod obstaculum itineris esse possit. Fluvium 
vero i. e. Euphratem, uti Moyses baculo suo extento mare divisit, Deus 
manu agitata in multiplices meatus (For. Malv.) dividet, ita ut ablato 
fluminis tumore iam ut quis per eum transeat ne calceos quidem depo- 
nere necesse sit 1. e. voluntate Domini salvatoris impedimenta potentis- 
sima facillime destruuntur. Fortitudinem spiritus vel ardorem venti 
eius (hebr.) explica ex Ex. 14, 21 : « cum extendisset Moyses manum 
super mare, abstulit illud Dominus flante vento vehementi et urente to- 
ta nocte et vertit in siccum » (cf. Osor. Sasb. Malv. Mald. Lap. Tir. 
Troch. Rohl. Net.). Supra hostes frustra agitabant manum (10, 31) ; 
non ita Dominus. In via ipsa populo suo erit ductor, custos, vindex, sic- 


1. Aliqui tamen corrizendum censent z'àn3 exsiczabit; ita iam Houbig. et nuperrime Bred.. 

ut fuit per desertum liberatione ex Aegypto concessa. — Hisce optime 
in exemplo et imagine delineatur salutis messianicae sublimitas, quam 
scil. Deus tanto apparatu vestit, donum gratuitum, quod singuli mereri 
nulla ratione possunt, sicuti olim Israelitae minime se ipsos ex servitute 
aegyptiaca redimere vel ex persecutionibus Pharaonis eripere poterant, 
et demum tantis miraculis commemoratis illud quoque innui haud te- 
mere affirmaveris, quod impletione factum esse et fieri cernimus, redi- 
tum ad Ecclesiam, veram terram promissam, uti semper est gratiae quod- 
dam miraculum, ita saepe veris quoque effici miraculis et charisma miracu- 
lorum etiam vi huius oraculi perpetuo esse permansurum in vera Ecclesia. 
Quae enim hisce versibus promittuntur, ad totum tempus messianicum 
extenduntur et adductionem ad regnum illud describunt auxiliis illis 
providentiae non ordinariae verum plane excellentis summisque mira- 
' culis et beneficiis, quibus Israelitae et ex Aegypto liberati et per de- 
sertum ducti sunt. Sed si in umbra et typo adeo mirabilem se Deus 
praestitit, quis in impletione et veritate mirabilia Dei opera editum iri 
negaverit ? 


Plerumque interpretes agnoscunt eum in finem v. 15. 16 fieri allusionem ad 
miracula in Aegypto, ut ostendatur Deum paratum esse omnia impedimenta et 
obstacula removere quae cursui evangelii obiiciantur (cf. Euseb. Osor. For. 
Pint. Malv. Mald. Sa, Mar. Lap. Gord.) et S. Thom. explicite statuit : « promit- 
titur praeparatio secundum similitudinem ad duplex beneficium quod exhibitum 
fuit patribus venieatibus de Aegypto.... quod quidem ad literam nunquam 
fuit factum, sed significatur amotio omnis impedimenti detinentis ». Alii tamen 
hac expositione generali non contenti specialem verborum impletionem quaesie- 
runt. Ita Euphratem in septem rivulos divisum aliqui (Sanct. Malv. Tir.) refe- 
runt ad expugnationem Babylonis a Cyro factam; « Euphrates durante obsi- 
dione Babylonis a Cyro per septem fossas et rivos ab urbe alio derivatus est 
teste Herodoto, Xenophonte et Orosio » (Tir.). In v. 45 cernunt S. Hier. Cyr. 
Procop. expugnationem Aegypti per Augustum Caesarem factam ; accipiunt 
scil. ad literam « de sinu pelusiaco quem cum Augustus Caesar Antonium et 
Cleopatram persequeretur, siccavit Deus austro vehementissimo praeter morem 
immisso, qui aquas omnes etiam septem rivorum Nili pro magna parte depulit 
in mare, adeo ut milites Augusti siceo pede transirent et Pelusium aliaque 
Aegypti claustra celerrime occuparent et exstinctis Antonio et Cleopatra soli 
Augusto monarchiam orbis relinquerent teste Strabone (lib. 17), Dione Cassie 
(9, 91) et Plutarcho (in Anton.) » (Tir.). Simillima ratione aliqui etiam expli- 
cant Zach. 10, 11; at uti apud Zach. ita multo etiam mais i 
totius prophetiae seriem, ordinem, conformationem minime PAM! 
subito fieri praedictionem adeo singularem, adeo incohacrentem, de eventu adeo 
parlieulari qui cum regno messianico vel populi israelitici conversione quomodo 


cohaereat aut ad ea referatur, frustra explicare tentaveris. — Aeque a scopo et 

nexu prophetiae h. 1. recedere videtur qui v. g. cum Calm. ut ostendat vatici- 
nium esse impletum commemoraverit cladem a Sennacherib Aegyptiis illatam 
(de qua gloriatur 4 Reg. 19, 94. Is. 49, 5-7), vel caedes et strages a. Cambyse 
factas, vel Alexandri Magni victorias et Antiochi Magni et Epiphanis eius filii 
ineursus in Aegyptum hostiles. Ceterum vide ad Zach. 10, 10. 14. Pariter 
seriem et filum prophetiae relinquit, qui cum Sanct. Calm. ea de reditu ex 
exsilio intelligit et solum cum Sanct. in typo aliquid sublimius intuetur, scil. 
fundationem, splendorem, incrementum Ecclesiae. Nam post 11, 1-10 iam non 
de tempore exsilii babylonici sermo inferri potest, nisi ordinem rerum plane 
subverteris. 


d) Hymnus laudis et gratiarum actionis 42, 1-6. 


Iam aequissimum est, ut qui tanta gratia et liberalitate divina redempti 
sunt, sicut Israelitae Aegyptiis in mare submersis, hymnum laudis et 
gratiarum actionis cantent. Quare bene S. Hier.: « qui prius in solitudi- 
ne dixeratis, quando ascendistis de terra Aegypti et mare siccatum est 
rubrum : cantemus Domino, gloriose enim magnificatus est, nunc glori- 
ficate Dominum » et similiter Euseb. Cyr. Theod. Sanct. etc. monent 
canticum hoc fundi simili conditione liberationis sicut Ex. 15. Et cum 
propheta ipsum Messiam et regni eius beatitatem et miros Dei in salute 
communicanda favores proposuerit, quid magis aptum esse potest quam 
ut post tam splendida vaticinia quorum desiderio et gaudio animi medi- 
tantium sunt accensi, hos animi sensus carmine lyrico complectatur ? 
Ergo iam nobisexhibet vates pium animorum iubilum quo redempti divi- 
nam benignitatem laudant et grati ac laetabundi recolunt et extollunt, 
quantum felicitatis in Domini gratia invenerint. — Primum quod visis 
Dei magnalibus divinam bonitatem in se experti praedicant est, quod 
Deus adeo offensus per peccatores iustissimeque iis iratus nihilominus 
misericordiam praestitit et gratiam ; unde v.4 « Et dices in die illa: confi- 
tebor tibi Domine, quoniam iratus es mihi, conversus est furor tuus et 
consolatus es me » ; — quae ex hebraismo paratactice ponuntur, explica 
cum S. Jlier. : « quoniam qui iram merui et furorem tuum, misericor- 
diam consecutus sum » vel cum Est. : quia postquam iratus mihi fuisti, 
conversus est furor tuus (sim. Malv. Mald. Mar.), ideo confitebor i. e. 
ie laudibus extollo, te praedico ac magnifico. Consideratur scil. popu- 
lus Dei quasi 1na persona moralis, quae in exsilium eiicitur et Dei gra- 
tia reducitur et Messiae adventum praestolata eius salute fruitur. Primus 
ad Deum gradus fit per poenitentiam, per agnitionem et dolorem culpae; 
atque omnes et singuli habent, cur eodem modo de salute accepta gra- 
tiarum actionem ab humili culpae confessione et dolore incipiant, cuius 
rei perpetua exempla in.orationibus sanctorum adsunt. Ita homo se pro- 


292 Is. 19, 9-3 


fitetur reum, indignum gratia, sed hac ipsa humilitate gratiam Dei et 
amorem mire extollit Deoque summopere placet. 

Verum haec propriae infirmitatis cognitio, cui Deus tam amanter re- 
medium attulisse et solatium cognoscitur, fundamentum est solidum et 
inconcussum summae in Deum fiduciae animique alacritatis, unde v. 9 
« ecce Deus salvator meus, fiducialiter agam et non timebo, quia fortitudo 
mea et laus mea Dominus et factus est mihi in salutem » ; — hebr. ecce 
Deus salus mea, vel ecce Deus salutis meae ; nunc scil. plenissime adest 
fructus ille qui enasci debuit ex afflictionibus ; cf. 10, 20; fiducia et spes 
in hominum auxilio est abiecta, iubilantes agnoscunt et alta voce omni- 
bus praedicant : en Deus isque solus salus mea ; quare fiducia filiali sine 
ullo timore, sine anxietate, quidquid evenerit, in hac fide ac spe acquie- 
scunt; intime enim persentiscunt, Deum esse fortitudinem populi sui 
i. e. qui eum fuleit, sustentat, roborat, uti in psalmis vocatur petra vel 
saxum Israel tamquam fundamentum inconcussum theocratiae. Et quia 
Deum ut talem plena fide complectuntur, ideo est etiam laus mea vel 
cantatio hebr. i. e. quem laudibus et laetis carminibus celebro, in quo 
gaudio exsulto. Ratio autem fiduciae, amoris, iubiliest, quia praeclaram 
salutem a Domino datam redempti gratis animis perpetuo recolunt; 
quare illud en Deus salus mea cum emphasi repetitur et factus est mi. 
Ài in salutem ; in hac enim fide cardo rei vertitur, in ea summa colloca- 
tur spes, animi alacritas summa ; quare uti est iubilantium idem repe- 
tunt et in subsequentibus hane salutem pluribus amplificant ; cf. Ex. 
15, 9. 

Iam huius salutis infinitam beneficentiam (Malv.) extollere et quod 
consequens est ad tanti boni amplissimam participationem inter se pro- 
vocare student v. 3 « haurietis aquas in. gaudio de fontibus salvato-- 
ris »! — hebr. de fontibus salutis ; aquae metaphora refectio exprimitur 
et cum aqua omnis fertilitatis et viriditatis sit conditio pernecessaria et 
aquae beneficium sub coelo ardenti multo magis agnoscitur, quam in 
regionibus humidis, facile intelligitur, cur toties in s. literis aqua 
ad bona transferatur spiritualia. Aquae istae quae refectionem, vigorem, 
fecunditatem afferunt, iam abundautissime fluunt; fontes perenniter 
aquam subministrantes adsunt; numerus pluralis hic abundantiam sane 
declarat; aquae fontium praeclarae et optimae censentur; eas hauriunt 
cum gaudio ablata miseria et oppressione, agnoscentes et profitentes in 
fontibus illis a Deo liberaliter datis veram hauriri vitam, iam non, uti 
olim, spernentes aquas Siloe quae vadunt cum silentio (8, 6). Totus 
versus aptissime in memoriam revocat, quanto iubilo sitiens multitudo 
aquas hauserit in deserto miraculo suppeditatas (Ex. 17, 6. Num. 20, 
11). Iam non derelinquunt fontem aquae vivae (ler. 9, 13), non abeunt 

in Aegyptum vel in Assur, ut bibant aquam turbidam, aquam fluminis 
(ler. 9, 48). — Huius salutis fontem se declaravit Messias (Ioan. 4, 13), 
praesertim in festo tabernaculorum, quando in memoriam aquae in de- 
serto subministratae aqua ex Siloe fonte hausta ad altare effundebatur 
et hic Isaiae versus sollemniter cantabatur (Ioan. "1, 31; cf. Apoc. 71, 41; 
21, 6). 

Salute hac cum exsultatione percepta sequitur, quid populus in grati 
animi significationem et in tantae salutis aestimationem praestare de- 
beat: v. 4 « et dicetis in, die illa : confitemini Domino et invocate no- 
men eius; notas facile in populis adinventiones eius; mementote quo- 
niam excelsum est nomen eius » ! — cf. Ps. 104, 1. 4 Par. 16, 18; duo 
postulantur, ut scil. populus Deum laudibus celebret et reliquis nationi- 
bus maiestatem Dei et magnalia eius annuntiet. Nomen Dei invocare, 
vel uti hebr. quoque concipitur, praedicare nomen Dei (oAl. Del. INaeg.) 
est agnoscere, venerari, notum facere id quod nomine Dei exprimitur 
i. e. totum id quod Deus revelatione operibusque suis nobis manifesta- 
vit; nomen enim rei naturam, virtutes omniaque desiénat quibus res 
. Dobis innotescit. Cum nomen Dei speciale sit JaAve, praecipue eius no- 
minis vis nexusque cum foedere inito erit perpendenda; vide quae ad- 
notavi ad Os. 42, 5. Ioel 2, 32. Atque haec annuntiatio laudum Domini, 
haec inter gentes gloriae eius propagatio speciali ratione ad regnum 
pertinet messianicum ; veteri theocratiae arctis Palaestinae finibus con- 
clusae munus adeo excelsum non committebatur, sed novae theocratiae ne- 
cessario et per se inhaeret apostolatus ad omnes gentes, quia omnes in 
Messia benedictionem accepturae sunt (cf. Is. 2, 2; 11, 10). « O rem 
admirabilem et incredibilem! qui modo mysteriis initiatus est, dein ad 
salutis fontes accessit vitalesque hausit latices, tantam videtur cepisse 
progressionem ad hoc ut fidus et germanus exsistat, ut statim apostoli- 
cum ministerium ostendat; et non solum ad glorificandum Deum insti- 
gabatur solus, sed iam aliis quoque omnibus hoc factitàandum mandat ;.. 
ne enim, inquit, lateat Servatoris gloria; omnibus conspicua sit divina 
eius vis atque potestas » (S. Cyr.). 

Uti talis apud omnes annuntiatio indole novae theocratiae exigitur, ita 
quam maxime est testimonium animi gestientis et magnitudinem bene- 
ficiorum agnoscentis (Sanct.). Quare repetita vice seipsos exhortantur 
v. B « cantate Domino quoniam magnifice fecit; annuntiate hoc in uni- 
versa terra »! — hebr. quia magnificentiam (sublimitatem) fecit, res 
magnificas atque excellentes peregit; prius igitur ipsi intime penetrent 
ac perpendant, quam sublimia Deus beneficia ipsis sit largitus, et altis- 
simam quandam de Deo eiusque operibus speciem et admirationem suis 
animis imprimant; deinde notum hoc fiat (hebr.), quod ipsi altis animis 

gestientes reposuerunt, hoc iam laudibus extollant in universo orbe! 
Ita demum fiet, ut quod seraphim cantabant opere expleatur : plena est 
omnis terra gloria eius, ut scil. sanctitas Dei reluceat in terra, agnita 
ab hominibus et imagine quadam expressa in animis fidelium. De tali 
autem gloria Dei laetis animis iubilent et purissimi in Deum amoris 
affectus induant : v. 6 « ezsulta et lauda, habilatio Sion, quia magnus 
in medio tui Sanctus Israel »! — gaudium et exsultatio sublimi modo 
absolvitur eo quod demum unice in Dei magnitudinem refunditur; non 
tam de sua salute iubilant, quam de Domini gloria et magnificentia, qua 
jn medio populo suo praeclare innotuit. Est ergo affectus amoris excel- 
lentissimi, qui unice in amati claritate et beatitate acquiescit et trium- 
phat, uti similiter Ecclesia orat: « gratias agimus tibi propter magnam 
gloriam tuam ». En, talis est fructus quem radix lesse est allatura: 
Sanctus Israel claritate lucens in populo suo et populus sanctus hac Dei 
gloria et magnitudine exsultans. Haec autem gloria et salus reponitur 
in Sion; nam qui scriptus est in vita in Ierusalem, is sanctus vocabitur 
(4, 3), quicumque civis esse vult in regno Dei, in Sion natus sit oportet 
(Ps. 86), in Sion enim thronus David sempiternus erigitur, « et regna- 
bit Dominus super eos in monte Sion ex hoc nunc et usque in aeter- 
num » (Mich. 4, 7). Ita radix Iesse in Sion erit in vexillum populorum, 
uti David ex Bethlehem progressus in Sion arcem regiam condidit, quem 
nexum iam adumbrat Michaeas : «et tu turris gregis, collis filiae Sion ad 
te veniet dominatio prima, regnum filiae Ierusalem,... et tu Bethlehem, 
ex te mihi egredietur, qui sit dominator in Israel » (Mich. 4, 8; 5,. 2). 


Carmen hoc accuratius ita distribuit Drechsl., ut v. 1 et 2 verba redempto- 
rum, v. 3 acclamationem vatis, v. 4 et 5 verba redemptorum, v. 6 iterum accla- 
mationem vatis agnoscat. Del. et Naeg. duas odes partes distinguunt, quae v. 3 
annuntiatione prophetica inter se sint separatae. Sed cum carmen v. 1 et v. 4 
ab eadem formula incipiat, indicium praeberi videtur, cur duas quasi strophas 
assumamus (ef. Rohl.), quarum priore salus describatur, altera autem uius 
salutis effectus. Sic carmen hoc aliqua ratione simile est cantico Moysis, cuius 
aliqua verba refert et in quo a v. 16 etiam effectus miraculi illius recensetur ad 
indolem veteris legis : irruat super eos pavor. Neque opus est v. 3 a carmine 
quasi separare et prophetae epiphonema interpositum assumere, uti volunt Kn. 
Drechsl. Reinke, vel in eo cernere verbum promissorium a propheta cantantibus 
propositum (Del. Naeg.). Nam uti v. 4 populus seipsum exhortatur ad Dei lau- 
dem, ita nihil obstat quominus talis exhortatio et acclamatio ipsorum canentium 
iam v. 3 statuatur. Quod si admiseris, maior adest odes huius unitas. Neque a 
poesi lyriea alienum est, ut qui canunt seipsos excitent vel ad canendum vel ad 


varios affectus prodendos eosque opere complendos (cf. Ps. 67, 97; 60, 8; 971, 

Bickell (Carmina vet. test. metrice p. 201) carmen hoc versibus (octosyllabis 
et sexsyllabis, concluditur utraque stropha decemsyllabo) descriptum exhibet ; 
stichum qui etiam Ps. 105, 1 legitur : annuntiate inter gentes opera eius, eii- 
ciendum censet, quia putat haec verba a scriba quodam ex loco psalmi huc esse 
translata. Verum id. &ratuito asseritur. Nam verba ea optime in contextum con- 
gruunt, uti supra ostensum est; exprimunt peculiarem indolem periodi messia- 
nicae et apostolatum quem redempti exercere debent. lis retentis adest paralle- 
lesmus rei inter v. 4 et 5, ut scil. in utroque versu duplex ille effectus describa- 
tur, quo ipsi Dei magnalia agnoscunt eaque aliis nota faciunt. Et cum 1 Par. 
16, 8 duo membra exsistant, cur non dicamus Isaiam utrumque membrum car- 
minis jam noti in suum canticum eodem modo transtulisse, sicut v. 9 ex can- 
tico Moysis transsumpsit? Atque sane uti hymnus eucharisticus Aegyptiis 
devictis optimam praebet redemptionis messianicae adumbrationem, ita carmen 
ad celebrandam arcae sollemnem in Sion collocationem apte inducitur ad domi- 
nium regis sionitici describendum ; ibi cives sionitici peculiari favore affecti 
sunt, atque etiam nostro carmine, ut alia omittam quae sese consideranda offe- 
runt, habitatores Sion ad peculiarem gaudii significationem provocantur. Insu- 
per membrum hoc optime quoque ad candem metri rationem cum aliis accom- 
modatur. Utique si omnino constaret, utramque stropham ad idem prorsus 
schema esse rigorose exigendam, membrum hoc foret eliminandum ; eo enim 
retento schema est strophae 8. 8. 6-8. 6-8. 10, dum in priore solum cernitur 
8. 6-8. 6-8. 10. At utrum strophae ad rigorem aequales exigi possint vel de- 
beant, res est plus quam dubia. Etsi pro aliquibus carminibus tales strophae 
ostendi possint, nondum continuo sequitur, ubique eas esse quaerendas et mem- 
brorum etiam eiectione efficiendas. Sufficiat nobis quod testes antiqui omnes 
membrum illud constanter hoc loco praebent ; ita LXX, Syrus, S. Hier. Chald. 
Ceterum non cernitur, quare emphasis gratia non quandoque membrum possit 
addi, uti alias eadem ex causa membrum repetitur. Átque révera numerum 
aequalem membrorum et stichorum non esse requirendum, disce inter alia v. 
g. Ps.107 hebr. in quo eiusdem versus repetitione strophae constituuntur eae- 
que tamen satis inaequales. 

III. — TERTIA VATICINIORUM SERIES CP. 13-21. 


Hac serie vaticinia in gentes exteras, in orbem universum continentur. 
Vates annuntiaverat : « quia dies Domini exercituum super omnem 
superbum et excelsum et super omnem arrogantem et humiliabitur » 
(2, 12); id quomodo implendum sit in ipsa theocratia et in Assur 
expositum est in antecedentibus ; nunc vero vates ostendere aggre- 
ditur eandem normam valere in universum de cunctis gentibus. Supra 
abeo quod Assur invaderet terram Emmanuel ideoque necessario es- 
set prosternendus, vates ad omnium gentium inimicitias propter Emma- 
nuel devincendas transiit brevi formula cladem omnium complexus 
? « eongregamini et vincimini... quia Emmanuel » (8, 9. 10). Idem 
transitus iam hoc loco cernitur : post Assyrii cladem, quam cp. 10 
nobis exhibuit et quae fit quia Emmanuel, de quo cp. 41 et 12 
.sermo est factus, iam ad omnes gentes sermonem transfert ostendendo, 
quomodo singulae sint humiliandae et inimica potestate exuendae. Sed, 
uti pro Sion norma est promulgata : « Sion in iudicio redimetur » (1, 
27), ita eadem norma iam cernitur applicata ad omnes gentes. Victoria 
enim quae reportatur de inimicis quia Emmanuel, humiliatio est inimici 
eo fine et scopo, ut salutis flat particeps ; quare in subsequentibus 
quoque vaticiniis fructus iste divinorum iudiciorum iterato effertur (cf. 
14, 1. 2. 30. 32; 16, 5; 171, 1. 8; 18,1; 19, 18 seq. 23, 18 etc.). Qui-" 
bus simul hanc partem intime cohaerere cum antecedentibus et ibi suas 
quasi habere radices ita, ut quae antea seminum instar proiecta sint 
nunc ad maturitatem frugemque educantur, satis per se patet. 

Porro advertere iuvat quam apte etiam alia consideratione adhibita 
haec vaticinia inferantur. Achaz rex multique ex populo ope Dei spreta 
ad Assyrios auxilii efflagitandi causa confugiunt ; propheta autem quam 
inanis sit non solum Assyriorum potestas verum universa gentium 
omnium dominatio et potentia et quomodo ut Dei regnum consistat 
deiiclenda sit, graviter et per singula ostendit. Quid efficacius animos 
percellere potuit iisque quasi ad oculum demonstrare, quam stultum sit 
in Assur spem ponere? et e contra quo sermone gravius clariusque 
omnium animis insculpi potuit inconcussum illud documentum, in una 
theocratia omnem salutem et felicitatem concludi ? Manifestat igitur 
propheta obtutu divinitus directo rerum omnium regnorumque cursum 
considerans, quae sit divinae providentiae administratio et ad quem 
tandem exitum sortes regnorum nationumque perventurae sint. In 
sublimi Dei specula constitutus (Ez. 33, 6. Hab. 2, 4) non secundum ea 
quae apparent et strepitu humano sensibus obiiciuntur, sed secundum 

normam aeternam et secundum consilia divinae gubernationis iudicium 
fert; quare quae longo saeculorum cursu efficienda sunt et procreanda, 
ad ea iam tum in omnibus eventibus mentis oculos dirigit suosque 
edocet, non arcta et limitata acie humana, verum norma illa divina 
cuncta esse dimetienda. Unde ex his oraculis etiam nos informamur, 
quale Dei consilium in variis nationum sortibus sit investigandum. 

Quantum porro eiusmodi oracula in gentes exteras conferant splen- 
doris, quo ipsius Iahve maiestas ac sublimitas clarius ab ipsis Iudaeis 
cognoscatur, declaratione non indiget. Etenim ea argumento sunt et 
firmissimo et intellectu facillimo, Iahve non esse deum quendam natio- 
nalem, verum rectorem ac dominatorem universalem, cuius nutuli et 
praescientiae omnia plane subsint ; neque minus Iudaei edocebantur de 
divina in omnes gentes cura et gubernatione, qua Deus demum per 
Messiam omnibus afferri vult salutem et benedictionem omnesque in 
unam Dei familiam et unum Dei populum colligere et adunare. Ex 
quibus iam per se liquet, Iudaeos talibus doctrinis institutos, ad quas 
nulla Graecorum vel Romanorum scientia pervenit, solos aptos fuisse 
qui vere et digne de rerum gentiumque fatis iudicarent et in genere 
humano non stirpes odio implacabili inter se divisas, sed magnam 
unius Dei familiam agnoscerent. 


Series haec oraculorum hoc ordine proponitur : primo loco quasi typus 
et complexus omnis potestatis Deo inimicae proponitur Babylon, (13, 1- 
14, 21), regio illa rebellione antiqua in Deum nota, qua ultimum quoque 
vulnus et excidium extremum veteri theocratiae est inflictum ; quare 
suo iure prologi instar eius deiectio ac prostratio in omnium figuram 
et exemplum proponitur. Dein iudicià Dei devolvi describuntur in 
nationes circa Palaestinam inhàbitantes : in PAilisthaeos ad occidentem 
versus et meridiem, ad orientem in Moabitas, in Damascum | septem- 
trionem versus (14, 28-17, 14). Exinde iam gentes longe dissitas eidem 
divino iudicio subiici demonstratur : meridiem versus Aethiopes et 
Aegyptios, Babylonios in septemtrionali regione (18, 1-20, 10). Iis 
autem adnectuntur eae tribus. in quas terrarum tractus fere interme- 
dios inter Aegyptum et Babyloniam incolentes Babylonii prius vindic- 
tae divinae ministri sint futuri; et demum iudicium denuntiatur domina- 
trici maris occidentalis, T'yro (20, 11-23, 18). Ex iudiciis istis: particu. 
laribus ut norma Dei generalis innotescat gradus fit ad iudicium univer- 
sale (cp. 24) ; atque uti antea saepius mediis in terroribus iudiciorum 
praeclarus commemorabatur salutis fructus, ad quem efficiendum casti- 
gationes divinae diriguntur, ita post iudicium in omnem terram devo- 
lutum eius effectus ac scopus exhibetur : adest populus sanctus Dei 

magnalia laudibus celebrans (25, 1-27, 13). Proinde haec oraculorum 
series eodem modo concluditur, uti praecedens hymno (cp. 12) absolvi- 
tur: in utraque illustratur canticum  seraphim et quomodo effectum 
sortiri debeat ostenditur : plena est omnis terra gloria eius (6, 3). 

Quae cum ita sint, quam arcte haec series in se concludatur, quam 
proxime ex antecedente quasi sit enata et quantopere ad eandem for- 
mam et ad eundem finem sublimem sit exacta, non opus erit hoc loco 
pluribus prosequi. Id monuisse sufficiat, ut hac tota conformatione ita 
ad unitatem et consonantiam elaborata quisque intelligat haud infirmum 
contineri argumentum, quo auctorem partis huius esse eundem qui 
antecedentem mente conceperit et calamo expresserit, valide suadeatur, 
immo persuadeatur. 


1. Oraculum in Babel 43, 1-14, 97. 


Anc. — Deus milites suos quibus vindictae ministris utitur ad expe- 
ditionem bellieam contra Babylonem evocat, iique magno strepitu ad 
opus accurrunt (13, 1-5); vaeeis contra quos evocantur; iis ingruit 
dies Domini crudelis, quo vindictam sumet de universis iniquitatibus 
omnia terrore et horrore complens (13, 6-13) ; quo iudicio Babylon mi- 
sere interibit e& demum ad vastam ac horridam solitudinem redigetur 
(13, 14-22). Hac vero ruina via panditur populo Dei simul cum alieni- 
genis ad salutem (14, 1-2) ; ab hoste tyrannico liberati eius interitum, 
pristinam superbiam, arrogantiam, oppressionem tyrannidemque et sum- 
mum quo nunc prostratus sepultusque iaceat opprobrium carmine pro- 
sequuntur epinicio (14, 3-21); cui iterata praedictione et oraculo Dei 
iureiurando confirmato calculus adiicitur (14, 92-21). 

Vates ita iudicium in Babylonem describit, ut in eo simul iudicium 
in omnem potestatem Deo inimicam adumbret eique hoc oraculo quasi 
praeludat. Id praesertim ex 13, 10. 13 elucet. Ad quod consequens est, 
etiam Babylonem h. l. considerari quasi in se exhibentem et exprimen- 
tem ad instar exemplaris vel typi omnem potentiam Deo adversariam, 
quae edocta a satana superba rebellione contra Deum assurgat. Id enim 
14, 12 etc. commendatur. Ut autem talis typus et complexus in Babylo- 
ne describatur, ex iis facile intelligitur quae et olim in illa regione ge- 
sta sunt et postmodum in theocratiam impie ac crudeliter perpetrata. 
Ibi enim interra Sennaar rebellio in Deum exorta est quam Deus confu- 
so labio prostravit, ita ut ipsum Babel nomen eius rei documentum sit 
(Gen. 11, 9), ibi Nemrod « robustus venator coram Domino » qui « coe- 


pit esse potens in terra » i. e. alios subiugare et tyrannide coercere, 
regni sui principium fundavit (Gen. 10, 9. 10); regnum demum baby- 


, 


DE CAP. 13. 14 299 


lonieum templo et urbe sancta destructis ultimum excidium intulit 
theocratiae, et ita sicuti primus exstitit hostis Dei et tyrannus homi- 
num, ita has in Deum inimicitias in populi Dei ruina absolvit et quasi 
ad fastigium perduxit. Quare Babylon in se omnem potestatem Deo ad- 
versariam complecti ac repraesentare iure dici potest, unde in Apocalypsi 
quoque symbolum potestatis tenebrarum et principis huius mundi mi- 
nistra praecipua describitur Babylon. 

Cum oraculum hoc a rationalistis Isaiae esse negetur, in eius expo- 
sitione ad ea quoque advertere oportet quae magnam cum dicendi ge- 
nere Isaiae similitudinem prae se ferunt et quae a prophetis subsequen- 
tibus, praecipue Ieremia et Ezechiele, imitatione expressa sunt. Si enim 
oraculum hoc eo iam tempore exstitit, fieri non potest, ut aut ignora- 
tum sit cuius esse censeri debeat aut falso sit Isaiae attributum. Quam 
sedulo enim minora quoque oracula suis servata et, adscripta sint aucto- 
ribus, documento sunt quaedam in libris historicis oracula relata et ipse 
minorum prophetarum liber, in quo cernere est quanto studio minima 
quoque oracula, v. g. Abdiae, suis adscripta et attributa sint auctori- 
bus. Praeterea nostrum de Babel oraculum explicite inscriptione ipsa at- 
tribuitur Isaiae; ergo adest testimonium historicum gravissimum. In- 
scriptionem enim esse genuinam, eo quoque suadetur, quia cum in sub- 
sequentibus v. 2-18 Babylon non nominetur, necessaria est ad oraculum 
intelligendum ; deinde non immerito etiam asseri potest, si esset ad in- 
terpolatorem referenda, similes inscriptiones ab eodem interpolatore non - 
uni alterive oraculo, verum omnibus futurum fuisse ut apponerentur. 
— Offensioni praecipuae illud est rationalistis, quod in hoc oraculo sermo 
fit de regno babylonico et de eius per Medos excidio, cum uti volunt, 
Isaias solum de regno assyriaco agat. Sed id arbitrarie asseritur. Uti 
Michaeas exsilium vaticinatus est babylonicum, uti ipse Isaias Ezechiae 
regi exsilium praedicit babylonicum (39, 6. 4 Reg. 20, 1'1. 18), ita ea- 
dem ratione hoc de Babylone oraculum. fundere poterat. Obiectio illa 
solum eo orta est quod omnem veri nominis prophetiam de re futura 
perfracte negant. 


d) Deus suos convocat milites 13, 1-5. 


Praemittitur totius oraculi titulus: v- 4 « Onus Babylonis quod. vi- 
dit Isaias filius Amos» ; — notat S. Hier. : « verbum hebraicum messa 
NU'2 vel onus vel pondus intelligi potest; et, ubicumque praepositum 
fuerit, minarum plena sunt quae dicuntur ; unde miror LXX transla- 
fores in re tristi voluisse ponere visionem » ; et recte onus explicatur; 
cf. ad Nah. 1, 1; ita vox hebr. intelligitur a Syro, Chald. Aq. eiusque 
notio colligitur 2 Reg. 5, 17; 8, 9 hebr. 2 Chron. 35, 3, Is. 46, 1. 

Num. 414, 41. Ad oneris significationem oraculum minis plenum ac tri- 
ste plane adaptatur, atque revera ubique tale oraculum ea voce declara- 
tur, etiam Zach. 12, 1 (vide quae ad h. 1l. notavi). Quare onus retinen- 
dum est neque cum aliquibus « effatum » verti oportet. 

Statim vates in medias res ingreditur. Quo maior sit vehementia, 
commotio, attentio, nullo nomine prolato neque invitantis neque eorum 
qui convocantur abrupte incipitur ab acri exhortatione v. 2. « super 
montem caliginosum levate signum, exaltate vocem, levate fnanum, et 
ingrediantur portas duces » ! — hebr. in monte plano (seu laevi) levate 
vezillum, ut scil. longe lateque conspicuum omnes ad expeditionem bel- 
licam. celeriter aggrediendam admoneat ; ex textu lat. de signo igni- 
bus accensis in vertice montis cogitandum erit, quo ex condicto fiat 
militum concursus. Quanto cum impetu ac festinatione convocandi 
sint, triplici membro explicatur ; vexillo erecto, alta voce, manuum agi- 
tatione excitantur; solent enim qui negotium urgent et voce uti et ge- 
stibus. Quo alacrius fortiusque rem aggrediantur, statim rei eventus sub- 
ditur : e£ ingredientur portas principum, vel ut introeant portas prin- 
cipwm (hebr.) scil. portas urbis celeberrimae cuius incolae quasi prin- 
cipes aestimantur et nobiles (cf. 23, 8), vel in arces et palatia princi- 
pum. Unde certa iam victoria promittitur eaque facilis ; sufficit enim, 
ut agmine collecto veniant ; et cum portarum principum mentio fiat, 
spolia opima tamquam expeditionis praemia proponuntur. Ita simul sta- 
tim ab initio summa oraculi paucis exhibetur. 

Quis autem ea agmina convocaturus sit,explicatur v. 3. « ego man- 
davi sanclificalis meis el vocavi fortes meos in ira mea, exsultantes in 
gloria mea » ; — « quo autem pugnantium insuperabilem manum de- 
monstret, adnectit et dicit : ego instruo et ego adduco eos » (S. Cyr.); 
sun sanctificati, quia a Deo ad hoc munus et negotium Dei gerendum 
electi sunt ; quidquid enim pro Deo seponitur et a reliquis rebus se- 
paratur, ut in Dei servitium cedat, sanctum vocatur ; « sanctificavi di- 
cit pro segregavi et veluti selegi ad ea gerenda quae in vos statui » 
(S. Cyr. sim. Theod. Thom.), sicut Nabuchodonosor qui vindictam et pu- 
nitionem Dei in gentes exercebat simili modo servus Domini vocatur 
(S. Hier. cf. Ier. 25, 9; 27, 6; 43, 10). A Deo prae ceteris electi ad tale 
negotium, Deo auctore et auspice (Sanct.) illud aggressi invicti sunt ; 
praeterea Deus fortes, heroes vocat ad iram suam (hebr.), scil. ut mi- 
nistri sint vindictae Dei iraeque  exsequendae et in tali officio se fortes 
ac heroes praebeant ; neque frustra, nam iam describuntur ezsultantes 
de gloria mea vel de maiestate et sublimitate mea (hebr. Deus enim 
per illos se sublimem ac potentem declarare vult, quare eos summa 
quadam alacritate, fortitudine, bellandi cupiditate inspirat, ita uttrium- 


Is. 13, 3-8 301 


phatorum instar maxima laetitia et tripudio ad proelium currant ; vel 
verte hebr. exsultantes sublimitatis meae i. e. exsultantes gloriosi mei 
(For.), tales sunt quales decet meam maiestatem milites conscribere, 
de quibus scil. belli dux possit gloriari, et qui ipsi exsultabundi et ro- 
boris sui invicti conscii ad certamen properent. En quibus titulis prae- 
clarus Domini exercitus commendatur ! 

Atque statim post hanc annuntiationem divinam vates mentis acie 
ingentem percipit exercitus fragorem et tumultum, quo omnia circum- 
quaque perstrepunt : grandi enim Dei verbo grandis scena respondeat 
necesse est; unde v. 4 «voz multitudinis in montibus quasi populo- 
vum frequentium, vox. sonitus regum, gentium congregatarum : Domi- 
mus exercituum praecepit militiae belli, v. 5 venientibus de terra pro- 
cul a summitate coeli ; Dominus et vasa furoris eius, ut disperdat om- 
nem terram» ; — hostes igitur montani sunt, duri et asperi; ergo eo 
maiorem horrorem Babyloniis luxu et mollitie diffluentibus incutient; 
iam montes qui ad orientem planitiem babylonicam cingunt strepitu 
hostium resonare vates percipit; strepitus regnorum gentium congre- 
gatarum (hebr.) i. e. innumerabilis multitudo ibi collecta est; neque de 
tanto apparatu mirandum est, nam Dominus exercituum, cui agmina 
omnia et coelestia et terrestria subserviunt (cf. ad Os. 12, 5. Mich. 4, 4) 
lustrat copias suas bello paratas. Ad horrorem augendum veniunt de 
terra longinqua, de extremis terrae plagis; « summitate coeli i. e. 
extremitate terrae, ubi videtur tangere coelum (Sa, Malv. Men. Tir.) 
vel ab iis regionibus quas definire videtur pars illa coeli quam extre- 
mam videmus (Sanct.), vel ab ea terra quae tam longe distare videtur 
quam summum coelum (Mald.); hebr. « fine coeli i. e. ab extrema 
terra qua scil. coelum super nos expansum finitur, suum habet finem. 
Tale agmen ducit Dominus, in eo adsunt vasa i. e. instrumenta furoris 
eius, quibus uti vult ad perdendam universam terram. Unde quae ter: 
rifica sunt in coelo et in terra quasi impetu facto irruunt. 

Verum hisce ultimis verbis iam indoles generalis iudicii innuitur. 
De sola enim expugnatione urbis babylonicae a Medis Persisque facta 
non apte diceretur gentes advocari de terra procul, de fine coeli; idem 
cernitur in ultimo membro, quo instrumenta furoris a Domino praepa- 
rari dicuntur ad perdendum universum orbem (cf. Kn. Del. MNaeg. 
Rohl.). Ad quod etiam subsequens horroris descriptio omnino adapta- 
tur. Neque a visione prophetali (18, 1 : onus quod vidit) alienum est, 
ut effectus particularis iudicii, quia est pars iudicii Dei generalis, con- 
ditionibus et coloribus quasi delineetur iudicii universalis. In visione 
enim propheta non intervalla temporum considerat, sed illum percipit 
nexum sine temporis intervallo quem Deus inter eventus varios ex 

rerum similitudine secundum eandem normam divinam enata statuit. 
Unde satis est frequens, ut iudicia particularia forma et schemate uni- 
versali repraesententur; de qua re vide quae alias iam monui ad Ioel 9, 
10 et Abd. 48 et Mich. 1, 2 et Hab. 3, 8. 


Quamvis illud ut disperdat omnem terram non certo accipiendum sit sensu 
generali; multi referunt ad regnum babylonieum solum quod propter latitudi- 
nem et in multas gentes dominium dicatur tota terra ; ita v. g. S. Cyr. : « oixov- 
p£voy vocat Chaldaeorum terram, utpote maximam et supra modum spatiosam ' 
et quae eum orbe terrarum quodammodo cerlaret propter habitantium multitu- 
dinem » ; vel ita dici, quia per Persas gentes complures punitae sint; quemad- 
modum habet Theod. : « multae gentes sub Persarum erant imperio; Cyrus 
enim Asiam universam obtinuit, Cambyses vero eius filius etiam Aegvptum 
parere coegit. Darius filius Hystaspis Seythas etiam nomades subegit, Xerxes 
Darii filius contra Graecos expeditionem suscepit ; per hos autem impietatis et ini- 
quitatis poenae ab omnibus exigebantur ». Alii omnem terram Babylonis et Chal- 
daeorum explicant (cf. Sanct. Malv. Mar. Sasb. Men.), uti iam dicit S. Hier. : 
« idioma est sanctae Scripturae, ut omnem terram illius significet provinciae 
de qua sermo est; quod quidam non intelligentes ad omnium terrarum subver- 
sionem trahunt ». — Sed cum alia adsint indicia certa sermonem transferri ad 
genus universum, verba de se apta ad sensum generalem exprimendum modo 
generali sane accipi poterunt. Atque in iudicio hoc particulari figuram quandam 
exhiberi diei iudicii, agnoscunt Dasil. Pint. Sa. 

Cum rationalistae contra hoc oraculum excipiant, ibi cerni genus dicendi ab 
Isaia alienum, statim a limine oraculi operae pretium erit quam falso id iac- 
tetur paucis demonstrare. [am eo ipso in v. 2 genus l[saiae deprehendi 
potest, quia totius oraeuli summam ibi brevi proponit. Dein phrases quae 
adhibentur, satis frequenter ab [saia usurpantur : vexillum erigere o2 NV3 
iam legimus 9, 96; 11, 412 et iterum usurpatur 18, 3; vocem ezaltare 
apud Isaiam legimus 37, 23; 40, 9; 58, 1; manum agitare 40, 32; 
11, 15. Quare sane iste versus a genere dicendi Isaiae non abest. Princeps 2*7 
habetur quoque 32, 5. 8. Vox autem v. 3 »'5z exsultabundus non invenitur nisi 
apud [saiam 92, 2; 23, 7; 24, 8; 32, 13 et in hac phrasi coniuncta cum DNA 
etiam apud Soph. 3, 11; sed eum Sophonias frequentius à prioribus dependeat 
ab iisque et phrases et sententias mutuetur, dicendum erit, etiam hane phrasin 
à Sophonia ex nostro oraculo esse decerptam, non e contrario auctorem nostri 
oraculi a Sophonia deprompsisse. Ad quod corroborandum accedit quod mua 
apud prophetas uno excepto apud Ier. loco (48, 99, ubi omnia eius radicis sub- 
stantiva ad paronomasiam habendam uno cumulo proferuntur) non occurrit nisi 
apud Is. 9, 8; 13, 11; 16, 6; 23, 1t et in phrasi quam Soph. 3, 41 ex nostro 
loco mutuatus esse videtur. In v. 4 12 op cf. 33, 3 ; nv23 cf. 40, 18. De voce 
VN ila disserit Naeg. : invenitur in tota veteris testamenti Scriptura 17 vici- 
bus, inter quas octies apud Is. 5, 14; 13, 4; 17, 12 (bis) 13; 94, 8; 25, 5; 
660, 6. Neque quod iudicium in Babel quandoque coloribus universalis iudicii 

describatur, ab Isaia alienum est; sed cum a cap. 24 iudicia particularia ge- 
nerali et universali iudicio comprehensa et absolvenda describautur, et ita finis 
isti iudiciorum seriei imponatur, potius congruum esse videtur, ut prologus 
i.e. cap. 13 accommodetur et efformetur ad modum epilogi i. e. ut sicut in 
fine seriei iudicium universale exhibetur, ità idem euam in initio non plane 
omittatur, quo melius statim ab omnibus percipiatur, quem in finem et sub 
qua norma ista iudiciorum series proponatur. 


b) Dies Domini horrore plenus 13, 6-13. 


Si Dominus talem conscribit exercitum et instrumenta immittit furo- 
ris sui, quid restat nisi ut omnia terrore corripiantur ? Unde sonitui 
illi bellicoque tumultui subiunguntur effectus in miseris conspicui, 
quibus voci illi (v. 4) quasi respondent v. 6 « Ululate quia prope est 
dies Domini, quasi vastitas a Domino veniet » ! — cf. Ioel 4, 5. 41. 
13. 15; dies Domini est dies iudicii, quo Deus ultionem capit de inimicis 
et suum ius repetit et statuit, ubi hominis opera Deo adversaria per- 
eunt et unum Dei opus consistit ; ceterum cf. Ioel 2, 1. 44. 31; Am. 5, 
18. Abd. 15. In hebr. adest paronomasia : "T2 792 sicut vastitas a Deo 
, vastatore (For. Malv.), a Deo praepotente et insuperabili ; quasi (3 ve- 
ritatis)i. e. vastitas talis, qualem decet supremum vastatorem inferre 
(Malv.), qualis ipsius furorem et potentiam decet (Sanct.). Quantus ea 
vastitate terror incutiatur et quam impotes futuri sint homines ad eva- 
dendum, graphice depingitur v. "1 « propter hoc omnes menus dissol- 
ventur et omne cor hominis contabescet v. 8 et conteretur ;. torsiones 
et dolores tenebunt, quasi parturiens dolebunt ; unusquisque ad. proxi- 
mum suum stupebit, facies combuslae vultus eorum » ; — metu et ter- 
rore omnia languescunt et stupefiunt : manus /laccescunt (hebr.), ad 
quodcumque opus ineptae torpescunt; est scil. indicium externum 
abiisse omnem vim, vigorem, studium omne ; ab externo indicio ser- 
mo progreditur ad internum omnis roboris defectum (id quod princi- 
pale est) : cuiusque cor liquescit (hebr.), cor, sedes intelligentiae et 
affectuum ex Hebraeorum modo considerandi, diffluit i. e. omnis con- 
silii et fortitudinis sunt expertes, quo se vertant plane nescii ; unde con- 
sequens est quod sequitur in hebr. et conturbabuntur, perplexitate 
obruti, intricationi et praecipitantiae obnoxii, sui plane non compotes, 
quasi insania et amentia perculsi. Ad quam perturbationem accedunt 
torsiones et dolores, tormenta et cruciatus corporum, quae, uti partu- 
rienti accidit, et subito ingruunt et acutissima sunt ac vehementissima 
(cf. Ier. 30, 6; 49, 24). Unde consequens est, ut prae nimia perturba- 
tione et dolore quisque ad alterum s(upeat, sine voce, expers consilii 
stupens ac stolidi in morem alterum intueatur ; angoribus et doloribus 

excruciatae facies eorum et, vultus facies sunt. flammarum (hebr.), i. e. 
facies anxietatibus quasi ignibus succensae vel prae confusione ac pu- 
dore erubescentes. Bene adnotat Sanct. : « optima hypotyposis homi- 
num, quorum animus gravi dolore metuque concutitur, in quo neque 
consilium est ullum neque spes effugii, sed aestus atque angor, ex quo 
nascitur manuum dissolutio quae nihil audent vel moliuntur, et mentis 
caligo quae nihil videt aut cogitat opportunum, ac tandem desperatio, 
qua robustorum etiam animus solvitur ac tabescit ». 


Quid sint facies flammarum, varie explicant; sane mirum est aliquos ex 
flammis pallorem deduxisse ; ita iam Mald. « facies pallidae vel ustulatae » et e 
recentioribus Kn. Hitz. qui acute perspicientes flammam etiam lumen afferre ac 
claritatem statim ,de claritate et albo colore palloris interpretantur, sane artificio 
interpretationis haud invidendo! Verum quidem est ad antecedentia bene adap- 
tari pallorem ; sed aeque bene adaptatur angor et anxietatis aestus, quo ar- 
dent et rübeseunt sanguine in vultus vehementer ascendente. — Alii expli- 
cant facies flammarum, facies exustas, luridas, aridas, inde fumo et ustione 
nigras, ergo moerore et dolore et inedia nigrescentes et exsiecatas, pallidas, 
exsangues (ef. Sa, Malv. Mar. Men. For.) et comparant Ioel 2, 6. Nah. 2, 10 
(Sanct. Calm.). Sed flammae ardorem, aestum insinuant neque inusitatum 
est, ut quis prae nimia anxietate quasi ardoribus quibusdam uratur et cru- 
cietur; ergo flammae in sua obvia significatione retineantur oportet, neque 
opus erit cum Rol. (id quod in priore commentarii editione etiam Del. docuit) 
recurrere ad id quod « flamma modo rubeat ut sanguis, modo ut luna palle- 
scat ». 


Talibus autem terroribus homines concuti et iis horroribus periodum 
illam vestiri aequum est ; nam v. 9 « ecce dies Domini veniet, crudelis 
et indignatione plenus et irae furorisque ad ponendam terram in soli- 
tudinem et peccatores eius conterendos de ea » ; — indolem iudicii ge- 
neralem vates describit ; quare nos monet, ut quae iudicia singula an- 
nuntiantur, ea sub generali Dei norma consideremus ; hebr. crudelis et 
ezcandescentia et ardor furoris ; fervor irae divinae etin res creatas 
fertur et in peccatores qui peccatis terram polluere dicuntur et peccando 
abutuntur rebus. Etiam hic nexus ille effertur inter hominem et mun- 
dum adspectabilem, qui simul cum homine peccatore affligitur (cf. ad 
Os. 4, 3. Hab. 3, 1'1. Soph. f, 3). Et quantopere in ipso mundo ira Dei 
iudicis conspicua ad omnium terrorem reddatur, explicatur v. 10 « quo- 
niam stellae coeli et splendor earum non expandent lumen suum ; obte- 
nebratus est sol in ortu suo et- luna non splendebit in lumine suo» ; — 
tenebris et caligine augescunt horrores ; uti lux metaphora est et. ima- 
go gratiae, felicitatis, beatitatis, ita tenebrae miseriam et calamitates 
adumbrant ; unde nox atra sine ulla stellarum vel lunae luce (cf. 8, 22) 

aptum est ingruentium malorum augurium. Uti enim Deus iusta vindic- 
ta lumen vultus sui i. e. favorem et benignitatem subtrahit tempore iu- 
dicii, ita aequum est, ut etiam lux creata, quae est quasi imago reflexa 
lucis increatae eiusque symbolum, cesset et obscuretur. Hebr. stellae 
coeli et Oriones eius 1. e. sidera quae splendore et pulchritudine sunt 
sicut Orion, ^c» cf. ad Iob 9, 9. Talibussignis in coelo astrisque dies 
iudicii exhiberi solet ; vide quae dixi ad Ioel2, 30. 31. Quare cum tan- 
to apparatu inducatur, non solum iudicium in Babylonem devolvendum 
h. l. concipi potest, verum concedi oportet hoc iudicium saltem colori- 
bus ab universali depromptis depingi. Id autem facilius explicatur, si 
Babylonem h. l. typum et complexum quendam esse dicimus omnis po- 
testatis Deo inimicae. Tunc enim in deiectione Babylonis iam adumbra- 
tur prostratio omnis potentiae quae Deo obnitatur; cum autem talis 
prostratio complete fiat in iudicio universali, intelligitur, quomodo typus 
ut hanc suam indolem reddat manifestam, ad antitypi formam | exhibea- 
tur. Qua re simul nexus declaratur qui adest inter omnia Dei iudicia et 
scopus ille omnibus communis. In visione autem prophetica nexus iste 
et scopus ita ad visionem mentisque intuitionem accommodate reprae- 
sentatur, ut singula iudicia cernantur quasi substare illi universali, ab 
eo compleri, ad id referrii. e. eius vestiri coloribus quasi unum cum 
eo efficerent remoto temporis intervallo. 


Ut ita res concipiatur, ipse loquendi modus de coeli stellarumque obsceura- 
tione locique alii similes apud Ioelem, Matthaeum etc. omnino suadent. Nam qui 
de sola expugnatione Babylonis ea interpretantur ad hyperbolas nimias confu- 
gere debent vel explicationem contorlam proponunt. Omnia enim ad solos ho- 
minum affectus referunt. Audi e. gr. $. Cyr.: « quoniam magnitudo calamita- 
tum quandoque humanam mentem tantum non tenebris et caligine opplet, ut 
etiam cum dies sit, lux solis abesse existimetur et ad lumen praebendum omnis 
ille ornatus coeli et ipsius lunae orbis inefficax esse videatur, ideo inquit : astra 
coeli et Orion et omnis ornatus coeli lumen non dabunt »; similiter S. Hier. 
ita diei censet, quia prae timoris magnitudine mortalibus cuncta tenebrescant 
ét sol etc. videatur negare fulgorem ; afflictis enim, ut dieit S. Thom. ad h. l. 
omnia videntur esse tenebrosa. Atque huie acceptioni aequiescunt multi; v. g. 
For. Pint. Sasb. Sanct. Mald. Malv. Lap. Men. Tir. Calm. loquentes de hy- 
perbolis et statuentes « moris esse prophetae hyperbolis plus quam hyperbolis 
uti, cum significare velit maximos terrores » (Sasb.) ; immo aliqui ita sibi per- 
suadent talibus locutionibus apud Hebraeos designari magnos terrores et extre- 
mam infelicitatem, « ut iam signa illa evangelii : sol obscurabitur et luna etc. ex 
hoc et similibus intelligi facile possint » (For.). Verum, ut aperte dicam, talis 
explicandi modus mihi videtur respuendus. Hyperbolas enim statuit plus quam 
hyperbolás ; et si adeo progreditur, utin ipsis verbis Christi de ultimo iudicio 
nihil nisi extremam hominum infelicitatem exprimi asseratur, falsus omnimo 

est et pluribus nominibus respuendus. Quare locum nostrum ex illa de stellis 
locutione ad iudicium universale pertinere rite perspexerunt et docuerunt Euseb. 
Basil. Herveus; alii saltem in eo typum et figuram iudicii universalis agno- 
seunt (cf. Lap. Troch.). 

Sed forte quis dixerit : at quomodo verba illa Christi de stellis cadentibus 
sensu quodam literali poterunt concipi ? Audi quae Epping respondet: quid 
putas futurum esse, si densa quaedam turba illarum stellularum quas meteorita 
vocamus concitato impetu in nostram ferretur terram ? Tum ad verbum im- 
pleretur illud Christi vaticinium Matth. 24, 29. Et addit : Wenn die Meteore in 
der Ebene der Ekliptik dicht geschaart zwischen Mond und Erde durchziehen, so 
ist nichts natürlicher, als Verdunkelung von Sonne und Mond ; an Sternschnup 
penregzen wird es dann sicher auch nicht fehlen. Was die Erschütterung der 
Rraefte des Himmels betrifft, so brauchen wir nur vorauszusetzen, dass ein Hau- 
fen, dessen Masse ein Tausendstel der Mondmasse betraegt, der Bewegung der 
Erde gerade entgegengesetzt mit der gewcehnlichen Geschwindigkeit von 6 Mei- 
len auf sie losstürzt, und wir haben eine Revolution in unserer Átmosphaere wie 
unsere Einbildungskraft sie kaum fassen kann. Eine solche Masse würde ploetz- 
lich eine Waerme erzeugen, die im Stande waere eine Eiskugel von 5? Kaelte und 
von der Groesse unserer Erde vollstaendigin Wasser zu verwandeln (cf. Stimmen 
aus Maria-Laach 1886, XXX p. 303). 


Uti v. 10 in externa mundi specie immutata et in tenebris adumbra- 
tus est furor et irae ardor (v. 9) iudicis, ita nunc exponitur in quos fu- 
ror ille proprie et per se dirigitur v. 11 « et visitabo super orbis mala 
et contra impios iniquitatem eorum et quiescere faciam superbiam in- 
fidelium et arrogantiam fortium humiliabo »; — primo generatim 
enuntiatur, Deum visitaturum i. e. animadversurum esse zn malitiam 
super terram ; nota 522 dici quae vox non unam aliquam regionem de- 
signat, sed cizzo»ivq» sensu generali ; quare hie quoque explicatio supra 
proposita confirmatur. Ex culpis impiorum speciatim tamquam iudicio 
conculcanda effertur superbia arrogantium (hebr.) et fastus violentorum 
(hebr.) i. e. eorum qui insolentia elati superbiunt et potestate ad op- 
pressiones et violentias abutuntur. Ergo id fiet quod 2, 192 seq. dicitur. 
Utroque vitio, superbia et tyrannide, Babylon plurimum peccavit ; haec 
duo etiam apud suos propheta maxime accusat (cf. 5, 8; 10, 1. 2) ; iis 
ergo iudicium maxime severum instare minatur. Bene delineatur effec- 
tus iudicii divini qui in eo consistat, ut insolentia hominum qua in 
Deum et contra homines efferuntur de gradu deiecta misere pereat. Est 
enim superbia et elatio sicut peccati initium exstitit, ita omnis peccati et 
radix et culmen. — Et quousque tandem recidet elatio hominum et su- 
perba iactantia et ostentatio? Omnia interitu et ruina absorbebuntur, quod 
excidium per proverbium vates describit v. 19 « pretiosior erit vir auro 
et homo mundo obrizo » ; — hebr. pretiosiorem faciam hominem quam 

aurum. (depuratum) et virum quam aurum Ophir ; i. e. « pretiosum di- 
citur omne quod rarum est » (S. Hier. sim. Cyr. Thom. For. Sa, 
Malv. Mald. etc. et fecentiores). Norma scil. illa reliquiae salvabuntur 
etiam ad iudicium in universum si consideretur extendatur necesse esse 
vates docet, uti in particularibus valet (cf. 10, 16 seq. 16, 144; 17, 4; 
24, 6. 13; 30, 17). Alii, sed multo pauciores, locutionem proverbialem 
ita accipiunt, ut nemo neque nobilis neque plebeius redimi posse i. e. 
excidium effugere dicatur; nullas scil. opes, divitias nullas sufficere, 
quibus 'vita salusque redimatur (cf. v. 41; ita Osor. Mar. Sanct.) ; ne- 
que haec explicatio a scopo aberraverit. 


Ubi regio Ophir, de qua saepius in s. literis sermo est (cf. 3 Reg. 9, 98 ; 10, 
11. 2 Par. 8, 18; 9, 10), quaerenda sit; magna est inter eruditos controver- 
sia; vide ad lob 98, 46. Inter sententias mentione dignas accipe has : aliqui 
Ophir quaerebant in litore orientali Africae, in Sofala, quae regio insulae Mada- 
gascar opposita iacet ; ita Quatremére, Movers, Bruce, d'Anville, Robertson, 
Guillain, Mauch ; ipsum nomen Ophir inveniri in appellatione arabica Fura vel 
Afura, qua montes auri feraces ad occidentem regionis Sofala vocentur ; ad 
quam appellationem etiam nomina illa accedere, quibus LXX Ophir designant : 
Sophir, Suphir, Sophira praeter Upheir et Opheir. Sed ei sententiae alii opponunt, 
indicari Gen. 10, 29 regionem prope Seba et Havila; valde videri dubium litus 
illud an veteribus fuerit cognitum ; nomen potius derivari ab hebr. Schephela, 
regione campestri ; neque merces ex Ophir allatas inveniri omnes in Sofala. 
— Alii Ophir in regione indica sitam esse opinati sunt; eam enim indicari no- 
minibus illis a LXX usurpatis, cum Sophir appellatio sit Indiae Koptis usitata, 
eam indicari, cum Flavius Iosephus et etiam qui LXX in arabicam linguam 
transtulerint ita verba sint interpretati; ei favere quod Edrisi et Ptolemaeus 
portum ín litore indico, Suphara vel Supara nomine noverint; immo nomina 
mercium pleraque ex linguis explicari indicis indeque esse deprompta; ita al- 
muggim vel algummim explicari ex voce sanserita valgu; tukhijjim ex voce 
sanscrita cikhi; qof item ex sanscrita kapi ; insuper notum esse, quantopere 
India gemmarum sit feràx; nomen Abhira tribus indicae vel alterius tribus 
Sawuvira ad vocem hebr. et graecam satis adaptari ; neque obstare si aurum non 
inveniatur in litore indico ; id enim facile ex rezione septemtrionali v. g. ex 
vicinia Kaschmir per eommercium in oram maritimam deferri potuisse. Eam 
sententiam iam proposuerunt S. Hier. et postmodum Vitringa, Bochart, Reland, 
Lassen, Ritter, Del. — Alii propter Gen. 10, 90 regionem quaerendam esse 
dicunt in Arabia in parte meridionali vel in parte inter meridiem et orientem 
spectante (Oman, Yemen ?) ; ita Niebuhr, Ges. los. Seetzen, Hitz.; de qua re 
vide Goergens in Studien und Kritiken 1878 p..458 seq.; Itehm, Handwoer- 
terb. II p. 1193 ; Ebers, Aegypten und die Bücher Mose's p. 33 ; Schenkel, Bi- 
-Dellexikon s. v. — Delitzsch etiam ex Gen. 10, 99 argumentum ducens insulam 
designari vult vel oram maritimam intra sinus persici partem. septemtrionalen 


308 Is. 13, 13-14 


et partem Arabiae meridionalem occidentem versus spectantem (Wo lag das 
Paradies ? p. 99). — Sed haec pro loco sufficiant. 


Simul eum iudicio in homines ira Dei in mundum adspectabilem de- 
volvitur; quae autem in creaturam fiunt, terrorem et magnitudinem 
vindictae adumbrant; v. 13 « super hoc coelum turbabo et movebitur 
terra de loco suo propter indignationem Domini exercituum. et prop- 
ter diem irae furoris eius » ; hebr. propterea movebo nexus arctus 
indicatur qui intercedit inter hominis punitionem et signa tremenda in 
mundi machina; haec concutitur propter illum. Ita dies Domini crude- 
lis sese in terra et in coelo manifestat ; cf. v. 10. 94, 1. Quae si de iu- 
dicio universali acceperis, de quo sine dubio 24, 1 etc. agitur, explica- 
tionem habent non adeo difficilem ; difficillimam vero, si de solius Baby- 
lonis ruina cogitaveris. Cum enim iudicis adventus describitur, terra di- 
citur tremere, montes fumigare, valles scindi, montes liquescere etc. 
(cf. Ps. i5, 9 et ad Mich. 1, 3) et sane si virtutes coeli commovebuntur, 
etiam terram concuti ac tremere quis mirabitur? ceterum vide ad v. 40. 
Imaginem iudicii universalis hisce absolvi etiam eo commendatur, 
quia in v. 43 ad v. 9 reditus fit. Terroribus hisce maiestas « Domini 
exercituum » describitur et apte post tale prooemium singula iudicia 
particularia introducuntur. Eo enim proscenio praeclare docetur, ad quem 
finem et quo exitu singula exerceantur et quid documenti in singulis ob 
oculos habeatur necesse sit, ut wmwn Dei consilium rite agnoscatur. 


c) Ruina Babylonis 43, 14-22. 


Post iudicii terrores modo descriptos iam illustriore etiam modo 
patet, milites a Domino evocatos stragem ingentem esse illaturos neque 
quemquam iis resistere posse. Primus effectus expeditionis contra 
Babylonem a Deo excitatae est, ut quotquot eousque ex variis regionibus 
populisque quasi admirabundi et venera3bundi Babylone degerint ; ii omnes 

subito fuga celerrime arrepta dilabantur v, 44 « Et erit quasi damula 
fugiens et quasi ovis — et non erit. qui congreget — unusquisque ad 
populum suum convertetur et singuli ad. terram suam fugient » ; — 
Babylonem, maximum scil. emporium Asiae interioris et caput regni 
vastissimi, magna multitudo hominum ex dissitis quoque regionibus 
confluere solebat; insuper habebatur quasi miraculum mundi propter 
moenia et aedificia. Sed omnem splendorem uno ictu exstingui posse 
propheta minatur. Quam primum iudicia Domini ingruunt, urbs ab 
admiratoribus, adulatoribus, amicis turpiter deseritur ; aufugiunt omhes 
fuga praecipiti terrore insani; damulae et oves animalia sunt timi- 
dissima, quae si terrore percelluntur, in fugam praecipitem ruunt et 


^ 

quam facile terrentur. Ecce tales.sunt ad Domini nutum, qui Baby- 
loni et decori et praesidio firmissimo fore censebantur. Neque quisquam 
opem ferre Babyloniis suscipiet. Tanta gloria adeo subito corruit ! 
Babylon ab omnibus derelicta iam crudeli sorte occumbet et hic est 
alter effectus expeditionis quam Dominus evocat v. 15 « omnis qui 
inventus fuerit occidetur, et omnis qui supervenerit cadet in. gladio ; 
v. 16 infantes eorum allidentur. in. oculis eorum ; diripientur domus 
eorum, et uxores eorum violabuntur » ; — nemini parcitur ; « tanta erit 
urbis vastitas et victorum saevitia, ut nec innoxiae parcatur aetati, ut 
cunctae domorum diripiantur opes, et in conspectu maritali uxorum 
violetur pudicitia » (S. Hier.); tantus scil. hostium furor, tanta etiam 
Babyloniorum impotentia, qui antea orbis victores iam nunc extrema 
quaeque pati et carissimorum caedem et oppressionem oculis cernere 
coguntur nec possunt impedire. Ita furore hostium descripto iam ipsos 
vates nomine effert et horrores quos undique spargunt iterata assertione 
et descriptione proponit etiam magis ad singula descendens v. 1'1 « ecce 
ego suscitabo super eos. Medos qui argentum non. quaerant nec aurum 
velint, v. 48 sed. sagittis parvulos interficient et lactantibus uteris non 


miserebuntur et super filios non parcet oculus eorum »; — ne sibi 


blandiantur Babylonii ope divitiarum se posse suam, suorumque vitam 
redimere ; tales sunt hostes qui non sacra auri fame, verum sanguinis 
caedisque siti teneantur in tantum, ut ne tenera aetate quidem infantium 
ad misericordiam flectantur. « Tantam scribit Medorum Persarumque 
saevitiam, ut ardore sanguinis effundendi aurum argentumque con- 
temnant et oblatas opes pro luto reputent » (S. Hier). Praeclara opposi- 
tione ferocitas eorum notatur : aurum non cupiunt, sed crudelem par- 
vulorum caedem quasi lusum sagittariorum affectant. In hebr. arcus 
pueros diffindent et fructus ventris non miserebuntur (cf. For. 
Malv. Mald. Mar.) i. e. « praegnantium uteri secabuntur elidenturque 
infantes » (S. Hier.). Crudelitas ea est, qua omnes gradus vitae ene- 
cantur : iuvenes robusti, infantes adhuc in utero, « filii ad ubera 
pressi » (S. Hier.). Medi cum Persis coniuncti regno babylonico finem 
fecerunt ; de Medis vide Delattre S. Y., le peuple et l'empire des Médes, 
mémoire couronné par l'académie de Belgique, Bruxelles 1883. Etiam 
veteres dicunt eos sagittandi arte eminuisse (cf. Herod. 1, 61. Xenoph. 
Cyrop. 2, 1. 7). 

Eam autem stragem consequitur vastitas et, desolatio : v. 19 « et erit 
Babylon illá gloriosa in regnis, inclyta superbia Chaldaeorum, sicut 
subvertit Dominus. Sodomam et. Gomorrham; v. 90 non habitabitur 
usque in finem et non fundabitur usque ad generationem et generationem, 
nec ponet ibi tentoria Arabs nec pastores requiescent ibi » ; — aniiquo 

splendore commemorato ruina et caJamitas magis sentitur et effertur; 
cf. Nah. 2, 41; hebr. Babel decus regnorum et magnificentia pompae 
Chaldaeorum. sicut. subversio Dei, qua subvertit.... qualis oppositio ! 
pro splendore et gloria instat maledictio, vastitas summa, incendium 
et foetor, verbo talis clades qua illae civitates, documenta irae divinae 
sempiterna, funditus sunt eversae et eversae etiam horrorem, mortem 
spargunt. En quomodo propheta in specula Dei constitutus etiam quae 
longe absunt quasi praesentia et instantia considerat neque pompa 
humana tangitur, sed ad Dei normam et mensuram cuncta revocat. 
Tempore Isaiae Babslon « decusregnorum erat et magnifica pompa Chal- 
daeorum » ; eius laudes et splendorem monumentorum ruinae praegran- 
des, inscriptionum praeconia, veterum scriptorum testimonia concordi 
encomio celebrant (cf. Herod. 1, 418. Curtius 5, 41. Stimmen aus 
Maria-Laach 1813 IV p. 155; Riehm, Handwoerterb. I p. 132 ; Vigou- 
rowr, la Bible et les découvertes modernes 3 éd. IV p. 305; Kaulen, 
Assyrien und Babylonien p. 16; Opper!, Expédition en Mésopotamie I 
p. 135 seq.). Augetur maledictio et desolatio, quia vastitas erit sine ulla 
reparationis spe; non modo non assurget aliquando ad pristinam glo- 
riam, sed ne vilis quidem oppiduli species ei unquam concedetur, verum 
in tanto horrore et in tanta desolatione erit regioilla, ut ne nomades 
quidem ibi tentoria figere vel greges ducere velint. Sic enim illa solitu- 
dine et vastitate prae se. feret superba illa et. copiosa civitas vestigia 
vindictae divinae et monumentum erit aeternum et illustre : « quia dies 
Domiui exercituum super omnem superbum et excelsum » Is. 2, 12. 
!dque magis etiam illustratur, quia « decus regnorum et pompa ma- 
gnifica » erit in diversorium bestiarum v. 91 « sed requiescent ibi bestiae 
et replebuntur domus eorum draconibus et habitabunt ibi struthiones et 
pilosi saltabunt ibi, v. 22 et respondebunt ibi ululae in aedibus eius et 
sirenes in. delubris voluptatis » ;, — hebr. (in quantum probabilius 
nomina bestiarum explicari possunt) et accubabunt ibi bestiae. deserti et 
implebunt domus eorum bubones et habitabunt. ibi struthiones et capri 
saltabunt ibi et respondebunt. ibi thoes (ululabunt alternis vicibus) im 
palatiis eorum, et canes feri. in palatiis voluptatis; ubertate quadam 
dicendi ferarum genera recensentur, quo illustrior vastitatis et. horroris 
imago exhibeatur. Uti olim terra maledicto percussa est, « spinas et tri- 
bulos germinabit tibi » (Gen. 3, 18), ita palatiis deliciarum similes dirae 
intentantur, dum bestiarum latibula fore dicuntur. 


S. Ilier. adnotat ad suam versionem : « pilosi saltabunt ibi, vel incubones, 
vel satyros vel silvestres quosdam homines quos nonnulli fatuos (faunos ?) 
ficarios voeant aut daemonum genera intelligunt. Sirenae autem. fhennim vocantur, 
quas nos aut daemones aul monstra quaedam vel certe dracones magnos interpreta- 

bimur qui cristali sunt et volantes. Per quae omniae vastitatis et solitudinis signa 
monstrantur, quod tanta sit depopulalio urbis quondam potentissimae, ut prae mulli- 
: tudine daemonum ac bestiarum nullus in eam audeat pastorum, id est, deserti appe- 
titor intrare. Didicimus a quodam fratre Elamita qui de illis finibus egrediens nunc 
lerosolymis vitam exigit monachorum, venationes regias esse in Babylone et omnis. 
generis bestias murorum eius tantum ambitu coerceri ». . 

De veterum interpretationibus haec advertit S. lier. : « siim (mw) soli LXX 


bestias (0noíz) transtulerunt ; alii ipso nomine quod apud Hebraeos scriptum est vo- 
lentes genera daemonum intelligi vel phantasmata. Et replebuntur, inquil, domus, ut 
nos diximus, draconibus, ut Aquila transtulit, typhonibus, ut Symmachus ohim 
(oxsip, Qü*TiM) ipsum verbum hebr. exprimens, LXX vero et Theodotio clamores 
vel sonitus (o9) interpretati sunt; pro ululis quoque omnes verbum hebr. iim, 
(am), soli LXX enocentauros bas bles ». Geterum Oy h. 1. S. Hier. transtulit . 


- bestias, Is. 34, 414 daemonia, ler. 50, 39 dracones, Ps. 12, 9 et 7A, 1& Aethiopes, 
Dan. 11, 30 trieres. Etiam LXX valde variant; praeler 05oíov etiam praebent Aifto- 
m&z, Üxtpóvtov, (vox. Syrus h.l. exprimit animalià; Chald. habet vocem vA 


quam ex etymologia explicant vel de animali pavido vel e contra de feroci quod hor- 
rorem incutiat (cof. Levy, Chald. Woerlerb. II p. 343). mn& Syrus expressit. filias 


vocis, ergo ?xoc uti LXX ; Chald. vocem hebr. relinuit; vox nn sonum imitari vi- 
detur gemitus vel ululatus ; unde explicant vel generatim de ferarum ululatu, vel 
speciatim de bubonibus (ita Aurivillius quem. sequuntur Ros. Ges. Del. Naeg. Net. 
Rohl.) vel ululis, vel de martibus (Kimchi, Abarbenel apud Ges. Thes. I p. 69). Vox 
vy frequentissima est et vertitur a. S. Hier. hircus, hoedus, pilosus; Lev. 17, 7 
et 2 Par. 11, 15 vox redditur daemones LXX ot uisziot, x (0012; verum etiam ibi 
sermo est de cultu aegvptiaco hireorum ; ergo exprimitur illa versione, in cultu illo 
coli daemones, id quod etiam' S. Paulus de cultu gentilium in. universum pronuntiat 
(1 Cor. 10, 20), vel opinio redditur popularis etiam apud veteres pervulgata daemo- 
nes speciem formamque hircorum induere; cf. P. Scholz, Goetzendienst p. 131; 
Riehm, Handwoerterb. I p. 428. Similiter apud LXX : ó«eoz, «p&yoz, 7ipxooz, &ptgos, 
«t£, Gxwoytov. — 


Vocem n**u S. Hier. hic vertit ululas; Bed infra 34, 1& onocentauros et Ier. 50, 39 
faunos ficarios ; Chald. exprimit s nn quam vocem felem vel martem QUIM 


tur. Theod. onocentauros «ov LXX veteres appellasse dicit empusas, nunc vocari 
onoscelidas, cruribus asininis incedentes. Syrus h. l. praebet sirenes i. e. ut DBarh. 
interpretatur ad h. l. aves suavisonas in locis desertis nidificantes; sed alio in loco 
(Chron. syr. p. 333 1. 18) videtur canes silvestres intelligere ; dicit enim : « sirenesin 
Odessam urbem ad carnem occisorum vorandam noctu ingrediuntur et facta est ha- 
bitaculum Nov » i. e. canibus aureis vel thoibus; cf. Tullberg, Barh. scholia in 
Ies. p. 10; Bernstein, lex. syr. Chrest. Kirsch. p. 220. Et ita recentiores quoque ex 
arabico de thoibus (Schakal) interpretantur ; Arabes vocant ibnu awa filium ululatus, 
quia canes aurei noctu praesertim ingentes édunt ululatus. — De ultima demum 
voce D'3n quomodo a LXX et S. Hier. aliter in aliis locis explicetur (dracones, 


lamiae) iam egi ad Iob. 30, 29 (Comment. p. 353 in nota 1.) et ad Mich. 1, 8 (Com- 
ment. in Proph. min. I p. 402) et ad Mal. 1, 3 (Comment. II p. 425) ; sufficiat ergo 
h. l. adnotasse LXX vertere Eyívov;, Chald. N11 quam. vocem de fera ululante, de 


dracone explicant : cf. Levy, Chald. "Woerterb. I p. 344. Syrus eandem h. 1l. vocem 

adhibet quam Chald. praebet. Recentiores h. 1. interpretantur canes feros (Del. Naeg:y 
vel canes aureos (Net. Rohl.). — Legitur v. 22 viiacoNa in qua voce aliqui singu- 
lare dicendi aeumen deprehendunt ; dici scil. in viduis scil, palatiis viduatis, a domi- 
no vacuis; at non desunt codd. qui ^w formam usitatam pro palatio exhibent (ef. 
de Rossi) et ita quoque veteres versiones vocem intellexerunt. 


Concludit propheta hoc vaticinium iterata affirmatione qua simul ad 
aliud caput scil. ad salutem ex prostratione urbis inimicae consequen- 
tem sibi viam sternit; haec pars in editionibus hebr. ad finem huius 
capitis additur (uti iam Sasb. For. Lap. adnotant), in vulg. vero ad 
initium capitis sequentis ponitur. Utraque collocatio bona est quia et 
vaticinium antecedens absolvitur et gressus fit ad oraculum subsequens : 
« prope est ut. veniat tempus eius et. dies eius non elongabuntur » ; — 
utique illud prope ita intellige, ut regnum babylonicum postquam fa- 
stigium gloriae attigit, non diu ratione habita regni durationis, in illo 
culmine splendoris permaneat. Sub Nabuchodonosore illud culmen atti- 
git; quis regno adeo florenti non longissimam quandam durationem 
praedixisset? verum iam Ieremias praedicit post septuaginta annos Deum 
visitaturum esse super regem Babylonis iniquitatem (Ier. 25, 12). Iam 
duratio per annos tantum septuaginta, non utique pro homine, sed pro 
regno et dynastia potentissima sane brevis dicenda est, praesertim si 


longissima illa temporum spatia attenduntur, per quae regna steterunt 


aegyptiacum, assyriacum et priscum babylonicum et per quae ipsum 
stetit iudaicum in una Davidis familia. Unde hac consideratione adhibita 
illud prope iam non potest iure esse offensioni; de qua enim materia 
subiecta agatur attendi oportet. Quam in rem bene notat S. Hier.: 
« post captivitatem quippe lerusalem non multum tempus in medio et 
a Medis Persisque vastata est »; tempus autem Nabuchodonosoris desi- 
gnat regnum babylonieum destructa urbe Assyriorum Ninive indepen- 
dens et florentissimum. Ita vero prophetam intelligi debere elucet ex 
v. 19; elucet ex 14, 4 seq. hisce enim aperte Babylonem supponit in ea 
potestatis amplitudine constitutam quam non attigit nisi regno assyriaco 
destructio; proinde ipsi Isaiae aequales intelligere poterant, oraculum 
hoc longius complecti tempus, scil. prius eo praedici Babyloni supremum 
quoddam amplissimumque dominium, deinde autem illum regni splen- 
dorem non diu permansurum. Quamdiu, definit Ieremias ; unde quo- 
quenon inepte concluseris nostrum vaticinium, utpote magis generale, in 
universum et indefinite dictum, antiquius esse debere quam illud Iere- 
miae. Bene advertit Tir. tempus illud breve esse respectu durationis 
alicuius regni et Malv. dies non protrahi quibus futurum sit ut floreat 
regnum (sim. Mald.). 

Iam Sanct. in memoriam revocat oraculum hoc de ruina Babylonis 

completa pedetentim et per gradus quosdam longo temporis intervallo 
esse opere expressum. Quae Sanct. in hunc locum collegit, hodie quo- 
que merito proponuntur et huius interpretis eruditionem ostendunt ac 
sedulitatem : « quomodo vero quove cursu funditus Babylon perierit, 
haec carptim ab auctoribus accipe. Imprimis a Daniel cp. 6 habemus a 
Dario Medo et Cyro ablatum esse sub Baltasare Chaldaeorum imperiam 
et ad Persas translatum. Deinde ab Herodoto (lib. 3) domitos esse rur- 
sus rebellantes Chaldaeos et dirutos magna ex parte babylonicos muros. 
Praeterea ut tradit hic Hieronymus et Plinius lib. 6 cap. 26 et Iustinus 
lib. 4, cum exstructa esset a Nicanore seu Nicatore Seleucia et a Parthis 
non longe a Babylone Ctesiphon, illuc habitatoribus commmigrantibus 
pene exhausta est a civibus Babylonia. Denique Adriani tempore, ut 
refert Pausanias, nihil erat reliqui praeter muros : « Babylon omnium 
quas sol aspexit urbium maxima iam nihil praeter muros reliqui habet » 

- ... constat in Scriptura omnium concessu esse locutiones hyperbo- 
licas. . . quare licet muri reliqui fuerint et rarae atque ruinosae domus, 
non ideo Babylon in solitudinem redacta non est. Accedit quod ex Scrip- 
turae sacrae usu nihil relictum esse dicitur, quando ex magna aliqua 
multitudine parum relictum est. Quapropter cum ex tam frequenti atque 
opulenta civitate reliquiae tantum exiguae superfuerint, iure in solitudi- 
nem redacta dicitur Babylonia » !. Tempore Strabonis ad Babylonem 
applicabatur effatum &eayíz pey4^m £29 6 ue(Rn Ius (cf. Pausan. 8- 
. 983, 1. DIo Cass. 18, 9; Winer, bibl. Reahwoerterb. s. v. Riehm, Hand- 
woerterb. I p. 135; de Hummelauer in Stimmen aus Maria-Laach 18714, 
IV p. 156). 

Hoc oraculo etiam docemur prophetas in mentis visione ea saepe 
videre coniuncta et quasi sine intervallo inter se excipientia, quae tamen 
in rerum cursu longo inter se spatio distant. Proponitur enim ruina 
Babylonis quasi uno ictu efficienda, quamvis paulatim et solum per gra- 
dus quosdam ad vastitatem illam et solitudinem redacta fuerit. Verum 
attendere oportet prophetas normas Dei exhibere ab omni tempore 
absolutas, decreta divina uti sunt in se; per quot gradus t intervalla, 
per quot eventus similes inter se succedentes illa opere sint exse- 
quenda non ita tangunt. Simile iam habuimus 1, 27 : Sion in iudicio 
redimetur; norma statuitur generalis; quoties illa sit in opus dedu- 
cenda, donec plenus iudicii fructus obtineatur, non dicitur. Huic intime 
cognatum est prophetas ea inter se immediate coniungere quae nexu 


1. Quibus Sanct. iam praeoccupavit obiectionem quam aliqui recentiores (cf. Cheynme, 
Diestel) eo eo moverunt, quod in loco veteris Babel inveniatur Hilla et aliqua oppidula ara- 
bica. 

quodam interno inter se copulentur, etsi in natura rerum et eventuum 
serie longiore intervallo separentur. 

Potissimum enim cogitationes et decreta et consilia Dei tradunt, quae 
in se plurima complectuntur sed quae ut opere et vita exprimantur, 
multis indigent conatibus, longa annorum serie; ad idem caput v. g. 
refertur quod toties apud prophetas invenimus, praeparationem tempo- 
ris messianici eiusque perfectionem absolutionemque uno proponi com- 
plexu ; de qua re plura iam adnotanda erant ad Os. 2, 18; 11, 11. Ioel 
2, 2. Mich. 1, 9. Soph. 3, 20. Zach. 2, 4; 10, 10 etc. 


Tandem non omitti debet hanc quoque partem oraculi ex internis quas vocant 
rationibus nihil prae se ferre cur lsaiae possit abiudicari, potius adesse vestigia 
quibus Isaiam esse auctorem omnino commendetur. Ad quod adverte, postquam 
in universum de impetu hostili actum est, demum v. 17 qui futuri sint hostes 
illiefferri; qua in re idem habes quod supra apud Isaiam invenitur. Nam post- 
quam 5, 26 etc. iudicium in Iudam generatim descriptum est, demum postmo- 
dum 7, 17; 10, 3 qui sint iudicium illud exercituri, suo efferuntur nomine. 
Idem hoc loco advertes. Quam praeclare autem nostro oraculo norma illa 9, 12 
seq. proposita in opus deducatur, iam notatum est. Nonne haec tanta cogitatio- 
num cognàtio indicio erit unius eiusdemque auctoris ? Porro omitti minime 
debeta v. 1 usque ad 22 ea quae in antecedentibus magis in universum dieta fa- 
erint,iam per singula accuratius describi ac determinari ; id vero ad [saiaegenus 
dicendi quam maxime aecommodari, quippe qui iactis lineamentis generalibus 
descendere soleat ad particularia, neminem fugerit qui attente dicendi genus 
Isaiae perlustraverit. — Sed praeter haec lineamenta generalia quae plane ad 
Isaiam conformata sunt, attendatur oportet usus vocum et phrasium singularum 
omnino ad [saiam aptus factusque. Ita v. g. 1 13, 6 cf. 16, 4; 92, 4; 51, 19 
et saepius ; v. 8 5n haud raro apud Isaiam v. g. 93, 4. 5; 96, 11. 18 ; 45, 10; 
54, 1; 66, 7. 8. — v. 9 22 non raro invenitur apud Isaiam v. g. 9, 18; 10, 
6 ; 13, 13; 14, 6; 16, 6 etc. ; praeterea ad eundem v. 9 cf. 5, 9; 10, 7; 44, 
93 ; 24, 19; 96, 14. Ad v. 11 nota 5in frequenter usurpari apud [saiam 14, 
17. 21; 18, 3; 24, 4; 26, 9. 48; 27, 6; 34, 1. Quantopere autem codem v. 41 
ex mente Isaiae contra oppressionem et superbiam iudicium ae condemnatio 
proferatur, ex 1, 17. 21 ete. satis legentibus liquet. Adde ad eundem v. TNA 
frequenter usurpari ab Isaia 2, 10. 19. 21; 4, 9 etc. 60, 15; de mu cf. ad v. 
3; v cf. 25, 3. 4. 5; 99, 5. 20: 49, 95. Parouomasia quae in v. 12 hebr. 
adest inter PEN et "£58 genus prodit dicendi apud Isaiam usitatum (cf. Naeg. 
Del.. Dein v. 14 verba repetuntur apud ler. 30, 46; sed notum est 
leremiam saepius oracula iam olim data recolere ; unde allegatio illa apud Ier. 
demonstrat, nostrum oraculum iam tempore Ier. fuisse notum ; unde novum 
colligitur argumentum non potuisse faiso inseribi [saiae. Ceterum totum vati- 
cinium Ier. 50 seq. multis in locis ad nostrum alludere (cf. Ier. 50, 9. 3. 9. 13. 
39. 40. 42 etc.) apud omnes in confesso est; unde denuo oraculum nostrum 
antiquius esse probatur. Quodsi hoc, cur ergo Isaiae negetur, cui inscriptio te- 

stimonium fert ? Neque id omittas velim, v. 17 Medos appellari ;;nam si vati- 
cinium hoc, uti rationalistae volunt, tempore exsilii esset editum vel ut aliis 
placet post exsilium, certo certius Persae nominati fuissent, iam propterea quia 
qui sub nomine Isaiae vatieinium falso edidisset, id certe quam maxime obser- 
vasset, ut praedictio quam optime eventui responder et, ne suspicio fraudis ori- 
retur; notum est enim quantopere eiusmodi falsarii praedictiones suas (fictas 
eventibus accommodent, ne falsarii deprehendantur. Unde quod soli Medi nomi- 
nantur, non exiguum est ex internis rationibus momentum, oraculum hoc esse 
satis antiquum (ef. Naeg.). In v. 19 adest ea verborum consociatio quae solum 
4, 2 invenitur, i. e. in loco qui Isaiae negari nequit. Ad v. 90 cf. Ier. 50, 39. 
Nomina autem bestiarum v. 21. 22 recensita fere etiam inveniuntur apud Is. 34, 
13. 14; 35, 1; 43, 90. 

Ex quibus satis patet neque in dicendi genere vel stili conformatione, neque 
in usu vocabulorum quidquam inveniri posse quo oraculum hoc [saiae esse iure 
negetur. Ceterum interpretes quoque protestantes, uti Drechsl. Del. Naeg. 
strenue Isaiam esse auctorem tuentur idque argumentis haud infirmis demon- 
strant, inter quae nor ultimum locum illud occupat, oraculum hoc iam Ieremiae 
fuisse notum. 


d) Restitutio Israel 44, 4-2. 


Cum iudicio in potestatem Deo inimicam intime conseritur redemptio 
et salus Israel. Ita iam 1, 2'1 enuntiatur ; ita elucet ex 4, 1. 2; 6, 13; 
ita. ex 8, 9. 10 quia Emmanuel; ex 9, 5. 6; ex nexu qui adest inter 
cp. 10 et 11; isque nexus praesertim in altera Isaiae parte lucidissime 
effertur, quare verba quae hic consideranda offeruntur, argumentum al- 
terius Isaiae partis praeoccupant et praeformant. Unde in aperto positum 
est, quantopere nexus hic et transitus ad salutem Israel ex Isaiae vatici- 
nandi genere sit. depromptus. Immo eadem quoque particula qua nexus 
adstruitur inter ruinam hostium et Israel salutem adhibetur, uti 8, 10; 
9,6: v. 4 « Miserebitur enim. Dominus Iacob et eliget adhuc de Israel 
et requiescere eos faciet super humwm suam ; adiungetur advena ad eos 
et adhaerebit domui Iacob » ; — i. e. per iudicium via sternitur ad sa- 
lutem quam Deus per Israel omnibus largiturus est; quare duo annun- 
tiantur : restitutio Israel et ea facta aliarum nationum ad Israel adunatio, 
ut una demum Dei familia, una exsistat theocratia. Prior praedicatur ut 
Dei miserentis operatio ; idque optimo iure; populus enim foedere vio- 
lato iustas abiectionis poenas incurrit; verum Deus fidelis memor est 
foederis initi cum patribus et uti olim elegit populum in suam peculiarem 
possessionem de cunctis gentibus (Deut. "1, 6 riz), ita denuo eliget sibi 
Israel ; haec autem nova assumptio iterum eo demonstrabitur, ut terram 
promissam, pignus gratiae divinae, illis incolendam concedat, quemad- 
modum olim concesserat. Haec est mira illa conformitas inter foedus olim 

initum cum populo et eius restaurationem (cf. ad Os. 2, 44 seq.). lam 
5, 5. 14; 6, 11 Isaias exsilium fore innuit ; idem clare praedixeruni Os. 
9, 44 ; Mich. 9, 4 seq. 3, 12 ; quare hoc loco exsilii mentionem inferri 
minime potest censeri ab Isaia alienum. Foreautem restitutionem Israelis 
et ipse Isaias iam in antecedentibus innuit et explicite asseruit (1, 96 ; 
4, 956, 13 ; 9, 6 etc.) etOsee, Amos, Michaeas clare annuntiant aequales 
Isaiae ; vide Os. 9, 14; 83, 8. Am. 9, 12. Mich. 2, 19; 4, 4 ; 11, 11. 
Haec autem restitutio id demum secum adducet, ut in Israel benedi- 
cantur omnes gentes; unde adiungetur advena ; cf. 2, 2; 41, 10; 44, 
5; 49, 12; 56, 3 etc. Hisce iam tangi tempus instaurationis messianicae 
certum videtur. Nam eo demum tempore et apud Isaiam et apud alios 
prophetas fore praedicitur, ut reliquae quoque nationes accenseantur ad 
populum Dei (cf. Am. 9, 13). Quamvis in proselytis ex gentibus qui 
ubique Iudaeis se adiungebant parva quaedam initia cernere sit ; quare 
haud immerito oraculum hoc explicant Aistorice de temporibus Zoroba- 
belis, Esdrae, Nehemiae, mystice autem vel plene valere aiunt de periodo 
messianica S. Cyr. For. Mald. Malv. Lap., dum alii solum detempore 
exsilii soluti interpretentur (cf. Euseb. S. Hier. Theod. Procop. Thom. 
Sanct. Calm. Troch.). Vates igitur in hoc quoque vaticinio a reditu in 
Palaestinam exorsus totam epocham subsequentem una quadam norma 
generali delineat, quae completur et in tempore praeparationis et tempore 
messianico pro indole utriusque temporis varia vario quoque modo. Idem 
valet de sequenti v. 2 « et tenebunt eos populi et adducent eos in locum 
suum et possidebit eos domus Israel super. terram. Domini in. servos et 
ancillas et erunt. capientes eos qui ceperant et subiicient exactores 
$u0$ »; — primo describitur prompta gentium voluntas qua Iudaeis in 
terram reducibus opem praestant et subsidium (cf. 11, 19; 49, 92; 53, 
5560, 4. 9); id quod suo modo revera cernitur in decreto Cyri, in vasis 
templi redditis, in subsidiis Esdrae et Nehemiae praestitis ete. cf. Esdr. 4, 
2-11; 2, 65; '1, 12 seq. : « sed et cetera quibus opus fuerit in domum 
Dei tui, quantumcumque necesse est ut expendas, dabitur de thesauro 
et, de fisco regis et a me; ego Artaxerxes rex statui atque decrevi omnibus 
custodibus arcae publicae qui sunt trans flumen, ut quodcumque petierit 
a vobis Esdras sacerdos, scriba legis Dei coeli, absque mora detis usque 
ad argenti talenta centum » etc. ; Neh. 2, 7. 8. Deinde populus Dei di- 
citur fieri reliquarum nationum dominator. Quo autem sensu, intelligi 
potest ex antecedentibus, v. g. 9, 6 quia in populo Israel adest thronus 
David sempiternus eumque tenebit Emmanuel cuius regni pacis non erit 
finis et 14, 1 seq. Inde quoque explica servitutem qua reliquae nationes 
tenebuntur; est scil. servitus illa quam Dei lex et scientia omnibus im- 
ponit (11, 9. 10). Salus enim erit ex Iudaeis; quare iuremerito Iudaei 


t 

considerantur positi in capite gentium (cf. Ier. 31,77 hebr. Zach. 8, 22. 23) 
idemque cernis, si v. g. Paulus apostolus gentibus conversis inculcat 
eos. esse debitores Iudaeorum iisque ex suis opibus succurrere debere, 
ut pro spiritualibus quae acceperint bonis rependant ! carnalia (cf. Rom. 
15, 21. 1 Cor. 9, 41. Gal. 2, 10). Non autem intelligendum esse domi- 
nationem quandam temporalem vel regnum quoddam iudaicum eo sensu 
quo Iudaei posteriores periodum messianicam sibi finxerunt, iam eo 
quoque elucet quod (praeter 2, 4; 9, 6 ; 11, 4 seq.) propheta 19, 24. 95 
populum Dei novum recenset eodem ordine ac sensu conflatum quasi 
partibus aequalibus ex Assyriis, Aegyptiis, Israel ?. Praeclare quoque in 
eo elucet providentia divina et vera oraculi huius impletio : erunt 
capientes eos qui se ceperant, quod Iudaei perterras dispersi cognitionem 
veri Dei eiusque cultum inter gentes propagantes sublimiore modo dominos 
suos et victores subegerunt (cf. ad Zach. 10, 9). Eius rei exemplum ad 
veteris foederis indolem accommodatum habes in turba illa promiscua 
quae simul cum Israelitis ex Aegypto egressa est, habes in aliquibus 
Chananaeorum reliquiis quae templi servitio addictae sunt (cf. Ios. 9, 
21. 3 Reg. 9, 20. 91. Ps. 61, 19) vel tempore Machabaeorum in Idumaeis 
subiectis et ad circumcisionem adactis (losephus, Ant. 13, 9, 4 ; 15, 1,9). 
— Ceterum hi duo versus quasi 4n nuce complectuntur ea quae multo 
accuratius et distinctius a cap. 40 et deinceps explicantur. Unde iam suo 
modo ad partem illam praeludunt, quemadmodum 411, 12 clarius 
proponunt; qua in re iterum non obscurum colligitur iesaiani dicendi 
generis indicium 


£) Paean in oppressores 14, 3-21. 


Cum prostratione inimicorum Dei regnum et salus populi instauretur, 
merito celebratur strages illa epinicio. Cernitur quippe in illa sublimitas 
ac maiestas Dei, cui omnes nationes subduntur, cernitur amor eius ac 
fidelitas in populum electum, qua pignus exhibet maiorum bonorum, 
ergo abundans adest laudis materia et exsultationis argumentum. Si vero 
propheta tale carmen h.l. inserit, non obscure significasse videtur, in ta- 
li inimico prostrato omnem potestatem adversariam conculcatam a se con- 
siderari. Ita scil. denuo nobis clare ob oculos ponit, qua ratione theocra- 


1. Idque factum est ita, ut Tacitus (hist. 5, 5) conqueratur : « pessimus quisque spretis 
religionibus patriis tributa et stipes illuc (lerusalem) congerebant, unde auctae Iudaeorum 
opes » ; cf. Drechsl. 

'9 Quare falso asserit h. |. Naeg. in vetere testamento propter vanitatem illam carnalem 
qua Israel de sua nobilitate fuerit inflatus semper magnum asserit dignitatis discrimen inter 
Tudaeos et gentes conversas; illos dominos, servos hos fore. lta utique rem considerabant 
Iudaei posteriores ; at perperam id impingitur ipsis prophetis. 

tica hostium ruina multiplex debeat concipi. Verum ipso carminis prooe- 
mio denuo monet, iudicio ac dura calamitate demum perveniendum esse 
ad salutem promissam ; unde hoc quoque loco praecavet, ne propter futuri 
temporis beatitatem promissam instantes calamitates et viam oblivi- 
scantur duram per quam emergendum sit ad lucem ; quod quam apte et 
concinne ad 4, 97; 3, 1; 6, 12; 8, 41 seq. moneatur, non opus erit 
pluribus ostendere. Igitur adverte, quantopere ubique vates idem con. 
silium constanter prosequatur. Unde propheta et sui temporis necessita- 
tibus consulens et futurae aetati prospiciens pergit v. 3 « Et erit in die 
illa, cum requiem dederit tibi Deus a labore tuo et a concussione tua et 
a servitute dura qua ante servisti, v. 4 sumes parabolam istam contra 
regem Babylonis »; — cf. de acerba calamitate quae immineat 7, 11; 
9, 4. Uti liberatio ex illa cum liberatione aegyptiaca saepius aequiparatur, 
(cf. àd 12, 4), ita ipsa oppressio quoque ad modum aegyptiacae quae est 
omnium quasi typus exhibetur iisdem fere verbis sententiisque adhibitis ; 
cf. Ex. 1, 145; 2, 23; 5, 95; 6, 9. Deut. 26, 6 etc. Parabola, hebr. ma- 
Schal, ut Sanct. For. Malv. rite advertunt, non solum sermonem dicit 
similitudinibus vel comparationibus distinctum, verum etiam gravem : 
aliquam et illustrem sententiam designat et sermonem figuratum, dic- 
terium, apophthegma exprimit et generatim quaecumque acute et sen- 
tentiose dicuntur, in parabolis proponi censentur. Hoc ergo loco carmen 
lyricum, irrisorium, acute dictis et comparationibus illustre ita appel- 
latur. " 

Carmen ipsum iterata particula quomodo (quae lamentationibus est 
propria, hoc autem loco lamentatio instituitur in Chaldaeos irrisoria) 
in duas partes dividitur 4-11; 12-20. Priore parte primum describitur 
quod psychologice animos ex servitute modo ereptos quam maxime 
tangit : quam crudelis fuerit tyrannus quem Dominus subito contri- 
verit (v. 4-6) et quanta iubilatione et irrisione ruina eius excipiatur et 
in terra (v. 7. 8) et in inferno (9-11). 

Liberati ab oppressione « per admirationem videntur omnes quaerere, 
qui potuerit fieri ut tantum regnum subito concideret » (Malv.). Unde 
eorum prima vox in exclamationem solvitur : « et dices : quomodo 
cessavit exactor, quievit tributum »? — optime ea voce mirus eventus; 
omni exspectatione maior et subitam afferens salutem depingitur, sunt 


scil. verba denuo quasi respirantis post longam duramque oppressio- 
nem. 


In secundo membro legitur 4z^zy. nane; LXX vertunt 2zwzovíxovás;; S. Hier. 
vertit tributum et refert Aquilam famem esse interpretatum ; Syrus explicat NzGzn 
exaetorem, compulsorem operis, Chald. fortitudinem peceatoris. Unde coniectant . 
aliqui veteres legisse n3nv23 a am insistere, opprimere et sunt qui ila rescribendum 

esse censeant (1. D. Michaelis, Ges. Kn. Meier, Cheyne, Naeg.), uti teste Doederlein 
reyera fert editio Isaiae cum comment. thessalonicensis ex anno 1600 (ef. de Rossi). 
Interpretatione Aquilae vox vel sumitur pro nayw2 vel cum hoc audacius esse videa- 
tur pro naN'T2 à 2N7 languere (cf. Naeg.). Hane derivationem a PI vel 237 etiam 
Del. adoptat vocemque cum mem locali formatam explicat locum tormentorum, loeum 
languoris. Veteres aliqui sequentes Kimchi transtulerunt * derivantles ab aramaico 
Aiy3 aurum, auri cupidum i. e. Babylonem quae tributum auro pendendum exegerit ; 
ita For. Mald. Mar. et alii plures quos recensent Malv. Vat. Ros. At monet Delitzsch 
(Prolegomena zu e. n. aram. hebr. Woerterb. p. 1) eiusmodi aramaismos apud 
Isaiam non esse quaerendos. — Unde quid vox proprie significet, nondum est eru- 
tum, nisi in quantum ex parallelismi lege coniiei possit, nisi priorem coniecturam a 

2m ortam sequi malueris, quae monente Naeg. eo quoque commendatur quod non 
solum veteres versiones ita legisse videntur, sed quod etiam 3, 5 am et va in mem- 


bris parallelis iater se subsequuntur. (Quáns eam sequuntur Hii. Ewald, Umbreit, 
Drechsl. aliique. 


Ut dicit poeta : et haec meminisse iuvabit, ita sacer vates exsultatio- 
nem de liberatione accepta eum quoque in modum depingit, ut quanto- 
pere. hostis saevierit pluribus proponat v. 5 « contrivit Dominus baculum 
impiorum, virgam dominantium, v. 6 caedentem populos in indigna- 
tione plaga insanabili, subiicientem in furore gentes, persequentem cru- . 
deliter » ; — cf. 9, 4; 10, 5; hebr. v. 6 caedentem populos in indigna- 
lione plaga sine cessatione 1. e. plagis continuis; conculcantem in fu- 
rore gentes persecutione (violentia) non parcente; quo maior aderat cru- 
delitas, eo maior laus et triumphus victoris qui talem deiecit hostem ; 
unde contrivit Dominus ; tyrannis describitur baculo et virga, quibus 
gvaviter, continuo, sine ulla remissione gentes affligebantur ; bonis debi- 
tis privabantur, dura servitute premebantur. Durum autem iugum optime 
et cum gradatione describitur eo quod ipsa terra et arbores, cypressi et 
cedri (hebr.), exhibentur laetantes et plaudentes de dura servitute et ty- 
rannide ablata v. 71 « conquievit et siluit. omnis terra, gavisa est et 
exsultavit ; v. 8 abietes quoque laetatae sunt super te et cedri Libani : 
ez quo dormisti, non ascendet qui succidat nos » | — (ugo ablato et 
pondere remoto terra pulchre exhibetur quasi denuo respirans et colligens 
animum et tranquillitatem captans, mox autem in gaudium et exsultatio- 
nem vocem solvens ; iucunda prosopopoeia arbores Libani proponuntur in- 
ter se gratulabundae : ex quo accubuisti, iam quiete degimus. Idque eo 
melius fit, quia reges babylonici pretiosis Libani lignis ad aedificia re- 
vera utebantur ^. Ceterum etiam hoc dicendi schemate nexus ille indica- 


1. Similiter vocem explicat Field, Origenis Hexapl. II p. 4536 : aurum ezxigens. 

2. De qua re v. g. exstat inscriptio Nabuchodonosoris Babylone- inventa, in qua dicitur 
(ex versione publici iuris facta in Records of the Past, V p. 119) : « in abundance I wrought 
ihe best of my pine trees which from Lebanon together with tall Babil-wood I brought for 

tur qui est inter creaturam et hominem, et illa terrae arborumque ex- 
sultatione optime illustratur quod S. Paulus dicit creaturam vanitati sub- 
iectam esse non volentem, eam subdi servituti corruptionis et ingemi- 
scere (Rom. 8, 20-22) ; invita scil. servit peccato et tyrannidi; bellis et 
vastationibus ipsa quoque affligitur et conteritur ; sicut cum populo pu- 
nito ipsa est punita, ita cum liberato et triumphante ipsa quoque respi- 
rat et gaudet in praeludium quasi et typum illius gloriae quae in reve- 
latione gloriae filiorum Dei etiam in ipsam naturam, comitem hominis 
ac sociam, redundatura sit. — Cum igitur talis adsit nexus ex rebus ge- 
stis et s. Scripturae doctrinis (cf. ad 11, 6) petitus, cum insuper talis 
personificatio et valde poetica sit et sermonis aptam gradationem prae se 
ferat, minime oportet cypressos et cedros metaphorice de regibus expli- 
care (cum Euseb. Theod. S. Hier. Cyr. Thom. Chald. For. Mald. 
Sanct. Sa, Sasb. Pint. Men. Lap. Tir. Calm. Ros.) — neque unquam 
cedri etc. pro regibus et sim. immediate ponuntur et immerito pro tali 
appellatione aliqui provocant ad 2, 13 ; 10, 33. 34. Zach. 11, 1. 2— sed 
sensus proprius retineri debet (cum Osor. Malv. Mar. Rohl. Troch. et 
generatim cum recentioribus). Ceterum vide 35, 1. 2 ; 44, 93 ; 49, 13; 
52, 9; 55, 12. Ez. 31, 13 etc. 

Iubilatio in terra iam aliqua conditur irrisione contra Chaldaeum qui 
e fastigio adeo subito est deturbatus. Ruinae magnitudo ipsius inferni 
obstupefactione egregie describitur v. 9 « infernus subter conturbatus 
est in occursum adventus tui, suscitavit tibi gigantes ; omnes principes 
terrae surrexerunt. de soliis suis, omnes principes nationum » ; — in 
hebr. audax personificatio orci etiam in altero membro retinetur, id 
quod est magis elegans et poeticum : Seleol suscitans tibi umbras (manes), 
hircos (principes) terrae, excitans e thronis suis omnes reges gentium ; 
notat S. Hier. «haec emphaticos legenda sunt et scenae modo, non quod 
facta sint, sed quod fieri potuerint ; nisi forte animas regum quos in- 
terfecerat insultantes regi babylonio occurrisse credamus ; solatium enim 
malorum est, cum inimicos viderint eadem sustinere ». Scena sane au- 


dax est et poetica valde : cum nuntius in Orcum perfertur de adventu 
Chaldaei, ipse Orcus commovetur in eius occursum et obstupescit ; ut di- 
gnam tanto principe pompam celebret, manes principum excitat, reges 
demortuos e soliis suis surgere iubet, « utsolent commoneri homines ali- 
cuius praepotentis tyranni inopinato adventu ; deinde honoris causa ad- 
mista irrisione vehementi fingit excitantem manes, ut obviam prodeant 


the portico of the temple of Merodach » (in 3 col. lin. 30-24). Ad quod optime congruunt ver- 


bi quibus Assyrius gloriabundus loquitur : « ascendi altitudinem montium, iuga Libapi et 
succidam excelsa cedrorum cius » etc. Is. 31, 24. 

adventanti regi et ut omnes mortui reges ei assurgant » (For. Malv. 
sim. S. Cyr. Sanct. Sasb. Pint. Lap. Men. Tir. Calm.) ; locum hunc 
imitatione expressit Ez. 31, 1; 33, 19 (Calm.). 


Hebr. b*Nb^ S. Hier. vertit gigantes ; cum Raphaim, antiqua. Palaestinae natio, 
procera statura fuisse tradantur (cf. Deut. 2, 11; 3, 41 hebr.), mirum non est nomen 
hoc Raphaim saepius et apud LXX et in vulg. explicari gigantes, de iis vide Gen. 14, 
5; 15, 20. Ios. 12, 4 ; 13, 12 ; 17, 5. 2 Reg. 21, 16. 1 Par. 20, 4. Sed si inferorum 
incolae, si mortui hoe nomine appellantur, certe de voce alia erit cogitandum. Inferi 
vocantur rephaim (a voce N21 arab. quietum esse) i. e. quieti, debiles, flaccidi, 
quemadmodum Scheol regio designatur quietis, oblivionis, perditionis (cf. Ps. 87, 
135; 113, 17. Iob 26, 6; 28, 22. Prov. 15, 11), uti vulg. Prov. 2, 18 vocem reddit : 
ad inferos semitae ipsius. Si autem mortui gigantes dicuntur, forte cogitare licet et 
explicare de horrore quem manes inspirare solent vivis (cf. For.). 


Verum salutatio illa in amarulentam vertitur.irrisionem, qua toti de- 
fanctorum sodalitio vates vocem dat et artem (Sasb.) v. 40. « universi 
respondebunt et dicent tibi : et tu vulneratus es sicut et nos ; nostri si- 
milis effectus es ; v. 414 detracta est ad. inferos superbia tua, concidit 
cadaver tuum ; subter te sternetur. tinea, et operimentum tuwm erunt 
vermes »; — l. e. itane attritus es (hebr.) debilitatus, ad umbrae scil. 
conditionem redactus es ; siccine immensa quoque Chaldaeorum gloria 
et potentia et pompa plane concidit ? Qui se olim regem regum nomi- 
navit, iam eum sarcasmo salutatur : siccine nostri similis factus est? 
Et in quantum fuerit attritus et abiectus, v. 11 depingitur : maiestas il- 
Ja et magnificentia detrusa est in orcum, in terram horroris, tenebrarum, 
oblivionis ; item strepitus nabliorum tuorum  (hebr.) i. e. ingens ille 
tumultus instrumentorum musicorum, quibus Chaldaeus gloriam celebra- 
vit et voluptatum incitamenta auxit, pariter in orcum deturbatus iam 
cessavit (cf. 5, 12. 14) ; qui olim fastu vestibusque pretiosis ac splendi- 
da colorum varietate insignibus ad luxum et superbiam abutebatur (cf. 
Ez. 23, 6), iam habet subter se stratum vermem et tegumentum suum 
vermieulos, foedam corruptionem ; cadaver est putiduim, horrore et foe- 
tore plenum. Ita e celsissimo loco in infimum est deturbatus, ex sum- 
mo fastu et pompis inauditis in opprobrium summum. 

Uti supra laetitiam et exsultationem terrae arborumque non ad meram 
fictionem figuramque poeticam referendam esse diximus, ita multo mi- 
nus haec inferni personificatio et irrisio quae fit ab inferorum turbis 
censeri potest inanis loquendi forma. Subest enim symbolico loquendi 
generi doctrina de adaequata apud inferos retributione et de opprobriis 
quibus potentes potenter cruciabuntur. Quaeenim seminavit homo, haec 
et metet. Ad quae sane etiam ludibria et opprobria pertinent, quibus re- 
probi inter se invehuntur. Quo quis magis fastu et superbia elatus fue- 

Isaras I — 21. 

rit in terris, eo magis eum deprimi et subsannationibus oppleri aequum 
erit. Iam Daniel quoque monuit, evigilaturos esse alios 2n opprobrium 
ut videant semper (12, 2) ; quale futurum sit ex parte opprobrium, hac 
inferorum scena nobis exhibet Isaias; et si in Apoc. legimus : quantum 
glorificavit se et in deliciis fuit, tantum date illi tormentum et luctum 
(48, '1), in hac scena et irrisione inferorum exemplum cernimus eius 
rei symbolice repraesentatum. Insuper addere licebit, uti beatitudo acci- 
dentalis ex doctrina theologorum varia est atque alia pro varia beatorum 
conditione, officio, munere, quibus hisce in terris defuncti sint, ita pro 
alio et alio culparum genere aliam quoque fore punitionem et ignomi- 
niam apud inferos subeundam. 


Sunt qui verba inferorum ad v. 10 restringant (cf. Rohl. Del. Naeg.). At 
aptius videtur cum aliis, ut S. Hier. Sasb. Troch. Net. etc. etiam ad v. 14 ca 
extendere. Nam vix poterit supponi vatem solum dicere velle per inferos, Chal- 
daeum iis factum esse similem; tota irrisio acerbius quid spectat et infimam 
superbi abiectionem designat; haec autem demum v. 11 pronuntiatur. Deinde cum 
a v. 12 quomodo (cf. v. 4) altera epinicii pars inchoetur, magis concinnum 
esse videtur atque grave, ut prior pars egregia illa personificatione concludatur, 
quam ut figura haec adeo ad artem facta consideratione quadam ab aliis adiecta 
suo robore et amoenitate privetur. — Interpretationis latinae concidit cadaver 
tuum originem bene explicat For.; legit S. Hier. n2 n0; in textu mas. de 
nabliorum sonitu qui conciderit sermonem esse iam rite explicant Osor. («can- 
tus et symphonia qua aedes tuae personabant obmutuit ») For. Mald. Malv. 
Mar. etc. LXX habent 7, «0227, £9opooóvi cou. 


Considerationem ab inferi habitatoribus invectam sacer vates denuo 
proponit scil. maximam illam superbiam, cui ima obtigerit depressio. . 
Id summatim iam v. 12 proponitur, quo quasi complexu quodam tota 
iam irrisio continetur : ex qua scil. altitudine quam sibi arrogaverit in 
quam profundam abyssum deturbatus fuerit, qui dicendi modus plane 
ad Isaiam factus est ; v. 12 « quomodo cecidisti de coelo lucifer, qui 
mane oriebaris ? corruisti in terram. qui. vulnerabas gentes » ? — 
hebr. lucifer (stella splendens), filius aurorae, prostratus in terram, 
domitor gentium. Sidus fulgens, stella matutina in coelo amico fulgore 
splendens apta est imago splendidi regni, eo aptior quia Chaldaei astro- 
logiae multum studebant. Quantam autem splendoris et dignitatis emi- 
nenuam Chaldaeus appetierit, vates declarat v. 13 « qui dicebas in cor- 
de tuo : in coelum conscendam, super astra Dei exaltabo solium meum, 
sedebo in monte testamenti, in lateribus aquilonis, v. 44 ascendam su- 
per altitudinem nubium, similis ero Altissimo »! — quinque assertio- 
nibus fastu plenis immensa depingitur superbia, cuius fastigium in eo 

cernitur, quod reges tamquam numina praesentia honorem et adoratio- 
nem expostularent atque in deorum concilio praecipuam sedem sibi at- 
tribuerent. Hoc numen divinum sibi adscribunt, dum Babyloni nomen 
inditur : ego sum et non est praeter me amplius (Is. 47, 8 ; cf. ad Soph. 
2; 15), dum v. g. Nabuchodonosor statuam auream omnibus adoran- 
dam proponit et cum ingenti fastu asseverat ; et quis est Deus qui eri- 
piet vos de manu mea (Dan. 3, 13) ? Atque similem gloriationem | in- 
scriptionibus quoque euneiformibus servatam habemus a Theglathphala- 
sar I quisea diisad sedem vocatum ait in domicilio montis terrarum in 
sempiternum i. e. se vocatum ad imperium aeternum dei instar (cf. 
Delitzsch, Wo lag das Paradies ? p. 118). Unde simul explicatur mons 
conventus (hebr. mons congregationis Mald. Mar. Malv.), scil. in. opi- 
nione fuisse populari exsistere montem altissimum deorum domicilium, 
qui mons apud Babylonios Aralu vocabatur et qui ex Isaiae hoc loco in 
septemtrionali parte collocabatur (cf. ad Iob 37, 22). Neque tamen con- 
tentus est, ut sit quasi unus ex lis ; in ipsoillo deorum domicilio locum 
eminentissimum affectat, deo supremo aequari appetit. 


Interpretes veteres montem testamenti concorditer explicant montem Sion, 
laterà aquilonis (cf. Ps. 47, 3), quem montem Babylonius expugnare et ubi pro 
cultu veri Dei suam adorationem cupiat stabiliri; nomen montis testamenti 
aptum quidem est pro Sion ratione multiplici : ibi enim tabulae erant legis et 
testimonii, ibi Deus sua edidit continuo testimonia, ibi sacrum illud inter Deum 
populumque commercium, uti olim coram arca testimonii (Ex. 25, 92 ; 26, 33; 
9/1, 91 ; 28, 43 etc.) celebrabatur; sed cum Babylonius loquens fiat, aptius ex 
Babyloniorum mythologia verba explicantur; insuper verba plus prae se ferunt 
quam merum consilium de occupatione montis Sion ; deinde non intelligitur, 
quomodo Babylonius montem Sion in lateribus aquilonis collocare potuerit. 


Hoc loco intelligi generatim regem babylonium qui imperium baby- 
lonium et fastum in se uno repraesentare et exhibere a vate proponi- 
tur, res est ex contextu satis explorata et agnita quoque a S. Hier. 
Cyr. Euseb. Theod. Thom. et plerisque interpretibus, quamvis alii 
id speciatim de Nabuchodonosore, de Baltassar alii valere velint. Sed 
praeterea vix non omnes in hae superbiae et elationis loquela et in 
abiectione in profundissimum barathrum diaboli figuram, elationem, 
punitionem expressam cernunt; immo sunt ex veteribus qui unice de dia- 
bolo explicare videntur. Bene advertit Sanct. : « communiter interpre- 
tes haec de rege Babylonis accipiunt historico sensu ! ; allegorico tamen de 


1. Unde non debuit Lutherus intcrpretationcm de casu angelorum irridere tamquam 
« insignem errorem totius papatus »; multoque minus debuit Nacg. eandem calumniam reco- 
quere. 

diabolo, quod credo etiam dicerent auctores superioris sententiae (qua in 
lucifero intelligitur satan apud Origenem, Tertullianum, Cyprianum, 
Ambrosium etc.), si de ea re plura, aut non casu in illum locum incur« 
rentes pauca dixissent ». Et revera qui hune locum ex serie interpre- 
tantur, primo et per se de rege babylonico explicant; dein vero ad- 
dunt, uti v. g. S. Cyr. : « adaptare autem quis poterit et valde merito 
haec quae dicta sunt historice capiti eius qui omnia comminuit, dra- 
conis inquam, principis malorum » ; vel Euseb. : « restat ut totam pro- 
phetiae sententiam quae de Babylonis rege prolata est in illam virtutem 
referamus, quae quia Dei gloriam apud sibi subditum populum altum 
sapiebat iure arguitur his Scripturae verbis » ; similiter notat Mald. 
theologos hunc locum ad luciferum malorum angelorum principem 
transferre, et Est. omnes fere de principe daemoniorum exponere, 
qui haud dubie vel literalis vel saltem mysticus sit huius loci sensus. 
Sed sensus literalis certe non est de diabolo; in ruina autem regis ba- 
byloniei agnoscere fypum casus diaboli, cum notione typi non potest 
conciliari (cf. Cornely, Introd. I p. 530 seq.) ; unde sensus quoque my- 
sticus quomodo 'eruatur non intelligitur ; neque dici potest cum Lap. 
graphice hoc loco depingi casum diaboli et sub eo quasi typo intelligi 
ad literam casum regis babylonici; nam primo et per se casum diaboli 
describi, a contextu alienum est; dein hunc diaboli casum considerari 
quasi typum ruinae regni babylonici, etiam a notione typi usitata ni- 
mium recedit et videtur esse incredibile. Unde restat inquirendum, quo 
modo acceptio illa adeo communis suaderi possit ita, ut neque multipli- 
cem sensum literalem, neque novam typi rationem, neque aliaset novas 
regulas interpretationis in medium proferamus. 

Veram explicandi viam iam ingressus est Theod, scribens ad h. l. : 

« haec vero non hie solus (rex babylonius) animo agitavit, sed et qui 
ipsum hoc docuit » ; regem esse imitatum eam superbiam, quam in ve- 
ritate diabolus prae se tulisset. Consideratur h.1. ut variis indiciis osten- 
dimus, Babylon tamquam in se repraesentans et exhibens omnem | pote- 
statem Deo adversariam ; sed ex s. Scripturae doctrina a primo peccato 
et deinceps in aperto est positum caput et belli ducem huius contra 
Deum pugnae esse diabolum, malosque considerari tamquam semen 
diaboli (Gen. 3, 15), eum esse principem huius mundi, deum huius 
saeculi ; pugnam ergo inter theocratiam et regna mundana esse ultima- 
tim pugnam inter Deum et diabolum, uti aperte professus est Christus 
qui cum pugnam illam in sua passione subiret, nunc, inquit, princeps 
huius mundi eiicietur foras. Proinde oppugnationi et rebellioni adversus 
Deum eiusque regnum subest vis diabolica ; diabolus est uti primus 
rebellionis incitator, ita eius motor ac rector continuus. Unde qui re- 

gnum Dei oppugnant, discipulos se diaboli exhibent qui quod a ma- 
gistro edocti sunt et dicunt et agunt. Quare iuremerito cernere licet in 
verbis his superbia et arrogantia plenis et in hac rebellione adversus, 
Deum doctrinam diaboli suo discipulo instillatam. Ex discipuli proinde 
rebellione discenda est ipsius magistri contra Deum rebellio; in modo 
agendi et loquendi discipuli cernitur ipse modus diaboli imitatione ex- 
pressus. Hoc sensu nexus adstrui potest inter verba regis babylonici 
et diaboli superbiam et contra Deum rebellionem, et ni fallimur adstrui 
debet; igitur explicatione illa adeo communi de diaboli peccato et casu 
revera edocemur, ut quod in se verissimum est rite deprehendamus, in 
illo scil. contra Deum certamine potissimas agere partes diabolum. 

Jactantiae et arrogantiae fastigium enuntiatur in ultimo membro : 
similis ero Altissimo; quibus verbis blasphemia in verum Deum conti- 
netur quippe cum apud Babylonios Deus Iudaeorüm eo nomine i 
appellaretur (cf. Dan. 3, 26. 32 hebr. 93. 99 vulg. ; 8, 18. 21). Verum 
hunc fastus cumulum excipit abyssus perditionis v. 15 « verumtamen 
ad. infernum detraheris in. profundum laci »; — hebr. immo vero... 
ad latera foveae allusione scil. aptissima et gravi ad latera aquilonis 
v. 13; locum deorum excelsum appetiit; in imum orci barathrum detru- 
ditur; poena igitur ad amussim respondet peccato; bene S. Hier.: 
« non solum ad infernum, sed ad infernum ultimum detrahitur; hoc 
enim significat laci profunditas ». Ruinam adeo praecipitem consequi- 
tur irrisio omnium et contumelia, qua ei rependitur.quidquid adeo fa- 
stuose corde volverat (v. 183. 14) : v. 16 « quite viderint, ad te inclina- 
buntur teque prospicient : numquid. iste est vir qui conturbavit ter- 
ram, qui concussit regna, v. A1 qui posuit orbem desertum et urbes 
eius destruxit, vinclis eius non aperuit carcerem »? — ex ipso corpo- 
ris habitu intuentium et oculorum acie iterum iterumque intenta bene 
depingit vates rem stupendam et pene incredibilem et omnium admira- : 
tionem; énclinabuntur : « quasi dicat : tantum eris infra alios quod 
oportebit eos inclinari ad hoc' ut te videant » (S. Thom.), et For. : 
'« gradus sunt in his tribus verbis, quibus significat tantam futuram com- 
mutationem gloriae in ignominiam, dignitatis in abiectionem, superbiae 
in subiectionem, ut vix credi possit unum et eundem essequi utramque 
hanc fortunam experiatur ». Uti est obstupescentium de casu subito et 
tanta sortium mutatione, sibi singula quaeque recensent, quibus illius 
potentia summa, crudelitas, tyrannis, dominandi destruendique libido 
describitur. Simul hisce optime delineatur flagellum illud quo Deus per 
Chaldaeorum dominationem gentes punire intendit; cf. Ier. 25, 11 : « et 
erit universa terra haec in solitudinem et stuporem et servient omnes 
gentes istae regi Babylonis septuaginta annis ». 

. Quam ignominiose corruerit regnum babylonicum, symbolice exhibe- 
tur in cadavere regis quod honesta careat sepultura et foedum in modum 
abiectum sit, dum tamen reliqui nationum reges vita functi honoribus 
debitis decorentur : v. 48 « omnes reges gentium universi dormierunt in 
gloria, vir in domo sua »; — i. e. unusquisque regiam nactus est se- 
pulturam in suorum sepulcro, in superbo mausoleo; ibi dormiunt adhuc 
cum gloria, cum monumenta eorum gloriam posteris annuntient ; aliter 
vero actum est cum Chaldaeo : v. 49 « tu autem proiectus es de se- 
pulero tuo quasi stirps inutilis, pollutus et obvolutus cum his qui inter- 
fecti sunt. gladio et descenderunt ad. fundamenta. laci, quasi cadaver 
putridum »; — en sidus refulgens, filius aurorae, gentium domitor, 
similis Altissimo iacet cadaver putridum infimo loco coopertum cadave- 
ribus putrescentibus occisorum. Sepultura carere vel e sepulcro iterum 
proiici pro summa censebatur ignominia: cf. 34, 3. Ier. 22, 19. Ez. 
99, 5 ; stirps inutilis hebr. surculus abominandus (Mald. Mar. puter 
Malv.) ; « 3i proprie virgultum appellatur quod ad radices arborum 
nascitur et quasi inutile ab agricolis amputatur; possumus id ipsum 
saniem tabemque intelligere » (S. Hier.); Sym. enim vertit. £zeoua, 
Aq. tyóg, LXX vsxp2g £Q3eAoyuivoz. Atquetali opprobrio in sempiternum 
obvolvetur v. 20 « non habebis consortium neque cum eis in sepultura ; 
tu. enim terram tuam. disperdidisti, tu populum tuwm | occidisti ; non 
vocabitur in aeternum semen pessimorum »; — par pari referetur ; uti 
ipse omni moderatione abiecta in populum ipsamque regionem crudeli- 
ter saeviebat, ita aequa poena in ipsius genus stirpemque devolvitur. 
In afflictione et occisione regioni et populo illata graviter adumbratur 
maledictio tyrannici imperii. — S. Hier. bis coniungit : quasi cada- 
ver putridum non habebis consortium( .M.24, 162. 224); id quod ad 
abominationem augendam confert, quasi dicat : adeo est abominabile 
ut reliqua cadavera ipsum nolint admittere in sepulcrum. 

Poena augetur, quia simul totum genus regis babylonici exstinguetur. 
Ultimam v. 20 partem exsequitur vates v. 21 « praeparate filios eius 
occisioni in iniquitate patrum suorum; non consurgent nec heredita- 
bunt terram neque implebunt faciem orbis. civitatum »! — genus .ex- 
scindi, deleri nomen, spem posteritatis auferri in maximi infortunii loco 
reputabatur apud veteres. Hac ergo maledictione bene carmen irriso- 
rium absolvitur; exhibetur enim malorum genus plane contritum et 
exstinctum, dum populus Dei pace fruitur et beatitate (v. 3). Ita finis 
proponitur et terminus dispar ad quem tandem regni utriusque sortes 
deventurae sint : regni mundani interitus, opprobrium; regni Dei pax 
et splendor. Cum integra regis chaldaici stirps sine ulla recuperationis 
spe interitui devoveatur, carmen redit ad id unde exordium duxit, quia 

nunc demum plane patet, quomodo cessaverit exactor. Insuper neminem 
fugere potest, hunc versum arcte adnecti ad ultimam praecedentis par- 
tem eamque explicare; quare fieri nequit, ut cum Kn. Schegg, RoM. 
carmen v. 20 absolvatur. Neque obstat indoli carminis praeparate etc. 
Nam in ultima carminis parte proponitur cadaver regis abiectum 
et proculeatum ; unde scena expugnationis urbis Babylonis oculis quasi 
subiicitur; in tali autem carminis lyrici conformatione nunc fieri accla- 
mationem et exhortationem ad hostes, ut simul cum rege omnem eius 
stirpem funditus exscindant, ne unquam talis malorum progenies in 
terra ultra serpat, tantum abest ut offensioni esse debeat, ut prorsus 
apte ac facillime fluat. Hoc demum totius progeniei excidio tamquam 
digno supplicio fastus ille immensus, arrogantia, tyrannis vindicatur. 
Quare talis conclusio carminis gravitate et pondere excellit. 


f) Confirmatur ruina Babylonis 14, 22-27. 


Quod tanta cum asseveratione propheta Dei vaticinatur, ut iam 
carmen irrisorium condiderit, id oraculum Dei et effatum corroborat 
verbis planis. Atque saepe apud Isaiam deprehendimus longiori expo- 
sitioni brevem subdi rei summae repetitionem, metaphoram tropumque 
excipi ac declarari propria locutione (cf. 1, 6. 92. 25; 9, 14; 5, 1. 48; 
7, 90; 8, 15; 9, 44; 31, 33 ete.). Quare haec quoque iteratio quemad- 
modum oraculo addit gravitatem, ita ad Isaiae dicendi genus plane est 
accommodata; v. 99 «Et consurgam super eos, dicit Dominus exerci- 
tuum, et perdam. Babylonis nomen et. reliquias et. germen et proge- 
niem, dicit Dominus; v. 23 et ponam eam in possessionem ericii et in 
paludes aquarum et scopabo eam 1n scopa terens, dicit Dominus ezer- 
cituum» ; — ipse omnium agminum coelestium ac terrestrium mode- 
rator contra eos prodit (cf. 13, 3); "interitum declarat quam maxime 
completum et universalem dynastiae regiae et regionis. Urbe vastata 
aggeres quoque concident, unde regio inundationibus patebit et stagno- 

rum efficietur multitudo, «ut quae regio olim clara et celeberrima erat 
et reliquarum regina et gloriosissima dicebatur, ea luti barathrum 
ac puteus evaderet corruentibus in perditionem» (S. Cyr.). Cum 
emphasi ter repetitur dicit Dominus; vastatio declaratur : everram 
eam everriculo devastationis (hebr.). Etiam hic cernitur nexus ille inter 
hominis peccatoris punitionem et terrae desolationem; ubique scil. 
valet «maledicta terra in opere tuo». "bp cf. 34, 44. Soph. 9, 14; 
forte intelligi debet echinus aquaticus qui teste Strabone (16, 4) in 
insulis Euphratis satis frequens et peculiari magnitudine inveniebatur 


(Naeg.)). 

Altera subditur confirmatio praecedentium etiam gravior «primum 
a iuramento Dei, deinde ab exemplo iudicii praecedentis contra Assy- 
rios » (Malv. sim. Sanct. Osor. Sasb.) : v. 24 « iuravit Dominus ezer- 
cituum. dicens : si non, ut putavi, ita erit et quomodo mente tractavi, 
sic eveniet! v. 95. ut conteram Assyrium in. terra mea et in montibus 


meis conculcem eum, et auferetur ab eis iugum eius et onus illius ab. 


humero eorum lolletur »; — si non sS572w particula est asseverationis 
et iuramenti : profecto, certe, ita iuro (cf. 5, 9); ita Deus humano 
modo sese accommodans maximam addit oraculo firmitatem, ea formula 
declarans vaticinium non esse conditioni alligatum, verum absolute ita 
fore.(cf. ad Ioel 2, 1. 19; 3, 10. Hab. 2, 3). Iurat scil Deus, «ut per 
duas res immobiles quibus impossibile est mentiri Deum fortissimum 
solatium habeamus » (Hebr. 6, 18). Repetit autem oraculum in Assyrios 
ea affirmatione, ut certum esse constet ea in Chaldaeum comminatione 
nihil mutatum esse vel detractum in priore illo contra Assyrios; dein ut 
rem post longum demum tempus futuram eventu quodam propiore 
confirmet; «cum ergo videritis illud fieri, certo credite et hoc eventu- 
rum» (Sasb.). Vaticinium ergo in tempus longinquum prospectans alio 
oraculo mox eventuro roboratur; «ut fidem faciat, aliud adiungit quod 
mox erat eventurum » (Sasb.); est ergo, ut S. Thom. dicit, oraculum 
in Assyrios h. l. iteratum, ut sit in exemplum. Quod confirmationis 
genus non est absimile ei, quod consideravimus ad 7, 14 Deum scil. 
praedictionem datam corroborare tamquam signo quodam eventu 
postmodum futuro. Demum oraculo in Assyrios h. l. interposito etiam 
iuvamur, ut illud prope est 14, 1 rite percipiamus; prius scil. fore ut 
Assyrius deiiciatur, tum demum  Chaldaeum ad potentiae fastigium 
ascensurum ; proinde oraculum hoc iam non statim proximo tempore 
iri opere completum. — Notari debet loquendi modus in terra mea, in 
montibus meis; optime Tir. allegat 8, 8 : implens latitudinem terrae 
tuae, o Emmanuel. 


Prophetam ad oraculum in Assyrios reverti aliqui tam parum intellexerunt, 
ut varias excogitarent coniecturas ad rem explicandam. Considerant enim quidam 
haec verba uti perperam ad hunc locum reiecta, quae potius sint statim post 
cp. 10 eollocanda, ubi scil. sermo sit de Assyriis (Ros. Ges. Maurer, Bickell in 
Zeitschrift f. kath. Theolog. 1886 p. 546) ; alii ea pertinere volunt ad cp. 19, 
ex qua sede propria (?) avulsa sint insertione oraculi de Babel pseudo-iesaiani 
(Hitz. Kn. Meier, Cheyne) ; Ewald proprium denique oraculi locum odoratus 
est post 18, 7; alii esse effatum proprium et oraculum independens sine ullo 
cum antecedentibus nexu (Umbreit). Sed quam inutiliter haec excogitentur, 
explicatione supra proposita satis ostenditur. Ea autem valide confirmatur, quia 
Isaias saepius oraculum in longum tempus prospiciens corroborare assolet pro- 

phetia rei mox futurae ; ita habes additum ad oraculum de Moab 16, 13. 14; 
ita ad effatum contra Aegyptum (cp. 19) eventum mox futurum (cp. 20), ita ad 
onus in Árabia 21, 16. Quod igitur conceptis verbis leremias dicit : « ecce ego 
visitabo regem Babylonis et terram eius, sicut visitavi regem Assur » (ler. 50, 
18), idem collocatione hac et repetitione Isaias indicari voluit. — Ceterum quan- 
topere haec pars contexta sit verbis priorum oraculorum, legentibus obvium est ; 
cf. 14, 94 et 7, 5. 1; 8, 10; — 14, 93 et 9, 8; 10, 97; — 14, 96 et 7, 5; 8, 
10; 9, 41. 16. 20 ; 10, 4; 11, 11; — 14, 21 et 8, 10 (Drechsl.). 


Utriusque autem ruina, Babylonii et Assyrii, confirmatur norma 
generali quam Deus iam 2, 12; 8, 10 etc. statuit, omne quod extolla- 
tur contra Dominum esse subvertendum : v. 26 « Aoc consilium quod 
cogitavi super omnem terram et haec est manus extenta super univer- 
sas gentes ; v. 91 Dominus enim exercituum decrevit et quis poterit in- 
firmare? et manus eius extenta, et quis avertet eam »? — cf. 9, 19. 11. 
21; 10, 4. Consilium suum declarat immobile, potentiam suam asserit 
victricem omnium ; vult et potest perficere; triumphantis in modum 
utrumque asserit, ut pusillanimis et potentiam hostium timentibus vi- 
res addat et animos. Utique, si quis unice exercitus hostium, bellicum ap- 
paratum, victorias iam partas regnaque deiecta consideraverit, oracu- 
lum de pleno excidio poterat videri audacius, incredibile ; quare ad di- 
vinam considerationem provocamur. Eadem veritas omni tempore sola- 
tio esse debet, nunquam fore, ut portae inferi praevaleant adversus Dei 
consilium, — Notari velim iterum in huius oraculi fine sermonem fie- 
ri in universum ; arbitrarie enim sententias verbaque adeo ampla post 
8, 9. 10 etc. cum S. Ilier. Cyr. Sasb. Sanct. aliisque ad solos Assy- 
rios Babyloniosque limitaveris ; uti ergo oraculum inceptum est, ita con- 
cluditur, ambitu quodam universali in se exhibens omnium temporum 
omniumque populorum sortes divinitus decretas. Quare novo indicio 
collegeris iuremerito, Babel hoc oraculo modo quodam proponi univer- 
sali tamquam in suo exemplo typoque omnium hostium Dei conamina 
adumbrans atque sinu suo complectens. Quam considerationem si adop- 
taveris, mecum fateberis prophetam in hoc primo oraculo magnificum 
prologum ac sublimem condidisse, quo ad iudicia particularia praefatus 
omnia et singula uni normae divinae substare egregie manifestaverit. 


9. Oraculum in Philisthaeam 14, 98-32. 


Anc. — Vates declarat non esse cur exsultent Philisthaei, quod fracta 
sit virga qua antea percussi fuerint; fore enim ut durior impendat pla- 
ga. ludaeos pace et securitate esse fruitumos ; Philisthaeos autem tem- 
pestate ab aquilone veniente iri prostratum ; tunc omnes intellecturos 
Sionem peculiari Dei protectione muniri. 

Modo v. 96. 27 Dei norma generalis statuta est. Iam illam applicat 
vates ad Philisthaeam, « quae ut proxima Iudaeae est, ita saepius ac 
durius illam vexavit » (Sanct.) ; v. 28 « In anno quo mortuus est. rez 
Achaz factum est onus istud : v. 99 ne laeteris Philisthaea omnis tu, 
quoniam comminuta est virga percussoris tui ; de radice enim colubri 
egredietur regulus et semen eius absorbens volucrem » ; — onus cf. 13, 
1. Nah. 4,1. Philisthaea a quinque regulis occupabatur qui in Gaza, A- 
zoto, Ascalone, Geth, Accarone dominabantur (cf. Ios. 3, 3. Iud. 8, 3. 
Am. 1, 6-8) ; istis cunctis interitus annuntiatur ; unde ne laeteris omnis 
tu ; ità communiter. At iam For. advertit : « existimo esse phrasim 
qua nos utimur : totus gaudio perfundor, ut non ad quantitatem Palae- 
stinae sed gaudii potius referatur : ne tota gaudio perfundaris, ne omni- 
bus partibus vel modis gaudeas, ne nimium exsultes » ; et sic explicant 
Kn. Del. Rohl. Fit allusio ad 2 Reg. 1, 20. Ex inscriptione consequi 
posse videtur virgam percutientem' (hebr. Osor. Mald.) esse ipsum 
Achaz regem (uti censent S. Hier. Thom. Mald. Sa, Tir.). At tempore 
Achaz Philisthaei non solum iugum ab Ozia iis impositum excusserunt, 
sed etiam regiones quasdam iudaicas occuparunt : « Philisthiim quoque. 
diffusi sunt per urbes campestres et ad meridiem Iuda ceperuntque Bethsa- 
mes et Aialon et Gaderoth, Socho quoque et Tamnan et Gamzo cum viculis 
suis et habitaverunt in eis » (2 Par..28, 18) neque supponere possumus 
cum T'/r restauratis viribus ab Achaz postmodum infestatos et afflictos 
fuisse Philisthaeos ; quare cum plerisque virga percutiens intelligatur 
oportet regnum Iuda vel domus David generatim, cuius percussionem 
autem sub Davide, Ozia, experti sunt sed cuius potestas, iam confracta 
et comminuta iacuerit et iaceat (cf. Sanct. Malv. Lap. Men. et recen- 
tiores). Verum, inquit vates, praepostere exsultant de potestate deiecta ; 
virga enim et sceptrum David non interibit; surget denuo et maiore 
clade hostes prosternet; id proverbiali fere forma enuntiatur : de radi- 
ce colubri — an quod virga iam per colubrum explicetur, allusio erit 
ad virgam Moysis in colubrum versam? ita For. Lap. Kn. — vel colu- 
ber ille Gen. 49, 1'1 adhuc in Israel adest, ex radice (cf. 41, 4) eius 
egredietur regulus vel basiliscus qui multo nocentior est colubro. Hunc 
basiliscum plerique intelligunt, Ezechiam regem (cf. S. Hier. Thom. 
Malv. Sa, Mald. Men. Tir. et recentiores), qui revera Philisthaeos do- 
muit : « ipse percussit Philisthaeos usque ad Gazam et omnes terminos 
eorum » (4 Reg. 18, 8). 

Virgam domus David non esse ita confractam ut non denuo potenter 
inimicos percutiat, vates altero quoque membro cum gradatione effert : 
et fructus eius serpens volans hebr., uti iam hebr. ipse S. Hier. explicat 
scribens : « pro eo autem quod nos transtulimus absorbens volucrem et 

in hebr. scriptum est saraph mopheph piv nw? interpretari potest. ser- 
pens volans, ut sit sensus : de radice colubri nascetur regulus et fructus. 
illius i. e. reguli serpens volans, ut draconem volantem intelligas » ; 
de y? cf. 6, 2. Num. 21, 6. 8. Deut. 8, 13. Iam opinione populari draco 
volans terribilior est regulo. Ipsis comparationibus Philisthaeos nullo 
inodo pares fore resistendo edicitur; domum autem davidicam fore in- 
victam et hostibus suis quam maxime terribilem et perniciosam. Ita 
tangi promissa messianica certum est ; ex radice enim Isai exsurget ille 
« qui percutiet terram virga oris sui et spirita labiorum suorum interfi- 
ciet impium » (11, 4), uti veteres basiliscum quoque halitu interimere 
dieebant. Messiam in hoc quoque oraculo designari iam docet Chald. : 
« defiliis filiorum lesse egredietur Messias et erunt opera eius ut serpens 
volans » et explicant Mar. Drechsl. Del. Naeg. Troch. 


Ceterum non una est huius loci quaestio disceptata. Primo iam disputatur, ad 

quid referatur semen eius, scil. an sit semen radicis colubri vel semen reguli. 
In hebr. fructus eius priorem acceptionem commendare videtur, quia videlicet 
ad radicem apte dicatur et referatur fructus, non item ad basiliseum. Unde non 
desunt qui alterum hoc membrum idem esse censeantcum priore; ita For. 
« Ozias fuit veluti quidam serpens vulgaris qui non magnopere formidatur; at 
pronepos eius erit vobis veluti aspis et veluti serpens ignitus, alatus »; sim. 
Mald. Sanct. Lap. Men. Kn. Drechsl. atque hane aeceptionem etiam versio 
vulg. prae se ferre videtur, quam ita S. Hier. elucidat : « pro hoc (Achaz) no- 
centior nascetur Ezecbias regulus quem Graeci vocant basiliscum qui te suo 
aspectu iuterficiat et spiritu oris occidat ; quomodo enim nulla avis reguli aspec- 
tum potest illaesa transire, sed quamvis procul fuerit eius ore sorbetur, ita et tu 
à conspectu regis Ezechiae totus peribis ; et pulehre servavit metaphoram : quia 
enim serpentem et regulum nominarat, ore eius et spiritu dicit volucres devo- 
rari ». Sed praestat acceptio aliorum, quam ipse S. Hier. in explicatione textus 
hebr. sequitur : fructus reguli est serpens volans et quam LXX quoque expri- 
munt et sequuntur Mar. Osor. Calm. Del. Net. Troch. Ita enim ipsa gradatione 
postulatur : ex serpente oritur basiliscus, ex eo draco volans ; ita quoque ipsius 
sermonis conformatione et concinnitate, neque *?2 fructum obstare, satis ex 
Ps. 91, 41 et ex locutione satis-usitata fructus ventris colligitur; accedit quod 
locutio a radice et fructu deprompta saepius habeatur neque tamen ad unam 
aliquam notionem efferendam ; cf. 2 Reg. 19, 30 hebr. Ier. 12, 2. 

Deinde quis sit Philisthaeos tamquam regulus et draco volans percussurus, 
varie quoque explicant. Unius Ezechiae mentionem faciunt multi : S. Ephr. 
Hier. (qui colubrum Achaz, regulum et serpentem absorbentem Ezechiam ex- 
plicat) Cyr. ( qui Exyovovy dexi2o; Achaz, serpentem volantem Ezechiam intelligit) 
Euseb. Theod. Haim. Thom. For. Sanct. Malv. Sasb. Pint. Mald. Lap. Sa, 
Men. Magis generaliter rem accipit S. Dasil. intelligens regum post Achaz se- 
quentium successionem. — Alii non regem luda, sed Assyrios ita designari 

volunt. Huius interpretationis iam meminit S. Cyr. ; semen serpentis esse The- 
glathphalasar et fetum aspidis Salmanasar ; aliter Barh. : « ne laeteris.. quia 
Sargon qui te servitute tenet mortuus est, quia e rádice eius Sennacherib, sicut 
e serpente aspis, prodibit » ; fortasse 20, ! in ea explicatione ob oculos habuit. 
Atque de Assur quoque intelligunt Calm. Kn. Yet. Rol. ; et Calm. quidem Seu- 
nacherib et Asarhaddon, Vet. virgam intelligit Sargon, regulum Sennacherib et 
draconem volantem Asarhaddon. Rem eo declarant, quia per Achaz Assyrii 
conducti sunt, ut invaderent Syriam et Israel ; inde autem Assyriis occasionem 
esse oblatam ad Philistaeam subiiciendam ; exiisse ergo dominationem Assy- 
riorum ex [udaea (ita fere iam S. Cyr. Kn. Rohl.. At quis non videt, quam 
improprie ea conditione dicatur ex Iudaea exiisse dominationem Assyriorum ? 
Alii (Calm.) provocant ad v. 31, malum scil. Philisthaeis obventurum esse ab 
aquilone, ergo ab Assur, ergo regulum esse Assur. Id verum esset, si in utraque 
oraculi parte de uno eodemque hoste, de una eademque clade esset sermo. ld 
autem non obtinet ; saltem nullo modo obtinere debet, ergo clades v. 31 relata 
non potest adhiberi ad explanationem v. 29. [nsuper advertatur oportet rirgam 
illam cum radice colubri intime iungi, ita ut ipsa virga sit et habeatur radix 
colubri ; sed quis tali imagine exprimeret opportunitatem illam, quae Assyriis 
sit oblata Philisthaeam occupandi ? 


Dum regulus et draco volans inimicis Dei exitium affert, populus Dei 
bonis ac pace fruitur v. 30 « e£ pascentur primogeniti pauperum et 
pauperes filucialiter requisscent ; et interire faciam in fame radicem 
tuam et roliquias tuas interfi*iam » ; — radix et germen Iuda prospe- 
rabitur, faciet fructum (cf. 11, 1); radix Philisthaeorum interibit, pro- 
genies et germea nona lezit. Ita vates exsultationi Püilisthaeorum ultimum 
rerum exitum quippe qui vaticiniis messianicis et Dei in inimicos norma 
tamquam totidem documentis stabilitus sit, opponit : primogeniti pau- 
perum sunt pauperrimi, qui in ordine pauperum primum quasi locum 
occupant et non simpliciter filii pauperum sed primogenitorum dignitate 
et plena herelitate consütuti sunt. Ita populum Dei quoque fore afflictum 
et oppressum indicat simulque innuit etiam regnum messianicum non 
fore splendore mundano conspicuum icf. Soph. 3, 11). Isti - beati pau- 
peres » pascentur ; cf. 11, 6 ; rex theocraticus, erzo a forüore Messias, 
dieitur pastor, pascere populum ; populus est grex Domini ; bonis ac 
securitate, pace abundabunt (cf. Mich. 7. 14). In oppositione ad ubera 
pascua populo Dei concessa ex omni calamitatum zenere quo gens solet 
interire fames effertur (cf. Is. 65, 13): et pro pace ac securitate in eos 
saeviet gladius: hebr. reliquias tuas interficiet scil. draco volans i. e. 
ultor ille ac vindex ex radice Iuda oriundus. 

Haie denuntiationi generali et ultimum rei eventum spectanti aliam 
addit propheta quae proximo iam tempore adireplenda sit ae proinde 
prioris confirmatio quaecam ac pignus haberi possit. Mcxenim Phili- 

Sthaea experietur, quam diversa a Iudaea sorte utatur. Calamitatem 
insignem magna doloris ac lamentationis significatione declarat v. 31 
« ulula porta, clama civitas ! prostrata est Philisthaea omnis; ab aqui- 
lone enim. fumus veniet et non est qui effugiet agmen eius » ; — hebr. 
nec est separatus in. coetibus eius i. e. nullus remanet, omnes conferto 
agmine incedunt, uno impetu exercitus hostilis irruit (b, 27); eodem 
sensu etiam versio vulg. accipi potest (cf. For. Malv. Mald.). Vastatio 
indicitur et ululatio portis i. e. arcibus et munitis urbibus et civitatibus, 
incolis. generatim. Magni incendii instar quod fumum longe lateque 
spargit exercitus ab aquilone appropinquat i. e. non rex Iuda (uti 
volunt Mald. Sanct. Sasb. Pint. For. Lap. Mar. Malv. Tir. Troch.) 
ab Ierusalem, sed Assur ab aquilone regionem vastaturus invadet omnia 
immensi incendii instar ruinis et fumo obvoluturus; ita S. Ephr. Hier. 
Cyr. Euseb. Theod. Thom. Calm. et recentiores, et ad Assyriam ipsa 
locutio ab aquilone usu constanti refertur (cf. ler. 1, 13. 14. 15; 4, 6; 
6, 1; 15, 12; 46, 6 etc.). Atque Philisthaeam ab Assyriis varie esse 
afflictam, monumentis quoque assyriacis aperte proditur. Sargon in 
pugna ad Raphiam Hanonem regem Gazae divicit (anno 719) et anno 
regni eius undecimo (110) bellum denuo motum est in Philisthaeos 
iique pluribus cladibus prostrati; ita devictus est Azuri, rex Azoti, cum 
Sociis suis; mox nova rebellione contra Assyrios ortarex Yavan cum 
exercitu fusus fugatusque est; eius idola, uxores, filii et filiae, thesauri 
abducti, urbes captae, incolae in captivitatem abducti (cf. Vigourouz, 
la Bible et les découv. mod. 3 éd. IV p. 164-161). Etiam tempore inva- 
sionis a Sennacherib factae non parcebatur Philisthaeis. Maior enim 
, eius exercitus pars per Beth-Dagon, Accaron et Azotum iter arripuit 
(cf. ad 10, 28-34). 

In ea rerum perturbatione omnibus clare manifestabitur Deum pecu- 
liari cura Sionem protegere et sui populi esse tutorem fidelem v. 32 « et 
quid respondebitur nuntiis gentium ? quia Dominus fundavit Sion et in 
ipso sperabunt pauperes populi eius » ; — hebr. nuntiis gentis ; unde 
valde probabile est, sermonem esse de nuntiis Philisthaeorum, qui foe- 
deris concludendi causa lerusalem adierint, quos vero tali responsione 
remitti re infecta propheta iubeat. Etiam Sargon in suis inscriptionibus 
nobis narrat Azuri regem Azoti ad reges vicinos, ad inimicos Assur mi- 
sisse malumque perpetrasse. Ne tali foederi se committant, propheta 
suos monet neque id ullo pacto opus esse; quare id unum effert Sio- 
nem esse fundatam a Domino ; quis igitur contra Sionem praevalebit ? 
neque populo alium opus esse defensorem ; nam et si sint afflicti omnes 
in solo Domino spem ac fiduciam collocare nomine omnium propheta 
profitetur et ita faciendum esse docet. Responsio ea quam maxime est. 

ad normam theocraticam exacta et optima formula complectitur Dei cir- 
ca Sionem consilium immotum et inde consequentem populi theocratici 
fiduciam ac spem inconcussam. lis verbis simul admonentur extranei, 
ubi vera salus sit speranda ; sic praeparatur via qua « advena adiunga- 
tur ad eos » (14, 1); deinde elucet ex iis res afflictas pro populo Dei 
certum esse salutis et auxilii divini pignus : pauperes, afflicti sperabunt 
in ipso ; ea enim rerum necessitate adimitur fiducia humana et agno- 
scitur infirmitas propria; ex hac autem enascitur fiducia in Deum cre- 
dentibus in Dei promissa. 


Nuntios a Philisthaeis esse missos, ut Ezechiam ad foedus ineundum invi— 
tarent contra Assyrios, explicant Malv. Kn. Rohl. 'Yaeg. Alii intelligunt nuntios 
Assyriorum qui ut urbs lerusalem regi Assur tradatur postulent (Drechsl. 
Loch); vel eum admiratione interrogent cur una haec urbs exitium evaserit 
(S. Hier. sim. Vet.) ; alii nuntios gentium vicinarum qui veniant gratulabundi 
ad Ezechiam et iis a quibus missi sint hoc referant responsum, quod ipsi a 
civibus Sionis acceperint; ita S. Ephr. : « quid respondebit Ezechias legatis 
gentium » ? vel Sanct. : « gentium legatis qui gratulatum venerint ad Ezechiam 
ob victoriam de Philisthaeis comparatam respondendum esse illam acceptam esse 
referendam fei benignitati atque potentiae » ; sed ex contextu proximo v. 31 
responsio refertur ad invasionem Assyriorum qua Philisthaei sunt prostrati, dum 
Sion salva consistebat. Unde melius generatim exponunt: nuntiabunt populis 
a quibus missi sunt Deum fundasse Sion, evertisse Philisthaeos (Mar. Men.) 
vel : quae fama toto orbe spargetur (Tir. Lap.)? Aliter Mald. : « quid dicetur 
nuntiis qui ad exteras gentes mittentur, ut belli exitum nuntient » ? Sed a Iu- 
daeis mitti nuntios et hos dici propterea nuntios gentis, videtur esse satis im- 
probabile; eos mitti ad foederatos principes cladem Sennacherib nuntiaturos 
Calm. vult. Demum alii vertunt : quale respousum afferent nuntii (cf. Chald. For. 
Del. Net. Troch.). Sim. iam LXX ; vertunt enim « dxoxotütaovzzt xaiiet; vOv ; 
sed versio vulg. est praeferenda ; iungitur enim nz7 accusativo duplici ; cf. 1 Sam. 
20, 10. Mich. 6, 3. Ier. 23, 37; et formam tertiae pers. sing. adhiberi sensu 
generali et impersonali notum est (cf. Kn. Naeg. Rohl.. 


3. Oraculum in Moab 15, 1-16, 14. 


Anc. — Urbe principali et arce destructis fletus et ululatus auditur in 
universa regione omnesque moerorisluctusque signa et indicia prae se 
ferunt (15, 1-4). Tanta calamitate et doloris significatione ipse vates 
commovetur ; undique enim cernuntur fugitivi, auditur ululatus, vide- 
tur vastitas regionis antea florentissimae ; aufugiunt incolae et faculta- 
tes servare conantur ; sed inter lamentationes et planctus multi caedun- 
tur; ipsis fugitivis instat exitium (13, 5-9). Qua in miseria monentur, 
ut auxilium flagitaturi regem Iuda deprecentur; nam in Ierusalem so- 
lum adest thronus gratiae et auxilii opportuni (16, 1-3). Nunc autem 

superbia et arrogantia Moab castigatur; fertilissima regio ita in vasti- 
tatem et desolationem redigetur et praecipue vineae praeclarae exscin- 
dentur, ut nemo sine dolore et lacrimis talem spectare possit ruinam 
(46, 6-11). Plaga haec in Moab firmiter est decreta et quod olim Deus 
iam minatus est, post tres annos opere complebitur : humiliatio Moab 
(16, 12-14). | 

Dum regnum israeliticum per Syros et postea per Assyrios infestare- 
tur, Moabitae urbes quasdam et regiones ultra Arnon fluvium occupa- 
bant. Unde explicatur, cur in hoc oraculo v. g. Hesebon et Eleale urbi- 
bus Moabitarum accenseantur. De bellis inter Israelitas et Moabitas 
gestis indicium habes Os. 10, 14 (vide in Comment. in Proph. min. I p. 
138). — Etiam in hoc oraculo singulari cura effertur omnem arrogan- 
tiam et superbiam esse humiliandam, sed castigationem infligi, ut inde 
via salutis demonstretur. Unde elucet etiam hoc oraculum exacte ad eam 
normam esse formatum quam Isaiam secutum esse constat. Uti oracu- 
lum in Babel, ita hoc quoque Ieremias imitatione expressit (cf. Ier. 48, 
1 seq.); cum igitur iam tempore Ieremiae exstiterit oraculum nostrum, 
fieri non potuit, ut falso attribueretur Isaiae. 


&) Luctus in Moab 45, 4-4. 


A Philisthaeis propheta sermonem transfert in regionem oppositam, 
ad orientem maris mortui, in Moab. Annuntiatur Moabitis calamitas 
regnique destructio magna animi vatis commotione, ex qua quam hor- 
renda futura sit plaga facile coniicitur. Re visione percepta vates quasi 
attonitus et obstupefactus haeret et infortunii magnitudinem non tam 
sententiis quam exclamationibus iteratis significat : v. 1 « Onus Moab, 
quia nocte vastata est Ar Moab, conticuit; quia nocte vastatus est mu- 
vus Moab, conticuit » ! — quia rationem reddit, cur dicatur onus ; unde 
oraculum hoc simul argumento est Nt72 designare prophetiam onero- 
sam ; conticuit i. e. redacta est urbs ad silentium, periit, actum est de 
ea (For. Malv. Mar.) ; hebr. excisa est vel periit (cf. ad 6, 5. Os. 10, 
18) ; idque. nocte, ut tenebris augeatur horror et pavor, ut quam nulla 
supersit spes evadendi miseriam, significetur. Ruina incipit ab urbe 
principali, a regni capite; Ar Moab urbs sita in valle Arnon (cf. Deut. 
2, 36. Ios. 13, 9. 16) i. e. urbs (^2, Y) Moab; « metropolis civitas 
quae hodie ex hebraeo et graeco sermone composita Areopolis nuncupa- 
tur » (S. Hier.). In altero membro legitur in hebr. 3Nt27vP Qir Moab, 
arx principalis in Moab alta in rupe sita, versus meridiem ab Ar Moab, 
quae etiam Qir cheres vel Qir chareset (16, "1. 11) vocabatur et hodie 
Kerek audit et apud Grdecos Xa (2 Mach. 12, 11), Xaeaxpófa, Xapary pia 

(Theod.), Xxz£xwuz (Ptol. V, 11. 3. Naeg.) nuncupabatur. Cum *?'? He- 
braeis sit nomen appellativum murus, intelligitur versio S. Hier. 


In inscriptione moabitica quae ex nomine Mesa regis appellatur quater occurrit "P 
significatione urbis lin. 11. 12. 24 bis; hebr. dieitur "1p. Forte etiam ^7 forma est 
moabitica pro hebr. 'z. Notatu dignum est quod pi» nor h.l. efferatur pro usitata 
voce hebr. n»; in stela Mesa legitur n5» lin. 15, tnde Naeg. concludit pronuntia- 
üonem 55 esse moabiticam. Alii putarunt 55 esse statum constructum, ita ut verti 
debeat : in nocte qua destruitur Ar Moab, periit (cf. Drechsl.) vel ita ut apodosis a 
v. 2 inchoetur (Hifz) ; sed utrumque magno incommodo laborat; prius enim effert 
tautologiam plane ridiculam : alterum sententiam exhibet longiorem, nimisque impli- 
catam et. ab animi commoti significatione alienam. — De inscriptione Mesa regis cf. 
Revue archéologique 1870 I p. 185, 357. Studien.und Krit. 1871 p. 596. Zeitschrift 
der deutsch-morgenl. Gesellschaft XXIV. p. 253. 438. 613. Tübinger Quartalschr. 
1810 p. 292; Vigourour l. c. p. 32. Civiltà cattolica serie XIII vol. I p. 695; 
Noeldeke in Bibellex. ed. Schenkel, IV p. 185. 


Destructis praecipuis regni munitionibus interitus et miseria ingruit ; 
quare omnia fletibus et luctu complentur v. 2 « ascendit domus et d 
ad. excelsa. in planctum, super Nabo et super Medaba Moab ululavit ; 
cunctis capitibus eius calvitium et omnis barba radetur » ; — versionem 
suam ita explanat S. Hier. : « subauditur autem domus regia et urbs 
Dibon ad idola quae in editis posita sunt ascendit ; super Nabo et super 
Medaba, nobiles civitates, ululabit universa provincia. In Nabo enim erat 
Chamos idolum consecratum quod alio nomine appellatur Beelphegor ». 
Ululantes et flentes fana idolorum visitant, ut ibi remedium quaerant ; 
quod cum non inveniatur sed cum e contra in subseq. etiam maior horror 
et dolor pandatur, simul frustra ab idolis opem sperari docetur. Textum 
hebr. ita probabiliter concipies : ascendunt in domum i. e. in templum, 
et Dibon ad excelsa ad fletum ; Dibon a flumine Arnon septemtrionem 
versus sita, olim tribui Gad (Num. 32, 34), postea Ruben attributa (Ios. 
13, 11) tamquam urbs regia in inscriptione Mesa commemoratur, qui se 
vocat *z2": Dibonitam ; iam los. 13, 1 statim post Dibon fit mentio 
Bamothbaal i. e. excelsi sanctuarii Baal consecrati et in inscriptione 
Mesa statim ab initio legitur : feci hoc excelsum pro Chamos in Qorcha ; 
explicant autem Qorcha (calvitiem, locum excelsum et glabrum) tamquam 
nomen vel partem urbis Dibon ; unde prope Dibon vel in ipsa urbe 
sanctuarium in colle fuisse constare videtur. Hodie ostenduntur ruinae 
Dibon nomine. Super .Vabo i. e. in altis collibus, in quibus Nabo et 
Medaba oppida sita sunt, iun clamor Moab (ita Drechsl. Kn. Del. 
Naeg. JVet. Rohl.), ita ut ululatus a colle in collem quasi migrare et 
terram Moab pervadere dicatur. Nabo cf. Num. 32, 3. 38; urbs certe ex 
ipso nomine iuxta montem Nabo sita fuit; eius mentio fit quoque in 

inscriptione Mesa lin. 14, sicut lin. 8legitur N27 "2 quam vocem | N271"2 
Medaba explicant (cf. Num. 21, 30. Ios. 13, 9. 16) ; erat oppidum in colle 
situm meridiem versus ab Hesebon ; utrumque oppidum tempore Mesa ab 
Israelitis erat occupatum. Ad ululatum accedunt luctus signa usitata ; n 
cunctis capitibus... cf. Am. 8, 10. Ier. 48, 31. Ez. 1, 18; « apud antiquos 
barbae capitisque rasura luctus indicium fuit; per haec ergo magnitudo 
moeroris ostenditur, Ieremia contra Moab eadem conclamante » (S. Hier.); 
unde Mich. 4, 16 : dilata calvitium tuum sicut aquila. 


In explicatione prioris partis huius v. sat magna cernitur varietas. Sat multi 
explicant, uti supra: ascendet (scil. Moab) in templum (Mald. Sa, Mar. Vat. 
Malv. Tir. Del. Naeg. Rohl. Loch) ; alii tamen r'22 intelligunt nomen proprium 
et vertunt : ascendit Baith et Dibon ad excelsa (ef. For. Osor. Sanct. Calm. Kn. 
Drechsl. Schegg, Net.) et ad Baith supplent quae desunt explicantes vel Beth 
Diblathajim, quae urbs Ier. 48, 22 iuxta Dibon et Nabo commemoratur (cf. Kn. 
Cheyne) vel Beth Baal Meon vel Bethphegor (cf. Drechsl.) vel Beth Bamoth ; 
etiam in inscriptione Mesa narrat se aedificasse Baal Meon, Beth Bamoth et Beth 
Diblathan (vel templum ? lin. 9. 30). Sed quia plura exsistebant oppida composita 
cum Baith, nullum autem adhuc ostendi possit quod eo solo nomine (et cum 
articulo!) appellatum sit, talis suppletio videtur omnino improbabilis. — Alii 
iungunt ut unum nomen Medaba-Moab (Naeg.) ; sed cum talis coniunctio nus- 
quam inveniatur et per se pateat de oppido in Moab sito sermonem fieri, ver- 
tendum est uti S. Hier. iam explicat. Chald. praebet : ascendite in domos Di- 
bon... super Nabo et Medeba ululant Moabitae. Syrus : ascendite in domum 
Ribun. LXX autem ita vertunt, ut alium prorsus textum legisse videantur . 
contristamini in vobis, peribit enim Dimon (Debon) ubi ara est (vestra) illuc 
ascendetis ad plorandum super Nabo Moabitidis; ululate ; super omne caput 
calvitium, omnia brachia concisa. 


Non solum caput et barba, totus habitus luctum prae se fert v. 3 « in 
triviis eius accincti sunt sacco ; super tecta eius et in plateis eius omnis 
ululatus descendit in. fletum » ; — bene adnotat S. Hier. : « non erunt 
privatae lacrimae, publicum luctum publica lamenta resonabunt, nec ma- 
tronae nec virgines nec aetas parva puerorum nec fracti senum gressus 
tenebuntur domibus », et S. Cyr. : « effigiem urbium non mediocri terrore 
fluctuantium nobis prophetica sententia describit » ; extra domos, in 
viis publicis oberrant lugubri veste induti ; alii in planis domorum tectis 
consistentes et calamitatem longe lateque serpentem prospicientes eiulant ; 
hebr. £otus (universitas eius) wlulat descendens in fletum i. e. omnia 
lacrimis diffluunt, lacrimis quasi solvuntur et immerguntur !. Hic vero 


1. Aliis tamen haec locutio a veterum more videtur aliena; unde explicant déscendens in 
fletu i. e. uti. ascendunt. cum fletu in loca excelsa, in Nabo et Medaba, in tecta, ita etiam 
Isaus I — 22. 

luctus et eiulatus per omnes fines moabiticos pompa quadam funesta et 
lugubri circumducitur v. 4 « clamabit Hesebon et  Eleale, usque lasa 
audita est vox eorum ; super hoc expediti Moab ululabunt ; anima eius 
ululabit sibi » ; — Hesebon « civitas Seon regis Amorrhaeorum in terra 
Galaad quae cum fuisset antea Moabitarum ab Amorrhaeis beli iure 
possessa est.., porro nunc vocatur Esbus, urbs insignis Arabiae in mon- 
tibus qui sunt contra Iericho, vigintia Iordane millibus distans » (0nom.); 
cf. Num. 21, 25 ; 32, 3. 31. Ios. 13, 11; 21, 39 etc. Ab ea urbe milliario 
distat Eleale fere septemtrionem versus ; utrumque oppidum in colle 
situm aptum praebet lamentationis miserae locum, ex quo uti calamitas 
ubique sparsa adverti, ita eiulatus in vicinam regionem late personare 
potest. Hunc eiulatum Moab permeantem vates describit : usque lasa ; 
cf. Num. 21, 23. Deut. 2, 32. Ios. 13, 18; 21,36. Iud. 11, 20; oppidum 
teste Eusebio situm erat inter Debus (Dibon) et Medaba, cui sententiae 
etiam recentiores adstipulantur, dum alii oppidum collocari volunt in 
deserto quo orientem versus fines Rubenitarum et Moabitarum conclu- 
debantur, vel distinguunt duo oppida, nostrumque septemtrionem versus 
ad mare mortuum situm esse statuunt (cf. Schenkel, Bibellex. III p. 139 ; 
Riehm, Handwoerterb. I p. 6388 ; R?ess, bibl. Geogr. s. v.). Eius urbis 
etiam meminit Mesa quae a rege Israel sit munita, sed a rege Mesa ope 
Chamos occupata (lin. 18) et cum ditione Dibon coniuncta. Eiulatui com- 
muni etiam milites expediti Moab suam iungunt vociferationem, imminet 
ergo miseria talis, quafortium quoque animi et pectora franguntur ; quare 
planctus et desperationis descriptio sententia generali concluditur : anima 
eius tremit ipsi 1. e. Moab intimis animi medullis concutitur et horrore 
et terrore perfunditur, iactatur, vibratur; vel sensu haud ita absimili : 
anima eius dolet sibi, tota dolore et aegritudine dissolvitur. 


Verbum quippe y? hoc solum loco invenitur; ii qui ei notionem tremendi etc. 
altribuunt provocant ad vocem arab. quae gravi timore agitari significet et ad vocem 
derivatam nm aulaeum quasi leviori cuilibet cedens impulsui (ita Hos. Ges. Fürst 
Kn. Del. Rohl. Mühlau-Volck); ali vocem explicant uti Yy^, imperf. yo afiliotum 
esse, malum esse et formam inusitatam volunt esse adhibitam ut adsit paronomasia ad 
iyw (ef. Drechsl. Net. Naeg.). Syrus, S. Hier. Chald. vertunt ita quasi verbum retu- 
lerint ad 2T ad vociferandi seil. et clamandi notionem; LXX demum praebentes 
Yvoosca: literas inter se similes comnmularunt n?. 


auxilio a diis non impetrato descendunt precibus frustra effusis cum fletu (ita S. Thom, 
For. Men. Houbig. Naeg.). Verum huic explicationi collocatio ipsa non favet, quam Houbig. 
utique mutat. 

b) Ruina et vastitas in Moab 45, 5-9. 


In planctu adeo universali etiam vates loquitur dolentis affectu et 
psa sua commiseratione pandit quantis calamitatibus sint opprimendi, 
ita ut etiam inimicis miserabiles fiant (S. Ilier.); ostendit ergo magni- 
tudinem poenae ex compassione hostium (S. Thom.); est etiam « pio- 
rum hominum inimicorum incommodis commoveri; eodem prope modo 
Ieremias 48, 36 dicit ». (Sanct.) : v. 9 « Cor meum ad Moab clama- 
bit »; — i. e. pro afflictione Moab (S. Thom.); cf. 16, 9. Atque statim 
nova commiserationis causa subiungitur, uti bene notat Osor. : « videor 
enim mihi videri regionem florentissimam eo tempore quo maxime 
omnibus vitae commodis affluebat et tamquam trima iuvenca in opimo 
ac fertili prato nutrita lasciviebat et vim insiti roboris et alacritatis indi- 
cabat, subito concidentem ; qui ex illa fugerint, Sohar usque pervenient, 
perfusique lacrimis ad iuga Luith evadent » etc. Primo paucis statum 
olim florentem delineat vates, cui miseriam opponit iam omnia occupan. 
tem : « vectes eius usque ad Segor vitulam conternantem ; per. ascen- 
sum enim Luith flens ascendet et in via Oronaim clamorem contritionis 
levabunt »; —- i. e. antea Moab erat in conditione florenti et firmis 
munitionibus adversus incursus hostiles protegebatur; « vectes pro 
terminis et robore intellige, eo quod Segor in finibus Moabitarum sita, 
sit dividens ab eis terram Philisthiim » (S. Hier.); sunt igitur vectes 
munimenta, firmamenta (S. Hier.); eo modo quo v. g. de vectibus urbis 
saepius mentio fit; cf. Ier. 51, 31. Lament. 2, 9. Segor (Zoar) in valle 
Siddim (Gen. 13, 10; 14, 2. 8; 19, 18-23), antiquitus Bela, oppidum 
conterminum  Idumaeae ditionem designat maxime meridionalem , 
Moabitidis. Quod additur vitulam  conternantem designare videtur 
robur ac fortitudinem ; « possumus vitulum conternantem pro per- 
fecta aetate accipere sicut enim  tricesimus annus in hominibus, : 
'jta in pecudibus aciumentis tertius robustissimus est » (S. Hier); 
sim. S. Cyr. Theod. Basil. Thom. wel « civitatem vocat non- 
dum bello edomitam, robustam ac florentem, sicut leremias 406, 
90 vocat Aegyptum vitulam elegantem atque formosam » Mald. sim. 
Sanct. Sasb. Sa, Lap. Men. Vat. Tir. Del. aeg. ; alii ad fertilitatem 
et pinguedinem soli vocem referunt (cf. For. Malv.) ; sed propter vectes 
minus apte; potius aetatem declarat nondum iugo domitam (cf. Ges.) 
Iam in oppositione ad conditionem illam olim florentem atque indomi- 
tam populus describitur praecipiti fuga meridiem versus abreptus. Ergo 
hostis ingruit a septemtrione. Luith « est usque hodie vicus inter 
Areopolim et Zoaram » (Onom.) i. e. inter Ar-Moab et Segor; illuc 
igitur fugiunt et cum fletu ascensum Luith ascendunt, dum aliae fugiti- 

vorum turmae in via Oronaim, vel uti habet Ier. 48, 5, in descensu 
Oronaim clamorem de contritione tollunt. In meridionali parte Moabiti- 
dis oppidum situm fuisse videtur ex hoc loco et etiam quia in inscrip- 
tione Mesa legitur : descende et pugna contra Horonaim (Choronan, 
lin. 32); cf. Ier. 48, 3. 5. 34; videtur esse idem oppidum atque Oronae, 
quod simul cum Segor aliisque oppidis moabiticis Alexander Iannaeus 
Arabibus eripuit, Hyrcanus autem filius eius Aretae Arabum regi re- 
stituit (cf. Josephus, Ant. 13, 15, 4; 14, 1, 4; Riehm, Handwoer- 
terb. I p. 643). 


Verum plerique hebr. aliter intelligunt ; vertunt enim nr1?2 non vectes eius sed 
pleriq gunt ; gina 


fugitivi eius usque Segor scil. fugiunt ; ita iam Chald. (in corde suo dicent Moa- 
bitae, ut fugiant usque Segor), For. Pint. Mald. Malv. Sa, Calm. Ges. Kn. 
Drechsl. Naeg. Net. Rohl. ; sed iuremerito advertunt Del. Troch. vocem nihil 
aliud significare nisi vectes et de vectibus regionis simili metaphora sermonem 
esse posse, sicut de vectibus urbis. Neque sensus obstat; priorem enim felici- 
tatem ac prosperitatem commemorari in planctu saepius solet. Quare versio et 
explicatio a S. Hier. data omnino retineri potest. Alii etiam — vectes illo sensu 
explicare conantur ; « fortes et robusti milites qui sicut vectes tutari solebant 
portas urbium iam fugerunt usque ad Segor ; vel optimates et principes » (Malv. 
Lap. Men. Tir.). 

Sat magna quoque varietas cernitur de vitula conternante. Ad Segor retuli, 
quia cum Segor intime iungitur ; explicavi cum multis de urbe florente, indo- 
mita. Eiusmodi enim comparationibus uti auctores sacros saepius deprehendi- 
mus ; cf. Os. 4, 16; 10, 11. Ier. 46, 20; 50, 11. Idem suadetur quia eadem 
appositio apud Ier. 48, 34 videtur addita ad Oronaim. Alii appositionem refe- 
runi ad Moab ; verum obstat collocatio. Alii cernunt in nomine oppidum desi- 
gnatum quod Eglath tertium vel Eglath schelischija vocatumsit (cf. Ewald, Kn. 
Drechsl.) ; immo duo oppida ibi cernit Calm. : « occurrit urbs Beth Agla, do- 
mus vitulae, ad mare mortuum (Ios. 15, 6 ; 18, 19. 21) et Salisa vel Baal Sa- 
lisa, cuius meminere libri Regum (1 Reg. 9, 4. 4 Reg. 4, 42); igitur verti de- 
bet : fugitivi eius currunt usque ad Segor, usque ad Agelat, usque ad Salisam »- 
Sed oppidum illud Ios. 15, 6 etc. vocatur n»n T2 neque in regione moabitica 
situm est, sed pertinet ad tribum Beniamin; terra autem Salisa ' prope montes 
Ephraim erat ; unde non probabile est in eas regiones Moabitas fuga esse dilap- 
Sos, ut hostem a septemtrione invadentem evitarent. Alii provocant ad lose- 
phum (Ant. 14, 4, 4, apud quem Segor, Oronai et "Ayo22« leguntur (cf. Drechsl. 
Kn.); at res est incerta ; forte oppidum illud "Ayo2A« agnoscendum est 
in v. 8 Das; neque — sibi velit « tertia Egla » satis explicatur, cum vix 
probabile sit tria oppida eiusdem nominis exstitisse et numero addito fuisse 
inter se distincta. Alii tripolim, foedus trium civitatum, coniectant inter Segor, 
Oronaim et Egla, indeque nomen explicant (cf. Studien und Krit. 1862 p. 113 
seq.). Nuper A. Scholz (Commentar zum Buche d. Proph. Ieremias p. 522 et in 
praefatione) omni controversiae se posse finem imponere censuit statuens no- 

mine hoc vitulae triennalis honorifico designari Kir-Heres tamquam arcem in- 
domitám. Sed supponit apud Isaiam describi fugam a meridie septemtrionem 
versus, dum e contra, si vertendum est fugitivi eius, isti dicuntur fugere usque 
ad Segor, ergo meridiem versus. LXX, Syrus, Chald. etiam non videntur agno- 
visse nomen proprium, quia vertunt àdpoAe «pter; et sim. Quare explicatio 
S. Hier. et veterum manet probabilissima et similibus fuleitur comparationibus 
in sacris literis saepius obviis; cf. iam Gen. 49, 14. 91. 


Cur fugiant et clamorem edant de ruina, ulteriore descriptione osten- 
ditur v. 6 « aquae enim Nemrim desertae erunt, quia aruit herba, 
defecit germen, viror omnis interiit » ; — i. e. regio florentissima 
versa est in desertum, maxima praebet vastationis hostilis indicia ; fon- 
tes scil. et fluenta aquarum ab hostibus obstructa sunt ; duo ergo *2 enim 
non inter se subordinata sunt, sed coordinata duas afferunt rationes, cur 
planctus edatur. Obturatione fontium universorum etiam olim Israeli- 
iae in Moabitas ultionem exercuerunt 4 Reg. 3, 19. 25. Cum fuga fiat 
meridiem versus, nihil obstat quominus Nemrim intelligamus idem 
oppidum quod Num. 32, 3. 36. Ios. 13, 21 Beth-Nimra appellatur et in 
regione septemtrionali situm est; igitur fugiunt quia regio septemtriona- : 
lis iam crudeli hostium vastatione prostrata iacet. Sed plerique Nem- 
rim in regione meridionali esse quaerendum censent etiam in Onomastico 
vicus esse dicitur nomine Bennamarem ad septemirionalem plagam 
Zoarae (Segor), ergo in vicinia Segor, et plerique nomen agnoscunt in 
torrente Nemeirah vel Mojet Nimmery, apud quem ruinae quoque En- 
Nmera ostenduntur in parte meridionali maris mortui (cf. Scholz 1. c. 
Kn. Naeg. Troch. Net. Riehm, Wandwoerterb. II p. 1082). At priorem 
interpretationem cum veteribus tenent Winer s. v. Drechsl. Del. RoM. 
et Kneucker in Bibellex. IV p. 428. — Simul cum homine etiam creatu- 
ram affligi, hic quoque manifestatur. 

Cum igitur hostis regionem devastet, Moabitae quod a direptione 
hostili servaverant secum asportant fugientes in regionem edomiticam ; 
ita v. 1 in hebr. propterea quod reliquum fecerit (Moab) et opes suas ad 
torrentem salicum portant eas (cf. Vat. For. Malv. Mald. Mar. et 
recentiores) vel ad torrentem Arabum (cf. LXX) ; sed cum zz? sae- 
pius in notione salicum inveniatur (44, 4; cf. Lev. 23, 40. Iob 40, 29. 
Ps. 131, 2 hebr.), nunquam autem in significatione Arabum, versio 
prior quam etiam S. Hier. exprimit praeferenda est. Ad fugam (cf. 16, 
1) quam maxime consentaneus est torrens ille Wadi el. Achsa qui inter 
fines Moab et Edom fluit et quem h. l. agnoscunt Kn. Drechsl. Naeg. 
Del. Wetzstein, dum alii torrentem Safsaf (i. e. torrentem salicum) par- 
tem  septemtrionalem worrentis Seil-el-Kerek h. l. assumunt (cf. JVet. 
Rohl. Troch.). Priorem versus partem aliter intellexit S. Hier. ita, ut 

media in fugae et vastationis descriptione ratio et causa tantae poenae 
inseratur v. | «secundum magnitudinem operis et visitatio eorum ; ad 
torrentem. salicum ducent eos» ; — i. e. «iuxta morbi magnitudinem 
erit visitatio; visitationemhic non pro remedio sed pro plaga accipe» 
(9. Hie). 

Cur fugiant, ratio affertur v. 8 « quoniam circuivit clamor terminum 
Moab, usque ad Gallim ululatus eius et usque ad. puteum Elim cla- 
mor eius»; — omnes fines moabitici luctu et clamore personant ; quod 
ut vates demonstret, et locum nominat in parte meridionali et in septem- 
trionali; Gallim, hebr. Eglaim probabiliter erit Agallim (Agalleim, 
Aigaleim) vicus ad australem plagam Areopoleos distans ab ea milli- 
bus octo (Onom.) !. Puteus Elim, Beer Elim i. e. puteus fortium vel 
terebinthorum videtur idem esse qui Num. 21, 16 (cf. Malv. Kn. Drechsl. 
Del. Naeg. Net. Rohl.); erat in parte septemtrionali orientem versus, 
uti ex Num. 21, 13 seq. elucet. Et iuremerito tantus eiulatus auditur; 
hostis enim ingentem stragem Moabitis intulit plurimis trucidatis et 
etiam iis qui eam cladem effugerint aliud et fere gravius instat exitium. 
Utrumque proponitur v. 9 «quia aquae Dibon repletae sunt sanguine ; 
ponam enim super Dibon additamenta his qui fugerint de Moab leonem 
et. reliquiis terrae» ; — duo *2 enim pari modo duas rationes vestiunt 
pro v. 8 (cf. v. 6). In hebr. et apud LXX et Chald. legitur Dimon id 
quod plerique ut allasio habeatur ad à sanguinem sic censent scriptum, 
uti iam S. Hier. monet : «ne quis scriptoris vitium putet et errorem 
emendare dum vult faciatj'una urbs et per m et per b literam scribi- 
tur... usque hodie indifferenter et Dimon et Dibon hoc oppidulum dici- 
tur». Alii tamen propter Ier. 48, 2 hebr. coniectant intelligi Madmen 
(cf. Is. 95, 10 hebr.), alii Damnaba octo milliariis ex Onomastico septem- 
trionem versus ab Areopoli distans. Verum cum S. Hier. usum nomi- 
nis duplicis testetur, non erit de alio oppido cogitandum. Aquae Dibon 
deflumine Arnon non adeo dissito accipi poterunt; aquas sanguine 
rubere hyperbole est ad caedem plurimorum declarandam. Verum hac 
una poena ultori Deo non est satisfactum ; addit enim super Dibon i. e. 
super poenas ibi jam exactas additamenta, alias castigationes, iis scil. 
qui effugerint, qui sunt reliquiae regionis fertilis et cultae (hebr. 27x) 
statuet leonem i. e. locutione proverbiali aliud (idque gravius et fero- 
cius?) exitii genus ; « est proverbium quod aliis verbis explicat et Moabitis 


1. Perperam aliqui comparant En Eglaim, Engallim Ez. 47, 10; quem locum ad meridiem 
maris mortui situm esse volunt (Kn. Del. Naeg.); immo Naeg. ad S. Hier. testimonium pro- 
vocat; verum $. Hier. explicite dicit : « Engallim in principio est maris mortui, ubi lor- 
danis ingreditur ». 

intentat Ieremias dicens : qui fugerit a facie pavoris cadet in foveam, et 
qui conscenderit a fovea capietur laqueo 48, 44» Lap. sim. For. Sanct. 
Alii tamen bestias feroces iri immissum explicant (S. Hier. Mald. 
Malv. Mar.), uti factum est illi gentium colluviei 4 Reg. 171, 25; alii 
alteram per Nabuchodonosorem devastationem interpretantur (Sa, Lap. 
Men. Tir.); immo Del. leonem ex Iuda Gen. 49, 9 expressum cernit ; 
verum ad eam prophetiam allusionem fieri ex solo nomine leonis certe 
concludi nequit, neque leo adeo est nomen commune et usitatum pro 
Iuda, ut ea notio statim legentibus occurrat. 


€) Salus a domo David efflagitanda 16, 1-5. 


Miseria et ruina quae Moabitis instet descripta vates monet, ubi pro 
Moabitis quoque auxilium et salus reponatur. In Sione et in throno 
davidico talem salutem pro omnibus esse conclusam et proinde omnibus 
auxilii flagitandi causa ad Ierusalem esse confugiendum, facile ex iis 
consequitur quae propheta iam in antecedentibus docuit; cf. 9, 1; 11, 
14; 14, 1. 32; idem colligitur ex norma generali quae pro Israel et 
pro gentibus iam statuta est, per miseriam et castigationem ad salutem 
esse perveniendum (cf. 4, 91; 9, 12 seq.); idem conficitur ex 8, 9. 
10 : vincimini, quia Emmanuel; nam victoria Emmanuel in eo con- 
'Sistere facile concipitur ut fastu et peccato destructo salus afferatur. 
Unde quae nunc fit admonitio bene est praeparata et plane consequens 
ad consilium propheticum. Eam autem ita vestit propheta, ut modo ad 
historiam anteactam consentaneo efferatur, cf. 2 Reg. 8, 2 : factus est 
Moab David serviens sub tributo et 4 Reg. 3, 4: solvebat enim Mesa 
rex Moab regi Israel tamquam vectigal centum millia agnorum et 
centum millia arietum ; ipsi autem Moabitae fuga meridiem versus 
arrepta iam usque ad civitatem principalem Edomitarum pervenisse 
censentur. Quae si attenderis, facile fluit textus hebr. 16, 4 : mittite 
agnum (vel quod ?2 proprie significat : arietem saginatum) dominatoris 
terrae & Sela (Petra) desertum versus ad montem filiae Sion i. e. 
mittite arietum tributum ad dominatorem terrae, ad montem filiae Sion ; 
ut hac tributi pensione, uti olim 'se subditos professi sunt regi Israel 
(4 Reg. 3, 4), iam se dicant subdere sese regi Iuda eiusque opem vec- 
tigali soluto implorare. Sela, vel Petra, urbs est Edomitarum (cf. 2 Reg. 
14, '1 hebr.) quam Amasias rex expugnatam vastavit; quare postmodum 
Bosra urbs locum obtinuit praecipuum — unde etiam non defuerunt qui 
unam urbem nomine Bosrath ha Sela eas constituisse velint — at communi- 
ter et recte utraque urbs distinguitur. Via a Sela Ierusalem versus ducit 
per desertum. Ipsa urbs trium vel quattuor dierum itinere a Ierichunte 
et trecentis stadiis meridiem versus a mari mortuo distat ; cernuntur 

ruinae eius prope Wadi Musa medio fere itinere inter summam partem 
sinus aelanitici et infimam maris mortui loco quam maxime tuto et 
hostium incursioni impervio (cf. Winer s. v. Riehm l. c. p. 1454; 
Riess, bibl. Geogr.); unde explicatur, cur fugitivi ibi constitisse cen- 
seantur refugium quaesituri. — lta textum esse accipiendum, inter 
veteres iam viderunt et agnoverunt Pagninus, For. Malv. Mar. Osor. 
Sasb. Vat. Clarius, Houbig. (eius acceptionis mentionem facit neque 
tamen approbat S. Thom.) et recentiores fere omnes ex quibus nomi- 
nare sufficiat catholicos : Reinke, Schegg, Loch, Net. RoM. Troch. 
Cornely (Introd. I p. 421). Eandem acceptionem iam exprimit Chald. : 
defevent tributa uncto Israel, qui potens est super eos in deserto, ad 
montem coetus Sion. 

In vulg. legitur v. 4 « Emitte agmum, Domine, dominatorem terrae 
de Petra deserti ad. montem filiae Sion » ; — S. Hier. ipse agnoscit. 
textum hebr. etiam verti posse ita, ut quem dedimus sensus habeatur: 
notat enim : « hoc quod de hebraeo interpretati sumus emitte agnum. 
dominatorem terrae potest ita legi emitte agnum dominatori terrae » ; 
ipse vero explicat sensu messianico de agno qui ipse sit dominator ter- 
rae vel dominatori terrae immoletur. Domine quod in vulg. legitur 
glossa est quae apud S. Hier. non invenitur; sed haec glossa multum 
contulit, ut explicatio de azno messianico apud multos altas ageret radi- 
ces. Sensum messianicum ita enucleat S. Hier. : « o Moab, habeto solatium 
hoc : egredietur de te agnus immaculatus qui tollat peccata mundi, qui 
dominetur in orbe terrarum ; de petra deserti, hoc est de Ruth quae ma- 
riti morte viduata de Booz genuit Obed et de Obed Iesse et de Iesse 
David et de David Christum ». Ita ille. Verum bene iam advertit Sasb. : 
talem explicandi modum « in ipso mirandum esse, cum in his decem 
oneribus non ferat commentarios qui absque urgente necessitate a litera 
discedant »; urget enim saepius in istis de gentibus oraculis seriem 
historiae esse retinendam ; verum in hoc loco cursum modumque con- 
suetum subito relinqueus scribit : « quod interpretamur, non est hi- 
storia, sed prophetia ; omnis autem prophetia aenigmatibus involvitur 
et praecisis sententiis, dum de alio loquitur transit ad aliud, ne si or- 
dinem Scripturae conservet, non sit vaticinium sed narratio ». Verum 
explicatio haec adeo mira et a reliquis vaticiniis aliena continet modum- 
que loquendi adeo insolitum postulat, ut admitti nullo pacto possit. Nanr 
plane inauditum est rogari Dominum ut Messiam mittat ex regione Edom 
ad Ierusalem. Neque quod S. Jfier. habet, probari potest : Messiam 
egredi de Moab; petram deserti esse Ruth; quis enim hoc contextu in 
« petra deserti » Ruth deprehendere potest? Nulla quippe allusione vel 
ad nomen vel ad rem aliquam gestam facta ostendi potest, quis nexus 

adsit inter petram deserti et Ruth. Accedit quod Petra urbs quae h. 1. in- 
tellieitur, non sit in Moab, sed in Edom sita; quare ne illud quidem 
remanet simile Ruth esse Moabitidem et petram deserti esse in Moab 
sitam. Neque iuvat quod alii, ut deserti petram Ruth esse suadeant, ad 
1s. 51, 1 provocent; ibi enim attendite ad petram unde excisi estis statim 
declaratur membro adiecta : attendite ad Abraham patrem vestrum. 
Quare etsi concesseris agnwm esse Messiam, nondum sequitur petram 
deserti intelligi posse de Ruth. Saepe enim praedicitur Messiam esse 
oriundum de domo David, eum esse oriundum de Ruth, nunquam dicitur; 
quomodo ergo in petra deserti Ruth deprehenditur? 

Porro adverti oportet esse prorsus insolitum, ut Messias sine ulla 
praevia declaratione vocetur ^2; nomen hoc de Messia neque antea neque 
postea occurrit, ergo de eo nequit intelligi. Immerito ut hoc argumentum 
eludant, provocant aliqui ad Is. 53, 1; nam hoc loco non Messias ovis 
dicitur, sed adest comparatio : sicut ovis ad occisionem ducetur. Nomi- 
na quae Messiae induntur, uti David, Germen, in ipsa vaticiniorum se- 
rie sedulo praeparantur, explicantur (cf. quae latius exposui ad Agg. 2, 
1), sed ubi ?2 ut tale nomen apparet? Adde ipsum hoc nomen ineptum 
esse ad Messiam adumbrandum, quia proprie dicit arietem eumque sa- 
ginatum — et arietem S. Hier. vocem transtulit 1 Reg. 15, 9 — et sen- 
su translato machinam designat bellicam, arietem ferreum, xpoié», qua 
moenia urbium expugnandarum concutiebantur. 

Verba igitur vulg. sensu quem dicunt accommodato de Messia usurpari 
possunt, et eo sensu adhibentur in liturgia ecclesiastica, in qua quoties 
solo sensu accommodato verba s. Scripturae proferantur satis.superque 
est notum; quare ex eo usu nihil colligi posse pro explicatione con- 
stat; de qua re vide Cornely, Introd. I p. 541. 


Versiones graeca et syriaca in sensu satis differunt ; attamen ex iis elucet fere 
eundem textum hebr. si consonantes solas spectes supponi. Habet graeca : 
&mooreAG) i Épmerk imi cw Yvs wh mivpx tpmuóg écTt Tb Ópog Üuyuzpb; Xwbv; prior 
pars referri debet in hac translatione ut sensus adsit ad 15, 9 scil. et residuum 
Adama mittam tamquam reptilia super terram (cf. S. Cyr.). Quomodo haec 
versio ex consonantibus textus hebr. orta sit, iam satis bene explicat Sanct. ; 
advertit consonantes easdem aliter inter se iunctas alia effecisse vocabula; ita 
legisse graecum vos V275 pro mas. v" 5uy 32. Primam personam mittam 
etiam effert Syrus, qui insuper non 7» legit sed parva literae mutatione "3 : 
mittam filium, uti aliqui etiam codd. apud de fossi praebent. S. Ephr. ita tex- 
tum syr. exponit : filius dominatoris terrae redibit et ascendet contra reliquias 
terrae quae fugerint. — Numerum singularem nov quam habet vulg. etiam 
praebet talmud babylonieum (cf. de Rossi). 

Ceterum vix opus erit h. l. monere, editionem vulg. non eo sensu esse decla- 

ratam authenticam in sessione IV Concilii tridentini, quasi S. Hier. ubique in 
sua versione sensum textus originalis rite esset assecutus; ipse enim S. Hier. 
aliquoties fatetur se dum celeriter verteret esse deceptum ; dein distinguere 
oportet inter versionem ipsam et ipsius explicationem. Quandoque enim textum 
originalem non tam vertit, quam suam textus originalis acceptionem proponit 
(cf. ad 41, 10; vide quae notavi ad Hab. 3, 5. 18. Agg. 2, 8). Declaratione Ec- 
clesiae certi reddimur, in versionem vulg. nullos irrepsisse errores in rebus fidei et 
morum, minime autem in locis obscuris ac difficilibus eam solam textus originalis 
explanationem, quam secutus sit interpres vulg., esse genuinam. De vi et am- 
bitu decreti tridentini vide Cornely, Introd. I p. 440-460; praesertim quae 
p. 499 seq. de limitibus authentiae vulg. disseruntur. Ceterum quo sensu locus 
sit messianicus, in ipsa explicatione et in titulo hisce versibus inscripto iam 
indicatum est atque etiam clarius cernitur v. 5. 


Admonitionem ut gratiam sibi et auxilium concilient regis iudaici ful- 
cit propheta describens ! miseram Moabitarum conditionem (v. 2) et 
docens (v. 3. 4), quomodo auxilium et quam instanter efflagitent ; v. 2 
« et erit, sicut avis fugiens et pulli de nido volantes, sic erunt filiae 
Moab in transcensu Arnon » ; — filia apud Hebr. dicitur saepe habita- 
tio l. e. habitatores, incolae ; idem hoc loco valet estque magis consen- 
taneum quam explicare de viris qui timore correpti iam mulierum in 
modum paveant. Comparationibus avis vagae et nidi disiecti (hebr.) 
bene adumbratur pavor, anxietas, destitutio auxilii, desperatio. Scena 
haec, una ex multis — nam 15, 8 clamorem audiri in omnibus finibus 
Moab discimus — ad vada fluvii Arnon describitur ; ergo media in illa re- 
gione quam tum Moabitae occupabant; olim enim Arnon fluvio fines 
Moabitarum septemtrionem versus concludebantur et ab Amorrhaeis 
(Num. 21, 13. Deut. 3, 8), postea ab Israelitis (Ios. 12, 1) divideban- 
tur. Cam hostis ingruat a septemtrione, eorum qui adhuc in media ter- 
ra versantur terror ac perturbatio facile concipitur; insuper quia vult 
adhortationem suam confirmare propheta, eam seligit conditionem Moa- 
bitarum qua maxime eos auxilio indigere repraesentatur. Vel cum Ar- 


1. Qui explicationem S. Hier. in v. 1 sequuntur, simul cum ipso ita nexum construunt, 
ut v. 1 non riteesse explicatum serie orationis plane iuterrupta pateat. Audi v. g. S. Hier. . 
« redit ad ordinem quem coeperat : cum posuero, iuquit, his qui fugerint de Moab et reli- 
quiis terrae leonem saevissimum, tunc pavidi avolabunt » ; ergo sententia v. 1 enuntiata in 
nexu adstruendo plane omittitur; vel audi Sanct. : « ex suavissima agni cogitatione redeo 
jam ad interruptum vaticinium de interitu Moab »; Lap. : « redit propheta post parenthe- 
sim, qua breviter aspiravit et avolavit ad Christum, ad inchoatam cladem et captivitatem 
Moab »; sim. Gord. : « post illam in parenthesi interiectam orationem ad Deum de venturo 
Christo redit Isaias ad cladem Moabitarum »; sim. Mar. Men.; sed talis « parenthesis» qua 
subito « avolat » propheta eo magis cuilibet redditur improbabilis, quo magis seriem et ne- 
xum sermonum propheticorum expenderit et iustum ubique ordinem deprehenderit. 

non sit praecipuus ditionis moabiticae fluvius, eo nomine prolato gene- 
ratim designari regionem moabiticam, cum AoAl. dicere potueris ; vel 
cur eius fluvii mentio fiat repete ex 45, 9 : aquae Dibon repletae sunt 
sanguine. 

Quo adhortatio sit magis vivida et efficax, vates statim ipsam precan- 
di formulam Moabitas docet qua adeant filiam Sion (v. 4), simul in 
membris concisis ac brevibus bene delineans anxietatem, desiderii im- 
petum, animorum commotionem v. 3 « ini consilium, coge consilium ! 
pone quasi noctem umbram tuam. in meridie ! absconde fugientes et va- 
gos ne prodas ! v. 4 habitabunt apud. te profugi mei ! Moab esto la- 
tibulum eorum a facie vastatoris » ! — hebr. affer consilium, fac de- 
cisionem i. e. rogant, ut Sion in rerum perturbatione consilio et opere se 
adiuvet, et anxie flagitant, ne cunctetur, ne detrectet opem, verum cele- 
riter illam praestare constituat. Dein quam magnam opem desiderent, 
hyperbolice ut animorum commotio fert exprimunt imagine densissimae 
umbrae qua in aestu calamitatis obtegi ac recreari desiderant ; umbram 
enim (cf. 30, 2; 32, 2) « non utcumque, ut in umbraculis esse solet rap- 
tim constructis, sed qualis esse solet nox, quae totius terrae umbra est, 
tam capax et potens ut neminem excludat, tam densa atque opaca ut 
nullum solis radium admittat » (Sanct.), efflagitant i. e. susceptionem: 
ac defensionem copiosam acliberalem (Sasb.). Petitionem iterato propo- 
nunt, uti est instanter flagitantium, positive, negative; per modum pe- 
titionis, tum suspirii vel desiderii (per imperativum, optativum) ; Moab 
v. 4 emphasis gratia praeponitur ; explica : esto pro Moab, esto latibu- 
lum. Cum dicitur profugi mei, grata varietate atque elegantia regio 
moabitica tamquam supplex pro suis incolis describitur infelicibus. 


Versibus 3 et 4 preces delineari Moabitarum quibus auctore propheta Sionem 
adeant, certum esse videtur. [ta optimus habetur nexus ; ita etiam censent Vet. 
: Rohl. Troch. Neque alienum est a more Isaiae et aliorum, ut ipsa verborum 
formula proposita quomodo sit rogandum doceant; cf. 8, 19. 90; 12, 4 seq. 
26, 9 seq. 63, 15 etc. Ier. 3, 92-25. Mich. 7,9 etc. — At plerique praeeunte 
S. Hier. admoneri hisce volunt Moabitas, ut ludaeos invasione Assyriorum 
(mox futura) fugitivos benigne apud se recipiant ; ita enim fore, ut sibi ipsi pro- 
sint quia ea benignitate gratiam Dei sibi concilient (cf. S. Thom. Sanct. Sasb. 
Mar. Men. Tir. Calm. Drechsl. Naeg.) ; alii hisce causam exponi volunt, quam. 
obrem Deus Moabitas ita castiget, « quia ludaeos servos suos cum possent ac 
deberent non iuverunt, sed afflixerunt; sicut ergo pater dum filium verberat 
quod iuraverit, subinde inter ipsa verbera illi repetit : ne iures, ne iures, ita 
Deus Moabitas caedens commemorat illis imperando poenarum causas » (Mald.). 
Alii in verbis ironiam exprimi volunt ; Moabitas scil. concilium coegisse ac deli- 
berasse, utrum Iudaei profugi excipiendi sint necne ; hos iam irrideri a prophe- 

ta, quia regnum luda a Deo sub Ezechia sit confirmatum (For.). — Verum 
istis explanationibus varia supponuntur, quae vel gratis finguntur vel seriem 
orationis interrumpunt neque ipsis verbis facile accommodantur. Cum Assyrii 
terram palaestinensem invaderent, ipsi Moabitae, ut nostrum oraculum prodit, 
valde affliguntur; quomodo ergo Iudaeis auxilium praestabunt? Si autem sce- 
lera recenserentur Moabitarum olim in Iudaeos commissa; modus in v. 3. 4 
conspicuus satis mirus esset ad talem reprehensionem. Neque illa ironia ad- 
mitti potest, quia de miseriis Iudaeorum in antecedentibus non est sermo, 
verum de fuga et afflictione Moabitarum. Quare explicatio proposita et se ipsa et 
nexu apto et refutatione aliarum commendatur. 


Admonitionem Moabitis factam vates ulterius urget et commendat et 
quam recte fiat probat eo quod Deus Sionem miro modo protegit ibique 
thronum iustitiae stabilem collocat. Ratio est eadem quae iam 14, 32 
affertur, qua addita simul elucet non Moabitas se ipsos (v. 1) exhortari 
(Kn.), verum verba esse prophetae quippe qui bene noscat quid salutis 
in Sion a Deo sit repositum. Adeant ergo Sionem supplices, neve ullo 
pacto deterreantur eo quod Sion quoque eidem sorti oppressionis et afflic- 
tionis cui ceterae nationes subiacent videtur esse obnoxia ; nam non est 
ita ; « finitus est enim pulvis, consummatus est miser, defecit qui concul- 
cabat terram »; — exclamatio est triumphantis qui docet impetum 
assyriacum ac tumultum egregie concidisse (cf. 10, 16. 33). Bene ex- 
ponit S. Hier. pulverem « impetum vastatoris » et « depopulator terrae 
qui eam conculcabat et suis pedibus subiiciebat aura flante disperiet ». 
Hebr. nam desinit oppressor, cessat vastatio, absumuntur conculcatores 
e terra ; ità Assyrii designantur cf. 10 '1 : ad conterendum erit cor eius 
et ad internecionem gentium non paucarum. Insignis ergo illa clades 
Assyriis divinitus inflicta praeclaro erit gentibus documento et pignori 
protectionis qua Deus Sionem circumdat et proinde eos quoque qui ibi 
refugium quaerunt. Et eum fructum revera ex clade illa exstitisse, 
discimus ex 2 Par. 32, 23: « multietiam deferebant hostias et sacrificia 
Domino in lerusalem et munera Ezechiae regi Iuda, qui exaltatus est 
post haec coram cunctis gentibus ». 

Cur autem Sion tali protectione Dei cingatur et in ea pro omnibus 
auxilium reponatur et salus, vates repetit ex vaticiniis iam olim Sioni 
et domui Davidis datis v. 8 « et praeparabitur in misericordia solium 
et sedebit super illud. in veritate in. tabernaculo David iudicans et 
quaerens iudicium et velociter reddens quod iustum est » ; — nexus cum 
antecedentibus est idem qui habetur 8, 10; 9,6; 141, 4: oppressio 
cessat, potestas Deo adversaria deiicitur, quia regnum Dei erit stabi- 
liendum. Idque h. 1. eo clarius effertur, quia ipsa illa verba repetuntur, 
quibus olim promissio Davidi data est de throno aeterno ; cf. 2 Reg. 7, 

12. 1 Par. 171, 19. Ps. 88, 5. 30. 38. Thronus ille paratur, firmatur, stabi- 
litur. (hebr.) n gratia (hebr.), quia est gratuita Dei promissio ex sola 
benignitate et clementia in Davidem facta; "Dn iam declarat indolem 
regni theocratici et bona in eo conclusain oppositione ad oppressionem, 
vastationem, conculcationem, qua potestas Deo inimica describitur. Qui 
in illo throno sedet, designatur tamquam heres Davidis qui vere laudes 
Davidi datas in se exhibet, qui ergo ut David rex vir sit secundum cor 
Dei et Dei voluntatem implens et ut talis non cum pompa et fastu agit, sed 
sedet in tabernaculo David i. e. cum mansuetudine, clementia et sine 
Superbia et elatione regnum administrat. Tamquam talis erit iudex 
omnibus numeris absolutus : ius dicet, lites omnes ex norma iuris et 
iustitiae dirimit; dein quaerens i. e. ubique magno studio id unum 
spectat, ut ius et iustitia, status ille rectus quem Deus adesse vult, stabi- 
liatur; et demum id quod vult etiam potest exsequi prompté et effica- 
citer ; unde festinus, promptus in ?ustitia (hebr.). Quare dubitari nequit 
quin vates hic speciem quandam et formam regis davidici delineet, quam 
demum Messias rex in se exprimet. Id iam suadetur verbis ex 2 Reg. 
1, 12. etc. depromptis; id ostenditur eo quod status iudicii ac iustitiae 
per talem regem revocatur, sicuti in oraculis praecedentibus per Messiam 
fieri ostensum est ; vide 2, 4 ; 4, 35 9, 1; 14, 4 seq. ad quae h. Il. allu- 
sionem fieri certum est. Unde plerique etiam interpretes hic Messiam 
regem agnoscunt. Ita S. Hier. : « nec est ulla dubitatio quin capitulum 
hoc de Christo vaticinetur »; ita Euseb. Basil. Procop. Iaim. lerv. 
Sanct. For. Mald. Vat. Sa, Loch, Drechsl. Del. Naeg. Neque obstat 
quod admonitio datur eo tempore quo ipse Messias adhuc longissime 
abest. Sensus enim adhortationis est, ut iam nunc in Sion opem quae- 
rant, quia ibi thronus gratiae Dei stabilitus est. Uti scil. vates in antece- 
dentibus ubique ad altissimas rerum causas penetrans propter Messiam 
regem jam praesentes calamitates superandas et parvi pendendas esse 
docet, ita hic quoque plane ad modum propheticum accommodatum est, 
ut ratio reddatur auxilii efflagitandi sublimissima. Sed dum vates vati- 
cinia domui David data considerat in ultima sua perfectione et absolu- 
tione, nullo modo negat unumquemque regem theocraticum et sedere in 
tabernaculo David et ius ac iustitiam colere debere et exercere. Unde 
verba haec etiam ita accipi possunt, ut quid vi regni theocratici in Sion 
adesse debeat describant et ideo innuant ac promittant regem theocra- 
ticum qui ea mente res administret. 

Quare a vero non plane aberrare censendi sunt qui v. 5 Ezechiam 
regem designari opinantur (S. Ephr. Theod. Sasb. Pint. Lap. Men. 
Tir. Reinke, Net.), in quo quae h. l. dicuntur aliqua ratione adumbrata 
cernuntur et laudibus in s. literis ei attributis confirmantar (cf. 4 Reg. 

18, 3; 20, 3. 2 Par. 29, 2; 31, 20). Igitur Ezechias tamquam typus 
quidam et imago imperfecta veri regis theocratici considerari potest, in 
quo aliqua ratione verba ista completa sunt; ita rem concipere viden- 
tur qui locum vel de Ezechia vel de Christo accipiendum esse docent 
(cf. S. Thom. Mar. Malv.). Atque revera saepius complectuntur pro- 
phetae ea quibus initia quaedam regni Dei et inchoatio constituuntur 
et absolutam eius regni perfectionem una quadam formula generali (cf. 
quae notavi ad Os. 11, 11. Soph. 3, 20. Zach. 2, 4; 10, 10-12). Sed 
quocumque demum modo verba acceperis vel unice de Christo vel 
complexu quodam generali de rege theocratico et Christo summo eius 
apice, id oraculo nostro modo excellenti in medium profertur, dum 
omnia corruant et miseriis tabescant, unum eminere Messiam, spem ac 
solatium et salutis fontem pro omnibus, et. ipsas afflictiones ea de cau- 
sa divinitus immitti, ut via sternatur ad Messiam. 


d) Dira in Moab animadversio 16, 6-11. 


Sed Moab tale consilium adhuc spernit. Ieremias enim idem recolens 
vaticinium miseriam iri devolutum in Moabitas praedicit et solum pro 
novissimis diebus meliorem spem ostendit : « convertam captivitatem 
Moab in novissimis diebus » (Ier. 48, 4). Illam animorum obfirmationem 
et superbiam etiam Isaias accusat et inde necesse esse deducit, ut 
repetitis ictibus Moab concidatur et conteratur. Cum fastu enim et indi- 
gnatione adhortationem vatis repudiant. Unde v. 6 « Audivimus super- 
biam Moab, superbus est valde; superbia eius et arrogantia et indi- 
gnalio eius plus quam fortitudo eius »; — cf. Ier. 48, 14. 21-30. Soph. 
2, 8. In hebr. fastum Moab... fastum eius et arrogantiam eius et 
furorem eius et futiles iactationes; Moab superbia valde est elatus, 
furore agitur et indignatione in Iudaeos; ex iis vane ac superbe se 
iactat, magniloquus est, nullo se periculo tangi confidit, nullius ope se 
indigere summo omnium contemptu iactat. Nota quanta emphasi in 
hebr. fastus describatur : fastum audivimus, fastuosus est valde et 
duplici adhuc repetitione. Huic adiungunt inimicitias, excandescentiam 
(hebr.) in Iudaeos ; de vocibus YiN3 et n?s3 cf. 2, 10; 4, 2; 9, 8; 13, 3. 
11. 19; 25, 11. Ex ea animorum dispositione et iis affectibus 
vaniloquia oriuntur. 

Sed sicut eorum insolentia omnem supergreditur mensuram, ita 
pariter castigatio erit omni exspectatione maior et quae fomenta erant 
pompae et superbiae, ea omnia misere concident; v. "| « idcirco ulu- 
labit Moab ad Moab, universus ululabit; his qui laetantur super muros 
cocti lateris loquimini plagas suas »! — alternis ululatibus patriae 

occasum deplorabunt ; alii alios ad ploratum excitabunt (Osor.); « popu- 
lus ad urbem vel metropolis ad provinciam et cuncta ululatibus terra re- 
sonabit » S. Hier. Ex textu lat. iis qui moenibus suis et arcibus et 
urbibus opulentis confisi (ler. 48, 7. 11) superbiebant horum omnium 
ruina est annuntianda. Interpres « vulgatus nominis interpretationem 
posuit proipso nomine proprio, quod alibi non infrequenter ab ipso 
factum est » (Men. Lap. Tir. Malv. Sanct. For.); hebr. in altero mem- 
bro vitae commoditatem et luxuriem iis iri ademptum exemplo declara- 
tur: de libis uvarum Qir chareseth, gemetis valde contristati ; liborum 
ex uvis passis confectorum mentionem fieri ex subseq. facile explicatur, 
cum de vineis olim florentissimis sermo inferatur. Qir chareseth ean- 
dem arcem communiter censent ac Qir Moab (cf. 15, 1), hodie Kerek 
vel Kerak, quae regio hodiedum adhuc uvarum ferax est. 


S. Hier. in sua versione secutus est Symmachum : xoi; e92oxtvoutvot; y tà «sis 
*ip doxpaxíwe güfytacüs. Veteres vocem "UN varie vertunt. LXX legerunt *3!" ; 
vertunt enim «oi; xxtoixoücw. Sym. vocem sane derivavit à Cw laetari; Syrus 
praebet : super fundamenta i. e. super ruinas gemelis ; forte vocem retulit ad DN 
Ier. 50, 15, et eandem significationem repetunt Sanct. Vat. Clarius et recentiores ex 
arabico Ges. Fürst. Chald. praebet : super viros; an ergo legit wjzx uti revera legi- 
tur in loco parallelo Ier. 48, 31 vel vocemwhebr. ita explicavit ? Hos. explanat fortes 
provocans ad 46, 8. Sed ubicumque haec vox invenitur denotat liba qualia ex uvis 
passis in certam quandam formam conslipalis parare solebant; ita 2 Sam. 6, 19. 
4 Chron. 16, 3. Os. 3, 1. Cant. 2, 5 (cf. Ges. Thes. 166). Unde recentiores etiam hoc 
loco certam hanc significalionem retinendam esse censent (Ewald, Kn. Drechsl. Del. 
Naeg. Net. Roh. Troch.), quae propter subsequentia satis etiam h. l. commendatur. 
Nomen (Hr chareseth etymologice transtulerunt Aq. Sym. S. Hier. neque Syrus 
neque Chald. nomen proprium agnovorunt. 


Vitae commoda esse ablata (cf. v. '] hebr.), cum regio olim florentis- 
sima misere sit vastata, declaratur v. 8 « quoniam suburbana Hesebon 
deserta sunt. et vineam Sabama domini gentium exciderunt; flagella 
eius usque ad. Iazer pervenerunt ; erraverunt. in deserto, propagines 
eius relictae sunt, transierunt mare » ; — hebr. nam campi Hesebon 
elanguerunt; de urbe cf. Num. 21, 25. Deut. 2, 26. Ios. 12, 2; 13, 17. 
96 ; 91, 39. « Inter Esebon et Sabama vix quingenti passus sunt et per 
metaphoram vineae omnis provinciae significat vastitatem » (S. Hier.). 
Quo melius pateat qualis sit vineae excisio ' terraeque vastatio ab inimi- 


1. Alii hebr. vertunt : vites Sibmae dominos gentium contuderunt i. c. vino suo generoso 
potatores vino generoso assuetos percusserunt, inebriarunt, qua ratione quam excellens fue- 
rit vinum explicari volunt (Vitringa, Lowth, Eichhorn, Kn. Del. Cheyne, Hohl.); accipiunt 
n5n uti Is. 28, 1. Sed coniunctio et interpretatio vulg. neglectis accentibus mas. omnino re- 
tineri potest; sic enim duo priora membra vastitatem enuntiant concinnitate magna ; reliquis 

cis invecta, vates describit, per quem ambitum vinea Sabama (Sibma) 
generosas suas propagines et vites nobiles extenderit i. e. quantopere 
per regionem moabiticam vites generosae cultae fuerint. Septemtrionem 
versus palmites generosi (cf. hebr.) ascendebant usque ad lazer « deci- 
mo lapide Philadelphiae ad solis occasum trans Iordanem... distat ab 
Esebon millibus quindecim » (0nom.). Ad orientem versus errabant, 
extendebantur usque in desertum et meridiem versus adeo propaga- 
bantur, ut mare mortuum transirent; relictae sunt i. e. ubique relictae, 
diffusae sunt. « Mare transisse hyperbole erit, aut vere ii palmites ob 
nobilitatem deferebantur ad alias urbes et ultra mare » (Mar. Malv.). 
Magnam ubertatem et prosperitatem vates describit, ita ut non solum 
campi et arva laetos attulerint fructus, verum in ipsum desertum 
vineae dicantur penetrasse, immo mare transiisse. Cum de propagatione 
septemtrionem et orientem versus iam dictum sit, restat, ut mare eam 
indicet quae meridiem versus vel in regione meridiem inter et occiden- 
tem spectante facta sit; ibi autem mare mortuum est, ergo hoc trans- 
iisse palmites dicuntur; idque eo melius, quia in litore occidentali 
eiusdem Engaddi regio vineis celeberrima (Cant. 14, 13) et aliquot milli- 
bus passuum occidentem versus distans ab eodem mari Hebron inve- 
niebatur palmitibus insignis (Num. 13, 23). Neque obstat quod Ier. 
48, 32 dicatur: « usque ad mare lazer pervenerunt » nam membro - 
hoc prius illud apud ler. « propagines tuae transierunt mare » declarari 
minime constat, quia hae duae enuntiationes satis inter se differunt 
neque pervenire ad mare idem est ac mare transire; unde perperam 
aliqui contendunt mare quod nostro loco apud Is. legatur explicari a 
Ier. mare Iazer. 

Pristina conditione florenti et vastitate iamiam ab hostibus ingruente 
inter se comparata animus prophetae dolore tangitur, cuius significa- 
tione quanta sit vastitatis miseria quam visione prophetica aspexerit, 
magna vi nec minore elegantia proponitur v. 9 « super hoc plorabo in 
fletu Iazer vineam Sabama, inebriabo te lacrima mea, Hesebon et Ele- 
ale, quoniam super vindemiam tuam et messem tuam voz calcantium 
irruit »; — suas vates lacrimas commiscet cum ploratu incolarum 
Iazer de destructione et ruina illata ; fletibus profusissimis calamitates 
deplorat quibus Hesebon et Eleale (cf. 15, 4) prosternuntur; quam 
subito et quam inexspectato medias inter vitae voluptates et delicias 


prior conditio florens describitur. — Alii textum »mas. iungunt et vertunt : campi Hesebon 
elangueruut, vitis Sibmae — domini gentium propagines eius contuderunt; vel per senten- 
tiam relativam : cuius palmites domiui gentium exciderunt. — lnsuper vix apte dicitur in 
priore acceptione : palmitibus inebriari, percuti dominos gentium; id fit vino. 

clamores hostiles iasonuerint, vates declarat dicens super vinde- 
miam eorum et messem irruisse celeusma, i. e. « non quidem iubilus 
aut laeta exclamatio calcantium uvas seu vindemias agentium, sed bar- 
baricus hostium clamor in te ruet » (Malv.); cf. ler. 48, 39. Tem- 
pore messisi. e. in ipso laetitiae tempore captivitatis tempus adve- 
niet (S. Hier.); et super messem, super opes et divitias Moabitarum 
Deus alios mittet messores ac vindemiatores hostiles, ita ut pro iubila- - 
tione vindemiantium et laetainter seaeclamatione eorum qui uvas calcant, 
pro hedad vindemiatorum et torculariorum, clamores audiantur mili- 
tum cuncta devastantium et conculeantium (cf. Sanct. Mald. Sa, Mar. 
Calm.). Unde Ier. 48, 33 eleganter dicit hedad illud non fore Aedad 
(hebr.); cf. Ier. 25, 30; 51, 14. 

Atque torcularii isti quos Dominus mittet (vel Dominus ipse, uti 
LXX habent xazxx37450 V. 9) maximo studio et successu. suo funguntur 
munere, ita ut ubi illi caleaverint, iam vastitate et desolatione cuncta 
iaceant conculcata v. 10 « et auferetur laetitia et exsultatio de carmelo 
et in vineis non exsultabit neque iubilabit ; vinum in torculari non cal- 
cabit qui calcare consueverat; vocem calcantium abstuli »; — ex car- 
melo i. e. ex regione fertili ; cf. 10, 48; « idioma Scripturarum est 
quod semper Carmelum montem opimum ac nemorosum... fertilitati et 
abundantiae comparat ac per hoc significat omnem laetitiam et fertilita- 
tem de uberrimis quondam urbibus auferendam » (S. Hier.). Arva et 
vineae iacent deserta; « non erunt qui laetitiae vocem iaciant in vinde- 
mia, qui gaudio efferantur in maxima vini copia, qui in plenis torcula- 
ribus sese ad caleandas uvas mutuis clamoribus exhortentur et exsul- 
tent. » (Osor.). Bene dicitur : hedad (celeusma) cessare feci, ut Dominus 
rerum omnium administrator qui hostibus utitur tamquam vindictae 
suae ministris, belli dux et castigationis auctor declaretur. — De tanta 
rerum conversione et ruina vates non potest non ingemiscere v. 1l 
« super hoc venter meus ad: Moab quasi cithara sonabit et. viscera mea 
ad, murum cocti lateris »; — hebr. ad. Qir cheres ; cf. 19, 1; 16, 1; 
bene S. Hier.: « ne quis putaret planctum prophetae exsultationis indic- 
tum per quam inimicos populi Israel gauderet esse captivos, ex affectu 
et ex intimo cordis dolore et potentissimam quondam urbem subrutam 
lugere se dicit »; «intima viscera mea tacta dolore et miseratione 
lugubrem in vestra clade sonum edunt » (Men.) ut cithara verberata et 
pulsata (Malv. sim. Osor. Sanct.); cf. 15, 5; 16, 9. Quemadmodum 
v. 9 maximam doloris significationem externis manifestationibus decla- 
ravit, ita nunc se intimo quoque affectu tangi eorum miseriis explicite 
asserit. 


IsA1as I — 23. 


354 Is. 16, 12-14 
e) Plaga Moab firmiter decreta 16, 12-14. 


Id quod vates visione perceptum exposuit, iam ita fore nova confir- 
matione asseverat : Moab calamitate ingruente frustra ad idola sua et 
sanctuaria confugiet; nam uti olim Deus in Aegypto iudicium suum 
exercuit contra idola Aegypti (Ex. 12, 12), ita in gentium afflictione 
simul ad oculum demonstrare gestit quam infirma sint atque imbecilla 
gentium idola. Unde v. 12 « Et erit, cum apparuerit quod. laboravit 
Moab super excelsis suis, ingredietur ad sancta sua ut obsecret, et non 
valebit »; — hebr. cum apparuerit, cum laboraverit Moab ... et ingre- 
diatur ad. sancta sua obsecrandi causa — nil valebit, nihil obtinebit i. 
e. Moabitae ingruente periculo studio ac devotione sanctuaria visitabunt, 
immo pietatis exercitiis delassabuntur, sese fatigabunt — at frustra; 
« ultima miseria est nec in his quos semper venerata est, habere subsi- 
dium...pergesadidola, delubra veneraberis, nec in illis reperies auxi- 
lium, quibus vastitas tecum communis adveniet» (S. Hier.). Excelsa hic 
quoque intellige sanctuaria idolorum (cf. 15, 2). Hac sententia adiecta 
firmum Dei declaratur propositum quo statuerit poenas illas a Moabitis 
repetere. Proinde in hac iteratione indicium habemus et documentum 
quo cognoscamus oraeulum datum non iam a conditione quadam depen- 
dere, verum omnino iri impletum (cf. ad Ioel 2, 1. 19. Ion. 3, 10. Hab. 
2, 3). 

Altera additur confirmatio, qua simul determinatur accurate, quando 
humiliatio illa Moabitis in universum praedicta sua sit captura initia : 
v. 48 «Aoc verbum quod. locutus est Dominus ad. Moab ex tunc; v. A4 
et nunc. locutus est Dominus | dicens : in tribus annis, quasi anni 
mercenarii, auferetur gloria Moab super omni populo multo et relinque- 
tur parvus et modicus, nequaquam multus» ; — oppositioneinter hos duos 
versus aperte declaratur, oraculum antecedens iam olim esse datum, 
nunc autem repeti eique addi novam hanc temporis determinationem 
qua humiliatio proxime instans et primus quasi ad oraculum opere 
implendum gradus designetur. Cum igitur vates ipse oraculum hoc de 
Moab designet ut antiquitus ian: editum, omnino assumendum erit, uti 
illud cp. 2 de monte Domini a Michaea prolatum usurpavit, ita hoc 
quoque oraculum ab aliis olim prophetis editum in suum usum conver- 
tisse Isaiam. Qua re simul optime explicaveris, cur in hoc vaticinio ge- 
nus dicendi non semel deprehendatur satis a consueto alienum. Quando 
autem et per quos annuntiationes hoc oraculo expressae traditae sint, 
accuratius definiri non potest. Minis istis antiquis nunc confirmationis 
loco additur instare impletionem opere futuram. Ergo hic quoque vati- 
cinium generale confirmatur speciali addito (cf. 14, 94; 90, 1). Cum 

mercenarius definitum tempus exspectet (Theod.), anni mercenarii ii sunt, 
quibus nihil deest neque superest ; mercenario enim certum tempus 
praestituitur neque patitur sibi aliquid addi, neque conductor quid- 
quam demi patitar (Malv. sim. Pint. Sasb. For. Mald. Mar. Net. 
Rohl. Troch.). Eo tempore gloria Moab, omnis eius potentia, splendor, 
pompa vilescet. (hebr.) cum omni illa copia et multitudine magna vel 
cum omni illo strepitu quo olim Moabitae intumuerunt; residuum au- 
tem quod relinquetur perpaucum erit : reliquiae tenues atque imbecil- 
lae (Osor.). Ita demum complebitur in Moab quoque : «oculi sublimes 
hominis humiliati sunt et incurvabitur altitudo virorum » (2, 11). 

Ex quo tempore tres anni sint numerandi, nescimus. Haud improba- 
biliter tamen cum JVet. dixeris quia oraculum subsequitur mortem Achaz 
(14, 98), spatium designatum haberi temporeillo quo Salmanasar vel Sar- 
gon contra Samariam et Aegyptum, cum cuius rege Osee foedus inie- 
rat, bellum movit ; ea temporis conditione facile fieri potuisse ut Moa- 
bitae ab Assyriis affligerentur, cum inter ditionem regni israelitici et 
Arabiam septemtrionalem quam Sargon in suam redegisset potestatem 
sedes haberent suas. Cum de plurimis eorum temporum eventibus vel 
admodum pauca vel plane nihil ad nos perlatum sit, mirum non est 
quod qua ratione hoc oraculum re sit completum per singula ostendi 
nequeat. Qua autem mente rationalistae in sacros prophetas invehantur, 
disce h. l. ex assertione aeque impia ac gratuita quam Kn. profert : 
probabiliter vatieinium hoc Isaiae non esse impletum, cum de ea im- 
pletione libris historicis nihil prodatur. Quid haec valeat ratio, modo 
dixi. Tempore ab Isaia assignato inchoatam esse Moabitarum humiliatio- 
nem neque tamen eos plane prostratos, ex eo colliges quia Ieremias denuo 
vaticinium idem Moabitis annuntiat. Quod in aliis valere videmus etiam 
in hoc obtinet : norma statuitur generalis, quae ut opere compleatur 
saepe multis repetitisque casibus et longo temporis intervallo opus est 
(cf. oraculum de Babel). 


Quo sensu dicatur v. 13 hanc prophetiam locutum esse Dominum ez func 
' controvertitur. Voce 3N'2 ez tunc certum temporis spatium non definitur; pot- 
est designare a saeculo, ab aeternitate vel generatim iam olim (cf. Is. 44, 8; 
48, 3. 5. T) vel tempus modo praeteritum nuperrime (cf. 2 Sam. 15, 34 hebr.). 
Sunt qui censeant nihil aliud diei quam ipsi [saiae iam antea hoc oraculum de 
Moab esse patefactum (cf. Rohl. Del. Naeg.). Sed communiter tamen oracula 
iam olim data respici contendunt. [ta v. g. S. Hier. : « ex quo putas tempore? 
videlicet ex eo quo creatus est Moab ; et Dominus ait : Moabitae et Ammonitae 
non intrabunt in ecclesiam Dei (Deut. 28, 3) ; sive ex tunc pro antiquo tempore 
intelligamus, quod olim divina sententia ista decreta sint »; similiter etiam 
S. Cyr. mentionem infert prohibitionis mosaicae ; sed ad illam non fieri allusio- 

nem satis patet. Alii ex tunc referunt ad Am. 2, 4-3; ita Sanct. Lap. Tir.; 
sed cum tam explicite dicatur Aoc verbum quod locutus est, iure consequi vide- 
tur, in prisco illo oraculo similia praedicta esse iisdem fere verbis; at in -vati- 
cinio Amos nihil legitur tale, ut idem dici possit oraculum cum nostro. Eadem 
ratio etiam valet contra eos qui omnia oracula contra Moab in s. literis iam 
consignata intelligunt Num. 91, 27-30 ; 24, 17. Am. 2, 1-3. Ps. 59, 10; 82, 7 
(Haevernick, Drechsl.) ; nam nemo dixerit oraculum hoc ad illorum imitatio- 
nem esse expressum, cum ne minima quidem ad illa allusio in hoc vaticinio 
deprehendatur. 

Ut quid rei sit maiore cum probabilitate investigemus, notandum est Isaiam 
etiam 2, 2 seq. prophetiam iam ab alio editam in suum adhibuisse usum; 
unde cum hoc loco ipse nobis dieat (quod 2, 9 non dixit) oraculum iam olim 
esse editum, facile quis sibi persuaserit vaticinium antiquum ab Isaia denuo pro- 
poui. [dque eo confirmatur quia haud pauca in eo inveniuntur, quae a modo 
quo Isaias loqui solet satis recedunt, Id quidem illi ipsi fatentur qui soli Isaiae 
oraeulum adseribunt ; et revera carmen adeo lugubre in quo íanta vatis com- 
motio, fletus, dolor exprimatur, iam non invenies apud Isaiam ; nunquam apud 
Isaiam deprehendes tot sententias particulis *2, DOw.5 inter se iunctas ; acce- 
dunt phrases sat multae quae huic vaticinio omnino peculiares sunt (domini 
gentium, "rn, additamentum, y'2. oppressor, HTpP opes, facultates, n3Y N'2n 
afferre consilium, nb*bs n'y decisionem facere, Pap 5x me ponere umbram, 
np: ww clamorem excitare, clamor contritionis; aliaque quae vide apud Kn. 
Del.). Neque haec ea sunt, ut soli argumento peculiari adscribi queant, quod 
cum alibi Isaias non pertraetaret simile, iam non similia adhibere potuerit. Nam 
vaticinia de vastationibus et infortuniis non desunt. Ex altera parte complura 
etiam leguntur, quae omnino ad Isaiae genus dicendi exacta sunt; ita 10, 4-5 
esse ad Isaiam referendum, Ewald omnino consentit; item vide 16, 6. 10; 
v- 13. 14 esse omnino Isaiae omnes concedunt. Quae si consideraveris, omnino 
suaderi videtur, Isaiam olim editum imitatione expressisse ita ut quae illi pecu. 
liaria essent aliquo modo retineret ; unde,vere dici potuit : hoc est verbum quod 
locutus est Dominus ez furic ; simul tamen priseum illud ita ad suam prophe- 
tiam accommodavit, ut normae illi substaret quam in hae oraculorum serie pro- 
sequitur. Neque obiici potest de tali vaticinio alteri prophetae facto nihil 
aliunde constare. Nam respondeo, etiam de prophetia ab Enoch edita nobis nil 
notum esse nisi ex assertione et verbis Iudae apostoli in sua epistola catholica 
v. 14; si ergo prophetia ab Enoch edita ad nos transmittitar per Iudam, multo 
facilius coneipi potest, antiquum oraculum ab Isaia nobis esse conservatum. 
Insuper advertere iuvat etiam apud Iudaeos varia esse certa traditione conser- 
vata quae in sacris literis non continentur ; ita v. g. quae idem ludas v. 9 nar-, 
rat : « cum Michael archangelus eum diabolo disputans altercaretur de Moysi 
corpore, non est ausus iudicium inferre blasphemiae, sed dixit : imperet tibi 
Deus », ita nomina magorum aegyptiacorum qui restiterunt Moysi 2 Tim. 3, 8. 

Quis autem fuerit vetus ille propheta, euius oraculum [Isaias in mentem revo- 
caverit, frustra quaeritur. Ex 4 Reg. 14, 95, leroboam restituisse terminos 

Israel « ab introitu Emath usque ad mare solitudinis iuxta sermonem Domini 
Dei Israel quem locutus est per servum suum lonam filium Amathi » Hitz. 
evincere studet oraculum hoc de humiliatione Moab a Iona esse editum; sed 
quam infirma haec sit coniectura, facile patet; nam utut Ionas in illo vaticinio 
aliquam Moabitarum humiliationem per Ieroboam praedixerit, quis inde inferre 
potest talem ut h. 1. legimus esse praedictam, quae tempore leroboam nullo mo- 
do opere est completa ? Dein etiam valde dubitare licet, num Ionas qui Ninivi- 
tas ab exitio salvari aegre fert talem animi teneritudinem erga Moabitas exhi- 
buisse et tot de iis fudisse lacrimas censeri merito possit. Nihilominus Ionam 
habent auetorem Kn. Maurer, Gust. Baur, Thenius (apud Del.). Ceterum de 
Iona propheta eodem qui 4 Reg. 14, 25 nominatur et qui Ninivitis praedicare 
iussus est deque eius moribus vide quae notavi in Comment. in Proph. min. I 
p. 351. 366. 386 seq. 


4. Oraculum in Damascum et Israel AT, 4-14. 


Anc. — Annuntiatur ruina Damasci talis ut solum damascenum non 
tam sit hominibus futurum domicilium quam pecoris stabulatio aut fe- 
rarum latibulum (Sanct.). Simul cum regno foederato Israel ita conci- 
det, ut parvae solum reliquiae remaneant ; ea demum castigatione addu- 
centur, ut relicta idololatria Sanctum Israel agnoscant (17, 1-8). Denuo 
recitatur causa ruinae, Dei scil. oblivio et idololatria ab alienigenis trans- 
sumpta, qua fatales illi fructus editi sint (11, 9-11). Quare Israelitae 
sunt castigandi ; verum ipsi huius castigationis exsecutoresa Deo egre- 
gie erunt deiiciendi et subito prosternendi ; unde ex ipsa punitione spes 
adest pro populo Dei (17, 12-14). — Hoc vaticinio ea complentur quae 
iam 1, 8 de Damasco praedicta sunt ; ibi Damascus a spe ditionis suae 
dilatandae deiiciebatur; iam ei interitus regni praedicitur. Simul cum 
Damasco minas intentari regno israelitico foedere antitheocratico in re- 
gni iudaici perniciem cum damasceno impie sociato, ex iis quaecp. '1ex- 
ponuntur facile fluit. Qualis autem fructus futurum sit ut enascatur ex 
iudicio inflicto, propheta hoc oraculo eodem modo enuntiat, uti in hac 
serie fieri solet (cf. 14, 1. 2. 39 ; 16, 5 ; 19, 32 ; 20, 6 etc.) et uti ex 
norma in vaticiniis praecedentibus statuta consequitur (cf. 1, 27; 4, 
279, Diete. 


a) Ruina regni utriusque 17, 1-8. 


A regione moabitica, quae est ad orientem Iudaeae, sacer vates ser- 
monem transfert in septemtrionem et regno damasceno eiusque foede- 
rato regno israelitico ruinam annuntiat v. 1 « Onus Damasci. Ecce, 
Damascus desinet esse civitas et erit sicut acervus lapidum $n ruina » ; 
— cum mox (forte iam v. 2) sermo fiat de regno israelitico, aliqui titu- 
lum in dubium vocarunt vel ad compilatorem imperitum qui oraculum 

haud bene intellexerit reiecerunt vel casui cuidam attribuerunt, quia 
Damascus primo loco nominata sit(cf. Ges. Kn. Drechsl. Naeg.). Sed ti- 
tulus suo iure optime constat. Est enim Damascus, uti cp. 1 elucet, 
pars maior in illa contra regnum iudaicum coalitione ; Syria ibi 7, 2. 5. i 
primo loco nominatur, Syriae auxilium Israel expetebat ut bellum in- 
ferret Iudae. Quare propheta dum Syriae interitum annuntiat, etiam 
Israelis foederati sortes describit. Praeterea sortem Israelis adeo arcte 
connectens cum Syria et Israelem exhibens cadentem per Syriam et cum 
Syria, ita ut infortunium uno nomine oneris Damasci repraesentetur, si- 
mul indicat regnum israeliticum exuta indole theocratica plene quasi in 
gentilium ordinem et censum transiisse et cum iis esse annumerandum. 
Quare titulus non uno nomine bene positus est. Ecce, qua voce admi- 
rationem vestit vates, rem magni momenti, rem certo futuram esse 
declarat ad quam ut sedulo mentes advertant exhortatur. Damascus e 
numero civitatum removebitur (cf. hebr.); qui thronum davidicum subver- 
tere conabantur (1, 6), suam ipsorum civitatem ac regni caput et decus 
mox cernent misere dirutum et destructum : erit acervus ruinae, cumu- 
lus ruderum; ecce, ad quid recidet potestas theocratiae adversaria ? 
attende paronomasiam ?Z22,."72i. e. quasi dicat : ex urbe (meir) fit 
acervus (mei). 

Ex capite et centro regni ruina serpet in regiones vicinas et in con- 
foederatos ; pro splendore, bellico tumultu, multitudine hominum aderit 
vastitas et desolatio v. 2 « derelictae civitates Aroer. gregibus erunt et 
requiescent ibi et on erit qui exterreat » ; — duo oppida Aroer nomi- 
ne in regione transiordanica aderant : Aroer in tribu Gad in valle Gad 
orientem versus a Rabbath Ammon (cf. Ios. 13, 95. 2 Sam. 94, 5), et 
alterum in dextera Arnon ripa, quod oppidum modo ab Israelitis occu- 
patum (Deut. 2, 36 ; 3, 12 ; 4, 48. Iud. 11, 26), modo Moabitis cedebat 
(Ier. 48, 19). Cum vates nominet urbes Aroer forte utraque erit. intelli- 
genda eo sensu, ut omnem ditionem transiordanicam ab oppido in sep- 
temtrione et ab oppido in meridie comprehensam velit vel urbes omnes 
circa Aroer designet. Attende paronomasiam in "Z^2 "77; Aroer praeter- 
ea nomen et omen habet, cum sono suo accedat ad "TUS nudus v2 
inops etc. Si utrumque Aroer ! hic cernimus, certo iam transit sermo ad 
ditionem israeliticam ; si autem prius Aroer solum intelligimus, fieri 
posset ditionem damascenam ut vates designaret; nam eas urbes forte a 
Syris esse occupatas negari non poterit (cf. Drechsl.); sed plerique in- 
terpretes iam h. l. ditionem tangi israeliticam affirmant. Regiones 

1. LXX habent pro Aroer zi; aioyx ij. e. 3 Y "77 ct ita legendum censet de Lagarde 77. 

olim fertiles et ab hominibus cultae, ipsae urbes iam desertae et de- 
structae gregibus cedent qui placide ibi accubabunt, cum in regione de- 
serta nemo sit qui eos exterreat, vel quia in campis vastis nulli sint a- 
gri culti, a quibus eos arcere oporteat (Osor.). Hac descriptione urbes 
dirutas, homines in captivitatem abductos esse dicit. 

Atque cur Damasco ea instet ruina, in ruinae descriptione delarat v. 3 
« et cessabit adiutorium ab Ephraim et regnum a. Damasco et reliquiae 
Syriae sicul gloria filiorum Israel erunt, dicit Dominus exercituum »; 
— bene rem proponit S. Hier. : « quia semper decem tribubus contra 
Iudam praebebat auxilium, ut Regum et Paralipomenon narrat historia, 
etiam ipsis vastitatem ab Assyriis appropinquare significat » ; Syria ini- 
micitiis Ephraim contra domum davidicam opem praestitit : ergo 
vincimini, quia Emmanuel (8, 9. 10); qui viribus iunctis ordinem 
rerum et regnum a Deo institutum impugnarunt, iidem una quoque rui- 
na cadent, ut sicut pares fuerint in superba contra Deum elatione, ita 
pares quoque sint et inter se assimilentur in abiectione. Unde multa 
cum ironia dicitur reliquiae Syriae sicut gloria ; qualis haec gloria futura 
sit, vates iam exposuit 1, 8. 9; 8, 7; utriusque regni fastus et pompa 
maxima cum ignominia concidet. LXX sensum referunt : neque enim 
tu melior es filiis Israel et gloria eorum. — Alii explicant : munimentum 
cessabit ab Ephraim i. e. Samaria urbs et arx principalis ruet vel gene- 
ratim urbes munitae destruentur (cf. Malv. Sa, Ges. Kn. Drechsl. Del. 
Naeg. Rohl. Troch.); in qua acceptione ipsa annuntiatio a Damasco 
transit in regionem transiordanicam, dein in Samariam et demum Da- 
mascum revertitur (cf. JVaeg.) ; sed idem etiam adest in priore explica- 
tione ; nam eo ipso quod fulcrum et munimentum i. e. Syria recedat ab 
Ephraim, Ephraim quoque concidere intelligitur. Adde quod hac expla- 
natione optime ratio redditur, cur Damascus ruat, dum in altera de tali 
nexu et mutua inter se habitudine nihil afferatur ; praeterea perpende, 
Damascum ex titulo et ex i, 2. 5 in foedere illo locum occupàre emi- 
nentem, qui explicatione hac optime hic quoque, uti exspectari debet, ex- 
primitur. Quare interpretationem iam a S. Hier. For. Sanct. Mald. 
Sasb. Pint. Mar. propositam esse praeferendam censeo; est h. l. nervo- 
sior, uberior. — Demum dicit Dominus exercituum Dei potentia et 
voluntate ostensa quasi sigillo effatum munitur; « hoc totum fiet quia 
Dominus locutus est, cuius verba irrita esse non possunt » (S. IHier.). 

Quod modo ironice dictum est de gloria Israel, iam accuratius per sin- 
gula declaratur ut ostendatur omnem potentiam quae sese erigat con- 
ira ordinem a Deo institutum suam ipsius moliri perniciem et misere 
demum esse collapsuram. En quam constanter vates vestigiis semel im- 
pressis inhaeret; unde v. 4 « et erit 2n die illa, attenuabitur gloria Ia- 

cob et pinguedo carnis eius marcescet » ; — in die illa qua scil. Damas- 
cus concidet; iterum nexus effertur fatalis ille cui se Israel foedere fu- 
nesto innodavit; utique « qui adhaeret labili, cadet cum labili »; ad 
hoec tandem spes in hominibus posita recidet! Gloriae nomine omnia 
comprehenduntur, quibus regnum floret et auctoritate pollet : incola- 
rum multitudo et prosperitas, apparatus bellicus, splendor et magnifi- 
centia urbium, ditionis latitudo atque ubertas etc.; haec omnia parva 
et exilia reddentur; pinguedine designari solet insolentia, arrogantia, 
fastus superbiaeque tumor, quo quis divina iura et humana spernit et 
contumaciter in ea invehitur (cf. Ps. 2, "1. Iob 15, 27). Unde ea com- 
paratione ratio quoque ruinae assignatur. Quanta vero tabe futurum sit, 
ut pinguedo illa evanescat, iam tribus comparationibus illustratur, qui- 
bus paucas reliquias salvas fore conditione valde humili constabit : v. 5 
« et erit sicut congregans in messe quod restiterit el brachium eius spicas 
leget, et erit sicut. quaerens spicas in valle Raphaim » ; — hebr. et erit 
sicut colligere in messe culmum i. e. sicut si quis tempore messis colli- 
git segetem in culmis stantem ef brachium eius spicas demetit et erit 
sicut colligens spicas in valle Raphaim i.e. Israel maturus est iudicio, 
ager plenus segete; veniet ergo messor, Assyrius, et bene fungetur mu- 
nere. Instituitur messis cum alacritate et cum sedulitate magna omnes 
fruges colliguntur; ita Assvrius prompte et penitus exercet iudicium 
exercebitque facile, sicuti segetes facile faleibus demetuntur sine ullo 
messorum vel periculo vel labore magno : « ergo sicut messor omnes 
spicas metit et alio comportat, sic Assyrius omnes Israelitas captos ducet 
alio » (Mar. sim. For. Malv. Mald. Rohl.). Imaginem messis de tali iu- 
dicio abscissionis et destructionis adhiberi, vide Os. 6, 11. Ioel 3, 413. 
Vallis Raphaim inter Ierusalem et Bethlehem, cuius pars septemtrionalis 
contermina erat utrique tribui Beniamin et Iuda (cf. Ios. 15, 8; 48 46. 
2 Reg. 23, 13 — Iosephus, Ant. '1, 12. 4) magna olim fertilitate celebris 
fuisse videtur; unde sicut illuc ob segetum abundantiam messores ac- 
currebant (For.), ita Assyrii ad spolia gloriae Iacob colligenda festina- 
bunt alacres. 

In messe praeter abductionem fere omnium paucas quasdam reliquias 
relinqui ex Israel cernere poteris. Ita textum graecum concipit S. Cyr. : 
« quod et facile et sine sudore victuri essent Samaritanos Assyrii bel- 
lantes et ad haec rursus quod non in totum ac prorsus in interitum 
ruerent, sed futurum esset residuum pusillum, denotavit manifeste no- 
bis hisce verbis sermo prophetieus. Nam qui metendi spicas habent pe- 
ritiam, artificiose demessum frumentum colligunt, semper autem post 
se stipulam velut inutilem relinquentes totam segetum latitudinem per- 
currunt » — habent quippe LXX xi xzzaAeic07, £y abcr; xaAáya. Utique 

ea ipsa messis mentione suggeruntur et sequentibus explicite declaran- 
tur. A messis imagine non est aliena comparatio venationis vel pisca- 
tionis, qua hostes omnia spoliare dicuntur; cf. ler. 16, 16 : « ecce 
ego mittam piscatores multos, dicit Dominus et piscabuntur eos, et post 
haec mittam eis venatores et venabuntur eos de omni monte et de omni 
colle et de cavernis petrarum », Hab. 1, 18. Quod Ieremias inserens 
post haec indicat, apte quoque ac facile ex duplici vel triplici comparatio- 
nis membro h. l. colligitur; fore scil. plures Assyriorum vel generatim 
hostium incursiones, quibus messis illa abscindatur; unde Men. : « rex 
Assyriorum semel et iterum cladem inferet non solum messem faciens, 
sed etiam spicilegium paucorum illorum qui superfuerint congregans » ; 
de iterata irruptione explicant Osor. Mald. eaque revera habetur tem- 
poribus Theglathphalasar, Salmanasar, Sargon. 


Cum :v2p culmus, seges in culmis stans, in vulg. translatum, sit h. 1l. quod 
restiterit (alias seges quoque cf. Ex. 22, 5. Deut. 16, 9; 23, 26. Iud. 15, 5; 
culmus Os. 8, 7) alii cam S. Hier. iam hunc versum de solis reliquiis paucis 
accipiunt : « et est sensus : tam pauci remanebunt in Damasco quam solent 
post messores paucae remanere spicae, quas in valle Raphaim latissima et po- 
tentissima solent pauperes legere » (S. Hier. sim. Haim. Herv. S. Thom. Sanct. 
Pint. Lap. Tir. Calm.). Sed alia explicatio verbis hebr. magis est consentanea. 
Singularis est acceptio Sasb. : « Damasceni et filii Israel erunt quasi vulgo esse 
solent qui spicas legunt post terga metentium, hoc est, tam miseri erunt et 
pauperes ». ; 

Alii textus hebr. prinum membrum vertunt : et erit ac si messor spicas colli- 
git (cf. Del. Rohl. Net.); explicant sp messor vel supplentes Vw (Ges.) vel 
vocem eadem significatione accipientes qua "Xp. Sed vocem alia notione quam 
qua semper occurrat accipere minime omui est. Unde vox in significatione 
messis retinenda est. Alii accipiunt i?2p tamquam nomen appositum ad messem 
i. e. messem quae in segetibus consistat colligere (LXX, Kn. Drechsl.) ; verum 
simplicius est ac melius in "p agnoscere accusativum temporis, uti S. Hier. 
explicavit (ita Naeg. — vide Ewald, Lehrb. 2. 204 b.). 


Paucas remansuras esse reliquias iam explicite statuitur compara- 
tione ex agro in vineam et hortum translata v. 6 « et relinquetur ín eo 
sicut racemus el sicut excussio oleae duarum vel trium olivarum in sum- 
mitate rami sive quattuor aut quinque in cacuminibus eius fructus eius, 
dicit Dominus Deus Israel » ; — hebr. et relinquentur in eo racematio- 
nes, sicut in excusstone olivae duae vel tres baccae in. summitate. cacu- 
minis, quattuor, quinque in ramis eius, arboris frugiferae; in vindemia 
unus alterve racemus fugit oculos et attentionem colligentium ; duae 
vel tres olivae in summo cacumine latitant vel in ramis absconsae fefel- 
lerunt sedulitatem decutientium — ita erunt reliquiae Israel paucae, 

dispersae, pauperes. Ita concidet gloria Israel et ita quoque erunt reli- 
quiae Syriae (cf. v. 3. 4). Notatu dignum est quam crebro prophetae 
reliquias salvas fore moneant ; hac enim doctrina clare ostendunt et in- 
culcant, liberationem illam et salutem post peccatum concessam, as- 
sumptionem in regnum messianicum, non generationi et descensui ab 
Abraham, verum soli gratiae et benignitati Dei esse adscribendam. Hac 
monitione toties repetita (cf. Am. 3, 12; 5, 3; 9, 8. Mich. 5, 3. 1; 1, 1. 
Soph. 3, 43. Ier. 4, 21; 5, 10 et supra ad 1, 9; 4, 1; 6, 13; 10, 20. 
21) in antecessum condemnant gloriationem illam et fiduciam carnalem: 
filii Abraham sumus. 

Uti leremias postquam omnem pompam deiectum iri ac. conculcatum 
ostendit, ruinis illis imponit quasi epitaphium magnificum de hominis 
vilitate et de maiestate Dei (Ier. 9, 23. 24), ita Isaias ad quem fructum 
efficiendum humiliatio illa tendat sui propositi tenax declarat v. 'i 
« in die illa. inclinabitur homo ad. Factorem suum et oculi eius ad 
Sanctum Israel respicient. v. 8 et non inclinabitur ad altaria quae. fe- 
cerunt manus eius et quae operati sunt digiti eius non. respiciet, lucos 
et delubra » ; — cf. 2, 41; vexatio ergo dedit intellectum (28, 19) ; 
illis iudiciis quae Deus diu praedixit se Deum vivum et omnium rerum 
administratorem declaravit ; animos rebelles afflictionibus contrivit et 
« oculos fornicantes post idola » (Ez. 9, 6); in summa rerum angu- 
stia homines afflicti facilius recordantur Dei unici Salvatoris, et si om- 
nia fulera humana ablata sunt, atque simul potentia et pompa hominum 
deiecta solus Deus excelsa maiestate triumphator exsistit, felici quadam 
necessitate fieri concipitur, ut animi hominum rerum humanarum ina- 
nitate perspecta ad Dominum convertantur. Duo Dei tituli proponuntur, . 
alter pro integro genere humano valens et quo ultima ratio ipsius nos- 
trae exsistentiae ad eum refertur, specialis alter qui populi electionem 
atque elevationem, brevi ordinem supernaturalem ultimatim spectat (cf. 
6, 3). Hac Dei cognitione practica imbuti iam avertuntur a creaturis, ab 
idolis quorum impotentiam practice didicerunt, quorum cultus stultitiam 
vates breviter sed nervose describit : et quae operati sunt digiti eius 
(non respiciet) ascherim et simulacra (solis); illa ad cultum Astartes 
pertinent, statuae eius, arbores ei sacrae, luci ; haec. ad cultum Baal 
spectant deum solis. Vide quae de Aschera latius adnotavi ad Mich. 5, 
13 (Comment. in Proph. min. I p 481) ; de Baal cfamman vide Scholz, 
Goetzendienst p. 140. 142. 156; appellatio haec satis frequens est in 
incriptionibus punicis et ea Baal ut Deus solaris declaratur ; G'z8n co- 
lumnae vel stelae erant in eius honorem erectae arisque appositae co- 
lumnae solares (cf. Riehm, Handwoerterb. I p. 197). Idololatria Phoeni- 
cum iam diu egerat apud Israelitas radices tam altas quam funestas (cf. 

Iud. 2, 13 ; 3, 1; 6, 27; 10, 6. 1 Reg. 7, 4) neque mirum, quia cum 
effusis voluptatibusiungebatur. In regno israelitico eam praecipue quo- 
que fovit "lezabel (3 Reg. 16, 31 eto.). 


b) Oblivione Dei inducta est ruina 47, 9-11. 


Iterato inculeat vates ruinam eiusque causam. Regno enim tum satis 
firmiter consistente (cf. 7, 1. 2) ruinam fore quis tam facile animo con- 
ceperit? Unde necesse erat iterum iterumque etiam invitis auribus et 
animis incredulis nexum illum necessarium ingerere qui adsit inter 
impietatem et ruinam et prosperitati fallaci qua sese fortasse iactabant 
et contra reprehensiones prophetae satis se munitos existimabant lar- 
vam detrahere. Utrumque hac in parte vates egregie praestat. Incipit a 
ruinae descriptione simili modo uti v. 4; v. 9 « In die illa erunt. civi- 
tates fortitudinis eius derelictae, sicut aratra et segetes quae derelictae 
sunt a. facie filiorum Israel, et eris deserta » ; — i. e. urbes quibus 
nunc famquam munimentis firmissimis atque invictis gloriantur ac con- 
fidunt (cf. 9, 10: lateres ceciderunt, sed quadris lapidibus aedificabi- 
mus), erunt derelictae ; eadem ratione iis adimentur, ut olim priscis 
habitatoribus Chanaan ea quae possederunt adempta sunt, cum filii Is- 
rael, divini iudicii exsecutores ac vindices, terram occuparunt. Hac 
comparatione admonentur, terram sibi a Domino esse concessam eo pac- 
to, ut foedus initum servarent ; quo violato se iam eodem ordine esse quo 
fuerint prisci incolae, qui propter scelera abominanda eiecti fuerint et 
deleti. Sicut ergo divina potentia sese manifestaverit in illorum exstirpa- 
tione, ita Deum, cum similibus sceleribus terram polluerint, denuo si- 
mile vastationis iudicium in illorum criminum socios ac participes iam- 
iam parare. Qua comparatione qui olim fuerint peccatorum vindices 
et ultores Dei nomine, iam ad Chananaeorum quos exstirpaverint condi- 
tionem et censum delapsos esse acerba reprehensione effertur ; insuper 

Israelitarum cladem fore ignominiosiorem ; Chananaei enim devicti sunt 
a populo electo ; populus vero electus devincetur ab idololatris qui ultio- 
ne peracta a Deo ut virga iam inutilis confringentur (cf. 10, 5). Uti 
Amorrhaei etc. fugerint pavore perterriti, ita Israelitas in omnem par- 
tem coram Assyriis esse fuga dilapsuros. 


Sensum esse, lerram israelilicam fore deserlam sicut olim terra Chanaan a suis 
incolis deserta fuerit, non solum plerique interpretes lat. explicant (cf. S. l[lier. 
Thom. Pint. Osor. Sanct. Sasb. Mald. Mar. Lap. Men.), sed etiam qui textum hebr. 
sequuntur v. g. Drezhsl. Kn. Del. Naeg. Net. Rohl.; hunc plerique vertunt : sicut loca 
deserla (ruinae) in silva el en cacumine (montium) i. e. arces et urbes Israelitarum 
fore ruinas, sicul arces et castella Chananaeorum, quorum rudera el ruinae adhuc 
cernantur in silvis et in verlice montium ; vin accipiunt uti 1 Sam. 23, 15 nen 

silva et 2 Chron. 27, & aman in saltibus ; *n2N quae vox hic et v. 6 occurrit, hie 
explicant de cacumine montium. Alii interpretantur verba sicut relictum silvae et 
rami de iis quae relinquere solent qui arbores in silvis caedunt vel fructus colligunt 
et quae reliquiae pauperibus ex filiis Israel cedunt, uli praescribitur de messe Lev, 
19, 9. 10. Deut. 24, 19 seq. et uti fecit Ruth (2, 2 seq.) ; ita Mald. Malv. Ges. Ros. 
Troch., vel etiam integram sententiam de fructibus immaturis in virgullo el ramis 
relictis intelligunt. Voces alii melius interpretantur ut nomina propria; ita LXX 2v 
xoázo) bvuaiiliuxoY oi "Apoppato: «xi oi E9xtot '; videntur YY2N de Amorrhaeis intel- 
lexisse (*i2N mons? ergo montani ?) et vjwi de Evaeis (Hevaeis) explicasse (ob Iud. 
1.252 Ros.) ; nomina propria etiam Syrus deprehendit. De varia veterum acceptione 
refert S. Hier. esse interpretatum Aquilam festam et. Emir, Symmachum silvam et 
Amir, Theodotionem verba posuisse hebr. ars et emir « quod apud eos emendatius 
legitur hores et amir id est vomeres et acervi segetum » ; ob oculos ergo babuit 
S. Hier. verbum vin aravit ; 2x v. 6 transtulit ramum ; hic vocem explicasse videlur 
ac si scriberetur vxo manipulus. — Explicatio textus hebr. communior apud recen- 
tiores de ruinis in sallibus ct montium verüieibus relielis satis consentanea est ; reiici 
vero debet illa de paucis reliquiis quae caesis arboribus ete. remaneant; nam praeter 
alia huie non potest aptari id quod additur a facie filiorum Israel. 


Qua vero via ingredientes talem sibi ruinam ac poenam machinentur 
ipsi, vates intrepide docet v. 10 « quia oblita es Dei salvatoris tui et 
fortis adiutoris tui non es recordata, propterea plantabis plantationem 
fidelem et germen alienum seminabis » ; — hebr. ideo plantas planta- 
tiones amoenas et vilibus peregrinis conseris eas ; uti S. Hier. adnotat 
ad plantationem fidelem esse hoc pressius et per ironiam legendum, 
idem valet de plantationibus amoenis in textu hebr. saltem si quid demum 
mali istis populo sit inferendum consideraveris. Dicit ergo vates : Dei 
qui vere salutem praestat et forti adiutorio suos et vult et potest prote- 
gere obliti sunt; e& ideo quia tamen animi hominum numine quodam 
indigent, deflexerunt ad cultus peregrinos; hos tamquam germen et 
semen peregrinum intulerunt in plantationem et vineam Domini ; cultus 
peregrini genera, quae voluptatibus plena erant, censebant plantationes 
iucundas, deliciis plenas, vel (ex textu lat.) stabiles, permanentes ?, 
securitatem praebentes. Comparatione hac male feriata illa sedulitas 
mores gentilium imitandi et iniuria indicatur, quam Deo foederis, fonti 
omnium bonorum, pacto turpiter violato intulerunt. 


i. Cui interpretatioui caleulum quoque adiicit de Lagarde (Semitica I p. 31), scribens 
"owns "ns; cum in prisea scribendi ratione magna adsit similitudo inter w* et »:. 

2. LXX praebent oí:sopx Azxtoz0v ; inde otiam in codd. vulg. saepius invenitur lectio Zn- 
fidelem ; utramque praebet et. explicat S. Thom.; meliorem infidelem censet Mald. sed cuin 
in comment. S. Hier. solum prior inveniatur, eam recte retinuerunt correctores romani quo. 
rum erat versionem non novam condere sed priscam pristinae suae puritati restituere, qua- 
lis e manu interpretis olim prodiisset; de qua re vide Cornely, Introd. I p. 463. — Ceterum 
de Lagarde (l. c. p. 32) in yz Adonidem deprehendi posse arbitratur. 

Verum omnis plantatio quam non plantavit Deus eradicabitur. Brevi 
luxurie quadam fallaci et mendaci florebit, at nihil demum afferet nisi 
dolorem et ruinam : v. 14 « Zn die plantationis tuae labrusca et mane 
semen, tuum florebit ; ablata est messis in die hereditatis, et dolebit 
graviter » ; — i. e.-id quod plantabas non erat vitis vera et generosa, 
sed « revera amari plantam fructus et labruscam plantasti » (Sanct.) ; 
crevit quidem haec plantatio et specie tenus statim florebat; sed cum 
tempus adesset percipiendi fructus, non modo non aderat messis ulla, 
verum dolor et aegritudo gravis. Imitatio illa cultus peregrini morumque 
aliorum utique attulit, quibus sensus oblectarentur et pascerentur volup- 
tates ; insuper foedus antitheocraticum cum Syris non caruit commodis ; 
at quam cito transiit prosperitas haec et illa voluptas! Quando plena 
exspectabatur perceptio commodorum, Deus subita ruina omnia abstulit 
et miserrima calamitate populum infidelem prostravit. Ita satis bene 
fluit textus lat. neque multum abesta textu hebr. in die plantationis 
tuae sepiebas (vineam) et mane satum tuum fecisti efftorescere — acervus 
messis in die calamitatis et doloris acerbissimi i. e. cum sedulitate et 
cura cultum moresque extraneos fovebant et revera per aliquod tempus 
prosperitas inde in populum redundare videbatur ; verum egregie decepti 
sunt ; tandem aliquando nihil aliud inde metebant nisi cumulum malorum 
et dolorum. Messisfit mentio qua et nexus inter culpam et poenam optime 
declaratur et deceptio illa dolore plena, quia eo momento quo optima 
quaeque abundantissime se percipere sperabant, pessima quaeque et 
acerbissima experti sunt. Mane explicabis : proximo tempore atque cele- 
riter post sementem factam (Sanct.), vel statim regno israelitico exorto 
etiam idololatria radices egit et funeste floruit. 


De cultu icololatrico recentiores versum hunc exponunt et quod ei coniunctum 
est de amicitia et foedere cum extraneis. lta Calm. : « Israelitae qua tenebautur 
numinum superstitione ef extraneorum amore letiferi fructus arborem sibi sere- 
bant » ; sim. Osor. Loch, Net. Rohl. Troch. Del. Naeg. etc. lnterpretes lat. 
autem communiter duce S. Hier. hunc versum et praecedentem de messe intcl- 
ligunt, quae non ab [sraelitis, sed ab hostibus colligatur, ita ut Israelitae frustra 
in agris colendis operam posuerint. Át haec interpretatio iure merito est relicta- 
Nam « germen alienum seminare » non est ita serere, ut alieni demum fruges 
metant; dein quomodo ad hanc explicationem commode fluat primum mer- 
brum v. 14, non facile videtur ; praeterea post accusationem v. 10 enuntiatam 
sola amissio messis non est poena adaequata neque aegritudo gravis et dolor 
v. 11 satis congruit cum tali iactura. Demum postquam v. 9 desolatio ae va- 
stitas tanta praedicta est, amissio messis esset anticlimax h. 1. intolerabilis. 

De interpretatione S. Hier. hoc fert iudicium For. : « fateor me non intel- 
ligere, quare labruscam dixerit vulg. Forte ità eum docuerunt illius temporis 

Iudaei, a quibus se doctum hoc loco Hieronymus ipse fatetur ». Versio alterius 
membri facile explicatur ; est enim 712, T4 fugere, noni possessio, hereditas ; 
unde verti quoque potest : fugit messis (cf. Drechsl. Kn.); communius autem 
retinent 43 ca notione qua reliquis quinque locis (Ex. 15, 8. Ios. 3, 13. 16. Ps. 
33, 71; 18, 13) indubie pollet : cumulus, acervus messis (cf. Net. Rohl.); pari- 
ter possessionem retinent etiam aliqui (ef. Drechsl.), dum frequentiores legunt 
vel explicant n2n2 morbum, aegritudinem, perniciem (cf. Net. RoAl. Del. Naeg.). 
Interpretationem textus hebr. quam supra dedi iam proponunt Vat. Malv. Mald. 
Mar. Pro 53 Syrus legit 7z. 


c) Olades Assyriorum 17, 12-14. 


Damascus et Israel cadent et punientur per Assyrios, uti iam cp. 71 et 
8 clare praedictum est. Assur est enim virga furoris Domini; verum 
uti vates 10, 9S ipsos exsecutores vindictae divinae allocutus est vae 
Assur, lisque postquam munere suo functi fuerint, interitum instare 
praedixit (10, 12. 18. 21. 33), ita hoc quoque loco castigatione Israelitis 
denuntiata statim transitad perniciem annuntiandam ipsis castigatoribus 
triumphantis in modum. Hac ratione populum Dei non posse interire, 
verum calamitatibus et afflictionibus solum purgari clare illustratur. 
Ingreditur vates in medias res prius insigni adumbratione nobis exhibens 
quanta cum fortitudine et copia, quanto tumultu et strepitu hostes quas 
invieti sint irrupturi; v. 12 « Vae multitudini populorum multorum, 
ut multitudo maris sonantis, et tumultus turbarum sicut sonitus aqua- 
rum multarum » ; — hebr. vae, tumultus populorum multorum, sicut 
tunultus marium. tunultuantur ; strepitus nationum, sicut. strepitus 
aquarum magnarum perstrepunt; aeque nervose atque eleganter multi- 
tudinem et impetum hostium describit et potentiam talem, cui nemo 
obsistere possit; cf. 5, 30; apte comparatio adhibetur ad exercitum 
Assyriorum multis constantem nationibus describendum. 

Iterato omnem eius terrorem, pompam, magnificentiam comparatione 
effert, quo magis potentia Dei nutu eos deiicientis ipsa. oppositione illu- 
Sstretur. v. 43 « sonabunt populi sicut sonitus. aquariim inundantium 
— et increpabit eum et fugiet procul et rapietur sicut. pulvis montium 
a facie venti et sicut turbo coram tempestate » , — antea fremitus ingens 
sicut fremitus fluctuum maris turbulentissima tempestate iactati, antea 
incursus et impetus sicuti vehementissimae aquarum inundationis qua 
omnia abripiuntur, operiuntar — at una Dei increpatio — et tanta 
molis cum trepidatione subito procul fugit et rapitur, dispellitur wt 
glima, montium a. facie venti et sicut. stipula a turbine (hebr.) : quid 
imbecillius quam gluma et stipula? quanta facilitate pulvis vel gluma 
in montibus ventorum impetui quam maxime expositis rapitur, propel- 

litur! En quae ingentia sunt hominibus iam nihil reputantur coram 
Deo! Optime vates comparationibus illustrat quam inanes sint et vacui 
et impotentes maximi hominum conatus, ingentes virium eorum osten- 
tationes, horrendae eorum minae sine Dei ope ac voluntate — cf. Ex. 
18, 9: « dixit inimicus : persequar et comprehendam ; dividam spolia, 
implebitur anima mea ; evaginabo gladium meum, interficiet eos manus 
mea — flavit spiritus tuus et operuit eos mare; submersi sunt quasi 
plumbum in aquis vehementibus ». 

Quam subita rerum conversione potentia hostilis sit prosternenda et 
qua lege constanti id fiat, praeclare explicatur v. 14 « in tempore vespere, 
et ecce turbalio; in matutino, et mon subsistet; haec est, pars eorum 
qui vastaverunt nos et sors diripientium nos »; — modus loquendi pro- 
verbialis (Ps. 29, 6; 89, 6. Soph. 3, 3. Is. 38, 12) ad celeritatem desi- 
gnandam (For. Lap. Men. Tir. Sanct.) ipsa impletione verbotenus 
expressus est; vide Is. 31, 36. Talis autem strages hostibus inferetur ex 
lege Dei constanti ; unde beneficium illud particulare optime refertur et 
digne computatur ad universam illam Dei gratiam et benignitatem qua 
populum semel electum aeterno foedere conservat et erigit. Hac etiam 
strage innotescet quia Emmanuel 8, 9. 10; 9, 6 et 14, 32 quia Domi- 
mus fundavit Sion. Atque hac formula generali eo melius hoc oraculum 
concluditur, quia revera in eo complures hostes Sion (et Sionitae demum 
ut populi Dei pars praecipua loquuntur) potentia deiici describitur ; 
nam, uti S. Thom. oraculum hoc complectitur, in eo habetur destructio 
Syrorum auxilium promittentium, Israelitarum auxilio confidentium, 
Assyriorum utrosque destruentium ; sed uti olim arca ferebatur super 
aquas terrae superficiem operientes et omnia sepelientes, ita super 
casum et ruinam gentium inimicarum una elevatur et consistit theocratia ; 
quare qui ad eam pertinent, inconcussa fiducia dicunt omnibus agres- 
soribus eodem exemplo :haec est sors díripientium nos. 


Cladem Assyriorum hisce versibus describi, ex verbis ipsis satis colligitur, 
praesertim si perpenditur, quomodo de impetu Assyriorum vates loquatur 5, 
99 ; 8, 1 et de clade eorum 29, 5; 31, 8. 9; 33, 3 etsi ad ipsam impletionem 
attendimus. Hanc quoque stragem h. l. in contextum optime convenire, supra 
iam ostensum est et facile nexus iam ex 10, 5 seq. perspicitur. Insuper, uti 
videbimus, oraculum subsequens de Aethiopia ex hae clade descripta omnino 
pendet. Ergo huic descriptioni optimus et maxime consentaneus locus hie assi- 
gnatur. Quare frustra decerpere volunt aliqui critici (Eichhorn, Umbreit, Lowth, 
Meier, Cheyne) hanc partem a praecedente et tamquam carmen singulare pro 
se nulli alteri connexum explicare. Neque solum cohaeret cum cp. 18 non 
autem cum 17, 1-41, uti volunt Vitringa, Ges. Ros. Maurer, Ewald, Kn. ; sed 
necessario absolvit oraculum de Damasco et Israel et praeparat subsequens. 

Referri autem versus hos ad Assyrios plerique interpretum veterum et recen- 
tiorum agnoscunt; ita S. Ephr. Hier. Cyr. Haim. Procop. Thom. Osor. Sasb. 
Pint. Mald. Sa, Mar. Malv. Vat. Loch, Rohl. Troch. Del. Naeg. ete. Idque 
recte. Nam de Syris et [sraelitis, uti volunt For. Sanct. Lap. Tir. Calm. Hitz. 
sermo esse non potest ; ii enim tamquam populi multi etc. non designari possunt 
eo modo, ut fit v. 129. 13 ; neque clades eorum ullo pacto tam subito accidit, 
uti v. 14 exhibetur, neque ita dispersi sunt et fugerunt in regionem suam, ut 
v. 18 indicatur ; quae omnia praeclare adsunt in clade Assyriorum. 

Si autem quaesieris, quomodo ea quae ab initio oraculi de vastatione Damasci 
dicta sunt opere sint expleta, referre iuvat quae in inscriptione a Theglathpha- 
lasar narrantur, qui expeditione bellica per duos annos bellum intulisse se dicit 
regno damasceno eo quidem effectu, ut maximam populi multitudinem truci- 
daret, urbem damascenam et palatium regium expugnaret et quingentas (et 18?) 
urbes ditionis damascenae devastaret (cf. Vigourouz, la Bible et les découvertes 
mod. 3. éd. IV p. 141; Schrader l. c. ad 2 Reg. 16, 9). 

Regionem autem israeliticam partim ab eodem Theglathphalasar esse vasta- 
tam, incolas abductos, partim a regibus Assyriorum eius succesoribus, s. literae 
clare tradunt ; cf. 4 Reg. 15, 29; 17, 6. 4 Par. 5, 926. 


9. Oraculum in Aethiopiam 18, 1-7. 


Anc. — Tempore. expeditionis Assyriorum Aethiopes quoque (cum 
Assyrii etiam regibus Aegypti et Aethiopiae bellum inferre molirentur) 
quaquaversus legatos mittunt, ut omnes ad arma convocent. Hos nun- 
tios propheta alloquitur, monet, ut Aethiopibus, populo terribili et 
feroci, id nuntient, ad quod omnes habitatores orbis signo bellico dato 
attendant oportet (18, 1-3) scil. Deum ipsum qui per aliquod tempus 
quasi iners atque otiosus conatus ac progressum Assyriorum spectaverit, 
Assyrios subito esse prostraturum clade ingenti. Quo facto etiam 
gens aethiopica Dei maiestatem in Sion residentis agnoscet (18, 4-77). 

Hoc oraculum ad antecedentia arcte adnectitur. Uti enim 171, 14 cla- 
dem Assyriorum fore ad Dei glorificationem ostenditur, ita iam eadem 
maiestatem ac sublimitatem Dei in terras longinquas annuntiari descri- 
bitur; proinde fructus qui eousque pro populo Dei praedictus est etiam 
fore ut gentibus contingat vates manifestat. Sic nova ratione declaratur 
illud vineimini quia Emmanuel et ubi sit pro gentibus salus, praeclaro 
modo docetur, dum iterato proponitur id quod 14, 32 dictum est: «et 
quid respondebitur nuntiis gentis? quia Dominus fundavit Sion et in 
ipso sperabunt pauperes populi eius ». 


4) Olassicum Domini 48, 4-3. 


Vates nos rapit in medias res. Aethiopes bellico rumore de magna 

Assyriorum expeditione terrefactos nuntiis quaquaversus emissis socios 
et auxilia belli contra eos subeundi sibi comparare non tam describit 
vates quam ipsa dicendi forma depingit. Cum enim Aethiopes talia 
agentes menti eius obversentur, exclamat v. 4 « Vae terrae cymbalo 
alarum, quae est trans flumina, Aethiopiae, v. 92. qui mittit in mare 
legatos et in vasis papyri super aquas» ; — vae ei dicitur genti, quae 
terrore bellico hoste appropinquante est perturbata et quae ad averten- 
dum belli periculum vel ad hostes devincendos auxilii petendi causa 
legatos emittit; sic enim per vae conditio eius afflicta designatur. Hebr. 
"in utiest dolentisac minitantis plerumque, ita quandoque etiam accla- 
mantis.et adhortantis vel attentionem provocantis (cf. Is. 55, 1. Zach. 2, 
10 hebr.). Hoc loco ex iis ipsis declaratur quae menti vatis oblata sunt 
et quae nos ex subsequentibus colligere debemus. Vocatur terra cymba- 
lum. alarum, hebr. terra stridoris (tinnitus) alarum, eodem sensu quo 
', 48 terram et copias Aegyptiorum muscam vocaverat, nunc Aethio- 
piam vocat terram stridoris alarum ; terra enim ipsa insectis diversissi- 
mi generis abundat variique coloris et eorum sonitu ac stridoribus reple- 
tur; in iis autem animalculis eorumque tinnitu simul habetur symboli- 
ca quaedam delineatio Aethiopum, multitudinis innumerabilis, strepitus 
ac tumultus bellici. Apta ergo h. l. designatio gentis perturbatione belli- 
ca concitatae, tumultuantis, varias tribus turmatim ad arma convocantis 
habetur. Si terra dicitur trans flumina Aethiopiae, quam longe lateque 
perturbatio illa ac sedulitas pateat exprimitur, ita ut regiones illae ultra 
varias partes Nili et ultra fluvios qui in Nilum devolvuntur, meridiem 
versus usque in terrae tractus incognitos extensae intelligantur. Flumi- 
na Kusch (hebr.) nominantur Nilus qui dicitur albus, ille qui caeruleus 
appellatur, Atbara, Sobat, Bahr-el-Ghasal etc. (cf. Naeg. Del.). Alii spe- 
ciatim explicant regiones prope Kusch, quae fluviis aethiopicis quoque 
alluantur i. e. Sabam vel Meroen; ita iam Malv. singulariter Meroen 
intelligi ait, de qua Strabo (17, 821. 186) : austrum versus fluminum 
concursu Astaborae, Astapodis et Astasobae ambitur i. e. fluminum quae 
hodie Atbara (Tacazze), Asrak, Abiad appellantur (cf. Kn.). 


Quam maxime diversae sunt sententiae, quomodo terra D*532 5y5y accipi et 
explicari debeat. Eam interpretationem praetuli quae et verbis ipsis nullam infe- 
rat vim et ratione habita loci ac descriptionis similis 7, 18 prorsus ad rem con- 
sentanea videatur. Concipitur ergo bxos a 5ox tinnire tamquam nomen sonum 
ae tinnitum imitans ex qua notione primaria reliquae facile fluunt; ita Deut. 
98, 429 nomen est bestiolae alis stridentis, cicadae, grylli striduli, quam bestio- 
lam ' etiam hic aliqui vident (cf. Drechsl.), vel generatim scarabaei (Schroering) ; 


1. Monet Del. iu lingua Gallarum £zaltzalja nomen esso muscae illius quae apud Bet- 
Isars I — 24. 

quae explicatio non multum differt ab ea quae supra proposita est. Alias bsby 
etiam instrumentum dicit tinniens ; cf. Iob 40, 31 de iaculo vel hasta piscato- 
rum, 2 Sam. 6, 5. Ps. 150, 5 de cymbalis, unde versio S. Hier. intelligitur, 
qua ad volatum sonitumque avium alludere voluit; « velox quippe et concitus 
avium volatus reddit cymbali sonitum », ut ait S. Hier. De strepitu alarum 
verba accipiunt sensu explicato JVet. Hohl. Del. Naeg.; alii alas explicant de 
exercitu, terram esse repletam copiis arma cum strepitu concutientibus (Tir. 
Ges. Ros. Hits. Maurer); at 422 nullibi de alis exercitus adhibetur; ergo auda- 
cius est vocem simpliciter sine ullo additamento positam ita accipere ; etiam au- 
dacior est explicatio de strepitu fluviorum quasi alae dicerentur flumina (Um- 
breit). Simili modo iam S. Thom. explicat cymbalum alarum dici Aegyptum 
propter sonitum Nili vel cataractas Nili quae assiduum quasi strepitum longe, 
sonantem efficiant (et apud Est. Lap.). ldque ex recentioribus Schegg adopta- 
vit, alas explicans rivos Nili et cataractas, quarum undis Aethiopia quasi cym- 
balum percutiatur. Verum quod 8, 8 fluvii mentione facta de alis sermo fit, 
nondum efficitur alas simpliciter positas fluviorum alas vel cataractas intelligi. 
LXX interpretantur de navibus alatis i. e. velocibus, sicut Chald. quoque, quo 
sensu complures etiam versionem vulg. acceperunt : terra navibus abundans, 
navis enim, aiunt, passis velis similis prope est eymbalo (Mald. Sa, Mar. Malv. 
For. Men. Gord.). Alii strepitum alarum quem edant muscae etc. agnoscunt 
etiam in cymbalo alarum, sed explicant de inani ostentatione et gloriatione quae 
de armis copiisque fiat (cf. Sanct. Lap. Est. Men.). Alii in alis symbolum cer- 
nunt protectionis, quam Aethiopes aliis falso promiserint (Sasb.). Ad quam in- 
terpretationem alii devenerunt 5X5x explicantes quasi bY umbram (Syrus) vel 
bis umbram. Ita vertit teste S. Hier. Aquila; duplicem umbram iam aliqui ex- 
ponunt de terra ab utroque latere obumbrata, idque vel quia ab occidentali et 
orientali plaga montibus concludatur (Grotius, Vitringa) vel quia ea in regione 
secundum anni tempus rerum umbra modo septemtrionem versus, modo meri- 
diem versus spectet, unde incolae dus!ox:oc apud veteres (Strabo, 2, 133) audie- 
bant (Eichhorn, Kn.) Quam umbram ali symbolice  interpretantes i- 
dem ex umbra conficiunt quod alii ex alis elicuerunt; similiter iam apud 
S. Hier. : « vae terrae quae in. umbra alarum suarum pollicetur auxilium ». 
— Demum afferre iuvat explicationem quam aliqui rerum aegyptiacarum periti 
non spernunt, dici terram disci solaris alati (terre du disque ailé), de qua expo- 
-sitione ab Ungarelli primum proposita et a de Rougé et Lenormant laudata vide 
quae dicuntur in Revue archéol. Oet. 1871 p. 218. 
En quot explicationes propositae sunt. Plures si desideres, veterum 
interpretum volumina evolve. Has recensuisse sufficiat. Addam ex S. Hier. 
Symmachum interpretatum esse sonitum, Theodotionem aves. 


schuanos fsefse vocatur et quae in Africa interiore iumentis adeo exsistit funesta, et hanc 
h. ]. intelligi aliqui censent; cf. Ausland 1868 p. 192; Del.; censent quoque addi alarum 

. s "e H , 
ut musca desiguetur quasi iaculum bis alatum. 

Aethiopum regionem bellico terrore esse agitatam ex eo quoque patet 
quia mitlit per mare nuntios el per vasa (navigia) papyracea super fa- 
ciem aquarum. (hebr.) i. e. fluminibus istis celeri cursu feruntur navigia 
nuntiorum qui omnes tribus ad arma capessenda invitant; mare quan- 
doque appellatur flumen magnum (cf. 19, 5; vide quae notavi ad Nah. 
3, 8). Naves in Nilo ex papyro et scirpo et arundine fieri veteres adno- ' 
tarunt, uti Strabo, Plinius, Solinus, Lucanus, quorum testimonia iam 
referunt Malv. Sanct. Calm. et ex recentioribus Ges. Winer (s. v. 
Schilf) Del. Ad rem notat Malv. eiusmodi naves leviores fuisse et ad- 
versis fluctibus scopulisque quibus Nilus abundat cessisse, at non dissi- 
luisse aut fractas esse tam facile quam lignum ; ob levitatem facile quo- 
que terra portabantur, utpote quae erant plicatiles, ubi cataractae cur- 
sum impediebant. Cum Sennacherib adversus Lobnam proeliaretur, nun- 
tius affertur : egressus est Tharaca rex Aethiopiae, ut pugnet contra te 
(Is. 31, 9. 4 Reg. 19, 9) ; unde patet, cur nuntios de quibus h. l. va- 
tes dicit, ad arma gentes convocare censendum sit ; a qua re non est alie- 
num si putaveris etiam intelligilegatos qui ad Iudaeos mittantur alias- 
que nationes palaestinenses, ut magnam quandam belli societatem contra 
Assyrios efficerent. 

Hisce autem legatis alium nuntium perferendum committit vates. Iu- 
bet enim eos ire et ad quos missi sunt etad eos qui miserunt i. e. ad 
omnem nationem Aethiopum longe lateque extentam et potentia eximiam 
et celebrem antiquitate iisque^annuntiare classicum Domini, non ut 
sese parent ad bellum, verum ut Dei magnalium sint testes. Cernit 
igitur vates legatos fluviis aethiopicis velociter vectos ; monet ut iti- 
nera sua peragant; « ite angeli veloces ad. gentem convulsam et dila- 
ceratam, ad. populum terribilem, post quem mon est alius, ad gentem 
ezspectantem et conculcatam, cuius diripuerunt flumina terram eius » ; 
— textu lat. natio Aethiopum variaeque gentis tribus perturbatione 
et terrore describuntur correptae propter imminentem expeditionem 
Assyriorum ; ita intellige convulsam et dilaceratam i. e. calamitate 
vexatam ; hoc commode referes ad eas tribus quae invasioni proxime 
patent; dein natio ostenditur armis potens et terrorem aliis inferens: 
(id quod Aegyptii saepius experti sunt et quam maxime quoque tempo- 
re Tharacae); iste terror eo quoque augetur, quia natio Aethiopum 
innumerabiles turbas longissimos terrae tractus incolentes ita complec- 
tatur, ut post eum populum, pone regiones eius iam non aliae exsistere 
videantur gentes, sed ut illae omnem terram usque ad limites orbis oc- 
cupare dici possint. Aliae tribus vel timida rerum futurarum exspec- 
tatione tenentur vel iam una alterave clade inflicta prostratae sunt. At 
que revera in inscriptionibus cuneiformibus narratur pugna ad' AIl- 

taqu (Elthece ; cf. Ios. 19, 44) prope Accaron facta Aegyptios et Ae- 
thiopes fuisse devictos a Sennacherib, qui gloriatur a se ibi captos fuisse 
aurigas filiosque regis Aegypti et aurigas regis terrae Miluchi (i. e. Me- 
roe, Aethiopiae). De qua re vide Vigourouz, la Bible et les découvertes 
mod. 3 éd. IV p. 195. Demum vates indicat per totam terrae longitudi- 
nem et ubicumque rivi sint vel canales nuntium esse perferendum quem 
ipse committat; nam terram nominat fluminibus omnem in partem qua- 
si sectam, qua re quae adeo differt ab indole terrae palaestinensis pere- 
grinam illam regionem modo apto describit. Tali autem imagine et po- 
puli et regionis exhibita animi audientium et legentium optime praepa- 
rantur, quo maiore magnalium Dei reverentia et admiratione affician- 
iut. 

In textu hebr. solum effertur quantae potentiae sint gentes Aethio- 
piae. Sensus tamen non adeo mutatur. Annuntiat enim vates non eorum 
armis sed Dei potentia esse Assyrios deiiciendos ; unde simul iis di- 
cit eos fore impares superandis hostibus, id quod pugna ad Altàqu facta 
reipsa ostensum est; quare Dei sublimitas eo magis quoque praedica- 
tur, quo maior potentia et terror Aethiopibus adscribitur. Textum hebr. 
verte : ite nuntii veloces ad. gentem tractam i. e. longam, proceram 
(Ges. Thes. Hitz. Ewald, Umbreit, Kn. Del. Naeg.) vel longe lateque dif- 
fusam vel fortem, robustam, ut alii explicant (cf. Malv. Ros. Vitr. 
Lowth); secundo loco gens vocatur polita vel glabra idque explicant 
vel depiles (pilibus velabrasis vel optime comptis — cf. Drechsl. Del. Net. 
Roh.) vel nitentes (Hitz. Kn. Naeg.) vel acres, vehementes (Ewald, Meier) 
vel lutosos i. e. fusci coloris (/ios.) ; dein appellatur populus terribilis 
longe lateque (cf. Rohl. Del. Naeg.) i. e. qui terrorem sui longe late- 
que spargit ; demum gens imperii duri et conculcationis i. e. quae ar- 
roganter et dure aliis imperat eosque superbe conterit et conculcat. 


Ex variis hisce sententiis, quarum numerus facile augeri posset, iam apparet locum 
esse difficilem ct obscurum. Primam vocem de corporis statura procera esse accipien- 
dam etiam LXX versio suadet £0voz uszíoov ; forma eadem verbi qu legitur Prov. 
13, 12, ubi S. Hier. vertit : spes quae differtur, ergo notionem protrahi, prolongari 
verbo inesse agnovit. Haec nolio hic quoque retinenda videtur, quia 43, 14 quoque 
Sabaei sublimes commemorantur. Ali in voce lomgaevitatem deprehendunt. De 
populo afflicto interpretali sunt Syr. 5. Hier. Chald. Alteram vocem 12'w2 laeve facere 
depilare, evellere iidem (Syrus, S. Hier. Chald.) de populo vexato acceperunt vel 
quasi evulso ; LXX vertunt &&vov, Cum in membro priore probabilius de proceritate 
gentis sermo sit, facile etiam in hoc aliquid poni tibi persuadebis quod ad externum 
gentis habitum spectet ; unde cum verbum significet depile, calvum, glabrum facere, 
aliqua notio inde derivata erit reünenda. Apud Herodotum Aethiopes vocantur 
pBiytozot xxi á)uocot xpo zov x&vcov (3, 2, 11& et alia veterum testimonia. vide apud 
Kn.) ; quare aliqui hoc alterum membrum de splendore vel venustate explicant atque 

incolas Nili superioris non paucos PRUSROSNIUBUE esse conspieuos recentiorum quoque 
testimoniis comprobat Naeg. 

Non satis expedita est quae additur phrasis ad terribilis nw5m NY 7 q23;LXX ver- 
tunt sí a3x09 &xfzstyx ; id quod ad sensum expressit S. Ilier. : Chald. ex hoc et ultra. 
Sed quid sibi vult ex hoc ? num sensu temporali : ex quo populus exsislit? sed tum 
polius seribendum erat N11 ww» vel uti simili notione Nah. 2, 9 xy3 "23; ergo 
ex hoc sensu locali i. c. ex eo loco ubi propheta loquitur in regionem longe lateque 
diffusam- (Del.)? vel ex hoc? i. e. a finibus suis longe lateque terrori est (Naeg.)» 
prout phrasis similis habetur 1 Sam. 20, 22; quamvis potius 13273 exspectares. 
Neque placet quod aliis plaeuit : terribilior est quam hic * scil. populus iudaicus, 
cum de tali comparatione non sermo sit neque pcpali iudaici mentio iniiciatur. Sequi- 
tur *p 7 "p *13 gens praecepli praecepti; id vix aliter. verti potest, si 28, 10. 13 re- 
spicitur. Hac iteratione indoles gentis aliis erebra et dura imponendi mandata deseribi 
videtur. LXX. praebent £0vo; XvDwsrov; vulg. gentem exspectanlem; ergo xYp 
exspectare ? Syrus g gentem foedam ; ergo Np? — Uliimo loco designatur gens nb "2 
conculcationis, id quod LXX, Spas Hier. Chald. sensu passivo accipiunt ; sed cum 
reliqua gentis attributa ad robur eius describendum selecta appareant, eliam hic 
sensus activus qui oplime ex 1p sensu explicato consequitur quasi continens mandati 
sanctionem erit praeferendus. Terra describitur, quam flumina secant, Na findere 
eadem scil. significatione qua chald. yy2; ita enim sensus colligitur commodus. 
Eodem modo intellige textum lat. Nam quod aliis placet, aquis Nili humum Aethiopiae 
auferri et in Aegyptum transferri, proinde N32 idem esse a 352 et pro conculcatione 
quam Aethiopes in alios exerceant, vindictam sumi a Nilo quo eorum humus alio 
transportetur (Naeg.), subtilius sane est excogitatum quam verius. Chald. habet : cuius 
terram populi diripuerunt. 


Vates gentem potentia et terrore aliis incusso insignem descripsit ; 
sed simul monet quam parum vel potius quam nihil illa omnia valeant ; 
neque enim illis virtutibus salus erit acquirenda, sed solum interventu 
Dei; quare v. 3 « omnes habitatores orbis qui moramini in lerra, cum 
elevatum fuerit signum in montibus, videbitis, et clangorem tubae au- 
dietis » ; — hebr. et ad. clangorem tubae (i.e.si tuba insonuerit), 
audite ! omnium attentio excitatur et iam universum orbem invitat va- 
tes, ut ad classicum Domini attendat. Vexillum in monübus elevatum 
et clangor tubae iam dicit militum copias congregari et bellum indici. 
Si ergo incolae orbis terrarum magnos populos Assyriorum et Aethio- 
pum ad bellum gerendum paratos cernunt et iamiam aciem instruentes, 
tunc videant, audiant i. e. attenta mente considerent, quid Dominus sit 
facturus. Hac interpellatione rem fore plane insolitam et ab omni ex- 
spectatione remotam vates indicat. Iam quale sit Dei consilium, in sub- 
seq. exponitur. 


1. Ita S. Hier. : ad cuius potentiam nullus alius comparandus est. 


314 Is. 18, 4-8 


b) Gloria Domini in clade Assyriorum 18, 4-7. 


Cum igitur bellum inter duas gentes exarserit. vehementissimum, ad 
Deum oculos mentesque convertant; v. 4 « Quia haec dicit. Dominus 
ad. me : quiescam et. considerabo in. loco meo, sicut meridiana luz clara 
est et sicut mubes roris in. die messis » ; — i. e. qua est Dominus ma- 
iestate ac tranquillitate, in sublimi throno suo sedet et tacite. hominum 
conatus et bellicas expeditiones considerat eaque per aliquod tempus sua 
capere permittit incrementa. Comparatio adiecta est, qua maiestas Dei 
sublimis, imperturbata delineetur in se et exprimatur eius permissu et 
favore res omnes ad successum et prosperitatem adduci : sicuti enim so- 
lis splendor pulvere terreno non infuscatur, sed sol maxima et maie- 
state et claritate super tumultum et strepitum terrigenarum serenus et 
imperturbatus vehitur, ita Deus aeterna quiete et claritate humanas 
omnes considerat perturbationes; et sicut solis ardore et roris irrigatio- 
neopus est, ut semina crescant frugesque maturescant, ita quamdiu 
Deus rebus humanis suum praestat favorem, illae prospere cedunt at- 
que augescunt. Hebr. ut calor serenus in luce diei, ut nubes rorans in 
aestu messis; comparationem etiam exprimunt LXX, Syrus et erit 
retinenda, utpote ad sensum intentum multo magis apta, quam mera 
temporis designatio : quiescam dum est calor serenus in luce diei etc. 
Comparatione enim et Dei maiestas adumbratur et eius favore res Assy- 
riorum eousque provectas esse docetur ; prius apte inferri, per se patet ; 
alterum autem v. sequenti exigitur. Quare non cum JDel. Kn. Rohl. 
Net. particula tempus designans exponi debet, sed ? comparationis. 

Deo igitur permittente et. favente res assyriacae florebant aliquamdiu 
et augescebant, verum subita ruina prosternentur v. 9. « ante messem 
enim totus effloruit et immatura perfectio germinabit, et. praecidentur 
ramusculi eius: falcibus et quae derelicta fuerint abscindentur et excu- 
tientur » ; — i. e. res quidem florere videbantur, at non erant nisi 
immaltura perfectio ; specie tenus, non vere prospere agebant; ruina 
et destructio subito ingruet. Textum mas.! vertunt : nam ante mes- 
sem, cum perfectum fuerit germen et flos abierit in uvam  maturescen- 
tem, exscindit palmites falcibus et propagines removet, confringit scil. 
Deus (cf. Mald. Vat. Malv. Mar. et recentiores). Id iam explicatur ser- 
mone proprio v. 6 « et relinquentur simul avibus montium et bestiis 


1. Versio S. Hier. ex vocibus hebr. facile explicatur, uti For. iam notat : 2n» vulg. dixit 
totus, accepit on pro nomiue et 2 Zucxta, secundum i. e. secundum integritatem q. d. totus; 
m» tamquam verbum accepit floruit, germinavit ; 302 est uva immatura, duga£; *o3 Num- 
11, 23 maturare, ad perfectum adducere; unde immatura perfectio orta esse videtur. 


H 
Is. 48, 6-7 315 


terrae et aestate perpetua erunt super eum. volucres et omnes. bestiae 
terrae super. illum hiemabunt » ; — i. e. innumera hostium cadavera 
iacent prostrata ictu divino ; volucres et bestiae terrae ad illa dilaceran- 
da festinant et tanta est praeda, ut aestate et hieme, ergo per annum 
fere ibi degant. Clades igitur designatur ingens, maxima cum ignomi- 
nia iuncta, ita ut cadavera hostium non in sepulcro condantur, sed volu- 
cribus ferisque discerpenda relinquantur. Dici per aestatem et hiemem 
ut maximus numerus occisorum exprimatur, non quasi reipsa tamdiu 
cadavera pabulo essent feris, per se liquet. Hoc igitur est Dei facinus, 
ad quod ut attendant omnes orbis terrarum incolae admonentur : maxi- 
mum quoddam exorietur bellum v. 3; per aliquod tempus res satis be- 
ne cedet hostibus, Deus quiescere, immo iis favere videtur — at subi- 
to strage ingenti et maxime ignominiosa innumera multitudo hostium 
occiditur v. 4-6. Hoc totum unice ad cladem assyriacam referri posse, 
ex antecedentibus iam satis per se innotescit ; talis enim clades iam 
10, 16-19. 33. 34; 144, 25 ; 11, 13. 14 adumbratur, quibus in locis rui- 
na ingens ac subita clarissime describitur ; id quoque ex subsequentibus 
elucet cf. 29, 8 seq. 31, 8. 9; 33, 3 et ipsa impletione demonstratur 
31, 36. | 

Adhortationem vatis non frustra factam esse v. 3, egregie ostenditur. 
Eadem enim gens longinqua et potentissima iam Dei maiestatem ex vic- 
toria illa et hostium prostratione agnoscit; quare in Dei gloriam et lau- 
dem carmen hoc triumphale praeclare concluditur v. "1 « im tempore 
illo deferetur munus Domino exercituuma populo divulso et dilacerato, a 
populo terribili, post quem non fuit alius, a gente exspectante, exspectan- 
te et conculcata, cuius diripuerunt flumina terram eius, ad. locum no- 
minis Domini exercituum, montem Sion »; -— haec repetitio eiusdem 
descriptionis populi hoc loco egregie est ad artem facta : gens illa adeo 
peregrina, adeo potens, antea in bello parando occupata, iam e regione 
maxime longinqua munus adorationis affertur et adducitur ; ex hebr. ipsa 
scil. natio tamquam munus Deo sistitur; omnis illa potentia iam Deo 
dominatori sublimiori subditur, dominatori in monte Sion, ubi est locus 
nominis eius i. e, ubi maiestatem suam, fidelitatem, potentiam manife- 
stat, ubi reipsa publice declarat se esse lahve, qui foedus initum summa, 
fidelitate opere exsequitur (cf. quae notavi ad Os. 12, 5. Ioel 2, 32). Si 
igitur natio illa a finibus terrae Deo adducitur, natio potentissima, iam 
ex parte impletur « plena est omnis terra gloria eius » (6, 3). Nomi-, 
nans autem non sine pondere ultimo loco montem Sion denuo docet, 
ubi sit salus quaerenda stabilis, denuo effert omnium populorum sortes 
dirigi a Deo ad theocratiam cuius sedes ac centrum cernitur in Sion 
gloria et honore ornandam, omnem conatum illi hostilem misere demum 

esse ruiturum, ibi in Sion Deum gloriam suam et salutem omnibus ma- 
nifestaturum ; idem ergo habetur quod 14, 1. 2. 32; 16, 1-5; atque hoc 
loco mons Sion eo magis eminere et illustrior reddi censendus est, quia 
11, 3 seq. regno israelitico ruina et vastitas est praedicta. Eo ergo mon- 
ie commemorato Deus denuo profitetur, quomodo populum suum sit sal- 
vaturus, sed populum vere theocraticum, qui.promissa Dei monti Sion, 
domui David annexa fideliter amplexus etiam cultui Dei et domui David 
fideliter adhaeserit. Iudicio Dei in hostes devoluto mons Sion nobis ex- 
hibetur ad quem gens procul a finibus terrae venerabunda accedat : 
cernitur ergo in uno exemplo, per iudicia Dei in gentes montem Sion fieri 
centrum illud ad quod omnes confluent; cf. 2, 2-4; et fastu humano 
prostrato unam Dei gloriam in theocratia omnibus iri manifestatum. 
Quantopere haec omnia nexa sint cum vaticiniis antecedentibus, non 
opus erit pluribus prosequi, praesertim cum in subsequentibus et maxi- 
me in altera Isaiae parte (40-66) de hac Sionis dignitate theocratica re- 
petitis vicibus sermo instituatur. 

Sicut autem solum theocratia messianica eo ordinis et dignitatis gra- 
du constituitur, ita in ea solum plena impletio est quaerenda; sed 
quemadmodum theocratia vetus praeparatio quaedam est ac typus et 
umbra messianicae, ita reipsa pro indole veteris foederis clade Assyriis 
inflicta etiam Dei maiestas in Sion regnantis a gentibus agnoscebatur, 
cuius rei testimonium et exemplum habes 2 Par. 32, 23 : « multi defere- 
bant hostias et sacrificia Domino in Ierusalem et munera Ezechiae regi 
Iuda, qui exaltatus est post haec coram cunctis gentibus ». 


Cum oraculum hoc aliter ab aliisexplicetur, ea quae rem constituunt paucis sunt 
declaranda et probanda. Primo certum et exploratum esse debet, non de Aegypti- 
is (uti volunt S. Hier. Cyr. Haim. Thom. Sasb. Pint. Est. Mar. Mald.), sed de Ae- 
thiopia v. 1 esse sermonem. Aethiopes v. 1 agnoscunt Sanct. Osor. For. Malv. 
Gord. Calm. et recentiores ; idque iure merito ; nam terra quae est trans flu- 
mina Cusch (i. e. Aethiopiae), vel ut Kn. 1272 vertit, quae iuxta flumina Cusch 
extenditur, non potest esse nisi Aethiopia, cur enim inalia aceeptione fluminum 
Cusch mentio fieret ? Neque dicas forte verti posse citra flumina Cusch et ita Ae- 
gyptum superiorem intelligi; nam esset sane mira Aegypti designatio, neque 
Aegyptus superior extenditur usque ad flumina Cusch. Adde quod cp. 19 et 90 
de Aegypto fit vaticinium, ergo iam eo ipso valde improbabile est etiam cp. 18 
oraculum de Aegypto proponi, praesertim cum 19, 1 titulus legatur onus Ae- 
gypti. Secundo aeque certum est in v. 3. 6 non de clade Aegyptiorum (nti ex- 
plicant S. Hier. Haim. Thom. Sasb. Pint. Mar. Mald. Sa, Gord.), neque de 
strage Aethiopum (Sanct. Lap. Men. Tir.), sed de clade Assyriorum (Theod. 
Osor. Malv. Calm. et recentiores) sermonem fieri ; id satis probatur ex iis quae 
10, 16-19. 33. 34; 14, 95 et 17, 12-14 proposita sunt, cum in tota hac oracu- 
lorum serie invasio Assyriorum et clades eorum vati continuo obversetur; pro- 

batur, ut supra iam monui, subsequentibus et ipsa impletione quae unice ad 
verba ea adaptata est. Tertio non poterit dubitari quin v. 9 et 7 gens descri- 
batur ex textu hebr. peregrina, potentissima, longe lateque patens, dura ; omnia 
haec autem bene conveniunt in ipsos Cuschitas et cum modo v. 1 mentio facta 
sit luminum Cusch, ipsa illa designatione « cuius terram findunt flumina » ad 
eandem terram nos vates remittit. 

Cum v. 2 legati mittantur naviculis velocissimis, et statim sequatur appella- 
tio et allocutio : ite nuntii veloces, iidem nuntii utroque in loco erunt intelli- 
gendi, cum utroque in loco eadem ratione designentur. Mittuntur ergo ab Ae- 
thiopibus et per prophetam etiam ad Aethiopes dirigere iter iubentur. Sed obii- 
ciunt aliqui : cur non dicitur quod eo in eventu exspectares redite, sed ite? 
Res ita coneipienda videtur. Nuntii mittuntur, non ab omnibus Aethiopibus, 
sed uti patet, mittuntur a rege Aethiopum qui populum suum longe lateque 
patentem ad arma convocare vult. Hisce nuntiis ergo qui modo imperium re- 
gium acceperunt et iam in eo sunt, ut in omnem Aethiopiae partem iter insti- 
tuant, propheta mandat : utique ite ad Aethiopum gentem, convocate eam, ve- 
rum id nuntiate, quod Dominus ad me dixit ! Hac ratione si scenam conceperis, 
utique ife erat dicendum, nullo pacto redite ; qua autem re impediamur quomi- 
nus ita concipiamus nullus video. Nonne scena ad visionem propheticam pror- 
sus est exacta et sublimis, cum eo momento quo Tharaca rex suum mandatum 
dare concipitur, aliud mandatum a Deo promulgetur ? Convocabuntur Aethio- 
pes, arma arripient, pugnabunt — verum exitu ab humana exspectatione alieno, 
miro Dei interventu hostis prosternetur, cuius testes erunt Aethiopes. Hanc 
rerum conditionem vates optime ita prophetice annuntiare ac delineare potuit, 
ut nuntiis a rege missis diceret : ite, sed meum perferte nuntium ! revera enim 
ad talem nuntium audiendum et Dei magnalia videnda convocabantur. Optime 
hac scena illustratur illud : homo proponit, Deus disponit. Usus est Deus consilio 
regis Aethiopum ad suum consilium omnibus manifestandum. 

Restat, ut sicuti assolet pauca addantur quae huius loci interpretationem ab 
aliis propositam compleant. S. Hier. censet legatos mitti ab Aegyptiis ad Iudae- 
os opem promittentes ; proinde v. 2 et 7 describi Iudaeos; fieri sermonem de 
Aegyptiorum élade, de qua Ez. ep. 29 ; praedici demum Israelis ad Deum redi- 
tum, qui sub Zorobabele, Esdra, Nehemia factus sit. Eadem fere ratione expo- 
nunt Haimo, S. Thom. (qui v. 3 expeditionem Nabuchodonosoris eiusque ve- 
xillum cernit), Sasb. Pint. Mar. ; sed fieri nequit, ut v. 2 et 7 [udaei descri- 
bantur. — Alii oraculum hoc modo exponunt : Aethiopes mittunt milites auxi- 
liares ; Deus autem dicit: ite, Assyrii et Babylonii, legati mei ad Aethiopes 
dilacerandos et conculeandos ; stragem spectabo Aethiopum neque auxilium 
feram (cf. Sanct. Lap. Men. Tir.). Aliter Osor. : Aethiopes legatos mittunt 
[Iudaeis opem promittentes, sed solus Deus proteget civitatem suam ; Assyrii 
et satan deiicientur ; ita autem Calm. : rex Aethiopiae legatos mittit ad Aegyp- 
tios qui v. 2 describantur, ut moveant eontra Assyrios ; verum Deus Assyrios 
prosternet. Singularis est h. 1l. S. Ephr. qui interitum describi censet Dama- 
scenorum, sed rite v. 7 conversionem populi Cusch agnoscit. Satis acerbe l'or. 

invehitur h. l. in interpretum turbam, quae parum sibi convenientia afferat; 
verum quod ipse affert, etiam minus conveniens est; postquam enim explicuit 
Aethiopes mittere legatos ad Israelitas, iam v. 3 verbum crucis ex Iudaea sonarein- 
terpretatur et in v. 4 Deum audit promittentem, se iam non ultra populo suo indi- 
gnaturum esse, verum quieturum in Ecclesia ; in v. 5. 6 autem describi putat pri- 
mitivae Ecclesiae ubertatem gentesque doctrina fidei satiatas ; v. 7 autem evan- 
gelium esse primo ludaeis annuntiandum, vel etiam Deum missurum esse di- 
scipulos ad Aethiopes. Verum contra talem interpretationem iam optime monet 
h.l. S. Hier. reprehendens Eusebium : « Eusebius caesariensis historicam 
interpretationem titulo repromittens diversis sensibus evagatur, cuius cum libros 
legerem, aliud multo reperi quam indice promittebat. Ubicumque enim eum 
historia defecerit, transit ad allegoriam et ita separata consociat, ut mirer eum 
nova sermonis fabrica in unum corpus lapidem ferrumque coniungere ». Prae- 
clare quidem urget S. Hier. historicam interpretationem esse sequendam; 
sed utinam ipse quoque eam semper secutus esset ! — Interpretationem quam 
supra proposui aliqua ex parte iam habet Malv. et maximam partem exprimunt 
atque defendunt Loch, Net. Rohl. Troch. aliique recentiores. 


6. Oraculum in Aegyptum 19, 1-90, 6. 


Anc. — Deus in iudicium descendet contra idola et superbiam Aegyp- 
tiorum; ipsi odiis ac bellis intestinis inter se concertantes et omnis sani 
consilii expertes praedae erunt tyranno duro; duram sortem describit 
vates imagine Nili siccati, qua metaphora omnia defutura minatur, quae 
usui et voluptati olim fuerint (19, 1-f0). In tale autem infortunium 
ruent poenas iustas luentes arrogantiae, fastus; stupiditate et terrore in- 
genti perculsi iam nihil remedii ad stragem avertendam excogitare pot- 
erunt, sed cum pavore duram Dei manum in se experientur (19, 41-17). 
Verum etiam Aegyptiis ruina haec erit in salutem : paulatim enim a 
parvis initiis cognitio Dei et cultus inter eos spargetur; in tribulatione 
cognoscent Dominum et colent et ita simul cum Assur et Israel populo 
Dei accensebuntur (19, 18-25). Hoc quidem pro tempore satis remoto. 
Quod vaticinium ut confirmetur et via ostendatur, qua impletio erit in- 
cipienda, aliud addit vates : iubetur scil. a Deo incedere publice habitu 
captivi, ut ipse palam omen sit et portentum exhibeat rei mox futurae 
i. e. Aegyptios et Aethiopes in captivitatem cum ignominia iri abduc- 
tum ; unde Iudaei pudore suffundantur, quia a talibus opem efflagitave- 
rint (20, 1-6). 

Quam clarissime ostenditur hoc quoque oraculo, superbiam ac poten- 
tiam humanam esse deiiciendam, ut ex illa ruina Dei sublimitas agno- 
scatur et salus efflorescat. Ergo hic quoque cernitur quod 2, 12 seq. 
dictum est et illud vincimini quia Emmanuel. Neque minus sedulo 
vates adnotat, quid emolumenti iam pro aequalibus suis ex vaticinio ca- 

piendum sit; id explicite effertur 20, 5. 6; quare bene S. Hier. : « ordo 
pulcherrimus, ut quomodo in priore visione sermo propheticus Damasco 
minabatur quod decem tribus in illa habuerint auxilium, sic etiam nunc 
Aegypto vastitas praedicetur, ob cuius auxilium Dei neglecta sit invo- 
catio ». — Aegyptum autem et Aethiopiam distincte et separatim recense- 
ri, ad temporis conditionem prorsus consentaneum est; simili modo 
Sennacherib quoque refert se in pugna apud Altaqu (Elthece) aurigas et 
filios regum Aegypti et aurigas regum Meroe vivos cepisse. 


a) Punitio Aegyptiorum 49, 1-10. 


Sublimi modo describitur ipse Dominus iudex descendens et ingre- 
diens Aegyptum, coram quo idola Aegypti corruunt et omnis Aegyptio- 
rum virtus ac potentia evanescit : v. 4 « Onus Aegypti. Ecce Dominus 
ascendet super nubem levem et ingredietur. Aegyptum et. commovebun- 
tur simulacra. Aegypti a. facie eius et cor Aegypti tabescet. in medio 
eius » ; — etiam hoc loco Isaias statim ab initio paucis complectitur 
quae in subseq. latius est prosecuturus. Deus iudex nubibus vehi, in nu- 
bibus descendere perhibetur (cf. Ps. 17, 10; 96, 2. 2 Reg. 22, 11); 
ponit enim nubem ascensum suum et ambulat super pennas ventorum 
(Ps. 103, 3). Nubes levis symbolum est qua celeritate et facilitate subi- 
to ad poenas repetendas adsit (Sanct. Mald. Malv. For. Men.Tir.). Quam 
efficax sit Domini praesentia, pulcherrime demonstratur: Dominus in- 
greditur Aegyptum et idola contremiscunt, aufugiunt ; cor Aegypti i. 
e. ea quibus sapientia et potentia et vigor Aegypti quam maxime con- 
stituitur, quasi aquae diffluent et in nihilum redigentur, ita ut Aegyptus 
omni vi et vita destituta iaceat ; cor enim Hebraeis ponitur pro fonte 
vitae et vigoris et virtutis ac vires omnes et intellectus et voluntatis 
complectitur. Cum Deus iam olim in deos Aegyptiorum et in Aegyptum 
iudicia exercuerit (cf. Ex, 12, 12. Num. 33, 4), iure optimo et non si- 
ne arte proponuntur idola terrore concuti et virtus Aegypti collabi ac de- 
ficere, quam. primum advenientem Dominum suspicantur, cuius poten- 
tiam olim adeo experta sunt. Et cum deorum popularium gloria et ip- 
sius populi.prosperitas intime inter se ex gentium opinione connecte- 
rentur (cf. quae notavi ad Am. 1, 15. Nah. 1, 14. Hab. 1, 16. Zach. 2, 
8), in strage populi clades quoque deorum agnosci debet. Quare in sub- 
seq. vates prostrationem populi describens idolorum quoque impoten- 
tiam egregie proponit. 

Primus quasi gressus quo populus interitui obviam fertur est magna 
inter cives dissensio, sunt inimicitiae et bella civilia quibus inter se 
discerpunt. Unde sententia iudicis fertur v. 2 « et concurrere faciam 
Aegyptios adversus Aegyptios et pugnabit. vir contra fratrem. suum 

et. vir contra amicum suwm, civitas adversus civitatem, regnum 
adversus regnum »; — Aegyptum internis dissidiis saepius esse 
discissam, iam ex pluribus dynastiis quae saepe variis in par- 
tibus imperium exercebant, facile colligitur; eius rei aperta quoque 
exstant testimonia et monumenta historica ; ita iam pro tempore Ram- 
ses III id narratur in papyro cui nomen Harris, terram sine rege a prin- 
cipibus regionum vel nomorum esse vexatam, qui inter sese caede gras- 
sarentur (cf. Vaeg.). Tempore quoque posteriore Aegyptus media et infe- 
rior et praesertim princeps saiticus Tafnecht expugnabatur a Pianchi 
rege Aethiopum (cf. Stade, De Is. vaticiniis aethiop. Wiedemann, 
4Kgypt. Geschichte p. 563 seq.). Etiam maior rerum perturbatio exstitit, 
cum dynastia aethiopica expulsa Aegyptus in duodecim regna discin- 
deretur, donec Psammetichus dodecarcha pugna ad Momemphim facta 
ope militam ionicorum, caricorum, graecorum unum regnum constitue- 
ret, quod ipse eiusque filius Nechao duro imperio continebant. Has et 
similes rerum subversiones propheta describit et quantopere Aegyptii 
consilii expertes impotes futuri sint calamitatibus avertendis pronuntiat 
v. 9 « et dirumpetur spiritus Aegypti in. visceribus eius et. consilium 
eius praecipitabo et interrogabunt simulacra sua et divinos suos et py- 
thones et ariolos » ; — hebr. evacuabitur spiritus ! i. e. affine est peri- 
re, absorberi vel deglutiri consilium, ut neque consilium capere pos- 
sint neque si ceperint quidquam proficiant aut iuxta consilium effi- 
ciant (For. sim. Mar.) vel Aegyptus velut exanimata erit, hyperbole 
ex comparatione corporis humani desumpta (Malv.). Frustra recurrent 
ad locupletem idololatriae et, divinationum apparatum, quem ipsa enu- 
meratione longiore vates ridet. Hebr. idola vocantur vana, nihil ; G"2N 
explicant mussitatores, hebr. nomen a secreto dicitur quod arcanis vel 
secretis verbis artem suam exercent, vel secreta verba susurrant (For. 
Malv.) et incantationum formulas mussitant; de 2w cf. 8,19. Ad id 
ergo sapientia et prudentia recidet Aegyptiorum, ut ad res inanes et 
ad praestigiatores et circulatores consilii capiendi causa confugiant — 
praeclaram  ironiam et irrisionem falsae ac fucatae sapientiae ! 


In tanta vero consiliorum inopia — et si quid excogitaverint, illud se 
destructurum esse Dominus profitetur — facile iugo tyrannorum exter- 
norum subiicientur v. 4 « e£. tradem Aegyptum in manu. dominorum 
crudelium et rez fortis dominabitur. eorum, ait Dominus Deus. cxerci- 
tuum. » ; — Aegyptios multoties ab Assyriis esse devictos, monumenta 
testantur ; Samaria capta socios quoque Osee regis, inter quos erat Scha- 


1. LXX. cxoxy0Zoeixv Aq. m)a0xpo05osrav S. Hier. secutus est, uti saepius, explicatio 
uem a Sym. et Theod. propositam : £ayexe« ille, hic o71i60702:xi; cf. Field ad h. . 

baka rex Aegypti, a Sargone esse punitos eiusannalibus proditur; Sen- 
nacherib quoque bellum Aegyptiis intulit eosque ad Elthecen devicit ; 
filius eius et eius nepos, Asarhaddon et Asurbanipal, Aegyptiis clades 
intulerunt (cf. Stimmen aus Maria-Laach 1873 p. 144. 153; ad Nah. 3, 
8. Vigourouz, la Bible et les découvertes mod. IV. p. 198. 162. 996). 
Hebr. rez durus ; post Assyrios Aegyptus vexabatur a Chaldaeis et ipse 
quoque Psammetichus rex durus appellari meruit, qui postpositis indi- 
genis extraneos fovebat, ita ut testibus Diodoro (1, 61) et Herodoto (2, 
30) ducenta millia militum aegyptiorum in Aethiopiam immigrarent Ae- 
gypto relicta (cf. IVaeg.). Sane licet in his quoque et. similibus saltem 
aliquam cernere verborum prophetae impletionem, quamvis vates non 
tam facta particularia praedicere quam normam statuere generalem cen- 
sendus sit; verum non erit inutile paucis indicasse, qua ratione norma 
illa eventibus mox subsecutis iam in opus deduci coepta sit. 

Bellis illis atque dissidiis internis etiam damnum non minimum ipsi 
regioni esse illatum facile liquet. Tempore enim bellorum agriculturam 
lacere patet, destrui canales, aquaeductus et reliqua quoque instrumenta 
prosperitatis ac fertilitatis regioni aegyptiacae consentanea in aperto est; 
unde novarum calamitatum frequens origo cernitur. Hisce si Nili inun- 
dationis defectus accesserit atque penuria, multiplici clade terram aegyp- 
tiacam iri afflictum manifestum est. Has miserias vates proponit, qui- 
bus priores illas civiles àugeat nexumque denuo ostendat qui adsit in- 
ler homines et ipsius regionis conditionem : Deus enim ipsis utitur 
creaturis ad ultionem de inimicis capiendam : v. 8 «et arescet aqua de 
mari et fluvius desolabitur atque siccabitur» ; — maris nomine (cf. 
18, 2) Nilus designatur qui eo nomine praesertim tempore inundationis 
vel eius ratione habita dignus reputatur, quippe qui maris instar totam 
late regionem occupat a medio mense Augusto usque ad Octobrem, ita 
ut fere sola oppida et vici insularum instar ex undis emineant. Si vero 
largi deficiunt imbres quibus Nili fontes alantur augeanturque, tum et 
ipse fluvius arescere videtur; eius autem inundatione salutifera sublata 
nulla iam pro Aegypto remanet spes sementis et messis; unde cum flu- 
vio arescente arescunt omnes Aegyptiorum opes ac divitiae misere dis- 
pereunt. Simul cum eo canales aquis destituti potius perniciei sunt re- 
gioni : v. 6 «et deficient flumina; attenuabuntur et siccabuntur rivi 
aggerum » ; — versionem lat. intelligere poteris de rivis qui aggeribus 
ad irrigandos agros deducebantur (cf. Mald. Sanct.); hebr. verte : et 
foetebunt rivi, attenuabuntur. et siccabuntur fluvii Matzor i, e. Aegypti 
i. e. Yv2 cf. Mich. 7, 12. 2 Reg. 19, 24; S. Hier. vocabulum etymolo- 
gice vertit; alvei aquis carentes foetorem et putredinem exhalant et sic- 
ut antea regioni decori erant et amoenitati, ita nunc horrori et, exitio, 


s 

Inde fit, ut viror omnis pereat : «calamus et iuncus marcescet ; v. '1 
nudabitur alveus rivi a fonte suo et omnis sementis irrigua siccabitur, 
'arescet eL non erit» ; — i. e. «neque fons aut caput Nili aquis ut antea 
fluminis alveum implebit et sementis varia quae a fluminis inundatione 
vitam et incrementum exspectabat arente Nilo ipsa quoque arescet et 
peribit» (Sanct.); vel explica a fonte : alveus destituetur aquis quia 
fons, unde fluunt, arescet (cf. Mald. Sa, Mar. Men.). Hebr. verte : v. "1 
gramineta * iuxta. fluvium et ad. os fluvii et omne satum — fluvii (iuxta 
fluvium) exarescet, corrumpetur (LXX &vsp4702eo» quasi vento) et nul- 
lum erit; cf. Vat. For. Mar. Malv. et recentiores. Segetes ergo et pra- 
ta misere interibunt; etiam ,varii hominum ordines praeter agrorum 
cultores illa calamitate afflicti necessariis ad vitae sustentationem care- 
bunt. Ita primo et praecipue piscatores v. 8 « et moerebunt piscatores 
et lugebunt omnes mittentes in ftumen hamum et ezpandentes rete super 
faciem aquarum emarcescent » ; — duos piscandi modos vocabulo gene- 
rali subiungit vates hamo alterum, alterum retibus exercitum vel nassis; 
Nilum piscibus abundasse referunt (cf. Herodotus 2, 92); eos fuisse 
sapidos ex populi in deserto commorantis votis et desideriis elucet 
(Num. 11, 5). 

Ariditate et quae inde consequitur sterilitate magnum quoque detri- 
mentum capiunt opifices linorum pexorum v. 9 « confundentur qui 
operabantur limum pectentes et tezentes. subtilia » ; — hebr. qui ope- 
rantur lina pectinata et. texentes candidum i.e. qui pannos conficiunt 
ex lino sedula cura pectinibus purgato vel pectinato et qui texunt bys- 
sum vel linum album, candidum, pannos byssinos eosque subtiles, Eius- 
modi opificiis insignes erant Aegyptii iisque pannis commercia exerce- 
bant (cf. Ez. 91, 1). Artem eam texendi apud Aegyptios antiquissimam 
etiam Israelitas ab iisdem didicisse testimonio sunt aulaea et vela quae 
v. g. pro tabernaculo foederis in deserto fiebant. Verum non solum 
opifices, sed optimates quoque rebus adversis affligentur ; in omnes enim 
serpere calamitatem vates singula complexus hanc partem absolvit in 
hebr. et erunt. columnae eius (1. e. potentes quibus respublica fulcitur 
et quasi consistit) contritae et omnes qui mercedem faciunt erunt afftic- 
tà animis. Apta est sane conclusio qua summatim comprehenditur quod 
in antecedentibus de ruina potentiae et culturae opificiorumque Ae- 


1. Proprie loca nuda z5^y ; unde versionis S. Hier. intelligi potest origo et causa. LXX 
*ó (t x0 7opóv: vocem X7. dicit S. Hier. se ab eruditis exquisivisse et audisse ab Aegyp- 
tiis hoc nomine lingua eorum omne quod in palude virens nascitur appellari , cf. Gen. 41, 2 
^n et de voce acgyptiaca vide Brugsch, Hieroglyphisch-demot. Woerterb. I p. 111 ; Ebers, 
Aegypten und. d. B. Mos. p. 338. 

gyptiorum dictum est. Versio vulg. unam partem ex antecedentibus re- 
tractat : v. 10 «eterunt irrigua eius flaccentia; omnes qui faciebant la- 
cunas ad capiendos pisces» ; — ad prius membrum vide v. 5. 6 ; alte- 
rum explicatur de piscinis vel vivariis (cf. Mald. Mar. Malv. For. Osor. 
Sasb.) aut deseptis vel caveis ad piscaturam factis vel de stagnis exca- 
vatis quae inundatione Nili aquis piscibusque implentur, ex quibus au- 
tem aqua recedente pisces iam non exire possunt (cf. Sanct.). 


Versio S. Hier. inde explicari poterit, quod nn bibere significat et alterum mem- 
brum ait se iuxta sensum interpretatum esse; profitetur enim in hebr. et in cunctis 
interpretibus in loco piscium poni animas; ob oculos ergo habuit Dax paludem, 
lacum ; interpretationem lacunas fere etiam Chald. exhibet, et similiter hebr. quoque 
intellexerunt de obicibus quibus aquae concluduntur (cf..*^5D Gen. 8, 2. Ps. 63, 12) 
et aggeribus Iarchius, Saadias, quos vide apud Ros. — Hebr. 32i de potu intellexe- 
runt LXX et Syrus ; de illis notat S. Hier. : « notandum quod pro lacunis LXX tó6ov 
transtulerunt quod genus,est potionis ex frugibus aquaque confectum et vulgo in Dal- 
matiae Pannoniaeque provinciis gentili barbaroque sermone appellatur sabaium ». — 
Celerum magna cernitur varietas in expositione texlus hebr.; LXX zi Écovza oi 
Épyatópsvo: £v ó22vm ; videntur intellexisse fextores cf. nn, "nu; Aq. «i &xoünao: 
«wá; vsraxiivoguiyvai ; fortasse a nw ponere; ad idem respexisse videtur Theod. 
Tati; ali interpretati sunt de machinis textoriis contritis; ita iam Chald. ; alias 
explicáüones vide apud Malv. Ros. Ges. Hodie eam sequuntur omnes quamsupra dedi, 
quae est apta et simplex et facile verbis accommodatur ; nno esse fundamenta, colum- 
nàs ; idque dici de proceribus (cf. 3, 1); de DAN cf. Is. 58, 5 et may afflictum esse. 


b) Poenas dabunt superbiae 19, 11-17. 


Quod vates in v. 10 hebr. indicaverat de primoribus, iam latius prose- 
quitur; ita enim v. 10 et antecedentia suo modo comprehenduntur et 
subsequentia praeparantur. Uti Deus Aegyptiorum potentiam et culturam 
conteret, ita sapientiam et prudentiam de qua superbierunt confundet. 

' Est igitur eadem iudicii denuntiatio alio modo facta ; v. 114 « Stulti prin- 
cipes Taneos, sapienles consiliarii Pharaonis dederunt consilium in- 
sipiens ; quomodo dicetis Pharaoni : filius sapientium ego, filius regum 
antiquorum » 9? — hebr. solummodo stolidi principes Zoan, sapientes con- 
siliariorum Pharaonis ; consilium infatuatum est (obbrutuit; cf. Malv. 
Vat.). Sapientia Aegyptiorum in proverbium abierat ; unde Salomon lau- 
datur, quod praecedebat eius sapientia sapientiam omnium orientalium et 
Aegyptiorum (3 Reg. 4, 30) ; eorum sapientiae laudem quoque comme- 
morat Herodotus (2, 6. 11. 160). Tanis vel Zoan, urbs antiquissima (Num. 
13, 23), in Delta inter septemtrionem et occidentem spectante sita, inter 
Nili partem sebennyticam et pelusiacam, eo maiore iure hic nominatur, 
quia saepius sedes eratregiae dynastiae (21. et 23. secundum Manetho- 
nem). Etiam ininscriptionibus assyriacis extempore Sargonis mentio fit re- 

gis ex Zoan (cf. Revue arch. Oct. 1871 p. 214). Principes ac consiliarii 
regis suam iactant sapientiam ex eo quod illam iure quasi hereditario 
longa generationum serie in suis familiis habeant propriam, immo ex 
suo ordine, sacerdotali scil., olim reges exstiterint, quibus ipsa antiqui- 
tate splendor quidam ac gloria uti fieri solet, facile conciliatur. Quantopere 
vero aestimata sit sapientia antiquorum, quaein una sapientium stirpe alie- 
na ab extraneorum commixtione ad posteros longa aetate propagetur, lege 
Iob 8, 8 ; 15, 10. 19. Adnotat Malv. : « nam sacerdotes aegyptii iactabant a 
primo rege ad Sethonem progenies hominum fuisse trecentas quadra- 
ginta unam et totidem in terra pontifices et reges; vide Herodotum 
2, 142, et alioqui Aegyptii omnium hominum se primos exstitisse arbi- 
trabantur, ut idem 2, 2 tradit ». Plerique magistratus civiles ex ordine 
sacerdotali eligebantur ; ex eodem ordine consiliarii regis (qui in monu- 
mentis rerum gnari designantur) et iudices assumebantur, a quorum 
agendi ratione ipse rex ! quam plurimum dependebat (cf. Riehm, Hand- 
woerterb. I p. 326). Ad prima regni aegyptiaci tempora SS. Hier. refert 
filium. regum antiquorum ; « significat quod Aegyptii heroas et deos 
auctores suae gentis simulent Oron et Isin et Osirin et Ty- 
phonem »; ceterum in dynastia vigesima post Ramses XII Her Hor 
summus sacerdos thebanus, rerum potitus nomen et insignia regis usur- 
pavit et post ipsum a Pinetsem I et deinceps per septem generationes 
familia sacerdotalis thronum aegyptiacum (dynastia 21. tanitica) occu- 
pabat, contra quam tamen postmodum alia dynastia tanitica bel- 
lum gerere incipiebat et demum familiam sacerdotalem throno de- 
iecit. Quare sacerdotes consiliarii merito se dicunt filios regum anti- 
quorum, neque opus est cum Sanct. ea verba ab ipso rege dicta esse 
affirmare. Verum sapientia eorum egregie confunditur ipsa regni aegyp- 
iiaci ruina, cui mederi vel quam cohibere nulla ratione valent. 

Unde vates mente cernens rerum perturbationem et difficultates, quas 
modo exposuit, cam ironia regem exagitat v. 49 « ubi munc sunt 
sapientes tui ? annuntient. tibi et. indicent. quid. cogitaverit. Dominus 
exercituum. super Aegyptum » ! — si vere sapientes sunt, saltem nunc 
cum eventus iamiam compleri coepti sint, doceant regem, quo consilio 
et quo rerum exitu haec fieri incipiant. At cum rerum omnium sortes apud 
unum Dominum exercituum conditae sint, qui universa pro sua mode- 


. Nomen Pharao n*43 aezyptologi idem esse dicunt quod aegyptiacum Pera, Peraa, 
quo o gno rex appellatur in monumentis quique dicit magnam domum. Bene monuit Lauth 
jam ab Horapollone (ed. Lecmaus I, 61) referri regem aegyptiacum etiam vocari oizo; 


yz; ; cf. simili modo nos loquimur de porta sublimi Turcarum; cf. Ebers, Aegypten und 
d. B. Mos. p. 261. 

ratur sapientia et eos prosequitur fines iisque adiumentis quae longissime 
ab humana prudentia et sapientia absint, fieri nequit, ut sacerdotes ido- 
lolatrae aptum dent regi consilium. Id enim Deus agit, ut confundat 
sapientes ; quare illi suis consiliis miseriam non modo non minuunt, 
verum augent v. 13 « stulti facti sunt principes Taneos, emarcuerunt 
principes Mempheos, deceperunt Aegyptum, angulum populorum eius » ; 
— Memphis celebris urbs regia Aegypti inferioris est ; unde qui in sedibus 
regiis sapientia conspicui erant stulte egisse et decepti esse dicuntur, et 
qui ipsis confidebant, pariter decepti sunj ; angulum populorum explicat 
S. Hier. : « idioma Scripturarum est, ut angulum pro regno ponant, eo 
quod populos contineat et quasi in tota domo fortissimus sit » ; alii : 
deceperunt Aegyptum et praesidia populorum eius, eos qui populis sunt 
fulcro et adiutorio (Sa, Mar. Calm.) ; alii arete id ad Aegyptum refe- 
rentes exponunt : quae (Aegyptus) omnium populorum quos sibi subiu- 
gaverat aut foedere adiunxerat firmamentum erat et decus (Sanct. 
Men. Tir. sim. Schegg). Hebr. verte : Aegyptum errare fecerunt 
anguli tribuum eius i. e. qui putabantur esse angulus et firmamentum, 
illi sapientes quibus ut angulis firmissimis Aegyptus nitebatur, qui qua$i 
erant lapides angulares in republica, illi ipsi misere omnem fefellerunt 
spem (cf. Malv. For. Vat. et recentiores). 


In hebr. pro Memphis habetur 75 quam vocem multi volunt eandem esse ac 
zj2 et utramque esse contractam ex 732. Memphin h. l. explicant LXX, Syrus, 
Chald. et sequuntur Troch. Del. Kn. Drechsl. Naeg. — Sed iam. Brugsch mo- 
nuit formam n haud posse conciliari cum hieroglyphico Men-nefr, Mennef, no- 
mine urbis Mempheos, sed formam requiri Nepu vel Nep (Die Georisphie des 
alten Aeg. I p. 290) et revera satis erebro mentio fit in hieroglyphicis urbis Nap, 
Napi, Napit, Napata (cf. Brugsch |. c. p. 65. 14. 100. 152. 161. 163); erat 
Nap, Napat metropolis decimae regionis Nubiae aegyptiacae (cf. Brugsch, Dic- 
tionnaire géogr. de l'ancienne Égypté p. 336); unde per totam late regionem 
aegyptiacam usque in Aethiopiam omnia perturbari et. consilia sapientium infa- 
tuari asseritur. Vide Revue arch. l. c. p. 215. 


Cur vero ipsi sapientes in tales miserias populum protruserint, ratio 
affertur v. 14 « Dominus miscuit ài medio eius spiritum vertiginis et 
errare fecerunt Aegyptum in omni opere suo, sicut errat ebrius et vo- 
mens »; — hebr. sicut errat ebrius in vomitu suo ; Deus scil. iramittit 
in animos eorum spiritum vertiginis; uti alias porrigere dicitur calicem 
furoris sui, ut bibant et inebrientur et prae terrore et angustiis stupe- 
facti tamquam ebrii omnisque consilii expertes corruant (cf. Ier. 25, 
18 ; 49, 12; 51, 1. Ez. 23, 32. Ps. "14, 9), ita hoc loco etiam potum iis 
miscere perhibetur, quo vertigine correpti ipsi omnia susque deque ver- 

Isaias I — 235. 

tant; in rebus arctis ea capient consilia quibus magis magisque ruinam 
sibi attrahant, et si ipsi duces ita mente capti sunt, reliquum vulgus ni- 
hil quod salutisit vel emolumento posse perficere per se patet. Sunt du- 
ces caeci et duces caecorum ; quare utrique in foveam cadent. In ebrio 
eiusque vomitu cernitur et ablatio omnis considerationis, stupor, hebe- 
tudo, omnium sensuum perturbatio et foedissimae ruinae indignitas. In 
tali autem conditione non adfore remedium, declaratur v. 45 « et non 
. erit Aegypto opus, quod faciat caput et caudam, incurvantem et refre- 
mantem » ; — ad verba vide quae notavi ad 9, 14. Hebr. verte e£ non 
erit Aegypto opus, quod. facit (expedire potest et perficere) caput et cau- 
da, ramus et iuncus i. e. neque principes et nobiles neque plebeii et in- 
fimi aliquid quod emolumento sit consilium vel opus excogitare vel ef- 
ficere possunt (cf. Vat. Pagninus, Malv. Mald. Sanct. Lap. For. Mar. 
Calm. et recentiores). Secundum quem sensum etiam explica textum 
lat. : non erit opus, quod vel primoribus et plebeiis, vel subiectis et im- 
perantibus subsidium afferat ; paulo aliter verba interpretatur sua 
S. Hier. : « nullum habebit Aegyptus opus sive consilium quod aut caput 
habeat aut finem aut senibus conveniat aut pueris » ; quae tamen expli- 
catio longius recedit a textu originali. Alii verba latina hoe modo sano 
donare sensa conantur : et non erit in Aegypto opus quod faciat seu os- 
tendat fuisse inter eos caput, hoc est virum cordatum, aut subditos 
obedientes, aut esse aliquem dominum et servum obsequentem (ef. Lap. 
Sanct. Men. Tir. Gord.). 


Etiam LXX habent à zoríset xegaMy xo oügkv, doy?» xoi T5Aog ultima verba 
eliam ex Sym. afferuntur, dum Theod. verba retinuit hebr. xezok xc àyuiv. 
S. Cyr. ita sententiam graecam concipit : « nec iuvenilia facinora aggredien- 
tur, hoc enim est principium et caput, nec in optatissimum finem occurrent 
quae geruntur, lioc enim est cauda et finis; omnis enim humana consultatio 
infructuosa et omne praesidium imbecillum nec ulla ex parte iuvare potest, si 
Deus poena afficit ». Alii textum lat. ita enodant, ut caput et caudam, incur- 
vantem et refrenantem velint dependere a v. 14 errare fecerunt ; ita Sasb. Pint. 
Schegg, qui ea de causa reliqua quae interponuntur parenthesi includi vult vel 
lextum lat. ita corrigere ut scribatur cauda etc. 


Quanta futura sit deiectio et humiliatio Aegyptiorum qui olim adeo 
erant, superbi, audaces, immites (S. Cyr.), et per quem sit inferenda, de- 
nuo inculcatur v. 16 « in die illa erit Aegyptus quasi mulieres et stu- 
pebunt et timebunt a facie. commotionis manus Domini exercituum 
quam ipse movebit super eam » ; — cf. 10, 32. Pulcherrime iam insi- 
nuat vates, quomodo etiam illis summa deiectio et imbecillitas via futu- 
ra sit salutis : incipient enim ac discent timere manum Domini ; iam in 

tali causa metus et terroris quam sentire et agnoscere docentur germen 
latet salutis; initium enim sapientiae timor Domini, et vates eo modo 
docet, uti hominem miseriis afflictum, ita populum quoque gravi cala- 
mitate pressum facilius ad Dei cognitionem et cultum adduci, proinde 
non solum pro Iudaeis valere, verum normam constitui generalem : so- 
la vexatio dabit intellectam (Is. 28, 19). Iis enim nihil valere idola per- 
spicient et calamitates suapte natura hominem inducunt, ut inopiae suae 
conscius a potentiore numine se percuti sentiat et ad illud supplex con- 
fugiat. Hanc autem viam qua ad salutem praeparandi sunt, accuratius de- 
lineat v. 471 « et erit terra [uda Aegypto in. pavorem ; omnis qui illius 
fuerit recordatus pavebit a. facie consilii Domini exercituum, quod ipse 
cogitavit super eam »; — uti olim Aegyptii exclamarunt : fugiamus Is- 
raelem, Dominus enim pugnat pro eis contra nos (Ex. 14, 25), ita tunc 
timor Domini regionem aegyptiacam pervadet, timor scil. Domini irati, 
adeo ut ipsum [udaeae nomen, ubi scil. Deus colitur et habitare et unde 
ad ceteras orbis partes proficisci concipitur (For.), iis fiat terrori eisque 
ultionem Domini quem foeda sua idololatria provocaverant (cf. Ier. 46, 
10. 23. Ez. 29, 3-10 ; 30, 13 ; 31, 10 etc.) in memoriam cum pavore re- 
ducat. : 
Vaticinium hoe modo generali illam describit viam et rationem qua 
Aegyptii sint humiliandi, ut iis quoque aditus ad salutem pateat. Id iam 
eo ostenditur quia statim fructus ille salutaris subiungitur (praesertim a 
v. 18), quia vaticinio huie aliud subditur particulare ae determinatum 
cp. 20 et quia oraculum hoc prophetae subsequentes Ieremias et Ezechiel 
denuo recolunt et quomodo paulatim et per partes saeculorum decursu 
implendum sit docent. Porro indolem esse generalem etiam tota hae 
oraculorum serie suadetur (vide quae dicta sunt ad cp. 13). Unde in 
invasione Assyriorum aliquid sane cernitur impletionis, neque tamen 
illa vaticinium exhauritur. Significationem generalem iam rite cerni- 
mus intellectam in glossa : multis dominis Aegyptus tradita est : Assy- 
riis, Nabuchodonosori, Alexandro, Romanis. Nihilominus ita conforma- 
tum est oraculum, ut in denuntiatione iudicii ea proponatur rerum con- 
ditio qua imago quaedam eventuum qui mox in Aegyptum erant devol- 
vendi repraesentetur. Cum enim Schabaca (Sua), a Sargone apud Raphiam 
devictus fugam cepisset (cf. Vigourowx ]l. c. p. 164), in ipso regno ae- 
gyptiaco magna rerum perturbatio est subsecuta (cf. Schrader, Keilin- 
schriften u. A. T. ad Is. 19, 1; JVet. p. 128; Wiedemann, Aegypt. 
Geschichte p. 584 seq.); ex fastis Asarhaddonis et Asurbanipali 
pari modo colligitur iis temporibus Aegyptum internis quoque dissidiis 
fuisse vexatam. Terrae autem proventum et varia quae instituta erant 
ad regionis fertilitatem promovendam, canales ad aquas Nili inundantis 


388 Is. 19, 17-18 


apte distribuendas et longinquis quoque agris. advehendas, opificia et 
similia multum cepisse detrimenti ex bellis continuis et invasione ho- 
stium, nemo negabit. Et si ad haec — id quod cum saepius in Aegypto 
accidat probabilitate non caret — alia accesserint infortunia v. g. im- 
brium in regionibus superioribus defectus, ita ut Nili inundationes vel 
penitus omitterentur vel debitam non attingerent mensuram, iam habes 
terrae aegyptiacae conditionem talem qualem vaticinatus est Isaias. Ve- 
rum donec fructus ille salutaris exsisteret, de quo in subseq., eadem 
norma iudicii et calamitatis et eruditionis iterato erat applicanda, uti 
oraculis quoque Ieremiae et Ezechielis demonstratur. 


c) Demum populo Dei accensebuntur 19, 18-25. 


Denuo fit quod vates iam 2, 1'1 statuerat, incurvata hominum subli- 
mitate et altitudine virorum humiliata elevabitur Dominus solus; sed 
haec gloria Dei est salus hominum vera ablatis humanae superbiae im- 
pedimentis ; valet enim illud: vincimini quia Emmanuel (8, 9. 10). 
Quare propheta postquam v. 16. 11 parva salutis initia ex timore Dei 
vindicis orta innuit, ea iam per gradus quosdam explicat et quomodo 
paulatim maiora sint captura incrementa ostendit formula in die illa 
saepius repetita (cf. v. 16. 18. 19. 23. 24). Et primo quidem aliquos 
sensus et mentem cultorum Dei esse in se expressuros vates dicit v. 18 
« In die illa erunt quinque civitates in terra Aegypti loquentes lingua 
Chanaan et iurantes per Dominum exercituum; civitas solis vocabitur 
una » ; — lingua Chanaan loqui est loqui lingua populi electi, veri Dei 
cultoris, et significatur sensus induere atque animos illius. Loquela 
enim animi sententiae et affectus panduntur et praeterea unaquaeque 
lingua peculiaribus vocibus exprimit et declarat gentis indolem et fidem. 
Unde abiicere notiones idolorum, proscribere superstitiones, novis de 
Deo rebusque divinis conceptibus animum imbuere et totam loquendi 
sentiendique de rebus altioribus rationem mutare, verbo fidem terrae 
Chanaan amplecti apte. exprimitur per metaphoram loqui lingua Cha- 
naan. Gentiles enim etsi sonos verborum eosdem retinent ad unius Dei 
fidem adducti, tamen iisdem verbis iam alias addunt notiones puriores, 
sublimiores, haustas ex institutione per veri Dei cultores accepta; un- 
de uti ex modo fidelium iam cogitant, sentiunt, iudicant, ita eorum 
quoque lingua loqui iure dici possunt. Et cum in vetere foedere veri 
Dei cultores ex instituto stabili solum invenirentur in gente iudaica 
quae primarie incolebat Chanaan ut sedem propriam, cum ergo so- 
lum in Chanaan theocratia exsisteret, iure adoptatur lingua Chanaan 
tamquam symbolum et testimonium, quo quis religionem ac fidem Dei 
amplecti perhibeatur. Vere quoque dicitur lingua populi electi lingua 

Chanaan ; maiores enim populi israelitici eam usu adoptarunt linguam 
posterisque legabant, quam in terra Chanaan usu tritam repererunt pa- 
trio suo sermone relicto (cf. Gen. 31, 47; uti iam ex rabbi Elia Mar. 
adnotat et vide Cornely, Introd. I p. 233). Proinde sensus idem est qui 
habetur apud Soph. 3, 9: reddam populis labium electum. Quam fideli- 
ter verosensus religiosos retenturi et opere ostensuri sint, declaratur, 
dum vocantur iuramento adstricti Domino exercituum  (hebr.) ei ob- 
stricti, ei fidem dantes (cf. For. Malv. Troch. Drechsl. Kn. Del. Naeg.) 
eamque fidem sollemni asseveratione et sacro iuramento obsignantes ; 
textus lat. unum cultus divini genus pro toto effert. 

Verum etiam in Aegypto salus a parvis initiis orietur; quod pro Is- 
rael iam toties vates inculcaverat : reliquiae convertentur, etiam pro Ae- 
gypto in quinque civitatibus proponitur. Cum enim plurimae essent 
urbes Aegyptiorum (cf. Brugsch, Die Geographie des alten Aegypten I), 
quinque sane pro paucis habendae sunt, ita ut numerus quinarius per 
modum locutionis fere proverbialis pro aliquibus iisque paucis usurpe- 
tur, uti usuvenire videmus Lev. 26, 8. 4 Reg. 21, 3. Is. 30, 17.1 Cor. 
14, 19. Sed in parvo etiam numero non deerit eximius religionis ac 
pietatis splendor. Una enim ex istis paucis vocabitur i. e. erit civitas 
solis; talem in se exprimet et exhibebit indolem, ut merito appellari 
possit eo nomine — ea est enim vis phrasis hebr. vocari cf. ad "1, 14 et 
praeterea 4, 26; 4,3; 9, 6; 32, 5; 35, 8; 41, 4; 54, 6 etc. — Erit 
igitur una prae ceteris fide àc religione insignis, lucens uti sol et splen - 
dorem suum longe lateque diffundens ; aliis verbis : in coetu illoaegyp- 
tiaco aderunt qui sanctitate fulgebunt. Atque re quidem vera, si in 
mentem revocaveris quam eximie in primis rei christianae saeculis 
sanctitas emicuerit anachoretarum in Thebaide, non erit difficile civita- 
tem solis in Aegypto invenire. : 


Cur numerus ponatur quinarius, alii aliter explicant; ibi enim cernunt ex- 
pressas aut multas urbes vel omnes (cf. Sanct. Mald. Lap. Men. Tir.) aut 
quinque urbes determinatas ; ita apud S. Hier. aliqui intelligi volebant civitates 
iuxta Rhinocoruram et Casium, « quas usque hodie in Aegypto lingua chana- 
nitide, hoc est, syra loqui manifestum est, et putant e vicino Syros atque Arabas 
a Nabuchodonosor in illam terram fuisse translatos » ; sim. S. Cyr. ; alii recen- 
sent sex illas urbes in quibus ex Herodoto (2, 69) praecipue celebrantur sollem- 
nitates et coetus festivi (Malv.); alii alias (cf. Hitz.). Alii in numero quinario 
qui sit dimidia pars denarii, numeri perfectionis, notionem cernunt expressam 
rei imperfectae, per partes et fragmenta solum exsistentis (Del. RoAl.) vel rei 
iam dimidiatim acquisitae (Naeg.). Verum expositio simplicissima et aliis locis 
commendata ea est quam supra dedi. 

Textus mas. nomen civitatis effert DY11 "7, quae lectio num sit genuina 

merito dubitari potest. Primo enim Sym. S. Hier. Saadias et tractatus talm. Me- 
nachoth (f. 140 a) nobis exhibent interpretationem solis, unde D^U legerunt, 
quae vox solem significat Iud. 14, 18 et Iob 9, 7 ; hanc etiam praebent codices 
hebr. complures (cf. de Rossi-sedecim asserit First L.); neque a Chald. haec 
lectio ignorabatur, cum et hane et textus alterius lectionem in unum coniun- 
geret seribens : civitas domus solis (vom TP2) quae evertetur dicetur una ex eis. 
Secundo lectio mas. apto sensu caret. Nam D si ex hebr. explicatur, non 
potest significare nisi destructionem, urbs autem destructionis in ea parte ora- 
culi qua fausta annuntiantur poni nequit, quia cultus Dei prosperitatem, non 
ruinam affert. Neque sufficit dicere (cum Del.), urbem ita appellari, quia idolola- 
tria destruetur, esse urbem idolorum eversorum (sim. Caspari, Drechsl.); nam 
id omnibus civitatibus quae vero Deo nomen dabunt commune erit, ergo vix 
apte uni tamquam nomen peculiare attribuitur ; dein nomen istud parum dicit ; 
nam idola non colere, sed destruere certe non aptum est quod tamquam res in- 
signis el praeclara ita celebretur, ut inde nomen formetur urbis ex quinque illis 
praestantissimae. Tentarunt quidem eam voci notionem subiicere, qua melior 
urbis exsurzeret designatio, laus excellentior. At frustra. Nam usum hebraicum 
relinquentes et ad Arabes confugientes, leonem arabice eo quoque vocabulo ut- 
pote qui sit dirumpens ac destruens appellari videntes hanc significationem 
statim ad vocem hebr. transtulerunt (cf. Reinke, Beitraege VII p. 326), id quod 
sane audacius est. Alii ex sermone syriaco notionem hauriri posse liberationis, 
salutis pro voce bó contendebant (ita Ros. Hezel); sed rem esse plane incertam 
ostendit Ges. in commentario. Quare civitas illa neque civitas leonis (Leonto- 
polis, ubi Iudaei aegyptiaci alterum exstruxerant templuin) neque civitas salutis 
explicari potest. 

Tertio facile explicatur, unde lectio 2^5 orta sit. Censent enim aliqui, Oniam 
IV cum templum in Aegypto exstruere vellet etiam respexisse vaticinium de civi- 
tate solis et propterea locum selegisse in nomo Heliopoleos (cf. Naeg.). Id 
quidem certum non est, cum explicite solum v. 19 afferat in libello Philometori 
et Kleopatrae porrecto a quibus veniam aedificandi efflagitabat; attamen addit 
xol x01 0i mpoesireuccy d)Ào voviüva Oi vOv v0zov ; unde sententia illa probabili- 
tate non caret. Sed quidquid de hac re statuitur, id extra controversiam est, 
Iudaeis palaestinensibus templum illud Leontopoli conditum abominationi 
fuisse; unde facile fieri potuit, ut nomum heliopolitanum ubi templum erat 
parva vocis inflexione civitatem destructionis vocitarent. Ad id iam Chald. 
duplici sua versione viam sternit. Idque eo magis evenisse censendum est, si 
templo exstrueto ludaei aegyptiaci etiam hoc nomen civitatis solis in sui defen- 
sionem proferebant. Hisce adde, Ieremiam prophetam 43, 13 explicite vaticinari 
contra Heliopolin : « et conteret statuas domus solis quae sunt in terra Aegyp- 
ti » quam Beth schemesch domum solis vocat; appellatur An ab Aegyptiis et 
cultui dei solaris erat dedieata (cf. Brugsch, Diction. géogr. de l'ancienne 
Égypte p. 41), in cuius honorem multi ibi erecti cernebantur obelisci quos 
destructum iri Ieremias vaticinatur. In Scriptura alias nominatur y (ef. Gen. 
41, 49. 50; 46, 20) apad LXX. "HDuoozoAs. Cun igitur, uti ex leremia patet, 

momen istud civitatis solis Iudaeis esset cognitum, et insuper leremias eius de- 
structionem praediceret, facile intelligitur, quomodo fudaei odio illius templi in- 
stigati urbem solis in urbem destruetionis, cheres in heres, mutare potuerint. 
Immo in 6 codd. legitur ann urbs maledictionis. — Hisce igitur rationibus 
censeo cum veteribus illis testimoniis contra textum mas. o^ esse legendum ; 
hanc autem vocem cum iisdem ex hebr. esse explicandam, non ex radice ara- 
bica urbs custodiae vel protectionis (id quod Ges. Ewald, Maurer, Kn. volunt). 

LXX habent x6 docóix, i. e. p*3n iustitiae civitas. Censet A4. Scholz (Die 
alexandrin. Uebersetzung d. Is. p. 10) hanc lectionem esse genuinam. Verum 
haec sententia id incommodi habet, quod nomen pro salute messianica usitatum 
et ideo omnibus commune uni tribuitur civitati. Aliud est, si lerusalem simili 
appellatione decoratur, quia lerusalem non unam aliquam civitatem in regno 
messianieo exhibet, verum ut theocratiae centrum ipsius regni messianici typum 
ac figuram in se exprimit. Quod Scholz praeterea addit bà1 ex norma canonis 
athbasch (de quo. vide Cornely, Introd. I p. 600) esse ortum, est valde mancum ; 
nam pro tertia litera id nullo pacto valet, pro secunda solum, si schin et sin ut 
duae literae numerantur ; quod si pro prima litera quoque feceris, non habebis 
quod haberi oportet. — Sym. legit móc fov; Aq. et Theod. praebent des, 
quod ex eod. syr. hes. D seribitur (cf. Middeldorpf p. 93. Field ad h. l.). 
Syrus quoque pro D? testimonium fert. Vocem eam $. Ephr. explicat urbem 
iustitiae. Hoc sane mirum ; videtur ergo illud 4ccó:x LXX ob oculos habuisse. 
Barh. vocem explicat Arisch, quam urbem Severus Ant. primam occurrere dicit 
e Palaestina Aegyptum ingredienti; sequiore aetate ab incolis dictam fuisse 
Rhinocoruram, postea Phacus vel Phacussam ; in Scripturis vero vocari Beth- 
schemes et positam essein ea Aegypti parte quae subiaceat Heliopoli (cf. S. Ephr. 
opp. II p. 51). — Longiorem de hoc loco dissertationem scripsit Reinke, Tüb. 
Quartalschrift 1870 p. 1-31; vide quoque Geiger, Urschrift und UÜbersetz. 
p. 18. 19. 


Posiquam v. 18 generali quadam ratione cognitionem Dei et religio- 
nem in Aegypto fore dictum est, iam peculiarialquaedam cultus documenta 
et pietatis testimonia proponuntur v. 19 « n die illa erit altare Domi- 
ni inm medio terrae Aegypti et. titulus Domini iuxta. terminum eius » ; 
— cum terra media et terminus, finis terrae, nominetur, cultum Dei per 
totam late Aegyptum passim esse propagatum innuitur, Mentione facta 
altaris Domini, 09cwxccáo:co 7372, arctos veteris foederis limites aufer- 
ri et tempus declarari messianicum constat, cum id terrae alienigenarum 
attribuatur, quod ex legis mosaicae norma uni solum loco cultui sacro 
peculiare esse poterat. Ti(ulus i. e. monumentum, columna, memoriale 
cultus Domini in eius honorem et gloriam erectum ac consecratum ex- 
primit, Dei cognitionem et cultum magni aestimari, laudes Dei publice 
celebrari, ipsam regionem iam professione publica Deo consecrari. In 
his duobus igitur religio designatur quae sacrificiis et orationibus laudis ac 

gratiarum actionis continetur et exercetur. Cum Aegyptus habeat altare 
Domini. et monumentum eius, quod in laudem ipsius ad victorias cele- 
brandas vel ad gratam beneficiorum recordationem erigi solet, Dominum 
victoriam reportasse dicitur de idolis, adesse significatur illud tempus 
quo etiam gentes in suo quaeque loco (cf. ad Soph. 2, 11) Dominum co- 
lent cultu sacrificali (cf. ad Mal. 1, 11) et supplicationibus et publicis mo- 
numentis magnalia Dei profitebuntur. Unde locus hic insignis quoque est 
ad indolem religionis cultasque tempore messianico describendam. — 
Hunc locum Onias IV explicite allegat ad templum leopolitanum aedifi- 
candum. . 

Quia igitur altari et titulo Domini erectis Dominum occupasse Aegyp- 
tum et de idolis triumphum egisse manifestum sit, v. 20 « erit in si- 
gnum et in testimonium Domino exercituum in terra Aegypti »; —i.e. 
ipse ille cultus eiusque professio sollemnis et publica et terra Aegypti, 
olim solum idolorum templis et monumentis obsita, sed iam divina in se 
ostentans documenta aperte profitetur miram Dei potentiam et operatio- 
nem, signum, miraculum a Deo patratum et ita £estimonium redditur 
praeclarum coram gentibus potentiae ac maiestatis divinae. Tunc autem 
cultu Dei assumpto iam non frustra, uti antea laboreinutili idola suppli- 
ces adibant, supplices deprecabuntur : « clamabunt enim ad. Dominum a 
facie tribulantis et mittet eis salvatorem et pro pugnatorem qui liberet 
eos» ; —hebr. verte si clamabunt... mittet eis salvatorem et vindicem et li- 
berabit eos ; commercium indicatur familiare inter Deum et populum fi- 
delem ; supplicantibus opem laturus occurrit, uti olim populo iudaico mi- 
serat salvatores i. e. iudices, qui eos eriperent ab hostili oppressione; 
mittet vindices i. e. qui oppressorum causam agant et valide tueantur (cf. 
Mich. 5, 3. Abd. 21). Ea ratione se Aegyptiis ut Deum potentem opere 
exhibebit, Aegyptii autem hisce muneribus divinis ditati fervore pietatis 
eum religiosissime colent ; v. 21 « et cognoscetur Dominus ab Aegypto 
et cognoscent Aegyptii Dominum in die illa et colent eum in hostiis 
et in muneribus et vota vovebunt Domino et solvent » ; — hebr. explica 
Deus sese manifestabit Aegyptiis, iis dabit, ut sciant eum i. e. eum 
tamquam talem experiantur qualis vi nominis sui est (cf. quae notavi ad 
Os. 2, 20); familiaris ac mutua quasi bonorum communicatio indicatur, 
qualis inter amicos exsistere solet : Deus se, potentiam, benignitatem, 
gloriam iis suam exhibebit, illi intimis eum animis cognoscendo et 
amando complectentur eumque hostiis et oblationibus colent et ultra ea 
quae debent sponte sua vota vovebunt et. voluntaria illa pietatis officia 
fideliter persolvent. Tempora cogita Isaiae et Aegyptum ea aetate foeda 
idololatria foedissime opertam et intelliges, cur vates tanta cum voluptate 
immoretur deseriptioni pietatis aegyptiacae olim futurae, quae insigni 

est documento omnibus, quid Deus efficere possit '. In ipsa autem enu- 
meratione considera cultum exhibitum per sacrificia denuo comme- 
moratum (cf. v. 19) et pietatem votis susceptam et declaratam ; habes in 
utroque quasi imagine depictum illud adorationis genus quod revera 
Deo offert Ecclesia catholica, quodque cum iam in vetere foedere i. e. 
in umbra exsisteret, perfectiore ac sublimiore modo in novo exhiberi 
debet, uti ipsa ratione typi ad impletionem, umbrae ad veritatem suo 
iure exigitur. Consequuntur autem vi verborum sacrificia et vota Dei 
cognitionem, idque merito, nam quo perfectius cognoscitur Deus, eo 
sublimior desideratur cultus quo homo quam maximum Deo rependat 
honorem et quam plenissime suam testetur devotionem ; utrumque au- 
tem perfectissime fieri per sacrificia et vota, ex ipsa horum notione fa- 
cile colligitur. Unde simul perspicitur verbis prophetae non designari 
pro tempore messianico cultum solum oratione vel verbi Dei annuntia- 
tione constantem, sed describi adorationem actibus sacrificii ? et voto- 
rum praeclaris exhibitam. 

Cernit vates Aegyptum nunc idolis quam maxime maculatam tempo- 
re futuro insignem pietate. Revera haec mutatio dexterae excelsi ! Quam 
quo pacto Deus sit effecturus paucis complectitur, denuo declarans nor- 
mam Dei v. 22 «et percutiet Dominus Aegyptum plaga et sanabit eam 
et revertentur ad Dominum et placabitur eis et sanabit eos»; — ex 
iudicio scil. salus orietur; « plagam dicit regni privationem, sanationem 
vero cognitionem Dei; postquam enim illorum regnum evertit, pietatem 
docuit»; punit enim Deus, ut misereatur (Pint.), qui tandem est om- 
nium iudiciorum Dei finis : vincimini quia Emmanuel (8, 9. 10). 


Sententia hac ea denuo comprehendi quae toto hoc vaticinio proposita sunt, 
ipsis verbis iam suadetur : nam percutere plaga 731 vehementem illam ac multi- 
plicem percussionem significat, de qua in priore parte vaticinii sermo fiebat ; 
sanare vero morbum illum letalem auferri et veram coram Deo donari sanita- 
tem explicat ; converti autem ad Dominum opponitur conditioni aversionis et. 
ignorantiae rerum divinarum, in qua antea obstringebantur. Neque si revertere 
dicis, aliam indieas notionem. Nain idola colere semper etiam pro gentibus est 
idem ac desciscere a Deo ; quare eadem ratione qua Israel idololatra meretrix 
vocatur, etiam Ninive meretrix appellatur apud Michaeam (1, 7) et Ezechiel 
Deum a gentibus esse abiectum et spretum dicens foedus illud etiam cum iis 
olim initum significat (16, 45). Alii versum intelligunt de Aegyptiis iam Deum 


1. Bene id sensit S. Cyr. : « emphasim magnam et vim habet haec oratio quippe non 
siue admiratione dictum. Annon euim est ab opinione ac fide alienum et plane paradoxuin 
in ipsa regione Aegyptiorum altare Domini videri » ? 

2, Bene Theod. : « sacrificium et donum vocat «5» uucctzny Xstcoupyíav ». 

colentibus, uti a v. 18 describuntur, sed qui si aliquid in Deum peccaverint denuo, 
ab eo erudientur ac paterne castigabuntur et castigati in gratiam recipientur ; ita 
Drechsl. Del. Naeg. Net. Hohl. Sed percutere plaga multo plus dicit quam pa- 
ternam ac benignam castigationem ; qui necesse habent, ut convertant sead 
Dominum, aversi sunt ab ipso ; quare prior explicatio cum S. Cyr. Theod. Sanct. 
For. Calm. Troch. est praeferenda ; alii. utramque ex aequo proponunt (Lap. 
Men. Tir.); S. Hier. verba non ad punitionem, sed ad. probationem piorum re- 
fert; « quem enim diligit Dominus corripit, castigat autem omnem filium quem 
recipit ; persecutio non ad negationem credentium sed ad probationem pertinet 
et coronam ». 


Qualis futura sit sanatio, ulterius declaratur ita ut tres illi populi, de 
quibus in antecedentibus vel implicite vel explicite sermo erat, in sum- 
ma inter se pace et bonorum communicatione vivere et unum populum 
Dei constituere dicantur (v. 23-23). In priore oraculi parte implicite As- 
Syrii qui Aegyptios oppressuri sint designantur, terra Iuda Aegyptiis erit 
in pavorem (v. 17), sed Deus auctor pacis in suo regno omnes verae 
amicitiae vinculo inter se adunabit. Si tempora spectantur vel quae flu- 
xerunt vel quae Isaiae aetate fluunt, duo populi Aegyptiorum et Assy- 
riorum quam maxime consistere conspiciuntur inimici theocratiae et ' 
etiam inter se bellis mutuis grassantes; unde quo maior est illorum a 
regno Dei abalienatio et inter se infensissimi odii bellorumque discordia, 
eo sublimius et magnificentius evadere cernitur vaticinium, quo mira 
illá mutatio et sanatio per dexteram excelsi efficienda praedicitur v. 23 
« in die illa erit via de Aegypto in Assyrios et intrabit Assyrius Aegyp- 
tum et Aegyptius in. Assyrios et servient Aegyptii Assur» ; — ultimum 
membrum in hebr. potest intelligi et servient Aegyptii cum. Assyriis 
(scil. Domino), et eo modo commodius explicatur cum Vat. Mald. Osor. 
Malv. Sanct. Sa, Lap. Men. Tir. Loch, Troch. Net. Rohl. Kn. Drechsl. 
Naeg. Del. (contra UXX, vulg. Syr. Chald. et aliquos etiam recentiores, 
uti For. Grotius, Hitz.); respicitur enim ad v. 21 servient (hebr.) in 
hostiis ete. idemque ex v. 93 eruitur. Per viam et mutuum commercium 
pax et amicitia et familiare inter eos commercium declaratur, neque servi- 
tus, sed aequalitas designatur; unde id autem efficiatur, aptissime sub- 
iungitur, eo scil. quia in unius Dei cultu ac servitio animi eorum con- 
iuncti sunt; una iam mente et fide eadem Domino servient; inde ergo 
omnis pendet ibique vertitur pacis atque amiciiiae populorum cardo 
(cf. Is. 2, 4). Haec sane est pax illa Christi, ut dicit S. Cyr., «non 
enim modo superioribus administris et sanctis spiritibus terrae incolas 
coniunxit, sed gentes cum gentibus congredi et celebrare coetus in- 
ler se instituit ; antequam enim hoc commercium aliorum cum aliis veni- 
rei, separatae erant provinciae et urbes, crebrae seditiones ac turba- 


& 

tiones ... et quosvis quibuscumque modis opprimere nobile quiddam 
et sane quam admirabile ducebatur». Hac pacis imagine post maximam 
perturbationem (v. 4 seq.) proposita animi alliciantur oportet el edo- 
ceantur, ubi tandem vera sit exquirenda beatitas. 

Via ex Aegypto in Assur sterni debet per terram Iuda et Israel ; quare 
illa iam imagine familiam Dei quasi in centro constitui ac contineri 
et iungi per populum electum satis innuitur. Haec autem magna Dei 
familia iure aequali iam gentes complectens et sollemni Dei declara- 
tione agnita et proclamata nobis exhibetur v. 94 « in die illa erit 
Israel tertius Aegyptio et Assyrio, benedictio in medio terrae, 
v. 25 cui benedixit Dominus exercituum dicens : benedictus populus 
meus Aegypti et opus manuum mearum. Assyrio, hereditas autem mea 
Israel » ; — en Dei foedus aequo iure gentes comprehendens; iam non 
solum Israel est populus Dei, gens electa, sed Israel est tertia pars 
cum Aegyptio et Assyrio i. e. populus Dei iam pari ratione coalescere 
cernitur ex iis qui eousque idolorum cultores et inimici theocratiae 
fuerant et ex populo Israel. Id ergo quo eousque solus Israel erat insi- 
gnitus iam aequa ratione commune esse intelligitur gentibus; ita Israel 
in medio populorum collocatus (in umbilico terrae, Ez. 38, 12) revera 
attulit. benedictionem omnibus promissione quae Abraham facta erat 
iam opere impleta : in te benedicentur omnes gentes. Etiam nostro loco 
praeclare innuitur, quomodo benedictio haec primitus patriarchis data 
etin Israel quasi reposita per Israel cum aliis communicetur ; habes 
enim v. 41 cognitionem Dei per Iuda aliis indi, habes in via ex Aegypto 
in Assur terram Iuda tamquam mediam et familiare illud commercium 
promoventem. Unde quia Dei cognitio in Israel reposita simul cum 
reliquis bonis in ea una inclusis ad gentes promanavit, iure Israel 
benedictio dicitur in medio terrae i. e. foedere Dei universali concluso 
vates populum in eo cernit fastigio ac culmine positum, quod vaticiniis 
olim patribus benigne concessis erat assignatum. Hac vero benedictio- 
nis cum aliis communicatione reliquae gentes ad. eandem cum populo 
Dei dignitatem evehuntur ; id quod hoc loco ita exprimitur, ut Israel 
dicatur esse tertia pars cum Aegypto et Assur; ergo separatio illa 
est amota, « incireumcisi » iam non sunt immundi atque impuri, et 
simul admonemur ea appellatione et aequiparatione, ne alios locos de 
servitute vel subiectione perperam intelligamus (cf. ad 44, 2). 

Huic populo ex tribus illis conflato Dominus iam triplici benedictione 
bene precatur in modum benedictionis triplicis quam pontifex in popu- 
lum pronuntiare iussus erat. (Num. 6, 24) : benedictus populus meus 
Aegyptus et opus manus meae Assur et hereditas mea Israel (hebr.); 
tituli honorifici eousque Israeli proprii iam etiam in gentes transferun- 

tur : adoptionis gratia tribuitur Aegypto, Assur nova quadam creatione 
et transformatione a Deo ita constituitur, ut. opus Dei, opus manu 
divina restitutum dici possit et tamquam tale a Deo agnoscatur; Israeli 
perpetuo titulus ille servatur qui ei in patribus iam est inditus. Inte- 
gram hanc familiam una benedictione i. e. aequo favore eademque gra- 
tia et benignitate Dominus prosequitur ac complectitur. Ecce ad quem 
tandem terminum ex Dei voluntate omnium populorum sortes tendunt! 
Post maximam illam cladem, miseriam, perturbationem summa hic 
nobis proponitur benedictio quam Dominus in eos pronuntiat quos duris 
castigationibus prosecutus erat. Uti 14, 32 Philisthaei et 16, 5 Moabi- 
tae ad salutem in Sion repositam amandantur, ita hoc loco postquam 
in antecedentibus et Israeli foedifrago et Assyriis (cp. 17. 18) et Aegyp- 
tiis (19, 4 seq.) clades est annuntiata, iisdem vera salus praedicitur. 
Et quemadmodum in cap. 18 epinicion Domini hostibus prostratis et 
maiestate Dei iu terris longinquis agnita celebratur, eadem ratione no- 
stro loco in descriptione pacis, in cultus Dei unitate, in beata gentium 
inter se communicatione, in Dei amore ac benedictione praeclare osten- 
ditur, Dei gloriam ac victoriam quam maxime redundaturam esse in 
omnium felicitatem et salutem. Nam vincimini, quia Emmanuel (8, 
9, 10); ad salutem messianicam omnes gentium sortes divina providen- 
tia dirigi et in ea salute omnium reponi bonorum copiam ac summam 
beatitatem, etiam boc oraculo vates praeclare exhibuit ipsa miseriae 
priscae et salutis futurae inter se oppositione ac descriptione. Qua in 
re pro aequalibus Isaiae iam magnum continetur documentum. Aderant 
enim in aula et Achaz regis et Ezechiae sat multi, qui foedus cum 
extraneis, cum Assur, cum Aegypto, sibi saluti fore sperabant et sum- 
mis appetebant votis; iis eo oraculo panditur, qua demum ratione Deus 
conciliaturus sit foedus Israel cum gentibus in cognitione et cultu Dei 
firmiter stabilitum ; unde simul elucet ante talem gentium conversionem 
nihil ab eis exspectari posse nisi miseriam et ruinam; hac enim cum 
ipsae involvantur ac ruant, etiam eos prosternent qui socieiem fata- 
lem inierint. Quare in onere Aegypti opportunum pro Iuda proponitur 
documentum. 


Sensus non mutatur vel si benedictio refertur ad Israel, uti communiter fa- 
ciunt interpretes et ipsa verborum conformatione et collocatione suadetur, vel si 
refertur ad numerum ternarium (Naeg.). Eo ipso enim quod [srael sit ter- 
tia pars, benedictio adesse dicitur terrae illi, cui antea maledictio erat inflicta ; 
unde benedictionem in Israel adesse et per Israelem gentium societate effecta 
in alios redundaturam esse asseritur. Alii quoque verba absolute posita esse con- 
cipiunt : exsistet benedictio in medio terrae i. e. in tribus illis regionibus (ef. 
Kn.). Quod additur cui. benedixit, in textu lat. commode refertur ad terram, cui 

a Deo benedictio illa in gentium adoptione conclusa iam promittitur ; alii refe- 
runt ad Israel vel vertunt : quoniam Dominus ei (Israeli) benedicit (cf. For. 
Rohl. Del.) ; « expectaret fortasse quispiam ut diceret propheta ; dicendo : Lene- 
dictus populus meus Israel ; verum cum exponere vellet, quo pacto foret media 
benedictio et ceteri eius benedictionis futuri essent participes, dixit : benedictus 
populus meus Aegyptius... insinuans ex benedictione [sraelis profectum ut Ae- 
gyplii essent benedicti et Assyrii opus manuum Dei dicerentur » (For.). 


d) Additur confirmatio ex clade mox futura 20, 1-6. 


Vaticinio modo in tempus longinquum prolato additur ex tempore 
mox futuro confirmatio quaedam ac veluti pignus. Id minime abhorre- 
re a more prophetae, iam advertimus, cum oraculo de ruina Babel sub- 
iungeretur vaticinium ad Assur pertinens (14, 25) vel onus Moab 
eventu mox futuro concluderetur (16, 14); « de bonis in Aegyptios con- 
ferendis vaticinatus ea quae mox finem nactura erant subdidit, ut a 
praesentium eventu ea quae diuturno post tempore futura erant credi- 
bilia essent iis qui tunc propheticorum sermonum auditores erant » 
(Euseb. sim. Procop.). Eo quoque vaticinio simul clare ac distincte via 
designatur, qua Dominus Aegyptum sit humiliaturus et minas praedic- 
tas opere complere incipiat, et cum adeo determinatum subdatur oracu- 
lum tempore et conditionibus cireumscriptum atque definitum, iure in- 
de quoque inferre licet, oraculum antecedens in ratione potius generali 
describenda et in universum delineanda versari. — Cladem et captivi- 
tatem Aegyptiorum et Aethiopum vates habitu suo iubetur publice de- 
clarare : v. 4 « In anno quo ingressus est. Tharthan in. Azotum, cum 
misisset eum Sargon rex Assyriorum et pugnasset. contra Azotum et ce- 
pisset eam, v. 29 in tempore illo locutus est Dominus in manu. Isaiae fi- 
lii Amos dicens : vade et solve saccum de | lumbis tuis et. calceamenta 
tua tolle de pedibus tuis. Et fecit sic vadens mudus et discalcea- 
(u$ » ; —eoanno quo dux supremus militaris — id enim significat 
Tharthan, assyriace tur-ta-nu, quem miserat Sargon, qui post Salmana- 
sar rerum assyriacarum potitus est (an. 7122-103 a. Chr.)'!, ad expu- 


1. De Sargone eiusque rebus gestis assyriologi optime meriti sunt. Excepto enim hoc 
Isaiae loco, in quo nomen regis huius commemoratur, nullus scriptor neque sacer neque profa- 
nus ullam eius regis memoriam vel mentionem fecit, ita ut olim non pauci eum eundem osse 
dicerent vel cum Salmanasar (Vitringa, Eichhorn) vel cum Sennacherib (Grotius, Lowth, 
Doederlein) vel cum Asarhaddon (Kalinsky, Marsham, I. D. Michaelis. Sed excavationibus 
a Botta in Korsabad (inter septemtrionem atque orientem a Mosul) factis tot cius regis mo- 
numenta reperta sunt, ut iam eius regni tempus inter optime notas actates referri debeat. 
Rerum potitus est ab an. 722-705, per quod tempus fere continuis bellis adversus Elam, 
Phoenicen, Philisthaceam, Iudam, Aezyptum, Armeniam, Babyloniam occupabatur. Praeterea 
aedificiis erectis nomen celebre nactus est; inter imagines sculptas ipsa huius regis, antea 

gnandam urbem Asdod accessit, [saias habitu captivi incedere iubetur. 
Inscriptionibus cuneiformibus de bello cum Philisthaeis: eo tempore 
gesto et de obsidione ac expugnatione urbis Asdod (Azoti) satis edoce- 
mur; iis enim refertur, Azuri, rerem Asdod animo obdurato vectigalia 
imposita non solvisse, immo nuntiis missis alios quoque principes ad 
defectionem ab Assyriis incitasse, unde eum a Sargone esse regno pri- 
vatum et fratrem eius Achimit regem institutum ; sed contra eum insur- 
rexisse ipsos Azotidas eoque pulso sibi constituisse regem alium Iaman 
(Yavan) nomine et simul ab Aegyptiis opem efflagitasse contra Assyrios. 
Quare Sargon dicit se expeditionem in Asdod suscepisse ; quo nuntio 
audito Iaman aufugisse in Aegyptum ; porro narrat urbem Asod esse o- 
sessam et captam !, idola, uxorem regiam et filios et filias et opes et the- 
sauros esse ablata in Assyriam (cf. Vigouroux, l. c. p. 163 seq. Schrader, 
Keilinschriften u. A. T. ad h. 1). 

Expeditio haec undecimo anno regis Sargon est suscepta. Aegyptii 
rebellionem contra Assur semper fovebant et principes civitatum reges- 
que foedere contra illos unire ac continere conabantur. Verum quanto- 
pere vires eorum iam fuerint fractae, inde ostenditur quod Iaman regem 
qui confugerat in Aegyptum statim cum Sargon id postularet traderent. 
Etiam maiorem humiliationem mox iis fore vates iubetur habitu suo 
declarare. Solvere iubetur saccum i. e. vestem extimam duram et as- 
peram ex rudi panno vel cilicino confectam, quo habitu ipso austero 
tempora agi aspera satis iam indicabat. Sed eum quoque deponere iube- 
tur, ita ut nudus 1. e. tunica. solum interiore ac breviore contectus, 
proinde habitu indecoro et ad ignominiam conformato incederet. Nudus 
enim apud orientales ille iam appellatur qui toga vel pallio deposito so- 
la tunica interiore vestitur (cf. 1 Reg. 19, 24. 2 Reg. 6, 20; ita com- 
muniter et merito). Id factum est, ut insolito spectaculo animi popula- 
rium excitarentur et ad vaticinium et salutare documentum percipien- 
dum attentiores redderentur (vide quae notavi ad Os. 1, 2). Atque me- 
rito praedicat S. Hier. promptum prophetae ad obediendum animum et 
ad mandatum adeo ignominia plenum fortiter subeundum ; « quod 
iubeatur nudus incedere et nihil cunctari idque confestim agere in ocu- 
lis adstantium, maximae sane obsequentiae erga Deum et alacritatis, 
parati item sublimisque animi argumentum fuerit, qui humanam glo- 


plane incogniti, firura nobis est servata. Vide plura apud Schenkel, Bibellex. IV p. 182 
seq. ; Rielun, Handwoerterb. II p. 1370 ; Vigourowr, l|. c. I p- 144. IV. p. 122 seq. 128-110 ; 
Br iun. Civiltà catholica NI. 4, 144 seq. 

1. Neque ullo pacto cum nostro textu pugnat quod Sargon dicit : ego obsedi ot copi; 


nam in usu erat positum, ut reges facinora praeclare per duces gesta sibi ipsis adscribe- 
rent. 


Is. 90, 9-4 399 


riam ne flocci quidem faciat » (Euseb.), Et. Sanct. advertit: « quis ex 
vulgo ignobili non horreret omnique studio atque arte contenderet, ne 
insignem illam ignominiam subiret; sed nihil arduum humilibus est, 
nihil foedum ac turpe his, qui in explenda divina voluntate summum 
sibi honorem et commendationem constituerunt ». Ceterum Deum sac- 
pius difficilia et ardua a prophetis suis postulare, exemplo sunt Ieremias 
et Ezechiel. 

Iam quid eo habitu sit portendendum, declaratur v. 3 « et dixit Do- 
minus : sicut ambvlavit servus meus Isaias nudus et discalceatus, trium 
annorum signum et portentum erit super Aegyptum et super Aethio- 
piam, v. 4 sic minabit rez Assyriorum captivitatem Aegypti et trans- 
migralionem Aethiopiae iwvenum et senum nudam et discalceatam dis- 
coopertis natibus ad ignominiam Aegypti »; — hebr. sieut ambulavit 
servus meus ... per tres annos signum, et yorimám super ...., sic 
minabit etc. imibus verbis exprimi videtur, Isaiam per tres annos eo 
habitu incessisse et tum demum signi huius ac portenti declarationem 
a Deo esse datam ; dicitur enim sicut ambulavit, LXX 6v «pózo» «enógsu- 
:«; dein per tres annos (hebr.) uti LXX quoque zeíz &;; neque hebr. 
intelligi potest eum fuisse trium annorum signum i. e. expletis tribus 
annis foreimpletionem. Impletio enim non accidit nisi, ut videtur, quan- 
do Asarhaddon et Asurbanipal Aegyptum invaserant. Illum enim devicto 
Tharaca innumerabiles captivos abduxisse in cuneiformis inscriptionibus 
legitur, hune autem devicto Urdamani Thebas usque processisse:et cum 
spoliis ingentibus plurimos quoque captivos abduxisse Niniven, iam ad 
Nah. 3, 8 dictum est. Captivos habitu ignominioso ad ludibrium et tur- 
pitudinem fuisse indutos vel etiam nudatos, vide Is. 4, 2. Ut autem 
actio haec symbolica Isaiae effectu suo in animos Iudaeorum non care- 
ret, plane necessarium erat, ut revera externe perageretur; quare merito 
iam monet Mald. interpretes lat. audiendos minime esse qui ob rei 
foeditatem putent sola visione id esse a propheta peractum. Ceterum non 
opus erit rem ita concipere quasi continuo per tres annos ita incesserit 
Isaias ; sufficiet si iteratis vicibus per tres annos illo se habitu oculis ci- 
vium intulerit; nam etiam is iure dicitur per tres annos veste extima 
spoliatus incessisse, qui id quod neque antea neque postea exhibuit, 
per tres annos frequenter et in publico quasi muneris sui partem in se 
suscepit, sicut dicitur v. g. per duos meuses ad valetudinem roboran- 
dam equitasse, vel balnea adhibuisse, vel montes ascendisse is, qui 
istud saepius eo temporis spatio ex medicorum consilio fecit, minime 
vero continuo. 


Alii signum per tres annos referri censent ad calamitatem quae per tres an- 

nos duratura sit; ita S. Hier. Mald. Sanct. Pint. Sasb. Lap. Men. Tir. Troch. ; 
sed in verbis ipsis id non indicatur, sed solum effertur eum per tres annos ha- 
bitu suo esse signum et portentum, eum ergo per tres annos incessu suo ani- 
mos popularium ad rem futuram attentos reddidisse vel per tres annos edidisse 
prophetiam ipsa agendi ratione symbolica. Sed ex sola duratione symboli dura- 
tio rei per symbolum repraesentatae certo colligi non potest. Duratio enim sym- 
boli praecipi potest propter alium finem, ut nostro loco esse videtur, scil. ut diu 
et efficaciter admoneantur et a foedere aegyptiaco deterreantur, et ideo res 
quae brevi spatio temporis erit peragenda, nihilominus symbolo diu durante 
exhiberi et adumbrari potest. — A textu alienum est quod alii censent Isaiam 
solum per tres dies ita incessisse (ita Haim. S. Thom. Lap.); sed quod alias 
Deus diem legitur pro anno computasse (Ez. 4, 5. 6), eo certe non efficitur 
etiam hoc loco Isaiam dici esse portentum per tres annos eo quod nudus inces- 
serit per tres dies, cum de diebus ne verbulum quidem legatur. Neque aliunde 
regula generali constat actionem symbolicam per diem exercitam eventum prae- 
significare per annum duraturum. — Sunt qui contendant Isaiam incedere ius- 
sum esse plane nudum (cf. Sasb. Lap. Calm.) ; verum id uti ab omni honestatis 
sensu abhorret, ita verbis non necessario exigitur, cum nudus iam ille dicatur 
qui veste superiore careat sola breviore vestimento tectus ; ita rem iam expen- 
dunt Sanct. For. Men. Tir. Est. et communiter recentiores (cf. Ges. Km. 
Winer s. v. Kleidung, Schenkel, Bibellex. lll p. 541 ; Del. Naeg. Troch. Rohl. 
ete.). — Saccus proprie est vestis quae luctus tempore geritur; propheta igitur 
ut muneris rationem declararet et pro populi peccatis lugeret eo vestimento con- 
tinuo usus esse videtur. Ceterum eo vestimenti genere indutos fuisse prophetas 
colligi potest ex iis quae 4 Reg. 1, 8. Zach. 13, 4. Matth. 3, 4. Hebr. 11, 3T. 
Apoc. 11, 3 dicuntur. Talem autem saecum esse gestum pro veste superiore, 
inde ostendi potest. quod frequenter saccum induere "27 cingere, exuere nn5 
solvere, aperire dicitur, qui loquendi modus solum usurpatur de veste supe- 
riore, de cingulo, gladio, armis, nunquam autem de tunica interiore (de nin2), 
de qua induere v/25, exuere v2 adhibetur (cf. Kn.). Quod 4 Reg. 5, 30 nar- 
ratur saccum super carnem esse gestum a rege, ipso narrandi modo tamquam 
res insolita proponitur. 


Haec vero summa Aegyptiorum et, Aethiopum ignominia atque humi- 
liatio adeo diu Iudaeis est ob oculos posita, ut ne fiduciam in illorum 
ope collocent ullam. Nam tempore quoque Ezechiae regis adfuisse inter 
Bn qui ab oppressione assyriaca sese ope Aegyptiorum et foedere 

egyptiaco defendere posse existimarent, res est certissima (ef. Is. 30, : 
2. Quare propheta non sine acrimonia dicit, tum demum, si Aeg gyptii 
in UP ge foede abripiuntur, illos esse suam ipsorum stultitiam 
intelleeturos v. 5 « et timebunt et conf'undentur ab Aethiopia spe sua et 
ab Aegypto b. $ud» ; — quanta ironia spectaculo illo abductionis 
turpis exhibito! in eiusmodi reposuisse spem, quaesivisse gloriandi et 
sese iactandi materiam, ab eiusmodi ornatum et rerum omnium incre- 

mentum exspectasse, et confusioni pudorique erit et simul timori iu- 
stissimo, ne simile quid ipsis quoque eveniat. Ut antequam ista confu- 
sione obruantur, melius sapiant fiduciamque humanam abiiciant, pro- 
pheta iis exponit, quomodo clade illa omnes habitatores Palaestinae eru- 
diantur v. 6 «et dicet habitator insulae huius in die illa : ecce haec 
erat spes nostra ad quos confugimus in auxilium, ut liberarent nos a 
facie regis Assyriorum ! et quomodo effugere poterimus nos» ? — "x 
est ora maritima; ita vocatur Soph. 2, 5 regio Philisthaeorum et Is. 23, 
6 Phoenice. Hoc nostro loco tota terra palaestinensis ita appellari vide- 
tur; sane praecipue institutionem atque eruditionem Iudaeorum spec- 
tat propheta et simul cum aliis populis Iudaeos quoque opem contra 
Assyrios exspectasse ab Aegyptiis certum est. Unde Aabitator de variis 
Palaestinae gentibus intelligatur oportet, sed praecipue de Iudaeis. For- 
te indicare voluit propheta appellatione illa quae alias de terra palaesti- 
nensi non usurpatur, Iudaeos spe illa seipsos in censum quasi et ordinem 
redegisse gentium terramque sanctam effecisse regionem communem. 
De duobus autem eventu illo edocendi sunt : quam stultum sit spem po- 
nere in hominibus (cf. 30, 3; 31, 3) et eandem miseriae sortem sibi 
ipsis imminere, nisi interventu Domini protegantur. Unde bene adno- 
tat S. Hier. : « est igitur hic ordo providentiae Dei omne hominum ge- 
nus ineffabili iudicio dispensantis ; contra Dei iram Israel speravit in Da- 
masco; diruatur civitas quae adversus illius voluntatem impiis praestat 
auxilium ; Iudas speravit in Aegyptiis, et Aegyptus destruatur; Assy- 
rii superbierunt non Dei sed suarum virium arbitrantes esse victoriam 
et ipsi vincantur a Babyloniis, Babylon elevavit contra Deum caput et 
ipsa a Medis Persisque superetur .... demum excidatur lapis de monte 
sine manibus et potentissimum primum regnum ac ferreum, deinde fra- 
gile et infirmum in testarum modum conterat ». 


1. Oraculum in Babylonem 921, 1-10. 


Anc. — Vehementissimae tempestatis instar exercitus hostilis omnia 
devastans congregatur ad obsidionem Babylonis, ut tyrannidem eius ul- 
ciscantur. Talis autem est belli apparatus, ut qui eum cernit totus hor- 
rore et commiseratione urbis infelicis concutiatur. Ipsi vero Babylonii 
comessationibus se dedunt, donec subito clamore bellico perterrentur (21, 
1-5). Iam prophetae urbis expugnatio ita ostenditur, ut speculatorem ex 
edito loco prospectantem ponere iubeatur, qui exercitum hostilem in 
urbem properantem videt et cui tandem collapsam esse Babylonem 
nuntius affertur. Haec quae vates visione accepit cum popularibus con- 


solationis causa communicat (21, 6-10). — Oraculum hoc singulari ar- 
Isaias I — 26. 

tificio est efformatum et ratio visionis propheticae in eo quam maxime 
cernitur; «nune enim velut futurorum oculatus testis et spectator a 
Deo sibi ostensa enarrat, nunc et quid temporum decursu et delapsu 
contingeret spiritu prophetico ante denuntiat, nunc introducit insuper 
personam Babyloniorum sese ob tam acerbas et inopinatas calamitates 
deplorantium ; proinde quasi contemplatus Persarum et Medorum et 
Elamitarum contra Babylonem expeditionem ita ait : obequitabunt et 
peragrabunt eremum » (S. Cyr.). Fere ad genus quod dramaticum vocant 
accedit oraculi forma et propheta in visione res coram agi cernens 
simul suis se affectibus intime cum perpetratione rerum quasi commis- 


cet et coniungit. 


a) Babylon dure oppugnatur 24, 1-5. 


Titulus obscurior est « Onus deserti maris »; — intelligi Babylo- 
nem, indubie ex v. 9(cf. 13, 11) et v. 9 colligitur. Sed unde Babylon 
desertum maris appellatur? Mare intelligi Euphratem facile concesseris, 
si adverteris maiora flumina eo nomine appellari; vide ad 19, 5; idque 
eo magis pro Euphrate quoque valere debet quippe qui canalibus, lacu- 
bus, paludibus regionem longe lateque opplere videbatur. Unde Iere- 
mias babylonem vocat habitantem super aquas multas (Ier. 51, 13) et 
similiter minatur : desertum faciam mare eius (31, 36). Cum qua desi- 
gnatione maris optime congruit nomen in inscriptionibus cuneiformibus 
regionr Babylonicae inditum : mare, regio maris (tihamtu, mat tiham- 
tiv) et eius regi : rex maris (sar tihamtiv), congruit quoque quod 
Herodotus (1, 148) narrat, antequam aquae fluminis aggeribus contine- 
rentur, flumen omnem planitiem maris instar operuisse (260:s £ z2:2gà; 
&yX x6 i210) y meAa[itev) et etiam melius quod ex Abydeno Eusebius 
affert (praeparat. ev. 9, 41), nomen maris ei regioni esse impositum. 
Unde ratio nominis satis declaratur neque opus erit cum S.Hier. Cyr. 
Sanct. For. Men. Tir. aliisque mare interpretari de incolarum multitu- 
dine nationumque confluxu et immensa opum ac divitiarum copia. Ob- 
scurius autem est, cur desertum maris vocetur. Cum oraculum in urbem 
adhue pompa et opibus florentem denuntietur, planum esse videtur 
et consequens, ipsam urbem eo designari nomine, quo appareat quid 
coram Deo eiusque propheta valeant et in quo censu reponantur fastus 
ille ac pulchritudo, thesauri et ornamenta, palatia et arces, quibus Ba- 
bylon mundi miraculum habebatur; sunt et appellantur igitur haec 
omnia desertum, amplissima urbs et splendidissima censetur vasta soli- 
tudo, horridum desertum. Continetur ergo ipso titulo urbis abiectio ac 
condemnatio. 

Aliis placet desertum explicare non de statu praesenti, sed quàsi nomen a 
conditione futura et punitione depromptum ; cf. Euseb. S. Hier. Cyr. Thom. 
Sanct. Lap. Men. Tir. Calm. Kn.; sed cum onus annuntietur urbi florenti, 
non ruinis, et cum emphasi non careat ipsum illum splendorem adliuc exstan- 
tem eo nomine contemptibili vocari, haec interpretatio non placet. Cum Isaias 
nomina symbolica indere saepius soleat (cf. 7, 3. 14; 8, 1; 92, 4; 29, 1; 30, 
1), certe etiam in «eo nomine symbolum erit admittendum. Quare interpretatio 
ex ipsa regionis locique indole petita probari nequit. Volunt enim aliqui Baby- 
lonem vocari desertum propterea, quia regio illa, in qua Babylon condita est, 
revera sit 3272 i. e. magna quaedam planities quae demum meridiem versus in 
Arabiam desertam protendatur (Del.) vel quia inter Babylonem et mare iaceat 
desertum (For.), vel quia olim regio fuerit desertum (Drechsl.Y. Sed hae ratio- 
nes ad dignitatem sermonis prophetiei parum aptae videntur. Etiam minus ap- 
tum, quod praefert Naeg. titulum esse depromptum ex v. 1 in quo desertum 
oecurrit. 


Vates primo statim versu comparatione inducta totum rei argumentum 
breviter et nervose proponit : hostem terribilem vehementissimi turbi- 
nis instar.impetum facturum in Babylonem et omnia obvoluturum': 
v. 4 « Sicut turbines ab africo veniunt, de deserto venit, de terra hor- 
Tibili »; — « hic autem abruptus inchoandi vaticinii modus maximam 
indicat celeritatem, qua tanti imperii moles collapsa est » (Sanet.) ; 
uti enim ab australi plaga concitati ac violenti turbines feruntur qui 
obvium quodque turbant et involvunt et quibus obsistere nihil potest, 
ita hostilis impetus et vastitas in onere significata ingruet in Babylonem 
de solitudine, « de terra horribili, cuius ne nomen quidem audire pos 
sum absque formidine » (S. Hier.). Cum vates in visione prophetica 
(cf. v. 5. 6) sibi consistere videtur in regione babylonica, turbines illi 
ex plaga australi saevientes concitantur et afferuntur ex deserto Arabiae 
quod inter meridiem et occidentem a Babylone inimmensum protenditur. 
Venti ex deserto irruentes vehementissimi reputantur (cf. Iob 1, 19. Ier. 
4, 11; 13, 24. Os. 13, 15), itemque tempestates ab austro ingruentes 
(Zach. 9, 14). Indeterminatum illud ac vagum venit ad augendum 
horrorem aptum est, uti etiam quod additur de deserto, de terra horri- 
bili; facile enim in. terrae indole dura et aspera feri quoque ac feroces 
militum animi et crudelia pectora intelliguntur et saevi mores describun- 
tur, cum in regione dura et horrida etiam homines indurescere ac quasi sil- 
vescere et feritatem induere videantur. Impetum exercitus Persarum 
Medorumque vates ob oculos habet. Et cum Persae olim fuerint noma- 
des regionem incolentes asperam, montanam, inopem, quae ratione 
habita camporum babylonicorum amoenitate ac fertilitate maxima insi- 
gnium facile terra terribilis Babyloniis videri poterat, comparatio illa ap- 

tissime inducitur et ad terrorem describendum et vastitatem exhiben- 
dam omnino est consentanea. 


Quomodo de deserto iungendum sit, disceptatur. Coniunxi in interpretatione 
textus lat., uti ferunt accentus mas. et multi explicant (cf. S. Hier. Mar. Men. 
For. Net. Ges. Ros. Drechsl. Del.). Alii vero testum hebr. exponunt : sicuf 
turbines in austro irruunt e deserto, ita venit ex terra terribili; ita iam 
Sanct. Malv. Mald. Calm. Rohl. Kn. Naeg. ; pro qua tamen iunctione afferri 
nequit quod Sanct. et Naeg. ponunt, comparationem institui et depromi de 
terra palaestinensi, 232 esse regionem Palaestinae australem, in quam irruant 
tempestates ex noto illo deserto quod toties ^22 in s. literis vocetur ; nam 
nulla re indicatur a Palaestina comparationem procedere; e contra vatem in 
oraculo isto versari in Babylonia, ex v. 2 seq. v. 6 seq. indubie constat et pro 
regione quoque babylonica verum est tempestates a regione australi et deserto 
Arabiae ingruere. Cum igitur turbines i? austro eo ipso e regione deserti irrum- 
pant, non multum interesse videtur, utro modo iungas; desertum enim in 
priore membro e rei natura subintelligitur, si illud ad alterum trahas; latet . 
vero in terra horribili et ipsa applicatione innuitur, si ad prius referre malueris. 
Praefero illud, quia tria membra concisa, brevia, cursu citato incedentia magis 
ad impetum adumbrandum et celeritatem irruptionis describendam apta mihi 
videntur, quam duo longiora et ipsa longitudine sua illam velocitatem et cur- 
sum quasi impedientia et intercipientia. 

Neque contra hane iunctionem excipi potest quod Kn. obiicit : Cyrum in sua 
expeditione transiisse Gyndem fluvium (Herod. 1, 189), venisse igitur ab 
oriente ; sed regiones a Babylonia orientales haud apte nominari desertum ; re- 
gionem enim elymaiticam esse montanam et ab agricolis et militibus incoli, Su- 
sianam autem et Sittacenen regiones esse valde fertiles (Strabo, 19 p. 731. 16 
p. 839. 744). Hisce Del. quidem respondet, fieri potuisse, ut pars exercitus se- 
cundum Choaspem fluvium itinere capto descenderet in regionem campestrem 
Chuzistan et inde Babylonem aggrederetur ; regionem autem eam campestrem 
apte vocari 1372 et eam partem revera tunc venisse Babylonem e regione inter 
meridiem et orientem spectante. Verum id, utut est, operosius responderi vide- 
tur. Àd comparationem enim solum requiritur et sufficit, ut hostes veniant ez 
terra horribili, quae eo ipso deserti nomine designari potest, et ut ingruant im- 
petu facto, sicut turbines in regione australi furere et cuncta obvolvere solent. 
Neque enim ea est vel prophetiae vel visionis natura, ut quo itinere vel qua via 
Cyrus ad ipsam urbis expugnationem accedat, adeo accurate exhiberi debeat; 
sufficit, ut qua indole sit eius exercitus, quo terrore irruat, quam vastationem 
efficiat, comparatione adhibita ad modum visionis cuiusdam symbolicae et ima- 
ginariae proponatur, praesertim cum statim explicite efferatur visionis indoles. 
— Syrus ipsam quam habet visionem vates, ea comparatione designare videtur : 
sicut turbo ex austro volat ex deserto et venit ex terra longinqua, visio dura ap- 
paruit mihi. Sim. LXX. 


Ita rei argumento breviter praemisso ad particularia vates descendit 

V. 9 « visio dura nuntiata est mihi; qui incredulus est, infideliter agit 
et qui depopulator est, vastat; ascende Aelam, obside Mede; omnem 
gemitum eius cessare feci »; — durum et calamitosum spectaculum 
mihi ostensum est ; tale videri non sine dolore potest ac commiseratione ; 
unde ipsa visio est dura. Quid ei ostensum sit, subdit : raptor rapit 
et vastator vastat (hebr. cf. For. et recentiores). Obversatur ergo menti 
prophetae invasionis hostilis ac direptionis species, cui alia succedit 
imago determinata ; cernit scil. exercitum aelamiticum contra Babylonem 
ascendentem et simul cum Medis obsidionem urbis instruentem, cui 
exercitui, ut ministro vindictae Dei (cf. 13, 3), acclamatione sua stimu- 
los addit, nisi haec acclamatio ab ipso vate potius audiri censenda sit ; 
id quod forte praeferendum erit, quia quae sequuntur cessare feci... 
verba Dei reputari debent quibus edicit omnem oppressionem qua Baby- 
lon reliquas gentes vexaverit se ablaturum (cf. Mald. Men. Tir.) ; « si- 
gnificat se videre velocissimos Medos et Persas qui excursionibus et 
depopulationibus faciendis praestantissimi habebantur, in Babylonem 
properare... videbat autem Deum tamquam summum imperatorem 
Medos et Persas adversus Babylonem incitantem » (For.). Ascende idem 
est quod aggredere expeditionem, suscipe; vel dicitur ascendere quia 
Babylon in fastigio imperii collocata consideratur (cf. RoAl.); si enim 
regionem spectas, in Babyloniam ab Aelam potius descenditur, uti a 
regione montana in planitiem. 


Notat S. Hier. : « potest in hebr. ita legi : qui caedis caede, et qui vastas 
vasta, ut ad ipsum Elamitem et Medurn prophetae vaticinium dirigatur hortan- 
tis eum implere quod coepit, intrepidum ascendere, obsidere potentissimam 
civitatem ». Alii verba illa :perfidus perfide agit et vastator vastat referunt ad 
Babylonios, ita ut causa reddatur a vate, cur Babylon sit devastanda. ita Mald. 
Osor. Schegg, Drechsl. Naeg. ; sed cum v. 4 iam calamitasingruenssit proposita 
et v. 2 ipsa visio annuntiata, certo magis est consequens, ut quid visione ei sit . 
exhibitum declaretur, vel ut verbis istis id ipsum quod visione perceperit, vates 
exponere censeatur. Visione autem non Babylonios cernit iniuriam inferentes, 
sed exercitum hostilem clades ac strages edentem. Praeterea a ratione visionis 
alienum est, ut in modum narrantis ea quae non cernatur causa afferatur. Unde 
verba haec ipsum exercitum hostilem describere quem vastantem videat vates 
omnino censeo. Neque ullo modo obstat 742 quod verbum de actione hostili 
praedatoris ac vastatoris dici, etiam 94, 16; 33, 14 ostenditur. — Alii utram- 
que acceptionem in unam econiungunt vertentes hebr. praevaricatoris praevari- 
cator (scil. exsistit) ef vastatoris (vel vastatori erit) vastator (cf. Mald. Vat. 
Malv. Mar.); sed haec versio admitti nequit propter collocationem articuli 
hebr. ; Sanct. autem sententiam ita dividit, ut priorem partem ad Babylonios, 
ad Persas Medosque posteriorem referat : ut Dabylonius infideliter agit, sic 
Persa vastator est. Sed ad modum visionis talis divisio parum congrua est ne- 

que in visione tam iudieia de rebus hominibusque pronuntiantur quam facinora 
cernuntur. 


Visionem esse duram non solum quia rebus duris continetur, sed 
etiam quia ipsum videntem dolore complet, declaratur v. 3 « propterea 
repleti sunt. lumbi mei dolore, angustia possedit me sicut angustia par- 
turientis; corrui, cun | audirem; conturbatus sum, cum viderem; 
v. 4 emarcuit cor mewm, tenebrae stupefecerunt me; Babylon dilecta 
mea posita est mihi in miraculum » ; — ulümum membrum in hebr. 
noctem desiderii mei (i. e. noctem cuius quietem desidero et exopto) 
vertit mihi in horrorem (cf. For. Mald. Vat. Mar. et recentiores); 
ita scil. se dicit visione dura cruciatum, ut tempus noctis et quietis 
omnibus desideratissimum sibi ponatur horrori. Sed unde affectus adeo 
vehemens ? Num adeo deflere ac lamentari censendus est populi inimici 
stragem ? Nonnulli id affirmant (cf. S. Hier. Thom. Sanct. Men. Calm. 
Rohl.). Alii in his vocibus Babyloniorum audiri lamenta et eiulatus 
existimant ; lta lam monet S. Cyr. : « prosopopoeiae vim habet ora- 
tio »; sim. Euseb. Osor. Vat. Mar. Sasb.; idque propius ad rem 
accedere videtur. In visione enim dum ingentem cernit afflictorum mise- 
riam, haec apte ei ita exhibetur, ut simul eam in se experiri videa- 
tur, non quidem quasi tam vehementi commiseratione urbis impiae 
commoveretur, sed ut doloris magnitudine in se depicta repraesentet, 
quanta afflictione prosternenda sit Babylon urbs superba. Ad quod acce- 
dit maximae miseriae aspectu omnes etiam inimicos si non omnem hu- 
manitatem exuerint commoveri et dolore affici. Unde ex dolore visione 
percepto ihgens clades depingitur. Dolores parturientis saepius exemplo 
sunt dolorum quam maxime acerborum vel subito irruentium (cf. Deut. 
2, 25. Ps. 41, 6. Eccli. 48, 21. Is. 13, 8. Ier. 4, 31; 6, 94; 13, 91; 
22, 23; 30, 6. Ez. 30, 16. Os. 13, 13. Mich. 4, 9 etc.). Hisce doloribus 
corpus distorquetur (hebr., ubi vulg. corrui), sensus perturbantur, cor 
errat (hebr.) vel vehementer titubat; unde visio dura satis superque 
constat, qua insuper quies noctis quae adeo grata hominibus illabitur ei 
in terrorem commutatur. 


Ad versionem suam adnotat S. Hier. : « pro eo quod nos vertimus Babylon 
dilecta mea in hebr. legitur neseph esci CpEn n3), et est ipsum. verbum quod 
in principio babylonii oneris posuimus super montem caliginosum ; pro caligi- 
moso enim seu tenebroso scriptum est neseph ». Unde patet cur vocem Baby- 
lonis textui inseruerit; ibi enim montem caliginosum interpretatus est Baby- 
lonem. — Plerique hebr. vertunt : distorqueor ita ut non audiam ; conturbor 
ia ut non videam (cf. Ros. Drechsl. Kn. Del. Rohl. Troch.); sed praefe- 
rendum videtur : distorqueor ex auditu, ex visu (cf. Net. Naeg.) i. e. ex iis 

quae visione percipiuntur ; id enim ad rationem visionis accommodatum est ; in 
altera acceptione mirum illud habetur, quod vates dum in visione audiat et 
videat horrenda illa, simul profitetur se ita conturbari ut usum sensuum iani 
non habeat. Unde quaeri potest : sed si sensus actione sua destituuntur, quo- 
modo iisdem sensibus cladem illam percipere potest, ex qua tamen perceptione 
terror ille oritur? Idque eo magis valet, quia statim subsequitur scena, ad quam 
percipiendam usus sensuum requiritur. Unde non satis concinnum videtur 
vatem in visione fingere sensibus destitutum prae terrore, cui tamen iisdem, 
sensibus visus et auditus etsi vi imaginaria varii eventus exhibendi sint. Neque 
obstat Y'2, quae particula sua nativa significatione omnino usurpatur, si verte- 
ris ez auditu. 


Eius terroris ratio redditur. Cernit enim propheta Babylonios obsidio- 
ne hostili cinctos nihilominus consuetis comessationibus (cf. 44, 11. 
Curtius 5, 6) operam dantes, at mediis in deliciis, luxuriis, ebrietate 
irruptione hostium exturbari : v. 5 « pone mensam, contemplare in 
specula, comedentes el bibentes ; surgite principes, arripite clypeum » ! 
— in hebr. ponitur in quattuor primis verbis infinitivus, qui ad rem 
describendam aptissimus est ; intellige igitur Babylonios mensam 
instruere et convivia parare et suae securitati satis superque esse 
consultum existimare, si speculator speculatur 1. e. si excubiae dispo- 
sitae sunt ; quare libere se dant comessationibus ac compotationibus. 
At subito irruentibus hostibus ex temulentia excitantur clamoribus : 
surgite principes, clypeum ungite (hebr.) i. e. tergite et expolite 
arma (Chald.). Adeo ergo secure degebant adeoque timoris expertes, ut 
ne arma quidem haberent ad pugnandum satis parata ; clypei non sunt 
uncti, non sunt tersi, vel si corio erant inducti, eo magis inungendi 
erant ne siccitate rigidiores facti fatiscerent et ictu gladii dissilirent (cf. 
Ros. Malv. Troch.). Quam praeclare hisce describatur expugnatio Baby- 
lonis, vide apud Danielem 5, 30 et apud profanos auctores (Herod. 1, 
191. Xenoph. Cyrop. 1, 23) et ad idem refer Ier. 51, 39. 57. 


Hane scenam peragi apud Babylonios plerique recte statuunt. Ad illorum in- 
curiam describendam bene congruit ipsa phrasis instruere mensam, qua maior 
quaedam ac longior praeparatio et convivium large instructum declaratur. Idem 
que ipsa impletione demonstratur. Si autem ea scena in castris hostium pera- 
geretur, fere inanis esset ac vacuus verborum sonus; nam hostes etiam cibos 
capere et tum quando eis libuerit arma parare, certe non erat res eo verborum 
apparatu describenda ; neque apparet, quomodo ea acceptione terrores illi v. 3. 
4 explicentur. — Aliis offensioni erat, quod Babylonii excubias ponerent; pu- 
tant enim ad summam illorum negligentiam pertinere, ut convivia celebrent 
nullo milite excubante. Sed gratis hoc dicitur et de se iam est improbabile, prin- 
cipes in urbe ab hoste obsessa ne milites quidem gregarios in excubiis ponere, 

dum ipsi velint conviviis et luxuriis indulgere. Insuper Xenophon l. c. explicite 
refert excubias positas fuisse ad arcem regiam, verum illas ebrietati fuisse im- 
mersas. Adde alias verborum I*2xn nx ' explicationes satis esse vel ridiculas 
vel a verborum usu alienas. Ita sane quod vult Ewald : stellas speculari (de iis 
qui mensis accumbunt et largfssime Baccho libant !); alii stragulas ponere 
(Hitz. Cheyne, Kn.), sed NZ^X, NDEN storea in usu talmudico, non vero biblico 
invenitur, neque ad eam significationem adstruendarn sufficit 2Y quod in piel 
et pual in notione obducere adhibetur. Alii alias adhue expositiones commenti 
sunt : affluimus rerum abundantia; depuratur vinum defaecatum (utraque ex 
arabico ?), ef. Sehulzii scholia in V. T. continuata a Bauer; vel : accenditur 
candelabrum (Kimchi, Iarchi apud Ges.) ; pulsantur fides (Abenesra), instruun- 
tur ordines (Saadias et Abulwalid apud Ges. — aliqua iam apud Malv.). — Con- 
ceptis verbis Herodotus l. c. refert exercendis choreis atque oblectationibus 
Babylonios operam dedisse, ita ut urbem captam esse eos latuisset aliquamdiu 
qui in extremis essent, donec maxime id rescirent. Similiter narrat Xenophon 
Cyrum cum intellextsset eiusmodi festum apud Babylonios celebrari quo per 
totam noctem potare et comessationibus se dedere solerent, cum advesperasset, 
recludi iussisse paludem Nitocris in quam abducendus esset Euphrates; Cyrum 
ipsum ita facit alloguentem milites : nunc adversus illos imus, quo tempore 
multi illorum dormiunt, multi eorum ebrii sunt, omnes vero incompositi etc. de 
quibus vide Ros. Sanct. Malv. Vigourouz 1l. c. p. 480. Rohling, Buch des Proph. 
Daniel p. 154. Brunengo ii Civiltà cattolica XII. 4, 291. 668 seq. 


b) Babylon expugnatur 24, 6-10. 


Hic novam vati communicari visionem, quae sit maior quaedam dg- 
claratio prioris (unde a *2 quia incipit), ex mentione locutionis divinae 
interposita sequi videtur ; v. 6 « Haec enim dixit mihi Dominus : vade 
et pone speculatorem et quodcumque viderit, aununtiet » ! — hebr. ac- 
curatius annuntiabit; ipsum prophetam esse speculatorem quem hoc 
loco ponere iubetur a Domino fere omnes iure statuunt (cf. S. Hier. 
Cyr. Thom. Mald. Sanct. Men. et recentiores). Est igitur huic visioni 
proprium, ut sicut vates v. 3. 4 quasi personam Babyloniorum induit, 
ita nunc non tam ipse per se agat quam per alium agere et res annuntiare 
videatur. Propheta est speculator in specula positus ; cf. Ez.3, 1*1; 33,9 seq. 
Hab. 2, 4 ; est expressio symbolica, qua sublimiorem cognitionem 
qua longinqua quoque comprehendantur ei a rebus terrenis avulso et 
ad Deum appropinquanti infundi declaratur. Unde Mald. notat: « vo- 
cat autem speculam visionem ipsam aut spiritum propheticum, quo qui 
arreptus est non solum praesentia sed etiam quae longissime absunt in- 


.1. De excubiis intelligunt Syrus, Chald. et plerique recentiorum cum vulg. 

tuetur, sicut qui in specula constitutus est. » Tale schema autem hocloco 
eo aptius adhibetur, quia de expeditione bellica et de itinere exercitus 
hostilis nuntius est perferendus, pro qua re custodes in speculis con- 
stituebantur ; cf. 2 Reg. 18, 24. 4 teg. 9, 4'1. — Censet Osor. specu- 
latorem illum esse angelum qui res communicet Isaiae eodem modo quo 
angelus interlocutor apud Zachariam (cf. ad Zach. 1, 13. 14 ; 2, 3 etc.) ; 
sed minime placet vati praecipi, ut ponat angelum et mittat eum spe- 
culatorem. 

Quid in specula positus videat, annuntiat v. '1 « et vidit currum  duo- . 
rum equitum, ascensorem asini et ascensorem cameli, et contemplatus 
est diligenter multo intuitu » ; — i. e. ut S. Hier. textum lat. exponit : 
« vidit venientem bigam et aurigam desuper asinumque et camelum 
currum trahere ». Hebr. verte e£ vidit agmen, paria equorum (equitum), 
agmen asinorum, agmen camelorum i. e. agmen cernit proficisci Baby- 
lonem versus, quod agmen iam clarius describitur: paria equitum, 
agmina asinorum et agmina camelorum. Tali agmine exercitum desi- 
gnari medo-persicum fere omnes consentiunt. Equis utebantur ad e- 
quitandum, asinis et camelis ad onera portanda et quandoque etiam in 
pugna, quibus scil. equi hostium terrerentur. Memoriae insuper prodi- 
tum est Cyrum equitatui curam impendisse peculiarem (cf. Xenophon, 
Cyrop. 4, 6. 10 ; 4, 3. 3 ; 6, 1. 26 etc.) et Persas asinorum et camelo- 
rum magnam habuisse multitudinem vel ad onera portanda vel etiam ad 
hostium agmina perturbanda ; ita ope camelorum Cyrum victoriam re- 
portasse dieunt de Lydiis (Herod. 1, 80), ope asinorum Darium Scythis 
intulisse cladem (Herod. 4, 129) ; gentes aliquas iisdem animalibus ve- 
hi esse solitas referunt, ita Arabes qui fuerint in exercitu Xerxis came- 
lis, Caramanios asinis vectos esse (cf. Malv. Ges. Del. Naeg.). Unde 
eiusmodi symbolo agmen Medorum et Persarum apte exhiberi indubie 
constat, neque plus pro ratione visionis erit postulandum. — Alii ex- 
plicant 322 currus et currus asinis et camelis vectos intelligi volunt ; ita 
iam Sym. dpa, Ce!xog Uxxov vertit ; ita vulg. et For. Mald. Malv. Mar. 
Lap. ete recentioribus Drechsl. ; pro qua explicatione usus vocis ad- 
duci potest alias conspicuus et etiam quod Herod. 1, 188 et i, 86 nar- 
rat, fuisse in exercitu Cyri currus mulis vectos quibus aqua Choaspis 
fluminis ad usum regis vehebatur et in exercitu Xerxis Indos adfuisse, 
quorum currus ab onagris traherentur ; sed quidquid est etiam camelos 
ad currus traheudos esse adhibitos incredibile videtur ; quare priori 
explanationi planiori acquiescendum erit !. 


1. LXX ubique vertunt 223 &áva621a; h. l. Syrus prius equitatum, dein vectum asino et 
vectum camelo exprimit; itemque Chald. quoque; etiam Aq. habet ad 92, 5 &» Zoyaxt 
&yüpo ov texéov. 

Diligenti consideratione istud agmen vates prosecutus est, ut quid 
tandem portenderet et quid rei esset addisceret. Verum agmen illud 
praeteriit neque speculator de eius significatione edocetur statim. Quare 
ardens manifestat desiderium discendi quid illo symboli involucro 
contineatur v. 8 « et clamavit leo : super speculam Domini ego sum 
stans iugiler per diem et super custodiam meam ego sum. stans totis 
noctibus » ; — i. e. voce forti tamquam si leo rugit desiderium suum, 
immo ius quod habet, ut speculator constitutus de obiecto spectaculo 
edoceatur, intrepide ac confidenter Domino proponit et in mentem re- 
vocat, quanta fidelitate et constantia, quanto desiderio revelationem 
Dei praestoletur eamque in specula constitutus 1. e. munere suo pro- 
phetali fungens expetat. Is vero qui ita in specula consistere ab ipso 
Domino iussus adeo fideliter imperio Domini est obsecutus, etiam sum- 
ma fiducia postulare potest, ut visio symbolica el explicetur ; nam 
« non facit Dominus Deus verbum, nisi revelaverit secretum suum ad 
servos suos prophetas » (Am. 3, 71). 

Mox ei panditur quid agminibus illis sit effectum. Cernit agmen equi- 
ium, e cuius numero unus ipsi optatum affert nuntium v. 9 « ecce iste 
venit ascensor vir bigae equitum et respondit et dixit : cecidit, cecidit 
Babylon, et omnia sculptilia eius contrita sunt in terram »! — hebr. 
verte ecce venit agmen virorum, paria equitum.. nuntio allato de casu 
Babylonis etiam patet, ad quid agmina illa v. 1 sint profecta. Magna 
emphasi repetitione expressa ruina urbis talis tantaeque annuntiatur; 
simul cum ea destructio idolorum promulgatur faeta (cf. 4, 1), qua 
destructione casus urbis theocratiae inservire dicitur. Unde eo quoque 
vaticinio vates ostendit omnia in hae parte ad Dei gloriam manifestandam 
dirigi; potentiae enim mundanae deiectio praevia est et esse debet regno 
messianico atque ut unius Dei gloria ubique fülgeat et agnoscatur, idola 
corruant et deleantur necesse est. Dei victoria in hebr. clarius effertur : 
omnia simulacra deorum eius confregit (Dominus scil.) in terram i. e. 
confregit et deiecit in terram. Ruinam Babylonis esse simul cladem deo- 
rum vide Ier. 50, 2. 38; 51, 44. 41. 8B2;cf. Ex. 19, 19. — Potest 
quaeri, quis responderit, utrum ipse speculator Isaias, an equitum ad- 
venientium unus. Prius plures affirmant; cf. S. Hier. Euseb. Sanct. 
Malv. Mald. Sa, Lap. Men. Tir. Kn. Drechsl. Naeg. ; alterum tenent 
For. Mar. Calm. Troch. Rohl. Del. iisque accedendum esse puto; nam 
postquam speculator v. 8 prima persona quid sentiat locutus est, pergit 
in v. 9 narrare quid mentis acie perspexerit, unde satis durum esset 
atque inconcinnum, si in hae narratione de aliis aliaque re instituta 
subito iterum de se in tertia persona loqueretur et respondit et dixit ; 
dein ipsa voce ecce Aoc v. 9 indicatur, vatem referre id quod sensibus 

eius oblatum fuerit; neque ullum adest indicium, vatem ex agmine 
illo adventante collegisse Babylonem esse captam, immo ne apparet 
quidem, unde hoc coniicere potuisset. Ergo multo simplicius fluit altera 
haec acceptio. 

Ruinam Babylonis deorumque eius peculiari ratione ad populum Dei 
spectare de qua re Isaias in altera libri parte adeo explicite agit, iam hoc 
"loco indicat ibique solatium contineri pro afflicto Israel clare enuntiat 
(ita semina spargens quae in altera. parte ad plenam frugem mature- 
scent) v. 10 « tritura mea et filii areae meae, quae audivi a Domino 
exercituum annuntiavi vobis » ; — populum alloquitur afflictum, mise- 
riis attritum et quasi trituratum, filios areae meae, quos simul calamita- 
libus purgari innuit (hebraismum explica : mei filii areae) et ideo a Deo 
ventilari ac percuti, ut remotis sordibus ac quisquiliis purum exsistat 
frumentum, in qua concussione « non cadet lapillus super terram » (cf. 
ad Am. 9, 9). Quos ita nomine appellat longa afflictione multisque mise- 
riis esse ad meliorem frugem reducendos indicat, sed ruina Babylonis 
facta iis fore respirationem ac liberationem vaticinatur. Unde verba ea 
non cum Mald. Calm. Schegg ad Babylonem referri possunt sed cum 
plerisque (cf. S. Hier. Theod. Cyr. Thom. For. Sanct. Lap. eic.) ad 
Iudaeos dicta esse statuendum erit; alii ad utros referant ancipites hae- 
rent (cf. Sasb.). 


8. Oraculum in Edom 94, 11-12. 


Anc. — Edomitae nocte et tenebris calamitatum oppressi ex vate 
quaerunt de conditione et fine malorum. Respondet vates salutem qui- 
dem venturam, at pro malis permansuram noctem ; unde mente mutati et 
conversi redeant ad Dominum interrogandum. — Postquam Assyrios, 
Aegyptios, Babylonios a Domino esse et sede et potestate deiiciendos 
propheta demonstravit, iam ad minores quoque gentes Dei iudicium, 
utpote universale, pertinere docet oraculo prolato primum in Edomitas, 
dein in Arabes. Hisce Dominum omnium curam gerere et cuncta, magna 
et parva administrare edocet et praesertim iudicium Dei universale fore 
ad oculum demonstrat. 

Etiam huius vaticinii titulus, uti 21, 1, symboli rationem prae se 
ferre videtur : v. 11 « Onus Duma » ; — intelligi Edom, Idumaeam, 
communi fere omnium interpretum et antiquorum et recentiorum sen- 
tentia asseritur. Atque revera iam LXX ferunt «3 &papa vs looopatzg et 
Edom intelligi eo ipso constat quia quaestio cui respondetur fit ex Seir 
i. e. ex montibus Edom. Sed unde nomen Duma? S. Hier. asserit : 
« est Duma non tota Idumaea provincia, sed quaedam eius regio quae ad 
austrum vergit et ab urbe Palaestinae quae hodie dicitur Eleutheropolis 

viginti distat millibus, iuxta quam sunt montes Seir »; quod cum adeo 
determinate et accurate dicatur ipso regionis situ sedulo indicato, certo 
dici nequit cum Del. sine ullo fundamento solum ex hoc Isaiae loco esse 
coniectura ortum. Unde saltem probabile est eam regionis appellationem 
vatem prae communi et magis generali selegisse, ut ipso vocis sono 
silentium, locus silentii (de orco Ps. 94, 11; 115, 17) ad quam sortem 
gens et regio Edom apud Deum iam redacta esset, audientibus ingereret. 
Ad quam appellationem symbolicam etiam praeter 21, 1 refer 22, 1. 


Ceterum Duma etiam invenitur Gen. 95, 14. 4 Par. 1, 30 inter filios Ismael ; 
nomen igitur etiam significare videtur tribum et regionem in Arabia spectante 
inter septemtrionem et occidentem, quae regio hodie Duma saxea (Dumat el- 
dschandal) vel Duma syriaca nominatur ; ea in confiniis deserti syriaci et Arabiae 
propriae sita est (cf. Ges. in com. et Thes. p. 327; Riehm, Handwoerterb. I p. 
290). Hanc tribum ismaeliticam hoc loco designari Ges. et JVef. existimant. Et 
ille quidem de Seir clamat ita exponit, ut verbis istis vox non eregione in mon- 
tibus Seir sita dicatur afferri, verum solum e regione quae sit ultra Seir perfe- 
ratur ; hie vero tribum censet e sede sua pulsam in Seir domicilium fixisse. É 


Contra Edom iam vaticinatus est Amos (1, 11. 12). Edomitas quoque 
ab Assyriis esse subiectos certum est. lam ex inscriptione aliqua The- 
glathphalasar regis discimus Kausmalaka Udumuai regi Assyriorum fuis- 
sesubiectum et ex alia inscriptione Aburammu rex Edom regi Sennacherib 
sese subiecit. Quare Edomitas varie ab Assyriis afflictos esse iure 
merito supponere licet. In tali ergo afflictione iam quaerunt a 
propheta Domini, cum Dominus miserias illas esset minatus, sitne spes 
emergendi et quando tempora oboritura sint faustiora : « Ad me clamat 
ex Seir : custos quid de nocte? custos quid de nocte » ? — i. e. « vi- 
deor mihi spiritu prophetico audire Idumaeos clamantes ex Seir » ( Mald. 
Men.) et aegrotorum more quibus ob morbi molestiam tardior nox trahi- 
tur et qui ab aurora aliquid levaminis sibi promittunt, sedulo quaerunt : 
quantum nox processerit, quota sit quasi hora noctis (cf. Sasb. Tir.). 
Iterata autem interrogatio maxime declarat solliciti pectoris angorem et 
metum (Sanct. Malv.) et quam acerba quoque calamitate premantur. In 
hebr. alterum membrum brevius est priore; qua re anxietatem et festi- 
nationem qua interrogant et aviditatem qua responsum extorquere velint 
fere depingi et adumbrari haud inepte quis cum Del. affirmaverit. Pro- 
pheta est custos, utpote in specula positus; cf. v. 6. 8. : 

Ad quod respondet vates v. 129 « dixit custos : venit mane et noz ; 
si quaeritis, quaerite, convertimini, venite »! — i. e. post noctem mi- 
seriae veniet utique mane, tempus felicitatis et salutis (ef. 9, 2; 8, 20); 
ita tamen ut etiam nox perduret ; ergo felicitas illa post miseriam non 

omnibus obtinget neque necessitate quadam ex oppressione et miseria 
salus orietur; proinde ne sibi nimium promittant : venit mane, sed illud 
mane simul pro aliis est nox ! Qua ratione autem se salutis lucisque socios 
reddere possint, subiuncta adhortatione declarat; scil. ut serio ac sedulo 
quaerant, instanter scil. a Domino petant et quaerentes ac pulsantes per- 
severent, ut redeant vel convertantur, mentes animosque mutent et dein 
denuo ad Dominum accedant opem expostulaturi et de futura sorte in- 
quisituri. Unde eo responso vates illis simul aperit, quid adhuc desit in 
eorum agendi et quaerendi modo et spem aperit iis, dummodo velint 
resipiscere (cf. Sasb. Men. Gord. Troch. Rohl.). Qua conditione non 
impleta illis nihil relinquitur nisi nox, nisi interitus. Sim. S. Hier. : 
« venit mane populo meo et nox genti Idumaeorum ; illis praebebo lu- 
cem, vos in tenebris derelinquam ; vel certe ita : venit lux nocte trans- 
acta; si meum invocatis auxilium, nolite me tantum in necessitatibus 
quaerere, sed toto ad me animo convertimini; venite et suscipiam poe- 
nitentes ». Certe loquendi modo : si quaeritis, quaerite, nil aliud poterit 
intelligi, quam ut serio ac vere quaerere iubeantur, sicuti dici solet : 
age quod agis. 


Alii responsum ita concipiunt, ut omnis spes statim funditus Edomitis nege- 
tur : « interrogate quantum volueritis, ite et redite ut iterum atque iterum in- 
terrogetis : nihil aliud vobis respondebo, nisi vastandam esse Idümaeam ; aut 
quaerite undique euntes ac redeuntes, nullum auxilium reperietis » (Mald. 
sim. Osor. Sa). At id durius videtür dictum neque satis verbis accommodatum. 
Nam eo quod Edomitae vatem agnoscunt custodem, a Domino scil. positum in 
specula qui futura prospiciat, et quod eum adeunt, talem ostendunt animi dis- 
positionem, cui sane non statim a limine omnis spes neganda est. Deinde 
nonne videtur esse alienum a mente prophetae, qui salutem messianicam omni- 
bus offerri saepius asserit, qui ipsis Philisthaeis, Moabitis, Aegyptiis, Assyriis 
iam salutis viam aperiri ac monstrari docuit, nunc Edomitis adeo plane edicere: 
quidquid egeritis, nihil proficiet, nulla vobis praesto est spes auxilii? Neque 
id est verbis consentaneum. Eos enim adhortatur, ut si quaerant, serio quae- 
rant : ergo quid iis praestandum sit, indicat. Qui autem id agit, is praestanti 
revera opem promittit, cum ei viam designet, qua se dignum reddere possit 
auxilio. Porro cum dicat , redite vel convertimini, ut ad Deum redeant, sese 
convertant admonet. Tune ut veniant, denuo inculeat. Verum si ad Deum re- 
vertantur, certissimum est iis quoque opem Dei praesto fore. Quare spem iis 
ostendi, eam autem certis alligari conditionibus et reliquis huius partis vatici- 
niis suadetur et diligenti verborum consideratione commendatur. 

Alii venit mane et nox explicant : ut dies et nox continua vicissitudine inter 
se subsequuntur, ita quoque res prosperae et adversae se excipiunt; qua sen- 
tentia generali vates declaret se nolle responsum dare particulare iis accommo- 
datum ; vel illos non esse dignos qui aliud audiant quam quod unusquisque sciat : 

succedere nocti diem, diei autem noctem ; proinde illos cum irrisione remitti 
atque abiici (cf. For. sim. Kn.). 'At hoc quoque nimis durum est nedum pro- 
pheta plane indignum. Accedit quod ipso textu hebr. haec explicatio verbo- 
rum excludi videtur ; legimus enim D231 quae particula sua collocatione signifi- 
cationem induit et tamen, etiam tum (cf. Ez. 16, 98. Eccl. 8, 49. Ps. 199, 9 
hebr.) et generatim aliquid addi, augeri connotat. Unde accurate explicaveris : 
venit mane ct tamen nox, vel etiam tum nox i. e. mane venit pro aliquibus, 
idem autem tempus aliis etiam est nox. Hane noctem ingruere Edomitis, ipso 
titulo onus et nomine symbolico Dwma indicatur ; utrum autem nox illa futura 
sit perennis (i. e. utrum Edom populus interiturus sit),an eam lux et felicitas 
subsecutura, vates non praedicit ; sufficit ut viam ostendat qua ipsi quoque ad 
meliora emergere possint, dummodo serio voluerint. 


9. Oraculum in. Arabiam 91, 13-17. 


Anc. — Tribuum arabicaram cladem uno exemplo vates describit. Ex- 
hibet enim nobis Dedanitas, bello e suis sedibus pulsos, in locis inviis 
pernoctantes, quibus meridiem versus fugientibus incolae Thema panes 
et aquam in refocillationem afferunt. Dominus enim statuit, ut gloria 
Cedar et apparatus bellicus intereat. — 

Cum tribus quoque per Arabiam longe lateque vagantes affligantur 
et sua prosperitate deiiciantur, quam universale futurum sit Dei iudi- 
cium bene depingitur. Eo enim gentes omnes comprehendi, sive sint 
imperio regio subditae, sive nomades et libere vagantes, ad oculum de- 
monstratur hac cladis arabicae inter reliqua regna enumeratione. 


Etiam hoc oraculo, uti 21, 4 seq., vates scena depicta nos rapit in 
medias res : v. 13 « Onus in Arabia. In saltu ad vesperam dormietis, 
in semitis Dedanim » ; — hebr. verte in saltu ad vesperam pernoctatis 
catervae Dedanim; erant Dedanim vicini Edomitarum (cf. Ier. 95, 23; 
49, 8. Ez. 25, 13), qui commercio cum Phoenicibus operam dabant (vide 
Ez. 21, 13. 20; 38, 13) ; ex Gen. 95,3 et 1 Par. 1, 32 apparet eos adnu- 
merandos esse Arabibus qui dicuntur ceturaei quique partem Arabiae spec- 
tantem inter septemtrionem et occidentem incolebant. Exhibentur nobis 
catervae viatorum vel peregrinantium Dedanim pernoctantes non in via 
qua mercatorum turmae per desertum incedere solent, sed in sal(u, in 
solitudine, in latibulis, ubi arbusculis et vepretis obtecti persequentium 
hostium insidias effugiant. Ibi misere latitantes inedia conficiuntur; 
quare habitatores Thema admonentur, ut iis cibos et aquam afferant 
V. 14 « occurrentes sitienti ferle aquam, qui habitatis terram austri, cum 
panibus occurrite fugienti »! — terra austri i. e. Thema apte inducitur, 
quia hostibus a septemtrione ingruentibus meridiem versus fuga arri- 
pitur. Regionem eam esse censent quae Taima vocatur, itinere trium 

dierum a Syria distans (cf. Kn. Del.) in via quae a Damasco Meccam du- 
cit. Hebr. obviam eunt in pane eius fugienti i. e. cibo illo qui fugienti est 
necessarius. 


Titulus 2373 et alterum oraculi verbum aa consulto selecta videntur, ut 


vespera tribulationis statim ipsa inscriptione innuatur. Accedit quod Nt». onus 
alias vix cum 2 (Zach. 9, 1 ?) iungatur, sed cum pi vel 5x. In inscriptione 
igitur ille mos observari videtur, qui quandoque occurrit, ut scil. ex ipso car- 
mine nomen vel inscriptio carminis petatur, quod aliqui etiam 21, 4 factum esse 
existimant idemque 2 Reg. 1, 18 forte invenitur. — Ex titulo aliqui inducti 
sunt, ut. verba priora oraculi verterent : in saltu in Arabia (Ges. Ros. Maurer, 
Umbreit, Drechsl. Del. Rohl. Net. ct iam apud Malv. Mald. Sanct.); sed cum 
de viatoribus Dedanim mentio fiat et cum titulus praecesserit onus in Arabiam, 
valde superfluum est ut denuo Arabia textui ingeratur; hanc enim regionem 
et non aliam intelligi iam clarissimum est. Unde versio LXX, Syri, S. Hier, 
Chald. omnino retineri debet. Fuga scil. dilapsi et fatigati ad vesperam non 
ibi audent pernoctare, ubi mercatorum et viatorum catervae in viis solitis di- 
versoria quaedam invenire solent, sed in solitudinem et in saltum sese abdunt ; 
ó?' complures non de silva, sed de condensis vepretis vel vepreculis, de lati- 
bulis etc. intelligunt (cf. Kn.), cum negent silvas in deserto illo Arabiae inve- 
niri (cf. Ges.) ; unde alii vocem accipiunt generatim de regione dura et aspera, 
invia etinculta (cf. Del.). — Textus mas. in ultimo membro fert. »2Tp antever- 

tunt, obviam eunt, ita ut enallage. personae assumenda sit; prius enim mem- 
brum per imperativum etiam in textu mas. accipi potest ; sed pro descriptionis 
ratione et vigore maiore omnino praeferri debet imperativus in membro utro- 
que quem LXX, Syrus, S. Hier. Chald. praebent ; lege ergo in hebr. »27p. 


Cur praecipiti fuga dispergantur, exponitur v. 15 « a facie enim gla- 
diorum fugerunt, a facie gladii imminentis, a facie arcus extenti, & 
facie gravis proelii » ; — quadruplici modo hostem ingruentem et per- 
sequentem exhibet, cui resistere nihil possit, et qui omni armorum 
genere quibus et cominus et eminus prosternentur victi optime est in- 
structus. Periculi magnitudinem describens simul rationem affert vates 
efficacem, qua habitatores Thema ad misericordiam flectat ; « neque enim 
mediocre malum eos perculit ; fugiunt enim micantes gladios, fugiunt 
arcus intentos, fugiunt bellum pestem » (Osor. sim. Sanct.) ; nam 
« quos non inanis metus fugat, sed ingentia pericula extra suos lares exsu- 
lare compellunt digni sunt, quorum alii misereantur » (For.). 

Uti supra in oraculo contra Moab (16, 14) et in vaticinio contra 
Aegyptum (cp. 20), ita hic quoque vates addit tempus determinatum, 
quando iudicium illud incipiendum sit. Cum emphasi effert. Dominum 
id statuere ; Assyrii quidem illis tribubus bellum intulerunt, ut viam in 
Aegyptum sibi tutam redderent et securam, vel ut imperium suum unde- 

quaque firmarent, vel ut divitias tribuum illarum commerciis sane locu- 
pletum sibi compararent vel eas ob auxilium rebellibus praestitum 
castigarent, vates vero in Dei specula positus Deum cernit rerum 
omnium moderatorem qui ad suos fines cuncta sapienter et efficaciter 
dirigit ; unde v. 16 « quoniam haec dicit Dominus ad, me : adhuc in 
uno anno quasi in anno mercenarii et auferetur omnis gloria Cedar ; 
v. 171 et reliquiae numeri sagittariorum fortium de filiis Cedar immi- 
nuentur ; Dominus enim Deus Israel locutus est » ; — de anno mer- 
cenarii vide 16, 14. Post annum primum fieri initium iudicii descripti, 
quod deinde per varios gradus casusque variis temporum intervallis erit 
devolvendum, ex eo quoquecolliges, quia postmodum simile vaticinium 
a leremia fit contra Cedar (ler. 49, 30). Cedar, filius Ismael (Gen. 25, 
13), nomen dedit tribui in Arabia septemtrionali, quae tribus simul cum 
Nabataeis praecipua fuisse videtur in ea Arabiae parte (cf. Is. 42, 11 ; 60, 
1. Cant. 4, 5) et ex Ez. 21, 91 principes Cedar negotiatores erant Tyri, 
ad quam urbem venerunt cum agnis, arietibus et hoedis. In una tribu 
etiam hoc loco vates declarat, quid cognatis omnibus instet. Cum filii 
Cedar laudentur utpote sagittarii periti et gregibus fuerint divites, gloria 
eorum quae auferenda sit, in libertate, in felici usu armorum, in gregibus 
censenda erit consistere etin terrore illo, quem suae fortitudinis fama 
aliis tribubus iniecerint. 

In inscriptionibus cuneiformibus haud raro reges quoque Arabiae 
recensentur qui devicti vectigalia solverint Assyriis. Ita Sargon varias 
tribus Arabiae recenset quas subiecerit et caede magna facta transtulerit 
in regionem Samariae ; ab aliis se tributa accepisse, aurum, lapides pre- 
iiosos, ebur, ligna, aromata etc. gloriatur (cf. Vigourouz 1. c. IV p. 149). 
Sennacherib quoque Arabibus bellum intulit ; quare iam Herodotus (2, 
141) eum vocat regem Arabum et Assyriorum, Asarhaddon Arabiam 
imperio continere studuit, Asurbanipal bella gessit inter alia contra 
Arabes, quos frater eius ad rebellionem excitaverat; inter alia narrat 
de ingenti clade qua Arabes sint prostrati, de incendio quo tentoria 
eorum et domicilia sint absumpta ; meminit regis Cedar, quem rebellem 
simul cum militibus occiderit, cuius tabernacula et domicilia igne com- 
busserit, greges abduxerit (cf. Vigourouz |l. c. p. 93-211). Unde de 
oraculi impletione satis constat. Alia vide quae recensuit de Hwmumel- 
auer, Stimmen aus Maria Laach 1813 IV. p. 153 ; Busch, Geschichte des 
Orients I p. 326. III p. 'i2 etc. 


10. Oraculum in lerusalem 92, 1-93. 


Anc. — Urbem Ierusalem nobis describit vates perturbatione et anxie- 

tate plenam ; nam magna militum pars morte ignobili est interfecta ; 
ipsi primores vel fuga dilapsi sunt vel vinculis iacent constricti. De tali 
miseria vates maximo dolore corripitur cernens diem ultionis Domini 
in urbem devolutum (22, 1-5). Postquam talem ruinae descriptionem 
proposuit, iam per quos et quomodo ruina ista effecta sit, accuratius 
enarrat. Et primo quidem ostendit Aelamitas urbem obsidentes eamque 
summa ignominia tractantes ; deinde cives hierosolymitanos nobis 
exhibet humana subsidia conquirentes et procurantes — arma scil. et 
munimenta urbis et copiam aquae — at Domini monita et praecepta con- 
temnentes et sua lascivia Dominum ad iram provocantes ; quare ruinae 
traditum eos iri affirmat (22, 6-14). Contumaciae eius et contemptus 
rerum divinarum et minarum vatis exemplum proponitur in Sobna, qui 
ut minas de exsilio se spernere demonstraret sepulcrum sibi in rupe 
exscindendum curabat; huic denuntiatur captivitas et mors in aliena 
regione futura, postquam iam in patria dignitate sua sit spoliatus (22, 
18-19). In locum et dignitatem eius succedet Eliacim, qui fidelis admi- 
nistrationem domus davidicae geret et civibus suis subsidio et gloriae 
erit priore illo remoto (22, 20-25). 

Urbs sancta in hac oraculorum serie media inter alienigenas collo- 
catur, qua re illam in alienigenarum censu et ordine reponi (Euseb.) 
satis innuitur. Et merito quidem. Nam ut S. Cyr. advertit, quia urbs 
sancta moribus ac vitiis sese reddidit similem gentibus, a Deo quasi aliena 
urbs et peregrina ducitur, quae nulla secum necessitudine iuncta sit ; 
unde inter gentes enumerari ei magnae censetur esse reprehensioni et 
ignominiae. Quae igitur gentium mores aemulata est foedere Dei ne- 
glecto, etiam punitionem eandem quam gentes in se experiatur « et 
reputatur una de pluribus; aliis verbis hoc ipsum Ieremias loquitur, - 
quando accepit calicem plenum vini et dat universis gentibus ac novissime 
porrigit lerusalem, ut bibat et vomat et ruat et insaniat... ex quo intel- 
ligimus omnium creatorem aequaliter esse Deum et eodem cuncta dispen- 
sare iudicio iuxta illud quod ipse loquitur per Amos (9, 7) » (S. Hier.). 
Duabus igitur ex causis oraculum hoc loco apte insertum est : reprehen- 
ditur indoles gentilis quam Ierusalem induit et iudicium Dei unzversale 
quo omnia Deo inimica ubicumque demum reperiantur esse deiicienda 
demonstrari oportet, hoc oraculo addito praeclare illustratur. 


4) Dies ultionis in lerusalem 22, 1-5. 


Uti 91, 4. 41. (13?), ita hoc quoque loco titulus effertur symbolicus : 
« Onus vallis visionis » ; —eonomine designari Ierusalem, ex subiuncto 
vaticinio et praecipue ex v. 4. S. 9. 10 seq. 15 seq. certum est et mani- 


festum. Urbem a visione propterea nominari quia sit metropolis et quasi 
Isai4s I — 27. 

nutrix prophetarum vel ut S. Hier. loquitur, seminarium prophetarum, 
in qua visiones Domini multiplicatae sunt, pariter in aperto est positum 
et ab omnibus agnitum. Cum igitur ipso nomine mentio ingeratur, ibi 
esse visiones et revelationes Dei repositas et quasi in centro collocatas et 
ad eam urbem vaticinia pleraque referri, ad eius emolumentum et eru- 
ditionem dari, eo maior est reprehensio et ignominia, si urbs visionis 
iam quasi caeca inter gentes caecas recensetur, si ut caeca agit et mani- 
festissima documenta divina se non intelligere ipsis operibus ostendit. 
Quod autem vallis visionis appellatur, id inde commode explicari videtur, 
quod vates tamquam custos et speculator in alta Dei specula constitutus 
(cf. 91, 6. Ez. 33, 2 seq.) terrena omnia et ipsam quoque urbem de qua 
visiones percipit quasi infra se collocata et in imum depressa cernit. Est 
igitur appellatio haec ab ipsa ratione visionis propheticae deprompta. 
Atque id eo facilius explicaveris, si quantopere descriptio subsequens 
ex modo visionis propheticae pendeat visionemque referat, tecum per- 
penderis. 


Rationem nominis vallis varie explicare tentarunt. Multis placet ratio ab ipsa 
regione situque pelita. Advertunt seil. urbem undique montibus cinetam esse 
instar vallis, uti dicitur Ps. 1294, 2 : « montes in circuitu eius et Dominus in 
circuitu populi sui », indeque apud Ieremiam quoque vocari habitatricem val- 
lis (ler. 21, 13) ; vel ita appellari ex parte ratione habita montis Sion, cui fuerit 
subiecta, et ratione civitatis inferioris, quae etiam Soph. 1, 41 nomen mortarii 
sit sortita, quia ea pars urbis montibus Moriae, Sionis, olivarum fuerit circum- 
data (cf. Mald. Est. Men. Tir. Net. Rohl. Troch. Del.), immo quia in ea urbis 
parte domus vatis fuerit (Del.). Verum haec ratio mihi hoc loco minime proba- 
tur. Nam eum antea 21, 4. 11 nomina seligantur symbolica, et cum ratione 
visionis propheticae aliquid altius et sublimius expostulari videatur, aegre mihi 
persuadeo prophetam nihil aliud quam situm et conditionem loci spectasse; id 
respici in historia narrandà intelligo ; id autem tanti esse momenti, ut in ipsam 
visionem ingrediatur et nomen efformetur propheticum, nullus existimo. 

Alii nominis rationem inde petunt, quia urbs ab antiqua religione et sancti- 
tate corruptis moribus, sive ab antiquo splendore et celsitudine hostilibus ar- 
mis exciderit et iam humilis faeta sit et abiecta ct redacta ad contemptum, ae 
si esset humilis et abiectus loeus (cf. Osor. Sanct. Men. Gord.). Alii nomen 
exponentes prophetieum in eo futuram sortem urbis delineari volunt, urbem 
scil. esse coneuleandam et in vallem quodammodo redigendam (Mald. Pint.). 
Ad oracula divina appellationem refert For., quod in eam urbem veluti in val- 
lem visiones prophetarum confluerent. Sed hae explicationes subtiliores sunt 
neque unde denominatio sit transsumpta facile cernitur. Neque enim vallis me- 
taphora esse solet pro conditione abiecta et humili, neque oracula prophetarum 
aquarum instar in locum humiliorem confluere ullibi dicuntur ; quare eiusmodi 
tropus ut est plane inusitatus, ita nequit intelligi. Denique Iaeg. appellationem 

vallis visionis connectendam esse censet cum valle Iosaphat et valle concisio- 
nis, de qua Ioel 3, 19. 14, indeque Isaiam designationem hausisse, potissimum 
ex 22, 5 concludit. Sed eum apud Ioel sermo fiat de iudicio in gentes devolvendo 
neque vallis illa sit vel ipsi urbs vel urbi vieina, quomodo inde vallis visionis 
explicetur, haud intelligitur. — Pluribus quoque visum est visionem e re olim 
gesta, ex historia Abraham et monte visionis i. e. Moria esse petendam (cf. 
Gen. 22, 14). At id longius esse quaesilum neque satis obvium ad appellatio- 
nem illam statim declarandam, nemo non videt. 


Statim a limine propheta nobis ostendit furorem Domini in urbem ef- 
fusum. Unde maximam perturbationem et miseriam ob oculos ponit. In 
medias res nos rapit, urbem describens multis calamitatibus transactis 
ultimum iam exitium praestolantem. Atque cum inter medias ,gentes ei 
tale spectaculum offeratur urbis sanctae, merito admirabundus exclamat 
v. 4 « Quidnam quoque tibi est, quia ascendisti et. tu omnis. in tec- 
ta » ? — gentes perturbari non adeo est admirationi; at subito eandem 
cerni perturbationem et anxietatem ea in urbe quae sit sedes Domini et 
tot ac tantis firmata promissis, certe habet admirationem. Quare rem ac- 
cidere quam a populo Dei perpetuo alienam fore iure quis exspectaverit, 
ipsa interrogatione vates declarat. In tecta autem ascendunt metu exa- 
nimati (Osor.) hostium adventum prospicientes et extrema mala timen- 
tes et si qua ratione mala possint propulsari timide inquirentes. Atque 
omnino adesse, cur expavescant et hostium adventu in summas conii- 
ciantur angustias, praeclare ex calamitatibus quibus iam obruti sint ex- 
ponitur v. 9 « clamoris plena, wrbs frequens, civitas exsultans! 
interfecti tui non interfecti gladio mec mortui in bello ; v. 8 
cuncti principes tui fugerunt simul dureque ligati sunt; omnes 
qui inventi sunt, vincti sunt pariter, procul. fugerunt » ; — hebr. urbs 
strepitu plena, tumultuosa, lasciviens civitas scil. quae antea lasci- 
vae exsultationi et tripudiis indulgebat, veletiam ratione habita v. 43 
quae mediis in calamitatibus desperantis in modum se lasciviae dedat et 
de Dei auxilio quaerendo parum sollicita vel potius nihil curans inep- 
tam laetitiam affectare studeat. In rebus enim extremis facile fit ut sum- 
mae aliorum desperationi fera quaedam et effrenata lascivia apud alios 
coniungatur. Sed cum appellatio haec in universum fiat, forte melius ap- 
tiusque ad conditionem pristinam ex qua nune quoque, urbi iuremerito 
reprehensio fit et macula inhaeret, effrena illa exsultatio refertur ; id 
quod plerique explicant. 

Iam qualis adest oppositio inter pristinum tripudium et conditionem 
praesentem ? Iam urbs est cadaveribus plena neque isti mortem obierunt 
gloriosam, non gladio hostium, non bello interempti sunt, sed fame, 
peste et si quod est aliud turpe mortis genus. Ita quidem vulgus occu- 


420 Is. 22, 3-4 


buit. Neque minore opprobrio primores obstricti iacent. Vel enim turpi- 
ter fugiebant vel vinculis ligati servitenentur et captivi ; hostis eos per- 
sequebatur; partim capti in vincula coniiciebantur, partim fuga dilapsi 
in omnem late regionem dispersi latitant. Ad talem igitur ignominiam 
sunt redacti! Unde adest, cur contremiscant, cur strepitu et tumultu 
omnia impleantur et hoste ad ipsam urbem appropinquante, ut ultimum 
exitium et, excidium inferat, quotquot adhuc superstites sunt, extremo 


terrore concutiantur. 


LXX et S. Hier. praebent cx»»póz dure ligati sunt ; reliqui testes (Syrus, Chald.) 
exprimunt textum hebr. rWjp'2 ab arcu ; ad LXX et 5. Ilier. versionem. compara nop 
durus. Textum hebr. explica cum recentioribus plerisque sine arcu li. e. capti et 
ligati sunt ita ut armis ad eos devincendos uli non oportuerit, tanta scil. ignominia 
et ignavia hostibus subiiciebantur, tanta facilitate superabantur, id quo.l ad augendam 
divinam ultionem confert ; cf. Deut. 28, 25. — Alii explieant : ab arcu i. e. a sagit- 
tariis capiuntur, iam primae hostium irruentium turmae, velites, illos capiunt et vin- 
ciunt (cf. Vat. Mald. Mar. Malv. Ges. Kn. Field). At ab arcu vinciri durius videtur 
diei et valde dubito, num arcus adeo simpliciler induat notionem sagittariorum, 
uli in ea explicatione supponitur; neque enim quae adducuntur exempla alia eam 
nolionem voci inesse certo efficiunt. Afferunt praeter locum nostrum 21, 17 et Ps. 78,- 
51; ulimum exemplum sane non est ad rem ; eius loci sensum satis exprimit vulg. : 
conversi sunt in areum pravum i. e. idem quod Os. 7, 16 dicit : faeti sunt ut arcus 
dolosus, arcus fallax qui vitio quodam sagittas alio deflectit atque a sagittario inten- 
ditur (cf. ad Os. 7, 16). Et Is. 21, 17 commode vertitur : et reliquiae numeri arcuum 
lieroum filiorum Cedar erunt paucae ; unde si pauci areus heroum inveniuntur, utique 
colligitur paucos fore heroas, neque lamen stalim sequitur arcum idem significare 


quod sagiltarium. 


Propheta autem cum talem stragem et ignominiam mentis acie cernat, 
intimis visceribus commovetur v. 4 « propterea dixi : recedile a me, 
amare ftebo , nolite incumbere ut. consolemini me super vastitate filiae 
populi mei »! — omnes recedere iubet, ne quis erumpentem doloris ve- 
hementissimi significationem prohibeat; vehementer enim dolentium 
levamen quoddam est libere indulgere dolori. Magnitudinem doloris 
vates declarat, quae tanta sit, ut ab aliis non rite possit aestimari; qua- 
re testes adesse doloris vetat. Insuper prohibet ne aliquod. doloris leva- 
mentum sibi admovere frustra tentent, « quia cur dolor mitigari debeat 
nihil videtur » (Sanct.). Verus hoc loco et intimus amor considerandus 
est, quo propheta patriam suam et populum suum prosequitur ; haec 
enim sunt, ut. For. notat, sanctorum viscera etiam in punitionibus pec- 
catorum. Et certe qui miserias Moabitis infligendas lamentatus est (18, 
9; 16, 9. 11) et qui in vastitate Babylonis lacrimatur, quanto magis 
nunc in urbis suae ruina dolore corripi censendus est (cf. S. Hier.) ? 
Semel hic apud Isaiam, frequentius apud Ieremiam (v. g. 4, 115; 6, 14; 

8, 11. 19. 21. 22. 23; 9, 6; 14, 1'1. Lament. 2, 11 ; 3, 48 etc.) legitur 
filia populi mei ; figura enim  personificationis vel populus vel etiam 
urbs Ierusalem tamquam filia vel virgo exhibetur; proinde explica geni- 
tivum appositionis : filia quae est populus meus ; filiae appellatio amo- 
rem spirat, virginis nomen urbem nondum ab hostibus captam et sub- 
iectam indicat. Quod populus tamquam filia consideratur, inde quoque 
enatum videtur quia populus foedere cum Deo inito ut uxor Domini ex- 
hiberi solet (cf. Os. 2, 2. Ez. 16, 8 etc. 23, 4 seq.). 

In ea miseriae contemplatione animum fixum habet vates, quare de- 
nuo eam describit rationem reddens doloris et Dominum iudicem et ul- 
torem demonstrans v. 5 « dies enim | interfectionis et conculcationis et 
fletuum Domino Deo exercituum in valle visionis, scrutans murum et 
magnificus super montem » ; — de valle visionis cf. supra ; a Domino 
cui omnes exercitus in coelo et in terra ad ultionem capiendam parati 
adstant, dies cladis, iudicium severum in lerusalem  devolvitur, ita ut 
qui superstites sint et testes stragis, multis lacrimis calamitates inflic- 
tas defleant ; dies iste (ex textu lat.) moenia urbis scrutatur, pertentat, 
eorum firmitatem in periculum vocat et quam nihil valeant manifestat 
et tamquam ultor terribilis imminet monti arcis regiae Sion. Alii sup- 
plent serutans Dominus (cf. Sanct. Mald. Men. Lap. Tir. Schegg), sed 
id longius a verbis recedit neque ullo modo necessarium est, cum bene 
et poetice ipse. dies Domini dicatur perscrutari et subruere moenia et 
terrifica quadam maiestate monti Sion illucescere. — Hebr. verte in ulti- 
mo membro : demoliens murum et clamor ad. montes (cf. Vat. Mald. 
Mar. Malv. Calm. et recentiores) ; clamores et lamentationes ex urbe 
ad montes vicinos feruntur. 


t 
b) Quaenam sint excidii causae 22, 6-14. 


Imaginem perturbationis et ruinae urbis nobis vates exhibuit talem 
qualem in visione percepisse censendus est. lam ad huius ruinae aucto- 
res et causas sermonem deflectit nobis exhibens quomodo illam quam 
viderat ruinam effectam esse oporteat nos considerare. Et primo quidem 
hostes nobis ob oculos ponit v. 6 « Et Aelam sumpsit pharetram, cur- 
vum hominis equitis, et parietem mudavit clypeus » ; —i. e. « ascen- 
dent Aelamitae arcu insignes et pharetra; assument quadrigas quibus 
viri bellatores inequitent et nudato pariete clypeos arripient, qui ex pa- 
xillis inde fixis ante pendebant ; tempore enim pacis arma bellica e pa- 
xillis in pariete defixis suspenduntur ; unde parietes nudari signum est 
parati et iamiam impendentis belli » (Sanct.). Aelamitae in inscriptioni- 
bus cuneiformibus socii Babyloniorum, nunquam vero Assyriorum, re- 
censentur saepe; vide quae adnotat Delitzsch, Wo lag das Paradies? 

p. 231. Hebr. explica et Aelam. sumpsit pharetram (et venit) cum agma- 
ne virorum, equitum (cf. 291, 1. 9) et Kir. nudavit. clypeum ; de. Kir 
(Qir) nihil certi constat; vide quae notata sunt ad Am. 4, 5. Cum Kir 
h. lI. simul cum Aelam efferatur, forte regio quaedam Mediae vel Baby- 
loniae intelligenda erit. 


Vocem p ut nomen proprium explicant Vat. Mald. Malv. For. et communiter 
recentiores idque ex parallelismo et colloealione vocis commendatur. Át veteres ver- 
siones, uti Syrus, S. Hier. Chald., nomen explicarunt appellativum murum ; LXX 
praebent xxi cuvzye «xoxvázsoc. Aliis in locis, uti Am. 1, 5; 9, 7. 4 Reg. 16,9 
eliam veteres versiones nomen proprium exhibent. Clypeos nudare illi dieuntur qui, 
ut se ad cerlamen parent, sculis tegumenta detrahunt vel generatim scuta depromunt, 
expediunt (cf. Caesar, de bell. gall. 2, 21. Malv.) Forte inde h. 1. nata est explicatio 
de muro, quia v. 5 immediate procedit ?p "p^r diruens murum. — Dillicultate 
non caret media pars v. 6 aów^2 OTN 223; 10 eodd. et aliquae editiones inserunt 
1 et equitum ; textum hebr. iam exprimit Ag. àv Zogazt àv0pózo» ixzíov; LXX. ver- 
iunt ac si legerunt 2z3| xxi &va6ácut &yüpwmot £o! Ixxow; Theod. oj» àwxfáia 
&vÜpcoxcv ixzíov. Sed quid sibi vult im curru hominum equitum (vel equorum) ? 
et quomodo hoc ad antecedentia apte adnecüitur ? Expliceant : sumpsit Aelam phare- 
tram cum curribus plenis hominibus ; vel supplent: cum curribus veniunt plenis homi- 
nibus, vel cum curribus adsunt homines et sim. ; vcrum ea omnia non satis expedita 
sunt, quamvis eundem textum hebr. iam. Syrus, Aq. S. Hier. Chald. legerint. Sed 
valde dubito, num currus hominum apte diei possit, ut designetur currus bellieus eui 
milites insidegt; quare illam dedi notionem quae etiam 21, 7 exigi omnino videlur, 
nisi quis camelos ad eurrus trahendos adhibitos esse sibi persuaserit. — Alii textui 
mutandum esse censent ; iia floubig. legit Q?N pro Q"N et verlit et. Aramaeus con- 
scendil equos, pro qua mutatione eliam provocat ad Am. 9, 7 .[ramaeum de Kir, cen- 
selque liomo nomen commune vix habere posse locum inter duo nomina propria 
Aelam et Kir. — Alii aliter quos vide v. g. apud ftos. Ges. 


Agmina haee hostium iam valles pulcherrimas prope Ierusalem occu- 
pant et ad ipsas urbis portas consistunt v. 1 « et erunt electae valles tuac 
plenae quadrigarum et equites ponent sedes suas in porta »; — in 
allocutione urbis vide affectum prophetae expressum; nominat delectum 
vallium (hebr.) i. e. valles amoenas, olim hominum cultura fertiles, 
Speciosas, quae iam quadrigis et equis conculcantur; ita v. g. urbi ade- 
rat orientem versus vallis Kidron, occidentem versus vallis Gihon, inter 
meridiem et occidentem vallis Raphaim (cf. 17, 5). etc. Equites ponendo 
ponunt portam versus (hebr.) i. e. habent stationem suam ibi, cingunt 
urbem ad expugnationem portarum accincti et parati ad fugitivos perse- 
quendos. Cum equites ad urbis expugnationem sane non sint valde apti, 
neque in regione circa lerusalem equitibus sit locus adeo consentaneus, 
per se intelligitur in visione id praesertim efferri ac repraesentari quo 
impetus hostilis, fuga interclusa, conculcatio ac vastatio regionis quam 
maxime designetur; ea autem per equites etc. optime exhiberi et quasi 

depingi certum est. Postquam igitur tale pondus bellieum incubuit 
urbi, ultimum exitium iam necessario ingruit v. 8 « et revelabitur 
operimentum Iudae »; .— hebr. et aufert velamen Iudae i. e. Iudae | 
summum opprobrium, ignominia summa infertur; filia populi irrisioni 
et illusioni hostium exponitur; de qua locutione vide Is. 47, 9. Ier. 13, 
22 ; 49, 10. Ez. 23, 29. Nah. 3, 5 etc. Expugnatio urbis et excidium 
saepe comparari solet cum violatione et ignominia virgini illata. Ita 
vates ostendit ad quem tandem terminum apparatus ille bellicus a 
v. 6 seq. assumatur et alio modo, metaphora frequenter obvia, diem 
vastitatis, interfectionis; conculcationis, fletuum depingit. 


Interpretatio proposita ad sermonis progressum quam maxime congrua est; 

postquam enim urbs cincta est, valles repletae sunt quadrigis, equites praesidia 
collocaverunt ad portas, ultimus demum exitus iuremerito exspectatur i. e. ur- 
bis expugnatio et humiliatio. Neque minus ad verba apta est explicatio ; velamen 
auferri virgini summa est ignominia et eiusmodi comparationibus urbis alicuius 
vel populi cladem exprimi frequenter obvium est (cf. ad Os. 2, 10. Nah. 3, 5) 

neque desunt locutiones similes apud gentes cognatas, quas v. g. afferunt h. 1. 

Bauer, Ros. Ges. et quibus velum removere idem est quod miseria et ignomi-' 
nia extrema. Aliorum explicationes vel contortae sunt vel non satis ad rem. 

Ita v. g. sancta in templo esse aperta et gentibus pervia (S. Hier. Sanct. Men.), 

vel thesauros prodi inimicis (For. Mald.) vel munitiones ae propugnacula 
destrui (Sasb. Tir.). Recentioribus compluribus haec arrisit explanatio : velamen 

illud quod Iudaeos caecos reddiderit ne periculum adverterent esse nunc amo- 

tum (Kn. Del. Naeg. Rohl.) ; sed Iudaeos hostibus undique urbem cingentibus 

periculum advertere certe res estadeo obvia, adeo necessaria, ut quomodo in vi- 

sione prophetica peculiari modo efferri vel debeat vel possit, non perspiciatur. 

Neque ullo pacto dici potest verba declarare caecitatem animorum esse abla- 

tam ; nam hane non esse ablatam ea quae subsequuntur quam apertissime do- 

cent. Proinde ilia. quam supra dedi interpretatio cum Dauer, Ros. Ges. 

Drechsl. Net. est retinenda. Quod Troch. habet, velo retecto miseriam quae 
antea-latuerit iam omnibus apparere, non adeo in sensu ipso quam in modo 

explicationis ab exemplis allatis et reliquorum locorum analogia recedit. 


Excidio extremo commemorato et causa allata, quae in exercitu hosti- 
li reposita est vates exponit ruinae causas quas in ipso populo Dei repe- 
rit. Quem in finem manifestat, qua mente et quo modo periculo ingru- 
enti obviam ierint. Ifumana quidem subsidia adhibent et anxie conqui- 
runt v. 8-11, at Domini admonitiones quibus servatis unice salus iis 
esse potuerit spernunt atque contemnunt. Inter humana subsidia pri- 
mum solliciti sant de armis et de moenium firmitate : « et videbis ín 
die illa armentarium domus saltus v. 9 et scissuras civitatis David vi- 
debitis quia. multiplicatae sunt » ; — domus saltus Libani vocabatur 

quia ligna cedrina ad aedificium adhibebantur (cf. 3 Reg. 71, 2-7); ibi 
arma servabantur (3 Reg. 10, 17. 21). Quare obsidione imminente non 
omittunt dispicere qua in conditione armorum apparatus sit, in eoque 
fiduciam suam et spem collocant (cf. Sanct. Osor. Lap. Men. Tir. 
Troch. Rohl.). Simili studio vident et reparare festinant quae in moeni- 
bus manca sunt. Civitas David appellatur arx Sion quae per Davidem 
Iebusaeis est bello erepta (cf. 2 Reg. 5, 1. 9) et quae in alto colle posita 
facile arte et natura ita muniri poterat, ut expugnari non posset nisi 
summa difficultate. Haec vident, repetito monet vates, forte ut innuat 
veras malorum impendentium causas illos nec vidisse nec videre et ad- 
vertere voluisse. 

Praeterea quod pro obsidione maximi momenti est de aquae copia 
solerter prospiciunt et arce davidica firmata etiam reliqua urbis muni- 
menta firmiora reddere et augere satagunt : « ef congregastis aquas 
piscinae inferioris, v. 10 et domos lerusalem mumerastis et destruzi- 
stis domos ad. muniendum murum; v. A1 et lacum fecistis inter. duos 
muros ad aquam. piscinae veleris »; — congregantur aquae in piscina, 
i omnes meatus et ductus quibus aquae effluunt obturantur. Si autem 
piscina haec inferior erat extra urbem, aquae in urbem erant ducendae, 
quia alias hostes non latuissent (cf. 2 Par. 93, 4). Piscinam inferiorem 
esse lacum illum qui hodie appellatar Birket es-Sultán multi censent 
(cf. Winer s. v. Teich; Riehm, Mandwoerterb. I p. 691. Del. Naeg. 
Troch.), qui lacus est in valle Hinnom inter meridiem et occidentem 
spectans (cf. Socin, Palaestina und Syrien p. 241). Domus vero nume- 
rantur; quare? vix ut videant si quae sint supervacaneae, ut eas ad 
muros reficiendos destruant (For. Mald. Kn. Del. Naeg. Troch.), id 
enim altero membro satis clare dicitur; sed potius, ut scirent quot 
essent domus, quot civium capita, ut indé cognoscerent quantum aquae 
foret obsessis necessarium, quantum annonae, qua ratione excubiae 
per vices essent curandae et sim. (cf. S. Hier. Sanct. Sasb. Lap. Tir. 
Men. Drechsl.). Aliae domus destruuntur, ut earum materia scissuras 
murorum et ruinas implerent (S. Hier. Sanct. Osor. Calm.) vel quod 
aliis praeplacet, « demolimini. domos quasdam ineptas videlicet et in- 
commodas ad defensionem muri, quae stantes fuissent impediturae, 
quibus deiectis facilior redditur muri propugnatio ac munitio » (Malv. 
Mar. Drechsl.). Quae solerter. ac prudenter faciunt, longiore enume- 
ratione recensentur, ut negligentia auxilii superni magis innotescat. 
Immo domicilia cara. destruunt; igitur norunt se etiam rebus caris pri- 
vare — sed ad Deum oculos mentesque dirigere plane omittunt. 

Praeterea novis quoque adminiculis et aedificiis student : lacum fa- 
ciunt inter duos muros ad aquas colligendas piscinae veteris. Piscinam 

veterem multi eundem censent lacum quem alias Isaias vocet lacum 
superiorem (1, 3; 36, 2), et qui sit superior Gihon (2 Par. 32, 30) hodie- 
que vocetur Birket el-Mamilla in parte occidentali ab urbe eo fere 
loco, ubi vallis Hinnom finitur. Lacus inter duos muros ab iisdem cen- 
setur esse is qui vocatur Birket el-Batrak, lacus patriarcharum vel 
etiam lacus Ezechiae et apud Josephum Amygdalon ; lacus situs est inter 
duos muros i. e. a septemtrione murum habet Sionis, inter septemtrio- 
nem vero ét orientem muro cingitur qui Acram circumit (cf. Kn. Del. 
Naeg. Winer l. c.). 


Verum minime taceri potest pleraque ex his esse tamen valde incerta. Statim 
enim dubium movetur, utrum iuremerito piscina vetus censeri possit eadem ac 
piscina superior necne. Nam piscinam superiorem bis Isaias commemorat, se- 
mel eius mentio fit 4 Reg. 18, 17; quo iure iam statuitur eandem piscinam 
nunc vocari veterem ? Nonne nomen aliud alium potius lacum indicare putan- 
dum erit? Ratio quam affert Naeg. nullius sane ponderis est; ita enim arguit : 
lacus ille quem fecerunt v. 11 erat lacus novus; unde lacus ille ex quo aqua 
affluit illi novo, vocatur oppositionis gratia vefus; antea vocabatur superior- 
Sed haec gratuito dicuntur et vix credibile est vel lacum subito alio appellari 
nomine vel vatem laeum quem antea dixerat et quem postea iterum vocat supe- 
riorem subito nominare veterem. Deinde minime certum est lacum superiorem 
esse lacum Gihon et eundem qui vocatur hodie Mamilla ; lacum superiorem po- 
tius quaerendum esse in parte urbis septemtrionali Socin censet (l. c. p. 945. 
935) ; de Gihon varias vide sententias apud l'urrer in Bibellexicon ed. Schen- 
kel Il p. 463; Riehm, Handwoerterb. I p. 514. 689 ; Vigourouz I. c. IILp. 432; 
Riess, bibl. Geographie p. 76 seq. hic piscinam inferiorem lacum esse putat Si- 
loa qui etiam lacus regis vocetur; praeterea existimat piscinam inferiorem et 
lacum inter duos muros de uno eodemque lacu dici; verum id verbis [saiae pa- 
rum congruere videtur. 

Quaeri etiam potest num quae h. l. dicuntur ea designent opera quibus Eze- 
chias rex magnam sibi laudem comparaverit et de quibus 4 Reg. 20, 20. 2 Par. 
39, 30. Eccli. 48, 19 agatur ; obturavit scil. exitum aquarum Gihon superioris 
et avertit eas subter ad occidentem urbis David, fecit piscinam et aquaeductum 
et introduxit aquas in civitatem, in quo opere rupes quoque ferro erat fodienda 
(Eccli. 48, 19). Sane aliqua similitudo intercedit inter utramque descriptio- 
nem ; at de una cademque re utramque agere, certo affirmari nequit. Hoc so- 
lummodo certum videtur prophetam iis ob oculos ponere, quid olim in simili 
periculo fecerint, ut ex eo reprehensionem inferat, quia humana quidem subsi- 
dia comparaverint, de divinis vero minime sint solliciti. Vaticinium h. l. de re 
quam facturi sint contineri vix puto. Raro enim et solum in rebus gravioribus 
ad praedictionem adeo determinatam prophetas impelli advertimus ; insuper 
cum hoc loco reprehendantur incolae Ierusalem, reprehensio efficax certe: non 
peteretur a re quam postea facturi sint, sed e re simili quam in simili quadam 
occasione iam peregerint. Neque improbabile videri potest, cum aliquando peri- 
culum immineret obsidionis, similia opera ad urbem tutandam esse facta. 

Haie sedulitati et prudentiae hamanae negligentia opponitur et animo- 
rum caecitas qua verum adiutorem seponunt, negligunt, ignorant : « et 
non suspezxistis ad. eun qui fecerat. eam. et operatorem eius de longe 
non vidislis »; — non respicitis ad eum qui facit illud (hebr.) ! ; i. e. 
non consideratis Deum esse effectorem illius vexationis (apud Malv.), Dei 
decreto iusto haec omnia fieri. Lege enim fundamentali ita res israeliti- 
cae ab initio administrabantur, ut incursus hostiles et ceterae calamita- 
tes consequerentur vitia et peccata populi, dum fidelis mandatorum Dei 
observatio etiam prosperitatis praemio afficeretur. Verum alieni a spi- 
ritu theocratico hanc legem theocraticam iam non intelligunt et quia 
hostes solos malorum auctores et effectores putant, humanis remediis 
se omnibus obviam ire posse confidunt. Vocatur Deus formans e lon- 
ginquo (hebr.), quia non subito calamitatem adducit et inexspectato, 
sed postquam diu per prophetas monuit et ruinam variis modis praedi- 
cendam curavit. Quae omnia cum a ludaeis negligantur quasi penitus 
ignorarentur, iure merito vallis visionis non sine sarcasmo mediis in 
gentibus collocatur: mentes enim et animos gentilium induisse viden- 
tur, quia in rerum cursu illam non vident providentiam quae tamen 
tantis ac tot luminibus in rebus anteactis Israelitarum fulget. 

Accedit quod ita impietate obcaecati sunt, ut etiamsi Dominus eos vo- 
caturus sit per prophetas ad poenitentiam eosque de vera ruinae causa 
edocturus, tamen surdis auribus obedientiam detrectent, immo licentius 
se gerant et divina monita impudentissime irrideant v. 12 « et vocabit 
Dominus Deus exercituum in. die illa ad. fletum et ad. planctum, ad 
calvitium et ad. cingulum sacci ; v. 43 et ecce gaudium et laetitia, occi- 
dere vitulos et iugulare arietes, comedere carnes et bibere vinum : come- 
damus et bibamus, eras enim moriemur » | — vocat Dominus ad poeni- 
tentiam qua animi ita scindantur dolore scelerum et offensionum contra 
maiestatem divinam admissarum, ut externis quoque signis mentis ha- 
bitus prodatur; tanta doloris magnitudine quam postulat et scelerum 
enormitatem declarat et admonitionis propheticae quam praecipit seve- 
ritatem. Verum monita prophetica eum afferunt fructum quem vates 
iam in visione inaugurali fore viderat (cf. 6, 10; 5, 19). « Verum est, 
sicut scriptum est, impium cum in profundum malorum venerit con- 
temnere» (S. Cyr.). Immo usque ad blasphemiam et irrisionem Dei 
procedunt; «cras moriemur» ita verbis ac minis Dei se fidem adhibere 
fingunt ; at acerrima irrisione aliam prorsus inde inferunt conclusionem : 


1. Latinum eam explica ex hebraismo noto, quem etiam in vulg. expressum habes Ps. 
20, 4 : unam petüi a Domiui, Lane. requiram i. e. unum, hoc. — Eam explicare cum. mul- 
tis vel de urbo vel de piscina a vero sensu alienum est. 

comedamus et bibamus! Istis verbis impii prophetas qui mortem de- 
nuntiabant irridentes optime depinguntur. Propter admonitionem in 
v. 12 expressam hisce in verbis non tam desperatio (S. Hier.) quam ir- 
risio et sannae impudentissimae agnoscendae erunt. Longiore enumera- 
tione lascivia eorum perstringitur; quattuor modis invitantur ad poeni- 
tentiam ; at octo modis contemptum suum et insolentiam explicant. 

Quare protervis illis ac contumacibus nuntius perfertur durus v. 14 
«et revelata est in auribus meis vox Domini exercituum : si dimittetur 
iniquitas haec vobis donec moriamini! dicit Dominus Deus exerci- 
tuum »; — hebr. et revelavit se in. auribus meis Iahve exercituum : 
profecto (iuro) non expiabitur ... BN sí adhiberi solet in imprecationi- 
bus et iurisiurandi formulis cf. Is. 5, 9. Ob tantam scelerum impuden- 
tiam indignatione commotus ids loquitur minisque ex minitantis 
omnipotentia et maiestate pondus additur. Irriserunt minas mortis (v 
13), morte punientur; nihil enim, inquit S. Hier., sic offendit Deum 
quam post peccata erecta cervix et ex desperatione contemptus. Hac 
autem interminatione mortis vates rationem aperit, cur ab initio visio- 
nis tanta scena mortis et calamitatis fuerit ostensa; nunc animis incola- 
rum sensibusque eorum patefactis (v. 8-13), quare tanta strage et cla- 
de urbs sit visitanda, explicatur. Ita ergo haec oraculi pars optime in se 
concluditur et quae a Minis sunt proposita, in ipso oraculo per suas 
causas declarantur. 

Consideratis oraculi verbis ut inquiramus restat, de qua clade pro- 
pheta loqui censendus sit. Statim ab initio v. 2. 3. 5 exitium proponi- 
tur maximum : plurimos esse velinteremptos vel captos vel fuga di- 
spersos; diem vates deflet interfectionis et conculcationis, diem quo moc- 
nia urbis deiiciuntur'et destruuntur, tantoque dolore vates corripitur, ut 
nullam admittat consolationem v. 4; demum Iudae summa infertur 
ignominia v. 8. Iam ea omnia ita sunt conformata, ut ad cladem a Chal- 
daeis illatam unice pertineant : cogita obsidionem eiusque miserias, fa- 
mem, mortes multiplices (cf. v. 2), cogita inter alia fugam Sedeciae 
regis et principum (cf. v. 3); lamentationes quas urbe capta Ieremias 
fudit iam habes praeformatas v. 4. 8; Aelamitae, ut Delitzsch asserit 
(Wo lag das Paradies? p. 231) nunquam socii recensentur Assyriorum, 
sed solum Babyloniorum ; animorum obcaecatio et obduratio satis de- 
scribitur apud Ieremiam et cernitur iis ipsis quibus Ieremias ea rerum 
conditione a principibus et civibus est afflictatus et ad mortem quaesi- 
tus (cf. ler. 11, 19; 32, 2; 37, 14; 38, 4 etc.). Quare excidium per 
Babylonios futurum hoc oraeulo delineari, cum S. Hier. Sanct. Sasb. 
Pint. Mald. Lap. Men. Tir. Gord. Loch, Net. omnino assumendum est 
et illud quidem excidiuin quod Nabuchodonosor urbe expugnata intulit ; 

quae facta sunt sub Iechonia (S. Cyr.) minora sunt neque verbis ac- 
commodata. Simul eum clade a Chaldaeis illata coniungit Euseb. stra- 
gem ultimam ludaeorum tempore Vespasiani et Titi; excidium a Ro- 
manis illatum cernit h. l. Theod. descriptum. Sed ex 6, 10 et verbis 
ipsisoraculi etex serie oraculorum, in quibus omnibus de clade ab Assy- 
riis et Babyloniis (cf. cp. 23) sermo texitur, in aetate Babyloniorum 
erit sistendum. 


Alii vaticinium hoc de clade ab Assyriis sub Sennacherib infligenda concipiunt 
(Ges. Del. Kn. Troch.). Sed perperam. Nam talis destructio et extrema miseria 
eo tempore non est illata; Aelamitae non erant socii Assyriorum ; animorum 
obcaecatio et insolentia tanta eo tempore non aderat, sed e contra rex et populus 
monitis Isaiae aures praebebant dociles. Praeterea omittendum non est, prophe- 
lam quotiescumque de invasione assyriaca mentionem faciat ruinam quoque 
Assyriorum subitam et praeclaram Dei victoriam magnifice celebrare ; cf. 8, 6- 
10 ; 10, 5-34 ; 14, 24-971 ; 41, 19-14; 18, 5. 6. Verum hoc loco scenam pro- 
poni ab illa quam maxime alienam quis non viderit ? — Alii eam cladem de- 
scribi existimant, qua Iudaea sub Manasse est afflicta ab Assyriis (Calm. Schegg, 
Rohl.). In quantum eo tempore Iudaea belli pondere fuerit devastata quamvis 
nesciamus, id tamen certo affirmari potest, talem cladem et destructionem (v. 5 
hebr.) eo tempore non fuisse illatam. Ex mentione Aelamitarum ftoAl. de Assy- 
riis esse sermonem infert ; illationem non consistere, iam dictum est. 


C) Contumaciae exemplum 22, 45-19. 


Sensus illos truces et insolentes quos modo descripserat vates iam 
tempore Isaiae multorum animis inhaesisse ac proinde urbem Ierusa- 
lem iuremerito in serie oraculorum contra gentes collocari, tum ex iis 
patet quae in visione inaugurali cap. 6, dein cap. 3 et 7 aliisque in locis 
describuntur ac reprehenduntur, tum ex exemplo quod vates h. 1. sub- 
iungit. Illustratur ergo ex una parte mentis habitudo quam modo de- 
pinxerat propheta, ex altera autem parte praesenti poenae denuntiatione 
malevolis falsa quaedam confidentia et securitas eripitur, ne dum vi- 
deant excidium illud v. 2-14 propositum non statim devolvi se impunitos 
abire existiment. Uti ergo eventus post multum temporis futuros aliis 
iamiam imminentibus confirmare solet propheta (cf. 44, 94; 16, 14; 
20, 1), ita quae modo minatus est. castigatione praesenti corroborat, ut 
ex eventu quem accidere ipsi mox videbunt discant ea quoque certissi- 
me fore quae pro tempore futuro ab eodem vate praenuntiata sunt. Quare 
ea pars pluribus nominibus apte hoc loco inseritur : v. 13 « Haec dicit 
Dominus Deus exercituum : vade, ingredere ad. eum qui habitat ?n ta- 
bernaculo, ad, Sobnam praepositum templi et dices ad eum : v. 46 quid 


tu hic, aut quasi quis hic ? quia excidisti tibi hic sepulcrum, ezcidisti 

in excelso memoriale diligenter, in petra tabernaculum tibi »; — ex 
textu hebr. Sobna non erat praepositus templi, sed praepositus domus 
regiae; verte hebr. ingredere ad, ministrum istum (regis, ad procura- 
torem hunc), ad Sobnam, praefectum palatio; quale sit munus eius qui 
est super domum, ex 2 Par. 26, 21 fere discitur; cum enim Ozias lepro- 
sus habitaret in domo separata, filius eius Ioatham dicitur fuisse super 
domum regis; eius igitur erat domum regiam administrare et regni 
quoque negotia gerere, uti v. 21. 22 quoque satis declaratur. Qui ergo 
in tali officio erat constitutus (cf. 3 Reg. 4, 6; 18, 3), regi quam maxi- 
me erat familiaris et apud eum consilio et auctoritate valebat. Unde eius 
contumacia et contemptus rerum divinarum maiori erat perniciel et 
exemplo peiori simulque argumento sensus vere theocraticos defuisse 
apud primores. Ad eius superbiam et arrogantiam deprimendam vates 
iubetur eum alloqui verbis indignatione plenis, quibus quanto cum con- 
temptu fastus humanus apud Deum infimo loco reputetur statim innote- 
Scat. Invehitur itaque in eum : quid tibi negotii est bic, aut quem te esse 
hic putas, quia hic tibi sepulerum excidendum curas? Cum emphasi 
ter repetitur Aic; unde concluseris Sobnam ut ostenderet quam nihili 
duceret minas prophetae de clade et captivitate, sibi magnificum sepul- 
crum excidisse quo palam profiteretur nihil perturbationis sibi vel civi- 
tati esse obventurum ; atque quo magis arrogantiam suam publice osten- 
taret, in loco excelso, conspicuo sepulcrum sibi paranduni curat et effor- 
mandum in rupe, quod opus est magni laboris multique sumptus. Quo 
contemptu vates in eum invehatur, etiam personae enallage in hebr. os- 
tenditur : excidens sepulcrum suum, incidens in rupe domicilium sibi. 


Immo aliqui censent Sobnam inter ipsa sepulcra regia sibi monumentum pa- 
rasse (cf. Del. Naeg. Troch. Rohl.). Sepeliebantur reges in civitate David i. e. 
in monte Sion (cf. 3 Reg. 2, 10 ; 41, 43. 2 Par. 16, 14) et quoaltius sepulerum 
ponebatur, eo maior videtur fuisse significatio honoris (cf. 2 Par. 32, 33 hebr.). 
Unde quia h. 1. dicatur in excelso et ter cum tanto pondere Aic efferatur et cum 
contemptu dieatur minister iste, concludunt in loco regibus destinato Sobnam 
sibi sepulerum constituisse. At haec indicia ad id non sufficere videntur. Si enim 
de loco excelso est sermo, non unice de monte Sion erit cogitandum ; sepulcra 
rupibus incisa etiam inveniebantur in parte meridionali vallis Hinnom, in parte 
occidentali montis olivarum et in parte urbis occidentali. — S. Hier. Sobnam 
pontificem fuisse censet. Sed super domum h. l. non esse cum eo explicandum 
super domum Dei i. e. templum, iam ex v. 22 elucet. Aliis in locis S. Hier. 
officium illud in domo regia gerendum rite designavit ; ita 3 Reg. 4, 6; 18, 3 
praepositus, dispensator domus. In interpretatione y25 S. Hier. videtur secutus 
esse Aquilum, qui vertit exqvoüvex teste Euseb. id quod S. Hier vertit in taber- 
maculo et explicatde domo Dei ; Sym. habet cxovoxotüvcza ; LXX eic «9 xacvogoptov, 

Theod. vocem hebr. retinuit coxív, Chald. recte explicat D2*5 gubernatorem, 
dispensatorem, ductorem. De voce 12D vide quae notavi ad Iob 15, 2 p. 900. 
Sunt qui thesaurarium intelligant (cf. Osor. Sasb. Mar.). Sobnam non templi 
praepositum fuisse, sed regiae domus, iam Sasb. Osor. Malv. Mald. Mar. Vat. 


rite perspexerunt. 


Laude et admiratione digna est animi fortitudo atque libertas, qua 
propheta virum dignitate et auctoritate adeo valentem increpat eique in- 
trepide sententiam a Deo latam denuntiat v. 11 « ecce Dominus aspor- 
lari (e faciet sicut asportatur. gallus gallinaceus et quasi amictum sic 
sublevabit te »; — comparatio in textu lat. proposita ita declarari potest : 
« ferox galli ingenium superbam Sobnae naturam affabre pingit et pro- 
brum galli victi et ligati vivam exhibet imaginem superbi hominis deiec- 
ü » (Calm.); ea facilitate qua gallus asportatur neque aliter quam ille 
solet venum proponi, ligatis scil. alis et vinctis pedibus et pendulus in 
caput vel cratibus vimineis inclusus, te exturbabit et deiiciet cum igno- 
minia (cf. Sanct. Malv.) et « quomodo singuli hominum levant in sca- 
pula pallium suum, sic tua facilis erit in captivitatem translatio » 
(S. Hier.). — Paulo aliter in hebr. ecce Jahve proiiciet te protectione 
viri i. e. forti ac velrementi, uti vir validus solet proiicere et exturbare 
(cf. apud Malv. Sanct. et sim. recentiores) vel quod aliis praeplacet : 
proiiciet le, o vir (vel virum, LXX et reliqui) qui modo fidis viribus 
tuis et putas te magnum esse (apud Malv. Calm. Hitz. Ewald, Rohl. et 
iam apud Syrum) ; quae viri appellatio si cum sarcasmo et ironia legitur 
certe non est, ut Kn. vult, inepta et otiosa, verum ad irrisionem viri et 
reprehensionem facta (Cheyne, Diestel). Alterum membrum explica 
prehendendo te prehendet (ita ex arabico Kn. Del. Net. Rohl.) vel forte 
melius ex usu verbi hebr. operiet te operiendo i. e. obruet te ignominia, 
uti Chald. explicat (cf. For. Malv. Drechsl.) vel « sicut sarcinula ope- 
ritur et obvolvitur, ut ab uno loco in alium transportetur » (Mald.). 


S. liier. notat ad versionem suam : « geber (333) omnes virum interpretati sunt. He- 
braeus autem qui nos in veleris insirumenli lectione erudivit gallum gallinaceum 
iranstulit ». Sed in hebr. haec significalio non adest, adest vero in lingua. rabbinica 
(vide Geiger, Lesestücke aus der Miscbnah p. 24. 106; Levy, Chald. Woerterb. I. 
p. 124). LXX ita vertunt : &82Ast xxt &olet &v6ox xxi Aoshsi vv oxolá) coo. Syrus 
in uHimo membro : obliviscendo obliviscetur tai. 


Quomodo sit proiiciendus et operiendus clarius determinatur v. 18 
« coronans coronabit te tribulatione, quasi pilam mittet te in terram la- 
tam et spatiosam ; ibi morieris et ibi erit currus gloriae tuae, ignomi- 
nia domus domini tui »! — i. e. « habebis coronam tribulationis et 
angustiae ; sicut enim pila si mittatur in proclive stare non potest, sed 

veloci cursu volvitur, ita et tu ad terram latissimam  deduceris » 
(S. Hier.). Hebr. verte convolvendo convolvet te convolutione tamquam 
pilam (cf. apud Malv. Mald. Vat. Sanct. Lap. et recentiores) : en 
quam facile est Deo virum potentissimum exturbare e statione, sicut 
globus vel pila a puero proiicitur! Simul perpende quanto contemptu 
habeatur apud Deum eiusque prophetam fastus ille atque insolentia Sob- 
nae. Terra spatiosa intelligitur Mesopotamia. Cum Sennacherib invasio- 
ne in Iudaeam facta se expugnasse glorietur quadraginta sex urbes mu- 
nitas et oppida innumerabilia et captivos abduxisse hominum ducenta 
millia centum et quinquaginta (cf. Vigourouz l. c. IV p. 196), si non 
jam antea, eo saltem tempore etiam Sobna dignam superbia poenam 
luisse et in Assyriam migrasse censendus erit. Additur magna cum iro- 
nia; ibi, in captivitate, in morte ignominiosa, erunt currus tui superbi, 
ibi ostentet pompam suam et magnificentiam. Ignominia est domus re- 
giae, quia regnum institutione ac destinatione est theocraticum ; unde 
praepositus domus adeo a sensu theocratico alienus non potest non es- 
se illi domui dedecori, idque eo magis, quia Ezechias rex indole pia 
regnum administrabat. 

Ultimam sortem ei declaraverat. Iam quid proxime futurum sit ape- 
rit v. 19 « et expellam te de statione tua et de ministerio tuo deponam 
te »; — hebr. in ultimo membro et de loco tuo. deturbabit te; verba 
adhibentur quibus violentia, ignominia, indignatio vehemens declaratur. 
Facile patet Ezechiam regem postquam vates ita Sobnam a Domino esse 
abiectum ostenderat dedecus illud domus regiae e gradu et dignitate 
deiecisse. ' 


Cum nomen patris eius non recitetur, eum fuisse vel hominem novum vel 
etiam alienigenam aliqui existimarunt; at non est adeo constans consuetudo, 
ut patris.nomen addatur, et hoc loco id omitti facile refertur ad contemptum ; 
quare ex ea omissione nihil concludi poterit; alii ex quaestione v. 16 posita 
externum hominem designari probabile censent (cf. Mar. Malv.); sed reprc- 
hensio illa cadit in animi insolentiam qua sepulerum sumptuosum sibi in loco 
conspicuo exscindendum curat, quo publice declaret se minas prophetae de cap- 
tivitate futura flocci habere. — Eiusdem nominis scriba Sobna comitatur Elia- 
cim praepositum domus regiae, cum ille legatos adiret a Sennacherib missos ct 
Isaiam prophetam (cf. 4 Reg. 18, 18. 26. 37; 19, 2. Is. 36, 3. 11. 92; 37, 9). 
Prorsus incertum est, utrum Sobna scriba idem sit de quo hoc loco agitur 
necne. Si est idem, eum admonitione et reprehensione vatis commotum meliores 
induisse sensus supponendum erit; alias certo ab Ezechia in munere scribae 
non esset constitutus neque fuisset missus ad [saiam quem pro salute regis po- 
pulique ut Deum preearetur nomine regis rogaret. Sed mihi probabilius est 
scribam illum alium omnino esse virum, neque enim probabile censeo post ta- 

lem reprehensionem et abiectionem Sobnam munere alio honorifico ab Ezechia 
fuisse insignitum et tamquam nuntium ad [saiam missum. 


d) Eligitur pius domus regiae minister 22, 20-25. 


'In locum superbi et impii eligitur Eliacim servus Domini, quo titulo 
iam mens eius theocratica et vera pietas declaratur et simul cur eliga- 
tur clare edicitur. Et reiectione prioris et electione huius teneram quam - 
gerit Deus de regia domo et populo curam mauifesto argumento compro- 
bat hocque documentum eo est insignius, quia ponitur post oraculum, 
quo ruina urbis et populi praedicitur et quod terrore et minis plenum 
remedium salutis excludere videbatur: si dimittetur iniquitas haec vo- 
bis, donec moriamini (v. 14). Cernitur itaque in hac. quoque re Deus 
fidelis ac misericors, qui nunquam suo populo deest, sed qui continuo 
et punitione malorum et adhortationibus prophetarum et etiam per mi- 
nistros mente theocratica imbutos populum suum regit, ducit, edocet. 
Quare post cladem v. 1-14 depictam promissio haec magnae est conso- 
lationis v. 20 « Et erit in die $lla, vocabo servum meum | Eliacim, fi- 
liwum Helciae, v. 91. et Ànduam illum tunica tua et cingulo tuo confor- 
tabo eum et potestatem tuam dabo 4n manu eius et erit quasi. pater ha- 
bitantibus Ierusalem et domui Iuda » ; — servus Domini appellatio est 
honorifica, prophetis indita, Davidi regi frequenter addita ; talis. utique 
aptus est et dignus qui sit in domo David primus rerum administrator, 
Vocatione facta ad eum quoque insignia muneris et ornamenta transfe- 
runtur, quae in eo magistratu tunica et balteo continebantur. Huius ma- 
gistratus potestatem amplissimam fuisse et regiae fere proximam, elu- 
cet ex nomine ipso qnowon dominationem tuam qua voce regia pote- 
stas et principatus haud raro designatur, et elucet ex cura illa quam ha- 
biturus praedicitur de civibus lerusalem, de omni populo luda. Qua 
mente munus illud obeundum sit, appellatione patris et amplissime et 
brevissime statuitur. Indicatur vera potestas et amplum dominium, sed 
principatus clementia, providentia, cura, amore exercendus, « qui ha- 
beat populum non subiectum sibi quasi servum, sed amatorem sui qua- 
si filium » (S. Hier.). De Eliacim vide 4 Reg. 18, 18 seq. Is. 36, 3 seq. 
31, 2. Eum fuisse ex genere sacerdotali, ex eo concludunt, quia fere 
omnes qui Helciae nomine in s. literis recensentur, ex stirpe sacerdotali 
vel levitica originem ducunt (cf. 4 Reg. 22, 4. 4 Par. 6, 13. 45; 9, 41 ; 
26, 11. 2 Par. 34, 9. Ier. 1, 1. Esdr. 7, 1. Neh.8, 4; 41, 11; 19, 1—. 
at nihil constat de genere aliorum qui Helciae nomine vocantur Ier. 99, 
3. Baruch 1, 1. Dan. 13, 2). 

Praepositum super domum plenam habuisse administrationem regni 
secundo loco a rege sibi commissam, symbolo clavis declaratur ; vel si eam 

potestatis amplitudinem non ad omnes pertinere censueris sed peculiarem 
dignitatem in Eliacim hoc symbolo conferri existimaveris, haud impro- 
babiliter dicere poteris, oraculo hoc illud prospici tempus quo Manasse 
rege in Babyloniam abducto rerum summa potestas atque administratio 
fuerit penes Eliacim (cf. Calm.) ; v. 22 « et dabo clavem domus David 
super humerum eius, et aperiet et non erit qui claudat, et claudet et non 
erit:qui aperiat » ; — clavis symbolum est potestatis traditae quae quia 
tamquam onus et officium humeris incumbere concipitur, clavis super 
humerum dari dicitur ; vide similem locutionem ad 9, 6. Clavis autem 
traditione potestas declaratur etaperiendi domum et admittendi ad familiam 
vel excludendi domo clausa, designatur potestas et aditus ad ea quae in. 
domo sunt administranda et dispensanda et ita quidem ut is tamquam 
supremus oeconomus et domini vicem gerens statuat atque definiat 
neque quisquam contra eius administrationem et imperium quidquam 
valeat, sed quae ille vel dederit vel negaverit firma habeantur ac rata 
apud dominum. Haec est vis metaphorae : si ille aperit, nemo claudet etc. 
Hanc autem administrationem domus David esse et esse debere in bonum 
et utilitatem populi, ex nexu cum v. 24 elucet. Unde institutione Eliacim 
servi Dei facta aperte designatur fieri posse, ut quae bona pro populo Dei: 
reposita sunt ex promissione divina in domo David, ea et conserventur 
et populo distribuantur per eum qui non adipsam stirpem David pertineat. 
Quare reges e stirpe David admonentur cet edocentur, Deum quidem pro- 
missa maxima in domo David quasi in thesauro reposuisse, verum ea 
ita ad emolumentum reipublicae theocraticae derivari posse, ut reges ipsi 
davidici abiiciantur neque partem habeant in benedictione illa cum aliis 
communicanda. Ne igitur praerogativae generationis carnalis nimium - 
fidant ! Caveant sibi, ne impietate sua ipsi a theocratia excidant ; memores 
sint minarum quas olim Deus dederit : qui si inique aliquid gesserit, 
arguam eum in virga virorum (2 Reg. 7, 14), et in tanta potestatis 
amplitudine in Eliacim delata id cernant praeformari, posse Deum salvis 
promissis regnum et regiae potestatis administrationem ab iis qui sunt 
ex stirpe davidica auferre atque per alios populum regere theocraticum. 
Unde hoc quoque oraculo et dignitate in Eliacim collata ratio provi- 
dentiae divinae illustratur, qua res disponi cernimus, ut quemadmodum 
divina promissa opere certissime complentur, ita tamen singuli sibj 
summopere cavere debeant, ne ipsi sua culpa ab illis excidant et abii- 
ciantur. Ergo norma statuitur divina, qua gloriatio illa : filii Abraham 
sumus, funditus destruitur et illud potius exemplo praeformatur posse 
Deum ex lapidibus suscitare filios Abraham (cf. Matth. 3, 9). 

Sobna deiectus est propter insolentiam et superbiam, ruina urbis et 


caedes plurimorum propter contemptum admonitionis divinae praedicta 
Isaias I — 28. 

est (v. 14) ; quae ut ex opposito illustrentur, in sola pietate esse condi- 
tionem firmam ac stabilem et divinae benedictionis abundantiam Deus 
praeclare effert ad servum suum Eliacim loquens v. 93 « et figam illum 
paxillum in loco fideli et erit in solium gloriae domui patris eius » ; 
— ]oco firmo ac tuto infigitur paxillus, ut et ipse firmus consistat incon- 
cussusque et ut quae inde pendeant vel suspendantur vel sustineantur 
(sive de paxillo intellexeris tabernaculum fulciente, sive de clavo parieti 
infixo !), aequali firmitate ac securitate donentur. Ad hanc stabilitatem 
imperturbatam quae iam est maxima pars felicitatis accedit. eximia 
quaedam gloria, qua ipse Eliacim insignis erit et quae in eius domum 
ac familiam pariter redundabit. Uti thronus arte praeclara factus et or- 
natus in domo regia inter supellectilem praecipuum locum occupat et 
admirationem habet, ita Eliacim in familia regia honore eximio fulgebit 
et per ipsum et propter ipsum tota eius familia. En quid Deus pietati 
promittat! Conciliatar splendor ipsi pio eiusque domui. Comparatio 
quidem « humilis pro nostris moribus est, familiari veterum Hebraeorum 
stilo nobilis, qua non raro sacri scriptores utuntur, ubi phrases nobiles 
res ipsa postulat : Esdr. 9, 8. Ez. 13. Zach. 10, 4 » (Calm.). 

Eum suis fulero esse futurum imagine paxilli firmi latius exposita 
declaratur v. 24 « et suspendent super eum omnem gloriam domus patris 
eius, vasorum diversa genera, omne vas parvulum, a vasis craterarum 
usque ad. omne vas musicorum » ; — hebr. et suspendent ab eo omnem 
gloriam (omne pondus ?) domus patris eius, propagines ac posteritatem, 
omne vas parvum a vasis craterum usque ad vasa urceorum i. e. nobi- 
liores atque ignobiliores eius familiae propagines, reliqui quoque ex 
populo sive sint plebeii sive primores, sed praesertim pauperes et infimo 
loco constituti apad ipsum invenient quo iuventur et firma felicitate con- 
stituantur. Omnium ordinum homines apud eum protectionem quaerent 
eique innitentur et ab eo habebunt gloriae ac pacis subsidia (cf. Sanct.). 
Notat ad hebr. Sanct. : « in voce hebr. aliquid est quod maiorem in 
modum commendat in subiectum populum sedulitatem, curam, amorem. 
Significat enim progeniem a parente propagatam aut propaginem e vite 
pullulantem aut quod alteri adhaeret tamquam ipsi cognatum, accom- 
modate ad patris nomen quod a propheta datur Eliacim ; nam ut vitis 
propaginem et pater liberos, sic Eliacim sustentabit amplecteturque quos 
habebit subditos ». Ita ergo pro sua pietate omni populo Eliacim erit 
subsidio, fortitudini, gloriae ; non igitur in nobilitate stirpis, sed in mente 


1. De clavo parieti infixo v. g. explicant S. Hier. Thom. For. Sanct. Sasb. Pint. Mar. 
Men. Tir. Calm. Drechsl. Naeg. ; de palo quo figitur tabernaculum Km. Del. Net. RoM.; 
alii utrumque proponunt rem in medio relinquentes, uti Ges. Troch. 

vere pia et theocratica salutem esse repositam pro republica propheta . 
docet ; qui perituri sint, v. 9. 13. 14 declaratur; hic exhibetur, unde 
conditio firma sit petenda. A 

Pietati esse sua praemia, arrogantiam autem e loco et dignitate exci- 
dere quo magis et illustrius utriusque viri sorte et exemplo doceatur, vates 
concludit v. 23 « in die illa, dicit Dominus exercituum, auferetur pazil- 
lus qui fixus fuerat in loco fideli et l'rangetur et cadet et peribit quod pe- 
penderat in eo, quia Dominus locutus est » ; —— ruinam Sobnae denuo 
commemorat ; nam ille demum, non Eliacim, auferetur quia Dominus 
locutus est i. e. ex decreto et iudicio Dei iam antea edito et promulgato. 
Vatem autem eandem imaginem quo modo usus erat ad Sobnae condi- 
tionem accommodare eo facilius explicatur, quia Sobna in eadem digni- 
tate est constitutus ; magistratum gerebat Zn loco firmo (hebr.) scil. in do- 
mo David, cui thronus perpetuus est promissus, cui igitur servire non 
solum honorem affert, verum etiam firmam ac stabilem felicitatem. Un- 
de Sobna potuit esse paxillus eadem ratione eodemque pro se aliisque 
emolumento, quo Eliacim fore dicitur. Sed illius paxilli prorsus alia 
sors eveniet ; quae diversitas cum in eiusdem rei metaphora depingatur 
quam maxime apta est qua mentes sensusque percellantur. Et haec ra- 
tio esse videtur, cur vates in eadem imagine sistens casum et ruinam 
Sobnae denuo explicite proferat. 


Cum vates paxilli imaginem, quam de Eliacim adhibuerat retineat, aliqui 
ctiam v. 95 ita interpretantur, ut eiusdem Eliacim ruinam futuram praedici 
affirment. [ta iam Euseb. Chald. et ex recentioribus Drechsl. Hitz. Del. Naeg. 
Loch, Schegg, ltohl. Troch. Immo aliqui iam in v. 24 contineri volunt vitupe- 
rium Eliacim, qui suis cognatis modo indebito faverit eosque quamvis indignos 
ad honores et dignitates promoverit (cf. Dei.). Verum hoc difficillime cum laude 
Eliacim tributa conciliari potest. Cum enim in v. 20 pietas eius commendetur 
et in v. 21 eius in omnes benignitas ac cura sedula et paterna, non intelligitur, 
quomodo subito ea in illo reprehendi censenda sint quae sine laesione pietatis 
et iustitiae a nullo fieri possunt. Pietas cius ratio est, cur vocetur a Deo; eum 
ab ea deficere non indicatur, ergo non licet supponere. Deus dicitur eum figere, 
eum stabili modo collocare ; ergo prorsus improbabile est eodem loco a propheta 
dici eum iri fractum. Sobna reiicitur propter arrogantiam, propter pietatem 
eligitur Eliacim ; cur.idem Eliacim etiam statim reiiciendus sit, nulla affertur 
ratio; nam quod munere paxilli fungatur, non potest ei vituperio verti, quia a 
Deo fixus est tamquam paxillus ; ergo id praestat, propter quod assumptus est ; 
quomodo autem id exhibiturus sit, in v. 91 dictum est nec licet supponere, eum 
contrarium esse factarum. Neque scio an unquam unus idemque interitus et 
impio praedicatur et ei qui eodem loco ut pius commendatus sit. Id certe a more 
prophetarum longissime abest. 

Unde alii rem ita temperant, ut solum minas proferri velint in Eliaeim, ne 

suis nimium favens ruinam sibi attrahat (cf. Naeg.). Sed haec explicatio cum a 
verbis nimis recedat arbitraria est; planum est enim in v. 19. 90. 95 eodem 
prorsus modo praedictionem enuntiari; immo cum in v. 25 duplici assertione 
praedietio referatur ad verbum Domini quod nunc fiat et quod iam factum sit, 
oraculum non potest concipi eo modo quo vult JVaeg. Adde quod supra iam mo- 
nui, aperte dici Dominum iam antea illam ruinam annuntiasse, id quod ad 
Eliacim nullo modo referri potest, optime autem et unice ad Sobnam aecommo- 
datur, cuius ruina revera iam praedicta est. Is enim v. 25 dicitur cadere, cuius 
ruina iam annuntiata est et quia iam annuntiata est; igitur quaero : quis est 
ille ? et ex oraculi verbis aliter respondere non poteris nisi unius Sobnae rui- 
nam esse in antecedentibus declaratam. S. Hier. Thom. Osor. Net. incommoda 
huius interpretationis partim evitant, cum non de ruina Eliacim ipsius, verum 
de muneris cessatione quae tempore captivitatis futura sit ullimum versum ex- 
plicent. Sed ne haec quidem expositio verbis oraculi commendatur. Nam non 
munus, sed is qui munus gerit, paxillo comparatur v. 23; quare arbitrarium 
est, in v. 25 paxillum de munere solo explicare; neque intelligitur, ubi hoc loco 
apud Isaiam illa cessatio iam sit praedicta, ità ut vates subito ad illam possit 
provocare. ; 

Quare cum plerisque interpretibus versus 25 de Sobna explicari debet. [ta 
v. acceperunt S. Ephr. Cyr. Theod. Lyranus, Vat. Sanct. For. Sasb. Mald. 
Sa, Malv. Lap. Men. Tir. Gord. Calm. Chardin, Martini ; ita Iarchi, Kimchi 
quos refert et sequitur Ros., Dauer, Ges. Lowth, Umbreit, Doederlein. 

Isaiam autem in fine oraculi rei summam iterato paucis complexam referre 
saepius adverti potest ; vide 19, 22; 91, 16. Nostro autem loco id fieri eo pro- 
babilius est, quia eadem formula in illa die et electio Eliacim indicatur et v. 95 
reiectio illius de quo in v. 25 sermo fit; sed cum eadem formula unius Eliacim 
et electio et reiectio enuntiari censenda non sit, de illius reiectione sermo erit 
de quo in antecedentibus iam dictum est; insuper adverte ipsi Sobnae annun- 
tiari electionem Eliacim v. 21; unde ad minarum pondus prorsus aptum est, 
ut eidem postquam ei ostensum est Eliacim mente theocratica officio suo esse 
functurum, oraculi summa et minae denuo in modum quasi sieilli appositi repe- 
tantur et inculcentur. Ita scil. oraculum ad id revertitur, unde initium est captum, 
et uti prior pars in v. 14 redit ad argumentum in v. 1 propositum, ita altera 
haec pars ad suum quoque initium reflectitur. 


11. Oraculum in. Tyrum 923, 4-18. 


Anc. — Calamitatem Tyri ita ad vivum describit vates, ut et 
iis qui procul absunt et iis qui ipsa in urbe incolunt lamentationem 
praecipiat commemorata antiqua gloria et divitiarum copia ; verum cum 
hisce omnibus urbs iam ignominiose sit spoliata, et extranei et indige- 
nae iuremerito in lamenta prorumpunt et Tyrii sedibus pulsi in pere- 
grinas regiones abire coguntur (23, 1-7). Tantam autem rerum secun- 
darum eversionem et ruinam adeo pro pristina gloria et pompa inex- 

spectatam effecit rerum omnium moderator Dominus ; ille suis manda- 
vit exercitibus, ut potentiam et pompam Tyri deiicerent et longe eos 
abigerent, ille mittit Chaldaeos qui ruinam et castigationem Tyriis affe- 
rant (23, 8-14). Verum post annos septuaginta Tyrus ad conditionem 
commercio florentem redibit in eaque prospere aget, si tamen negotiatio- 
nes opesque Domino sacraverit (23, 15-18). 

Ut iudicium Dei universale ad vivum proponatur, postquam vates iis 
qui sunt procul positi ad septemtrionem et meridiem versus, iis quo- 
que qui in vicinitate incolunt punitionem Dei denuntiavit, iam nihil 
aliud restat, nisi ut Tyriis qui ad occidentem late in mare et insulas do- 
minantur eadem qua reliquis norma divinum in omnem superbiam et 
fastum decretum | innotescat. Phoenices autem eo potiore iure inter eos 
connumerandi sunt qui ut Dei regnum consistat deiiciantur oporteat, 
quia luxuria, idololatria impudentissima, immensa divitiarum et volup- 
tatum cupiditate et studiis suis atque negotiis in una opum acquisitione 
haerentibus non minus exstiterunt inimici regni Dei quam armis bellicis 
Assyrii, Aegyptii, Babylonii ; immo eo magis perniciosos sese praestite- 
runt, quo maiore vl et fallacia voluptates blandae et rerum terrenarum 
illecebrae sese animis insinuant captosque servitute turpi simul ac dul- 
ci constringunt atque a rebus divinis omnino ac perpetuo avertunt. Unde 
ne quid desit in hac prostratione omnium inimicorum Dei, Phoenices 
nécessario erant commemorandi, qui artium ac voluptatum et divitiarum 
illecebris genus humanum eximio modo corrumpere satagebant. Id 
sacer vates iam innuit et praeformavit 9, 16, cum postquam appara- 
tui bellico interitum denuntiavit, etiam diem Domini futurum esse prae- 
diceret « super omnes naves Tharsis et super omne quod visu pulchrum 
est ». 

4) Lamenta de gloriae Tyri ruima 23, 1-7. 


Titulo praemisso « Onus Tyri » — etiam hic vates nos statim rapit 
in medias res. Iam enim Tyrus cecidit et devastata est et rei huius pene 
incredibilis nuntius iam per maris insulas spargitur, ita ut mercatores 
qui Tyrum versus navigant terrore percutiantur. Quare ab invitatione ad 
miserum casum deplorandum scenam aperit propheta v. 4 « Ululate 
naves maris, quia vastata est domus, unde venire consueverant! de 
terra, Gethim revelatum est eis » ; — cladis magnitudo statim ad vivum 
oculis subiicitur, cum iam vasta maria peragraverit et ii ipsi qui longe 
absint ululatibus omnia compleant et se domo ac portu privatos lamen- 
tentur. Habetur-enim magis nervose et concise oratione membris brevi- 
bus distincta et concitata in hebr. eiulate naves Tharsis, quia vastata 
est, domus non est, non est introitus! jam vobis non est patria, non est 

domus, non est portus. Finguntur ergo naves redeuntes ex Tartesso et 
laeta spe domum versus volantes — de Tharsis vide 2, 16 et ad Ion. 1, 
3 — cum medio in itinere laetitia illa et spes intercipitur nuntio vasta- 
tionis allato. Cethim (Kittim) sensu latiore dicuntur incolae insularum 
in mediterraneo mari (cf. Gen. 10, 4. Num. 24, 24. Ier 2, 10. Ez. 27, 
6. Dan. 11, 30) vel etiam regiones illaeadiacentes, uti v. g. 1 Mach. 1, 
1 Alexander magnus dicitur egressus ex terra Cethim (cf. 1 Mach. 8, 
B) ; sensu strictiore nomen videtur designare Cyprum * insulam, cuius 
"urbs Kitium cum multis aliis coloniis Phoenicum accensetur (cf. S. Hier. 
quaest. in. Gen. 10. Aiehm, Handwoerterb. I p. 234). Hoc loco latiore 
significatu vox erit capienda. 

Iam si calamitas tanta est, ut illius nuntius et elulatus latissima 
maris spatia pervaserit, quid ipsi iam Tyrii sentient ? v. 2 « (acete qui 
habitatis in. insula »! — i. e. ita terrore sunt obstupefacti et perculsi, 
ut usus sensuum ? et loquendi facultas intercludatur. Ex effectibus qui 
et procul et prope cernuntur descriptis quanta 1psa sit ruinae et casus 
magnitudo concludere vates nos iubet; « silentium signum est stuporis 
quem afferre solet gravis et insperata calamitas » (Sanct.), uti summus 
doloris gradus etiam lacrimis carere solet. Insula hebr. *X 1. e. ora ma- 
ritima intelligi potest de universa regione Phoenicum ; Tyrus urbs ipsa 
in insula sita erat tribus stadiis a litore remota et stadiis triginta sep- 
temtrionem versus a Palaetyro, urbe in litore, distans. — Uti fieri solet 
in lamentatione, ex pristina gloria casus acerbitas defletur; « negotiato- 
res Sidonis transfretantes. mare repleverunt te; v. 3 in aquis multis 
semen, Nili, messis fluminis, fruges eius et facta est negotiatio gen- 
tium »; — tribus prisca gloria describitur per gradationem : mercatores 
Sidonis, urbis Phoenicum antiquioris, ex qua Tyrus fundata est, Tyri 
in maximo emporio frequentissime versabantur; erat igitur Tyrus quasi 
centrum et metropolis commercii Phoenicum; dein ad Tyrum transmit- 
iebantur frumenta Aegypti et quidquid fecunditatis et. divitiarum in 
Aegypto condebatur; Tyrus demum erat frequens gentium omnium 
concursu nobilitatum emporium. — In aquis multis i. e. per aequora 
Tyriis advehitur sem?n Nili ? i. e. id quod in Nili regione seritur et Nili 


1. Vide Josephum in Antiq. 1, 6, 4 et Epiphanium Cypri episcopum, advers. haeres. 30, 
25; cf. Ges. Thes. p. 726. Winer s. v. — 

2. Censet Delitzsch, Prolegz. ,. hebr. aram. Woorterb. p. 64, voci 225 ex assyriaco ad- 
Scribi posse notionem ululandi. ' 1 

3. Hebr. rw i. e. si vox ex hebr. est explicanda, fluvius niger; Nilum dicit cf. Ier. 2, 
18. 1 Par. 13, 5. Ios. 13, 3; et co censent designari Nilum superiorem ; cf. Ebers, AÀegyp- 
len und d. Bücher M. p. 33. I est fluvius; ita. Nilus vocatur etiam. apud Aegyptios ; vide 
Ebers l. c. p. 331. 

inundatione rigatur et ita per fluvium ad maturitatem et frugem ad- 
ducitur, quare apte messis fluminis vocatur, cui scil. omnis messis 
in Aegypto debetur ; haec vero messis est proventus (hebr.) Tyri, qua- 
tenus Tyrii copiam et abundantiam Aegypti commercio sibi acquirunt 
et ex frumento ab Aegypto in varias terras divendito lucrum non exi- 
.guum faciunt. Ad Tyrum demum concurrebant gentes et nationes omnes, 
vt suas ibi merces deponerent et vicissim quae sibi opus essent vel ad 
vitae necessitatem vel ad luxum et commoda sibi acquirerent. Quare 
Tyrus quasi. metropolis quaedam gentium iure merito habebatur (cf. 
Ez. 21, 4 seq. Movers, Phoenizier II. 3 p. 200-336). 

Verum miserum in modum gloria haec concidit ; quare Sidon, mater 
Tyri, de filiae orbitate summo pudore afficitur v. 4 « erubesce Sidon! ait 
enim mare, fortitudo amaris dicens : non parturivi et. noni peperi et 
non enutrivi iuvenes nec ad incrementum. perduzxi virgines » ; — Sidon 
antiquior est Tyro et Tyrus colonia Sidonis, unde Sidon mater Tyri; 
iam Sidon mater filiam non cernit, sed ubi Tyrus filia habitabat, non 
est nisi mare et saxum quoddam vastum ac desertum, et ex tali aspectu 
Sidoni nuntius perfertur ruinae filiae; quare locus ille, ubi Tyrus olim 
erat, mare scil. et rupes, loquens inducitur ad Sidonem : non. parturivi 
i. e. quaecumque aderant, perierunt; quasi nunquam populus ibi ha- 
bitasset, omnia funditus excisa sunt ; « erubesce, Sidon, periit ornamen- 
torum tuorum pulcherrimum, siquidem munimentum fuit pervetustum, 
validum et fortissimum et divitiis multis celeberrimum. Itaque mare 
haec dicit, ipsa etiam maris fortitudo, nimirum quae insularum domi- 
na est, Tyrus, suas deplorans calamitates, quando se incolis nudam et filiis 
desertam conspexerit, tum plane dicet : non parturivi ; eram enim pari 
in loco cum his quae prorsus non pepererunt nec iuvenes educarunt nec 
virgines eoipso quod funditus ad interitum pervenerunt » (S. Cyr.). Sed 
eo ipso quod mare et munimentum maris (quod commode intelliges 
rupem illam in qua condita fuit Tyrus) respondet, non iam ipsa Tyrus 
stare perhibetur, sed ruinae Tyri et locus ubi olim fuit responsa 
dare censentur et suam annuntiare vastitatem ac solitudinem. 

Uti in insulis maris mediterranei et in ipsa Phoenice, ita in Aegypto 
quoque lamentatio auditur v. 5 « cum auditum fuerit in Aegypto, dole- 
bunt cum audierint de. Tyro »; — iure dolent Aegyptii quia. magnus 
illis quaestus perit (Men.), qui ex commercio enascitur, dum pro fru- 
mentis ea a Phoenicibus accipiunt quae ad luxum et voluptatem perti- 
nent; acceperunt scil. a Phoenicibus quae ad cadavera aromatis con- 
dienda necessaria erant, praeterea vinum, oleum, ligna pretiosa (cf. 
Movers l. c. p. 326 seq.). Maior etiam doloris causa eo habetur quia 
Phoenicibus superatis iam via patebat expeditior ac tutior pro Assyriis 

vel Chaldaeis ad Aegyptum expugnandam, id quod bene iam Sanct. 
monet. Quamdiu enim Phoenices invicti erant, magnum invadeutibus in 
Aegyptum a tergo instabat periculum et Phoenice quasi propugnaculi 
instar erat pro Aegypto. Unde bene dicuntur Aegyptii de ruina Tyri 
dolere. 

Et quid ipsis urbis reliquiis restat? Nihil nisi ut in longinquas re- 
giones fugiant et miseriam patriae defleant v. 6 « transite maria, ulu- 
late qui habitatis in insula; v. 1 numquid. non vestra haec est quae 
gloriabatur a diebus pristinis in antiquitate sua? ducent eam pedes sui 
longe ad. peregrinandwum » ; — hebr. fugite in Tharsis (cf. v. 1) ; superbi 
cives metropoleos iam coguntur subsidium et refugium petere a colo- 
niis; aufugere jubentur in regiones quam maxime longinquas, quo 
magis terror ac perturbatio ad vivum exprimatur. Atque haec fuga eo 
iurpior censetur, quia Tyrus sua antiqua gloria et felicitate elata talem 
rerum commutationem ne suspicabatur quidem; unde prior gloriatio et 
iactatio casum iam reddit multo acerbiorem. Obsidione facta Tyrios fu- 
gisse veterum quoqueannalibus traditur. Ita notat.S. Hier. : «legimusin 
historlis Assyriorum obsessos Tyrios postquam nullam spem evadendi 
videbant conscensis navibus fugisse Carthaginem seu ad alias ionii ae- 
gaeique maris insulas »; quibus addit Malv. : in Alexandri obsidione 
Tyrios coniuges liberosque et senio confectos Carthaginem devehendos 
curasse Diodorus Siculus (171, 583) et Curtius(4, 3) produnt. Tyrus anti- 
quitate sua gloriabatur, nam Zerodoto teste sacerdotes Tyrii urbem 
tempore Herodoti iam per duo millia et trecentos annos floruisse con- 
tendebant *; Josephus eam conditam fuisse dicit ducentis quadraginta 
annis antequam templum hierosolymitanum aedificaretur (Antiq. 8,2); 
laudem antiquitatis ei libenter ac copiose tribuunt Strabo, Curiius (cf. 
Mal.), Iustinus (cf. Sanct.). Mebr. Ahaeccine vobis exsultabunda? est- 
ne haec ruina illa olim civitas gloriosa et laetabunda ; vel ut alii ver- 
tunt : hoccine vobis contigit, urbs exsultabunda? ex diebus antiquis origo 
eius; ultimum membrum aliqui non de abductione in exsilium neque 
de fuga explicant, sed arcte ad antecedentia adnectentes ad laudem 
Tyriet gloriam referunt explicantes de coloniis quas in longinquas 
regiones frequenter ducebant: portabant eam pedes procul ad. pere- 
grinandum ; id quod iam adnotat Malv. : « volunt hoc versu esse sar- 
casmum ex comparatione praesentis abiectionis cum antecedente fastu 
et gloria »; olim cum pompa et gaudio (cf. 52*) colonias deducebant 


1. Herodot. 2, 43. 44 ; cum Herodotus circa an. 450 a. Ch. in Phoenicia versaretur, Tyrus 


circa an. 2750 a. Ch. — dicitur ; id quod Movers omniuo probabile censet ; cf. l. c. II. 
1 p. 1353 et seq. 

procul in terras alienas gentis multitudinem et opes ostentantes, verum 
iam turpi fuga se in regiones peregrinas proripere coguntur (cf. RoAl. 
Del. Naeg.); sel plerique interpretes explicant de abductione in exsi- 
lium, uti etiam LXX vel potius Theod. &xázo»sw et S. Hier. et Syrus 
intellexerunt. 


b) Dominus superbiam Tyri deiecit 23, 8-14. 


Proposita tali ruina post tantam gloriam propheta sacro suo munere 
fungens mentem et oculos attollere iubet ad eum qui hanc cladem effece- 
rit. Quare prius animos ut rem secum perpendant attentos reddit v. 8 
« Quis cogitavit hoc super Tyrum quondam coronatam, cuius negotiato- 
res principes, institores eius inclyti terrae » ? — denuo pristinam glo- 
riam commemorat : erat Tyrus coronas distribuens (hebr. cf. Vat. Mar. 
et apud Malv. ei recentiores) i. e. reges instituens et creans (Chald.) ; 
mercatores eius omnes principum loco et ordine habebantur, negotiato- 
res viris nobilissimis aliarum gentium nulla re cedebant. Quis igitur ta- 
lem ruinam decrevit et exsecutus est super urbem adeo florentem ? 
cuius cives omnes principes et nobiles erant opibus, honore, splendore? 
Cum emphasi vates effert Iahve esse rerum. omnium moderatorem qui 
superbos de sede deiiciat v. 9 « Dominus exercituum cogitavit hoc, ut 
detraheret superbiam omnis gloriae et ad. ignominiam | deduceret uni- 
versos inclytos terrae » ; — norma illa divina universalis 2, 12 iam ad 
Tyrum applicatur ; nam qui gloriatur, in Domino glorietur (cf. Ier. 9, 
23. 24). Tamquam supremus omnium exercituum imperator nominatur 
quia exercitibus Assyriorum et Babyloniorum usurus est ad. foedandum 
(vel profanandum) fastum | omnis superbiae (hebr.); homines et quae 
ab hominibus erecta sunt fortissima, pulcherrima, pariter conteret ; im- 
primis quoque idolorum delubra (cf. 55m profanare), quae Tyri aderant 
antiquitate celeberrima ; simul enim cum urbetemplum fundabatur Her- 
culis (Baal Melkarth) summa pompa ornatum (cf. Herodot. 1. c. Schenkel, 
Bibellex. III p. 11). 

Hanc autem humiliationem ita Tyro annuntiat, ut Tartessum coloniam 
a dominio Tyriorum liberam et suo se arbitratu regentem describat, in 
unius coloniae exemplo omnes exhibens iugum Tyriorum excutientes : 
v. 10 « transi terram tuam quasi flumen, filia maris, non est cingulum 
ultra tibi » ,— hebr. filia Tharsis. e. iubetur Tartessus possidere et ad- 
ministrare regionem pro lubitu; libere enim per regionem transire, 
possessoris est ac domini (cf. Gen. 13, 17) ; iubetur ditionem suam ex- 
tendere, quasi flumen quod inundatione alveum | excedat ; iam non est 
cingulum i. e. iam non coercetur et imperio constringiturlegibus a me- 
tropoli impositis. Facile credideris Tyrum imperium satis durum in ceo- 

lonias exercuisse, iis liberam rerum administrationem non permisisse et 
cum invidia cavisse, ne potentia et divitiis ita augerentur, ut obedien- 
tiam ac submissionem detrectarent. Id igitur cingulum erat quo Tartes- 
sus arctis continebatur finibus. 


Ita recentiores verba communiter accipiunt, et cum allocutio fiat ad Tharsis, 
vix aliter concipi possunt, quamvis cinguli metaphora eo sensu accepta aliquid 
habeat singulare et inusitatum. Unde alii ny/:2 explicant frenum ; sed Ps. 109, 
19 et Iob. 49, 91 (mv?) significationem cinguli adesse certum est. Diffieultatem 
removere studet Naeg. coniectans adesse in voce allusionem ad terminum tech- 
nicum quo apud Phoenices ius coloniarum et earum subiectio legibus metro- 
polis debita desiznata sit. At res est plane incerta. — Interpretes veteres vocem 
'Tlarsis notione generali maris accipientes verba explanant de Tyro, filia maris, 
quae iubeatur vel patriam relinquere et incertis sedibus vagari vel per sarcas- 
mum patriam suam i. e. mare perambulare et mercaturas exercere, cui iam non 
sit cingulum, scil. moenia vel vallum, vel fortitudo, vel ne cingulum quidem 
ad mercaturam exercendam ete. Tharsis LXX in hoc capite intelligunt Cartha- 
ginem (cf. v. 1) ; hoe loco praebent : operare terram tuam ; etenim naves ne- 
quaquam veniunt de Cazthagine; ad quod notat S. Hier. : « multum a ceteris 
interpretibus et ab ipso hebr. in hoc loco LXX discordat editio ». Chald. ex- 
ponit : migra de terra tua quasi aquae fluminis, fuge in provinciam maris; nou 
est ultra fortitudo. Syrus : non est denuo qui te vexet (affligat) ; videtur ergo 
cingulum etiam de duro imperio quo quis constringitur et a libera rerum ad- 
ministratione coercetur accepisse. Teste S. Hier. vertit Symmachus : non poteris 
ultra resistere. 


Ianc autem mutationem rerum. summus regnorum moderator effecit 
V. 14 « manum suam extendit super mare, conturbavit regna ; Domi- 
nus mandavit adversus Chanaan, ut contereret fortes eius » ; — hebr. 
ut devastaret munimenta eius! ; uti olim Deus ad perdendos Aegyptios 
manum extendit (Ex. 45, 12), ita nunc manum suam ultricem extendit 
super mare, in quo Phoenices soli longe lateque dominantes conspicie- 
bantur, et potentiam illam maritimam deiicit; ad hane vero rem perfi- 
ciendam regna commovet, ditiones eousque Phoenicibus subiectas ab 
eorum imperio scindit, aliarum gentium regna excitat, ut Phoenicibus 
bellum inferant, et munitiones eorum deiiciant. Phoenicia h. 1. vocatur 
Ghanaan, que nomine ipsi Phoenices suam appellabant regionem, uti 
ex nummis apparet (cf, Ges. Thes. p. 696) et teste S. Augustino « ru- 
stici nostri interrogati quid sint, punice respondent Canani » (Expos. in 


. Hebr. ii2:72 quam formam alii à. scribis corruptam volunt (Kn. Naeg.) explicat Boett- 
di Neue Aehrenlese II p. 131 tamquam deminutivum m oppidula. 

ep. ad Rom. 2. 13; M. 35, 9096); praeterea vide Num. 13, 30. Ios. 5, 
1 ; 18, 4. Iud. 3, 3. 2 Reg. 24, "i. 

Iam quid Deus regnis mandet, ut pro sua quodque parte ad Phoenices 
humiliandos conferat, proponitur v. 19 « et dixit : non. adiicies ultra 
ut glorieris, calumniam sustinens virgo filia Sidonis; in Cethim con- 
surgens transfreta ; ibi quoque nom erit. requies tibi » ! — calumnia 
in usu vulg. saepe idem dicit quod oppressio; urbs quae nondum ab 
hoste est subacta, virgo vocatur; subactio et clades ab hoste inflicta 
violationi et oppressioni virgini illatae comparatur (cf. Is. 47, 3. Ier. 
2, 46. Ez. 16, 31; 28, 10. Am. 8, 2. Nah. 3, 8 etc). Sidon, urbs 
Phoenicum antiquissima, unde « primogenitus » Chanaan (Gen. 10, 43. 
4 Par. 4, 13) vocabatur et in nummis appellatur « mater Tyri, Aradi » 
(cf. Riehim, Handwoerterb. II p. 1472), hoc loco universam gentem de- 
signat. Eius superbiae et iactationi Deus finem imponet ; e suis sedi- 
bus pulsi in colonias fugient subsidium et opem ac domum quaesituri ; 
verum coloni eos qui se duros dominos atque imperiosos praestiterant, 
minime consistere patientur ; unde qui olim maria et insulas imperio 
suo tenuerant et pompa et ambitione impleverant, iam ipsi ignominiam 
suam et cladem omnibus palam facere cogentur. Ita utique eveniet, ut 
immensa eorum iactatio et, gloriatio ad silentium redigatur. Cethim h. 
l. sensu latiore accipere consultum erit, ut sieut dominatio late patebat 
in insulas, ita quoque eorum fuga et hamiliatio ubique innotescat. 

Denuntiatione hac in universum facta iam ii designantur per quos 
haec ruina proxime sit efficienda tamquam per Dei ministros v. 13 « ec- 
ce terra Chaldaeorum ; talis populus non fuit, Assur fundavit eam ; 
in captivitatem traduxerunt robustos eius, suffoderunt. domus eius, 
posuerunt eam in ruinam » ; — i. e. « ecce, inquit, accolae terrae 
Chaldaeoram, cuius potentiam nulli populi ante habuerunt et quae 
ab Assyrio fundata est, transduxerunt robustos Tyri, suffoderunt non 
solum muros, sed et cuncta habitacula civitatis posueruntque eam 
in ruinam » (S. Jfier.). Chaldaeorum gentem esse antiquissimam et 
priscis temporibus florentissimam .ac potentissimam, inquisitionibus 
recenter factis constat. Et cum Babylonii tum demum sub Nabu- 
chodonosore Asiae imperium obtinerent et varia iudicia divina in popu- 
los exercerent, postquam regnum assyriacum deiecerunt eiusque re- 
gni ditionem et opes suo adiunxerunt, Babylonii considerari poterunt 
tamquam fundati et constituti super Assur. Ceterum in textu hebr. alio 
modo habetur : ecce terra Chaldaeorum — iste populus non fuit, Assyriam 
tradidit feris deserti — erigunt turres suas, eius palatia, evertunt, po- 
nunt eam ruinam ; designantur igitur Chaldaei exsecutores iudicii divini et 
ita quidem, ut ad obsidionem faciendam turres vel munimenta erigant, 

expugnatione factà urbem destruant. Ipsi vero Chaldaei dicuntur« popu- 
lus non fuit» i. e. antea dum Assyrii late in Asiam dominarentur, 
Chaldaei Iudaeis et Phoenicibus fere ignoti erant; sed quamvis in 
censu populorum iste populus reponi non videretur, tamen iam Assy- 
riam deiecit, vastavit et regnum olim potentissimum destruxit. Unde 
sententia illa interiecta describuntur Chaldaei ut populus eousque igno- 
ius sed qui a prima sua quasi origine per humiliationem regni assyriaci 
ostenderit quis futurus sit. 


Ita verba hebr. intelligenda esse videntur (cf. Rohl. Del. Naeg.). Similiter 
Sophonias de ruina Assur loquitur : « et extendet manum suam super aqui- 
lenem et perdet Assur et ponet speciosam (i. e. Niniven) in solitudinem et in 
invium (n*3 cf. nostro loco a'sY) et quasi desertum » (Soph. 2, 13). Hac expli- 
catione sensus verus et facilis funditur. Ceterum alii aliter exponunt : Assyrii 
eam deserti incolis pararunt i. e. Chaldaeis qui antea sedibus incerlis per de- 
serta oberrarunt ab Assyriis sedes fixae assignatae sunt (cf. Dauer, Drechsl. 
Hitz. Kn.) ; sed id factum esse nullo modo affirmari potest. Alii : Assyrii terram 
Chaldaeorum  vastaverant et potentiam Chaldaeorum reprimere studebant 
(cf. Schegg). Alii demum ut multa omittam perperam in textu legi censent 
terram. Chaldaeorum, substituunt Chananaeorum (Ewald, Himpel, Tübinger 
Quartalschrift 1875. p. 532); sed contra testes antiquos emendatio haee est au- 
dacior. Insuper cum destructio Tyriorum efferatur, sane per quos haec efficienda 
sit eliam suo iure quisque exspectaverit addi. Cum ergo revera in textu hebr. 
addatur, eur demum textum corriges ? Et postquam propheta dixit Dominum 
mandasse adversus Chanaan, etiam quibus mandaverit ut adiungatur, a more 
prophetae tantum abest ut sit alienum, ut prorsus ad eum sit consentaneum ; 
ef. 9, 25. 26 ; 13, 9. 11. Neque explicatio supra proposita reiici potest ex eo, 
quia Isaias ruinam regni assyriaci per Chaldaeos futuram praedicere non potu- 
erit. Nam post regnum assyriacum exoriturum esse regnum babylonicum vel 
Babylonios, qui tempore lsaiae iam satis potenles erant, viribus et potentia 
auctum iri ita, ut qui saepe iam rebelles exstitissent contra Assyrios, ab eorum 
demum imperio sese subtraherent idque subverterent, id dico praevidere non 
adeo difficile fuit Isaiae tempore, etiamsi doni prophetiei non habeatur ratio. 
Demum eum Isaias ipsius quoque regni babyloniei ruinam vaticinetur, nemo 
nisi rationalista mirabitur ab eodem vate fata quoque Assyriorum ct Tyriorum 
praedici. 


Ruina Tyriorum exposita eiusque causis declaratis ad initium i. e. 
ad lamentationem revertitur oratio v. 44 « ulutate, naves maris, quia 
devastata est fortitudo vestra » 1— hebr. naves Tharsis, quia vastatum est 
manimnentum. vestrum ; ita vocatur Tyrus, « quia vos omnigenis merci- 
bus atque opibus implebat, quae vires sunt et nervi civitatum » (Sanet.) 
et tamquam firmissimum ac tutissimum commercii centrum consistere 
videbatur, ex quo omnibus protectio et auxilium praesto esse credebatur. 

Iam si rerum gestarum historiam cum oraculo comparamus, idem 
boc loco observari licet quod iam cap. 13 in oraculo de Babel deprehen- 
dimus. Uti ibi expugnatio Babylonis per Medos simul cum ultima urbis 
ruina a propheta videtur et proponitur, ita in nostro vaticinio castigatio 
Tyriorum et imminutio potestatis per Chaldaeos facta, in qua initium 
quoddam et via continetur ad ruinam, una cum ultimo excidio et totius 
potestatis Phoenicum collapsu repraesentatur. Unde in visione prophe- 
tica ea quae per longa temporis intervalla separata sunt, una in ima- 
gine quasi continua exhibentur ab omni ratione temporis absoluta ; nor- 
mas enim Dei propheta nos docet secundum quas res humanae admini- 
strantur, neque pro visione prophetica in qua normae istae menti pro- 
phetae sistuntur interest, quonam temporis spatio vel quot quasi 
gradibus opus sit ad normas illas opere exsequendas et rebus humanis 
imprimendas. Talem autem indolem visionis etiam hoc loco esse postu- 
landam, ipsis rebus gestis docemur. Auctores ruinae nominantur Chal- 
daei. Atque revera Nabuchodonosor, uti Josephus (c. Ap. 1, 20) ex 
ipsorum Phoenicum annalibus refert Syriam et integram Phoenicen sibi 
subiecit; urbem Tyrum per tredecim annos obsedit et Tyrios demum ad 
subiectionem adactos esse, inde elucet. quod mox post obsidionem Tyriis 
reges duo ex urbe Babylone missi a Chaldaeis constituuntur, Merbaal et 
Hirom, uti Josephus l. c. ex annalibus Phoenicum refert (cf. Movers, 
Phoenizier II, 4 p. 433). Tyrios esse subactos a Nabuchodonosore etiam 
ex Ez. 26, 11 seq. aperte colligitur, colligitur quoque ex Ez. 29, 18, 
ubi dicitur regem eiusque exercitum Domino servivisse servitute magna 
adversus Tyrum ; proinde Tyrios castigarunt; sed cum Tyrii, uti refert 
S. Hier. res pretiosas navibus asportandas curassent, ita ut capta urbe 
nihil dignum labore suo inveniret Nabuchodonosor, ei pro mercede dan- 
tur manubiae et spolia Aegypti (Ez. 29, 19. 20). Eversa vero et destruc- 
ta Tyrus non est eo tempore; quod Ezechiel quoque ad illam per Chal- 
daeos castigationem adnectit : « dabo te in limpidissimam petram, sieca- 
tio sagenarum eris » opere non coeptum est impleri nisi circa 1300 
p. Ch. 


Perperam aliqui oraculum hoc Isaiae ad oppugnationes Tyriorum per Assy- 
rios factas referunt (ita v. g. Ges. Umbreit, Kn. et Smend in Riehm Hand woer- 
terb. II p. 1694). Verum obstat quod v. 14 Chaldaei explicite nominantur ; etiam 
quod oraculum ponitur post cladem illam quae urbi lerusalem a Chaldaeis de- 
mum erit infligenda, de Chaldaeis esse sermonem suadetur. Praeterea Salma- 
nasar et Sargon parum videntur contra Tyrios effecisse. Nam uti losephus 
(Antiq. 9, 14, 2) ex Menandro refert qui annales Tyriorum in graecum vertit, 
Tyrii classem sexaginta navium quam Salmanasar rex Assyriorum ab ipsis 
Phoenieibus contra eos instruendam curaverat, vicerunt ac disperserunt; rex 

vero domum reversus est relictis excubiis qui Tyrios ne haurirent aquam impe- 
dirent (cf. Movers l. c. p. 385), ita ut Tyrii per quinque annos aquam ex puteis 
fossis haurire cogerentur. Neque Sargon urbem expugnavit; eam quidem ex- 
pugnavit Sennacherib, sed damna ab Assyriis illata celeriter reparata sunt 
(cf. Busch, Geschichte des Orients II p. 250 ; I p. 331; II p. 247; Vigouroux 
l. c. IV. p. 135). 

c) Salus Tyriis offertur 23, 15-48. 


Vires ac potestas Tyriorum a Chaldaeis frangentur, ita ut ruinae eo- 
rum initium a Chaldaeis repeti oporteat. Sed post tempus Chaldaeorum 
Tyriis florens commercii conditio denuo oborietur quam ut Domino con- 
secrent admonentur. Uti in oraculis antecedentibus clade denuntiata via 
ostenditur qua salus et vera felicitas populis obtingere possit — ita 
Philisthaei ad Sionem remittuntur 14, 32; ita Moabitae 16, 5; Aethiopes 
18, 71; Aegyptii et Assyrii 19, 48. 23 — eodem modo iam Tyriis quo- 
que divinum panditur consilium quo humiliatio et deiectio potentiae et 
superbiae humanae propterea efficitur, ut remotis impedimentis omni- 
bus regnum Dei et vera hominum salus consistat. Proinde divinam illam 
normam : vincimini quia Emmanuel, iam in omnem terrae plagam ex- 
tendi eique omnes substare gentes propheta in praecipuis populis adum- 
brat. 

Tyrum funditus iri eversum vates praedixerat; at simul melioris 
conditionis spem aperit v. 45 « Et erit in die illa, inm oblivione eris, o 
Tyre, septuaginta annis, sicut dies regis unius ; post septuaginta autem 
annos erit Tyro quasi canticum meretricis »; — idem tempus Tyriis 
praefinitur quod postmodum a Ieremia designatur ; « et servient omnes 
gentes istae regi Babylonis septuaginta annis » (Ier. 25, 11; cf. 9 Par. 
36, 21. Dan. 9, 2) ; sunt dies regis unius i. e. tempus unius imperii, 
unius dynastiae, dum scil. steterit regnum babylonieum (cf. Osor. Malv. 
Sanct.); vix « per aetatem unius hominis quae ut plurimum septua- 
ginta annorum spatio finiri solet, ut Ps. 79, 10 » (Mald. sim. S. Cyr. 
Sa, Men.) neque comparatione sumpta ab aetate David qui per septua- 
genta annos vixerit (Sanct.) sed dies regis tempus designant regni, non 
vitae. Istud temporis spatium eodem modo fluet pro Tyriis in oblivione 
et statu humili constitutis; eo autem exacto ad Tyrum applicari poterit 
id quod in cantico quodam vulgari dicitur : v. 46 « swme citharam, 
circui civitatem, meretriz oblivioni tradita; bene cane, frequenta canti- 
cum uL memoria tui sit »! — Tyrus opportunitatem nanciscetur com- 
mercii amplissimi ; ipso commercio, ostentatione et proclamatione mer- 
cium, qua undique alliciuntur mercatores, studio illo variis lenociniis et 
invitamentis undique ad se mercesque suas revocandi gentes comparatio 
meretricis facile inducitur eaque ars quaestuaria bene exprimitur. 

Dominum, uti ruinam Tyriis attulerit, ita meliorem iis conditionem 
praebiturum esse vates monet simul quo canticum illud tendat, explicans 
V. A1. « et erit. post sepluaginta. annos, visitabit Dominus Tyrum et 
reducet eam ad, mercedes suas ; el rursum. fornicabitur cum universis 
regnis terrae super faciem terrae » ; — hebr. redibit ad quaestum 
suum ; nobilitatem emporii et multitudinem negotiatorum indicat (For.) ; 
comparatione v. 16 insututa iam ipsum commercium omissa particula 
comparationis fornicari appellatur, idque eo facilius fieri potest in hebr. 
quia uti iam Sancli. monet « 25 communis vox est, qua etiam hospita 
designatur ; est igitur fornicar? nihil aliud quam cum aliis gentibus socie- 
tatem inire mercium et lucri, aut ne ab altera metaphora cauponatricis 
abeamus : excipere peregrinos homines in illud quasi diversorium » ; 
unde LXX quoque h. l. xi Zoos &yzgioy et eodem modo Chald. et S. Hier. 
notat : « haec omnia iuxta historiam expleta esse consonis Graecorum 
et Phoenicum literis indicatur, quod post septuaginta annos instaurata 
ad potentiam pristinam sit reversa et negotiatio universarum gentium 
fuerit, quas ego puto fornicationes appellari ». Notandum est solius 
commercii fieri mentionem, non promitti regni Tyriorum instaurationem ; 
unde haud immerito ea praedictione verba Plinii in memoriam revocan- 
tur : « Tyrus olim. clara... nunc omnis eius nobilitas conchylio atque 
purpura constat » (hist. nat. 9, 17. Del. Naeg.). ! 

Quale autem sit pro Tyro Dei consilium, exponitur v. 18 « et erunt 
negotiationes eius et mercedes eius sanclificatae Domino, non condentur 
neque reponentur, quia his qui habitaverint coram Domino, erit negotiatio 
eius, ut manducent $n saturitatem et vestiantur usque ad, vetustatem » ; 
— hebr. et àd vestitum elegantem ! ; quomodo omnis industria hominum, 
mercaturae, artes, studia omnia ex Dei consilio ad Dei laudem et glo- 
riam et possint et debeant demum referri, hic in admonitione Tyriis pro- 
posita quasi in exemplo luculentissimo proponitur. Tyrii enim inter gentes 
antiquas iis omnibus maxime erant insignes ; unde si Tyriorum studia et 
lucra Domino iubentur devoveri et ad sacerdotes Dei et fideles Dei cul- 
tores iuvandos adhiberi, nihil esse in humanis docetur, quod non ad Dei 
cultum et honorem et regnum Dei promovendum inservire possit ac 
debeat. Ut quo sensu haec de Tyriis dicantur rite apprehendamus, adver- 
tere oportet haec dici postquam vaticinium de ruina Tyri est propositum, 
quod vaticinium etiam ab Ezechiele denue repetitur. Àb eodem autem 
Ezechiele edocemur de norma Dei in eiusmodi minis observata : « si 
autem dixero impio : morte morieris, et egerit poenitentiam a peccato 


1. Vertit Aq. el; Éc0nst» ustáposog Sym. mspipoMéo0x: sio c0 moloiout, Theod. sspi- 

suo... vita vivet et non morietur » (Ez. 33, 14) et a Ieremia eandem 
normam ad quamcumque gentem applicari audimus : « repente loquar 
adversus gentem et adversus regnum, ut eradicem et destruam et dis- 
perdam illud ; si poenitentiam egerit gens illa a malo suo quod locutus 
sunm adversus eam, agam et ego poenitentiam super malo quod cogitavi 
ut facerem ei » (Ier. 18, 1. 8). Ex quibus verbis vaticinia exsistere et 
a Deo dari patet, quae quamvis ruinam certam verbis conceptis annun- 
tient, tamen ita intelligenda sunt, ut poenitentia acta illud exitium possit 
averti. Talem autem interpretandi regulam si alicubi, certe ibi appli- 
candam esse nostro iure existimabimus, ubi duo de uno populo vaticinia 
eduntur, de excidio alterum, alterum de promissione salutis. Si ergo 
Tyrus post calamitatem a Chaldaeis inflictam, quae erit, uti vidimus, quasi 
primus ad minas complendas gressus, ubi primum ad pristinum com- 
mercium redierit, studia sua et lucra ad Domini servitium consecraverit, 
iam ruina ulterior prohibebitur ; fieri enim. nequit, ut qui Domino sint 
addicti intereant. Postquam igitur in priore oraculi parte minae propo- 
sitae sunt et excidium illud est ostensum, in quod Tyrus incurret, si in 
via instütuta permanserit, in altera manifestatur, qua ratione ruinam 
illam possit avertere; unde altera hac parte efficax continetur admo- 
nitio, ut dummodo salva esse velit, tempore illo respirationis post 
calamitatem chaldaicam bene utatur eo quo v. 18 dicitur modo. — Eius- 
modi vaticinia quae conditione subintellecta exponi debeant saepius 
proponi, vide quae notavi ad Ioel 2, 1. 19. Ion. 3, 10. Hab. 2, 3. Zach. 
6, 15; 8, 11 (Comment. in Proph. min. I p. 219. 925. 383; II p. 2. 
301). 

Si normam illam a Ieremia et Ezechiele traditam ob oculos habemus, non 
erit necesse multum inquirere quomodo haec altera pars vaticinii sit impleta. 
lam S. Hier. de ea. scribit : « haec secundum historiam necdum facta compe- 
rimus, nisi forte putandum est quod post aedificationem lerusalem et instaura- 
tionem Tyri amicae inter se fuerint civitates et ad templum Dei crebro Tyrii 
dona transmiserint » ; alii partem impletionis in iis cernunt quae Esdr. 3, 7. 
Neh. 19, 16 referuntur, partem in iis quae primo tempore rei christianae facta 
sunt, cum Tyri coetus Christianorum exortus esset (Act, 21, 3), atque Euseb. 
non dubitat asserere : « quod certe nostro tempore completum cernimus; nam 
cum ecclesia Dei in urbe Tyriorum perinde atque in reliquis gentibus fundata 
sit, multae ex eius mercedibus negotiatione partis Domino consecrantur eccle- 
siae eius oblatae ». Atque huic interprelationi plerique acquieseunt ; ita v. g. 
Estius postquam dixit de nostro oraculo : « hoc ad literam nusquam factum 
legitur », concludit : « sensus est : Tyrus iam instaurata verum Deum colere 
incipiet Christique religionem amplectetur eoque modo fiet, ut negotiatione 
sua et mercedibus iam non amplius utatur ad serviendum diabolo, ut ante fa- 
cere consueverat, sed uni vero Deo »; sim. Pint. Sasb. Mar. Lap. Men. Tir. 

Rohl. Troch.; alii potius ea respici volunt quae Zach. 14, 16 vel 4 Mach. 11, 
59 et apud Iosephum Antiq. 19, 19 narrantur (cf. Gord. et apud Sanct.), dum 
alii de modo impletionis nihil tradant (cf. S. Cyr. Mald.), Sarict. autem ipsam 
explicationem tam difficilem putaverit, ut novam excogitarit, scil. mercedes 
Tyri fore pollutas et exsecrabiles Domino, ita ut non acceptentur hae oblationes 
ut condantur in templo.— [n tanta varietate ille interpretandi modus quem supra 
proposui, uti ad normam oraculorum est consentaneus, ita facillimus et quam 
maxime expeditus et obvius esse videtur neque ex rerum gestarum historia 
ulli implicatur difficultati ; ostenditur ergo Tyriis via salutis eo modo quo v. g. 
Assyriis 19, 94. 95 ; et simul portenditur neminem excludi a benevola Dei ad 
salutem capessendam invitatione; id quod ad totius huius partis indolem et 
argumentum apprime accommodatum esse nemo non perspexerit. 


19. Iudicium Dei universale et regnum gloriae eius 24, 1-21, 13. 


Anc. — Propter peccata quibus terra inundata est. ingens vastitas ter- 
rae et.omnibus hominum ordinibus castigatio annuntiatur, ex qua pau- 
ci relinquentur (24, 1-6). Huius vastitatis et punitionis terrores quibus 
et terra et homines percutientur varie proponuntur; hisce Deus maie- 
statem suam manifestat, quam electi ex omnibus mundi partibus cele- 
brant laudantes (24, 1-16) ; verum peccatoribus ingruet ruina multiplex 
quam evadere nullo modo poterunt : orbis enim terrarum et tota mun- 
di machina dissolvetur, omnium vero peccata, praecipue poten- 
ter dominantium, punientur, Deus autem in gloria regnans suis 
manifestabitur (24, 16-23). Quare electi de tanta gloria exsultan- 
tes hymnum concinunt laudis et gratiarum actionis de tanta ma- 
iestatis divinae gloria et de salute praestita (25, 1-5). Haec autem salus 
et bonorum divinorum communicatio symbolo exhibetur convivii quo 
Deus suos recreat, quos immortalitate et exsultatione donat, dum inimi- 
ci Dei misere cruciantur et pereunt (23, 6-19). Hanc vero piorum ex- 
sultationem eorumque sensus laudis et actionis gratiarum praeclaro car- 
mine vates prosequitur et explicat : celebrant divinam protectionem, 
cuius ablata erroris vetustate jam participes sunt iusti felicitate et. fidu- 
cia immota ;hostes enim humiliati sunt, exaltati autem humiles et iusti, 
qui calamitatibus olim oppressi toto animorum desiderio iustitiam di- 
vinam et gloriam Dei expetierunt, ut haec prostratis inimicorum cona- 
tibus innotescat omnibus (26, 1-11). Gratis animis agnoscunt se: a solo 
Domino salvatos et in aeternum potestati et insidiis hostium ereptos 
Deique regnum mortuorum resurrectione facta illustre fore praedicant 
(26, 12-19). — Ita vates ultimam regni Dei perfectionem ac consumma- 
tionem delineavit. Ab isto quasi fastigio propheta summum rei tractatae 
argumentum complexus regreditur ad viam quae percurrenda sit, do- 

nec ad illud culmen perveniatur : dum Dei iudicia devolvuntur, popu- 
lus Dei patientia et spe exspectet; Deus potestatem inimicam conteret, 
populus autem Dei vinea erit Domini electa quam ipse omni studio et 
amore fovebit atque defendet ita ut fructus exoriantur praeclari (26, 
90-91, 6). Hoc modo cum populo agens Deus immensam suam miseri- 
cordiam manifestat : castigat populum et terram urbemque vastitate 
percutit, ut demum ad meliorem frugem redeant; sed calamitate expia- 
tos denuo colliget, ut Deum suum adorent in monte sancto in Ierusalem 
(2, 1-13). 

Hoc argumento summatim proposito iam elucet in hac parte ea quae 
in antecedentibus pertractata sunt partim uno conspectu colligi, partim 
autem etiam magis explicari et augeri. Iudicia quae in gentes singulas 
devolvuntur iam per modum iudicii universalis, quo universus orbis 
et tota mundi machina concutiatur, repraesentantur, ita scil. in unum 
iudicium illud collecta exhibentur, quo demum evangelio docente tota 
rerum divinarum et humanarum administratio erit absolvenda. Uti iudi- 
cia illa particularia ad Dei regnum fundandum vel quod idem est ad sa- 
lutem hominibus communicandam dirigi ac disponi vidimus, ita prae- 
clarus iste finis ac beatitate plenus praecipua cura in hac parte descri- 
bitur. Ad eum enim iam gradus fit in ipsa iudicii universalis delinea- 
lione 24, 14. 15. 23; is insigni modo effertur in canticis, quibus iusti 
et salvati Deo laudes concinunt et divinam rerum gubernationem extol- 
lunt, is proponitur in symbolo convivii coelestis, is depingitur in re- 
surrectione mortuorum et generatim in populo sancto Dei, qui hosti- 
bus prostratis de magna tribulatione demum in adoratione Dei et glo- 
ria beatus colligitur. 


Prophetam a iudiciis particularibus quae descripserat iam ascendere 
ad iudicium quoddam generale depingendum quo totus orbis sit deva- 
standus, verbis ipsis declaratur et a plerisque quoque interpretibus 
agnoscitur. In quam rem bene notat Sasb. : « solet Isaias post 
commemorata particularia aliquorum mala libenter transire ad genera- 
lia », et Osor. : « haec ubi de iudiciis quibus Deus singulares orbis 
terrarum partes perdidit et afflixit ampliter et copiose praemonuit, nunc 
in universum de totius humani generis interitu sermonem instituit » 
(sim. S. Hier. Euseb. Sanct. Lap. Men. Gord.). Sed accuratius deter- 
minari oportet, quo sensu de iudicio generali instituatur sermo, utrum 
scil. propheta solum iudicia particularia quae eousque consideravit in 
unum colligat et s?c iudicium generale efformet, an iudicium ultimum 
universale relictis particularibus vaticinetur illud de quo in evangeliis 
docemur, an utrumque coniungens iudicium Dei exhibeat per se tale 

quale exsistit et mente et cogitatione fingi et comprehendi potest, ut 
ex iudiciis particularibus et ultimo universali unum exoriatur iudicium 
Dei simpliciter, quo et particularia illa quasi quidam gradus et initia 
et ultimum universale tamquam omnium illorum absolutio et 
ultimum culmen repraesententur et describantur. Hic tertius modus om- 
nino assumendus esse videtur; eo enim solo omnia quae in sequentibus 
proponuntur ad unitatem quandam et aptam inter se connexionem 
rediguntur. Nam si iudicium Dei ita acceptum supposueris, per se 
explicatur, cur ea quae iudieiis particularibus propria sunt media 
cernantur in descriptione tali quae limites iudiciorum particularium 
longe excedat, vel vice versa, cur singula illa iudicia iis exhibeantur 
et proponantur coloribus, iis effectibus, eo ambitu, quae neque singulis 
per se neque omnibus particularibus simul conveniant, verum in solo 
ultimo generali exspectanda sunt. Non ergo hic consideratur iudicium 
Dei tale vel tale, sed iudicium Dei in universum, quatenus per 
temporis decursum et in fine saeculorum devolvitur. 


Talem autem considerationem visioni propheticae esse consentaneam 
certum est. Nam, uti saepius iam monuimus, ad visionem propheticam 
pertinere advertimus ipsa oraculorum forma, ut normae Dei generales 
proponantur, ut ipsae rerum notiones quales in mente exsistunt 
abstractae a temporum serie et spatio locorum in se depingantur et 
exprimantur. Adde quod hac sola consideratione ea habetur unitas, ea 
conformitas et dicendi constantia, quae necessario requiritur. Nemo 
enim quibusdam interpretibus consentiet dicentibus, vatem modo loqui 
de iudicio quodam singulari, modo ad ultimum ascendere universale, ut 
mox iterum particulare quoddam tangat ex quo denuo se elevet ad 
ultimum generale, et ita vatem fere continuo ab altero ad alterum 
transire vel « avolare ». Profecto non ita sermones prophetici discer- 
pendi sunt, verum una illa et fecundissima notio vel idea vel intuitio 
mentis est exquirenda ex qua oraculum amplissimum efflorescat et 
maxima rerum varietas et abundantia quasi sua sponte nascatur et con- 
tineatur. Tale autem est in re nostra iudicium Dei quod per se et in se 
consideratur. In rerum cursu adsunt iudicia Dei particularia in singulis 
gentibus variis temporibus et aderit iudicium ultimum universale, sed ex 
his coalescit unum iudicium per se et pro mentis consideratione unum 
potest coalescere, quia et iudicia illa particularia non sunt nisi praefor- 
maiiones quaedam et quasi praeludia ad ultimum et in ultimo demum 
plane et perfecte id absolvitur quod in singulis fiebat i. e. prostratio 
hostium Dei et cultorum Dei beatitas, vel quod ad idem recidit, mani- 
festatio gloriae Dei. Haec igitur Dei victoria vel manifestatio gloriae 

in se concipitur tamquam una, omnia complectens tempora, coelum 
et terram implens et tamquam talis describitur; inde vero fit, ut in 
mentis intuitione et descriptione iudicia particularia luminibus et 
coloribus illustrentur iudicii ultimi universalis, ultimum vero iudicium 
eum quoque induat rerum statum et eos ostendat effectus qui proprie ad 
singularia pertinent. Cuius rei exempla in subsequentibus habentur. 


Ex veteribus oraculi huius vim et ambitum optime declaravit Theod. : « dupli- 
cem oratio continet prophetiam ; ostendit enim tum ea quae diversis temporibus 
apud hostes gerenda sunt, tum ea quae in saeculi huius consummatione futura 
sunt ». Id unum apud Theod. desideratur, ut ostendat quomodo haee duo ex 
una mentis intuitione quasi sua sponte enascantur vel ad unitatem idealem re- 
ducantur. $. Cyr. modo totius orbis excidium id vocari dicit quod multis gentibus 
accidit, modo ea praedici innuit quae tempore consummationis mundo sint 
eventura (sim. Procop.) Etiam S. Thom. in medio rem relinquit dicens : 
« comminatur destructionem totius orbis vel quae facta est in singulis regnis 
et diversis partibus vel quae futura est in die iudicii ». Rectius dixeris utrum- 
que simul una quadam imagine generali adumbrari. Ex hoc nexu interno qui 
inter iudicia particularia et ullimum generale exsistit, facile etiam declaratur, 
cur apud alios quoque prophetas quandoque iudicia particularia schemate uni- 
versalis proponantur ; de qua re vide quae notavi ad loel 2, 10. Abd. 45. Mich. 
4, 2. Hab. 3, 8 (Comment. in Proph. min. I p. 217. 352. 396 ; II p. 105). Neque 
ab ea dicendi forma abest, si v. g. praeparatio regni messianici eiusque per- 
fectio uno complexu describuntur, quemadmodum advertere licet ad Os. 41, 11. 
Soph. 3, 20. Zach. 2, 4. 10, 10 seq. (1. c. E p. 150; II p. 168. 241. 341). — 
Fuerunt etiam qui in hisce vaticiniis non agnoscere volebant uisi iudicium in 
terram Iuda devolvendum (cf. For. Calm. Kn. Drechsl. Schegg, Troch.), quae 
sententia ipso verborum ambitu iam refutatur ; cf. 24, 1 seq. 


4) Excidium orbis 24, 4-16. 


Quemadmodum supra 15, 1; 1*1, 1; 91, 1; 92, 1; 93, 1, etiam hic 
medias in res rapimur et quae vates visione percepit, brevi ac conciso 
dicendi genere nobis ob oculos ponit v. 4 « Ecce Dominus dissipabit 
terram et nudabit eam et affliget faciem eius et disperget habitatores 
eius » ; — hebr. ecce [ahve evacuans terram et vastans eam et evertit 
superficiem eius ; simul cum terra habitatores disperguntur; statim per 
modum compendii, uti Isaias solet, integrum complectitur argumentum. 
Uti in regno messianico, ita in poenae quoque annuntiatione ubique 
arcius cernitur nexus inter terram vel creaturam et hominem ; cogita 
de paradiso, de maledicto propter hominis peccatum terrae imposito, 
de diluvio, de pentapoli, de oraculis in Babylonem, in Moab etc. latis 
et altera ex parte de regni messianici descriptione Is. 11, 6. Ioel 3, 18. 

Am. 9, 13; eundem nexum praeclare proponit S. Paulus (Rom. 8, 20. 
21) et S. Petrus (2 Petr. 3, 13). Ambitu quodam dicendi iudicium eius- 
que vis describitur et in hebr. etiam paronomasiis quasi ad vivum ocu- 
lis et auribus subiicitur : terra dicitur evacuari ab omni ornatu, tum in 
se quasi exinaniri et in superficie, in figura et forma sua everti, destrui ; 
ergo mutatio talis innuitur, qualis verbis Christi : coelum et terra trans- 
ibunt (Matth. 24, 35) vel : terra et quaé in ipsa sunt opera exurentur 
(2 Petr. 3, 10). Omnes heminum ordines iudicio perstringi ampla enu- 
meratione declaratur v. 2 « et erit sicut populus sic sacerdos, et sicut 
servus sic dominus eius, sicut ancilla sic domina etus, sicut emens sic 
ille qui vendit, sicut. foenerator sic 4s qui mutuum accipit, sicut. qui 
repetit sic qui debet » ; — omnes conditiones quaein theocratia, in familia, 
in vitae commercio ac consuetudine inveniuntur, aequali ratione iudicio 
subiiciuntur et districte examinantur; sex membris bipartitis omnes 
comprehendi ostenditur : sacerdotes et laicos, heros et famulos, divites 
et egenos, qui omnes in hebr. una eademque. particula duodecies repe- 
üita.efferuntur, ut eodem sono toties recurrente idem iudicium omnibus 
instare aequali, modo ad vivum exprimatur. Neque eiusmodi enumera- 
liones a more Isaiae absunt ; cf. 2, 49-46; 3, 2. 3. 18-23; 5, 20-23 ; 
9, 14-16 ; 10, 28-32 ; 16, 8. 9 etc. 

Et quanto cum pondere iudicium ingruat, ex effectibus concludendum 
erit qui in orbe terrarum ut eius indicia et comites cernuntur; 
unde vates versum 1 magis explicans pergit v. 3 « dissipatione dissi- 
pabitur terra et. direptione praedabitur; Dominus enim locutus est 
verbum hoc ; v. & luxit el defluxit terra et infirmata est, defluxit orbis, in- 
firmata est altitudo populi terrae ».; — paronomasiis et repetitionibus rei 
gravitas sensibus subiicitur et quod in verbo exprimitur plenissime ac peni- 
tus fieri designatur ; ipsa vox 52n de orbe universo fieri sermonem docet 
(cf. 13, 11; 18, 3). Hebr. luget, marcescit terra, languet, marcescit orbis, 
languent — sublimitas (sublimes) populi terrae ; ultimum membrum ple- 
rumque de primoribus populi explicant (cf. Mald. Mar. For. Men. Calm. 
IVet. Rohl. Troch. Kn. Drechsl. Dcl. Naeg.), sed cur hocloco unus ordo 
prae ceteris nominetur, ratio non apparet. quare satius erit vel expli- 
care cum Sanct. : omnis populorum terrae sublimitas infirmatur et 
deprimitur i. e. omnis fastus et superbia deiicitur, vel cum ScAhegg 
2172 intelligere, de altitudine coeli quae sit super populum terrae; hoc 

enim sensu vox hebr. v. 21 adhibetur (cf. Ps. 48, 11. Hab. 2, 9), ad 
hanc acceptionem verbum languere, uti antea usurpatum cernitur, 
optime convenit et cum postea ipsum coelum iudicio dicatur visitari et 
obscurari (v. 21. 23), ad indolem horum versuum generalem prorsus 
consentaneum est, ut statim quoque coeli mentio ingeratar. Verbis tot 

accumulatis quibus evacuari, diripi, lugere, languere, marcere depin- 
gitur adeo vehementer, certe non communes casus solum describuntur, 
sed illa orbis in iudicio ultimo exustio et mutatio; si solum particularia 
iudicia agnoveris, sermo est quam maxime turgidus, exaggeratus; 
aptus vero et quam maxime accommodatus, si ultima mundi conflagra- 
iio menti prophetae obversatur. Solet Isaias confirmationis gratia inse- 
rere Dominus locutus est (cf. 14, 90; 16, 413; 21, 17; 22, 25 etc.) verba 
sua demum esse verba Dei declarans, cum propheta sit quasi os Dei. 

Iam « irae ac concitationis adiungit causas » (S. Cyr.) v. 8 « et terra 
infecta est ab habitatoribus suis, quia transgressi sunt leges, mutave- 
vunt. ius, dissipaverunt foedus sempiternum ; v. 6 propter hoc male- 
dictio vorabit terram et peccabunt habitatores eius; ideoque insanient 
cultores eius et relinquentur homines pauci » ; — hebr. et poenas dant 
habitantes in ea ; propterea ezuruntur (extorrentur) habitantes terram; 
terram pollui vel profanari (hebr.) peccatis hominum frequenter in 
sacris literis dicitur (cf. Num. 33, 33. Ps. 105, 38. Ier. 3, 2) ; unde 
terra a sordibus istis quas ab improbitate hominum contraxit et quibus 
servitus quoque corruptionis (Rom. 8, 21) continetur, flammis purga- 
tricibus est excoquenda (cf. Sanct.). Hebr. sub incolis suis terra pol- 
luta est quasi gravi pondere pressa et ab incolis oppressa; pondus 
autem peccatorum exprimitur conglobatione vocum idem fere signifi- 
cantium (Sasb. Sanct.) : violarunt leges, statuta, foedus sempiternum, 
quibus cura Dei de populo eiusque benignitas et amicitia declaratur, 
quam cum spreverint impudentia audaciore peccarunt. Verbis hisce 
proxime ea designantur quae apud Iudaeos divinitus facta sunt ; atta- 
men ex vera quadam similitudine facile gressus fit ad omnes gentes, 
« omnes quippe homines qui a saeculo orbem incoluerunt, Graeci simul 
et barbari, naturali accepta lege et praecepta Dei in animis insculpta 
habentes atque testamentum a saeculo in communi cogitandi inodo 
complectentes, postea ubi se peccatis contra naturam dediderunt, 
naturalis legis transgressores effecti sunt » (Euseb. sim. Sanct.); etiam 
gentes a foedere Dei defecerunt; quare Michaeas Niniven vocat mere- 
tricem (1, 1; cf. Ez. 16, 45). Scelera atuahunt maledictum quo quasi 
igne terra exuritur (cf. Is. 4, 31; 5, 94; 9, 18; 10, 16 etc.), homines 
vero poenas dant'cruciati et igne depasti (cf. hebr.); vel peccabunt 
(vulg.) poenis exacerbati novis se culpis blasphemiae illigabunt (cf. 8, 
21), insanient, gravitate poenarum quasi amentes bacchantur, quem- 
admodum alias calamitas enormis ebrietate et stupefactione designatur. 
Ex ista conflagratione evadent pauci; etiam hic valet illud : reliquiae 
salvabuntur, et quae est norma pro omni epocha Israelitarum, iam 
norma declaratur in universum pro toto orbe : pauci electi (cf. S. Cyr). 
Quos autem sensus pauci isti induant, vates explicat v. 14. 15. 

Hisce paucis fructus et effectus iudicii est declaratus ; ab eo redit vates 
ad iteratam iudicii descriptionem, uti solet in ampla materia, quam 
pluribus carminibus illustrat. Inceperat supra a descriptione quam 
maxime generali; iam ad specialia magis et particularia descendit, 
qualia in iudieiis quoqae singularibus obvenire contingit v. 7 « luxit 
vindemia, infirmata est vitis, ingemuerunt omnes qui laetabantur 
corde » ; — hebr. luget mustum, languet vitis ; ex interitu praeclarissimo- 
rum facile omnium concluditur vastitas et desolatio. Strepitus impiorum 
conticuit; qui voluptatibus sese dederant, iam gemitibus dissolvuntur. En 
quomodo tumultui ac tripudio et lasciviae peccatorum finis imponitur v. 8 
« cessavit gaudium tympanorum, quievit sonitus laetantiwum, conticuit 
dulcedo citharae ; v. 9 cum cantico non bibent vinum, amara erit potio 
bibentibus illam » ; — ecce mediis in luxuriis terrores iudicii incautos 
occupabunt ; « cum enim dixerint pax et securitas, tunc repentinus eis 
superveniet interitus » (1 Thess. 5, 3) ; « sicut erant in diebus ante dilu- 
vium comedentes et bibentes, nubentes et nuptui tradentes, usque ad 
eum diem quo intravit Noe in arcam, et non cognoverunt donec venit 
diluvium et tulit omnes : ita erit et adventus filii hominis » (Matth. 24, 
38-39). Voluptas omnis angoribus maximis et cruciatibus mutatur ; id 
uno declaratur exemplo, ex quo reliqua discas : vinum alias laetificat 
cor (cf. Ps. 103, 45. Tud. 9, 43. Prov. 31, 6. Eccl. 9, 7); nunc vero 
sicera amara est (hebr.); de sicera vide ad Ioel 14, 5 et S. Hier. (ep. 
ad Nepot. M. 22, 536). — Quantopere versus isti ad morem Isaiae exacti 
sint, comparatione instituta cum 5, 12. 14; 22, 2; 28, 1; 30, 22; 32, 
13 rebus et verbis declaratur !. 

Agri et campi lugent (v. 7), homines affliguntur (v. 8. 9); simul 
cum eis corruit pompa omnis in aedificiis, urbibus, arcibus olim con- 
Spicua v. 10 « attrita est civitas vanitatis, clausa est omnis domus 
nullo introeunte » ; — hebr. confracta est urbs vacuitatis (tohu), clausa 
est omnis domus (ne quis introeat) ab ingrediendo ; urbs tohu i. e. deso- 


1. Alia accipe quae h. l. adnotat Naeg. quibus genus dicendi esse [saiae declaratur : 
"w*wn ins. literis occurrit 17 vieibus inter quas decies apud Is. 8, 6; 24, 8 (bis). 11; 32, 
13. 14; 60, 13 ; 62, 5; 65, 18; 66, 10. s*Nv octies apud Is. 5, 14; 13, 4; 17, 12 (bis). 13; 
94, 8; 95, 5; 66, 6; ceterum in s. literis t1 vicibus. n*y praeter duos locos quos Sophonias 
'ab Isaia mutuatus est (2, 15; 3, 11) apud solum Isaiam iuvenitur (13, 3; 922, 2; 23, 1 ; 32, 
43 cf. 5, 14). $22 uno Ez. loco excepto (26, 13) inter prophetas ab uno Isaia adhibetur 
quinquies 5, 12; 16, 11; 23, 16; 24, 8; 930, 32. 0 reliquis prophetis saepius adhibet 
Isaias scil. quinquies 93, 16 ; 26, 1; 30, 20; 42, 10; dum Amos voce ter (9, 235; 0, 55 8, 
10), Ezechiel semel (26, 13) utitur. 3652 variis formis invenitur apud Is. ter (22, 4; 24, 
9; 38, 17), bis apud Zach. bis apud Dan. — "2W semel apud Mich. 2, 11; alias nemo pro- 
phetarum ea voce est usus nisi Isaias ; 5, 11. 92 94, 9; 28, "1 (ter) ; 90, 12..— 

lationis, exinanitionis, qua voce indoles potestatis Deo inimicae descri- 
bitur, quae uti vastitatem et conturbationem et vacuitatem ubique spar- 
git, ita ipsa demum desolatione et exinanitione erit abolenda. Quare 
haud immerito cernunt in hae urbe tohu mundum vel orbem totum qua- 
tenus Deo est inimicus (cf. Sanct. Sa, Lap. Men. Tir. RoAl. Del. Naeg.), 
cuius quasi centrum et castra in urbe tohu consistere eoque nomine 
declarari concipiuntur. Quemadmodum enim regna singula capta urbe 
principali aliorum dominationi subiacere censentur, ita iudicium in 
orbem devolvendum ad normam interitus regni alicuius exhibetur. 
Simul cum confractione et ruina urbis pompa concidit omnis, omnia 
luetu ingenti complentur v. 11 « clamor erit super vino in plateis; 
deserta est omnis laetitia ; translatum est gaudium terrae ; v. 12 relicta 
est in. urbe solitudo et calamitas opprimelt portas » ; — hebr. vastitate 
percutitur porta (cf. Mald. Malo. Mar.) i. e. in ruinas concidunt 
portae ; quae firmissima censebantur, corruunt. Opera hominum iudicio 
prosternentur. Uti in priore parte (v. 1-6) magis descripsit orbem terra- 
rum 4n se esse iudicio dissolvendum, ita in hac potius delineat terram 
ab hominibus cultam, vel ornatam plantis, vel urbibus et aedificiis 
instructam. 
Iudicio declarato paucos esse remansuros dixerat in parte priore 
v. 6; eodem modo altera haec pars absolvitur v. 13 « quia haec erunt 
in medio terrae, in medio populorum : quomodo si paucae olivae quae 
remanserunt. excutiantur ex olea, et racemi cum fuerit. finita vinde- 
mia »; — brevius in hebr. sed eodem sensu sicut excussio oleae, sicut 
! racemaltiones, cum finita est vindemia (cf. Vat. Mar.) ; cf. 41, 6; ergo 
' reliquiae eaeque paucae salvabuntur ; cf. 1, 9; 4, 3; 6, 13; 10, 21; 11, 
'12. Ex eo quod dicitur in medio terrae perperam aliqui arguunt de 
Iudaea agi, quae terra ex veterum opinione fuerit in medio orbis terra- 
rum vel fuerit umbilicus terrae (cf. Ez. 3, 5; 38, 12. Ros. Troch.). 
Contra quam explicationem iam bene excipit Sanct. mediocriter in 
Scriptura versatis compertum esse, in mediío saepe dici id quod in 
-eodem loco cum aliis sit; proinde sensum esse simpliciter in erra, 
£n populis. Idque prorsus verum esse patet ex Gen. 43, 6 : coepit fames 
,esse in medio terrae (hebr.) i. e. in terra Aegypti, vel ex Deut. 4, 5: sic 
facietis in medio terrae (hebr.) quam possessuri estis i. e. in terra, et 
quam clarissime ea notio exprimitur Ex. 8, 22 : ego Dominus in medio 
terrae — praeterea vide Gen. 24, 3. Deut. 18, 2 hebr. — quare optimo 
iure hanc phrasin quae non occurrit nisi in libris Moysis et Ps. i4, 12 
et apud Isaiam (cf. 3, 8; 6, 12; 7, 92 ; 10, 93; 19, 24), explicant in 
terra, in. populis (cf. Mald. Mar. Lap. Men. Tir.); immo audiatur 
S. Hier. : « ut sciremus perspicue de totius orbis interitu nuntiari, 
intulit : haec erunt in medio terrae, in medio gentium ». 

Iudicium Dei exerceri, ut gloria Dei manifestetur omnibusque inno- ' 
tescat, sacer vates iam repetitis vicibus nos monuit : exaltabitur Domi- 
nus solus in die illa (2, 11), haec tessera lex est fundamentalis et 
fructus effectusque iudiciorum Dei atque haec gloria ut exoriatur, iterum 
iterumque iudicia particularia fieri dicuntur (cf. 14, 13. 32 ; 17, 7: 18, 
"1 5 19, 19 ; 20, 6; 23, 18). Quare ad institutum Isaiae plane accommo- 
datum est et ipsa re necessario exigitur, ut electi hanc gloriam maie- 
statis divinae summis laudibus celebrent declarantes iudicio Dei id reve- 
ra effectum esse quod ex Dei consilio exoriri debuit. Unde apte adnecti- 
tur v. 14 « Ai levabunt vocem suam atque laudabunt ; cum glorificatus 
fuerit Dominus, hinnient de mari » ; — triplici modo praeconii magnitu- 
dinem, maximam laetitiae exsultationem, summi gaudii effusionem vates 
designat, qua electi im gloria Domini (hebr.) in praeclara maiestatis 
eius manifestatione et sublimitate iubilationes edunt; laetis vocifera- 
tionibus exsultant « mari i. e. ab extremis finibus, a remotissimis qui- 
busque locis (Mald.) vel ab occidente (cf. Vat. For. Malv. Mar.), cui in 
v. sequenti 282 (in luminibus, in regionibus lucis?) forte opponitur in 
notione regionis orientalis, ita ut de extremis terrae partibus laudes Deo 
concinantur et ea universalitate iudicium de toto orbe declaretur (cf. 
Rohl. Troch. Del. Naeg.). Ut praeconia illa in immensum augeantur et 
undique Domino offerantur, propheta monet vel ipsos iam laudantes quo- 
modo inter se ad iubila'provocent inducit v. 15 « propter hoc in doctrinis 
glorificate Dominum, in insulis maris nomen Domini Dei Israel »! — 
hebr. in luminibus ; doctrinas poteris intelligere divinas revelationes 
quae totidem quasi lumina sunt quibus Deus se nobis suaque consilia et 
opera manifestat nobisque illucescit; proinde in his praeclaris manife- 
stationibus praeclare est etiam exaltandus. Atque hae laudes iam regio- - 
nes remotissimas, insulas maris, occupant. 

Lectio a2 ín luminibus difficultate laborat, Eam utique S. Hier. legit, uti ex 


versione patet, quia etiam urim et tummim doctrinam et veritatem explieat ; eam 
quoque Chald. legit ; de Syro vero vix idem asseri polerit ; praebet enim : laudv 
celebrate Dominum. LXX sane legerunt B'x2, eum habeant à» vxi; v45o1;, quam lec- 
tionem adoptarunt Lowth, Bauer, flits. Chejne ; at haec lectio satis languidum prac- 
bet sensum, cum de regionibus maritimis iam v. 14 sermo fuerit et in ipso v. 15 de 
iisdem mentio fiat. Ex oppositione ad mare i. e. ad occidentem utique exspectatur 
poni orientem ; sed dubium tamen est, num vox Q'?N lalem habeat notionem. — 
Quare alii alia tentarunt : p*?w?3 in Nili canalibus (Doederlein), av3w23 in populis 
(Houbig.), à'a in montibus (Calm.) ; alii lectionem qas. retinentes aliter explicant 
varias radices in auxilium vocantes : in exsilio, propalam etc.; vide Bauer, de lhossi 
ad h. l. Ros. 


* 

Undique et multiplici ratione admonitio opere completur ; uti iudi- 
cium est universale, ita quoque praeconium maiestatis divinae, quia 
ubique omnibus in regionibus electi invenientur v. 16 « a finibus terrae 
laudes. qudivimus, gloriam iusti » ; — completum est quod seraphim 
cantabant: plena est omnis terra gloria eius (6, 3), quare in hac Dei 
laude et gloria fructus consistit excellentissimus iudicii divini et omnium 
operum Dei finis ultimus. Hebr. decus iusto q. d. summum gloriae de- 
cus ac praeconium iusto Deo esse attribuendum eique iam fieri ex orbe 
universo qui iusta iudicia exercuit et hac sua iustitia gloriam sibi com- 
paravit. Unde in toto carmine et in iudicii descriptione ratio continetur, 
cur Zustus vocetur, et etiam cur iustus Deus, non homines salvati, intelli- 
gendus sit (cf. Sanct. Osor. Mald. For. Sa, Mar. Lap. Men. Tir. 
Schegg, Rohl.). Post terrores iudicii imaginem nobis depingit vates 
amoenitate et suavitate plenam : exhibet nobis electos ex omni mundi 
plaga summa laetitia Deo laudes concinentes et gloriam Dei effusam su- 
per terram. En talis est finis operum Dei! Et quia supremus iste finis 
hic descriptus est nobisque offertur ut fastigium et culmen ad quod per 
iudicia demum perventum sit, idcirco hoc loco haec pars est finienda ; 
id quod ex eo quoque patet, quia in subsequentibus vates denuo ad ter- 
rores et horrores iudicii et ad impiorum poenas revertitur. 


Sunt qui decus iusto explicent de electis quibus iudicio Dei decus ac gloria a 
Deo attribuitur ; ita iam LXX intellexerunt vertentes 2Azis «à ebcefiet ; ita quoque 
S. Hier. : « laudes eius audivimus praedicari et quod gloria vel spes iusti non 
sit irrita, sed rebus omnia compleantur » ; ita quoque Drechsl. Del. Naeg. Sed 
cum de laudibus Dei a v. 14tam continuo sermo instituatur, propius sane adia- 
cet decus vel gloriam etiam h. l. eadem ratione explicare. Cur Deus dicatur 
iustus, ratio satis adest el per se intelligitur ipso carmine; neque bene obiicit 
Del. Deum donare "23, ipsi autem reddi gloriam 7125; im Is. 4, 9 germen 
Iahve erit *23 x5 eodem inéda sicut Tino. Sensus ille iustis fore decus, etiam in 
nostra explieatione eo ipso adest, quia iusti tanta exsultatione de gloria Dei 
laetantur ; sed praeterea explicatio data videtur esse magis ad carminis tenorem 
consentanea et sublimem continet partis huius conclusionem, dum id effertur 
quod omniuni: operum divinorum est finis ultimus. 


b) Poenae peccatorum 24, 416-23. 


À visione adeo laeta electorum Dei gloriam laudantium et ab exitu iu- 
dicii sacer vates mox redit ad terrores iudicii, quos visio alte animo 
impresserat et quorum iam ex eo admonetur, quod pauci ea iubilatio- 
ne exsultant (cf. v. 6. 13). Transitum ad sequentia S. Hier. bene de- 
Scribit : « dicentibus itaque haec sanctis et hinnientibus de mari et levan- 

tibus vocem suam atque laudantibus propheta sibimetipsi loquitur : cum 

inquit haec audissem et in subversionem orbis vaticinium prophetarum 
explendum esse perspicerem, locutus sum mihi interno cordis affectu : 
non possum cuncta narrare quae cerno ; haeret lingua faucibus meis, 
. vox dolore concluditur! vae mihi quantus ordo poenarum ante oculos 
versatur meos ; cerno praesentia quae futura sunt ». Unde v. 46 « Et 
dizi : secretum mewm mihi, secretum meum mihi, vae mihi ; praevari- 
cantes praevaricati sunt ei. praevaricatione transgressorum praevari- 
cati sunt » ; — secretum intellige de ipsa re tristi, de ruina plurimorum, 
in visione vati ostensa, quam ruinam statim ex multitudine scelerum 
et ex poenis describit. Hebr. proprie macies mihi, macies mihi ' i. e. 
emarcui prae horrore, defecit me animus prae dolore vel ingenti dolore 
contabesco (cf. Vat. Sanct. Malv. Mald. et recentiores) ; cernit enim 
cumulum peccatorum in immensum quasi accrescere et augeri et tali 
cumulo iudicium Dei provocari ; quare magna quoque commiseratione 
populi tactus (cf. 6, 41; 15, 5 ds) vae mihi exclamat ; praevarican- 
ies 2122 ii dicuntur qui a Deo defecerunt ; in hebr. quinquies eadem vo- 
ce adhibita apostasiam longe lateque serpentem magna cum emphasi 
depingit, quam Osor. ita imitatur : « nefarie desciverunt, fidem perfre- 
gerunt, fidem, inquam, impudentissime perfregerunt ». 

Crescentem cernit vates cumulum scelerum, donec mensura impleta 
iudicium ingruit, quod describens exclamat v. 1'1 « formido et fovea et 
laqueus super te qui habitator es terrae »! — omnes comprehenduntur 
ac constringuntur animis terrore et horrore — cf. « arescentibus homini- 
bus prae timore » Luc. 21, 26 — et dum ita angoribus cruciantur iam 
adsunt exitia et mortes ; fugere nil iuvat, varii generis insidiis et pe- 
riculis capiuntur, ita ut qui unum evaserit, altero certo pereat v. 18 « et 
erit, qui fugerit a, voce formidinis, cadet in foveam, et qui se explica- 
verit de fovea, tenebitur laqueo, quia cataractae de excelsis apertae sunt 
et concutientur fundamenta terrae » ; — bene S. Cyr. : « omnia gene- 
ra malorum super vos et a calamitate suffugium nullum erit nec decli- 
natio ; sed si forte unum quid malorum effugerit, capietur altero et ubi- 
que ac semper aliquo malorum illatorum comprehendetur ». Idque prop- 
terea, quia « communis erit coeli et terrae conspiratio ad efficienda iu- 
dicia Dei » (Malv.) secundum illud : « et pugnabit cum illo orbis ter- 
rarum contra insensatos » (Sap. 5, 21). Uti olim in diluvio, cataractae 


1. Hebr. m cf. nm Ez. 34, 20; 5m Is. 10, 16. Mich. 6, 10 et "ma Is. 17, &. Versio se- 
cretum, intelligitur ex aramaico ; cf. "Dan. 12, 18. 19. 29. 4i 1; ita quoque Syrus, Sym. 
Theod. Chald. verterunt. 

coeli apertae sunt (cf. Gen. 1, 11 ; 8, 2) et perniciem pluunt, terrae ipsa 
fundamenta, alias rei inconcussae et immptae conditionis certissima sym- 
bola (cf. Eccl. 1, 4. Ps. 92, 1) concutiuntur, imae montium radices, . 
quibus quasi fuleris terra inniti concipitur, iam confractae contremi- 
scunt — « rupti sunt omnes fontes abyssi magnae » Gen. "1, 14 — quis 
in tanta coeli terraeque ruina communi evadet incolumis ? Iam vero 
cum summa et ima, coelum et terra, ad peccatorum punitionem concur- 
rant coeli cataractis apertis et fundamentis terrae concussis, quid aliud 
indicari censebimus nist universale et ultimum iudicium ? de quo Luc. 
21, 98 : « et erunt signa in sole et luna et stellis et in terris pressura 
gentium prae confusione sonitus maris et fluctuum ». 

Iam qualis sit fundaraentorum terrae concussio, vel quid eam subse- 
cuturum sit describitur v. 19 « confractione confringetur terra, contri- 
tione conterehur terra, commotione commorveblitur terra ; v. 90 agita- 
tione agitabitur terra. sicut ebrius et auferetur. quasi. tabernaculum 
unius noctis et gravabit eain iniquitas sua et corruet et non adiiciet ut 
resurgat » ; — cum tali dissolutione terrae confer quae 2 Petr. 3, 11. 
Matth., 24, 29. Marc. 13, 24. Luc. 21, 25 dicuntur. Gradatione quadam illa 
dissolutio describitur : terra contremiscit, sese findit, scinditur et disrup- 
ta dissolvitur ; partes scissae iam ut rudis moles agitantur et titubant, 
donee tota terra ex loco suo quasi remota disparet : quasi tabernacu- 
lum i. e. tanta facilitate et celeritate terrae moles e spatio aufertur. Pon- 
dus autem illud immensum quo terra scinditur et in profundam abyssum 
e stàtione sua eonfraeta deiieitur est iniquitas quae terrae incumbit. 
Ecce quam praeclare adumbravit vates in hae terrae disruptione et rui- 
na pondus peccati, quo tanta orbis terrarum moles obruitur, scinditur, 
e sitione in abyssum protruditur et ibi confraeta opprimitur, ut iam 
nequeat surgere. Interitus iste est, uti aliis locis s. literarum docemur, 
liberato ereaturae a servitute corruptionis: quare non destructionem 
üjert, verum mutationem ; nàm « novos ceoeios et novam terram se- 
eundum promissa eius exspectamus » (2 Pe:r. 3, 13. S. Hier. Lap. 
Mon. Fir). Ad dieendi colorem notat Sanct. : « ex hac synonymia et 
voeum coniugatione mire siznilicari observo quanta impendeat calami- 
us universo ; nam quodlibet bcrum seorsum maznam habet epita- 
sim ». 

lam per qos tale iniquitatis pondus terrae imposita est eiusque ruina 
effecia ? et quid poenarum aucteribus illis. divino inicio erit inlligen- 
dum? Ad id respondet vàt;s v. 21 « et erit. in die illa visitabit 
Dominus s. pzr militiam co: i in excelsa et super reges torrae qui sunt 
sUner terrazi v. 22 et congregabuntur i.i congregatione univs fascis in 
lacum et. claudentur. ibi in carcere ; et post. mois dies visita- 


Is. 24, 91-99 ) ; 4641 


buntur » ; — eo ipso quod in iudicio peculiari modo dicuntur visitari 
i. e. plecti, poenis addici, tamquam auctores iniquitatis (cf. v. 16) prop- 
ter quam fit visitatio iudicis declarantur. Isti auctores sunt angeli 
mali et reges, potentes super terram : auctores scil. principales 
quibus reliqui peccatores tamquam subditi et instrumenta subiacent. 
Militia coeli principes sunt et potestates, spiritualia nequitiae in coele- 
stibus, de quibus S. Paulus loquitur (Eph. 6, 12), daemones scil. qui 
quantopere peccata et iniquitatem promoveant, non opus est pluribus 
prosequi. Illis in regionibus superioribus, in aere (cf. Eph. 2, 9) consti- 
tutis, opponuntur et sociantur reges in terra super terram; illorum 
arma sunt spiritualia, potestas eorum et natura spiritualis; horum vero 
arma, potestas rebus continetur terrenis; utrique tamen ad peccata 
promovenda potentissimi. Unde iure prae ceteris soli nominantur, regis 
enim ad exemplum, ut fert adagium, totus componitur orbis ; praeterea 
in s. literis reges pastores populorum dicuntur; unde illis culpa populi 
rite imputatur, sicut pastori errores et perditio gregis. Poena eo prorsus 
modo describitur, quo in libris sacris novi foederis : alligate ea (zizania) 
in fasciculos ad comburendum (Matth. 13, 30. 40-42) ; de lacu et carcere 
vide Apoc. 14, 19; 19, 20; 20, 1. 9. 14; 21, 8etc. Atque daemonibus 
quoque in consummatione saeculi iudicium instare et poenae augmen- 
tum, elucet ex 1 Cor. 6, 3. Iud. 6. 2 Petr. 2, 4; elucet quoque ex eo 
quia tum in inferno includentur neque iam per terras vagari poterunt; 
in terris autem vezsari illis est alicui levamini (cf. Matth. 8, 31. Marc. 
5, 12. Luc. 8, 31 : « et rogabant ilium ne imperaret illis, ut in abyssum 
irent,... rogabant eum, ut permitteret eis in porcos ingredi »). 

Haec autem poena illis tam demum  infligetur, postqam per multos 
dies, per longa tempora malitiae et iniquitati promovendae operam dare 
illis fuerit permissum. Eo enim sensu dicitur: post multos dies visita- 
bunturi.e. visitatio ista, de qua propheta loquitur v. 21 et quae fit 
propter iniquitatem v. 16. 20, non statim erit simul atque iniquitatis. 
pondus in terram incumbere coeperit, sed post dies multos. Hac igitur 
sententia vates non aliquid addit quod posí inclusionem in carcerem 
futurum sit, sed, uti voce visitar? indicatur ex v. 21, hac. voce antece- 
dentia repetens et absolvens dicit illam visitationem de qua sermonem 
modo fecerit fore post multos dies. Nam  visitari hoc. loco de poena 
inflicta dici certum est; non. solum enim "p23 hac significatione adhi- 
betur (cf. Num. 16, 29. Prov. 19, 23. Is. 29, 6 eic.), verum hoc loco, 
in quo omnia iudicium et castigationem spirant et ipsis creaturis inani- 
matis propter scelera hominum destructio et inieritus annuntiatur, 
necessario poenae denuntiantur iis qui auctores fuerint et promotores 
scelerum, Commendant igitur multi dies, ut Theod. notat, magnam ac 
diuturnam Dei longanimitatem et patientiam. ^ 

Quae sit h. 1. militia altitudinis in altitudine (hebr.), varie explicant. Prin- 
cipes potentes, Assyrios intelligunt S. Ephr. Darh., sacerdotes For.; at cum 
in altero membro tanta emphasi dicatur super reges terrae super terram, patet 
in priore membro alLitudinem in altitudine necessario intellizendam esse de 
regione aliqua et de potentia non terrena. Verbis iis vel plane similibus : exer- 
citus, militia coeli, quandoque stellarum agmina designantur (cf. Deut. 17, 3. 
9 Par. 33, 3. Is. 34, 4; 40, 26. Ier. 8, 2; 19, 13. Soph. 1, 5) et ea notione 
etiam h. 1. explicant Euseb. S. Hier. Theod. Osor. Pint. Sanct. Est. Tir.; at 
duo obstant : 4^? poena in v. 22 aequali ratione denuntiatur in eos quos v. 21 
Dominus visitare dicitur ; sed minime intelligitur quomodo illa poena in stellas 
coeli possit cadere ; poetam autem referre ad solos reges terrae, ex forma sen- 
tentiae et ex verbo visitare v. 91 et v. 92 non licet ; 2? sidera demum v. 23 com- 
memorantur et quid illis in iudicio futuro obventurum sit, enuntiatur. S. Cyr. 
eos qui adorant militiam coeli designari vult; at isti cultores militiae coeli 
tamen non simpliciter militia coeli vocari possunt. Alii idola gentium ita vocari 
opinantur et provocant ad Is. 19, 4. fer. 46, 25; 51, 47. 52. quibus in locis 
idola dicuntur visitari (cf. Kn.) ; at sculptilia vel idola dicuntur visitari ; sed 
aliud est stellas visitari, neque poena in v. 22 ad idola accommodari potest. Alii 
eos intelligunt angelos qui singulis regnis tutelares assignati sunt ex Dan. 410, 
13. 90 (Ros. Hitz. Del. Cheyne) ; sed angeli tatelares iam nullo iudieio sunt 
subiecti, sunt in termino semper videntes faciem Patris qui est in coelis; unde 
in tali contextu de iis non potest esse sermo. Ex eadem ratione non placet ex- 
plieatio a Mald. proposita : « ego hunc locum per hypothesim intelligendum 
esse arbitror, quasi dicat : omnes puniet Deus et qui in terra sunt et qui in 
coelo ; non quod in coelo puniturus sit aliquem, sed quod tam generalis futura 
sit punitio, ut si in ipso coelo angeli peccavissent, ipsi quoque puniendi essent » ; 
sed hypothesin impossibilem a vate h. 1l. assumi quis credet ? Unde nihil aliud 
cui acquiescas relinquitur, nisi illa expositio quam inter alia etiam S. Hier. et 
S. Cyr. commemorant et quam supra adoptatam cernis, intelligi scil. daemones, 
qui seeundum S. Paulum sunt in aere, in coelestibus; ita explicant ex protestan- 
tibus Ges. Maurer, Umbreit, Ewald, Drechsl. Naeg., ex catholicis Haimo, Herv. 
S. Thom. Sasb. Sa, Lap. Est. Men. Calm. Loch, Rohl. — Unde eo loco con- 
firmatur expositio quam supra Is. 14, 13 seq. proposui. 

Etiam in v. 22 post multos dies visitabuntur in varias abeunt sententias. 
Non defuerunt qui visitationem gratiae ac liberationis intelligerent. Ita hoc loco 
quoque Origenes doctrinam de restitutione omnium proposuisse dicitur, de qua 
re S. Hier. ita : « quod dicitur, videtur applaudere amicis meis qui diabolo et 
daemonibus dant poenitentiam, quod multa post tempora a Domino visitentur » ; 
sed statim monet ex ambiguitate verbi et. rem»dium poss intelligi et. correp- 
tionem. Similiter aliqui recentiores intelligunt de liberatione quae daemonibus 
sit concedenda per aliquod tempus, ut denuo reguum Dei oppugnent, eo fere 
modo quo in Apocalypsi satanas in carcerem detrusus post mille annos « sol- 
vetur de carcere suo et exibit et seducet gentes » (A»oc. 20, 7; cf. Hitz. Ew. 
Kn. Del. Naeg. Schegg, Net.). Sed, ut iam supra monui, visitari in hoc con- 

textu non potest intelligi nisi de punitione ; in v. 20. 23 ultima catastrophe pro- 
ponitur: non adiiciet terra, ut resurgat i. e. terra pristina quae iniquitate 
possit pollui iam non restituitur ; ergo de alia epocha post iudicium futura, in 
qua denuo daemones potestatem ad augenda peccata exerceant, nullo modo sermo 
esse potest ; in v. 23 regnum Dei eiusque gloria describitur tamquam fructus 
iudicii ; hoc autem regnum ct hanc gloriam victoria parta denuo obfuscari, in- 
terturbari, proinde vietoriam non exhiberi perfectam, nullum adest indicium. 
Praeterea nemo sibi facile persuaserit, rem tanti momenti—de liberatione capti- 
vorum et devictorum—tam obiter dici. Quare recte plerique vocem intelligunt 
de poenis et castigationibus. Attamen quomodo post multos dies dicatur, non 
consentiunt. Multi supplent : post quantumque multos dies adhuc visitabuntur 
i. e. semper et in aeternum (cf. S. Thom. Sanct. Sasb. Est. Lap. Tir. Men. 
Gord.) ; at tale quid supplere audacius est. Ergo nihil aliud relinquitur, nisi ut 
dicamus enuntiari iudicium illud ac visitationem tum fore, postquam diu ma- 
litiam exereuerint ; « etenim, inquit S. Cyr. de daemonibus, a constitutione 
mundi tyrannidem occuparunt nec destiterunt cum divina et secreta maiestate 
bellum gerere ». — 


Non solum terra (v. 19. 20) et qui auctores malitiae fuerunt, dae- 
mones et homines (v. 21. 22) iudicio divino percellentur, verum 
mundus universus adspectabilis commovebitur, dum regnum Dei in 
gloria constituitur v. 23 « et erubescet luna. et confundetur sol, cum 
regnaverit Dominus Deus exercituum in monte Sion et in Ierusalem et 
in conspectu senum suorum fuerit glorificatus » ; — ad ultimum iudi- 
cium signa illa in luna et sole referri, explicite docemur : « sol obscura- 
bitur et luna non dabit lumen suum et stellae cadent de coelo et virtutes 
coelorum commovebuntur » (Matth. 24, 29. Marc. 13, 24. Luc. 21, 25, 
Act. 9, 20; vide quae notavi ad Ioel 2, 31). Sicut v. 6 et v. 14 iudicio 
descripto fructus et effectus eiusdem declaratus est, ita hoc quoque 
loco ad quid iudicium ultimatim tendat additur, scil. ad regnum Dei. 
perfecte constituendum ; hoc vero in eo consistit ut Dominus sit rez et 
tamquam talis ab omnibus agnoscatur et ut omnia eius imperio plene 
sint subiecta et ut coram. senibus eius sit gloria (hebr.) i. e. coram 
electis gloria Dei est manifestata, illi in eius gloriae participationem 
ingressi sunt; labor omnis et molestia praeteriit; nihil aliud coram iis 
est, nihil aliud eos manet nisi gloria. Dicuntur salvati illi (v. 6. 14) 
nomine honore pleno seniores, D'2p?, «pec6ísspor i. e. qui in regno Dei 
tamquam praecipui tribuum et familiarum principes honorantur, ergo in 
Dei consilio principem locum obtinent. Supra v. 15 Dei laudes concinere 
dicuntur salvati, hoc loco Dei gloria illustrari ac beari perhibentur. 
Deum autem regnare in Sion et in. Ierusalem, inde explica quod theo- 
cratiae centrum est in Sion et Ierusalem (cf. 2, 2; 4, 3. Ps. 2, 6; 86, 

3 — vide quae notavi ad Ioel 2, 32. Zach. 19, 2. 4) et hoc regnum per 
iudicia particularia in Sion et exinde in orbe universo conditur; quare 
idem Dei regnum eodem modo per iudicium | universale fundari perhi- 
betur secundum eam rationem vislonis propheticae qua omnia illa 
iudicia in uno conspectu ac complexu proponuntur. Dein eo ipso quod 
Sionis mentio fit, postquam terrae dissolutio aec destructio tanta cum 
epitasi est descripta (v. 19. 20), monemur Sionem intelligi illam in 
nova terra et in novis coelis (cf. Is. 65, 17. 2 Petr. 3, 13) ; unde nostro 
loco praeclare praeformatur notio coelestis lerusalem (de qua Hebr. 13, 
22. Apoc. 21, 2). — Attende quam egregie haec pars absolvatur : post 
iudicii terrores, post terrae destructionem, postquam daemones et pec- 
catores in lacu profundo inclusi et poenis addicti sunt, post mundum 
universum (in luna et sole) perturbatum visio aperitur regnantis Dei et 
gloriae electorum. Hic erit rerum finis : Sion in iudicio redimetur ; haec 
norma iam in universum valere perhibetur. Quare hoc capite particu- 
laria iudicia universali proposito et absolvuntur optime et apte in unam 
quasi notionem ad eundem terminum ac finem concluduntur. 


c) Hymnus salvatorum 25, 4-5, 


Quod vates iam 24, 14. 45 indicaverat, nunc latius prosequitur nobis 
ob oculos ponens quibus animorum sensibus pii gloriam Dei iudicio 
manifestatam et vindicatam celebrent. Canticum fundunt laudis et gra- 
tiarum actionis (S. Cyr. Thom. Sanct.), et, ut adnotat Sasb.: « trac- 
tatus iste (de oneribus gentium et totius mundi) carmine eucharistico 
tamquam epiphonemate clauditur, quod quidem commune habet cum 
tractatu qui est a capite septimo usque ad decimum tertium ». Primum 
quod animos salvatorum ingenti laetitia perfundit est ipsa gloria Dei 
adeo praeclare et eximie manifestata; « coram senibus eius gloria» 
(24, 23) ; unde v. 1 « Domine Deus meus es tu, exaltabo te et confite- 
bor nomini tuo, quoniam fecisti mirabilia, cogitationes antiquas, fide- 
les, amen » ! — id statim efferunt, quod vates iam 2, 41. 177 tamquam 
effectum iudiciis progignendum declaraverat: exaltabitur autem Domi- 
nus solus in die illa; haec exaltatio autem convenientissime tum fit, 
quando homo nomen Dei i. e. id qu0d Deus de se manifestat Deumque 
ipsum laudibus et encomiis celebrat et Dei magnalia admirabundus 
agnoscit. Iudicia Dei et totum ordinem operum Dei et. administrationis 
rerum praedicant et extollunt tamquam miraculum N5D (cf. 9, 4), rem 
stupendam, vires hominum longe excedentem, sola potentia divina effec- 
tam. Ita iure deiectio dicitur regnorum et prostratio hostium theocra- 
iiae, quae quandoque veris effecta est miraculis ; potiore iure id dicitur 

de fundatione regni messianici eiusque victoriis et de ultima rerum con- 
summatione et instauratione coelesti. Haec opera Dei, quae brevi con- 
spectu in cap. 24 oculis prophetae obversabantur, laudantur tamquam con- 
silia Dei a longinquo (hebr.), quae Deus ab aeterno mente concepit et 
iam diu antequam ea opere compleret, cum suis prophetis communica- 
vit; et quia suos ab aeterno dilexit et ab aeterno gloriam adeo 
eximiam praeparavit, affectus amoris eiusque teneritudo in talem Deum 
apud sanctos augeatur oportet. Porro laudantur tamquam fides, veritas 
(hebr.); in iis Deus fidem suam, fidelitatem, veracitatem et veritatem 
"praeclare manifestavit; fide summa stetit promissis; quamvis iniuriis 
peccatorum lacessitus, tamen inconcussa fidelitate et veritate cuncta 
praestitit e& maxima constantia perfecit (cf. Osor. Sanct.). 

Dei consiliis in universum delineatis, uti in se sunt atque in Deo ab 
aeterno exsistunt, ad eorum in opus deductionem et completionem trans- 
eunt laudantes ac primo quidem  prostrationem hostium proferunt 
(v. 2), dein bona salvatis collata laudibus extollunt (v. 4; sim. Malv.); 
v. 9 « quia posuisti civitatem in tunulum, urbem fortem in ruinam, 
domum alienorum ut non sit civitas etl in sempilernum non aedifice- 
lur » ; — i. e. ea quibus inimici confidebant et superbiebant: urbes, 
urbes munitas, palatia (hebr. Deus convertit in acervum lapidum 
(hebr.), in rudera et ruinam, neque unquam iam instaurabuntur ; unde 
sensus facilis et obvius est non unam aliquam civitatem (v. g. Baby- 
lonem, ita Ges. Kn. Calm.  Troch., lerusalem S. lHier.), sed 
quod ipsa iam enumeratione suadetur, omnem urbem inimicam, 
omnem arcem munitam hostium, omne palatium inimicorum a Deo 
esse destructum. Unde LXX bene sensum exprimunt vertenies 
m£Aete, zÍíAewg Oyopáz, item Chald. et Mald. : intelligit omnes nobiles 
civitates quarum excidium ante narravit, vel potius cum Sanct. : « gra- 
tiarum materiam indicat, quod potentes et ad quidlibet audendum pro- 
lectos abiecerit eorumque monumenta magno studio atque impensis 
excitata disturbarit » ; alii urbem dici volunt fere eodem sensu quo 94, 
10 in eaque designari orbem terrarum vel generatim urbem illam 
mundi Deo inimici quae sit symbolum totius potestatis Deo adversariae 
eteius quasi centrum (cf. Sasb. Lap. Men. Tir. Gord. : illa sane est 
quam Augustinus toties in libris de duabus civitatibus opponit civitati 
Dei, civitas impiorum — sim. Drechsl. Del.) ; id quod non re et sensu, 
sed solum modo explicationis grammaticalis a priore acceptione quam 
praeferendam duco recedit. 

Talibus autem victoriis gloria Dei innotescit et cum cognitio Dei sit 
salus et vita, iudicia illa non solum ad poenam infligendam diriguntur, 


verum ad salutem hominum efficiendam. Quod quantopere et quoties a . 
Isaias I — 30. 

vate explicite moneatur, iam saepius notatum est (cf. 14, 1; 16, 5; 
11, 1; 48, 1; 19, 18; 93, 1). Quare in hac Dei laude id quoque 
speciatim effertur, quo salutaris iudiciorum effectus designatur et Deus 
triumphator praedicatur talis qui devictis salutem praestat v. 3 « super 
hoc laudabit te populus fortis, civitas gentium robustarwm timebit te » ; 
— gentes antea truces, viribus ac potentia elatae gloriam Dei iudicis 
edoctae adorant ; civitas, quae modo v. 2 in acervum lapidum convertenda 
dicebatur, Deum timebit; unde manifesto apparet vatem loqui de tali 
destructione qua non ipsum hostium urbiumque excidium, sed solum et 
per se animi hostilis interitus atque abolitio pugnae adversus Deum 
intelligitur. Aliis verbis : ad regnum Dei fundandum non opus est, ut 
gentium regna destruantur qua regna; id unum requiritur, ut Deo 
esse inimica desinant. Deum (mere generatim est Deum cum omni 
reverentia et observantia colere, proin eius observare mandata etc. unde 
timor Dei omnem gignit ac dicit virtutem. Hic vero a timore initium 
capitur, quia in iudicio quam maxime manifestatur Deus timendus ac 
terribilis, timor autem Dei initium est sapientiae. 

Atque electi et salvati id inter maxima Dei magnalia recensent quod 
afflictos et persecutione hostili oppressos erexerit, consolatus sit, quod 
regnum suum a parvis initiis et ex infestatione potentium ad tantum 
splendorem evexerit v. 4 « quia factus es fortitudo pauperi, fortitudo 
egeno in tribulatione sua, spes a turbine, wmbraculum ab aestu; 
spiritus enim robustorum quasi turbo impellens parietem » ; — potentes 
enim deiicit de sede et erigit humiles; cf. 14, 32; indoles est regni 
messianicl, ut pauperes evangelizentur, ut beati praedicentur mites, 
pauperes, lugentes, ii qui persecutionem sustinent; quare consonum 
quoque est, ut in hoc encomio peculiari ratione id Deo laudi vertatur. 
Praeterea prorsus est ad rem, ut electi qui revera veniunt ex magnis 
tribulationibus hane Dei opem benigne praestitam carmine et recorda- 
lione grata celebrent. In exaltatione enim debilium praeclare cernitur 
divinae potentiae sublimitas et lex quaedam generalis gubernationis divi- 
nae. Et quam potenter Deus oppressis opem tulerit, ultimo membro 
declaratur : impetus ferocium sicut imber parietis (hebr.) i. e. conatus 
ferocium tam parum valuerunt sicut imber parieti illisus parietem valet 
evertere;« quomodo enim si ventus impingatur parieti atque pertranseat, 
sic turbo blasphemantium illi nocere non potuit » (S. Hier. sim. RoAl.). 
Ita impotentiam hostium furentium describentes Dei maiestatem lau- 
dant et animorum laetitiam de parta salute produnt. 


Alii comparationem eo sensu accipiunt, ut solum impetus ac furor hostium 
et periculum gravissimum adumbretur : impetum hostium esse ut tempestatem 

n parietem invectam eumque labefactantem et diruentem ; ita Osor. Malv. For. 
Lap. Calm. Troch. Ges. Ros. Kn.; sed turbo vel imber parietis solum est 
imber qui in parietem decidit, non autem qui evertit parietem ; dein parietem 
imbre (Q5) dirui certe non satis est probabile; paulatim utique imbre quoque 
appulso paries capere potest detrimentum ; at comparatione h. l. certe non di- 
citur impetum hostium lente ac sensim sine sensu damnum inferre; quare im- 
potentiam hostium potius delineari censeo. Atque id quidem etiam magis con- 
sonum videtur ad ipsum carmen, quo auxilium Dei efficax adeo laudibus ornatur. 
Alio comparationem inflectit Sanct. : « quia spiritus superborum et potentium 
humiliabis, sicut turbo vehemens qui impellit prosternitque parietem » ; id quod 
a verbis longius abest. Aliis imber parietis tam singularis et a sensu alienus 
visus est, ut relicto pariete vocem retulerint ad ^p frigidus vel ^p frigus et 
imbrem vel turbinem brumalem vel autummnalem explicaverint (cf. Lowth, 
Bauer, Bred.) ; verum parietem iam tuentur Syrus et Chald. cum S. Hier. Sed 
negari nequit imbrem parietis satis singulariter dici et rationem comparationis 
non esse valde obviam ; comparant quidem similem ut aiunt locutionem 9, 3 vir- 
gam humeri ; at virgam impingi humeris servi eo loco satis clarum est, sed cur 


imber parieti allidatur, non ita in aperto est positum. — Multum atextu hebr. 
recedunt h. 1l. LXX '. 


Opem divinam ulterius praedicant v. 8 « sicut aestus in siti tumultum 
alienorum hwmiliabis et quasi calore sub nube torrente propaginem 
fortium marcescere facies.» ; — victoriam Dei et prostrationem hostium 
celebrant; sicut nimio aestu homines conficiuntur et omnia exuruntur, 
ita Deus tumultum et impetum hostium reddit inefficacem, flaccum, 
impotentem eumque enecat; « sicut propago gravissimo torretur aestu 
atque flaccescit, ita tumultum et clamorem alienorum marcescere facies 
et perire » (S. Hier. sim. Malv. Mar. Lap. Men. Schegg). Alerum 
membrum verte ex hebr. (sicul) aestus per umbram nubis (ita) cantus 
triumphalis ferocium  deprimitur (cf. Vat. apud Malv. Rohl. Net. 
Troch.); unde aliqui in priore quoque membro explicant : sicut. Deus 
aestum in loco arido minuere vel reprimere potest, ita quoque impetum 
hostilem (cf. Mald. Kn. Drechsl. Del. Naeg.); at non opus est utroque 
membro comparationem ad unam notionem redigere; qui hymnum 
concinunt, laetitia exsultant; unde potius varietas quaedam compara-. 
tionum exspectanda est et velox transitus, uti in versione S. Hier. bene 
exprimitur. 


d) Bonorum divinorum communicatio 25, 6-12. 


Carmine laudis persoluto sacer vates distinctius prosequitur quod 


——————————————— 


1. Iam S. Hier. notat : « iuxta LXX interpretes non dico sensum sed verborum ordinem 
et consequentiam in hoc loco reporire non potui ». 

24, 93 de regno Dei in Sion et Ierusalem indicaverat; ostendit namque 
quomodo Deus suis regnum beatitatis praeparaverit eosque suis bonis 
ditet; unde sicut carmen ad 24, 14. 415, ita haec pars arcte ad 24, 93 
adnectitur : 6 « Et faciet Dominus exercituum. omnibus populis in 
monte hoc convivium pinguium,conviviumvindemiae, pinguium medulla- 
torum, vindemiae defaecatae » ; — cur mons Sion commemoretur, vide 
ad 94, 93 et 2, 2. Ibi bonorum divinorum participes redduntur populi 
omnes. Exhibetur ista participatio per convivium ad quod Deus amicos 
suos et familiares adhibet et quo lautissima quaeque apponuntur : con- 
vivium pinguium, convivium vini meri, pinguium medullatorum, vini 
percolati (hebr.) i. e. cibus potusque quam maxime exquisitus et 
abundans; « inter pinguia maxime laudantur medullata et inter vina 
purum ac defaecatum praestantissimum est » (Est. sim. ex hebr. Vat. 
Mald. Malv. Mar. Sanct); vinum in hebr. intelligitur quod diu 
faecibus incubuit et proin vetustissimum est ac nobilissimum. Idem 
convivii symbolum habes Prov. 9, 2. Ps. 21, 2'1. 30; 22, 5. Is. 55, 1; 
65, 13 et praesertim Matth. 29, 4. Luc. 14, 16. Cum Deus ad 
mensam suam invitet, maximum edit amicitiae ac familiaritatis docu- 
mentum. Id iam aliqua parte exprimitur in epulis sacrificalibus quae 
celebrabantur ad bonorum divinorum communicationem repraesentandam 
et familiare illud commercium adumbrandum quo Deus culpa dimissa 
iam cum suis utebatur. Sed notatu dignum est, hoc loco epulas exhiberi 
multo insigniores ; nam eae partes amicis Dei proponuntur accumbentibus 
quae in sacrificiis soli Deo reservandae, consecrandae, offerendae erant 
(cf. Num. 6, 11; 15, 5 etc.); unde Deus quam maxime perhibetur ex 
suis bonis amicos suos alere summoque honore convivas suos exor- 
nare. 

Aptam ct amplissimam huius symboli significationem ipsa docemur 
impletione. Nam utut verum est bona adumbrari messianica eaque 
uberrima et abundantissima (cf. Mald. Sa, Mar. Osor. Pint.), ita 
tamen in peculiari hac ratione quod partes in sacrificio oblatae in cibum 
proponuntur aliquid mysterii latere nemo facile negaverit, praecipue 
cum attenderit in novo foedere ipsam sacratissimam Victimam in epulis 
sacrificalibus comedendam tradi fidelibus. Unde S. Cyr. explicat : « per 
vinum mysticam eulogiam et incruenti sacrificii modum significat, quod 
in saeris ecclesiis consuevimus adimplere », sim. Euseb. ad h. l. et 
etiam clarius in demonstratione evang. 1, 10 (M. 92, 92)! ; sim. 
S. Thom. Malv. For. Salmeron (opp. t. 9 tract. 9) Net. — Quod alii 


1. Complures aliorum locos recenset Tailhan in Analysi bibl. Kitber I p. 366. 

de coelesti convivio et aeterna. beatitate explicant (Sanct. Sasb. Est. 
Lap. Men. Tir.), primo aspectu magis consentaneum et contextui 
aptum videri potest, cum propheta a 94, 19 seq. de ultimo iudicio 
egerit. At utut hoc verum est, tamen non est oblivioni dandum, 
vatem non ita ultimum iudicium ob oculos habere, ut ad id unum omnia 
redigi possint, verum potius iudicium Dei depingere in universum, uti 
supra iam ad cap. 24 monui. Idque etiam hoc loco considerari oportere 
satis elucet ex v. 3, in quo talis iudicii fructus et effectus describitur, 
qui proxime et per se ultimo iudicio non conveniat. Idem advertere debebis 
etiam pro subsequentibus. Quae cum ita sint, ex contextu non prohi- 
bemur assumere describi convivium quod in regno messianico populis 
paratur iudiciis illis in gentes devolutis quibus regnum messianicum ex 
visione prophetica est praeparandum et introducendum (cf. 10, 34; 
14,1; 11,1; 18, 1; 66, 15. Age. 2, 1. Dan. 2, 44). Sed cum propheta id 
potissimum agat, ut iudicium Dei in se ab omni tempore absolutum 
delineet, prout mente et cogitatione notio iudicii ex singulis colligi potest 
universalis quaedam et omnia complectens, fortasse ii rem bene decla- 
rant, qui convivium hoc eodem sensu generali accipiunt quo communicatio 
bonorum divinorum in se intelligitur expressa, prout et hisce in terris 
et demum in coelesti patria futura sit (cf. S. Hier. Gord. Pint. Calm.). 
Notio et symbolum convivii ad utrumque modum perfecte adaptatur et 
pro diversitate conditionis utraque communicatio apte ad tale symbolum 
revocatur, uti etiam in s. literis novi foederis fieri manifestum est. 

Ad tale autem convivium, ad bonorum divinorum communicationem 
efficaciter vocat nationes Deus, suis nimirum iudiciis auferens stuporem 
animorum et ignorantiam rerum divinarum v. 1 « e£. praecipitabit in 
monte isto faciem vinculi colligati super omnes populos et telam quam. 
orditus est super omnes nationes » ; — hebr. in ultimo membro ef vela- 
men quod velatum est (impositum) super omnes gentes ; vinculum illud 
vel ex hebr. iegumentum et velamen animorum est obcaecatio; haec 
tollitur in monte, qui est theocratiae sedes ac centrum i. e. Deus. dum 
regnum suum stabilit, cognitionem sui et desiderium rerum divinarum 
populis tribuit ; cf. 11, 9; antea permisit gentes ingredi vias suas, nunc 
vero tempora huius ignorantiae despiciens (Act. 11, 30) lucem  cogni- 
tionis suae discussis tenebris omnibus affundit. Cognitio Dei et univer- 
salis et maior ratione constanti attribuitur tempori messianico. Vela- 
mine illo ablato (cf. 2 Cor. 3, 16) participes erunt divini convivii, quo 
vita sempiterna, beatitas summa et summus honor convivis praestatur 
v. 8 « praecipitabit mortem in sempiternum et auferet Dominus Deus 
lacrimam ab omni facie et opprobrium populi sui auferet de universa 
terra, quia Dominus locutus est » ; — in convivio illo adest. pignus et 

alimentum vitae aeternae, nutrimentum vitae spiritualis et. gratiae, 
quae demum vita etiam corporis suscitati gloriosi absolvenda est; in eo 
Deus tribuit veram animorum consolationem, alacritatem, laetitiam 
suisque millies ac millies quae in servitio divino sustinuerint incom- 
moda recompensat mira suavitate ; opprobriwm populi Dei est subiectio, 
qua propter peccata gentibus conculcandus tradebatur, et sunt variae 
punitiones propter infidelitatem inflictae; cum novus populus sanctus 
sit futurus, etiam vero honore fulgebit et honor permagnus iam in eo 
cernitur quod sint convivae Dei quibus lautissima quaeque a Deo appo- 
nuntur. Quantopere tria haec praesto sint et communicentur in s. 
eucharistia non tam expositione quam pila indiget meditatione. Adest 
valentissimum adversus op»robrium remedium, quia eo pane sanctitas 
alitur, confortatur et stabilis reddita miro modo augetur, sanctitas 
autem gloriae est radix et mensura. 

Atque quibus animorum sensibus convivae Dei bonis illis fruuntur ? 
Gratis animis salutem divinam et gaudia praedicant v. 9 « et dices in 
die illa :ecce Deus nosler iste, exspectavimus eum et salvabit nos; iste 
Dominus, sustinuimus eum, exsultabimus et. laetabimur in salutari 
eius » ; — sustinere ilem est ac fiduciam ponere, cum spe et fiducia 
Dei opem ardenter desiderare et exspectare ; hebr. verte confidimus 
in ewn ut nos servaret... exsultemus et laetemur de salute eius! Quam 
bonus ac suavissit Dominus experiuntur ; quare laetabundi repetito 
exclamant et inter se ad laetitiam adhortantur. Hoc gaudium in salute a 
Domino praestita et in aeternum praestanda innititur, qua contra omnes 
inimicorum conatus et insidias in tuto collocantur v. 10 « quia requie- 
scet manus Domini in monte isto et triturabitur Moab sub eo, sicut terun- 
tur paleae in plaustro » ; — hebr. sicut stramen trituratur in sterquili- 
nium (cf. For. Mald. Mar. Malv. et recentiores); sub eo i. e. conculca- 

buntur adversarii in loco suo, ubicumque fuerint (Malv.). Manus Domini 
designat auxilium, operationem, gubernationem divinam, totum ordi- 
nem providentiae simul cum Dei ope semper parata ; requiescere signi- 
ficat illam Dei potentissimi administrationem adfore non ad breve tem- 
pus, verum continuo, ita ut potentia et auxilium Dei nullo modo separari 
. possit a theocratia (cf. Mald.); est praeformatio illius verbi Domini : 
portae inferi non praevalebunt adversus eam. Comparatione plena de- 
structio et impotentia hostium declaratur. Ipsam comparationem ex usu 
Palaestinensium ita explicat S. Hier. : « hoc iuxta ritum loquitur 
Palaestinae et multarum orientis provinciarum quae ob pratorum et feni 
penuriam paleas praeparant esui animantium. Sunt autem carpenta fer- 
rata, rotis per medium in serrarum modum se volventibus, quae stipu- 
lam conterunt et comminuunt in paleas. Quomodo igitur plaustris ferra- 

tis paleae conteruntur, sic conteretur Moab, ut nihil in eo integri rema- 
neat ». Textu hebr. etiam magis exprimitur quanta cum ignominia peni- 
tus potentia hostilis destruatur. S. Hier. in sua versione magis secu- 
tus esse videtur LXX v &áyá£a«;. Cum convivium in monte Sion omnibus 
populis praeparetur, cum Moab iam 16, 5 ad salutem in Sion quaeren- 
dam remiserit vates (insuper cf. 2, 2 etc.), elucet non omnem gentem 
moabiticam ut Deo perpetuo inimicam et proinde conterendam exhiberi, 
verum eos solum qui indolem moabiticam in se exprimant expressamque 
pertinaciter retineant. Quae autem sit indoles moabitica, ex iis quae cap. 
18 et 16 reprehunduntur et ex inimicitiis continuis et pessimis insidiis 
quas Moabitae Israelitis struxerunt (cf. Num. 95, 2 seq. Ios. 24,9. 9 . 
Reg. 8, 2. 4 Reg. 1, 1. 2 Par. 20 etc.), facile colligitur. Unde hoc loco 
Moab non ponitur ut natio quaedam singularis, sed ut eo nomine ii 
designentur qui inimici theocratiae a Deo sint reprimendi (cf. cap. 34 et 
63 Edom); sumitur ergo, ut S. Cyr. dicit ex una regione exemplum, 
quo quales hostes Dei sint discamus, vel ut S. Hier : « nominatur Moab 
qui fuit inimicus Israelin tantum ut faceret eos fornicari cum Madia- 
nitis et consecrari idolo Beelphegor.... atque ex uno idolo et daemone 
qui huic idolo praesidebat omnes indicat contrarias fortitudines humi- 
liandas et deducendas in tartarum et instar pulveris conterendas ». 

Atque quantumcumque inimici se manui ultrici ac. victrici Dei sub- 
ducere conabuntur, nihil proficient v. 14 « et. extendet manus suas. sub 
eo sicut extendit natans ad natandum, et humiliabit gloriam eius cum 
allisione manuum eius » ; — hebr. extendit manus suas in medio eius 
vel in eo scil. in sterquilinio, in fimeto, in aquis illis sordidis in quibus 
Moab trituratur; conatur ergo enatare, sese oppressioni et. demersioni 
eripere, at frustra ; Deus fastum Moab supprimet, manus eius allidet et 
conteret et ita natatori illi evadendi viam occludet. Comparatione igitur 
conamina indicantur et varia artificia quibus inimici theocratiae eam 
oppugnabunt et Dei voluntati obsistent — at irrito conatu; ipsis cona- 
minibus maiora damna et maius opprobrium sibi infligent. Unde doce- 
mur fore ut theocratia non careat oppugnationibus, sed simul illas 
minime praevalituras adversus eam ; de utraque re vide Is. 49, 24; 51, 
93; 60, 12. Ier. 30, 16. Ioel 2, 30; 3, 4. Mich. 4, 13; 5, 5. Soph. 3, 
19. Zach. 9, 13-11; 12, 3 seq. — Indolem inimicorum depingi etiam ex 
altero membro constat, in quo fastus superbiaque commemoratur et 
conamina vel artificia manuum (cf. hebr.). 


Hebr. *"! T2?N; vox nzN explicanda erit ex 2*N nectere, insidias struere ; 


proin de nexibus, vel insidiis manuum ; ergo uti ipsa comparatione exigitur, de cona- 
minibus et artificiis quibus is qui in aquis submergitur se periculo eripere studet. Ita 

vocem quoque explicant vel de conaminibus Km. vel de artificis ac dolis plures apud 
Malv. Net. Rohl. Troch. Hits. Drechsl. Del. Naeg.; ali vertunt cum. cubitis; ita 
Vat. Mald. Mar. sim. Ewald, Eichhorn (qui etiam non fastum, sed tergum humiliari 
vult) ; varia vide apud Malv. Ros. Ges. 


Alia imagine prostrationem inimicorum vates delineat v. 12 « et mu- 
nimenta sublimium murorum tuorum concident et. humiliabuntur et 
detrahentur in terram usque ad pulverem » ; — in allocutione quae su- 
bito fit triumphus ac iubilatio de victoria depingitur ; in hebr. uti v. 10. 
41 Deus ut victor ac triumphator describitur deiicit, prosternit, detur- 
bat in. terram usque ad pulverem i. e. ut munitio sublimitatis murorum 
(hebr.) redigatur in pulverem, penitus destruatur. Ergo quanto altius ac 
superbius se erexerint contra Deum, eo profundiore ruina concident. 
Victoria igitur Dei delineatur norma generali eiusque triumphus, qui re- 
vera adest post, unumquodque iudicium et modo perfectissimo post ul- 
timum conspicietur. Eo autem quod salvati magnalia Dei canticis cele- 
brant, etiam indicatur semper eos adfore qui in rerum cursu consilia 
divina comprehendant et administrationem Dei debitis laudibus prose- 
quantur. Deiectionem hosjium S. Cyr. h. l. de cessatione idololatriae 
explicat : « ceciderunt fana et omnia quae in templis erant sublata e 
medio, nec sunt arae amplius, non sacrificia, non incantamenta, non hi 
qui erroris ludibria exercebant ; omnia vero per Christum cessarunt ex- 
ortaque est hominibus terram incolentibus lux veritatis, invaluitque sol 
iustitiae corda credentium in ipsum collustrans ». 


e) Iustorum iubilus de exaltatione 26, 1-11. 


Hoc quoque carmine id agitur, ut salutis divinae excellentia nobis de- 
nuo commendetur. Proponuntur enim nobis iusti qui ea salute potiti ex 
laetissimis et maxime incitatis animi affectionibus carmen hoc laudis et 
exsultationis fundunt. Uti fit in magnis animi commotionibus et in mate- 
ria qua affectus varii excitentur oportet, carmen ipsum liberius incedit, 
ab alio ad alium affectum transit, modo de salute parta gaudet, modo 
de periculo ablato sibi gratulatur, tum Deum exaltat, tum sibi faustis- 
sima quaeque promittit. Ita enim ab aliis ad alia celeri quodam cursu, 
minime quaesito, properans optime ipsas animorum affectiones depingit 
et exprimit, quibus iusti magnalia Dei consalutant. Apte For. : « Dei 
vietoriam animo volvens propheta et novam Ierusalem animo contempla- 
tus vastata illa impiorum hominum et honicidarum civitate canticum 
prophetico more adnectit » : v. 4 « In die illa cantabitur canticum 
illud in terra. Iuda : urbs. fortitudinis nostrae Sion, Salvator ponetur 

in ea murus et antemurale » ; — hebr. urbs fortitudinis nobis, salutem 
ponit muros et antemurale i. e. iubilant quod iam habeant urbem fir- 
mam ac tutam, urbem roboris, novam scil. Ierusalem ; quae salutem 
habeat tamquam muros et propugnacula, cui ergo nullus hostium noce- 
re iam potest et quae omnes incolas beatos reddit. Salus ipsa vel quod 
idem est ipse Deus auctor salutis sese urbis defensorem praestabit ; du- 
pliciter i. e. multipliciter urbem protectione cinget. Ergo haec urbs ex- 
pugnari non poterit. Ipsa haec exclamatio wrbs fortitudinis nobis opti- 
mum dat responsum ad 25, 11. 12. S?on in vulg. additur tamquam in- 
terpretamentum neque tamen adest in hebr. apud LXX, Syrum, neque 
in commentario S. Hier. neque apud Chald. ; aptius et concinnius po- 
nitur Salvator in altero membro (cf. Osor. Sanct. Malv. Mar. Lap. Tir. 
Calm.) ; ita parallelismo consulitur et sensus exoritur ad hebr. et grae- 
cum consentaneus : ipse Deus est murus qui nos undique custodiendo 
circumdat ; cf. Zach. 9, 5. Dicitur terra fuda eodem fere modo, ut 24, 
93 et 25, 6 de monte Sion sermo est ; ibi theocratia radices suas ha- 
bet; inde propagatur et diffunditur; ergo vice versa, ubicumque 
theocratia consistit, regio Iuda creatur. 

Iam si Sion talem praebet opem et salutem, cives sionitici omnes in- 
vitant, ut ad eam urbem accedant v. 2 « aperite portas et ingrediatur 
gens iusta, custodiens veritatem » ; — omnes enim populi vocantur (cf. 
9, 9 ; 95, 6) et iusti huic vocationi omnium gentium et earum ad popu- 
lum Dei aggregationi desiderio ardenti obviam feruntur. In nova Sion 
adest iustitia, fidelitas inconcussa ; cf. 1, 26 ; 2, 8; 4, 3 ; 11, 9 et sae- 
pissime in altera parte ; antea foedere violato fidem fregerunt, non ita 
instauratione facta. Unde memores temporum antiquorum magis prae- 
sentem beatitatem extollunt v. 3 « vetus error abiit ; servabis pacem, 
pacem, quia in te speravimus » ; —iam Sion ad normam divinam exacta 
est ; populus in ea inhabitat sanctus ; error vetus, quo a Deo declinatum 
est et auxilium expetitum ab alienigenis, abiit ; peccata fontes fecundis- 
simi omnium malorum deleta sunt ; unde Deus abundantissimam suam 
pacem potest communicare iis qui iam in eo solo spem omnem collocant 
neutiquam ad extraneos deflectentes. Videmus ergo vatem statum, con- 
ditionem, affectiones iustorum ita describere, ut in iis simul praeclaris- 
sima documenta enuntientur et vivide proponantur eorum, quae in ae- 
qualium animis quam maxime insidere exoptat et in opus deduci. Hebr. 
intellige /ndolem (cogitationem) firmalam servabis in pace i. e. novus 
populus Sion indolem habet firmam et fixam in iustitia, iam non clau- 
dicat in duas partes ; huic autem firmae fidelitati respondet pax stabilis, 
imperturbata, abundans ; ita in novo populo imago quaedam relucet ac 
similitudo cám Iahve qui est Deus foederis fidelissimus, immutabilis. 

S. Hier. ad suam versionem scribit : « hebraice jeser samuch (420 x"), quod 


Aquila et Symmachus similiter transtulerunt ssp Ernpsiouivov hoc est: error noster 
ablatus cst, sive cogitatio nostra firmala est, quae prius inter te et idola fluctuabat, ut 
nequaquam eireumferamur omni vento doctrinae, sed in te Dominum Salvatorem tota 
inente eredamus. Pro quo nos, ut sensus manifestior fieret, transtulimus vetus error 
abiit »; at stalim pergit : « et quia cogitatio nostra firmata est, propterea servabis 
nobis pacem »; el hoc sensum textus hebr. plane reddit. Intellexit ergo S. JJier. 
veterem errorem fluetuationem illam mentis, quam cum cogitatione firmata ablatam 
cerneret, errorem abiisse inlerpretatus est. — Secundum Epiphanium * Aquila verüit 
z)ácpx Eocnpryuivoy (ef. M. 16, 1759). Alii ità vertunt hebr. : cogitatio fixa, servabis 
paeem i. e. hoc tuum consilium est firmum et fixum, hacc libi stat sententia, ut spe- 
ranlibus in te pacem conserves (Mald. Mar. Calm. Hitz. Drechsl. Cheyne), vel nobis 
firnium fixumque est sperare (cf. Sanct. Malv.). At prius parum dicit, quia decretum 
Dei pacem dandi piis non tum demum conditum est, sed semper exstitit ; neque alte- 
rum placet, quod ne verbis quidem satis congruit. Alii vertunt : aedificium firmatum 
servabis incolume (Vel.), ut rem firmam servabis pacem (Naeg.), vel etiam : eum qui 
mente firma est incolumem servabis (In.), sed hisce vel vox vel collocatio vocis mini- 
me favet. Bred.verba ca refert ad antecedentia : gens custodiens.. indolem firmatam. 


Hanc indolem in Deo firmam fixamque ut eminenti modo prodant 
inter se hortantur etiam in subseq. ex hebr. sperate in lahve; in vetere 
foedere saepe a spe divina ad foedera cum extraneis defluxerunt; unde 
in novo rerum statu unice Deo adhaereri et in eo omnem reponi 
fiduciam qui solus esse possit auxiliator asserunt v. 4 « sperastis in 
Domino in saeculis aeternis, in Domino Deo forti in perpetuum »; 
— hebr. quia in Iah Iahve saxum saeculorum; ipsis Dei nominibus 
fundamentum spei immotum continetur; de Iahve vide ad Os. 2, 20; 
19, 5. Ioel 2, 32; saxum YS Deus saepius appellatur, quippe qui sit 
tutissimum praesidium sui populi et fundamentum immutabile atque 
immobile, cui theocratia innititur; saxum enim vel rupes quam maxime 
menti ingerit. speciem firmitatis, soliditatis inconcussae, perpetuitatis 
(cL Deut. 39, 45. 37. P&. 48, 3. 1215 19, 15; 28, 41 18, 26; 89, 91 
hebr. etc.). Atque huius protectionis specimen praeclarissimum edidit 
Deus in deiectione inimicorum ; quare id opus Dei celebrant v. 5 « quia 
incurvabit habitantes in excelso, civitatem sublimem | humiliabit; 
humiliabit usque ad. terram, detrahet. eam usque ad. pulverem ; v. 6 
conculcabit eam pes, pedes pawperis, gressus egenorum »; — non 
tempora futura explica ex hebr. sed praeterita vel praesentia, quibus 
Dei facinora praesentia sistuntur laudantibus. Ea autem longiore 


1. Epiphanius hanc affert textus hebr. trausscriptionem graecam . 1e5pó cp10, 0262 ca- 
»» cxi, Xrdx/ Bxvóoo et v. &: Bexob Ba8wvyxt à6000, yigxix àOovxt cop c»Xsyusi; 
vide Field, Origen. Hexapl. II p. 4i4. Aq. vortit : üt £v x xopi zSptoz ó oxepecaz tobc 
o yxz. 

enumeratione praedicant ostendentes, quanti ea aestiment et quant- 
opere singulorum memoriam gerant animis impressam. Civitatem 
intellige, sicut 23, 2; 94, 10; de locutione vide 93, 19. Ad iubilum 
iustorum quam maxime spectat, ut populus Dei qui videbatur nationi- 
bus superbis adeo vilis et contemptus in victoriae societatem a Deo 
assumatur, ut scil. Deus infirma mundi elegisse dicatur et per ea 
confudisse fortia; quare cum laeta repetitione efferunt ürbem magnifi- 
cam conculeatam esse pedibus pauperum, gressibus egenorum ! En, 
deposuit potentes de sede et exaltavit humiles; cf. 14, 39; 95, 4. 

Quantopere differt sors pauperum illorum a ruina civitatis sublimis ! 
V. 'l « semita iusti recta est, rectus callis iusti ad. ambulandum » ; — 
via eius non ad praecipitia ducit, sed plana est, ita ut facile et tuto 
incedat; eum ducit Dominus ne impingat; unde in hebr. rectam 
complanas orbitam iusti; cf. Prov. 3, 6; 11, 5; Deus ipse removet 
obstacula, emollit aspera, dura aufert, ut iustus suaviter incedere 
possit, Id iusti ex periculis erepti Deo laudi vertunt et in se ipsis 
experti! sunt. Verum eandem fidem ac spem semper tempore 
tribulationum firmiter retinuerunt; quare ea fide armati excelsos 
gerebant animos v. 8 « et in semita iudiciorum tuorum Domine 
sustinuimus te; nomen (twm et memoriale tuum in desiderio 
animae »; — illos non latuit per iudicia divinitus immissa procurari 
salutem; quare cum iudicia ingruerent, in ea quasi via Dominum 
auxiliatorem et salvatorem venturum exspectabant; cum gaudio 
recordantur et cum grato animo recolunt, quomodo in tempore 
iudiciorum nomen. Dei i. e. Deus ipse fidelissimus atque immutabilis 
promissionum sponsor et «memoria eius, recordatio Dei salvatoris 
intimo affectu et desiderio cordis ipsorum animis fuerit impressa ; ecce, 
quam praeclara documenta vates tradat in hac iustorum descriptione, 
quid in rerum angustiis ob oculos habere oporteat ! 

Et quanto desiderio in mediis tribulationibus animati fuerint et 
gloriosam illam Dei manifestationem et salutem expetierint, iam in 
singulis quibusque vates accuratius describit v. 9 « «nima mea 
desideravit te in nocte, sed et spiritu meo in praecordiis meis: de mane 
vigilabo ad te »; — totum hominem maximo illo desiderio urgeri 
sententia dicit; spiritu meo in medio mei cupide te quaesivi (hebr.); 
partem inferiorem et superiorem animae intime affici et suo quamque 
modo versus Deum impelli voces declarant. Intellige &octem de nocte 
tribulationis, uti 21, 11; ita ex hebr.' ; mane vigilare . explica sicuti 


1. Nam illa allusio quae forte iu. verbo amv cupide quaerere habetur ad nv aurora, 
tamen nimis debilis est, ut tuto verti possit : mane quaeram te; praesertim quia verbum 
4nv satis in usu est ; cf. Prov. 1, 28; 7, 13 ; 13, 24. Iob 8, 5; 24, 5. Ps. 63, 2. Os. 5, 15. 

phrasin mane consurgere et mittere i. e. sedulo et magno studio, cura 
et sedulitate eximia. Tanto autem desiderio tenebantur, quia quid 
praeclari ex iudiciis secuturum sit, bene perspectum habebant : « cum 
feceris. iudicia tua in terra, iustitiam discent habitatores orbis » ; — 
ecce divinam illam praedicant normam : Sion, orbis in iudicio redime- 
tur, et quia eum rerum statum quem Deus vult (— haec est demum 
vera et plena iustitia —) etiam ipsi hisce in terris consistere expetunt, 
id autem fieri posse per iudicia et divinas castigationes intelligunt, 
ideirco in ipsa periodo tribulationum hac se cogitatione erigebant et 
consolabantur, hac molestias et aerumnas emolliebant divino consilio 
cum laeta spe acquiescentes. Tantum vero bonum ex castigationibus 
originem ducere ulteriore consideratione rem a contrario perpendentes 
proponunt ex communi omnium experientia qua patet impium dum 
prospere agit nihil curare de Deo vel de iustitia: v. 10 « misereamur 
impio et non discet iustitiam; in terra sanctorum. iniqua gessit et 
non videbit gloriam Domini » ; — i. e. « iuste desidero iudicium tuum 
et scelestorum punitionem; nam dum illis parcitur, deteriores fiunt » 
(Men. sim. Sanct. Sasb. Pint. Mald. et plerique); « finge, inquit, 
improbum non puniri quin immo bene habere et beneficiis affici, actum 
est; scito nunquam ad sanam mentem rediturum » (For.); vérum ad 
maiora mala perpetranda se accinget audacter; in terra rectitudinum 
(For. Mald. Vat. Mar. Malv.) i. e. in ea regione ubi leges iusti et veri 
notae sunt et ab aliis servantur, inique et perverse agit; « exaggerat 
scelus impii dicens esse inter viros et sanctos admissum » (Pint.); 
malum enim est inter pravos peccari, peius inter bonos et sancios 
(Mar.), cum tamen rectitudines palam sint propositae. lta autem agens 
nullo modo reverentia quadam vel timore maiestatis vel sublimi- 
tatis (hebr.) Dei tangitur; non videti. e. ncn advertit, non considerat, 
sed negligit atque spernit. 

Immo, ita pergitur in hebr., etiam magnam maiestatis divinae mani- 
festationem non advertere volebant impii; quare iam exoptandum, ut 
nune experiantur, quanto zelo Deus pro suo populo rem sit acturus et 
scelera vindicaturus ; nam v. 41 in hebr. Domine exaltata est manus 
tua neque tamen vident ; videbunt (et confundentur) zelum pro populo, 
ignis adversarios tuos devorabit; vel etiam : videbunt et confundentur! 
zelus pro populo, immo ignis adversarios tuos devorabit; sed communiter 
prius sequuntur. Manus Dei, Dei potentia et ratio gubernandi in rebus 
populi electi semper erat manifesta, verum impii sensibus obtusi id adver- 
tere minime volebant; quare certam perniciem illis annuntiat; in magnis 
ilis iudieiis volentes nolentes videbunt et in se experientur, sed 
cum magna sua confusione, quomodo Deus maximo zelo et magna amoris 

aemulatione (cf. ad 9, 7. Ioel 2, 48. Zach. 1, 14) pro populo suo sit 
pugnaturus. Neque multum ab hoc sensu recedit vulg. v. 11 « Domine 
exaltetur manus tua. et mon videant! videant et confundentur. zelan- 
tes. populi et. ignis. hostes tuos devoret »! — indignatio enuntiatur 
iustorum ea imprecatione, ut impii ab initio non advertentes ad Dei 
iudicia demum maiore illorum severitate perstringantur; dicuntur 
zelantes populi eo scil. sensu quo apostolus dicit : aemulantur vos non 
bene (Gal. 4, 1'1). Talis ergo exitus iudiciorum appetebatur a iustis; pro 
impiis vel interitum vel ut discant iustitiam (v. 9) exspectabant. Quid 
ipsi pro se desideraverint et quibus animorum affectionibus iudicium 
Dei devolvi viderint, in parte subsequenti explicant. 


Cum in v. 9 singulari uumero dicatur anima mea etc., aliqui eam partem 
iam non ad canticum iustorum referendam esse censuerunt, sed ita accipi volunt, 
ut ipse Isaias suos animi sensus prodat. Ita Sanct. et inter recentiores Hitz. Kn. 
aliique. At iuremerito plerique tenent etiam haec ad.canticum pertinere. Nam 
bene describuntur et exprimuntur sensus et affectiones iustorum, quibus Dei 
iudicia opperiebantur, atque ad conditionem carminis lyrici prorsus accommo- 
datum est, ut illius temporis angustiis pleni sensus recolant. Insuper a v. 12 
certissime idem canticum continuatur ; ergo si non aperta necessitate cogimur, 
etiam pars interiecta non erit a carmine avellenda. Sed tantum abest ut talis 
adsit necessitas, ut quae ibi dicantur, optime ad carminis rationem conveniant. 
Neque mutatio illa qua dicitur anima mea tanta est, ut propter eam carmen 
interrumpatur. Transitus enim talis satis est frequens atque bene h. 1. inservit, 
ut vividius affectiones depingantur, dum unusquisque loquens pro se et per se 
inducatur. 

In hisce versibus S. Hier. cernit dialogum inter Deum et prophetam hunc in 
modum : advertit vates : « quamdiu non exerees iudicia tua super terram et nec 
bonis bona nec malis retribuis mala, iustitia tua, o Deus, ignoratur in terra ; 
eum autem in iudicii die pro qualitate operum unicuique reddideris quod me- 
retur, tunc iustitia tua cognoscetur in orbe terrarum » ; ad quod respondet Do- 
minus : misereamur impio ; « et est sensus : magis impius misericordiam con- 
sequatur et discat clementiam meam » ; at reponit propheta « ex persona hu- 
manae impatientiae : ef non discet iustitiam; estque sensus : et quomodo poterit 
iuam nosse iustitiam, si tantum clementiam fuerit expertus ? redditque causas 
quare eum velit Dei iustitiam discere »; rursum autem Dominus sententiam 
temperaus et non videat, inquit, sive non videbit gloriam Domini i. e. sufficit 
ei pro universa poena, quod me cum sanctis meis non videbit in mea maiestate 
regnantem ; respondet propheta : exaltetur manus tua et non videant ; cui Do- 
minus reponit : videant magis et confundantur. — Séd talis dialogus, cuius 
nullum apud prophetam vestigium, et carmen importune interrumpit et artifi- 
ciosius et subtilius fingitur. 

Alii v. 10 ita concipiunt : si impius benigne habeatur qui non didicit iustitiam, 

perverse aget et Dei gloria non agnoscetur (cf. Drechsl.); at haec explicatio 
verbis non satis congruit; nam quid sibi vult otiosum illud qui non didicit ius- 
tiliam ? si enim est impius, id per se intelligitur, neque ulla cernitur ratio, cur 
' qui supplendum sit; dein arbitrarie in ultima sententia novum introducitur 
subiectum grammaticale, cum in textu hebr. habeatur perverse aget et mon 
respicit maiestatem. Dei scil. idem ille impius. Insuper quod vult Drechsl. 
sensum esse : illo casu supposito non fore ut regnum Dei unquam erigatur et 
gloria Dei manifestetur, et illatio est longius petita et praemissis amplior et 
vix ad indolem carminis facta. Hoc totum autem carmen esse, neque carmen 
finiendum esse cum v. 2, satis supra dictum est et argumento proposito com- 
ruendatur. 


f) Iustorum iubilus de ope et spe praeclara 26, 42-19. 


Recoluerunt iusti quid ratione habita impiorum de iudiciis Dei sense- 
rint. lam memoria volvunt (antithetum est praecedentis membri, 
Mald.), quomodo ipsi turbinem iudiciorum appropinquantem et irruen- 
tem exceperint. Cum spe et obsecratione felicem exitum et salutem 
sibi sunt polliciti v. 12. « Domine dabis pacem nobis; omnia enim 
opera nostra operatus es nobis » ; — pacem pro se fore imperturbatam 
invicte sperant et eam spem ex iis reddunt vividam, quae Deus eousque 
mirabilia pro suis gessit; quaecumque enim nobis evenerunt, a te 
evenerunt (Men. Sanct.) maximis iam beneficiis potiti per omnem 
rerum israeliticarum cursum habent pignus operum ac beneficiorum ma- 
iorum et hac spe sese consolabantur. Neque frustra. Nam iterum experti 
suntopus Dei; unde v. 13 « Domine Deus noster, possederunt nos 
domini absque te; tantum inm te recordemur mominis tui »; — 
oppressionem ab inimicis illatam sola ope divina excusserunt; unde 
iubilantes confitentur : solum per te stat, ut nomen tuum cum laude 
praedicemus; in Deo quasi constituti, eius ope circumdati et fulti id 
obtinuerunt, ut iam cum cantico nomen Dei extollant. Domini absque te 
alieni sunt dominatores et inimici Deo qui populum Dei quasi Deo eri- 
pere et Deo seposito in illum dominari et tyrannidem exercere cona- 
bantur. Solus Deus populum suum sibi et suae ditioni restituit ; unde 
vero et proprio sensu dicunt in te nomen tuum celebramus, et simul hac 
locutione optime illustrant quod modo laudantes extulerunt*: omnia 
Opera operatus es nobis. 

Et in hac pace et in nominis Dei laude iam plane tuti et securi sunt ; 
Deus enim oppressores, dominos illos absque Deo, morti tradidit, eorum 
vim plane contrivit; unde v. 44 « morientes non vivant, gigantes non 
resurgant ; propterea, visitasli et contrivisti eos. et perdidisti omnem 

memoriam eorum »; — verte hebr. per simplex futurum : mortui non 
vivent, wmbrae non resurgent, uti S. Hier. ipse ad h.l. adnotat : 
« Symmachus more suo manifestius : mortui non vivificabunt, gigantes 
non suscitabunt »; de gigantibus vide ad 14, 9. « Non solum ipsi non 
resurgent, sed ne memoria quidem illorum exstabit » (Mar. sim. Osor.); 
propterea i. e. « idcirco enim vel ad hoc enim eos abolevisti ne iterum 
resurgerent »(For.) et nos vexarent; particula 125 id introducitur quod 
eo ipso fit, cum prius illud evenerit (cf. 61, 1. Ier. 5, 9; 2, 33. Zach. 
11, 7. Iob 34, 25; 42, 3; uti graecum ez; Del.). Quomodo oppres- 
sores devicti sint et morte oppressi, enumeratione longiore sublimem in 
modum recenset Ezechiel 32, 18-32. 

Hostibus vero prostratis Deus et populo suo benigne adfuit et suam 
gloriam manifestavit et regnum suum ac dominium propagavit, suam 
scil. cognitionem magnis illis facinoribus spargens v. 18 « éndulsisti 
genti, Domine, indulsisti genti , numquid. glorificatus es? elongasti 
omnes terminos lerrae »; — hebr. addidisti populo,.. glorificatus es; 
latinum numquid explica nonne glorificatus es? uti numquid saepius in 
vulg. (Gen. 18, 14. 23; 29, 5. Ps. 86, 3 etc.); vetus theocratia arctis 
terminis ac limitibus erat conclusa; quare eius super orbem diffusio 
quae non fit sine variis iudiciis Dei (cf. 25, 5) apte dicitur elongatio 
terminorum, qua scil. fines terrae in longum dimoventur seu dilatantur 
(cf. ad Mich. 7, 11). En, magna adest concinnitas aptusque progressus 
carminis in hac explanatione a v. 12 ; postquam enim in v. 19 summa- 
tim propositum est quid ipsi speraverint et cur eam spem foverint, in 
v. 13 oppressio describitur et liberatio per solum Dominum facta 
declaratur; qualis autem fuerit liberatio, in v. 14 morte et interitu ho- 
stium proponitur, in v. 18 vero exhibetur aucto populo gloria Dei 
manifestata, theocratia per orbem diffusa; declaratur itaque liberatio ut 
ita dicam negative et positive. 


Interpretes veteres plerumque versum explicant de impiis : « affecisti impios 
multis beneficiis ; verum nullum ab eis honorem, gloriam nullam reportasti ; 
dilatasti eorum imperium, attamen te non agnoverunt » (Mald. sim. Sanct. Pint. 
Mar. Lap. Men. Tir.); ad quam interpretationem adacti esse videntur textu 
latino numquid, quam particulam negative acceperunt. S. Hier. hic quoque 
dialogum cernit inter Deum et prophetam : vatem reddere causas cur impios 
cupiat interire; « et est sensus : saepe misertus es gentibus, id, est, humano 
generi et exercuisti in eas incredibilem clementiam, numquid te cognoverunt ? 
numquid glorificaverunt nomen tuum ? Nonne e contrario a te longe reces- 
serunt » ? Sim. Sasb., ita ut v. 16 propheta Deo dicat: « ego adverti aliquos 
angustia pressos te quaerere; quare immitte eis mala, ut saltem calamitate 
edocti discant applicare studia doctrinae tuae, licet cum murmure hoc faciant » 

(Sasb. sim. S. Hier.). At ea explanatio, uti ex interrogatione sensu negativo 
(qui non adest in hebr.) prolata originem ducit, ita etiam rei et verbis est con- 
traria; nam populum augeri, terminos elongari prosperum dicit theocratiae 
statum, sicut Deum honorari ; dein postquam in v. 14 de morte et excidio ho- 
stium eum in modum sermo factus est, ut hostes plane interiisse et eorum me- 
moriam penitus esse deletam dicatur, iam non est probabile, in v. 45 iterum 
de hostibus, qui nunc vivi ac florentes essent censendi, institui mentionem. 
Neque ad hostes in haec serie cogitationum post v. 14 aptari potest id quod in 
v. 16 enuntiatur; sed in v. 16 praeluditur ad sequentia, in quibus apertissime de 
ipso Dei populo, non de hostibus texitur oratio. Quare versus 15 sensu bono de 
populo Dei accipi debet et explicat liberationem et suo modo spem in v. 19 
enuntiatam complet (cf. Osor. Calm. Rohl. Troch.). — Singulari plane ratione 
Naeg. versum interpretatur ; dici scil. de regno mortis, quod regnum continuo 
crescat, quia homines continuo alii post alios moriantur; in hoc autem mortu- 
orum cumulo qui crescat continuo, gloriam Dei contineri, quippe qui Dominus 
vitae et mortis homines mori velit ita exhibens omnipotentiam suam et impo- 
tentiam hominum ; hac ratione terminos inferni et mortis continuo dilatari. Sed 
arbitrarie gens explicatur gens mortuorum, ferra regio mortis, ut de aliis in- 
commodis et de coacta expositione taceam. Si Isaias de inferno et regno mortis 
loquitur, id quam aperte et propriis verbis faciat legere poteris 5, 14 seq. 
14, 9 seq. — Bred. legi vult 11222 genti gloriosa tribuisti largiter. 


Liberatione commemorata redeunt, uti supra v. 8. 9, ad contemplan- 
dam viam qua ad beatam illam felicitatem pervenerunt; talis reditus 
in carmine lyrico variis affectionibus agitato facile fit, cum notum sit 
quoties in tali genere carminis canticum in suos quasi sinus redire ac 
replicari solent. Eo enim modo et assiduitas contemplationis et magni- 
tudo ambitusque affectuum depingitur, qui una orationis complexione 
nequaquam digne possint exprimi, sed repetito indigeant circuitu, de- 
scriptione iterata. Unde v. 16 « Domine in angustia requisierunt te, in 
tribulatione murmuris doctrina tua eis » ; — ultimum membrum ex 
hebr. effuderunt tacitam orationem, cum castigares eos (cf. Mald. For. 
Vat. Mar. Malv. et recentiores) submissa voce et tacitae mentis deside- 
rio preces ad Deum fuderunt, dum divinis iudiciis et tribulationibus eru- 
direntur; alii in vrm5 (incantatio) preces maxima cum obsecratione 
fusas intelligunt; S. Jlier. murmur concipit, « quando tantum eis malo- 
rum pondus incumbet, ut ne clamare quidem audeant confidenter, sed 
dolorem suum silentio devorent » ; in tali ergo rerum angustia iis fore 
doctrinam i. e. eruditionem et, salutarem institutionem (cf. Is. 98, 19. 
Ez. 6, 9). 

Quaenam fuerit illa angustia et castigatio, illustratur v. 17 « sicut 
quae concipit cum appropinquaverit ad. partum, dolens clamat in dolo- 

ribus suis, sic facti sumus a facie tua, Domine» ! — hebr. sicut. gra- 
vida etc. ; sunt enim dolores parturientis acutissimi ; unde saepe adhi- 
bentur ad comparationem (cf. Ps. 47, "i. Is. 13, 8; 21, 3. Ier. 4, 31; 
6, 24; 13, 21; 22, 23; 49, 24. Ez. 30, 16. Os. 13, 13. Mich. 4, 9 etc.) 
et magnitudinem angustiarum declarant. Eo melius autem hac compa- 
ratione utitur vates, quia ex tribulationibus novus partus edendus erat, 
i. e. ope tribulationum in ipso populo Dei regeneratio quaedam 
spiritualis erat efficienda, ex calamitate salus erat proditura (cf. ad 
Mich. 4, 10); unde iusti quoque magno desiderio eiusmodi partui 
obviam ferebantur. Aderat in populo Dei ex institutione et gratia divina 
nisus quidam ad eiusmodi partum edendum, ad populum sanctum 
Deo procreandum ; at quam impar fuerit ex sese huic partui edendo, 
eadem comparatione retenta describitur v. 18 « concepimus et quasi 
parlurivimus et .peperimus spiritum; salutes non fecimus in terra, 
ideo non ceciderunt habitatores terrae »; — i. e. ventum pepe- 
rimus ;. frustra fuit labor ac vanus, frustra nostri conatus (cf. Osor. 
Mald. .Mar. Men. Calm.), uti supra dictum est tantum in te prae- 
dicamus nomen tuum v. 13; populus altiorem illum salutis sta- 
tum, novam theocratiam, efficere non potuit; huius impoten- 
tiae documentüàm ac monumentum iam eo continebatur, quia ne 
incursus hostium quidem efficaciter propellere et avertere potuit : et 
non ceciderunt habitatores terrae (hebr.) i. e. dominatores et hostes qui 
nos affligebant nos nostra virtute non potuimus e sede et auctoritate et 
potentia deiicere (cf. S. Ilier. Sasb. Sanct. Pint. Mald. Mar. Men. 
Calm. Troch.). Eadem comparatione utitur propheta cum de invasione 
assyriaca loquitur 37, 3; qua simul ostenditur quam impotes fuerint 
ad salutem efficiendam. 


Ultimum membrum recentiores vertunt e£ mon. nali sunt habitatores orbis i. c. 
novus ille partus, populus novus theocratieus non est editus (cf. Bauer, Ges. Sronab. 
Del. Naeg. Field, Net. Rohl.) ; censent enim cum de partu in anteced. sermo sit, S21 
accipiendum esse, uli graecam zzzsw vel etiam. eadere. AU verbum 521 in chald. éi 


talm. sieut 5zi in hebr. solum ;adbibetur de abortu, de partu praematuro; unde 
omnino fit improbabile idemgverbum diei vel potuisse dici de partu faustissimo ; ana- 
logia autem ex graeco et lat. petita et per se nihil efficit pro hebr. neque guo; quia 
zízcstw et cadere aliqua. demum determinatione addita illam induunt notionem ; ita 
mixti) pstX mocoi vovxtsó; dieit Homorus (Il. 19, 110), latini aulem — cadere de ma- 
tris gremio, tellure cadens ete. — Unde ratio illa ex comparatione inslituta non tan- 
tum valet, ut inusitatam significationem verbo toties obvio liceat affingere, praesertim 
cum nolione nativa et usitata, quam LXX, Syrus, S. Hier. e veteres interpretes 
seculi sunt, sensus optimus et ad contextum consentaneus fundatur. 


Isstas I — 31. 

Verum quod ipsi suis viribus efficere non poterant, Deus facillime e, 
abundantissime praestare poterit. Unde humili confessione suae impo- 
tentiae facta ad praeclaram de Deo spem eriguntur : Deus non solum 
novam rerum conditionem in opus deducere potest, sed ita opus suum 
exsequetur et tanta gloria et amplitudine regnum suum exornabit, ut 
ipsos quoque mortuos ad vitam reductos gloriae suae reddat testes et 
participes : v. 19 « vivent mortui tui, interfecti mei resurgent ; ezper- 
giscimini et laudate qui habitatis in pulvere! quia vos lucis ros tuus et 
lerrum gigantum detrahes in ruinam » ; — dicuntur mortui twi, qui 
cum Deo pietate iuncti mortem obierunt ; interfecti me?, qui populi theo- 
€ratici causam agentes, defendentes et ut membra eius populi naturae 
"lebitum solverunt (hebr. cadavera mea). Isti vivent, resurgent; ita Dei 
potentia egregie laudatur, qui non solum regnum suum per orbem ter- 
Tàrum diffundit, sed mortuos quoque vita donatos et e sepuleris excita- 
"ios in gloriae suae regnum assumit. Quare maxima cum iubilatione hanc 
periodum iam praeoccupantes exclamant : expergiscimini et laudate.. 
daec nova vita unice laudibus Deo canendis erit dicata; habitatores 
pulveris sunt qui in sepuleris conditi dormiunt (cf. Iob 1, 91; 47, 16; 
290, 11; 21, 26 et quae notavi ad Iob 49, 23). Hisce ad vitam susci- 
latis insignis splendor additur novae theocratiae. Elucet enim eius vis 
et gloria, qua morti ipsi praeda eripitur, et vietoria quam Deus repor- 
iare dicitur, agminibus illis e sepulcro eductis insigni modo exaltatur 
et regnum Dei coelum et terram, tempus et aeternitatem complectens 
exhibetur. In ea autem suscitatione mortuorum praeclarissima inclu- 
ditur consolatio pro lis qui mediis in tribulationibus antequam novus 
rerum ordo oriatur diem obeunt; etiam ipsis nova vita promittitur, et 
cum Deus regnaverit et coram senibus adsit gloria (24, 23), hoc regnum 
et gloria haec ita absolvitur, ut omnes servi Dei sepulcris relictis regni 
eius et gloriae sint cives. 

IIaec autem suscitatio fit quia ros luminum ros tuus (hebr.) ; nam ut. 
S. Hier. dicit : « quomodo iactis in terram seminibus ros paulatim cre- 
scere facit herbas, sic Domini ros ros erit luminum plurimorum » ; uti 
ros seminibus vitam dare vel ea ad vitam exserendam allicere et plantas 
iam fere emortuas ad novum vigorem provocare concipitur, ita ubicum- 
que Deus qui est lux suae lucis radium immittit, mors pellitur, redit 
vita; unde ros luminum est ros qui ad lucem et vitam vires tribuit, ad 
lucem vitae excitans et revocans (Men. Sanct. Calm.), vel ut S. Cyr. 
textum graecum : ros qui a te est sanitas illis est, exponit : « rorem 
vocari sentimus vivificam spiritus efficacitatem et potentiam ; est ergo 
ros vivificus spiritus a Patre per Filium, per quem terrestribus corpo- 
ribus incorruptio tribuitur.... quemadmodum enim ros in terram delapsus 

est, ut sensim ac leniter semina in ipsa recondita augeantur et crescant, 
eodem modo ros a te stillans medicinam et vitam et salutem praebebit 
defunctis tuis ». Futura ergo corporum resurrectio hoc lococlare enun- 
tiatur, uti etiam interpretes catholici omnes et ex acatholicis plerique 
agnoscunt; cum lux et vita intimo nexu inter se saepe copulentur (uti 
e contra tenebrae et mors — cf. Iob 3, 16. 20; 33, 30), resurrectio con- 
venientissime ad Dei lucem refertur, idque eo magis quia resuscitatorum 
demum agminibus maximus accedit splendor et gloria eximia maiestati 
divinae. Ultimo demum membro ex vulg. mortuis Dei qui nova luce 
vitae splendescent ex regione opponuntur adversarii Dei qui in ruinam 
detrahuntur : confer, quibus Christus publicae praedicationi finem im- 
posuit : et ibunt hi in supplicium aeternum, iusti autem in vitam aeter- 
nam (Matth. 25, 46); en omnium rerum finis, en consummatio saeculo- 
rum, en sors aeternitatis immutabilis ; quare hoc carmine optime finis 
imponitur iudiciorum divinorum considerationi quam a cap. 94 vates. 
nobis proposuit. Vita resuscitatorum beata h. 1. duobus indicatur, exhor- 
tatione ut Deo exsultationem et iubilum canant (zubilate hebr.) et me- 
taphora roris luminum qua ad vitae et lucis Dei consortium eos 
admitti, rore luminum infundi, ergo vita et gloria donari designatur. 
Quodsi id conferas cum v. 14, consequitur dum servi Dei summa vita 
et luce fruantur, adversarios Dei contumaces in perpetuum omni poten- 
lia spoliatos a Deo conteri ac castigari plane devictos. 


Sunt qui hebr. explicent ros herbarum ros tuus vel ros olerum; vide Vat. 
Mald. Sanct. For. Malv. Lap. Men. Calm. Ros. Ges. Drechsl.; qua explica- 
tione vis illa vivifica simpliciter effertur, uti v. g. Eccli. 46, 14 : ossa eorum 
pullulent de loco suo (49, 129) vel apud ipsum "e :'O0ssa vestra quasi herba 
germinabunt (66, 14). At iuremerito alii retinent interpretationem de rore lu- 
minum ; ita Syrus, S. Hier. Chald. Saadias quos sequuntur Grotius, Ges. in 
comment. Ewald, Umbreit, Kn. Del. Naeg. Bred. Rohl. Net. quae explicatio et 
uberior est et magis ad rem. Nam rorem ad herbas spectare, non opus erat effer- 
re; sed inesse rori divino vim vivificatricem eamque vim repeti ex Dei natura 
qui est essentialiter lux et proin vita, hoc et aptissime simul et pulcherrime dici- 
tur. — In hebr. verte membrum ultimum ef terra umbras (mortuos) proüciet 
i. e. reddet mortuos qui sunt in sepulcris (cf. Mald. Vat. Malv. Yet recentiores), 
Verba quidem hebr. verti possunt, uti S. Hier. intellexit, et uti sim. LXX, 
Syrus et ut videtur Chald.(impios trades in gehennam) verterunt ; sed cum 

DN» in v. 14 de mortuis, de umbris dictum sit, difficile erit et coactum ean- 
dem vocem hoc loco sensu alio accipere et Rephaim nomen speciale gentis pro- 
Cerae extendere ad omnes Dei adversarios. 

Hoc loco non tam spem tirmam resurrectionis enuntiari quam solum desi- 

derium eius ardens, quo tenuis quaedam opinio vel suspicio fore resurrectionem 

contineatur, Kn. ad h. l. asserit. At perperam. Verbis enim ipsis et rationibus 
in textu allatis certa et firma proponitur praedictio. Duplici exhortatione exper- 
' giscimini et iubilate iam indicatur certa prophetae sententia, qui postquam -fu- 
turum dixit, ut vivant, ut resurgant, iam hos ipsos ad vitam reduces admonet, 
ut iubilent ; ratio vero additur de rore Dei qui sit ros luminum vel vitae, quae 
ratio ex Dei vita qua alios vita donare vulf (ros tuus) deprompta Deum ostendit 
rorem suum vivificum immiltentem, ergo efficaciter operantem ; et quid revera 
ros ille divinus sit effecturus, in ultimo membro hebr. denuo indicatur. Veteres 
quoque versiones quotquot fragmenta serváta sunt, non pium quoddam desi- 
derium per modum optativi, sed praedictionem futuro enuntiatam exhibent. [ta 
LXX &yxac(aovtut ot vex Qo! , &yepÜfiaovcot ot £y. ot; Uynuetot xa togoavÜT.covvat ol iy 
77, 15; eodem modo praebent Cácovcos Aq. Sym. Theod., praebent &uzwiOorcos, 
aiyscouty (Aq.), dyodQudaovens (Sym.), diaAzovaty (Theod. c£. Field, Hexapl. ad 
h. 1.). Immo Chald. habet : tu es qui vivificas mortuos, ossa cadaverum eorum 
tu suscitas. — Sed per se solum h. l. sermo est de resurrectione iustorum ; de 2 
omnium etiam impiorum resurrectione loquitur Daniel (12, 2); spem resur- 
rectionis eiusque fidem iam notam supponit Ezechiel (37, 2 seq.). 


» 


g) Qua via ad salutem perveniatur 26, 20-27, 6. 


Postquam vates magnificum Dei consilium et ultimam: theocratiae 
consummationem quae in resurrectione mortuorum habetur exposuit, d 
iam nihil aliud restare videtur, nisi ut ea quae dicta sunt in praesentem im 
populi et aequalium utilitatem convertantur. Ita enim agere prophetam 
jam saepius deprehendimus ; vaticinio de montis Dei exaltatione propo- 
sito ad adhortationem suis aequalibus necessariam se convertit (2, 5 
seq.); idem adverti potest ad 8, 11 seq. 20, 1. Similiter hoc quoque 
loco suos iam docet, quid ex normis illis divinis pro praesenti temporum 
necessitate et pro ingruentibus calamitatibus sit colligendum, scil. quali 
ratione sese habere oporteat, quomodo cum fide et patientia et spe ad- 
versa omnia sint toleranda. Ita propheta qui futurorum temporum my- 
steria divinitus accepta communicavit, iam pressius doctoris munere pro 
suo populo fungitur, ostendens qualem habere possint ac debeant utili- * 
tatem et ad praesentem conditionem applicationem vaticinia de rebus 
maxime remotis, et quomodo ex iis fides et spes sit nutrienda et vera 
capienda regula, qua de rerum cursu et variis eventibus iudicium fera- 
tur secundum normam divinam. Unde pro ingruente tribulatione monet 
v. 20 « Vade populus meus, intra in cubicula tua, claude ostia tua 
super te, abscondere modicum ad momentum, donec pertranseat. indi- 
gnatio »! — « metaphora sumpta est a tempestate, qua ingruente so- 
lemus nos in domus penetralia recipere » (Mald.) ; id ergo Deus suis 
commendat, « ut quieti sint neque desperatione aut diffidentia despon- 

deant animum, utque in silentio Deum toto cordis affectu deprecentur 
(eisdem enim prope verbis in evangelio Dominus orare docens suos eru- 
diebat) neque solliciti essent de quarumvis rerum visibilium facieaut vicis- 
situdine aut transmatatione, sed de Deo cuius providentia omnia dispensan- 
tur » (For.). Modo loquendi admonentur vel de Noe qui iubetur ante 
inundationem in arcam ingredi, quo ingresso Dominus ianuam clausit 
(Gen. 1, 16), vel de Israelitis in Aegypto, qui iubentur suis se domibus 
continere, dum transiturus sit Dominus percutiens Aegyptios (Ex. 12, 
22. 23). Dicitur autem modicum, quia pro singulis tempus probationis 
et tribulationis comparatione instituta cum aeterna regni Dei gloria ad 
quam praeparantur et adducuntur, semper est in praesenti momenta- 
neum (cf. 2 Cor. 4, 1'1. Mald.), vel etiam quia singulae afflictiones populi 
Dei tamquam breves considerantur, cum de singulis valeat quod Haba- 
cuc de una enuntiat : « si moram fecerit, exspecta illam, quia veniens 
veniet et non tardabit » (Hab. 2, 3) ; revera sunt singulae breves con- 
siderato toto theocratiae tempore ; ità v. g. tempestas a Sennacherib in- 
vecta brevi dici potest pertransiisse ; eodem enim modo sicut nos de pe- 
riodis anteactis loquimur, brevi huius vel illius regis seu dynastiae glo- 
riam transiisse, etsi per annos complures floruerit, ita prophetae de re- 
bus futuris et annorum serie futura pronuntiant. 

Quaenam pertransitura sit indignatio, explicatur v. 21 « ecce enim 
Dominus egredietur de loco suo, ut visitet iniquitatem habitatoris ter- 
rae contra eum, et revelabit terra sanguinem suum et non operiet ultra in- 
terfectos suos » ; — Deus dicitur surgere, egredi de loco suo (de throno 
suo coelesti), venire, quando de effectu quodam peculiari, praesertim de 
-actione iudiciaria mentio infertur ; cf. ad Mich. 4, 3 et ad Hab. 2, 3 et 
vide Os. 5, 45. Ps. 17, 8 ; 49, 3 ; 19, 3 ; 95, 13 ; 96, 3 etc. Deus ultor 
et vindex animadvertet in iniquitatem, ubicumque ea adest ; ergo etiam 
in ipsius populi sui peccata, pro quorum ultione mittit tamquam virgam 
furoris sui (Is. 10, 5) alias gentes ; et talem visitationem etam h. 1. in- 
teligi, concluditur ex v. 18 et 20 ; in ea sententiam adeo generalem 
non sistere, liquet. Iniquitas visitatur contra eum i. e. in ipso habita- 
tore terrae, in eo ipso qui eam patravit punitur ; iusta retributio effertur 
eo modo quo dicitur : convertetur dolor eius in caput eius et in verti. 
cem ipsius iniquitas eius descendet (Ps. 1, 11. Mald.). Atque hanc iu- 
stam scelerum vindictam ipsa iam terra, tot scelerum scena, expostulare 
inducitur : sanguinem occisorum quem absorbuerat iam palam profert et 
ostendit vindictam expetens eo fere modo quo « vox sanguinis fratris 
tui clamat ad me de terra » (Gen. 4, 10) vel quo Iob 16, 19 : « terra, 
ne operias sanguinem meum » a contrario dicitur i. e. ne sileas, o terra, 
ea quae mihi acciderunt neque sanguinem meum iniuste effusum con- 

tegas, quin tamquam Abelis sanguis clamorem edat ; cf. Ez. 24, 71. 8. 
Insuper terra quo efficacius vindictam expetere concipiatur, « interfectos 
producet in publicum ad condemnationem eorum qui occiderunt » (S. 
Hier.); sim. Sanct. Sasb. Lap. Men. Tir. Rohl. ; post v. 19 id facile 
de resurrectione intelligitur, in qua omnes sese sistunt et iniuriarum sibi 
illatarum vindictam a Domino expostulant : vindica sanguinem sancto- 
rum tuorum qui effusus est. Unde simul apparet, in hac Dei visitatione 
iudicium quoque universale repraesentari. — Verba non operiet... apte 
de occisis quos terra quasi e suo gremio emittit accipiuntur ; idque et 
efficacius nervosiusque est neque post v. 19 ulli potest difficultati subia- 
cere; si alii in istis verbis solum sententiam antecedentem repeti volunt 
(cf. For. Mald. Mar. Calm. Schegg), a proprietate verborum recedunt 
et languidam repetitionem textui obtrudunt. 

Qualem visitationem Dominus sit instituturus et quomodo iniquitatem 
orbis terrarum sit deiecturus, iam proponitur 21, 1 « in die illa visitabit 
Dominus in. gladio suo duro et grandi et forti super Leviathan serpen- 
tem vectem et super Leviathan serpentem. tortuosum et occidet. cetum 
qui in mari est » ; — hebr. leviathan serpentem | fugacem, LXX 
Égw oeóyov:x. Cum addatur ad leviathan serpens fugax, serpens flexuo- 
sus, vel sinuosus, leviathan hoc loco de immani bellua, non speciatim 
de crocodilo (Iob 3, 8; 40, 20) accipi debet; etiam v2n belluam. imma- 
nem dicit et adhibetur vox ad significandam Aegyptum (Is. 51, 9. Ez. 
29, 3. Ps. "13, 13) et Babylonem (Ier. 51, 34), sicut leviathan designat 
Aegyptum (Ps. 73, 14). Similiter Aegyptus Is. 30, 6 nominatur iumen- 
tum austri et belluae saepius ut symbola regnorum proponuntur (ef. Is. 
14, 29 et praecipue Dan. 1, 3 seq. Apoc 13, 1). Unde dubium esse non 
potest, quin leviathan et draco etiam hoc loco proxime regna potentia 
dicant quae gladio Domini prosternantur; quae acceptio hoc loco eo 
magis commendatur, quia oraculum hoc agmen illorum claudit quibus 
de variis regnis propheta vaticinatus est, et quia iniquitas habitatoris 
terrae (26, 91) et in Deum rebellio in regnis potentissimis mundi 
repraesentari et exhiberi solet(cf. ad cap. 13). Cum draco saepius 
Aegyptum significet, ad quam significationem etiam qui est in mar? apte 
additur, cum Nilus etiam mare appelletur, etiam hoc loco haec notio 
erit retinenda; praeter Aegyptum Is. 49, 23 Assur nominabatur etin 
hoc ipso capite v. 12. 13 mentio fit Assur, Babyloniae, Aegypti; cum 
praeterea hisce regna potissima designentur, quae veteri theocratiae 
infesta exstiterunt, haec tria proxime designari certum videtur. Assyria 
et Babylonia uno symbolo leviathan describuntur, quia regnum illud 
septemtrionale exhibent, a quo castigatio in populum Dei foedifragum 
exercita est; erant duo illa regna saepe sub unius imperio vel hegemo- 

nia et in locum et ditionem Assyriorum successerunt Babylonii, quare 
hae etiam consideratione facta uno symbolo apte exprimuntur. Neque 
tamen aliquid discriminis et distinctionis abest. Serpens fugax vel celer 
et serpens tortuosus multa sane habent communia, at in. ultimo sym- 
bolo fortasse Babylonia exprimitur artificis magiae, incantationum, 
divinationum celebris, dum in Assyriis fortitudo et celeritas bellica 
potissimum laudetur. Aliis placet nomina explicare ex situ urbium Nini- 
ves et Dabylonis; erat enim Ninive ad Tigridem sita, qui fluvius ob 
cursum rapidum apud indigenas sagitta! vocabatur, Babylon autem ad 
Euphratem qui ibi maxime est tortuosus et maeandribus volvitur. 
Hisce addunt, Assyrios celeriter in Israelitas prorupisse et regnum 
israeliticum celeriter suppressisse, Babylonios vero multis nexibus popu. 
Ium obstrinxisse, immo cum Babel symbolum sit pro potentia theocra- 
iiae adversaria in universum, populum Dei eius serpentis sinibus 
usque ad consummationem esse implicatum (cf. Del.). 

Utut haec non sine probabilitate dicuntur, tamen cur cum emphasi 
serpentis mentio ingeratur, non satis explicatur. Id vero plane explica- 
tur, si vestigia prementes SS. Patrum et fere omnium veterum inter- 
pretum in serpente hoc loco etiam diabolum designari dixerimus ; cum 
igitur leviathan quo regnum mundanum exprimitur, simul dicatur 
serpens celer, serpens tortuosus, innui videtur potestati illi adversariae 
quae in regnis continetur, addi et substare aliam quandam cui serpentis 
nomen proprium sit i. e. diabolum (cf. Gen. 3). Hac acceptione sane 
optime tota illa potentia Deo inimica describitur: adest serpens et eius 
Semen, adsunt homines Deo rebelles, sed ei rebellioni stimuli adduntur 
a diabolo, qui est princeps huius mundi et qua talis summus dux et 
imperator hostium Dei. Neque hac explicatione a rerum nexu et serie 


apud Isaiam recedimus ; nam uti in limine huius partis, in onere Babel;' 
superbia quaedam plus quam humana descripta est, ita ut. rebellionent: 
contra Deum humanam ab ipso daemone incitari et promoveri haud itd. 


obscure innueretur, ita in eiusdem partis fine iterum a propheta ad 
serpentis illius astutias et conatus attenti reddimur eo quod in regnis 
terrenis prostratis nobis ostendit serpentem celerem et serpentem tor- 
tuosum gladio Domini devictum aec prostratum. Insuper postquam 24, 
21 Deus visitaturus super militiam altitudinis in altitudine nobis est 
propositus, hoc loco apte omnino in serpente devicto illam quoque mili-- 
tiam altitudinis prostratam et punitam agnoscemus. 


1. Ita vocem Tigris explicant Plinius (0, £27), Strabo (A1, 14, 8, Curtius (&, 9, 16); quae. 


explicatio petita esse videtur a voce zendica fíghri sagitta ; sed hanc explicationem ex lin- 
guarum familia arica depromptam non approbant assyriologi ; vide Delitzseh, Wo lag das 
Paradies ? p. 171. 

Plerique veterum interpretum solum diabolum hic describi volunt (cf. S. Hier. 
Haimo, Herv. Osor. Sanct. Sasb. Men. Lap. Sa, Tir. Gord.) vel antichristum 
et diabolum (For.) ; alii tamen agnoscunt exhiberi vel inimicos (Calm.) vel ho- 
mines tyrannidem exercentes (Pint.) vel regem Babylonis (S. Thom. Est. Mar.). 
Potentiam humanam Deo adversariam symbolo hoc exhiberi, ex vaticiniis ante- 
aetis et aliorum locorum analogia in quaestionem vocari nequit. Solum quaeri 
potest, num triplici ista designatione solum potestas Deo inimica generatim, 
ergo regnum mundi in universum describatur (Rohl. Kn.), an tria regna sint 
adurübrala, uti plerique recentiores sentiunt. Declarari tria, ipsa verborum pro- 
prietate, nominum distinctione, descriplione varia suadetur, cui sane non obstat, 
quód Kn. vult, esse solum de uno gladio Domini sermonem. Cur enim Dominus 
ad tres hostes prosternendos tribus gladiis indigere censendus esset et ita in 
syrhbolo cum tribus gladiis repraesentandus ? Etiam liomo bellator uno gladio 
plures conficit hostes, puto ! gladius Domini est durus et validus ad belluam 
immanem, squamosam percutiendam, est grandis, ut possit confodere serpen- 
tem tortuosum el pertingere usque ad draconem in mari. Neque obstat, quod in 
antecedentibus aliquoties de uno hoste, dc una civitate mentio fit (cf. 95, 2; 96, 
91) ; respicienda enim sunt vaticinia illa a cp. 13-23, quae quasi coronide absol- 
vuntur a cap. 24 et deinceps ; unde nihil mirum, si modo de hoste in universum, 
modo de praecipuis ex illis adversariis sermo instituitur. 

lam si tria regna intelligi debeant, quaenam sunt illa ? Alii enumerant As- 
syriam, Aegyptum, Tyrum ; alii Mediam, Babyloniam, Aegyptum ; alii Aegyptum, 
Scythiam, Babyloniam ; alii Mediam, Persiam, Aegyptum (cf. apud An.). At in 
ipso textu Isaiae adsunt indicia, quibus Assyria, Babylonia, Aegyptus designa- 
tur (cf. 27, 12. 13), ad quae regna nomina quoque quam maxime adaptata sunt 
(ef. Cheyne, Del. Naeg. Bred. Troch. Loch). — Alii in serpente fugace sidus 
intelligunt, de quo mentio fit Iob 26, 13, i. e. draconem iuxta ursum maiorem 
et minorem ; unde etiam serpentem tortuosum de sidere explicant v. g. de ser- 
pente Ophiuchi (ef. Drechsl.). Sensum esse volunt, omnia sive in excelsis, sive 
in mari, quae sint Deo inimica demum prosterni. Verum id quidem est ; at expli- 
catio de sideribus non placet ; nam ita leviathan quid sibi velit non explanatur, 
neque ratio habetur symboli leviathan, et cur repetito ponatur non apparet; 
demum id incommodi ex hac explanatione oritar, ut gladius Domini sidera 
percutiat et mare, neque tamen quod praeprimis exspectaretur, regna terrae. 

Serpentem vectem explicat S. Hier. de diabolo, quod multos suo carcere 
elauserit et propriae subiecerit potestati ; in hebr. proprie haberi colubrum fu- 
gientem bené novit, seribit enim : « iste autem leviathan coluber fugiens, in 
liebr. dicitur bari (2) quod Aquila interpretatus est vectem, Symmachus con- 
cludentem, Theodotio robustum ». Alii vectem aliter explicare tentabant, vel 
teretem ad similitudinem vectis, vel oblongum, lubricum, fortem et robustum 
(ef. For. Sasb. Mald. Malv. Mar. Calm.), alii explicationi a S. Hier. datae 
acquiescunt (cf. Sanct. Lap. Men. Tir. Gord.). Cum m vectem significet, 
patet interpretatio Aquilae et S. Hier.; sed lob 96, 143 S. Hier. eadem verba 
ni Unz vertit eoluber tortuosus, ubi LXX. praebent Opdxovex &zostdcay, Sym. 
idem quod hoc loco. 


Es 

Omnibus vaticiniis iam praeformatum est, potestate adversaria deiecta 
fore ut exsistat populus sanctus, Deo placens. Is enim est fructus et 
effectus qui ex Dei iudiciis exoriturus constanter praedicitur. Describi- 
tur hoc loco ita, ut populus iam proponatur vinea Domini amoenissima 
Deoque gratissima. Remittimur igitur a contrario ad 5, 1 seq. et ut 
utramque vineam inter se comparemus admonemur, illam ante iudicia 
devoluta, hanc iudiciis factis et inimicis prostratis. Unde v. 9 « n di^ 
illa : vinea meri—cantabit ei » ; — hebr. canite ei i. e. congratulamini 
ei, laudeseius annuntiate (cf. Mald. Sanct, Malv. Mar. For.) vel cantando 
vocate eam vineam optimam quae vinum optimum afferat (Vat.) et iam 
inter delicias Domini recenseatur. Hoc exprimitur lectione 2n (pro v27) 
quam LXX, Chald. codices quoque aliqui manuscripti sistunt (cf. de 
Rossi) et quam multi praeferunt (cf. Houbig. Lowth, Doederlein, Hitz. 
Ewald, Umbreit, Drechsl. Del. Naeg. Bred. Rohl.) et quae etiam ex Am. 


|.B, 11 commendatur (cf. Is. 32, 49. Ier. 3, 19). Iam igitur facta est. vinea 


« germen delectabile », quod ut esset, a Domino erat plantata (cf. Is. 
9, 'I). Quod vulg. habet cantabit, explica, uti in eiusmodi formis sae 
pius in vulg. obtinet cantabunt (on. chantera; man singt; cf. Is. 15, 
9. Ps. 86, 5. Gen. 16, 4; de qua re vide Kaulen, IHlandbuch z. Vulg. 
p. 192). Prior pars vinea mer? vel vinea deliciarum per modum laetae 
exclamationis effertur ad affectus vehementiam et gaudium decla- 
randum. 

Iam qualis gratulatio et iubilatio laetis vocibus sit proferenda, egregie 
exprimitur, dum Dominus ipse in cantico loquens inducitur qui maximum 
suum in populum electum amorem, suum de vinea hac instaurata bene- 
placitum profitetur v.'3 « ego Dominus, qui servo eam, repente propinabo 
ei ; ne forte visitetur contra eam, mocte et die servo eam » ; — ipse 
Dominus erit custos vineae et hane curam suam ac sedulitatem eo 
demonstrat, ut singulis momentis (hebr.) indesinenter (Sanct.) vineam 
riget i. e. abundantissime ei cuncta provideat, quae ad eius culturam et 
amoenitatem utilia sunt; antea minatus erat: mandabo nubibus ne 
pluant (8, 6), nunc autem donis suis iam non praefigit limitem semper 
paratus et promptus ad fluenta gratiae suae profundenda ; unde adeo 
emphatice in. hebr. ad momenta i. e. singulis momentis (assidue ; cf. 
Mald. Mar. Malv. Tir. For. etc.) irrigabo eam, imbribus gratiae meae 
frequenter effusis illam fecundam et uberem efficiam (Osor.) atque ne 
quidquam adversi ei accidat, perpetuas super eam agam excubias neque 
ullo unquam tempore meum erga illam studium intermittam  (Sanct.). 
Est visitare h. 1. affligere, infestare ; ab hostili incursu ac molestia Deus 
vineam tuetür continuo ; proinde innuitur etiam theocratiae instauratae 
suos fore hostes, suas impugnationes (ef. 25, 10 et ad Ioel 3, 9), verum 

valere illud non praevalebunt. Hoc carmine praeformantur et optime 
indicantur verba illa suavitate plenissima, quibus Messias pro suis orat 
ad Patrem : serva eos ; servabam eos, quibus se vitem esse: profitetur, 
quae continuo palmitibus succum et vigorem communicat (cf. Ioan. 47, 
14. 42; £5, 1). 

Vinea ita constituta iam Dominus alta voce suum proclamat amorem, 
suam testatur aemulationem et zelum, quo paratus est quaecumque 
vineae nociva esse possunt auferre; ita v. 4 in hebr. ?ndignatio non 
est mihi ; quis dabit me spinam et veprem ? in bello gradiar contra 
eam (spinam), suecendam eam simul !i. e. si adessent spinae et, vepres, 
Deus statim ea deleret, ne vineae nocere possent; inducitur Deus quasi 
exoptans ut adsint qui vineae nocumentum velint inferre, ut eorum 
impugnatione celerrime et fortiter facta ostendere possit, quo ipse ardeat 
zeload vineam custodiendam et bonum eius promovendum. In textu 
vulg. Deus etiam amorem suum in vineam profitetur simul declarans 
nunquam fore, ut contra eam indignatione et ira agere debeat, sed illam. 
sibi fore semper carissimam ; v. 4 « indignatio non est mihi ; quis dabit 
me spinam et veprem in proelio? gradiar super eam, suecendam eam 
pariter »? — quam versionem S. Hier. ita explanat : « quis me docebit, 
ut durus sim et meam vincam clementiam et in proelio atque certamine 
truculentus incedam, ut gradiar super vineam quam ante servavi et suc- 
cendam eam quam meo sepseram muro »? Talis igitur castigatio qua 
olim afflixerat vineam iam non erit; nemo efficere poterit, ut Deus id 
inferat vineae quod spinae et vepres inferre solent i. e. devastationem 
et ruinam, ut quasi pugnam contra eam ineat et eam igne deleat. Aliis 
verbis, in novo Dei populo florebit gratiae Dei ope (v. 3) continuo vera 
sanctitas; quare eversio vineae iam non erit; Deus ipse suo amore et 
zelo populi suisanctitatem efficaciter tuebitur et conservabit (cf. Sanct. 
Mald. Sasb. Pint. Lap. Men. Tir.). Idque etiam enuntiatur v. 5 « «n 
potius tenebit fortitudinem meam, faciet pacem mihi, pacem faciet 
mihi »? — i. e. tantum abest, ut gradiar contra vineam meam, ut illa 
vinea eonstanter adhaereat fortitudini meae, ut continuo mea paee et 
amicitia fruatur. Nemo illos poterit rapere de Dei manu; ipsa enim for- 
titudine Dei quam amplexati sunt fuleientur, hane fortitudinem retine- 
bunt quasi ipsius Dei virtutis atque constantiae participes et ideo pace 
cum Deo inita muneribus pacis et dulei eum Beo inita familiaritate 
potientur. 

Potest entm «n eodem sensu explicari sieut alias monne adhibetar, 
qut usus etiam apud profanos invenitur ! et hoc loco in vulg. post v. Á 


1. fta hanc e Cicerone sententiam aTTerunt : quidnam beneficio provocati facere debemus? 
an imitari fertiles agros etc. 

optimum fundit sensum. Populi electi fidelitatis quasi pignus adstruitur 
fortitudo Dei, quae cum sit immutabilis immotos illos reddit in amore 
Dei, in pacto pacis ac beatitatis in Deo iis manifestatae, — Secundum 
textum hebr. Deus hostes et adversarios quos v. 4 a se deletum iri 
minatus ést invitat, ut potius divina ope implorata secum in gratiam et 
amicitiam redeant : aut apprehendat protectionem meam. et. faciat 
pacem mecum i. e. nisi illi quos metaphora spinae designaverat opem Dei 
imploraturi in gratiam cum eo redierint, illos bello conteret et igne 
succendet. 


S. Hier. vertit : an potius tenebo fortitudinem meam, et ita etiam quidam 
legunt ; ef. Pint. Mald. — LXX et Syrus in v. 4 non rarilegerunt, verum man 
murus, id quod etiam Houbig. restitui vult, qui cum aliquibus etiam hoc loco 
dialogum deprehendit inter Deum et vineam : « conqueritur vinea quod non 
claudatur muro (murus non est mihi), quia tunc regnum luda patebat incur- 
sionibus Assyriorum. Respondet Deus se non modo murum nec sepem vineae 
suae additurum, sed facturum ut conculeetur ab Assyriis; postea pacem rogat 
vinea (v. 3) » ete. sim. For. — Alii autem in v. 4 peculiarem curam quam Deus 
impensurus est vineae exprimi censent hoc modo : dicit Deus adeo esse cultam 
atque purgatam vineam, ut nemo possit ei vel spinam unam in ea vel veprem 
ostendere, quam non ille statim comburát, ut suam in vinea colenda diligentiam 
commendet (cf. Mald. Osor.) ; Deum scil. quaecumque imperfecta sint et a. vir- 
tute degenerent a sacro suo coetu sedulo remoturum, ut sanctus sibi sistatur 
populus. Alii spinam et vepres intelligunt inimicos theocratiae qui inter ipsuin 
populum Dei surgant, hostes internos, ut distinguantur ab hostibus alienigenis 
externis, quia spina et vepribus vinea pessumdetur ab interno, ab externo autem 
bestiis ; sed si respicitur parabola de vinea, uti 3, 6 proponitur, non adest ratio, 
cur metaphora ad unum hostium genus restringatur. 


Carmen finitur v. 5; id iam eo indicatur quia versus quinque syllabis 
constantes qui a v. 2 facile fluunt, iam nullo modo deprehendi possunt 
(cf. Bickell, Carmina vet. test. p. 204); indicatur quoque argumento 
versus sequentis, quo non carminis continuatio sed explicatio quaedam 
parabolae proponitur. Ita quidem in hebr. v. 6 tempore venturo radices 
aget Iacob, florebit et. propagines emittet. [srael et replebunt. faciem 
orbis proventu vel fructibus (cf. Vat. For. Mald. Malv. Mar. et recen- 
tiores) ; i. e. populus Dei in se firmiter consistet et iam non e sua sede 
evelletur ; in hac autem firmitate et pace laete prosperabitur et crescet 
et dulces proferet fructus et longe lateque propagines emittet, theocra- 
tia propagabitur et fructibus ac proventu theocratiae, vera Dei cogni- 
tione et sanctitate implebitur orbis. En ad hoc vocatur populus Dei, hic 
est finis ac terminus iudiciorum Dei, talem demum populum Deus sibi 

comparat et ita complebitur illud : plena est omnis terra gloria eius (6, 
3). Ad imaginem vide Soph. 3, 19. Mich. 5, 12. Itain Israel adimpletur: 
in te benedicentur omnes gentes. Complectitur iste versus, totum 
carmen praecedens : firmitas consistit in. Dei custodia; florebit autem 
quia Deus continuo irrigat vineam; propagines emittet iam propter 
irrorationem et quia Deus v. 4 (hebr.) ipsos etiam inimicos invitat, ut 
theoeratiam ineant; Dei autem invitatio effectu non poterit carere. 
Intelligitur ergo vinea meri vel vinea deliciarum Iacob et Israel, populus 
Dei electus eodem modo, uti 5, 1: vinea Domini exercituum domus Israel 
est. Praeterea adverte quomodo hoc carmine vinea Domini describatur 
Deo carissima, ita ut accurate oppositio efferatur ad 5, 2 seq. Ibi cap. 5 
vinea affert labruscas, quare ablata sepe direptioni et vastationi traditur 
et divino oneratur maledicto; — hoc loco ei contingit cura Dei amantis- 
sima, fluenta uberrima, amor Dei studio et aemulatione excellens et 
fructus exoriuntur laetissimi, quibus demum totus orbis ditescit. En 
cap. 9 vinea ante iudicium et hoc loco vinea post iudicium : Sion in 
iudicio redimetur! et : restituam iudices tuos ut fuerunt prius (1, 23. 
26), sed simul theocratiam per orbem esse diffundendam declaratur. 

Eandem populi electi florentem conditionem et propagationem etiam 
cernere licet in textu. vulg. v. 6 « qui ingrediuntur impetu ad. Iacob, 
florebit et germinabit Israel et implebunt faciem orbis semine »; — 
explica ingredi ad Iacob, uti 9, 3; 14, 1 etc. similis habetur locutio ; 
unde : qui studio magno et amore se populo Dei adiungunt, cum hoc 
ipso populo tawquam Israel florebunt : aliis verbis Israel erit benedictio 
in medio populorum. Hoc sensu si verba latina acceperis, quam pro- 
xime ad textum hebr. accesseris, id quod in explicatione versionis 
semper primo loco erit attendendum. Ceterum si quis existimaverit, 
in textu corrupto laborem explanationis perperam collocari, equidem 
minime refragabor. 


S. Ilier. verüt ita, ut textus hebr. facile agnoscatur idem quem nos hodie legimus : 
qui egrediuntur de radice Iacob, florebit et germinabit Drael; et in codicibus vulg. 
magna est. varietas leetionum, de qua re iam disserit Lucas brugensis in noltationibus 
suis : legitur : ingredientur, egrediuntur, egredientur — ad Iacob, ab Iacob, a Iacob. 
Unde impetu ortum sit, non liquet ; For. id explicare studet ex vj radicare, radices 
agere, qnasi aliquid radicitus, cum impetu peragere. In explicatione vulg. non consen- 
lunt; aliqui hoe prius membrum referunt ad v. 5, ut ii scil. pacem faciant cum Deo, 
qui cum impetuingrediuntur ad Iacob (Schegg, Loch) ; alii: quiin populum Iacob irruere 
volunt, intelligant : Israel florebit (Mar.); alii aliter. LNX. praebent. sovscusv 
siotvn? (ex v. D) ot £pyópsvor sívyz. "Ix«66; ergo etiam ad v. 5 retulerunt hanc partem 
Sicul eliam lesle f"rocopio reliqui inlerpretes verlentes eignvozorjcet uot xoi; &pyo- 
pios. 

A) Benevolum Dei de populo consilium 27, 7-13. 


In antecedentibus propheta exposuit totam agendi rationem Dei cum 
populo. Iam hanc pia consideratione secum revolvens vates immensam 
Dei benignitatem admiratur, qui inimicos populi iusta castigatione 
interimit, populum vero electum quamvis multis se sceleribus inquina- 
verit, tamen ad tale gloriae fastigium promovere vult. Unde admira- 
bundus effert, quam benigne Israel habeatur aliorum comparatione 
instituta v. '1 « Numquid iuxta plagam percutientis se percussit eum ? 
«aut. sicut. occidit. interfectos eius, sic occisus est »? — Deus erat in 
hostes severus, benignus in suos; « non eodem modo percussit Israel, 
quo percussit alios hostes qui percutiebant Israel » (Mald.); hostes enim 
ad internecionem usque percussit (sim. Osor. Malv. Calm. Ro. 
Troch.). Comparatio igitur fit inter deletionem a Deo hostibus Israel 
inflictam et inter eruditionem qua Deus populum suum rebellem casti- 
gavit et emendavit. Alii inter se comparari censent plagam qua hostes 
percusserint Israel et plagam qua Deus castigaverit; hostes scil. plágas 
inflixisse sine ulla misericordia, Deum autem punitionem clementia 
temperasse; « num Deus percussit lerusalem, ut eam percutere 
solent percussores eius » (For. Mar. Del.)? At cum hostes Israel tam- 
quam ministri vindictae a Domino immittantur et Dominus per eos 
populum suum castigare dicatur (cf. 10, 5; 1, 16 etc.), prior expositio 
magis est ad rem. Inter se enim confertur excidium et interitus hostium 
et eruditio Israel i. e. plaga utrisque illata, minime autem comparatio 
instituitur inter furorem quo hostes conterere voluerint Israel et inter 
salutarem eruditionem a Domino factam. 

Deum enim uti in castigatione Israel moderatione et benignitate 
vates asserit v. 8 « in mensura contra mensuram cum abiecta. fuerit 
iudicabis eam ; meditatus est in spiritu suo duro per diem aestus »; — 
meretur Israel quidem abiectionem et revera emittetur in exsilium ; at 
punietur adhibito modo et regula quadam quasi ab eo « qui non punire 
ex ànimo velit sed iustum iudicium exercendo ad poenitentiam 
adducere » (For.); quae moderatio alias dicitur arguere in iudicio, non 
in furore (cf. Ier. 10, 24; 39, 11; 46, 28. Ps. 6, 1. Mar. Malv.). Eodem 
modo et sensu intellige membrum alterum : « non praecipitanter eam 
vineam depopulatus est, sed meditato consilio moderationem adhibuit 
irae suae, cum eam punivit » (Mald.); igitar id sibi populus in omni 
calamitate persuadeat, se mitius a Domino adhiberi quam meruerit, iudi- 
cia Dei et castigationes fieri in misericordia, non in severitate. Idem 
habetur ex hebr. modice dum diümitteres eam punis (iudicas) eam, 

expellit in vento duro in die venti urentis; cum Deus dimitteret Israel, 
uxorem infidelem eamque inter gentes abiiceret (cf. 50, 1), nihilominus 
modice eam castigavit, quamvis magna ira provocatus ventum urentem, 
i. e. calamitatem magnam super eam induxerit (cf. Vat. Mar. Malv. 


Rohl. Troch.) 


Hebr. nNoOND2 plerumque explicant quasi contractum ex ND 7 nIND3 ad mensu- 
ram, mensuram i.e. modice; est ND terlia pars ephae; ita quoque vocem intel- 
lexerunt Aq. Sym. &v o&vo a&tov et Theod, &v u£spe p£zpov (cf. M. 16, 1762; Field, 
Hexapl. ad h. L), ita S. Hier. et mensurae notionem etiam Syrus et Chald. efferunt. 
Intelligitur parva mensura et tota locutio videtur esse popularis et proverbialis. Ita 
explicant Vat. Malv. et plerique recentiorum (cf. Rohl. Del. Naeg.). Alii vocem expli- 
cant jnNONO2 infini. pilpel a N*O q. e. yw: dum inquietaretur, id quod vel de 
migratone in exsilium intelligunt (Houbig. Hitz. Ewald) * vel de vexatione quae 
bello facta sit (In.). Sed haec explicatio et artificiosa est nimis et a veterum explica- 
lione satis concordi recedit. In altero membro legitur na, quod 5. Hier. transtulit 
meditatus est. ; a melius vox intelligitur, uti Prov. 25, 4 aufer rubiginem de argento, 
et ita iam vocem acceperunt Vat. Mald. Mar. Malv. Pint. et intelligunt recentiores 
amovere, separare ; solum Naeg. ibi videt verbum onomatopoeticum spirare; sed 
demum ad eandem notionem revertitur explicans spirando auferre. 


Ad quid autem Deus ventwm urentem (v. S8) induxerit et quid 
castigatione immissa obtinere voluerit, declaratur v. 9 « idcirco super 
hoc dimittetur iniquitas domui lacob et iste omnis fructus ut auferatur 
peccatum eius, cum posuerit omnes lapides altaris sicut lapides cineris 
allisos, non stabunt luci et delubra » ; — ideo, quia Deus non puniet po- " 
pulum suum, sicut eius hostes; super hoci. e. hac de-causa, hac conditio- 
ne, si idololatriam reliquerit, propitiabitur i. e. expiabitur iniquitas Iacob 
(ita Mald. Malv. Osor.), super hoc conditionem subsequentem inducit : 
eum posuerit etc... altaria idolorum everti oportet, lapides altaris fieri 
debent tamquam lapides calcis dispersi vel confracti i. e. eos in pulverem 
redigi oportet (cf. Mald. Mar. Malv. Vat. et recentiores ex hebr.). 
Atque in eo praecise consistit fofus fructus et finis vexationis a Deo 
immissae ut peccatum auferatur i, e. ut apostasia a Deo adeo fatalis et 
idololatria, ad quam Iudaei tantopere pronos ac promptos se eousque 
praestiterunt, funditus exstirpetur, neve unquam resurgant et iterum 
erigantur et colantur ascherim et simulacra solis (hebr. vide quae 
notata sunt ad 1*1, 8). 


1. Pro qua significatione deporíandi affert Boettcher, Neuo Achrenlese ad h.l. voces 
talmudicas ww5 transtulerunt, nw'D translatio. 

Sed ut fructus iste obtineatur et idololatria, quae est per emphasin pec- 
catum lsrael (cf. Os. 10, 8), auferatur, necesse est ut vastitas illa ac 
desolatio terrae inferatur quam vates jam in visione inaugurali fleri 
debere acceperat (6, 11) et quae in ipsius urbis Ierusalem ruinis expressa 
cernetur. Idololatria enim commissa populus pactum cum Deo initum 
quam maxime violavit, abiecit et quantum in se erat destruxit; unde 
Deus ex sua parte documentum foederis violati exstare vult in destruc- 
tione urbis, centri ac sedis regni, et in abductione populi; ea autem 
destructione id demum efficietur, ut idololatria quoque apud populum 
Dei exscindatur; unde v. 40 « civitas enim munita desolata erit, spe- 
ciosa, relinquetur et dimittetur quasi desertum ; ibi pascetur vitulus et 
ibi accubabit et. consumet summüitates eius » ; — cf. ad Mich. 3, 49 : 
mons templi in excelsa silvarum ; frustra fiduciam ponent in munitionibus 
urbis; erit.civitas domicilium disiectum et derelictum sicut desertum 
(hebr.), redigetur in pascuum (cf. "1, 21), ubi vituli accubabunt et come- 
dent ramos eius (hebr.). Tali autem sorte ipsa idola esse interitura, vates 
- jam 2, 20 dixerat; calamitate enim ingruente impotentia eorum depre- 
hendetur, quare cultores illorum indignabundi et pudefacti illa proiicient. 
Eam calamitatem ulterius proponit v. 41 « àn siccitate messes illius con- 
lerentur ; mulieres venientes ct docentes eam » ; — si messes pereunt, 
fames in regione orietur, quae est una ex poenis in expugnatione urbis 
a prophetis descriptis (cf. Lament. 1, 11; 2, 12; 4, 4. Ez. 5, 12. 16 
etc.). Ad magnitudinem calamitatum describendam mulieres inducuntur 
lamentatrices, quae veniant ad urbem eamque carmina lugubria doceant ; 
ita textu lat. aptus funditur sensus, qui Ier. 9, 20 confirmari potest ; 
sim. S. Hier : « magna infelicitas populi, a mulieribus lamentationis 
carmina discere ». In hebr. pergitur in descriptione vastitatis : cum 
surculus eius aruerit, frangetur ; mulieres venient et incendent eum 
(cf. Vat. For. Málv. Osor. et recentiores) i. e. lerusalem ita vastata est 
et in regionem silvestrem conversa, ut pauperes ibi ligna colligant ad 
cibos coquendos. Cur autem ad tale excidium perveniendum sit, ratio 
redditur eadem, quae iam 6, 10 reddita est, populi obduratio et excae- 
catio, qua Deo repugnat : « non est enim populus sapiens, propterea non 
miserebitur eius qui fecit eum, el qui formavit eum non parcet ei » ; — 
i, e. populus non est docilis, doctrinam Dei non vult suscipere, frustra 
erant monita et minae prophetarum ; quare Deus iam non gratia et cle- 


mentia uti poterit. 


Significat 3 domicilium vel etiam pascuum, generatim habitatio, sedes; 3. Ilier. 
bh. 1. accepit adiectivum, uti invenitur ler. 6, 2 et vide ad Soph. 2, 15 ; quare vertit 
speciosa relinquetur. »"3p a verbo xp abscindere, metere, significat messem, uti 

sacpe occurrit et ita vocem hoe quoque loco S. flier. accipit. Verum idem eliam bene 
novit eiusdem vocis notionem frondis ; cf. Iob 14, 9; et haec notio eliam nostro 
loco erit adoptanda, quia in antecedentibus modo de ramis crat sermo, quia francere 
ad ramos siecos optime accommodatur et quia accendere ligna sicca esse collecta 
omnino innuit. Est "wn accendere ; cf. Mal. 1, 10. SS. Ilier. vocem accepit sensu 
translato illuminare, docere ; unde multeres docentes. Sed haec notio non convenit 
textui ; ramis vero siccis optime congruit, ut mulieres ex iis ignem accendant ; de usu 
vocis vide quoque Num. 8, 2. S. Hier. in sua versione vesligia pressit Sym. et Theod. 
Ad literam, ut solet, vertit Ag. e«sitouciv auci. 


Iudicium delineavit quod in lerusalem et populum devolvetur. Sed 
lege constanti iudicium subsequitur instauratio, ad quam ipso iudicio via 
sternitur. Unde v. 19 « et erit n die illa, percutiet Dominus ab alveo 
ftuminis usque ad. torrentem. Aegypti et vos congregabimini wnus et 
unus filii Israel » ; — hebr. exculiet; dicitur verbum de granis excu- 
tiendis et de fructibus ex arboribus decutiendis (cf. 28, 21. Deut. 924, 
20). Deus igitur maximam quandam messem instituet ab Euphrate usque 
. ad fluvium Aegypti, qui est prope Rhinocoruram. Unde S. Hier. notat: 
« pro torrente Aegypti LXX Rhinocoruram transtulerunt, quod est 
oppidum in Aegvpti Palestinaeque confinio, non tam verba Scripturarum 
quam sensum verborum exprimentes ». Limites illi indicantur quibus 
regnum israeliticum ex vaticinio Gen. 15, 18 edito constare debuit et 
quibus revera tempore Salomonis continebatur, qui « exercuit potestatem 
super cunctos reges a flumine Euphrate usque ad terminos Aegypti » 
(2 Par. 9, 26 ; cf. 3 Reg. 8, 65). Hanc regionem commemorat, üt instau- 
ratio theocratiae splendidissimis veteris regni temporibus comparetur. 
In hane regionem messem suam Dominus quasi comportat. Notione 
autem messis ct delectum fieri et electorum congregationem institui 
declaratur. Delectus is erit, ut nullum granum repudietur, sed ad unum 
unum i. e. omnia et singula colligantur; ciectio enim in exsilium fiet, 
quemadmodum iam Amos quoque docuit (9, 9), ut palea separetur a 
iritico, ità tamen, ut ne unum quidem granum pereat. Vocem nom 
explicant fluvium (cf. Ps. 69, 3. 16) ! ; vox communiter spicam signi- 
ficat, quae notio etiam hoc loco retineri potest : colliget Deus et excutiet 
omnes spicas a spica fluminis Euphratis i. e. quae est ad flumen etc. 
(cf. Naeg.), in quam rem iam bene notat Malv. : « eleganter propheta 
usus est voce ambiguae significationis schibboleth, qua fluxum et culmen 
spicae significat, ut persisteret in allegoria messis et triturae; faciet 
enim trituram et seliget suos ab aliis gentibus more agricolae excu- 


1. Cf. LXX. &xà «4; Gvopooz. Sym. àxó x00 £sl0pov et addit Procop. etiam reliquos esse 
luterpretatos codem sensu. 

üientis triticum a palea » (sim. For.). Ita Deus eos assumet qui vere 
Israelitae intra fines olim promissos invenientur. 

Hisce autem etiam adiungentur alii qui in regiones peregrinas et lon- 
ginquas eiecti fuerunt v. 13 « et erit in. die illa clangetur in tuba 
magna, et venient qui perditi fuerant de terra. Assyriorum et qui eiecti 
erant in terra Aegypti et adorabunt Dominum in monte sancto in leru- 
salem » ; — ipse Dominus signum reditus edet (11, 12), hic clangore 
tubae, alias signo vel vexillo erecto (cf. 13, 2 ; 18, 3), quibus symbolis 
actio Dei longe lateque conspicua et eius rerum administratio designatur. 
Dispersi autem et iamiam perituri, interitui expositi et excidio quasi 
iam proximi colligentur a septémtrione et a meridie ; Assyria et Aegyp- 
tus nominantur, altera in quam exsules abducentur, altera in quam 
multi Iudaeorum aufugient (cf. 4 Reg. 25, 26. Ier. 26, 21; 43, 3 etc.); 
vide 11, 11; 19, 23; 27, 1. Redibunt exsilio et miseriis edocti veri 
cultores Dei et veri aestimatores promissionum divinarum ; i. e. adora- 
bunt Dominum in monte sancto in Ierusalem ; ad hunc cultum Dei effi- 
ciendum omnia convergunt ; hic est omnis fructus (v. 9) et finis operum 
divinorum in gubernatione populorum ; hie vero cultus Dei adnexus est 
monti Sion (cf. 2, 2 seq.), quia ibi centrum theocratiae, quia ibi vati- 
cinia messianica recondita sunt. Unde vaticinia contra gentes, quibus 
eis et interitus annuntiatur rebellibus in Deum et salus promittitur acce- 
dentibus ad Deum, aptissime concluduntur ostensa adoratione Dei in 
monte sancto in lerusalem. Ad hunc enim montem omnium gentium 
viae diriguntur ; hic mons in visione prophetica constitutus est finis et 
terminus operum Dei, ad quem igitur vaticinia omnia necessario redeunt 
et in quo tamquam centro et symbolo theocratiae absolvuntur. Quare 
iam supra 24, 23 iudicium Dei universale concluditur ostenso regno Dei 
et gloria in Sion et hoc loco Israelitarum sortes et omnium populorum 
fata ad id demum a Deo dirigi docemur, ut Deus in regno suo agno- 
scatur, laudetur et tota mentis devotione adoretur. Quae adoratio si ei 
ab omnibus gentibus penditur, erit canticum seraphim impletum : 
plena est omnis terra gloria eius (6, 2). Viam ad hunc finem nobis 
demonstravit vates : Sion in iudicio redimetur ; quare iudicium devol- 
vitur in Sion (cap. 1 et seq.), in omnes gentes (cap. 13 et seq.), in 
universum mundum (cap. 24); sed iudicio facto Dominus erit rex et 
coram senibus eius gloria. 

498 DE cAP. 98-31 
IV. — QUARTA VATICINIORUM SERIES CAD. 28-37. 


Uti vaticinia secundae seriei (cap. 7-12) tempori Achaz regis 
attribuenda sunt, ita quae iam prae manibus habemus tempus 
spectant Ezechiae regis. Tempore autem Ezechiae regis pii et vere 
theocratici id agebatur ut quae Achaz impietate sua pessumdederat 
instaurarentur. Quemadmodum pro tempore Achaz iis quae cap. 7 
referuntur occasio continetur et argumentum oraculorum subsequen- 
tium, ita qua mente et quo consilio Isaias munus suum obierit tempore 
Ezechiae potissimum ex eventu illo discimus quem ipse statim post 
hanc oraculorum seriem nobis narrat (cap. 36, 31). Achaz impietate sua 
iugum assyriacum regno et populo imposuit ; Theglathphalasar enim 
« afflixit eum et nullo resistente vastavit; igitur Achaz spoliata domo 
Domini et domo regum ac principum dedit regi Assyriorum munera et 
tamen nihil ei profuit » (2 Par. 28, 20. 21); atque in eius impietatis 
poenam inundationem aquarum fluminis fortium et multarum Isaias 
praedixerat, quae iturae sint per Iudam inundantes et transeuntes us- 
que ad collum (Is. 8, 8). Calamitas haee per incredulum regem inducta 
erat expianda et avertenda per regem credentem ac pium. Id factum 
est per Ezechiam. Et ut nexus ille inter Achaz impietatem et calami- 
tatem ignorari non posset, Rabsaces eodem loco, quo Achaz opem Dei 
repudiarat (1, 3), manu gravi consistit minas et opprobria iactans in 
regem et populum et ruinam regni populique abductionem intentans 
(Is. 36, 2). Sicut igitur calamitas ideo illata est quia ope Dei spreta ad 
foedus, et auxilium extraneorum confugerat rex, ita vincenda erat eo 

£juod rex alius simul cum populo spreta fiducia subsidiorum humano- 
rum in Deo solo firmam fidem et spem collocaret. Hic ergo erat labor 
Isaiae, haec eius cura assidua, ut contra ignaviam et machinationes 
multorum foedus cum externis impediret, ut animos omnium ad spem 
in unum Deum habendam excitaret. Atque ad hunc scopum et termi- 
num recta tendunt et diriguntur orationes propheticae subsequentes. 

Novum enim hoc loco incipere argumentum a praecedente distinctum 
iam veteres interpretes agnoverunt (cf. Sasb. Sanct.); pariter agnove- 
runt narrationem illam cap. 36. 37 ideo demum apponi, ut lucem 
superioribus prophetiis inferret (Malv.), ut ostenderet vates ea quae 
praedixisset reipsa fuisse impleta vel ut exhiberet historiam rerum 
quas praecedentidus capitibus praedixisset (ita Lap. Calm. sim. Sasb. 
Sanct.. Atque hisce ipsae orationes quam maxime adaptantur. Omni 
enim sermonis vi ac pondere aequales suos alloquitur duo potissimum 
vario modo versans ac pertractans : ut abiecta impietate in uno Deo 
omnem collocent spem, et foedera et machinationes cum extraneis 
fugiant. Ad prius potissimum pertinet quod vates eadem norma et 


DE CAP. 28-31 j 499 


formula qua tempore Achaz prosperitatem ac salutem populi contineri 
dixerat, etiamnum omnem spem ac felicitatem constitui saepius 
edicit : qui crediderit non festinet (28, 16); si revertamini et quiesca- 
tis. salvi eritis, in. silentio et in spe erit. fortitudo vestra (30, 43) ; 
beati omnes qui exspectant ewm (30, 18). Frustra id dictum erat Achaz 
regi; interea experti sunt quam malum ac grave sit in hominibus 
spem posuisse. Ut ergo moniti et calamitatibus edocti iam melius 
sapiant quam olim, propheta eadem documenta iis ob oculos ponit et 
insuper praedictione saepius repetita de victoria gloriosa qua Deus 
deiecturus sit Assyrios animos ad laetem spem et fiduciam excitat. Ad 
alterum vero spectant crebrae illae minae ac reprehensiones, quibus 
foedus cum externis perstringit (28, 15; 29, 15; 30, 1-18; 31, 1-9), 
spectant vaticinia quibus Assyrios non ope hominum, sed una Dei 
manu esse prosternendos asserit (cf. 28, 21; 29, 6-8; 30, 31; 31, 8. 9; 
33, 3). Transitus a tertia vaticiniorum serie ad hane quartam est idem 
qui iam habetur supra cap. 8; postquam enim 8, 10. 11 omnes populos 
esse vincendos propter Emmanuel dictum est, vates ad sua tempora 
suosque aequales revertitur eosque docet 8, 13-18, quomodo in ingru- 
ente calamitatum tempestate sese fide ac spe armare debeant. Prius 
egregie explicatum habes in tertia serie, alterum iam nune praestat 
propheta. i 

Quae igitur Ezechiae tempore propheta docuit, hisce orationibus 
comprehensa habemus. In iis admirari licet cum sublimitatem ac 
maiestatem, copiam et ubertatem dicendi, tum praecipue miram 
illam artem qua maxima affectuum varietate animos omni ex parte 
aggreditur modo terrens et increpans, modo suaviter alliciens, modo 
ad sensus sublimes evehens, ut demuin eos eloquentia victrice 
subactos ad id quod sibi proposuit assequendum secum rapiat. Atque 
primo quidem sex orationibus, quas ipse particula vae distinxit, omnia 
adminicula destruit quibus prudentia humana in rerum difficultate 
inniti cupiat, et ubi verum et unicum sit auxilium ostendit varias 
rationes eloquenter proponens quibus ad divinam opem efflagitandam et 
amplectendam omnes efficaciter permoveat (cap. 28-33). Deinde subdit 
duas orationes (cap. 34, 38) quibus praeclara inter se oppositione 
depingit quae sit ultima sors impiorum, quae piorum; quanta illos 
maneat miseriarum abyssus, quanta hi bonorum abundantia a Domino 
sint exornandi ; proponit ergo eis, ut' olim Moyses, mortem et vitam; 
elisant quid sibi agendum censeant intuentes exitum  incredulorum et 
salutem beatissimam bonis et credentibus a Deo praeparatam. Demum 
cap. 36 et 31 refert qualem fructum orationes hae attulerint, quomodo 
calamitas gravissima ab Assyriis illata demum fide et pietate regis 

populique superata et aversa fuerit. Unde hanc vaticiniorum seriem 
tribus sectionibus constare facile concipitur. 


Sectio prima : sex vae. Cap. 28-33 


1. Primum vae. Cap. 98. 


Anc. — Propheta vaticinatur ruinam ac destructionem Samariae 
propter superbiam et temulentiam incolarum ; suis se sceleribus per- 
dent; Dominus vero reliquiis populi sui erit in gloriam et fortitudinem 
(28, 1-6). Sed Iudaei quoque, immo etiam sacerdotes et duces populi, 
Ephraimitas imitantur temulentia et irrisione et contemptu minarum ac 
monitionum divinarum ; quare poena suae impietati plane accommodata 
perstringentur (28, 7-13). Ab ea autem poena non liberabuntur suis 
machinationibus, e contra magis magisque implicabuntur, dum Domi- 
nus modo miro et inexspectato credentes e periculo erepturus sit (98, 
14-92). Summa enim sapientia et provido consilio Deus suis et calami- 
tates immittit et laetam fortunam concedit; id quod vates similitudine ab 
agricolis petita qui pro rerum varietate variis utantur agendi modis 
illustrat (28, 23-29). 


4) Ruina Samariae praedieitur 28, 1-6. 


In exemplo Samariae discant, qua via necessario ad excidium perve- 
niatur. Illorum pompam, superbiam, luxuriem vates traducit quam suo 
vae interitul ignominioso esse devovendam dicit v. 4 « Vae coronae su- 
perbiae, ebriis Ephraim et flori decidenti gloriae exsultationis eius, qui 
erant in vertice vallis pinguissimae errantes a vino »! — hebr. vae 
coronae superbiae ebriorum Ephraim ; corona haec elationis et flos deci- 
dens (macidus) decoris ornament? eius qui est super verticem vallis pin- 
gium (pinguissimae) vino obtusorum (hebr.) est Samaria; erat enim 
sita in vertice montis, cui vallis fertilissima vinetis et olivetis abundans 
subiacet, uti iam Lap. notat (sim. Mar. Men. Tir. Gord.) ; mons igitur 
ipsa urbe amoena tamquam corona magnifica ornatur et de urbis pul- 
chritudine ac splendore gloriantur et exsultant ebrii Ephraim i. e. ma- 
gnates regni israelitici quod ex tribu potentissima designatur; iidem 
vino obtusi, vino percussi appellantur i.e. luxuriae et voluptatibus 
maxime dediti e& malarum cupiditatum imperio plane subacti. Verum 
splendorem illum urbis vates cernit jam interitui devotum: et ipsa sua 
interna corruptione labilem ac deciduum ; unde urbs appellatur flos, qui 
quidem oculis adhuc illustri pulchritudine, decore, ornamento esse vide- 
tur et cum in cacumine positus sit, longe lateque fulget et vallis amoe- 

nissimae et fertilissimae vicinitate novam sibi iucunditatem conciliàát ; 
attamen jam est marcescens et deciduus. De Samariae opibus et luxu 
vide Am. 3, 12; 5, 11; 6, 4. Simul cum Samaria populo interitum 
nuntiari patet; id in versione vulg. praecipue effertur, item Ephraimi- 
tas spem ac gloriationem in Samariae magnificentia posuisse. 

Verum quomode haec pompa sit deiicienda et fiduciae humanae ful- 
cra sint subvertenda, in sequentibus vates declarat vae explicans 
v. 2 « ecce validus et fortis Dominus, sicut impetus grandinis, turbo 
confringens, sicut impetus aquarum multarum. inundantium et. emis- 
sarum super ierram spatiosam »; — iribus comparationibus exitium 
irruens et irreparabile denotatur : grandine, qua messes destruuntur, 
turbine quo arbores evelluntur, domus subvertuntur, inundatione, qua 
tota regio devastatur et campi luto et arena et lapidibus obruti inepti 
redduntur frugibus gignendis. Insuper adverte tria haec ita efferri, ut 
magna vi et impetu irruere exhibeantur; membra per modum excla- 
mationis ponuntur et citato quasi cursu inter se subsequuntur, quo 
impetus ruinae repetitis ictibus ad vivum proponatur. Poenae genus 
iam delineatum cernit S. Hier. : « poenam illis comminatur Dominus, 
quod sicut grandinis turbo universa confringit et impetus aquarum 
inundantium quidquid obvium invenerit rapit, sic ab. Assyriorum dele- 
antur exercitu, et quod reliquum fuerit, in montes sive urbes Mediae : 
transferatur » !'. In comment. S. Hier. habetur ecce validus et fortis 
Domini i. e. habet Dominus validum et fortem quem vindicem mittat 
in Samariam ; et ita quoque hebr. intelligitur (cf. For. Mald. Malv. 
Mar. Calm.); hebr. verte similis procellae grandinis, turbini exitiali, 
similis inundationi aquarum validarum exundantium. deiciet in ter- 
ram manu i. e. facile, sine negotio ? (cf. Malv. For. Mald. Mar. Calm.), 
de comparationibus cf. 8, 8; 1'1, 12. 13. 

Et ruina haec erit plena opprobriis v. 3 « pedibus conculcabitur co- 
rona superbiae ebriorum Ephraim »; — repetitio ex v. 1 emphasi non. 
caret; « optime extrema extremis et infimis summa coniungit; nam 
coronam quae supra altissimam corporis partem eminet et radiat, infi- 
mae id est pedibus caleandam subiecit » (Sanct.); ita breviter ac ner- 
vose ex quanta pompa ad quantam ignominiam urbs superba detra- 
henda sit exprimitur ; « est elegans antithesis inter coronam quae super : 


1. Similiter Chald. : venient contra eos populi et transferent eos de terra sua in terram 
aliam propter peccata quae sunt in manibus eorum. 

2. Alii explicant 72 cum vi, cum potentia (cf. Mald. Mar. Kn. Del. Rohl.). S. Hier. eun- 
dem textum hebr. legisse videtur ; at m'z3 explicavit et legit in forma ARophal referens ad 
m et ' (manus) accepit, uti Gen. 34, 21. Is. 33, 21. Ps. 103, 25 etc. ' 

caput ferri solet et pedes : inter superbiam et conculcationem » (Mald.. 
Quanta vero aviditate et sedulitate hostes munere suo destructionis ac 
conculcationis functuri sint, vel quanta vi lapides eius in vallem detra- 
hendi sint, ut Michaeas loquitur (1, 6), explicatur alia similitudine : 
v. 4 « et erit flos decidens gloriae exsultationis eius qui est super ver- 
ticem vallis pinguium, quasi temporaneum ante maturitatem. autumni, 
quod cum aspexerit videns statim ut manu tenuerit, devorabit illud » ; 
— ficus praecoces in deliciis habebantur et inter cupedias recenseban- 
tur ; cf. Os. 9, 10. Mich. 7, 1. Ier. 24, 2. Non sine acri ironia repetitur, 
quanta gloria et magnificentia Samaria fuerit conspicua; hac pulchritu- 
dine et pompa hostes allexit et magna aviditate ad suam ipsius perni- 
ciem attraxit. Samaria tribus annis obsidebatur (4 Reg. 171, 5) ; aviditas 
ergo et velocitas ad id refertur, ut post expugnationem celeriter con- 
culcetur et gloria Samariae regnique israeliticl repentino ictu concidat 
nunquam resurrectura ; unde devorabit illud ; ad quod confer quod legi- 
tur 4 Reg. 17, 93 : usquequo auferret Dominus Israel a facie sua, 
sicut locutus fuerat in manu omnium servorum suorum prophetarum ; 
translatusque est Israel de terra sua in Assyrios usque in diem hanc. 


Ex verbis dubium non est quin hoc oraculum contra Samariam editum fuerit 
ante eius ruinam ; id demonstratur minis et annuntiatione exitii, qui modus 
loquendi re iam facta intelligi nequit, nisi prophetam potius risum movere quam 
terrorem incutere et reverentiam Dei commendare voluisse dixeris; neque obstat 
quod in vulg. legitur v. 1 qui erant ; in hebr. est p) ÜN etc. quae dicendi for- 
mula potius praesentem declarat rerum conditionem. Sed si oraculum hoc tam- 
diu ante invasionem assyriacam editum est, merito moveri potest quaestio, sitne 
cum bac invasione et eo scopo aec fine connexum quem supra huic seriei assi- 
gnavimus. Quominus sit nil obstat. Quomodo vero huie contextui sit insertum, 
varie concipi potest. Aut enim propheta iam ante obsidionem Samariae simul 
atque Ezechias rex pius regnum capessierit populum ad fidem ae fiduciam Dei 
habendam excitare ct a confidentia armorum revocare incepit, aut saltem post- 
modum in exemplo Samariae suis civibus ob oculos posuit ad quem tandem 
exitum abalienatio a Deo et voluptates perducerent. Utrocumque modo rem 
consideraveris, oraculum apte ponitur neque vi sua caret. Prius verbis oraculi 
et nexu cum sequentibus comniendatur, et facile credi potest, [saiam iam primis 
Ezechiae annis in id ineubuisse, ut fatalis illa servitus assyriaca quam Achaz 
sponte subierat abiiceretur. Id fortasse indicatur, dum antequam obsidionis 
Samariae mentio fit iam. narratur : rebellavit quoque (Ezechias) contra regem 
Assyriorum et non servivit ei (4 Reg. 18, 7). Alterum si praeplacet, Isaias ora- 
culum olim editum causasque ruinae Samariae civibus in memoriam revocasse 
censendus erit, quo monitioni suae ex re iam gesta pondus adderet et ipsa imple- 
lione vaticinii eos doceret quam fideliter et vere Dei verba et retulerit et nunc 
ad eos perferat ; quasi diceret : ecce ita olim vatieinatus sum ; neque frustra ! 
ergo exemplo moniti discite abiicere quae Deo displicent, discite ei soli adhaerere ! 

In ruina Samariae cernitur quo exitu pompa hamana sit finienda. 
Iam ubi vera sit gloria et beatitas reposita, pulcherrima antithesi vates 
exsequitur v. 9 « Zn die illa erit Dominus exercituum corona. gloriae 
et sertum exsultationis residuo populi sui, v. 6 et spiritus iudicii se- 
denti super iudicium et fortitudo revertentibus de bello ad. portam » ; 
— Ephraimitae coronam gloriae et diadema magnificentiae in se, in 
urbe principali, in Samaria eiusque opibus ac fortitudine quaerebant (v. 
1); sed haec misere intereunt; verum reliquiis populi ipse Dominus maxi- 
mam quam exoptare possunt gloriam concedet. Iuda enim quia ibi ae- 
ternus Davidis thronus (2 Reg. '1, 14) est firmatus interire nequit; un- 
de iam a priore clarum est Iudam salate donari; hanc autem salutem ita 
vates describit, ut dicat ex una parte omnem eloriationem in solo Domi- 
no esse collocandam, ex altera autem magnifice promittat eos qui ita Do- 
mino adhaeserint ad summam gloriae divinae magnificentiae participa- 
tionem admissum iri; uti 4, 2 germen Domini, ita h. l. ipse Dominus 
suis erit corona gloriae. Tamquam talem autem se praebebit populo suo, 
dum everso regno israelitico regem pium et theocraticum populo suo 
concedet, qui iustitiam administrabit, cui etiam fortitudinem praestabit 
ad hostes superandos. Sunt enim duo haec officia regis inter praecipua, 
ut ubique iustitiam vel tueatur vel reducat et populum vera iustitia 
omnia peragentem valide et efficaciter ab hostium incursu defendat ; ita 
enim iustitia et pax, duo illa bona summa (cf. Ps. 111, 2. 3), consi- 
stent. Et. quantopere paratus sit Dominus ad talem opem ferendam, eo 
declaratur quod ipse dicitur esse in spiritum iudicii sedenti super 
iudicium et in fortitudinem | convertentibus | bellum ad. portam 
usque(hebr.) i. e. ut convertant hostes in fugam usque ad urbium 
suarum portam (cf. 2 Reg. 11, 23. 4 Reg. 18,8. 1 Mach. 5, 21. For. Mald. 
Malv. Vat. Rohl. Net. Troch.). Promissio haec adeo ampla est et magni- 
fica, ut plene non adimpleatur nisi in regno messianico. Atque optime 
quidem post ruinam Samariae vaticinium inducitur messianicum, quia 
ultima ratio cur Iuda non sit eodem modo interiturus in promissione 
messianica sita est. Ex hac autem divina dispositione etiam maxime con- 
grue fit, ut quo tempore regnum israeliticum concidit, in regno iudaico 
adsit rex pius ac theocraticus, qui fide sua ac pietate civitatem populum- 
que labantem sustineat et erigat. Undein v. 6 Ezechiam regem describi 
haud immerito censent (cf. S. Hier. Ephr. Sanct. Lap. Calm.); id 
quod eo sensu admitti debet, ut promissio detur ampla et generalis, 
quae e(iam in Ezechia rege sit impleta, verum una hac re minime sit 
exhausta. Contra ruinam Samariae Deus potius statuit et effert normam 
generalem qua in regendis rebus regni iudaici ipse utatur; propheta- 
rum enim est a rebus particularibus ascendere ad normas universales 
et leges fundamentales, quibus ordo divinae providentiae constituitur. 

Transitus hic est idem qui habetur 2, 5. 6. Ad quale gloriae fastigium 
Iuda vi promissionum messianicarum a Deo invitetur, vates modo dixit v. 
5. 6; verum quam diversi sint et contrarii populi mores, quantopere po- 
pulus ex sua parte impedimenta et obstacula obiiciat divinis consiliis, 
vates sacra cum indignatione perstringit describens ac lamentans, quo- 
modo eadem quae in regno israelitico vitia etiam apud Iudaeos et apud 
eos ipsos serpant qui magistri et duces esse debebant ; v. 1 « Verum hi 
quoque prae vino nescierunt et prae ebrietate erraverunt ; sacerdos et 
propheta nescierunt prae ebrietate, absorpti sunt a vino, erraverunt in 
ebrietate, nescierunt videntem, ignoraverunt iudicium » ; — sicut 
Ephraimitae accusantur ebrietatis (v. 1; cf. Os. 4, 41. Am. 2, 8; 4, 1; 
6, 4-1), ita Iudaei; haec autem ebrietas et ingluvies indicium est men- 
lis a Deo aversae et rebus infimis immersae et signum stupiditatis, qua 
solis inhiantes voluptatibus divina spernunt. Quam altas radices vi- 
tium egerit, cumulo verborum et repetitione ad vivum describitur : at 
etiam hi prae vino oberrant et prae sicera ! titubant ; sacerdos et pro- 
pheta oberrant prae sicera (hebr.) ; certe pseudoprophetae intelliguntur 
qui nunquam non deerant auram popularem captantes et turpis lucri 
gratia vitiis populi blandientes (cf.. Mich. 3, 5. 11; 2, 41 hebr.) ; unde 
qui nati erant duces et exempla populi, sacerdotes, et qui tale munus 
praetendebant, pessimo exemplo praeibant, obruti sunt vino, plane ebrie- 
tati dediti atque immersi, ita ut sensus pariter ac mentes vino plane 
captiventur et obnubilentur ; immo oberrant in videndo, impingunt in 
fure dicendo (hebr.), in ipso muneris exercitio ebrietatem ostentant ; 
prophetae si consulantur, in visionis quam praetendunt se habuisse ex- 
planatione titubant, se vino onustos esse produnt; sacerdotes quibus 
ius dicere etiam incumbebat (Deut. 47, 9; 49, 47) impingunt et fere 
cadunt in tribunali, quamvis iis praescriptum esset, ne ante functio- 
nem vino indulgerent, « ut habeatis scientiam discernendi inter sanctum 
et profanum, inter pollutum et mundum » (Lev. 10, 10). Atque sacer- 
dotes eo maiore reprehensione digni sunt, quia solum graviores causae 
ad tribunal sacerdotale referebantur (cf. Deut. l. c.); in iis autem vino 
madere eo graviori culpae vertitur, quia iudices nomine et auctoritate 


1. « Siceram omnem potionem quae inebriare potest (dicimus) ct mentis statum evortero, 
quam proprie Aquila ebrietatem transtulit, sive illa frumento sive hordeo sive millio pomo- 
rumque succo et palmarum fructu et alio quolibet genere conficiatur » 5. Hier. Insuper vide 
de sicera quae tradit idem in cp. ad Nepot. M. 22, 536 ; cf. ad Ioel 1, 5. 

Dei iudicium Dei statuunt, ergo spiritu Dei imbuti esse debent (ef. Ex. 
18, 15. Deut. 4, 1'1. 2 Par. 19, 6). 

Et accusationis documentum et argumentum addit irvefragabile v. 8 
« omnes enim mensae repletae sunt vomitu sordiumque, ita ut non esset 
ultra locus » ; — i. e. locus vacuus et purus à sordibus et immunditie 
ipsorum (Malv.); ubique testimonia ebrietatis patent. Haud infre- 
quens erat apud Romanos, ut in conviviis et compotationibus se vomi- 
tu ad epulas et potationes instaurandas redderent aptos, de qua re vide 
testimonia apud Sanct. Lap.; « quae morum atque epularum intempe- 
rantia videtur quoque irrupisse in Iudaeorum mensas, ut docet hic locus 
non obscure et alia non pauca quae vomitum cum epulis saepe coniun- 
gunt; neque tamen improbo, si quis putet, quia copiosas epulas sequi 
solet vomitus, vomitum pro ingluvie sumi et nimia ciborum intempe- 
rantia » (Sanct.). Vide ad 5, 22. 23; sed de artificio illo helluonum vix 
erit cogitandum. Et quantopere vino madidi indigne ferant quod corri- 
piuntur et quam rebelles sint et contumaces in Deum eiusque legatum, 
vates describit v. 9 « quem docebit scientiam? et quem intelligere faciet 
auditum? ablactatos a lacte, avulsos ab uberibus »? — i. e. sacerdotes 
illi et « prophetae » cum irrisione a propheta quaerunt, nesciatne, qui- 
nam sint? Sunt scil. viri docti, sapientes, qui minime indigeant edoce- 
ri; e& cum magno contemptu muneris prophetici addunt, habeatne 
ipsos quasi pro infantulis trium vel quattuor annorum, qui modo 
sint ablactati — per tres enim annos matres Iudaeorum proli lac suum 
praebere solebant — ; pro eiusmodi puerulis monita prophetae fortasse 
salutaria esse vel necessaria! 

lam quid ipsis bilem praecipue commoveat indicant acri subsanna- 
lione impudenter vati occinentes et turpi et truncata imitatione monitis 
eius illudentes v. 10 « quia : manda remanda, manda.remanda, exspecta 
FTeezxspecta, exspecia reerspecta, modicum ibi, modicum ibi »! — 
« prophetis ventura annuntiantibus et nisi fecissent quae praecepta 
erant tormenta minitantibus solebant dicere subsannantes : manda, 
mTemanda i. e. praecipe, praecipe, impera que facere debeamus; cum- 
que abuterentur Dei patientia qui differt iram ut praebeat misericordiam, 
solebant etiam hoc ex persona prophetarum ludentes dicere : exspecta 
paulisper, exspecta modicum, venient quae futura praediximus »; ita 
S. Hier. versionem suam explicat. In hebr. ipsa ebriorum et prae ebri- 
etate balbutientium lingua imitatione exprimitur : £zav latzav, tzav 
latzav; qav laqav !... i.e. praeceptum ad praeceptum, normam (lineam) 


— 


4. wx cf. Os. 5, 11 ; vp cf. 18, 2. 71; 34, 11. 11; 44, 13 est funis, funiculus mensorius, nor 
ma, regula. Ad orationis imitationem comparant illud : sta pes, sta mi pes, stas pes, ne 
labere mi pes (cf. Del. Rohl.). 

ad normam prophetae addunt; continuis suis monitionibus et minutis 
praeceptis de omni re molesti sunt et fastidiosi. Ita prophetae ab impiis 
irrisioni habentur; cf. Am. B, 18. Ier. 93, 33; haud absimili modo 
S. Paulus a philosophis epicureis et stoicis exspuoAéyeg appellabatur 
(Act. 41, 18. Roh. Troch.). 


Aliter veteres interpretes nexum interpretati sunt. Intelligunt enim v. 9 quasi 
quaestionem a propheta positam : hoc rerum statu, quando omnes vino dediti 
sunt, quem docebit Deus vel propheta scientiam ? cui Deus suorum consiliorum 
arcana mysteria revelabit ? Quod sequitur ablactatos a lacte ete. alii accipiunt, 
ut ii tantum capaces sint coelestis disciplinae, qui solido nutriuntur cibo et ab 
uberibus depulsi sunt i. e. humiles, simplices, a malis cupiditatibus alieni 
(cf. S. Hier. Thom. Pint. Lap. etc.) ; unde sententiam legunt assertive, uti fert 
quoque interpunectatio vulg. — Alii melius legunt interrogative, uti Vat. For. 
Sanct. : illosne docebit quibus infantile ingenium est, et mores ita leves, ut 
nunc primum depulsi videantur a lacte et à maternis uberibus avulsi (Sanct. 
cf. Sasb.) ? E recentioribus ita quoque Drechsl. explicat. Sed cum in v. 10 faten- 
tibus omnibus verba exhibeantur irridentium illusorum et versus particula quia 
adeo arcte cam antecedentibus cohaereat, explicatio illa sustineri nequit. Irrisio 
in v. 10 expressa quaestionibus illis v. 9 indignatione plenis bene praeparatur 
et inducitur. — Notat S. Hier. ad verba brevia illa hebr. in v. 10 : « his abuti 
Solet immundissima haeresis apud simplices quosque atque deceptos, ut terro- 
rem faciat novitate sermonum, quod scil. qui haec verba cognoverit et in coitu 
eorum meminerit, absque ulla dubitatione transeat ad regna coelorum » ; alludit 
scil. ad Nicolaitarum haeresin, qui ex hoc loco spareum suum KeuJoxaoy forma- 
verint ; ef. Epiphan. haer. 25 ; apud Basilidianos quoque Caulacauas aeon no- 


minatur ; cf. Theodor. haeret. fabul. 4; Philastr. 33 (M. 41, 395. 83, 349. M. 
lat. 12, 1149). 


Sed irrisionem hanc ultio divina consequetur. Quia illi illudentes et 
prae ebrietate gravi lingua balbutientes sonos edunt inconditos, propterea 
Deus immittet hostes, qui similiter sonis barbaris loquentur iis, ut qui 
prophetas ludibrio habuerint perversa vocum imitatione, iam a barbaro 
ferocium hostium clamore et strepitu contremiscant : v. 44 « in loquela 
enim labii et lingua altera. loquetur. ad. populum istum.» ; — hebr. 
?n balbutientibus labiis i. e. per eos qui barbara, blaesa, quae intelligi 
nequeant jis occlamabunt Deus sua loquetur iudicia ad contemptores 
istos. Unde bene Lap. : « mea exhortatio vobis visa est molesta et 
ridicula, quare subsannando blaese ac balbutientes dicitis ac repetitis : 
manda remanda; quare ego per Chaldaeos, qui videntur vobis blaesi ac 
balbi, milites et ministros iustitiae meae vos puniam, ut sannis pere- 


grinae suae linguae vos incredulos arcessant et compescant, vos irri- 

deant » etc. ; at intellige id fore ab Assyriis, quorum lingua quamvis perti- 
neat ad familiam semiticam et multa habeat verba cum hebr. communia, 
tamen a ludaeis intelligi non poterat; adde in exercitibus variarum 
gentium ac tribuum viros et saepe turbam valde promiscuam adfuisse 
collectam ex gentibus subiectis. Terror invasionis hostilis augetur, si 
hostium sermo non intelligitur. Loquetur ergo Dominus eis in lingua 
altera, quia priorem et suaviorem audire et. intelligere renuerunt. Quae 
fuerit illa prior, declaratur v. 49 « cui dixi : haec est requies mea ; 
reficite lassum, et hoc est meum refrigerium, et noluerunt audire »; — 
i. e. clare et aperte iis annuntiatum erat, qua via requiem ac prosperi- 
tatem consequi possint ac debeant. Cum sermo sit de populi ducibus, 
sacerdotibus et prophetis (cf. v. 1), et propheta mox a v. 15 et in sub- 
sequentibus capp. saepius foedera cum extraneis reprobet ac reprehen- 
dat, admonitio reficite lassum ad id referri videtur, ne populum bello 
et tributis sub Achaz satis superque afflictum denuo bellis obiiciant suis 
consiliis ac foederibus contra Dei voluntatem initis; ita iam Mald. rem 
concipit : « vos sacerdotes et pseudoprophetae sinite in pace populum, 
date requiem fesso huic populo ; desinite fallere » et Kn. Del. Roll. — 
Alii tamen sententiam uti generali ratione enuntiatur, de operibus 
caritatis et, misericordiae explicant (cf. Osor. Sanct. For. Mald. Mar. 
Tir. Lap. Calm. Schegg, Troch.), quae si praestiterint, quietem et 
refrigerium a Deo iri concessam. Unum instar omnium iis praecipitur ; 
est enim plenitudo legis dilectio vel potius, cum alias populi duces 
oppressionis et iniustitiarum frequenter et graviter accusentur (cf. 5, 
8 seq.), hoc vitio tamquam multorum peccatorum fonte sublato reliqua 
facillime ad Dei legem componi posse innuitur. Aliis demum placet 
lassum intelligere ipsum Deum quem suis fatigant peccatis, recreant 
virtutibus (cf. Sasb. et apud Lap. Calm.). 

Sed frustra sunt admoniti. Unde cum sarcasmo Deus illusoribus verba 
reddit eadem et seriem tribulationum iis annuntiat v, 13 « et erit eis 
verbum. Domini : manda remanda, manda vemanda, exspecta reex- 
specta, exspecta reexspecta, modicum ibi, modicum ibi : ut vadant et 
cadant retrorsum. et conterantur et. illaqueentur. et. capiantur »; — 
quia Domini monita iis sunt series quaedam molesta ac putida praecep- 
torum, aliam seriem iis immittet Dominus miseriarum, quibus veluti 
laqueis cadant, veluti saxorum pondere conterantur, veluti retibus illa- 
queentur, veluti decipula capiantur : ita enim « sanniones punit et san- 
nas in ipsos retorquet » (Lap. Men.); « vide quantum intersit inter 
humana atque divina scommata; nam a conviciis hominum nihil pro- 
phetis in quos iactabantur adversi accidit, a Dei vero maledictione id 
nacti sunt homines ut cadant etc. » (Sanct.). Plures modi enumerantur, 

ut si una via se salvos esse putent, alia eo certius puniantur. Cum Sen- 
nacherib rex Assyriorum ad universas civitates munitas Iuda ascenderet 
easque caperet(4 Reg. 18, 13), vel, ut ipse narrat, quadraginta sex urbes 
munitas, arces et oppida innumera oppugnaret et caperet et ducenta 
millia hominum centum et quinquaginta in captivitatem abduceret (cf. 


Vigourouxz, la Bible et les découvertes modernes 3 éd. IV p. 196 ; Schra- - 


der, Keilinschriften u. A. T. ad 2 Reg. 18), ea tempestate illusores illi 


captivitate et caede poenas irrisionum luebant et variis exitii generibus. 


haec quoque prophetae verba ad exitum perducebant. 
c) In Sion lapis angularis pretiosus 28, 14-22. 


Etiam clarius ostendit propheta, in quanam re duces populi potissi- 
mum a doctrina prophetae recedant eamque irrideant. Contra pericula 


assyriaca suum agendi modum, sua subsidia iam elegerunt prudentia . 


humana seseque hisce tutos putant. Aliud autem est consilium Dei. Unde 
propheta antecedentia magis declarans pergit v. 14 « Propter hoc audile 
verbum Domini viri illusores qui dominamini super populum meum 
qui est in. Ierusalem! v. 45. díxistis enim : percussimus foedus cum 
morte et cum inferno fecimus pactum : flagellum inundans cum trans- 
ierit non. veniet super nos, quia posuimus mendacium spem noslram 
et mendacio protecti sumus » ; — illusores cf. v. 9, 10; ad dominatores, 
duces populi etiam « sacerdos et propheta » v. '| accensendi sunt, 
Dominus suum vocat populum miserans conditionem vexatam et ipsa 
appellatione spem et auxilium spondens. Commemorata civitate sancta 
et centro theocratiae eo magis v. 15 effertur ducum arrogantia et inso- 
lentia, qua confidunt inundationem illam assyriacam et flagellum, quibus 
Samaria interlerit, nihil funesti sibi esse allatura, quia spem suam 
posuerint in Aegypto et ab Aegypto revera protectisint; Aegyptum 
enim intelligi tacite, ex 30, 9 seq. indubie colligitur. Atque ut. prophe- 
tae illudant ex eius quasi mente et verbis spem illam vocant menda- 
cium : quia collocavimus spem nostram in auxilio humano et idolis 
quae tu soles mendacia et vanitates appellare (cf. Sanct. Mald. Malv. 


Pint. Lap. Rohl.) ; quae ratio dicendi maiore vi pollet magisque illuso- . 


rum contumaciam declarat, quam quod alii explicant ab ipso propheta 
statim spem eorum nomine mendacii tamquam inanem designari ; sed 
cum ipsi illusores loquentes inducantur et in tali locutione qua verba 
prophetae irrisorie usurpent maior contineatur illusio, prior acceptio es! 
praeferenda. Adeo se esse tutos iactant, quasi pacto inito cum morte, ne 
eos invadat aut occupet, et cum inferno, ne eos admittat ; etiam in hac 
locutione irrisio prophetae contineri videtur, quippe qui saepius iam 

mortem ingruere, infernum aperire os comminatus erat (cf. 5, 14). In 
flagello inundante — vide paronomasiam in hebr. schot schoteph — 
duae comparationes coaluisse videntur, quae singulae saepius de inva- 
sione Assyriorum adhibentur ; cf. 8, 1 seq.. 10, 8. 229. 94. 96; 171, 13. 
Ceterum verbis istis confirmatur explicatio ad v. 19 proposita. 
Consiliis illis perversis et antitheocraticis Deus suum agendi modum 
opponit et ubi sit vera salus ex divina dispositione docet; Deus enim 
prudentiam illam humanam reprobat neque eo quo illi volunt modo 
salvabit; unde v. 16 « idcirco haec dicit Dominus Deus : ecce. ego 
mittàm in fundamentis Sion lapidem probatum, angularem, pretiosum 
in fundamento fundatum; qui crediderit, non festinet » ; — praedixerat 
ruinam Samariae; ostenderat firmamentum illud fallax, mendacium, in 
quo illusores principes spem salutis collocabant : his duobus excitatur 
veri et stabilis fundamenti memoria (cf. Sanct.), quod in Sion positum 
inconcussam firmitatem theocratiae praebet. Lapis ille describitur in se 
et in effectu quem praestat : in se probatus i. e. electus et ad munus 
suum aptissimus, habens scil. exploratam soliditatem, ut illi tota moles 
incumbat (Men.) ; haec aptitudo ea est quae in angulari lapide requiritur, 
qui non solum firmum praebet fundamentum, sed et parietes iungit et 
totius aedificii ordinem ac normam dirigit; lapis in se est, pretiosus i. e. 
prae aedificio habet in se dignitatem et pretium maius atque nobilius 
ceteris aedificii lapidibus, est igitur ordinis quasi altioris et eminentior 
ceteris. Et qua talis est fundationis fundatae (hebr.) i. e. immotam 
praebet stabilitatem et eam fundationem fundat, quam nemo evertat 
aut commoveat. Bis effertur eius soliditas, quo efficacior cernatur oppo- 
sitio àd mendacium illusorum (cf. Lap.). Iam fundamentum illud 
immotum quod a Deo in Sion est collocatum et in quo ipsa urbs firma 
consistit et permanet est promissio messianica, urbi Ierusalem et Sion 
monti adnexa, quae promissio in rege messianico continetur et absol- 
vitur. Propter theocratiam quae ex Ierusalem sese diffundere debet per 
orbem universum et propter Messiam oriundum ex domo David, qui 
thronum sempiternum Davidi promissum (2 Reg. "1, 14; cf. de Humme- 
lauer in comment ad h. 1l.) oceupaturus est, urbs Ierusalem et regnum 
iudaicum periculo eripietur. Consideratur ergo Sion hoc loco, quemad- - 
modum saepe (cf. 2, 9 et vide quae notavi ad Ioel 2, 32; 3, 1. 
Mich. 1, 3. Zach. 12, 2. seq.), tamquam centrum ac sedes theocratiae. 
Unde facile concipitur, lapidem illum probatum, pretiosum, angularem 
intelligi, uti ss. Patres et interpretes catholici semper explicarunt, ipsum 
Messiam, qui in se est dignitatis altissimae et totius firmitatis et splen- 
doris theocratiae est ratio ultima et fundamentum inconcussum. Ad eam 
enim metaphoram iam 8, 14 Isaias viam stravit Dominum appellans 

lapidem offensionis pro incredulis et via quoque paratur crebris illis 
locis, in quibus Deus petra vocatur tamquam certissimum ac firmis- 
simum populi refugium et firmamentum (cf. Deut. 32, 18. 371. Ps. 171, 3. 
39; 41, 10; 72, 26; 88, 21 etc.). Quam merito autem Messias ita voce- 
tur, non indiget explanatione; est enim ipse, ut S. Cyr. ait, basis et 
spes et fulerum et fundamentum immotum Sion sub intelligentiam 
cadentis i. e. Ecclesiae. 

Quare promissione messianica exhibita norma statuitur eadem quae 
supra 71, 9 : qui hac fide imbutus est, in hoc uno lapide omnia praesidia 
collocet, huic ita innitatur, ut nunquam in rebus adversis tumultuetur, 
nunquam metu trepidet, nunquam huc vel illuc sollicite discurrat, sed 
animo quieto ac tranquillo auxilium divinum exspectet (Osor). Haec 
ergo salutis norma ac regula statuitur, in qua iudicium de incredulitate 
iam continetur. Unde v. 16 enumerata illusorum impietate pergitur 
idcirco, quae particula ad v. 14 propter hoc intime refertur. Fide enim 
statuta damnatur infidelitas. Sed simul magna Dei benignitas cernitur, 
quod, dum illusores se populumque perdere omni conatu festinant, mi- 
sericordiae suae consilia aperit. Quare ea consideratione facta haud 
immerito Sasb. rem perpendit : « idcirco... mirabilis est consequentia; 
videbatur enim ita debere dicere atque hoc exspectabatur : quia vos 
tales estis, quia tam supina est vita vestra, idcirco vos semel perdam.. 
nunc vero ait : quia vos tam inhumani estis, tam supini et securi, 
idcirco.. i. e. licet vos indigni sitis quibus praestetur misericordia, ego 
tamen quid fides mea et veritas exigat considerans mittam vobis 
Messiam » (sim. Pint.). 


Uti supra. 7, 9 credentibus securitas ac permanentia asserebatur, ita hoc loco 
iis promittitur fore ut non trepident, ut non trepide cedant et fugiant. Bene 
Chald. : « et iusti qui credunt in illis cum venerit tribulatio non commove- 
buntur ». Ad idem recidit textus graecus : o5 y, xxcxszov9z non confundetur, 
vel ut reliqui vertunt ob oxsóce. Lex ergo illa fundamentalis innuitur, ut etsi 
Domini auxilium tardare videatur, nemo animum abiiciat firma fultus spe, quia 
veniens veniet et promissa complebuntur (cf. Hab. 29, 3. S. Hier.), qua lege 
etiam S. Paulus Hebraeos solatur ostendens quantopere a mundi primordiis per 
omnes generationes invaluerit (Hebr. 10, 36-12. 7). — Lapidem illum explicat 
Chald. : « ecce ego constituo in Sion regem, regem robustum, fortem et formi- 
dabilem, corroborabo eum et confortabo eum » ; hie rex autem intelligi nequit 
ipse Ezechias (ut volunt aliqui rabbini et Ges. Maurer) ; nam ut Theod. advertit: 
confidere in homine divina eloquia vetant, et ipse Isaias totus in eo est, ut fidu- 
ciam talem excludat (cf. 2, 22; 30, 2; 31, 3); at res ita concipi potest : lapis 
iste promissio est messianica vel in concreto ipse Messias; uti saepe propter 
promissionem messianicam vel uti s. literae etiam loquuntur propter David 

' (cf. 3 Reg. 11, 11-13. 32-39 ; 45, 4. 5. 4 Reg. 8, 19; 19, 34. 9 Par. 91, 7) 
res iudaicae servabantur et prospere gerebantur, ita etiam in ea rerum conditione 
rex vere pius et theocraticus ad salutem reipublicae iudaicae a Deo concede- 
batur ; Ezechias ergo non est ille lapis, sed propter lapidem illum Deus ita res 

, disposuit, ut Ezechias rex pius et theocraticus exsisteret. Vide quae dicta sunt 
ad 16, 5 et cf. 32, 4 seq. — Aliqui lapidem probationis interpretantur active : 
ad quem quasi ad lapidem lydium homines probentur quales sint ; ita ex recen- 
tioribus Drechsl. et iam apud Mald. Malv. : at id hoc loco abesse videtur, cum 
lapis in fundamento positus non sine catachresi simul considerari possit ut 
talis ad quem offendunt et impingunt. — Ad explicationem de Christo vide 4 
Petr. 2, 4-8. Rom. 9, 33; 10, 11. Eph. 2, 20-22. 1 Cor. 3, 11. Dau. 2, 34. 44. 
Matth. 21, 42 et Ps. 117, 92. 


Iam quomodo eo fundamento posito Deus aedificium sit erecturus 
declaratur ita, ut sententia « qui crediderit non trepidabit » explicetur 
etiam ab opposito, scil. quid illusoribus sit eventurum; ad hoc enim 
iam a v. 7 potissimum dirigitur sermo : v. 11 « et ponam in. pondere 
iudicium et iustitiam in mensura et subvertet grando spem mendacii et 
protectionem aquae inundabunt » ; — hebr. et pono. iudicium 4n. nor- 
mam et iustitiam in perpendiculum 1. e. in exstruendo aedificio norma 
(p cf. v. 10) et mensura ad quam «omnia exiguntur et diriguntur et 
perpendiculum quo rectus aedificii ordo ac status continetur, erit Zus 
et iustitia ; ex hac norma unusquisque diiudicatur et ad salutem in theo- 
cratia acciplendam admittetur vel ab ea excludetur et quaecumque per 
seriem generationum prospera vel adversa eventura sunt, iure et iusti- 
tia diriguntur, ut sint vel in mercedem vel in poenam ad Dei iustitiam, 
fidelitatem, sanctitatem commendandam. Hac ratione regnum Dei iure 
et iustitia aedificabitur et consistet, ex quo vero consequens est, ut qui 
contra Dei normam agunt, sua perversitate corruant. Quare pergitur et 
subvertet. grando... cf. v.2;in sorte Samariae depingitur quid eos 
maneat qui non credunt ; de mendacio cf. v. 15; tegumentum illud et 
latibulum quod se invenisse gloriabantur v. 15 inundatione aquarum 
auferetur. In se igitur ius et iustitiam Dei experientur castigati. 

Quod quo certius clariusque innotescat, ipsis illusorum verbis vates 
quid futurum revera sit exponit v. 18 «et delebitur foedus vestrum cum 
morte et pactum vestrum cum inferno non stabit; flagellum | inundans 
cum transierit, eritis ei àn conculcationem ; v. 49 quandocumque | per- 
transierit, tollet vos; quoniam mane diluculo pertransibit in die et in 
nocte, et tantummodo sola vexatio 4ntellectum. dabit auditui » ; — in 
invasione Assyriorum cum civitates munitae caperentur multique cap- 
tivi abducerentur, flagello illo sane percussi et contriti sunt ; erat enim 
tempus illud dies tribulationis et increpationis. (4 Reg. 19, 3. Is. 37, 

3); atque satis diu durabat: mane, mane irruet (hebr.) i. e. quolibet 
mane irruet, dein interdiu et noctu, proinde sine interruptione atque diu 
affligentur. Hac autem calamitate pressi agnoscent multi solius Domini 
opem esse exquirendam, inania esse hominum conamina ; tune calamitate 
vexati et edocti intelligent auditum 1. e. annuntiationem propheticam ; 
« malo coacti sapitis, non aliter » (Mar.) i. e. non solum videbunt vera 
praedixisse vatem (qua explicatione multi contenti sunt ; cf. S. Hier. Malv. 
For. Tir.), sed doctrinam ab eoinculeatam quam antea percipere nolebant 
ipsa rerum experientia edocti veram esse confitebuntur. Fructus igitur 
ex calamitate oriundus assignatur, qui etiam ad ius et iustitiam perti- 
net, qua Dominus regnum suum exstruere spondet (v. 17); « tantum 
magna aliqua vexatio efficere potest, ut intelligatis doctrinam quam ego 
profiteor » (Sasb. sim. Osor. Rohl. Troch.). 


Hebr. eodem modo quo S. Hier. vertunt etiam aliqui recentiores (Rohl. Net.): sola 
vexatio docebit, vel solus terror doctrinam explicabit; qui sensus et verbis aptus est 
et optime ad contextum congruit. Verbum enim q'35 (vel legitne S. Hier. vin?) 
nywau certe hoc loco eodem modo debet intelligi quo v. 9 intelligere faciet auditam ; 
ergo terror vel calamitas intelligere faciet annuntiationem vel praedicationem ; ea 
enim notione usurpari auditum notum est. Mirum sane est, quod Naeg. vult, cum 
v. 9 phrasis usurpetur in notione infelligere facere hoc loco tamen ex contextu erui 
sensum praedicationem audire; sim. iam aliqui veteres : fiet ut commotio sit intelli- 
gere famam (Mald. Mar. Pint. Malv.) vel quod recentioribus quoque arridet : iam 
lerror est, talem audire annuntialionem vel famam vel revelationem (cf. Bos. Ges. 
Maurer, Ewald, Drechsl. Del.). Contra quas explicationes haud immerito excipit Kn. 
sicut y*5 non inveniatur sensu translato spirituali, ita ny non significare terrorem, 
verum ubique vezationem (cf. Ier. 15, &; 24, 9; 29, 18 ete.) ; insuper audire famam 
non salis quadrare in conlextum, quo aperte plus aliquid ae gravius postuletur. Id 
autem optime adest in explieatione quam .S. Hier. dedit : sola veratio intellectum 
dabit auditui, facict intelligere mala vestra. 


Ad hanc vero intelligentiam pervenient, quia sole clarius apparebit 
subsidia humana plane esse insufficientia ac omnino deficere neque iis 
quidquam salutis effici posse. Id proverbiali locutione vates exponit 
v. 20 « coangustatum est enim stratum, ita ut alter. decidat, et pallium 
breve utrumque operire non potest »; — proverbio hoc non solum 
angustia rerum et difficultas (Mald. Sa, Ges. Kn. Drechsl. Schegg) 
exprimitur, vel non fieri posse ut simul cum Deo et cum alienigenis foe- 
dus ineatur (cf. S. Hier. Sasb. Pint. Lap. Men. Tir.), verum potius et 
ad rem maxime accommodate : conatus humanos ad securitatem praestan- 
dam prorsus esse impares (cf. Osor.); vanae spes vestrae tutari vos 
non possunt (Malv.) vel calamitate sua laborantes impii mutuam sibi ferre 
opem non possunt (Calm. Troch.). Quod humanis subsidiis fieri Deus 

non vult, id ipse modo miro et inexspectato praestabit; atque in hoc 
operandi modo Dei probatio fidei continetur et iudicium fertur in incre- 

dulos ; unde v. 21 « sicut enim in monte. divisionum stabit Dominus, 

sicut in. valle quae est in Gabaon irascetur, ut faciat opus suum, alie- 
num Opus eius, ut operetur opus suum, peregrinum — est opis 
eius ab co » ; — i. e. Deus aget similiter, ut olim in monte 

Pharasim et in valle Gabaon. Priore loco Deus Davidi concessit 
insignem — vietoriam de Phlisthiim, ita ut David exclamaret 

« divisit. Dominus inimicos m20s coram me, sicut dividuntur aquac ; 

propterea vocatum est nomen loei illius. Baal Pharasim » (2 Reg. 

9, 90. 1 Par. 14, 9); ad quem eventum hoc loco etiam propter flage!- 
lum énundans apta fit allusio. Alter eventus non est, ut aliqui volunt 
(Kn. Del. RoAL. .Ye:.) alia Davidis victoria (l. c. v. 29. v. 13), sed allu- 
ditur ad victoriam Iosue apud Gabaon (Ios. 10, 10), ubi Deus lapidibus 

grandinis hostes prostravit. (cf. v. 11. 2 sicut impetus grandinis) vti | 
plerique ex veteribus rite expl'eant (cf. S. Cyr. Hier. Ephr.). Hisce 
vero, deciarat Deus qua ratione deiecturus sit Assyrios ipse, uti bene 
exponit S. Cyz.: « sumit igitur velut ab his quae cont'gerunt veteribus 

imaginem et figuram | auxilii futuri Israelitis a Deo qui servare potest, 

si quilem velint servatoris nostri verbis parere » ; sim. S. Ephr 

Thom. ; atque revera saepius clades Assyriorum mirabili Dei interventu 

praedicitur efficienda, ita ut duabus iliis cladibus divinitus inflictis 

maxime similis reddatur (cf. 10, 21. 33; 11, 14; 18, 5; 30, 30; 31, 

8 etc.). Quare strages illa eum emphasi. dicitur opus Dei; est. alienum 
i. e. novum, inauditum, et inde ipsis hostibus et illusoribus ingerens 
stüporem, et fidelibus admirationem, cum adeo subito et tanto. fiat am- 
bitu; est peregrinum, insolitum, a communi Dei agendi modo longe 
remotum etiam ea cons:deratione facta, quia Deus populo magnam par- 

lem contumaci et rebelli tam insignem opem in sumina. rerum anguetia 

subministrabit. Opus aliquod illastre, extraordinarium, uti iam compa- 
rationibus indacitur,. ita ipsa sententiae repet.tione inculeatur. 


Verum plerique interprctos versum hunc alia rationc accipiunt, quasi non 
Assyriorum clades, sed punitio Iudaeorim. infidelium. exprimatur, Deum seil. 
uti olim Philisthaeos et Chananaeos prostraverit, ila iam in impias et illusores 
animadversurum (cf. S. Hier. Euseb. Haim. Osor. Sunct. Mald. Mar. Lap. Men. 
Calm. Iwohl. Troch. Kn; Del. Dred.). At ea explicatio difficile intelligitur. Neque 
enitu uilo modo credibile videtur, prop'ietam uti exemplis illis quibus mira libe- 
ràtio ct salus Iudaeis olim praestita exprimitur, non ut salutem ludacorum, sed 
ut eorum ruinam miro interventu Dci esse effieiendam demonstret, dum tanien 
saepius eladem assyriacam iJ'is eladibus divin'tus iuffietis comparat; it eim 

illustrat victoria de Madianitis reportata (0, 4; 10, 26) et interitu Aegyptiorum 
(40, 26); ergo pronum est, ut eodem modo hie Assyriorum clades illustretur. 
Quibus adde non satis perspici, quomodo invasio Assyriorum et calamitates ab 
iis inflictae [udaeis tam grandibus illis miraculis divinis conferri possint, quia 
sane nihil cernitur in illa irruptione quod illis magnalibus simile sit, dum e 
contra in repentina prostratione exercitus assyriaci adsit punetum comparationis 
quam maxime obvium pariter et illustre. Quare illa explicatio quam fere omnes 
sequuntur, relinquenda esse mihi videtur — insuper nemo quo tendat compa- 
ratio, accuratius explicat — et revertendum ad eam acceptionem, quam S. Ephr. 
Cyr. Thom. proponunt. 


Cum tale sit consilium Dei ad suos servandos et hostes perdendos, uti 
rebus illis divinitus gestis continetur, apte sequitur admonitio illusori- 
bus facta ne Dei hostibus sese iungentes eadem pernicie involvantur 
v. 92 « et nunc nolite illudere, ne forte constringantur vincula vestra ; 
consummationem enim et. abbreviationem audivi a Domino Deo exerci- 
(uum, super universam terram » ;, — ne rideant de vaticinio edito, etsi 
modus salutis conferendae mirus et pene incredibilis videatur, neve 
fidem ac spem piorum dicteriis prosequantur ; quodsi fecerint, vincula 
eorum fortius constringentur i. e. ab Assyriis, quorum iugo et vinculis 
iam ab Achaz rege mancipati sunt, plane demum captivi agentur 
(cf. v. 48). Vae ergo illis, si non ad meliorem frugem erudiantur. Tum 
enim illo interitu prosternentur quem Deus norma generali de omnibus 
suis adversariis constituit : consummationem enim et perniciem certo 
determinatam (hebr.) Deus constituit de universa terra, quibus verbis 
propheta ad oracula priora alludit (cf. 10, 23) de iudicio in orbem uni- 
versum exercendo. Huius iudicii pars quaedam est etiam vastitas illa, 
quae invasione Assyriorum quasi flagello inundante regno iudaico est 
illata; de regno iudaico universam terram plerique explicant (cf. S. Hier. 
Mald. Sanct. Sasb. Pint. For. Malv. Lap. Tir. Troch.), sed praestat 
cum aliis (cf. S. Cyr. Osor. Rohl.) verba in universum intelligere, 
praesertim quia propheta iudicium tale in omnes diserte annuntiavit et 
verbis ipsis de consummatione firmiter decreta plus innuitur quam unius 
regionis per breve tempus oppressio, qualis in expeditione assyriaca 
evenit. 


d) De Dei provida administratione parabola 28, 23-29. 
In variis rerum eventibus miram cerni Dei sapientiam et consilium 


providum quo emolumento ac saluti suorum consulat et, cuncta ad opta- 
tam exitum dirigat, propheta parabola illustrat e re agraria petita. Mi- 

nas igitur propositas in solatium bonorum temperat ipsosque contumaces 
ut Deo se subiiciant ac committant hortatur ostendens qua sapieritia 
multiplici et benevolentia Deus sortes populi rerumque cursum varium 
moderetur. Sive igitur leniter agat, sive durius agere videatur et puniat 
et immo conterat, aptissimum tenet in gubernatione populi modum et 
suos ad veram felicitatem provehere satagit. — Uti in proverbiis saepe 
fit, attentio audientium speciali modo excitatur v. 23 « Auribus perci- 
pite et audite vocem meam, attendite et audite eloquium meum »! — 
longiore praefatione rei gravitas declaratur, quae ut recte percipiatur 
vates exoptat; quare repetito ut rem optime perpendant monet ; cf. Prov, 
1,8; 2, 15; 3, 4 etc. Ps. 'I'1, 1 seq. 

Iam sequitur parabola de agricola. Deum esse quasi populi sui agri- 
colam iam 21, 10 vates innuit ; item Os. 2, 23 : seminabo eam mihi in 
terra ; 6, 11 et Mich. 4, 12; 5, 1. Unde quo tendat parabola, facile intel- 
ligitur. Primum effertur nosse agricolam quomodo et quando ager sit 
subigendus et sarculo emolliendus v. 24 « numquid. tota die arabit 
arans ut serat, proscindet et sarriet. humum suam »? — ut ager ad 
semen recipiendum disponatur opus est aratro, oportet sulcare et occare 
terram, eam proscindere quasi vulneribus inflictis, ut semen utiliter 
recipiat; at hoc non fit quotidie vel omni die (hebr.), perpetuo, verum 
solummodo tempore ad id opportuno ; haec scissio terrae melioris frugis 
est praeparatio. Nam v. 29 « nonne cum adaequaverit faciem eius, 
seret. gith et cijminum sparget et ponet triticum per ordinem et hor- 
deum et milium et viciam in finibus suis »? — varia quoque semina 
suo quaeque modo adhibentur : alia simpliciter uti sors fert seruntur vel 
sparguntur sine peculiari cura, uti gith. vel nigella sativa (le pavot noir, 
Schwarzkümmel) et cyminum vel cuminum (le cumin, Kümmel); tri- 
licum autem ponitur ordine, mensura, serie et per sulcos seritur, ut 
singula grana crescere possint neve inter se suffocent; alia quoque ?n 
finibus suis i.e. ut S. Hier. scribit, iuxta varietatem terrae et tempo- 
rum plantantur; neque enim simul omnia seminantur, sed suo loco 
et ordine (sim. Osor. Sanct. Sasb. Men.); vel uti hebr. habet hordeum 
suo loco (loco signato, ad id apto) et viciam confinium eius, prout. iam 
explicat Mald. : « solent agricolae triticum, hordeum ac meliora semi- 
na vicia aut fabis aut alio vili genere leguminis cireumcingere, ne a 
praetereuntibus animalibus depascantur »; sim. recentiores (cf. Del. 
Naeg. Roh. Troch.), vel in confinio suo i. e. in agro suo (Bred.). 


S. Hier. pro hebr. 202 ponit e£. milium, secutus uti videlur textum graecum qui 
in nonnullis codicibus fertur xxt éyypov. Vox hebr. est.&z. sy; explicant per modum 
adverbii loc. in loco designato, in agro ad id apto ; aliis vertere placet hordeum sig- 

natum i. e. praestantissimam, uli etiam kx. »sy. ad trilizum aliqui interpretantur de 
triico egregio. Sed n tutius enm 5. [Tier. et plerisque explieatur ordo, series, ev- 
ius notionis est ehild. et tal. x^); ef. Levy, Chald. Woerterb. H p. 461. Cum 
ergo verli oporteat. Liilicini suy ordine, lege quoque parallelismi suadetur versio 
hordeum loco aA il apto. Vocem n2o2 aliqui vertunt. speltam ; LXX habent ££z» ct 
S. Hier. notat : « pro farre quod graeci t£x) voeant quidam viciem intelligunt » ; et 
isti quidam recte observaruzt consentientibus reecntioribus, qui uti Wetzstein apud 
Del. «& Diestel dubitant num spella ea in regione «xsüterit et viciam sativam vel 
nigram intelligunt, quod est pabuli genus pro iumentis (ef. aeg. Diestel). 


Modus iste agendi sapienter et pro rerum natura accommodate nobis 
argumento et documento esse debet Deum summa sapientia omnia mo- 
derari. Quare propheta nobis in memoriam revocat rationem humanam 
esse imaginem quandam derivatam a divina intelligent:a et edoctam 
atque institutam a Deo; unde v. 26 « et erudiet illum in iudicio; Deus 
suus docebit illiim » ; — erudit agricolam Deus, ut ad iudicium (hebr.) 
secundum normam vid. rebus aptam omnia peragat; unde bene infert 
Mald. : « quanto ergo magis Deus qui illum docuit sciet, quomodo 
debeat tractare homiaes ». Deus enim illum delectum rerum et tempo- 
rum docuit (Saso.), « quod quidem argumento est eum qui rebus om- 
nibus ordinem praeserips t, ordine cuncta moderari » (Csor.). Hisee 
ergo ostenditur iudieii discretio (S. TAom.). Quam discretionem in alia 
quoque re rustica deelarat. v. 91 « non enim in serris triturabitur 
gith, nec vota plaustri supr cyminum circuibit, sed in virga excultie- 
tur gith, et cyminum in baculo, v. 28 panis autem: comminuetur ; 
verum non i.V perpetuum (riturans (riturabit ill:m neue verabit eun 
rota, plaustri nec ungulis stis comminuet cum » ;, — bene S. Ilier. : 
« panis i. e. tirstieum de quo efücitur panis ferreis rotis teritur ». Ceterum 
alii legunt per interrogationem : nium friunentim conteritur? non, neque 
enim perpetuo tribtrando tribiabit (hebr.), ne scil. continuata tritüra 
frumentum conteratur; neque continuo vel rotis plaustri. vel equorum 
iumentorumve ungalis frumentum excutit. Est enim modus in rebus 
nequ» omnia omnibus conveniunt. Minora grana virgis excutiüntor, 
« non rotis plaustroruzi terantur quas in serrarum similitudinem ferreae 
cireumaguntur et trahuntur super demessas segetes » (S. Ilier.). Doc- 
trinam inde colligit S. /Iier. hanc : « Deus varie genus dispensat hu- 
manum, nune punit, nune miseretur ; nunc corripit, nunc defendit; id 
est nunc arat, nunc serit, nunc maturas fruges metit et demessas in 
areis terit; orbemque suum gubernat ut voluerit ». 

Uti v. 26, quo tendat parabola explicatur, ut seil. in rerum omnium 
administratione sapiens Dei consilium ac providum agnoscamus : v. 29 
« et hoc a Domino Deo exercituum exivit, ul mirabile faceret consilium 

e! magnificaret iustitiam » ; -— hebr. mirabile facit consilium, magnam 
facit salutem ; de voce nn vide quae notavi ad Iob 5, 12; in hisce 
ergo Deus imaginem quandam proponi vult ex qua incomparabilem 
ipsius sapientiam, providentiam miram et benevolentiam discamus ; est 
enim rusticatio creata ab Altissimo (Eccli. 7, 16. Gen. 3, 1j) et in ea 
quasi in, speculo cernitur qua ratione Deus humanum genus erudiat. 
1ade hauriant pii Dei cultores solamen in rebus arctis, neque enim sem- 
per triturat, malis affligit (Malv.), et ex ipsa afflictione optimas fruges 
colligere satagit. Unde vates iterato docet qua demum animorum habi- 
tudine, qua mente de variis eventibus sit iudicandum ; vult idem quod 
iam a primo capite sibi assequendum proposuit denuo inculcare, ut scil. 
in rebus gestis ct variis sortibus ad altiora Dei consilia contemplanda ét 
ad Dei normam considerandam oculos mentes que elevent. « lane totam 
varietatem quam cernitis in agricultura videre potestis jn magna illa 
agricultura, ubi Deus pater agricola est. Vos itaque intelligite et diligen- 
ter attendite, quid Dominus circa unumquemque vestrum agat, an 
serat, an metat, an excutiat » (Sasb.). 


9. Alterum va2 99, 4-14. 


Anc. — Alterum vae in lerusalem vertitur ; angustias eius et flagellum 
inundans de quo 28, 15. 171-20 egerat magis magisque vates determinat, 
at simul vaticinatur, quam subito et quam miro modo Deus hostes sit 
disiectarus (29, 1-8). At multi talem Dei agendi modum propter cordis 
duritiem et cuitum Dei neglectum intelligere nolunt; quare Deus 
illorum sapientiam vanam esse ct inanem demonstrabit (29, 9-14.) 


a) Anzustiae ac liberatio urbis £9, 4-8. 


Primum vae vates direxerat ita^ in Samariam, ut eos ex Iuda potissi- 
mum 1angeret qui sentiendi agendique ratione maxime erant affines 
Samaritanis. Alterum vae iam immediate ipsi urbi lerusalem annuntiat, 
qua» quamvis sit locus altaris Dei et civitas David cui thronus aeternus 
promissus est, tamen brevi summis angustiis sit premenda : v. 1 « Va? 
Ariel, Ariel cjvitas, quam expugnavit David ; additus est annus ad 
annum, sollemnitates cvolutae sunt, v. 9 et circumvallabo Ariel et eril 
lrislis el moerens et erit mihi quasi Ariel » ; — hebr. vae Ariel civitas 
(in qua) resedit. David; ad:lite annum. ad. annum, festa in. orbem 
redeant i. e. post unum annum, postquam adhuc semel dies festi ac 
sollemnes in orbem circumierunt, Deus immittet angustias urbi. Du;lici 
titulo urbem compellat : Arie! vel focum (altare) Dei, quae appellatio 

explicatur 31, 9 : Dominus cuius ignis est in Sion et caminus eius in 
Ierusalem, et iam 10, 47 innuitur : et erit lumen Israel in igne et 
Sanctus eius in flamma ; ita Ariel vocatur altare Domini apud Ezechie- 
lem 43, 18 seq. ; designatur ergo urbs ubi est ignis sacrificalis et altare 
Domini, ubi cultus Dei exercetur e& Deus suam domum habet; dein 
urbs, in qua David commoratus vel castrametatus est, quae ergo est 
sedes David ; duplici hoc titulo quam maxime urbs tuta esse debuit ab 
omni infestatione; verum cum Deus a vae exordiatur, in ea compella- 
tione potius cernitur animus Dei propter beneficia spreta summopere 
offensus, cernitur indignatio Dei quod urbs talibus exornata Dei donis 
infidelitate sua duram in se provocavit punitionem. Brevi enim, circiter 
post annum angustabo, in angustias redigam Ariel (hebr.), quae quantae. 
futurae sint verbis additis declaratur e£ erit moestitia et moeror vel 
gemitus ac singultus (hebr.) et tunc erit Domino quas? Ariel, erit alio 
quodam sensu locus ignis, caminus et altare Domini, quatenus igne 
iribulationis divinitus immissae devastatur et ibi ira Domini ardet in 
castigatione et vindicta vel ut sit altaris instar, iuxta quod mactantur 
strataeque' iacent et laceratae victimae, i. e. impii et rebelles vindicta 
Dei per hostes occisi (cf. Sanct. For. Gord. Rohl.). 


De notione Ariel 5x*^N non omnes consentiunt. Nomen hoc invenitur 9 Sam. 
93, 90 (4 Chron. 11, 99) inditum duobus viris moabiticis et Esd. 8, 16 levitae. 
Propria significatio est leo Dei, quam multi etiam hoc loco exhibent ut nomen 
ürbis; ita iam Euseb. scribit : « dicunt autem Ariel significare Leo Dei » et sim. 
S. Hier. Cyr. For. Men. Tir. Calm. Alii explicant focum, altare Dei; ita iam 
Chald. et plerique rabbini et ex recentioribus Ros. Hitz. Kn. Del. Bred. 
Rohl. Troch.; aique haec explicatio praeferenda videtur, praesertim quia eo 
nomine altare vocatur Ez. 43, 15 seq. et ipse Isaias 31, 9 de igne et camino 
Domini in lerusalem et in Sion loquitur, et cum urbes nominibus femininis 
appellari soleant, in altera designatione non tam leonem quam leaenam ex- 
spectaveris (Rohl.). Accedit quod plerique qui leonem Dei interpretantur nomen 
tamen referunt ad altare vel templum ; id iam indicat Euseb. : « narrant 
altare illud quod ante templum constructum fuerat Ariel vocatum fuisse, quod 
palam aiunt esse ex Ezechiele », quae opinio etiam testem habet S. Hier. 
eamque sequuntur S. Thom. Mald. Est. Sasb. Sanct. Sa, Malv. Mar. Lap. 
varias afferentes rationes, cur altare vocetur leo Dei, v. g. quia victimas im- 
molatas devoret, vel quia in altari maxime reluceat fortitudo, maiestas et 
cultus Dei. Verum hae explicationes coactae sunt. Si vocem de leone Dei esse 
explicandam censueris cum plerisque veterum et cum aliquibus recentioribus 
(Ges. Ewald, Drechsl. Cheyne), intelliges praedicari invictam urbis fortitudi- 
nem et dominationem quae ei insit propter promissiones Davidi datas et prop- 
ter Messiam vel generatim propter regem theocraticum ; de qua re vide Gen. 49, 

9 : catulus leonis Juda; ad praedam ascendisti ; requiescens aecubuisti ut 
leo ete. Sed cum haec omnia summatim comprehendantur in appellatione civi- 
tatis David, alia explicatio de foco Dei etiam ea consideratione commendatur, 
ut scil. duobus istis nominibus plena urbis dignitas significetur, qua in ea 
contineatur cultus Dei et regnum David, sacerdotium et imperium sacrum, 
4omus Dei et domus regis theocratici. 

Nimis argute explicat Naeg. vocem prius ac si scriberetur 5x *Y urbs Dei, uti 
dicitur Ar Moab, deinde autem v. 2 altare Dei. Iu v. 2 ipse aliique iam fau- 
stam cernunt annuntiationem : erit mihi sicut caminus sacer et ut talem se exhi- 
bebit; hostes devorans ; ef. 10, 41 ; 31, 9. Sed cum ab oppressione urbis sermo 
inchoatus sit et in eadem oppressione oratio v. 3 pergat, haec explicatio qua 

"series rerum adeo interrumpitur non placet. Adde quod cum dicatur sicut Ariel, 
vates innuere videtur vocem ad alium parumper sensum deflecti. Etiam argutius 
rem concipit Drechsl. retinens notionem leonis Dei, fore urbem tamquam leonem 
cum Deum precibus ac poenitentia victura sit, sicut olim praevaluerit Iacob ad- 
versus Deum. At explicatio haec ex duplici capite reiicienda est; neque enim 
lerusalem tantam fidei fortitudinem unquam exhibuit, ut Deum quasi invitum 
in suas pertraheret partes, neque Deus urbis perdendae consilium cepit, a quo 
quasi reluctans esset dimovendus, ergo lucta illa urbis cum Deo, in qua urbs se 
leonem praebeat, nullatenus cogitari potest. — LXX omittunt sicut Ariel et pro 
TWON etc. legisse videntur YN robur, opes ; habent enim xo &ovot obv?s *, ioc 
x«i Ó xÀoUrog &got ; in v. sequenti ?172 legerunt 1172 óc Aautó. 


Atque quantopere ira Dei et igne tribulationis urbs sit exurenda decla- 
ratur v. 8 « ef circumdabo quasi sphaeram in circuitu tuo et iaciam 
contra te aggerem et. munimenta ponam in obsidionem tuam »; — 
« Dominus comminatur quod circumdet. Arielem sphaera » (S. Hier.) i. 
€. obsidione perfecta ut quasi corona et circulo sit circumvallàáta 
Sanct.), et arctabo te statione militum (hebr.) !. Haec praeclare illu- 
strantur iis quae Sennacherib ipse de sua in Palaestinam expeditione nar- 
rat : « ipse (Ezechias) in urbe sua principali Ierusalem inclusus fuit 
sicut avis in cavea » (cf. Vigourouz, la Bible et les découvertes modernes 
3 éd. IV p. 198. 199 ; Schrader, Keilinschr. und A. T. ad h. 1.) atque 
etiam terroris incussi mentionem facit : « Ezechias ipse magno timore 
maiestatis meae correptus est, uti etiam eius praesidium et milites! et 
viri quos ad defendendam urbem principalem lerusalem assumpserat » 
(l. c.), quemadmodum terror iste etiam 37, 3 describitur ; dies autem 
afflictionis erit talis : v. 4 « Aumiliaberis, de terra loqueris et de humo 


1. Ultimum membrum vertendum esse censet Delitzsch (Prolegomena e. hebr. aram. 
"Woerlerb. p. 197) : et ponam super te vigilias vel custodes (cf. Ier. 51, 12). Etiam Hab. 2, 
4 et Nah. 2, 2 «xo de vigiliis vel custodia esse explicandum contendit eamque notionem ex 
"i et assyriaco massaru (custos) derivat. 

audietur eloquium tuum, et erit quasi pythonis de terra vox tua et de 
humo eloquium tuum mussitabit » ; — lerusalem humi prostrata viribus 
exhaustis vocem edere non potest nisi tenuem, exilem, fere iam emor- 
tuam, sicut obscure mussitare solent umbrae vel potius vates necro- 
mantici; de pythone 2ix vide ad 8, 19. Magna igitur exhibetur oppres- 
sio, afflictio, impotentia urbis. Ad tantas angustias erit reducenda, quasi 
iamiam moritura ultimum suspirium trahere videatur, ut tandem quam 
impotens sit prudentia hamana, omnibus innotescat. Antea enim nihil 
audiebatur nisi strepitus et gloriatio illusorum : « flagellum non veniet 
super nos, mendacio protecti sumus » (28, 15 ; cf. 7 seq.). Haec inso- 
lentia iam erit expianda gemitu hoc urbis in pulvere iacent's, voce flebi- 
li ac lamentabili qua impotentiam demum suam fateri cogentur ; ita 
scil. flumen Assyriorum inundans et transiens usque ad collum veniet 
8, 8. Lugentium moris cst humi sedere et pulvere obvolvi; cf. 3, 26. 
2 Reg. 12, 16. 

Sed summis in angustiis ipse Dominus opem feret subito, modo in- 
exspectato, uti iam indicatum erat 98, 21 et 10, 33; 17, 44; 18, 5, et 
ita quidem ut contra impotentiam humanam summa Dei potentia miri- 
fice extollatur v. 3 « et erit sicut pulvis tenuis multitudo ventilantium te 
et. sicut favilla pertransiens multitudo eorum qui contra te praevalue- 
Tunl »; — en, urbs pondere illo pressa et humi iacens vix gemere 
potest, nedum pondus excutere; verum ingens illud pondus coram 
Domino censetur pulvis tenuis, gluma  transvolans (hebr.). Est enim 
Dominus coelitum imperatorsummusque dux huius certaminis arbiter; un- 
de v. 6 « eritque repente confestim ; a Domino exercituum visitabitur in to- 
&Uruo et commotione terrae et voce magna turbinis et tempestalis et 
flammae ignis devorantis » ; — ad Domini maiestatem adumbrandam 
militia eius describuntur tonitrua, terrae motus ac fremitus, procellae 
et flammarum incendia, uti in psalmis et apud prophetas fieri asso- 
let; ef. 5, 29; 43, 9. P&. 17. 95. Mieh. 4, 3. Hab. 3, 6 ete. Unde 
visitatio haec est gratiosa pro urbe (et ita visitabitur de urbe ex- 
plicant liberanda Del. Naeg.), fatalis pro hostibus, de quorum puni- 
tione alii verbum accipiunt (cf. For. Sanct. Calm. RoM. Troch.); 
neque tamen potest cum aliis (S. Jfier. Mald. Sa, Mar.) de puni- 
tione urbis intelligi, cum series orationis mire esset interturbanda. 
Animadversio enim in hostes iam v. S habetur eademque in v. 7 
quoque describitur; unde in v. 6 apte exhibetur iudicis punientis 
potentia, qua illae metaphorae in v. 3 et illud repente confestim op- 
time declarantur et etiam subsequentia inducuntur. 

Atque revera si Deus potentissimus defensor exsistit et pugnator, 
quis resistere poterit? si ipse pro Ariel, pro aris et focis dimicare 

vult, quid erit timendum? Unde v. "1 « et erit. sicut. somnium visio- 
nis nocturnae multitudo omnium. gentium quae dimicaverunt contra 
Ariel ct omnes qui militaverunt et. obsederunt. et. praevaluerunt. ad- 
versus eam »; — ultimum hemistichium. verte ex hebr. e£ omnes 
qui militaverunt. contra cam et contra arcem cius et. coangustave- 
runt cam , « somnio comparatur illa multitudo, quia fügiet aut sol- 
vetur, quemadmodum vanescunt somnia, cum primum dormiens cvi- 
gilaverit » (Sanct. sim. Men. foAl.); potentia eorum nihil habet 
validi ac solidi; primo afflatu quasi in aera difflait, uti somnia; in 
sommio visionis nocturnae id quoque pro civibus hierosolymitanis 
forte exprimitur fore quidem, ut quemadmodum in somnis con- 
lingat angoribus ac timore corripiantur et exerceantur, at mox pavo- 
res illos cum laetitia fore commntandos, uti quis experiatur evigilans 
terriculamentis somniorum evanescentibus. Promissio haec generali 
ratione profertur et ita quoque intelligatur oportet; recurrit ergo va- 
les ad Dei normam generalem, qua Arieli. e. sedem suam ac domum 
ab hostibus defendere statuit pro sua fidelitate, quae: propter urbis 
infidelitatem (cf. v. 4 vae Ariel) eo magis illucescit. 

Quam vana spe hostes inflentur et quanta cum confusione ab urbe 
repellendi sint, ex iis quae somniantibus eveniunt illustratur v. 8 « cf 
sicul somniat esuriens et comedit, cum autem fuerit expergefactus, va- 
cua est anima etus ; et sicut somnial sitiens et Libit, et postquam fuerit 
erpergefactus, lassus adhuc sitit et anima eius vacua est, sic erit mul- 
Liludo omnium gentium, quae dimicaverunt contra montem Sion » ; — 
eliam magis ad vivum res exprimitur in hebr. sicut somniat fameli- 
cus et ecce manducat etc. et sicut somniat sitiens et ecce bibit et expergi- 
scitur et ecce lassus el anima cius avida etc. ; cui ita in somnio ! con- 
lingit, is vana spe delusus magis afilietatar, quia vigilans ab eo va- 
cüus est quod se habuisse in somniis iam laetatus est voluptate per- 
cepta ( Sanct.). Uti in v. 4 duo urbis ttuli proferebantur, ita hic 
quoque v. 7 et 8 Ariel nominatur et mons Sion, quibus appellatio- 
nibus cur urbi salus ac liberatio ab omn?um hostium insidiis conce- 
datur egregie continetur (cf. 2, 2 seq. 4, 2 seq. 9,15; 11, 9; 14, 32; 
16, 5; 98, B etc.). Quater in v. 5-8 multilido impugnantium effertur, 
quae tamen quam impotens sit comparatione pulveris et glumae et som- 


1. Adducunt ex Lucretio (4,1091) candem similitudinem Ros. Ges. ita. propositam 
Ac velut in somniis sitiens cum quaerit et humor 
Non datur, ardorem iu membris qui stinguere possit, 
Sed laticum simulacra. petit frustraque ] iborat, 
In medioque sitit torrenti flumiue potans. Cf. Il. 22, 199. 

nii et descriptione maiestatis tremendae iudicis Dei praeclare exhibe- 
tur; unde vatem omnes intendere vires intelligimus, ut fidem ac spem 
in animis nutantium excitet. Verum apud plerosque in vanum effundi 
monita eius (secundum id quod habetur 6, 10), sequentibus docemur. 


b) Illusores confundentur 29, 9-14. 


In fide unicam salutis spem esse repositam propheta monuerat (28, 
16) et qua ratione fides Deo sit exhibenda, docuerat modo salutis pro- 
posito (28, 91; 99, 5-8). Verum tale vaticinium fide non amplectun- 
tur, quia aliam salutis ac liberationis viam prudentia humana necessa- 
rio exigi sibi persuaserunt (cf. 28, 15; 29, 15; 30, 1 seq.). Quare ne- 
- cesse est ut calamitates experti dedoceantur. Quid ergo suae prudentiae 
consilia sequentes sibi ipsi molituri sint, propheta proponit v. 9 « Ob- 
stupescite eL admiramini, fluctuate et vacillate, inebriamini et non a vi- 
no, movemini et non ab ebrietate »! — hebr. obstupescite et. attoniti 
estote, excaecamini et caeci estote (oblinite oculos vestros)! ebrii sunt, 
at non vino; titubant, at non. sicera; magna quaedam afflictio qua 
sensus mentesque obstupescunt et perturbantur terrore, ebrietati com- 
parari solet; cf. 19, 4. Ier. 95, 15. Quid futurum sit, vates per impe- - 
rativum edicit; cum enim sola vexatio det intellectum (28, 19) et cum 
frustra moniti non resipiscant, iam sermone duriore ut afflictiones ex- 
periantur propheta exoptat; unde indignabundus in eos invehitur, ut 
obcaecationis suae effectus funestos in se sentiant! Sermo in hebr. as- 
sonantiis et paronomasiis distinguitur. Stupore illo et ebrietate et titu- 
batione ea designantur quae 28, 48. 19; 29, 2-4 praedicta sunt et quae 
statim infra v. 14 tanguntur; hisce non iam eorum conditionem prae- 
sentem describi (uti volunt Drechsl. Kn. Del. Naeg. Bred. Rohl. Troch.), 
qua solum vaticinio incredibili audito ita sint stupore perculsi, verum 
futuram delineari afflictionem, et verborum gravitate suadetur et com- 
mendatur addito illo a£ non « vino, quo sane aliud iam tempus quam 
quod nunc fluat (cf. 28, 1) indicatur et probatur sequenti versu, quo 
explicatur, cur tandem ad illud malorum fastigium perventuri sint. 

Id autem eveniet quia Dominus eos in ea quam amplexi sunt 
obduratione relinquet v. 10 « quoniam miscuit vobis Dominus spiritum 
soporis, claudet oculos vestros, prophetas et principes vestros qui vident 
visiones operiet » ; — hisce eorum conditio praesens exhibetur : mente 
stupidi nolunt vaticinium fide amplecti ; oculis occlusis ea non vident quae 
adeo perspicue in rebus gestis regni iudaici eminent, a solo scil. Domino 
salutem esseexspectandam ; etiam ii qui duces populisunt vel se esseiactant 
tenebris opertos oculos habent ; quomodo autem ad talem obeaecationem 

pervenerint, declaratur 28, 1-14 et vide 6, 10; 1, 2. Inde simul patet, 
quo sensu Deus spiritum soporis effudisse etc. dicatur. Haec autem 
mentis obtenebratio in eo consistit, quod vaticinium adeo clare 
propositum et monita prophetae non intelligunt; id quod similitudine 
quadam effertur v. 41 « et erit vobis visio omnium sicut. verba libri 
signati, quem cum dederint scienti literas dicent : lege istum, et 
respondebit : mon possum, signatus est enim; v. 19 et dabitur liber 
nescienti literas diceturque ei: lege, et respondebit: nescio literas » ; 
— uti in v. 10, ita hic quoque populus et duces commemorantur vel 
ignobiles qui nesciunt legere et nobiles qui literis sunt eruditi. Utrique 
autem prophetiam non intelligere perhibentur; nobilibus est liber 
signatus, clausus, quem aperire non volunt; unde eorum culpa maior 
reputabitur. Ceterum cf. 8, 16. 90. Cum enim tanto cum studio ad 
avertendam calamitatem assyriacam humana conquirant subsidia (cf. 
28, 15; 29, 15; 30, 1 seq.), revera opere produnt prophetiam esse 
librum clausum neque a se attendi posse vel debere, Forte continetur in 
libro signato irrisoria quaedam principum allusio, esse scil. omnem 
prophetiam obscuram, saepe vagam, ita ut non sit consultum in rerum 
gerendarum dispositione et praecipue in apparatu bellico conquirendo 
vatieiniorum habere rationem. Quodsi ita est, illusores illi cum 
contemptu et risu modum salutis a Deo electum repudiant simul 
peccantes contra normam theocraticam iam dudum a Deo stabilitam et 
a propheta iterato inculcatam (cf. Deut. 28, '1). 


Cum igilur in v. 14 et 12 dao ordines distinguantur, nobiles scil. et ignobiles, 
utrique autem prophetiam non intelligant, etiam in v. 10 qui sint prophetae 
illi, facile colligitur et quid sibi velit operire explicatur. Sunt scil. pseudopro- 
phetae, quorum mentes eadem caligine tenentur, et qui propterea capitibus 
(hebr). vel principibus aecensentur, quia ipsi tale munus ducendi populum sibi 
arrogant ; vide ad 9, 45. Quare a vero aberrant qui in v. 10 veros cernunt pro- 
phetas divinitus missos, quos operire diceret propheta ita ut sensus esset : fa- 
cere üt non intelligantur (uti explicant S. Hier. Cyr. Sanct. Sasb. Lap. Men. 
Tir. Schegg), vel qui operiri dicerentur eo quod Deus iis visiones et responsa 
iam non ultra concederet (Osor. Mald. For. Mar.). Sed de veris prophetis ex- 
plicatio admitti nequit, quia ex v. 14 et 12 ii designantur qui vaticinium non 
intelligunt. — Hebr. etiam ita iungitur : obligavit oculos vestros, prophetas, et 
capita vestra, videntes, operuit (cf. Del. Naeg. Rohl.), sed contra accentus. 
Neque desunt qui prophetas et videntes utpote glossema eiiciant (cf. Ges. Hilz. 
Ewald, Kn. Dred.)et sane admiratione non caret, cur praeter prophetas videntes 
enumerentur, vel eur principibus attribuantur visiones, nisi dixeris, ipsos quoque 
principes obtentu visionum vulgo imposuisse et nutantes ad suas pertraxisse 
partes. Cur aliquis glossator prophetas et videntes inseruerit et non potius sa- 

cerdoles vel duces, difficile dixcris ; quare ipse modus loquendi insolitus non 
tam glossatorem prodere, quam ipsum prophetam innuere videtur. Duplex no- 
men ita explieat Naeg. ut duplicem quasi ordinem prophetarum statuat : pro- 
pletas primarios, uti Isaiam, corum quasi interpretes ad populum, videntes, 
qui illorum effata populo exp'iearent. Verum. dubito, num ullum talis ordinis 
duplicis ac distinctionis vestigium ullibi inveniatur. 


Car vero adeo hebetes sint ad doctrinam Dei percipiendam, rationem 
sj(am ess? in vero cultu Dei neglecto, vates aperit; qui enim ad Deum 
accedere reauunt, quid mirum est, si ab ipso iam non illuminentur 
neque cius vocem intelligant? Unde v. 18. « ct dixit Dominus: eo 
quod appropinquet populus iste ore suo et labiis suis glorificat me, cor 
cutem eius longe est a me et timuerunt! me mandato hominum et 
«octrina, v. 4& ideo ecce ego addam ut admirationem faciam populo 
huic miraculo grandi et stupendo; peribit enim sapientia a sapien- 
Lbs eius et. intellectus prudentium eius abscondetur » ; — uti 4, 10, 
caltam solum externe exhib:tum reprehendit, laudes Dei sc.l. illas, quae 
ore solum labiisque proferuntar, neque tamen ex animis piis Deoque 
subiectis procedunt. Cor illud longe est a Deo, quod voluntati eius obse- 
qui renuit; hebr. timor eorum erga me 1. e. cultus eorum ac religio 
iiandatim hominun. institutum, praeceptis continetur et exercetur 
hamanis, ritibus externis consuetudine et usu traditis quos obeunt siuc 
animorum pietate ac devotione. Quemadmodum propheta verae 
pietatis. defectum ct. cultum Dei neglectam tamquam causam assignat 
hie, cur hebetes facti sint et. stupidi ad verbum Doi intelligendum, ita 
S. Paulus in eodem cultu Dei neglecto ultimam cernit rationem, qua 
gentes ad enormem illam morum corruptionem  descenderint et 
mentis in rebus religionis stapiditatem (cf. Ihom. 1, 91. 24. 96. 98). 
Hestituerat. quidem Ezechias cultum. Dei (4 Reg. 18, 3-6. 9 Par. 
29-31); sed post funesta Achaz regis exempla certe non deerant qui 
solum externe cultum a rege imperatum ob.rent, interne autem 
mentem idololatricam retinerent vel qui ritibus quibusdam Deo satisfieri 
sibi persuaderent. Contra hos merito invehitur propheta. Remedium 
indicat quo Deus usurus sit ad eos sanandos, dummodo velint; quam 
impotes sint illis ostendet. et eas adducet. rerum angustias et perturba- 
tiones, ut quo se vertant plane nesciant et sapientia humana penitus 
confundatur et obruatur. Vide rei eventum. 31, 3. Ilisce opprobriis et 
hae confusione simul poenas luent (v. 44 ideo) verbi Dei spreti animi- 
que increduli. 

3. Tertium vae 99, 15-9. 
Anc. — Invehitur propheta in eos qui consilium suum perversum ct. 


3 Dai norma alienum. abscondere nituntur coram Domino, quod quam 
stultum sit et inutile exagitat, ITuic consilio stulto opponit Dei consilium, 
quo magna rerum conversio et populi exaltatio futura sit tvrannide et 
iniquitate deleta. Deus enim fidelis qui Abraham elegit populum suum 
non tradet opprobriis, verum eum ad sanctitatem et pacem adducet. 


Arcte hoec va? ad antecedentia adnectitur; perstringuntur enim ii 
quos propheta iam saepius accusaverat nimiae fiduciae quam in subsidiis 
humanis et prudeatia sua collocant. Cceculte machinantur, foedus 
aegyptiacum coram propheta abscondere nituntur; putant se secreto ct 
inscio propheta omnia moliri et censoriam eius virgam effugere ; at v. 
48 « Vae qui profundi estis corde, ut a Domino abscondatis consilium, 
quorum sunt in tenobris opora et dicunt : quis videl nos et quis novit 
nos »? — hebr. al verbum qui profund»wm faciunt a Domino. ad 
tegendum | consilium i. e. omai studio consilium suum occultare et 
celare nituntur et tenebris obvolvere, quo conatu iam produnt se mer:to 
timere reprehensionem prophetae et. conamina sua non sequi normam 
theocraticam. Ceterum molitiones illae furtivae ad ordiendum foedus 
aegyptiacum etiam tegendae erant ne suspicionem incurrerent Assyrio- 
rum, qui mulüpliei experienta edocti bene noverant quam p:ronae 
essent gentes palaestinenses ad foedera contra ipsos nectenda. Sed 
quam ineptum sit vel popalum velle sospitem reddere sine Deo vel 
modum illum quo servare velit Deus spernere, similitadine adhibita 
propheta demonstrat v. 16 « perversa est hacc vestra cogitatio, quasi 
si lutum. coutra, füigyulum. cogitet et dieat opis factori suo. : non fecisti 
me, et figmenbnn. dicat fistori. suo : non intelligis »; — hehr. o 
perversitatem. vestram ! avum sicut lutum figulus reputabitur, ut. dicat 
opis... Deas enim sibi popalum formavit; quare Dei ratio potissimum 
est habenda in r»bus gorendis et s/2ne Deo velle populum e pericu!o 
eripera aeque stultam — est, atque impium, quasi-opus negaret se a 
factore esse faetum. Cam ig tar plane in omnibus penitus dependeont a 
Deo, a quo ii| habent, ut sint et vivant et a quo theocratia est instituta, 
eius gubernationi sese subtrahere nequeunt. Etiam magis ridiculum est 
consilio Dai quo ipse salutem dare iam constituerit nolle acquiescere, 
quasi minus esset aptum et prudens. I[anc animi contra Deum 
elationem vates castigat altera comparatione, quasi dicat. figmentum 
fictori : nihil intelligis! Unde quanta submissione sap:entiae Dei et 

eius benignitati fidendum sit docet simul perstringens intolerabilem 
arrogantiam, si quis consilia Dei ad trutinam suam revocare ausus 
fuerit. 

Eorum consilia Deus ita subvertet, ut res contra omnem exspecta- 
tionem humanam cadant. Id proverbiali locutione designatur v. 17 
« nonne adhuc in modico et in brevi convertetur Libanus in Carmel et 
Carmel in. saltum reputabitur »? — explica ex hebr. appellative con- 
vertetur Libanus in campum frugiferum et- frugifer campus pro saltu 
reputabitur i. e. rerum conversio exsistet praeter omnem exspectatio- 
nem: quod sterile videbatur, fructum afferet; quod aetas fruges pro- 
mittebat, horridum erit ut silva. Ita revera accidit. Foedus aegyptiacum 
a quo omnia sperabantur, inutile erat Aegyptiis turpiter fusis fugatis- 
que et omnis regio circa urbem vastatione hostili affligebatur oppidis 
plurimis expugnatis et multis hominum millibus captis — en quos 
fruetus attulerit campus frugifer qui sperabatur! verum ex miseria et 
deiectione Deus populum suum ad salutem et prosperitatem evexit ; ita 
silva sterilis in campum frugiferum vertitur. Cum hac rerum conver- 
sione intime nectitur interna quaedam animorum sententiarumque 
mutatio, quam propheta indicat v. 18 « et awlient in. die illa surdi 
verba libri et de tenebris et caligine oculi caecorum videbunt » ; — en, 
sola vexatio dabit intellectum! antea verba prophetiae audire et intelli- 
gere noluerunt : cf. 29, 41. 12; iam calamitate eruditi maiestatem Dei 
venerantur et e tenebris et caligine infidelitatis et animi increduli ad 
lucem et agnitionem Dei salvatoris ac vindicis populi sui emergunt. 
Unde nova quadam ratione id fit quod illo proverbio indicatur : silva 
mutatur in agrum frugiferum. Suum igitur fert calamitas fructum apud 
eos qui antea surdi erant et caeci. 

Pii autem qui ipsi quoque rebus adversis affligebantur et impiorum 
irrisione impetebantur optimam fidei suae mercedem reportabunt ea 
videntes impleta quae firma fide fore semper crediderant; v. 19 « ef 
addent mites in Domino laetitiam et. pauperes homines in Sancto 
Israel exsultabunt »; — mites i. e. ex hebr. afflicti, humiles, qui fide 
et spe fulti in Domino etiam medias inter calamitates gaudebant, 
iam nanc augent laetitiam in Domino, quae scil. in Domino fundatur et 
de Domino eiusque gloria versatur ; eousque a sapientibus illis et domi- 
nantibus habebantur despectui — pauperes — ; at nunc fidei praemium 
reportantes gloriosa victoria divinitus concessa iubilant in Sancto Israel 
(cf. 6, 3), quem quia populi sui vindicem et verae pietatis auctorem 
semper sincere venerati sunt, modum agendi illusorum semper erant 

aversati. Nunc enim iniquitate devicta et tyrannide suppressa Sanctus 
Israel gloriam suam manifestavit et zelam illum denuo exhibuit quo 

populum sibi sanctum efficere gestit. Unde iuremerito in eo exsultant 
v. 20 « quoniam defecit qui praevalebat, consummatus est illusor et 
, succisi sunt omnes qui vigilabant super. iniquitatem, v. 94 qui peccare 
faciebant homines in verbo et arguentem in porta supplantabant. et 
declinaverunt frustra a. iusto »; — hebr. explica quia defecit (periit) 
tiolentus, consumptus est irrisor, excisi sunt omnes. invigilantes ini- 
quitati 1.'e. qui sedulo vigilant ne quid boni praevaleat, 'sed ut iniqui- 
tas obtineat, qui propterea homines perdunt in. causa (eos reos iniuste 
peragunt et in iudiciis condemnant) et disceptanti in porta, in foro, in 
iudicio rem suam et ius proponenti et defendenti /nsidiantur, ei laqueos. 
tendunt, ut causa cadat, et mendacio iustum opprimunt, proprie per 
nihilum, per rem inanem i. e. fraude, calumniis, mendaciis insontem 
qui causam habet iustam perdunt. Eminet ergo in hostibus violentia, 
tyrannis, rerum divinarum contemptus et irrisio, studium quoddam et 
cura, ut iniquitas dominetur, oppressio insontis et iusti, iniusta iudicia. 
Assyrii quidem describuntur (cf. 10, | seq.) sed ita, ut comprehendan- 
tur in tam generali adumbratione ii quoque ex Iudaeis qui vita et mori- 
bus ad eorum partes accensendi sunt (cf. 28, "| seq. 5, 8 etc.). Adversa- 
rii igitur Dei, qui nunc tanto strepitu impietatem suam et arrogantiam 
in Deum et homines produnt, delebuntur; innuit vates simul cum 
Assyriis interituros esse qui ex Iudaeis mentis morumque cognatione 
lis sunt coniuncti, nisi resipuerint. Ita complebitur suo modo prover- 
bium campus frugifer vertetur in silvam : quae magnifica, splendida, 
. potentia videbantur, ipsius iniquitatis pondere oppressa corruent. 


In hebr. proprie habetur peccare facientes hominem in verbo, in causa, id quod 
significare potest : seducentes homines, ut peccent in iure dicendo; unde illi invigi- 
lantes iniquitati tamquam tales depinguntur qui alios impellunt ad iniustitiam in foro 
committendam. Verbum wun in hiphil frequens est in notione ad peccandum inducen- 

: di, seducendi ; praesertim in 1 et 2 libro Regum v. g. 1 Reg. 15, 26; 16, 26 ; 22, 

53. 2 Reg, 3, 3; 10, 29 etc. etiam Ter. 32, 35. Sed significat etiam peccati reum fa- 
cere; cf. Deut. 24, &. Eccl. 5, 5; unde hoc loco plerique verbum notione condem- 
nandi, reum declarandi capiunt ; in verbo autem varie explicant: propter verbum eum 
condemnant, propter minimam causam vel unicum verbulum (Del.), vel verbo men- 
daci efficiunt, ut reus agatur (Naeg.). In ultimo membro plerique snnm explicant de 
falso testimonio, mendaciis et calumniis, iniusto iudieio (Vat. Mald. Malv. et recen- 
tiores) ; Kn. vertit expellunt iustum in desertum ; verba quidem ità possunt intelli- 
gi; 5n cf. Deut. 32, 10. Iob. 6, 18 ; 12, 94. Is. 24, 10; 45, 18. Ps. 107, 40 et rvo31 
hiph. significat removere, expellere (ler. 5, 25); sed frequentius adhibetur. sensu 
translato, qui hoc loco magis consentaneus est, nisi 317) sensu generaliori de mise- 
ria, inopia, desolatione explicare malueris ; nam iustum expelli n desertum singulare 
quidem genus oppressionis est, sed num etiam: usitatum ? 


Hanc autem rerum conversionem efficiet Deus fidelis, memor foede- 

deris sui et promissionum, qui opus in vocatione et electione Abraham 
inceptum ad exitum perducere vult; ita v. 22 « propter hoc haec dicit 
Dominus ad. domum  [acob, qui redemit Abraham : non modo confun- 
detur Iacob. nec modo. vultus eius erubescet »; — refer propter hoc ad 
ea omnia quae a v. 171 proposita sunt; quia igitur Deo constitutum est 
ita agere cum populo sao, ideo verba consolationis ad eum dirigit et eos 
profert titulos quibus fidelitas ipsius est obstricta; unde domum com- 
memorat /acob (cf. Gen. 49) et electionis Abraham mentionem infert, 
in qua primum quasi fundamentum operis divini positum est. Dei autem 
dona sine poenitentia sant et quae promisit et incepit, fideliter exse- 
quetur. Quare mentione operam Dei antiquorum necesse est fiducia in 
Deum fidelem quam maxime excitetur. Qua re simul egregie demon- 
stratar, quomodo Deus saa salutis consilia iam a saeculis instituerit ac 
praeparaverit; id quo. vates etiam saepius monet; cf. 41, 8; 31, 9. 
Cernitur enim in Abraham pignus quoddam Dei fidelis qui cum eum 
elegisset et in eo semen eius, hoc idem semeu non abiiciet; quare ei 
prom:ttitur fore, ut ab ignominia et opprobriis eripiatur; neque enim 
permittet Deus Comum lacob a gentibus conteri vel a. sede et dignitate 
sua de.icl, sed efliciet ut conditione fraatur elec.ioni suae consen- 
tanea. 

Unde quid ignominia ablata in populo Dei procreandum sit, vates ex- 
sequitur v. 23 « sed cium viderit filios suos, opera manuum mearum, in 
medio sui sanctificantes nomen meum, et sanctificabunt Sanctum Iacob 
et Deum zsrael praedicaóunL » ; — hebr. vorte et explica : namsi ipse, i. 
e. filii elus viderint opera manuum mearum in medio ipsius, sanctifica- 
bunt nomen mewnm et sanctificabunt Sanctum facob et Deum f[srael timo- 
bunt ; ipse est facob et. declarationis causa additur filii eius, quia po- 
steri Iacob intelliguntur. Denuo ergo fides Abraham et lacob reviviscet 
in eorum filiis. Dei enim magnalia cernentes filii Israel Deum eglorifi- 
cabunt et sanetitata vitae et. vera pietate euin colent; exsistet populus 
sanctus. Ece2 quis sit fructus ex calamitate oriundus et ex praeclara 
illa victoria qaa Deas hostes prosternet (cf. 28, 3. 16; 29, 19). 


Hebr. 50x72 aliqui explicant, ut supra verti (cf. Del. Nueg.); potest etiam 
cum aiiis (Ges. Fiol.) ita aeeipi, ut obieetum quod videatur quasi praeoccupelur ; 
ponitur erio 3 pleonastiee et id quod sequitur opera manuum mearum suo 
modo introducit. Praeterea versiculus varie aecipitur ; aliqui enim. pronomen 
suflixum non legisse videntar, cum vertant &zzy Yos: cà zx avo) và So1& W90; 
ita LXX, Syrus ; utrum. versio Sym. eodein modo accipienda sit necne, quaeri 


' 


potest ; praebet euiin czxv 133 zà sex 


t Qov50 seta yztzey) woo (el. Procop.) ; uequa 
desunt qii vertaut versieuluin nost uin, uti eua Li vulg. vide.nus expressuin : 

si Iacob viderit filios suos, opera manuum mearum ; i. e. dicuntur filii Iacob 
opus manuum Dei, quia periculis erepti ad novam quandam reipublicae vitaeque 
conditionem eamque práeclaram (cf. v. 17 seq.) translati sint et quasi regenerati 
(cf. Ros. Drechsl. Net.); in medio sui i. e. in domo sua, quasi intra sinum 
suum et in nullo a vere filiis suis discrepantes (For.). Sed in hac acceptione 
apodosis non facile adiungitur, cum nexus inter utramque sententiam clarus et 
obvius non appareat ; neque enim commode dixeris, cur illi nomen Dei sint 
celebraturi, si lacob eos viderit Dei ope in statum meliorem translatos. Quodsi 
nihilominus eam verborum rationem retinere volueris, rem potius ita accipe et 
explana : lacob non eonfundetur; nam cum filios suos videat restitutos, eos 
simul cernet sanctificantes nomen Dei; in qua acceptione alterum sententiae 
membrum et sanctificabunt etc. commode explicare poteris cum JDrechsl. de 
aliis nationibus, ad quas ex Iudaeorum pietatate restituta gloria Dei sit propa- 
ganda. Verum explanatio quam supra proposui est magis obvia magisque eum 
antecedentibus et tota rerum serie cohaerere videtur. Saepius enim inculcatum 
est fore ut visis Dei magnalibus gloriam Dei laudemque celebrent; cum ergo 
verba ipsa quam facillime eum fundant sensum, is quoque relinendus erit. Ad 
quem proxime accedit Chald. : « sed cum viderit (domus Iacob) magnalia quae 
faciam filiis suis, benignitatem Abraham pro semine eius post eum in terra sua, 
inter se sanctificabunt nomen meum ». — Alii demum omissa particula *2 
primum hemistichium v. 23 ad antecedentia adnectunt ; Iacob non confundetur ; 
nec modo vultus eius erubescet, cum viderit filios suos, opera manuum mearum 
i. e. ope Dei restitutos ; sensus quidem haud erit spernendus ; at particulam *? 
tuentur LXX, Sym. Theod. vulg. Chald. ; quare audacius est eam expungere. 


Hisce autem Dei magnalibus efficietur quoque, ut multi ex iis qui 
nunc rerum peregrinarum studio abrepti a norma theocratica aberrant 
et contra prophetarum monita obstrepunt ad meliorem frugem conver- 
tantur v. 24 « et scient. errantes spiritu. intellectum. et mussitatores 
discent legem » ; — hebr. discent doctrinam; cf. v. 48; prudentia illa 
humana, de qua v. 14, hoc loco error dicitur, quo remoto animus vera 
intell'gzentia sit imbuendus, ut. ad normam theocraticam omnia exigant 
et diiudicent ; qui errantes spiritu dicuntur, iidem sunt murmuratores, 
verbis prophetarum obstrepentes eaque indigne ferentes; sed rerum 
eventu edocti institutioni divinae per prophetas communicatae iam faci- 
les aures praebebunt. Ita rerum iudaicarum conditio in melius vertetur. 
Hac igitur certa spe piorum animi erigantur! Vatis vero est et pios con- 
solari et reluctantium quoque animos fructu qui exoriturus est salutari 
commemorato ad eundem fructum percipiendum pàulatim praeparare. 


4. Quartum vae 30, 1-33. 


Anc. — Graviter in eos minas effundit qui consilio Dei spreto opem 
^. Isans I — 34. 

flagitaturi Aegyptios adierunt ; non opem, sed opprobria et confusionem 
eos reportaturos esse ab Aegyptiis praedicit oraculo in Aegyptum pro- 
lato (30, 1-1). Quod oraculum propheta diligenter perscribere iubetur 
propter contumaces, qui non ea quae utilia sunt ac recta audire velint, 
sed quae ipsi perverse appetunt; quare poenas iniquitatis dabunt in 
extremum exitium ruituri. Idque merito; nam normam salutis quam 
Dominus praefixerat petulanter reiecerunt; unde suis ipsorum conami- 
nibus sibi interitum adsciscent (30, 8-171). Deus autem fidelis et miseri- 
cors eos qui in ipso fiduciam collocant mediis in angustiis auxilio, in- 
stitutione divina, abundantia bonorum quam amantissime exornabit 
(30, 18-26) et tamquam iudex terribilis et vindex in hostes populi ani- 
madvertet mirum in modum vindictam capiens, suos autem incredibili 
laetitia perfundens (30, 21-33). 

Quam apte hic sermo antecedentibus iungatur, facile cernitur. Eo 
enim perspicue explicatur, quale sit consilium illud, quod a Domino 
abscondere nitantur (29, 15) ; appetunt scil. foedus aegyptiacum eoque 
opem et salutem sibi promittunt. Quod cum normae theocraticae aperte 
sit oppositum, propheta, custos theocratiae, omni verborum pondere 
quam inutilis futura sit Aegyptus quantamque ipsis allatura ignominiam 
denuntiat, contumaciam et perversitatem popularium castigat, unam 
salutis normam qua Deus uti velit pluribus commendat, 'salutem a Deo 
dandam egregie describit, ultionem de hostibus capiendam eorumque 
interitum vivis coloribus depingit. Quibus omnibus id sane assequi vult, 
uta spe aegyptiaca eos retrahat opprobrio poenisque ostensis, ut ad Dei 
fiduciam eos alliciat benignitate eius ac salute descripta. Quare hoc 
quoque sermone auditorum animos in omnem versat partem : modo 
minis et'terroribus eos absterrens a fiducia humana, modo bonorum pro- 
missione ac descriptione eos demulcens, modo Deum vindicem malorum 
exhibens, modo eum salutis largitorem benignissimum describens. Ita 
omnes quasi animorum aditus vates tentat, ut a perversis machinatio- 
nibus eos retrahat et in uno Deo spem ponere efficaciter doceat. 


«) Aegyptus erit iis opprobrio 30, 1-7. 


Quantopere a norma theocratica, qua Deus ipse per suos internuntios 
et oraculis datis res omnes administrare volebat, recesserint, gravi 
reprehensione propheta effert v. 4 « Vae, filii desertores, dicit Dominus, 
ut faceretis consilium et non. ex me, et ordiremini telam et non per 
spiritum meum, ut adderetis peccatum super peccatum » | — rebellio- 
nem et contumaciam voce "D denuntiat (cf. 1, 93), quae in filiis eo 
magis vituperio est; honoris ac dignitatis titulo prolato quantis modis 

Deo sint obstricti docet et turpitudinem rebellionis ac protervitatis 
exaggerat. Haec in eo cernitur, quod contra regimen theocraticum Deo 
non consulto, immo Deo aperte contradicente et vetante consilia capiunt 
et foedus inire tentant. Haec enim agentes Deum regem negligunt, sepo- 
nunt, spernunt et talem rerum gerendarum rationem sibi arrogant, 
qualem Deus per prophetas et oracula exercendam sibi reservaverat. 
Cum igitur legem theocratiae fundamentalem ipsumque Dei dominium 
aggrediantur et subvertant, mirum non est eos compellari rebelles 
iisque dici haec ab ipsis fieri eo animo, w£ peccatis addant peccata, 
priora scil. peccata (cf. cap. 9. 7) hac a Deo rege defectione complentes. 

Quale sit illud consilium et quale foedus, iam indicat per singula v. 2 
« qui ambulatis ut descendatis in Aegyptum et os meum mon interro- 
gastis, sperantes auxilium in fortitudine Pharaonis et habentes fiduciam 
in umbra, Aegypti » ; — reprehensione illa v. 4 generali praemissa atten- 
tio animorum excitatur, ita ut accurata haec altera accusatio eo maiore 
vi audientes percellat et eis qui abscondere voluerint consilium (29, 13) 
a Domino, clarissime prodat nihil vatem latere, immo luce clarius 
machinationes omnes ei patere. Locutione ampliore ambulatis ut descen- 
datis ipse labor itineris ac diuturnitas indicari videtur; « longum iter 
suscipitis, ut quaeratis humanum auxilium, cum habere possetis divi- 
num » (Mald.). Idque faciunt propheta haud consulto, qui est os Domini 
(cf. Ex. 4, 16; 1, 1. Ier. 15, 19) ; de rebus enim gràvioribus publicisque 
ex norma theocratica vel prophetae erant interrogandi vel Dei voluntas 
per pontificem ope urim et tummim erat exquirenda. Cur descendant 
in Aegyptum, ex hebr. verte : ut roborentur ! robore Pharaonis (cf. 
Syr. Chald. Mald. Malv. Net. Drechsl, Naeg.) et confugiant ad 
umbram Aegypti vel se abscondant in umbra Aegypti. Bene dicitur 
umbra, vox scil. ambigua, quae uti absconsionem et tutelam protectio- 
nemque a calore significat, ita quoque impotentiam, infirmitatem, 
vanum ac nihil designat ?. Et vere umbram 1. e. debilitatem et nihil : 
intelligi in subsequentibus satis innuitur a vate. 

Verum quantopere a spe concepta deiiciendi sint, statim iis declarat 
V. 98 « et erit vobis fortitudo Pharaonis in. confusionem et fiducia 
umbrae Aegypli in ignominiam » ; — hebr. et refugium (vel abscon- 


1. Ita scil. cum testibus antiquis et probabiliter etiam cum LXX «oU fov0zvat infin. iy 
derivandum ceus2o a my ; alii explicant ab ss. fugere (cf. Kn. Del. Dred. Rohl.) : ut fugiant 
ad asy;um Pharaouis. Sed praeter veterum acceptionem etiam maiore ucc varietate ct 
pondere prior explicatio commendatur. 

9, Vide v. g. 4, 6; 25, 4; 34, 15; 51, 16. Num. 14, 9. Ps. 16, 8; 90, 1; 120, 5. — e con- 
tra Iob 8, 9; 47, 7. Ps. 101, 12 ; 143, 4. 

sio) in umbram Aegypti erit vobis in-opprobrium ; cf. 20, 5. Haec ergo 
ab ore Domini audire debent, quibus quam misere convellenda sint 
ipsorum consilia edoceantur. Atque revera opprobriis a Rabsace iactis 
demum experti sunt, quam vere vaticinatus sit propheta (cf. 36, 6. 4 
Reg. 18, 20). — Quam merito id eis eventurum sit, vates ex sedulitate 
declarat, qua legatos varias in partes miserunt, simulque sermonem per 
singula pertexens iis manifestat se de occultis eorum machinationibus 
esse omnino edoctum ; quare quae adduntur etiam antecedentibus robur 
et probationem adiiciunt ita, ut si forte accusationem factam negare 
voluerint, omne effugium iis occludatur; v. 4 « erant enim in. Tani 
principes tui et nuntii tui usque ad. Hanes pervenerunt » ; — hebr. 
nam principes eius fuerant in Tani et nuntii eius perveniunt (venient, 
perüngent) ad Hanes; modo loquendi indicari videtur, illos iam perve- 
nisse Tanim, sed nuntios adhuc in itinere Hanes versus occupari. Tanis 
vel hebr. Zoan, hieroglyphice scribitur tan vel ta, urbs antiquissima (cf. 
Num. 13, 23. Ps. ''1, 12. 43) in cuius regione Moyses miracula patra- 
verat, sita erat in terra Gosen ibique aliquae dynastiae aegyptiacae (ex 
Manethone 21. et 23.) sedem habuerunt (cf. Brugsch, Geogr. Inschrif- 
ien I p. 81. 90. Winer s. v. Schenkel, Bibellexicon V. p. 122). Hanes, 
hebr. Chanes, a plerisque urbs fuisse censetur in media Aegypto in 
insula sita, quam Graeci Heracleopolin magnam vocabant et quae hodie 
Ehnes appellatur et eadem creditur quae "Ayoe:c apud Herodotum (8, 
131) et Ahnas apud Arabes (cf. Brugsch l. c. 980; Schenkel, Bibellexi- 
con II p. 590). Urbibus istis nominatis auxilium a Iudaeis efflagitatum 
esse apparet et.apud regem Aegypti inferioris, qui tum temporis erat 
Sethos ex dynastia 24 saijca, et apud regem Schabataka ex dynastia 
25 aethiopica, qui in Napata et Thebis dominabatur ; unde primores 
illi qui apud Iudaeos a partibus Aegyptiorum stabant longe lateque 
opem conquirere studebant. Quod cum Ezechia rege inscio vel invito 
fieri nullatenus posset, intelligitur cur vates adeo severe modum agendi 
antitheocraticum  condemnet et mala inde proventura adeo vivide 
proponat. 


LXX in ultimo membro praebent. udzzy xomtcoucty; Simili modo Syrus sine 
nomine urbis defatigaluntur ; igitur legerunt non Dzn sed levi literarum muta- 
tione Gn i. e. bzn frustra, quam lectionem etiam complures codices apud de 


Rossi exhibent. Eam aliqui recentiores adoptarunt (ef. Hitz. Kn. Bred.). At perpe- 
ram. Nam cur pro vocabulo notissimo si in textu adfuisset nomen ceteroquin inco- 
gnitum positum sit, nemo explicabit, dum e contra facile patet contrarium ; dein 
ipso parallelismo admonemur, ut nomen urbis retineamus ; urbem praeter vulg. 
etiam agnovit Chald., solum in eo a vero deflectens quod illam explicat Dr32nn 

Taphnes (üti quoque in margine legitur cod. 380 apud de Rossi). Perperam 
quoque Kn. aliique pauci principes nuntiosque intelligunt Pharaonis ; principes 
scil. militum qui regi irati in Tani manent nec auxilium ferre. volunt, ita ut 
nuntii regis frustra itineribus defatigentur et frustra ad arma milites convocare 
studeant (cf. Herodot. 2, 141). Sed principes illos regi iratos in urbe otiosos 
sedere neque regi ad arma vocanti obsequi velle, nullo modo verbis textus adeo 
simplicibus exprimitur, lectionem autem hebr. immerito mutari iam ostensum 
est. Neque explieatio illa rebus revera gestis congruit; nam regem aegyptiacum 
exercitu conseripto contra Assyrios profectum esse, ex 4 Rey. 19, 9 et Is. 37, 9 
indubie constat. : 


D 


Probatione allata qua constat accusationem vere ac recte fieri et pravis 
illorum machinationibus detectis et demonstratis propheta cum emphasi 
id repetit quod iam in v. 3 inculcaverat, v. 8 « omnes confusi sunt 
super populo qui eis prodesse mon potuit; non fu?runt in. auilium et 
in aliquam utilitatem, sed in confusionem et in opprobrium » ; — i. e. 
omnes pudore afficientur; in hebr. alterum membrum verbo omisso 
cum ictu effertur : non in auxilium nequ» in utilitatem, verum in con- 
fusionem et etiam in opprobrium. Quod quo megis efferatur, vates 
oraculam minis plenum et proprio titulo distinctum sermoni inserit 
v. 6 « Onus iumentorum austri »; — hebr. onus behemoth austri; 
behemoth nomen esse hippopotami, vide ad Iob 40, 10; eo autem 
animali Aegyptum declarari certum est, id enim iam nomine terrae 
australis indicatur, dum Babylonia regio dicitur septemtrionalis; id 
hippopotamo innuitur, qui in Nilo fluvio frequens adest; similiter alias 
Aegyptus vel 2n serpens, vel crocodilus vel fera arundinis aenigmatice 
designatur (cf. 27, 1. Ps. 61, 31). Hippopotamo autem animali vasto ac 
pinguissimo quod non sine difficultate se movet bene delineatur Aegyp- 
tiorum indoles * qui ad auxilia ferenda iam saepius non adrepserunt 
nisi tardius; ita Osee regem Samariae deceperunt, ita Samaria ab 
Assyriis expugnata sero venerunt (cf. RoAL.). 


Hippopotamum intelligi recentioribus compluribus placet (cf. Schegg, Roh. 
Del. Naeg. Troch.) ; explicant n$203 statum constructum de nt572 Iob 40, 10. 
Aliitamen iumenta retinent ; ita veteres versiones; LX X ópasis 18v vevpumóov ; Aq. 
Bpaq. xeenyóiv Aufbs ; Sym. Xijuex xenyóv vóvov ; sim. Theod. Syrus. Haec autem 
iumenta intelligunt plerique Iudaeos : «.cum ludaeos videret [saias ferre divitias 
suas in Aegyptum per viam australem seu meridionalem, nempe per desertum 
illud horrendum quod ad australem plagam Palaestinae iacet per quod filii Israel 


4. Bene notat Troch. : « rien ne peint mieux l'Egypte égoiste, difficile à faire sortir de 
chez elle, surtout quand il s'agit seu|gment de lintórét des autres, que ce colosse énorme, 
qui se remue si difficilement ». ; 

in terram promissam ex Aegypto profecti sunt, et eorum onera videret atque 
propter hoc a Deo duriter tractandos, dieit onus... i. e. visio gravis (cf. 13, 4) 
in eos qui veluti iumenta versus austrum onerati proficiscuntur » (For. sim. 
Mald. Malv. Sanct. Lap. Men. Tir. et iam S. Hier. Thom.) ; alii et Aegyptum 
et Iudaeorum legatos communi nomine comprehendi volunt (cf. Naeg.). Inscrip- 
tionem hanc aliqui recentiores (Ges. Hitz. Umbreit, Kn. Dred.) ut additamentum e 
textu eiiciunt, quibus iam praelusit Calm. scribens ad h.l. : « inscriptio haec 
minus necessaria hic videtur ac merito suspicamur Iudaei alicuius additamentum 
esse ». At perperam. Nam ex v. 8 elucet effatam hoc tamquam oraculum pecu- 
liare posterorum memoriae commendari et asservari, unde illud titulo peculiari 
insigniri quis mirabitur? Ea autem inscriptione attentio quam maxime provo- 
catur, id quod hoc loco magnam habet emphasin. Porro titulus eodem modo 
profertur, sicut quater cap. 91. 99 et habet aliquid aenigmatici, sicuti illi 
tituli; quare manum glossatoris hoc loco minime deprehenderis. Minis istis 
singulari oraculo in Aegyptum iactis pondus magnum accedit orationi ; ipsa 
Aegypti designatio, ut vidimus, ad rem praesentem est aptissima et eleganti 
ratione iam praeformat et alio modo effert nomen illud Aegypto v. 7 inditum ; 
non minus apte quam concinne et eleganter oraculum nomine aenigmatico et 
inchoatur et concluditur ; nomen denique illud singulari consensu apud omnes 
testes antiquos quotquot exstant reperitur : quid igitur aniplius requisieris, ut 
rationibus et internis et externis inscriptionem esse genuinam et ab ipso auctore 
additam affirmes? Alii verba quidem retinent, at inscriptionem non agnoscunt. 
Ita iam Chald. : « portant in iumentis suis in via austri, in terra.. » et Vet. : 
« tamquam vectigal bovis marini portant thesauros suos... » ; at immerito a 
communi veterum et recentiorum acceptione receditur; novae interpretationi 
obstat collocatio verborum et sententia nimis interrupta et languida. 


Indole aegyptiaca in ipso titulo delineata non sine acerba ironia quot 
labores et pericula subeant, quot thesauros impendant, ut confusionem 
et opprobrium. sibi comparent, vates exsequitur v. 6 « in terra tribu- 
lationis et angustiae, leaena et leo ex eis, vipera et regulus volans, 
portantes super hwmeros iumentorum divitias suas et super gibbum 
camelorum. thesauros suos ad populum qui eis prodesse non poterit »; 
— textum hebr. iunge et explica : per terram tribulationis et angu- 
stiarum, ex qua est leaena et leo, vipera et regulus volans, portant super 
humeros asinorum opes suas. Bene notat Mald. : « describit difficul- 
tatem itineris quod a legatis suscipiebatur : transeundum enim erat illis 
desertum quod propbeta vocat terram tribulationis et angustiae, ubi 
sunt leones, viperae, reguli qui ex eis (terris) egrediuntur » ; de qua re 
cf. Deut. 8, 49 : « ductor tuus fuit in solitudine magna atque 
terribili, in qua erat serpens flatu adurens » i. e. saraph hebr. quae 
vox hoc quoque loco usurpatur; de regulo cf. 44, 99. Neque minus 
horrores deserti apud ler. depinguntur : « qui traduxit nos per 

desertum, per terram inhabitabilem et inviam, per terram sitis et 
imaginem mortis ». Laboribus vero et periculis quibus se exponunt 
addunt opum profusionem : asinos enim et camelos onerarunt, ut 
. thesauros suos effunderent super populum (hebr.), qui tamen nihil utili- 
tatis eis praestabit. Tertio id iam inculcat vates (cf. v. 5 hebr.). 

Ergo laborant et opes profundunt in vanum, idque iuremerito, quia 
sine Deo, immo contra Deum rationes ineunt; revera igitur iam periit 
sapientia a sapientibus (29, 14) ; unde v. 1 « Aegyptus enim frustra. et 
vane auxiliabitur; ideo clamavi super hoc .; superbia tantum. est, 
quiesce » ! — nomen indit propheta, quo vera Aegypti indoles declaretur 
ad rem praesentem apta et facta; hebr. 25? qua voce alias quoque 
Aegyptus designatur (cf. 51, 9. Ps. 86, 4; 88, 11), dicit tumorem, 
impetum, ferociam, superbiam ; hebr. potest verti cum Malv. : « tumor 
ipsi i. e. Aegyptus nihil nisi tumor et ampullae inanissimae sunt... tota 
illa ampla et magnifica Aegyptiorum promissio seu iactatio de mittendis 
auxiliis eo tandem recidet, ut nihil agant »; id quod in hebr. ultimo 
verbo indicatur n2X? i. e. cessatio, sessio !; iactant sese quidem dc 
tument et gloriantur, at quando ipsa res agitur, domi sedent ac remanerit 
otiosi. Ita cum risu et contemptu Aegyptus decribitur et eo nomine 
tamquam tessera populo tradito vates conatus illos antitheocraticos 
eludere et evertere studet. — Interpretes latini cum 5S. /Iier. explicant 
quiesce de Iuda : desine petere auxilium a superbis Aegyptiis, vel domi 
mane, o Tuda, quiesce ab ista profectione. Sed cum novum nomen 
Aegypto indendum annuntietur, prior interpretatio textui hebr. consona 
praeferenda est. 


b) Suis se machinationibus perdent 30, 8-17. 


Effatum illud in Aegyptum pronuntiatum diligenter literarum monu- 
mentis consignare propheta iubetur, ut per cunctas aetates constet 
quantopere Deus illum agendi modum aversetur et ut oraculum dili- 
genter servatum quando rei exitus aderit divinam manifestet curam, 
providentiam, rerum praescientiam iisque qui frustra moniti sint, 
confusioni vertatur ; v. 8 « Nunc ergo ingressus scribe ei super buzwm 
et in libro diligenter exara illud, et erit in die novissimo in testimo- 
nium usque im aeternum »; — hebr. nunc ingredere, scribe illud in 


1. Adnotat S. Hier. : « Symmachus interpretatus est «para eigty watovaety i. e. tumul 
tus sunt, ut habitent ; verbum hebr. Aquila ópymua 1. e. émpetum et superbiam, Symmachu, 
turbationem, LXX vanitatem, Theodotio latitudinem interpretati sunt » ; legit ergo Theod 


2m. 

tabula coram eis scil. qui adsint tamquam testes rei praedictae et literis 
consignatae... et erit (ut sit vel permaneat) ad tempus subsequens, ad 
perpetuum, usque in aeternum ; cf. 8, 1. Perennis igitur exstet memoria 
et sollemniter testatum relinquatur, « quam saepe populum hunc de officio 
suo commonuerim et in quo salutis suae ratio tota consisteret aperte 
demonstraverim et ne praeceps in pestem rueret obtestatus sim » 
(Osor.). Tabula et liber parallelismi et emphasis gratia adhibetur, non 
quasi bis conficienda sit scriptio. Textus mas. fert in perpetuum 25 ; 
nescio an non praeferenda sit lectio quam sequuntur Aq. Sym. Theod. 
Syrus, vulg. p lestimonium, elg uxoxógvo», quae lectio magno pondere 
praestat et vehementem contumacium accusationem effert et cur Deus 
oraculum velit literis mandari et posteris tradi graviter monet, similiter 
uti olim Moyses : « tollite librum istum et ponite eum in latere arcae 
foederis Domini Dei vestri, ut sit ibi contra te 4n testimonium » (Deut. 
31, 26). Neque frustra dicitur usque ?n aeternum; voces enim prophe- 
ticae Dei normas docent aeternas iisque documenta continentur semper 
et ubique quae valeant. 

Publicis autem monumentis et testibus sollemniter accitis oraculum 
illud est consignandum, quia omnia primorum populique studia in rem 
prorsus contrariam nituntur; quare simplex enuntiatio vel non atten- 
deretur vel statim oblivioni daretur; v. 9 « populus enim ad. iracun- 
diam provocans est et filii mendaces, filii nolentes audire legem Dei »; 
— hebr. populus enim rebellis est vel refractarius, durae cervicis, qui 
nolit obsequi ; mendaces, qui spem suam in mendaciis rebusque vanis 
ponunt (28, 15) vel mendacia et fallacias prae veritate amant et am- 
plectuntur, uti versu subsequenti dicitur, vel etiam qui perfidi, adulte- 
rini ac degeneres Dei spem et exspectationem fallunt et a foedere inito 
desciscunt promissis minime stantes (cf. S. Cyr. Osor. Men.). Utpote 
tales doctrinam Dei respuunt. Quomodo aures suas veritati occludant, 
vates graphice describit v. 10 « qu? dicunt videntibus : nolite videre, 
et. aspicientibus : nolite aspicere nobis ea quae recta sunt! loqui- 
mini mobis placentia, videte mobis errores »! —- prophetas vera 
videntes respuunt; pseudoprophetis adhaerent qui adulationes (hebr.) 
loquuntur, qui populi praeiudiciis adstipulantur ; ita enim mores popu- 
lares conformati sunt, ut iis aures avidae praebeantur, qui ea promit- 
tunt et vaticinantur quae quisque libenter audit; cf. Mich. 9, 11 
(hebr.), atque in eo potissimum et semper constitit et ubique constat 
pseudoprophetarum vis et auctoritas, ut cupiditates populares in suas 
partes connivendo et blandiendo pertrahant. Sermonem propheta in- 
struit, uti 28, 15; quid revera expetant et exoptent, nomine blandi- 
tiarum. et deceptionum effert innuens ipsos sua sponte a pseudopro- 

phetis. velle decipi et scientes veritatem repellere et iustam prophetarum 
reprehensionem aversari. Immo longius progrediuntur v. 11 « au- 
ferte a me viam, declinate a me semitam, cesset a facie nostra Sanctus 
Israel »|! — hebr. recedite a via, declinate a semita, facite cessare a 
facie nostra Sanctum Israel i. e. volunt, ut prophetae tramite veri rec- 
lique relicto perversis cupiditatibus obsequantur, ut iam non admo- 
neantur quid Sanctus Israel postulet. Animorum id est in malo propo- 
sito obfirmatorum. Aegre ferunt ipsum nomen Sancti Israel, quo prae 
ceteris Isaias frequenter utitur et quo quae Dei sint partes in populum 
rebellem, egregie adumbratur (cf. 6, 3); ipso enim hoc nomine inter 
cetera effertur, quantopere Deus normam theocraticam in populo vi- 
gere velit, paratus omnem iniquitatem severe ulcisci. Quare facile intel- 
ligitur, cur audire Sanctum Israel gravissimum sit iis ac molestissi- 
mum. 

Sed Sanctus Israel vindex est malorum, qui pro sua sanctitate iniqui- 
tatem non relinquit impunitam ; lis ipsis quibus salutem perperam appe- 
tentes in Deum peccarunt, iusta ultione castigabuntur; ita v. 12 
« propterea haec dicit Sanctus Israel : pro eo quod. reprobastis verbum 
hoc et sperastis in. calumnia et in tumultu et innixi estis super eo, 
v. 13 propterea erit vobis iniquitas haec sicut interruptio cadens et 
requisita in muro excelso, quoniam subito dum non speratur, veniet 
contritio eius »; — verbum quod fastidio magno abominati sunt 
(hebr.) est oraculum contra foedus aegyptiacum et reprehensio eius per 
prophetam facta; pro ratione agendi a Deo ipsis assignata spem suam 
collocant in oppressione (hebr.) et violentia ; vi enim et armis repellere 
volunt Assyrios ; ideo foedus aegyptiacum appetunt, ad quod ut habeant 
munera et thesauros, oppressione utuntur et duris exactionibus in popu- 
lum (cf. v. 6 et sim. 4 Reg. 15, 20). Alterum quo a norma Dei deflec- 
tunt est 112 res perversa, curva, qua voce modas ille agendi antitheo- 
craticus designatur quem coram Deo occulere student (29, 14). In his 
duobus spem ponunt, verum in iis ipsis iniquitas eorum et ruina con- 
sistit. Qualis pernicies illo peccato eis immineat, comparatione declara- 
tur : Aoc peccatum vobis erit velut ruptura cadens, prominens (protube- 
rans quasi tumefacta) in muro excelso (hebr.) i. e. instar muri rupti 
iamiam ruinam minitantis, qui subito, repente venit ad contritionem 
(hebr.); adest scil. ruptura in muro; pars rupta tamquam tumor in 
alto muro iam prominet; quare singulis momentis timendum, ne 
murus corruat. Aliis verbis : quibus rempublicam iuvare ac fulcire 
volebant, iis eam certo certius suffodiunt atque evertunt; murum fir- 
mum exstruere sibi promittunt, sed ruinam efficiunt. Quodsi igitur Deus 
eorum conamina non impediret, rempublicam everterent funditus atque 

destruerent. Atque revera foedere illo aegyptiaco id effecerunt, ut Sen- 
nacherib quam primum audivit Tharacam regem Aegyptiorum egres- 
sum esse, ut pugnaret adversus ipsum (4 Reg. 19, 9), eo maiore conatu 
et impetu urbem 1erusalem occupare tentaret. 

Ruinam quam sibi et reipublicae allaturi sint consiliis Dei obnitentes, 

. alia imagine etiam fortius exprimitur v. 44 « et comminuetur sicut con- 
teritur lagena figuli contritione pervalida, et non invenietur de frag- 
mentis eius testa, in qua portetur igniculus de incendio aut. hauriatur 
parum aquae de fovea » ; — hebr. et confringet eum (Deus scil. ultor 
propter peccatum v. 13 — ita Mald. Malv.).. hon parcet i. e. sine com- 
miseratione. Qua comparatione completa quaedam regni dissolutio atque 
destructio praedicitur, ita ut nihil remaneat, ac si urceus vel lagena ita 
frangitur, ut ne testa quidem supersit qua parum aquae hauriatur. 
Quare serio monentur, ut considerent, ad quid tandem modo illo agendi 
antitheocratico perveniatur. Eam comparationem vere propheticam dixe- 
ris. In calamitate quidem assyriaca contritio illa non est facta, nisi eam 
retuleris ad internecionem multorum et eversionem multarum urbium ; 
sed in expugnatione chaldaica et etiam magis in romana respublica 
iudaica eam subiit ruinam ac disiectionem suorum civium culpa et ini- 
quitate, quae lagena confracta et plane ad omnem usum inepta optime 
illustratur. Unde altera haec comparatio gradatione continetur, quam 
explicat Mald. : « sensus est fore ut Iudaeorum ruina peior sit quam 
ruina excelsi ac tamentis muri ; murus enim cum cadit, manent lapides 
et lateres saltem integri, ex quibus reaedificari possit, sed Iudaei cum 
ceciderint, ita comminuentur, ut in pristinum statum restitui non pos- 
sint, sicut lagena minute confracta refingi non potest » (sim. For.). 
Aliqua tamen ratione etiam in calamitate assyriaca simile quid experti 
sunt; talem enim rerum conditionem plane desperatam indicant Ezechiae 
verba, infra 371, 3; quare versum hunc ita declarat Osor. : « vos sic 
eritis eversi et afflicti, ut nihil in vobis integrum vel ad aliquod quan- 
tumvis vile et abiectum munus obeundum inveniatur ». 

Tali autem ruinae obviam feruntur necessario, quia salutem a Domino 
oblatam respuunt neque consiliis divinis acquiescunt, quibus Dominus 
suam civitatem et rempublicam salvam consistere vult; v. 45 « quia 
haec dicit Dominus Deus, Sanctus Israel : si revertamini et. quiescatis, 
salvi eritis; in silentio et in spe erit fortitudo vestra; et noluistis » ; 
— normam Deus promulgat eandem eandemque salutis viam quam iam 
Achaz regi proposuerat (cf. 7, 4) et quam 98, 16 ostenderat. Postulat 
enim ut a via perversa quam inierant revertantur, ut alieni a foedere 
antitheocratico spem totam in uno auxilio divino ponant, ut proinde a 
bellico tumultu et strepitu recedant et plena fide se Domino tradant. In 

hac fide et spe omue eorum robur consistit ; haec si adsunt, invicti sunt; 
haec si desunt, hostium incursu prosternentur. Sed quis hominibus 
rerum mundanarum cupiditatibus pressis normam adeo sublimem et. ab 
hominum aestimatione alienam persuadebit? lis enim tanguntur quae 
vident. Unde vim vi repellere, arma armis superare unice meditantur. 
Quare incredulitatem eorum atque contumaciam Deus perstringens 
acerba ironia eos exagitat v. 46 « et dixistis : nequaquam ! sed ad 
equos fugiemus ; ideo fugietis ! et super veloces ascendemus; ideo velo- 
ciores erunt qui persequentur vos »! — hebr. explica : super equis 
celeri cursu feremur scil. in hostes impetu feremur equis vecti ; non 
quietem et spem in Domino ponendam affectant, sed pugnam et caedem 
hostium. At eleganti paronomasia (Mald.) suis ipsorum verbis poenam 
Deus annuntiat. Mentio fit equorum, quia Aegyptii quos belli socios 
exspectant equitatu praeprimis valebant. 

Sententiam in contumaces prolatam Deus verbis confirmat e Pentateu- 
cho petitis, quibus scil. iam olim normam illam theocraticam promulga- 
verat pandens conditiones victoriae vel caedis, gloriae vel interitus v. 41 
« mille homines a facie terroris unius et a facie terroris quinque fugie- 
tis, donec relinquamini quasi malus navis in vertice montis et quasi 
signum super collem » ; — cf. Deut. 32, 30 : « quomodo persequatur 
unus mille et duo fugent decem millia? nonne ideo quia Deus suus ven- 
didit eos et Dominus conclusit illos » ? et Lev. 26, 1. 36. Impetum et 
terrorem praedicit quo exercitus Assyriorum copias Iudaeorum dispellet 
et universas Iudaeae urbes et oppida occupabit; atque in eas demum 
angustias res iudaicae redigentur, ut sola urbs regni caput in communi 
calamitate emineat et relinquatur invicta, ac si silva excisa in montis 
vertice una relinquatur pinus (hebr.) vel prout signum militare vel 
vexillum in colle erectum (13, 2) eminet in vasta undique solitudine. 
Hisce simul magnam fore Iudaeorum cladem plurimosque contumaciam 
suam morte esse expiaturos praedicitur (cf. 98, 17-90). Neque abs re 
erit similitudinem adhibitam ita cum aliis inflectere, ut calamitas desi- 
gnetur insignis ubique conspicua et spectabilis, « quemadmodum si 
quis malum in monte vel signum in colle statuerit » (S. Cyr. Theod. 
Euseb. Procop.), quod aliis inserviat pro admonitione, ne eodem naufra- 
gio implicentur (Mald. Sa, Men. Tir. Calm.) vel ut S. Hier. adnotat : 
« quomodo si fracta navi et compage illius dissoluta sola arbor quae 
malus dicitur remaneat et ponatur pro signo in summitate montis sive 
in excelso colle, sic pro signo atque vestigio vix unus et alter resideant 
ad Dei potentiam demonstrandam » (sim. Sanct. Malv. For. Osor. Lap. 
Troch.). 


540 Is. 30, 18 


c) Deus autem suos bonorum copia ditabit 30, 18-26. 


Sed calamitas illa infligitur, ut via pandatur saluti; reliquiae enim 
convertentur ad Deum fortem (10, 21) et Sion in iudicio redimetur (1, 
9). Unde sicuti 29, 5, cum omnia ad extremam miseriam redacta 
videantur et humana subsidia prorsus prostrata iaceant et impii suae 
impietatis et contumaciae poenas luerint, Deus pro sua fidelitate mise- 
rae reipublicae conditioni succurret. Quare v. 18 « Propterea exspectat 
Deus ut misereatur vestri et ideo exaltabitur parcens vobis, quia 
Deus iudicii Dominus ; beati omnes qui exspectant eum » ; — nexus 
cum antecedentibus propterea, ideo facile explicatur, dummodo memor 
sis ab initio prophetiae continuo efferri fore ut ex afflictione et casti- 
gatione salus efflorescat (cf. ad 6, 11). In hebr. magnum exprimitur 
desiderium quo Deus ad praestandam misericordiam feratur. Vim vocis 
bene expendit For. : « non satis explicat verbum exspecto vim verbi 
nzn, quod anhelandi et inhiandi verbo reddi potest; huc tendit, inquit, 
in hoc totus est, at misereatur; ad hoc permittit hostes grassari, vos 
fugientes intercipi, multos ex vobis interfici et in paucitatem redigi, ut 
malis fractos et ad se conversos in gratiam recipiat » (sim. Osor.). Et 
cum sit Deus iudicii, qui scil. ius et iustitiam, statum illum suae sancti- 
tati congruum et multis promissionibus oppigneratum, in terris adesse 
velit, ideo exsurget, ut misereatur i. e. postquam diu hostes grassari 
permisit, demum sese elevabit, ut eorum impetu represso gratiam 
suis praestet (cf. Malv. Schegg, Net.). Quae cum sit Dei agendi ratio, 
illi merito beati praedicantur, qui magno desiderio ad Deum anhelant 
(027), « quasi dicat : si ipse inhiat et quasi anhelat ad benefaciendum 
nobis, uti in principio versus dixerat, o quam praeclare agitur cum iis, 
qui vicissim ei inhiant et ad eum amplectendum anhelant » (Malv. sim. 
For.). 


Alii versum sensu prorsus contrario explicant : propterea Deus tardabit ut 
misereatur... sese elongabit a vobis, vel longe aberit ut. vestri misereatur (ef. 
Mald. Rohl. Drechsl. Del. Naeg. Bred.). Sed haec explicatio et verbis et contextu 
excluditur. Verbum enim n2n est desiderare ; cf. 8, 17. Iob 3, 91. Soph. 3, 8. 
Ps. 33, 20 ete. atque eo sensu hie quoque accipiendum esse verbum, indubie ex 
ultima eiusdem versus sententia colligitur ; beati omnes qui exspectant eum, 
quae sententia aperte refertur ad versus initium et eos designat quibus Deus 
bona largiri desiderat. Sed cum verbum idem bis in tali coniunctione adhi- 
beatur, nefas est sine ratione cogente illud sensu contrario accipere. Neque 
verbum &m eum sequenti 5 aliud significare potest nisi se elevare, surgere ad : 
miserendum et sane mirum est, quomodo aliqui sequentes Raschi ex ea locutione 

contrarium exprimere conentur : altior est (longe abest) quam ut misereatur ; 
sed qualem Dei elevationem propheta intelligat, disce ex 33, 3 et 31, 2. Neque 
minus contextu ea explicatio reiicitur. Nam sollemniter et repetito Deus profi- 
tetur se auxilium laturum, quando summum: aderit reipublicae periculum in 
calamitate assyriaca. Tale vero periculum certe in v. 17 depingitur ; quomodo 
ergo apte sequi posset : Deus propterea tardabit? Ex ipsa demum impletione 
scimus, Deum revera in summis angustiis et in necessitate quasi extrema opem 
tulisse ; cur ergo verba haec sensu plane alio accipies? Demum cum in v. 19 
misericordia Dei praedicetur et statim ad vocem clamoris is dicatur respondere, 
nemo dixerit quomodo haec sententia particula enim antecedenti copuletur, Si 
in illa Deus tardare et sese a populo elongare dicitur. Omnia autem in ea expo- 
sitione optime cohaerent, quam veteres et versiones et interpretes sequuntur (cf. 
Syr. Chald. S. Hier. Cyr.). — Frequenter exaltabitur ita accipiunt, ut Deus 
dicatur magnitudinem suam et gloriam parcendo et miserando quam maxime 
manifestare ; « ideo miseretur et parcit, ut exaltetur illius misericordia et bonitas 
creatoris nota fiat » (S. Hier. sim. Mald. Sa, Mar. Tir. Calm.) ; sensus quidem 
praeclarus est ; at propter 33, 3 et 31, 2 alia explicatio praeferri debet. — Ex 
sensu vindicato simul elucet nos omnino carere posse coniectura illa, qua aliqui 
pro 2? legi volunt n*1* quiescet (Houbig. Lowth, Ew. Cheyne, Naeg. Bred.) 


contra versiones veteres. 


' [am quomodo Deus suos sit consolaturus in rebus arctis declaratur 
explicatione addita ad versum antecedentem v. 19 « populus enim 
Sion habitabit in lerusalem; plorans nequaquam plorabis, miserans 
miserebitur tui; ad vocem clamoris tui statim ut audierit respondebit 
tibi »; — hebr. quia populus in Sion habitat, in Ierusalem 1. e. Sion 
centrum ac sedes regiae potestatis, lerusalem caput totius regionis ab 
invasione hostili servabitur; ibi Dei populus secure deget tempore 
calamitatis assyriacae; ibi Deus lacrimas et gemitus piorum auferet, 
gratiam praestabit; ibi confestim opem feret, simulac preces effu- 
'derint. Post minas in rebelles iactas ostendit triplici modo quanta 
benignitate pios sit amplexurus, quanta promptitudine eorum precibus 
sit obsecuturus, ut hac amicitia et benevolentia proposita animos in 
verum amorem Dei ac fiduciam attrahat. Et apte quidem ac psycho- 
logice post minas et terrores suavem hanc Dei cum suis familiaritatem 
vates depingit, ut si quorum animos terrore percusserit, eos iam spe 
erigat, vel si qui miniset poenis non flectantur, ut saltem benignitate et. 
bonorum exhibitione ad fidem Dei alliciantur. Omnes enim, ut supra 
monui, aditus ad animos permulcendos vates sapienter pertentat. 

lis quae sequuntur versus antecedens magis explicatur; ostenditur 
enim qua raüone Dominus ingruente calamitate necessitatibus 
corporum animorumque sit prospecturus v. 20 « et dabit vobis 


' 

Dominus panem arctum et aquam brevem et non faciet avolare a te 
ultra doctorem tuum, et erunt oculi tui videntes praeceptorem tuum »; 
— hebr. dabit vobis panem angustiae et aquam. oppressionis 1. e. 
aderit pressura, at inrebus quoque maxime arctis Deus non vobis 
deerit, sed necessaria providebit. Verbis quidem victus tenuis et parcus 
designatur (cf. 3 Reg. 92, 27. 9 Par. 18, 26); at reram series ex 
antecedentibus pendens postulat, ut sententiam non intelligamus 
minacem (cum Sa, Malv. Tir. Calm.), sed aliquid consolationis mediis 
in angustiis promittentem. Hisce subsequentia quoque congruunt. Nam 
praeter beneficium illud, ut a Domino sustententurlicet pane tenui et aqua 
parca, Deus maius aliquid largitur : iam mon abscondentur (sese 
subtrahent) doctores twi i. e. aderunt prophetae divinitus missi, palam 
praedicabunt et consilia Dei annuntiabunt; neque frustra; populus 
enim eos audiet iisque obsequetur. Tempore enim calamitatis verbum 
propheticum, quod antea saepe irrisioni erat (cf. 8, 16-20 ; 28, 1; 29, 
10 seq.), ipso rerum eventu docente et explicante,magni aestimabitur, 
avide audietur, sollicite quaeretur. Atque revera Isaias propheta regem 
populumque in tribulatione assyriaca edocuit, confortavit, ad felicem 
rei exitum perduxit (cf. 31, 9. 6 seq. 21 seq.). Antea multi aderant, qui 
prophetarum monita respuebant (30, 140); sed tribulatione edocti 
meliora sapient et voci divinae aures praebebunt v. 21 « e( aures tuae 
audient verbum post tergum monentis : haec est via, ambulate in ea 
et non declinetis neque ad dexteram neque ad sinistram »! — prophe- 
ta, sicuti pastor gregem sequitur eumque ne aberret dirigit, populum 
de singulis rerum conditionibus rite edocet monens, quae via sit teren- 
da, si dextrorsum vel si sinistrorsum. flexeritis (hebr.), si scil. sit 
periculum a recto tramite deflectendi. Calamitas mentes quam maxime 
dociles reddet. 

Praeterea illud commodum e tribulatione enascetur, ut reliquiae ido- 
lolatriae removeantur. Ezechias rex quidem bellum atrox indixerat ido-" 
lolatriae et impii cultus instrüamenta deleverat (cf. 4 Reg. 18, 4. 2 Par. 
99, 15), at nihilominus idololatriam in occulto serpsisse certum est 
(cf. 31, 1). Sed angustiis eruditi animos a. cultu iinpio et luxuria pleno 
avertent atque idola abominabuntur v. 22 « et contaminabis laminas 
sculptilium argenti (ui et vestimentum conflatilis auri tui et disperges 
ea sicut immunditiam menslruatae ; egredere dices ei »; — idola seil. 
sive sculptiliasive fusilia laminis aureis vel arzenteis operiri et. veluti 
amiciri solebant; iam tale operimentum taleinque amictum reputabunt 
immundum adeoque impium cultam detestabuntur, ut aurum illud et 
argentum iam ad nullum usum adhibeant, sed utrem foedissimam cum 
horrore abiiciant; ipsa exclamatione abominatio et fastidium depingi- 


' 

tur. — Mentio idololatriae (quam hoc loco fieri nonnemo fortasse mira- 
bitur) eo quoque apte inducitur, quia eius periculum et proxima quasi 
occasio apud eos aderat qui foedera cum alienis appetebant. Vix enim 
sine ritu superstitioso vel idololatrico talia foedera iniri poterant; et 
quae erat veterum opinio, populi alicuius gloria et potentia intime 
coniuncta considerabatur cum diis popularibus, ita ut qui populi auxi- 
lium implorabat, eo ipso dei popularis opem efflagitare censeretur (vide 
quae notavi ad Am. 4, 15. Nah. 4, 14. fHlab. 1, 16. Zach. 92, 8). 

Bac ratione populus ope tribulationum mundatur, eruditur, ad pieta- 
tem instituitur. Ia talem autem populum Deus liberalitatis suae dona et 
bona largissima effundit; quare si calamitate assyriáca populus ad Deum 
accedere eique arctiore modo adhaerere didicerit, eo ipso aditum sibi 
aperuit ad abundantiam bonorum. Unde propheta ad consolationem 
piorum et omnium adhortationem ea bona depingit quae Deus fideli suo 
populo paratus est dare. Ex norma autem veteris legis pietas populi et 
maxima terrae fertilitas bonorumque terrestrium abundantia nexu 
intimo inter se sunt colligata, ita ut ubi pietas adest et observatio man- 
datorum Dei, etiam adsit illa bonorum copia, vel vice versa si eiusmodi 
bonorum abundantia describitur, illa intelligatur tamquam sanctitatis 
indicium et merces. Cum igitur propheta certo sciat calamitate assyriaca 
pietatem populi auctum iri Deumque post tribulationem piis novos maio- 
resque favores esse largiturum, facile intelligitur subsequens bonorum 
promissio atque descriptio, quae in priore parte promissis pentateuchi- 
cis tota innititur (cf. Lev. 26, 3 seq. Deut. 98, 8 seq.) v. 23 « et dabi- 
tur pluvia semini tuo, ubicumque seminaveris in terra, et panis frugum 
lerrae erit. uberrimus et pinguis »; — promissio est indoli terrae 
palaestinensis quam maxime accommodata; agrorum cultura maximum 
dabit proventum. Abundantia illa in eo quoque cernitur, quod greges 
longe lateque pascentur et iumenta optime nutrientur : « pascetur in 
possessione tua in die illo agnus spatiose v. 24 et tauri tui. et pulli 
asinorum qui operantur terram commistum migma comedent, sicut in 
area ventilatum est » ; — hebr. pascet pecus tuum in campo spatioso ; ergo 
amplam unusquisque habet possessionem ; boves autem et asini farra- 
ginem vel migma comedent, pabuli genus ex hordeo, farre, viciis aliis- 
que constans quod quo sapidius sit sale vel herbis acidis erit conditum 
(hebr.), et quo melius puriusque etiam venilatum vanno et ventilabro 
(hebr.). Ex quo facile concluseris quanta adesse censenda sit frugum 
copia, ut tanta cura iumentis prospiciatur ; simul attende etiam anima- 
lia suo modo partem habere et optime valere, si homines in felicissima 
conditione positi sunt; uti enim regiones propter peccata hominum va- 
stitate-et maledicto plectuntur, ita simul cam hominis pietate, felicitate, 

beatitate ipsae quoque novo splendore vestientur. Unde quoque v. 95 
« et erunt super omnem montem excelsum et super omnem collem eleva- 
£um. rivi currentium aquarum in. die interfectionis multorum, cum 
ceciderint turres » ; — hebr. erunt rivi, fluenta aquarum, ergo irriga- 
tio abundantissima, unde maxima graminum herbarumque luxuries in 
montibus ac collibus consequitur ablata sterilitate; nam ubi in plagis 
orientalibus fluenta aquarum sunt, ibi quoque prata campique laete 
virescunt. Ea exaggeratione — nemo enim in ipsis montibus ac collibus 
Deum novos fontes rivosque creaturum esse opinabitur — benedictio- 
nis copiam quasi imagine quadam vates exhibet. Illam vero initium 
capturam dicit a die interfectionis multorum, 2n die caedis magnae 
(hebr.), i. e. a magna illa calamitate et strage, qua Assyrii plurimos ex 
Iudaeis impiis prosternent (cf. 28, 18 seq.), et in die cum ceciderint 
turres, quas non intelliges aggeres et munimenta Assyriorum (29, 3), 
multoque minus superbos tyrannos — talis enim tropus loquendique 
modus est inauditus, quamvis haud pauci ita explicent — sed optime 
explicabis castella, arces, turres Iudaeorum, quae ab Assyriis expugna- 
bantur et deiiciebahtur atque ex Dei consilio deleri debebant. Idem 
enim hoc loco propheta indicat quod saepe iam docuit : pompam huma- 
nam esse destruendam, ut saluti via pandatur; cf. 2, 12 : « quia dies 
Domini exercituum super omnem superbum et excelsum... super 
omnem turrim excelsam et super omnem murum munitum... et eleva- 
bitur Dominus solus in die illa » et sim. Mich. 5, 10 etc. 

Sine ullo dubio talis prosperitas ac beatitudo, qualem vates hisce 
exposuit, post calamitatem assyriacam in terra Iuda non habebatur. Quo- 
modo ergo haec prophetia erit intelligenda? Num dixeris prophetam 
pia sua desideria solum enuntiasse velspe sua esse deceptum ? Absit ! 
Eos enim beatos praedicavit, qui magno desiderio ad Deum anhelant 
v. 18, qui igitur se totos Domino tradunt ; unde in descriptione subse- 
quenie hane explicat beatitudinem demonstrans quid Dominus i/s prae- 
bere paratus sit qui se totos Domino dediderint. Quare ex rerum «serie et 
connexione statim elucet beatitatem illam nullo modo ita proponi, ut ab 
omni conditione absoluta certo sequi dicatur, sed describi bona quae obven- 
tura sint, sí gens iudaica conditionem illam in v. 18 designatam exsecuta 
fuerit. Num exsecuta est? Minime. Quamvis enim Ezechia rege aliqua 
morum emendatio effecta sit, tamen mox sub Manasse iterum idololatria et 
scelerum colluvies praevaluit. Unde perspicuum est bonorum illam 
copiam non potuisse concedi. Sed num ideo hoc oraculum inanis ver- 
borum pompa reputandum erit ? Minime gentium! Aperitur enim nobis 
norma Dei, declaratur quali modo cum populo suo acturus esset, si is 
voluntati divinae plane vellet obsecundare, et praeprimis valore suo 

constat oraculum, si uti debet modo generali accipitur, ut scil. ratione 
ad indolem veteris foederis accommodata illa delineentur bona et illa 
depingatur Dei cum hominibus familiaritas, quae ex perfecto servitio 
Dei enascuntur. Hac consideratione adhibita cum perfectum Dei obse- 
quium proprium sit periodo messianicae, oraculo hoc ultimatim sensuque 
pleno benedictio ac felicitas regni messianici adumbratur. Illam autem 
describi bonis terrestribus nullo modo alienum est a more prophetico. 
Cum enim in vetere foedere eiusmodi bona pietati revera essent proposita, 
status tali bonorum copia perfectus quasi sua sponte imago quaedam 
considerari poterat et figura sanctitatis et divinae liberalitatis; ex quo 
ultro consequitur bona illa accipienda esse non uti verba sonant, sed 
prout ipsa natura et indole regni messianici exigitur; vide quae notavi 
ad Os. 2, 91; 4, 3. Am. 9, 43. Mich. 7, 13. Ioel 3, 18. Neque tamen: 
omittendum est ubertatem illam et pulchritudinem rerum creatarum 
etiam eo sensu verissime efferri, quia docente revelatione « ipsa quoque 
creatura liberabitur a servitute corruptionis in libertatem gloriae filiorum 
Dei; nam exspectatio creaturae revelationem filiorum Dei exspectat » 
(Rom. 8, 19. 21), ut ipsa quoque in statum claritatis et gloriae trans- 
feratur ; qua de re recole quae scripsi ad 11, 6 seq. — Uti ergo vates in 
antecedentibus post calamitatem assyriacam iam saepius regni messia- 
nici splendorem ac felicitatem consummatam nobis proposuit (cf. 9, 6 ; 
141, 1 seq.), ita hoc quoque loco ad eam periodum animos evehit. Id 
quod versu sequenti comprobatur. 

Prophetam novos coelos novamque terram et creaturae glorificationem 
eam describere quam docente revelatione in rerum omnium consumma- 
tione exspectamus, ipso verborum ambitu omnino suadetur v. 96 « et 
erit lux lunae sicut lux solis et lux solis erit septempliciter sicut lux 
septem. dierum, in. die qua alligaverit Dominus vulnus populi sui et 
percussuram plagae eius sanaverit » ; — i. e. sol tanta fulgebit claritate 
ac si splendor quotidianus quo nunc lucet septies esset auctus vel lucis 
copia alias per septem dies diffusa in unum diem colligeretur. Cum natura 
nobis insitum sit, ut gloriam Dei et beatorum immensa quadam lucis et 
splendoris claritate nobis mente effingamus, aptior modus quo creaturae 
glorificatio oculis subiiciatur excogitari nequit quam quem hoc loco 
adhiberi videmus, ut scil. lumine multoties aucto tota creatura coelesti 
, quodam splendore vestita ac sublimiore gloria praedita repraesentetur. 
Rerum igitur consummationem propheta tangit et ea nobis proponit, 
quae ex Rom. 8, 21 et 2 Petr. 3, 13 plane demum ac facile intelliguntur. 
Ita gloria regni messianici ostensa et aditu beatae aeternitatis quasi 
patefacto ad quem tandem terminum felicissimum illi perventuri sint 


magnifice docet qui exspectant Dominum, eorumque beatitatemin crea- 
IsA1as I — 39. 

turae glorificatione quasi in imagine spectandam exhibet. Si enim tantus 
splendor in ipsam creaturam redundaturus est, qualem censebimus 
splendorem eorum, propter quorum gloriam creatura in aliquam clari- 
tatis societatem erit assumenda? Unde eo versiculo propheta aptissime 
absolvit describere : beati omnes qui exspectant eum (v. 18). Nam tali 
gloria proposita et Dei munificentiam benignitatemque praeclare com- 
mendat et omnium animos efficaciter allicit, ut talem Deum tota mente 
complectantur. Haec autem gloriaerit, quando Deus obligaverit fracturam 
populi et vulnus plagae eius sanaverit (hebr.) scil. perfecte, omni modo; 
ad gloriam enim in Deo et per Deum assequendam cuncta condita sunt ; 
maledictio et infelicitas peccato invecta est; quamprimum igitur vulnus 
illud perfecte sanatur et reparatio fit integra et consummata, etiam 
aditus ad gloriam pristinam pandatur necesse est. Ita propheta normam 
Dei breviter ac nervose complectitur et ad quem terminum singula Dei 
beneficia tendant ultimatim, proponit. 


Verba. haec de glorificatione creaturae intelligenda esse censeo cum $. Hier. 
Procop. Est. Sasb. Lap. Men. Tir. Gord. Schegg, cui explicationi aliqui uti 
S. Thom. aliam de laetitia aucta adiungunt. Sunt qui hanc solam proponunt et 
in luce lunae solisque aucta gaudium magnum deinteritu Assyriorum depictum 
cernunt vel etiam felicem rerum sortem quae post eorum cladem secuta sit. Ita 
fere S. Ephr. Theod. heracleotes, Theod. Vat. Sa, Pint. Sanct. Malv. Mar. 
For. Rohl. Nam, inquit For., sicut obscuritas solis et lunae calamitates et tristia 
omnia figurate in Scriptura sigrificat, ita et lux lunae ac solis multiplicata 
laetitiam ac laeta omnia notat. Revera eiusmodi locutiones in sacris literis adhi- 
bentur ; ita legimus de Iudaeis timori et periculo mortis ereptis : « Iudaeisautem 
nova lux oriri visa est, gaudium, honor et tripudium » (Esth. 8, 46 ; cf. 11, 8), 
dum e contra calamitate ingruente « sol occidet in meridie » (Am. 8, 9 ; cf. ler. 
15, 8. Soph. 2, 4). Neque talia inepte dicuntur ; nam « et laetitia affectis sol 
clarius splendescere videtur et qui moerore animi tabescunt, illis omnia obscura 
apparent » (For.). Aliis vero in luce aucta maiorem Dei cognitionem cernere 
praeplacet quae per orbem sit diffundenda et omnia sua claritate illustratura 
(S. Cyr.) ; utramque explieationem proponunt alii, uti Mald. Calm. Verum hac 
metaphora omissa verba illa sensu proprio de creaturae glorificatione erunt expli- 
canda. Ut enim tropicam illam locutionem de aucta hominum laetitia vel sorte 
prospera amplectamur, nihil suadet ; ne accipiamus, obstant multa. Locis alle- 
gatis tropum subesse facile patet et ipsa rerum serie omnino indicatur ; non ita 
in nostro loco. Nam hic a v. 23 sermo texitur de fertilitate et amoenitate cam- 
porum quos singuli possidebunt, v. 25 de totius regionis ubertate et v. 96 haec 
demum rerum creatarum pulehritudo in luna soleque depingitur et in luce 
multipliciter aucta qua terram illam beatam collustrabunt. Vides ergo gradatione 
quadam gloriam rerum creatarum describi. Cum igitur sollemne sit in sacris 
literis, ut et hominis poena et eius felicitas exhibeatur redundare in creaturas, et 

eum insuper de glorificatione creaturae edoceamur revelatione, quid propius 
adiacet quidve magis et verbis et rerum seriei congruit quam ut versum nostrum 
de illa gloria explicemus ? Neque quis iure obiecerit obstare quod propheta tam 
subito ad rerum consummationem transire non sit censendus. Ad eam enim sibi 
viam iam paravit, dum describere aggreditur, qualia bona sperantibus in Deum 
sint obventura ; experientia autem edocti scimus prophetas Dei benedictionem et 
favores amplissimo modo saepe exhibere, ita ut ea quae in tempore et in aeter- 
nitate conferantur, uno quasi conspectu proponantur (vide quae notavi Proph. 
min. II p. 168. 241. 341). Ea dere in altera [saiae parte sermo saepius recurret. 


d) Deus in hostes terribilis, benignus in suos 30, 27-33. 


Beati, qui Dominum exspectant. Hanc beatitudinem propheta modo 
depinxit. lam a contrario subiungit, quid eventurum sit iis qui se Deo 
opponunt eiusque consiliis refragantur. Sortem eorum ac perniciem ita 
exhibet, ut in clade Assyriorum divinitus infligenda symbolum quoddam 
deprehendatur et exemplum severi iudicii, quo Deus in hostes est 
animadversurus. Quantopere haec quoque pars apta sit, ut animi rite 
praeparentur ad calamitatem assyriacam fructuose subeundam, neminem 
latere poterit, qui consideraverit imagine iudicis exhibita admoneri 
Iudaeos, quanto cum periculo Deus contemnatur vel eius consilia 
negligantur. Quare propheta vehementi dictione in id incumbit, ut quam 
terribilis sit iudex et ultor vivis coloribus omnium oculis subiiciat : post 
imaginem illam suavem beatitatis (v. 26) terror ultoris ac vindicis 
animos vehementius percellere censendus est; v. 2" « Ecce nomen 
Domini venit de longinquo, ardens furor eius et gravis ad portandum ; 
labia eius repleta sunt indignatione et lingua eius quasi ignis 
devorans »; — symbola quibus iudicis maiestas tremenda vestiri solet 
ac demonstrari hic habes collecta ; cf. Ps. 17. 95. 96. Nomen Domini 
i. e. maiestas Domini nominatissima et celebratissima (Malv. For. Lap.), 
qua se ut Jahve, tamquam Deum promissa minasque in opus dedu- 
centem, exhibere vult, sese manifestabit de longinquo, de coeli altitu- 
dine quasi descendit, ut. vindictam exerceat (cf. Mich. 4, 3); hostis 
enim a longinquo veniens maiore furore et terrore irruere et maiore 
barbarie formidinem spargere censetur (cf. 5, 26; 10, 3); praeterea hoc 
loco imaginem subesse tempestatis e longinquo minantis et diu iam 
imminentis probabile est. Dominus est ignis devorans; quare iudex 
depingitur igne circumdatus, quo quaecumque impura sunt celeriter 
absumuntur; vehemens Dei in hostes ira symbolo ignis devorantis apte 
exprimitur, irae autem magnitudo declaratur hebr. e£ gravis elatio vel 
(quod aliis praeplacet, accommodate ad ignis symbolum) et gravis 

fumus ! ; iudex iram flammasque spirat. Quid eius iudicis sententia 
valeat, exprimitur in labiis indignatione plenis et in linguae igne 
absumente. Iam quis tali obsistere poterit? Halitu suo universa perdet 
v. 98 « spiritus eius velut torrens inundans usque ad. medium colli, ad 
perdendas gentes in nihilum, et. frenum erroris, quod erat in maxillis 
populorum »; — praeter ignem inundationis symbolo quod est exitii 
genus unum e gravissimis utitur vates ad iudicis terrorem ingerendum. 
Inundationem exhibet, quae usque ad collum dividit (hebr.), pertingit 
(cf. 8, 1; 471, 12; 28, 2), qua imagine ex 8, '1 petita simul declarat, quid 
terrae iudaicae et impiis Iudaeis obventurum sit. Cuncta autem fient 
ad. cribrandas gentes cribro vanitatis (hebr.) vel perniciei et exitii, ut 
scil. tamquam paleae inutiles excutiantur, separentur, comburantur 
(cf. Mald. Malv.). Neque tale iudicium effugere ulla ratione poterunt : 
et frenum errare faciens in maxillis populorum (hebr.) i. e. tali freno 
a Deo constricti sunt et ducuntur quo etsi nolint ad perniciem debitam 
et castigationem pertrahuntur. Ipse enim ille furor et contumacia illa 
in Deum frenum est erroris, quo interitui adstringuntur et obviam 
feruntur (cf. Mald. Osor. Mar. Malv.). 


S. Hier. coniungitad perdendum frenum eumque multi ex latinis interpretibus 
sequuntur explicantes frangendum esse frenum erroris quo vel diaboli malitia 
vel gentium perversitate populi obstringantur (ef. Sanct. Lap. Men. Tir. Calm.). 
Sed textus hebr. non potest ita concipi, neque cernitur quomodo in eum con- 
textum laeta promissio quadret. Quia S. Hier. vertit ad perdendas gentes, opinio 
orta est perdere ad subsequens quoque membrum posse vel debere trahi. Verum 
textu originali haec opinio statim destruitur. Textui hebr. adstipulantur Syrus 
et Chald. et LXX quoque licet liberius vertant ; habent enim : « et spiritus eius 
quasi aqua in valle trahens veniet ad collum usque et dividetur, ut conturbet 
gentes errore vano et persequetur eos error vanus et capiet eos in conspectu 
ipsorum ». Ea sententia addita conditio populorum ad iudicium pertinens descri- 
bitur, simili modo ut 37, 99. 4 Reg. 19, 28. 


Deus iudex terribilis in hostes, in suos se benignum praestabit. Iudi- 
cium enim in hostes exercitum in maximam vertetur laetitiam Israelitis 
V. 99 « canticum erit vobis sicut noz sanctificatae sollemnitatis et laetitia 
cordis sicut qui pergit cum tibia, ut intret in montem Domini ad fortem 
Israel » ; — i. e. hostium clades et prostratio tanta eos afficiet laetitia 
et exsultatione, ut cantus eorum tam festivus futurus sit, sicut erat nocte 


1. Vel incendium ; ita Ges. Ros. Hitz. Del. Cheyne, Naeg., dum alii, uti Kn. Bred., eam 
vocis significationem non admittunt. At vide Iud. 20, 38. 40. 

illa primi paschatis quando liberationem ab aegyptiaca servitute iamiam 
capiebant et sicut generatim esse solet in coena paschali ; nox enim pas- 
'chatis est nox sanctificatae sollemnitatis. Praeterea tripudii magnitudo 
alia comparatione ob oculos mentesque ponitur, illius scil. laetitia qui 
cantu festivo pergit ad templum Domini, ut ibi adeat petram Israel (hebr. ) 
Deum scil. qui populo suo certissimum est atque immotum salutis vi- 
taeque fundamentum et refugium ab omni adversitate tutissimum 
(cf. Deut. 32, 4. 18. 3'1 hebr. 1 Sam. 2, 2. Ps. 18, 32 ; 19, 15 hebr. etc.). 
Quanta vero cum laetitia perrexerint in templum Domini, audi psalmi- 
stam : laetatussum in his quae dicta sunt mihi ; in domum Domini ibimus 
(Ps. 121), neque insolitum erat, ut pompae atque supplicationes festivae 
cum canticis instituerentur (cf. 2 Reg. 6, 5. Ps. 41, 5), quemadmodum 
notat S. Ilier. : « erit cordis tanta laetitia, ut imitemini eos, qui ad 
templum primitiva portantes et in Dei torcularia deferentes munera 
pergunt cum tibiis cordis gaudia carmine demonstrantes ». Atque revera 
si maximas illas angustias quas ab Assyriis perpessi sunt (cf. cap. 36. 
31) mente consideraveris, facile tibi persuadebis liberatione subito facta 
eos in laetitiae significationem prorupisse haud absimilem ei quam patres 
a servitute et angelo vastatore liberati olim experti erant et cantica cele- 
brásse petrae Israel, prout Ex. 18, quando iugum servitutis proiecerunt 
(S. Hier. sim. Haimo, For. Sasb. Lap. Men. Rohl. Troch.). 

En, quam praeclare suam ostendet potentiam, protectionem petra Is- 
rael ! v. 30 « et auditam faciet Dominus gloriam vocis suae et terrorem 
brachii sui ostendet im comminatione furoris et flamma ignis devorantis ; 
allidet in turbine et in lapide grandinis, v. 31 a voce enim Domini 
pavebit Assur virga percussus » ; — hebr. et ostendet (videre faciet) 
descensum brachii sui, est scil. metaphora sumpta a fortiter percutien- 
tibus, qui sublatum prius brachium fortius dimittunt (Mald.), ita ut Deus 
tamquam homo exserto et vibrato brachio virium suarum documentum 
insigne editurus dicatur in Assyrios (Malv. sim. Vat. For. Mar.), et 
ictus isti infliguntur 2n aestu. irae, in flamma ignis devorantis, in tur- 
bine et imbre et lapide grandinis (hebr.). Vox Domini saepe tonitru vo- 
catur, quo scil. Deus in rerum natura gloriam quoque suam ac maie- 
statem declarare solet (cf. Ps. 28, 3 seq. Mald. For. Malv. Men. Osor. 
Rohl. Troch.). Unde Deus iudex omnibus illis instructus et circumdatus 
apparet, quae terrorem, vastationem, interitum multiplicem declarant. 
Quaecumque enim in rerum natura adsunt exitialia tamquam Dei arma 
ad hostes delendos describi solent; neque immerito, nam saepius usum 
esse Deum iis rebus ad perimendos vel puniendos hostes, sacris literis 
docemur (cf. Gen. 19. Ios. 10, 10. 2 Par. 20, 37. Ps. 4T, 8). Num igitur 
in clade quoque assyriaca eiusmodi intervenerunt, fulgura, tonitrua, 

globuli ignei, grandines etc. ? Sunt qui affirment (cf. Sanct. Mar. Calm.). 
Sed narratione rei Is. 31, 36. 4 Reg. 19, 35 talia non modo non com- 
memorantur, verum omnino excludi videntur. Neque ea ullo pacto accer- 
senda sunt, ut sua huic oraculo stet veritas. Est enim usitatum satis, ut 
sacri vates poetarum in morem Deum iudicem describant fulgura iac- 
tantem, ignes mittentem etc. cuius rei insigne exemplum habes in Ps. 
11 (2 Reg. 22), in quo Deus iudex qui Davidis causam tuetur et vindicat 
schemate et figura vehementis tempestatis iudicium exercere in adver- 
sarios Davidis exhibetur. Idem igitur hoc loco expressum cernis neque 
quidquam amplius exquiras oportet; illis enim exemplis terribilem ma- 
iestatem vindicis Dei oculis subiicere vult propheta. 

Et quam terribilis futura sit illa Dei manifestatio, vates ex eo declarat 
quia Assur, eousque orbis terrarum terror, pavore correptus tremet 
v. 94 « a voce enim Domini pavebit Assur virga percussus » ; — hebr. 
baculo eum percutiet scil. Deus ; nam quod aliqui volunt hebr. vertendum 
esse : qui (scil. Assur) alios virga percusserat (cf. Chald. Mald. Drechsl.), 
cum sequentibus non satis cohaeret, in quibus Assur virga percussus 
magis declaratur v. 32 « et erit transitus virgae fundatus quam requi- 
escere faciet Dominus super eum, in tympanis et. citharis, et in bellis 
praecipuis ezxpugnabit eos » ; — hebr. et erit, omnis ictus virgae dc- 
cretae ! quam Dominus super eum demittet, in tympanis et citharis i. e. 
quotiescumque Assur ictu virgae quam Dominus constituit atque decrevit 
super eum percutitur, cives hierosolymitani illam percussionem ad ani- 
morum laetitiam declarandam tympanis et citharis celebrabunt (cf. Osor. 
Sa, Men. Tir. Rohl. Troch.). Dum igitur Deus Assyrios prosternit et 
silvam illam succidit (cf. 10, 16-19. 33. 34), unumquemque ictum Iu- 
daei musicis instrumentis et laetitiae significatione comitabuntur. Attende 
dicendi genus poeticum, quo propheta declarat quanto cum gaudio nun- 
tium de clade Assyriorum sint audituri; similiter variis dicendi figuris 
in v. 30 iram Dei et ultionem delineavit. Magnam fore eorum cladem 
denuo dicit et in pugnis (bellis) agitationis pugnabit adversus eos (hebr.) 
i. e. in quibus Deus fortiter agitat brachium et virgam ad eos percutien- 
dos (Malv.). 

Demum poena et interitus Assyriorum eo quoque declaratur, quia 
Deus iam dudum pro impiis locum praeparavit (cf. virgam decretam 
v. 32), in quo ingenti flammarum incendio absumentur v. 33 « prae- 


1. nye2 proprie est fundatio, deiu id quod decretum et constitutum est ; cf. 28, 16. Hab. 
1, 12. Ps. 104, 8 hebr. — Alii levi mutatione facta legunt nb»o castigatio (Lowth, Kn.); 


at immerito ; nam virga fieri castigationem per se patet, non item eam esse divinitus decre- 
tam ; cf. Mich. 6, 9. 

parata, est enim ab heri Topheth, a rege praeparata, profunda et di- 
latata ; nutrimenta eius ignis et ligna multa; ftatus Domini sicut. tor- 
rens sulphuris succendens eam » ; — hebr. praeparata est enim ab heri 
(i. e. iam dudum) Topheth, etiam ipsa regi est apparata; Topheth 
(nen locum dicit in valle Ben-Hinnom (gehenna) prope lerusalem, in 
quo sacrificia humana Molocho offerebantur (cf. 4 Reg. 23, 10. Ier. "1, 
31 ; 19, 6. 11 seq.) ; nomen probabilius derivandum erit a ^n spuere ; 
unde n2n Iob 47, 6 sputum, sputamen, ita ut ipso nomine locus desi- 
gnetur abominationi habitus. Alii vocem explicare malunt ab aram. 
N2D comburere, ergo locus incendii, bustum, ustrina (cf. Fürst, Scholz 
ad Ier. 7, 31). Uti vallis Ben-Hinnom (vel gehenna, proprie ge-bene- 
hinnom) propter sacrificia illa abominanda locus erat maledictionis et 
abominationis, ita Topheth, locus combustionis, symbolica ratione pro 
interitu horrore pleno adhibetur. Legitur h. 1l. in hebr. nn£n qua for- 
matione regio designatur aeque foeda et horrida, sicut Topheth, locus 


igitur combustionis. In textu hebr. duo distincte efferuntur : iam du- 


dum talem locum horroris et incendii esse praeparatum et eum etiam 
regii. e. regi Assyriorum esse apparatum et constitutum. Priore igitur 
sententia generatim enuntiatur exsistere locum horroris et combustionis, 
in altera distincte dicitur, in eum impios Dei hostes, Assyrios, iudicio 
Dei et percussione facta esse proiiciendos. Dein qualis sit locus, per sin- 
gula describitur : profundum fecit, dilatavit (hebr.) Deus locum, quo 
plurimi capiantur et puniantur et eius loci horror augeatur; pyra eius 
ignis et ligna plurima (hebr.), ergo rogi ibi ardent ingentes, qui ipso 
Dei vindicis halitu succenduntur ; nam « flabellum excitans et acuens 
hunc ignem est flatus Domini i. e. spiritus seu ventus procellosus divi- 
nitus excitatus, qui gehennam perinde accendit àc si torrens sulphuris 
ardentis in eam infunderetur » (Tir. sim. Osor. Maid. Sanct. Lap. 
Men.). 

Num hoc loco nihil aliud dicitur nisi Assyrios fore interimendos 
eorumque cadavera esse comburenda vel Deum iam destinasse locum, 
in quo victimae illae sint caedendae et comburendae? Ita aliqui prae- 
sertim recentiores censent (cf. Calm. Drechsl. Kn. Del. Rohl.). At hanc 
explicationem verbis et contextui sufficere, vix mihi persuadeo. Interi- 
tus enim Assyriorum in antecedentibus iam saepius est descriptus et 
verbis propriis et variis dicendi figuris. Hoc autem loco potius ratio 
redditur, cur Deus deiecturus sit Assyrios, eaque primo generalis, quia 
locus incendii et horroris iam dudum sit a Deo praeparatus; dein addi- 
tur, eum locum etiam Assur hosti a Deo esse designatum. Iam quid haec 
sententia sibi vult? Num nihil aliud, nisi quod iam repetito dictum est, 

Assyrios esse prosternendos? Annon potius iudicium illud in eos exer- 
cendum declaratur ex eo quia Deus hostibus suis locum horroris et 
incendii paravit, ubi flatus Domini est sicut torrens sulphuris succen- 
dens ? Iam si hoc, status quidam indicatur, in quem hostes Dei ope illius 
iudicii coniiciendi erunt ; duo ergo declarantur : percussio illa vel prostra- 
tio et status quidam horroris plenus illam percussionem subsequens et 
post illam perdurans, in quem per actum illum iudicialem deveniunt. Ad 
hane considerationem accedit, quod propheta sortem impiorum aperte 
opponit felicitati piorum. Supra enim a v. 18 exposuit, quid boni 
exspectandum sit iis qui exspectant Dominum et ea bona absolverat glo- 
rificatione creaturarum adumbrata (v. 26), ergo ultima rerum consum- 
matione in aeternum permansura : nostro autem loco a v. 21 contrariam 
delineat sortem impiorum ; ergo consequens est, ut si verba permittunt, 
haec quoque sors qualis futura sit permanens ultimatim exhibeatur. 
Neque eam explicationem a mente Isaiae censeri posse alienam, vide ex 
loco re ipsa parallelo 66, 24. Saltem hoc concedendum erit, nostro hoc 
loco iam praeparari illam significationem vallis Ben-Hinnom (gehenna), 
quam in novo testamento clare videmus expressam, immo Christum 
cum loquatur de igne aeterno praeparato haud obscure ad nostrum allu- 
dere locum combustionis iamdudum praeparatum, et S. Ioannem non 
uno in loco qualis futura sit combustio illa declarare (cf. Apoc. 14, 40. 
11; 19, 20; 20, 9. 10. 14). Unde S. Hier. et latini interpretes fere 
omnes iuremerito hunc Isaiae locum de inferno interpretati sunt. Eam 
explicationem Chald. quoque commendat scribens : « quia praeparata 
est a saeculis propter peccata eorum gehenna ». 

Sorte igitur impiorum usquequaque demonstrata vates quartum vae 
absolvit. Magnifice antea descripserat quali bonorum abundantia pii sint 
exornandi et quanta cum laetitia magnalia Dei sint celebraturi (v. 21 
seq. 29. 32). Quis ergo non totum se tradet petrae Israel, ut tantae 
benedictionis reddatur particeps ? Sed si qui etiamnum ancipites haese- 
rint, eos furore Dei et ultione flammisque incendii ingentibus terret, ne 
Dei hostibus iungantur et cum iis pereant. Quare ipsa inter se opposi- 
tione benedictionis ac maledictionis et vivida utriusque descriptione 
vatem quam plurimum ad animos commovendos valuisse iuremerito 
dixeris. 


In priore versus parte LXX et Syrus satis ab hebr. recedunt. Et illi quidem prae- 
bent : tu enim ante dies decipieris ; numquid et tibi regnum paratum est; nnzn ergo 
'explicarunt imperf. niphal. a verbo tm seducere ; cf. lob. 31, 9. Syrus vero habet: 
quia praeparat ante dies cibum suum (an'legit vel vocem hebr. explicavit ex aram. 
Nphi2n edulia, deliciae ?). Sed textus hebr. confirmatur per Aq. Sym. Theod. qui 
O6g8 yel Ox habent (cf. Field, Hexapl. ad h. 1.). 

9. Quintum vae 91, 1-32, 90. 


Àmc. — Vates eorum stultitiam qui seposito Domino apud Aegyptios 
auxilium quaerunt denuo castigat. Frustra enim ab iis opem expetunt, 
eum Dominus ipse pro suo in Sion zelo eorum causam tueri velit ; quare 
totis animis ad eum se convertant, qui inimicos sua virtute disperdet 
(31, 1-9). Tum in regno iudaico denuo efflorebit iustitia et sanctitas 
impietate e sede et auctoritate deiecta (32, 1-8). Verum ut ad conditio- 
tionem adeo felicem perveniatur, tribulationes magnae et angustiae erunt 
subeundae, quarum acerbitate mulieres quoque nimium securae magno- 
pere affligentur, donec opera Dei iustitia et pax restituatur iudicio in 
hostes devoluto (32, 9-20). 

Igitur iterum foedus aegyptiacum reprobatur omnemque spem in 
Domino qui miro modo auxilium ferre velit esse collocandam denuo 
inculcatur. Iterum ob oculos ponitur, in quam praeclaram conditionem 
Deus regnum iudaicum sit restituturus, dummodo consiliis Domini obse- 
qui velint, atque in solatium piorum effertur, quomodo ex tribulatione 
et miseria miro Dei favore salus sit exoritura. Proinde ea quae vates 
iam proposuit denuo aliter atque aliter recolit et inculcat. Ita sane repe- 
tito egisse censendus est, ut populum ad calamitatem assyriacam rite 
subeundam praepararet, neque eum piguit eandem doctrinam iterum ite- 
rumque auribus et mentibus popularium instillare eorum consulens 
necessitati. Quis enim non videt in re difficili et in consuetudine invete- 
rata corrigenda minime sufficere, ut doctrina semel proponatur, verum 
necesse esse ad animos non solum docendos sed etiam commovendos, ut 
grata quadam varietate iterum iterumque animi ad eandem reducantur 
percipiendam et meditandam ? 


a) Non Aegyptus, sed Dominus opem feret 31, 1-9, 


« Quia res est omnino gravis et prope iam impendens, argumentum 
idem et eodem pene ordine et modo iterum versat » (Sanct.); v. 1 
« Vae qui descendunt in Aegyptum ad auxilium in equis sperantes. et 
habentes fiduciam super quadrigis, quia multae sunt, et super equiti- 
bus, quia praevalidi nimis, et non sunt confisi super Sanctum Israel et 
Dominum non requisierunt » | — dixerant contumaces 30, 16 : ad 
equos fugiemus ; iam quam stultum sit tale consilium propheta declarat 
(cf. For.), quasi per singula illud explicans : in equis, quadrigis, equiti- 
bus spem salutis ponunt, Deum vero foederis fidelissimum (cf. lave, 
quae notavi ad Os. 2, 20; 12, 5. Ioel 2, 32) et Sanctum Israel (cf. 6, 3) 
qui pro populi sui salute et incolumitate velut pro sua gloria zelator 

exsistit, non respiciunt ; de vero auxilio non curant, quamvis ipsa Dei 
nomina potentissimum auxilium et maximam iuvandi pronitatem ipsis 
certo promittant. Ab Aegypto equos et quadrigas expetunt, quibus 
Iudaei potissimum carebant, sed quibus Assyrii valebant (cf. 5, 28) et 
Aegyptii quoque (cf. 36, 9. Ex. 14, 9 ; 15, 4. 3 Reg. 10, 28. 2 Par. 11, 
3. Ier. 46, 4. 9. Cant. 1, 8) — quare Rabsaces irridens Iudaeis dicit : 
« dabo tibi duo millia equorum nec poteris ex te praebere ascensores 
eorum » (36, 8). 

Quanta autem caecitate et stoliditate Deum seponant et negligant, pro- 
pheta exsequitur v. 2 « ipse autem sapiens, adducit malum et verba sua 
non abstulit, et consurget contra domum pessimorum et contra auzi- 
lium operantium iniquilalem » ; — hebr. et etiam ipse sapiens et addu- 
cet malum... secum ergo recogitent, dum Dominum obliti omnia ab 
equis et quadrigis exspectant, Dominum quoque satis esse prudentem 
et sapientem, ut quae decrevit in opus deducat. Bene notat For. : « ini- 
tio superioris capitis vidimus, quo pacto suae prudentiae et corsiliis 
innixi auxilium Aegyptiorum implorare decrevissent ; ad illud ergo 
respiciens non sine quadam irrisione addit est autem ?pse quoque sapiens 
q. d. ipse quoque Dominus iuxta sapientiam suam scit quid facto opus 
sit, et quid vestra isthaec contumacia mereatur ut non ignorat, ita 
quoque vicem sapientissime rependet ». Secum ergo perpendant, Deum 
verba ac decreta non retractare vel irrita reddere ; quare eveniet quod 
annuntiavit : consurget : ergo potentiam suam in sceleratos eximie 
manifestabit et auxilium quod ab impiis sperant egregie evertet et deii- 
ciet; domus malorum (cf. 1, 4) sunt impii Iudaei, auxilium operantium 
iniquitatem est Aegyptiorum idololatrarum. En, quomodo Sanctus Israel 
ad quem non respiciunt (v. 1) sanctitatis suae rationem habens iniqui- 
tatem persequatur et prosternat ! 

Iam quomodo Dominus consurgat et quid ipse potentissimus valeat, 
propheta enucleatius oculis subiicit v. 3 « Aegyptus homo et non Deus, 
et equi eorum caro et non spiritus, et Dominus inclinabit manum suam 
et corruet auxilialor et cadet cui praestatur auxilium simulque omnes 
consumentur » ; — homo CN terrigena, 5x Deus fortis; spiritus vitam 
iribuit et vires, caro de se iners est ac impotens : ergo infirmissima 
quaeque amplectuntur; ipsam vero fortitudinem fontemque omnis vitae 
ac vigoris negligunt. Hanc Dei virtutem nervose depingit; Dominus 
extendit manum (hebr.) et omnes, Aegyptii et Iudaei impii, corruunt et 
consumuntur ; ironice dicit adiuvantem et adiutum ; uterque levissimo 
Dei nutu interibit. Hoc est illud verbum quod Deus non aufert (v. 2). 

Hac autem ratione Deus aget, quia ipse populi sui causam agere ac 
tueri vult : v. 4 « quia haec dicit Dominus ad me : quomodo si rugiat 

leo et catulus leonis super praedam suam — et cum occurrerit ei 
multitudo pastorum, a voce eorum non formidabit et a multitudine 
eorum non pavebit, — sic descendet Dominus exercituum ut proelietur 
super montem Sion et super collem eius »; — hebr. contra quen 
convocatur multitudo pastorum ; leo praedam non dimittit; multo 
minus Deus populum sibi sanctum ac dedicatum  derelinquet ; 
quare ipse tamquam /leo in arenam quasi descendit; vae ergo 
ei qui consiliis Dei obsistet. Comparatione ea quae more poetarum 
epicorum iucunda quadam amplitudine proponitur, animus leonis 
intrepidus, excelsus, acer, ad nullius occursum cedens sed placida 
quadam maiestate imbecilles spernens conatus egregie depingitur 
(cf. Sanct. ; in ea imagine debilem quandam cernant adum- 


 brationem immensae Dei virtutis ac maiestatis, cui omnia agmina 


coelestia et terrestria praesto sunt (cf. ad Os. 12, 5. Mich. 4, 3). Utileo 
rugit super praedam eam defendens et fortiter retinens, ita Deus super 
Sion certamen init; quare sensus esse nequit : contra Sion pugnabit 
(uti volunt Hitz. Del. Naeg.), sed super Sion stans pro Sion pugnabit, 
uti veteres interpretes rite explicant. Dei autem adversariis omnes 
adnumerari debent qui eius consiliis quovis modo obnituntur ; ergo non 
solum Assyrii, verum etiam ii ex Iudaeis qui ad urbem sanctam 
regnumque tuendum conamina adhibent Dei voluntati contraria i. e. qui 
foedere aegyptiaco sese tutari volunt. Contra hos omnes Deus, uti leo 
praedam, urbem suam defendit; nam ii quoque Deo suam velle eripere 
praedam recte censentur. Ita facile elucet, quomodo Deus ita super 
montem Sion proeliari dicatur, ut et urbem suam eo quo ipsi placet. 
modo liberet et simul cum Assyriis impios ex Iudaeis perdat. Hoc sensu 
aliqua ratione Deum contra Sion in pugnam descendere dici. potest; 
sed super Sion ita simpliciter explicari nequit; Deus enim nunquam 
contra Sion i. e. contra theocratiam vel regnum illud sacrum cuius ipse 
est rex ac Dominator arma capessit, sed solum contra eos qui illud 
quolibet modo impugnant; praeterea quae sequuntur clarissime modum 
exhibent quo Dominus proeliaturus sit super Sion. 

In priore.comparatione fortitudo depingitur et prostratio conatuum 
adversariorum, in altera tenera Dei clementia ac studium amantissimum 
suos tutandi v. 8 « sicut aves volantes, sic proleget Dominus exerci- 
tuum. Jerusalem. protegens et liberans, transiens et salvans »; — 
iransiens 1. e. parcens mD5 cum allusione ad Ex. 12, 23, sicut enim 
olim transcendit ostium domus Israelitarum vastator angelus percutiens 
Aegyptios, ita Assyriis per angelum percussis ipsi secure degent (cf. 
Mald. For. Calm. Troch.). Comparatio suavem spirat Domini amorem 
et sedulitatem ; « quemadmodum volucris pullos contegit usque adeo ut, 

etiamsi serpens vel quidvis aliud pullis perniciem moliatur, non exter- 
rita fugiat, sed mira sollicitudine nidum  circumvolitet/ omniaque 
tandem periclitetur, quo possit a pullis suis pestem avertere, sic Domi- 
nus Sionem, hoc est, hominum fidelium nationem ita proteget, ut nun- 
quam ab illius praesidio discedat, sed illam perpetuo singulari cura 
tueatur » (Osor.). In hebr. ad teneram curam declarandam aves matres 
significantur. 

Si igitur ipse Deus pari fortitudine atque amore causam Sionis et 
regni tuendam suscipit, quid aliud consequitur, nisi ut tali Deo se 
totos committant? Unde v. 6 « convertimini sicut in profundum recesse- 
ratis, filii Israel »! — lacob patriarcha fide, constanti pietate, magno 
benedictionis desiderio nomen sortitus est Israel (Gen. 329, 28; vide ad 
Os. 12, 4); ea appellatione ad imitandum patris exemplum provocan- 
tur, idque eo magis decet quia profundam fecerunt defectionem (hebr.) 
i. e. summo studio totisque viribus aversionem persequebantur vel 
multiplicabant (For.); pro magnitudine igitur peccati agant poeniten- 
tiam vel tam serio tantoque animi affectu ad Deum revertantur, quanto 
ab eo recesserant (Mald.) aut « tantum sursum excitate cor veswum, 
quantum deorsum illud depressistis » (Sanct.), « tanto studio pietatem 
recolite, quanta fuit illa perfidiae labes » (Osor.); ad quem locum 
S. Thom. illud S. Pauli in memoriam revocat simili modo dictum : 
sicut exhibuistis membra vestra servire iniquitati ad iniquitatem, ita 
nunc exhibete membra vestra servire munditiae (iustitiae) in sanctifica- 
tionem (Rom. 6, 19). 

Hanc admonitionem propheta prius fulcit eo quod mox malis eruditi 
idola cum abominatione proiicient maxima, experti damnum et stolidi- 
tatem idololatriae v. 1 « in die enim illa abiiciet vir idola argenti sui 
et idola auri sui quae fecerunt vobis manus vestrae in peccatum » ; — 
effertur stupiditas idololatrarum ; ex sus rebus opibusque ipsi sibi suis 
manibus fabricantur idola (cf. 9, 20; 44, 12 seq.) — et quali fructu? in 
peccatum, ut culpis se poenisque implicent et ad ruinam properent; vel 
ex hebr. ipsum quoque idolum vocari potest peccatum, iniquitas ; quo 
sensu vide ad Os. 10, 10. Am. 8, 14. Quia igitur idola cultoribus suis 
maxima afferent damna, ita ut ipsi eorum pertaesi illa abiiciant, iam 
nunc admonentur, ut reditu ad Deum vivum facto illam praecaveant 
confusionem et experientiam turpissimam. -—— Alteram dein addit 
exhortationis in v. 6 factae rationem potentissimam : Deus ipse miro 
modo Assyrios deiiciet et perdet, zelam suum pro lerusalem manife- 
stans v. 8 « et cadet. Assur in gladio non viri et gladius non hominis 
vorabit eum et fugiet non a fccie gladii, et' iuvenes eius vectigales 
erunt. v. 9 et fortitudo eius a terrore transibit et. pavebunt. fugien- 

tes principes eius, dixit Dominus, cuius ignis est in Sion et 
caminus eius in lerusalem »; — non gladio humano, sed divi- 
no angeli percussoris cadet; id repetito effertur, quia eo foedus 
aegyptiacum reprobatur. Nota quanta solertia et amplitudine ruina 
Assyriis inferenda describatur : ter exitium illorum divinitus infligen- 
dum generatim annuntiatur; deinde tres ordines speciali ratione enu- 
merantur sorte exitiali perimendi : éwvenes, ergo populi robur et spes, 
servituti addicentur, petra eius prae horrore fugiet (hebr.) i. e. totum 
illud quo fortitudo Assyriorum et pompa consistit; cf. 10, 18 : gloria 
saltus eius ; praecipue igitur robur exercitus et milites iam multis bellis 
exercitati et probati, quos rupis instar firmiter consistere et firmum 
reliquis praestare praesidium sperari licebat, demum principes eius pa- 
vebunt a signis (hebr.), terrore percussi fugient a vexillis, vexilla milita- 
ria turpi fuga deserent; ita caedes, servitus, fuga invasioni Assyriorum 
finem imponet (cf. 31, 36. 37). Ita enim statuit Dominus, quia in Sion, 
in arce scil. regni davidici, et in Ierusalem, in metropoli theocratiae, 
sedem suam fixit; quare ibi habitat quasi ignis consumens (cf. Deut. 
4, 94), qui peccatores devoret et ligna, fenum stipulamque consumat 
(S. Hier.); cf. 10, 47; vel quod plerisque probatur, Deus urbem suam 
defendet, quia ibi sacrificiis colitur et altare suum cum iugi sacrificio et 
igne perpetuo habet (cf. 29, 4; Sanct. Sasb. Mald. Sa, Est. Pint. 
For. Lap. Men. Tir. Calm. Schegg, Rohl. Troch.). 


In primo membro v. 9 vertendo interpretes variant. Alii enim explicant : ad 
petram suam (arcem) prae metu fugiet (Vat. Malv. Mar.), alii : petram suam prae 
timore transibit i. e. « tanto metu hostis perculsus erit, ut et ipsa munimenta 
quae ipsi sunt transiturus sit fugiens quippe non ausurus prae metu se iis com- 
mittere » ( Ros. Bauer, Doederlein, Ges.), vel petram. explicant locum refugii, 
cavernas, specus vel montes praealtos, ubi victi refugium et tutamen quaerere 
solent (cf. Iud. 90, 47. Ier. 47, 98), in quibus tamen consistere non audent, cum 
in ipsis cernant signa erecta a lüdaeis, quibus omnes ad arma et ad hostes 
. persequendos convocentur. Ita ex membro sequenti pavere a signis quibusdam 
. explicare placuit (cf. Ros. Kn. Drechsl.) Verum hae explicationes subtiliores 
videntur. Verbis optime accommodatur simplex versio : petra eius prae horrore 
fugiet (cf. For. Calm. Net. Rohl. Del. Naeg.). Sed in petra explicanda non 
omnes consentiunt; volunt alii vocem diei de rege Assyriorum (Calm. Net, 
Rohl. Del. Naeg. Bred.) propter membrum parallelum de principibus ; sed princi- 
pibus praeter regem alia.quoque vi parallelismi opponi vel adiungi possunt. Unde 
praeplacet cum Chald. explicare petram : robusti eius in interitum erunt. Ita 
fortitudinem quoque S. Hier. intellexit, ita For. Mald. Sanct. Sasb. Lap. Men. 
— LXX praebent : « petra cireumdabuntur quasi vallo et vineentur, qui autem 
fugerit capietur » ; ad quod S. Hier. notat : « quid sibi velit quod in Septuaginta 
legitur, scire non valeo ». j 

In textu mas. v. 8 legitur in tertio membro et fugiet a facie gladii scil. eum 
lectione 35, ita ut postquam bis dictum est eum iri consumptum gladio eius qui 
non sit homo, tertia vice eadem assertio repetatur et gladius divinus innuatur. 
Eandem lectionem tuentur Syrus et Chald., dum LXX, vulg. et aliqui codices 
apud de Rossi et (teste Del.) Iudaei orientales N5 non legunt. 


b) Laeta rerum conditio promittitur 32, 1-8. 


Post cladem assyriacam prospici feliciorem rerum conditionem, pieta- 
tem omnium auctam, iustitiam florentem, iam saepius vidimus (cf. 28, 
19. 29; 29, 18-24; 30, 18-26) idque plane iis congruit, a quibus hanc 
prophetiae partem vates auspicatus est (28, 5. 6) sorte Samariae et Ie- 
rusalem inter se opposita. Neque ullo modo dubium esse potest quin 
periculo assyriaco mira ratione depulso sub Ezechia rege pietas creve- 
rit et optimi regis exemplum, cui Deus tanto succurrerat miraculo, 
permultum valuerit ad cultum Dei inter populares promovendum et mo- 
rum emendationem efficiendam. Hunc igitur fructum e calamitate oriun- 
dum vates hoc quoque loco celebrat. Quam apposite id fiat, perspicuum 
est. Hisce enim summopere commendatur divina providentia; quae sit 
utilitas calamitatis ostenditur, eriguntur et confortantur pii et edocentur, 
ut fructum illum prospicientes castigationes a Deo inflictas tamquam in 
salutarium remediorum numero habeant. Quod propheta ab initio mo- 
nuit : Sion in iudicio redimetur, quodque tamquam iudiciorum Dei fi- 
nem ac terminum declaravit : restituam iudices tuos ut fuerunt prius (1, 
96. 21), id inchoatione quadam iam fieri post tempus tribulationis assy- 
riacae innuit. Ceterum ad explanationem huius loci recole quae supra 
ad 30, 18-26 notata sunt; eadem enim est utriusque loci ratio. 

Ut laeta felixque efficiatur rerum conditio, primum iustitiam adesse 
oportet sancteque coli a rege et principibus ( vide rem a contrario 1, 23; 
3, 14; 5, 23). Quare v. 4 « Ecce in ?ustitia regnabit rex et principes 
in, iudicio praeerunt » ; —&angi regnum Ezechiae eiusque imaginem pro- 
poni plerique interpetes concedunt, at simul monent, in Ezechia eiusque 
tempore minime esse sistendum neque in eo plenam hanc iustitiae formam 
fuisse exhibitam, quam hoc loco vates proponat; quare ad altius iusti- 
liae exemplar, ad ipsum regem messanicum esse ascendendum, et sub 
iypo Ezechiae describi regnum Christi. Ita iam advertit Theod. heracl. 
historiae ratione habita agi de Ezechia, praeprimis tamen (xugíoz) verba 
dirigi in ipsum Salvatorem; simili modo Osor. Sanct. Sasb. Pint. For, 
Mar. Lap. Men. Tir. Calm. Gord. Rohl. Troch., dum alii vel de solo 
Ezechia mentionem faciunt (S. Ephr. Thom.) vel solum regem Messiam 
agnoscunt (S. Hier. Cyr. Euseb. Procop. Haimo, Malv. Mald. Sa). Pe- 

riodum exhibet propheta post cladem assyriacam iis utique coloribus 
qui solum imperfecte in Ezechiae tempus congruunt ; quare occasione 
capta ex pio Ezechiae regnandi modo altius et sublimius propheta spec- 
tasse censendus est. Idque consequenter ad alia dicitur, cum iam sae- 
pius adverterjmus post cladem assyriacam fieri transitum ad liberatio- 
nem messianicam (cf. 41, 1). 

lam quam laetos fructus editura sit iustitia quam rex et principes se- 
dulo servant et administrant, vates exsequitur v. 2 « et erit vir sicut 
qui absconditur a vento et celat se a tempestate, sicut rivi aquarum in 
siti et. umbra petrae prominentis in terra deserta » ; — magis nervo- 
se in hebr. et erit unusquisque sicut absconsio a vento et latibulum ad- 
versus imbrem i. e. protectionem et tutelam ab impiorum iniuriis rex et 
principes efficaciter praestabunt, bonorum abundantiam procurabunt, 
omnibus afferent consolationem ; umbra petrae ! maius praebet refrige- 
rium, quam arboris, per cuius ramos radii solis calorem transmittunt. 
Sub eo igitur rege adfore describitur maximam securitatem, pacem, 
prosperitatem, quietem suavissimam, eaque explicantur imaginibus con- 
suetis. Bonis hisce atque commodis alia etiam maiora sociantur v. 3 
« non caligabunt oculi videntium et aures audientium diligenter auscul- 
tabunt » ; — ablata scil. est maledictio illa et poena : excaeca cor po- 
puli et aures eius aggrava et oculos eius claude, ne forte videat oculis 
suis (6, 10), ablata obcaecatio 29, 10; 30, 10; iam vident et intelligunt 
Dei consilia, diligenter et avide doctrinam et verba prophetarum susci- 
piunt; v. 4 « et cor stultorum intelliget scientiam et lingua balborum 
velociter loquetur et plane » ; — eaque doctrina rite percepta altas 
aget in corde radices ; qui antea erant festini, praecipites (hebr.), verae 
sapientiae expertes, iam divinae providentiae consilia intimis animis et 
affectibus complectentur; cor enim vitae totius quasi cardo concipitur. 
Et quae rite perceperunt, expedite cum aliis communicant. Antea balbu- 
tientes prophetas irridebant (28, 10); nunc praecones exsistunt verita- 
tis. Quanta igitur ubique rerum mutatio! Notatu dignum est, quantope- 
re vàtes spiritualem eius mutationis indolem efferat. 

Cum vera iustitia et pietas vigeat et omnium animi recta rerum in- 
telligentia sint imbuti, impii e sede et auctoritate deiecti iam non sunt 
in honore neque fraudulentis artibus aliquam sibi vindicare poterunt 
in alios dominandi potestatem v. 8 « non vocabitur ultra is qui insipi- 
ens est princeps neque fraudulentus appellabitur maior»; — morum 
enim perversitate fit, ut vocabula speciosa foedis rebus affingantur (cf. 


t ——— 


1. Monent apud Hesiodum quoque commemorari ci x&1pzí(n ('Eoy. v. 989) etapud Virgi- 
lium saxea umbra (Georg. 3, 145 ; cf. Naeg. Del. Rohl.). 

5, 20); stultus 52: in s. literis vocatur impius, qui Deum esse negare 
conatur (cf. Ps. 43, 4) et qui variis vitiis ac sceleribus indulget; pec- 
catum enim in s. Scriptura, uti verissime est, tamquam stultitia, amen- 
tia, mendacium traducitur. Talis autem eo tempore unusquisque repu- 
tabitur qualis revera est ; vera enim norma ferendi iudicii omnibus 
praesto est. Uti in v. 3 duo illa genera peccatorum, in Deum scil. et in 
proximos, praecipue indicat propheta, ita in v. 6 et "1 « exegesin propo- 
nit hominis flagitiosi, qui designatur ab animo, verbis et factis in Deum 
et homines » (Malv.) v. 6 « stultus enim fatua. loquetur- et cor. eius 
faciet iniquitatem, ul. perficiat simulationem et loquatur ad. Deum 
fraudulenter et vacuam faciat animam esurientis et potum sitienti au- 
ferat; v. "1 fraudulenti vasa pessima sunt; ipse enim. cogitationes 
concinnavit ad perdendos mites in sermone mendaci, cum loqueretur 


» 


pauper iudicium » — ; 523 stultus cf. v. 3; corde molitur vel machina- 


tur iniquitatem, quae ita in opus transeat, ut contra alios exerceat omne 
genus fraudis et impietatis (721 cf. 9, 1), contra Deum autem loquatur 
vesana (hebr.). Impietas in Deum, iniustitia, oppressio, crudelitas in 
alios, fraus occulta et aperta violentia, i. e. peccata in Deum et proxi- 
mum arcte inter se connectuntur, sicut a contrario dilectio Deiet proxi- 
mi vinculo indissolubili in una virtute theologica caritatis continetur. 
In v. 1 hebr. adest paronomasia; vasa intellige arma, instrumenta, 


fraudes quibus fraudulentus utitur, qui varia excogitat et machinatur : 


scelesta, ut afflictos perdat (hebr.) sermonibus mendacii, quamvis ege- 
nus iustam suam causam demonstret. En, quanta in alios duritia, quanta 
perversitas ex pietate in Deum neglecta redundet. 

Sed illa periodo ii qui in auctoritate positi sunt, mores habent emen- 
datos, ita ut qui munus quoddam gerit etiam quae munere digna sunt 
exsequatur v. 8 « princeps vero ea quae digna sunt principe cogitabit 
et ipse super duces stabit » ; — hebr. nobilis nobilia decernit et ipse 
nobilibus insistit i. e. consilia capit principe nobili et generoso digna et 
quae cepit ea firmiter atque constanter in opus deducit neque se a 
nobili agendi ratione dimoveri sinit. Quod igitur nomine prae se fert, 


id rebus quoque moribusque praestat. — Imaginem felicioris con- . 


ditionis ita proponit propheta, ut ex ipsa descriptione facile perspi- 
ciatur, quid potissimum in aequalibus reprehendere velit : indignos 
quosdam esse in auctoritate positos multumque valere; ipsos populi du- 
ces et primores aliquos nomine et honore plane esse deiiciendos ; illos 
sane occulte petit qui foedus aegyptiacum ordiuntur. 


Vocem Y»5 explieant rabbini, quos sequitur Fürst, avarum, tenacem; Hiiz. 
vocem à n2 derivans prodigum interpretatur. Verum plerique interpretationem à 

S. Hier. datam sequuntur et fraudulentum vertunt (cf. Ges. Del. Naeg. Bred. Rohl. 
Drechsl.) aliis notionem perditoris coniectantibus (cf. Kn.). Sed versio S. Hier. est 
reünenda. Ei adstipulatur Sym. o08& xà oM £5055s1xt cc5p in v. 5. Vox nun ab- 
iecto orla est ex *5*52, sicut. N'V pro N'iv3i Iob 20, 6. Ceterum veteres interpretes 
in ea voce explicanda variant. Aq. praebet owsuaccfáy, quae interpretatio ex eius ver- 
tendi modo facile declaratur, respexit enim externam illam cum 1*3 cvsUo; similitu- 
dinem. Theod. verit x4ex» — an igitür nos sponsam, murum ob oculos habuit ? ! 
LXX in v. 7 praebent : consilium enim impiorum iniqua cogitabit; multo magis in 
v.B a textu mas. recedunt : nec ullra dicent ministri tui : tace. — Syrus vocem 
interpretatur vacuum ; Chald. in v. 7 impium intelligere videtur; in v. 5 vero banc 
praebet paraphrasin alterius membri : qui transgressi sunt verbum eius, non dicen- 
tur fortes. 


C) Per tribulationes ad felicitatem contendi oportet 32, 9-20. 


Uti sacer vates in describenda conditione meliore, quae subsecutura 
est calamitatem assyriacam, sui temporis vitia iam tetigit (v. 5 seq.), 
ita nunc plane ad aequales suos exhortandos revertitur. Mulieres autem 
alloquitur easque a falsa quadam securitate qua nihil mali sibi esse 
pertimescendum opinantur deiicere studet. Proinde nobiles quaedam 
mulieres talem videntur posuisse spem in foedere aegyptiaco quod inire 
principes gestiebant, ut nihil ab Assyriis esse timendum sibi persuase- 
rint. Hisce vates graviter denuntiat quantopere fallantur. Uti 3, 16 
seq. pompam et luxum muliebrem acriter insectatus est, ita nunc 
falsam earum fiduciam et fallacem securitatem perstringit. Incipit more 
paroemiastae attentionem excitans atque postulans v. 9 « Mulieres 
opulentae, surgite et audite vocem meam! filiae confideutes, percipite 
auribus eloquium meum »! — hebr. mulieres securae vel tranquillae; 
ergo simul elucet quam parum fidei verbis et oraculis prophetae 
adhibuerint! De modo paroemiastico vide Prov. 2, 1; 3, 1; 4, 1; 5, 1; 
6,1 etc. Si verba spectas adeo plana et mente retractaveris, mulieres 
tamquam matres et uxores multum valere in familia domestica, immo 
blanditiis, precibus, lacrimis haud parum efficere posse penes maritos, 
filios, mecum sane miraberis tot fuisse interpretes qui non mulieres, sed 
urbes et oppida vel provincias sint interpretati (S. Ephr. Cyr. Theod. 
Malv. For. Osor: Sanct. Mar. Calm. — Vitringa, Ros. Eichhorn), uti 
Chald. quoque, alios autem intellexisse vel viros effeminatos vel 
synagogas (Euseb.), alios rem in medio reliquisse (cf. S. Hier. Haim. 
Thom. Pint.). Verum nulla adest nec excogitari potest ratio, cur ab ea 
interpretatione recedamus quam teste S. Hier. iam eius tempore plerique 
veram arbitrabantur, intelligendas esse mulieres; ita quoque explicant 


Mald. Lap. Men. Tir. Gord. ei recentiores. 
Isajs | — 96. 

Eam iis primo denuntiat calamitatis partem qua matresfamilias et 
rerum domesticarum administrae maxime tanguntur, defore messem 
indeque victus rationem v. 10 «post dies enim et annum vos conturba- 
bimini confidentes; consummata est enim vindemia, collectio ultra non 
veniet » ; — hebr. proprie dies ad annum i. e. ad annum praesentem dies 
adhuc addendi sunt numero incerto, ergo aliquo tempore post annum 
evolutum vel etiam a tempore quo haec dicuntur annus adhuc praeteribit 
integer et certus dierum numerus; utro sensu verba sint intelligenda, 
nemo definierit. Ceterum des spatium designant satis incertum ; Num. 
9, 22 plus quam mensis, Iud. 17, 10. 4 Sam. 27, '| annus ea voce 
designatur. Ergo post aliquod tempus ex falsa securitate certissime 
expergiscent trepidantes : deerit vindemia et collectio fructuum, messis 
igitur aestiva seu autumnalis. Assyrii enim vel per aestatem regionem 
vastaverunt vel ita omnem circa urbem regionem et campum occupant, 
ut vineae hortique nequeant adiri. Rerum autem penuria ad luctum 
provocantur, quem ut more orientalium edant propheta hortatur; tali 
vero ad luctus indicia assumenda exhortatione efficax exprimitur rerum 
futurarum praedictio, quae ob certissimum affirmandi modum non 
poterit non multum in animos valere v. 41 « obstupescite opulentae, . 
conturbamini confidentes, exuite vos et confundimini, accingite lumbos 
vestros, v. 12 super ubera plangite super regione desiderabili, super 
vinea. fertili »!— hebr. contremiscite securae, trepidate confidentes, 
deponite scil. ornatum et pompam, vestes v. g. illas luxuriosas, de 
quibus 3, 16 seq. mudate vos, uti est lugentium vestibus squalidis 
incedere vel etiam vestitu convenienti carere ad luctus magnitudinem 
declarandam, accingite lumbos vestros sacco scil. (cf. 3, 99; 15, 3; 
22, 12); et cum saccus quandoque super nudo gerebatur (3 Reg. 91, 
21. 4 Reg. 6, 30), illud nudate vos etiam accipi potest, ut vestimenta 
mollia omnia seponant et carnem sacco ac cilicio affligant. Hisce v. 42 
addere dicuntur aliud luctus signum : pectora scil. tundunt (hebr.) propter 
regionis vastationem lugentes. Undique igitur moerore confectae 
apparent : anguntur, tremunt, lugent vehementer. De luctus indiciis 
cf. Iob 46, 16. Mich. 4, 8. Nah. 9, 40 etc. 


Aliqui explieant plangere super ubera lugere propter ubera arentia scil. propter 
lactis inopiam ; ita Maid. alüque apud los. Alii non ubera, sed agros ex maxima 
vocum hebr. similitudine legunt : lugete superagros (quos vide apud Kn.) ; at omnino 
relinenda est explicatio supra data, quam iam LXX praebent ixi «àv paocóv zánzco- 
üs et quam recentiores quoque communiter sequuntur. 

In hisce versibus frequentior deprehenditur in hebr. generis enallage ; ita v. 11 
wr imper. masc. jungitur cum nomine fem.; similiter v. 12 habes a'T2b part. 
masc., cum tamen addatur prr? 5y super mammas. Maiore difficultate premuntur 

formae in v. 11 tres illae n PUn mous, mus secundum accentus mas. appositos 5 
illud paragogicum esse declaratur. Quare explicatio quam maxime probabilis ea esse 
videtur, ut ibi cernatur imperat. masc. cum he paragogico ; ita iam formam explicuit 
Mar. et explicant Ges. Hitz. Del. Naeg. Bred. Rohl. In qua sententia iterum cernitur enal- 
lage generis eL numeri. Aliis explicare placet imp. pl. fem. ita tamen ut litera aum sit 
elisione eiecta (ita rabbini, Drechsl. Ewald 8. 226 a), quae tamen literae eiectio nullo 
alio exemplo hebr. demonstrari polest, quamvis in lingua aethiopica inveniatur. Alii 
demum explieant inf. cum he (cf. Malv. For.) vel per modum substantivi vel cum he 
paragogico. Sed priori explicationi. obstat punctatio, allera non minus inusitata vide- 
tur (ef. Del. Naeg. Hebr. Grammatik p. 30 not. 4). 


Atque revera aderit, cur lugeant et pectora tundant. Tota enim regio 
vastatione et horrore squalebit invasionem hostilem experta v. 13 « super 
humum populi mei spinae et vepres ascendent ; quanto magis super 
omnes domos gaudii civitatis exsultantis » ? — cf. 24, 1 luxit vindemia ; 
spinae et vepres maledictionem dicunt quae propter incolarum impie- 
tatem agris campisque infligitur, Gen. 3, 18. Hisce igitur contecti 
hominum accusant iniquitates. Atque eadem vastatione etiam (hebr. *» 
immo ? profecto) prosternentur domus deliciarum urbis exsultabundae ; 
immo eae iure potiore, quia ubi peccatis magis indulgebatur, ibi magis 
etiam cerni maledictionem peccati oportet. Unde facile fluit quod habet 
vulg. quanto magis. Cum autem ipsa urbs Ierusalem non sit capta ab 
Assyriis, potissimum intelligendae erunt domus gaudii quas cives extra 
muros habebant, uti iam monet For. Atque quantopere finis sit impo- 
nendus laetitiae et tripudiis et quid immineat, nisi sincera ad Deum 
conversione ultimam averterint et extremam ruinam, vates minatur 
v. 44 « domus enim dimissa est, multitudo urbis relicta est, tenebrae 
et palpatio factae sunt super speluncas in. aeternum ; gaudium. ona- 
grorum, pascua gregum » ; — clarius colligitur sensus ex hebr. 
palatium relictum est, tumultus urbis cessavit i. e. urbsob frequentiam 
olim tumultu et strepitu plena iam tristi silentio luget ; arz (Ophel) et 
munilio erunt in speluncam in aeternum, gaudium onagrorum ; ita 
hebr. iam explicant Vat. Mald. Mar. Malv. Sasb. Calm. et recentiores. 
Ipse S. Hier. notat in hebr. dici Ophel et Been (1^3) « quas Hebraei 
duas turres in Ierusalem fuisse arbitrantur », haec autem nomina inter- 


pretatur appellative tenebras sive nubilum ', probamentum et firmitatem, 


in commentario autem palpabiles tenebras utramque vocem explicat ; 
quare sensus vulg. ita commode cum Mald. reddi potest : urbes frequen- 
tissimae fient obscurae speluncae, ut earum tenebrae palpari queant. 


1. Explicat nempe pd ac si esset *5x, quod idem habes Mich. 4, 8 ; vide quae ad illum 


locum uotavi P'roph.- min. I p. 433. — Etiam Sym. vertit oxócos xai &Eepebynoty. 

. Hebr. Ophel tumulum vel clivum dicit, sed peculiari modo eo nomine 
vocatur clivus in parte meridionali montis Sion muro munitus (cf. 29 Par. 
91, 3; 83, 14. Neh. 3, 26; 141, 21); Bachan explicant speculam vel 
turrim quae fuerit in colle Ophel; neque improbabiliter ; cf. Neh. 3, 
25.97 (ita For. Mald. Malv. Troch. Kn. Del. Naeg.). Sensus non restrin- 
gatur oportet ad lIerusaiem, sed in universum enuntiatur, quid per 
terram palaestinensem futurum sit ; quare Ophel quoque notione com- 
muni explica i. e. omnes colles et turres, omnes munitiones fore va- 
standas. Id. factum esse per Assyrios, facile sibi persuaserit qui legerit 
omnes civitates munitas fuisse captas ab Assyriis (36, 1. 4 leg. 18, 13) 
et in ipsis annalibus Sennacherib regis dici oppida innumerabilia et 
loca munita fuisse expugnata (cf. Vigourouz, Schrader, ]. c.). 
Regionem ergo fertilissimam, urbes, oppida, castella in solitudinem 
ac desertum, ubi bestiae impune commorentur esse convertenda propheta 
minatur, idque in aeternum i. e. peccatis incolarum talem deberi puni- 
tionem quam ipsi vel avertere vel expiatione criminum facta tollere 
nulla ratione possint. Verum Dominus isque solus vastationi terminum 
ponere atque feliciorem rerum conditionem ex illis ruinis ac miseriis 
excitare potest et excitare revera vult. Unde v. 15 « donec effundatur 
super nos spiritus de excelso, et erit desertum in. Carmel et Carmel 
in saltum reputabitur » ; — en, spiritus ille soporis 29, 10 non poterit 
vinci et expelli nisi spiritu Dei in homines effuso, quo interna quaedam 
animi quasi regeneratio efficiatur et novus vitae fons homini aperiatur. 
Ita scil. Dei virtute et gratia, quam hominum mentibus infundit et qua 
eas nova rerum divinarum luce et robore imbuit, felix illa mutatio in 
opus deducetur. Verissime id monet propheta ; homo enim suis viribus 
plane impos est qui peccata eorumque damna reparet et resarciat; opus 
est gratia .Dei et virtute, qua animus a morte ad novam vitam 
revocetur et qua ei denuo spiraculum vitae inspiretur. Spiritus Dei effusio 
peculiari ratione periodo messianicae attribuitur (cf. Ioel 2, 28. Ez. 36, 
25; 39, 29); unde hoc quoque loco denuo confirmatur quod saepius 
monuimus, prophetam post calamitatem assyriacam felicem rerum muta- 
tionem ita adumbrare, ut uno conspectu tempus quoque messianicum 
complectatur (cf. 32, 1). De Carmel vide 29, 1. Quemadmodum male- 
dietio peccato inhaerens in desolatione et vastitate terrae exprimitur 
(cf. 18, 14 et modo in v. 12-14), ita innovationi et sanctitati proprium 
esse perhibetur, ut in rerum quoque naturam splendore quodam red- 
undet (cf. 30, 23 seq.). Quare elfectus effusionis spiritus Dei ita de- 
scribitur, ut desertum transmutetur in campum amoenum ; quo symbolo 
et nova illa vita ubertasque operum bonorum quam spiritus Dei in 
animis efficiet, et benedicto illa optime illustratur quae ab hominum 

sanctitate in. res creatas redundabit. Ita sane intelligenda erit prior 
membri alterius pars. Sed quid sibi vult : campus amoenus et fertilis in 
saltum reputabitur ? Non puto sensum esse : impius elatus qui prius vide- 
batur cultissimus iam horrescit (Malv.) neque censeo designari priorem 
conditionem | securitatis falsae, quae nunc demum tamquam talis agno- 
scatur et despiciatur; nam ex v. 13. 14 abunde constat talem rerum 
conditionem iam dudum censeri ablatam, neque puto effusionem spiritus 
Dei ita exhiberi, ut priorem effectum amplissimum alter subsequatur 
multo minor, cui habendo par sit calamitas ipsa per Assyrios inflicta. 
Veram explicationis viam innuit S. Thom. : « terra vestra prius deserta 
ita erit fertilis sicut. Carmelus, cuius fertilitas reputabitur sterilitas 
comparatione terrae vestrae ». Unde si rationem symbolicam conside- 
raveris, merito dixeris ea comparatione declarari quantopere nova illa 
conditio priore futura sit perfectior ac sublimior, ita ut si utriusque 
temporis speciem inter se contuleris, id quod antea in regionis amoenae 
3c fertilis censu habebatur, iam nunc prae gloria novae conditionis non 
reputandum sit nisi in loco silvae horridae atque incultae (cf. Sanct.). 
Atque hanc esse veram v. 15 acceptionem, etiam sequentibus colligi- 
tur, quibus quae sit spiritus Del effusio clarius proponitur v. 16 « et 
habitabit in solitudine iudicium et iustitia in Carmel sedebit » ; — 1. 
e. norma Dei eiusque voluntas ubique valebit et plene dominabitur ; in 
solitudine, apud eos ipsos, quorum quia Deo rebelles erant terra antea . 
est vastationi et solitudini tradita; et in regione fertili, apud eos quo- 
rum regio benedictione coelesti tamquam mercede fidei et pietatis non 
carebat. Quodsi iustitia et sanctitas ubique viguerit, fructus exorientur 
laetissimi v. 11 « et erit opus iustitiae pax et cultus iustitiae silentium 
et securitas usque in sempiternum » ; — cultus i. e. proventus, effectus 
iustitiae erit quies et securitas (hebr.); ubi enim lex Dei observatur, 
ibi Deus pacis bona sua abundanter largitur. Bene notat Mald.: « allü- 
dit ad falsam illam securitatem v. 9. 11, cui opponit veram et solidam 
securitatem ». Tunc populi Dei conditio talis erit. qualem pro hereditate 
Dei iuremerito exspectamus v. 18 « et sedebit populus meus in pulchri- 
tudine pacis et in tabernaculis fiduciae et in requie opulenta » ; — par- 
liceps erit bonorum Dei cuius est summa pace et beatitate imperturbata 
perpetuo frui ; huius quasi imaginem populus prae se feret. Haec bona 
tamquam tempori messianico propria describi solent, apud prophetas ; 
unde iterum patet prophetam felicitatem futuram quam describit non 
uno Ezechiae tempore concludere, verum beatiorem prospicere messia- 
nicam periodum. 
Demum per modum epiphonematis et cladem hostibus infligendam et 
felicitatem subsecuturam i. e. totum huius partis argumentum breviter 


566 Is. 32, 19-90 


recolit; v. 19 « grando autem in descensione saltus et humilitate humi- 
liabitur civitas » ; — hebr. grandinat, dwm. saltus cadit; saltus qui 
succiditur et grando quoque iam supra cladem annuntiarunt et descrip. 
serunt Assyriorum (10, 34 ; 30, 30); quare dubium non est ruinam de- 
clarari Assyriorum, qua scil. via paratur ad feliciorem conditionem ; 
urbs autem quae huinilitate hwmilianda erit i. e. quae pro sua superbia 
quam maxime humiliabitur est illa ipsa, de qua talis annuntiatur abiec- 
tio et castigatio 29, 1-4. 14; 28, 18. 19; 30, 16. 17, urbs scil. lerusa- 
lem, quatenus summo periculo et angustiis premetur ita, ut omnia sub- 
sidia humana plane deficiant (cf. 37, 3). Hanc rite intelligant S. Ilier 
Osor. For. Sasb. Malv. Mar. Lap. Men. Tir. Rohl., dum alii vel Nini- 
ven civitatem Assyriorum (S. Ephr. Thom. Calm.), vel Babylonem 
(Sanct. Troch.) vel omnes urbes hostium Dei, uti 24, 10 explicant 
(Drechsl. Bred.); at in hac oraculorum serie de alia civitate quam leru- 
salem non est sermo, quare in isto epiphonemate (uti Sanct. bene hanc 
partem appellat) alia urbs nequit intelligi. In hebr. attende paronomasiam 
(nma 753; ^v, ?'). Sunt qui saltus quoque deiectionem de Iudaeis contu- 
macibus accipiant (S. Hier. For. Lap. Men. Pint.); sed sane in brevi 
hoc sermonum argumento non quaerenda est tautologia, verum rerum 
iractatarum mentio succincta; adde saltum et grandinem alias clare 
usurpari de Assyriis. 

Hostibus Dei et alienigenis et domesticis (qui scil. sint ex domo et 
familia Dei) deiectis atque punitis laetiorem subsequi ac feliciorem epo- 
cham, saepius audivimus ; quare id quoque h. l. recolitur v. 20 « beati 
qui seminaltis super omnes aquas immittentes pedem bovis et asini » ; — 
qui seminatis ad omnes aquas, dimittentes liberum pedem bovis... eos 
vagari libere permittentes in pascuis abundantibus. Depingitur terrae 
fertilitas, pax, securitas, quia greges libere vagari possunt. Alii : immit- 
tentes in ipsas segetes, ut eas depascantur; tantam scil. fore copiam et 
luxuriem satorum (Malv. Mar. Troch.). Propheta hac imagine brevi 
recolit quod cognata ratione pluribus 30, 23. 94 proposuerat; etiam 
hoc loco valet fertilitate terrae exhibita benedictionem Dei et beneplaci- 
tum declarari propter populi pietatem et sub allegoria bonorum tempo- 
ralium abundantiam promitti spiritualium (cf. Malv. Sanct.) ; recole quae 
dicta sunt ad 30, 95. 


6. Sextum vae 33, 1-94. 


Anc. — Vae Assur, iure talionis punietur ; Deus suis benigne succur- 
ret, fugient Assyrii spoliis relictis; maxima exsistet gloria Dei et salus 
populi (33, 1-6). Terra quidem palaestinensis magna affligitur solitu- 

dine et vastitate ; at demum Deus iis qui omni auxilio destituti sunt 
miro modo opem ferens hostes destruet; peccatores terrore contremi- 
scent, iusti autem secure habitabunt regnique splendorem videbunt 
renascentem (33, 1-17). Ipsi calamitatem transactam laetis animis revol- 
vent et spe delectabuntur certo confisi, fore ut urbs sancta etiam in po- 
sterum potenti Dei auxilio ab hostium  direptione defendatur (34, 
18-22). — Nunc utique Ierusalem calamitate fere opprimitur ; at ex ea 
urbs ditior ac sanctior evadet. Ita v. 23. 24 per modum epiphonematis. 

Hoc quoque sermone animos apte praeparari ad calamitatem assyriacam 
riteque de ea edoceri in aperto est. lam eo ipso quod Assyriis iterum 
adeo distincte interitus denuntiatur, fides et spes piorum roboratur; quod 
autem propheta in eo interitu maximam exhiberi cernit gloriam Dei eiusque 
opus insigne, ne ad exterorum auxilium et fiduciam confugiant, gravi- 
ter et efficaciter admonentur. Denuo calamitas angustiaeque quae instant 
ob oculos iis ponuntur; tela enim praevisa minus nocent et ea praedic- 
tione fit, ut animi in ipso rerum turbine firmi constantesque perseve- 
rent. Quare opem quoque a Deo ferendam pluribus egregie describit ; 
impios interitu ostenso terret; pios laeta spe et felicitate subsecutura 
consolatur eosque docet, qua ratione ex divinae providentiae consiliis de 
iss adversitatibus iudicari oporteat. Hisce ergo et similibus quae in hoe 
sermone exprimuntur vates muneris sui ad theocratiam stabiliendam 
constanter memor animos popularium erudire et indole menteque vere 
theocratica imbuere satagit. 


4) Clades Assyriorum et Dei gloria 33, 4-6. 


Sermo propheticus hoc loco vertitur in Assyrios eodem modo quo 10, 
5; est enim Assur virga qua Deus utitur ad populum suum castigandum 
et erudiendum, sed quam eruditione peracta confringit et abiicit. Assur 
enim insolentia et superbia, crudelitate et oppressione multis se illiga- 
vit culpis, quare demum iure talionis iustissimas exsolvet poenas. Unde 
ad pios spe roborandos vates dicit v. 4 « Vae qui praedaris ! nonne et 
ipse praedaberis? et qui spernis, nonne et ipse sperneris? cum. con- 
summaveris depraedationem, depraedaberis; cum fatigatus. desieris 
contemnere, contemneris »! — hebr. vae vastator et tu non vastatus ! 
(eousque), raptor et te non. diripuerunt vel oppressor et te non oppres- 
serunt ? i. e. eousque impune Assur grassatus est, nondum debitas luit 


4. Etiam textu graeco interrogatio non exprimitur. Cum apud Chald. in secundo mem- 
bro, ut in versione S. Hier., futurum ponatur, sententia erit cum interrogatione legenda. 
9. 332 optime explicabis : alicui perfide vim et iniuriam inferre. 

poenas de tot iniuriis aliis illatis; quare exclamatione hac et oppositione 
vates divinam appellat iustitiam, ut suo munere fungatur; statimque 
iusta retributione Assur iri punitum subdit : cum consummaveris va- 
stans, vastaberis ; cum compleveris oppressionem, oppriment te (hebr.) 
i. e. vastationem utique et oppressionem inferet Assur tamquam virga 
qua Deus populum erudire vult; at ea peracta ipse Assur eadem poena 
prosternetur; cf. 40, 9 seq. — Prius versus membrum nimis restrin- 
gunt, qui eo dici volunt immerito Assyrios aggredi Iudaeam, cum ipsi 
a Iudaeis non sint oppugnati vel vastati (Mar. Malv. Kn. Hitz.); sed 
verba in universum prolata sensum fundunt et universalem et multo 
meliorem : Assyrios eousque impune aliis iniuriam intulisse, qua re 
simul innuitur, quanta insolentia et arrogantia Assyrii venturi sint ad 
terram conculcandam (cf. 10, 77). 


Formam qn: explicant hiphil syncopatum cum dagesch dirimente pro snas, 
uli revera teste Ges. in Thes. ling. hebr. p. 888 4 codd. legunt ; à quandoque posse 
excidere non est improbabile (cf. 3, 8. Deut. 14, 33). Verbum n non solum apud 
Arabes, sed etiam apud Hebr. exstitisse, ex Iob 15, 29 constat. Quare mulii textum 
mas. retinent (Ros. Hitz. Drechsl. Del. Naeg. Rohl.) verbumque explicant consequi, 
perficere. Alii tamen notionem perficiendi quae nostro loco omnino exigatur voci in- 
esse negantes et advertentes alibi in membris parallelis inter sese excipere nm et no» 
(cf. Is. 16, 4 ; sim. 29, 20. Dan. 9, 24?), rescribendum censuerunt qn 525 (cf. Doe- 
derlein, Lowth, Ges. Maurer, Ewald, Kn. Cheyne), cui voci utique finiendi vis 
inest. Chald. eo loco praebet : cum fatigatus desieris diripere, diripient te ; unde ali- 
quibus (Cappello, Houbig.) placuit coniicere snw52 à voce nN5. Etiam Sym. praebet 
vay xoxi&cn; ; unde quoque orta esse videtur S. Hier. versio. 


Praedictionem preces excipiunt, quibus sacer vates popularibus 
praeit exemplo, qua ratione Deus sit implorandus et quales sensus 
foveri oporteat v. 2 « Domine miserere nostri, te enim exspectavimus ; 
esto brachium nostrum in. mane et salus nostra in tempore tribulatio- 
^is »! — brachium i. e. auxilium, opitulator; imploratur Deus qui 
olim in brachio excelso, in magnitudine brachii, extento brachio 
populum suum ex ergastulo Aegypti redemit (cf. Ex. 6, 6; 45, 16. 
Deut. 4, 34; 5, 15; 1, 19 etc.), ut hoe brachium suum exserat matutinis 
singulis i. e. singulis diebus ; « quoties dies illuxerit, illucescet quoque 
in nobis tua misericordia », uti Sanct. bene hebr. explicat. Petitionem 
sequitur professio fiduciae in Deo collocatae, ut inde discant quibus 
demum gratia Dei et misericordia iure speranda sit, quae igitur ipsi 
praestent oporteat. Haec professio simul continet rationem quae, ut 
Sanct. advertit, divinam clementiam inflectere vehementer solet, quia 

nimirum non speraverint in gentium idolis aut. Aegyptiorum viribus, 
sed in uno Deo spem salutis totam reposuerint. 

Et quam prompte Deus preces cum fiducia fusas sit exauditurus et 
quam praeclaram opem laturus, propheta ad eandem fiduciam animis 
ingerendam egregie prosequitur v. 3 « a voce angeli fugerunt populi 
et ab exaltatione tua dispersae sunt gentes »; — hebr. a voce strepitus 
diffugiunt populi i. e. Deus tumultum et terrorem hostibus immittet, 
ita ut fugiant; compara quae de rege Assyriorum 31, "1 dicuntur : « ecce 
ego dabo ei spiritum et audiet nuntium et revertetur ad terram suam ». 
Deus dicitur surgere, quando efficax fert auxilium ; sufficit, ut surgat 
(hebr.) et gentes iam in omnem ventum impotes disperguntur; ita poten- 
tia Dei et facilitas qua hostes conterit oculis subiicitur (cf. 30, 48. 31; 
91, 8). In textu vulg. statim exprimitur cladem illam per angelum iri 
inflictum. Quomodo S. Hier. ut ita; verteret adductus sit patet ex 31, 
36 et eius verbis quibus ad nostrum locum utitur : « a voce enim angeli 
quem Symmachus ita ut in hebr. scriptum est transtulit amun (yn2r), 
quem Hebraei Gabrielem autumant et habere etymologiam populi, fugit 
Assyrius ». Neque aliae versiones angelum h.1. habent; LXX & ewviy 
«c9 oófoo sim. Syrus, Aq. et Theod. &xà eov; &yXov. Quare versionem 
vulg. hoc loco meri interpretamenti censu haberi oportet. 

Quam turpiter et celeriter terrore Dei correpti fugam sunt capturi, 
propheta ex spoliis relictis depingit. Vivido sermone hostes com- 
pellat v. 4 « et congregabuntur spolia vestra sicut colligitur bruchus, 
velut cum fossae plenae fuerint de eo »; — tam facile tamque abun- 
danter; ergo morte et fuga praecipiti hostes disparuerunt. Victoriam 
praeclaram et spolia uberrima sperantibus in Deum promittit ; cf. v. 23; 
erit sicut olim 4 Reg. 71, 16. Hebr. verte et colligentur spolia vestra 
collectione bruchi, sicut discursus locustarum current ad ea (cf. Mald. 
Mar. Malv. et recentiores) i. e. ingens civium hierosolymitanorum numc- 
rus sedulo cursitabit ad spolia colligenda. 


Prior versus hebr. pars explicari potest vel active vel passive i. e. colligentur 
spolia, sicut bruchus celerrime omnia colligit, devastat, absumit, vel sicuti lo- 
eustae colliguntur. [am uter sensus erit praeferendus ? Passivum secuti sunt LXX 
8v cphnov ddy cic cuvyéerm áxplóus ; sim. Chald. et Syrus: sicut congeries locu- 
starum, et S. Hier. Atque haec sententia praeplacet ; "ok dicit enim messem 
quae iam facta sit ; cf. 32, 10. Mich. 7, 1; neque ullo modo obstat membrum 
subsequens. Nam eo determinari debere sensum antecedentis, quod Del. asserit, 
gratuito affirmatur. In hebr. potius adsunt duae comparationes ab una re peti- 
tae : in priore spolia comparantur congeriei locustarum et multitudini, « quae 
operiat superficiem terrae ne quidquam eius appareat » (Ex. 10, 5), et tanta 

fore ac tot spolia hostium fuga et terrore Domini dispersorum ; in altera vero 
sedulitas, fervor, studium, alacritas depingitur, qua cives ab hostibus liberati 
ad spolia capienda current vel potius advolabunt. Hac demum acceptióne, ut 
bene adnotat Drechsl., sententia haec omnino redditur concinna; pone enim 
pro "EN verbum finitum, concinnitas tum aderit solum, si passive accipitur, 
uti habes in interpretatione S. Hier. In altero membro S. Hier. vocem 23 expli- 
cuit eo modo quo usurpatur Ier. 14, 3 fovea, cisterna, puteus, uti Mar. bene 
monet, et pv?2 etc. derivavit a pv redundare (Ps. 65, 10. Ion. 2, 24; 4, 13); 
unde origo eius versionis facile perspicitur (cf. Schegg). — Active prius mem- 
brum accipiunt Del. Naeg. Rohl. : spolia capietis, sicut locustae omnia abrodunt. 


Hostibus ita prostratis et fuga dispersis maxima habebitur et agno- 
scetur Dei gloria et salus populi v. 5 « magnificatus est Dominus, quo- 
niam habitabit in excelso ; implevit Sion iudicio et dusiitia » ; — hebr. 
quoniam habitans in excelso implevit... uti in excelso thronum habet, 
ita facinore excelso magnitudinem suam et maiestatem omnibus declara- 
vit; opus Dei excelsum est iudicium et iustitia, ut ius restituatur, ut status 
ille efficiatur quem Deus adesse vult. Bene notat Sanct. : « iudicavit 
iusta de Sennacherib, qui suae potentiae omnia arrogantissime tribue- 
bat; ostendit se iustum esse in Sion, cum complevit cumulate quod 
pollicitus saepe fuerat » (sim. Lap. Men. Tir.). Gloria Dei in hac Zustitia 
maxime relucet ; quae sint bona ei intime connexa, explicatur v. 6 « et 
erit. fides in temporibus tuis, divitiae salutis, sapientia et scientia ; 
timor Domini ipse est thesaurus eius » ; — nota, quantopere indolem 
spiritualem, regenerationem et sanctitatem morum, cognitionem Dei 
rerumque divinarum vates efferat, talia unice commemorans, non regni 
splendorem, potentiam, gloriam bellicam. Primo loco ponitur fides, 
fidelitas, qua scil. constanter legem Dei pietatemque sequantur; ex 
tali constantia enascentur divitiae et incrementa salutis et abundantia 
benedictionis Dei ; priore obcaecatione ablata (29, 10 seq.) adest intel- 
ligentia consiliorum Dei (cf. 11, 2) maiorque cognitio Dei ; fons autem 
ille inexhaustus et thesaurus ex quo bona haec profluunt continuoque 
servantur est (imor Dei, cultus religioque qua Deo debitus habeatur 
honor. Est enim timor Dei initium et consummata perfectio sapientiae, 
est sicut paradisus benedictionis (cf. Prov. 4, 71; 9, 10 ; 43, 33. Iob 28, 
28. Eccli. 1, 11. 22; 19, 18; 91, 13; 40, 98). Timore Dei in felici illa 
periodo constituitur tAesaurus populi, ex quo quaecumque ad vitam 
beatam requiruntur largissime illis affluant ; thesaurum talem iam non 
in foedere cum extraneis neque in apparatu bellico quaerent, verum 
ibi, ubi ex indole theocratiae a Deo rege institutae unice reponitur, in 
cultu et religione Dei. Cum in hoc versu aperte habeatur enumeratio 
bonorum, singula membra, uti fit in vulg., distincte sunt recensenda, 

prout etiam. Syrus et Chald. rem concipiunt et multi interpretes ex- 
plicant secuti S. Hier., dum alii iungunt : firmitas temporis vel regni 
consistit in salutari fortitudine, in scientia etc. (cf. Mald. For. Malv. 
Drechsl.). 

Uti sacer vates iam saepius explicuit quae bona subsecutura sint 
cladem assyriacam (29, 20; 30, 18 seq. 31, 1; 32, 4 seq.), ita hoc 
quoque loco illa commemorata ad bona transit altiora, quaeillo beneficio 
Deus populo suo conferre vult. Talis autem nexus ex ipsa notione theo- 
cratiae habetur. Urbs enim Ierusalem ab incursu hostili servatur prop- 
ter foedus Dei cum populo initum, propter theocratiam ibi in suo 
quasi centro constitutam ; sed foederis et theocratiae bona quae demum 
eum hominibus communicanda sunt in illo ordine altiore continentur. 


b) Ex afflictione salus 33, 7-17. 


Idem argumentum vates denuo pertractat. Iterum enim redit ad in- 
gruentem calamitatem, ad vastitatem ab Assyriis inferendam, vel si 
malueris, sermonem ita explica, ut invasione Assyriorum iam facta et 
magna regionis parte iam devastata, dum omnia bellico tumultu et 
timore completa sunt, vatem ea concionatum esse dicas. Quanta iam 
adsit afflictio (cf. 29, 2; 33, 1), oculis subiicitur v. 1 « Ecce videntes 
clamabunt foris, angeli pacis amare flebunt » ; — hebr. en, heroes eorum 
foris vociferantur (eiulant), nuntii pacis amare flent ; Sermoest de lega- 
iis ad pacem eum Assyriis componendam missis qui re infecta redeuntes 
et de periculi magnitudine minime dubii iam foris, extra urbem, et 
publice clamores tollunt, immo animorum moerorem et timorem lacrimis 
pandunt; agi scil. de tali legatione missa ad regem Assyriorum, veteres 
interpretes iam rite viderunt (cf. S. Thom. Osor. For. Malv. Sa, Mald. 
.Sasb. Pint. Sanct. Lap. Men. Tir.), in eo solum a recentioribus dis- 
crepantes, quod-rem referunt ad legatos ad Rabsacen missos, qui scis- 
sis vestibus redeunt ad Ezechiam eique verba Assyrii insolentia plena 
nuntiant (4 Reg. 18, 18-37), dum hi illos intelligunt legatos qui tribu- 
tum a Sennacherib exactum ad eum perferunt, sed nihilominus regem 
Assyriorum ipsius urbis deditionem exposcere et mala gravissima mi- 
nari regi populoque nuntiant (cf. 4 Reg. 18, 14). In textu vulg. intellige 
videntes vel illos ipsos nuntios qui Assyriorum potentiam et arrogan- 
iiam viderint et eo terrore perculsi eiulantes ab itinere redeunt, vel 
qui vastitatem in regione iudaica viderint et iam gementes ad urbem 
confluunt, vel « speculatores qui videntes tantas Assyriorum copias 
clamabant » (Lap. Men. Tir.); verum prior expositio maxime plana et 

obvia videtur et cum hebr. consonans et parallelismo verborum com- 
mendata. 


In hebr. habetur pow ; S. Hier. notat : « verbum hebr. arellam pro quo Aquila 
et Symmachus et Theodotio interpretati sunt. apparebo eis extremam syllabam divi- 
dentes et legentes are lahem, Hebraei significare angelos arbitrantur ». Similiter 
eliam Syrus et Chald. verbum explicant ; LXX vero verbum a 7? !imere derivasse 


videntur. Jam For. Malv. Calm. illam proponunt explicationem (de qua Lap. quoque 
mentionem iniicit) quae hodie fere communi consensu recipitur : nomen esse idem 
quod osx 2 Sam. 23, 20 leo Dei i. e. heros (ef. Kn. Del. Naeg. Rohl. Troch.). For- 
mam ipsam quae in textu mas. habetur non omnes eadem ratione explicant ; aliis 
enim est nomen collectivum (For. et explieant dagesch ex analogia. cum ib a 
575 et sim. ; alii dagesch referunt ad veterem illam acceptionem, de qua iam S. Hier. 
scribit. Alii scribendum censent vel mox, uti aliqui codices apud de Rossi. ferunt, 
alii Cow vel DoNtN (cf. Naeg.). Ex forma ONTN oriri posse vel ONTN vel etiam 
5xh "N, exemplum "abes (id quod Naeg. monet) in voce Abner ex Abiner (1 Sam. 11, 
50) et in Ebjasaph pro Abiasaph (1 Chron. 6, 8. 22 coll. Ex. 6, 24) ; sim. Ebjathar 
ex Abi jathar (1 Sam. 22, 20 et saepius). Virum fortem vocari leonem Dei etiam apud 
Arabes usuvenire monent (Bochart, Hieroz. II p. 1 ed. Ros. Ges. Thes. p. 141). 


Talem referri nuntium a legatis res est eo maioris tristitiae, quia tota 
regio iam belli incommoda quam maxime est experta v. 8 « dissipatae 
sunt viae, cessavit transiens per semitam, irritum factum est pactum, 
proiecit civitates, non reputavit homines » ; — i. e. viae publicae va- 
statae sunt et derelictae, cessat viator (hebr.), iam ubique commercio 
hominum interrupto solitudo cernitur; frustra dona adeo larga regi 
Assyriorum oblata sunt (cf. 4 Reg. 18, 14), non stat promissis, pactum 
repudiat; civitates iam plurimas cepit; incolas servitute et captivitate 
abripit (4 Reg. 18, 13) et revera gloriatur Sennacherib in inscriptioni- 
bus suis a se ex Iudaea ducenta millia hominum centum et quinquaginta 
abducta fuisse. Maximo contemptu ludaeos prosequitur, quare quasi 
nihil reputat illis fidem datam non servare. Inter ceteras regiones prae-. 
sertim vastatae et afílictae sunt regiones septemtrionales et regio mari- 
tima quae est inter Caesaream et Iloppen; neque mirum cum per eas 
regiones maxima pars exercitus Assyriorum iter fecerit (cf. quae notata 
sunt ad 10, 28). Unde v. 9 « luxit et elanguit terra ; confusus est. Liba- 
nus et obsorduit et factus est Saron sicut desertum et concussa est Basan 
et Carmelus » ; — quam maxime ad tristitiam excitandam et calamitatis 
magnitudinem demonstrandam facit, quod regiones alias florentissimae 
misere iam prostratae, lugere, sordescere (arescere hebr.), in desertum 
redigi omnemque arborum ornatum abiicere Basan et Carmelus (hebr.) 
dieuntur. « Saron omnis iuxta Ioppen Liddamque appellatur regio, in 
qua latissimi campi fertilesque tenduntur » S. Hier. Libanum montem 

revera fuisse ab Assyriis vastatum, ex 31, 24 quoque elucet ; regionem 
Carmeli quoque afflictam fuisse ex itinere exercitus fere necessario 
sequitur; difficilius erit idem de regione Basan affirmare. Attamen non 
improbabile videtur, etiam in regionem illam orientalem aliqua Assy- 
riorum agmina irrupisse. Nullo autem pacto versus ita cum Del. Rokl. 
Naeg. intelligendus est, ut nihil aliud dicatur nisi silvas arboresque 
propter autumni tempus folia excutere; proinde sermonem prophetae 
autumno esse habitum. Sed cum autumno semper excutiantur folia, quid 
hoc sibi velit ad tristitiam et angustiam exag ggerandam vel ad Assyrio- 
rum impetum declarandum, nemo dixerit. 

« Solet Deus quo illustriora sint suae potentiae atque benignitatis 
opera, permittere ut homines in eum articulum deducantur, ut omni 
tentato consilio fateantur teneri se undique atque omnes sibi interclusos 
esse ad salutem aditus... Hoc idem legati et cum ipsis cetera multitudo 
fatebatur » (Sanct.); quare opem ferre vult Deus v. 40 « nunc consur- 
gam, dicit Dominus ; nunc exaltabor, nunc sublevabor » ! — nota tri- 
plicem emphasin; cf. 30, 18; 33, 5. Ps. 11, 6. Repetitione trina et 
certissima praedictione spem acuit propheta fore, ut quando ab humana, 
industria nulla se ostendit ad salutem via (Sanct.), proxime adsit Dei 
auxilium, qui de throno suo ac quiete surgere et tremenda sua ma:estate 
hostes prosternere dicitur. Atque quantopere hoc Dei verbum certis- 
simam promittat victoriam, propheta laeta contra hostes exclamatione 
profitetur v. 14 « concipietis ardorem, parietis stipulam; spiritus 
vester ut ignis vorabit vos » ; — hebr. concipitis fenum 1. e. consilium 
volvitis e& machinamini quod non succedet : conceptio est deliberatio, 
partus est exsecutio operis (Malv.) ; omnia eorum conamina feno et 
stipulae, quisquiliis comparantur, quia effectu carebunt; immo furor ille 
quo ardent non cives hierosolymitanos, verum ipsos vorabit; « vos 
ipsi ad incendium vestrum materiam congeritis, vos flatu vestro ignem 
protinus excitabitis qui vos repente devoret atque consumat » (Osor.). 
Ipsi suo se incendio excitato perdent. Triumphantis in modum Deique 
victoriam celebrantis idem repetit vates, quo maiore fiducia et spe 
mediis in tribulationibus afflictos civium animos erigat v. 12 « et erunt 
populi quasi de incendio cinis, spinae congregatae igni comburen- 
tur »; — hebr. erunt. populi combustiones calcis (For. Malv. Vat. 
Mald. Mar.) i. e. sicut adusti lapides caleis in pulverem redigentur ; 
erunt sicut spinae succisae quae igni comburuntur (hebr.) ; ex tota illa 
pompa, ex magnifico illo saltu (10, 18. 34) nil remanebit, nisi cineres; 
tam facile totus ille apparatus concidit, quam spinae aridae succendun- 
tur igni admotae. En, quanta Dei potentia, quanta populorum coram eo 


infirmitas ! 

Haec autem Dei magnalia omnibus, alienigenis ac civibus Iuda, doc- 
trinae sint et documento oportet. Quare iam inducit propheta Deum facta 
sua magnificantem et quae bona consecuta sint ex perditione inimico- 
rum ostendentem (For.); v. 13 « audite qui longe estis quae fecerim et 
cognoscile vicini fortitudinem meam »! — eos quoque qui longinqui 
fuerint praeclarum hoc Dei facinus agnovisse, discimus 2 Par. 32, 
93 : « multi etiam deferebant hostias et sacrificia Domino in Ierusalem 
et munera Ezechiae regi Iuda, qui exaltatus est post haec coram cunctis 
gentibus » scil. post cladem assyriacam. Ad vicinos i. e. Iudaeos quod 
attinet, primo quid experiantur illa in tribulatione et clade peccatores, 
proponitur v. 44 « conterriti sunt in Sion peccatores, possedit tremor 
hypocritas ; quis poterit habitare de vobis cum igne devorante? quis 
habitabit ex vobis cum ardoribus sempiternis »? — in hebr. ipsi pec- 
catores tremefacti clamant : quis nostrum etc. ; cum iudicio in Assyrios 
exercito coniungi punitionem peccatorum in Sion, iam saepius moni- 
tum est (cf. 98, 18; 29, 14 ; 30, 13. 11; 392, 12). Deus se ignem devo- 
rantem praebuit Assyriis hostibus (v. 11. 12 ; 29, 30) ; hoc vindictae 
ac punitionis exemplo omnes qui hostes sunt theocratiae jure merito 
terrore concutiuntur prospicientes incendium illud Topheth Dei hosti- 
bus praeparatum (30, 33). Ad illud enim flammarum barathrum dirigi 
sermonem, ex ardoribus sempiternis colligitur. Fllius sortis horrore 
correpti, illud incendium horrendum etiam sibi ipsi imminere cernen- 
tes, tremebundi exclamant : quis habitabit ex nobis...? quis poterit illas 
sustinere flammas? De explicatione vide quae 30, 33 notata sunt de 
Topheth. Timorem istum esse salutarem, iam ex v. 13 sequitur et 
effieitur ex antecedentibus, quibus saepius clade Assyriorum impios 
quoque ex Iudaeis ad meliorem frugem reductum iri asseritur (cf. 29, 
18: 80, 29; 31. 1792, 15). 

Dum peccatores iure contremiscunt, iusti pace ac securitate fruuntur ; 
ita secundo explicat vates, quomodo hi fortitudinem Dei sint cognituri 
(v. 13) v. 19 « qui ambulat in. iustitiis et loquitur veritatem, qui pro- 
Vicit avaritiam ex calumnia et excutit manus suas ab omni munere, qui 
obturat aures suas ne audiat sanguinem et claudit oculos suos ne vi- 
deat malum, v. 16 iste in excelsis habitabit, munimenta saxorum subli- 
mitas eius; panis ei datus est, aquae eius fideles sunt » ; — hac iusü 
viri descriptione et mercede subiuncta simul dari videtur responsum, 
quomodo incendium illud v. 14 possit evitari; ad quid igitur peccatoribus 
sit incoumbendum. Ad ipsam descriptionem cf. Ps. 14 et 23, 4. Primo 
id quod omnia complectitur vates ponit ambulare in iustitiisi. e. omnes 
vitae rationes omnemque sentiendi agendique modum ad normas in lege 
Dei datas exigere ac componere; subiunguntur variae huius generis 

totius species iis vitiis oppositae quae antea maxime perstringebantur 
(cf. 5, 8 seq. ; 29, 20; 32, 6); veritas atque sinceritas quae sit commercii 
inter homines quasi fundamentum et conditio effertur, pluribus descri- 
bitur iustitia stricte dicta, qua omne lucrum ex oppressione aliorum 
repudiatur, omnis corruptio arceatur quam longissime; demum cura 
commendatur qua iusti invigilant sensibus, ne per hos quasi per portas 
odium aliaque scelera in animum intrent ; audire sanguinem 1. e. con- 
sulentibus caedem aures praebere (Mar. Osor. Calm.). Qui ita iustitiae 
operam dat, in securitate vivit quasi in arce alta atque munita, tutus ab 
hostium incursu (cf. Ps. 1*7) et Dei benedictione fruitur ab omni rerum 
inopia alienus ; aquae fideles sunt, quae nunquam ne aestate quidem de- 
ficiunt.Benedictio modo ad v. 8. 9 accommodato proponitur. Ne in ipsa 
quidem calamitate assyriaca illis defore necessaria, iam 30, 2U dictum 
- est. 

Praeter bona et commoda privata iusti etiam conditione meliore rei- 
publicae delectabuntur et periodo illa liberationis et felicitatis gaude- 
bunt v. 471 « regem in decore suo videbunt oculi eius, cernent. terram 
de longe »; — hebr. cernent terram longinquitatum i. e. spatiosam, 
longe lateque patentem, ergo regnum amplum, ab invasione hosuli 
tutum, liberum ab occupatione hostium. Tempore invasionis et obsi- 
dionis « rex erat squalidus, ea soluta assumet regium apparatum » 
(Mar.), ad quod confer quod monet Malv. 2 Par. 32, 23; sim. Pint. : 
« regem Ezechiam quem antea sacco indutum viderant, in decore suo 
et maiestate videbunt », gloria fulgentem insidentemque solio magis 
magisque stabili post hostes fusos fugatosque, ut notant Calm. Rohl., 
et submotis undique hostibus quolibet licebit excurrere, non amplius 
metu hostili continebuntur in urbe, sed poterunt libere ambulare quovis 
(Sasb.) i. e. videbunt terram spatiosam. Haec utut vere dicuntur, tamen 
de Ezechia rege non valent nisi modo quodam imperfecto, quo bona 
meliora adumbratione quadam et inchoatione exhibeantur. Propheta enim 
hoc versu aperte redit ad id quod 32, 1 proposuerat; quare explicatio 
eadem hoc loco erit adhibenda. Unde iure advertunt typice hoc dici de 
Ezechia in eoque typice factum, perfectum autem esse et consummatum 
in Messia rege (cf. Mald. Mar. Malv. Sanct. Sasb. Pint. Gord.) ; alii 
tamen immediate et unice de Christo vel Deo in coelis clare viso interpre- 
tantur (cf. S. Hier. Cyr. Theod. Thom. Lap. Men. Tir. Troch. Loch). 


c) Iueunda recordatio praeteritorum et laeta spes 33, 18-22. 


« Et haec olim meminisse iuvabit ». Calamitate wansacta mente ea re- 
cordatione iucunda recolunt quae antea sustinuerunt, simul secum mi- 

rantes quam subito gravissimum illud periculum evanuerit. Id quod in 
textu hebr. ad animorum sensus aptis exprimitur interrogationibus v. 18 
cor tuum meditabitur terrorem ; ubi scriba ? ubi ponderans ? ubi nume- 
rans turres ? tria haec ad oppressionem assyriacam referuntur ; ubi est? 
i. e.en quam cito et subito abacti sunt qui nos oppresserunt! Seribam in- 
tellige eum qui vel singulorum nomina pro exactione tributorum de- 
scripsit vel generatim tributorum rationes penes se habuit, eas prae- 
scripsit (ef. Mar.); ponderans is est qui inquirit in tributa soluta, in- 
aurum argentumve, an omnia iusto constent pondere ; ad quod v. g. 
recole quae leguntur 4 Reg. 18, 14: « indixit itaque rex Assyriorum 
Ezechiae regi Iudae trecenta talenta argenti et triginta talenta auri ». 
Cum antecedentia et subsequentia (v. 19) aliquid molesti referant ex op- 
pugnatione assyriaca, ad eandem quoque referatur oportet mumerans 
lurres; quo autem sensu, non adeo liquet. Forte intelligitur dux ho- 
stilis, qui ad obsidionem urbis praeparandam turres ac moenia urbis 
aceurate lustraverit, dimensiones et altitudinem eorum ad calculum 
duxerit, ut machinas et scalas apte admoveret (cf. Calm. Rohl. Troch. 
Kn. Del. Naeg. Bred.) ; vel qui turres numeraverit, ut pro earum numero 
penderetur tributum (Malv.) vel ut quae essent destruendae pro arbitrio 
ab Assyriis decerneretur (Drecsl.). 

Ex textu hebr. docemur, qualis sensus verbis vulg. sit subiiciendus 
v. 48 « Cor tuum meditabitur timorem; ubi est. Literatus? ubi legis 
verba ponderans? ubi doctor parvulorum »? — in versione S. Hier. 
legitur : ubi est scriba? legis verba explicationis causa perperam est 
adiectum. Literatum vel sapientem intelligere poteris ironice de iis 
consiliariis sapientibus qui auxilio ab Aegyptiis ferendo confisi spe sua 
maxima cum confusione exciderint (cf. 29, 44). Alterum membrum 
explicabis de pseudoprophetis qui falsa spe populum deludentes se verba 
Dei exponere iactabant (cf. 99, 410 — si scil. verba vulg. retinere 
volueris), eodemque modo tertium membrum vulg. intelligi potest. 


Cur ita verterit S. Iier., ratio reddi potest partim ex versione LXX, quae ita 
apud eum fertur : ubi est qui numerat eos qui nutriunt et parvam et magnum 
populum, vel ex versione Sym. : numerans enutritos ; legit igitur aliis punctis 
pon a 513 pual. 

Nonnullis interpretibus difficultas orta est ex usu horum verborum quem facit 
S. Paulus 4 Cor. 4, 19 ; unde verba haec serie rerum neglecta ad alium sensum 
trahunt. Ita v. g. For. : « iuxta sensum quem Spiritus S. praecipue attendebat 
quem nobis aperuit optimus prophetarum interpres Paulus, sunt verba eorum 
qui agnoverunt Christum Domini et intellexerunt sapientiam evangelii et crueis 
et admirantur, quo pacto tam subito perierit omnis sapientia in lege peritorum » 
sim. Mald. — At recte alii iudieant S. Paulum solum alludere ad h. 1. (cf. Sanct. 

Sasb. Pint.) et verba haec suo instituto accommodare, quae ceteroquin satis 
diverso modo ab eo efferuntur. 


Singula praeteriti terroris et periculorum argumenta animo percurrere 
iucundum est (Calm.), unde v. 19 « populum impudentem non videbis, 
populum alti sermonis, ita ut non possis intelligere disertitudinem 
linguae eius, in quo nulla est sapientia »; — iam non vides saevum 
populum, cuius terror augebatur ex lingua ignota; cf. 38, 11; hebr. 
populus profundi labii, ita ut mon audias (intelligas), balbutiens 
lingua, ita ut non adsit intelligentia; in quo refertur ad sermonem. 
Describitur sermo qualis iis apparet, qui linguam non intelligunt, scil. 
tamquam sonitus quidam barbarus et murmur obscurum. Cum ex ipso 
linguae peregrinae sono terror sit auctus — hostis enim cuius linguam 
non intelligis, etiam magis terribilis est — cur linguae fiat mentio, 
facile patet. Est quidem lingua assyriaca aliquo modo cognata hebraicae 
nec pauca adsunt vocabula utrique communia; at nihilominus tanto 
discrimine in verbis formisque grammaticalibus inter se separantur, ut 
Hebraeis lingua fuerit peregrina. — Attende hoc novum vaticinandi 
genus quo propheta ad rem certissime futuram praedicendam eos de- 
scribit sensus quibus calamitate peracta de periculo depulso gaudebunt. 
Iis sensibus et affectibus propositis nova subministratur piis materia 
consolationis. 

Hanc consolationem propheta docet colligendam ex ipsa urbe sacra, 
quae cum sit centrum cultus divini et divinarum promissionum, divina 
quoque protectione tuta consistet. Laudes urbis celebraturus sermone 
utitur affectu et amore in urbem pleno.v. 20 « respice Sion civitatem 
sollemnitatis nostrae; oculi tui vid?bunt Ierusalem, habitationem opu- 
lentam, tabernaculum quod nequaquam transferri poterit, nec auferen- 
tur clavi eius in sempiternum et omnes funiculi eius non rumpentur » ; 
— medio in turbine et vastatione assyriaca consistit urbs inconcussa et 
tuta, quia est 32Y2 mp quod nomen allusione facta ad *7v3 ON taber- 
naculum foederis (ubi Deus cum populo convenire solebat) urbi tribuitur 
propter templum et cultum in eo constitutum. Est scil. Dei tabernacu- 
lum, quia ibi in templo, uti olim in tabernaculo mosaico, nubes illa 
lucida, scliechina, umbra illa et signum divinae praesentiae requievit 
(cf. 3 Reg. 8, 10). Quare firmitas eius exemplo tabernaculi describitur. 
Firmitatem intellige illam, quae ex cap. 2 et 4 consequitur et quae 
theocratiae natura sua inest, quia regnum Dei est aeternum et incon- 
cussum. In hebr. habitatio tuta, secura, cum allusione ad 32, 9; ergo 
ubi sit vera securitas et omnis confidentiae ratio, declaratur. 


Cur ita sit, audi v. 21 « quia solummodo ibi magnificus: est Dominus 
] Jsans I — 237. 

noster »; — hebr. immo (quin potius) ?stic mobis est magnificus — 
lahve; ibi Deus sedem fixit, ibi magnificentiam suam et gloriam palam 
omnibus facere vult; nam ibi revelationem suam reposuit. Quare pro 
sua potentia et maiestate etiam urbem reddit munitissimam et tutissi- 
mam. Id imagine et allegoria propheta effert : « locus fluviorum, rivi 
latissimi et patentes ; non transibit per eum navis remigum neque trieris 
magna transgredietur eum » ; — est quasi urbs fluminibus circumdata 
et hostibus inaccessa; bene advertit For. : « quemadmodum Mesopota- 
mia fluviis cireumquaque firmata est et sicut Aegyptus Nilo in omnes 
partes diducto, sic Deus, immo valentius multo Ecclesiam firmaturus est 
et futurus pro rivo amplissimo, ut sit Ecclesia extra omnem teli 
iactum ». Sed ea est securitas, ut nullo pacto navis nec parva nec 
magna ibi possit appellere bellumque inferre (cf. Mald. Mar.); vel ut 
Calm. explicat : « est nobis Dominus perinde atque amnis patens et 
rapidus quem ne vastissimae quidem naves iraiiciant; amnis erit 
navigiorum impatiens, qui traiici ab hostibus nequeat, ut nos aggre- 
diantur ; amnis erit, inquam, fines regionis nostrae protegens, qui pro 
vallo erit contra hostium iniurias » (sim. For.). Habes in loco fluminum 
simul depictam regionem amoenam et fertilem ; nam ubi aquae sunt in 
regione orientali, ibi laeta quoque conspicitur plantarum pratorumque 
luxuries. Quare amoenitatem, abundantiam bonorum, secüritatem sum- 
mam in ea allegoria quasi in unum colligit propheta ad laudes urbis 
theocraticae praedicandas. 

Tantis autem commodis urbs praecellit, quia ibi magnificus habitat 
v. 94, cuius magnificentia lam declaratur v. 22 « Dominus enim iudex 
hoster, Dominus legifer noster, Dominus rez noster; ipse salvabit 
nóS$ » ; — iriumphantis in modum titulos illos recenset propheta, qui- 
bus fides et spes certissima innituntur : Deus causam populi suscipit et. 
tuetur, ipse rempublicam lege sua constituit, ipse est, rex eiusac vin- 
dex; ergo eius est opus inceptum perficere, iustam populi causam 
defendere, suam legem pro sua dignitate sancire ac fulcire, suum 
regnum tueri et gloriosum reddere, prout talem decet regem; ergo 
rationes adstruuntur valentissimae, ut plena fide omnes dicant: ipse 
salvabit nos. Atque hane fiduciam omnium animis ut imprimat, pro- 
pheta omni studio adlaborat. — Quae omnia cum dicantur de urbe 
prout est centrum theocratiae, civitas Dei et caput regni Dei, quam 
apte transferantur et suo modo omnino valeant de Ecclesia Christi, 
quae est vera illa theocratia et verum regnum Dei ad omnes iam gentes 
extensum, non opus erit pluribus prosequi. Quare a vero non aberrant 
qui ea de Ecclesia explicant hisce in terris constituta ; extensione qua- 
dam suo modo alii eadem transferunt ad urbem coelestem Ierusalem (cf. 

S. Hier. Cyr. Theod. Euseb. Haimo, Sanct. For. Mald. Osor. 
Lap. etc.).. 


Demum epiphonematis instar sermonem summatim colligit, prius 
periculum instans civiumque impotentiam delineans, dein victoriam 
divinitus concedendam proponens ; v. 23 « Laxati sunt funiculi tui et 
non praevalebunt ; sic erit malus tuus, ut dilatare signum non 
queas »; — nunc quidem funes tui laxati sunt, mon tenent firmiter 
malum suum, non expandunt signum (vexillum, velum) hebr.; vide 
Mald. Malv. For. et recentiores; metaphora navis pene fractae mise- 
ram depingit conditionem reipublicae iudaicae et civitatis: quae firma 
esse deberent in navi, rumpuntur ; navis iam malo est destituta et velis, 
ergo navigationi plane impar. Sed cum respublica ita sit viribus fracta et 
ruinae iam proxima, « (unc. dividentur spolia praedarum multarum ; 
claudi diripient rapinam; v. 94 nec dicet vicinus : elangui ; populus 
qui habitat in ea, auferetur ab eo iniquitas » ; — en, qualis subito 
rerum mutatio ! non ruina, sed distributio sequitur praedae amplissimae 
et spoliorum opimorum, et adeo facilis, ut ipsi claudi praedam auferant. 
Vietoriam ergo facillimam Deus iis concedet ; ipse infirmitati civitatis 
medebitur ; iam non dicet incola (hebr.): infirmus sum ; omnis lan- 
guor est ablatus, quia iniquitas quoque ablata est. Paucis totius rei 
eventum propheta complectitur : impotentiam urbis et conditionem fere 
. desperatam, auxilium Dei miro modo concessum, statum meliorem ac 
feliciorem qui subsecuturus sit. Hunc duobus declarat : languor aufertur, 
aufertur iniquitas. Tribulatione assyriaca peccatores vel morte puniti sunt 
vel emendati (cf. 28, 18. 19; 30, 18) ; pii autem fide sua et fiducia in 
Deo posita culpam illam quam Achaz cum maiore populi parte contraxe- 
rat (cf. 1, 3 seq.) Ezechia pio rege quasi duce expiarunt edocti sermo- 
nibus prophetae ; ergo causa ruinae est amota; omnia adsunt quibus 
reipublicae theocraticae status florens constituitur, cuius robur in eo con- 
sistit, ut populus sit sanctus. Bonum hoc expiationis et ablationis cul- 
pae et iniquitatis ultimo loco effertur, ut omnes sciant ad illud efficien- 
dum omnia in administrandis sortibus populi Dei demum divinitus dirigi 
atque disponi. 


Interpretes sát multi in v. 29 ruinam cernunt descriptam et impotentiam As- 
syriorum (ef. Osor. Vat. Mald. For. Pint. Sa, Malv. Mar. Gord. Calm. Schegg, 
Troch. Kn..Ges. Reuss) ; qua in acceptione iam praeivit Chald. explicans 
eo tempore conterentur populi a fortitudine sua et erunt similes navi etc. Verum 
non satis intelligitur, quomodo eo in contextu qui totus est de Ierusalem, subito 
inferatur compellatio ad Assur directa. Deinde ipsa metaphora vel allegoria 

navis inutilis magis delineat statum quendam infirmitatis ; non exprimit casum 
repentinum vel ruinam subito factam ; at quotiescumque de clade assyriaca 
mentio fit, ea ita proponitur, ut percussio repentina, casus delineetur subitaneus 
(ef. 40, 33; 29, 17; 30, 91 seq. ; 31, 8; 32, 19). Quare omnino praeferenda est 
interpretatio, sermonem dirigi ad urbem Ierusalem (id quod pronomine quoque 
suffixo in hebr. et apud Syrum gen. fem. suadetur)J. Eam proponunt S. Ephr. 
Hier. Cyr. Theod Euseb. Procop. Haimo, Thom. (saltem de Iudaeis explicans) 
Sasb. Sanct. Lap. Tir. Rohl. Drechsl. Del. Naeg. Bred. et ea unice vera esse vi- 
detur. Nam lerusalem compellari funes tui cum tota oratio de lerusalem versetur 
quam proxime adiacet ; statum describi infirmitatis etimpotentiae, ad lerusalem 
spectat tempore calamitatis, prout in hac sermonum serie iam saepius occurrebat 
(cf. 98, 90 ; 29, 1-4. 44; 30, 5; 31, 3; 32, 10 seq. etin hoc ipso capitea v. 8). 
Hac acceptione vere habetur recapitulatio argumenti tractati summatim facta ; 
id quod in fine saepius fieri vidimus ; cf. 32, 19. 

De verbis haec pauca sufficiunt : 3? aliqui explicant substantivum basin, fnu- 
damentum i. e. receptaculum mali nautici (cf. Ges. Thes. p. 694; Kn. Drechsl. 
Del.) uscóóuy», trabem obliquam qua recipiatur et sustentetur malus; ergo : funes 
non firmant trabem illam mali vel nautae non firmant. Alii adiectivum rectum 
interpretantur : non tenent rectum malum (cf. Naeg.). Signum Dl accipitur 
énienuoy aut x«pácruov, aut velum. 


Sectio altera : diversa impiorum piorumque sors. Cap. 34-35. 


Anc. — Tremendo Dei iudicio interituros esse vates praedicit popu- 
los hostes Dei, ipsum coelum eiusque ornatum iri obscuratum (34, 
1-4). Hac annuntiatione generali praemissa Dei iudicium et ira in Edom 
quasi in exemplo et typo proponitur : populus caede interimetur 
(34, 8-8), regio horrenda vastitate prostrata et maledicto obruta iacebit ; 
verbum enim Domini irritum esse non potest (34, 9-17). Haec est sors 
impiorum. Sortem vero ac beatitatem piorum ita oculis subiicit, ac si 
desertum in florentissimum paradisi hortum mutetur, omnis languor 
et morbus et error a regione illa felicissima longissime absit et aeterna 
exsultatione incolae Deo laudes dicant (35, 4-10). 

Utraque hac sorte depicta propheta ob oculos ponit quis sit, ultimus 
rerum exitus pro impiis, quis pro piis, quid Deus illis, quid his praepa- 
raverit. Idque eo verborum ornatu, ea sententiarum gravitate ac pon- 
dere prosequitur, ut nihil videatur excogitari posse efficacius aut. subli- 
mius, uti jam Sanct. monet. Sermonis autem argumentum arcte ad 
antecedentia adnectitur et ex eis quasi sua sponte cousequitur. Iam 
enim saepius utramque sortem considerandam proposuit, hoc autem 
loco ea omnia, quae antea sparserat, colligit et auget et gravissima inter 
se oppositione ad animos commovendos vehementissime urget. Quare 

hac oratione omnem demum movet lapidem, ut contribules a. foedere 
aegyptiaco avocatos ad fidem Dei adducat. Unde sortem horren- 
dam inimicorum Dei et amicorum eius beatitatem — considerandam 
exhibet et maximis dicendi luminibus illustrat : eligant igitur mortem 
vel vitam, supplicium horrendum vel felicitatem immensam! Sed 
cum animus refugiat a poenis et suppliciis et maxima necessitate 
feratur in beatitatem, utrum ab omnibus vehementissime desideretur, 
dubium non est : ergo plena fiducia totos se dedant Deo auctori omnium 
bonorum, caveant vindicis terrifici iram incurrere foedere antitheocrati- 
co! Quam apte igitur hic sermo sequatur et coronidis instar omnes 
antecedentes compleat animosque ad calamitatem rite subeundam prae- 
paret edoceatque, ex ipso argumento elucet. Simul autem tam vivido 
dicendi genere et colore est compositus, ut eo iam nomine et Isaia ma- 
xime sit dignus et ad animos movendos natus factusque. Accedit quod 
duo haec capita iam Ieremiae (Ier. 25, 34 seq. 46, 10; 50, 277 et sae- 
pius) et Sophoniae (cf. Soph. 4, 1. 8; 2, 14) nota fuerunt; quare mini- 
me audiendi sunt qui ea Isaiae esse negant. li quidem ad nexum cum 
antecedentibus animum non advertunt, sed capita haec ex rerum serie 
quasi separata et avulsa considerantes prophetae nescio cui iuniori ad- 
scribunt (cf. Ges. Ros. de Wette, Hitz. Ewald, Kn. Umbreit) circa exsilii 
soluti tempus. Verum sicut capp. 24-97 antecedentia ita complent, ut 
ad particularia iudicia generale adiungant reliqua omnia in se complec- 
tens atque consummans, ita hic sermo quae antea tractata sunt modo 
quodam universali recolit et ad quem demum terminum omnia tendant 
egregie docet. 


a) Iudicium in gentes et orbem 34, 1-4. 


Ultimum rerum omnium exitum annuntiaturus et descripturus male- 
dictionem qua impii sint percutiendi et benedictionem piorum, quia 
omnium res ibi agitur et ipsa quoque creatura suam habet in hominum 
sorte partem, omnes alloquitur propheta omniaque attendere iubet 
v. 4 « Accedite gentes et audite el populi attendite ; audiat terra. et ple- 
nitudo eius, orbis et omne germen eius » ! — plenitudo i. e. omne id quod 
terram implet, in ea continetur, crescit (cf. Mich. 4, 2). Haec adhortatio 
'ad totum qui sequitur sermonem (cap. 34. 33) referatur oportet, cuius 
est apta quaedam praefatio. Eo ipso quod gentes invitantur, ut audiant, 
apparet eas menti prophetae obversari tamquam quae sanari salvarique 
possint et quas utraque sorte proposita ad salutis viam seligendam inci- 


tare desideret. 
Primo quaecumque Deo adversantur, deiicientur et funditus everten- 

tur v. 9 « quia indignatio Domini super omnes gentes et. furor. super 
universam militiam eorum ; interfecit eos et dedit eos in occisionem » ; 
— hebr. anathemate damnavit i.e. interitui eos devovit et dedit eos in 
mactationem ; cf. 24, 1 seq. 30, 33. Et ad quid tandem recidet omnis 
fastus et pompa, omnis magnificentia et superbia adversariorum Dei? v, 3 
« interfecti eorum proiicientur et de cadaveribus eorum ascendet foe- 
tor ; tabescent montes a, sanguine eorum » ; — nihil remanet nisi cada- 
vera et foetores. Ecce quam nihil reputandum est quodeumque Deo 
adversatur, etsi maximo splendore oculos hominum offuscat et admira- 
tionem concitat. Tanta est autem strages, ut prae sanguinis copia, quasi 
inundatione crebrisque imbribus, montes liquescant et diffluant. Hyper- 
bolicum dicendi genus est ut exprimatur, quam severum et quam uni- 
versale futurum sit Dei ultoris iudicium. Si montes, terrae fulcra et 
quasi fundamenta, colliquescunt ac dissolvuntur, ipsam quoque terram 
eadem sorte liquescere et interire patet; cf. 24, 20. Praeter terram 
coelum quoque iudicio illo involvi, docetur v. 4 « ef tabescet omnis 
militia coelorum et. complicabuntur sicut liber coeli et omnis militia 
eorum deftuet, sicut defluit folium de vinea etde ficu » ; — quanta 
maiestatis et potentiae divinae significatio ! quando coeli creantur, dicun- 
tur extendi tam facile sicut extenditur velum vel aulaeum (40, 22. 
Ps. 103, 2); quando dissolvuntur, id tanta facilitate efficitur ac si liber 
complicatur, ac si folium putridum decidat! Coeli militia vel ornatus 
(cf. Gen. 2, 1) sunt stellae, quae suo tempore decident, sicut autumni 
tempore folia; veterascet ergo mundi machina et concidet, ut demum 
novi coeli novaque terra exoriantur; cf. 94, 91. Ioel 9, 30 ; 3, 15. lis 
novi foederis oracula concordant : virtutes coeli commovebuntur, stellae 
cadent de coelo, coeli magno impetu transibunt (cf. Matth. 94, 99. 
2 Petr. 3, 10). Iuremerito igitur statuunt interpretes plerique iudi- 
cium universale hisce depingi (cf. S. Hier. Cyr. Euseb. Theod. etc. 
excepto S. Ephr. qui de Assyriis intelligit). 


b) Forma iudieii exhibetur in Edom 34, 5-17. 


Iam singulari ratione in uno Dei populique electi hoste describitur, 
quid omnibus immineat. Edom, gens quidem israelitico populo cognata 
sed odio et inimicitiis continuo in eum flagrans et multarum in eum 
iniuriarum rea, iuremerito seligitur, ut in ea gente quasi in typo om- 
nium peccatorum sors et iudicium exhibeatur. Notum est ex libris hi- 
storicis quantum molestiae Israelitis creaverint Edomitae (cf. Num. 90, 
15 seq. Iud. 11, 41. 3 Reg. 11, 14. 4 Reg. 8, 20) ; immo ipso Isaiae 


tempore sub rege scil. Achaz « venerunt ldumaei et percusserunt mul- 

tos ex Iuda et ceperunt praedam magnam » (2 Par. 98, 1). Quare iure 
miraberis quod aliqui ex eo quod in Edomitas castigatio h. l. denun- 
tatur, tempus arguunt post Isaiam (cf. Kn.), quasi non etiam Ioel 3, 19 
et Am. 1, 41 et Abd. v. 10-14 minas in Edom pronuntiaverint. Nam 
quod exsilii quoque tempore Edomitae in Iudaeos inimicitias exercuerunt, 
minime sufficit ut dicamus quod illi volunt, oraculum omne « odium 
spirans » in Edomitas non posse esse ortum nisi eo tempore. 

Terror iudicii universalis ex eo probatur, quia gladius Domini iam sit 
paratus et quia in uno illo contra Edom iudicio pignus habeatur et do- 
cumentum ultionis divinae et exemplum. Inde patet cur vates pergat 
nexu causali v. 5 « Quoniam inebriatus est in coelo gladius meus ; ecce 
super Idumaeam descendet et super populum interfectionis meae ad 
iudicium » ; — gladius symbolum est irae ac vindictae Dei ; dicitur ine- 
briatus in coelo, quia furore Domini tot sceleribus offensi incitatur et 
urgetur ad vindictam capiendam ; dicit ergo decretum in coelo consti- 
tutum de ultione capienda (cf. Mald. Sa, Mar.) et hanc exercendam esse 
in populo anathematis mei (hebr.), qui iam iusta interitus maledictione 
condemnatus est. Gladium iam cernit vates descendentem et ingentem 
Stragem edentem ; quare pergitur v. 6 « gladius Domini repletus est 
sanguine, incrassatus est adipe de sanguine agnorum et hircorum, de 
sangwine medullatorum arietum ; victima enim Domini in Bosra et 
interfectio magna in terra. Edom » ; — qui anathemate, cherem, per- 
cussus est, debet exscindi ;.uti alias gladius per modum prosopopoeiae' 
proponitur, quando sermo est de ore gladii, de gladio devorante, bibente 
(cf. 1, 20. Ier. 46, 10. Os. 11, 6), ita h. 1. gladius sátiatur sanguine, 
impinguatur adipe. Apposite scribit Sanct. : « egregia descriptio horri- 
bilis stragis, in qua nulli hominum aetati aut ordini parcitur; uti autem 
in victimis immolantium cultri pleni sunt sanguine.et arvina pingui, 
non aliter divinus gladius in populum bacchabitur et stillabit sangui- 
ne ». Tali quasi sacrificio oblato ira Dei est placanda et iustitiae eius satis- 
faciendum ; cf. n3*; de Bosra vide ad Am. 1, 12 (Proph. min. I p. 260). 

Non solum agni et arietes, id est, imbellis turba et commune vulgus 
cadet, sed etiam qui potentiores sunt et magis ad resistendum parati 
(Sanet.) ; v. 1 « et descendent unicornes cum eis et tauri cum potenti- 
bus; inebriabitur terra eorum sanguine et. humus eorum adipe. pin- 
guium » ; — hebr. et corruent bubali feri cum eis et fuvenci cum tauris ; 
de 2x* vide quae notavi ad Iob 39, 9 (Comment. p. 431) !. Quam ingens 


4. Quibus adde quae habet Delitzsch, Prolegomena e. hebr. aram. Woerterb. p. 15 ; ex- 
plicat vocem £aurum ferum, Wildochs quod animal proxime accedat ad bovem primogenium 
vel bovem urum. Eius aüimalis imagines sculptas Assyrii nobis reliquerunt remu inscriptas; 

strages edatur, collige ex terra ebria sanguine et ex pulvere qui adipe 
impinguatur (hebr.). Tale autem iudicium fit v. 8 « quia dies ultionis 
Domini, annus retributionum (iudicii Sion » ; — scil. ut ius reddatur 
.Sioni, quae multas passa est iniurias (cf. Osor. Mald. Sanct. Sa, Men. 
Tir.). Animadvertit Deus in hostes Sion, i. e. in hostes theocratiae, 
qui eius consiliis se opponunt, et ultionem exercens regni sui causam 
agit. Unde denuo clare cernitur, Sion i. e. theocratiam spectari et ad 
eam tendere quaecumque demum in rerum humanarum administratione 
a Deo geruntur. Si vero ita causa agitur theocratiae, consequens est in 
eos quoque dirigi iram Dei qui ex Iudaeis agendi modum theocratiae 
contrarium sequuntur. Quare iudicium hoc omnibus admonitioni et 
documento proponitur. 

Cur iudicium fiat declaratum est v. 8 et simul indicatum qui eius ter- 
roribus sint involvendi. Iam ut hi qui hostes sunt theocratiae in ipsa 
residentes et cives Sion animum abiiciant a theocratia alienum et sen- 
sus induant populo Dei dignos, horrores ultionis divinae magis magis- 
que spectandi proponuntur. Unde qualis futurus sit dies ultionis et 
quali maledictione terram hostilem sit percussurus, describitur v. 9 
« et convertentur torrentes eius in picem et humus eius in. sulphur et 
erit terra eius in picem ardentem » ; — pro aquis quae terrae fertili- 
tatem et florem gignunt aderunt rivi picis; pro humo sulphur; unde 
tota regio incendio horrendo et foetido flagrat. Notat Mald. alludi ad 
eversionem Sodomae et Gomorrhae, quae regio maledicto obruta non 
adeo distat ab Edom et tale supplicium experta est quale nunc descri- 
bitur (cf. Santt. Lap. Tir. Gord. Rohl.). Extremam ergo exhibet 
vastitatem eamdue quam maxime foedam. Per ignem enim, ut advertit 
Sanct. summum in homine cruciatum, et in aliis rebus summam vasti- 
tatem exprimimus, quia ille et cruciare durius et corrumpere alia 
atque dissolvere solet vehementius; hanc autem stragem illi comparat 
materiae quae et citius concipit flammam et diutius conservat et vim 
ignis maxime auget et foetores gignit intolerabiles. Atque horrendum 
et foetidum incendium ulterius sensibus proponit v. 40 « nocte àc die 
non ezstinguetur ; in sempiternum ascendet fumus eius ; a generatione 
in generationem desolabitur, in saecula saeculorum non erit transiens 


cf. Transactions of the Society of biblical Archeology 1871 V p. 33. 328 ; ex quibus patet 
animal hoc non ad speciem orygis leucorygis pertinere, saltem si nomen ex assyriaco 
explicaveris. Atque animal intelligi bovi simile et plaue indomitum facile fluit ex Deut. 33, 
17. Ps. 29, 6 ; 22, 22. Iob 39, 9. Apud. Arabes quidem eo nomine antilope leucorya desigua- 
batur; sed eam esse indolis mitioris Delitzsch l. c. censet; at Schegg, bibl. Archaeologie 
p. 79 vocem de oryge explicat et quam ferox sit animal exemplis allatis ostendit. 

per eam »; — torrentes picis, humus sulphure constans, terra ipsa 
quae pice ardente consistat, incendium hoc perpetuum, haec omnia 
satis per se ostendunt, vatem non terrae edomiticae sortem et vasta- 
tionem praedicere, sed in tali descriptione per modum symboli vel alle- 
goriae depingere, quam terribile futurum sit iudicium Dei et quomodo 
in maledictionem peccati et punitionem res quoque creatae pertrahantur. 
Uti beatitas messianica in terram quoque redundare dicitur et terrae 
fertilitate et amoenitate describitur, ita a contrario maledictio peccati 
etiam terram inficit et in vastitate terrae exprimitur. — Quam stabili 
maledictione peccatum puniatur, quater in v. 10 effertur : bis notatur 
incendium perpetuum, bis vastitas perpetua. De incendio cf. 30, 33; 
33, 14. Ea omnia colliguntur quae ad sensum horroris gignendum apta 
sunt. 

Vastitas ac solitudo porro cernitur, quia regio ab animalibus occu- 
patur et incolitur, « quae in desertis locis habitare consueverunt » 
(S. Hier.) v. 44 « et possidebunt illam onocrotalus et ericius, ibis et 
corvus habitabunt in ea, et extendetur super eam mensura, ut rediga- 
tur ad nihilum et perpendiculum in desolationem » ; — hebr. Tii hoc 
loco et Lev. 41, 1i et Deut. 14, 16 a LXX et S. Hier. explicatur ibis ; 
vocem Chald. interpretatur noctuam, wululam, quam significationem 
alii adoptant (cf. Mald. Mar. Vat. For. Kn. Naeg. Del. ') ; ceterum vide 
13, 90-92; 44, 93. Soph. 92, 14. Ps. 101, 7. Tota regio in vastam 
quandam et horridam redigetur molem; in hebr. extendet super eam 
(Deus) lineam tohu (vastitatis) et perpendidulum. bohu (confusionis) ; 
cf. Gen. 1, 2; quae ad aedificandum adhibentur, linea et perpendieu- 
lum, ad destructionem inservire dicuntur, ut per regulam industriam 
et artificium intelligas ad diruendum (Mar.); « desolabit eam et ever- 
tet ad lineam, faniculum et filum, hoc est summo iudicio et quam regu- 
latissime » (Malv.) vel « erit quasi linea fabrilis in terra extensa, ut 
iuxta eam plane desoletur, radatur et solo aequetur » (Lap.) ; cf. àm. 
7, "i. Lament..2, 8. 4 Reg. 21, 13. Ergo regula et mensura, ad quam 
opus destructionis exigitur, est ipsa vastitas et rerum confusio vel 
inanitas. Alii exprimi cernunt omnem punitionis modum quasi perpen- 
diculo aut amussi dirigi (Lap. Men.), Deum adhibito diligenti merito- 
rum examine ad rigidam iustitiae normam puniturum (Sanct. Troch.). 

Ita ergo antiqua Edomitarum gloria (cf. Gen. 36, 31) penitus evanuit 
v. 19 « nobiles eius non erunt ibi ; regem polius invocabunt et omnes 
principes eius erunt in nihilum »; — regnum interiisse ruina irrepara- 


4. Eam notionem etiam Delitzsch, Prolegg. p. 80 ex assyriacis commendat. 

bili, textu vulg. dicitur; nobiles enim iam e regione pulsi sunt; quae- 
runt quidem regem et optant qui rebus afflictis suceurrat regnumque col- 
lapsum erigat (Lap. Tir. Sa, Sanct.) — at frustra ; omnes enim prin- 
cipes Edom iam quasi nihil reputantur i. e. aut morte abrepti sunt aut 
omni auctoritate et ope plane destituti. Idem fere etiam habes in hebr. 
nobiles eius (quod attinet) non tam ibi sunt qui regnum proclamant vel 
non est regnum quod proclament (cf. Malv. fiohl. Drechsl. Kn. Del. 
Naeg. Bred.). Aliialiter : non adesse nobiles qui reges eligi possent (cf. 
Ros. Hitz.), nobiles cogi, ut supplices regem alienum invocent (Men. 
Schegg) et ab eo opem efflagitent. Sunt qui ex hoc loco concludunt 
nobilibus Edom ius fuisse eligendi quem vellent regem (/oAl. Troch. 
Del. Naeg.). At conclusio audacius fieri videtur; nam regnum. procla- 
mare non idem est ac regem pro lubitu eligere; vel etsi vertas : non 
adest quem ad regnum capessendum vocent, nondum illud sequitur ; 
nam regnum plane iam destructum proponitur et describitur, ita ut 
nemo iam adsit qui possit regni gubernacula suscipere; sed ex eo mi- 
nime inferri potest antea regem pro arbitrio fuisse electum. 

Nobilibus interemptis vel e terra eiectis palatia ruinis concidunt et 
habitacula fiunt ferarum v. 13. « et orientur. in. domibus eius spinae et 
urlicae et paliurus in. munitionibus eius et erit cubile draconum et 
pascua struthionum » ; — bene adnotat S. Cyr. : « rursum nobis alio 
modo quae in solitudine contingunt conatur declarare » et quae h. l. 
dicuntur, signa sunt extremae solitudinis (S. Hier.) et ad solitudinis 
horrorem (S. Thom.) declarandum proferuntur. Quem horrorem quia 
vates sensibus et mentibus quam maxime imprimere vult — rebus enim 
sensibilibus territi homines iudicia Dei timere facilius discent — pergit 
eandem imaginem latius depingens v. 14 « et occurrent daemonia onocen- 
tauris et pilosus clamabit alter ad alterum, ibi cubavit lamia et invenit 
sibi requiem ; v. A9. ibi habuit foveam ericius et enutrivit catulos et 
circumfodit et fovit in. umbra eius ; illuc congregati sunt milvi, alter 
ad alterum » ; — plurima ferarum genera ibi degunt et imperturbata 
quiete suas sequuntur vivendi rationes ; ergo hominum nemo a quo 
perturbentur ibi transit (v. 10). Ad versionem S. Hier. nota nomina ani- 
malium hebr. ab ipso aliter aliis in locis verti (cf. 13, 21. Ier. 50, 39) ; 
daemonia et onocentauros hoc loco ex LXX transtulit. Scribit enim ad 
h.l. : « et occurrent sibi in ea solitudine iuxta LXX diversa daemonum 
phantasmata, sive ut omnes alii iuxta hebr. transtulerunt siim D*"w et 
iim à" ». Pro lamia hebr. legitur lilt, « et a solo Symmacho translata 
est lamia » (S. Hier.), '»» spectrum dicit nocturnum ; a rabbinis daemon 
habetur muliebris quae noctu infantibus insidietur, fere ut strix et lamia 
Romanorum et 5552523 Graecorum (cf. Levy, Chald. Woerterb. Ip. 410). 


Is: 34, 18-11 58'l 
In v. 15 veteres versiones **5p reddunt eodem modo quo vp i. e. 
ericius ; sed apposite monet Mald.: « sed epitheta repugnant; nam 
ericius non nidificat neque ova ponit » ; verba enim hebr. sunt ova 
ponere, excludere. Recentiores explicant serpentem. iaculum, serpentis 


genus, àxovvíac, quod in iaculi modum prosiliens mordet (cf. Ges. Thes. 
p. 12926). 


Depinxit vates Dei iudicium et iram in impios. Quod ut alte animis 
imprimant, explicite monet, ut oracula secum perpendant et illa eventu 
compleri certissime sibi persuadeant v. 16 « requirite diligenter. in 
libro Domini et legite; unum ez eis nom defuit, alter alterum non 
quaesivit, quia quod ez ore meo procedit, ille mandavit et spiritus eius 
ipse congregavit ea. ; v. V1 et ipse misit eis sorlem et manus eius divisit 
eam illis in mensuram ; usque in aeternum possidebunt eam in generatio- 
nemet generationem habitabunt in ea» ; — uttestimonium adsit oraculi 
dati, illud literis consignat Zn libro Domini, qui eo nomine optime 
vocatur quia verba Dei continet et mandato Dei conscriptus est. Vati- 
cinium autem scribitur, ut et aequalibus et generationibus posteris sit 
documento et testimonio. Adillos propheta iam maxima cum certitudine 
loquitur affirmans.se spiritu Dei regi et Dei verba promere, hos autem 
adhortatur ut rerum eventum comparent cum vaticiniis : nihil ex prae- 
dictis deesse deprehendent, nihil desiderari, omnia rite esse completa 
videbunt. Omnia enim mandato Dei esse dicta. Textus mas. praebet nam 
os meum — ipse mandavit, et. spiritus eius — ipse collegit ea; quae 
lectio durior est. LXX habent xjpig £vevefAazo ; Syrus : ipse ore suo 
praecipiet. Omnino praeferenda est lectio quam affert Kennicolt ex codice 
manuscripto m ^52» quia os Domini mandavit (cf. Kennicott, Disser- 
tation the second, Oxford 1739 p. 330). Confirmationis gratia denuo 
asseritur talem vastitatem a Deo esse terrae Edom decretam, esse illis 
attributam tamquam sortem et hereditatem ; cf. Mal. 1, 4; reparationem 
quandam vel instaurationem ullo unquam tempore fore plane negatur 
i.e. «ex quo semel Deus regiones istas feris habitandas assignaverit, 
nunquam desinet maledictio eis regionibus pronuntiata ; assignationem 
autem propheta figurat duobus modis, sorte et funibus, qui modi tunc 
in usu erant, ut. terra tribubus sorte et agri funibus in familias distri- 
buti sint » (Malv. cf. Num. 26, 53. Ios. 18). 


c) Salus piorum 35, 1-10. 


Destructioni et horroribus in regione edomitica propositis repente oppo- . 
nitur summa quaedam amoenitas et beatitudo, deserto paradisus, incen- 

diis sempiternis felicitas perpetua, bestiis pax summa et securitas. Unde 
post iudicium et iram Dei docet propheta quid piis praeparaverit i. e. 
salutem eam exhibet quam Deus constituit pro suis. Uti iudiciam in 
horrenda vastitate est expressum, ita a contrario salus v. 4 « Laela- 
bitur deserta et invia et exsultabit solitudo et florebit quasi. lilium v. 9 
germinans  germinabit et exsultabit laetabunda et. laudans ; gloria 
Libani data est ei, decor Carmeli et. Saron ; ipsi videbunt gloriam 
Domini et decorem Dei nostri.» ; — summa cernitur amoenitas, ferti- 
litas, splendor; nam quaecumque in terra palaestinensi praeclara sunt, 
iam in unum collecta cernuntur : gloria Libani, decor Carmeli et Saron ; 
ad hünc statum florentissimum in rebus pulcherrimis depictum accedit 
laetitia et delectatio, iubilus et exsultatio, beatitas igitur summa ani- 
morum voluptate percepta. Haec autem omnia ex eo quasi ex fonte 
uberrimo profluunt, quia gloriam Domini eiusque magnificentiam 
vident. Sermo aptissime inducitur a terra deserta... nam salutem ex tri- 
bulatione orituram et post angustias demum apparituram esse, iam 
saepius propheta innuit; porro tali mutatione facta salus declaratur 
eximio modo tamquam opus Dei summa liberalitate Dei sine ullo homi- 
num merito effectum ; dein terra deserta in paradisum mutata optime 
delineat, quomodo salus et beatitudo messianica in mundum adspecta- 
bilem redundatura sit (cf. 14, 6. Rom. 8, 19 seq.). Iam ad singula. Illi 
qui diu afflicti erant et oppressi (cf. Mich. 5, 1. Soph. 3, 18 hebr.) miro 
demum modo a Deo recreabuntur et intimis animis laetitiam et 
consolationem Dei percipient (laetabitur deserta) et quod sentiunt, in 
iubilo et exsultatione palam facient (exsultabit) et ad gloriam illam quam 
salus secum affert provehentur ! (florebit). Flos ille in v. 2 laetiora capit 
incrementa magis magisque splendore et ubertate augetur, ex quo nova 
oritur exsultationis et iubili seges ac materia; atque iuremerito ; nam 
quanta sit mutatio effecta, ex eo concluditur, quod desertum illud iam 
Libani gloria et pulchritudine et Carmeli et Saronis cultu nitidissimo sit 
vestitum et exornatum. Tria haec coniuncta amoenitatem summam et 
elegantiam depingunt quae in montibus, silvis, campis deprehendi et 
cogitari possit. Tantus vero splendor effusus est, quia Dominus gloriam 
suam illis exhibet cernendam et admirandam. Sed ubi gloria Dei 
illucescit, ibi omnia in similem gloriam et splendorem immutari quis 
mirabitur (cf. Hab. 3, 3) ! 


1. Vox noszn a Delitzsch, Prolegg. p. 81 explicatur de calamo v. g. floris (Blumenstengel) ; 
sed vocem alii accipiunt de colchico autumnali (Herbstzeitlose), qui flos cum aestivi calores 
pertransierint repente enascitur; quare. eo flore repentina illa et laetissima mutatio optime 
delineatur ; cf. Sehegg, bibl. Archaeologie (ed. Wirthmüller, p. 201); cf. Cant. 2, 1. Alii 
explicant rosam, alii lilium, alii narcissum, crocum. 

In tanta autem gloriae Dei manifestatione et in tanta salutis magnitu- 
dine quid magis aequum esse potest, quam ut omnes omni ignavia ac 
pusillanimitate abiecta ad summam fiduciam et alacritatem fidei et spei 
assurgant animosque induant omni trepidatione vel timore altiores? Un- 
de v. 3 « confortate manus dissolutas et genua debilia roborate; v. 4 
dicite pusillanimis : confortamini et nolite timere; ecce Deus vester ul- 
tionem adducet retributionis ; Deus ipse veniet et salvabit nos » ! — ad- 
hortatur eos qui ipsi fide ac fiducia in Deum freti calamitates imminentes 
exspectant, ut eandem fiduciam aliis quoque indere satagant, ut scil. ex 
oraculis datis documenta promentes confortent timidos, ignavis addant 
animos, infirmis robur suppeditent. Tota autem ratio consolationis ver- 
titur in Dei ope promissa : Deus vester venit ad. ultionem, retributio- 
nem (hebr.) vel ut alii iungunt : ecce Deus vester, ultio venit, retribu- 
lio Dei ; ipse venit et salvat vos (cf. Malv. II. Rol.) ; retributio Dei est 
talis qualem Deus reddere solet, quae Deo sit digna ; unde nomen Dei 
saepius ad auxesin additur, ergo retributio magna et copiosa (Malv.). 
Ipse venit cf. 28, 91; 29, 6; 30, 9'1 ecce nomen Domini venit de lon- 
ginquo ; 31, 4; 32, 15; 33, 9. 10. 22. Duo asseruntur : clades inimico- 
rum et salus populo largienda, uti in antecedentibus post deiectionem 
hostium feliciorem fore populi reipublicaeque conditionem saepius est 
explicatum. 

Haec salus et divinae benedictionis abundantia quae in illa rerum 
redintegratione futura sit, ad consolationem et confortationem  pul- 
cherrime illustratur v. 8 « tune aperientur oculi caecorum et aures 
surdorum patebunt ;.v. 6 tunc saliet sicut cervus claudus et aperta erit 
lingua mutorum, quia scissae sunt in deserto aquae et torrentes in soli- 
tudine » ; — conditioni priori 29, 10 descriptae opponitur redinte- 
gratio. Copia et ubertas salutis ita describitur, ut quaecumque adsunt 
mala, ea auferri et sanari dicantur egregie. Ratio affertur tam subitae con- 
versionis et tantae felicitatis, quia in terra olim deserta et arida iam. 
aquae prorumpunt abundantissimae i. e. « quia adest fecunditas divini- 
tus data, cuius umbra sunt et symbolum aquae large et iugiter manan- 
tes » (Sanct.), Deus theocratiae novas contulit gratias eamque ita in me- 
lius additis subsidiis mutavit, ac si regioni aridae larga aquarum fluenta 
concedereatur. Ergo regenerationem quandam et innovationem addito 
lareo auxiliorum divinorum fonte datum iri innuitur. Atque quemad- 
modum maledictio Dei cap. 34 adumbrata est malis illatis, ita conse- 
quens est, ut benedictio delineetur malis ablatis et sanatis. Porro sicuti 
propter peccata hominum revera saepe corporalia mala ipsis hominibus 
eveniunt et ipsa quoque terra vastatione et sterilitate affligitur, ita con- 
sentaneum est, ut salus illa ac rerum felicissima redintegratio etiam in 

ablatione illorum malorum ostendatur ac declaretur. Unde hac conside- 
ratione facta iam quasi a priore et ex analogia concludere licet, quando 
salus illa, cuius summa in regno messianico continetur, apparitura sit, 
ad eius praesentiam et excellentiam declarandam etiam fore, ut virtus 
quaedam exhibeatur divina qua corporalia mala revera sanentur. Atque 
revera Christus Dominus ut demonstraret se esse Messiam 1. e. verae 
salutis a Deo toties promissae auctorem ac largitorem, ad talia miracula 
provocavit : caeci vident, claudi ambulant, surdi audiunt (Matth. 11, 
5), quemadmodum S. Matthaeus ex eiusmodi miraculis a Iesu Nazareno 
patratis concludendum esse docet eum esse verae expiationis et cum Deo 
reconciliationis effectorem ( cf. Matth. 8, 4'1 et ad Is. 53, 4). Adde quod 
saepius iam animadversum est, prophetam feliciorem illam rerum condi- 
tionem post cladem assyriacam ita exhibere solere, ut in tempore illo 
minime sistatur, verum salutis perfectae i. e. messianicae periodus de- 
scribatur. Fit enim et conceditur liberatio propter Emmanuel (cf. 8, 9. 
10), ergo satis prope adiacet, ut propter internum rerum causarumque 
nexum propheta in salute describenda minime in primis quasi eius ini- 
tiis atque in praevia eius praeparatione se contineat, sed ad salutis illius 
perfectionem ac sublimitatem (qualis in periodo messianica exspectatur) 
describendam mente prophetica se convertat. 


Ita vaticinium hoc concipi posse censeo ; atque ea ratione et nexum respici 
censeo cum antecedentibus et cum clade assyriaca et consolatione contribulium, 
ad quam efficiendam [saias semper et ubique tendit, et modum declarari puto 
quo gressus fit ad tempus messianicum et ad miracula messianica. Ea consi- 
deratione variae quoque interpretum explicationes inter se conciliantur et ad 
unam quandam acceptionem rediguntur. Sunt enim qui verba illa sensu spiri- 
tuali explicent : oculi coelestia contuebuntur opesque divinas ab humana intelli- 
gentia remotas inspicient; aures continuo salutarem disciplinam suscipient 
divinisque iussis obtemperabunt ; qui antea ad iustitiae opus moliendum se loco 
movere non poterat, iam summa celeritate virtutis eximiae cursum conficiet : 
lingua libere et expedite mysteria salutis enuntiabit deque rebus laudibusque 
divinis mira facundia et ubertate disseret (Osor. sim. Euseb. Barh. Sanc.). 
Atque hane explicationem « probant quae statim sequuntur, quae in eandem 
figuram videntur accipienda ; neque enim scissae sunt in deserto aquae, neque 
ortus viror calami in ferarum cubilibus » (Sanct.). Haec quidem vera sunt ; at 
viam non oceludunt qua demum deductione quadam ostenditur utrumque sensum 
cohaerere, Alii utroque modo verba interpretantur ; impletum esse ad literam 
signorum magnitudine quae Christus patraverit, « tamen quotidie expletur in 
gentibus, quando qui prius caeci erant veritatis lumen aspiciunt » (S. Hier. 
sim. Cyr. Haimo, Mald. Pin. Sasb. For. Men. Gord.). Alii quid proprie intel- 
ligendum sit, in medio relinquunt : « sunt metaphoricae locutiones si referantur 

ad tempus post destructionem Assyriorum, ut intelligantur spirituales defectus ; 
vel ad literam, si referantur ad Christi adventum » S. Thom. et sim. iam 
S. Ephr. Alii denique solum agnoscunt vaticinium de Christo; ita Mar. Tir. 
Calm. Verum quomodo immediate ad Messiam sermo transferatur, nemo explicat. 
Multo melius Lap. rem concipit, verba esse intelligenda de iis qui antea caeci 
iam illuminentur luce et splendore veritatis, et huius rei symbolo Christum 
multos caecos, surdos.. corporaliter illuminasse et curasse. Sensus igitur pro- 
prius est descriptio salutis a Domino concedendae ; haec autem ita fit, ut ex rerum 
natura omnia mala auferri terramque summa fertilitate donari asseratur. Talis 
autem descriptionis modus apte adhibetur, quia ad rem spiritualem sensibus 
subiiciendam aptus est et quia revera ipsa creatura demum in revelatione gloriae 
filiorum Dei etiam gloria ornabitur (cf. Rom. 8, 21). Haec si perpenderis, facile 
quoque respondebis ad id quod Sanct. movet ad tuendam solam acceptionem 
spiritualem. — Promittit Deux seipsum venturum et salvaturum. Egregie id 
completum est et quam maxime ad literam in mysterio Incarnationis. Unde 
aliqui e SS. Patribus ex hoc quoque loco Divinitatem Christi probant. At cum 
locutio illa sit ad auxilium divinum declarandum usitata et similia saepe occur- 
rant (cf. 30, 27; 31, 4; 33, 10. 22), prophetam de Messia cogitasse et verba illa 
eo sensu fore implenda intellexisse, nemo iuremerito asserere poterit. Sed si 
dixeris peculiari providentia et nutu Spiritus Sancti, auctoris praecipui s. Scrip- 
turarum, verba ea selecta esse, quae quam optime Deum in carne venturum et 
salvaturum designarent et ea demum. explicatione haberi plenum ac plenis- 
simum sensum eum quem intenderit Spiritus Sanctus, nullus refragabor. 


Accommodate ad priora salus ulterius in rerum felicissima mutatione 
et pulchritudine depingitur v. 7 « et quae erat arida erit in stagnum et 
'sitiens in fontes aquarum ; in cubilibus àv quibus prius dracones habi- 
tabant, orietur viror calami et iunci » ; — hebr. 239 veteres explicant 
aridam terram, &vuSez» LXX ; recentiorcs peculiarem notionem ex ara- 
bico petentes interpretantur de rein desertis Arabiae, in Aegypto et 
alibi observata quae in eo cernitur ut propter singularem vaporum com- 
motionem desertum totum vel eius pars aequoris lacuumve speciem ita 
referat, ut vel peritissimi viatores nonnunquam fallantur (cf. Ges. Ros. 
et recentiores). Unde hac explicatione admissa vates dicit: desertum 
aquae speciem referens commutabitur in veram aquam i.e. quae antea 
fallacia erant auferentur, pro eis vera bona concedentur; iam nulla 
deceptio, nemo iam mendacibus bonis inhaerebit; ea quae antea gratia- 
rum fluentis cárebant, iis iam abundabunt ; ferarum cubilia, antra, loca 
ergo horrida, obscura iam amoenitate et cultu florebunt. Salus ergo 
depingitur sublimis, in tantum superans priorem conditionem, in quan- 
ium prae arida regione praestat campus irriguus ac feris De z"n 
quam vocem recentiores canem ferum vel canem aureum interpretantur, 
cf. 13, 22 et ad Iob 30, 29. 

Aderit sanctitas, pax, securitas v. 8 « et erit ibi semita et via, et via 
sancta vocabitur ; non. transibit per eam, pollutus et haec erit vobis 
directa via, ita ut stulti non. errent. per eam ; v. 9 non. erit. ibi leo et 
mala bestia non ascendet per eam nec invenietur ibi et ambulabunt qui 
liberati fuerint » ; — desertum ea quoque ratione suum exuit horro- 
rem, quia ibi est via sancta, in qua solum sancti incedunt ; ablata est 
enim iudicio Dei iniquitas (cf. 32, 1 seq. 29, 19. 23 ; 30, 21 seq. 31, 
7), atque via illa adeo plana est et conspicua, ut ne stulti quidem pos- 
sint errare, Clarissime ergo et modo facillimo cunctis proponitur quae 
sit via salutis, atque si volunt, sine ullo erroris periculo semitam illam 
terere possunt. Praeterea adest v. 9 summa securitas ; in ea via si se 
contineant, nihil erit timendum a bestiis deserticolis ; ad eam enim 
viam non accedent, ibi nullae insidiae. In tali via incedentes cernit vates 
redemptos, liberatos. Salus igitur tamquam redemptio, tamquam revin- 
dicatio exhibetur qua Deus suos sibi vindicat, suos liberat. Haec salutis 
notio in altera parte a cap. 40 et deinceps quam maxime explicatur ; 
eam tamen propheta hoc iam loco clare indicat. Neque mirum. Nam 
cum priorem conditionem tristem symbolo deserti exprimeret et larga 
benedictionis divinae fluenta aquis compararet quae in deserto subito vi 
divina protruderentur (v. 6), quid propius adiacebat quam ut liberatio 
ex Aegypto iis vocibus in memoriam revocaretur ? et ut salus illa, per 
quam populus etiam ab oppressione hostili liberaretur et ex servitute 
redimeretur, eodem appellaretur nomine redemptionis ? Adde quod 
Isaias iam ante calamitatem assyriacam id sane cognitum habuit, quod 
iam Osee de exsilio et reditu ex exsilio vaticinatus erat (cf. Os. 2, 14; 
3, 4. 3). Ergo minime mirum erit, si salutem symbolo reditus in Sion 
proponit. 

Salus haec demum sempiterno gaudio continetur ; dum regio hostilis . 
perpetuo incendio et vastitate affligitur eiusque incolae et principes 
erunt in nihilum (34, 12), Sion stabit et cives eius in. aeternum laeta- 
buntur; en, oppositio adest omni parte absoluta ; quare salutis descriptio 
optime concluditur v. 10 « et. redempti a. Domino convertentur et 
venient in Sion cum. laude, et laetitia sempiterna super caput eorum ; 
gaudium et laetitiam obtinebunt et fugiet dolor et gemitus » ; — cf. 51, 
11. Ecce talis est merces eorum qui Domino se totos dederint. Hac 
adhortatione propheta praeparationi qua animos ad calamitatem assyria- 
cam subeundam erudiebat finem imponit eumque praeclarum. Ostendit 
enim ultimum ac felicissimum terminum ad quem Deus eos adducturus 
est. Et cum hanc salutem exhibeat divino consilio intime iunctam eum 
Sion, valentissimum simul proponit pignus quo omnes intelligant Deum 
urbem hanc non traditurum esse hostibus. Uti ergo in Edom hostes Dei 

summae miseriae perpetuo mancipantur, ita cives Sion, amici Dei ac 
familiares, aeterna laetitia et gloria fruuntur. Proponit itaque Isaias 
civibus suis utrumque, atque ut alterutrum eligant, ipsis rebus mox 
adigentur scil. ut reipsa manifestent, utrum cum Dei adversariis partem 
habere velint, an mente theocratica imbuti Deoque soli confisi partes 
illas amplectantur quas propheta tot sermonibus commendaverat. Iam 
qualem fruetum tulerint, sequenti narratione declaratur. 


Sectio tertia : narratio de calamitate assyriaca. Cap. 36-31. 


Cum invasio assyriaca iam a cap. 7 et deinceps et iterum a cap. 98 
et seq. sit praedicta atque tot. vaticinia de ea sint edita, facile intelligi- 
tur, cur de re tanti momenti ipse propheta commentarium quoque histo- 
ricum libro suo additum voluerit. Postquam igitur in antecedentibus 
propositam est, qua ratione haec calamitas culpa Achaz regis sit inducta 
(cap. 7) et quomodo Isaias omnes intenderit nervos ut vetere illa infi- 
delitatis culpa expiata omnes vera fide Deo adhaerentes ab eo opem 
unice'sperarent (cap. 28 seq.), apte narratio attexitur de ipso illo 
eventu, in qua revera ostenditur, quales angustiae illam regis Achaz 
culpam consecutae sint et qua demum fide et constantia superatae fue- 
rint. Spectat haec narratio quam maxime ad libri prophetici argumen- 
tum ; in ipso statim exordio res ita proponitur ut ad narrationem 71, 3 pro- 
positam hunc commentarium referri omnino appareat ; ipsa autem rerum 
expositio eum in modum fit, ut comparatione instituta cum eiusdem rei 
relatione 4 Reg. 18, 13 seq. ea omittantur quae non immediate ad ulti- 
mum totius expeditionis assyriacae eventum spectant. Hunc enim solum 
prophetam ob oculos habere et ad hunc omnia dirigi in ipsis oraculis 
facile animadvertitur. Cum igitur in narratione adnexa idem observe- 
tur, iuremerito concludi oportet narrationem ab ipso propheta suo scopo 
esse accommodgatam. Id vero eo facilius tibi persuaseris, si mente reco- 
lueris Isaiam res gestas literis et memoriae tradidisse saepius; habes 
narrationes oraculis insertas cap. 7, cap. 8, cap. 90; scripsit Isaias 
res gestas Oziae regis (2 Par. 26, 92) et quod pro re nostra gravissimuni 
est testimonium, de Ezechia et beneficiis ei divinitus praestitis scriptum 
esse in visione Isaiae filii Amos prophetae, totidem verbis asseritur in 
9 Par. 32, 39 ; iam liber noster propheticus vis?o Isaiae filii Amos est 
inscriptus ; quare vix dubium esse poterit, narrationem hane iam ab 
auctore Paralipomenon prophetae Isaiae esse attributam ; si autem hoc, 
iam nulla adest ratio eam alteri adscribendi. 

Isaras I — 38. 

Immerito igitur hanc narrationem ab Isaia esse profectam negatur. Quae ad 
eam sententiam stabiliendam afferuntur, opinionibus praeiudicatis innituntur. 
Sunt enim haec : 4? quae 37, 36 et 38, 8 narrantur, mythica sunt et fabulosa ; 
non talia, sed res prouti gestae sunt, refert Isaias ; 2" cum ea quae 37, 7 et 38, 5 
praedicuntur adeo determinate et accurate praedicantur, oracula esse noscuntur 
post eventum conficta; 3? cum [saias probabiliter iam non esset inter vivos, 
quando Sennacherib est trucidatus, eius mortem narrare non potuit. Verum 
hisce rationes supra allatae nullo modo robore suo destituuntur. Quae enim 
primo et altero loco obiiciuntur si valerent, iam non solummodo haec narratio, 
sed omnes libri prophetarum inter figmenta et libros fraudulenter ab aliis con- 
fietos reiicerenlur oporteret. Nam si eo ipso quia miraculum vel vaticinium 
determinatum narratur, liber spurius esse cognoscitur, iam actum est de libris 
sacris omnibus etiam iis quos ipsi rationalistae repudiare non audent, actum est 
de multis testimoniis historicis omni exceptione firmioribus. Quod tertio loco 
dieitur, vi probandi caret ; si enim Isaias eo tempore iam e vivis excesserat (de 
qua re vide infra ad 31, 98) nihil narrationi derogatur, etsi versum illum unum 
37, 38 ab alio additum esse dicamus ad narrationem absolvendam et ad id cou- 
firmandum quod ultimo loco ipse Isaias dixerit, Sennacherib habitasse in Ni- 
nive i. e. ibi ita mansisse ut iam ulterius Iudaeam non infestaverit. — Rem alio 
parumper modo Naeg. concipit, Isaiam seripsisse quidem de eventibus in cap. 
30-39 relatis ; at quae in nostro libro Isaiae legamus, esse quidem addita suasore 
ipso propheta, at descripta et ex alio Isaiae libro historico digesta ab alio 
quodam. Sed haec subtiliora sunt et sine ullo fundamento asseruntur. Neque 
enim verum est quod vult Naeg. aliqua in ea narratione non ad mentem ct 
sensum Isaiae efferri. 

Cum 4 Reg. 18, 13 et seq. de iisdem rebus eodem fere modo narratio legatur, 
quaestio orta est, quae narratio et uter textus sit prior. Si Isaias narrationem in 
libro vaticiniorum exstantem composuit, dubium esse nequit, quin haec prior 
sit et quin qui librum Regum composuit eo textu usus sit. Sed quia aliqua 
refert quae apud [saiam non leguntur, praeter Isaiam alios fontes adhibuisse 
censendus est. Alii, uti aeg. textum antiquiorem eum esse volunt qui in libro 
Itegum habeatur, ex quo demum omissionibus et correctionibus adhibitis textus 
libriIsaiae ortus sit. Neque id tamen congruis rationibus probatur. Nam etsi 
textus in libro Isaiae brevior sit in locis compluribus (36, 9. 6. 7. 11. 19. 43. 
14. 11; 31, 4. 11. 21. 25 ; 39, 2), minime sequitur pauca haec verba consulto 
ex textu priore fuisse omissa, cum eadem probabilitate fieri potuerit, ut textus 
[aiae a scriptore posteriore fuerit aüditamentis auctus. Ita 936, 9 solus nominatur 
Rabsaces, inlibro Regum duo alii Thartan et Rabsaris; eadem probabilitate qua tu 
dicis textum Isaiae esseabbreviationeortum ex libris Regum, egoaffirmare possum 
textum Isaiae esse ab auctore posteriore ex alio fonte ditatum et auctum et accu- 
ratius expolitum. Quid vero sibi velit quod Naeg. afferat ut ostendat textum libr. 
Hegum esse priorem, in libr. Reg. 18, 91 scribi nn, id vero omitti Is. 36, 6, 
plane non video; neque assequor, cur textus Is. 30, 41 qui omittat filium 
ileleiae addere ad Eliacim iunior esse debeat altero qui id addat; poteris enim 

dicere illum qui addiderit voluisse textum breviorem reddere clariorem voce 
addita ; idem valet de ls. 36, 7 et 4 Reg. 18, 22; ibi enim legimus : coram 
altari isto adorabitis ! hic autem additur in Ierusalem ; additamentum hoc. non 
est necessarium apud [saiam vel generatim apud eum qui scripsit repu- 
blica adhue stante, poterat autem esse. utile ad omne dubium Summovendum 
apud scriptorem posteriorem ; ergo potius textus libr. Reg. est iunior. Porro 
4 Reg. 28, 271 scribitur : respondit eis Rabsaces, et Is. 36, 12 solum : respondit 
Rabsaces (in textu hebr.) : ingens sane discrimen, ex quo coneludas uter textus 
sit iunior ! Aliis in locis totum discrimen in eo consistit, quod v. g. dicatur: 
audile verba regis magni (Is. 36, i3) etaltero in libro : audite verbum regis 
magni etc. vel : non poterit vos liberare (Is. 36, 14) et: non poterit vos liberare 
de manu eius (mea ?) 4 Reg. 18, 29. Überior est textus 4 Reg. 18, 32 quam 
Is. 38, 47:ibi enim terra quam promittit Assyrius magis ad delectationem 
describitur, cum addatur : terram olivarum et olei ae mellis, et vivetis et non 
moriemini ; nolite audire Ezechiam, quia decipit vos ; apud [saiam statim 
pergitur : ne decipiat vos. Sed nonne illud additamentum potius glossema 
sapit ex aliis Scripturae locis hic assutum? vel quomodo ostendes id apud 
lsaiam ex textu priore fuisse omissum neque aliter rem concipi posse? 

Haec exempla sufficiant, ut ostendatur minime posse probari textum apud 
Isaiam esse ex libro Reguin abbreviatione ortum. Id potius dieendum erit, auc- 
torem libr. Regum narrationem suam hausisse ex Isaia et ex aliis etiam fontibus. 
Sunt qui velint [saiam et auctorem libr. Regum ex fonte communi rem depromp- 
sisse ; sed cur Isaias ad res describendas quarum ipse maxima pars fuerit, 
quas oculis viderit vel ab illis ipsis qui interfuerint audierit, alio quodam fonte 
et literarum monumento indiguerit, equidem plane me assequi non posse 
ingenue fateor. à 


Anc. — Sennacherib, rex Assyriorum, civitatibus Iuda plurimis expu- 
gnatis mittit de Lachis Rabsacen in lerusalem, qui legatos Ezechiae 
superbe alloquitur, iisque exprobrat quantopere sint omni auxilio et 
humano et divino destituti; immo Assyrios Domino iubente expeditionem 
bellicam suscepisse (36, 1-10). Et cum legati monerent, ne loqueretur 
iudaice propter populum, Rabsaces eos irridet et ad populum convertens 
sermonem omnino eos ab obedientia et fiducia regi et Deo praestanda 
avertere studet additis promissionibus si se subiecerint Assyriis, et 
omnino negat fieri posse ut iis resistant (36, 11-20). Nemo tamen ei re- 
spondet. Legati rem nuntiant Ezechiae regi lugentes qui et ipse maximi 
luctus signa edit et principes quosdam ad Isaiam mittit. deprecans, ut 
pro afflicta republica órationem fundat; quibus Isaias verbis Domini. 

- opem promittit (36, 21-37, 1). Cum autem Sennacherib audisset Thara- 
cam regem Aethiopiae cum exercitu appropinquare, denuo mittit nuntios 
eum epistola postulans deditionem urbis et potentiam iactans Assyrio- 
rum, cui nemo deorum aliorum potuerit resistere (31, 8-13). Ezechias 

autem blasphemas has literas expandit coram Domino et deprecatione : 
humillima et plena fide et fiducia opem Dei efflagitat (37, 14-90). 
Isaias nomine Dei orationem esse exauditam ei annuntiat simulque ora- 
culo magnifico et arrogantiam superbiamque Assyriorum exagitat et 
explodit et regi certissimam opem Dei et protectionem urbis declarat 
(81, 21-33). Atque revera per angelum Domini centum octoginta quin- 
que millia Assyriorum occiduntur ; Sennacherib re infecta Niniven rever- 
titur; Iudaeos iam non infestat, sed a filiis suis occiditur (31, 36-38). 


4) Oratio Rabsacis ad legatos Ezechiae 36, 4-10. 

v. 4 « Et factum est in quartodecimo anno regis Ezechiae ascendit: 
Sennacherib rex Assyriorum super omnes civitates Tuda munitas et 
cepil eas » ; — paucis verbis propheta multum complectitur. Uti. 
Sennacherib nobis refert, captae sunt quadraginta sex urbes munitae, 
castella innumerabilia et oppida et plus quam ducenta millia hominum 
cum ingenti praeda in captivitatem abducta. Ea igitur expeditione 
abunde omnia impleta sunt quae Isaias de inundatione assyriaca et 
ingenti tribulatione praedixerat (cf. 1, 11 seq.; 8, 8. 21. 22; 10, 24. 98 
seq.) et impiis ac contumacibus minatus erat (cf. 28, 13 seq. 29, 4 seq. 
30, 3 seq. 32, 9 seq.). Ergo maxima afflictione et homines oppressi 
sunt et terra horrenda vastatione deturpata. — Hanc expeditionem 
Sennacherib regis factam esse circa annum 700 a. Ch. certum est et 
hodie ab omnibus conceditur. Illam factam esse post morbum et sana- 
tionem Ezechiae de quibus narratur cap. 38 pariter certum est. Nam 
eo tempore simul cum sanatione ei promittittur : « de manu regis Assy- 
riorum eruam te et civitatem istam et protegam te »; quaé verba quo- 
modo impleta sint, in narratione cap. 36. 37 refertur. Deinde post mor- 
bum legatis regis Babylonis ostendit thesauros suos auri et argenti etc. 
(39, 2); id faetum esse ante expeditionem assyriacam constat ex 4 
Reg. 18, 14-16; nam Sennacherib invadenti terram dederat « omne 
argentum quod repertum fuerat in domo Domini et in thesauris regis » 
immo et « valvas templi Domini et laminas auri confregit et dedit eas 
regi Assyriorum »; quomodo ergo post tale tributum solutum legatis 
regis Dabylonis potuisset ostendere « omnia quae in domo eius erant et 
quae thesaurizaverunt patres eius usque in diem hanc » (cf. 39, 6)? Ergo 
.certum est id evenisse ante invasionem assyriacam. Cur autem ordo 
capitum non ex ratione temporis sit adornatus apud Isaiam, facile patet. 
Calamitas enim | assyriaca arcte adnectitur ad antecedentia, dum reli- 
qua duo capita 38-39 viam sternant ad alteram vaticiniorum partem. 
Porro Ezechiae aegrotanti promittitur fore ut quindecim anni vitae 

addantur; regnavit autem per annos viginti novem (4 Reg. 48, 2. 9 
Par. 29, 1). Igitur morbum eius incidisse in annum regni eius decimum 
quartum pariter certum est. Quareinde iam maxime redditur probabile, 
eundem annum adscriptum expeditioni Sennacherib esse ad mendum 
aliquod referendum. Id certum efficitur ex eo quod expeditio illa non 
contigit ante an. '101 a. Ch. 


Qua ratione mendum hoc ortum sit, non constat neque multum interest. For- 
tasse decimus quartus annus praefixus erat narrationi de morbo Ezechiae et ex 
eo loco per errorem alteri narrationi est adscriptus ; vel forte hae duae narra- 
liones olim exstabant in libro Regum ex ordine temporis descriptae, ita ut 18, 
18 decimus quartus annus rite suum occuparet locum ; dein fieri potuit, ut 
propter ordinem quem secutus est Isaias etiam series in libro Reg. mutaretur 
nota temporis relicta, quae deinde ex libro Heg. etiam in librum irrepserit 
Isaiae. Forte etiam (quod suspicatur Naeg.) haec narratio de Sennacherib ex 
ordine temporis olim in libro Regum descripta ita priori erat adiuncta : decimo 
quarto anno (scil. post Ezechiae morbum) venit Sennacherib; unde transposi- 
tione narrationum faeta ille annus iam non a morbo et sanatione computabatur 
a librariis, sed a regno Ezechiae inito, id quod mox explicite quoque adseriptunm 
est. — Alii in numero hoc mendum librariorum subesse censent, ita ut pro 14 
olim scriptum fuerit 24 (? ergo Bàw?y pro mas. wy ?) vel 27 (ef. Rawlinson, 
Monarchies [I p. 434) vel 299 (Oppert, Sargonides'p. 10; cf. Del.). Alii errorem in 
eo collocant quod annus decimus quartus quo evenerit invasio Sargon regis sit 
adseriptus invasioni Sennacherib (ita Kleinert, Studien und Krit. 1877 p. 171 ; 
Raska, Chronologie der Bibel) ; talem invasionem regis Sargon ex eo concludunt, 
quia Sargon in inscriptione quae a Nimrud nomen habet terram Tuda subiecisse 
dieitur (cf. Sayce, Alte Denkmaeler p. 143. 146), sed, ut Schrader advertit, res 
in ea inscriptione relatas annum regni sextum Sargon regis non excedere viden- 
tur ; quare Schrader censet, nisi forte subsit in inscriptione error, cum nullius 
expeditionis in terram Iudam, sed solum in terram Omri (in Samariam) mentio 
fiat in aliis omnibus inscriptionibus Sargon, illam expeditionem non posse referri 
nisi ad annum Sargon secundum, quo bellum gessit cum Philisthaeis et Aegyp- 
tiis. Verum, si ita est, annus decimus quartus Ezechiae non potest referri ad 
invasionem Sargon regis illam ; de altera autem non fit mentio ; cf. Schrader in 
bibl. Handwoerterb. ed. Riehm, p. 1974. De tota hac quaestione et de variis 
explicandi modis tractatur in Civiltà cattolica, 4885, XII. 10 p. 160. 


Isaias narrationem ad id quod ipse prae ceteris intendit componens 
omissis rebus antea gestis statim properat ad ea quae immediate ante 
ultimum expeditionis eventum contingebant. Ex 4 Reg. 18, 13-16 scil. 
discimus Ezechiam efflagitasse a Sennacherib missis legatis pacem et 
tributum solvisse trecentorum talentorum argenti et triginta talentorum 

auri, de quo tributo Sennacherib quoque inannalibus mentionem facit !, 
verum rem callide ita collocat in serie narrationis, quasi ea subiectione 
expeditio esset cum gloria pro Assyriis ad finem perducta. Sed rex 
Assyriorum ea subiectione et tributi solutione minime contentus ipsius 
urbis lerusalem deditionem postulabat, cui postulationi Ezechias: rex 
non acquievit. Quare rex Assyriorum, qui tum temporis Lachis urbem 
oppugnabat, rem minis conficere voluit; v. 2 « et misit rez. Assyriorum 
Rabsacen de Lachis in lerusalem ad. regem. Ezechiam in manu forti, 
et stetit in, aquaeductu. piscinae superioris in via agri fullonis »; — 
urbem lerusalem sibi tradi exoptat, quia « ad conterendum erit cor eius 
et ad internecionem gentium non paucarum » (Is. 10, 77) ; praeterea cum 
expeditionem moliretur in Aegyptum, urbem adeo bene munitam sine 
suo periculo a tergo exercitus relinquere non potuit ; quare eius maxime 
intererat, ut eam sine longioris oppugnationis dispendio penitus sibi 
subiiceret. Ea de causa Rabsaces mittitur cum manu forti, qui minis et 
promissionibus urbis deditionem extorqueret. Rabsaces nomen est officii 
et ab assyriologis rab-sak dux primarius explicatur; eadem ratione alia 
nomina quae 4 Reg. 18, 17 recensentur munus designant : Thartan et 
Rabsaris, illud imperatorem exercitus, hoc caput eunuchorum designat. 
Regem Assyriorum urbem Lachis oppugnasse et demum expugnasse, 
in monumentis assyriacis et literis et imagine sculpta est expressum ; 
cernitur enim Sennacherib sedens in throno cui spolia Lachis afferuntur 
et addita est inscriptio eadem referens eum sedisse in throno sublimi 
et recepisse spolia urbis Lachis (cf. Schrader, Vigourouz l|. c.). Urbs 
hodie vocatur Um Lakis; in regione meridionali Iudaeae sita erat non 
longe a finibus Philisthinorum in via quae ab Eleutheropoli Gazam versus 
ducit. Consulto effertur Rabsacen eodem in loco constitisse et minas et 
blasphemias iaetasse, quo Achaz a Domino per prophetam admonitus 
opem oblatam repudiarat auxilio divinitus promisso praeferens subsi- 
dium et opem Assyriorum (1, 3). Ita enim ad oculum demonstratur, 
c«uantae demum fuerit perniciei implorasse auxilium alienigenarum. 
Manus mittitur fortis, ut pondus accedat et auctoritas postulationi 
Rabsacis, qui tamen solius legati vel internuntii partes agit sive prohi- 
bitus a rege ne urbem aggrederetur sive non ausus urbem adeo munitam 
impetere. 

Mittitur ad eum legatio ab Ezechia rege; v. 3 « ef egressus est ad 
eum Eliacim filius Helciae qui erat super domwm et Sobna | scriba et 


1. In- inscriptionibus cuneiformibus leguntur triginta talenta auri et octingenta talenta 
argenti ; quod discrimen ex varia ponderum apud Assyrios Babyloniosque ratione explicant. 

loahe filius Asaph a commentariis »; — Eliacim regiam domum admi- 
nistrabat ; de locutione vide ad 92, 13; scriba in aula regia is dicebatur 
qui regi erat ab epistolis, qui mandata et edicta regia literis consignavit, 
sed eodem nomine etiam tribunus militum (exercitui conscribendo prae- 
fectus ?) vel dux appellabatur (cf. 4 Reg. 95, 19. 2 Par. 26, 41. Iud. 
9, 14 hebr.); « commentariis ita vertit S. Hier. hebr. v2v2, LXX 
üxcpvquxTeypágos ; idem Chald. exprimere videtur : praepositus me- 
moriis vel memorabilibus (cf. Levy, Chald. Woerterb. I p. 176), unde 
plerique explicant vocem de cancellario, historiographo, annalibus regiis 
praefecto, cuius fuerit res gestas regis et historiam imperii conscribere 
et ad quem verba dierum etc. referunt. Vox de se eum dicit qui alium 
memorem facit, alii aliquid in memoriam revocat, quare proprie regis 
consiliarium designare videtur, qui regem de agendis admoneat ; unde 
aliqui hac significatione contenti priorem illam in quaestionem vocant ; 
de utraque sententia vide quae disputant de Hwmmelauer, Comment. 
in libr. Samuel p. 334 et Cornely, Introd. II, 4 p. 296. Ezechias prae- 
cipuos regni ministros suosque familiares ad Rabsacen ablegavit. 

Eos Rabsaces terrere studet v. 4 « et dixit ad eos Rabsaces : dicite 

zechiae : haec dicit rex magnus, rez Assyriorum : quae est ista fidu- 
cia qua confidis ? v. 8 aut quo consilio vel fortitudine rebellare dis- 
ponis ? super quem habes fiduciam, quia recessisti a me » ? — cum con- 
temptu loquitur de Ezechia quem sine ulla honoris regii significatione 
nominat, dum Assyrium magnificis titulis honorat (cf. S. Cyr. h. 1. et 
Theod. ad 3'1, 1). Ceterum rez magnis (sarru rabu) saepissime in in- 
scriptionibus quoque legitur tamquam titulus regum vix non perpetuus ; 
alii enim reges eis erant subditi et qui nomine et auctoritate eorum 
provinciis praeerant, etiam quandoque regio nomine appellabantur ; 
cf. 10, 9. Ez. 26, 1 rex regum ; Dan. 2, 371. In hebr. v. 5 dico! : solum 
verba labiorum consilium et fortitudo ad bellum i. e. tota tua ad bellum 
fortitudo et tota sapientia nihil est nisi inanis verborum sonus ; consilio 
utique et fortitudine opus esse ad bellum, verum, ex iis nihil adesse 
penes Ezechiam, nisi solum verba vacua ; vel totum apparatum bellicum 
omnemque sapientiam prudentiamque ad bellum gerendum quae adsit 
Ezechiae, tamquam nihil esse contemnendum. Ipsum. igitur Ezechiam 
nulla prorsus re valere ; iam addit ei neque opem aliam humanam neque 


1. 4 Reg. 18, 20 habetur in hebr. diristi solum verbum labiorum consilium et robur ad 
bellum, id quod poterit explicari : si cousilium et robur tibi adesse dixeris, solum verba 
inania protulisti; vel tu habes solum verba, sed ad bellum opus cst sapientia ct robore. 
Sed locutio esset fere aenigmatica ; lectio apud Is. omnino praestat. 

(v. 1.) divinam praesto fore : v. 6 « ecce confidis super baculum arun- 
dineum confractum istum, super Aegyptum ; cui si innizus fuerit homo, 
intrabit in manwum eius et perforabit eam ; sic Pharao rex Aegypti om- 
nibus qui confidunt in eo » ; — nota, quantopere Assyrius omnes prae 
se contemnat. Symbolum Aegypti ex calamo vel arundine petit, re apud 
Nilum eiusque alveos ac paludes frequentissima ; cf. 30, 5-1; 31, 1.2. 
Ez. 99, 6. Asserit eos iri desertum ab Aegyptiis et magno damno af- 
fectum ; rebellione enim et foedere inito iram eos incurrere maximam 
regis Assyriorum. Novit igitur tale foedus a magna Iudaeorum parte 
esse initum eosque irridet. 

Neque opem divinam posse iure sperari homo deorum cultui deditus 
ex eo concludit, quia deletis altaribus et excelsis Ezechias cultum divinum 
maxime imminuisset iramque divinam incurrisset v. | « quod si re- 
sponderis mihi : in Domino Deonostro confidimus, nonne ipse est cuius 
abstulit Ezechias excelsa et altaria et dixit Iudae et lerusalem : coram 
altari isto adorabitis »? — 1..e. in lerusalem, uti additur 4 Reg. 18, 
99; adorare i. e. sacrificium offerre, id quod praecipuus adorationis et 
latriae cultus est. Ezechias legem de uno loco sacro ad offerenda sacri- 
ficia iterum in opus deducebat (cf. 4 Reg. 18, 4. 2 Par. 29, 18 etc.); id 
quod non contra Deum sed pro Deo fecerat (S. Hier.). Neque improba- 
bile est, quod censet Theod. : « malitiose ac subdole non statim eru- 
pit in blasphemiam, sed contra pium regem accusationem orsus est a 
;plerisque illius subditis non abhorrentem ; multi enim licenter sacrifi- 
;eare volebant » ; ergo qui male contenti erant de rege morum reformatore 
'et vindice licentiae, eos in suas pertrahere partes aggreditur (sim. 
For.). Impotentia demonstrata ad irrisionem sermonem deflectit v. 8 « et 
nunc trade te domino meo regi Assyriorum et dabo tibi duo millia equo- 
rum nec poteris ex te praebere ascensores eorum »! — Assyrii equitatu 
valebant (cf. 5, 28), quo Iudaei potissimum carebant (31, 1). Cum igitur, 
uti Rabsaces subsannat, Ezechias ne duo quidem millia militum habeat 
inre equestri exercitatorum !, iam a quovis duce vel tribuno militum 
Assyriorum, nedum ab ipso rege eiusque exercitu, facili negotio penitus 
devincetur v. 9 « et quomodo sustinebis faciem iudicis unius loci ez 
servis domini mei minoribus »? — de voce nn2 dux, satrapes vide 
quae notavi ad Agg. 1, 4 (Proph. min. II p. 1775. 176); faciem susti* 
nere idem est ac pugnam inire vel impetum reprimere; hebr. proprie 
avertere faciem i. e. avertere, repellere unum praefectum. 


1. Sensus textus hebr. potius esse videtur : fac sponsionem cum domino moo, ut si tibi 
dederit duo millia equorum, tu totidem equites sistas (cf. For. Ros. Del. Bred. Rohl.). 


Is. 36, 10-11 601 


Sed ne forte de equitatu Aegyptiorum cogitatio subrepat et de auxilio 
efficaci, pergit : « quodsi confidis in Aegypto, in quadrigis et in. equi- 
tibus, v. 40 et nunc numquid sine Domino ascendi ad terram istam, ut 
disperderem eam? Dominus dixit ad me : ascende super terram istam et 
disperde eam »! — sermo sat callidus neque sine specie vera; arguit ex 
successu : num si Iahve Deus vester non mihi faveret, tot clades 
inferre, tot iam urbes munitas capere potuissem? Atque revera Assur 
virga furoris mei (10, 5). Apposite scribit S. Hier. : « est argumen- 
tum : certe sine Domini voluntate huc venire non poteram ; cum autem 
venerim et multas ceperim civitates, manifestum est me eius voluntate 
venisse » (sim. S. Cyr. Procop.). Quam rem ut quam maxime ad ani- 
mos terrore ac desperatione obruendos efferat, statim oraculum et man- 
datum Domini fingit : JaAwe dixit ad me etc. Sunt quidem qui censeant 
Rabsacen eo quod audierit prophetas Iudaeorum calamitatem eam tam- 
quam a Deo missam declarasse, hisce verbis esse usum (cf. Ges. Kn. 
Naeg. Rohl. Troch.); at id mihi non probatur; nam tum sane non 
omisisset id ponderis gravissimi suis addere verbis : en ipsi vestri 
prophetae idem vobis denuntiarunt. 


b) Oratio Rahbsacis ad populum 36, 44-20. 


Quae est vulgi mobilitas, suspicio, timiditas, superstitio, ne ex ver- 
bis Rabsacis quidquam contribulium animis inhaereat, legati merito 
timent; nam quis negare poterit, sermonem Rabsacis ita esse conforma- 
tum, ut saltem animorum alacritas ad resistendum diminui ac concuti 
possit? Unde advertit S. Cyr. : « vehementer trepidum est semper 
vulgus et proclive admodum ad contemptum ingruente maxime bello et 
caede exspectata aut urbis incendio; hine prudentissime qui sermones 
cum Rabsace habent aiunt non oportere ipsum loqui iudaice sed lingua 
Syrorum uti debere potius; v. 41 « Et dizit Eliacim et Sobna et Ioahe 
ad Rabsacen : loquere ad servos tuos syra lingua, intelligimus enim; 
ne loquaris ad nos iudaice in auribus populi qui est super murum » ; 
— hebr. loquere "2? aramaice i. e. ea lingua quae inter fines palaes- 
tinenses et assyrios in usu erat et qua usi videntur Assyrii in commer- 
cio cum populis versus mare occidentale incolentibus '. Tempore quo- 
que Artaxerxis Iudaei usi sunt lingua aramaica, ut epistolam scriberent 


1. Td praeclare confirmatur eo quod intcr munera in aula regia obeunda apud Assyrios 
duo enumerentur munera scribarum, uuum scribae assyrii, scribae aramaici alterum ; ita 
in elencho munerum ex bibliotheca Asurbanipal recensetur aba assurai et aba armaai 


scriba assyrius et aramaicus (Del.). 


602 Is. 36, 11-14 


ad regem Artaxerxem (Esdr. 4, 7); immo ut ex Alexandro Polyhistore 
refertur apud Eusebium (chron. arm. I p. 43) Sennacherib monumentum 
erexisse sibi dicitur ea inscriptum lingua (cf. Kn. Del. Naeg.). Lingua 
iudaica nominatur dialectus illa quae in Ierusalem et in regione Iuda 
adhibebatur et quae ut saltem pronuntiatione diversa erat ab lingua in 
partibus septemtrionalibus (cf. Matth. 26, 73. Marc. 14, 11), eo nomine 
iam designari poterat tempore regni israelitici; quare falso aliqui asse- 
runt voce ea ostendi narrationem hanc longo post Isaiam tempore esse 
conscriptam; adde quod anno "101 a. Ch. regnum israeliticum iam ex 
annis viginti erat. deletum ; unde minime mirum est, si lingua regni 
Iuda quod solum exstabat etiam eo nomine appellabatur. — Compellant 
Rabsacen urbane : loquere ad servos (uos; bene quidem quia homi- 
nem superbum et arrogantem ut aliquid ipsis concedat inflectere exop- 
tant. Ceterum de eo loquendi modo cf. 1 Reg. 12, 19; 16, 16; 17, 32; 
20. 1; 99, 19:26, (9. 2 Reg. 15, 14 etc. 

Verum haud prudenter id monuerunt Rabsacen. Quid enim ei qui 
deditionem urbis sine longiore oppugnatione quam maxime in votis 
habebat accidere poterat optabilius quam maximam populi partem 
terrere, eique movere suspicionem in regem et belli duces et eam ab. 
omni pugna plane avertere. Unde non sine magno gaudio didicisse 
censendus est suo sermone revera populum concitari fatentibus ipsis 
legatis; opportunitate oblata praeclare utitur et se ad populi demum 
commodum unice missum, populi salutem sibi cordi esse affirmat. Ita 
v. 12 « et dixit ad eos Rabsaces : numquid ad. dominwun tuum et ad te 
misit me dominus meus, ut loquerer omnia verba ista, et non potius ad 
viros qui sedent in muro, wu comedant stercora sua. et bibant urinam 
pedum suorum vobiscum »? — proin sepositis rege et principibus regem 
Assyriorum saluti plebis omnino velle consulere, ne contumacia et 
ambitione illorum in summam redigerentur miseriam. Verba sunt valde 
apta ad animorum discordiam et seditionem movendam. Quare quo 
efficacius terreat, statim extremam miseriam graphice depingit quam 
subituri sint certissime, si Ezechiae fidem servaverint. 

Legatis ita contumelia affectis iam plebem concitare studet. v. 13 
« et stetit Rabsaces et clamavit voce magna tudaice et dizit : audite 
verba regis magni, regis Assyriorum ! v. 44 haec dicit rez : non seducat 
vos Ezechias, quia mom poterit eruere vos; v. 48 et non vobis tribuat 
fiduciam Ezechias super Domino dicens : eruens liberabit nos Dominus, 
non dabitur civitas ista in manu regis Assyriorum »! — « accusatio 
Rabsaeis Ezechiae testimonium est, quod captis cunctis Iudaeae urbibus 
confisus in Domino sit dixeritque ad populum : nolite timere » etc. 
(S. Hier.) ; atquebene quoque rem expendit For. : « astutus assyrius dux 

populum in sententiam suam adulationibus quae apud vulgus plurimum 
valent, pertrahere aggreditur occasione sumpta a timiditate quam in 
legatis subolfecerat et iam ad populum se missum profitetur; quare et 
eorum vices se dolere insinuat et in regem et principes invidiam excitat. 
Sciebat enim imperitae multitudinis ingenium ac quam praeceps sit ad 
iudicandum reges sibi tantum consulere et subditorum miseriis non 
tangi ». Pergit Rabsaces « illecebram iungere formidini, ut quos terrore 
non vicerat, repromissionibus et persuasione decipiat » (S. Hier.). 
Promittit enim si se subiecerint vitam iucundam eamque pluribus 
describit, quo magis a miseria imminente (v. 19) abhorreant v. 16 
« nolite audire Ezechiam! haec enim dicit rex Assyriorum : facite 
mecum benedictionem. et: egredimini ad me et comedite unusquisque 
vineam, suam et unusquique ficum suam. et bibite unusquisque aquam 
cisternae suae, v. 4'i donec veniam et tollam vos ad terram quae 
est ut terra, vestra, terram. frumenti et vini, terram panum et vine- 
arum »; — benedictionem i. e. faustam apprecationem alicui facereidem 
est ac pacem, amicitiam, foedus cum eo inire (cf. Vat. Mar. et recen- 
tiores); donec veniam i. e. expeditione in Aegyptios finita; semper iis 
bonorum copiam adfore promittit et ipsam in alienam regionem migra- 
tionem quam amoenissime proponit. Tali transportatione uti solebant 
Assyriü et Chaldaei quo facilius gentes a patrio solo avulsas suisque 
vivendi rationibus spoliatas subiectione continerent; hisce transporta- 
tionibus id efficiebatur, quod 10, "1 dicitur : ad conterendum erit cor 
eius ; gentes enim qua gentes exstinguebantur cum multis aliis commi- 
stae. Seligant ergo inter famem et interitum certum (v. 12. 44. 15) et 
inter sortem hanc quam rex victis iam Iudaeis destinavit. Si perpenderis 
iam totam regionem omnesque fere urbes ab Assyriis esse captas et 
multa millia Iudaeorum servituti addicta, non miraberis mentionem fieri 
transportationis; talis conditio satis mitis videri poterat prae crudeli 
internecione quam Rabsaces certissimam fore censet, si restiterint !. 
Atque quo efficacius iucunda illa promissione animi tangantur, 
Rabsaces denuo demonstrat exemplis allatis neminem potuisse Assyriis 
resistere v. 148 « nec conturbet vos Ezechias dicens : Dominus liberabit 
nos; numquid liberaverunt dii gentium unusquisque terram suam de 
manwu regis Assyriorum? v. 19 ubi est deus Emath et Arphad ? ubi est 
deus Sepharvaim? numquid liberaverunt Samariam de manu mea »? 
— hebr. ne vos seducat Ezechias i. e. in errorem inducat vosque quasi 


1. Quare Schrader immerito censet ea ratione Rabsacen non potuisse loqui, sed sermonem 
a scriptore esse satis inepte confictum. 


604 Is. 36, 18-90 


dementet. Quae gentes praeclare agebant, diis auctoribus adscribere 
solebant; atque dei popularis potentia ex gentis potentia existimabatur, 
sicuti clades gentis etiam deo vertebatur ignominiae. Unde ex partis 
victoriis asserit deum Assur reliquis diis vi et potentia longe anteponi. 
De hac loquendi ratione vide quae notavi ad Am. 1, 45. Nah. 1, 14. 
Hab. 14, 46. Zach. 2, 8; eodem modo sermones instituuntur in inscriptio- 
nibus hieroglyphicis et cuneiformibus, in stela regis Mesae etc. ; ubique 
dii tamquam qui belli ineundi mandatum dent, qui hostes prosternant, 
victoriam suis concedant pompa verborum celebrantur. De Emath et 
Arphad vide ad 10, 9. Sepharvaim nomen est urbis Sippar; erat Sippar 
et Akkad urbs antiquissima in sinistra Euphratis ripa in parte quam 
maxime meridionali Mesopotamiae (cf. Delitzsch, Wo lag das Paradies? 
p. 209 seq.) ; apud Ptolemaeum nominatur Xwzozea (9, 18. '1) et Hippa- 
renum apud Plinium (6, 123), cuius ruinae inventae sunt a Rassam ad 
collem Abbu Habba (cf. Jahresberichte der Geschichtswissenschaft 3, 
1880 ; Berlin 1883 I p. 52). Rabsaces non facinora Sennacherib enume- 
rat, sed generatim ea in memoriam revocat, quae ab Assyriis praeclare 
gesta sunt. Emath enim iam anno Sargonis secundo ab Assyriis est 
expugnata; etiam Sepharvaim ante Sennacherib paruit Assyriis; nam 
Samaria expugnata homines de Sepharvaim et Emath collocati sunt in 
regione israelitica (4 Reg. 16, 24), Samariam quoque iam diu ante occu- 
patam esse patet. Quare Rabsaces iis uti censendus est exemplis, quae 
Iudaeis notissima erant. 

Hisce victoriis enumeratis triumphantis in morem concludit fiduciam 
in Iahve inutilem esse ac vanam declarans v. 20 «quis est ez omnibus 
diis terrarum istarum qui eruerit terram suam de manu mea, ut eruat 
Dominus lerusalem de manu mea » ? — i. e. cum isti eruere non potue- 
rint, multo minus Iahve eruet; illi enim plures erant; Iahve praeterea 
parvam solum regionem suo populo dedit ibique regnat, ergo ex opi- 
nione Rabsacis numen est satis impotens. Quare audacter asserit etiam 
invito Iahve urbem iri captum ; arrogantia elatus se minime indigere ait 
mandato Domini, quod v. 10 indicaverat; immo se urbem expugnatu- 
rum repugnante Iahve. Hic est « fructus magnifici cordis regis Assur » 
10, 12; haec blasphemia ; et cum Dominum eodem in ordine poni asse- 
rat quo dii gentium, iam Dei gloriae causa agitur. 


€) Legatio ad Isaiam 36, 21-37, 7. 
Quantum valuerint Isaiae admonitiones in regem et populum, iam hoc 


loco silentio populi comprobatur et legatorum qui nullo responso dato 
Rabsacen virum arrogantem relinquunt v. 91 « Et siluerunt et non 

responderunt ei verbum ; mandaverat enim rex dicens : ne respondea- 
tis ei »! — 4 Reg. 18, 36 tacuit populus; non edunt lamentationes, 
non voces tollunt contra regem neque veniam et misericordiam. Assy- 
riorum implorant! et cum tamen maximum instet periculum et ab hoste 
tali qui tot urbes iam ceperat, extrema quaeque erant timenda, silen- 
tium illud praeclarum fidei est documentum, atque eo praeclarius quo 
magis ex luctu et terrore legatorum regisque concludi debeat, ad quam 
desperatam conditionem res iam pervenerint; v. 92 « et ingressus est 
Eliacim filius Helciae qui erat super domum et Sobna scriba et Ioahe 
filius Asaph a commentariis ad. Ezechiam scissis vestibus et muntiave- 
runt ei verba BRabsacis »; — de nominibus cf. v. 3; vestes scindebant 
vel propter blasphemiam Rabsacis (S. Hier. Cyr. cf. Matth. 26, 65) vel 
ad indicandum dolorem et luctum et indignationem de ludibriis (Mald. 

For.) vel ex utraque causa quae sane hie coniuncta aderat (Lap. Tir.) : 
. « foit Ezechiae legatis duplex causa cur ad Dominum suum scissis redi- 
rent vestibus, ut et populo ostenderent impium Rabsacen blasphemam 
in Deum exseruisse linguam et ea specie atque habitu quem cepissent 
dolorem ex legatione infeliciter obita, significarent » (Sanct.). Solebant 
quippe vestes scindi ad designandam abominationem de magno flagitio 
admisso; ita v. g. ler. 36, 24 graviter notantur qui cum viderent 
sacrum volumen ab impio rege lacerari et comburi oracula Ieremiae, non 
sciderunt vestimenta sua ; solebant quoque scindi in gravissimo dolore 
et luctu; sic David audita Saulis et Ionathan caede ; sic in exsequiis 
Abner (9 Reg. 1, 11; 3, 31. Sanct.). 

Ezechias rex gravissimum cernens periculum Dei opem poenitentia et 
oratione promereri studet 37, 4 « et factum est cum audisset rex Eze- 
chias, scidit vestimenta sua et obvolutus est sacco et intravit àn domum 
Domini »; — quamvis verbis prophetieis certus esset de ope divina et . 
clade Assyriorum, tamen bene perspexit rex pius opus esse quam 
maxime oratione et deprecatione, ut homo se aptum reddat cui beneficia 
divina praestentur, vel ut ea cito, modo abundanti, tempore tribulatio- 
nis imminuto dentur. Uti in aliis quoque, ita hie sane opus erat coopera- 
tione regis ad beneficia divina accipienda. Atque hanc cooperationem 
optime praestitit, Deo ad auxiliandum parato obviam ivit. Animi demis- 
sionem et ad Deum subiectionem humilem ipso habitu profitetur ; dein 
ibi auxilium quaerit et solamen, ubi Deus cor suum et oculos fore pro- 
miserat, ubi in medio populo suo habitans se petram populi certissimam 
praestare debet propter suam ipsius gloriam, in templo scil. Domini. 
Pulcherrimum exemplum, quid in rebus afflictis sit agendum, ubi sit 
auxilium quaerendum. Hoc luctu et ea oratione et fide. impietatem 
expiatab Achaz olim admissam ; expiat quidquid ipse fortasse conni- 

vendo vel non satis resistendo iis qui foedus aegyptiacum ambiebant 
contra theocratiam deliquerit. Eo enim sensu intelligi potest quod S. Hier. 
habet :« scindit et ipserex vestimenta sua, quia peccatorum suorum 
et populi esse credebat, quod Rabsaces usque ad portam lerusalem 
venerit et contra Dominum talia sit locutus ». 

Ipse ergo Ezechias Dominum deprecatur, sed quia multum valet 
deprecatio iusti assidua, Isaiam quoque in auxilium vocat probe sciens, 
qualis sit apud Deum intercessor et quam aptus qui, ut est muneris pro- 
phetici, opponat murum pro domo Israel (Ez. 13, 5); v. 2 et misit Elia- 
cün qui erat super domum et Sobnam scribam et seniores de sacerdoti- 
bus opertos saccis ad. Isaiam filium Amos prophetam, v. 3 et dizerunt 
ad eum : haec dicit Ezechias : dies tribulationis et correptionis et blas- 
phemiae dies haec, quia venerunt filii usque ad. partum. et virtus non 
est pariendi » ; — legationem mittit omnino honorificam et nobilem, ut 
ostendat quo loco habeat prophetam Domini; iam tot videre viros nobi- 
les habitu lugentium, et magnam denotat calamitatem et ad commise- 
rationem et dolorem animos permovet. Verbis ipsis aperte declaratur, 
iam esse impleta quaecumque Isaias de instanti tribulatione, de inani- 
tate auxilii humani, de defectu prudentiae humanae praedixerat (cf. "1, 
11; 8, 8. 91. 22; 98, 18; 29, 10 seq. 32, 9 seq.). Hanc enim impo- 
"tentiam quam maxime ob oculos ponunt comparatione adhibita ; « peri- 
phrasis est Hebraeis forma proverbiali, qua et summos dolores et ingen- 
tia pericula resque fere desperatas significant; accedente enim ad exi- 
tum foetu et ad arctiorem locum perveniente, orificium videlicet matri- 
cis, quod cedit vi ac plane disrumpitur (unde et fracturae nomine 
02v2 Hebraeis significatur), maxime tunc necessarii sunt nixus ac vires 
parturienti, quibus deficientibus iamiam mors exspectanda est » (For.). 
Est secundum S. Hier. dies tribulationis nostrae, correptionis Dei, 
blasphemiae hostium ; ad correptionem Dei bene referuntur ea quae 
Isaias toties iis qui contra indolem civitatis theocraticam conspiraverant 
minatus erat (cf. 30, 1. 43 seq. 31, 1 etc.). 

In hisce angustiis iam unicum opitulatorem Deum esse confitentur 
v. 4 « si quo modo audiat Dominus Deus tuus verba Rabsacis, quem 
misit rex Assyriorum dominus suus ad. blasphemandum Deum viven- 
tem et. exprobrandum | sermonibus quos audivit Dominus Deus tuus; 
leva ergo orationem pro reliquiis quae repertae sunt » ; — bene appel- 
lant Deum viventem ; « hanc habemus ultionis fiduciam, quoniam vivens 
Deus blasphematur 'a cultore idolorum mortuorum » (S. Hier.); vocant 
Deum twn, ut peculiaris muneris prophetici ratio qua propheta reli- 
quis propius et intimius .ad Deum accedit et os Domini evadit, cum 
laude efferatur; pro hac sua dignitate theocratica et singulari illa cum 

Deo familiaritate causam agere populi apud Deum et potest et debet. 
Aliter Mald. : « vocat Deum omnium Deum Isaiae, ut eius sanctitatem 
commendet; est enim Deus specialiter eorum qui sancti sunt ». Rogant 
ut Deus verba blasphemiae audiat tamquam iudex et ultor; ita enim in 
hebr. forsan audiet... et castigabit pro verbis quae audivit. Cernitur 
h. l. prophetae dignitas eminens quia eum et rex et sacerdotes qui ipsi 
quoque in dignitate theocratica constituti sunt supplices adeunt ut pro- 
phetae intercessione res ipsorum Deo commendentur; orare eum iubent 
pro paucis qui relicti sunt; hoc dicunt « ut Isaiam ad pietatis lacrimas 
excitarent, quo vehemeutiores precationes "underet » (Pint.). Et cum de 
reliquiis loquantur, fatentur impleta esse quae minatus erat (cf. 28, 
18; 29, 4; 30, 13 seq.). 


Non erit inutile perpaucis indicare quid ex hoc agendi modo vere et pie con- 
sequatur. Audi S. Cyr. : « Ezechias valde pius adiutorem rogat fieri eum qui 
apud Deum in pretio est, videlicet prophetam. Utile igitur ad genua accidere Deo 
sanctis viris assistentibus ; annuit enim propter eos et saepe miseretur lacrimae 
etiam ignavorum ». Et For. : « Deum propitium rex optabat, sed et eum quem 
mediatorem atque intercessorem inter Deum et populum noverat ad miseri- 
cordiam quoque movere volebat. Nonne sufficiebat Deus ? quorsum ad hominem 
mittit? Nihil nobis cum haereticis commune est. Sanctos viros tam viventes 
quam defunetos interpellabimus et veluti mediatores, ut rem nostram apud 
Deum agant, deprecabimur. Interim mecuni considera quanta sit viri sancti 
dignitas eliam in hae vita, quem rex tanti facit ». Et Estius mouet Ezechiam 
inter mala, quibus tam ipse quam populus et civitas afficiebatur, etiam illud 
commemorandum ac deplorandum apud prophetam censuisse quod Deus blas- 
phemiis impeteretur ; « ita et catholici inter mala quae ab hostibus Ecclesiae 
patiuntur, praecipuum hoc ducere debent, non bonorum rapinam aut oppres- 
siones miserorum, sed blasphemiam in Deum et sanctos eius » etc. 


« Confirmat et recreat Deus nec ita multo post, immo statim ac con- 
festim eum qui ipsi confidit spemque ei ostendit auxiliarem, nec caruit 
praemio quod ad Domini domum properavit et simul cum precibus do- 
loris lacrimas emisit » (S. Cyr.) ; v. 9 « et venerunt. servi regis Ese- 
chiae ad Isaiam ; v. 6 et dizit ad, eos Isaias : haec dicetis domino ves- 
tro ; haec dicit Dominus : ne timeas a facie verborum quae audisti qui- 
bus blasphemaverunt pueri regis Assyriorum me ; v. 1 ecce ego dabo ei 
spiritum et audiet nuntium et revertetur ad terram suam, et corruere 
eum faciam gladio in terra sua » ; —ne timeas, idem ei dieitur quod 
Achaz (1, 4); Deus rem tamquam suam causam tuendam suscipit, quare 
solius blasphemiae factae fik mentio ; non sine contemptu legati regis As- 


syriorum — ires nominantur 4 Reg. 18, 11 — "73 vocantur, quae vox 

praeter aetatem infantilem et puerilem famulum frequenter dicit maxi- 
me iuvenilem vel etiam militem gregarium (cf. Ges. Thes. p. 894). Pro- 
mittit Deus se ei aliud consilium esse inditurum ; dare spiritum aliam 
mentem ei indere, internum quendam impulsum (cf. 19, 14 ; 28, 6), est 
enim cor regis in manu Dei et quocumque voluerit inclinabit illud ; ru- 
morem quippe audiet talem ut satius ducturus sit reverti domum. Iam 
qualis nuntius vel rumor erit intelligendus ? Plerique nuntium explicant: 
de Tharaca cum exercitu appropinquante (cf. Sanct. Mald. Sasb. Pint. 
Lap. Loch, Rohl. Kn. Drechsl. Naeg.) ; at non perspicitur, quomodo is- 
te nuntius valuerit ad id ut revertatur in terram suam, et tamen inter 
nuntium et reditum nexus quidam verbis prophetae assignari omnino 
videtur. Nuntio vero de Tharaca id solum effectum est, ut novo conatu 
urbis Ierusalem deditionem extorquere niteretur. Quare nuntius de cla- 
deexercitui Assyriorum divinitus inflicta, de qua infra v. 36, erit intelli- 
gendus (ita Thenius quoque ad 2 Reg. 19. Bred. Troch.) ; neque valet 
quod obiicit Kn. regem ipsum apud illam exercitus partem adfuisse, ergo 
non potuisse nuntium afferri ; nam utrum adfuerit necne, res est incerta ; 
Si adfuit, cur ei non potuerit nuntius afferri in suo tabernaculo mane 
commoranti, tot milites mortuos iacere, nullatenus intelligitur. « Duo 
pariter quae optabat Ezechias audit se obsidione et periculo liberandum 
et inimicum iratumque regem in terra sua esse moriturum » (S. /lier.), 
ergo praesens periculum iri depulsum neque in posterum ab eo rege 
quidquam esse timendum. Plus Deus concedit quam petebatur pro sua 
divina in plos ac ipsi confidentes liberalitate. 


d) Altera Sennacherib legatio ad Ezechiam 37, 8-20. 


v. 8 « Reversus est autem Rabsaces et invenit regem Assyriorum proe- 
liantem adversus Lobnam ; audierat enim quia. profectus esset de La- 
chis »; — urbem Lachis captam fuisse ex monumentis assyriacis sci- 
mus ( vide ad 36, 2); unde maxime probabile est ea demum expugnata 
regem ad aliam urbem oppugnandam, ad Lobnam, perrexisse. Lobna, 
vel hebr. Libna in regione eleutheropolitana ( secundum Onomasticum) 
ab aliis censetur esse idem oppidum quod medio aevo Alba Specula, ho- 
die Tell es-Safieh appellatur, ab aliis magis meridiem versus situm fuis- 
se, ubi hodie Hora (Hawara) inveniatur (cf. Kn. Del. Schenkel, Dibel- 
lex. s. v.); erat urbs olim regia Chananaeorum, tum urbs sacerdota- 
lis (cf. Ios. 42, 15; 91, 13. 1 Par. 6, 31). Quanti interfuerit regis As- 
syriorum, ne urbs Ierusalem penes Ezechiam relinqueretur, ex altera 
apparet legatione quam mittit, sed cum iterum solum postulationem et 
minas proferat, colligendum erit ei vel copias defuisse quibus urbem. - 

oppugnaret aut urbem adeo bene et arte et natura munitam fuisse ut de 
expugnatione fere desperaret eamque non fieri posse nisi post tempus 
longius sibi persuaderet. Quare alia via sibi utendum esse satius duxit ; 
v. 9 « el audivit de Tharaca rege Aethiopiae dicentes : egressus est ut 
pugnet contra te; quod cum audisset misit nuntios ad. Ezechiam dicens : 
v. 10 haec dicetis Ezechiae regi ludae loquentes : non te decipiat Deus 
tuus, in quo tu confidis dicens : non dabitur Ierusalem in manu regis 
Assyriorum »; — Tharaca bene vocatur rex Aethiopiae, quia eo tem- 
pore in Aegypto inferiore adhuc regnum obtinebat Schabataka, quo de- 
mum sublato an. 692 Tharaca dominium Aegypti obtinuit; secundum 
Manethonem erat rex tertius dynastiae vigesimae quintae. Uti ex v. 14 
elucet, simul'eum nuntiis misit literas, in quibus ea quae legati dicebant 
scripta legebantur. 

Potentiam Assyriorum mirum in modum exaggerat, ut fiduciam Eze- 
chiae evertat; v. 14. « ecce tu audisti omnia quae fecerunt reges. Assy- 
riorum omnibus terris quas subverterunt, et tu poteris liberari? v. 12 
numquid eruerunt eos dii gentium quos subverterunt patres mei, Gozam 
et Haram et Reseph et filios Eden, qui erant in. Thalassar? v. 48 ubi 
est rex Emath et rex Arphad et rex urbis Sepharvaim, Ana et Ava »? 


.— uti Rabsaces, ita aliorum quoque regum facinora effert, ut ex longo 


iam tempore neminem potuisse Assyriis resistere et fato quodam omnia 
iis subdi constet (cf. 36, 19) i. e. omnes deos subiici numini potentiori 
Assur. Gozam, Gozan regio est Mesopotamiae (Dastavisz apud Ptole- 
maeum 3, 18, 3. 4); in inscriptionibus cuneiformibus Guzana (cf. De- 
litzsch, Wolagdas Paradies? p. 184) affertursimul eum Nasibina (Nisibis?) 
Haram, hebr. Charan (cf. Gen. 11, 31) urbs antiquissima est Mesopota- 
miae septemtrionalis ad occidentem vergentis ; fleseph, "Psiox apud 
Ptolemaeum (5, 18, 6) infra Thapsacum in valle Euphratis ez-Zor hodie 
Rusafa appellari perhibetur (cf. Del.); utraque urbs frequenter quoque 
in cuneiformibus inscriptionibus nominatur Charran, Rasappa (cf. De- 
litzsch, Wo lag das Paradies? p. 184. 291). Filii Eden, Bene Eden, 
apud Assyrios vocati Bit Adini i. e. domus Adini, habitabant in parte 
quam maxime occ:dentali Mesopotamiae ad utramque Euphratis ripam 
ea fere regione, ubi hodie sitae sunt urbes Aintab et Urfa; Thalassar 
forma Tilassuri vel Tilasurri (collis Assur ?) saepius inveuitur apud As- 
syrios (cf. Delitzsch l. c. p. 4. 264seq.). De Emath et Arphad cf. 10, 9; 
Sepharvaim vide ad 36, 19. De Ana et Ava, 25, v, vix coniecturae 
fieri possunt. Unam afferre sufficiet quam Delitzsch l. c. p. 2:9 habet, 
designari fortasse urbem quae in cuneiformibus Anat vocatur sita in 
insula Euphratis et urbem Havatu, in eadem [forte regione, non procul 


a Sür (Sürie). Ceterum Sym. et Chald. haec duo verba. non urbium 
; Isaras I — 39. 

nomina interpretati sunt sed ávecvázocs xax évaxsvoce, transmigrare fe- 
cit et in captivitatem abduxit. 

« Contra Sennacherib regis blasphemias solita Ezechias arma corri- 
puit » (S. Ilier.) ; v. 44 « et tulit Ezechias libros de manu nuntiorum 
et legit eos et ascendit in domum Domini et expandit eos Ezechias 
coram Domino » ; — explicat epistolam coram Domino, ut « ipsum uni- 
versorum Dominum quasi testem faceret eius audacis ac duri oris ac 
procacitatis » (S. Cyr.). Atque haec expansio literarum vehemens est 
ad Deum supplicatio, ut videat et iudicet tantasque. blasphemias non 
impune abire permittat; « gestus hic magnam vim habet ac si diceret : 
tua haec causa est, tuum nomen proscinditur, haec in te immanissima 
blasphemia est, tu eam vindica » (Malv. ad 4 Reg. 19, 14); cf. 1 Mach. 
3, 48. Hac actione symbolica in quantas inciderit angustias declarat 
vultque ut ipsae voces literarum ad coelum quasi clament vindictam 
expostulantes. Animum vere pium autem expandit oratione ad Deum 
fusa v. 18 « et oravit. Ezechias ad. Dominum dicens : v. 46 Domine 
ezercituum, Deus [srael, qui sedes super cherubim; tu es Deus solus 
"omnium regnorum Lerrae, tu fecisti coelum et terram » ; — Deum iis com- 
pellat nominibus quibus eius potentia et peculiaris ad Israel habitudo 
designatur, quae duo pro praesenti necessitate elTerri oportuit; Deum 
invocat cui praesto sunt agmina coelestia et terrestria et qui pro arbi- 
irio ea dirizere potest (vide Os. 12, 5. Mich. 4, 4); Deum Israel vocat 
qui ut talis. populum suum et suam gloriam hostibus prodere nequit ; 
qui in media urbe thronum suum habet, ibi in templo super cherubim 
quae alis suis expansis arcam contegebant peculiarem suam praesen- 
tiam quandoque in nebula et nube. manifestabat; unde sedere super 
cherubim dicitur (cf. 1 Reg. 4, 4. 2 fteg. 6, 2); inde quoque Deus de 
medio duorum cherubim praecipere et loqui per Moysen ad filios Israel 
constituerat (Ex. 23, 22). Cherubim autem symbolice ostendunt 
Deum angelos habere ministros ad providentiae suae consilia exse- 
quenda (cf. Stimmen aus Maria-Laach 1879, t. 17. p. 219 seq.). Contra 
errorem a Rabsace et aliis legatis prolatum suos cuique regioni esse deos 
(36, 18. 20; 31, 12) Ezechias unum lahve omnium esse Deum quia 
omnia creaverit cum emphasi effert. Hanc ig:tur gloriam suam ut Deus 
vindicet simul ab eo efflagitat. 

Talem ergo Deum poteatissimum qui ut est solus omnium Deus ita 
peculiari vinculo iam ex patriarcharum tempore populo suo est coniunc- 
tus et in eo thronum suum erexit, maximo implorat fervore v. 471 « in- 
clina Domine aurem. tuam et audi, aperi Domine oculos tuos et vide 
et audi omnia verba Sennacherib quae misit ad. blasphemandum Deum 
viventem! v. 18 vere enim, Domine, desertas fecerunt reges Assyrio- 

rum terras et regiones earum, v. 19 et.dederuwt deos eorum igni, non 
enim erant dii, sed opera manuum hominum, lignum et lapis, et com- 
minuerunt eos ; v. 90 et nunc, Domino D:us noster, salva nos de ma- 
mu eius, et cognoscant omnia regna terrae quia tu es Dominus solus »; 
— Dei causam agi ad Deum commovendum repetito indicat; praeclare 
quoque ex Isaiae oraculis dilicit Dei iudicia in id demum tendere, ut 
ipsius maiestas et gloria late per orbem agnoscatur (cf. 18, 1; 14, 32; 
30, 30; 31, 1; 34, 1 etc.). Vim sententiae bene expendit S. Cyr. : « tu 
serva nos! Iloc enim certo argumento erit fidemque faciet universo orbi 
terrarum, ut firmam conc:piant fiduciam quod tu solus sis Deus. Quem- 
admodum enim quod caperentur ragiones gentium, testimonium erat 
contra falso nuncupatos deos quod omnino nihil sint, sic etiam quod 
effugiat eiusque evadat manus lerusalem quae tibi subest et tua est, te- 
statam quoque et perspicuam faciet omnibus undique hominibus libera- 
üonem tuae potentiae et absolutissimae gloriae, quodque solus tu sis 
ipse Deus et in coelo et in terra ». 


Illud enim in v. 18 in hebr. apud Syruw et Chald. non adest; adest apu1 LXX 
et S. Hier. et polest explicari ; etenim Sennacherib glorixtus est. quia terras va- 
stavit, haec aulem gloriitio simul blasoheria evasit, quia Dominum parem fecit 
idolis ; uti 4 Rog. 19, 17 legitue : dissip erunt g2nfes et terras omnium, ita 
verba quoque textus nostri intelligen là suut; at textus hehr. v3sIaverunt omn?s 
terras et terram eorum quamvis idem ha35eatur apu 1 LXX corruptus videtur et 
legi oportabit vastav?runt gontes et terras earum. Nam quol aliquibus in 
mentem venit Assyrios suam ipsorum regionem vaslasse et bellis gestis ab homi- 
nibus fere vacuum reldidisse (Drechsl.), id minim» congruit contextui, quia 
Ezechias orsus a particula DiOx ea affort quie Sennacaierib iactaverat eaque 
revera faeta esse concedit; praeterea satis mirum esset Assyrium loquentem 
facere de vastation2 suae ipsius regionis. Syrus aliter iungit : vastaverunt omnes 
terras et terràm eorum et deos eorum cremaverunt igni; Chald. habet: pro- 
vincias et terras fecerunt desertas. — Solebant idola gentium subieetarum in 
captivitatem abducere vel delere, ut victoriam de diis tutelaribus esse reportatam 
coustaret ; vide quae notavi ad Nah. 3, 4 (Proph. min. II p. 37 not. 1). 


€) Respondet nomine Dei Isaias 37, 21-35. 


« Non longe abest opitulator, sed in propinquo et quasi ad pedes ora- 
tionis ac pet:tionis adest exitus » (S. Cyr.) ; multum quippe valet iusti 
deprecatio assidua (lac. 5, 16) ; v. 21 « Et misit Isaias filius Amos 
ad Ezechiam dicens : haec dicit Dominus Deus Israel : pro quibus 
rogasti me de Sennacherib rege Assyriorum, v. 22 hoc est verbum 
quod. locutus est Dominus super eum : despexit te el subsannavil te 

virgo filia Sion; post te caput movit filia Ierusalem, v. 23 cui expro- 
brasti et quem blasphemasti el. super quem. exaltasti vocem et levasti 
altitudinem oculorum tuorum? Ad. Sanctum Israel » ! — iniuria effer- 
tur theocratiae eiusque vindici Deo illata ; quare primo loco nominatur 
Sion, in quo colle arx regia erat collocata (cf. Mich. 4,:8); noto 
hebraismo incolae urbis tamquam matris urbis filia considerantur; 
virgo appellatur quia nondum capta neque ab hostibus violata vel 
subacta: erat (cf. Sanct. Mall. Lap.). Effertur superbia et arrogantia. 
quam Assyrius verbis et ipso clamore vocis et oculis totoque habitu 
prae se tulit; verum hisce maledicta congessit in Sanctum Israel (cf. 6, 
3) qui est in flammam (10, 177), qui convicia in se iacta pro sua sancti- 
tate et sua pro theocratia aemulatione ulcisei debet. Quare statim v. 22 
partes iam mutari et par pari esse referendum docet : lerusalem enim 
iam subsannans movebit caput i. e. irridebit et despectui habebit Assy- 
rium qui mox fuga praecipite regionem relinquet; cf. ler. 18, 6. 
Lament. 9, 45. 


Cur virgo appelletur Sion, aliis alias afferre placet rationes; vel « quia cunctis 
gentibus simulacra adorantibus, haec sola conservet castitatem religionis Dei et 
unius divinitatis cullum » (S. Hier. sim. S. Cyr.) vel ob tenerum Dei in urbem 
amorem (Susb.) vel quia urbes et regua sedulo custodiri ae servari solent vel 
propter opes ct decorem (Lap. can. 18 pr«phetis facem praefer.). Sed bene iam 
advertit Sanct. Ierusalem revera idola coluisse, immo genlilicas sordes in templum 
invexisse v. g. sub Achaz ; tum ctiam regiones a'ias quae impense idolorum 
cultui vitiisque studuerint eodem compellari nomine, uti Babylon, Sidon, Ae- 
gyptus (ef. 23, 19; 47, 1) ; unde talem esse exquirendam explicationem quae 
omnibus locis conveniat. Haec autem est quam assignavi. 


Superbia Assyriorum et pompa ac magnificentia ulterius descri- 
bitur v. 24 « in manu s^rvorum tuorum erprobrasti Domino et dixisti : 
in multitudine quadrigarum mearum ego ascendi altitudinem mon- 
tium, iuga. Libani, et succidam excelsa. cedrorum eius et electas abietes 
illius et introibo cltitudinem summitatis eius, saltum Carmeli eius »! 
— carineli i. e. regionis amoenae eius vel paradisi eius; vox est intel- 
ligenda appellative; cf. 29, 17. Expeditionem in Palaestinam describit 
uti in regionem montanam quasi ascensum Libani i. e. terrae illius cui 
adiacet Libanus; et cum multas iam urbes occupaverit, dicit se montium 
altitudinem ascendisse, immo se iam penetrasse intimum, summum 
Libanum (hebr.) i. e. terrae partes praecipuas. Haec iam praestitit. 
Quid ultra efficere velit, declarat et succidam... introibo (2 Reg. 19, 
23 hebr. cum ^! paragogico) ; ibi ergo consistens proceritatem cedrorum 

et lectissimas quasque abietes succidere vult i. e. urbem praecipuam 
lerusalem occupare, et penetrare in alüitudinem eius quasi extremam, 
in locum quam maxime amoenum i. e. ipsum templum arcemque 
regiam expugnare sibique subiicere. 

Bene habet vulg. et succidam et introibo; haec enim vere tempore 
futuro esse accipienda probatur loco parallelo 2 Reg. 19, 23, quo in 
altero introibo adest he exhortationis; ergo Assyrius ex parto iam suc- 
cessu se ipsum excitat ad ulteriora agzredienla. lta sermo bene con- 
formatur, simul jue exprimitur quomodo exprobraverit Domino, eo scil. 
consilio quo urbem, arcem regiam, templum etiam invito Domino se 
capturum confidit. Verba intelligenda esse ait S. Hier. « vel de cunctis 
gentibus gszagopuxog principibusque earum, vel de Ierusalem quae 
interpretatur Libanus, ut cedros eius atque abietes ad potentes quosque 
et optimates, altitudinem vero summitatis illius saltumque carmeli 
referamus ad templum »; sim. S. Cyr. Theod. Mald. Pint. Malv. Sa, 
Mar. ; recentiores quoque de Palaestina et lerusalem interpretantur. Alii 
tamen verba sensu proprio accipiunt, ascendisse Assyrium Libanum et 
vastasse ; at quomodo ascendit in multitudine quadrigarum ? dein 
obstat modus loquendi quo se exhortatur ad excidendas cedros ; neque 
opus est rem in universum ita intelligere, ut Assyrius dicat omnia 
obstacula a se esse superata, immo invia quoque et inaccessa ipsi non 
fuisse impedimento (cf. For. Lap. Men. Tir. Drechsl.. In verbis 
enim istis contineri debet exprobratio Domini, quae ex sermonibus ante- 
cedentibus eo consistit, quod gloriatur urbem non posse a Domino libe- 
rari (36, 14; 31, 10) ; haec autem in ea explicatione deesset. 

Uti v. 24 ex successu iam parto ulteriorem sibi promittit prosperi- 
tatem, ita v. 25 « ego fodi et bibi aquam, exsiccavi vestigio pzdis mei 
omnes rivos aggerum »; — hebr. et ezsiccabo planta pedum meorum 
omnes rivos Aegypti ; iterum primo effertur quid bene cesserit : itinera 
exercituum deserto vel aquae penuria non impediebantur; ubique ei 
quasi ad imperium aderant venae aquarum; fodi et bibi quasi dicat : 
simulac aqua indigui, eius aderat copia. Unde optimum pro futuro col- 
ligit augurium : si loca deserta mihi non obfuerunt, multo facilius 
Aegyptum superabo; thrasonica hyperbole (Malv.) se aquas Aegypti 
exsiccare facillime posse, sola sua in- Aegyptum irruptione omnes opes 
omneque commercium se funditus sublaturum minatur. Vel generatim : 
ego viribus meis et industria perfeci, ut in regionibus etiam aridis et 
ab omni cultu derelictis opibus affluerem rebusque omnibus abunda- 
rem ; eodem modo Aegyptum fertilem vastabo et pedibus conteram. 
Hebr. "2 Aegyptus; cf. 19, 6; vocem S. Jlicr. appellative vertit 
modo a consuetudine aegyptiaca haud alieno; nam « rivos aggerum 

vocat aquas quae in agro aggeribus conclusae quasi in vivario aut 
piscina servantur » (Lap. sim. Sanct.). 

Huic iactantiae et praesumptioni respondetur a Domino ita ut respon- 
sio advertente For. ad idem tendat ad quod supra 10, 15 : numquid 
gloriabitur securis contra eum qui secat ea ? quae enim Assur perfecit, 
tamquam instrumentum perfecit in Dei manu (cf. S. Cyr.); v. 26 
« numquid non audisti quid olim fecerim ei ? ex diebus antiquis ego 
plasmavi illud et nunc adduai, et factum est in eradicationem collium 
compugnanlium et civitatum munilarum »; — hebr. a longinquo feci 
tllud... et nunc adduazi ut sis ad vastandum $n acervos dirutos urbes 
munitas; cf. 10, 5; bene explicat S. Ilier. : « haec ex persona Dei 
contra verha Assyrii sentienda sunt, quod ad blasphemiam eius sic 
responderit Dominus : num ignoras quod haec quae fecisti mea feceris 
voluntate et ego haec futura praedixerim ac per te facienda manda- 
verim? itaque quod olim decrevi, hoc expletum est tempore, ut colles 
et civitates munitissimae me contrahenté manum nec solitum praebente 
auxilium eradicarentur »; sim. S. Cyr. Sanct. Colles compugnantes 
explicat S. Ilier. de principibus qui inter se antea pugnabant; « ego 
non inepte mihi expositurus videbar, si per colles compugnantes et 
civilatles munitas idem significari crederem, nam civitates illae munitae 
plerumque in collibus sitae erant; compugnantes dicuntur quia facile 
pugnare possunt e superiore.lcco et hostiles impetus non solum sus- 
tinere sed frangere » (Sanct.). Sed planior est textus hebr. — Similiter 
ut in urbes munitas, Deus dedit Assyrio potestatem in incolas v. 9'] 
« habitatores earum breviata manu contreneuerunt et confusi sunt, facti 
sunt sicut fenum agri el gramen pascuae et herba tectorum, quae 
ezaruit antequam maluresccret » ; — i. e. facti sunt imbelles, veluti 
manci, im[otes ad agendtm, pugnandum. Impotentia triplici compa- 
ratione describitur; tam facile devicti sunt Deo volente, sicut gramen 
succiditur; tam cito virtus emarcuit sicuti herba tectorum exarescit 
cum non adsit hvmus sufficiens. In hebr. gramen tectorum et arvum 
ante culmum i. e. sicut ager antequam spicae assurgant in culmos, an- 
tequam maturescant, vel uti in loco parallelo legitur ut «redo ante cul- 
mum»! i. e. quasi vento urente segetes corruptae sunt antequam mature- 


i1. Totum discrimen in eo est quod apud Is. legitur nrw, 2 neg. 19, 26 "5T? ; verum 
haec lectio etizm fertvr in quibusdam Isaiae ccdd. ; cf. de Rossi. Alii utrique "voci cardem 
significationem attribuunt ; cf. Ges. Drechs!. Schegg, Rohl. ln vulg. utroque loco Papa. 
versio legitur. 133 h. l £c éq(ocuic éqovsitepivs (6 «ct ag26qepu Uso ; sed & Reg. à 
xé11p& Enévaytt Eotzzóxoc. Alii textum corrigunt ; cf. Bred. 

scerent; Assyrius ergo sicut ventus urens florem populorum  enecuit 
et populi facti sunt ut. herbae tactae et corruptae urediae. 

Erat igitur Assur revera virga in manu Domini ad castigandas gentes. 
Sed demum virga ipsa confringetur et abiicietur a Domino. Ratio reddi- 
tur eadem quae 10, 7. 12: Deus novit et punit arrogantiam et super- 
biam ; v. 28 « habitationem tuam, egressum. tuum el introitum. tuum 
cognovi et insaniam luam contra me » ; — hebr. proprie sedere tuum, 
egredi el ingredi (uum i. e. « per haec tria omnia significantur quae ab 
homine fieri possunt; dicit ergo Deus nih;l sibi esse non exploratum 
quod molitus fuerit Sennacherib » (Sanct.) ; hac enim formula, ut notat 
For., solent Hebraei universas hominis actiones, mores et vitam cir- 
cumscr.bere ; cf. Deut. 28, 6. 3 Reg. 3, "1. Ps. 1290, 8; 138, 2. [nsa- 
niam explica ex hebr. furorem, animum in Deum concitatum, cum 
eodem modo Domino minatus sit, sicuti idolis. Sed eo maior erit humi- 
liatio v. 29 « cum fureres adversum me, superbia tua ascendit in, aures 
meas ; ponam ergo circulum in naribus (uis et frenum n labiis tuis et 
reducam te in viam per quam venisti » ; — hebr. ponam circulum 
meum et frenum meum i. e. tamquam fera bestia domabitur et re 
infecta domum reducetur; « dignum sane supplicium insolentis animi, 
ut qui se supra homines esse putat ad muti et ignob.lis bruü similitu- 
nem abiiciatur » (Sanct.). Mabes eo exemplo quomodo Deus superbis 
resistat et potentes deliciat de sede. Praeclare nunc patet, quomodo 
v. 92 Ierusalem irridere possit regem Assur ; ridendus sane qui 
post talem iactantiam ut capta bestia annulo in nares immisso et freno 
imposito dometur. 

More prophetico quid Deus facturus sit et ad quem tandem exitum 
res sint adducendae, uno quasi conspectu proposuit; at non adeo subito 
neque statim omnem depulsum iri calamitatem ex iis discimus quae 
Ezech'ae regi dicuntur v. 30 « tibi autem hoc erit sigmum : comede hoc 
anno quae sponte nascuntur et in anno secundo pomis  vescere, in anno 
autem terlio seninale et metite et. plantate vineas et comedite fructum 
earum » |! — signum et pignus oraculi antecedentis eiusque impleüonis 
eo datu rquod quid proximo tempore futarum sit praedicitur ; cum haec 
igitur mox fiant, simul robur oraculo priori conciliant'. Hoc anno quo 
loquitur propheta, ex agris colligent quae sponte nascuntur T'EDi. e. 


1. Adnotat S. Hier. : « idcirco vel maxime prophetae apud populum sermonum suorum 
babebant fidem, quia non solum de lis quae multa post saecula futura crant, sed etiam 
quae iu continenti et post non grande temporis spatium essent implenda, memorabant, et 
quod inira biennium et rex Assyrius interiret et urbi lerusalem securitas redderetur ». 

effusum, id quod nascitur ex granis quae decidunt in messe (Mald.), 
quae fortuito excussa sunt !. Ergo praecelente autumno sementis fieri 
non poterat propter invasionem Assyriorum ; hac vero aestate regio ita 
erit tuta ut hanc qualemcumque messem colligere liceat. Unde simul 
patet oraculum hoc verno tempore esse editum. Cum in sequenti anno 
pomis vesci (ita S. IIier. ex Sym.), D"T$ ? vesci d:cantur i. e. iis quae 
sua sponte recreverint e radicibus resectis seu ex semine sponte nascen- 
tis anterioris anni (Mald.), tempore autumni iterum fore regionem 
longe lateque a copiis Assyriorum infestandam asseritur. Tertio demum 
anno iam ab omni infestatione hostili liberis omnino libere suis rebus 
frui licebit. 


Fuerunt qui secundum hune annum censerent fuisse sabbaticum annum, in 
quo quiescere iuxta legem (Lev. 25, 4: debebat terra, ut nec seri nec meti posset ; 
iisdem enim verbis quae hic legantur scil. quod non sererent neque meterent 
sed comederent sponte nascentia deseribi annum sabbatieum (cf. Lev. 25, 6. 
Ex. 293, 11 ; ita Scaliger, Vitringa; vide quoque apud Lap. Mulv. Dveechsl.); 
alii annum sabbaticum quem simul subsecutus sit annus iubila2i adfuisse volunt ; 
nam comedere quae sponte nascuntur esse indicium anni sabbatici, et cum pro 
insequente anno etiam non adsit messis, colligendum esse annum iubilaei 
(cf. Net.). Verum haec indicia satis suut dubia. Nam cur eiusmodi rebus uti 
debeant, explicatur non ex ratione anni vel sabbatici vel iubilaei, sed ex inva- 
sione et vastatione per Assyrios facta. Signum quidem etiam constirot in hac 
hypothesi anni sabbatici et iubilaei, cum in eo sit constitutum quod illa sitem 
colligere et ex agris et vineis inferre possint, quod izitur tempore illo regio sit 
ab hostibus libera futura — id quod veri nominis praedictionem habet — ; 
attamen nescio an non ipse loquenli modus, quo novum quid et inusitatum 
indicatur, illam excludat hypothesin. 


, Uti supra iam saepius, ita hic quoque felicem quandam populi condi- 
tionem post cladem assyriacam esse secuturam vates praedicit v. 31 « ef 
mittet id quod salvatum | fuerit de domo Iuda et quod reliquum est 
radicem deorsum et. faciet. fructum sursum » ; — cf. 99, 19; 30, 23; 
32, 1; 33, 16; « reliquiae tantam recipient rerum omnium abundantiam 
ac felicitatem, ut instar arboris alta radice fundatae pomis densissimis 


1. Vide Lev. 25, 5. 11 ; ibi praebent LXX «X &vtópxza. 


2. Vertit Sym. &xó óivópov ; Aq. Theod. aótopuor ; LXX «có xaróewuiga. Vocem explicat 
Ges. : Írumentum vile quod in agro sponte crescit e granis quae deciderunt, secundo post 
sementem factam anno. 

impleantur » (S. Ifier.). Illos habitaturos esse tuto ac secure et tranquil- 
litatem illam fore perpetuam, ex imagine proposita S. Cyr. colligit. Sola- 
tur ergo Ezechiam et cives qui moerere ac conturbari iure optimo poterant, 
cum civitates luda captas et civibus orbatas esse intelligerent, dicens illos 
qui reliqui fuerint aleo strenuos ac felices fore, ut collapsa erigere, rui- 
nosa instaurare, rem denique iudaicam varie concussam ad antiquum 
splendorem revocare possint (Sanct.). Atque cur eiusmodi instauratio 
atque innovatio concedatur, ratio sita est in firmo Dei consilio quo salu- 
tem suam in Ierusalem reponi statuerat v. 32 « quia de lerusalem | exi- 
bunt reliquiae et salvatio de monte Sion ; zelus Domini exercituum 
' faciet istud » ; — cf. 10, 20. 21 reliquiae salvae erunt ; pro iis autem 
constituitur centrum lerusalem et Sion, ex quo nova illa felicitas ac 
prosperitas in reliquam regionem erit derivanda. Ita liquet, cur urbs 
non tradenda sit hostibus; cf. 28, 16 ; et Ierusalem in simili quadam 
dignitate cernitur, sicut. 2, 2; 4, 3. 4-6. Quanto autem studio Deus 
verba sua sit impleturus, sollemni asseveratione confirmatur zelus Do- 
mini exercituum ; cf. 9, 1. Zach. 1, 14. Cum repetito sermo infera- 
tur de reliquiis, de evasione (hebr.), Iudaeos magnis cladibus fuisse 
affectos apparet, quibus ea completa sunt quae Isaias de prostratione 
peccatorum saepius annuntiaverat (cf. 28, 41 ; 29, 20 ; 30, 13). 
Confirmationis gratia post oraculum sublimiore dicendi genere editum 
repetitur vaticinium verbis propriis eiusque summa denuo proponitur, 
quemadmodum [Isaias saepius solet sermones longiores una alterave 
sententia addita summatim recolere (cf. 16, 13; 17, 14; 19, 22; 22, 
93); simul qualis sit zelus Domini et quid sit effecturus, clarius propo- 
nitur v. 33 « propterea haec dicit Dominus de rege Assyriorum : non 
intrabit civitatem hanc et non iaciet ibi sagittam et non occupabit eam 
clypeus et non mittet in circuitu eius aggerem ; v. 94 in via qua venit 
per eam revertétur et. civitatem hanc non ingredietur, dicit Dominus ; 
v. 38 el protlegam civitatem istam, ul salvem eam propter me et propter 
David servum meum » ; — quanti solatii haec verba fuerint pro Ezechia, 
facile concipitur; nunc enim verbis maxime claris et perspicuis edo- 
cetur summam fore securitatem urbis. Sed quis post minas illas regis 
Assyriorum non exspectasset fore ut urbs obsidione cingeretur et repe- 
titos impetus. hostis experiretur ? Deus autem ipse vult esse propug- 
nator urbis, ut illam ab hostili periculo defendat, tum propter se, cuius 
in hoc rerum articulo honor intercedit (Sanct.) tum propter David ; 
agitur enim Dei honor (v. 20) et Deus suam gloriam ac fidzlitatem ma- 
nifestare vult. (cf. 98, 5. 16. 21. 29; 29, 22; 30, 18; 33, 22) ; propter 
David, ei enim promissus est thronus aeternus (i. e. ex eius posteris 
orietur Messias), ergo civitas et domus David peculiari tutela a Domino 

circumdatur et servatur et propter David posteri eius etiam impii saepius 
vel incolumes servati sunt vel regnum labascens est confirmatum (cf. 3 
Reg. 11, 11-13. 32-32; 19, 4. 5. 4 Reg. 8, 19; 19, 34. 2 Par. 21, 7); 
cur propter David servetur urbs, disce ex 9, 1; 11, 1. 10; 16, 5; 22, 
922; 89, 1; 98, 5. 


f) Clades Assyriorum 37, 36-38. 


Jam subditur qua demum ratione subito et inexspectato vires Senna- 
cherib ita sint fractae, ut re infecta relire cogeretur. lta illa demum 
ruina refertur, quam prophetice toties nec sine verborum pompa prae- 
dixerat vates (cf. 10, 16. 33; 14, 95; 17, 12; 18, 5. 6; 29, 5; 30, 271; 
31, 8; 32, 19; 33, 19. 23) ; v. 36 « Egressus est autem angelus Do- 
mini et percussit ?n castris Assyriorum centum octoginta quinque mil- 
lia; et surrexeruut mane et ecce omnes cadavera morluorum ; v. 91 et 
egressus est eL abiit el reversus est Sennacherib rez Assyriorum et ha- 
bitavit in Ninive» ; — rem effert praecipuam ouiissis quae interea gesta 
sunt et de quibus aliqua innuuntur v. 30. Ex inscriptionibus cuneifor- 
mibus docemur, regem Sennacherib prope Altaqu pugnam iniisse cum 
rege Aegypti et rege Aethiopum. Cum igitur isti appropinquarent, Sen- 
nacherib sese ex Lobna recepit versus Altaqu (i. e. Elthece, Ios. 19, 44) 
urbem in tribu Dan inter Acron et Gebb»thon. Ibi « confisus in Assur 
domino meo cum iis pugnavi eisque cladem intuli; aurigam et filios 
regis aegyptiaci cum auriga regis de terra Miluchi (Aethiopiae) ego manu 
mea medio in certamine cepi. Urbes Altaqu et Timnath aggressus sum, 
eas cepi et earum spolia abstuli » (cf. Schrader, Vigourouzx |l. c.). Sed 
cum contra consuetudinem alias observatam nec spolia quae ceperit a 
regibus nec numerus captivorum recenseatur, victoria illa forte non 
adeo magna erat. Utrum Sennacherib bellum intulerit ipsi Aegypto necne 
potest quaeri. In inscriptionibus nihil de tali expeditione contineri vide- 
tur. De illa autem refert Berosus quem affert Josephus (Antiq. 10, 1, 4) 
et Herodotus (2, 141). 

De tempore cladis per angelum inflictae h. 1. nihil refertur. In 4 Reg. 
19, 35 leg:tur quidem : factum est ?gitur in nocte illa, venit angelus 
Domni etc. unde aliqui concluserunt cladem in nocte post vaticinium 
succedente iam fuisse inflictam (cf. Naeg. RoAl.). At hoc non potest 
conciliari cum v. 30 quo spatium longius calamitatis assyriacae suppo- 
nitur. Unde nota cum Men. : « in hac eadem prophetia clades tertio (?) 
anno futura indicatur, itaque illu! relativum positum est ad emphasin 
addendam, ut in illa nocte idem sit quoJ in celebri illa nocte » vel cum 

Sanct. : « haec accicervnt b:ernio aut triennio circiter post illud vatici- 
nium, narpe postquzm uro anno cemedit populus quae sponte nascun- 
tur et altero victitavit [comis ». Quantum tcmporis intercesserit, definiri 
nequit ;certum est Assyrios diutius quom pcr unum annum in Palaestina 
versatos esse ; id piaeter v. £0 cttm rcLus illis gestis suadetur, quae in 
inscripticnilus cuneiformilus referuntur et longius temporis spatium 
postulant. 

Peste quadam quae subito exorta ipsa sua strage immensa miraculum 
divinitus patratum prae se ferat interempta esse tot millia militum, satis 
probabile videtur; nam 2 Reg. 24, 13. 16 pestilentia dicitur a Deo 
i mmissa in Israel, ea autcm ita describitur, ut angelus percutiat populum, 

cui Dcminus ut pestilentiae finis imponatur dicit : sufficit, nunc contine 
manum tuam, et quem David cucque cernit caedentem populum; cf. 
Ex. 12, 23. Illam cladem accidisse sin minus prope ipsam urbem, 
saltem in terra Iudaea, ex 10, 82-24; 14, 25; 18, 4 non poterit in du- 
bium vccari, et ita erat inflicta, ut gloriam Domini eiusque opus alii 
quoque populi agnoscerent (cf. 48, "i. 9 Par. 32, 23). Angelus dicitur 
egredi, nam « cum Deus vel invisibilis crcatura aliquid quod sensu perci- 
pitur operatur, egredi dicitur in s. literis » (For.). Sennacherib statim 
re infecta abiisse, non sine verLorum quacam pompa quasi in morem 
exsultantis ezécmque ad laetitiam declarandam ingeminantis in v. 37 
narratur. Illud Acbitare in. Ninive ita solum intelligendum est, ut ab 
omni contra Palaestinam expeditionein posterum abstinuerit ; quae post- 
medum Lella gessit, quorum quinque in monumentis assyriacis (post 
annum '/00 a. Ch.) ccr memorantur, contra Elam, Pabylonem, Susianam 
etc. gessit. Propheta historiem sacrem scribens id unum | efferre vult 
regcm in suis f'niLus regrcqve ita se continuisse ut Iudaeam iam non 
aggrederetur. Verbum Dei erat impletum : Deus eum reduxit per viam 
qua venerat ; iam non est reversus. 


Sennacherib de tali strage nihil narrare in suis annalibus nemo mirabitur, 
qui scit Acgiptios, Assyrios, Balylcrics etc. nurquam de clade aliqua accepta, 
Scd de viclcriis solum 1cferre. At cladis buivs vestigium servari vidctur in nar- 
raticne F'erodoti (2, 141) de cxpcdi'icne regis Sennacherib in Acgy ptum ; prope 
Pelusium enim mures innumerabiles noctu casta Assyriorum invasisse et. illo- 
rum plaretras, arcus et scutorum liabenas ita obedisse, ut postero die armis 
exuti fugam capessere coacti sint multis insuper amissis; hane scil. plagam 
divinitus esse inflietem a. Vuleano, ad cuius opcm in plorandam Sethon se con- 
tulissct, rex et sacerdos. Vulcani, quia ad hostes debellandos milites ei auxi- 


lium ferre negassent. 

Verbum Dei impletum esse « corruere eum faciam gladio in terra 
sua » v. ^ reliquis omnibus omissis quae ad sacram historiam et theo- 
cratiam non pertinent, demut narratur v. 38 « ef factum est cum ado- 
raret in templo Nesroch. deum suum, Adramelech et. Sarasar filii eius 
percusserunt eum gladio, fugeruntque in terram Ararat et. regnavit 
Asarhaddon filius eius pro eo » ; — ex monumentis assyriacis Senna- 
cherib regnum tenuit usque ad an. 681; ergo longum temporis inter- 
vallum adest inter v. 31 et 38; id quod nobis argumento esse potest 
etiam quae narrantur in v. 36 non ita subito evenisse post editum vati- 
cinium, quamvis immediate adiungantur. Nomen Nesroch (Nisruk) 
explicant benignum, largitorem (cf. Schrader l. c.) ; Adramelech assy- 
riace Adarmalik (sublimis est rex) 4 Reg. 11, 31 nomen est idoli in 
Sepharvaim culti (Adar est rex); nomina propria Assyriorum sicut et 
Hebraeorum divinis componi nominibus, res est frequentissima. Sarasar 
explicatur Sarusur. Cum Abydenus (apud Euseb. arm. chron. ed. Mai 
p. 25) tres nominet filios Sennacherib : Adramelum, Nergilum, Axerden, 
et Adramelus idem aperte sit cum Adremelech et Axerdes non longe 
absit ab Asarhaddon, etiam Nergilum esse vocarique Sarusur coniecerunt 
vel potius eius filii nomen fuisse integrum Nirgal-sar-usur i. e. Nirgal 
regem proteget, quod nomen Graeci efferunt Neriglissor (cf. Schrader, 
Vigourouz |l. c.). In nominibus propriis nomen dei quandoque omitti, 
exempla adsunt apud Assyrios ; unde Sarusur ita esse omissione ortum 
haud improbabile est ; nomen autem integrum eo modo esse efformandum, 
eo suadetur quod Abydenus nomen illud Nergili uti alia nomina ex certa 
quadam narratione hausit ; est autem Nergal assyriace Nirgal idolum 
Chutaeorum (4 Reg. 11, 30) et numen exhibet imagine leonis repraesen- 
tatum. De occisione Sennacherib monuments assyriacis nihil proditur, 
nisi forte indicium quoddam eum fuisse vi sublatum eo cernere vis, quod 
referente Layard eius imagines in palatio Kuyyundschick videantur data 
opera partim erasae partim foedatae (cf. Stimmen aus Maria-Laach 18713, 
t. 4 p. 148). Scriptoribus autem profanis quoque eum a filiis esse inter- 
emptum notum erat. lua refert Alexander Polyhistor, eum duodeviginti 
annos in imperio vixisse et per insidias quas illi parasset filius Ardu- 
musanus e vita excessisse (cf. Richter, Bsrosi Chald. hist. quae super- 
sunt p. 63). Terra Ararat, assyriace Urartu, intelligitur Armenia, regio 
campestris Araxis fluvii. « Contemptor veri Dei in fano falsi sui numinis 
trucidatur, nec angeli perit gladio quod erat commune cum pluribus, sed 
parricdio filiorum » (S. Ilier.). 

Ex libro Tobiae discimus Sennicherib reversum multos occidisse ex filiis 
Israel ; demum in ipsum etiam saeviit Tobiam : « iussit eum occidi et tuli 
omnem substantiam eius ; Tobias vero cum filio suo et cum uxore fugiens nudus 
latuit, quia mu!ti diligebant eum ; post dies vero quadraginta quinque occiderunt 
regem filii ipsius » (To5. 4, 21-21). Ex quo loco aliqui iniuria aceusant. librum 
Tobiae erroris gravissinii, quasi Sennaceherib quadragesimo quinto die post suum 
ex Iudaea reditum occisus esset; at ea verba referuntur ad iniuriam Tobiae 
illatam, post quam brevi intervallo occisus est rex (cf. Gutberlet, Comment. z. 
B. Tob.). 

Ex monumentis assyriacis colligitur Asarhaddon an. 681 a. Ch. regnum oc- 
eupasse. Si ergo stalim post parricidium ei contigit, ut regnum occuparet, 
occisio Sennacherib eidem anno erit adscribenda, et Sennacherib regnavit ab an. 
101-681; Polyhistor tamen ei 18 annos regni attribuit. Si igitur tanto tempore 
post cladem mortuus est, quaeri potest, num Isaias ipse hunc versum addere 
potuerit. [saias enim anno quo Azarias (Ozias) e vivis excessit ad munus pro- 
pheticum est vocatus (6, 1). [am cum levitae ad sua officia applicarentur non 
ante aelatis annum vigesimum quintum vel tricesimum (Num. 4, 30; 8, 24) 
vel sallem non ante vigesimum (1 Par. 23, 27. 29 Par. 31, 17. Esdr. 3, 8), 
immo postmodum ad munus publicum gerendum annus aetatis requireretur 
tricesimus — eo quoque aetatis anno et S. Toannes Baptista et ipse Christus 
docere publice incipiebant — [Isaias eo tempore censendus erit iam 23-30. aunos 
natus. Quo anno Azarias obierit, non consentiunt. Plerique annum c. 758 as- 
signant (cf. Proph. min. I p. 4); tum utique vix eredibile est [Isaiam anno 681 
adhue inter vivos exstitisse, nisi ei plus quam centum vitae annos attribueris. 
Sed fortasse inter Sennacherib occisum et regni per Asarhaddon occupationem 
aliqui fluxerunt anni ? Alii, uti Veteler, Oziam fatis cessisse computant an. 736 
(ef. Neteler, Zusammenhang der alttest. Zeitrechnung mit der Profangeschichte, 
Münster 1886 p. 10) ; quodsi ita est, sane potuit Isaias grandaevus de occisione 
eius nuntium audire. Verum utut sit, nihil obstat quominus assumamus, versum 
hunc ex 4 Reg. 19, 37 huc demum esse translatum, ut et narrationem ad (inem 
perduceret et ostenderet qua ratione oraculum ab Isaia editum in v. | sit effectu 
completum. 

Cum ex toti narratione et ex vaticiniis aperte constet lerusalem esse a Deo 
proteetam quia theocratiae centrum erat et promissiones messianicae ei erant 
quasi adnexae, in hac oppugnatione et cura Dei etliberatione certissimum simul 
habetur exemplum, quomodo Deus theocratiam i. e. Ecclesiam suam tueatur. 
De qua re non piget h. l. adscribere quae S. Cyr. pie aeque ac solide meditatur : 
« dicendum est etiam aliquid de interiore tractatione seu contemplatione (cGv 
Écrit) Oen.) ad consolationem spiritualium. Civitas enim sancta, nempe 
Sion vel lerusalem, typus esse potest (vro; àv et») Ecclesiae Christi et verioris 
Sion, quam interdum, immo fere semper, veritalis hostes obsident, i. e. impia- 
rum haereseon inventores, nec obsident soli, sed conductis quodammodo mundi 
potestatibus ac dynastiis insufflante hoc illis intelligibili (vorzo9) Senacherim, id 
est satana et quasi emittente suos subditos quique eius nequitiae solent subser- 

vire..... Q1ando isitur veritatis inimiei vel honores vel requiem pollicentur, 
sicut hie sceleratus Rabsaees, vel pericila et proolia minintur, ad Dsum est 
accedendum et ex solo auxilio superno ponleailum. Suffisiet enim supera et 
praepotens dextera tum ad conservation2m eorum qui recto pde solent incedere 
tum ad interitum illorum qui resistunt. Àbigst enim eos inenarrabili qa0:am 
robore usus et liberabit bello Sionem vere sanctam et impollutam, id est Eccle- 
siam, quippe adversus quam portae inferorum non valebunt ». 


A. M. D. G. 

b) Laoti rerum. conditio. promittitur 32, 1-8. 


€) Per tribulationes ad felicitatem contendi oportet 39, 9-90. 


6. Sextum vae 33, 1-94. 


à) Clades Assyriorum et Dei gloria 33, 1-6. 
b) Ex afflictione salus 33, 7-17 


€) licunda recordatio praeteritorum et laeta spes 33, 18-22. 


SECIIO ALTERA : DIVZRSA LM2IORUM PIORU. QUE SORS 
Cap. 31-85 . 
4) Iudicium in gentes ct orbem 34, 1-4 
b) Forma iudicii exhibetur in Edom 34, 5-17 . 
€) Salus piorum 33, 1-10 
SECIIO TERTIA : NARRATIO DE CALAMITATE. ASSYIUACA 
Cap. 36-31 
4) Oratio Rabsacis ad legatos Ezechiae 30, 1-10. 
b) Oratio Rabsacis ad populum 30, 11-90. 
€) Legatio ad lsaiam 30, 91-31, 7. 
d) Altera Sennacherib legatio ad Ezechiam 317, 8-90. 
[e) Respondet nomine Dei Isaias 37, 91-35. 
f) Clades Assyriorum 37, 36-38. 

